
Introductio. 


1.  In  ea  parte  theologiae  moralis,  quae  est  de  prin- 
cipiis j ostenditur  in  genere,  quomodo  comparatae  esse 
debeant  hominis  actiones  morales,  ut  aptae  sint  ad  finem 
ultimum  vitae  aeternae.  Altera  pars  theologiae  moralis, 
quae  est  de  praeceptis,  docet  in  specie,  quaenam  actiones 
morales  ex  voluntate  Dei  peragendae  sint,  ut  homo  per 
eas  ad  finem  vitae  aeternae  perveniat.  Praecepta  enim 
proxime  et  directe  determinant,  quibus  actibus  homo  ex 
voluntate  Dei  in  finem  suum  ultimum  tendere  debeat;  et 
quandoquidem  actus  praecepti  totidem  sunt  actus  alicuius 
virtutis,  praecepta  simul  determinant,  quas  virtutes  homo 
exercere  debeat,  ut  finem  vitae  aeternae  obtineat.  Prae- 
cepta autem,  de  quibus  agendum  est,  triplicis  generis  sunt: 
a.  praecepta  virtutum  theologicarum;  h.  praecepta  decalogi; 
c.  praecepta  ecclesiae,  d.  Praeceptis  addendae  sunt  poenae 
ab  ecclesia  in  transgressores  praeceptorum  latae. 

Cum  expositione  legum  coniungenda  est  tractatio  de  virtutibus: 
sicut  enim  peccata  transgressione  legum  commissai  (eorum  scilicet  gra- 
vitas et  specifica  diversitas)  ex  virtutibus,  quibus  opponuntur,  melius  et 
perfectius  intelliguntur,  ita  leges  ex  voluntate  Dei  implendae,  cognitis 
virtutibus  clarius  et  accuratius  percipiuntur.  Virtutis'; duleik  hheplogia 
moralis  eatenus  tantum  considerat,  quatenus  earuifi'  actus  'praecepti 
ideoque  ad  consequendam  vitam  aeternam  'necessarii  sunt.  Plena  de 
virtutibus  tractatio,  etiam  quoad  illos  actus,  qui  non  quidem  ad  ob- 
tinendam vitam  aeternam,  sed  tamen  ad  consequendam  christianam 
perfectionem  vitaeque  sanctitatem  requiruntur,  ad  illam  disciplinam 
theologicam  pertinet,  quae  Ascetica  nuncupatur. 


Noldin,  De  praeceptis’. 

Introductio. 


2*  Conspectus  praeceptorum.  1.  Praecepta  virtutum 
theologicarum  fidei,  spei  et  caritatis,  quae  ab  aliis  prae- 
ceptis eo  differunt,  quod  solum  ex  revelatione  cognoscuntur, 
quod  actus  harum  virtutum  immediate  Deum  attingunt 
atque  attributa  divina  pro  obiecto  formali  habent. 

2.  Praecepta  decalogi,  quae  legem  naturae  ab  omnibus 
etiam  in  novo  testamento  servandam  continent.  Ea  fere 
omnia  (praeter  tertium  et  quartum)  proponuntur  forma 
negativa,  reipsa  autem  quodvis  eorum  tum  affirmativum 
tum  negativum  est. 

3.  Praecepta  ecclesiae^  quorum  alia  sunt  omnibus  fide- 
libus communia,  alia  pro  determinatis  statibus  (clericis, 
beneficiatis,  parochis,  episcopis)  particularia.  Utriusque 
generis  ea,  quae  praecipua  sunt,  in  theologia  morali  per- 
tractari solent. 

4.  Praecepta  administrandi  et  usurpandi  media  grcdiae, 
quibus  vita  moralis  fit  sup  ematur  alis  et  fini  ultimo  pro- 
portionata,  et  quibus  eadem  conservatur  et  perficitur.  De 
his  agit  volumen  tertium  de  sacramentis. 

Nota.  1.  Auctorum  moralium  alii  hominem  considerant  secundum 
triplicem  relationem,  qua  refertur  ad  Deum,  ad  semetipsum  et  ad  pro- 
ximum, seu  secundum  triplex  praeceptum  caritatis,  quod  in  illis  rela- 
tionibus fundatur,  nempe  diligendi  Deum,  semetipsum  et  proximum, 
et  ideo  praecepta  eisque  respondentes  virtutes  ad  tria  capita  revocant: 

a.  Ad  praecepta,  quae  determinant  obligationes  erga  Deum  — 
praecepta  virtutum  theologicarum,  primum,  secundum,  tertium  decalogi 
praeceptum  et  ecclesiae  praeceptum  de  sanctificandis  festis,  praecepta 
de  usu  sacramentorum  et  praeceptum  particulare  recitandi  officium 
divinum ; 

b.  Ad  praecepta,  quae  determinant  obligationes  erga  semetipsum 
— praeceptum  caritatis  sui  ipsius,  quintum  decalogi  praeceptum,  qua- 
tenus exigit  conservationem  vitae,  sextum  decalogi  praeceptum,  prae- 
ceptum ecclesiae  de  abstinentia  et  ieiunio; 

c.  Ad  praecepta,  quae  determinant  obligationes  erga  proximum 
— - praeceptum  caritatis  proximi,  quartum,  quintum,  septimum  et  octa- 
vum decalogi  praeceptum, 

2.  Alii  hominem  considerant,  quatenus  privatus  seu  individuus 
est,  abstractione  facta  a relationibus  cum  aliis  hominibus,  et  qua- 
tenus socialis  est  et  in  societate  exsistens  cum  aliis  hominibus  rela- 

tiones  habet.  Secundum  duplicem  hunc  respectum  omnia  praecepta, 
quae  obiectum  huius  partis  theologiae  moralis  constituunt,  ad  duo 
capita  revocant: 

a.  Ad  praecepta,  quae  hominem  ut  privatum  respiciunt  — otficia 
individua  hominis  erga  Deum:  praecepta  fidei,  spei,  caritatis  et  reli- 
gionis individualis.  cuius  actus  primarii  sunt  oratio,  adoratio,  sacri- 
ficium, et  secundarii  iuramentum  et  votum ; officia  hominis  erga  seipsum 
quoad  intellectum,  voluntatem,  vitae  conservationem  et  bona  externa 
— et  partem,  quae  de  his  agit,  moralem  individualem  (Individualethik) 
vocant:’ 

h.  Ad  praecepta,  quae  hominem  ut  socialem  respiciunt  — officia 
socialia  erga  Deum:  sanctificatio  dominicae  et  festorum,  abstinentia 
et  ieiunium;  officia  caritatis  erga  proximum;  officia  iustitiae  erga 
alios  homines,  et  quidem  in  societate  domestica,  in  societate  civili 
quoad  bonum  vitae,  quoad  bona  personae,  quoad  bona  fortunae  — et 
partem,  quae  de  his  agit,  moralem  socialem  (Socialethik)  vocant. 

3.  Si  praecepta  secundum  alterutrum  respectum  distribuenda  et 
tractanda  essent,  ordo  exsurgeret  longe  diversus  ab  eo,  qui  supra  in- 
dicatur. In  libro  theologiae  moralis,  qui  practicis  usibus  curae  pasto- 
ralis potissimum  inservit  , praeferenda  videtur  divisio  tripartita  in 
praecepta  virtutum  theologicarum,  decalogi  et  ecclesiae,  licet  altera 
divisio  in  praecepta,  quae  determinant  officia  hominis  erga  Deum,  erga 
semetipsum  et  erga  proximum,  item  altera  in  praecepta,  quae  hominem 
ut  privatum,  et  in  praecepta,  quae  hominem  ut  socialem  respiciunt, 
tractationi  scientificae  ac  systematicae  magis  conveniat. 

His  describitur  vita  moralis  hominis  Christiani  per 
gratiam  elevati  ad  statum  filii  Dei,  eaque  tum  individualis 
tum  socialis.  Ut  vita  hominis  christiani  possit  esse  vere 
supernaturalis,  eius  anima  ornata  est  gratia  sanctificante, 
eius  potentiae  (intellectus  et  voluntas)  instructae  sunt  habi- 
tibus supernaturalibus  virtutum  atque  in  singulas  actiones 
eius  morales  influunt  gratiae  actuales.  Hoc  modo  fit,  ut 
omnes  virtutes,  quibus  continetur  vita  Christiana,  splen- 
deant ea  perfectione  et  excellentia,  quam  exigit  dignitas 
filii  Dei  eiusque  vocatio  ad  vitam  aeternam. 


y* 


Pars  prima. 

De  praeceptis  virtutum  theologicarum. 


Liber  primus. 

De  praeceptis  fidei'). 


(Quaestio  prima. 

De  natura  fidei. 

3.  Notiones.  1.  Credere  significat  assensum  praebere 
alicui  rei  propter  alterius  testimonium  seu  auctoritatem. 

a.  Fides  ab  opinione  differt,  quia  rem  certo  et  sine  formidine 
errandi  pro  vera  habet;  a scientia  differt,  quia  rem  non  ex  internis 

‘)  S.  Thomas  II.  II.  q.  1 — 16.  S.  Alphonsiis  1.  2.  n.  1 — 19.  Lapmann, 
Theologia  moralis  1.  2.  tract.  1.  Io.  de  Lugo,  Disputationes  schol.  de 
virtute  fidei  div.  disp.  3 2 — 20.  Fr.  Suarez,  De  fide  disp.  1 — 8;  12—24. 
LacroiXy  Theologia  moralis  1.  2.  n.  1 — 115.  Io.  Reuter,  Theologia  moralis 
II.  n.  1 — 39.  Sporer-Bierhaum,  Theologia  moral.  decalog.^  (Paderbornae. 
Typogr.  honif.  1901)  I.  tr.  2.  n.  1 — 92.  Aug.  Lehmkuhl,  Theologia  mo- 
ralis^*’ (Friburgi.  Herder.  1902)  1.  n.  269—404.  Ballerini-Palmieri,  Opus 
theolog.  morale®  (Prati,  Giachetti.  1899)  II.  n.  1 — 108  Fr.  Ad.  Gdpfetd, 
Moraltheologie^  (Paderborn,  Schoningh,  3905)  I.  n.  264-282.  E.  GSnicot^ 
Theologiae  moralis  institutiones'^  (Lovanii,  Polleunis  et  Ceuterik.  1905). 

rationibus,  sed  propter  auctoritatem  testis  pro’  vera  habet.  Quod  scimus, 
debemus  rationi,  quod  credimus,  auctoritati'^). 

b.  Ad  actum  fidei  in  genere  consideratae  intellectus  plerumque 
movetur  a voluntate;  sed  ut  fides  rationabilis  sit,  intellectus  praevie 
cognoscere  debet  testem  mereri  fidem,  eo  quod  intelligit  testem  nec 
in  cognoscendo  falli,  nec  in  testando  fallere. 

2.  Virtus  theologica  fidei  considerari  potest,  quatenus 
habitus  et  quatenus  actus  est.  Fides  habitualis  permanens 
est  et  iam  in  infantibus  baptizatis  habetur;  fides  actualis 
transiens  est  atque  in  eo  habetur,  qui  elicit  actum  fidei. 

a.  Fides  theologica  ut  virtus  definitur:  habitus  super- 
naturalis  infusus,  quo  homo  disponitur  ad  firmiter  assen- 
tiendum  veritatibus  a Deo  revelatis  ob  auctoritatem  ipsius 
Dei  revelantis. 

a.  Prima  definitionis  verba  exhibent  notam,  quae  fidei  cum  reliquis 
\’irtutibus  theologicis  communis  est;  verba:  ad  firmiter  as  sentiendum  etc. 
exhibent  id,  quod  fidei  proprium  est  et  quo  a reliquis  virtutibus  theo- 
logicis distinguitur,  eius  scilicet  obiectum  materiale  et  formale. 

|3.  Subiectum  fidei  seu  potentia,  Cui  habitus  fidei  inhaeret, 
est  intellectus:  habitus  enim  in  eadem  potentia  residet,  a qua  elicitur 
actus;  actus  vero  fidei  ab  intellectu  elicitur,  qui  ad  ipsum  actum  eli- 
ciendum habitu  instruitur.  Quia  tamen  ad  actum  fidei  eliciendum  etiam 
voluntas  concurrit,  assensum  nempe  imperando,  etiam  in  voluntate  est 
habitus  disponens  ad  eliciendum  pium  affectum  credendi. 

Y.  Habitus  fidei  solum  per  peccatum  infidelitatis  seu  per  peccatum 
haeresis  amittitur,  quod  fidei  directe  opponitur:  per  actum  enim,  quo 
homo  recedit  a motivo  fidei,  ipse  habitus  fidei  destruitur.  Si  quis  ergo 
culpabiliter  omittit  elicere  actum  fidei,  vel  si  quis  exterius  tantum  negat 
fidem,  graviter  quidem  peccat  contra  fidem,  attamen  habitum  fidei  non 
amittit,  quia  a motivo  fidei  non  recedit. 

b.  Habitus  fidei  vocari  solet  lumen  fidei:  sicut  enim  intellectus,  quo 
veritates  ordinis  naturalis  cognoscimus,  lumen  naturale  dicitur,  ita  po- 
tentia, qua  veritates  revelatas  amplectimur,  lumen  supernaturale  vocatur. 

h.  Fides  theologica  ut  actus  definitur:  firmus  assensus, 
quo  veritates  a Deo  revelatas  ob  auctoritatem  ipsius  Dei 
revelantis  amplectimur. 

4.  Obiectum  fidei,  a.  Obiectum  materiale  fidei  theo- 
logicae est  verbum  Dei:  illud  nempe  constituunt  omnes 


‘)  S.  Augustinus,  De  utilitate  credendi  n,  25. 

veritates  a Deo  revelatae.  Distinguitur  obiectum  materiale 
primarium,  quod  est  ipse  Deus  eiusque  perfectiones;  et 
obiectum  materiale  secundarium^  quod  constituunt  aliae 
veritates  a Deo  - distinctae,  quae  tamen  omnes  revelatae 
sunt  in  ordine  ad  Deum,  ut  nempe  Deus  eiusque  perfec- 
tiones melius  cognoscantur,  et  ut  homo  pervenire  possit 
ad  Deum,  beatitudinem  suam  aeternam. 

h.  Obiectum  formale  fide  theologicae  constituit  aucto- 
ritas Dei  revelantis,  qui,  cum  sit  prima  veritas,  nec  falli 
in  cognoscendo  neque  in  dicendo  fallere  potest.  In  prima 
ergo  veritate  seu  in  duabus  perfectionibus  divinis  fides 
theologica  innititur:  in  summa  Dei  sapientia  seu  infalli- 
bilitate  in  cognoscendo,  et  in  summa  Dei  veracitate  in 
loquendo. 

Ex  motivo  formali  liquet  fidem  debere  esse  universalem,  quae 
scilicet  se  extendat  ad  omnes . veritates  revelatas:  qui  enim  vel  unum 
articulum  fidei  negat,  eo  ipso  implicite  omnes  negat,  quia  negat  ob- 
iectum formale  fidei,  auctoritatem  Dei  revelantis,  in  qua  reliqui  omnes 
articuli  innituntur. 

0.  Geuesis  seu  aiialysis  fidei.  TJt  actus  fidei  elici  possit, 
ratio  complures  veritates  prius  cognoscat  oportet,  quae  cognitiones 
ideo  a theologis  'praeamhula  fidei  nuncupantur. 

1.  Imprimis  cognoscere  debet  Deum  esse  locutum  seu  Deum 
dedisse  revelationem:  nisi  enim  constet  veritatem  reapse  a Deo 
esse  revelatam,  eam  credere  fide  divina  nec  possumus  nec  debe- 
mus. Illa  argumenta,  quibus  demonstratur  factum  revelationis, 
dicuntur  motiva  credihilitatis,  quia  revelationem  (religionem  Christia- 
nam) credibilem  reddunt.  lam  vero  haec  argumenta  (miracula, 
vaticinia,  ecclesiae  mira  conservatio  et  propagatio,  constantia 
martyrum  etc.)  non  sunt  quidem  evidentia,  sed  tamen  eiusmodi 
sunt,  ut  quilibet  ex  iis  factum  revelationis  certo  seu  absque  pru- 
denti formidine  errandi  cognoscere  possit. 

2.  Deinde  cognoscere  debet  Deum  esse  summe  sapientem  sum- 
meque  veracem,  adeo  ut  neque  ipse  falli  neque  alios  fallere  possit: 
fides  enim  natura  sua  nititur  in  auctoritate  Dei  revelantis  certo 
cognita;  auctoritas  autem  omnem  suam  viam  a scientia  et  veraci- 
tate testis  desumit. 

3.  Ex  hac  duplici  cognitione  oritur  iudicium:  veritates  a 
Deo  revelatae  credibiles  sunt,  i.  e.  rationabiliter  et  prudenter 
credi  possunt,  quod  quidem  iudicium  dicitur  de  credihilitate  reve- 

lationis;  immo  oritur  iudicium:  veritates  a Deo  revelatae  credendae 
sunt,  i.  e.  absolute  credi  debent,  quod  quidem  iudicium  dicitur  de 
credenditate  revelationis.  Sane,  ubi  certo  constat  Deum  summe 
sapientem  ac  veracem  esse  locutum,  homo  intelligit  gravissimam 
obligationem  credendi:  Deo  enim  lidem  exigenti  homo  credere 
tenetur:  atqui  ipso  facto  revelationis  Deus  exigit  fidem.  Utrum- 
que hoc  iudicium  de  credibilitate  et  credenditate  revelationis 
omnino  evidens  est. 

4.  Actum  igitur  fidei  praecedit  haec  duplex  cognitio,  aucto- 
ritatis nempe  divinae  (verum  et  credendum  est,  quod  Deus  revelat) 
et  factae  revelationis  (atqui  Deus  revelavit  religionem  Christianam) ; 
his  autem  praecognitis  nondum  sequitur  immediate  assensus  mentis 
(ergo  vera  et  credenda  est  religio  Christiana).  Cum  enim  altera  ex 
cognitionibus  praerequisitis  (factum  scilicet  revelationis)  non  sit 
evidens,  mens  ad  assensum  veritati  revelatae  praestandum  non 
determinatur  argumentis  rationis,  sed  ad  assensum  fidei  prae- 
standum ex  imperio  voluntatis  moveri  et  determinari  debet.  lam 
vero  praelucente  hac  cognitione,  voluntatem  nempe  posse  et  de- 
bere imperare  assensum,  ipsa  actu  positivo  intellectui  assensum 
fidei  imperat;  quem  voluntatis  actum  synodus  arausicana  secunda 
credulitatis  affectum  appellat.  Ex  hoc  voluntatis  imperio  actus 
seu  assensus  fidei  tandem  sequitur. 

b 

5.  Assensus  fidei  liber  et  proinde  suppositis  supponendis 
meritorius  est.  In  eo  autem  libertas  fidei  sita  est,  quod  assensus 
fidei  a libera  voluntate  dependet:  ipsa  enim  praelucente  bonitate 
eiusdem  assensus  ad  illum  imperandum  libere  se  determinat. 

6.  Cum  fides  theologica,  quae  a concilio  trideiitino  nuncupatur 
initium,  fundamentum  et  radix  omnis  iustificationis esse  debeat 
actus  supernaturalis,  ipsa  non  viribus  naturae,  sed  gratiae  elicitur. 
Itaque  iudicium  intellectus,  quo  factum  revelationis,  auctoritatem 
Dei  revelantis  et  obligationem  credendi  cognoscimus,  ex  super- 
naturali  illustratione  procedit,  voluntas  per  inspirationem  gratiae 
pium  credulitatis  affectum  concipit  ac  tandem  intellectus  per 
vires  gratiae  veritati  revelatae  assentit. 

a.  Exposita  natura  fidei  iam  facile  intelligitur  nos  actibus  fidei 
credere  Deo,  quia  ratione  obiecti  formalis  credimus  Deo  revelanti,  nos 
credere  Deum,  quia  ratione  obiecti  materialis  credimus  Deum  et  quae- 
cunque de  Deo  revelata  sunt,  ac  tandem  nos  credere  in  Deum,  quia 
per  fidem  tendimus  in  Deum,  finem  nostrum^). 


’)  Sess.  6.  c.  8. 

‘‘^)  Cf.  s.  Thomas  II.  II.  q.  2.  a.  2. 

h.  Quamvis  vera  fides  ab  homine  exigat  sacrificium  intellectuSj 
quatenus  amplecti  tenetur  veritates,  quarum  internam  rationem  non  in- 
telligit,  quatenus  proinde  intellectum  captivare  debet  in  obsequium  fidei; 
nihilominus  vera  fides  est  et  esse  debet  rationahile  obsequium,  quatenus 
non  credit  nec  credere  potest,  nisi  lumine  rationis  cognoscat,  ex  auc- 
toritate divina  absolute  vera  esse  omnia  ea,  quae  fide  amplectitur. 

6.  Divisio  fidei:  1.  In  habitualem,  quae  est  habitus 
seu  virtus  fidei  supra  descripta ; et  in  actualem,  quae  est 
actus  seu  assensus  fidei  item  supra  definitus. 

2.  Fides  habitualis  altera  est  caritate  formata  seu  viva, 
alia  informis  seu  mortua,  prout  coniuncta  est  cum  habitu 
caritatis  ut  in  homine  iusto,  vel  eo  destituta  ut  in  homine 
peccatore. 

Fides  informis  non  ideo  dicitur  mortua,  quod  se  exercei^e  non 
possit  et  debeat  actibus  fidei  iisque  supernaturalibus : est  enim  vera 
virtus  et  vera  fides’);  sed  dicitur  mortua,  quia  fidelis  nondum  iusti- 
ficatus  vera  vita  ''  ipernaturali  caret,  quae  ibi  solum  habetur,  ubi  actus 
meritorii  vitae  a ^'^lae  exerceri  possunt. 

3.  Fides  actualis  dividitur  in  fidem  internam,  quae 
est  assensus  fidei  mente  conceptus ; et  externam,  quae 
est  fidei  internae  externa  professio  per  verba,  actiones  vel 
alia  signa. 

4.  Fides  actualis  insuper  dividitur  in  fidem  simpliciter 
divinam,  qua  creditur,  quod  a Deo  quidem  revelatum,  sed 
non  etiam  ab  ecclesia  ad  credendum  propositum  est;  et 
in  fidem  catholicam,  qua  creditur,  quidquid  a Deo  reve- 
latur et  ab  ecclesia  credendum  proponitur. 

a.  Ex  voluntate  Christi  ecclesia  constituta  est  medium  et  organum, 
quo  fidelibus  proponantur  veritates  revelatae  et  credendae;  ex  quo 
patet  fide  catholica  non  posse  credi  nisi  revelationem  publicam,  quae 
auctoritate  ecclesiae  omnibus  credenda  proponitur,  fide  autem  divina 
credi  posse  etiam  revelationem  privatam,  quae  uni  soli  conceditur 
homini. 

h.  Ideo  fides  secundario  fundatur  etiam  in  auctoritate  ecclesiae 
tamquam  medio  infallibili  et  necessario,  quo  ea  cognoscimus,  quae  Deus 
revelavit.  Qui  ergo  articulum  fidei  credit,  non  solum  auctoritatem  Dei 
revelantis,  sed  etiam  infallibilem  auctoritatem  ecclesiae  agnoscit,  et  qui 
articulum  fidei  negat,  non  solum  auctoritatem  Dei  revelantis,  sed  etiam 


Concilium  trid.  sess  6.  can.  28. 

auctoritatem  ecclesiae  veritates  revelatas  infallibiliter  proponentis  con- 
temnit. 

c.  Hinc  recte  dicitur  fidem  theologicam  immediate  resolvi  in  auc- 
toritatem ecclesiae  tamquam  in  medium  fidei  infallibiliter  proponens 
veritates  a Deo  revelatas,  et  ultimo  resolvi  in  sapientiam  et  veraci- 
tatem  Dei  tamquam  in  motivum  fidei. 

5.  Fides  actualis  dividitur  (obiective)  in  explicitam, 
qua  aliquid  in  se  ipso  creditur  sive  id  terminis  confuse 
tantum  sive  distincte  cognitis  fit;  et  implicitam,  qua  ali- 
quid creditur  non  in  se,  sed  in  alio,  in  quo  illud  aliquo 
modo  continetur. 

Dupliciter  autem  id,  quod  creditur,  in  alio  contineri  potest:  a.  in 
veritate,  quae  creditur,  si  haec  veritas  generalis  est,  in  qua  aliae  veri- 
tates continentur;  sic  qui  explicite  credit  omnia,  quae  Deus  revelavit, 
implicite  credit  ss.  trinitatem,  et  qui  explicite  credit  Deum  esse  rerum 
omnium  creatorem,  implicite  credit  eum  esse  creatorem  hominum ; h.  in 
motivo,  propter  quod  creditur,  quod  est  auctoritas  Dei  revelantis:  qui 
enim  explicite  credit  determinatum  aliquem  articuluTij  fidei,  quia  Deus 
illum  revelavit,  eo  ipso  iinplicite  credit  omnes  aliq^  ^ritates  revelatas, 
quia  earum  fides  in  eodem  motivo  innititur. 

6.  Fides  actualis  tandem  dividitur  (subiective)  in 
formalem  et  virtualem  seu  exercitam:  illa  est  fides,  quae 
in  aliquam  veritatem  expresse  elicitur  ob  auctoritatem  Dei 
revelantis,  ut  si  quis  credit  Deum  esse  trinum  in  personis, 
quia  Deus  summe  sapiens  et  verax  revelavit;  haec  est 
fides  in  aliquam  veritatem,  quae  ab  actu  alicuius  virtutis 
supponitur  eumque  suo  influxu  comitatur;  sic  fides  ss.  trini- 
tatis suo  influxu  comitatur  actum  formantis  signum  crucis 
ab  eoque  supponitur. 

Discrimen  inter  fidem  formalem  et  virtualem  in  eo  consistit, 
quod  is,  qui  elicit  fidem  formalem,  explicite  ad  motivum  fidei  advertit, 
ille  vero  qui  elicit  fidem  virtualem,  ad  auctoritatem  Dei  revelantis 
expresse  non  advertit  nec  de  ea  reflexe  cogitat.  Fides  virtualis  et 
exercita  supponit  actualem  et  expressam  cognitionem  moti  vi  fidei, 
quae  cognitio  habitualiter  in  anima  permanens  virtute  sua  in  actionem, 
qua  fides  exercetur,  influit.  Sic  fidem  virtualem  et  exercitam  habet, 
qui  coram  ss.  sacramento  genua  flectit,  sacramentum  poenitentiae  sus- 
cipit, etsi  reflexe  de  revelatione  Dei  non  cogitet,  sicut  spem  messis 
virtualem  et  exercitam  habet  rusticus,  qui  ex  spe  messis  semina 
spargit,  etsi  reflexe  de  messe  non  cogitet. 

Quaestio  secunda. 

De  necessitate  fidei. 

Articulus  primus. 

De  necessitate  actus  fidei. 

7.  Assertum.  Fides  actualis  adultis  omnibus  neces- 
saria est  necessitate  medii,  nondum  iustificatis  ad  iustifica- 
tionem,  iustificatis  ad  salutem. 

a.  In  ordine  ad  salutem  duplex  distinguitur  necessitas,  altera 
medii,  altera  praecepti.  Illud  dicitur  necessarium  necessitate  medii, 
sine  quo  finis  obtineri  nequit,  etsi  inculpabiliter  non  adhibeatur;  et 
illud  dicitur  necessarium  necessitate  praecepti,  sine  quo  finis  solum 
tunc  obtineri  nequit,  si  illud  culpabiliter  non  adhibetur.  Huiusmodi 
est  omne  id,  quod  sub  gravi  praecepto  obligat. 

Si  illud,  quod  necessarium  est  necessitate  medii,  non  est  in 
nostra  potestate,  necessarium  dicitur  necessitate  medii  tantum;  si 
autem  in  nostra  potestate  est,  necessarium  dicitur  necessitate  medii 
et  praecepti:  eadem  enim  obligatione,  qua  tenemur  ad  finem,  tene- 
mur etiam  adhibere  media  ad  illum  necessaria,  si  in  nostra  sunt 
potestate. 

Si  illud,  quod  necessarium  e.st  necessitate  medii,  in  se  ipso  re- 
quiritur neque  alio  medio  suppleri  potest  ut  gratia  sanctificans  in  fine 
vitae,  dicitur  necessarium  necessitate  medii  stricta,  absoluta  et  in  re; 
si  autem  alio  medio  suppleri  potest  iit  sacramentum  baptismi,  dicitur 
necessarium  necessitate  medii  lata,  hypothetica  et  saltem  in  voto. 

h.  Ad  salutem  necessaria  est  necessitate  medii  etiam  fides  hahi' 
tualis:  etenim  ex  fide  certum  est  neminem  salvari,  nisi  gratia  sancti- 
ficante ornatus  sit;  sed  cum  gratia  sanctificante,  quae  in  iustificatione 
infunditur,  simul  etiam  fides  habitualis  infunditur.  Verum  cum  theo- 
logia moralis  non  de  habitibus,  sed  potissimum  de  actibus  virtutum 
agat,  de  necessitate  actus  fidei  hoc  loco  sermo  est.  Ex  quo  patet, 
hanc  necessitatem  solos  adultos  respicere;  adulti  autem  in  theologia 
morali  dicuntur,  qui  rationis  usum  adepti  sunt. 

c.  Sunt  inter  recentes  theologos,  qui  ad  faciliorem  reddendam 
aeternam  salutem  infidelium  docent,  ad  iustificationem  consequendam 
non  semper  requiri  fidem  proprie  dictam,  qua  veritas  revelata  propter 
auctoritatem  Dei  revelantis  creditur,  sed  quandoque  sufficere  fidem 
improprie  dictam,  qua  mens  veritatem  lumine  rationis  cognitam  .sub 

actuali  influxu  gratiae  amplectitur.  Assertum  de  fide  proprie  dicta 
intelligitur'). 

d.  Ubi  hic  de  necessitate  actus  fidei  agitur,  solum  affirmatur  ali- 
quem actum  fidei  theologicae  necessarium  esse  praescindendo  ab  eius 
obiecto  seu  a veritatibus  credendis,  de  quibus  inferius  sermo  erit. 

8.  Necessitas  medii.  1.  Fides  actualis  adultis  non- 
dum iustificatis  necessaria  est  necessitate  medii  ad  primam 
iustificalionem  sive  ex  opere  operato  per  sacramentum 
sive  ex  opere  operantis  per  actum  caritatis  aut  contri- 
tionis perfectae  obtinendam:  a.  Sine  fide  autem  impossibile 
est  placere  Beo : credere  enim  oportet  accedentem  ad  Deum, 
fpiia  est  et  inquirentibus  se  remunerator  sit'^);  sed  de  fide 
actuali  eaque  proprie  dicta  haec  verba  apostoli  intelligenda 
sunt^).  b.  Et  sane  ad  iustificationem  homo  adultus  per- 
venire non  potest,  nisi  propriis  suis  actibus  ad  eam  se 
disponat;  sed  ad  eam  se  disponere  nequit,  nisi  sciat  Deum 
esse  eundemque  sibi  propitium  fore ; hoc  autem  scire 
nequit,  nisi  per  fidem^).  c.  Concilium  tridentinum  de  fide, 
eaque  proprie  dicta,  loquens  addit,  sine  qua  nidli  unquam 
contingit  iustificatio^). 

Fides  actualis  explicita  et  formalis  necessaria  est  solum  ad  primam 
iustificationem  adulti,  ad  iustificationem  vero  secundam,  quam  conse- 
quitur peccator  vel  in  sacramento  poenitentiae  vel  per  contritionem 
perfectam,  sufficit  fides  virtualis,  nisi  habitum  fidei  amiserit : etsi  enim 
concilium  tridentinum®)  inter  dispositiones  adulti  ad  consequendam 
iustificationem  enumeret  fidem  et  spem,  actus  tamen,  quos  concilium 
enumerat,  non  semper,  ut  in  prima  iuslificatione,  formaliter  elici  de- 
bent, sed  sufficit,  ut  virtualiter  adsint. 


q Fr.  Schmid,  Die  ausserordentlichen  Heilswege  (Brixen.  Press- 
verein.  1899).  Zweiter  Abschn.  Die  Notwendigkeit  des  Glaubens  S.  79. 
W.  Liese,  Der  heilsnotwendige  Glaube.  (Freiburg.  Charitas-Druckerei  1902). 
Martin,  De  necessitate  credendi  et  credendorum  seu  de  fide  salutari 
(Paderborn.  Schoningh.  1906). 

2)  Hebr.  11,  6.  Cf.  Gal.  2.  16. 

Gf.  Schmid  1.  c.  n.  103. 

*)  Cf.  Schmid  1.  c.  qui  n.  94  ss.  argumenta  aeque  acute  atque 
erudite  evolvit. 

Concilium  trid.  sess.  6.  c.  7.  Cf.  Concilium  vat.  sess,  3.  c.  3. 
®)  Sess.  6.  c.  6. 

2.  Fides  actualis  adultis  iam  iustificatis  necessaria  est 
necessitate  medii  ad  salutem : homo  enim  adultus  ad  Deum, 
finem  ultimum,  se  suaque  omnia  ordinare  seu  ad  finem 
supernaturalem  vitae  aeternae  suis  actibus  tendere  eumque 
bonis  operibus  sibi  promereri  debet;  sed  hoc  fieri  nequit, 
nisi  credat  Deum  esse  eumque  bonorum  remuneratorem, 
malorum  autem  vindicem  esse. 

Sunt,  qui  dicant  omnibus  plane  hominibus  ratione  utentibus, 
etiam  pueris  baptizatis,  cum  primum  ad  usum  rationis  pervenerint, 
fidem  actualem  necessariam  esse  necessitate  medii  q;  alii  econtra  eius- 
modi  pueris  fidem  actualem  dicunt  necessariam  necessitate  praecepti^). 
Iam  vero  nihil  impedit,  quominus  necessaria  dicatur  necessitate  medii, 
dummodo  teneatur  eiusmodi  adultos  aequiparandos  esse  infantibus, 
donec  in  fide  instructi  sint  et  ad  obligationem  eliciendi  actum  fidei 
advertant,  ac  proinde  etiam  sine  actu  fidei  salvari  posse. 

3.  Fides  haec  in  adultis  nondum  iustificatis  debet 

esse  explicita  et  formalis^  qua  nonnullae  veritates  explicite 

in  se  credantur,  attamen  in  adultis  iam  iustificatis  sufficit 

fides  virtualis,  modo  explicite  sciant,  quae  necessitate  medii 
credenda  sunt  et  agnoscant  auctoritatem  Dei  revelantis: 
perfectior  enim  ad  finem  obtinendum,  propter  quem  fides 
necessaria  est,  non  exigitur.  Insuper  fides  necessaria  est 
in  re,  nec  sufficit  eius  votum,  quod  in  actu  caritatis  Dei 
continetur. 

Articulus  secundus. 

De  veritatibus  necessario  credendis. 

9.  Declaratio.  Iam  quaeritur,  quae  veritates  neces- 

sario explicite  credi  debeant.  Non  sufficit,  ut  implicite 
omne  id  credatur,  quod  ecclesia  tamquam  revelatum  ad 
credendum  proponit,  sed  nonnullae  veritates  explicite  credi 
ideoque  etiam  cognosci  debent.  Porro  aliae  sunt  veritates, 
quae  necessitate  medii,  aliae,  quae  necessitate  praecepti  ex- 
plicite cognoscendae  et  credendae  sunt.  Quoad  reliquas 


‘)  Lacroix  1.  2.  n.  11  ss. 
Ballerini-Pahnieri  TI.  n.  10. 

autem  veritates  sufficit,  ut  unusquisque  eas  implicite  credat, 
paratus  etiam  explicite  credere,  si  quas  ut  credendas  ab 
ecclesia  propositas  esse  cognoverit. 

10.  Veritates  necessitate  medii  credendae.  1.  Certum 
est  necessitate  medii  ad  iustificationem  et  salutem  expli- 
cite sciri  et  credi  debere  duplicem  hanc  veritatem:  Deum 
esse  et  Deum  remuneratorem  esse:  nam  a.  Sine  fide  autem 
impossibile  est  placere  Deo:  credere  enim  oportet  accedentem 
ad  Deum^  quia  est  et  inquirentibus  se  remunerator  sit^). 
b.  Contraria  propositio:  «Nonnisi  fides  unius  Dei  neces- 
saria videtur  necessitate  medii,  non  autem  explicita  re- 
muneratoris" damnata  est 2).  c.  Homo  ad  Deum  converti 
et  in  eum  tendere  non  potest,  nisi  cognoscat  Deum  esse, 
et  speret  eum  sibi  peccata  condonaturum  et  aeternam 
beatitudinem  collaturum  esse. 

Hinc  sequitur  nunquam,  ne  in  mortis  quidem  articulo,  posse 
conferri  baptismum  vel  absolutionem  adulto,  qui  haec  duo  mysteria 
ignoret,  quorum  cognitio  et  fides  ce7'to  necessaria  est  necessitate  medii : 
cum  enim  careat  medio  absolute  necessario,  gratiae  iustificationis  non 
est  capax. 

2.  Practice  probabile  est  post  evangelii  promulgatio- 
nem etiam  mysteria  ss.  trmitatis  et  incarnationis  eadem 
necessitate  medii  ad  iustificationem  et  salutem  explicite 
sciri  et  credi  debere;  certe  autem  implicite,  et  necessitate 
praecepti  etiam  explicite  credenda  sunt. 

a.  Valde  difficilis  et  inter  theologos  controversa  est  quaestio, 
num  ad  iustificationem  consequendam  etiam  fides  utiiusque  mysterii 
ss.  trinitatis  et  incarnationis  necessitate  medii  requiratur.  Qui  neces- 
sitatem medii  affirmant,  eam  non  quidem  ex  rei  natura,  attamen  ar- 
gumentis positivis  demonstrare  conantur.  Qui  autem  id  negant,  potis- 
simum ex  s.  Paulo  ostendunt  fidem  duplicis  tantum  veritatis  sufficere, 
cum  de  necessitate  fidei  loquens  doceat:  Sine  fide  impossibile  est  pla- 
cere Deo:  credere  enim  oportet  accedentem  ad  Deum,  quia  est  et  in- 
quirentibus se  remunerator  sit'^). 

lidem  ita  arguunt:  ante  Christi  adventum  explicita  fides  horum 
mysteriorum  necessaria  non  erat;  atqui  non  potest  admitti  gentiles 


0 Hebr.  11,  6. 

“)  Propositio  2!2.  ab  Innocentio  XI.  damnata. 
*)  Hebr.  11,  6. 

post  Christi  adventum  difficilius  salvari  posse,  quam  ante  eius  ad- 
ventum, id  quod  affirmari  deberet,  si  fides  explicita  horum  mysteriorum 
necessaria  esset  necessitate  medii  0- 

h.  Etsi  sententia  negans  non  sit  dicenda  moraliter  certa,  ea 
tamen  vere  probabilis,  immo  theoretice  probabilior  dici  potest  et  a 
s.  Alphonso,  cui  affirmans  videtur  probabilior  (n.  2),  satis  probabilis 
dicitur^);  ideo  pro  praxi  haec  tenenda  sunt: 

a.  Adultus  nondum  baptizatus,  qui  in  articulo  mortis  reperitur 
et  prae  morbi  gravitate  instrui  nequit,  baptizari  potest;  pari  modo 
adultus  baptizatus,  qui  in  articulo  mortis  instrui  nequit,  (sub  con- 
dicione) absolvi  potest,  etsi  uterque  ignoret  mysteria  trinitatis  et  in- 
carnationis: cum  enim  eorum  cognitio  et  fides  probabiliter  non  sit 
absolute  necessaria,  uti  licet  opinione  hac  probabili  circa  valorem  sa- 
cramentorum, ubi  agitur  de  moribundi  aeterna  salute. 

3.  At  vero  extra  articulum  mortis  adultum  nondum  baptizatum 
non  licet  baptizare  et  baptizatum  non  licet  absolvere,  si  ignorent 
mysteria  trinitatis  et  incarnationis:  cum  enim  sententia  absolutam 
necessitatem  affirmans  sit  probabilis,  baptismus  et  poenitentia  frustrari 
possent  eflfectu.  Ideo  eiusmodi  adultus  vel  dimittendus  est,  donec  suf- 
ficienter sit  instructus,  vel  ante  collationem  sacramenti  statim,  quoad 
opus  est,  instrui  debet,  addita  monitione,  ut  cognitionem  eorum  sibi 
comparet,  quae  sciri  et  credi  debent  ex  praecepto*). 

y.  Ergo  adultus,  qui  per  aliquod  tempus  ignorans  mysteria 
ss.  trinitatis  et  incarnationis  confessus  fuisset,  non  debet  necessario 
repetere  confessiones  in  hoc  statu  ignorantiae  peractas:  etenim  non 
sunt  necessario  repetendae  confessiones,  nisi  certo  constet  eas  fuisse 
invalidas;  sed  istae  confessiones  probabiliter  validae  erant. 

11.  Yeritates  necessitate  jiraecepti  credendae.  Ex 

praecepto  Christi  Domini  sub  gravi  obligante  omnes  tideles, 
cum  ad  usum  rationis  pervenerint,  praeter  ea,  quae  neces- 
sitate medii  credenda  sunt,  explicite  scire  et  credere 
tenentur  praecipua  fidei  christianae  mysteria;  insuper  scire 
debent  mandata,  quae  ab  omnibus  observanda  sunt: 
a.  Euntes  in  mundum  universum  praedicate  evanyelium  omni 
creaturae.  Qui  crediderit,  salvus  erit,  qui  vero  non  crediderit, 
condemnabitur^).  Euntes  ergo  docete  omnes  gentes  . . docentes 

»)  Cf.  Schmid  1.  c.  n.  137  ff. 

2)  Citationes  ex  theologia  morali  s.  Alphonsi  fiunt  secundum  edi- 
tionem typicam. 

*)  Cf.  S.  Officium  3.  maii  1703. 

D Mare.  16,  15.  16. 

eos  servare  omnia,  quaecunque  mandavi  vohis^).  h.  Insuper 
status  hominis  christiani  exigit,  ut  praecipua  fidei  Christi- 
anae mysteria  sciat  et  credat,  et  praecepta  omnibus  com- 
munia cognoscat  et  observet* 

12.  Declaratio  huius  praecepti.  1.  Quae  in  parti- 
culari necessitate  praecepti  scienda  et,  quatenus  revelata, 
etiam  credenda  sunt,  ex  usu  et  praxi  ecclesiae  discimus; 
ea  autem  secundum  omnes  ad  haec  quatuor  revocantur: 

a.  Symbolum  apostolorum^)^  quod  continet  summam 
fidei  Christianae. 

In  symbolo  tamen  apostolorum  nonnulla  continentur,  quae  non 
sub  gravi,  sed  solum  sub  levi  explicite  credenda  sunt:  a.  perpetua 
virginitas  beatae  Mariae ; |3.  sepultura  Christi  et  descensio  ad  inferos ; 
quia  hae  circumstantiae  levioris  momenti  sunt;  y.  sessio  ad  dexteram 
Patris  et  communio  sanctorum,  quia  haec  fidelibus  captu  nimis  diffi- 
cilia sunt.  Immo  nonnulla  ne  sub  levi  quidem  cognosci  debent : Christum 
sub  Pontio  Pilato  passum  esse  et  tertia  die  resurrexisse. 

h.  Praecepta  decalogi^  quae  ab  unoquoque  servari 
debent,  et  propter  paritatem  rationis  addenda  sunt  etiam 
praecepta  ecclesiae  communia. 

Praecepta  decalogi  non  solum  scienda,  sed  etiam  credenda  sunt, 
haec  namque  praecepta  revelata  sunt,  ut  ab  omnibus  serventur;  quod 
autem  a Deo  revelatum  est,  fide  divina  credendum  est.  Praecepta  ec- 
clesiae autem  non  sunt  credenda,  sed  solum  scienda  et  servanda,  quia 
revelata  non  sunt. 

q Matth.  28,  19.  20. 

2)  Symbolum  etymologice  rerum  complurium  collectionem,  usu  mili- 
tari signum  seu  tesseram,  qua  milites  veri  ab  aliis  distinguantur,  usu 
Christiano  brevem  summam  credendorum  significat.  Symbolorum  prae- 
cipua sunt  haec  tria : a.  Symbolum  apostoUcum,  quod  fideles  in  precibus 
quotidianis  et  clerici  in  officio  divino  recitant,  h.  Symbolum  nicaeno- 
constantinopolitanum,  quod  a primo  generali  concilio  nicaeno  inchoatura 
et  a concilio  constantinopolitano  1.  auctum  fuit.  Hoc  nonnullis  ex- 
plicationibus additis  illud  est,  quod  in  missa  recitat  ecclesia  latina. 
c.  Symbolum  athanasianum,  quod  ecclesia  recitari  iubet  in  officio  de 
dominica  ad  primam;  illud  tamen  s.  Athanasii  esse  ab  eruditis  vulgo 
negatur.  A symbolis  distinguendae  sunt  fidei  ijrofessiones,  quarum 
celebrior  est  tridentina,  quam  Pius  IV.  concinnavit  et  in  determinatis 
quibusdam  adiunctis  cum  iuramento  emittendam  decrevit. 

c.  Oratio  dominica,  quae  continet  omnio,  quae  a Deo 
speranda  et  petenda  sunt. 

d.  Sacramenta  omnibus  necessaria:  baptismus,  poeni- 
tentia et  eucharistia;  alia  autem  sacramenta  scire  debet, 
qui  ea  suscepturus  est. 

Praeter  haec  quatuor  non  sunt  alia,  quae  omnes  fideles 
scire  et  credere  debeant,  nisi  modus  eliciendi  actus  fidei,  spei, 
caritatis  et  contritionis,  etsi  certa  formula  eos  eliciendi  memoria 
non  teneatur;  ratione  autem  status  et  condicionis  (e.  g.  sacer- 
dotis, parochi)  fieri  potest,  ut  quis  complura  alia  explicite  et 
distincte  scire  et  credere  debeat. 

2.  Generatim  necesse  non  est,  ut  fideles  hasce  veri- 
tates verhotenus  vel  eo  ordine,  quo  proponuntur,  memoria 
teneant;  nec  requiritur,  ut  claram  et  distinctam  singularum 
cognitionem  habeant,  sed  sufficit,  ut  eas  quoad  substantiam 
i.  e.  quoad  communem  et  simplicem  verborum  significa- 
tionem cognoscant. 

Plerique  tamen  auctores  censent  eos,  qui  symbolum 
fidei,  orationem  dominicam  (et  salutationem  angelicam) 
verbotenus  non  discunt,  committere  peccatum  veniale,  nisi 
hebetudo  mentis  eos  excuset,  praesertim  cum  valde  ti- 
mendum sit,  ne  ogligationem  orandi  penitus  negligant, 
nisi  saltem  orationem  dominicam  (et  salutationem  ange- 
licam) didicerint. 

a.  Sub  gravi  ergo  necesse  est,  ut  fideles  quoad  symbolum  inter- 
rogati de  singulis,  quae  in  eo  continentur,  recte  respondeant;  quoad 
decalogum  et  praecepta  ecclesiae,  ut  interrogati  sciant  ea  a Deo  vel 
ab  ecclesia  praecipi  aut  prohiberi;  quoad  orationem  dominicam,  ut 
sciant  Deum  esse  orandum  ab  eoque  petenda  esse  omnia  bona  animae 
et  corporis;  quoad  sacramenta,  ut  cognoscant  ea,  quae  necessario  re- 
quiruntur, ut  cum  fructu  suscipi  possint. 

h.  Ex  his  pro  praxi  consequitur:  a.  peccare  (graviter  vel  leviter 
pro  gravitate  materiae)  non  solum  eos,  qui  haec  addiscere  negligunt, 
sed  etiam  pastores,  qui  suos  subditos,  et  parentes,  qui  filios  nec  per 
se  nec  per  alios  instruunt  in  iis,  quae  ad  salutem  necessaria  sunt. 

|3.  In  confessione  interrogandi  sunt  de  iis,  quae  scitu  necessaria 
sunt,  poenitentes,  qui  probabiliter  praesumuntur  hac  cognitione  carere. 
Et  quandoquidem  nostro  tempore  in  rebus  ad  religionem  pertinentibus 
frequenter  valde  rudes  sunt,  qui  in  rebus  profanis  satis  exculti  appa- 
rent, hi  autem  eiusmodi  interrogationibus  facile  offenduntur : praestabit. 

de  veritatibus  necessariis  eos  ita  docere,  ut  cum  ipsis  circa  eas  actus 
fidei  eliciantur. 

y.  Qui  scitu  necessaria,  necessitate  praecepti,  ignorant,  absolvi 
non  possunt,  nisi  prius  promiserint  se  ea  discere  velle;  et  ubi  igno- 
rantia est  graviter  culpabilis,  nisi  prius  doleant  de  hocce  peccato, 
illud  accusent  et  propositum  concipiant  ea  postmodum  addiscendi. 

b.  Patet  praecepto  isto  non  teneri  eos,  qui  ob  mentis  angustiam  in- 
habiles sunt  ad  haec  addiscenda;  et  si  essent  homines  adeo  rudes,  ut 
nec  mysteria  ss.  trinitatis  et  incarnationis  concipere  et  explicite  cre- 
dere possent,  de  eorum  salute  non  esset  desperandum:  etsi  enim  fides 
horum  mysteriorum  adultis  necessitate  medii  necessaria  dicatur,  eius- 
modi  rudes  quoad  hoc  non  sunt  accensendi  adultis,  sed  infantibus, 
qui  circa  haec  mysteria  fidem  elicere  non  possunt. 

e.  Perfectiorem  fidei  cognitionem  sibi  comparare  tenentur  ii,  qui 
in  adiunctis  vivunt,  in  quibus  sine  maiore  religionis  notitia  in  magno 
periculo  sunt  amittendae  fidei,  ut  iis  accidit,  quibus  cum  incredulis  et 
socialistis  frequentius  conversari  necesse  est. 


Articulus  tertius. 

De  praecepto  fidei  internae. 

13.  Praemittenda  de  ipsis  praeceptis  fidei.  1.  Prae- 
ceptum fidei  est  tum  de  actu  interno  tum  de  actu  externo; 
utrumque  duplex  est:  negativum  non  negandi  neve  interius 
neve  exterius  fidem,  et  affirmativum  eliciendi  interius  actum 
fidei  et  confitendi  exterius  fidem.  Hoc  praeceptum  fidei 
externae  tum  divinum  tum  ecclesiasticum  est. 

2.  Obligatio  eliciendi  actum  fidei  quandoque  exsistit 
2)er  se  seu  ratione  ipsius  fidei,  quandoque  exsistit  per  acci- 
dens seu  ratione  alius  praecepti,  quod  sine  actu  fidei  adim- 
pleri nequit  e.  g.  s.  communionem  sumendi.  Qui  priorem 
obligationem  laedit,  committit  peccatum  contra  fidem;  qui 
posteriorem  laedit,  solum  contra  illam  virtutem  peccat, 
quae  sine  actu  fidei  exerceri  non  potest. 

3.  Ut  fideles  praecepto  fidei  satisfaciant,  necesse  non 
est,  ut  actus  fidei  sit  formalis,  sed  sufficit  virtualis,  qualem 
pii  fideles  saepissime  eliciunt,  modo  mysteria  fidei  ipsis 
proposita  sint  ut  a Deo  revelata,  e.  g.  dum  recitant  sym- 
bolum apostolicum,  formant  signum  crucis,  orant,  missnm 

audiunt,  sacramenta  frequentant:  haec  enim  omnia  actum 
fidei  supponunt  vel  includunt. 

14.  Num  exsistat  et  quando  obliget.  1.  Exsistit 
praeceptum  divinum  graviter  obligans  eliciendi  actus  fidei. 
In  sacris  litteris  saepius  hoc  praeceptum  iniungitur:  Qui 
non  crediderit,  condemnabiturQ ; qui  non  credit,  iam  indi- 
catus est^);  et  hoc  est  mandatum  eius,  ut  credamus  in  nomine 
filii  eius,  lesu  Christi^).  Patet  autem  hoc  praeceptum  grave 
esse:  condemnatio  enim  est  poena  peccati  mortalis^). 

2.  Cum  praeceptum  affirmativum  non  obliget  semper, 
sed  solum  certis  temporibus,  iam  quaeritur,  quoties  et 
quando  actus  fidei  internus  eliciendus  sit.  Praeceptum  affir- 
mativum, quod  simul  tempus,  quo  ipsum  obliget,  non 
determinat,  tum  obligare  censetur,  quando  necessarium 
esse  intelligitur ; atqui  quinque  sunt  tempora,  quibus  prae- 
ceptum eliciendi  actum  fidei  urget  ^er  se: 

a.  Quando  homini  revelatio  divina  sufficienter  pro- 
'posita  est. 

a.  Cum  primum  divina  revelatio  sufficienter  proposita  est,  actus 
fidei  necessarius  est:  nam  reverentia  erga  infallibilem  auctoritatem 
Dei  postulat,  ut  homo  statim  credat,  ubi  aliquid  tamquam  a Deo  re- 
velatum et  credendum  ipsi  proponitur,  alias  auctoritas  Dei  contemni 
censeretur.  Sicut  enim  regi  nobis  comparenti  statim  reverentiam  ex- 
hibere, ita  Deo  nobis  loquenti  statim  credere  debemus.  Insuper  quando 
homo  adeptus  est  usum  rationis,  vitae  spiritualis  initium  ponere  i.  e. 
ad  Deum  finem  ultimum  supernaturalem  vitae  suae  tendere  per  obser- 
vationem mandatorum  tenetur;  atqui  id  sine  actu  fidei  saltem  virtua- 
liter  elicito  fieri  nequit, 

(3.  Veritates  fidei  iis  censentur  sufficienter  propositae,  qui  earum 
revelationem  a Deo  factam  et  obligationem  credendi  certo  cognoscunt. 
Ergo  christifidelium  pueri  tenentur  elicere  actum  fidei,  statim  atque 
usum  rationis  perfecte  assecuti  et  in  fide  ita  instructi  sunt,  ut  my- 
steria fidei  tamquam  a Deo  revelata  apprehendant;  infideles  autem  et 
haeretici  ad  id  tenentur  (cum  ingressu  in  ecclesiam  catholicam),  cum 

b Mare,  16,  16. 

®)  loan.  3,  18. 

b I.  loan.  3,  23. 

*)  Damnata  est  haec  propositio  (16)  ab  Innocentio  XL:  fides  non 
censetur  cadere  sub  praeceptum  speciale  et  secundum  se. 

primum  veritates  fidei  eis  ita  propositae  sunt,  ut  eas  tamquam  a Deo 
revelatas  et  obligationem  illas  credendi  certo  cognoscant').  , ' • 

y.  Sicubi  potestas  politica  conversioiiein  ad  veram  fidem  ante 
eertum  aetatis  annum  (16.  vel  18.)  prohibeat,  lex  impia  est,  nec  licet 
ei,  cui  de  veritate  religionis  catholicae  persuasum  est,  ' propter  legem 
civilem  professionem  fidei  diutius  differre.  Pastores  animarum' tenentur 
cos,  qui  in  sinum  ecclesiae  cooptari  petunt,  lion  obstante  quocunque 
malo  temporali  proprio  vel  alieno  ad  professionem  fidei  admittere.  Ad 
evitanda  autem  mala,  quae  tum  parocho  tum  convertendo  ex  lege  ci- 
vili imminent,  permitti  potest,  ut  mutuo  consensu  conversio  usque  ad 
aetatem  legitimam  differatur,  vel  ut  peracta  conversio  usque  ad  illam 
aetatem  occultetur,  si  haec  iam  proxime  instet. 

b.  Saepius  in  vita^  quia  fides  admodum  necessaria  est 
ad  conservandam  vitam  spiritualem.  Praeter  initium  vitae 
spiritualis  non  potest  quidem  assignari  aliud  tempus  deter- 
minatum, quo  praeceptum  divinum  eliciendi  actum  fidei 
obliget;  attamen  negari  non  potest  ipsum  aliquoties  obli- 
gare. Quare  enixe  quidem  hortandi  sunt  fideles,  ut  actus 
fidei  frequenter  eliciant;  at  de  peccato  propter  omissum 
actum  fidei  non  facile  arguendi  sunt. 

Nonnulli  auctores  affirmant  tempore  determinato  fidem  eliciendam 
esse,  et  alii  quidem  saltem  semel  in  anno,  alii  vero  semel  in  mense, 
alii  singulis  dominicis  et  festis^).  Ad  hanc  suam  sententiam  confir- 
mandam provocant  ad  duas  propositiones  ab  Innocentio  XI.  damnatas, 
quarum  altera  (17)  haec  est:  Satis  est  actum  fidei  semel  in  vita  eli- 
cere; altera  vero  (65)  ita  habet:  Sufficit  illa  mysteria  (ss.  trinitatis 
et  incarnationis)  semel  credidisse.  Addunt  tamen  auctores,  qui  haec 
praecepta  statuunt,  iis  satisfieri  per  usum  fidei,  eo  scilicet,  quod  fides 
per  observationem  aliorum  praeceptorum  exerceatur. 

Verum  ex  propositionibus  damnatis  id  solum  habemus,  exsistere 
praeceptum  pluries  quam  semel  (saepius)  in  vita  eliciendi  actum  fidei; 

q Infidelis  vel  haereticus  non  tenetur  quidem  credere,  quamdiu 
veritatem  fidei  christianae  certo  non  cognoscit,  tenetur  autem  in  veram 
fidem  inquirere : ubi  enim  agitur  de  salute  aeterna,  non  licet  prius 
quiescere,  quam  cum  certa  via  illam  obtinendi  inventa  sit.  Ideo  damnata, 
est  haec  propositio  (4)  ab  Innocentio  XI.:  Ah  infidelitate  excusabitur 
infidelis  non  credens  ductus  opinione  minus  'probabili;  i.  e.  quamdiu 
infideli  sua  secta  apparet  probabilis  (etsi  minus  quam  religio  Christiana), 
non  tenetur  quidem  credere,  sed  neque  potest  licite  in  sua  secta  tran- 
quillus manere,  cum  ulterius  inquirere  teneatur,  donec  ad  certam  veri- 
tatis cognitionem  pervenerit. 

2)  Cf.  s.  Alphonsus  1.  2.  n.  7. 

quoties  autem  et  quando  eliciendus  sit,  prorsus  indeterminatum  e^t; 
praeceptum  autem  indeterminatum  determinato  tempore  urgere  non 
potest.  Ceterum  raro  fideles  contra  hoc  praeceptum  formaliter  pecca- 
bunt: qui  enim  Christiane  vivunt,  abunde  illi  satisfaciunt  per  exerci- 
tium fidei;  alii  autem  ad  obligationem  credendi  non  advertunt.  Ideo 
necessarium  non  est,  ut  confessarius  poenitentes  de  actu  fidei  interdum 
«licito  interroget,  sive  in  exercenda  religione  diligentes  sive  negligentes 
fuerant. 

c.  Post  lapsum  in  haeresim  vel  post  negationem  fidei: 
qui  enim  fidem  amisit,  per  fidem  Deo  iterum  adhaerere 
debet. 

d.  Quando  urget  tentatio  contra  fidemj  quae  solum  per 
actum  fidei  superanda  speratur. 

Si  urget  tentatio  contra  fidem,  ex  ipsa  virtute  fidei  ad  hanc  con- 
servandam contra  tentationem  pugnare  tenemur;  quoties  ergo  actus 
fidei  unicum  medium  est  superandae  tentationis,  eum  ex  praecepto  fidei 
elicere  tenemur.  Attamen  extra  articulum  mortis  raro  eveniet,  ut  ten- 
tatio contra  fidem  solum  per  actum  fidei  superari  possit,  eo  vel  magis,, 
quod  tentationes  contra  fidem  plerumque  efficacius  vincantur,  si  contra 
illas  non  directe  luctemur,  sed  mentem  ad  alia  obiecta  convertamus. 

e.  Quando  nova  definitio  vel  novus  articulus  fidei 
proponitur:  Deo  enim  loquenti  credendum  est.  Hinc  si 
novum  aliquod  dogma  proponitur,  non  sufficit  illud  sus- 
pendendo assensum  non  negare,  sed  interno  assensu  cre- 
dendum est. 

Sunt,  qui  cum  s,  Alphonso  (n.  7)  dicant  praeceptum  eliciendi 
actum  fidei  insuper  urgere  per  se  in  articulo  mortis,  quia  tunc  maxime 
teneamur  tendere  in  Deum  finem  ultimum;  insuper  si  tunc  obliget  prae- 
ceptum communionis,  obligare  etiam  praeceptum  fidei.  Verum  non 
potest  certo  probari  fidem  eo  tempore  necessariam  esse,  nisi  urgeat 
vehemens  tentatio  contra  fidem.  Et  sane,  qui  in  morte  obligatus  di- 
citur ad  eliciendam  fidem,  vel  est  in  statu  gratiae  vel  in  statu  peccati: 
si  primum,  non  apparet  fidei  necessitas,  nisi  tentatio  contra  fidem  alias 
superari  non  possit;  si  alterum,  fides  quidem  necessaria  est,  sed  non 
per  se  ex  virtute  fidei,  sed  per  accidens  ex  obligatione  se  reconciliandi 
cum  Deo,  quod  sine  fide  virtualiter  saltem  ebcita  fieri  nequit.  Et  quod 
s.  communionem  attinet,  exsistit  quidem  praeceptum  sumendi  in  morte 
s.  eucharistiam  propter  peculiarem  huius  sacramenti  in  ultima  lucta  ne- 
cessitatem, at  praeceptum  eliciendi  in  morte  actum  fidei  afferri  non  potest.. 

15.  Quando  obliget  per  accidens.  Per  accidens  urget 
obligatio  eliciendi  actum  fidei:  a.  quando  adimplendae  sunt 

aliae  obligationes,  quae  fidem  requirunt;  sic  non  possunt 
fideles  audire  sacrum  nec  sacramenta  suscipere  etc.,  non 
supposito  actu  fidei,  qui  virtualiter  eliciatur;  h.  quando 
urget  gravis  tentatio  contra  aliam  virtutem,  quae  tentatio 
sine  actu  fidei  superari  non  potest:  quivis  enim  tenetur 
usurpare  medium  necessarium  ad  peccatum  vitandum. 


Articulus  quartus. 

De  praecepto  fidei  externae. 

16.  Num  exsistat  et  quando  obliget  praeceptum 
divinum.  1.  Exsistit  gravis  obligatio  fidem  externe  con- 
fitendi etiam  cum  vitae  periculo,  quod  constat  ex  s.  scrip- 
tura : Omnis  ergo^  qui  confitebitur  me  coram  hominibus^  con- 
fitebor et  ego  eum  coram  patre  meo,  qui  in  coelis  est;  qui 
autem  negaverit  me  coram  hominibus,  negabo  et  ego  eum 
coram  patre  meo,  qui  in  coelis  est^).  Si  confitearis  in  ore 
tuo  Dominum  lesum  et  in  corde  tuo  credideris,  salvus  eris: 
corde  enim  creditur  ad  iustitiam,  ore  autem  confessio  fit  ad 
salutem^). 

Cum  etiam  hoc  praeceptum  sit  affirmativum,  quaeritur, 
quando  urgeat  obligatio  .exterius  coniitendi  fdem.  Quaeritur  autem 
de  formali  confessione  fidei,  quae  fit  ea  intentione,  ut  fides  in- 
terna exterius  manifestetur,  non  de  materiali,  quae  fit  per  obser- 
vationem praecepti,  quod  fidei  manifestationem  continet. 

2.  Praeceptum  divinum  formaliter  confitendi  fidem 
obligat : 

a.  Quando  honor  Dei  aut  Christi  externam  confes- 
sionem exigit,  ubi  nempe  ex  omissione  confessionis  magnum 
honoris  divini  detrimentum  sequitur,  ex  confessione  vero 
Deo  aut  Christo  magnus  honor  accrescit,  id  quod  potis- 
simum accidit:  a.  si  quis  a publica  auctoritate  in  causa 
fidei  de  sua  fide  interrogatur;  |3.-  si  doctrina  fidei  irridetur 
vel  si  res  sacrae  violantur. 


h Matth.  10,  32.  33. 

2)  Rom.  10,  9 ss.  Ct.  2.  Tim.  2,  12. 

a.  Si  quis  a publica  auctoritate  in  causa  fidei  de  sua  fide  inter- 
rogetur; num  scilicet  catholicus  sit , vel  quid  de  aliqua  veritate  fidei 
sentiat,  sive  publice  id  fit  sive  privatim,  tenetur  sine  ambiguitate  fidem 
suam  confiteri  etiam  cum  vitae  periculo*),  quia  omissio  professionis 
apud  infideles  valde  minueret  existimationem  de  Deo  et  de  vera  reli- 
gione, econtra  per  publicam  confessionem  vera  fides  confirmatur  et 
propagatur.  Si  quis  autem  privatus  infidelis  vel  haereticus  aliquem  de 
sua  fide  interrogat,  per  se  non  tenetur  eam  fateri,  sed  tacere  vel  alio 
modo  quaestionem  eludere  potest. 

|3.  Si  te  praesente  doctrina  fidei  vel  ecclesiae  irrisioni  vel  blas- 
phemiis  exponatur,  non  solum  fidem  profiteri,  sed  eam,  si  te  ad  id  suffi- 
cientem iudicas,  etiam  defendere  teneris;  et  si  te  praesente  ss.  eucha- 
ristia vel  sacrae  imagines  vel  reliquiae  violentur,  teneris  te  catholicum 
manifestare  et  iniurias  cohibere,  nisi  praevideas  conatus  tuos  nihil 
profuturos**). 

h.  Quando  utilitas  p7'oximi  externam  confessionem 
exigit,  ubi  nempe  ex  omissione  confessionis  fideles  a fide 
deficerent,  infideles  in  suo  errore  confirmarentur;  econtra 
ex  confessione  infideles  converterentur,  fideles  in  vera  fide 
confirmarentur. 

Num  adultus^  qui  baptismum  suscipit  vel  ad  ecclesiam 
redit,  fidem  publice  profiteri  debeat.  — Omnis  Christianus 
ex  voluntate  Christi  ecclesiae  visibiliter  adhaerere  debet; 
visibiliter  autem  ecclesiae  adhaeret  per  • professionem  fidei. 
Haec  obligatio  exterius  manifestandi  fidem  per  decursum- 
vitae  perdurat,  eo  ipso  autem  impletur,  quod  praecepta 
observantur,  quae  externam . professionem  fidei  continent 
ut  auditio  sacri,  susceptio  sacramentorum  etc. 

a.  Hinc  extra  casum  necessitatis  non  licet  adultum  baptizare  vel 
ad  conversionem  admittere  secreto  (solo  sacerdote  sciente),  sed  id  fieri 
debet  publice  coram  aliis  (saltem  duobus  testibus).  Ideo  praescribit 
ecclesia,  ut  abiuratio  haeresis,  quae  a neoconversis  exigitur,  coram 
duobus  testibus  fiat  et  facta  conversio  in  libros  parochiales  inseratur, 
tum  ut  satisfiat  obligationi  profitendi  fidem,  tum  ut  conversus  subsit 
iurisdictioni  ecclesiae  in  foro  externo. 

p.  Receptum  baptismum  vel  peract:im  conversionem  ad  tempus 
quidem  ex  gravi  ratione  occultare  licet,  quin  divulgetur,  modo  neocon- 

*)  Propositio  18.  ab  Innocentia  XI.  damnata : Si  a potestate 
publica  quis  interrogetur,  fidem  ingenue  confiteri  ut  Deo  et  fidei  glo- 
riosum consulo,  tacere  ut  peccaminosum  per  se  non  damno. 

Sporer-Bierbaum  I.  tract,  2.  n.  43. 

versus  nihil  agat,  quo  falsam  sectam  profiteatur;  sic  teste  historia 
in  aula  imperatorum  romanorum  occulti  Christiani  degebant;  a prae- 
ceptis autem  positivis  sive  Dei  sive  ecclesiae  oh  grave  incommodum 
interim  excusatur.  Diu  tamen  occultatio  illicita  est,  tum  quia  urget 
obligatio  profitendi  fidem,  tum  quia  in  praxi  fieri  nequit,  quin  mox 
adiuncta  occurrant,  in  quibus  conversus  fidem  negare  et  sectam  ex- 
terius profiteri  debeat.  Ideo  statutum  est  non  posse  admitti  ad  bap- 
tismum mahumedanum,  qui  propter  vitae  periculum  vult  Christianus 
occultus  esse  et  manere,  sed  illum  debere  se  transferre  ad  loca,  ubi 
possit  publice  Christianam  religionem  profiteri^). 

y.  In  casu  necessitatis,  ubi  nempe  moribundus  ex  gravi  causa 
publicam  conversionem  ad  fidem  detrectat,  a quovis  sacerdote  prorsus 
occulte  in  ecclesiam  recipi  potest,  ut  eius  saluti  consulatur,  nisi  ratio 
scandali  praecavendi  vel  salutis  proximi  promovendae  aliud  exigat  ut 
in  homine  magnae  dignitatis  et  auctoritatis.  Sed  etiam  in  hoc  casu 
conversio  fieri  potest  coram  duobus  testibus  tantum,  qui  rem,  si  opus 
fuerit,  postea  divulgare  possunt^). 

17.  Lege  ecclesiastica  quibusdam  personis  tum  eccle- 
siasticis tum  laicis  in  certis  adiunctis  praecipitur  professio 
fidei.  Causa  huius  praecepti  censetur  esse  gravis,  ne  sci- 
licet regimen  spirituale  vel  temporale  et  munus  docendi 
alios  homini  infideli  vel  haeretico  committatur.  In  multis 
tamen  regionibus  hoc  praeceptum  saltem  ex  parte  per  de- 
suetudinem abolitum  est^). 


Articulus  quintus. 

De  negatione  fidei. 

18.  Praenotiones,  a.  Praeceptum  fidei  negativum 
prohibet,  ne  fides  sive  interne  sive  externe  negetur;  hoc 
ergo  praeceptum  utpote  negativum  obligat  semper  et  pro 
semper. 


S.  C.  de  i^rop.  fide  28.  maii  1635. 

Gf.  Lehmkuhl,  Casus  consc.  I.  n.  182  ss. 

®)  Quinam  professionem  fidei  iuxta  formam  a Pio  IV.  prae- 
scriptam cum  additione  a Pio  IX.  facta  emittere  debeant,  cf.  apud 
Lehmkuhl  I.  n.  296;  Aichner,  Compendium  iuris  eccles.  (Brixinae. 
Weger.  1900)  § 1.50.  3. 

h.  Aliud  est  fidem  negare^  aliud  fidem  dissimulare; 
ille  fidem  dissimulat,  qui  utitur  verbis  vel  signis,  quae 
fidem  nec  manifestant  nec  negant,  sed  in  dubio  relinquunt, 
ideoque  apta  sunt  ad  fidem  occultandam. 

c.  Aliud  est  fidem  negare,  aliud  fidem  erubescere;  ille 
fidem  erubescit,  qui  prae  verecundia  vel  metu  fidem  non 
profitetur,  quando  praeceptum  id  exigit. 

d.  Directe  fidem  negat,  qui  scienter  et  voluntarie 
veram  fidem  negat  aut  falsam  profitetur;  indirecte  fidem 
negat,  qui  absque  intentione  negandi  fidem  actionem  ponit, 
quam  alii  pro  negatione  fidei  habent  aut  habere  possunt, 
ut  si  quis  assistit  ritibus  haereticorum. 

19.  Numquam  licet  directe  fidem  negare,  sive  id 
serio  sive  ficte  et  externe  tantum  fit. 

E-atio  primi  est,  quia  negatio  fidei  gravissima  iniuria  est 
Deo  illata:  qui  enim  fidem  negat,  aut  indicat  divinam  revela- 
tionem non  esse  veram,  aut  saltem  divinam  maiestatem  erubescit : 
Qui  negaverit  me  coram  hominibus,  negabo  et  ego  eum  coram  patre 
meo,  qui  in  coelis  est'‘).  Qui  me  erubuerit  et  meos  sermones,  hunc 
filius  hominis  erubescet,  cum  venerit  in  maiestate  sua^).  Quare  ec- 
clesia negationem  fidei  etiam  tempore  persecutionum  semper  gra- 
vissimum peccatum  habuit. 

Eatio  secundi  est,  quia  ficta  fidei  negatio  est  mendacium 
Deo  iniuriosum  et  proximo  propter  scandalum  nocivum,  quare 
ecclesia  etiam  externam  tantum  fidei  negationem  grave  peccatum 
habuit.  Etsi  ergo  is,  qui  exterius  tantum  fidem  negat,  non  sit 
haereticus  nec  habitum  fidei  amittat,  quia  interne  fidem  retinet, 
peccat  tamen  contra  praeceptum  negativum  fidei. 

20.  Quot  modis  fides  negetur.  Fides  negari  potest 
aut  verbis  aut  factis  aut  signis  aut  silentio.  1.  Verbis  fidem 
negat,  qui  serio  vel  ficte  utitur  verbis,  quae  vel  ex  se  vel 
prout  ab  audientibus  recte  percipiuntur,  fidem  universim 
vel  aliquem  fidei  articulum  negant. 

a.  Qui  interrogatus  negat  se  esse  catholicum,  infallibilistam  etc. ; 
item  qui  affirmat  se  esse  tuream,  francomuraiium  etc.;  pari  modo  qui 


q Matth.  10.  33. 
2)  Luc.  9,  26. 

profitetur  se  esse  lutheranum,  vetero-catholicum,  veram  fidem  explicite 
negat. 

h.  Si  sacerdos  vel  religiosus  transiens  per  terras  principis  in- 
fidelis vel  haeretici  ab  hoc  interrogaretur  de  suo  statu  (num  sit  sa- 
cerdos), posset  per  se  ex  gravi  causa  eludere  interrogationem  verbis 
ambiguis,  quia  non  est  interrogatio  de  fide,  sed  de  statu  suo;  et  si 
statum  suum  negaret,  non  contra  fidem,  sed  contra  veritatem  per 
mendacium  (venialiter)  peccaret. 

2.  Factis  fidem  negat,  qui  serio  vel  ficte  exercet 
actionem,  quae  vel  ex  natura  sua  vel  ex  adiunctis  neces- 
sario professionem  falsae  religionis  significat. 

a.  Qui  sacrificat  idolo,  coram  idolo  genua  flectit,  coenae  haereti- 
corum communicat,  haereticorum  sacra  ordinarie  frequentat,  cum  eis 
orat  vel  cantat,  fidem  negat,  quia  factis  profitetur  falsam  religionem; 
et  qui  ficte  id  agit,  facto  committit  mendacium  Deo  iniuriosum  et 
hominibus  nocivum.  Ideo  s.  sedes  declaravit  non  licere  sinensibus 
Christianis  externa  adorationis  signa  exhibere  idolo,  quamvis  intentio 
dirigatur  ad  crucem  sub  veste  latentem*). 

h.  Ad  quaestionem  propositam,  num  liceat  fidelibus  genua  flectere 
coram  hostiis  consecratis  ab  intrusis  vel  schismaticis,  responsum  fuit : 
etsi  genuflectendum  sit,  curandum  tamen  est  (ne  eiusmodi  cultum  prae- 
stando miscere  se  videantur  catholici  cum  schismaticis),  ut  declinent' 
occasiones  occursus  schismaticorum,  dum  sacramentum  deferunt^). 

c.  Licet  ss.  sacramentum  visitare,  quod  in  ecclesiis  schismaticorum 
asservatur,  et  coram  imaginibus  sanctorum,  quae  in  iis  reperiuntur, 
orare,  dummodo  catholici  in  precibus  cum  schismaticis  non  associentur^). 

3.  Signis  fidem  negat,  qui  utitur  vestibus  vel  signis, 
quae  vel  ex  natura  sua  vel  ex  usu  et  consuetudine  solum 
indicant  haeresim  vel  infidelitatem. 

Insignia  francomurariorum  deferre  vel  nutus  et  manuum  vel 
digitorum  compressionem  adhibere,  quibus  francomurarii  se  invicem 
agnoscunt,  illicitum  est,  quia  continet  professionem  falsae  sectae  et 
negationem  verae  fidei.  Attamen  hoc  restringendum  est  ad  casum, 
quo  catholicus  haec  signa  adhibet:  usus  enim  horum  signorum,  quibus 
ipsi  francomurarii,  qui  habitualiter  fidem  negant,  inter  se  utuntur  ad  se 
invicem  agnoscendos,  non  videtur  singulis  vicibus  esse  nova  negatio  fidei. 

4.  Silentio  fidem  negat,  qui  in  illis  adiunctis  tacet,  in 
quibus  silentium  merito  habetur  pro  fidei  negatione. 

*)  S.  C.  de  prop.  fide  12.  sept.  1645. 

^)  Responsa  Pii  VI.  18.  maii  1793  ad  11.  Cf.  Bullarii  rom.  con- 
tinuatio (ed.  Barheri,  Romae)  IX.  p.  314. 

S.  C.  de  prop.  fide  15.  dec.  1764. 

Qui  tacet,  quando  alius  pro  eo  respondet  ipsum  non  esse  catho- 
licum, item  qui  tacet,  quando  pluribus  de  fide  interrogatis  aliqui  ne- 
gant quemquam  ex  ipsis  esse  catholicum,  fidem  negavit,  quia  silentium 
in  hoc  casu  est  negationis  consensus. 

Qui  alios  contra  fidem  loquentes  vel  catholicam  religionem  irri- 
dentes atque  calumniantes  audit,  per  se  contradicere  eosque  monere 
tenetur,  ne  eis  consentire  videatur;  si  tamen  aut  peiores  calumnias 
aut  sibi  gravia  incommoda  timet,  tacendo  non  peccat.  Sacerdos  autem 
in  tali  casu,  praesertim  inter  catholicos,  vix  unquam  tacere  poterit: 
nam  eius  taciturnitas  scandalum  esset  et  erroris  confirmatio* *);  insuper 
facilius  admonitionis  fructus  sperari  potest. 

21.  Licet  iidem  occultare  vel  dissimulare,  quando 
non  obligat  praeceptum  confitendi  fidem,  immo  si  ex  fidei 
professione  nihil  boni,  sed  potius  detrimentum  honoris  Dei 
vel  salutis  proximorum  sequitur,  fidem  occultare  praeceptum 
esse  potest.  Fidem  autem  dissimulare  vel  occultare  aliquis 
potest  aut  silentio  aut  verbis  ambiguis  aut  factis,  signis  et 
vestibus  etc. 

a.  Licet  catholico  vel  sacerdoti  in  terris  haereticorum  exsistenti 
diebus  prohibitis  carnes  comedere,  ne  agnitus  ut  catholicus  grave  peri- 
culum vel  vitae  vel  bonorum  subeat:  etenim  haec  actio  ex  se  non 
significat  negationem  fidei ; praeterea  nulla  in  his  adiunctis  adest 
necessitas  confitendi  fidem,  praeceptum  ecclesiae  autem  cum  gravi  in- 
commodo non  obligat.  Ad  evitandas  vero  irrisiones  idem  non  liceret, 
quia  leve  incommodum  a praeceptis  ecclesiae  non  excusat. 

h.  Qui  sive  in  contemptum  fidei  vel  praecepti  ecclesiastici,  sive 
in  protestationem  inoboedientiae  erga  ecclesiam  vel  summum  pontificem 
sive  in  professionem  falsae  sectae  provocatus  ad  comedendas  carnes 
id  facit,  fidem  negat,  quia  in  his  adiunctis,  in  quibus  urget  obligatio 
profitendi  fidem,  esus  carnis  non  est  actio  indifferens,  sed  virtualis 
negatio  fidei. 

Num  liceat  uti  verbis  ambiguis  ad  occultandam  iidem.  Quando 
obligat  praeceptum  profitendi  fidem,,  certe  non  licet;  quando  autem 
hoc  praeceptum  non  urget,  non  solum  tacere  vel  declinare  responsum 
(tua  hoc  non  interest),  sed  etiam  uti  verbis  ambiguis  licet,  nisi  verba 
ab  audientibus  intelligi  debeant  pro  negatione  verae  fidei*). 

22.  Niim  ad  occultandam  fidem  licitum  sit  uti  vestibus 
vel  aliis  signis  infidelium.  — In  genere  dicendum  est,  si 

’)  E.  Mulier,  Theologia  moralis’  (Vindobonae.  Meyer.  1894)  II. 

§ 10.  n.  6. 

*)  Cf.  Lacroix  1.  2.  n.  61. 

vestimentum  vel  signum  eiusmodi  est,  ut  is,  qui  illud 
assumit,  iudicari  debeat  falsam  religionem  profiteri,  non 
licet;  si  autem  iudicari  ^potest  ipsum  ad  alium  finem  illud 
assumpsisse,  ex  iusta  causa  licet : sine  causa  enim  non  licet 
deceptionem  aliorum  permittere.  Causa  vero  eo  gravior 
esse  debet,  quo  magis  signum  aptum  est,  quod  falsum 
iudicium  ingerat. 

a.  Quaedam  vestimenta  vel  signa  sunt  potius  distinc- 
tiva  nationis  quam  religionis,  ut  pileus  turearum;  iam  vero 
his  vestibus  aut  signis  ex  gravi  causa  uti  licet  ad  occul- 
tandam religionem. 

h.  Alia  vestimenta  et  signa  sunt  distinctiva  religionis: 
quare  ex  usu  communi  solum  ab  infidelibus  vel  membris 
determinatae  sectae  adhibentur  ad  distinguendos  homines 
unius  sectae  ab  hominibus  alterius  ut  sagum  praedican- 
tium vel  toga  bonziorum  vel  flavus  pileus,  quo  utebantur 
iudaei  Romae;  porro  ex  gravissima  causa  etiam  his  vesti- 
bus aut  signis  uti  licet  ad  fidem  occultandam. 

Quia  ex  usu  et  institutione  hominum  haec  non  sunt  signa,  quae 
immediate  manifestant  fidem,  quam  secta  profitetur,  ideo  qui  iis  utitur, 
non  necessario  debet  censeri  infidelis  aut  haereticus : primarius  enim 
eorum  usus  est  ad  corpus  tegendum  vel  ornandum,  et  secundarius  ad 
sectam  distinguendam. 

c.  Alia  tandem  vestimenta  et  signa  non  solum  sunt 
distinctiva  sectae,  sed  ex  institutione  vel  consuetudine  im- 
mediate sunt  manifestativa  et  protestativa  haeresis  vel  in- 
fidelitatis ut  vestimenta  sacerdotalia,  quibus  idololatrae  vel 
haeretici  in  exercitio  functionum  suarum  e.  g.  in  sacrificiis 
utuntur,  vel  signum,  quo  tureae  se  profitentur  asseclas 
Mahometis.  His  vestimentis  aut  signis  uti  non  licet,  quia 
eorum  usus  est  professio  falsae  fidei,  nisi  ex  circumstantiis 
manifesto  appareat  ea  non  ad  falsam  sectam’  profitendam, 
sed  ex  alia  prorsus  causa  adhiberi,  ut  si  quis  in  publicis 
spectaculis  iis  utatur. 

Simili  modo  iudicandum  est  de  signis  francomurariorum  alia- 
rumque  sectarum  acatholicarum,  quae  ex  sua  institutione  et  usu  aliud 
non  significant  nisi  professionem  falsae  sectae*). 

*)  Cf.  Lugo,  De  virtute  fidei  div.  disp.  14.  n.  87. 

23.  Num  urgente  persecutione  fidei  licitum  sit  fugere. 
Per  se  seu  ratione  fugae  semper  licitum  est  fugere:  qui 
enim  fugit,  non  negat  nec  dissimulat  fidem  nec  simulat 
falsam  fidem,  sed  timens  persecutionem  utitur  iure  suo  ad 
conservandam  fidem.  Per  accidens  tamen  non  licet  om- 
nibus fugere;  qua  de  re  haec  regula  statuitur: 

a.  Illi,  quorum  praesentia  ad  salutem  fidelium  neces- 
saria est,  ut  sunt  pastores  animarum,  episcopi  et  parochi, 
non  possunt  licite  fugere. 

h.  Illi,  quorum  praesentia  est  quidem  utilis  sed  non 
necessaria,  manere  vel  etiam  licite  fugere  possunt. 

c.  Illi,  quorum  conservatio  bono  publico  necessaria 
est,  vel  quibus  proximum  periculum  imminet  negandi  fidem, 
tenentur  fugere. 

24.  Ex  iusta  causa  licet  indirecte  negare  fidem, 

modo  actio,  quae  ponitur,  sit  indifferens  et  intentio  eam 
actionem  ponendi  sit  honesta. 

Etsi  fidem  negare  per  se  ne  indirecte  quidem  liceat,  sub  certis 
condicionibus  tamen  id  licitum  dici  debet;  sic  licet  catholico  ex  iusta 
causa  assistere  functionibus  religiosis  haereticorum.  Etenim  si  actio, 
quae  ponitur,  eiusmodi  est,  ut  in  his  adi  unctis  neque  ex  se  neque  ex 
institutione  humana  iudicari  debeat  professio  falsae  et  negatio  verae 
fidei,  ab  hominibus  autem  ut  talis  iudicari  soleat,  actio  in  se  indiffe- 
rens eatenus  illicita  est,  quatenus  ex  ea  sequitur  deceptio  et  scandalum 
aliorum;  sed  exsistente  iusta  causa  licet  malum  hunc  effectum  permit- 
tere, nisi  opportuna  monitione  prorsus  impediri  possit. 


Quaestio  tertia. 

De  peccatis  contra  fidem. 

25.  Quae  sint  peccata  contra  fidem.  Contra  fidem 
peccari  potest  omissione,  scilicet  omittendo  a.  debitam  dili- 
gentiam in  addiscendis  veritatibus  fidei  scitu  necessariis; 

h.  actum  fidei  praeceptum;  c,  professionem  fidei  sive  a 
Deo  sive  ab  ecclesia  praescriptam,  et  commissione  ponendo 
actionem  per  praeceptum  fidei  prohibitam.  Peccatum  com- 
missionis committi  potest  per  excessum  et  per  defectum. 
Per  excessum  peccatur  credulitate^  qua  sine  sufficienti  ra- 
tione temere  creditur  tamquam  a Deo  revelatum,  quod 
revelatum  non  est,  ut  si  quis  leviter  privatas  revelationes 
credit ; hoc  tamen  peccatum  veniale  non  excedit.  Per 
defectum  peccatur  negatione  externa  vel  interna  fidei,  quae 
fit  infidelitate,  apostasia,  haeresi,  dubio  de  fide  et  com- 
municatione in  sacris  cum  infidelibus  et  haereticis. 

Articulus  primus. 

De  infidelitate. 

26.  Definitio.  1.  Infidelitas  proprie  dicta  est  carentia 
fidei  in  homine  non  baptizato:  infidelis  enim  proprie  is 
dicitur,  qui  non  accepit  habitum  infusum  fidei.  Infidelitas 
improprie  dicta  est  quilibet  defectus  fidei  internae,  quo 
sensu  infidelitas  comprehendit  etiam  haeresim  et  aposta- 
siam a fide. 

2.  Infidelitas  proprie  dicta  alia  est  negativa^  quae  est 
carentia  fidei  in  eo,  qui  nihil  unquam  de  fide  audivit: 
alia  est  privativa,  quae  est  carentia  fidei  in  eo,  qui  sibi 
cognitionem  fidei  data  occasione  comparare  negligit;  alia 
est  positiva,  quae  est  carentia  fidei  in  eo,  cui  veritates 
fidei  sufficienter  propositae  sunt. 

27.  Malitia  moralis.  1.  Infidelitas  negativa  peccatum 
non  est,  quia  voluntaria  non  est;  ideo  damnata  est  propo- 
sitio baiana  68^). 

2.  Infidelitas  privativa  est  grave  peccatum  omissionis, 
quo  negligitur  medium  ad  salutem  necessarium.  Simile 
peccatum  committit,  qui  inquisitionem  veritatis  post  ratio- 
nabile dubium  de  veritate  propriae  religionis  negligit. 

*)  Infidelitas  pure  negativa  in  his,  quibus  Christus  non  est  prae- 
dicatus, peccatum  est. 

3.  Infidelitas  positiva  est  grave  peccatum  commissionis, 
qua  reiicitur  medium  ad  salutem  necessarium ; insuper 
continet  formalem  contemptum  Dei  revelantis. 

Species  infidelitatis  sunt:  paganismus,  iudaismus,  muhametismus, 
deis  mus,  atheismus,  pantheismus:  desumuntur  ex  diversis  erroribus, 
quibus  infideles  adhaerent,  qui  tamen  errores  ad  theologiam  moralem 
non  pertinent. 


Articulus  secundus. 

De  apostasia  a fide  et  de  haeresi. 

28.  Apostasia  a fide  est  totalis  defectio  a fide  in  eo, 
qui  veram  fidem  per  baptismum  susceperat;  ideo  qui  ab 
infantia  haeresim  professi  sunt,  Me  prorsus  abiecta,  non 
sunt  apostatae,  sed  illi  tantum,  qui  semel  veram  fidem 
amplexi  sunt^). 

Ut  aliquis  sit  apostata  a fide,  non  requiritur,  ut  falsae  alicui 
sectae  adhaereat,  sed  sufficit,  ut  post  susceptum  baptismum  in  ecclesia 
catholica  penitus  a fide  deficiat;  quare  ralionalistae,  naturalislae,  liberi 
cogitatores  etc.,  qui  penitus  a fide  recesserunt  idque  exterius  manifestant, 
censentur  esse  apostatae. 

29.  Haeresis  definitur;  hominis  christiani  error  vo- 
luntarius et  pertinax  contra  veritatem  fidei. 

a.  Dicitur:  a.  Hominis  christiani,  qui  scilicet  per  baptismum 
fidem  Christianam  susceperat  eamque  retinet:  si  enim  totam  eamque 
veram  reiicit,  fit  apostata.  |3.  Error  voluntarius:  haeresis  natura  sua 
postulat  assensum  positivum  contrarium  veritati  fidei;  qui  ergo  ex- 
terius tantum  sermone  vel  opere  veritatem  fidei  negat,  interna  fide 
retenta,  non  est  haereticus,  y.  Pertinax:  ad  haeresim  formalem  requi- 
ritur pertinacia  voluntatis  contra  auctoritatem  ecclesiae,  quae  veritates 
revelatas  ad  credendum  proponit ; pertinax  autem  est,  qui  sciens  ad- 
versatur auctoritati  ecclesiae,  sive  id  ex  vana  gloria,  sive  ex  cupiditate 

q Ab  apostasia  a fide  triplex  alia  distinguitur:  apostasia  a re- 
ligione, quae  est  discessio  ab  ordine  religioso  sine  animo  redeundi. 
Religiosus,  qui  ad  tempus  tantum  propria  auctoritate  in  saeculo  vagatur 
cum  animo  redeundi,  fugitivus  dicitur.  Apostasia  ah  ordine  sacro, 
quae  est  defectio  ab  ordine  sacro  cum  animo  vivendi  in  statu  laicali. 
Apostasia  ah  oboedientia,  quae  est  totalis  defectio  ab  oboedientia  summi 
pontificis  et  ecclesiae;  talis  apostasia  est  schisma. 

contradicendi,  sive  ex  levitate,  sive  ex  quacunque  alia  causa  fit.  Ergo 
ut  quis  sit  pertinax,  non  requiritur,  ut  mordicus  et  certa  temporis 
mora  sententiam  suam  tueatur,  sed  sufficit,  ut  sciat  hanc  esse  contra- 
riam definitioni  ecclesiae,  h.  Contra  veritatem  fidei:  quae  nempe  ab 
ecclesia  ad  credendum  proposita  est;  quocirca  stricte  loquendo  haeretici 
non  sunt,  qui  negant  conclusionem  theologicam,  quae  in  se  non  est  a 
Deo  revelata;  neque  illi,  qui  affirmant  propositionem  ab  ecclesia  vel  a 
s.  pontifice  damnatam,  sed  non  ut  haereticam.  Ubi  notandum  est 
ecclesiam  credenda  proponere  omnia,  quae  in  sacra  scriptura  ut  reve- 
lata continentur ; quare  haereticus  est,  qui  negat  veritatem  revelatam 
manifeste  in  sacra  scriptura  contentam. 

h.  Quamdiu  aliquis  retinet  voluntatem  se  submittendi  auctoritati 
ecclesiae,  etsi  erret  in  fide  vel  teneat  sententiam  fidei  contrariam,  non 
est  haereticus,  quia  non  est  pertinax,  sed  agnoscit  infallibilem  aucto- 
ritatem ecclesiae.  Ex  his  colligitur,  quatenus  haeretici  sint,  qui  falsae 
sectae  adhaereant.  Scilicet  puer  in  haeresi  natus  sed  valide  baptizatus 
ad  veram  ecclesiam  Christi  pertinet,  quae  sola  habet  verum  baptismum. 
Quando  corde  amplectitur  fidem  suae  sectae  et  frequentare  incipit  eius 
ritus  religiosos,  fit  haereticus  materialis  et  manet  talis,  quamdiu  de 
veritate  suae  religionis  aut  non  dubitat,  aut  dubitat  quidem,  sed  in 
vestigationem  veritatis  solum  omittit  ex  negligentia  et  incuria  vel  ex 
timore  humano,  ne  inventam  veritatem,  quam  amplecti  non  auderet, 
credere  debeat.  Haereticus  formalis  fit,  quando  de  veritate  suae  reli- 
gionis serio  dubitans  investigationem  veritatis  ideo  negligit,  quia  re- 
ligionem catholicam,  si  forte  vera  esset,  amplecti  renuit,  aut  religionem 
catholicam,  quam  veram  cognoscit,  non  amplectitur. 

Ad  discernendum  haereticum  formalem  a materiali  interrogandus 
est:  a.  num  apprehenderit  obligationem  inquirendi  veritatem;  (3.  utrum 
indagaverit  veritatem  an  investigationem  neglexerit;  y.  num  paratus 
fuerit  amplecti  veritatem,  cumprimum  sufficienter  proposita  fuisset. 

c.  Qui  scienter  negat  dogma,  quod  ab  omnibus  creditur,  vel  qui 
deliberate  amplectitur  sententiam,  quam  cognoscit  esse  contrariam  de- 
finitioni ecclesiae,  eo  ipso  contemnit  eiusdem  ecclesiae  auctoritatem, 
etsi  de  ea  explicite  non  cogitet:  impossibile  enim  est  ad  eam  saltem 
virtualiter  non  advertere. 

30.  Haeresis  diTiditur:  a.  In  materialem,  quae  ex 
sola  ignorantia  procedit  sine  pertinacia  voluntatis,  et  for- 
malem, quae  coniuncta  est  cum  pertinacia  voluntatis. 
Supra  definitur  haeresis  formalis ; haeresis  materialis  de- 
finienda est : hominis  christiani  error  voluntarius  contra 
veritatem  fidei. 

h.  In  internam,  quae  solum  interius  mente  concipitur, 
et  externam,  quae  etiam  exterius  manifestatur;  manifestari 
autem  potest  verbis  vel  factis  vel  etiam  omissione  facti. 

c.  Externa  altera  est  publica,  si  coram  pluribus  mani- 
festatur, et  altera  occulta,  si  nemine  praesente  vel  coram 
paucis  tantum  profertur,  ita  ut  celari  adhuc  possit. 

31.  Malitia  moralis  et  specifica.  1.  Haeresis  for- 
malis et  apostasia  a fide  sunt  peccata  ex  toto  genere  suo 
mortalia,  post  Dei  formale  odium  gravissima,  graviora  om- 
nibus peccatis,  quae  contra  virtutes  morales  committuntur: 
nam  continent  formalem  contemptum  sapientiae  et  veraci- 
tatis  divinae. 

2.  Haeresis  materialis  culpa  vacat,  antequam  ortum 
est  rationabile  dubium  de  veritate  propriae  sectae;  post- 
quam ortum  est  eiusmodi  dubium,  peccatum  grave  vel  leve 
est  pro  gravitate  negligentiae  in  veritate  inquirenda. 

B.  Haeresis  et  apostasia  specifice  non  differunt,  quia  tum 
apostasia  tum  haeresis  auctoritati  Dei  loquentis  moraliter 
eodem  modo  adversantur;  quod  ergo  apostata  plures,  haere- 
ticus pauciores  veritates  neget,  non  est  nisi  circumstantia 
aggravans. 

4.  Diversae  haereses  sive  interius  mente  conceptae  sive 
exterius  verbo  prolatae  ob  eandem  rationem  specie  non 
differunt,  quia  nimirum  singulae  eandem  auctoritatem  Dei 
loquentis  eodem  morali  modo  contemnunt. 

32.  An  peccet  contra  fidem,  qui  non  reiicit  proposi- 
tionem ah  ecclesia  proscriptam. 

a.  Qui  non  reiicit  propositionem,  quam  ecclesia  damnat 
ut  haereticam,  graviter  peccat  contra  fidem  divinam  et  est 
haereticus. 

h.  Qui  non  reiicit  propositionem,  quam  ecclesia  per 
concilium  vel  per  romanum  pontificem  e cathedra  loquentem 
damnat,  sed  non  ut  haereticam,  graviter  peccat  contra 
fidem  ecclesiasticam,  non  autem  (saltem  non  immediate) 
contra  fidem  divinam,  et  ideo  non  est  haereticus. 

Propositio,  quam  ecclesia  hoc  modo  proscribit,  est  quidem  certo 
falsa,  quia  ecclesia  in  illis  proscribendis  certe  infallibilis  est.  Qui  ergo 
eiusmodi  propositionem  damnatam  non  reiicit,  virtualiter  negat  eccle- 
siae infallibilitatem.  Quia  vero  de  fide  non  est,  ecclesiam  esse  infalli- 
bilem in  iis,  quae  non  sunt  revelata,  ideo  non  peccat  contra  fidem 
divinam. 

c.  Qui  non  reiicit  propositionem,  quam  ecclesia  vel 
per  aliquam  congregationem  vel  per  r.  pontificem,  sed  non 
ex  cathedra  loquentem,  damnat,  graviter  peccat  contra 
fidem  oboedientiae  seu  contra  oboedientiam,  quae  debetur 
auctoritati  ecclesiae  docentis,  at  non  peccat  contra  fidem. 

Etsi  eiusmodi  decreta  doctrinalia  non  sint  absolute  infallibilia, 
auctoritate  tamen  superant  quamcunque  auctoritatem  hominis  privati, 
quia  s.  pontifex  a Christo  Domino  positus  est  regere  ecclesiam  supremo 
suo  magisterio.  Ideo  non  sufQcit  eis  praebere  assensum  externum, 
nihil  scilicet  contra  ipsa  dicendo  aut  scribendo,  sed  omnes  christiani 
interno  assensu  ea  amplecti  tenentur,  quem  ecclesia  eo  ipso  a suis 
subditis  exigit,  quod  auctoritate  sua  doctrinali  errorem  damnat  et  veri- 
tatem proponit.  Id  concilium  vaticanum  innuit  his  verbis:  ^Omnes 
officii  monemus  servandi  etiam  constitutiones  et  decreta,  quibus  pravae 
opiniones  ab  hac  sancta  sede  proscriptae  et  prohibitae  sunt“h. 

5fota.  Ad  veritates,  quae  fidem  ecclesiasticam  (alii  putant 
oboedientiam)  merentur,  pertinet  ea,  qua  credimus  ig7iem  inferni 
esse  realem,  non  metaphoricum.  Quae  veritas  ideo  explicite  notanda 
est,  quia  non  ita  pridem  s.  sedes  edixit  poenitentes,  qui  realitatem 
ignis  inferni  non  admittunt,  diligenter  instruendos  et  pertinaces 
non  absolvendos  esse^),  quin  tamen  prohibeatur  usus  regulae  de 
non  monendo  poenitente,  qui  in  bona  fide  errat,  ubi  nullus  sperari 
potest  fructus  et  pariter  nullum  timetur  scandalum  aut  commune 
detrimentum.  — Assensus  oboedientiae  debetur  etiam  decretis 
beatificationis  servorum  Dei  et  decretis,  quibus  prohibentur  libri 
quoad  doctrinas,  quae  in  eis  reprobantur. 

32*.  De  revelationibus  privatis,  .a.  Sunt  revelationes  pri- 
vatae, de  quibus  auctoritas  ecclesiastica  nullum  iudicium  tulit; 
et  sunt  revelationes  privatae,  quae  a sede  apostolica  approbatae 
sunt.  Approbationes  duplicis  generis  sunt:  aliae  revelationes 
solum  approbantur  ad  effectum  beatificationis  et  canonisationis 
servorum  et  servarum  Dei.  Approbatio  in  hoc  casu  mere  nega- 


Constitutio  De  fide  cathol.  c.  4. 
2)  S.  Poenitent.  30.  apr.  1890. 

tiva  est,  significans  nihil  in  eis  contineri,  quod  sit  contra  fidem 
aut  bonos  mores,  de  illarum  autem  origine  divina  ecclesia  nihil 
statuit.  Eiusmodi  sunt  revelationes  iis  concessae,  quibus  postmodum 
coelitum  honores  sunt  collati.  Aliae  revelationes  positive  appro- 
bantur, eo  quod  auctoritas  ecclesiastica  explicite  vel  implicite 
decernit,  determinatae  personae  revelationem  a Deo  revera  esse 
factam:  eiusmodi  est  revelatio  s.  Francisco  assisiensi,  lulianae 
leodiensi,  Margaritae  Alacoque,  virgini  lourdensi  concessa. 

h.  Revelationes  privatae  a s.  sede  positive  approbatae  ad- 
mitti debent  assensu  oboedientiae:  quamvis  enim  auctoritate  ec- 
clesiastica firmentur,  non  sunt  tamen  infallibiliter  certae,  ideoque 
non  merentur  nisi  fidem  humanam,  atque  de  iis  dubitare  quin  eas 
etiam  negare  licet,  dummodo  sufficientes  rationes  affulgeant.  De 
aliis  revelationibus  privatis,  sive  negative  approbatae  sunt  sive 
non  sunt,  haec  notentur:  a.  A personis,  quibus  a Deo  conceduntur, 
credi  possunt  et  debent  fide  divina,  si  eis  de  revelatione  divina 
^persuasum  est,  id  quod  etiam  de  priore  genere  valet;  alii  vero 
eas  credere  non  possunt  nisi  fide  humana,  eas  tamen  credere 
non  debent,  tum  quia  ad  ipsos  non  pertinent,  tum  quia  vix  unquam 
de  eis  certitudinem  habere  possunt,  ne  tum  quidem,  cum  ab  ec- 
clesia approbantur:  ecclesiae  enim  approbatio  id  solum  declarat 
eas  non  adversari  fidei  et  bonis  moribus,  et  proinde  ad  fidelium 
aedificationem  vulgari  posse.  |3.  Si  ex  regulis  sanae  criticae  con- 
stat eas  esse  genuinas,  non  licet  eas  spernere,  sed  secundum  re- 
gulas prudentiae  admittendae  sunt.  Qui  ergo  sine  sufficienti 
ratione  eas  negat,  temere  et  imprudenter  agit,  tum  quia  etiam 
revelationes  privatae  saepe  veritates  exhibent  profundissimas  et 
utilissimas,  tum  quia  possunt  esse  verbum  Dei;  graviter  tamen 
non  peccat. 


Schisma  definitur  separatio  ab  unitate  ecclesiae,  quatenus 
haec  est  societas  ex  fidelibus  tamquam  membris  et  ex  romano 
pontifice  tamquam  capite  constans.  Schismatici  dicuntur,  qui  re- 
nuunt subesse  romano  pontifici  et  cum  membris  ecclesiae  eidem 
subiectis  communicare  recusant. 

Schisma  proprie  non  est  peccatum  contra  fidem,  attamen  prac- 
tice  sine  peccato  haeresis  vix  reperitur,  quia  schismatici  unum  alte- 
rumve  fidei  dogma  e.  g.  primatum  romani  pontificis  simul  infitiantui-. 
Schisma  est  peccatum  speciale  contra  caritatem,  quia  separat  ab  uni- 
tate ecclesiae,  quam  facit  caritas. 

Articulus  tertius. 

De  dubio  in  fide. 

33.  Quatenus  peccatum  sit.  1.  De  rebus  fidei  du- 
bium non  est  impossibile,  quia  tum  factum  revelationis 
tum  ipsum  obiectum  fidei  caret  evidentia,  quae  intellectum 
ad  assensum  cogat  et  possibilitatem  dubii  excludat. 

Quare  in  homine  fideli  dubia  de  fide  eiusque  veritatibus,  etiam 
contra  voluntatem,  oriri  possunt ; atque  in  hoc  ipso  meritum  fidei  con- 
sistit, quod  eiusmodi  dubitationes,  quandoque  vehementes,  per  volun- 
tatem excludantur  et  fides  in  sua  firmitate  conservetur. 

2.  Fidelis  catholicus  nunquam  fidem  mutare  aut  de 
fide  dubitare  licite  potest^). 

Cum  enim  sciat  fidem  fundari  in  auctoritate  divina,  cui 
falsitas  absolute  repugnat,  nunquam  habere  potest  sufficientem 
causam  mutandi  vel  in  dubium  revocandi  suam  fidem.  Quare 
insurgentibus  dubiis  vel  difficultatibus  contra  fidem  persuadere 
sibi  debet,  non  occurrere  difficultatem,  quae  solvi  non  possit. 

a.  Ergo  recte  damnata  est  universalis  dubitatio  Hermesii,  qui 
docuerat  fideli  catholico  dandam  esse  licentiam  voluntarie  dubitandi  de 
veritate  religionis  et  remanendi  in  dubio,  donec  instituto  examine  de 
veritate  religionis  catholicae  plenam  persuasionem  nactus  sit.  His 
tamen  non  prohibetur  dubium  methodicum,  quod  in  eo  consistit,  quod 
fidelis  catholicus,  non  suspenso,  sed  retento  fidei  assensu,  ita  agat  at- 
que in  fundamenta  fidei,  praesertim  in  factum  revelationis,  inquirat, 
ac  si  de  eo  nondum  constaret,  ut  instituto  examine  confirmetur  in 
fide,  quam  videt  esse  rationabile  obsequium. 

b.  Ergo  quoad  fidem  dispar  est  condicio  catholici  et  haeretici. 
Catholicus  non  potest  de  fide  sua  dubitare,  quin  a persuasione  propria 
deficiat:  scit  enim  fidem  suam  falsam  esse  non  posse;  haereticus  autem 
de  fide  dubitare  atque  ulterius  in  veritatem  inquirere  potest,  nec 
principiis  suis  atque  ideo  conscientiae  suae  ullo  modo  repugnat.  Haere- 
ticus enim  non  agnoscit  in  sua  secta  fundamentum  veritatis,  infallibile 
econtra  principium  liberae  inquisitionis  (das  Prinzip  der  freien  For- 
schung)  propugnat.  Quam  ob  rem  non  solum  ipsi  dubitare  licet,  sed 
etiam  nos  eum  ad  dubitandum  excitare  possumus,  quamvis  eum  in 
bona  fide  esse  supponamus.  — Quo  magis  catholicus  cognoscere  studet 
ecclesiam  eiusque  originem  et  propagationem,  eo  magis  confirmatur 
in  fide,  econtra  quo  magis  haereticus  cognoscere  studet  sectam  suam 


Q Cf.  Concilium  vatie.  De  fide  c.  3. 

eiusque  originem  ac  propagationem,  eo  clarius  et  certius  intelligit  eam 
esse  magistram  erroris. 

3.  Fidelis  catholicus,  a.  Qui  positive  dubitat  i.  e.  po- 
sitivo assensu  indicat  veritates  ab  ecclesia  ad  credendum 
propositas  esse  dubias  atque  incertas  ob  rationes  contra- 
rias, est  haereticus  formalis:  fides  enim  a nobis  exigit 
assensum  certum;  qui  ergo  iudicat  veritates  fidei  esse  in- 
certas, aeque  contra  auctoritatem  Dei  et  ecclesiae  peccat, 
atque  ille,  qui  veritates  fidei  omnino  negat.  Et  hoc  sensu 
recte  dicitur:  duhiiis  in  fide  infidelis  est. 

b.  Qui  negative  se  habet  seu  assensum  circa  fidem 
vel  aliquem  fidei  articulum  suspendit y non  est  haereticus, 
quia  non  errat  in  fide  nec  ullam  admittit  pertinaciam;  at 
contra  fidem  internam  peccat. 

c.  Qui  in  tentatione  contra  fidem  fluctuat  inter  assen- 
sum et  dissensum,  nec  tamen  deliberate  assensum  suspendit, 
non  peccat  nisi  forte  venialiter,  eo  quod  negligenter  et 
remisse  tentationi  resistit. 

Orientibus  dubiis  contra  fidem  simul  oritur  lucta  inter  intellectum 
praebentem  et  voluntatem  imperantem  assensum  sive  fidei  universim, 
sive  determinatae  fidei  veritati.  Ad  evitandum  peccatum  necesse  est, 
ut  voluntas  dubiis  resistat,  fidem  servare  velit  firmumque  assensum 
imperare  pergat.  Intellectus  relate  ad  dubia  dupliciter  se  habere  po- 
test: aut  statim  intelligit,  vel  directe  ex  consideratione  dubiorum  vel 
saltem  indirecte  ex  auctoritate  divina,  dubia  esse  inania  firmumque 
assensum  retinet,  aut  dubium,  cum  eius  inanitatem  non  videat  illud- 
que  propterea  removere  non  possit,  ad  tempus  retinet.  lam  vero  in- 
deliberata  eiusmodi  dubitatio  non  obest  firmitati  fidei,  dummodo  vo- 
luntas dubio  resistat  atque  formidinem  errandi  suo  imperio  excludat 
seu  dummodo  retineatur  voluntas  se  submittendi  auctoritati  ecclesiae.. 

4.  IndifferentismuSy  qui  ex  dubitatione  de  rebus  fidei 
oritur,  moraliter  malus  atque  illicitus  est,  quocunque  modo 
accipitur. 

Etenim  a.  si  aflQrmat  veram  religionem  cognosci  non  posse,  ad- 
versatur argumentis,  quibus  Christiana  religio  vera  esse  ostenditur ; 
h.  si  docet  omnes  religiones  aeque  veras  vel  aeque  falsas  esse,  insuper 
hunc  errorem  continet  veritatem  scilicet  et  falsitatem  eodem  loco 
habendas  esse;  c.  si  tandem  dicit  hominem  non  ex  eo,  quod  credit, 
sed  ex  eo,  quod  agit,  aestimandum  atque  iudicandum  esse,  adversatur 

huic  principio  morali,  hominem  nempe  absoluta  obligatione  teneri  ad 
fidem  habendam  Deo  loquenti. 

Nota  pro  praxi.  1.  Nunc  temporis  multi  sunt,  qui  de  veri- 
tate religionis  serio  dubitant  aut  errores  veritatibus  revelatis 
contrarios  fovent  et  praedicant,  sed  nihilominus  fideles  catho- 
licos se  esse  putant  et  officia  Christiana  suo  modo  adimplent. 
De  his  iam  quaeritur:  a.  utrum  peccatum  formalis  haeresis  com- 
mittant an  in  bona  fide  esse  possint ; h.  num  in  sua  bona  fide  ad 
sacramenta  admitti  possint. 

Ad  a.  Ex  defectu  sufficientis  instructionis  fieri  potest,  ut 
non  advertant  eiusmodi  dubia  vel  errores  esse  graviter  pecca- 
minosa,  utpote  contra  infallibilem  auctoritatem  ecclesiae  et  pro- 
inde contra  auctoritatem  Dei  revelantis;  quin  immo  fieri  posse 
videtur,  ut  sibi  persuadeant  se  habere  iustam  causam  recedendi 
a fide,  adeo  ut  absque  peccato  formalis  haeresis  penitus  a fide 
deficiant^). 

Ad  h.  Dispiciat  contessarius,  quid  ad  salutem  eiusmodi 
poenitentis,  qui  in  confessione  dicit  se  dubitare  de  fide  vel  se  non 
omnia  credere  posse,  magis  conferat,  si  eum  absolvat  aut  sine 
absolutione  dimittat,  donec  depositis  dubiis  atque  erroribus  fidem 
plene  amplectatur.  Cum  absolutio  valida  esse  possit,  addita  mo- 
nitione credendi  omnia,  quae  Deus  revelavit  et  ecclesia  proponit, 
et  cavendi,  ne  alios  ad  dubia  vel  errores  contra  fidem  inducat, 
licite  etiam  absolvi  poterit,  quoties  ex  negata  absolutione  maius 
detrimentum  spirituale  timendum  sit^). 

2.  Laici,  qui  se  accusant  de  dubiis  in  fide  vel  de  sermonibus 
contra  fidem,  a.  interrogandi  sunt,  de  quanam  re  dubitaverint 
vel  locuti  sint:  saepe  enim  erronee  putant  veritates  fidei  esse, 
quae  tales  non  sunt,  quo  in  casu  solum  ex  conscientia  erronea 
contra  fidem  peccare  possunt. 

b.  Quodsi  reipsa  de  veritate  fidei  agitur,  contra  quam  locuti 
sunt,  haeresim  commiserunt,  si  scientes  doctrinam  ab  ecclesia 
esse  propositam  serio  veritatem  fidei  impugnarunt,  immo  suppo- 
sita cognitione  poenae  excommunicationem  contraxerunt.  Quodsi  ita 
locuti  sunt  vel  ex  respectu  humano  vel  ex  vanitate,  graviter 
contra  fidem  externam  peccarunt.  Quodsi  tandem  ita  locuti  sunt 
ad  difficultates  suas  exponendas  et  veritates  fidei  melius  intelli- 
gendas,  nullatenus  peccarunt. 


h Cf.  Pesch  VIII.  n.  383  s. 

Gf.  Berardi,  Praxis  confessariorum®  I.  n.  87  ss. 

Articulus  quartus. 

De  communicatione  cum  infidelibus  et  haereticis. 

34.  ^fotiones.  a.  Duplex  distinguitur  communicatio: 
civilis,  quae  fit  in  rebus  ad  sociale  commercium  pertinen- 
tibus, et  religiosa  seu  in  sacris,  quae  fit  in  rebus  ad  reli- 
gionem pertinentibus.  Haec  iterum  duplex  est : activa, 
quando  nos  aliorum  sacris  participamus,  et  passiva,  quando 
infideles  vel  haereticos  in  nostris  sacris  communicare  per- 
mittimus. 

b.  Communicatio  activa  altera  est  formalis,  si  quis 
interne,  mente  et  voluntate  sacris  acatholicorum  interest; 
et  altera  materialis,  si  quis  solum  externe  et  corpore  eorum 
sacris  assistit. 

c.  Communicatio  activa  altera  est  publica,  si  quis 
sacris  interest,  quae  ab  acatholicis  instituuntur,  prout  sunt 
coetus  religiosus ; cuiusmodi  sunt  sacra,  quae  in  eorum 
templis  fiunt;  altera  privata,  si  quis  cum  acatholico  parti- 
cipat in  re  sacra,  quam  ipse  peragit,  prout  est  persona 
privata,  ut  si  catholicus  cum  acatholico  orationem  domi- 
nicam recitat. 

Quod  de  communicatione  in  (rebus)  sacris  statuitur,  valet  etiam 
de  communicatione  in  (rebus)  mixtis,  cuiusmodi  sunt  matrimonia  et 
funera,  quatenus  haec  ex  ritibus  religiosis  consistunt  et  proinde  ad 
religionem  spectant. 

35.  De  communicatione  cum  infidelibus.  1.  Com- 
municatio civilis  cum  infidelibus  nullo  iure  prohibita  est  nec 
unquam  prohibita  fuit,  modo  absit  periculum  perversionis. 

Quandoquidem  familiaritas  magnum  inducit  perversionis  periculum, 
familiaritatem  autem  significant  et  promovent  convivia,  propter  per- 
versionis periculum  per  se  prohibita  sunt  convivia  cum  infidelibus^). 

2.  Communicatio  in  sacris  activa  cum  infidelibus  per 
se  prohibita  est,  quia  saltem  externam  professionem  falsae 

h S.  C.  de  pt'op.  fide  2.  iul.  1827. 

et  negationem  verae  religionis  significat;  ideo  apostolus 
ait : Quae  pars  fideli  cum  infideli^)  ? 

Strictius  prohibetur  haec  communicatio  cum  infidelibus  quam  cum 
haereticis,  quia  illorum  cultus  plane  falsus  et  superstitiosus  est;  ideo 
etiam  multo  difficilius  permittitur  fidelibus,  ut  infidelium  quam  haere- 
ticorum ritibus  mixtis  intersint,  praesertim  ubi  pauci  fideles  multis 
infidelibus  permixti  vivunt. 

3.  Lege  tum  divina  tum  ecclesiastica  prohibetur  in 
specie  matrimonium  inire  cum  infideli^). 

36.  De  communicatione  cum  iudaeis.  Cum  iudaeis  in  specie 
praeter  communicationem  in  sacris  et  mixtis  complures  aliae  com- 
municationes civiles  fidelibus  interdicuntur:  a.  in  eadem  domo  cum 
eis  habitare,  b.  eodem  cum  ipsis  balneo  uti,  c.  iudaeum  medicum 
adhibere,  d.  iudaeis  famulari  vel  eos  famulos  adhibere,  e.  eidem 
convivio  cum  iudaeis  interesse,  f.  publica  eis  officia  inter  Christi- 
anos concedere,  g.  eorum  azyma  comedere  etc.^).  Finis  harum 
prohibitionum  est,  tum  ut  conservetur  dignitas  religionis  Christi- 
anae, tum  ut  caveatur  periculum  perversionis.  Hodie  tamen,  cum 
iudaei  fere  ubique  iisdem  iuribus  civilibus  cum  Christianis  gaudeant^ 
in  desuetudinem  abierunt  prohibitiones  istae  prout  positivae  sunt; 
quare  ex  lege  universali  non  alia  cum  eis  stricte  interdicitur 
communicatio,  nisi  ea,  quam  lex  naturae  vel  statutum  particulare 
vetat  ratione  scandali  aut  periculi  perversionis;  attamen  normae 
instar  fideles  has  prohibitiones,  quae  mentem  ecclesiae  in  hac  re 
nobis  ostendunt,  extra  casum  necessitatis  nunquam  non  prae 
oculis  habeant. 

Ergo  ne  famulatus  quidem  apud  iudaeos  in  omni  casu  prohiberi 
potest:  etenim  si  famulae  non  sollicitantur  ad  turpia  vel  illicita,  si 
insuper  eis  permittitur,  ut  praecepta  religionis  catholicae  (auditio 
sacri,  abstinentia,  ieiunium  etc.)  observent  nec  aliud  imminet  peri- 
culum, famulatus  non  debet  absolute  interdici.  Quin  etiam  ille  famu- 
latus, quo  mulier  catholica  in  familia  iudaica  nutricem  agit,  nunc  ex 
se  non  debet  absolute  prohiberi.  Particularia  tamen  locorum  adiuncta 
efficere  possunt,  ut  apud  iudaeos  famulari,  praesertim  vero  iudaeorum 
infantibus  nutricem  se  exhibere  illicitum  sit. 

37.  De  communicatione  cum  haereticis^).  1.  Gom- 

mimicatio  in  sacris  passiva  cum  haereticis  (idem  valet  de 

9 2.  Cor.  6,  15. 

2)  2.  Cor.  6,  14  ss.  G.  Cave  15.  c.  28.  q.  1. 

®)  C.  Nullus  13.  et  G,  Omnes  14.  c.  28.  q.  1. 

Quae  communicatio  cum  haereticis  interdicatur  ratione  excom- 
municationis eis  inflictae,  dicetur,  ubi  de  censuris  agitur. 

infidelibus  et  iudaeis)  prohibetur,  quae  necessario  existi- 
mari debet  signum  religiosae  unitatis,  ut  ipsis  ritibus  ca- 
tholicis se  immiscere. 

a.  Haereticum  admittere  ad  participationem  in  ipso  ritu  religioso 
per  se  intrinsecus  malum  est,  quia  est  signum  unionis  et  consensus 
inter  catholicum  et  haereticum  in  professione  religiosa,  ac  si  cultus 
catholicus  et  haereticus  ab  invicem  non  differrent  essentialiter.  Attamen 
non  semper  et  necessario  haec  intima  communicatio  in  sacris  unitatem 
et  consensum  in  cultu  religioso  significat:  quandoque  enim  ex  ipsis 
adiunctis  colligi  potest  haereticum  in  hac  re  agnoscere  veritatem  reli- 
gionis catholicae;  quare  in  eiusmodi  adiunctis  ex  gravissima  causa 
haec  communicatio  licita  esse  potest.  Sic  permittit  ecclesia  celebra- 
tionem matrimonii  mixti  coram  ministro  catholico. 

b.  Possunt  ergo  haeretici  in  nostris  ecclesiis  audire  conciones,  assi- 
stere sacro,  interesse  functionibus  liturgicis  etc.;  quia  in  his  non  com- 
municant in  ipso  ritu  catholico.  Attamen  excluduntur  a sacramentis,  a 
sacramentalibus,  quae  singulis  publice  in  ecclesia  administrantur,  a sepul- 
tura ecclesiastica  et  eiusmodi.  Complures  habentur  de  hac  re  decisiones 
8.  Officii,  ex  quibus  potissimum  intelligitur,  quaenam  sint  functiones, 
in  quibus  haeretici  licite  participare  nequeunt,  quia  participatio  per  se 
significat  consensum  catholici  cum  haeretico  in  professione  religiosa. 

a.  Permitti  non  potest,  ut  haereticus  agat  patrinum  in  baptismo 
catholice  conferendo  h* 

|3.  „ Illicitum  est  ergo  in  sacris  functionibus  haereticos  in  chorum 
invitare,  alternis  psallere,  dare  iis  pacem,  sacros  cineres,  candelas  et 
palmas  benedictas  aliaque  id  genus  externi  cultus,  quae  interioris  vin- 
culi et  consensionis  indicia  iure  exisLimantur“^). 

y.  Non  licet  haereticos,  schismaticos  aut  iudaeos,  etsi  pueri  aut 
puellae  sint,  admittere,  ut  in  ecclesiis  catholicis  ad  functiones  litur- 
gicas  in  choro  musico  cantent®).  Tolerari  tamen  potest,  ut  schismatici 
una  cum  catholicis  in  ecclesiasticis  functionibus  cantent,  dummodo 
exclusum  sit  periculum  scandali  et  schismatici  non  sine  magnis  diffi- 
cultatibus a cantu  excludi  possint*).  — Licet  autem  acatholicis  per- 
mittere, ut  ad  functiones  liturgicas  in  ecclesia  catholica  organum  pul- 
sent, si  ex  eo  non  est  timendum  scandalum®). 

b.  Non  licet  acatholicis  permittere,  ut  ad  functiones  liturgicas 
catholicorum  faces  vel  lumina  deferanf^). 

*)  S,  Officium.  1763;  3.  maii  1893;  27.  iunii  1900. 

S.  Officium  8.  iun.  1859. 

®)  S.  Officium  1.  maii  1889. 

*)  S.  Officium  24.  ian.  1906. 

S.  Officium  23.  febr.  1820. 

S.  Officium  20.  nov.  1850. 

38.  2.  Communicatio  in  sacris  activa  multipliciter 
distingui  debet:  a.  Communicatio  in  sacris  activa  formalis 
nunquam  licita  est,  cum  sit  negatio  fidei  per  professionem 
internam  et  externam  falsae  religionis. 

Communicatio  in  sacris  in  duplici  casu  formalis  est:  a.  explicite, 
sit  fit  cum  intentione  participandi  in  ritibus  sacris  atque  ideo  cum 
approbatione  falsae  religionis ; h.  implicite,  si  fit  in  ipso  ritu  sacro 
i.  e.  in  actione,  quae  ad  ritum  sacrum  pertinet,  ut  coenam  haereticam 
sumere,  cum  haereticis  in  functione  sacra  canere:  ab  eiusmodi  enim 
actionibus  prava  intentio  participandi  in  ritu  haeretico  separari  non 
potest. 

h.  Communicatio  in  sacris  activa  materialis  et  privata, 
si  non  versatur  circa  rem  in  se  malam,  excluso  scandalo 
et  perversionis  periculo,  licita  est. 

Sic  licite  catholicus  cum  protestante  simul  orationem  dominicam 
vel  alias  preces  recitare  potest,  quia  in  hac  actione  non  continetur 
professio  falsae  religionis:  privatus  enim  cultus,  in  quo  nihil  falsi  con- 
tinetur, non  est  haereticus. 

c.  Communicatio  in  sacris  activa  materialis  et  publica 
per  se  non  solum  lege  ecclesiastica^),  sed  etiam  lege  na- 
turae sub  gravi  prohibita  est,  idque  multiplici  ex  capite: 
ct.  propter  periculum  perversionis  in  fide ; p.  propter  scan- 
dalum tum  ex  parte  fidelium,  qui  exinde  ansam  sumunt 
male  indicandi  de  persona,  quae  cum  haereticis  commu- 
nicat, et  dubitandi  de  vera  fide,  tum  ex  parte  haereticorum, 
qui  in  suo  errore  confirmantur;  y.  propter  approbationem 
falsae  et  negationem  verae  religionis,  quam  communicatio 
per  se  significat.  Sepositis  aliis  rationibus  haec  ultima  hic 
potissimum  attendenda  est. 

d.  Communicatio  in  sacris  activa  materialis  et  publica 
ex  causa  proportionate  gravi  quandoque  licita  evadere 
potest  (n.  22).  Scilicet  illae  actiones,  quae  non  pertinent 
ad  ipsum  ritum  sacrum  et  ideo  non  necessario  involvunt 
confessionem  falsae  et  negationem  verae  religionis,  excluso 
scandalo  et  periculo  perversionis,  ex  iusta  causa  licitae 
sunt  e.  g.  assistere  functionibus  haereticis,  comitari  funus 
alicuius  haeretici. 


‘)  G.  Quicunque  2.  De  haereticis  in  6°  (V.  2). 

Eo  gravior  requiritur  causa,  quo  gravior  est  res  sacra,  in  qua 
catholicus  participat , et  quo  propius  actio , per  quam  participat,  ad 
ipsum  cultum  acatholicum  accedit.  Ceterum  de  hac  re  ex  iisdem  prin- 
cipiis iudicium  ferendum  est,  quae  de  actione,  ex  qua  sequitur  duplex 
effectus,  bonus  et  malus,  iam  exposita  suntfi,  et  infra  de  cooperatione 
exponenda  erunt. 

89.  Quaestiones  particulares  de  coinmuuicatioue  iu  sacris 
cum  haereticis.  Triplici  modo  falsam  religionem  externe  profiteri 
possumus;  a.  communicando  in  sacris  cum  acatholicis;  &.  eorum 
falsis  ritibus  cooperando;  c.  adhibendo  signa  falsae  eorum  reli- 
gionis. De  hoc  ultimo  supra  dictum  est  (n.  20);  de  secundo  infra 
dicetur,  ubi  de  cooperatione  agitur;  quaestiones,  quae  ad  primum 
pertinent,  hoc  loco  considerandae  sunt. 

1.  De  simultaueitate.  a.  Sicut  non  licet  permittere,  ut  hae- 
retici in  nostris  ecclesiis  suos  ritus  celebrent,  ita  nobis  non  licet 
nostros  in  eorum  ecclesiis  celebrare:  hoc  enim  propter  ecclesiae 

' identitatem  est  communicare  cum  haereticis  in  divinis^).  Cnin 
tamen  in  eadem  ecclesia  simul  cum  haereticis  divina  celebrare 
non  sit  natura  sua  communicatio  in  iisdem  sacris,  ideo  ex  gra- 
vissima causa  haec  simultaneitas  permitti  potest  et  de  facto  per- 
mittitur*). E,eipsa  Hierosolymis  in  ecclesia  s.  sepulchri  omnes 
sectae  suos  ritus  peragunt,  h.  Pariter  sicut  non  licet  permittere, 
ut  haeretici  (i.  e.  sectae  haereticorum)  se  immisceant  precibus 
vel  ritibus  nostris,  ita  nobis  non  licet  una  cum  haereticis  litur- 
gicam  functionem  peragere  vel  universim  cum  ipsis  publicas 
preces  fundere : cultus  enim  sectae  ex  fide,  quam  profitetur, 
tamquam  ex  sua  radice  procedit,  quae  cum  sit  haeretica,  etiam 
cultus  haereticus  est. 

2.  De  commuuicatioiie  iu  baptismo  haereticorum,  a.  Nunquam 
licet  catholico  munus  patrini  agere  in  baptismo  filii  haeretici,  qui 
baptizatur  a ministro  haeretico.  Diu  quidem  multumque  in  utram- 
que partem  disputatum  est,  num  haec  actio  sit  intrinsecus  mala 
utpote  communicatio  in  ipso  ritu  haeretico;  controversia  tandem 
finita  est  s.  Officii  declaratione,  quae  statuit,  id  absolute  non  licere 
nec  per  se  nec  per  alios*).  Nam  baptismus  ab  haeretico  sollem- 
niter collatus  est  ritus  haereticus;  qui  autem  patriiium  agit,  in 
hoc  ritu  vere  participat  eumque  implicite  approbat,  cum  puerum 
baptizandum  offerat  et  baptismum  petat.  Haereticorum  autem 


Cf.  De  principiis  n.  53  ss. 

S.  C.  de  prop.  fide  14.  aug.  1627 ; s.  Officium  10.  maii  1753. 
*)  S.  C.  de  prop.  fide  12.  apr.  1704. 

*)  S.  Officium  10.  maii  1770. 

"baptismis  mere  materialiter  tamquam  spectatorem  vel  honoris 
causa  interesse  et  testem  vel  patrinum  honorarium  agere  iusta 
exsistente  causa  non  prohibetur. 

h.  Non  licet  parentibus  catholicis  positive  permittere,  ut  filii 
ipsorum  a ministro  haeretico  baptizentur;  quod  si  absque  gravi 
incommodo  evitari  non  potest,  negative  (passive  se  habendo)  per- 
mitti potest. 

3.  De  communicatione  in  nuptiis  haereticorum,  a.  Licitum 
est  interesse  eorum  convivio  nuptiali:  etenim  haec  actio  est  mere 
civilis  proptereaque  communicatio  civilis,  quae  cum  haereticis 
licita  est.  h.  Interesse  nuptiis,  quae  ab  haereticis  coram  ministro 
haeretico  ritu  haeretico  celebrantur,  licitum  est,  si  de  praesentia 
mere  materiali,  quae  fiat  curiositatis  vel  honoris  causa,  agitur^). 
c.  Haereticorum  nuptiis  in  aliquo  munere  e.  g.  testis  interesse 
quod  ad  valorem  matrimonii  requiritur  vel  partem  ipsius  ritus 
sacri  constituit,  illicitum  est,  quia  est  tacita  approbatio  falsae 
sectae,  d.  Prorsus  illicitum  est  catholico  nuptias  inire  cum  hae- 
retico coram  ministro  haeretico:  haec  enim  actio  est  manifesta 
participatio  in  ipsis  sacris  haereticis  et  agnitio  cultus  haeretici. 

Puellae,  quae  ut  in  America  septentrionali  principalem  assisten- 
tiam  sponsae  agunt  (first  bride’s  maid),  ex  communi  aestimatione 
solum  civile  officium  praestare  censentur^). 

4.  De  ingressu  in  templa  haereticorum  et  de  assistentia  in 
eorum  sacris,  a.  Per  se  (secluso  scandalo  et  periculo  perversionis) 
licitum  est  haereticorum  templa  ingredi  ad  ipsa  invisenda  merae 
curiositatis  causa,  quando  nullus  ibi  habetur  ritus  sacer,  quia  iste 
ingressus  est  actio  indifferens  nec  explicite  nec  implicite  falsi 
cultus  approbationem  significat^). 

h.  Per  se  non  licet  assistere  concionibus  vel  sacris  functio- 
nibus haereticorum,  quia  haec  assistentia  per  se  est  participatio 
cum  haereticis  in  sacris;  ex  causa  tamen  proportionate  gravi 
assistentia  permitti  posset,  modo  assistens  materialiter  tantum 
adsit  absque  ullo  reverentiae  signo. 

a.  Sic  ex  gravissima  causa  et  excluso  perversionis  periculo 
licet  famulae  catholicae  comitari  dominam  suam  in  templum  haere- 

S.  Officium  14.  ian.  1874  tolerari  posse  declarat,  si  catholici 
civilis  tantum  officii  causa  intersint  nuptiis,  quae  contrahuntur  inter 
partem  catholicam  et  acatholicam  coram  ministro  haeretico,  remoto 
scandalo  et  quovis  perversionis  periculo  nec  non  ecclesiasticae  auctori- 
tatis contemptu,  qui  tamen  plerumque  timendus  est,  si  proxime  con- 
iuncti  intersint  matrimoniis  contra  ecclesiae  prohibitionem  initis, 

Sabetti  apud  GSnicot,  Casus  conscientiae  p.  45. 

**)  Gf.  Lugo,  De  fide  d.  14.  n.  171  ss. 

ticum,  et  militibus  licet  assistere  regi  haeretico  templum  visitanti 
ad  exemplum  Naaman  syri,  cui  propheta  Elisaeus  permisit,  ut  do- 
minum suum  regem  comitaretur  in  templum  ibique  cum  eo  se 
incurvaret,  ut  rex  eius  humero  inniteretur,  dum  coram  idolo 
genuflecteret^). 

р.  Licet  viris  catholicis  doctis  haereticorum  conciones  audire 
ad  eos  confutandos,  excluso  semper  scandalo  et  perversionis  peri- 
culo: solum  enim  accedunt,  ut  sciant,  quid  haeretici  doceant. 
Notandum  tamen  haec  omnia,  etsi  solum  materialiter  fiant,  in 
nonnullis  regionibus,  ut  in  compluribus  Italiae  dioecesibus,  spe- 
ciali lege  ecclesiastica  prohiberi. 

с.  Nunquam  vero  licet  in  templis  haereticorum,  quando  ibi 
functiones  religiosae  peraguntur,  organum  vel  alia  instrumenta 
pulsare,  hymnos  et  psalmos  cantare  etc.,  quia  eiusmodi  actiones 
continent  participationem  in  ipso  cultu  falso  haereticorum,  quae 
est  formalis  et  prorsus  illicita  communicatio  in  sacris^). 

5.  Si  assistentia,  quae  fiat  functionibus  sacris  haereticorum, 
catholicis  a gubernio  praecipitur,  ita  distinguendum  est: 

a.  Si  catholici  in  ipsis  functionibus  sacris  haereticorum  par- 
ticipare coguntur,  ut  accidit  pueris  scholas  publicas  in  imperio 
russiaco  frequentantibus,  qui  iubentur  templa  schismaticorum  adire, 
panes  benedictos  accipere,  cum  aliis  orare  etc.,  id  non  licet^). 

b.  Si  catholicis  assistentia  praecipitur  in  odium  fidei  vel  in 
favorem  falsae  sectae,  ea  pariter  licita  non  est. 

c.  Si  catholicis  assistentia  praecipitur  solum  ordinis  domestici 
causa,  non  in  favorem  falsae  sectae,  ut  quandoque  accidit  militibus, 
captivis  in  carceribus,  nautis  in  publicis  navibus,  qui  omnes  iubentur 
functionibus  sacris  assistere,  quae  ibi  habentur,  ea  licita  videtur, 
dummodo  functionibus  materialiter  tantum  assistant*). 

6.  Quoad  sepulturam  haereticorum : a.  Licet  catholico  funus 
haeretici  comitari,  etiamsi  funus  ritu  haeretico  celebretur,  modo 

o.  materialiter  tantum  adsit  ad  obsequium  civile  praestandum, 

p.  abesse  nequeat  sine  gravi  damno,  saltem  sine  laesione  civilis 
officii,  y.  in  sacris  cum  haereticis  non  communicet,  ergo  nec  simul 
cum  eis  oret,  nec  eorum  ritibus  se  immisceat,  nec  luminare  de- 
ferat, nec  concioni,  quae  habenda  sit,  intersit^). 

b.  Sacerdos  catholicus  non  potest  in  locis,  in  quibus  haeretici 
proprios  non  habent  ministros,  comitari  cadaver  haeretici  a domo 


1)  IV.  Reg.  5,  18.  19.  Cf.  Lugo  ibid.  n.  173. 

2)  S.  C.  de  prop.  -fide  19.  iun.  1889. 

S.  Officium  26.  apr.  1894. 

Cf.  Lehmkuhl  I.  n.  651  in  nota. 

S.  Officium  13.  ian.  1818.  Cf.  Lugo  1.  c.  n.  159. 

ad  coemeterium,  etsi  cadaver  ad  ecclesiam  non  deferatur  neque 
Campanae  pulsentur*). 

7.  Institutionem  religiosam  haereticorum  frequentare  non  est 
communicatio  in  sacris,  quia  institutio  religiosa  non  habet  rationem 
ritus  sacri,  sed  disciplinae  litterariae  ad  excolendum  animum  in- 
stitutae. Voluntaria  tamen  frequentatio  est  illicita  professio  falsae 
religionis;  involuntaria,  excluso  periculo  perversionis,  ex  gravis- 
sima causa  permitti  potest;  minime  vero  licet  falsas  haereticorum 
doctrinas  repetere,  quasi  verae  essent  et  admitterentur. 

8.  Num  liceat  sacramenta  petere  ah  haereticis  cf.  De  sacra- 
anentis  n.  43. 

40.  Num  licita  sit  disputatio  cum  haereticis. 

«.  Disputatio  publica  seu  coram  frequenti  populo  tum  clericis 
tum  laicis  prohibita  est  absque  expressa  romani  pontificis  licentia, 
quia  publicae  disputationes  optato  fructu  carere  solent^). 

h.  Disputatio  privata  seu  coram  paucis  auditoribus  clericis 
permittitur,  si  provocantur,  si  fructus  aliquis  vel  in  provocante 
vel  in  audientibus  speratur  et  si  clerici  sunt  periti  et  sufficienti 
doctrina  instructi. 

c.  Laicis  autem  etiam  privata  disputatio  de  rebus  fidei  iure 
positivo  prohibita  est^):  cum  enim  multo  facilius  sit  difficultates 
proponere  quam  propositas  solvere,  ex  imperitia  laicorum  facile 
fieri  posset,  ut  haeretici  in  errore  confirmentur,  catholici  vero 
ipsi  dubia  concipiant  et  in  fide  vacillent.  Haec  tamen  prohibitio 
non  extenditur  ad  viros  vere  doctos  et  in  fide  firmos,  ubi  magna 
speratur  utilitas  vel  ubi  inducta  est  consuetudo  ut  in  Germania. 

Nota.  Hisce  exhibentur  principia  in  communicatione  religiosa 
cum  haereticis  vel  schismaticis  de  iure  servanda;  pro  praxi  tamen 
haec  notanda  sunt:  in  regionibus,  in  quibus  iam  a longo  tempore  ca- 
tholici mixti  cum  haereticis  vivunt,  ex  consuetudine  complura  sine  gravi 
causa  fiunt,  quae  per  se  solum  ex  gravi  causa  licita  sunt;  sic  ex  mera 
curiositate  catholici  templa  haereticorum  ingrediuntur,  etiam  dum  ibi 
sacrae  functiones  habentur,  funeribus  intersunt  etc.,  quin  immo  ea  quo- 
que bona  fide  peragunt,  quae  prorsus  illicita  sunt.  Iam  vero  quia  in 
eiusmodi  regionibus  periculum  perversionis  et  scandalum  fidehum  minus 
timendum  est,  communicatio,  quae  in  se  illicita  non  est,  facilius  tolerari 
potest,  immo  etiam  in  iis  prohibendis,  quae  permitti  nullatenus  possunt, 
animarum  pastores  valde  cauti  et  prudentes  esse  debent,  ne  sine  spe 


*)  S.  Officium  26.  ian.  1886. 

2)  S.  G.  G.  8.  mart.  1658. 

G.  Quicunque  2.  De  haereticis  in  6®  (V.  2). 

fructus  bonam  fidem  perturbent  et  haereticorum  odia  provocent;  ideo 
ipsa  s.  sedes  declaravit  communicationes  illicitas  ad  graviora  damna 
vitanda  quandoque  dissimulari  posse ^).  In  regionibus  autem,  in  quibus 
haeretici  paulo  ante  sedes  fixerunt  et  templa  erexerunt  et  proinde  peri- 
culum et  scandalum  vetitae  communicationis  maius  est,  normae  supra 
expositae  severius  urgendae  sunt.  Ideo  cardinalis  vicarius,  cum  haeretici 
Romae  templa  erigerent,  in  instructione  ad  parochos  Urbis  edita  de- 
claravit peccare  graviter  omnes,  qui  ex  mera  curiositate  audiunt  con- 
ciones protestantium  et  assistunt  vel  materialiter  tantum  functionibus 
acatholicis^). 

S.  Officium  26.  apr.  1894. 

2)  Instructio  12.  iul.  1878  apud  Aichner^  Compendium  iuris  eccles.“ 
(Brixinae.  Weger.  1900)  p.  156. 


Liber  secundus. 

De  praeceptis  spei^j. 


Quaestio  prima. 

De  natura  spei  theologicae. 

41.  Definitio.  1.  Sj^es  ut  virtus  (spes  habitualis)  de- 
finitur: habitus  supernaturaiis  infusus,  quo  homo  dispo- 
nitur ad  certo  exspectandum  ex  promissione  Dei  beatitu- 
dinem  aeternam  et  media  ad  illam  necessaria. 

Spes  theologica  ut  actus  (spes  actualis)  definitur:  certa 
exspectatio  futurae  beatitudinis  ex  fidelissima  promissione 
divina  per  media  a Deo  ordinata  obtinendae. 

Nomen  spei  vaiio  sensu  accipitur:  significat  enim  a.  exspectationem 
honi  fnturi  possibilis  sive  sensibilis  sive  suprasensibilis ; h.  ipsam  rem 
speratam,  ut  cum  dicitur:  exspectantes  beatam  spem^)  aut:  spem  (be- 
atitudinem)  ex  meritis  nobis  provenire;  c.  causam  et  rationem  spei 
sive  primariam  sive  secundariam,  ut  cum  dicitur:  factus  es  (Domine) 


D S.  TJiomas  II.  II.  q.  17 — 22.  S.  Alphonsus  1.  2.  n.  20.  21. 
Suarez,  De  spe  disp.  1.  et  2.  Sporer-Bierhaum,  Theologia  moralis 
decalog.  tract.  2.  n.  107  — 125.  Reuter,  Theologia  moral.  II.  n.  56—70. 
Ballerini-  Palmieri,  Opus  theol.  morale*  II.  109 — 133.  Lehmkuhl, 
Theologia  moralis^®  I.  n.  305 — 313. 

D Tit.  2,  13. 

spes  mea,  aut  si  beata  virgo  dicitur  spes  nostra;  d.  tum  habitum  tum 
actum  virtutis  theologicae. 

2.  Spes  non  est  actus  intellectus  sed  voluntatis  con- 
sistens in  fiduciali  exspectatione y quae  coniuncta  est  cum 
certitudine  seu  firmitate  et  quiete  excludente  inordinatum 
timorem,  ne  bonum  speratum  non  obtineamus. 

a.  Actus  spei  complures  actus  supponit  et  continet:  a.  actum 
amoris  (concupiscentiae),  quo  nobis  placet  Deus  ut  bonum  nostrum  et 
obiectum  beatitudinis  nostrae : neque  enim  sperare  possumus,  nisi  quod 
nobis  tamquam  bonum  nostrum  placet ; P.  actum  desiderii,  quo  vo- 
luntas ferlur  in  bonum  absens:  ex  amore  enim  boni  natura  sua  nas- 
citur desiderium  eius,  si  bonum  amatum  absens  est.  y.  Ex  promis- 
sione divina  cognoscimus  adeptionem  boni  desiderati  nobis  esse  possi- 
bilem : etenim  sperare  non  possumus  bonum,  quod  a nobis  obtineri  non 
potest,  et  simul  cognoscimus  Deum  ob  suam  fidelitatem  in  promissis 
servandis  nobis  deesse  non  posse,  unde  in  illud  bonum  oritur  actus 
exspectationis  et  fiduciae,  fore  ut  aliquando  eiusdem  participes  fiamus. 
Tandem  intelligimus  Deo  nec  potentiam  nec  voluntatem  deesse  ex  sua 
parte  dandi  bona  promissa,  unde  erigimur  ad  firmam  certamque  exspec- 
tationem. 

h.  Quia  igitur  spes  plene  et  adaequate  spectata  complures  actus 
in  se  continet,  multiplex  etiam  dicendum  est  spei  sic  consideratae  dh- 
iectum  formale,  et  quidem  amoris  concupiscentiae  et  desiderii  obiectum 
formale  est  Deus,  prout  nobis  bonus  est,  seu  bonitas  Dei  relativa;  spei 
formaliter  consideratae  motivum  est  fidelitas  Dei  in  promissis  implendis ; 
certitudinis  et  firmitatis,  quae  fiduciae  inest,  motivum  est  Dei  omni- 
potentia et  misericordia. 

42.  Spes  cum  timore  coniuncta.  Spes  theologica  debet  esse 
firma  et  certa  excludens  omnem  diffidentiam  et  haesitationem,  et 
nihilominus  adiunctum  habet  timorem:  cum  metu  et  tremore  vestram 
salutem  operamini^).  Firmitas  refertur  ad  promissionem,  timor  ad 
assecutionem.  Firmitas  et  certitudo  spei  oritur  ex  motivo  spe- 
randi, quod  habemus  ex  parte  Dei,  scilicet  ex  certa  cognitione 
Deum  posse  et  velle  stare  omnibus  suis  promissis,  quia  omnipotens 
et  misericors  est ; et  firmitas  quidem  huius  cognitionis  ex  eo  auge- 
tur, quod  Deus  tam  manifesta  argumenta  suae  erga  nos  pietatis 
et  misericordiae  iam  dedit.  Timor,  qui  spei  adiungitur,  ortum 
habet  ex  parte  nostra,  quia  cognoscimus  eventum  eorum,  quae 
speramus,  ob  fragilitatem  nostram  frustrari  posse.  Deum  enim 
beatitudinem  nobis  non  promisit  absolute,  sed  condicionate,  depen- 


‘)  Phil.  2,  12.  Gf.  Concilium  trid.  sess.  6.  c.  9. 

denter  nimirum  a nostra  cooperatione;  iam  cum  absoluta  certi- 
tudine scire  non  possimus,  utrum  condiciones  ex  parte  nostra  im- 
pleantur necne,  semper  adest  ratio  timoris:  certo  enim  scire  non 
possumus,  utrum  amore  an  odio  digni  simus^.  Cum  tamen  aeternam 
beatitudinem  assequi  possimus,  modo  ipsi  serio  velimus,  timor  iste 
hinc  quidem  temerariam  securitatem,  inde  vero  pusillanimem  quo- 
que anxietatem  excludere  debet. 

43.  Obiectum  spei.  a.  Ohiectum  materiale  spei  con- 
stituunt omnia  bona  nobis  a Deo  promissa,  quae  cum  sint 
duplicis  generis,  distinguitur  obiectum  primarium,  quod  est 
ipse  Deus,  prout  est  summum  bonum  nostrum  et  beati- 
tudo  nostra  obiectiva,  et  secundarium,  quod  constituunt 
omnia  media,  quae  ex  Dei  ordinatione  ad  illam  obtinen- 
dam necessaria  et  utilia  sunt,  scilicet  dona  habitualia, 
auxilia  gratiae,  remissio  peccatorum,  bona  tum  spiritualia 
tum  etiam  temporalia,  et  specialis  Dei  providentia,  quae 
mala  a nobis  avertat  et  bona  nobis  procuret. 

h.  Obiectum  formale  spei  est  summa  fidelitas  Dei  pro- 
mittentis, qui  praestare  potest,  quod  promisit,  quia  omni- 
potens est,  et  praestare  vult,  quod  promisit,  quia  benignis- 
simus est.  Et  sicut  fides  revelationem,  ita  spes  promissionem 
divinam  eorum,  quae  speramus,  tamquam  condicionem 
necessariam  supponit'^). 


Quaestio  secunda. 

De  necessitate  spei. 

44.  De  ipsa  necessitate  spei.  1.  Spes  actualis  adultis 
necessaria  est  necessitate  medii,  nondum  iustificatis  ad  iusti- 
ficationem,  iustificatis  ad  salutem. 

b Eccl.  9,  1. 

*)  Alii  rationem  spei  eiusque  obiectum  formale  aliter  exhibent 
Cf.  Zeitschrift  f.  k.  Theol.  XXII.  (1898)  S.  63  ff.:  Das  Formalobjekt 
der  Hoffnung. 


Koldiiij  De  praeacptis”. 

Argumenta,  a.  Adultus  ad  iustificatioiiem  a Deo  obtinendam 
propriis  actibus  se  disponere  debet,  quod  impossibile  est  sine  spe, 
qua  remissionem  peccatorum  se  consequi  posse  confidat.  Insuper 
qui  iustificari  intendit,  saltem  implicitum  propositum  habere  debet 
servandi  omnia  mandata  toto  tempore  vitae  suae;  sed  cum  id  pro- 
priis viribus  praestare  non  possit,  hoc  propositum  concipere  nequit, 
nisi  in  auxilium  gratiae  confidat.  Ideo  concilium  tridentinum  inter 
dispositiones,  quae  ad  iustificationem  adultorum  requiruntur,  post 
fidem  etiajn  enumerat  spem^).  b.  Homo  iustificatus  finem  suum 
supernaturalem  aeternae  beatitudinis  consequi  debet  propriis  me- 
ritis per  auxilium  gratiae  acquirendis  ; sed  ad  hunc  finem  tendere 
nequit,  nisi  speret  aeternam  beatitudinem  et  auxilia  gratiae  ad 
illam  obtinendam  necessaria.  Insuper  oratio  ad  salutem  necessaria 
est  necessitate  medii ; sed  oratio  sine  exercitio  spei  impossibilis 
est^);  ergo  etiam  spes  necessitate  medii  necessaria  est. 

Sermo  est  hic  de  actu  spei,  quem  theologia  moralis  potissimum 
considerat.  Habitus  infusus  spei  omnibus,  etiam  infantibus,  necessarius 
est  ad  salutem  necessitate  medii  absoluta : cum  enim  gratia  sanctificans 
absolute  necessaria  sit,  etiam  habitus  spei,  qui  simul  cum  illa  infun- 
ditur, absolute  necessarius  est. 

2.  Spes  actualis  adultis  necessaria  est  etiam  necessi- 
tate praecepti  divini  tum  naturalis  tum  positivi. 

a.  Praecepto  enim  naturali  tenetur  homo  adhibere  media  ad 
salutem  necessaria;  atqui  actus  spei  est  medium  ad  salutem 
necessarium,  b.  In  sacris  litteris  passim  admonemur  et  excitamur 
ad  spem®);  his  autem  s.  scripturae  textibus  actus  spei  non  solum 
consulitur,  sed  vere  praecipitur.  Insuper  Christus  Dominus  ora- 
tione dominica  modum  sperandi  et  petendi  nos  docuit  eumque 
nobis  praecepit'*). 

Praeceptum  spei  affirmativum  et  negativum  est:  quatenus  affir- 
mativum est,  obligationem  imponit  eliciendi  actum  spei;  quatenus  ne- 
gativum est,  obligationem  iniungit  non  desperandi  et  non  praesumendi. 
Praeceptum  vero  afiirmativum  obligat  per  se  et  per  accidens;  iam 
quaeritur  quando  et  quoties  eliciendus  sit  actus  spei. 

45.  Quando  obliget  praeceptum  spei.  1.  Praecep- 
tum spei  obligat  per  se  seu  ratione  ipsius  virtutis  spei: 

b Concilium  Trid.  sess.  6.  c.  6. 

2)  lac.  1,  6.  7. 

»)  1.  Tim.  6,  17.  Rom.  8,  24.  Gol.  1,  5.  Ps.  4,  6. 

Propositio  1.  ab  Alexandro  VIL  diSLmnsXdi:  Homo  nullo  unquam 
vitae  suae  tempore  tenetur  elicere  actum  fidei,  spei,  caritatis  ex  vi  prae- 
ceptorum ad  eas  virtutes  pertinentium. 

a.  Initio  usus  rationis  seu  vitae  spiritualis  i.  e.  ubi 
primum  homini  Deus  et  aeterna  beatitudo,  in  quam 
mediis  a Deo  ordinatis  tendere  debet,  sufficienter  propo- 
sita est. 

a.  Reverentia  enim  Deo  debita  exigit,  ut  statim  firma  fiducia 
Deo  adhaereamus,  ubi  primum  cognoscimus  Deum  promisisse 
nobis  beatitudinem  aeternam,  p.  Insuper  initio  usus  rationis  homo 
in  Deum  finem  ultimum  per  media  ad  id  ordinata  tendere  debet; 
sed  in  Deum  tendere  et  vitam  spiritualem,  quae  sit  meritoria 
vitae  aeternae,  incipere  non  potest,  nisi  aeternam  retributionem 
et  media  ad  salutem  necessaria  speret. 

h.  Aliquoties  in  vita  ad  conservandam  iustitiam;  tempus 
autem,  quo  actus  spei  elici  debeat,  determinari  non  potest. 
Frequenter  autem  eliciendus  est,  quia  ad  vitam  Christianam 
ducendam  tantopere  necessarius  est,  quod  tum  ex  eo  patet, 
quod  desiderium  aeternae  beatitudinis  efficacissimum  mo- 
tivum  est  observandi  praecepta,  tum  ex  eo,  quod  neces- 
saria est  oratio,  quae  sine  spe  exerceri  nequit. 

Quia  tamen  ad  satisfaciendum  praecepto  spei  non  requiritur  actus 
«pei  formalis,  sed  sufficit  virtualis,  practice  illud  non  affert  difficul- 
tatem : etenim  non  est  fidelis  Christianus  satis  instructus,  qui  hoc  modo 
non  saepius  eliciat  actus  spei,  dum  orat,  sacramenta  suscipit,  prae- 
cepta observat,  proponit  Deum  non  offendere,  ne  a salute  aeterna  ex- 
cidat; quod  si  vitam  Christianam  negligit,  ad  hanc  obligationem  non 
udvertit. 

c.  Quando  urget  tentatio  contra  spem^  quae  vinci  non 
potest  nisi  per  actum  spei:  praeceptum  enim  spei  obligat 
ad  tentationes,  quae  contra  eam  insurgunt,  repellendas  ^ 
nam  si  actus  spei  est  medium  ad  id  necessarium,  ex  prae- 
cepto spei  adhiberi  debet. 

d.  Quando  homo  per  peccatum  mortale  desperationis 
amisit  habitum  spei:  tenetur  enim  per  conversionem  a 
desperatione  ad  Deum  redire,  id  quod  per  actum  spei  fiei  i 
debet. 

2.  Per  accidens  urget  praeceptum  eliciendi  spem : a.  in 
ientatione  contra  aliam  virtutem,  si  haec  tentatio  superari 
non  possit,  nisi  actu  spei  firmetur  animus;  h.  quando  ad- 
implendum est  aliud  praeceptum,  quod  sine  actu  spei 

saltem  virtuali  et  implicito  impleri  nequit  ut  praeceptum 
orationis,  poenitentiae  etc. 

46.  De  timore  et  spe,  quatenus  sunt  motira 
actionum  moralium.  Quandoquidem  scriptores  acatholici 
doctrinam  moralem  ecclesiae,  quin  etiam  evangelii  ideo 
reprehendunt,  quia  doctrina  catholica  actiones  morales  ex 
timore  poenae  vel  ex  spe  praemii  peractas  honestas  et  licitas 
dicit,  cum  sint  inutiles,  quin  et  vitiosae,  iuvat  paucis  ex- 
ponere, quo  sensu  timor  et  spes  sint  motiva  actionum 
moralium  licita  atque  honesta.  Scilicet  quamvis  secundum 
doctrinam  ecclesiae  opera  ex  caritate  facta  sint  perfectiora, 
non  carent  tamen  honestate  morali  atque  utilitate  spirituali 
opera  intuitu  mercedis  aeternae  peracta. 

lam  pridem  Lutherus  et  Calvinus  docuerant  opera  intuitu  mer- 
cedis aeternae  peracta  esse  inutilia  et  vitiosam  sapere  cupiditatem; 
idem  postea  affirmaverant  Baius  et  lanseniani,  quorum  doctrinam  dam- 
naverant Concilium  tridentinum^)  et  Alexander  VIII.^).  Cum  hisce 
haereticis  hodie  consentiunt  philosophi  athei,  qui  in  hac  afiQrmatione 
consentiunt : Actiones  ex  motivo  vitae  aeternae  adversantur  purae 
moralitati.  Die  Motivierung  der  Handlungen  durch  die  Hoffnung  auf 
ewige  Seligkeit  ist  eine  Falschung  der  reinen  Sittlichkeit. 

1.  De  timore,  a.  Timor  est  actus  voluntatis,  qui 
aversatur  malum  imminens;  timor  Dei  seu  divinus  aver- 
satur malum,  quod  Deus  propter  peccatum  infligere  potest. 

Timor  servilis  timet  poenam  (damnationem)  a Deo  propter 
peccatum  infligendam  sive  peccatum  tamquam  causam  huius 
poenae ; dicitur  servilis,  quia  servi  ob  timorem  poenae  obtemperare 
solent.  Iste  timor  est  serviliter  servilis,  si  timens  poenam  seu 
peccatum  propter  poenam  voluntatem  habet  peccandi,  si  non 
esset  poena  (infernus). 

Timor  filialis  timet  offensam  Dei  et  amissionem  amicitiae 
divinae  seu  peccatum,  quia  est  offensa  Dei  cum  amissione  ami- 
citiae divinae.  Dicitur  filialis,  quia  filiorum  est  timere,  ne  offen- 
dant parentes. 

q Sess.  6.  can.  31 : Si  quis  dixerit  iustificatum  peccare,  dum  in- 
tuitu  aeternae  mercedis  hene  operatur,  a.  s. 

Prop.  13.  Quisquis  etiam  aeternae  mercedis  intuitu  Deo  famu- 
latur, caritate  si  caruerit,  vitio  non  caret,  quoties  intuitu  licet  beati- 
tudinis  operatur. 

Timor  initialis  timet  offensam  Dei  et  poenam  aeternam  seu 
peccatum,  quia  est  offensa  Dei  aeterna  poena  punienda.  Dicitur 
initialis,  quia  incipientium  est  timere  peccatum,  tum  quia  est 
offensa  Dei  tum  quia  est  causa  poenae. 

h.  Sicut  timor  servilis  licitus  est  atque  honestus,  ita 
Deo  servire,  peccata  vitare  et  praecepta  observare  ex  metu 
poenae  licitum  est  atque  honestum,  dummodo  excludatur 
voluntas  peccandi;  attamen  motivum  caritatis  longe  nobi- 
lius est  atque  perfectius. 

Timor  serviliter  servilis  morali  ter  malus  est  et  vitiosus,  quia 
voluntatem  peccandi  non  excludit,  poenam  peccato,  peccatorem  Deo 
•creatori  praefert,  id  quod  de  timore  servili  dici  nequit.  Ideo  timor  a 
Deo  praecipitur : Timete  eum,  qui  . . habet  potestatem  mittere  in 
qehennam^);  in  s.  scriptura  oppositus  dicitur  peccato:  Timor  Domini 
expellit  peccatum^)]  tamquam  donum  a Deo  petitur:  Confige  timore 
tuo  carnes  meas^). 

2.  De  spe.  a.  Ex  motivo  spei  potest  quis  Deo  servire 
et  praecepta  observare  triplici  diverso  modo:  a.  ita  ut 
praecepta  non  servaret,  nisi  promissum  esset  praemium 
aeternum;  |3.  ita  ut  ea  solum  observet  propter  praemium 
aeternum,  nihil  cogitans  de  illa  condicione;  y.  ita  ut  ea 
observet  tum  propter  praemium  tum  propter  Deum. 

h.  Praecepta  observare  intuitu  mercedis  aeternae,  ita 
ut  non  observarentur,  si  non  daretur  merces,  vitiosa  cupi- 
ditas est : qui  enim  ita  bonum  operatur,  seipsum  Deo  prae- 
fert; at  praecepta  observare  intuitu  mercedis,  opus  mora- 
iiter  bonum  et  sub  debitis  condicionibus  meritorium  est. 

a.  Motivum  spei  naturae  humanae  convenientissimum  est,  cum 
naturali  appetitui,  quo  homo  fertur  in  propriam  felicitatem,  apprime 
consentaneum  sit.  Insuper  ubi  in  servitio  Dei  magnae  difficultates 
superandae  sunt,  homo  per  motivum  spei  et  timoris  iuvari  debet,  ne 
a morali  perfectione  deficiat. 

|3.  S.  scriptura  opera,  quae  ex  motivo  spei  intuitu  mercedis  fiunt 
laudat  atque  commendat:  Omnis,  qui  in  agone  contendit,  ah  omnibus 
se  abstinet;  et  illi  quidem,  ut  corruptibilem  coronam  accipiant,  nos 
autem  incorruptam"^). 

‘)  Luc.  12,  5. 

2)  Eccli.  1,  27. 

3)  Ps.  118,  120. 

1.  Cor.  9,  25.  Cf.  ps.  118,  112;  Coi.  3,  23  s.;  Apoc.  2,  10. 

c.  Quamvis  motivum  spei  inferius  sit  motivo  caritatis^ 
illud  tamen  motivum  caritatis  non  excludit,  immo  ad  cari- 
tatem necessario  inducit. 

Qui  vult  consequi  vitam  aeternam,  vult  etiam  ea,  quae  ad  con- 
sequendam vitam  aeternam  necessaria  sunt;  sed  ad  consequendam 
vitam  aeternam  necessaria  est  caritas^). 

Nota.  Considerari  debet  peculiaris  relatio,  quae  inter  hominis 
sanctitatem  (caritatem  Dei)  et  aeternam  beatitudinem  exsistit.  Vita 
aeterna,  ad  quam  contendimus,  simul  hominis  sanctitas  atque  felicitas 
est.  Qui  ergo  praecepta  observat  intuitu  mercedis,  implicite  simul  pro- 
priam sanctitatem  et  Dei  gloriam  intendit;  et  qui  praecepta  observat 
ex  caritate  Dei  seu  ad  adipiscendam  sanctitatem,  implicite  simul  pro- 
priam beatitudinem  intendit,  cum  beatitudo  aeterna  Deus  sit. 


Quaestio  tertia. 

De  peccatis  contra  spem. 

47.  Quae  sint  peccata  contra  spem.  Contra  spem 
peccari  potest  omissione  et  commissione ; omissione  qui- 
dem, si  non  elicitur  actus  spei,  quando  vi  praecepti  eli- 
ciendus est.  Peccata  commissionis  contra  spem  sunt  du- 
plicis generis : vel  enim  adversantur  duplici  actui,  qui 
spem  theologicam  praecedit,  amori  scilicet  et  desiderio 
beatitudinis,  vel  actui,  qui  spem  essentialiter  constituit, 
nempe  fiduciae  obtinendi  beatitudinem  et  media  ad  illam 
necessaria.  Porro  spei,  quatenus  continet  desiderium  beati- 
tudinis, opponitur  odium  Dei,  beatitudinis  nostrae,  seu  nimia 
adhaesio  ad  bona  terrena ; spei  autem,  quatenus  est  fiducia, 
duo  peccata  opponuntur,  alterum  per  defectum,  quod  est 
desperatio,  alterum  per  excessum,  quod  est  praesumptio, 

Q Cf.  de  hac  quaestione:  Kneib,  Die  „Lohnsucht"  der  christL 
Moral  (Theolog.  Studien  der  Leo-Gesellschaft  Wien.  Meyer.  1904). 
Kneib,  Die  „Jenseitsmoral"  im  Kampfe  um  ihre  Grundlagen  (Freiburg. 
Herder.  1907).  Schneider,  Die  gottliche  Weltordnung  (Paderborn. 
Schoningh.  1900) : Die  „Lohnsucht“  der  religiosen  Moral  S.  496. 

Nuni  sit  2)eccatum  contra  spem,  ex  taedio  vitae  optare  mortem.  — 
Quia  iste  actus  non  continet  aversionem  a Deo  fine  ultimo,  nec  excludit 
desiderium  aeternae  beatitudinis,  non  est  peccatum  contra  spem,  sed 
vel  est  defectus  subiectionis  erga  ordinem  divinae  providentiae,  qui 
defectus  ordinarie  non  excedit  veniale  peccatum,  vel  est  impatientia 
orta  ex  inordinato  amore  sui,  qua  quis  renuit  ferre  miserias  huius 
vitae,  quod  pariter  veniale  peccatum  ordinarie  non  excedit.  Grave 
peccatum  est  hoc  desiderium,  si  fiat  cum  plena  deliberatione  atque 
expressa  rebellione  contra  divinam  providentiam.  — Si  quis  vero  optet 
mortem  cum  debita  patientia  et  subordinatione  erga  Deum,  nedum  pec- 
catum sed  actum  virtutis  facit,  dummodo  ex  desiderio  aeternae  beatitu- 
dinis in  Deo  consequendae  procedat’).  — Optare  nunquam  natum  esse 
vel  annihilari  est  peccatum  grave  contra  spem,  nisi  quis  eiusmodi  de- 
sideriis solum  vehementiam  doloris  significare  intendat. 

48.  Odium  Dei,  quod  directe  spei  adversatur  (odium 
abominationis),  illud  est,  quo  homo  a Deo,  fine  suo  ultimo, 
se  avertit,  nolens  in  eo  constituere  beatitudinem  suam. 
Hoc  odium  Dei  signum  est  magnae  et  inordinatae  ad- 
haesionis ad  bona  terrena  et  certe  grave  peccatum  est, 
quia  bona  terrena  praeferuntur  Deo  eiusque  possessioni, 
id  quod  Dei  contemptum  involvit. 

}\um  grave  peccatum  sit,  optare  perpetuo  in  hac  vita  manere.  — 
Si  hoc  desiderium  cohaeret  cum  illa  animi  dispositione,  qua  qnis  paratus 
est  Deo  relinquere  coelum,  si  sibi  terram  concedat,  grave  peccatum  est 
contra  spem,  quia  a Deo  se  avertens  ad  creaturas  se  convertit  atque 
in  his  felicitatem  suam  ponit.  Quodsi  hoc  desiderium  solum  significat 
nimium  affectum  huius  terrae  et  bonorum  eius  vel  timorem  mortis  ob 
incertitudinem  felicitatis  aeternae,  non  est  necessario  grave  peccatum 
contra  spem,  quia  haec  animi  dispositio  per  se  non  excludit  desiderium 
beatitudinis.  Coniuges,  qui  perpetuo  convivere  in  terra  desiderant,  non 
raro  eiusmodi  verbis  solum  vehementiam  amoris  significare  intendunt. 

49.  Desperatio  est  voluntaria  et  plena  diffidentia  ob- 
tinendi beatitudinem  et  media  ad  illam  necessaria. 

a.  Desperatio  consistit  in  actu  positivo  voluntatis,  quo  haec,  ab- 
iecta  omni  spe,  a Deo,  fine  ultimo,  seu  a beatitudine  et  prosecutione 
eius  voluntarie  recedit.  Desperatio  proxime  oritur  ex  praevio  iudicio 
intellectus,  quo  quis  existimat  se  a beatitudine  exclusum  iri;  ratio 
autem,  ob  quam  aliquis  putat  se  non  esse  salvandum,  diversa  esse 


‘)  Phil.  1,  2.3. 

potest:  vel  enim  sibi  persuadet  sua  peccata  esse  maiora,  quam  ut  Deus 
ea  remittere  possit,  vel  existimat  viam  mandatorum  Dei  esse  nimis 
arduam,  vel  iudicat  Deum  sibi  nec  parcere  nec  auxilia  largiri  velle, 
vel  iudicat  nunquam  fieri,  ut  Deus  sibi  parcat,  ut  rite  se  disponat  ad 
veniam  peccatorum  obtinendam  etc. 

h.  A desperatione  distinguendus  est  timor,  quo  interdum  etiam 
homines  pii  anguntur  propter  incertitudinem  salutis.  Pari  modo  animae 
devotae,  quae  quandoque  continuis  tentationibus  desperationis  agitantur, 
non  facile  indicandae  sunt  graviter  peccasse.  Ut  confessarius  cognoscat, 
num  poenitens  in  peccatum  desperationis  consenserit,  interrogare  eum 
poterit,  num  ideo  consueta  pietatis  exercitia  omiserit.  Etenim  si  quis 
e.  g.  ideo  cessat  orare,  quia  persuasum  habet  Deum  nolle  ipsi  sub- 
venire, graviter  contra  spem  peccat ; quodsi  solum  ex  inordinata  quadam 
tristitia  animum  despondeat  et  ab  oratione  cesset,  graviter  non  peccat ; 
et  nullatenus  peccat,  si  cessat  sanitatem  petere,  quia  putat  Deum  nolle 
eam  ipsi  restituere^). 

50.  Eius  malitia  moralis.  Cum  desperatio  directe 
repugnet  divinis  attributis  (fidelitati,  bonitati),  ipsa  est 
peccatum  ex  toto  genere  suo  mortale  (non  admittens  parvi- 
tatem materiae),  maius  quidem  peccatis,  quae  opponuntur 
virtutibus  moralibus,  minus  vero  peccatis  infidelitatis  et 
odii  Dei,  quod  caritati  adversatur : nam  infidelitas  et  odium 
Dei  sunt  contra  Deum,  ut  est  in  se;  desperatio  autem  est 
contra  Deum,  ut  est  bonum  nostrum. 

a.  Etsi  desperatio  non  sit  peccatum  omnium  gravissimum,  est 
tamen  ceteris  peccatis  periculosius:  experientia  enim  constat  spe  salutis 
plane  abiecta  homines  sine  freno  in  vitia  ruere^).  In  concreto  autem 
advertendum  est,  utrum  aliquis  reipsa  desperet  de  bonitate  et  miseri- 
cordia Dei,  an  potius  ex  pusillanimitate  de  propria  cooperatione  cum 
gratia  divina. 

h.  Homines,  qui  ex  pravo  habitu  peccatis  e.  g.  ebrietatis  vel 
pollutionis  dediti  sunt,  quandoque  desperare  videntur,  cum  dicere  so- 
leant se  non  posse  pravum  habitum  iam  nimis  inveteratum  deponere. 
Hi  tamen  magis  pusillanimes  sunt  quam  desperabundi,  potius  de  pro- 
pria cooperatione  quam  de  auxilio  divino  desperant.  Quare  in  maiorem 
divinae  gratiae  fiduciam  erigendi  et  de  cooperatione  cum  gratiae  auxilio 
monendi  sunt. 


b Gf.  Bucceroni,  Casus  conscientiae^  (Romae.  Typogr.  iuv.  opif. 
1902)  n.  32. 

2)  S.  Thomas  H.  H.  q.  20.  a.  3. 

51,  Praesumptio  est  temeraria  expectatio  aeternae 
beatitudinis  et  mediorum  ad  illam  consequendam,  aliter 
scilicet  ac  Deus  ordinavit.  Peccatum  praesumptionis  quin- 
que diversis  modis  committi  potest : 

a.  Si  quis  confidit  se  remissionem  peccatorum  et 
aeternam  beatitudinem  consecuturum  esse  propriis  viribus, 
quae  est  praesumptio  i^elacjiana. 

b.  Si  quis  confidit  se  consecuturum  esse  remissionem 
peccatorum  et  beatitudinem  aeternam  sine  bonis  operibus 
ex  solis  meritis  Christi,  aut  sine  observatione  mandatorum 
ex  sola  misericordia  Dei,  quae  est  praesumptio  lutherana. 

c.  Si  quis  confidit  se  consecuturum  esse  auxilium 
divinum  ad  exsequendum  malum  e.  g.  vindictam.  Cum 
praesumptione  in  hoc  casu  coniungitur  blasphemia. 

d.  Si  quis  confidit  se  consecuturum  esse  extraordinaria 
bona  contra  ordinem  divinae  providentiae,  e.  g.  sancti- 
tatem b.  virginis  Mariae  vel  maximi  sancti,  ad  quam  scit 
se  non  esse  a Deo  elevandum. 

e.  Si  quis  divinam  misericordiam  assumit  tamquam 
motivum  peccandi  et  peccata  iterandi^). 

Num  sit  X)raesumptio,  peccare  propter  spem  veniae  obtinendae. 

a.  Peccare  vel  in  peccato  perseverare  ex  passione  vel  fragilitate 
cum  spe  veniae  obtinendae,  non  est  praesumptio:  nam  spes  veniae  non 
est  motivum  inducens  ad  peccandum,  sed  affectus  concomitans  pec- 
catum; ut  si  miles  vitae  liberiori  indulgens  confessionem  differt  usque 
ad  peractam  militiam. 

p.  Peccare  propter  facilitatem  accusandi  peccata,  i.  e.  si  quis  iterat 
peccatum,  quia  facile  est  confiteri  vel  quia  tam  facile  plura  peccata 
accusantur  quam  unum,  pariter  non  est  praesumptio,  quia  motivum  in- 
ducens ad  iteranda  peccata  non  est  facilitas  obtinendi  veniam,  sed  fa- 
cilitas confessionis. 

y.  Peccare  propter  spem  veniae,  i.  e.  si  quis  peccat  et  in  peccatis 
perseverat,  quia  Deus  tam  facile  remittit  plura  peccata  quam  unum, 
tam  facile  sero  quam  cito,  est  peccatum  praesumptionis,  quia  spes 
veniae  est  motivum  inducens  ad  peccandum  ideoque  inordinata  fiducia 
in  divinam  misericordiam.  Raro  tamen  hoc  peccatum  praesumptionis 
committitur,  quia  spes  veniae  potius  occasio  quam  motivum  peccandi 
dicenda  esff). 


D Cf.  Lehmkuhl  I.  n.  310. 

Cf.  Balleritii-Palmieri  II.  n.  130. 

52.  Eius  malitia  moralis.  1.  Praesumptio  est  pec- 
catum ex  toto  genere  suo  grave  seu  semper  mortale,  si 
continet  haeresim  vel  blasphemiam  (1.  2.  3.  modus),  alias 
admittit  parvitatem  materiae  (4.  et  5.  modus). 

Sic  leve  est  divinam  misericordiam  assumere  tamquam  motivuin 
leviter  peccandi.  Item  in  levi  periculo  sine  oratione  expectare  auxi- 
lium, quod  Deus  non  promisit. 

2.  Desperatio  et  praesumptio  aut  est  simplex  aut  quali- 
ficata^  prout  est  aut  non  est  coniuncta  cum  peccato  contra 
fidem.  Nam  tum  desperatio  tum  praesumptio  supponit 
erroneum  intellectus  iudicium ; iam  si  erroneum  illud  iudi- 
cium  est  contra  fidem,  peccata  illa  coniuncta  sunt  cum 
h aer  esi. 

Sic  qui  desperat,  quia  putat  Deum  ipsum  salvare  non  posse  aut 
non  velle,  vel  quia  indicat  observationem  mandatorum  sibi  esse  impos- 
sibilem, non  solum  desperans,  sed  suppositis  supponendis  etiam  haere- 
ticus est;  item  praesumptio  tum  pelagiana  tum  lutherana  haeresim 
continet. 

Nota  1.  Ad  dignoscendum  in  praxi  confessionis,  num  poenitens 
revera  commiserit  peccatum  contra  spem,  et  num  cum  peccato  contra 
spem  coniunctum  sit  etiam  peccatum  contra  fidem,  interrogandus  erit, 
cur  desperaverit  vel  praesumpserit,  et  ex  responsione  iudicium  de  hac 
re  formari  poterit. 

Nota  2.  Hcibxtns  spei  non  amittitur  per  quodvis  peccatum  contra 
spem,  sed  per  illud  solum,  quod  obiecto  formali  spei  directe  opponitur; 
quare  per  peccatum  desperationis,  per  odium  Dei,  qui  a Deo  quatenus 
est  beatitudo  nostra  receditur,  et  per  praesumptionem  pelagianam  ha 
bitus  spei  amittitur.  Insuper  cum  fides  sit  fundamentum  spei,  per 
peccata,  quibus  amittitur  habitus  fidei,  simul  amittitur  habitus  spei. 





Liber  tertius. 

De  praeceptis  caritatis*). 

Quaestio  prima. 

Articulus  primus. 

De  natura  caritatis  Dei. 

53.  Definitio.  1.  Caritas  theologica  ut  definitur : 
habitus  supernaturalis  infusus,  quo  inclinamur  ad  Deum 
super  omnia  diligendum  propter  se,  nos  ipsos  autem  et 
proximum  propter  Deum. 

Caritas  habitualis  non  est  ipse  Spiritus  Sanctus  animam  inhabi- 
tans, neque  gratia  sanctificans  animae  inhaerens,  sed  est  donum  super- 
naturale  realiter  a gratia  sanctificante  distinctum,  voluntati  inhaerens, 
quod  hominem  reddit  potentem  ad  actus  supernaturalis  amoris  bene- 
volentiae erga  Deum,  seipsum  et  proximum  cum  auxilio  gratiae  elicien- 
dos. Etsi  caritas  a gratia  sanctificante  sit  distincta,  cum  ea  tamen 

h S.  Thomas  II.  II.  q.  23 — 44.  S.  Alphonsus  1.  2.  n.  22 — 80. 
Suarez,  De  caritate  disp.  1 — 10.  Sporer-Bierhaum,  Theologia  moralis 
decalog.  tract.  2.  n.  126—225.  Io.  Reuter,  Theologia  moralis  II. 
n.  71—138.  Castropalao,  Operis  moralis  pars  I.  tract.  6.  de  caritate. 
Lessius,  De  summo  bono.  S.  Franc.  Sales.,  Theotimus.  Baller  ini- Pal- 
mieri,  Opus  theol.  morale^  II.  n.  134—302.  Lehmkiihl,  Theol  moralisL 
I.  n.  314 — 327.  Gopfert,  Moraltheologie^  I.  n.  305 — 312.  Clir.  Pesch, 
Praelectiones  dogmaticae*  (Friburgi.  Herder.  1900)  VIII.  n.  533 — 661. 

inseparabiliter  coniuncta  est;  hinc  simul  cum  gratia  sanctificante  ac- 
quiritur, augetur,  destruitur  et,  cessantibus  habitibus  fidei  et  spei, 
manet  in  patria  coelesti. 

2.  Caritas  theologica  ut  actus  definitur:  amor,  quo 
Deum  super  omnia  diligimus  propter  se,  nos  ipsos  et  pro- 
ximum propter  Deum.  Duplex  igitur  est  actus  caritatis 
prout  duplex  est  eius  obiectum,  sed  unum  est  utriusque 
actus  motivum. 

Nota.  1.  Nomen  amoris  usu  theologico  utramque  dilectionem 
significat,  naturalem  et  supernaturalem , puram  et  concupiscentiae, 
honestam  atque  vitiosam ; e contra  terminus  caritatis  solam  dilectionem 
supernaturalem  et  theologicam  significat,  eam  scilicet,  qua  Deus  se- 
ipsum  et  nos  diligit,  vel  eam,  qua  nos  habitu  vel  actu  Deum  diligimus. 

2.  Obiectum  caritatis  theologicae  debet  esse  Deus,  prout  a fide 
nobis  proponitur;  virtutes  enim  theologicae  supernaturales  esse  debent 
non  solum  quoad  principium  sed  etiam  quoad  obiectum.  In  iis  autem, 
qui  habitualiter  fidem  tenent,  reipsa  Deus  (sapiens,  potens,  iustus  etc.) 
concipitur,  non  solum  ut  naturali  ratione , sed  eliam  ut  ex  fide 
cognitus  est. 

54.  Diyisio.  1.  Amor  benevolentiae  est  amor,  quo 
rem  (personam)  amamus  propter  se  vel  quo  alicui  bonum 
volumus  propter  se,  ut  ipsi  bene  sit;  amor  concupiscentiae 
est  amor,  quo  rem  (personam)  amamus  propter  nos  vel 
quo  alicui  bonum  volumus  propter  nos,  ut  nobis  inde 
bene  sit. 

a.  Amare  est  bonum  velle.  lam  vero  cum  in  actu  amoris  duo 
consideranda  sint,  bonum,  quod  volumus,  et  persona,  cui  bonum  vo- 
lumus, bonum  (rem  vel  personam)  dupliciter  velle  possumus,  quia  in 
se  bonum  est  seu  propter  perfectionem,  quam  in  se  habet  et  qua  in  se 
amabile  est,  aut  quia  nobis  bonum  est  seu  propter  commodum,  quod 
nobis  affert.  Item  bonum  alicui  personae  dupliciter  velle  seu  desiderare 
possumus,  aut  quia  personae  amatae  bonum  est,  aut  quia  nobis  inde 
bonum  provenit.  In  priore  casu  habetur  amor  benevolentiae ^ in  po- 
steriore amor  concupiscentiae. 

b.  Amor  benevolentiae  distingui  potest  in  amorem  complacentiae, 
quo  rem  vel  personam  (virtutem,  amicum)  amamus  propter  se;  et  in 
amorem  benevolentiae,  quo  alicui  personae  bonum  volumus  et  optamus 
propter  ipsam,  ut  ipsi  bene  sit. 

c.  Amor  benevolentiae,  qui  ad  Deum  refertur,  ratione  obiecti  for- 
malis dicitur  caritas  perfecta;  amor  concupiscentiae  ad  Deum  relatus 

dicitur  caritas  imperfecta  (minus  perfecta),  cum  perfectius  sit  Deum 
diligere,  quia  est  bonum  in  se,  quam  eum  diligere,  quia  ex  Deo  in  nos 
bonum  redundat.  Et  haec  quidem  est  amor,  qui  in  spe  continetur. 

d.  Amor  benevolentiae  dicitur  amor  amicitiae,  si  amantes  a.  sibi 
mutuo  bonum  velint  et  communicent  seu  si  mutuo  se  affectu  et  effectu 
diligant,  |3.  si  de  hac  mutua  benevolentia  et  beneficentia  cognitionem 
habent.  Actus  caritatis  theologicae  est  actus  amoris  benevolentiae  et 
amicitiae  inter  Deum  et  hominem  exercitus:  Vos  amici  mei  estis,  si 
feceritis,  quae  ego  praecipio  vohis^). 

2.  Caritas  Dei  potest  esse  summa  seu  super  omnia 
dupliciter:  appretiative,  si  per  eam  Deus  omnibus  aliis 
rebus  praefertur,  si  ergo  vi  caritatis  parati  sumus  omnia 
alia  bona  potius  amittere  et  omnia  alia  mala  potius  susti- 
nere, quam  Dei  iactuiam  facere,  seu  quod  eodem  redit, 
si  parati  sumus  quodvis  peccatum  mortale  vitare;  inten- 
slve,  si  vehementiore  et  ardentiore  affectu  Deum  diligimus 
quam  ullam  aliam  rem  creatam. 

a.  Caritas,  qua  Deus  super  omnia  diligitur,  tres  gradus  habet: 
primus  est,  si  Deus  ita  diligitur,  ut  parati  simus  potius  omnia  amit- 
tere et  omnia  pati  quam  Deum  gravi  peccato  offendere;  secundus  est, 
si  Deum  ita  diligimus,  ut  parati  simus  potius  omnia  amittere  et  omm'a 
pati  quam  Deo  levi  offensa  displicere;  tertius  est,  si  Deum  ita  dili- 
gimus, ut  parati  simus  potius  omnia  amittere  et  omnia  pati  quam  id, 
quod  Deo  gratum,  immo  id,  quod  Deo  gratius  esse  novimus,  omittere. 
Primus  gradus,  cum  simpliciter  sit  amor  Dei  super  omnia  et  excludat 
affectum  ad  quodvis  peccatum  grave,  sufficit  ad  iustificationem  obti- 
nendam et  ad  praeceptum  caritatis  implendum. 

h.  Fideles  ergo,  qui  timent,  ne  creaturam  (filium,  sponsum)  plus 
ament  quam  Deum,  de  amore  Dei  appretiative  sifmmo  instruendi  sunt 
eisque  dicendum  est,  si  praecepta  sub  gravi  et  a fortiori  si  etiam  prae- 
cepta sub  levi  obligantia  observant,  de  amore  Dei,  prout  ad  salutem 
requiritur,  non  esse  dubitandum.  Quodsi  absque  causa  excusante  ob 
amorem  creaturae  aliquod  praeceptum  violant,  eorum  amor  inordinatus 
nec  amor  Dei  appretiative  summus  est. 

3.  Caritas  dividitur  in  affectivam,  qua  Deum  (et  pro- 
ximum) actu  interno  amamus;  et  effectivam  seu  practicam, 
qua  conamur  praecepta  observare  et  peccata  vitare,  quae 
duo  sunt  effectus  caritatis  internae. 


q loan.  15,  14. 

55.  Obiectum  caritatis  Dei.  1.  Ohiectum  materiale 
primarium  caritatis  est  ipse  Deus,  secundarium  sunt  crea- 
turae gratiae  et  gloriae  divinae  capaces;  idem  ergo  habitus 
infusus,  qui  inclinat  ad  diligendum  Deum  propter  se,  in- 
clinat etiam  secundario  ad  diligendum  nosipsos  et  proximum 
propter  Deum. 

2.  Obiectum  formale  seu  motivum,  propter  quod  utrum- 
que obiectum  diligendum  est,  est  ipse  Deus,  summa  eius 
bonitas.  Hanc  autem  bonitatem  Dei  infinitam,  quae  est 
motivum  caritatis  theologicae ^ non  constituit  solum  cu- 
mulus omnium  perfectionum,  sed  singula  etiam  attributa 
Dei  sive  absoluta  sive  relativa:  quodvis  enim  attributum 
Dei  est  ipse  Deus,  et  dicit  bonitatem  et  perfectionem  in- 
finitam. 

a.  Obiectum  formale  caritatis  theologicae  est  bonitas  Dei;  etenim 
quia  caritas  est  virtus  theologica,  eius  obiectum  formale  debet  esse  ipse 
Deus,  et  quia  est  actus  voluntatis,  debet  esse  honitas  Dei.  lam  vero 
bonitas  Dei  dupliciter  considerari  potest:  absolute,  prout  est  bonum  in 
se,  et  relative,  prout  est  bonum  nostrum,  nos  beatificans.  Posteriore 
modo  considerata  est  obiectum  spei;  priore  modo  considerata  est  ob- 
iectum caritatis.  Bonitas  Dei  absoluta  iterum  dupliciter  considerari 
potest,  prout  complectitur  essentiam  divinam  cum  omnibus  attributis, 
aut  prout  est  singulare  aliquod  attributum  divinum  e.  g.  sapientia, 
benignitas.  Sed  cum  attributa  divina  nec  inter  se  nec  ab  essentia  di- 
stinguantur, quodvis  attributum  Dei  sive  absolutum  sive  relativum  in- 
cludit omnem  bonitatem  divinam.  Ideo  obiectum  et  motivum  formale 
caritatis  est  tum  bonitas  Dei,  quatenus  est  quasi  summa  omnium  attri- 
butorum, tum  bonitgLS  Dei,  quatenus  in  qualibet  perfectione  divina,  sive 
absoluta  sive  relativa,  tota  bonitas  Dei  infinita  continetur. 

b.  Cum  actus  caritatis  perfectae  omnibus  fidelibus  necessarius  sit 
necessitate  medii,  omnibus  debet  esse  facilis  et  pervius;  sed  facilis 
redditur  fidelibus  actus  caritatis,  si  Deum  considerant  sub  ea  ratione 
seu  perfectione,  sub  qua  magis  ad  amorem  movet.  Atqui  magis  ad  amorem 
movent  Dei  attributa  relativa  quam  absoluta:  per  illa  enim  summa  et 
infinita  Dei  bonitas  melius  et  perfectius  nobis  manifestatur.  Et  sane 
bonitas  aptius  relucet  ex  illis  perfectionibus,  quae  Deum  ostendunt  ut 
patrem,  redemptorem,  sanctificatorem,  ut  eum,  qui  hominem  per  gratiam 
in  filium  adoptat  et  beatitudinis  divinae  participem  efficit.  Ex  his 
ergo  facilius  ad  caritatem  movemur.  Et  haec  est  ratio,  propter  quam 
s.  scriptura  nos  provocans  ad  caritatem  divinam  Deum  nobis  proponit 
sub  ratione  fortitudinis  nostrae,  gaudii  et  benefactoris  nostri. 

c.  Cum  lesiis  Christus  sit  verus  Deus,  qui  lesum  amat,  ut  est 
persona  divina,  elicit  actum  caritatis  Dei.  Sed  nullibi  splendidius 
bonitas  divina  se  nobis  manifestat,  quam  in  incarnatione,  passione  et 
morte  Christi  Domini.  Ideo  non  est  facilior  modus  perveniendi  ad 
actum  caritatis  divinae,  quam  considerando  Dei  benignitatem,  qua  se 
nascens  dedit  socium,  con vescens  in  edulium,  se  moriens  in  pretium, 
se  regnans  dat  in  praemium. 

56.  Praxis  caritatis  theologicae^).  Caritas  Dei  plures 
actus  habet,  ideoque  diversis  modis  exerceri  potest: 

a.  Complacentia,  qua  gaudemus  de  bono,  quod  possidet:  qui 
enim  Deum  diligit,  vult  bonum  eius,  et  cum  intelligat  Deum 
possidere  bona  tum  interna,  scilicet  summas  et  infinitas  perfec- 
tiones, tum  externa,  scilicet  gloriam  ex  mirabilibus  eius  operibus 
resultantem,  gaudet  de  illis  et  exultat  Deum  esse  infinite  scien- 
tem, potentem,  misericordem  etc.  Iste  est  actus  amoris,  quo  Deus 
seipsum  amat  infinite  gaudendo  de  bono  suo  infinito,  et  quo  angeli 
et  sancti  Deum  amant:  Deum  enim  clare  intuentes  amore  erga 
eum  abrepti  gaudent  et  exultant  Deum  esse  tam  immensum,  tam 
incomprehensibilem  laetitia  inenarrabili  et  glorificata^). 

b.  Desiderio,  quo  optamus  ei  bonum,  tum  illud,  quod  possidet, 
tum  illud,  quod  non  possidet:  qui  enim  Deum  diligit,  ei  vult  bonum, 
et  cum  intelligat  Deum  cumulatissime  possidere  omne  bonum,  in- 
finitas nempe  perfectiones,  intimo  affectu  ei  congratulatur,  ad- 
mirans  eum  laudat  eique  benedicit.  Cum  insuper  intelligat  esse 
bonum,  quod  non  possidet,  maiorem  nempe  gloriam  externam, 
optat  et  desiderat,  ut  semper  magis  et  perfectius  cognoscatur  et 
ametur  ab  omnibus  creaturis  suis.  Ideo  qui  recitat  Gloria  Patri, 
qui  orat:  sanctificetur  nomen  tuum,  adveniat  regnum  tuum,  fiat  vo- 
luntas tua,  elicit  totidem  actus  caritatis  theologicae. 

c.  Dolore  et  tristitia  de  peccatis:  qui  enim  Deo  vult  bonum, 
eo  ipso  odio  habet,  quod  bono  divino  contrarium  est,  et  cum  in- 
telligat peccata  esse  bono  divino  contraria,  de  eis  tam  propriis 
quam  alienis  tamquam  malo  Deo  contrario  tristatur  eaque  de- 
testatur. 

d.  Amore  effectivo,  quo  conamur  Deo  conferre  et  procurare 
gloriam  externam:  qui  enim  Deo  vere  et  sincere  vult  bona  et 
intelligit  gloriam  Dei  esse  bonum,  quod  possidere  potest  et  non- 
dum possidet,  Dei  cognitionem  et  dilectionem  tum  in  se  tum  in 
aliis  augendam  et  promovendam  curat.  Hinc  zelus  gloriae  Dei 
et  salutis  animarum  est  exercitium  caritatis  erga  Deum. 


0 Sporer-Bierbaum  I.  tr.  2.  n.  142  ss. 
1.  Petr.  1,  8. 

e,  Amore  ohoedientialii  qui  enim  Deo  vult  bonum  et  intelligit 
bonum  Dei  augeri  et  promoveri  eo,  quod  fiat,  quod  ipse  vult  et 
praecipit,  in  id  intendit,  ut  Deo  serviatur  quam  perfectissime  tam 
a se  quam  ab  aliis,  eo  quod  serventur  praecepta  et  vitetur  pec- 
catum saltem  mortale.  Ideo  Christus:  Si  diligitis  me,  mandata 
mea  servate.  Qui  hahet  mandata  mea  et  servat  ea,  ille  est,  qui  diligit 
me.  Si  quis  diligit  me,  sermonem  meum  servabit'). 

57.  De  efficacia  caritatis.  1.  Actus  caritatis  per- 
fectae hominem  per  se  sine  sacramento,  non  tamen  sine 
voto  sacramenti  iustificat:  Ego  diligentes  me  diligo'^).  Qui 
diligit  me,  diligetur  a Patre  meo,  et  ego  diligam  eum  et 
manifestabo  ei  meipsum^).  Omnis,  qui  diligit,  ex  Deo 
natus  est^).  Bemittuntur  ei  peccata  mxdta,  quoniam  dilexit 
multum^). 

a.  Voluntas  suscipiendi  sacramentum,  quod  est  medium  neces- 
sarium ad  obtinendam  remissionem  peccatorum  a Deo  institutum,  in 
actu  caritatis  implicite  continetur,  quia  in  ea  con linetur  voluntas  ser- 
vandi omnia  praecepta, 

b.  Actus  caritatis  hominem  iustificat  non  per  modum  causae 
etficientis,  sed  per  modum  ultimae  dispositionis,  qua  posita  Deus  vi 
promissionis  infallibiliter  infundit  gratiam  sanctificantem, 

2.  Cum  caritas  sit  actus  amoris,  quo  Deus  diligitur 
ex  toto  corde,  ex  tota  mente,  ex  tota  anima,  ipsa  con- 
tinet plenam  sublectionem  ac  perfectam  oblationem  erga 
Deum,  qua  homo  se  subordinat  Deo  et  se  suaque  omnia 
ad  Deum  refert. 


Articulus  secundus. 

De  necessitate  caritatis  Dei. 

58.  De  ipsa  necessitate  caritatis.  Caritas  habitualis., 
quae  cum  gratia  sanctificante  inseparabiliter  coniuncta  est, 


»)  loan.  14,  15.  21.  23. 
»)  Prov.  8,  17. 

®)  loan.  14,  21. 

*)  1.  loan.  4,  7, 
q Lu«.  7,  47. 

omnibus  tum  adultis  tum  infantibus  necessaria  est  neces- 
sitate medii  ad  salutem : nemo  enim  ad  Deum  venire 
potest  sine  gratia  sanctificante  et  habitu  caritatis.  Hic 
autem  quaeritur  de  necessitate  eliciendi  actum  caritatis. 

1.  Caritas  actualis  in  novo  testamento  non  est  necessaria 
i necessitate  medii  ad  iustificationem  et  salutem  nisi  in  de- 

I 

I fectu  sacramenti:  etenim  si  adultus  primo  iustificationem 
( acquirit  per  sacramentum  baptismi  vel  poenitentiae,  actus 
i caritatis  non  est  aeque  necessarius  atque  actus  fidei  et 
I spei,  cum  ad  iustificationem  obtinendam  per  sacramentum 
i sufficiat  dispositio  per  attritionem. 

' Atlamen  actus  caritatis  explicitus  vel  implicitus  in  contritione, 

j qui  in  vetere  testamento  absolute  necessarius  erat  ad  iustificationem 
j et  salutem,  in  novo  testamento  hypothetice  necessarius  est  necessitate 
medii,  iis  nempe,  qui  sacramenta  baptismi  aut  poenitentiae  suscipere 
nequeunt:  nam  extra  sacramentum  (excepto  casu  martyrii)  non  est 
I aliud  medium  perveniendi  ad  iustificationem. 

I 2.  Caritas  actualis  necessaria  est  necessitate  praecepti 

divini:  exstat  enim  speciale  praeceptum  caritatis,  quo 
tenemur  diligere  Deum  super  omnia  caritate  appretiative, 
j non  autem  necessario  etiam  intensive  summa. 

I a.  Christus  Dominus  mandatum  magnum  caritatis  nobis,  in- 

! iungit  his  verbis:  Diliges  Dominum  Deum  tuum  ex  toto  corde  tuo,  et 
\ in  tota  anima  tua,  et  in  tota  mente  tua.  Hoc  est  maximum  et  primum 

, mandatum^).  Et  sane  cum  Deus  sit  finis  ultimus  omnium  rerum 

propter  se  summe  amabilis,  ordo  rerum  exigit,  ut  Deus  a creatura 
amoris  capaci  propter  se  et  super  omnia  ametur ; ideo  non  potuit 
non  praecipere  hunc  actum  caritatis.  Praeterea  natura  ipsa  ho- 
minis tantae  est  perfectionis,  ut  quietari  et  plene  beari  non  possit 
nisi  in  caritate  Dei,  summi  boni,  unde  nota  s.  Augustini  verba:  Fe- 
cisti nos  ad  te,  et  inquietum  est  cor  nostrum,  donec  requiescat  in  te^). 

h.  Praeceptum  caritatis  est  praeceptum  speciale  ab  aliis 
distinctum;  ideo  ei  non  satisfit  per  solam  aliorum  praeceptorum 
observationem,  sed  per  ipsum  actum  caritatis  impleri  debet.  Sane 
j exstant  tres  propositiones  ab  Innocentio  XI.  damnatae,  ex  quibus 
I id  praeprimis  colligimus  exsistere  speciale  praeceptum  ab  aliis 
distinctum  eliciendi  actum  amoris  Dei  super  omnia^). 

I ‘)  Matth.  22,  37.  38.  Cf.  Mare.  13,  30.  Deut.  6,  5. 

I 2)  Confess.  1.  1.  c.  1. 

I An  peccet  mortaliter,  qui  actum  dilectionis  Dei  semel  tantum 

I in  vita  eliceret,  condemnare  non  audemus  (5).  Probabile  est,  ne  sin- 


N o 1 d i n,  De  praeceptis’. 

Neque  dicatur  ex  s.  scriptura  sufficere  caritatem  effectivam,  non 
requiri  affectivam,  cum  dicat:  Qui  servat  i^erhum  eius,  in  hoc  caritas 
Dei  pe7'fecta  est^).  Cum  enim  hoc  testimonium  cum  aliis  s.  scripturae 
verbis,  quae  caritatem  affectivam  praecipiunt,  pugnare  non  possit,  ita 
exponendum  est:  qui  servat  mandata,  habet  caritatem  perfectam  (in- 
ternam et  externam),  quia  observatio  mandatorum  effectus  et  signum 
est  caritatis  internae.  Ceterum,  qui  non  elicit  actum  caritatis,  non 
servat  verhuni  eius  (Dei),  quia  negligit  primum  et  maximum  man- 
datum, quod  est  de  caritate  Dei  affectiva. 

c.  Ad  implendum  praeceptum  caritatis  requiritur  caritas  per- 
fecta, quae  est  amor  benevolentiae:  caritas  enim,  qua  Deum  di- 
ligere debemus,  est  actus  amoris  ex  toto  corde,  ex  tota  mente,  ex 
tota  anima,  ex  totis  viribus;  est  ergo  amor  perfectissimae  speciei; 
atqui  caritas,  qua  Deum  diligimus  propter  se  ipsum,  perfectior 
est  quam  caritas,  qua  Deum  diligimus  propter  bona  nobis  ab  eo 
provenientia. 

d.  Super  omnia:  Si  quis  venit  ad  me  et  non  odit  patrem  suum 
et  matrem  . . . adhuc  autem  et  animam  suam,  non  potest  meus  esse 
discijMlus^).  Et  sane  Deum  eo  diligere  debemus  modo,  qui  re- 
spondet divinae  bonitati,  propter  quam  Deum  diligimus;  haec 
autem  cetera  omnia  infinite  superat. 

e.  Appretiative  summa,  quia  infinita  Dei  bonitas  postulat,  ut 
Deum  omnibus  bonis  creatis  praeferamus.  Non  intensive,  quia  in- 
tensio amoris  non  tam  respondet  dignitati  obiecti  quam  vivaci- 
tati apprehensionis  et  dispositioni  naturali  subiecti.  Maxime  tamen 
convenit,  ut  amor  Dei  etiam  intensive  maior  sit  amore  creaturae. 

Ergo  non  peccat,  qui  magis  intense  et  magis  sensibiliter  amat 
filium,  amicum,  sponsam  quam  Deum,  modo  animo  paratus  sit  omnia 
potius  amittere  quam  Deum  eiusque  amicitiam,  quia  non  requiritur 
amor  intensive  summus.  Peccaret  autem,  qui  ita  animo  dispositus  esset, 
ut  Deum  non  diligeret,  si  spes  praemii  non  esset  vel  si  timendus  non 
esset  infernus,  quia  non  Deum,  sed  semetipsum  vel  beatitudinem  suam 
constitueret  finem  ultimum. 

59.  Quando  obliget  praeceptum  caritatis. 

Praeceptum  diligendi  Deum  est  affirmativum  et  negativum;  qua- 
tenus negativum  est,  prohibet  odium  Dei  et  amorem  creaturarum  ap- 


gulis  quidem  rigorose  quinquenniis  per  se  obligare  praeceptum  caritatis 
erga  Deum  (6).  Tunc  solum  obligat,  quando  tenemur  iustificari  et  non 
habemus  aliam  viam,  qua  iustificari  possimus  (7).  Cf.  etiam  propositio 
1.  ab  Alexandro  VII.  damnata  (n.  45). 

1.  loan.  2,  5. 

2)  Luc.  14,  26.  Cf.  Matth.  10,  37. 

pretiative  maiorem  amore  Dei;  quatenus  affirmativum  est,  praecipit 
actum  amoris  Dei.  Cum  praecepta  affirmativa  obligent  certis  tempo- 
ribus^ iam  quaeritur,  quoties  et  quando  eliciendus  sit  actus  amoris  Dei. 
Porro  quandoque  elici  debet  per  se  seu  ratione  ipsius  caritatis,  quan- 
doque per  accidens  seu  ratione  alterius  praecepti  adimplendi. 

Per  se  obligat  praeceptum  diligendi  Deum:  a.  Post- 
quam homo  adeptus  est  usum  rationis,  i.  e.  quando  homo 
de  Deo  eiusque  bonitate  sufficienter  instructus  apprehendit 
obligationem  Deum  super  omnia  diligendi;  quod  tamen 
non  mathematice  de  determinato  tempore  vel  die,  sed 
moraliter  i.  e.  ita  accipiendum  est,  ut  post  acquisitum 
usum  rationis  actus  caritatis  diu  sine  peccato  differri  non 
possit. 

h.  Saepius  in  vita : ex  propositione  (6)  ab  Innocentia  XI. 
damnata  certum  est  praeceptum  diligendi  Deum  obligare 
saltem  intra  quinquennium ; num  saepius  et  quoties  urgeat, 
determinari  non  potest. 

Auctores  de  hac  re  diversa  statuunt:  alii  enim  dicunt  singulis 
diebus  dominicis  et  festis,  alii  cum  s.  Alphonso  (1.  2,  n.  8.)  semel  in 
mense,  alii  semel  in  anno,  alii  denique  singulis  trienniis  eliciendum 
esse  actum  caritatis;  at  certi  nihil  statui  potest.  Quare  enixe  hortandi 
et  monendi  sunt  fideles,  ut  frequenter  actus  virtutum  theologicarum 
eliciant,  sed  dicendum  non  est  eos  vel  singulis  hebdomadibus  vel  sin- 
gulis mensibus  vel  singulis  annis  ad  id  obligari,  quia  de  hac  obliga- 
tione determinate  non  constat. 

c.  In  tentatione  peccandi  contra  caritatem  per  odium 
Dei,  id  quod  accidere  potest  in  adversitatibus:  etenim  si 
actus  caritatis  est  unicum  medium,  sine  quo  superari  non 
potest  tentatio,  ex  praecepto  caritatis  eliciendus  est;  raro 
autem  fiet,  ut  actus  caritatis  sit  unicum  medium,  quo  re- 
pellatur tentatio. 

Ceterum  cum  praecepto  caritatis  aeque  ac  praecepto  fidei  et  spei 
satisfieri  possit  per  actum  caritatis  virtualem,  non  est  necesse,  ut  poe- 
nitentes  interrogentur,  num  praeceptum  caritatis  Dei  impleverint.  Qui 
^nim  Christiane  vivunt,  frequenter  eliciunt  actus  caritatis,  etsi  non 
advertant  se  illos  elicere  e.  g.  dum  servant  praecepta  et  vitant  pec- 
cata, iie  Deo  displiceant ; dum  desiderant,  ut  omnes  Deum  colant;  dum 
orant,  ut  sanctificetur  nomen  eius,  adveniat  regnum  eius,  fiat  voluntas 
eius  etc. ; qui  autem  impie  vivunt,  ad  ipsam  obligationem  non  adver- 
lunt,  ideoque  formaliter  non  peccant. 

Nota,  Snnt,  qui  addant  eliciendum  esse  actum  caritatis : 

a.  In  articulo  mortis.  Hanc  obligationem  s.  Alphonsus  pro- 
babilissimam dicit,  eo  quod  tunc  „securissinia  via  eligenda  sit“; 
verum  haec  obligatio  exsistit  solum  pro  iis,  qui  in  peccato  mortali 
sunt  et  sacramentum  suscipere  non  possunt.  Ceterum  necesse 
non  est,  ut  via  securissima,  sed  sufficit,  ut  simpliciter  secura  et 
tuta  eligatur. 

h.  Quando  homo  per  peccatum  mortale  amisit  habitum  cari- 
tatis. Attamen  obligatio,  qua  peccator,  qui  per  attritionem  in 
sacramento  poenitentiae  iustificatus  est,  statim  aut  mox  postquam 
adeptus  est  iustificationem,  teneatur  elicere  actum  caritatis,  nullo 
probabili  argumento  demonstrari  potest.  Immo  qui  hanc  obligatio- 
nem nimis  urgent,  contra  concilium  tridentinum^)  affirmare  videntur 
attritionem  cum  sacramento  ad  veram  iustificationem  non  sufficere, 
vel  absque  sufficienti  motivo  statuunt  speciale  praeceptum  omnes 
nostras  actiones  ex  motivo  caritatis  referendi  ad  Deum^). 

60.  Per  accidens  urget  obligatio  eliciendi  actum 
caritatis:  a.  Quando  aliquis  indiget  statu  gratiae  et  non 
potest  suscipere  sacramentum,  ut  cum  exsistens  in  peccato 
mortali  administrare  debet  sacramentum  vel  recipere  sa- 
cramentum vivorum,  vel  quando  aliquis  constitutus  est  in 
periculo  mortis  nec  adest  copia  confessarii : nam  ad  statum 
gratiae  pervenire  non  potest,  nisi  eliciat  actum  caritatis 
vel  contritionis  perfectae,  in  quo  actus  caritatis  continetur. 

h.  Quando  aliquis  reperitur  in  gravi  tentatione  contra 
aliam  virtutem,  quae  tentatio  removeri  non  possit  nisi 
elicito  actu  caritatis,  ut  si  quis  aut  fidem  negare  deberet 
aut  mortem  subire. 

Nota.  1.  Parochi,  magistri  et  parentes  curare  debent,  ut  pueri 
et  rudes  in  virtutibus  theologicis  eliciendis  apte  instruantur.  Quare 
non  solum  veritates  revelatae  exponendae  sunt,  sed  simul  addendum 
est  illas  veritates  a Deo  esse  revelatas  et  Deo  revelanti  nos  credere 
debere.  Pari  modo  instrui  debent  circa  finem,  ad  quem  a Deo  creati 
sint,  et  ut  facilius  ad  amorem  Dei  excitentur,  sub  eo  respectu  eis  pro- 
ponendus est  Deus,  sub  quo  efficacius  ad  amorem  provocat  (n.  55'. 

2.  Nihilominus  censet  Lugo  etiam  illos  fideles,  quibus  solum  di- 
'citur  filium  Dei  incarnatum,  Christum  pro  nobis  mortuum  esse,  quin 


q Sess.  14.  c.  4. 

2)  Cf.  De  princijnis  n.  85.  . 

addatur  Deum  haec  revelasse,  ^regulariter  elicere  actus  fidei  divinae“, 
quia  hanc  doctrinam  confuse  concipiunt  ut  aliquid  suprahumanum  et 
divinum’). 

61.  Yirtutum  theologicarum  moralis  valor.  1.  Virtutes 
theologicae  (ut  actus)  summae  sunt  dignitatis  atque  excellentiae; 
cum  enim  earum  obiectum  immediatum  sit  ipse  Deus,  homo  per 
virtutes  theologicas  intellectu  et  voluntate  intime  cum  Deo  eiusque 
perfectionibus  coniungitur. 

2.  Si  invicem  comparentur  ratione  originis,  prima  est  iides: 
nisi  enim  praecedat  summi  boni  cognitio,  nec  desiderium  nec  di- 
lectio eius  possibilis  est;  secunda  (ordinarie)  est  spes:  qui  enim 
novit  summa  bona  in  coelo  sibi  esse  proposita,  fiducialiter  in  ea 
tendit,  ut  inde  beetur;  tertia  est  caritas,  quae  Deum  propter 
summam  amabilitatem  amore  benevolentiae  amplectitur.  Ba- 
tione  dignitatis  prima  est  caritas:  a.  natura  sua  est  intima  et 
purissima  coniunctio  cum  summo  bono;  p.  immediate  ad  reci- 
piendam gratiam  sanctificantem  disponit  eamque  inseparabili 
nexu  comitatur ; y.  amissa  caritate  fides  et  spes  virtutes  informes 
sunt,  quae  a caritate  habituali  informari  debent,  ut  hominem 
faciant  simpliciter  bonum  eiusque  virtutes  meritorias;  insuper 
fidem  et  spem  perficit,  quia  virtutibus,  quae  ex  caritate  fiunt, 
singularem  dignitatem  atque  splendorem  confert;  b.  fides  et  spes 
sunt  virtutes  status  viae;  caritas  est  virtus  patriae;  ideo  fides 
in  statu  termini  transit  in  visionem,  spes  in  possessionem,  et 
sola  manet  caritas^). 

3.  Si  in  se  considerantur.  Fides  est  plenum  intellectus  et 
voluntatis  obsequium  Deo  revelanti  exhibitum:  voluntas  enim 
reverenter  oboediendo  creatori  fidem  praecipienti  determinat  in- 
tellectum ad  amplectendam  veritatem,  in  se  quidem  obscuram, 
attamen  hominem  elevantem  supra  id,  quod  naturali  lumine  co- 
gnosci potest®).  Spes,  quatenus  desiderium  est,  hominem  a terrenis 
voluptatibus  divellit  eumque  ad  spiritualem  beatitudinem  alterius 
vitae  dirigit;  quatenus  fiducia  est,  homo  per  eam  in  Dei  boni- 
tate eiusque  gratia  plene  confidens  quiescit.  Caritas  summum 
bonum  perfectissimo  modo  amplectitur  hominemque  cum  Deo 
intime  coniungit;  ipsa  Christianam  perfectionem  constituit,  et 
cum  caritas  non  possit  esse  segnis  atque  otiosa,  hominem  movet 
et  excitat  ad  virtutes  sedulo  exercendas;  plenitudo  autem  legis 
est  dilectio^). 

’)  Cf.  Lugo,  De  virtute  firlei  div.  disp.  1.  n.  126. 

2)  1.  Cor.  13,  8. 

®)  Cf.  Concilium  vatie,  const.  de  fide  c.  3. 

‘‘)  Rom.  13,  10. 

Articulus  tertius. 

De  peccatis  contra  caritatem  Dei. 

62.  Quae  sint  peccata  contra  caritatem  Dei.  a.  Omnia 
quidem  peccata  mortalia  aliquo  modo  sunt  contra  cari- 
tatem Dei,  quia  quodvis  peccatum  grave  destruit  habitum 
caritatis,  et  est  virtualis  aversio  a Deo,  cum  sit  conversio 
ad  rem  creatam;  quaedam  autem  sunt  peccata,  quae, 
utpote  formalis  aversio  a Deo,  directe  caritati  Dei  ad- 
versantur. 

h.  Peccata  directe  caritati  Dei  opposita  committuntur 
vel  omissione,  quando  omittitur  actus  caritatis  ex  speciali 
praecepto  caritatis  eliciendus,  vel  commissione,  si  ponitur 
actus  praecepto  caritatis  prohibitus.  Huiusniodi  actus  sunt 
odkim  Dei  et  acedia,  de  qua  iam  sermo  erat^). 

De  peccato  omissionis  non  est,  cur  confessarii  sint  solliciti:  qui 
enim  christiane  vivunt,  illud  non  committunt,  qui  autem  officia  Chri- 
stiana diu  penitus  negligunt,  propter  inadvertentiam  materialiter  tan- 
tum peccant. 

63.  De  odio  Dei.  1.  Odium  est  actus  voluntatis,  quo 
haec  aliquod  obiectum  aversatur  ut  malum.  Duplex  distin- 
guitur odium:  abominationis  et  inimicitiae;  illud  oppo-* 
nitur  amori  concupiscentiae;  hoc  amori  benevolentiae  et 
amicitiae. 

a.  Odium  abominationis  illud  est,  quo  aliquid  aver- 
samur ut  nobis  vel  nostris  malum.  Odium  abominationis 
distinguitur  duplex : odium  abominationis  personae,  quo 
personam  ipsam  ut  nobis  malam  aversamur ; et  odium 
abominationis  qualitatis,  quo  qualitatem  personae  ut  nobis 
malam  aversamur. 

h.  Odium  inimicitiae  seu  malevolentiae  illud  est,  quo 
aliquid  (personam)  aversamur,  quia  in  se  malum  est,  vel 
quo  alicui  personae  volumus  malum,  ut  ei  male  sit.  Sic 


Gf.  De  principiis^  n.  31-0, 

pessimi  homines  inimicis  suis  optant  et  procurant  inter- 
itum, etsi  ipsi  nullum  commodum  inde  accipiant. 

2.  Odium  Dei  est  actus,  quo  quis  aversatur  Deum 
apprehensum  ut  malum.  Odium  abominationis  Dei  est 
actus,  quo  quis  aversatur  Deum  apprehensum  ut  malum 
sibi  vel  alteri  amato.  Odium  inimicitiae  Dei  est  actus,  quo 
quis  Deo  vult  malum,  ut  ipsi  male  sit,  seu  quia  ipsi 
malum  est. 

Ergo  odio  inimicitiae  Dei  peccat:  a.  qui  vult  Deum  non  esse 
vel  Deum  non  esse  omnipotentem,  omniscium,  iustum  etc. ; h.  qui  tri- 
statur de  eius  perfectionibus  vel  gaudet  de  eius  offensa,  praecepta  Dei 
violat  vel  persequitur  opera  Dei,  quia  id  Deo  displicet.  Hoc  modo  dia- 
bolus optat  et,  quantum  potest,  procurat  Deo  malum,  quia  Deo  malum 
est,  etsi  sciat  se  inde  nullum  commodum  percipere. 

64.  Eius  malitia,  a.  Odium  Dei  est  'peccatorum  om- 
nium gravissimum,  quia  directe  opponitur  omnium  virtutum 
excellentissimae  ideoque  ipsi  infinitae  Dei  bonitati ; et 
odium  quidem  inimicitiae  gravius  est  odio  abominationis, 
quia  illud  adversatur  bonitati  Dei  internae,  quae  ut  mala 
falso  apprehenditur,  hoc  vero  bonitati  Dei  externae  i.  e. 
alicui  effectui  a Deo  procedenti,  qui  ab  homine  ut  sibi 
malus  et  contrarius  apprehenditur. 

Ut  hoc  peccatum  odii  committatur,  requiritur,  ut  abominatio  et 
indignatio  tendat  in  ipsum  Deum:  si  enim  affectus  aversionis  et  in- 
dignationis non  refertur  ad  Deum,  sed  ad  res  adversas  sine  respectu 
ad  Deum,  non  erit  peccatum  odii,  sed  impatientiae  vel  odii  in  proximum. 

h.  Odium  Dei  non  admittit  parvitatem  materiae,  sed 
omnis  actus  odii  et  omnis  affectus  pravus  erga  Deum, 
modo  sit  deliberatus,  est  mortale  peccatum,  eo  quod  di- 
recte opponitur  summae  Dei  bonitati.  Quando  autem 
odium  Dei  cum  blasphemia,  exsecratione  vel  actu  perse- 
cutionis contra  ecclesiam  coniungitur,  manifesto  duplex 
peccatum  committitur. 

Quaestio  secunda. 

De  caritate  suiO- 

Articulus  primus. 

De  natura  caritatis  sui. 

65.  Notiones.  1.  Distingui  debet  amor  sui,  qui  est 
innatus  appetitus^  et  amor  sui,  qui  est  actus  moralis.  Homo 
naturali  necessitate  fertur  in  propriam  conservationem,  per- 
fectionem propriamque  felicitatem,  quam  cum  assequi  non 
possit,  nisi  adsciscat  id,  quod  sibi  bonum  est,  naturali 
necessitate  fertur  in  id,  quod  sibi  bonum  est;  sed  velle 
sibi  bonum  seipsum  diligere  est.  lam  si  homo  sibi  vult 
bonum  per  actum,  qui  a deliberata  voluntate  procedit,  iste 
actus  est  amor  sui  moralis. 

2.  In  actibus  amoris  distingui  debet  condicio  neces- 
saria ex  parte  obiecti  et  motivum  formale.  Homo  enim 
nequit  appetere,  nisi  quod  voluntati  repraesentatur  ut 
bonum  et  conveniens  appetenti.  Potentia  enim  nequit 
moveri  ad  actum  nisi  a proprio  suo  obiecto ; atqui  vo- 
luntatis proprium  obiectum  est  id,  quod  volenti  bonum 
et  conveniens  est.  Sed  id,  quod  appetens  cognoscit  et  | 
cognoscere  debet  suum  bonum  esse,  appetere  potest,  aut 
quia  suum  bonum  est,  aut  quia  in  se,  aut  quia  alteri 
bonum  est.  Quare  omnis  actus  amoris  implicite  amor 
proprius  est,  quatenus  in  omni  actu  amoris  amor  proprii 
boni  ut  condicio  necessaria  continetur,  non  autem  expli- 
cite,  quatenus  motivum  formale  amoris  bonum  proprium 
sit;  id  quod  in  solis  actibus  amoris  concupiscentiae  locum 
habet. 


q Lehmkuhl  I.  n.  569 — 590.  Gojyfert  II.  n.  1 — 10.  Th.  Meyer, 
Institutiones  iuris  natur.  (Friburgi.  Herder.  1900)  II.  n.  29—47. 
V.  Cathrein,  Moralphilosophie^  (Freiburg.  Herder.  1904)  II.  S.  46—54. 
E.  Mulier,  Theologia  moralis’  (Vindobonae.  Mayr.  1894)  II.  p.  86  ss. 

3.  Amor  sui  dicitur  naturalis  ratione  obiecti,  si  tendit 
in  perfectionem  et  felicitatem  naturalem,  et  ratione  prin- 
cipii, si  solis  naturae  viribus  elicitur;  dicitur  supernatu- 
ralis  ratione  obiecti,  si  tendit  in  perfectionem  et  felicitatem 
supernaturalem,  quae  in  bonis  gratiae  et  gloriae  consistit, 
et  ratione  principii,  si  auxilio  gratiae  elicitur. 

Cum  amor  sui  naturalis  eo  tendat,  ut  homo  sibi  procuret  bona 
naturae  et  mala  naturae  vitet,  amor  iste  lege  divina  regi  debet,  ne 
quaerat  bona,  quae  sensibus  quidem  placent,  sed  spiritui  nocent,  neve 
mala  vitet,  quae  ferri  debent,  ut  homo  finem  suum  assequatur. 

4.  Amor  sui  supernaturalis  est  amor  spei,  si  homo 
diligit  Deum,  aeternam  beatitudinem  suam,  propter  se,  ut 
sibi  bene  sit ; et  est  caritas  theologica,  si  semetipsum  propter 
Deum  diligit,  quia  nempe  particeps  gratiae  et  gloriae  et 
sic  veluti  de  familia  Dei  est. 

Fundamentum  et  condicio  amoris  moralis  et  caritatis  erga  seipsum 
est  congrua  aestimatio  sui  (Selbstachtung),  qua  nosmetipsos  secundum 
dignitatem  naturalem  personae  et  secundum  dignitatem  supernaturalem 
filiorum  Dei  et  heredum  vitae  aeternae  cognoscimus.  Quae  tamen  sui 
aestimatio  non  impedit  contemptum  despicientiam  sui  {^e\hsiver2ich.i\x\\^\ 
quam  Christiana  religio  tamquam  exercitium  humilitatis  nobis  com- 
mendat: humilitas  enim  fundatur  in  agnitione  eorum,  quae  in  nobis 
ex  nobis  sunt;  caritas  autem  erga  nosmetipsos  fundatur  in  cognitione 
eorum,  quae  in  nobis  ex  Deo  sunt. 


Articulus  secundus. 

De  praeceptis  caritatis  sui, 

66,  De  ipsis  praeceptis.  1.  Exsistit  praeceptum  di- 
vinum nosmetipsos  caritate  theologica  diligendi:  Diliges 
proximum  tuum  sicut  teipsum^) : quibus  verbis  sin  minus 
explicite  certe  virtualiter  caritas  theologica  erga  nos  ipsos 
praecipitur,  cum  supponatur  hominem  debere  seipsum  di- 
ligere, ut  ad  similitudinem  huius  dilectionis  proximum  di- 
ligat. Insuper  tenemur  Deum  diligere  super  omnia;  sed 
caritas  Dei,  si  vera  est,  naturaliter  inducit  ad  diligenda 
ea  omnia,  quae  Dei  sunt,  praecipue  vero  filios  Dei  adop- 

tivos  seu  membra  familiae  eius ; ergo  extendi  debet  etiam 
ad  nos  et  alios  Dei  filios. 

2.  Vi  huius  obligationis  tenemur  in  genere  velle  et' 
procurare  nobis  bona  supernaturalia  gratiae  et  gloriae  et 
bona  naturalia  tum  spiritualia  tum  corporalia  interna  et 
externa,  et  quoniam  a natura  nobis  inditus  est  cum  ap- 
petitu propriae  conservationis  appetitus  propriae  perfec- 
tionis et  beatitudinis,  a natura  ipsa  incitamur  ad  maiora 
semperque  maiora  bona  tum  animae  tum  corporis  nobis 
comparanda.  Nihil  obstat,  quominus  hunc  appetitum  se- 
quamur, dummodo  honestatis  normae  in  omnibus  serven- 
tur’). Quae  vero  bona  in  specie  nobis  velle  et  procurare 
teneamur,  erui  debet  ex  fundamentali  obligatione  tendendi 
in  finem  ultimum  vitae  aeternae  seu  volendi  et  procurandi 
nobis  beatitudinem  aeternam. 

a.  Quoad  bona  supernaturalia  tenemur:  a.  cognoscere 
ultimum  finem  nostrum  et  ea,  quae  necessitate  medii  et 
praecepti  scitu  necessaria  sunt,  ut  vitam  homine  christiano 
dignam  agere  possimus ; |3.  procurare  nobis  vitam  super- 
naturalem,  gratiam  scilicet  sanctificantem  et  media,  quae 
ad  eam  conservandam  atque  augendam  necessario  requi- 
runtur, insuper  merita  per  observationem  mandatorum, 
sine  quibus  ad  Deum  perveniri  non  potest. 

Sed  praeter  ea,  quae  sub  gravi  praecepta  sunt,  non 
tenemur  ex  caritate  erga  nos  sub  gravi  per  opera  bona 
et  exercitium  virtutum  comparare  nobis  ulteriora  merita  et 
maius  augmentum  gratiae  et  gloriae;  caritas  tamen  erga 
nos  suppeditat  nobis  efficax  motivum  sedulo  incumbendi 
in  exercitium  virtutum  atque  operum  bonorum. 

Tenemur  ergo  etiam  ex  caritate  erga  nos  ea  discere,  quae  neces- 
sitate medii  et  praecepti  scitu  necessaria  sunt,  in  mortis  periculo  com- 
parare nobis  statum  gratiae,  conversionem  ad  notabile  tempus  non 
differre,  quia  status  peccati  diu  protractus  quandam  fere  necessitatem 
inducit  augendi  peccata^),  eas  virtutes  et  ea  opera  bona  exercere,  quae 
a praeceptis  sub  gravi  obligantibus  praescribuntur;  ad  opera  autem 

Mausbach,  Kernfragen  III.  Weltflucht  und  Weltarbeit  (M,- 
Gladbach  1903). 

‘fi  S.  Thomas  I.  II.  q.  109.  a.  8. 

supererogatoria  sub  gravi  non  tenemur,  alias  non  essent  super- 
erogatoria. 

h.  Quoad  bona  spiritualia  tenemur  eam  mentis  et 
voluntatis  perfectionem  atque  culturam  prosequi,  quae 
necessaria  est,  ut  finem  ultimum  sine  difficultate  obtinere 
et  officia  status  convenienter  implere  possimus.  At  stricta 
obligatio  ulteriores  cognitiones  nobis  comparandi  non  datur, 
etsi  intellectum  perficiant  nobisque  utiles  sint:  cum  enim 
ad  finem  ex  praecepto  obtinendum  non  sint  necessariae, 
non  exsistit  eas  acquirendi  praeceptum,  sed  solum  con- 
silium. lam  quaeritur,  quae  sit  obligatio  eligendi  certum 
vitae  statum, 

a.  Cum  hodie  aucta  universali  cultura  singuli  officia  sua  implere 
vix  possint,  nisi  uberiores  cognitiones  sibi  comparaverint,  occasione  eas 
sibi  comparandi  per  aptas  scholas  sibi  oblata  uti  tenentur. 

13,  Enixe  omnes  hortandi  atque  monendi  sunt,  ut  facultates  suas 
intellectuales  et  morales,  quantum  fieri  potest,  excolant  atque  perficiant. 
Nam  hoc  modo  non  solum  finem  huius  vitae  aptius  et  perfectius  asse- 
quentur,  sed  etiam  ad  aliorum  utilitatem  atque  ad  bonum  commune 
uberius  conferre  possunt.  Accedit,  quod  ii,  qui  melius  instructi  sunt, 
seductionibus  incredulorum  facilius  resistunt,  dummodo  cum  cultura 
mentis  etiam  educatio  voluntatis  et  morum  coniungatur. 

c.  Quoad  bona  corporalia  tenemur  mediis  ordinariis 
conservare  propriam  vitam  et  sanitatem  procurando  nobis 
cibum,  indumentum  et  habitationem. 

a.  In  cibum  homini  nunc  inservire  possunt  omnia  alimenta  ad 
vitam  sustentandam  apta;  quoad  qualitatem  quidem  nulla  facta  di- 
stinctione inter  cibos  mundos  atque  immundos,  ex  vegetabilibus  vel 
animalibus  sumptos;  quoad  quantitatem  vero  servato  ordine  temperan- 
tiae, quo  cavetur,  ne  ex  usu  cibi  et  potus  corporis  sanitas  vel  mentis 
vivacitas  damnum  patiantur. 

|3.  Indumentum  triplici  fini  inservit:  ut  noxium  aeris  influxum 
arceat,  ut  pudicitiae  consulat,  ut  generis  ac  status  distinctionem 
ostendat.  Quodvis  indumentum,  quod  hisce  finibus,  quantum  oportet, 
satisfacit,  morali  ter  honestum  est.  Proprii  aevi  propriaeque  nationis 
mores  in  hac  re  sequi  et  licet  et  decet,  semper  tamen  caveri  debet 
uterque  excessus,  quem  s.  Hieronymus  his  verbis  castigat:  „ornatus  et 
sordes  pari  modo  fugiendae  sunt,  quia  alterum  delicias,  alterum  glo- 
riam redolet“q. 


h En.  55.  n.  0. 

y.  Habitatio  ad  vitam  et  sanitatem  conservandam,  ad  pudicitiam 
tuendam,  ad  vitam  domesticam  inter  membra  familiae  commode  agendam 
apta  esse  debet.  Cum  hodie  ex  facto  constet  miseras  habitationes,  quas 
pauperes  et  operarii  praesertim  in  magnis  civitatibus  passim  incolunt, 
tum  vitae  corporali  tum  vitae  morali  plurimum  nocere,  monendi  sunt 
ii,  quorum  interest,  ut  haec  nocumenta  per  aptas  operariorum  habita- 
tiones removere  studeant^). 

b.  Ad  vitam  corporis  et  animae  conservandam  perficiendamque 
summi  momenti  sunt  necessariae  recreationes,  quae  omnes  licitae  sunt, 
dummodo  modestiae  ac  pudicitiae  leges  non  violent  et  quoad  adiuncta 
temporis,  durationis  et  modi  secundum  rationem  ordinatae  sint.  Ex 
his  ludi  corporei  atque  exercitia  gymnastica  (Sport),  praesertim  iu- 
venibus,  enixe  commendari  debent,  quia  haec  plurimum  conferunt,  ut 
mens  sana  in  corpore  sano  educetur  et  conservetur,  dummodo  in  iis 
peragendis  debitus  modus  custodiatur.  Ludi  enim  atque  exercitia,  quae 
cum  defatigatione  corporis  apte  peraguntur,  non  solum  recreationi  in- 
serviunt, sed  etiam  ad  virtutes  castitatis  et  temperantiae  servandas  atque 
augendas  conducunt.  Quare  non  est,  cur  pastores  animarum  a socie- 
tatibus ludendi  atque  exercendi  causa  institutis  (Sportvereine)  abhorrere 
debeant,  sed  eas  potius  promovere  et  iuxta  normas  honestatis  et  reli- 
gionis dirigere  conentur^). 

d.  Bona  externa  personae  sunt  honor  et  fama.  Honor 
late  est  bona  alicuius  existimatio  fundata  in  eius  excellentia. 
Honor  stricte  est  testificatio  externa  bonae  illius  existima- 
tionis. Fama  est  publica  existimatio  excellentiae  alicuius. 

a.  Lege  naturae  tenemur  propriae  famae  curam  ha- 
bere eam  custodiendo,  ne  amittatur,  eamque  recuperando, 
si  amissa  fuerit. 

Fama  bonum  est  maximi  momenti  tum  pro  ipsa  persona:  cum 
enim  sit  fructus  virtutis,  multum  confert  ad  virtutem  servandam  et 
ad  vitium  amovendum  ob  timorem  amittendi  bonam  famam;  tum  pro 
vita  sociali,  quia  fiduciam  aliorum  conciliat,  aditum  ad  munera  publica 
pandit  atque  ad  officia  fructuose  obeunda  necessaria  est.  Ideo  s.  scrip- 
tura monet:  Curam  habe  de  bono  nomine:  hoc  enim  magis  permanebit 
tibi,  quam  mille  thesauri  pretiosi  et  magni^).  Attamen  haec  obligatio 
ordinarie  levis  tantum  est,  et  cum  fama  non  sit  bonum  supremum, 


Q Gf.  Stimmen  a.  M.  L. : Pesch,  Reform  des  Wohnungswesens 
1903  S.  251.  Die  Wohnungsfrage  in  ihren  Ursachen  1903  S.  524. 

2)  Gf.  Stohr-Kannamiiller,  Handbuch  der  Pastoralmedizin.  (Frei- 
burg.  Herder.  1900)  S.  184  ff. 

3)  Eccli.  41,  15. 

intuitu  maioris  boni  licite  etiam  negligi  potest,  nisi  spectata  hominis 
condicione  necessaria  sit. 

p.  Sine  rationabili  causa  non  licet  se  ipsum  infamare: 
ex  iusta  causa  vero,  praesertim  virtutis,  per  se  licitum  est, 
sicut  ex  rationabili  causa  licitum  est  bonorum  fortunae 
iacturam  pati. 

Seipsum  sine  causa  diffamare  non  est  quidem  contra  iusfitiam, 
quia  homo  est  dominus  suae  famae;  quare  seipsum  infamando  nemini 
facit  iniuriam;  neque  est  contra  caritatem,  quia  caritas  non  obligat 
ad  conservanda  bona  externa,  nisi  quatenus  necessaria  sunt  ad  con- 
servanda bona  interna  vel  spirilualia  vel  corporalia;  sed  est  vitium 
prodigalitatis  contra  liheraUtatem  (per  excessum),  quod  tamen  peccatum 
veniale  non  excedit.  Grave  esse  potest  sive  contra  caritatem  sive 
contra  iustitiam,  si  fama  muneri  obeundo  necessaria  est  vel  si  alii 
inde  damnum  patiuntur. 

e.  Ea  hona  externa  fortunae  nobis  comparare  tenemur, 
quibus  indigemus,  ut  officia  tum  indi  vi  dualia  tum  socialia 
commode  implere  possimus:  qui  enim  tenetur  ad  finem, 
ex  eodem  praecepto  tenetur  etiam  ad  media  necessaria. 
Sed  praeter  bona  ad  hunc  finem  moraliter  necessaria,  nulla 
obligatione  tenemur  quaerere  maiorem  bonorum  copiam 
vitaeque  prosperitatem.  Licet  tamen  unicuique  sibi  comi- 
parare  bona  abundantiora,  dummodo  in  eorum  quaestu  et 
usu  servet  normas  morales.  Cum  medium  comparandi  sibi 
necessaria  bona  externa  sit  labor,  hoc  loco  se  ofitert  occasio 
inquirendi,  num  exsistat  obligatio  laborandi. 

67.  De  obligatione  amplectendi  certum  vitae  sta- 
tunC).  1.  Status^  prout  hic  accipitur,  est  certa  vitae  con- 
dicio ex  causa  permanente  stabilitatem  habens.  Distin- 
guitur status  civilis  et  ecclesiasticus ^ prout  ad  societatem 
civilem  vel  ecclesiasticam  pertinet.  Sic  iudex,  advocatus, 
medicus,  operarius  statum  civilem  habet,  quia  electione 
facta  stabilem  (etsi  mutabilem)  vitae  condicionem  in  so- 
cietate civili  obtinet;  christifidelis,  sacerdos,  religiosus 
statum  ecclesiasticum  occupat,  quia  suscepto  baptismo  vel 
ordine  sacro  vel  emissa  professione  religiosa  stabilem  (et 

Krier,  Der  Beruff  (Freihurg.  Herder.  1899). 

immutabilem)  vitae  condicionem  in  societate  ecclesiastica 
amplexus  est. 

2.  Cum  specialis  Dei  vocatio  ad  determinatum  vitae 
statum,  si  a statu  clericali,  religioso  et  virginitatis  in 
saeculo  praescinditur,  non  exsistat,  unusquisque  eum  eligere 
potest,  quem  consideratis  qualitatibus  personae  et  adiunctis 
externis  vitae,  familiae,  societatis  sibi  aptum  indicaverit, 
ut  vitam  conservare  atque  perficere  et  salutem  suam 
operari  possit.  Ceterum  hic  non  agitur  de  statu,  quis  vel 
quomodo  eligendus  sit  (de  hac  re  ascetae  tractant),  sed 
de  quaestione,  num  pro  singulis  hominibus  exsistat  obli- 
gatio eligendi  aliquem  statum  sive  ecclesiasticum  sive  civilem 
atque  in  eo  vitam  degendi. 

a.  Magna  utilitas,  quae  ex  certo  vitae  statu  hominibus 
provenit,  manifesta  est,  tum  quia  status  determinatum 
modum  praebet,  quo  homo  activitatem  suam  in  propriam 
et  aliorum  utilitatem  exercere  atque  ab  otio  cavere  possit, 
cui  facile  indulgent,  qui  absque  vitae  statu  vagantur,  tum 
quia  optimum  medium  est  operandi  suam  salutem:  qui 
enim  officia  religionis  Christianae  et  status  sui  diligenter 
implet,  de  salute  animae  suae  securus  esse  potest. 

h.  Obligatio  eligendi  certum  vitae  statum  ex  duplici 
capite  oriri  potest:  a.  Ex  caritate  sui  seu  ex  obligatione 
operandi  propriam  salutem.  Hinc  qui  intelligit  statum 
matrimonialem  vel  statum  religiosum  sibi  esse  medium 
salutis  necessarium,  eum  eligere  tenetur.  |3.  Ex  pietate 
seu  ex  obligatione  subveniendi  parentibus  in  egestate  po- 
sitis. Hinc  qui  intelligit  se  officiis  suis  satisfacere  non 
posse,  nisi  statum  patris  (agricolae,  fabri  etc.)  amplectatur, 
eum  eligere  tenetur. 

Ideo  peccare  polest  (non  tamen  iniuria  in  societatem  humanam), 
qui  non  utitur  opportuna  occasione  comparandi  sibi  vitae  statum,  qui 
facultates  suas  sive  spirituales  sive  corporeas,  cum  possit,  non  excolit, 
nec  scientias  et  artes  addiscit,  quibus  ad  certum  vitae  statum  sese 
aptum  efficiat. 

Nota.  Ad  satisfaciendum  lusce  praeceptis  caritatis  comparandi 
nobis  bona  necessaria  sive  supernaturalia  sive  naturalia  necesse  non 
est,  ut  ex  motivo  caritatis  agamus. 

Articulus  tertius. 

De  praecepto  laborandi’). 

Labor  manualis,  quem  ethnici  in  genere  ut  rem  ignominiosam 
contemnebant,  nedum  contemptibilis,  sed  potius  lege  naturae  praeceptus, 
exemplo  Christi  atque  Apostolorum  nobilitatus  et  proinde  unicuique 
summo  decori  est. 

67*.  Prtienotiones.  1.  Nomen  laboris  latiore  et  stric- 
tiore sensu  accipitur:  latiore  sensu  intelligitur  quaevis  oc- 
cupatio, sive  corpore  sive  mente  exercetur,  sive  utilis  est 
aliis  sive  inutilis;  strictiore  sensu  intelligitur  activitas  hu- 
mana tum  corporalis  tum  spiritualis,  qua  bona  producuntur 
aliquo  modo  proficua. 

Priore  sensu  etiam  oratio  tum  vocalis  tum  mentalis,  exercitia 
pietatis,  opera  misericordiae  in  proximum  et  eiusmodi  nomine  laboris 
censentur,  in  genere  quaevis  activitas  humana,  ea  sola  exclusa,  quae 
mere  delectationis  causa  suscipitur.  Altero  sensu  solus  labor  produc- 
tivus et  lucrativus  labor  vocatur,  qui  ipsi  laboranti  vel  aliis  vel  socie- 
tati utilis  est,  et  proinde  etiam  „labor  socialis'’  dicitur. 

2.  Sunt,  qui  contendant  omnibus  et  singulis  hominibus, 
qui  ad  hoc  apti  sunt,  impositum  esse  praeceptum  natu- 
rale et  divinum  laborandi,  non  quidem  semper  labore 
productivo  et  lucrativo,  sed  tamen  labore  serio  et  con- 
stanti, ordinarie  per  maiorem  diei  partem  exantlato.  — 
Etsi  non  exsistat  praeceptum  divinum  omnes  et  singulos 
homines  directe  obligans  ad  laborem,  exsistit  tamen  prae- 
ceptum universale  laboris  pro  genere  humano,  adeo  ut 
labor  ad  officia  vitae  humanae  pertineat;  indirecte  autem 
labor  plus  minusve  omnibus  et  singulis  praecipitur. 

3.  Labori  convenit  a.  momentum  sociale,  cum  prosperitatem 
temporalem  gignat,  culturam  perficiat  et  vitae  commoda  augeat; 
h.  momentum  morale,  cum  sit  medium  exercendae  virtutis  et  ab- 
negationis;  c.  momentum  supernaturale,  cum  Christo  salvatori 
nostro,  qui  in  laboribus  erat  a iuventute  sua,  nos  similes  reddat. 

b S.  Thomas  II.  II.  q.  187.  a.  3.  Litterae  encyclicae  Leonis  XTIL 
De  condicione  opificum:  Rerum  novarum  15.  maii  1891.  Ed.  Genicot, 
Theologiae  moralis  institutiones^  (Lovanii.  Polleimis  et  Geuterick.  1902) 
I.  ri.  365.  S.  Weher,  Evangelium  und  Arbeit.  (Freiburg.  Herder.  1898). 


80 


De  praeceptis  caritatis. 


68.  Undo  oriatur  obligatio  laboris.  1.  Ex  com- 
pluribus rationibus  vera  exsistit  obligatio  laborandi,  quae, 
plus  minusve  unumquemque  adstringit. 

a.  Ex  praecepto  conservandae  vitae.  Obligatio  labo- 
randi certe  oritur  ex  officio  vitae  mediis  ordinariis  con- 
servandae : cum  enim  pleri  que  homines  careant  mediis 
vitae  aut  simpliciter  aut  convenienter  tuendae  necessariis, 
nisi  iugi  labore  ea  sibi  comparent,  labor  autem  sit  medium 
ad  hunc  finem  aeque  ordinarium  ac  necessarium,  omnes 
adstringuntur  obligatione  subeundi  laborem,  qui  aliunde 
non  habent  sufficientem  bonorum  copiam,  quibus  honeste 
se  alere  possint. 

ct.  Praeceptum  laborandi  exigit  quidem,  ut  homo  labore  viribus 
suis  proportionato  sibi  comparet  media  necessaria,  quibus  vitam  digni- 
tati naturae  humanae  convenientem  degere  possit;  minime  vero  exigit, 
ut  abundantiorem  rerum  copiam  sibi  procuret,  quibus  etiam  commodis 
et  deliciis  illarum  nationum  frui  possit,  quae  a materiali  cultura  abjue 
progressu  praecipue  laudantur. 

P.  Sicut  a praecepto  laborandi,  quatenus  ex  hoc  capite  oritur, 
immunes  sunt  ii,  qui  vitae  conservandae  necessaria  iam  habent,  ita  ab 
eodem  immunes  sunt,  qui  aliorum  pietate  aluntur,  etsi  proprio  labore 
victum  necessarium  sibi  comparare  possent  ut  religiosi,  qui  mendicato 
vivunt:  labor  enim  non  propter  se  praecipitur,  sed  ut  medium  tuendae 
vitae  necessarium;  pro  iis  ergo,  qui  vitae  necessaria  aliunde  accipiunt 
nec  otio  indulgent,  cessat  praeceptum  proprio  labore  ea  quaerendi. 

T.  Praeter  obligationem  tuendi  propriam  vitam,  necessitatem  la- 
boris in  compluribus  hominibus  inducunt  alia  praecepta,  quae  sine 
multiplici  labore  observari  non  possunt,  ut  parentum  filiorumque  officia 
pietatis,  clericorum  officia  religionis  etc. 

h.  Ex  obligatione  vitandi  otii.  Otium  hominem  ex- 
ponit imminenti  periculo  labendi  in  varia  peccata:  etenim 
teste  experientia  haec  est  corruptae  naturae  humanae  con- 
dicio, ut  vita  otiosa  quamplurimis  vitiis  foedetur,  id  quod 
s.  scriptura  his  verbis  significat:  midtam  malitiam  docuit 
otiositas^);  sed  vitandi  otii  unicum  medium  est  labor; 
tenetur  ergo  homo  ad  vitanda  peccandi  pericula,  quae 
ex  otio  nascuntur,  in  honestum  aliquem  laborem  in- 
cumbere. 


- b -Eccli.  33.  29. 

Patet  ad  hanc  obligationem  implendam  sufficere  quemcunque 
laborem,  etsi  nemini  utilis  sit,  ut  exemplo  suo  nos  docent  anachoretae ; 
At  certe  non  sufficit  occupatio,  quae  in  meris  ludis  et  recreationibus 
consistit:  experientia  enim  teste  ii,  qui  meris  deliciis  et  voluptatibus 
aucupandis  intenti  sunt,  non  minus  vitiis  foedantur  atque  illi,  qui  otio 
dediti  sunt. 

2.  Niim  ex  praecepto  positivo  divino.  Quamvis  labor 
naturae  humanae  apprime  conveniat^)  eamque  nobilitet 
atque  perficiat,  econtra  otium  et  desidia  hominem  dedeceant, 
affirmari  tamen  nequit  praeceptum  divinum  laboris,  prae- 
sertim lucrativi,  independens  ab  aliis  obligationibus  omnibus 
omnino  hominibus  in  sacra  scriptura  iniunctum  esse. 

a.  Praeceptum  naturale  laborandi  neque  ex  innata  ad  operandum 
propensione,  neque  ex  destinatione  generis  humani  ad  culturam,  quam 
Aliter  assequi  non  possit  nisi  indefesso  hominum  labore,  neque  ex  animi 
tranquillitate,  quam  parit  labor,  dum  econtra  otium  generat  fastidium, 
demonstratur.  Summa  autem  laboris  convenientia  atque  utilitas  ho- 
minumque naturalis  ad  operandum  destinatio  recte  ex  his  rationibus 
infertur. 

b.  Multa  quidem  habentur  testimonia  s.  scripturae,  tum  v.  tum 
n.  testamenti,  quibus  labor  summis  laudibus  extollitur  et  enixe  com- 
mendatur^),  nullum  tamen,  quo  ipse  labor  qua  talis  stricte  praecipitur. 

a.  Verba  geneseos:  In  sudore  vultus  tui  vesceris  pane^)  non  si- 
gnificant nullum  hominem  ea,  quae  ad  vitam  necessaria  sunt,  licite 
consequi  posse  nisi  arduo  labore,  sed  indicant  poenam  generi  humano 
propter  peccatum  impositam,  scilicet  genus  humanum,  quod  vitae 
alendae  necessaria  ante  peccatum  in  paradiso  terrestri  facili  et  amoeno 
labore  abunde  obtinuisset,  postea  in  poenam  peccati  solum  arduo  la- 
bore obtenturum  esse.  Simili  modo  intelligenda  sunt  verba:  in  dolore 
IKtries  filios* *). 

fi.  Verba  apud  lob  (5,  7):  Homo  nascitur  ad  laborem,  et  avis 
ad  volatum  alium  prorsus  habent  sensum;  siquidem  labor  ex  contextu 
significat  aerumnas  et  dolorem,  adeo  ut  sensus  sit  vel  iste:  sicut  avis 
ad  volatum,  ita  homo  nascitur  ad  dolorem,  vel  iste:  sicut  avis  natura 
ad  volandum,  ita  homo  naturae  propensione  incitatur  ad  peccatum, 
ex  quo  aerumnae  et  dolores  oriuntur^).  Extra  contextum  verba  citata 

»)  Gen.  2,  15. 

2)  Prov.  22,  29;  31,  13  ss.  Eccl.  11,  6;  9,  10;  Eph.  4,  28; 
1.  Thess.  4,  10;  2.  Thess.  3,  10.  12. 

3)  Gen.  3,  19. 

*)  Gen.  3,  16. 

'')  Cf;  Knabenbauer,  Commentarius  in  librum  lob  (Parisiis.  Le- 
thielleux.  1886). 

hunc  sensum  habent:  sicut  avis  naturali  instinctu  ad  volandum,  ita 
homo  naturali  propensione  ad  motum  et  laborem  incitatur. 

y.  Verba  autem  s.  Pauli:  Si  quis  non  vult  operarij  nec  man- 
ducet^) de  iis  intelligenda  sunt,  qui,  cum  nihil  agerent,  sed  otio  in- 
dulgerent,  alieno  sumptu  vivere  volebant,  hos  nempe  ne  cibo  quidem 
dignos  esse'-'). 

3.  Nuni  ex  obligatione  conferendi  ad  bonum  commune. 
Serius  hominum  labor,  is  praesertim,  qui  in  artibus  et 
scientiis  excolendis  impenditur,  multum  quidem  confert  ad 
promovendam  societatis  humanae  prosperitatem  et  cul- 
turam, quare  iis,  qui  rerum  necessariarum  copia  fruuntur, 
eiusmodi  labor  nunquam  satis  commendari  potest;  at  stricta 
obligatione  labore  suo  conferre  ad  culturae  progressum 
homo  non  tenetur.  Nec  ullum  proferri  potest  argumentum, 
quo  demonstretur  singulos  homines  stricte  obligari,  ut  pro 
viribus  conferant  ad  promovendum  progressum  socialem. 
Ceterum  quid  singula  societatis  membra  ex  obligatione  ad 
commune  bonum  atque  ideo  ad  procurandam  et  promo- 
vendam temporalem  societatis  prosperitatem  conferre  de- 
beant, praecepta  caritatis  et  praecepta  ab  auctoritate  pub- 
lica in  bonum  commune  lata  determinant. 

69.  De  iure  ad  laborem.  Cum  obligatione  laborandi  cohaeret 
ius  ad  laborem,  quod  socialistae  male  interpretantur.  Condiciones 
sociales  et  oeconomicae  nostri  temporis  efficiunt,  ut  subinde  quam- 
plurimi  operarii  labore  et  proinde  etiam  necessaria  sustentatione 
careant.  Ideo  socialistae  ius  ad  laborem  proclamant,  quo  iure  sive 
homines  privati  sive  respublica  teneantur  operariis  labore  caren- 
tibus quovis  tempore  suppeditare  occasionem  laborandi  lucraiidique 
mercedem,  qua  vivere  possint.  De  qua  re  haec  notasse  iuvat: 

a.  Unusquisque  habet  ius  laborandi  i.  e.  ius  habet  iustis 
mediis  quaerendi  sibi  licitum  laborem  eumque  exercendi,  et  pro- 
inde ius  habet  exigendi,  ne  ab  aliis  in  exercitio  huius  iuris  im- 
pediatur. Hoc  ius  fundatur  in  alio  iure,  conservandi  et  perficiendi 
vitam,  ad  quem  finem  labor  oeconomicus  in  genere  prorsus  neces- 
sarius est. 


q 2.  Thess.  3,  10, 

2)  B.  Instmiani,  Explanationes  in  omnes  b.  Pauli  Ap.  epistolas, 
in  hunc  locum.  G.  Estius,  Commentaria  in  omnes  b.  Pauli  epistolas 
in  hunc  locum. 

Ergo  iniuria  irrogatur  laborare  volenti,  si  impeditur,  quominus 
pro  lubitu  laborem  quaerat  atque  exerceat,  id  quod  fit  a socialistis  prae- 
sertim in  operistitiis.  Potestati  autem  civili  incumbit  obligatio  tuendi 
ius  laborandi  illius,  qui  sponte  iure  suo  non  cedit. 

h.  Ius  ad  laborem  i.  e.  ius  exigendi,  ut  alius  (sive  privatus 
sive  respublica)  ipsi  laborem  praebeat  vel  procuret,  nemo  habet, 
etsi  mediis  ad  sustentationem  necessariis  careat.  Qui  enim  la- 
bore caret  et  simul  sustentatione,  nequit  iure  a proximo  exigere, 
ut  sibi  laborem  praebeat  (ex  caritate  tamen  quandoque  proximus 
ad  id  teneri  potest):  obligatio  in  omni  casu  suppeditandi  laborem 
lucrativum  adversatur  iuri  proprietatis.  Sed  neque  potestas  poli- 
tica ei  laborem  praebere  aut  procurare  tenetur,  cum  ad  eius  offi- 
eium  non  pertineat,  ut  bonum  temporale  singulorum  procuret. 

c.  Quodsi  multitudo  eorum,  qui  labore  carent,  tanta  sit,  ut 
inde  bonum  commune  detrimentum  patiatur,  tenetur  potestas  pu- 
blica ex  iustitia  legali,  ne  bonum  commune  in  periculum  addu- 
catur, occasionem  laborandi  eis  procurare. 

Kota.  Iuri  et  obligationi  laborandi  respondet  ius  et  obligatio 
ad  religiosas  ferias.  Neque  enim  vita  corporis  salva  conservari  nec 
salus  animae  in  tuto  collocari  potest,  nisi  statis  temporibus  corpori 
quies  concedatur,  ut  anima  per  orationem  et  religiosarum  veritatum 
contemplationem  aeternae  saluti  prospicere  possit.  Quam  ob  rem  Deus 
praecepit:  Sex  diebus  operaberis  . . septimo  autem  die  sabbatum  Do- 
mini Dei  tui  est;  non  facies  omne  opus  in  eo^). 


Articulus  quartus. 

De  peccatis  contra  caritatem  sui. 

70.  Quae  sint  haec  peccata.  1.  Quodvis  peccatum 
adversatur  in  genere  caritati  sui,  quia  quovis  peccato  malum 
nobis  'inferimus:  qui  faciunt  peccatum  et  iniquitatem^  hostes 
sunt  animae  suae^). 

2.  Contra  caritatem  sui  in  specie  committitur  pec- 
catum : 

a.  per  excessum  peccato  egoismi,  quo  quis  proprium 
commodum  in  actionibus  suis  ita  quaerit,  ut  illud  etiam 
bono  divino  (gloriae  Dei)  et  bono  publico  praeferat. 

b Ex.  20.  9.  10. 

2)  Tol).  12,  10.  Gf.  Ps.  10,  6. 

h.  per  defectum  odio  sui,  de  quo  sunt  verba  s.  Augu- 
stini: si  male  amaveris^  tum  odisti^),  eo  nempe,  quod  prae- 
ceptum ex  ipsa  caritate  sui  obligans  laeditur,  ut  si  negli- 
gitur  cura  salutis  aeternae  vel  salutis  temporalis,  si  quis 
malum  contra  ordinem  caritatis  sibi  optat  vel  infert,  si 
quis  in  mortis  periculo  reconciliationem  cum  Deo  non 
quaerit,  si  quis  per  notabile  tempus  in  statu  peccati 
permanet. 

3.  Peccata  contra  caritatem  sui  in  specie  commissa 
non  solent  in  confessione  qua  talia  declarari,  quia  non 
est  praeceptum,  quod  ex  sola  caritate  sui  sub  gravi  ob- 
liget; hinc  si  laesio  alius  praecepti  accusatur,  laesio  cari- 
tatis sui  subintelligitur*^). 

Sic  qui  se  accusat  de  peccato  contra  quintum  decalogi  praeceptum^ 
quatenus  hoc  affirmativum  est,  simul  se  accusat  de  laesione  caritati:^ 
sui,  quatenus  haec  curam  vitae  corporalis  praecipit;  qui  se  accusat  de 
laesione  praecepti  sive  divini  sive  ecclesiastici,  simul  se  accusat  de 
laesione  caritatis  sui,  quatenus  haec  curam  aeternae  salutis  praecipit. 


Quaestio  tertia. 

De  caritate  proximi. 

Articulus  primus. 

De  natura  caritatis  proximi. 

71.  Notiones.  1.  Nomine  proximi  intelligitur  omnis 
creatura  rationalis,  quae  gratiae  divinae  et  aeternae  beati- 
tudinis  capax  est:  angeli  et  sancti  in  coelo,  animae  in 
purgatorio  detentae  et  homines,  sive  boni  sive  mali  sunt, 
sive  amici  sive  inimici,  solis  daemonibus  et  damnatis 
exceptis. 

b In  loannem  tract.  51.  n.  10. 

b Gf.  Ballerini-Palmievi  II.  n,- 156. 

Notionem  i^roximi,  quam  graeci  et  romani  ad  concives,  israelitae 
vero  (iuxta  interpretationem  pharisaeorum)  ad  contribules  coarctabant, 
Christus  Dominus  ad  omnes  omnino  homines,  inimicis  non  exceptis, 
'extendendam  esse  docet*). 

2.  Proximum  diligere  possumus  caritate  theologica  et 
caritate,  quae  est  virtus  moralis.  Caritate  morali  proximum 
diligimus,  quando  amor  pro  motivo  habet  honestatem  natu- 
ralem, quam  lumine  rationis  in  eiusmodi  amore  cogno- 
scimus^).  Caritate  theologica  diligimus  proximum,  si  mo- 
tivum  diligendi  est  Deus  in  se  summe  bonus  lumine  fidei 
cognitus. 

Ut  proximum  propter  Deum  diligere  eique  bonum  velle  possimus, 
ipse  aliquo  modo  ad  Deum  relatus  apprehendi  debet:  ut  creatura, 
imago,  filius,  amicus  Dei,  ut  frater  Christi,  ut  redemptus  sanguine 
Christi,  ut  templum  Spiritus  sancti,  ut  vocatus  ad  gloriam  etc.  Et 
haec  quidem  relatio  est  fundamentum  et  motivum  caritatis  erga  pro- 
ximum. Caritate  ergo  theologica  proximum  diligimus,  si  ei  bonum 
volumus  quia  e.  g.  filius  Dei  est:  ratio  enim,  propter  quam  eum  dili- 
gimus, est  Deus  summe  bonus  seu  amor  erga  Deum  summe  bonum, 
cuius  homo  est  filius.  Ad  eundem  modum  filium  amici  diligimus  propter 
amicum:  id  enim,  quod  nos  movet  ad  diligendum  filium  amici,  est 
amor  erga  amicum,  quem  in  filio  eius  diligimus^). 


Articulus  secundus. 

De  praecepto  caritatis  proximi. 

De  ipso  praecepto.  1.  Praecepto  divino  tenetur 
homo  proximum  diligere  caritate  theologica,  quod  constat 
€x  verbis  Christi:  Secundum  autem  (mandatum)  simile  est 
huic:  Diliges  'proximum  tuum  sicut  teipsum^).  Et  hoc  man- 
datum habemus  a Deo,  ut  qui  diligit  Deum,  diligat  et  fratrem 
suum^).  Ex  quibus  patet  primo  quidem  praecipi  caritatem 

*)  Cf.  Luc.  10,  30—37. 

Cf.  Struggl,  Theologia  moralis  tr.  4.  q.  4,  n.  16.  Ballerini- 
Palmieri  II.  n.  152. 

D Cf.  Zeitschrift  f.  k.  Theol.  XXII  (1898)  S.  77  ff.:  Das  Formal- 
objekt  der  gbttl.  Nachslenliebe. 

Malth.  22,  39. 

I.  loan.  4,  21. 

proximi,  deinde  vero  hanc  caritatem  eandem  esse,  qua 
Deum  diligimus,  ac  proin  theologicam. 

a.  Amor  proximi  moralis  procedens  ex  motivo  naturalis  hone- 
statis nedum  malus  sed,  si  ex  gratia  fiat,  supernaiuralis  et  a Deo 
praeceptus  est:  Omnia  ergo,  quaecunque  vultis,  ut  faciant  vobis  homines, 
et  vos  facite  ilUs^).  Attamen  illo  amore  non  satisfit  praecepto  divino 
diligendi  proximum  caritate  theologica.  Neque  ei  satisfit  amore  con- 
cupiscentiae, quo  proximo  bonum  volumus,  ut  nobis  inde  bene  sit. 

b.  Verbis  illis  sicut  teipsum  non  significatur  aequalitas  amoris 
quoad  intensitatem,  cum  ipsi  nos  magis  quam  proximum,  et  proximos 
non  omnes  eodem  amoris  gradu  diligere  debeamus,  sed  quoad  motivum 
et  obiectum,  quatenus  propter  Deum  eadem  bona  generatim  proximo 
volumus  et  procuramus  sicut  et  nobis. 

2.  Praecepto  divino  dilectionis  proximum  diligere 

debemus  amore  affectivo  seu  actu  interno  benevolentiae : 
tenemur  enim  diligere  proximum  sicut  nos  ipsos;  atqui 
nos  ipsos  diligimus  actu  interno  benevolentiae,  nec  aliter 
diligere  nos  possumus.  Et  sane  amor  natura  sua  in  aclu  ' 
voluntatis  interno,  quo  alteri  bene  volumus,  consistit;  ergo  j 
sine  actu  interno  neque  externus  verus  amor  esset-).  | 

a.  Amor  affectivus  erga  proximum  iisdem  quoad  speciem  actibus  j 
exercetur,  quibus  Deum  diligimus,  ut  sunt:  on  gaudium  de  bonis  pro- 
ximi; |3.  desiderium,  quo  ei  felicitatem  optamus;  y.  tristitia  de  malis 
eius;  h.  propositum  voluntatis,  quo  data  occasione  ei  benefacere  parati 
sumus  (n.  56). 

b.  Praecepto  diligendi  proximum  caritate  theologica  satisfit  tum 
orando  pro  eo,  tum  per  actus  externos  beneficentiae,  qui  ex  motivo 
caritatis  divinae  procedunt.  Praecepto  diligendi  proximum  actu  interno 
satisfacit,  qui  ab  odio  abstinet,  pro  omnibus  orat,  voluntatem  habet 
observandi  praecepta  circa  proximum  exsistentia  et  data  occasione  ea 
reipsa  observat. 

3.  Praeceptum  divinum  diligendi  proximum  praecipit 
etiam  amorem  effectivum  seu  actus  externos  beneficentiae  , 
et  misericordiae,  quibus  proximo  auxilio  nostro  indigenti 
succurramus : Qui  habuerit  substantiam  huius  mundi  et  viderit 

1)  Mattb.  7,  12.  Cf.  Tob.  4,  16.  1 

De  hoc  praecepto  sunt  duae  propositiones  ab  Innocentio  XL  ' 
damnatae:  Non  tenemur  proximum  diligere  actu  interno  et  formali  (10). 
Praecepto  proximum  diligendi  satisfacere  possumus  per  solos  actus  j 
externos  (11). 

fratrem  suum  necessitatem  habere  et  clauserit  viscera  sua  ah 
eo,  quomodo  caritas  Dei  manet  in  eo  ? Filioli  mei,  non  dili- 
gamus verho  neque  lingua,  sed  opere  et  veritate^).  Esurivi 
enim  et  non  dedistis  mihi  manducare  etc.^).  Et  sane  affec- 
tus internus,  si  verus  ac  sincerus  est,  operibus  exterius  se 
manifestare  debet. 

Praecepto  igitur  caritatis  homo  tenetur  proximo  suo  bonum  pro- 
curare et  eius  malum  impedire  tum  quoad  corpus  tum  quoad  animam, 
si  facile  fieri  potest.  Attamen  ad  satisfaciendum  huic  praecepto  non 
requiritur,  ut  opera  beneficentiae  erga  proximum  fiant  ex  motivo  ca- 
ritatis, sed  sufficit,  ut  ex  alio  motivo  inferiore  e.  g.  misericordiae,  cari- 
tatis etc.  fiant. 

4.  Amor  proximi  tum  affectivus  tum  effectivus  debet 
esse  universalis  i.  e.  ad  omnes  se  extendere  debet,  qui 
nomine  proximi  censentur,  praesertim  etiam  ad  peccatores 
et  inimicos.  Verum  non  requiritur  ut  singulos  amore  in- 
terno benevolentiae  et  externo  beneficentiae  prosequamur: 
id  enim  nullibi  praeceptum  et  reipsa  impossibile  est,  sed 
sufficit  amor  generalis,  qui  neminem  excludit  ab  affectu 
benevolentiae  et  paratus  est,  ubi  opus  fuerit,  ad  succur- 
rendum indigenti. 

Haec  dilectio  communis  dein  in  determinalis  adiunctis  in  sin- 
gulares personas  referenda  eisque  applicanda  est,  ut  si  quis  in  proxi- 
mum tentatione  odii  sollicitatur,  vel  si  proximus  in  necessitate  con- 
stitutus est. 


Articulus  tertius. 

De  ordine  caritatis. 

Prius  quam  praeceptam  caritatis  externae  accuratius 
determinetur,  exhibendus  est  ordo  caritatis.  Cum  enim 
personae  diligendae  et  hona  eis  optanda  et  procuranda 
inaequalis  sint  praestantiae,  etiam  caritas  pro  diversa 
eorum  praestantia  diverso  modo  in  ea  ferri  debet.  Insuper 
diversae  necessitates  distinguendae  sunt,  quia  pro  maiore 

1.  Inan.  3,  17.  18.  cf.  lac.  % 13  ss. 

2)  Matih.  25,  42  ss. 

vel  minore  necessitate  proximi  diversa  est  obligatio  eidem 
succurrendi.  Quare  triplex  ordo  servandus  est:  inter  per- 
sonas, inter  bona  et  inter  necessitates. 

73.  De  ordine  servando  inter  personas.  1.  Tripli- 
citer unus  altero  plus  diligi  potest:  ohiective,  appretiative, 
intensive.  a.  Ohiective  eum  plus  diligimus,  cui  maius  bo- 
num volumus  quam  alteri,  h.  Appretiative  eum  plus  dili- 
gimus, quem  pluris  aestimamus  quam  alium,  ita  ut,  si 
necesse  foret,  potius  huius  quam  illius  amicitiam  amittere 
vellemus,  c.  Intensive  eum  plus  diligimus,  quem  actu  cari- 
tatis ferventi  ore  et  perfectiore  diligimus  quam  alium.  Patet 
hos  tres  diligendi  modos  non  esse  necessario  coniunctos, 
sed  unum  e.  g.  appretiative,  alterum  intensive  plus  dili- 
gere possumus. 

2.  Tres  sunt  personae  diligendae:  Deus,  nos  ipsi  et 
proximus^);  iam  ordinata  caritas  exigit,  ut  unusquisque 
a.  primo  diligat  Deum  super  omnia  amore  saltem  appre- 
tiative summo,  cum  divina  bonitas  omnia  bona  creata  in- 
finite superet. 

h.  Secundo  loco  unusquisque  diligere  debet  seipsum: 
nam  ex  voluntate  Christi  dilectio  sui  est  norma  dilectionis 
proximi;  potior  autem  est  norma  quam  normatum,  ideo 
vulgare  axioma:  ordinata  caritas  incipit  ah  ipso  (scilicet 
diligente). 

c.  Tertio  tandem  loco  unusquisque  diligere  debet 
proximos. 

74.  De  ordine  servando  inter  bona.  1.  Bona  tum 
nobis  ipsis  tum  aliis  exoptanda  et  procuranda  sunt  triplicis 
ordinis:  a.  bona  spiritualia  tum  super  natur  alia:  vita  aeterna, 
gratia  Dei,  virtutes  etc.,  quorum  bonorum  alia  sunt  ad 
salutem  necessaria,  alia  solum  utilia  ut  status  religiosus, 
virginitas,  tum  naturalia:  intellectus,  voluntas,  libertas; 
h.  bona  corporalia  (interna):  vita,  sanitas,  membrorum 

q Diliges  Dominum  Deum  tuum  ex  toto  corde  tuo  et  proximum 
tuum  sicut  teipsum.  Luc.  10,  27. 

integritas  et  aliae  corporis  dispositiones;  c.  bona  externa^ 
quorum  alia  sunt  bona  personae:  (honor,  fama),  alia  bona 
fortunae.  Honor  et  fama,  utpote  aliquid  morale,  altioris 
sunt  ordinis  quam  divitiae. 

2.  Inter  bona  unusquisque  magis  amare  debet  prae- 
stantiora;  ideo  per  se  plus  amare  debet  bona  spiritualia, 
quam  corporalia,  et  plus  corporalia  quam  externa.  Quibus 
addendum  est,  quod  bommi  commune  unaius  est  bono  prioato, 
quia  bonum  totius  praestat  bono  partis. 

Ex  his  tamen  non  sequitur  quodvis  bonum  superioris  ordinis  prae- 
ferendum esse  cuivis  bono  ordinis  inferioris:  in  morali  enim  aestima- 
tione hominum  quandoque  plus  valet  magnum  bonum  externum,  quam 
leve  bonum  internum;  sic  quivis  mallet  ad  breve  tempus  e.  g.  capitis 
dolorem  quam  magnam  divitiarum  iacturam  pati. 


75*  De  ordine  servando  inter  necessitates.  Neces- 
sitas, quam  proximus  pati  potest,  altera  est  spiritualis, 
altera  corporalis;  utraque  vel  est  extrema,  vel  gravis,  vel 
levis  seu  communis. 


1.  De  necessitate  spirituali. 

a.  In  necessitate  extrema  reperitur,  qni  sine  alieno  auxilio 
aut  nullatenus  aut  solum  cum  maxima  difficultate  aeternam  dam- 
nationem effugere  potest,  ut  infans  sine  baptismo  aut  haereticus 
sine  poenitentia  moriturus. 

h.  In  gravi  necessitate  spirituali  reperitur,  qui  ex  periculo 
damnationis  sine  alieno  auxilio  solum  cum  magna  difficultate  se 
liberare  potest,  ut  peccator  Christianus  rudis  in  morte,  qui  nonnisi 
cum  magna  difficultate  actum  contritionis  elicere  potest. 

c.  In  levi  necessitate  spirituali  reperitur,  qui  ex  periculo 

i damnationis  vel  ex  peccato  sine  alieno  auxilio  absque  magna  diffi- 
cultate se  liberare  potest,  ut  ordinarii  peccatores,  qui,  si  vellent 

ii  aliquem  conatum  adbibere,  facile  a peccato  liberari  vel  ab  eo  ab- 
stinere possent,  quin  ab  aliis  iuventur,  doceantur  vel  corrigantur. 

2.  De  necessitate  corporali. 


a.  In  necessitate  extrema  reperitur,  qui  est  in  periculo  mortis 
aut  nunc  aut  post  breve  tempus  imminentis  sive  ex  causis  natu- 
ralibus sive  ex  hominum  malitia. 

h.  In  necessitate  quasi-extrema  reperitur,  qui  est  in  periculo 
incidendi  in  extremam  necessitatem  vel  in  grave  malum  aut  per- 
petuum aut  saltem  diuturnum  (gravis  carcer,  iactura  bonorum, 
amissio  status,  s.  Alphonsus  addit  etiam  gravissimam  infamiam). 

c.  In  gravi  necessitate  reperitiir,  qui  patitur  malum  ^rave, 
sed  non  diuturnum,  vel  diuturnum  quidem  sed  non  adeo  grave. 

d.  In  communi  necessitate  reperitur,  qui  patitur  incommodum 
non  admodum  molestum,  quale  patiuntur  ordinarii  pauperes. 

Quoniam  necessitatis  paene  innumeri  sunt  gradus,  aliae  praeterea 
ab  auctoribus  ponuntur  distinctiones,  quarum  tamen  sola  necessitas 
quasi-extrema  seu  graidssima  attendenda  est. 

3.  Ordo  necessitatis,  in  qua  maior  minorve  urget  obli- 
gatio iuvandi  proximum  : 

a.  necessitas  spiritualis  extrema; 

h.  necessitas  spiritualis  gravis; 

c.  necessitas  corporalis  extrema;  fieri  tamen  potest,  ut  in 
hac  maior  urgeat  obligatio  succurrendi  quam  in  priore; 

d.  necessitas  corporalis  gravis; 

e.  necessitas  sive  spiritualis  sive  corporalis  communis. 

76.  De  ordine  servaiulo  inter  nos  et  proximum. 

1.  Ceteris  paribus  i.  e.  in  pari  ordine  bonorum  et  pari 
necessitate  unusquisque  potest  et  quandoque  tenetur  magis 
diligere  seipsum  quam  proximum : ideo  per  se  amare 
tenetur  primo  seipsum  quoad  bona  spiritualia,  secundo 
proximum  quoad  eadem  bona  spiritualia,  tertio  seipsum 
quoad  bona  corporalia,  quarto  proximum  quoad  eadem 
bona  corporalia,  quinto  seipsum  quoad  bona  externa^  sexto 
proximum  quoad  eadem  bona  externa. 

2.  Ubi  autem  dicer  sus  est  ordo  bonorum  et  diversa 
necessitas  nostra  et  proximi,  hunc  saepe  nobis  praeferre 
debemus  secundum  regulas  sequentes. 

77.  Regulae  speciales.  1.  Homo  tenetur  plus  diligere 
seipsum  quam  proximum  quoad  bona  spiritualia  neces- 
saria: etenim  si  unquam,  homo  certe  seipsum  proximo 
praeferre  debet  in  iis,  quae  ad  salutem  sunt  necessaria. 
In  iis  autem,  quae  sine  peccato  fieri  aut  omitti  possunt, 
caritas  inclinat  ad  se  aliis  praeferendum;  licet  tamen 
proximum  sibi  praeferre,  tum  quia  nulla  est  obligatio  ea 
sibi  procurandi,  tum  quia  bonum,  quod  omittitur,  alio 
maiore  bono  compensatur,  nempe  bono  virtutis,  quae  hac 
ratione  exercetur. 


De  caritate  proximi. 


DI 


a.  Illicitum  est  desiderium  carendi  aeterna  heatitudine  propter 
bonum  alterius  qualecunque;  licet  autem  velle  dilationem  beatitudinis 
ad  diutius  laborandum  pro  gloria  Dei  et  proximorum  salute’).  — Nun- 
quam licet  ullum  'peccatum  veniale  committere  ad  bonum  proximi  qua- 
lecunque sive  spirituale  sive  corporale  (e.  g.  conversionem  iudaeorum) 
procurandum,  quia  Dei  beneplacitum  rebus  omnibus  praeferendum  est; 
Deo  autem  magis  placet,  si  vitem  peccatum,  quam  si  peccando  prosim 
aliis.  Insuper  non  sunt  facienda  mala,  ut  eveniant  bona^). 

h.  Licitum  est  ad  salutem  spiritualem  vel  corporalem  proximi 
procurandam  se  exponere  periculo  remoto  peccandi;  quare  sacerdoti 
licet  legere  res  periculosas,  ut  ad  excipiendas  confessiones,  et  medico 
id  licet,  ut  ad  sananda  corpora  se  habilem  reddat.  Immo  ad  procu- 
randam salutem  spiritualem  in  extrema  proximi  necessitate  licet  se 
exponere  periculo  proximo  peccandiy  adhibitis  tamen  remediis  contra 
peccatum,  quod  per  Dei  gratiam  caveri  potest^). 

c.  Potest  aliquis  differ7'e  vel  omittere  ingressum  in  religionem  ad 
exercendam  curam  animarum,  ubi  alius  pastor  inveniri  nequit,  vel  etiam 
ad  alendos  pauperes  consanguineos.  Potest  sacerdos  omittere  orationem, 
lectionem  spiritualem  ad  erudiendos  proximos,  ad  curandos  infirmos. 

d.  Licet  desiderare  maioi'a  hona  spiritualia  proximo  quam  sibi ; 
sic  licet  optare,  ut  omnes  perfectius  cognoscant  et  ament  Deum,  quam 
ego.  Caritas  tamen  potius  inclinat,  ut  unusquisque  sibi  quam  aliis 
maiora  bona  exoptet  et  procuret,  sed  quia  id  praeceptum  non  est,  pro 
lubitu  ea  sibi  vel  aliis  quilibet  procurare  potest^). 

e.  Non  solum  licitum,  verum  etiam  laudabile  est  omnes  suas 
satisfactiones  offerre  pro  animahus  in  purgatorio.  Olim  disputabant 
quidem  theologi,  num  haec  oblatio  ordinatae  caritati  consentanea  sit; 
ex  quo  vero  ecclesia  eam  concessis  indulgentiis  probaverat,  de  hac  re 
non  potest  esse  dubium.  Et  sane  licet  proximum  etiam  in  bonis  spiri- 
tualibus sibi  praeferre,  modo  in  necessariis  ad  salutem  nos  ei  prae- 
feramus. Accedit,  quod  minimum  augmentum  gratiae  et  gloriae  pluris 
aestimandum  sit,  quam  liberatio  a diuturna  poena  purgatorii;  atqui 
haec  oblatio  est  eximium  opus  bonum,  quod  magnum  augmentum 
gratiae  et  gloriae  producit. 

Num  licitum  sit  vitam  propriam  exponere  periculo  ad  servandam 
vitam  proximi. 

Homo  tenetur  quidem  absolute  loquendo  plus  diligere  vitam  pro- 
I priam  et  bona  ad  eius  conservationem  necessaria,  quam  vitam  proximi, 
I attamen  a.  vitam  proximi  praeferre  dehet  tum  ad  servandam  personam 


’)  Cf.  Ex.  32,  32.  Rom.  9,  3.  Phil.  1,  23  ss. 

2)  Cf.  Matth.  H),  26. 

Cf.  s.  Alphonsus  1.  2.  n.  26.  LeJimkuhl,  Casus  consc.  I.  n.  376 
Cf.  Castropalao  tr.  6.  disp,  1.  punct.  7. 

religioni  aut  reipublicae  necessariam  vel  valde  utilem,  tum  ad  servan- 
dam communitatem  periclitantem;  b.  vitam  proximi  licite  praeferre 
potest  ad  servandam  etiam  aequalem  vel  inferiorem,  praesertim  si  id 
fiat  ex  motivo  virtutis.  Ratio  primi  est,  quia  pro  bono  communi  non 
solum  bona  fortunae,  sed  etiam  bonum  vitae  exponere  debemus,  ideo 
potest  et  debet  quivis  proprium  corpus  obiicere  ad  principem  a gladio 
occisoris^  defendendum,  item  debet  se  hostibus  tradere  ad  patriam  in- 
columem servandam.  Ratio  secundi  est,  quia  non  agitur  de  bono  ad 
salutem  necessario ; quodsi  vita  propria  ex  motivo  virtutis  periculo 
exponitur,  non  comparatur  vita  propria  cum  vita  proximi,  sed  virtus, 
quae  in  salvanda  vita  proximi  exercetur,  cum  vita  proximi.  Ideo  lau- 
dabile est  inservire  peste  infectis  cum  periculo  vitae;  item  cum  peri- 
culo vitae  se  in  aquam  coniicere  ad  alium  eripiendum;  in  sacris  litteris 
laudatur  Tobias,  qui  ad  sepelienda  defunctorum  corpora  \dtae  periculo 
se  obiecit’);  quandoque  pii  homines  vitam  suam  obtulerunt  pro  recu- 
peranda proximi  sanitate  oblationemque  Deus  acceptavit^). 

78.  2.  Homo  tenetur  plus  diligere  proximum  quoad 
bona  spiritualia  quam  se  ipsum  quoad  bona  corporalia  vel 
externa;  ideo  quandoque  tenetur  proximum  iuvare  etiam 
cum  proprio  suo  damno  vel  incommodo.  In  particulari 
vero  haec  statuenda  sunt: 

a.  Proximo  in  extrema  necessitate  spirituali  constituto 
succun  endum  est  etiam  cum  periculo  vitae  vel  gravi  damno 
temporali:  ad  exemplum  enim  Domini  et  nos  debemus  pro 
fratribus  animas  ponere^).  Sane  amissio  vitae  temporalis 
comparata  cum  aeterna  salute  proximi  est  leve  malum,  ad 
quod  subeundum  ex  caritate  tenemur,  si  necessitas  proximi 
est  extrema. 

Ut  hoc  praeceptum  urgeat,  tres  condiciones  requiruntur:  a.  ut 
adsit  certa  spes  illum  iuvandi;  P.  ut  non  adsit  alius,  qui  eum  iuvare 
possit  et  velit;  y.  ut  gravius  malum  inde  non  sequatur,  ut  si  aliquo 
hac  de  causa  moriente  plures  alii  in  periculum  salutis  adducerentur. 

b.  Proximo  in  gravi  necessitate  spirituali  constituto 
homo  non  tenetur  succurrere  cum  periculo  vitae  vel  gravi 
damno  temporali,  nisi  ex  officio  spiritualem  salutem  proximi 


1)  Tob.  12,  12. 

2)  Cf.  Miiller  II.  p.  99. 

3)  1.  loan.  3,  16. 

curare  debeat  ut  animarum  pastor ; tenetur  tamen  cum  levi 
suo  damno  vel  incommodo. 

a.  Cum  enim  proximus  ipse  se  iuvare  possit,  si  velit,  non  est 
asserenda  obligatio,  proximo  succurrendi  etiam  cum  periculo  vitae  vel 
cum  iactura  notabili  bonorum  temporalium;  attamen  exercitium  excel- 
lentis virtutis  hoc  esset,  quia  salus  proximi  longe  maius  bonum  est, 
quam  vita  propria. 

|3.  Quia  ad  obligationem  caritatis  accedit  alia  obligatio  scilicet 
officii  (iustitiae),  animarum  pastores  etiam  in  gravi  necessitate  consti- 
tuto succurrere  debent  cum  periculo  vitae  vel  bonorum  temporalium: 
bonus  pastor  animam  suam  dat  pro  ovibus  suis'’). 

^c.  Proximo  in  levi  necessitate  spirituali  constituto  suc- 
currendum est,  si  absque  damno  temporali  vel  cum  levi 
tantum  fieri  potest:  caritas  enim  proximi  aliquid  certe 
exigit : Deus  mandavit  illis  unicuique  de  proximo  suo^^); 
at  non  exigit,  ut  aliud  damnum  nisi  leve  subeamus  ad 
liberandum  proximum  a malo,  a quo  ipse  facile  se  liberare 
potest. 

79.  3.  Homo  tenetur  plus  diligere  proximum  quoad 
bona  corporalia,  quam  seipsum  quoad  bona  externa;  ideo 
quandoque  tenetur  proximo  succurrere  etiam  cum  iactura 
bonorum  suorum  externorum.  In  particulari  haec  sta- 
tuenda sunt: 

a.  Proximo  in  extrema  necessitate  temporali  constituto  succur- 
rendum est  cum  magno  quidem  incommodo,  non  tamen  cum  pericula 
vitae  vel  boni  fere  aequalis,  nisi  quis  ex  officio  bonum  proximi  cor- 
porale curare  debeat,  ut  medicus  stipendio  conductus:  nam  pro  bono 
proximi  tam  excellenti  aliquod  sane  incommodum  subire  tenemur;  cum 
tamen  quilibet  teneatur  prius  seipsum  diligere,  non  tenetur  adeo  grave 
incommodum  pro  alterius  bono  temporali  subire. 

b.  Proximo  in  gravi  necessitate  temporali  constituto  succurrendum 
est  cum  levi  aliquo  incommodo : licet  enim  pro  bono  proximi  excellen- 
tiore aliquod  incommodum  subire  debeamus,  nemo  tamen  tenetur  ex 
caritate  privare  se  magno  bono,  nisi  proximo  procurandum  sit  bonum 
longe  maius. 

c.  Proximo  in  communi  necessitate  temporali  constituto  succur- 
rendum est,  si  facile  fieri  potest:  caritas  enim  proximi  non  exigil. 


')  loan.  10,  11. 
2)  Eccli.  17,  12. 

ut  incommodum  subeamus  ad  liberandum  eum  a malo,  quod  ipsi  grave 
non  est’). 

80.  I>e  ordine  seryando  inter  diyersos  proximos. 

Erant,  qui  dicerent  contra  perfectionem  Christianam  eos  agere, 
qui  unum  proximum  prae  alio  plus  diligant  proptef  consanguinitatem 
vel  humanam  amicitiam.  Verum  falsi  sunt:  nam  ipsa  natura  rationali 
inducimur  ad  eos  magis  diligendos,  qui  nobis  magis  sunt  coniuncti; 
gratia  autem  non  destruit,  sed  perficit  naturam ; ergo  etiam  caritate 
supernaturali  eos  magis  diligere  possumus  et  debemus,  qui  nobis  sunt 
coniunctiores.  Idem  confirmatur  exemplo  Christi,  qui  in  evangelio 
s.  loannem  prae  aliis  discipulis  plus  dilexisse  narratur.  Itaque 

1.  Ohiective  magis  diligere  debemus  eos,  qui  aliis  sunt 
meliores:  caritas  enim  unicuique  vult  ea  bona  naturalia 
et  supernaturalia,  quae  habet  vel  quae  ei  conveniunt, 
ideo  qui  sunt  sanctiores,  obiective  magis  quam  alii  dili- 
gendi sunt. 

2.  Affective  et  effective  in  aequali  necessitate  magis 
diligendi  sunt,  qui  nobis  sunt  magis  coniuncti;  quod  si 
necessitas  sit  inaequalis,  prius  succurrendum  est  ei,  qui 
maiorem  patitur. 

Fratri  in  extrema  necessitate  spirituali  vel  corporali  constituto 
prius  succurrere  debemus  quam  extraneo  in  eadem  necessitate  consti- 
tuto, si  utrumque  iuvare  non  possumus.  Sed  extraneo  in  necessitate 
spirituali  constituto  prius  succurrere  debemus,  quam  coniuncto  in  neces- 
sitate temporali  constituto.  — Sacerdos  vocatus  ad  baptizandum  in- 
fantem et  absolvendum  moribundum,  si  par  est  periculum  in  mora  et 
non  adest  laicus,  qui  infantem  baptizet,  tenetur  praeferre  infantem,  si 
adultus  se  iuvare  potest  per  contritionem;  si  id  non  potest,  tenetur 
praeferre  adultum. 

3.  Magis  coniuncti  solum  in  iis  bonis  aliis  praeferendi 
sunt,  quae  ad  illam  coniunctionem  pertinent;  ergo  spiritua- 
liter  coniuncti  quoad  bona  spiritualia,  carnaliter  coniuncti 
quoad  bona  corporalia,  civiliter  coniuncti  quoad  bona 
socialia  aliis  praeferendi  sunt.  In  bonis  unicuique  con- 
iunctioni  communibus  praeferendi  sunt^  qui  potiore  con- 
i unctione  nobiscum  uniuntur. 

Ergo  adagium  sollemne:  caritas  non  ohligat  cum  gravi  in- 
commodo suas  habet  exceptiones:  tenemur  enim  qunndoque  etiam  cum 
gravi  incommodo  subvenire  proximo. 

4.  Inter  omnes  coniunctiones  potior  est  coniunctio 
carnalis,  quia  natura  prior  est  et  fundamentum  omnis 
alterius  coniunctionis ; carnalem  proxime  sequitur  spiri- 
tualis et  deinde  moralis  seu  civilis. 

Ideo  parochus  tempore  pestis  vocatus  ad  duos  moribundos,  quo- 
rum alter  est  ipsius  pater,  sed  non  parochianus,  alter  vero  parochianus, 
patre,  si  non  sit  in  extrema  necessitate,  relicto  succurrere  debet  paro- 
chiano,  quia  in  bonis  spiritualibus  aliis  praeferendi  sunt,  qui  nobis 
spiritualiter  coniuncti  sunt.  In  extrema  tamen  necessitate  utrimque 
aequali  sive  spirituali  sive  temporali  prius  succurrendum  est  carnaliter 
coniunctis,  quia  carnalis  coniunctio  potior  est. 


Articulus  quartus. 

De  dilectione  inimicorum^). 

81.  Declarationes.  1.  Nomine  inimici  significantur 
illi,  qui  nos  odio  prosequuntur  aut  offensa  vel  iniuria 
affecerunt.  Doctrina  de  dilectione  inimicorum  a fortiori 
extendenda  est  ad  eos,  quos  ob  qualecunque  motivum 
naturaliter  aversamur. 

Offensa  definitur  laesio  voluntatis  alterius;  per  offensam  igitur 
aliquid  fit,  quod  alteri  displicet  ideoque  eius  indignationem  et  aver- 
sionem excitat;  iniuria  definitur  laesio  iuris  alterius;  per  iniuriam  non 
solum  contra  voluntatem,  sed  etiam  contra  ius  alterius  aliquid  fit;  si 
tandem  iniuria  illata  coniuncta  est  cum  damno  alterius,  dicitur  damni- 
ficatio.  Offensa  compensatur  per  amicam  reconciliationem,  iniuria  com- 
pensatur per  satisfactionem,  eo  quod  offendens  aliquid  molesti  subeat, 
ut  laesus  sibi  reconcilietur;  damnificatio  compensatur  per  restitutionem, 
eo  quod  damnum  illatum  laeso  reparetur. 

2.  Signa  dilectionis  communia  ea  dicuntur,  quae  ho- 
mines certae  condicionis  et  relationis  sibi  exhibere  solent 
ad  significandum  mutuum  amorem.  Signa  vero  specialia 
ea  dicuntur,  quae  ultra  communia  nonnulli  homines  sibi 
exhibere  solent  ad  significandam  amicitiam  et  familiari- 
tatem inter  ipsos  vigentem. 

a.  Signa  communia  plerumque  censentur:  salutantem  resalutare, 
interroganti  vel  scribenti  respondere,  emere  volenti  expositas  merces 

h M.  Waldmann,  Die  Feindesliebe  in  der  antiken  Welt  und  im 
Christentume  (Wien.  Mayer.  1902). 

vendere,  a communibus  orationibus  vel  eleemosynis  non  excludere,  com- 
munia obsequia  praestare,  damnum  alteri  imminens,  si  commode  fieri 
potest,  avertere  etc.  Ad  signa  communia  pertinent  etiam  ea,  quao 
libere  alicui  multitudini  exliibentur,  ut  si  quis  omnibus  alicuius  loci 
pauperibus  eleemosynam  distribueret.  Signa  specialia  fere  haec  cen- 
sentur: hospitio  excipere,  ad  convivium  invitare,  maestum  consolari, 
aegrotum  invisere,  familiariter  alloqui,  frequens  epistolarum  commer- 
cium fovere,  obvium  praevie  salutare  etc. 

h.  Ex  hac  definitione  patet  haec  signa  non  absolute,  sed  relative 
determinanda  esse,  scilicet  ratione  habita  determinati  status  et  con- 
dicionis, determinatae  relationis  et  determinatae  etiam  regionis : alia 
enim  sunt  signa  communia  dilectionis,  quae  homines  culti,  alia  quae 
rudes,  alia  quae  fratres  et  sorores,  alia  quae  remotiores  consanguinei, 
alia  quae  concives,  alia  quae  prorsus  ignoti  sibi  invicem  exhibent. 

83.  Praeceptum.  1.  Exstat  speciale  p7‘aeceptum  cari- 
tatis diligendi  inimicos:  licet  enim  in  generali  praecepto 
caritatis  erga  proximum  dilectio  inimicorum  iam  implicite 
contineatur,  nihilominus  explicitum  mandatum  addidit 
Christus  Dominus  tum  propter  magnam  eius  difficultatem, 
tum  propter  eximiam  eius  perfectionem,  tum  denique, 
quia  in  v.  t.  hoc  praeceptum  in  tota  amplitudine  sua 
clare  non  continetur  atque  insuper  a pharisaeorum  inter- 
pretatione obscuratum  erat:  Diligite  inimicos  vestros;  bene- 
facite his,  qui  oderunt  vos,  et  orate  pro  persequentibus  et 
calumniantibus 

a.  Obligatio  diligendi  inimicos  iam  in  iure  naturae  continetur: 
etenim  inimicus  quoque  proximus  noster  est,  quem  lex  naturae  dili- 
gendum praecipit.  Nihilominus  antiqui  philosophi  ante  Christum  ad 
cognitionem  praecepti  de  diligendis  inimicis  non  pervenerunt,  etsi 
eandem  dilectionem  in  quibusdam  casibus  laudaverint..  Aevo  tandem 
Christiano  stoici  posteriores  non  sine  influxu  veritatis  revelatae  ini- 
micos diligendos  esse  docent^).  — In  veteri  testamento  dilectio  inimi- 
corum praecepta  erat:  Noji  oderis  fratrem  tuum  in  corde  tuo  . , 
Non  qtiaeras  ultionem  nec  memoreris  iniuriae  civium^).  Si  esurierit 
inimicus  tuus,  ciba  illum ; si  sitierit,  da  ei  aquam  bibere : prunas  enim 
congregabis  super  caput  eius,  et  Dominus  reddet  tibi* *).  Quamvis  israe- 
litae  inimicum  ut  proximum  diligendum  esse  docerent,  hanc  tamen 

h Matth.  5,  43  ss.  Gf.  Luc.  6,  27  ss, 

2)  Cf.  Waldmann  1.  c.  p.  19  ss. 

3)  Lev.  19,  17  s. 

*)  Prov.  25,  21.  22. 

inimici  dilectionem  non  ad  omnes  extendunt,  sed  ad  inimicos  proprii 
generis  coarctant,  quin  etiam  odio  prosequebantur,  quos  adversarios 
suae  gentis  et  avitae  religionis  novissent’).  Christus  tandem  dilectionem 
inimicorum  perfectam  clare  pronuntiat. 

h.  Hoc  praeceptum  specialem  obligationem  ab  obligatione  diligendi 
proximum  distinctam  non  imponit.  Quatenus  negativum  est,  prohibet, 
ne  unquam  odio  habeamus  inimicos  nostros  vel  vindictam  iramve  in 
eos  foveamus ; quatenus  autem  affirmativum  est,  praecipit,  ut  dilectione 
tum  interna  tum  externa  etiam  inimicos  prosequamur.  Dilectio  interna 
inimicis  debita  non  specialem  actum  caritatis  erga  personam  inimici, 
sed  id  solum  exigit,  ut  inimicum  a generali  dilectione  proximorum  non 
excludamus,  et  ut  promptam  voluntatem  habeamus  etiam  inimicis  in 
necessitate  subveniendi.  Duo  tamen  in  specie  declarari  debent,  obligatio 
exhibendi  signa  dilectionis  et  obligatio  se  reconciliandi  cum  offendente. 

2.  Ex  praecepto  caritatis  tenemur  per  se  etiam  ini- 
micis exhibere  signa  communia  dilectionis,  non  autem  spe- 
cialia^ nisi  per  accidens. 

Ratio  p7’imi  est,  tum  quia  haec  signa  sunt  dilectionis  generalis, 
quae  omnibus  debetur,  qui  nobis  proximi  sunt,  ergo  etiam  inimicis; 
tum  quia  eorum  omissio  est  signum  odii,  et  ideo  inimicos  in  inimicitia 
confirmaret.  Ratio  secundi  est,  tum  quia  haec  signa  sunt  specialis 
amicitiae,  quae  nemini  debetur,  ergo  neque  inimico ; tum  quia  ex  eorum 
I omissione  inimicus  non  potest  praesumere  affectum  odii  et  vindictae, 

1 sed  solum  defectum  amicitiae  et  familiaritatis,  quae  ei  non  debetur. 

3.  Ex  rationabili  causa  inimico  etiam  communia  di- 
I lectionis  signa  ad  tempus  denegari  possunt,  odio  tamen 

semper  excluso;  pari  modo  per  accidens  fieri  potest,  ut 
quandoque  etiam  specialia  ei  debeantur. 

a.  Communia  signa  dilectionis  ad  tempus  inimico  exhibere 
non  tenemur  in  triplici  casu:  a.  si  spes  est  fore,  ut  inimicus  ex- 
inde emendetur,  vel  ut  eius  audacia  et  insolentia  retundatur; 
p.  ad  iustam  punitionem,  ut  si  superior  offensus  est  ab  inferiore; 
V.  ad  ostendendum  dolorem  et  displicentiam  de  illata  nobis  in- 
iuria,  praesertim  si  atrox  fuerit. 

h.  Specialia  autem  signa  inimico  exhiberi  debent:  a.  si  eorum 
omissio,  cum  antea  dari  solebant,  in  aliis  causa  scandali  esset, 
quia  ex  caritate  tenemur  impedire,  ne  ex  nostro  agendi  modo 
! proximus  damnum  capiat,  non  tamen  cum  gravi  incommodo;  p.  si 
ex  his  signis  inimici  reconciliatio  sperari  potest,  quia  ex  caritate 
proximum  a peccato  retrahere  tenemur,  si  facile  fieri  potest ; r*  si 
eorum  negatio  esset  speciale  signum  odii  et  inimicitiae;  ut  si  ini- 


1)  Matth.  35,  4. 

Koldin,  De  praeceptis®. 

inicus  reconciliationem  quaerens  exhiberet  specialia  caritatis  signa 
salutando,  alloquendo  etc.,  ea  non  reddere  esset  signum  odii. 

83.  Negatio  communium  signorum  caritatis  grave 
peccatum  esse  potest,  a.  Ad  dimetiendam  gravitatem  pec- 
cati, quae  omissione  signorum  caritatis  committitur,  atten- 
dendum est:  a.  num  omissio  horum  signorum  -ex  odio 
interno  procedat;  p.  num  causa  offensionis  respectu  ini- 
mici vel  scandcdi  respectu  aliorum  sit:  si  neutrum  locum 
habet,  solum  veniale  peccatum  est. 

b.  Ad  discernendum,  num  negatio  signorum  caritatis 
ex  odio  procedat,  attendi  debet  ad  causam,  ob  quam 
omittuntur:  etenim  si  gravis  est,  omissio  signorum  ex 
odio  procedere  censetur. 

a.  Qui,  ne  occurrat  inimico,  aliorsum  declinat,  etiam  citra  odium 
internum,  graviter  peccat,  si  inimicus  advertit  id  fieri  sui  causa  et 
ideo  graviter  offenditur;  nullum  est  peccatum  aut  veniale  tantum,  si 
id  non  advertit  aut  non  curat,  et  si  ex  rationabili  causa  fit. 

|3.  Omissio  salutationis  non  est  peccatum,  nisi  ex  adiunctis  sit 
signum  odii  interni,  ut  si  antea  salutatio  inter  ipsos  tamquam  com- 
mune signum  usitata  erat,  vel  si  inter  plures,  qui  salutantur,  solus 
inimicus  praetermittitur. 

y.  Non  peccat  domina,  quae  ancillam  propter  gravem  iniuriam  e 
servitio  dimissam  ad  tempus  neque  aspicit  neque  alloquitur  neque 
occurrentem  in  via  ac  salutantem  resalutat,  dummodo  haec  non  fiant 
ex  odio,  sed  ex  aliquo  honesto  motivo : ex  abominatione  delicti,  ad 
ostendendam  gravitatem  iniuriae  sibi  illatae,  ad  iustam  punitionem; 
diutius  autem  communia  caritatis  signa  ei  negare  non  potest,  sed 
salutantem  resalutare  tenetur,  ut  signo  exteriore  ostendat  se  offensam 
iam  remisisse^. 

b.  Qui  omne  commercium  cum  altero,  a quo  offensus  est,  ab- 
rumpit atque  nec  cum  eo  loqui  neque  eum  salutare  vult,  a.  non  pec- 
cat, si  per  aliquot  dies  id  faciat  ad  iustam  tristitiam  vel  ad  abomina- 
tionem adversus  pravam  alterius  agendi  rationem  manifestandam,  vel 
ad  alterum  corripiendum;  b.  leve  peccatum  committit,  ubi  agitur  de 
personis,  inter  quas  locutio,  salutatio,  exhibitio  obsequiorum  et  eius- 
modi  ad  signa  communia  pertinent,  ut  cum  duo  vicini  eiusdem  pagi 
vel  duo  alumni  eiusdem  seminarii  vel  duae  moniales  nolint  invicem 
colloqui  nec  se  invicem  salutare,  et  si  causa  inimicitiae  levis  est,  etsi 

b Cf.  Elhel-Bierhaum,  Theolog.  moralis^  (Paderbornae.  Typogr. 
bonif.  1894)  I.  pars  2.  n.  249  ss. 

per  aliquod  tempus  commercium  vitaretur  et  signa  communia  nega- 
rentur; c.  grave  peccatum  committit,  si  illa  ex  odio  procedant,  ut 
cum  gravis  rixa  praecessisset,  vel  si  odium  provocent  vel  scandalum 
aliis  praebeant^). 


84-e  De  reconciliatione.  Qui  quocunque  modo  laesus 
fuit,  ex  praecepto  caritatis  cum  inimico  reconciliationem 
quaerenti  se  reconciliare  debet;  tenetur  ergo  inimico  offen- 
sam vel  iniuriam  remittere  et  externa  remissionis  signa 
ostendere,  non  tamen  statim  post  illatam  offensam ; iniuriae 
autem  reparationem  vel  damnum  illatum  remittere  non 
tenetur,  nec  intimiorem  familiaritatem,  quae  forte  antea 
exstiterat,  instaurare. 

a.  Offensam  vel  iniuriam  remittere  seu  veniam  dare 
nil  aliud  est,  quam  odium  et  affectum  vindictae  deponere; 
atqui  hoc  lege  divina  praeceptum  est,  ut  constat  ex  prae- 
cepto generali  caritatis  et  ex  pluribus  locis  s.  scripturae 
e.  g.  si  non  dimiseritis  hominibus,  nec  pater  vester  dimittet 
vobis  peccata  vestraP). 

b.  Remissionem  exterius  manifestari  debere  colligitur 
ex  praecepto  generali  exhibendi  signa  caritatis  communia 
etiam  inimico.  Non  statim:  nam  humanam  fragilitatem 
superat;  quod  laesus  statim,  nondum  sedata  interna  per- 
turbatione, cogatur  signa  reconciliationis  exhibere.  Unde 
snfficit,  ut  interim  internus  affectus  odii  et  vindictae  de- 
ponatur. 

Offensus  per  se  non  tenetur  reconciliationem  quaerere;  per  acci- 
piens autem  quandoque  ad  id  tenetur,  si  facile  fieri  potest,  ubi  nimirum 
offendens  alias  in  statu  peccati  perseveraret,  vel  si  scandalum  oriretur, 
«o  quod  ignota  sit  causa,  ob  quam  signa  communia  negentur. 

Reconciliatio  ideoque  communia  caritatis  signa  ad  tempus  etianl 
pacem  quaerenti,  odio  et  vindicta  depositis,  in  signum  maeroris  negari 
possunt;  scandalum  autem  facile  abesse  potest,  si  nota  sit  causa,  ob 
quam  signa  communia  negentur.  Quodsi  diutius  negarentur  (etsi  pacem 
non  quaerenti),  eorum  negatio  merito  censeretur  signum  inimicitiae 
ac  vindictae,  ideoque  peccatum  esset,  excepto  casu,  quo  inimicus  signis 
exhibitis  non  responderet. 


')  Ballerini-Pnlmieri  II.  n.  179. 

2)  Matth.  6,  15.  Gf.  Lev.  19,  17. 

c.  Nemo  tenetur  per  se  proximo  remittere  bonum  sibi 
debitum ; atqui  satisfactio  pro  iniuria  et  restitutio  pro  damno 
est  bonum,  quod  ei  debetur,  qui  iniuriam  vel  damnum 
passus  est;  ergo  illud  velle  per  se  unusquisque  potest, 
deposito  tamen  affectu  odii  ac  vindictae. 

Quocirca  si  offendens  debitum  compensare  nollet,  non  solum  re- 
stitutionem pro  damno  illato,  sed  etiam  satisfactionem  pro  iniuria  irro- 
gata apud  iudicem  petere  licet:  unusquisque  enim  exigere  potest,  quod 
sibi  iuste  debetur. 

Immo  stricte  loquendo,  etsi  offendens  veniam  petat,  adhuc  licet 
coram  iudice  irrogatae  iniuriae  vindictam  exigere,  ut  iustitiae  satisfiat 
vel  ut  alii  cohibeantur,  deposito  tamen  omni  maligno  affectu  in  pro- 
ximum. In  praxi  autem  id  omnino  dissuaderi  debet,  quia  valde  diffi- 
cile est  inimici  punitionem  exigere  excluso  omni  pravo  affectu  odii  et 
vindictae. 

Per  accidens  tamen  fieri  potest,  ut  laesus  ex  caritate  teneatur 
etiam  iniuriae  reparationem  inimico  condonare,  ubi  nimirum  is  ad  re- 
parandam iniuriam  nimium  incommodum  subire  deberet  comparate  ad 
bonum,  quod  laeso  inde  obveniret. 

d.  Pace  iam  restaurata  intimior  familiaritas  ei  non 
debetur,  qui  antea  amicus  erat.  Ideo  etiam  omnia  ami- 
citiae signa  praeter  ea,  quae  spectata  naturali  relatione 
consanguinitatis,  contubernii,  identitatis  status  etc.  com- 
munia sunt,  citra  peccatum  omitti  possunt. 

85.  De  modo  reconciliationis.  1.  Qui  alterum  quo- 
cunque modo  offendit^  tenetur,  ubi  primum  moraliter  potest,, 
cum  eo  reconciliationem  quaereie,  et  quidem,  si  aliud 
reconciliationis  medium  non  suppetit,  per  veniae  petitio- 
nem: qui  enim  caritatem  laesit,  tenetur  eo  modo,  qui  sibi 
moraliter  possibilis  est,  eam  reparare;  reparatio  autem 
caritatis  ordinarie  fit  per  reconciliationem,  unde  praecipit 
Christus : si  ergo  offers  munus  tuum  . . vade  prius  reconciliari 
fratri  tuo^). 

Num  offensor  veniam  petere  debeat.  — Veniae  petitio  est  me- 
dium ad  finem  reconciliationis  obtinendum;  quando  igitur  ea  unicum 
medium  est,  dicenda  erit  necessaria,  quod  fere  accidit,  si  offensus  est 
pater,  dominus,  superior  etc.  Per  accidens  potest  esse  necessaria,  si 


‘)  Matth.  5,  23.  24. 

superior  vel  iudex  eam  iniungit.  Ordinarie  autem  non  est  necessaria, 
cum  pax  inter  inimicos  etiam  aliis  mediis  (per  signa  specialia  ami- 
citiae, per  officia  exhibita,  per  intercessionem  amicorum  etc.)  redinte- 
grari possit. 

2.  E duobus,  qui  se  mutuo  offenderunt  et  invicem  facti 
sunt  inimici,  ille  prius  reconciliationem  procurare  debet, 
qui  gravius  alterum  offendit,  et  si  fere  aequalis  est  mutua 
offensio,  ille,  qui  prius  offendit.  In  praxi  vero  utrique 
suadendum  est,  ut  vel  per  se  vel  per  alium  reconcilia- 
tionem quaerat. 


Articulus  quintus. 

De  caritate  proximi  externa. 

§ 1,  De  misericordia» 

86.  Be  natura  misericordiae.  1.  Actus  caritatis  erga 
proximum  in  miseria  constitutum  dicitur  misericordia.  Bene- 
ficium praestitum  proximo  in  miseria  constituto  est  opus 
misericordiae  seu  eleemosyna  generatim  sumpta. 

2.  Misericordia  est  virtus  moralis,  qua  homo  ex  com- 
miseratione inclinatur  ad  sublevandam  alienam  miseriam. 
A caritate  igitur  eo  differt,  quod  haec  proximo  universim 
vult  et  procurat  bonum  ex  benevolentia,  misericordia  autem 
ei,  qui  in  miseria  est,  ex  compassione.  Miseria  enim  pro- 
ximi naturaliter  movet  ad  compassionem  et  compassio  ad 
sublevandam  miseriam. 

3.  Obiectum  materiale  misericordiae  est  malum  seu  mi- 
seria alterius  (infirmitas,  ignorantia,  egestas,  peccatum  etc.), 
quam  misericors  removere  conatur.  Obiectum  formale  est 
honestas,  quae  in  removendo  alterius  malo  ex  compas- 
sione relucet. 

Nota.  Misericordiae  virtutem  religio  Christiana  potissimum  nos 
docuit.  Quamvis  enim  lex  naturae  eam  postulet,  eius  tamen  notio  apud 
gentiles  obscurata  eiusque  exercitium  adeo  neglectum  erat,  ut  Plato 
pauperes  e republica  exulare  voluerit,  et  Seneca  misericordiam  animi 
vitium  putaverit.  His  Christus  Dominus  suam  mentem  opposuit  dicens : 

Misereor  super  turham^);  Venite  ad  me  omnes,  qui  laboratis  et  onerati 
estis'^), 

87.  De  praecepto  misericordiae,  a.  Ex  universali 
praecepto  caritatis  consequitur  quemlibet  per  se  sub  gravi 
teneri  proximo  in  miseria  constituto  succurrere,  si  moraliter 
potest  (n.  54):  qui  enim  alienam  miseriam  sublevare  de- 
trectat, proximum  vere  non  diligit. 

Potest  aliquis  obligari  ad  succurrendum  proximo  ex  caritate  com- 
muni, qua  omnes  eandem  naturam  humanam  habentes  sibi  benefacere 
debent,  vel  ex  caritate  speciali  (pietate),  qua  illi,  qui  peculiari  ratione 
coniuncti  sunt  ut  cognati,  sibi  succurrere  tenentur,  vel  ex  caritate 
et  iustitia,  qua  illi,  qui  ex  officio  aliorum  curam  habent,  subvenire 
tenentur.  Porro  quamdiu  adsunt,  qui  ex  iustitia  vel  ex  speciali  cari- 
tate succurrere  tenentur  et  etiam  succurrere  posse  et  velle  creduntur, 
non  obligantur  alii  ex  caritate  communi;  illis  autem  deficientibus  hi 
tenentur. 

h.  Etsi  teneamur  proximo,  qui  in  egestate  versatur, 
bonum  praestare,  quo  indiget,  vel  malum  ab  eo  avertere, 
quod  ei  imminet,  sive  corporale  est  sive  spirituale,  attamen 
inquirere  in  indigentes  non  tenentur  nisi  ii,  quibus  ex 
officio  aliorum  cura  incumbit:  ad  ipsos  enim  indigentes 
pertinet,  ut  necessitatem  suam  exponant. 

Qui  tamen  rationabiliter  dubitat  de  extrema  alicuius  necessitate, 
tenetur  inquirere  veritatem ; et  si  facta  inquisitione  dubium  manet, 
nulla  est  obligatio  subveniendi. 

88.  Opera  misericordiae.  Miseria  proximi  potest 
esse  corporalis  vel  spiritualis,  quare  opera  misericordiae 
alia  sunt  corporalia,  alia  spiritualia.  Corporalia  numerantur 
septem:  cibare  esurientes,  potum  dare  sitientibus,  vestire 
nudos,  excipere  peregrinos,  visitare  infirmos,  redimere 
captivos,  sepelire  mortuos.  Spiritualia  pariter  septem  nume- 
rantur: docere  ignorantes,  dare  consilium  dubitantibus, 
consolari  maestos,  corrigere  peccantes,  remittere  offenden- 
tibus, tolerare  molestos,  orare  pro  vivis  et  defunctis.  Hic 

Mare.  8,  2. 

2)  Matth.  11,  28.  Gf.  A.  Weiss,  Apologie^  (Freiburg.  Herder.  1897) 
111.  S.  807. 

de  duobus  tantum  agendum  est,  de  eleemosyna  stricte 
dicta,  quo  nomine  designantur  opera  misericordiae  cor- 
poralia, et  de  correptione  fraterna,  quae  inter  opera  spi- 
ritualia misericordiae  sola  peculiarem  difficultatem  prae 
se  fert. 


§ 2^  De  eleemosyna* * 

80.  Notio.  Eleemosyna  stricte  dicta  definitur:  opus 
corporale,  quod  ex  commiseratione  egenti  exhibetur  ad 
inopiam  eius  sublevandam;  strictissime:  res,  quae  pauperi 
ex  commiseratione  tribuitur  ad  inopiam  eius  sublevandam. 

Tria  ergo  ad  eleemosynam  strictissimo  sensu  constituendam  essen- 
tialiter requiruntur:  a.  ut  detur  seu  donetur  aliquid  i.  e.  ut  proprietas 
rei  oblatae  in  pauperem  transferatur;  h.  ut  detur  egenti;  c.  ut  detur 
ex  compassione  ad  sublevandam  eius  egestatem. 

90.  De  praecepto  eleemosynae.  1.  Ex  praecepto  divino 
tum  naturali  tum  positivo,  eoque  per  se  gravi,  tenemur  dare 
eleemosynam. 

Primum  patet  tum  ex  generali  principio  caritatis  alteri  faciendi, 
quod  nobis  (in  eadem  condicione  positis)  fieri  vellemus,  tum  ex  natura 
dominii  privati.  Quamvis  enim  homo  verum  ius  habeat  in  bona  sua, 
hoc  ius  tamen,  utpote  secundarium,  cum  obligatione  connexum  est  de 
bonis  suis  conferendi  iis,  qui  labore  suo  vitae  necessaria  sibi  com- 
parare non  possunt b-  Secundum  patet  ex  multis  scripturae  testimoniis : 
Ego  praecipio  tihi,  ut  aperias  manum  fratri  tuo  egeno  et  pauperi,  qui 
tecum  versatur  in  terra^).  Frange  esurienti  panem  tuum  et  egenos 
vagosque  induc  in  domum  tuam;  cum  videris  nudum,  operi  eum  et 
carnem  tuam  ne  despexeris^).  Qui  habuerit  substantiam  huius  mundi 
et  viderit  fratrem  suum  necessitatem  habere  et  clauserit  viscera  sua 
ah  eo,  quomodo  caritas  Dei  manet  in  eo*).  Tertium  patet  ex  eo,  quod 
Christus  impiis  in  die  iudicii  aeternam  damnationem  infligendam  de- 
nuntiat ob  solum  defectum  eleemosynae:  Discedite  a me  maledicti  in 
ignem  aeternum  . . esurivi  enim,  et  non  dedistis  mihi  manducare, 
sitivi,  et  non  dedistis  mihi  potum^). 


‘)  Cf.  s.  Thomas  11.  11.  q.  32.  a.  5.  et  ad  2. 

Deut.  15,  11. 

*)  Isai.  58.  7. 

h 1.  loan.  3,  17.  Cf.  Matth.  25,  34^—45.  1.  Tim.  6,  17.  18. 
Matth.  25,  41.  42. 

2.  Ut  hoc  praeceptum  eleemosynae  obliget,  duo  re- 
quiruntur: ex  parte  proximi  necessitas,  ex  parte  dantis 
'possibilitas  seu  bona  superflua. 

a.  Necessitatem  ratione  gradus  supra  (n.  75)  divisimus,  ratione 
originis  autem  distinguitur  necessitas  involuntaria  tum  in  se  tum  in 
causa,  et  haec  est  infortunium;  voluntaria  tum  in  se  tum  in  causa, 
et  haec  est  virtus;  involuntaria  in  se  et  voluntaria  in  causa  e.  g.  in 
taedio  lahoris,  et  haec  est  vitium.  Atqui  succurrendum  est  non  solum 
indigenti  ex  infortunio,  sed  etiam  indigenti  ex  virtute:  patitur  enim 
veram  necessitatem  eamque  ex  optima  causa. 

h.  Declarandum  est,  quotuplici  modo  hona  dicuntur  necessaria  et 
superflua. 

a.  Necessaria  vitae  dicuntur  bona,  sine  quibus  vita  propria  et 
suorum  conservari  non  potest,  adeo  ut  his  subtractis  aliquis  se  suosve 
in  extremam  necessitatem  coniiceret.  Vitae  igitur  necessaria  sunt  etiam 
illa  bona,  quae  requiruntur  ad  liberos  alendos  et  educandos  vel  ad  an- 
cillam. quae  familiae  necessaria  est,  sustentandam.  Ergo  superflua  vitae 
dicuntur  bona,  sine  quibus  aliquis  se  suosque  sustentare  potest. 

(3.  Necessaria  ipsi  statui  dicuntur  bona,  sine  quibus  status  con- 
servari nequit,  adeo  ut  his  subtractis  aliquis  e statu  suo  decideret. 

y.  Necessaria  decentiae  status  dicuntur  bona,  sine  quibus  aliquis 
non  potest  vivere  convenienter  ad  suam  condicionem,  adeo  ut  his  sub- 
tractis statum  suum  decenter  conservare  non  posset.  Decentiae  igitur 
status  necessaria  etiam  illa  bona  dicuntur,  quae  ad  honestam  sui,  su- 
orum famulorumque  sustentationem,  ad  filiorum  convenientem  educa- 
tionem et  dotationem,  ad  convenientes  donationes,  ad  honesta  de  more 
convivia,  ad  hospitum  receptionem  etc.  requiruntur. 

91.  Accuratior  praecepti  determinatio.  1.  Proximo 
in  extrema  necessitate  constituto  succurrendum  est  ex  bonis 
decentiae  status  necessariis:  proximo  enim  in  tanta  neces- 
sitate constituto  etiam  cum  magno  incommodo  subveni- 
endum est. 

a.  Etsi  proximo  in  extrema  necessitate  dari  debeat  eleemosyna 
ex  bonis  ad  solam  decentiam  status  necessariis,  non  potest  tamen  de- 
monstrari obligatio  dandi  etiam  de  bonis  ad  ipsum  statum  conser- 
vandum necessariis,  adeo  ut  quis  teneatur  a proprio  statu  decidere: 
neque  enim  propriam  vitam  tenetur  aliquis  conservare  cum  amissione 
status  sui  seu  per  media  extraordinaria. 

h.  Non  tenemur  curare,  ut  aegrotus  in  patria  brevi  moriturus 
mittatur  in  aerem  salubriorem  regionis  longinquae.  Medicus  non  te- 
netur peragere  operationem  chirurgicam  extraordinariam  ad  conser- 

vandam  vitam  pauperis.  — Nemo  tenetur  erogare  magnam  pecuniae 
summain  ad  redimendum  proximum  e periculo  mortis  vel  durae  et 
perpetuae  captivitatis. 

c.  In  extrema  necessitate  proximo  tantum  dari  debet,  quantum 
requiritur  ad  eius  necessitatem  hic  et  nunc  sublevandam,  nisi  sit  res 
extraordinaria;  et  si  quidem  absolute  pauper  sit,  gratis  ei  dari  debet 
quodsi  vero  solum  indigeat  usu  rei,  sufficit  illam  commodare. 

2.  Proximo  in  gravi  necessitate  constituto  succurrendum 
est  ex  bonis  simpliciter  superfluis:  nam  ordinata  caritas 
exigit,  ut  proximo  in  gravi  necessitate  succurramus,  si  facile 
possumus.  Hoc  praeceptum  tamen  non  obligat  divites, 
ut  omnibus  accurrentibus  dent,  sed  aliquibus,  nec  ut 
eorum  indigentiae  penitus  provideant,  sed  ex  parte : or- 
dinarie enim  praesumere  possunt  esse  alios,  qui  et  ipsi 
subvenire  velint. 

Tenentur  ergo  medici,  advocati  etc.  operam  pauperibus  gratis 
impendere,  si  hi  reperiantur  in  gravi  necessitate  nec  ab  aliis  iuvari 
possint.  — Tempore  famis  tenentur  divites  succurrere  pauperibus  famem 
patientibus,  quatenus  sine  gravi  incommodo  possunt. 

3.  In  communi  necessitate  constitutis  hinc  inde  succur- 
rendum est  ex  bonis  simpliciter  superfluis.  Nulla  est  obli- 
gatio determinato  alicui  pauperi,  nec  generatim  omnibus 
pauperibus  succurrendi,  sed  obligatio  est  pauperibus  in 
communi  necessitate  constitutis  pro  ratione  facultatum 
quandoque  et  aliquibus  indeterminate  subveniendi : si 
enim  singuli’  aliquid  largiantur,  sufficienter  sublevatur 
communis  necessitas. 

Quanta  eleemosyna  in  communi  necessitate  a divitibus  elargienda 
sit,  accurate  determinari  non  potest.  Ex  mente  s.  Alphonsi  (n.  32) 
satisfaciunt  praecepto  eleemosynae  divites,  qui  largiantur  quinquage- 
simam partem  (duo  pro  centum)  redituum  suorum,  qui  vere  superflui 
sint.  Quamvis  haec  complurium  auctorum  determinatio  solido  funda- 
mento carere  videatur,  adeo  ut  divites,  qui  bona  simpliciter  superflua 
habent,  ad  uberiores  eleemosynas  teneantur,  ubi  maior  exsistit  pauperum 
inopia,  ex  ea  tamen  colligitur  peccati  arguendos  non  esse  divites,  qui 
nonnulla  bona  ad  usus  superfluos  expendunt  vel  ad  augendas  divitias 
seponunt. 

92.  Oravitas  obligationis.  Proximo  in  extrema  vel 
gravi  necessitate  constituto  sub  gravi  succurrendum  est ; 

at  demonstrari  nequit  obligatio  gravis  dandi  eleemosynam 
proximo  in  communi  necessitate  constituto. 

a.  Gravem  obligationem  succurrendi  proximo  extremam 
necessitatem  patienti  nemo  negat:  etenim  si  praeceptum 
eleemosynae  per  se  grave  est,  certe  in  extrema  proximi 
necessitate  sub  gravi  obligat. 

b.  Gravitas  huius  obligationis  a necessitate  proximi 
potissimum  dependet;  hinc  in  gravi  proximi  necessitate 
gravis  urget  obligatio  succurrendi. 

a.  Quoad  proximum  in  gravi  necessitate  constitutum  obligatio 
gravis  cum  s.  Alphonso  (n.  31)  et  plerisque  aliis  statuenda  videtur: 
nam  ex  s.  scriptura  multi  excluduntur  a regno  coelorum  ob  solum 
defectum  eleemosynae;  atqui  si  obligatio  gravis  ad  rarum  casum  ne- 
cessitatis extremae  restringatur,  non  possent  excludi  multi.  Insuper 
sanctis  Patribus  obligatio  dandi  eleemosynam  est  gravis,  id  quod  eorum 
testimonia  passim  apud  auctores  testantur;  atqui  incredibile  est  illos 
textus  solum  de  necessitate  extrema  intelligendos  esse.  Tandem  con- 
veniunt auctores  in  statuenda  gravi  obligatione  avertendi  a proximo, 
si  commode  fieri  potest,  grave  malum  e,  g.  extinguendi  incendium 
domui  appositum,  reprimendi  gravem  diffamationem;  ergo  etiam  in 
hac  re  statuenda  est  gravis  obligatio. 

(3.  Si  quis  dives,  qui  possidet  bona  superflua,  habet  propositum 
nunquam  dandi  eleemosynam  nisi  in  extrema  necessitate,  per  se  hoc 
propositum  est  graviter  peccaminosum ; in  particularibus  tamen  casibus 
eiusmodi  dives,  qui  pauperes  sine  eleemosyna  repellit,  non  facile  gra- 
viter peccabit,  tum  ob  difficultatem  diiudicandi  de  superfluitate  bo- 
norum et  de  pauperum  necessitate,  tum  ob  praesumptionem,  quod  alii 
velint  succurrere,  tum  quia  forte  alia  via  egentibus  opem  fert  e.  g. 
praebendo  eis  occasionem  labore  aliquid  lucrandi,  denique  quia  grave 
incommodum  ex  largitione  sibi  timere  potest. 

c.  Utrum  obligatio  dandi  eleemosynam  in  communi 
proximorum  necessitate  sit  gravis  an  levis,  auctores  dis- 
putant; cum  tamen  sententia  obligationem  gravem  affirmans 
non  sit  certa,  sed  solum  probabilis,  ea  statui  non  potest. 

Qui  gravem  obligationem  cum  s.  Antonino^)  et  s.  Thoma^)  negant, 
ita  argumentantur:  tanta  est  obligatio  succurrendi,  quanta  est  neces- 
sitas et  indigentia  pauperis;  cum  ergo  necessitas  non  sit  gravis,  neque 
obligatio  subveniendi  gravis  esse  potest. 


q Summa  theolog.  p.  2.  tit.  1.  c.  24.  § 5. 
Summa  II.  II.  q.  32.  a,  5. 

Sunt  tamen,  qui  duplicem  titulum  gravis  obligationis  statuant, 
non  solum  necessitatem  proximi,  sed  etiam  bona  superflua,  adeo  ut 
ipsa  bona  superflua  gravem  inducant  obligationem  dandi  eleemosynam 
in  communi  necessitate.  Verum  cum  de  gravi  obligatione  ex  hoc  capite 
orta  non  constet,  non  est  statuenda^). 

93.  De  cura  pauperibus  impendenda  (Armenpflege).  1.  In 
praesenti  rerum  ordine  discrimen  divites  inter  et  pauperes,  utpote 
ex  naturali  diversitate  virium  animae  et  corporis  atque  ex  diversa 
cura  virtutis  Christianae  ortum,  nunquam  eliminabitur:  Pauperes 
enim  semper  hahetis  vohiscum'^).  Ad  emolliendum  hocce  discrimen 
atque  ad  conciliandos  pauperes  cum  divitibus  plurimum  confert 
praeceptum  eleemosynae  et,  quae  ex  eo  ortum  habet,  cura  pau- 
peribus per  opera  misericordiae  impendenda,  dummodo  apte  exer- 
ceatur. Ut  finem  hunc  assequatur  eleemosyna,  imprimis  sponte  non 
coacte  et  deinde  ita  tribui  debet,  ut  miseriae  spirituali  consulatur, 
dum  miseria  corporalis  arcetur.  Cum  enim  paupertas  ex  vitiis 
saepe  oriatur,  eleemosyna  una  cum  egestate  etiam  moralibus  de- 
fectibus mederi  debet.  Quodsi  quis  sine  culpa  eget,  eleemosyna 
collata  pauperem  sua  sorte  contentum  reddat. 

2.  Pauperes  dicuntur,  qui  media  sustentandi  vitam  nec  ipsi 
habent  nec  propilo  labore  sibi  comparare  possunt. 

E numero  pauperum  excludendi  non  sunt,  qui  propria  culpa  in 
statum  paupertatis  devenerunt,  dummodo  vitae  necessaria  sibi  com- 
parare non  possint;  pauperes  vero  non  censentur  ii,  quibus  vitae 
necessaria  desunt  ob  eorum  pigritiam  taediumque  laboris;  de  his  sunt 
verba  Apostoli : Si  quis  non  vult  operari,  nec  manducet^). 

3.  Cura  pauperum  primo  loco  commissa  est  privatis  homi- 
nibus et  ecclesiae. 

a.  Subventionem  pauperum  bonum  commune  quidem  exigit,  sed 
non  omne  id,  quod  ad  bonum  commune  necessarium  vel  utile  est, 
potestas  publica  curare  debet,  si  in  communitate  alii  adsunt,  quibus  illius 
cura  commissa  est,  qui  proinde  melius  atque  efficacius  bono  necessario 
providere  possunt. 

Praeceptum  enim  dilectionis  proximi  (Mandavit  unicuique  de 
proximo  suo)  imprimis  id  exigit,  ut  egenti  succurramus,  quod  Christus 
Dominus  eo  efficaciter  commendavit,  quod  docuerit  sibi  factum  esse, 
quod  quis  „minimis“  fecerit.  Ecclesia  Christi  praecepta  verbo  et  exemplo 
docet  fideles  eosque  spiritu  caritatis  et  humilitatis  imbuit,  quo  opera 
misericordiae  pauperibus  exhibeantur. 


Cf.  Laymann  1.  2.  tr.  3.  c.  6.  n.  4 ss. 
loan.  12,  8. 

3)  2.  Thess.  3,  10. 

4.  Cum  adiuncta  temporis  ea  sint,  ut  nec  privati  nec  ec- 
clesia pauperibus  sufficienter  providere  possit,  etiam  potestas 
publica  eorum  curam  in  se  suscipere  et  tum  privatorum  tum 
ecclesiae  provisiones  pauperum  iuvare  debet. 

5.  Cura  pauperum  ergo  vel  est  privata  vel  publica;  publica 
vel  est  ecclesiastica  vel  civilis.  In  praesenti  rerum  ordine  cura 
pauperum  ad  munia  civitatis  pertinet;  attamen  cura  privata  et 
ecclesiastica  nullo  unquam  tempore  cessare  poterunt.  Etenim 
cura  pauperum  civilis  ipsa  sola  pauperum  necessitatibus  suffi- 
cienter occurrere  nequit,  sed  necessario  indiget  auxilio  tum  curae 
privatae  tum  praesertim  curae  ecclesiasticae.  Quam  ob  rem 
civitatis  est  ecclesiam  in  sublevandis  pauperibus  iuvare,  nulla- 
tenus vero  integram  pauperum  curam  sibi  arrogare  potest.  Cura 
pauperum  civilis,  prout  ordinarie  exercetur,  compluribus  defec- 
tibus laborat,  qui  impediunt,  quominus  ipsa  finem  suum  plene 
assequatur.  Et  sane 

a.  Singulorum  oblationes  non  spontaneae  sed  coactae  sunt. 
Inde  fit,  ut  pro  divitibus  rationem  tributi  habeant,  pauperes  vero 
eas  iure  sibi  debitas  existiment.  Hinc  in  divitibus  deficit  Christiana 
misericordia  erga  pauperes,  in  pauperibus  animus  gratitudinis 
erga  benefactores  suos. 

b.  In  distribuendis  eleemosynis  a.  fere  unice  egestas  tempo- 
ralis respicitur,  defectus  vero  morales  minus  curantur;  p.  Chri- 
stiana caritas  et  misericordia  negligitur,  unde  fit,  ut  pauperes 
non  cessent  invidere  divitibus  sortemque  suam  aegre  ferre. 

6.  Cum  potestas  publica  tum  in  communitatibus  (G-emeinden) 
tum  in  civitate  (Staat)  media  subveniendi  pauperibus  e tributis 
desumat,  quae  a civibus  sive  in  bonum  commune  universim  sive 
in  specie  pro  pauperibus  solvuntur,  orta  est  quaestio,  num  sol- 
ventes tributum  (pauperum)  obligationi  suae  dandi  eleemosynam  satis- 
faciant. a.  Haec  tributa  rationem  verae  eleemosynae  habent: 
lex  enim  civilis,  qua  imponuntur,  divites  civiliter  obligare  cen- 
setur ad  implendam  obligationem  erga  pauperes,  quae  eis  ex 
lege  naturae  incumbit,  b.  Solutione  huius  tributi  certe  minuitur 
obligatio  dandi  eleemosynam,  quia  minuitur  necessitas  pauperum, 
qui  ex  illis  tributis  iuvantur;  obligatio  tamen  penitus  non  cessat, 
sicut  auxilio  ex  tributis  percepto  non  extinguitur  pauperum  ne- 
cessitas. Tenentur  ergo  homines  privati  subvenire  iis,  quos  norunt 
esse  in  extrema  vel  in  gravi  necessitate'). 

0 Gf.  Kirchenlexikon^  Armenpflege.  Krieg,  Wissenschaft  der 
Seelenleitung  (Freiburg.  Herder.  1904)  § 321.  Die  kirchliche  Armen- 
ptlege.  Ratzinger,  Geschichte  der  christlichen  Armenpflege^  (Freiburg. 
Herder.  1884).  Ehrle,  Beitrage  zur  Geschichte  und  Reform  der  Armen- 
pflege (Freiburg.  Herder.  1881  j.  Fbrstl,  Das  Almosen  (Paderborn. 
Schoningh.  1909). 

Fingens  se  pauperem  non  fit  dominus  eleemosynae : nam  largitio 
eleemosynae  essentialiter  est  donatio,  cuius  causa  motiva  est 
egestas  accipientis;  facta  ergo  pauperi  ficto  est  donatio,  cuius 
causa  motiva  deficit,  et  proinde  donatio  invalida.  Quocirca  acci- 
piens tenetur  eam  restituere  domino  vel  pauperibus  ex  voluntate 
domini  rationabiliter  praesumpta. 

Attamen  eleemosynae,  quae  sunt  minimi  valoris,  ex  praesumpta 
largientium  voluntate  non  debent  eis  necessario  restitui:  recte  enim 
supponitur  primarium  motivum  donationis  in  eiusmodi  eleemosynis  non 
tam  fuisse  egestatem  pauperis,  quam  amorem  Dei  et  proximi. 


§ 3,  De  correptione  fraterna, 

9-I-.  Notiones.  Corre'ptio  fraterna  proprie  est  admo- 
nitio proximi  facta  a privato  ad  emendandum  vel  impe- 
diendum eius  peccatum.  Correptionis  motivum  esse  potest, 
vel  ut  proximus  a malo  spirituali  liberetur  (misericordia), 
vel  ne  Deus  summe  bonus  offendatur  (caritas);  eius  finis 
est  bonum  spirituale  proximi,  huius  nempe  correctio  seu 
emendatio. 

a.  Correptio  non  debet  necessario  fieri  verbis,  sed  aliis  etiam 
modis,  qui  apti  iudicantur  ad  corrigendum  proximum,  fieri  potest 
e.  g.  tristi  vultu*),  sermonem  ad  alia  divertendo,  subtrahendo  auxilium 
temporale. 

h.  Correptio  fraterna  distinguenda  est  tura  a correptione  iudicialiy 
quae  procedit  a iudice,  pro  fine  habet  castigationem  rei  et  pro  motivo 
bonum  commune,  tum  a correptione  paterna  seu  evangelica,  quae  in- 
tendit quidem  emendationem,  sed  fit  a patre  vel  superiore;  econtra 
correptio  fraterna  etiam  ab  inferiore  fieri  potest,  a superiore  autem 
fit  non  ut  superior,  sed  ut  persona  privata  est. 


95.  De  praecepto  correptionis.  1.  Exsistit  obligatio 
correptionis  fraternae  tum  naturalis  tum  positiva  divina: 
praeceptum  enim  naturale  caritatis  nos  obligat  ad  remo- 
vendum a proximo  malum,,  quo  iam  premitur  vel  quod 
ei  proxime  imminet.  Praeceptum  autem  positivum  s.  scrip- 
tura saepius  inculcat,  praesertim  vero  his  verbis : Si  pecca- 
verit in  te  frater  tuus,  vade  et  corripe  eum  inter  te  et  ipsum 


) Eccl.  7,  4. 

solum;  si  te  audierit^  lucratus  eris  fratrem  tuum^).  Corripe 
amicum  . . . Corripe  proximum^'). 

a.  Haec  obligatio  omnibus  quidem,  etiam  subditis  incumbit,  qui 
ad  eam  faciendam  idonei  sunt,  quia  praeceptum  caritatis  universale 
est,  sed  non  omnibus  aequali  modo:  gravius  enim  superiores  obligantur, 
qui  ex  pietate  vel  ex  officio  bonum  spirituale  subditorum  suorum  pro- 
curare debent.  Hinc  si  superior  (item  si  alius  aptior)  correcturus  spe- 
ratur, cessat  aliorum  obligatio;  quod  si  alii  officio  suo  desint,  quilibet 
aptus  ad  correptionem  faciendam  tenetur. 

h.  Superiores  (episcopi,  praelati,  parochi,  parentes,  domini,  magi- 
stratus etc.)  peccata  subditorum  suorum  tum  publica  tum  occulta  etiam 
cum  magno  suo  incommodo  emendare  et  impedire  tenentur,  quia  eorum 
obligatio  non  solum  ex  caritate,  sed  etiam  ex  iustitia  vel  pietate  pro- 
cedit. Ex  eadem  ratione  superiores  peccata  subditorum  non  solum 
corrigere  et  impedire,  sed  in  ea  etiam  inquirere  tenentur,  i.  e.  in  sub- 
ditos universim  et  in  personam  particularem,  si  peculiaris  ratio  ad  id 
cogat,  invigilare  debent. 

2.  Praeceptum  correptionis  fraternae  per  se  grave  est: 
si  enim  in  gravi  necessitate  proximi  corporali  ei  sub  gravi 
succurrere  tenemur  per  eleemosynam,  a fortiori  ei  subvenire 
tenemur  in  gravi  necessitate  spirituali  per  correptionem 
fraternam,  quae  est  eleemosyna  spiritualis. 

96.  Condiciones  requisitae.  Ut  hoc  praeceptum  sub 
gravi  obliget,  hae  quatuor  condiciones  requiruntur: 

a.  Ut  adsit  materia  gravis. 

Quodvis  peccatum  mortale  proximi,  quippe  quod  auferat  eius 
vitam  spiritualem,  censetur  esse  materia  gravis,  quae  inducit  obliga- 
tionem gravem  correptionis  fraternae;  qui  ergo  per  monitionem  fra- 
ternam peccatum  mortale  proximi  sine  ullo  incommodo  auferre  vel 
impedire  potest  idque  ex  vano  timore  negligit,  graviter  peccat. 

b.  Ut  adsit  spes  emendationis:  alias  enim  cessat  finis 
correptionis,  qui  est  emendatio  proximi,  ideoque  eius  ob- 
ligatio. 

a.  Ideo  personae  exiguae  auctoritatis  ab  hac  obligatione  excu- 
santur. In  dubio,  an  profutura  sit,  omittenda  est  monitio ; quare  etiam 
erga  eos,  quorum  indoles  ignota  est,  prudentia  suadet,  ut  potius  omit- 
tatur, ne  aegre  eam  ferentes  peiores  fiant.  Si  maior  fructus  postea 
speratur,  monitio  differri  potest,  etsi  interim  peccatum  iteretur. 


J)  Matth.  18,  15. 

2)  Eccli.  19,  13.  14. 

P.  Etsi  gravis  obligatio  cesset,  ubi  nulla  spes  fructus  apparet, 
manet  tamen  obligatio,  et  quidem  eo  maior,  quo  gravior  est  materia, 
de  qua  agitur,  etsi  spes  plus  minusve  probabilis  tantum  affulgeat. 
Attamen  non  aequalis  spes  fructus  requiritur,  ut  superior  et  ut  alius 
ad  correptionem  teneatur.  Superior  enim  monere  tenetur,  etsi  mo- 
dica spes  fructus  exsistat,  immo  si  ex  omissa  correptione  aliorum 
scandalum  sequeretur^  etiam  ad  monitionem  relate  ad  corripiendum 
inutilem  tenetur. 

y.  Licet  peccator,  praesertim  si  eodem  vitio  laboret,  a quo  corri- 
gendus sit  proximus,  ad  correptionem  exequendam  minus  aptus  ap- 
pareat, non  tamen  ideo  ab  obligatione  eximitur,  praesertim  si  sit 
superior:  nam  propter  peccatum  suum  nemo  a lege  naturali  eximitur. 
Peccatoris  correptio  erit  quidem  minus  efficax,  non  tamen  prorsus  in- 
utilis, si  delinquentem  non  exprobrando  peccatum,  sed  illud  proponendo 
eumque  monendo  corrigat'). 

c.  Ut  sine  magno  corripientis  incommodo  fieri  possit, 
cum  caritas  non  obliget  cum  tanto  onere. 

Qui  ergo  ob  nimiam  verecundiam  vel  pusillanimitatem  sine  magna 
difficultate  induci  non  potest  ad  correptionem  faciendam,  a mortali 
certe  excusatur,  nisi  sit  superior,  qui  ratione  officii  subditos  corrigere 
tenetur.  Pari  modo  timor,  ne  corripiendum  offendat  et  offensum  habeat, 
alium  a monitione  facienda  excusat,  sed  superiorem  certe  non  excusat. 

d.  Ut  vere  adsit  proximi  necessitas  spiritualis,  quae 
adesse  censetur,  si  haec  tria  concurrunt:  a.  si  certo  con- 
stat de  peccato  commisso  aut  de  voluntate  illud  commit- 
tendi ; |3.  si  correptio  necessaria  indicatur  ad  emendationem 
delinquentis:  si  enim  iam  se  emendavit  aut  mox  se  emen- 
daturum speratur,  correptio  superflua  est;  y.  ut  non  adsit 
alius  magis  vel  aeque  idoneus,  qui  correpturus  sit. 

Si  harum  condicionum  una  vel  altera  deest,  obligatio  aut  nulla 
erit  aut  levis  tantum;  quare  cum  raro  omnes  concurrant,  privati  ad 
correptionem  fraternam  (saltem  sub  gravi)  raro  obligantur,  nisi  forte 
relate  ad  personam,  quacum  valde  familiariter  agunt.  Scrupulosi 
autem  ab  hac  obligatione  omnino  excusantur,  quippe  qui  ad  hoc  munus 
inepti  sint:  tum  quia  propter  animi  perturbationem  discretione  ad 
corrigendum  tam  necessaria  carent,  tum  quia  ad  rationes  excusantes 
attendere  non  valent^). 

')  Gf.  Castropalao  tr.  6.  disp.  3.  punct.  7.  n.  1 ss.  Elhel-Bier~ 
haum,  Theologia  moral.^  (Paderbornae.  Typogr.  bonifac.  1894)  I.  par.  2. 
n.  311. 

Gury-Palmieri,  Compendium  theol.  moral.'*  (Prati.  Giachetti 
1898)  n.  233 

97.  Ordo  in  correptione  serrandus.  1.  Si  pecca- 
tum est  occultum,  in  correptione  fraterna  servandus  est 
ordo  a Christo  Domino  praescriptus:  a.  ut  fiat  secreto;  et 
si  monitio  frustra  adhibita  fuerit,  h.  ut  fiat  coram  uno  vel 
altero  teste  privato;  et  si  correptio  privata  frustra  adhibita 
fuerit,  c.  ut  fiat  publice  denuntiando  rem  superiori,  primo 
quidem  ut  patri,  secundario  etiam  ut  iudici^).  Hoc  prae- 
ceptum fundatur  in  lege  caritatis,  quae  postulat,  tum  ut 
proximus  cum  minimo  suo  incommodo  emendetur,  tum 
ut  servetur  fama  proximi.  Et  quia  caritas  per  se  sub 
gravi  obligat,  etiam  haec  praescriptio  per  se  sub  gravi 
servanda  est. 

2.  A necessitate  servandi  hunc  ordinem  excipiendi 
sunt  casus  sequentes,  in  quibus  res  statim  deferenda  est 
superiori  tamquam  patri:  a.  si  delinquentis  emendatio  aliter 
obtineri  non  potest  vel  saltem  facilius  et  efficacius  per 
superiorem  obtinetur:  nam  ad  bonum  spirituale  proximi 
procurandum  licet  eius  delictum  manifestare;  h.  si  pecca- 
tum est  publicum:  nam  in  hoc  casu  corripiendus  amisit 
ius  ad  famam;  c,  si  peccatum  vergit  in  damnum  com- 
munitatis vel  tertii:  nam  bonum  commune  praeferendum  est 
famae  hominis  privati,  et  bonum  innocentis  famae  male- 
factoris; d.  si  denuntiatio  vel  publica  correptio  necessaria 
est  ad  impediendum  scandalum,  ut  factum  est  a Paulo 
respectu  Petri'^) ; e.  si  corripiendus  iuri  suo  renuntiavit, 
id  quod  in  nonnullis  communitatibus  religiosis  obtinet. 

a.  Ergo  tantum  abest,  ut  denuntiatio  superioribus  facta  in  omni 
casu  sit  res  ignominiosa,  ut  quandoque  vel  lege  divina  sub  gravi  sit 
praecepta.  Unde  resolvitur  quaestio,  num  alumni  sub  gravi  teneantur 
denuntiare  occultos  corrwptores.  a.  Si  damnum  commune  timetur  ut 
complurium  corruptio  vel  domus  infamia,  denuntiare  tenentur  etiam 
cum  gravi  incommodo:  grave  enim  incommodum  non  excusat,  ubi  de 
damno  communi  agitur,  p.  Quodsi  non  timetur  nisi  unius  vel  alterius 
damnum,  non  tenentur  cum  gravi  incommodo,  quia  caritas  non  obligat 
cum  gravi  incommodo,  ubi  de  damno  privato  agitur.  Grave  incom- 


Matth.  18,  15  ss. 
2)  Gal.  2,  11.  14. 

modum  adesse  potest,  si  denuntians  proprium  scelus  fateri  debeat,  vel 
si  suspicionem  delatoris  apud  alios  incurrat* *). 

h.  In  communitatibus  religiosis  raro  fiet,  ut  delicta  non  possint 
statim  denuntiari  supeiiori,  tum  quia  superior  aptior  est  ad  correp- 
tionem faciendam,  tum  quia  alias  timendum  est,  ne  denuntiatio  penitus 
omittatur,  quando  superiori  facienda  esset:  etenim  si  privata  correptio, 
quae  praecessit,  ut  plerumque  fit,  inefficax  manet,  iam  pauci  adibunt 
superiorem  timentes,  ne  delinquenti  innotescat,  qui  eum  denuntiaverit^). 
Superior  autem  ex  sola  hac  denuntiatione  secreta  non  potest  defectum 
manifestare  (e.  g.  in  capitulo)  nec  procedere  ad  ordinarias  poenas,  sed 
subditum  secreto  monere  et  opportunis  mediis  corrigere  debet^j. 

c.  Pro  iis,  qui  in  hac  re  iuri  suo  renuntiarunt,  duo  moneri  debent: 
a.  Si  certo  constat  fratrem  perfecte  emendasse  peccatum  occultum 
neque  timendum  esse  periculum  relapsus  vel  damni,  non  licet  rem  de- 
nuntiare superiori,  nisi  frater  consentiat:  etsi  enim  in  hoc  casu  non 
laederetur  iustitia  ob  factam  renuntiationem,  laederetur  tamen  caritas^- 
Si  superior  immediatus  solus  per  se  corrigere  potest  delinquentem, 
ita  ut  periculum  relapsus  vel  damni  communis  non  sit  timendum,  non 
licet  delictum  manifestare  mediato  superiori. 

98.  De  obligatione  monendi  proximum  ex  igno- 
rantia invincibili  peccantem.  1.  Stricta  obligatio  mo- 
nendi proximum  in  homine  privato  non  exsistit,  sive  contra 
legem  naturae  sive  contra  legem  positivam  peccat,  quia 
praeceptum  monitionis  seu  correptionis  solum  est  de  pec- 
cato (formali)  proximi,  quod  ei  damnum  affert. 

S.  Alphonsus  (n.  36.)  cum  multis  aliis  docet  monendum  esse,  qui 
ignoranter  violat  legem  naturae,  quia  rem  intrinsecus  malam  facit; 
immo  complures  eum  quoque  monendum  esse  existimant,  qui  ex  igno- 
rantia iuris  divini  peccat^) ; concedunt  autem  eum  moneri  non  debere, 
qui  contra  legem  humanam  peccat,  ut  si  quis  ex  ignorantia  violat  ab- 
stinentiam. — Verum  hanc  obligationem  non  inducit  caritas  proximi, 
quippe  qui  nullum  damnum  subeat,  sed  reverentia  legi,  quae  materia- 
liter violatur,  debita;  haec  autem  non  inducit  tantam  obligationem. 

2.  Superior  autem  ignorantis  hunc  in  omnibus  casibus 
etiam  in  iis,  quae  solum  ex  praecepto  mala  sunt,  monere 

*)  Cf.  Genicot  I.  n.  221. 

‘D  S.  Alphons.  1.  4.  n.  245. 

Sporer-Bierhaum  I.  tract.  3.  n.  797. 

*)  Ballerini-Pahnieri  II.  n.  234. 

Cf.  Lacroix  1.  2.  n.  214.  Castropalao  I.  tract.  6.  disp.  3. 
punct.  4. 

Noldia,  De  praeceptis’. 

seu  instruere  tenetur:  ipsi  enim  incumbit  obligatio  monendi 
et  docendi  subditos  suos. 

3.  Quilibet  sive  superior  sive  privatus  ignorantem  mo- 
nere atque  instruere  debet  in  sequentibus  casibus:  a.  si 
peccatum  materiale  proximi  nocet  ipsi  delinquenti,  ut  si 
pravum  habitum  inducit;  h.  si  nocet  alteri,  ut  si  rem 
alienam  retineat;  c.  si  praebet  scandalum,  ut  si  sacerdos 
inscius  domum  meretriciam  ingrediatur;  d.  si  inhonorat 
Deum,  ut  si  quis  proferat  verba  blasphema,  quorum  sen- 
sum ignorat:  in  his  enim  casibus  cavendum  est  damnum 
proximi  vel  iniuria  Dei.  Et  superior  quidem  errantem 
monere  debet,  etsi  fructus  non  speretur,  ubi  ex  materiali 
peccato  subditi  scandalum  oritur;  privatus  autem,  solum 
si  monitionis  fructus  speretur. 


Articulus  sextus. 

De  peccatis  contra  caritatem  proximi. 

99.  Quae  sint  haec  iieccata.  Peccata  contra  cari- 
tatem proximi  alia  sunt  peccata  omissionis,  scilicet  omissio 
dilectionis  sive  internae  sive  externae,  quando  haec  prae- 
cepta est,  ut  omissio  debitae  eleemosynae  et  correptionis 
fraternae;  alia  sunt  peccata  commissionis,  quae  positivis 
actibus  caritati  proximi  contrariis  committuntur.  Haec  vel 
opponuntur  caritati  internae:  odium,  vel  caritati  externae: 
scandalum,  inductio,  cooperatio. 

§ 1.  De  odio, 

100.  Quantum  peccatum  sit.  1.  Odium  abominationis, 
quod  refertur  ad  qualitatem  proximi,  a.  licitum  est,  si  qua- 
litas absolute  mala  est;  h.  licitum  est,  si  actio  relative  mala 
est,  quatenus  mihi  vel  aliis  nocet,  nisi  abominatio  maior 
sit,  quam  actio  mala  meretur;  c.  peccatum  est,  idque  per 
se  mortale,  si  qualitas  simpliciter  bona  est  (pietas,  zelus). 

2.  Odium  abominationis,  quod  refertur  ad  ipsam  per- 
sonam proximi,  ex  genere  suo  mortale  peccatum  est,  ut- 

pote  contrarium  praecepto  caritatis,  quo  proximum  diligere 
tenemur;  attamen  ex  levitate  materiae  veniale  esse  potest. 

Simplex  displicentia  Vel  aversio  personae,  si  ei  malum  non  optetur, 
plerumque  veniale  peccatum  est;  ad  grave  tamen  peccatum  excrescit, 
si  quis  personam  proximi  penitus  aversatur  ut  amore  prorsus  indignam, 
quae  nullum  amorem  mereatur. 

3.  Odium  inimicitiae,  quod  proprie  peccatum  odii  est, 
ex  genere  suo  mortale  est,  tum  quia  adversatur  praecepto 
caritatis,  quod  sub  gravi  obligat,  tum  quia  odium  in  pro- 
ximum expresse  damnatur  tamquam  peccatum  grave : 
omnis,  qui  odit  fratrem  suum,  homicida  est^). 

Qui  ex  levi  displicentia  personae  proximo  exiguum  malum  optat, 
ob  parvitatem  materiae  leve  peccatum  committit.  — Qui  alteri  deli- 
berate grave  malum  exoptat  ex  displicentia  personae  aut  quia  ei  malum 
est,  graviter  peccat  contra  caritatem  odio  inimicitiae.  — Item  qui  de- 
liberate gaudet  de  magno  malo  alterius,  quia  ipsius  malum  est,  odio 
inimicitiae  graviter  peccat  contra  caritatem.  — Item  qui  deliberate 
tristatur  de  bono  proximi,  quia  eius  bonum  est,  odio  inimicitiae  gra- 
viter peccat.  At  malum  alteri  optare  et  de  eo  gaudere,  non  quatenus 
ei  malum  est,  sed  quatenus  ipsi  vel  aliis  bonum  est,  servato  ordine 
caritatis,  licitum  est^). 

^lota.  Qui  de  odio  se  accusant,  non  statim  arguendi  sunt  pec- 
cati, praesertim  peccati  mortalis.  Saepe  enim,  quod  odium  dicunt,  non 
est  aliud  quam  naturalis  quaedam  antipathia  seu  animi  aversio  orta 
ex  diversitate  indolis,  quae  aversio  utpote  involuntaria  non  est  pec- 
catum; vel  est  abominatio  qualitatis  seu  actionis  malae,  quae  iure 
merito  displicet;  vel  tandem  desiderium  mali  ex  honesto  fine  est,  quod 
pariter  peccatum  non  est ; sed  periculosa  haec  sunt,  quia  facile  transire 
possunt  in  abominationem  et  malevolentiam  adversus  personam.  Etenim 
si  motus  aversionis  et  antipathiae  naturalis  non  reprimantur^  facile  a 
voluntate  approbantur  et  sic  in  actus  odii  degenerant. 

101.  De  maledictione.  Maledictio  est  vocalis  impre- 
catio mali;  maledictio  itaque  est  peccatum  externum,  quod 
ex  odio  vel  ira  procedit. 

1.  Maledictio  est  peccatum  ex  genere  suo  grave,  quia 
opponitur  praecepto  caritatis,  quod  sub  gravi  obligat;  qui 


q 1.  loan.  3,  15. 

-’)  Cf.  De  principiis''^  n'  329. 

ergo  proximo  ex  odio  inimicitiae  grave  malum  serio  et 
deliberate  imprecatur,  grave  peccatum  committit. 

2.  In  concreto  tamen  maledictiones  saepe  a mortali 
excusantur  ex  defectu  triplicis  condicionis,  quae  requiritur, 
ut  maledictio  sit  mortalis:  a.  propter  inadvertentiam  ad 
gravitatem  rei,  ut  saepe  contingit  in  vehementi  ira; 
b.  propter  defectum  consensus,  quia  non  serio  et  cum 
voluntate,  ut  eveniant,  proferuntur,  sed  solum  aut  ad 
significandam  indignationem  aut  ad  terrorem  aliis  (filiis, 
subditis)  incutiendum ; c.  propter  levitatem  mali,  quod 
quis  alteri  imprecatur. 

3.  Maledictio,  quae  fit  praesenti,  saepe  etiam  rationem 
contumeliae  habet,  quia  non  solum  caritatem,  sed  etiam 
honorem  alteri  debitum  laedit.  Hinc  fieri  potest,  ut  graves 
maledictiones,  quae  veniales  tantum  sunt,  quia  non  serio 
dicuntur,  ratione  contumeliae  fiant  graves,  ut  si  subditus 
superiori  vel  filius  patri  in  faciem  malediceret. 

§ 2,  De  scandalo» 

102.  Definitio.  Scandalum  a s.  Thoma  definitur:  dic- 
tum vel  factum  minus  rectum  praebens  alteri  occasionem 
ruinae  spiritualis^). 

a.  A scandalo  proprie  et  stricte  tali,  quod  exhibet  data  definitio, 
distinguendum  est  scandalum  latiore  et  improprio  sensu  acceptum,  quo 
frequenter  significatur  admiratio  vel  rumor  in  populo  excitatus  ob  in- 
solitam actionem,  quin  tamen  quispiam  ad  peccatum  incitetur. 

h.  Dictum  vel  factum,  quibus  verbis  non  solum  actio  externa  po- 
sitiva, sed  etiam  omissio  externa  intelligi  debet,  cum  etiam  omissio 
praecepti  aliis  occasio  peccandi  esse  possit.  Minus  7'ectum,  quod  sci- 
licet malum  est  vel  saltem  speciem  mali  habet,  ut  cum  die  prohibito 
is  coram  aliis  carnes  comedit,  qui  dispensatus  est.  Si  actio  in  se  bona 
vel  indifferens,  quae  speciem  mali  non  habet,  alteri  ansa  peccandi  est, 
non  actio,  sed  potius  mala  peccantis  dispositio,  scilicet  fragilitas  vel 
malitia,  occasio  peccati  est. 

c.  Praebens  alteri  occasionem,  quod  scilicet  sua  praesentia,  quin 
in  eius  voluntatem  positivum  influxum  exerceat,  proximo  ansam  praebet 
ad  peccatum  se  determinandi : peccatum  ipsum  totum  est  ab  alterius 
voluntate  libere  ad  actum  peccaminosum  se  determinante.  De  ratione 

igitur  scandali  est,  ut  proximo,  cuius  voluntas  ad  peccandum  nondum 
est  determinata,  sua  exsistentia  ansam  praebeat  ad  peccandum. 

d.  Ruinae  sinritualis:  ad  verum  scandalum  non  requiritur,  ut 
peccatum  proximi  reipsa  sequatur,  sed  sufficit,  ut  ex  actione  posita  con- 
sideratis adiunctis  sequi  possit  et  forte  secuturum  praevideatur.  At  nihil 
refert,  utrum  proximus  ad  idem  an  ad  peccatum  prorsus  diversum  in- 
ducatur. Peccatum  coram  aliis  commissum  habet  rationem  scandali,  si 
illi,  coram  quibus  peccatum  committitur,  exinde  praevidentur  trahendi 
ad  peccatum,  quod  alias  non  commisissent;  at  non  habet  rationem  scan- 
dali, si  illi,  coram  quibus  peccatum  committitur,  aut  ad  peccandum  iam 
determinati,  aut  ita  in  probitate  firmati  sunt,  ut  non  sit  timendum  pec- 
catum. Qui  suo  exemplo  aliis  ansam  praebet  omittendi  rem  quidem 
bonam,  sed  non  praeceptam  e.  g.  orationem  ante  vel  post  mensam,  pa- 
riter non  committit  peccatum  scandali,  quia  non  allicit  ad  peccandum. 

103.  Divisio  scandali.  1.  Scandalum  dividitur  in 
activum  et  passivum;  activum  dicitur  actio,  quae  proximo 
praebet  occasionem  peccandi,  et  passivum  dicitur  ipsum 
peccatum,  ad  quod  committendum  proximo  praebetur 
occasio. 

a.  Definitio  initio  posita  soli  scandalo  activo  convenit.  Scandalum 
passivum  solet  dici  peccatum  occasionatum. 

b.  Scandalum  activum  et  passivum  non  semper  invicem  connec- 
tuntur;  potest  enim  haberi  activum,  quin  sequatur  passivum,  quod 
secuturum  putabatur;  et  potest  haberi  passivum,  quin  praecedat  acti- 
vum, id  quod  ex  definitione  scandali  pharisaici  patet. 

2.  Scandalum  activum  dividitur  in  directum  et  in- 
directum, prout  peccatum  alterius  intenditur  aut  non  in- 
tenditur, sed  solum  praevidetur;  scandalum  directum 
iterum  dividitur  in  diabolicum^  quando  peccatum  alterius 
intenditur,  quia  offensa  Dei  vel  ruina  spiritualis  proximi 
est,  et  in  simpliciter  directum,  quando  peccatum  proximi 
intenditur  ob  alium  finem,  e.  g.  quia  utilitatem  vel  de- 
lectationem scandalizanti  affert. 

3.  Scandalum  passivum,  duplex  est:  datum,  quando 
oritur  ex  actione,  quae  natura  sua  proximo  praebere 
potest  ansam  peccandi;  acceptum,  quando  peccatum  oritur 
quidem  occasione  actionis  alterius,  quae  tamen  non  natura 
sua,  sed  solum  ob  malam  dispositionem  scandalizati  ansam 
peccandi  praebet.  Quod  si  accidit  ex  scandalizati  igno- 

rantia  vel  infirmitate  tantum,  dicitur  scandalum  pusillorum^ 
ut  si  iuvenis  ex  honesto  ornatu  mulieris  ansam  sumit  pec- 
candi; si  autem  accidit  ex  mera  malitia  alterius,  dicitur 
scandalum  pharisaicum^  ut  si  pater  ex  exercitiis  pietatis 
filiae  suae  ansam  sumit  blasphemandi. 

Cum  haec  divisio  non  ab  omnibus  eodem  modo  accipiatur,  atten- 
dendum est  ad  sensum,  quem  singuli  auctores  hisce  terminis  subiiciunt. 

104.  Malitia  scandali.  1.  Scandalum  activum  est 
peccatum  ex  genere  suo  grave  contra  praeceptum  caritatis. 
Ideo  Christus  Dominus : Qui  scandalizaverit  unum  de  pusillis 
istis,  qui  in  me  credunt,  expedit  ei  etc.  Vae  homini  illi, 
per  quem  scandalum  veniV).  Et  sane  si  caritas  obligat 
ad  proximum  corrigendum  et  ad  impediendum,  ne  cadat, 
multo  magis  obligat  ad  eum  ad  peccatum  pravo  exemplo 
non  incitandum. 

a.  Peccatum  scandali  ordinarie  erit  grave  vel  leve,  prout  occa- 
sionem praebet  graviter  vel  leviter  peccandi;  ergo  gravitas  scandali 
ordinarie  desumenda  est  ex  gravitate  peccati,  ad  quod  alter  incitatur, 
non  ex  gravitate  actionis,  qua  alter  ad  peccandum  incitatur;  quare 
fieri  potest,  ut  quis  per  mortale  peccatum  solum  leve  scandalum, 
econtra  per  veniale  peccatum,  quin  etiam  per  actum  ex  se  indiffe- 
rentem grave  scandalum  praebeat,  qui  e.  g.  dignitate  et  existimatione 
praecellit,  facile  grave  scandalum  praebet,  ut  si  sacerdos  ancillam 
populo  suspectam  apud  se  retineat.  Ordinarie,  quia  excipiendum  est 
scandalum  (passivum),  quod  fere  ex  malitia  vel  nimia  infirmitate  oritur. 

h.  Ideo  tum  parentes  et  superiores,  tum  etiam  clerici,  sacerdotes, 
religiosi  sedulo  cavere  sibi  debent  a quavis  actione  minus  recta:  illi 
quidem,  quia  liberi  et  subditi  semper  propensi  sunt  ad  parentum  et 
superiorum  mala  exempla  sectanda,  hi  vero,  quia  facile  ansam  prae- 
bent, ut  in  aliis  amor  virtutis  et  pietatis  minuatur,  ut  alii  male  de 
clericis  et  religiosis  iudicent  et  loquantur,  religionem  eiusque  exercitia 
contemnant. 

c.  Qui  homini  valde  prono  in  gravia  peccata  committenda  levem 
tantum  occasionem  praebet  mortaliter  peccandi,  gravi  scandalo  non 
peccat,  quia  grave  illius  peccatum  magis  ex  eius  malitia  et  prava 
consuetudine  quam  ex  levi  occasione  oritur.  Ideo  pueri,  qui  sciunt 
parentes  ex  levibus  quibusque  inoboedientiis  ansam  sumere  graviter 

blasphemnndi  ac  maledicendi,  graviter  non  peccant;  nec  puellae,  quae 
vanis  suis  levitatibus  iuvenibus  ansam  praebent  graviter  peccandi ‘). 

2.  Scandalum  directum  speciale  peccatum  est  etiam 
contra  illam  virtutem,  ad  quam  laedendam  proximus  in- 
citatur: quaelibet  enim  virtus  prohibet,  tum  ne  ipsi 
illam  violemus,  tum  ne  velimus,  ut  ab  aliis  violetur; 
per  scandalum  autem  indirectum  solum  contra  caritatem 
peccatur. 

a.  Quoad  scandalum  indirectum  s.  Alphonsus  (n.  45)  affirmat 
duplex  peccatum  committi,  contra  caritatem  et  contra  illam  virtutem, 
quae  per  scandalum  passivum  laeditur;  alii  autem  cum  deLugoYeYms 
id  negant  aientes  peccari  quidem  in  hoc  casu  contra  caritatem,  non 
autem  contra  illam  quoque  virtutem,  ad  quam  violandam  alius  in- 
directe incitatur:  nam  quaelibet  virtus  postulat  quidem,  ne  ipsa  vio- 
letur neve  alius  ad  ipsam  violandam  directe  excitetur,  at  non  postulat 
ut  eius  violatio  impediatur,  id  quod  est  caritatis^).  Qui  ergo  exemplo 
suo  inducit  alios  ad  furandum,  peccat  quidem  contra  caritatem,  non 
autem  contra  iustitiam,  modo  peccatum  aliorum  ne  intenderit  neve 
exhortatione,  consilio  vel  mandato  usus  sit. 

&.  Quare  necesse  non  est  in  confessione  speciem  declarare  peccati, 
quod  alius  propter  scandalum  indirectum  commisit,  sed  sufficit  dicere: 
fui  alteri  (aliis)  occasio  peccandi,  vel  alteri  (aliis)  malo  exemplo  scan- 
dalo fui.  Qui  vero  scandalum  directum  commisit,  in  confessione  non 
satisfacit,  si  dicat  se  scandalum  dedisse  vel  alium  incitasse  ad  pec- 
catum, sed  declarare  etiam  debet  speciem  peccati,  ad  quod  alium 
pertraxit. 

f.  Scandcdum  diabolicum  insuper  specialem  malitiam  habet  contra 
caritatem  Dei. 

105.  Principia  de  permissione  scandali  passivi. 

1.  Quamvis  actio  bona  vel  indifferens,  quae  ne  speciem 
quidem  mali  habet,  proprie  scandalum  datum  non  sit, 
eam  tamen  ex  caritate  omittere  debemus,  ubi  sine  incom- 
modo fieri  potest,  ut  proximi  peccatum  impediatur ; ex 
quavis  tamen  causa^  etsi  non  gravi,  eam  ponere  licet. 

a.  Ergo  etiam  scandalum  imsillorum  vitari  debet,  si  facile  fieri 
potest.  Scandalum  pharisaicum  ordinarie  quidem  curandum  non  est; 


0 Berardi,  Praxis  confessariorum®  (Faventiae.  Novelli.  1898)  I. 
n.  271  ss.  Genicot  1.  n.  232. 

^)  Gf.  Lugo,  De  poenit.  disp.  16.  n.  157  ss. 

attamen  sine  ulla  causa  non  licet  ponere  actionem,  ob  quam  alius,  etsi 
ex  mera  malitia,  peccaturus  praevidetur,  quia  caritas  postulat,  ne  sine 
ulla  causa  proximo  exhibeamus  occasionem  peccandi. 

h.  Notandum  est  scandalum  aliorum  vitari  posse  actionem  omit- 
tendo vel  eam  in  aliud  tempus  differendo  vel  eam  occultando  et,  si 
actio  aliquam  mali  speciem  prae  se  fert,  proximum  de  actionis  recti- 
tudine admonendo  (adesse  e.  g.  causam  excusantem,  dispensationem) ; 
si  tamen  facta  admonitione  nihilominus  scandalum  perdurat,  illud 
pharisaicum  censeri  debet. 

2.  Licere  aliquando  actionem  ponere,  etsi  peccatum 
proximi  inde  secuturum  praevideatur,  constat  ex  noto 
principio : ubi  ex  actione  bona  vel  indifferenti  sequitur 
duplex  effectus,  alter  bonus  (commodum  scandalizantis) 
et  alter  malus  (peccatum  proximi),  hic  ex  causa  iusta 
necessitatis  vel  utilitatis  permitti  potest. 

106.  Reg:ulae  de  permissione  scandali^).  Ut  haec 
principia  securius  applicentur,  sequentes  regulae  notandae 
sunt,  in  quibus  tamen  scandalum  pharisaicum  non  at- 
tenditur. 

1.  Opera  praecepta  lege  naturae  negativa,  immo  etiam 
affirmativa  in  iis  circumstantiis,  in  quibus  lex  vere  urget, 
propter  scandalum  nunquam  omittere  licet. 

Ratio  est,  quia  haec  nunquam  sine  peccato  omitti  possunt:  ideo 
nunquam  licet  mentiri  vel  peierare  ad  evitandum  scandalum;  nec  licet 
omittere  professionem  fidei,  ubi  praecepta  est,  ad  impediendum  pec- 
catum tyranni,  vel  susceptionem  baptismi  propter  scandalum  parentum. 

2.  Opera  praecepta  lege  positiva  sive  divina  sive  hu- 
mana propter  scandalum  omitti  possunt,  sed  non  debent, 
nisi  forte  una  alterave  vice. 

a.  Ratio  primi  est,  quia  concurrentibus  duobus  praeceptis,  quae 
simul  servari  non  possunt,  praevalet  praeceptum  naturale  vitandi  scan- 
dalum. Hinc  potest  parochus  die  festo  non  ieiunus  celebrare  ad  vi- 
tandum scandalum  populi,  quod  aliter  vitari  non  potest. 

h.  Quoad  secundum  notandum:  una  alterave  vice,  i.  e.  si  peri- 
culum scandali  mox  ablatum  iri  praevidetur,  haec  praecepta  omittenda 
esse  a plerisque  aflBrmatur,  quia  praeceptum  naturale  praeferendum 
est  positivo,  et  quia  omissio  non  affert  magnum  incommodum;  id 

Gf.  Reuter,  Theologia  moralis  II.  tr.  1.  n.  137.  Lehmkuhl  I.  n.  635. 

autem  saepius  seu  ad  longum  tempus  fieri  debere  omnes  negant,  quia 
hoc  nimis  grave  esset.  Ideo  dicunt  debere  virginem,  quae  sciat  iuvenem 
ex  suo  aspectu  scandalizari,  una  alterave  vice  omisso  sacro  domi  manere; 
et  pari  modo  uxorem  debere  omittere  sacrum  vel  ieiunium,  si  sciat 
maritum  ex  observatione  praeceptorum  blasphemandi  occasionem  sumere; 
at  certe  non  tenentur  ipsae  ad  longum  tempus  haec  praecepta  omittere, 
quia  nimis  onerosum  hoc  esset.  Sed  cum  sententia  ad  breve  tempus 
eas  obligans  certa  non  sit,  practice  ad  omittendam  rem  praeceptam 
obligari  non  possunt. 

c.  Notandum  est  id  solum  valere,  si  quis  sciat  determinatam 
personam  ex  sua  actione  scandalum  sumere:  ex  timore  enim,  ne  actio 
alicui  indeterminato  sit  scandalo,  non  debet  omitti,  quia  obligatio  etiam 
hoc  periculum  praecavendi  nimis  gravis  et  molesta  esset. 

3.  Opera  non  praecepta  sive  bona  sive  indifferentia 
tenemur  omittere  ad  evitandum  scandalum,  si  sine  gravi 
incommodo  fleri  potest,  cum  gravi  autem  incommodo  non 
tenemur. 

Ideo  si  mulier  sciret  se  determinato  viro  ansam  esse  peccandi, 
teneretur  eius  conspectum,  si  facile  posset,  fugere  e.  g.  incedendo  per 
aliam  viam,  non  accedendo  ad  fenestram  ; ad  longum  tempus  autem 
id  facere  non  teneretur,  quia  nimis  durum  ipsi  esset  sua  libertate  diu 
j)iivari.  Non  tenetur  ad  praecavendum  scandalum  a publica  deambu- 
latione abstinere,  quia  nimis  onerosum  censetur. 

4.  Bona  temporalia  ad  evitandum  scandalum  dimitti 
debent,  si  sunt  levioris  momenti;  si  autem  sunt  maioris 
momenti,  necessario  dimitti  non  debent.  Ratio  est,  quia 
bonum  spirituale  aliorum  proprio  bono  temporali  non 
solum  praeferri  potest;  sed,  ubi  facile  fieri  potest,  prae- 
ferri etiam  debet;  cum  gravi  autem  incommodo  caritas 
non  obligat. 

Hinc  nemo  tenetur  plus  solvere  operario,  quem  praevidet  blas- 
phematurum:  hoc  enim  incommodum,  licet  in  se  leve,  fit  tamen  grave, 
quia  saepe  occurrere  potest,  et  quia  homines  impii  exinde  fierent  auda- 
ciores.  — Parochi  non  tenentur,  immo  nec  possunt  omittere  ea,  quae 
ad  bona  ecclesiastica  conservanda  necessaria  sunt  e.  g.  lites,  exactiones 
iarium  stolae  ad  evitanda  scandala  inde  oritura;  tenentur  autem  apta 
monitione  scandalum  impedire  e.  g.  exponendo  rationem  exactionis. 

Quaestiones  particulares  de  scandalo. 

107.  l)e  oruatu  mulierum,  a.  Praeprimis  attendendum  est 
ad  intentionem,  qua  mulier  se  ornat:  id  enim  fieri  potest,  ut  de- 

centiam  status  iuxta  morem  patriae  servet,  ut  viro  placeat,, 
ut  sponsum  inveniat,  ut  defectus  corporis  celet,  et  hae  quidem 
intentiones  licitae  sunt;  deinde  id  fieri  potest  ex  levitate  vel 
vanitate  ad  pulchritudinem  ostendendam,  et  istae  intentiones  le- 
viter peccaminosae  sunt;  tandem  id  fieri  potest  ad  virorum  con- 
cupiscentiam et  impurum  amorem  provocandum,  et  haec  intentio 
grave  peccatum  est. 

Ergo  faciem  linire  fuco  ac  pigmentis  erit  mortale,  si  fiat  ad  Lisci- 
viam,  veniale,  si  solum  ad  fingendam  pulchritudinem,  nullum,  si  fiat 
ad  occultandum  aliquem  defectum, 

h.  Quod  ornatiiyn  ipsum  attinet,  honestus  et  statui  iuxta  mo- 
rem patriae  conveniens  licitus  et  mulieribus  permittendus  est; 
ergo  non  tenentur  dimittere  ornatum  decentem  et  honestum,  licet 
alii,  etsi  determinati,  inde  ad  concupiscentiam  alliciantur:  nam  a 
vestimentis  et  ornamentis  modestis,  quae  sunt  iuxta  consuetudinem 
patriae,  abstinere  nimium  onus  esset,  quod  caritas  ad  impedien- 
dum alterius  peccatum  non  exigit. 

c.  Ornatus  immodestus  et  graviter  peccaminosus  semper  grave 
scandalum  est,  quia  alios  graviter  et  proxime  ad  libidinem 
provocat^). 

Ubi  de  ornatu  muliebri  inhonesto  loquuntur  auctores,  potissimum 
denudationem  pectoris  prae  oculis  habent.  Quaenam  denudatio  graviter 
inhonesta  sit,  multum  a consuetudine  dependet:  assueta  enim  minus 
alliciunt;  hinc  fieri  potest,  ut  ornatus,  qui  in  uno  loco  grave  scan- 
dalum non  est,  in  altero  occasionem  praebeat  graviter  peccandi.  Ideo 
communi  consensu  docent  auctores  graviter  peccare  posse  mulierem 
ornatum  alicubi  introducentem,  qui  alibi  ob  consuetudinem  iam  diu 
vigentem  graviter  scandalosus  non  est. 

d.  Ornatus  superfluus  et  venialiter  peccaminosus  e.  g.  denudatio 
pectoris  non  graviter  inhonesta,  grave  scandalum  non  est,  quia 
leviter  et  remote  tantum  ad  peccatum  allicit;  quam  ob  rem  sub 
gravi  ab  eiusmodi  ornatu  abstinere  mulieres  non  tenentur.  Si  tamen 
mulieri  constet  de  gravi  periculo  lahendi  alicuius  viri  determinati, 
quod  periculum  post  breve  tempus  cessabit,  sub  gravi  tenetur  pro 
eo  tempore  ab  eiusmodi  ornatu  abstinere‘0. 

Mulier,  quae  sine  iusta  causa  utitur  veste  virili,  aut  vir,  qui 
utitur  veste  muliebri,  leve  peccatum  commitit,  quia  hoc  per  se  leve 
periculum  libidinis  et  leve  scandalum  inducit;  si  haec  mutatio  vestis 


q S.  Alplionsus  n.  55.  Qualis  ornatus  dicendus  sit  graviter  im- 
modestus, ex  iis  diiudicari  debet,  quae  De  sexto  praecepto^  n.  48. 
dicuntur. 

2)  Cf.  Lessius,  De  iustitia  etc.  1.  4.  c.  4.  n.  112  ss. 

ex  insta  causa  fiat  e.  g.  ad  se  occultandum,  ad  honestam  recrea- 
tionem etc.,  nullum  peccatum  est^). 

108.  De  picturis  et  statuis  ohscoeuis.  Obscoenae  seu  im- 
pudicae dicuntur  picturae  et  statuae,  quae  communiter  ad  libi- 
dinem excitant;  id  autem  fieri  potest  aut  propter  scenam,  quam 
exhibent,  aut  propter  nuditatem  personarum,  quae  repraesen- 
tantur. Quare  obscoenae  sunt,  tum  quae  actionem  plus  minusve 
turpem  repraesentant,  tum  quae  partes  corporis  inhonestas  aspec- 
tui exhibent;  quae  vero  tectis  partibus  inhonestis  alias  detectas 
habent,  saltem  si  imagines  viriles  sunt,  obscoenae  non  censentur, 
neque  effigies  infantium,  etsi  prorsus  detectae,  obscoenae  sunt, 
quia  minus  excitant.  Itaque  grave  scandalum  committunt: 

a.  Qui  imagines  vel  statuas  notabiliter  obscoenas  effingunt 
excepto  tamen  casu,  quo  id  ex  iusta  causa  fiat,  ut  si  aliquid 
eiusmodi  pingendum  vel  fingendum  sit  ad  scientiam  anatomicam 
docendam. 

h.  Qui  eiusmodi  imagines  vel  statuas  in  suis  officinis  vel  in 
domibus  et  hortis  vel  etiam  in  musaeis  et  pinacothecis,  ad  quae 
omnes  accedere  possunt,  publice  exponunt. 

c.  Qui  imagines  et  statuas  etiam  non  graviter  obscoenas  in 
piihlicis  ijlateis  exponunt:  has  enim  omnes  vident,  immo  non  videre 
vix  possunt;  attenta  autem  hominum  communi  fragilitate  semper 
complures  erunt,  qui  ex  eiusmodi  rebus  grave  scandalum  sumunt, 
etsi  non  sint  graviter  obscoenae. 

d.  Nullatenus  concedi  potest,  quod  dicitur,  opera  artis,  etsi 
in  se  inhonesta,  non  esse  consideranda  tamquam  occasionem  pec- 
candi, sed  unumquemque  ea  aspicere  eorumque  artificio  licite  frui 
posse.  Omissa  enim  quaestione,  num  repraesentationes  obscoenae 
vere  dici  mereantur  opera  artis,  quatenus  ipsae  excitant  libidinem, 
certe  non  cessant  esse  occasiones  peccati  et  proinde,  quemad- 
modum sine  restrictione  commendari  non  possunt,  ita  eorum  aspectu 
licite  frui  non  potest  is,  qui  aliam  rationem  excusantem  non  habet, 
nisi  studium  comparandi  sibi  universalem,  ut  dicunt,  culturam. 
Quibus  addendum  est  opera  artis  antiquae,  etsi  per  se  obscoena 
minus  libidinem  excitare  quam  opera  artis  recentis.  Ideo  pro- 
bandum est,  quod  habet  Aertnys,  „im agines  et  statuas  impudicas, 
at  eximiae  artis,  ab  artificibus  insignibus  anterioris  aetatis  con- 
fectas in  aliqua  aula  (musaei  vel  pinacothecae)  seorsum  exponi 
posse  ea  lege,  ut  non  omnibus  pateat  introitus,  sed  solis  artis 
peritis  maturae  aetatis"^). 

D Gf.  s.  Alphonsm  n.  .52. 

2)  Aertnys,  Theologia  moralis^  (Paderbornae.  Schoningh.  1808) 
r.  n.  72. 

10t>.  De  participatione  iu  funeribus  civilibus,  a.  Comitari 
funus  defuncti,  qui  e.  g.  ob  suicidium  sepultura  ecclesiastica  pri- 
vatur, peccatum  non  est,  quia  interventus  ut  actio  mere  civilis 
consideratur,  quando  funus  sine  peculiari  sollemnitate  ecclesia- 
stica vel  civili  instituitur. 

&.  Si  funera  cum  peculiari  sollemnitate  civili  peraguntur, 
interventus  per  se  illicitus  est,  tum  quia  censetur  lavor  prae- 
stitus vel  personae  vel  sectae  impiae,  quae  eiusmodi  funus  exigit 
vel  parat,  tum  quia  gignit  scandalum. 

Ubi  ergo  haec  duplex  ratio  cessat,  participatio  in  funere  civili 
potest  fieri  licita;  cessat  autem:  a.  in  locis,  in  quibus  eiusmodi  funera 
saepius  iam  habita  sunt  et  ideo  minus  attenduntur:  in  his  enim  ad- 
iunctis  participatio  censetur  actus  mere  civilis,  praesertim  pro  iis,  qui 
ratione  cognationis  vel  amicitiae  cum  defuncto  arctius  connectuntur : 
P.  pro  iis,  qui  morali  necessitate  funeri  interesse  debent  ut  milites  a 
ducibus  coacti,  baiuli  feretri,  qui  alias  ofiBcio  privarentur,  subditi,  qui 
a superioribus  interesse  iubentur:  ubi  enim  moralis  necessitas  inter- 
veniendi publice  nota  est  aut  facile  cognosci  potest,  omnes  intelligunt 
interventum  materialiter  tantum  fieri  ad  gravia  damna  evitanda. 

c.  Si  funus  civile  ita  instituitur,  ut  francomurarii  vel  soci- 
alistae  cum  signis  et  vexillis  suis  interveniant  et  signa  sectae 
suae  feretro  apponant,  assistentia  multo  difficilius  permitti  po- 
test: cum  enim  eiusmodi  funera  rationem  habeant  sollemnitatis 
ab  impia  secta  institutae,  qui  illis  sine  gravi  necessitate  interest, 
sectam  approbare  censetur*). 

^ 3.  De  inductione. 

110.  Notio.  Inductio  seu  seductio  vel  sollicitatio  ad 
peccandum  est  actio  externa,  qua  alius  explicite  et  directe 
ad  peccandum  provocatur.  Inductio  variis  actionibus  fieri 
potest:  verbis  vel  scripto,  nutibus  vel  gestu. 

Inductio  cum  scandalo  eo  convenit,  quod  inductio  et  scandalum 
proximum  ad  peccatum  nondum  determinatum  ad  peccandum  excitant. 
Differt  autem  a scandalo  indirecto,  eo  quod  inductio  semper  coniuncta 
est  cum  intentione  alium  trahendi  ad  peccatum.  A scandalo  directo 
autem,  quo  peccatum  proximi  intenditur,  eo  differt,  quod  scandalum 
est  occasio,  inductio  autem  causa  alieni  peccati.  Ideo  per  inductionem 
contrahitur,  per  scandalum  directum  autem  non  contrahitur  obligatio 
restituendi. 


b Cf.  Genicot  I.  n.  236.  Berardi,  Praxis  confessariorum®  I.  n.  333.- 
Villada,  Casus  consc.'-^  (Bruxellis.  Vromant.  1885)  II.  p.  103  ss. 

111.  Malitia  inductionis.  1.  Inductio  est  gravis  vel 
levis  prout  peccatum,  ad  quod  committendum  alius  pro- 
vocatur, grave  vel  leve  est,  nisi  habitualiter  iam  sit  paratus 
ad  peccatum  data  occasione  committendum. 

Qui  alium  invitat  ad  grave  furtum  secum  committendum,  grave 
seductionis  peccatum  committit,  si  alius  non  solet  furari;  at  seductione 
graviter  non  peccat,  si  alium  iam  scit  furtis  esse  assuetum. 

2.  Quodvis  peccatum  inductionis  duplicem  malitiam 
continet y alteram  contra  caritatem,  quia  proximo  malum 
infert,  alteram  contra  virtutem,  ad  quam  laedendam  alius 
provocatur,  quia  quodvis  praeceptum  exigit,  ne  alius  ad 
ipsius  laesionem  directe  provocetur. 

a.  Ideo  non  satisfacit  in  confessione,  qui  de  hoc  peccato  se  ac- 
cusat: alium  ad  peccandum  seduxi,  sed  insuper  addere  debet  speciem 
peccati,  ad  quod  alium  provocavit:  alium,  ad  furandum  seduxi. 

h.  In  peccatis  tamen,  quae  natura  sua  complicem  habent,  ut  for- 
nicatio, adulterium,  turpiloquium  etc.,  non  est  necesse,  ut  circumstantia 
inductionis  in  confessione  declaretur,  sed  sufficit,  ut  dicatur  e.  g.  ad- 
ulterium commisi,  turpia  locutus  sum : quia  namque  cum  altero  peccans 
e,  g.  fornicando  cooperatione  iam  contra  caritatem  peccat,  circumstantia 
inductionis,  quae  item  contra  caritatem  est  et  ad  hoc  peccatum  coope- 
rationis accedit,  solum  est  circumstantia  aggravans,  nisi  alter  dolo  vel 
minis  ad  peccatum  seducatur,  id  quod  esset  contra  iustitiam. 

112.  Num  liceat  petere  ah  altero,  quod  ipse  sine  pec- 
cato non  praestabit.  1.  Nunquam  licitum  est  petere,  quod 
alter  sine  peccato  praestare  non  potest  e.  g.  sacramentum 
ab  excommunicato  vitando:  talis  enim  petitio  est  vera  in- 
ductio ad  peccatum.  Ideo  non  licet  petere  a notario  vel 
custode,  quod  est  contra  eius  officium. 

2.  Si  res,  quae  petitur,  sine  peccato  praestari  potest, 
exsistente  gravi  causa  licite  peti  potest,  etsi  alter  eam  sine 
peccato  non  praestabit  e.  g.  mutuum  ab  usurario,  iura- 
mentum  a peieraturo,  sacramentum  a sacerdote  exsistente 
in  statu  peccati:  nam  ex  iusta  causa  licitum  est  permit- 
tere alterius  peccatum.  At  sine  gravi  causa  id  non  licet, 
ut  si  res  sine  notabili  incommodo  aeque  ab  alio  baberi 
posset,  qui  eam  sine  peccato  praestabit. 

113.  Num  liceat  suadere  minus  malum  ad  impedien- 
dum maius ^ ad  quod  patrandum  alter  determinatus  est 
e.  g.  ei,  qui  vult  occidere  inimicum,  suadere,  ut  eum 
potius  percutiat^). 

1.  Quando  proximus  a peccato,  ad  quod  patrandum 
determinatus  est,  nulla  ratione  averti  potest,  licet  ei  ad 
impediendum  maius  malum  suadere  minus,  ad  quod  tamen 
committendum  iam  paratus  est:  non  enim  suadetur  ab- 
solute malum,  sed  ei,  qui  omnino  iam  facturus  est  malum, 
suadetur,  ne  faciat  tantum  malum,  sed  potius  eligat  minus, 
quae  quidem  suasio  bona  est“). 

a.  Duplex  ergo  condicio  requiritur,  ut  haec  inductio  licita  sit: 
a.  ut  proximus  a maiore  peccato  non  possit  averii;  etenim  si  peccatum 
prorsus  impediri  potest,  suasio  minoris  mali  non  est  amplius  bona; 
P.  ut  proximus  ad  patrandum  peccatum,  quod  suadetur,  iam  sit  de- 
terminatus; atqui  is  solum  ad  committendum  peccatum  iam  determi- 
natus dici  potest,  cui  suadetur  malum  eiusdem  speciei.  Ideo  licet  ei. 
qui  paratus  est  Petro  furari  centum,  suadere,  ut  eidem  furetur  quin- 
quaginta, et  ei,  qui  paratus  est  occidere  Petrum  eo  fine,  ut  ali  eo 
furetur,  suadere,  ut  solum  furetur. 

h.  Non  dicitur  actionem  minus  malam  peccantis  esse  bonam: 
haec  enim  semper  manet  mala;  sed  consilium  suadentis  in  his  ad- 
iunctis  bonum  est,  quippe  quod,  cum  malum  prorsus  impediri  nequeat, 
saltem  in  eius  diminutionem  tendat. 

2.  Non  licet  proximo  suadere  minus  malum,  ad  quod 
committendum  nondum  est  determinatus : etenim  qui  alteri 
suadet  nialum,  ad  quod  committendum  non  est  paratus, 
ipse  causa  est  illius  mali,  quod  peccatum  est,  etsi  ex  bono 
fine  agat. 

Ideo  non  licet  ei,  qui  paratus  est  facere  homicidium,  suadere,  ut 
potius  faciat  adulterium;  licet  autem  obiectum  minoris  mali  ei  pro- 
ponere, quin  tamen  ad  illud  patrandum  inducatur.  S.  Alphonsus  (n.  57) 
sententiam  affirmantem  dicit  probabiliorem;  et  obiective  quidem  etiam 
haec  suasio  bona  est,  cum  tendat  in  mali  imminutionem,  at  vero  dif 
ficile  intelligitur  subiective  minus  malum  ei  suaderi,  cui  suadetur  pec- 
catum diversae  speciei.  Et  sane,  si  ei,  qui  determinatus  est  ad  homi- 
cidium patrandum,  suadetur  adulterium,  inducilur  ad  novum  peccatum 

')  Gf.  Castropalao,  Opus  morale  tr.  6.  de  carit,  disp.  6.  punct.  6. 

^ Gf.  Gen.  37,  27. 

«ommittendum,  et  sequens  suasionem  praeter  peccatum  internum  homi- 
cidii committit  etiam  peccatum  adulterii. 

3.  Non  solum  minus  malum  suadere,  sed  ad  minus 
malum  actione  indifferenti  etiam  cooperari  licet  ad  maius 
malum  impediendum,  quod  alias  impediri  non  potest. 

Ideo  licet  amicum,  qui  violandi  ieiunii  causa  ad  cauponam  diver- 
tere cogitat,  domum  secum  abducere  eique  coenam  ministrare.  Licitum 
est  latronem  in  aliena  re  auferenda  iuvare,  si  hac  ratione  a maiore 
damno  vel  a morte  domino  inferenda  impediri  potest. 

Ad  quaestionem,  num  licitum  sit  latronem  ad  ebrietatem  indu- 
cere atque  ad  eam  proposito  vino  cooperari,  ut  ab  homicidio  commit- 
tendo retrahatur,  dicendum  est:  a.  Non  licet  eum  ad  ebrietatem,  ad 
quam  committendam  non  est  determinatus,  provocare,  ne  ad  maius  qui- 
dem malum  impediendum,  quia  non  est  faciendum  malum,  ut  eveniat 
bonum,  h.  Licet  autem  latroni  vinum  apponere,  etsi  praevideatur  in- 
ebriandus, quia  hoc  indifferens  est,  ebrietas  autem  ex  iusta  causa,  ad 
impediendum  nempe  homicidium,  permitti  potest. 

114r.  Num  liceat  non  auferre  vel  etiam  apponere  oc- 
casionem peccandi,  etsi  timeatur,  immo  praevideatur  alterius 
peccatum,  a.  Licitum  est  occasionem  peccati,  quae  auferri 
posset,  ex  iusta  causa  non  auferre,  quia  ex  sufficienti  causa 
licitum  est  alterius  peccatum  permittere;  atqui  sufficiens 
causa  est  unum  peccatum  admittere  pro  pluribus,  quae 
postea  fierent  et  hac  ratione  impediuntur.. 

Ideo  parentes  et  heri  possunt  permittere  filiis  et  famulis  occa- 
sionem furandi  ad  eos  corripiendos,  si  deliquerint,  ut  hoc  modo  emen- 
dentur. Custodes  vinearum  et  silvarum  etc,  possunt  se  abscondere,  ut 
damnificantes  deprehensi  puniantur  et  sic  a furtis  postea  committendis 
absterreantur. 

h.  Si  actio  praebens  occasionem  peccandi  bona  est 
vel  indifferens  et  iusta  causa  subsistit,  licitum  est  etiam 
occasionem  apponere : nam  qui  occasionem  apponit,  non 
inducit  ad  peccandum  nec  concurrit  ad  peccatum  alterius, 
sed  ex  gravi  causa  illud  permittit,  ut  scilicet  eius  fidem 
exploratam  habeat  vel  ut  complura  alia  peccata  postea 
impediantur. 

Ideo  possunt  parentes  et  heri  pecuniam  exponere  vel  arcam  ape- 
rire ad  experiendam  filiorum  vel  famulorum  fidelitateim 

115.  De  reparatione  scandali  et  inductionis,  a.  Exsi- 
stit obligatio  reparandi,  quantum  fieri  potest,  scandalum  vel 
inductionem : si  enim  quilibet  ex  caritate  tenetur  procurare 
emendationem  peccantis,  a fortiori  ad  id  tenetur,  qui  ipse 
per  scandalum  vel  inductionem  auctor  fuit , cur  alius 
peccaret. 

h.  Reparatio  haec  fieri  debet  ex  caritate,  sive  per 
scandalum  (e.  g.  pravo  exemplo)  sive  per  inductionem 
(iussione,  consilio,  precibus)  alius  ad  peccatum  inductus 
fuerit:  nulla  enim  ipsi,  utpote  scienti  et  volenti,  facta  est 
iniuria;  ex  iustitia  tum  solum  fieri  debet  reparatio,  si  quis 
alium  medio  iniusto  (vi,  dolo,  metu)  ad  peccatum  pertraxit, 
quia  ei  utpote  invito  illata  est  iniuria. 

c.  Scandalum  publicum  publice  etiam  reparari  debet, 
tum  ut  ulterior  scandali  influxus  tollatur,  tum  ut  omnes 
quibus  scandalum  datum  est,  moneantur  de  malo,  quod 
passi  sunt. 

d.  Quoad  modum  reparationis  ita  distinguendum  est: 

a.  Scandala  ordinaria,  quae  nempe  in  solis  peccatis 

coram  aliis  commissis  consistunt,  sive  scandala  privata 
sive  publica  sunt,  implicite  reparare  sufficit,  nempe  cessa- 
tione a scandalo,  bono  exemplo,  sacramenti  poenitentiae 
publica  susceptione  etc. 

|3.  Scandala  autem  eo  data,  quod  doctrinae  falsae  et 
perniciosae  in  vulgus  sparsae  fuerint,  vel  eo,  quod  aliquis 
crimina  graviore  censura  digna  commiserit  (e.  g.  machi- 
nationem contra  ecclesiam),  explicite  reparari  debent  falsas 
doctrinas  revocando  vel  crimina  publice  detestando. 

Modus  explicitae  retractationis  diversus  esse  potest:  vel  enim 
retractatio  scripto  exarata  per  folia  publica  divulgatur,  vel  retractatio 
fit  coram  (duobus)  testibus  rem  postea  divulgaturis,  vel  tandem  re- 
tractatio fit  coram  parocho  (confessario)  postea  divulgaturo  poenitentem 
obligationibus  suis  satisfecisse. 

Nota.  Cum  cessatio  a scandalo  eiusque  reparatio  sit  obligatio 
conscientiae,  patet  ad  sacramenta  ecclesiae  eum  (utpote  indignum)  ad- 
mitti non  posse,  qui  huic  obligationi,  si  gravis  sit,  nondum  satisfecerit. 
Quin  immo  sacramenta  ei  administrans,  qui  a praebendo  scandalo  non 

cessavit  illudque  non  reparavit,  ipse  peccatum  scandali  committit,  quia 
fidelibus  ansam  praebet  iudicandi  sacramenta  administrari  indignis 
Actionesque  scandalosas  tacite  approbari. 

§ 4,  De  cooperatione^'), 

116.  Notio.  1.  Cooperatio  latiore  sensu  accepta  signi- 
ficat concursum  cum  alio  operante,  strictiore  autem  sensu 
significat  concursum  physicum  ad  pravam  actionem  alterius 
principaliter  agentis. 

Cooperatio  latiore  sensu  accepta  etiam  scandalum  et  inductionem 
comprehendit;  si  autem  strictiore  sensu  accipitur,  tum  a scandalo  tum 
ab  inductione  differt:  scandalum  enim  et  inductio  ad  determinandum 
proximum,  qui  ad  peccatum  nondum  est  determinatus  vel  ut  occasio 
vel  ut  causa  concurrunt,  cooperatio  vero  voluntatem  ad  peccandum 
determinatam  in  altero  iam  supponit  eumque  in  perpetrando  peccato 
externo  actione  physica  adiuvat.  Fieri  tamen  potest,  ut  cooperatio 
simul  evadat  scandalum,  si  ipsa  nimirum  proximi  pravam  voluntatem 
augeat  vel  confirmet. 

2.  Hoc  loco  sermo  est  de  cooperatione  stricto  sensu 
accepta,  quae  semper  positiva  et  physica  est.  Per  hanc 
cooperationem  aliquis  proximum  in  peccato  patrando  ad- 
iuvat vel  sola  sua  actione^  ut  is,  qui  furari  volenti  humeros 
supponit,  vel  materiam  administrando,  ut  is,  qui  se  inebriare 
volenti  vinum  subministrat.  Cooperatio  consideranda  est 
prout  adversatur  caritati. 

117.  Divisio  cooperationis.  Cooperatio  dividitur: 

1.  In  formalem,  si  cooperans  tum  ad  intentionem  tum 

ad  actionem  pravam  concurrit,  et  in  materialem,  si  solum 
ad  actionem  pravam  concurrit. 

a.  Qui  furi  tradit  claves,  ut  furari  possit,  formaliter  cooperatur, 
si  illum  in  peccato  furti  iuvare  intendit,  et  materialiter  cooperatur, 
si  claves,  quibus  ille  ad  furandum  abutitur,  ex  alio  fine  e.  g.  ad  pro- 
priam vitam  servandam  subministrat. 

h.  Cooperatio  duplici  modo  potest  esse  formalis:  a.  expUcite  ex 
intentione  cooperantis,  qui  expresse  voluhtatem  habet  participandi  in 
peccato  alieno;  p.  implicite  ex  natura  operis,  quod  praestatur;  cum 


q gf.  Zeitschrift  f.  k.  Theol.  III.  (1879)  S.  511  ff. 

nempe  aliquis  opus  exercet,  quod  natura  sua  vel  attentis  circumstantiis 
ad  pravam  actionem  directe  ordinatur:  tunc  enim  ipso  facto  retrac- 
tatur intentio  contraria*  et  habetur  implicite  intentio  pravae  actionis, 
ut  si  quis  participat  in  functione  sacra  haereticorum,  formaliter  coope- 
ratur, etsi  dicat  se  id  non  intendere. 

2.  In  immediatam^  si  cooperatio  concurrit  in  ipsa  actione 
prava,  et  in  mediatam,  si  concurrit  in  actione,  quae  ad  pec- 
catum- inservit  ad  illudque  viam  parat. 

Ergo  non  cooperatur  immediate,  qui  vendit  gladium  aut  venenum, 
quo  alter  ad  homicidium  abutitur;  immediate  vero  cooperatur,  qui  cum 
alio  aliquem  verberat  vel  vulnerat,  qui  cum  alio  domum  incendit,  pe- 
cora e stabulo  abigit,  cistam  re  aliena  refertam  asportat. 

3.  Cooperatio  mediata  vej  est  proxima  vel  remota,  prout 
cooperans  concurrit  in  iis,  quae  proxime  vel  magis  remote 
ad  actionem  pravam  inserviunt.  Exemplo  sit  cooperatio 
illius,  qui  furi  scalam  tradit,  vel  eam  tenet,  dum  ascendit, 
vel  ascendentem  sustentat. 

Aliam  notionem  cooperationis  formalis  exhibet  s.  Alphonsus  (n.  63), 
qui  illam  cooperationem  dicit  formalem,  quae  concurrit  ad  malam  vo- 
luntatem alterius,  „eam  nempe  excitando  aut  aliter  in  eam  positive 
influendo ut  interpretatur  Aertnys.  Inde  fit,  ut  complures  quaestiones 
particulares  a s.  doctore  non  eodem  modo  atque  ab  aliis  auctoribus 
solvantur. 

118.  Principia  de  liceitate  cooperationis.  1.  Coope- 
ratio formalis  nunquam  licita  est : etenim  cum  ipsa  includat 
approbationem  peccati  alterius,  semper  in  se  mala  est. 

Cooperatio  formalis  duplicem  malitiam  habet,  alteram  contra  ca- 
ritatem, alteram  contra  virtutem,  quae  per  cooperationem  laeditur; 
ideo  in  confessione  declarandum  est  peccatum,  ad  quod  aliquis  forma- 
Uter  cooperatus  est. 

2.  Cooperatio  materialis  per  se  quidem  illicita  est, 
quandoque  autem,  ubi  adsunt  requisitae  condiciones,  licita 
evadit. 

a.  Cooperatio  materialis  adversatur  praecepto  cari- 
tatis : tenemur  enim  peccatum  proximi  impedire,  si  commode 
possumus,  ergo  a fortiori  illum  in  peccato  patrando  non 
adiuvare. 

h.  Condiciones,  sub  quibus  cooperatio  materialis  licita 
evadat,  duae  sunt:  ut  actio  sit  bona  aut  saltem  indifferens. 

ut  adsit  causa  proportionate  gravis  permittendi  ^ alterius 
peccatum.  Atqui  positis  hisce  condicionibus  cooperatio 
materialis  licita  fit:  ubi  enim  ex  aliqua  actione  non  mala 
sequitur  duplex  effectus,  alter  bonus,  alter  malus,  ex  causa 
proportionate  gravi  licet  illam  actionem  ponere,  etsi  prae- 
videatur secuturus  malus ^). 

c.  Causa  excusans  cooperationem  debet  esse  propor- 
tionate  gravis.  lam  vero  quaenam  causa  sufficiat,  ut  possit 
fieri  cooperatio,  iudicio  prudentum  determinandum  est;  in 
hoc  autem  iudicio  ferendo  ad  haec  quatuor  attendi  debet: 

a.  Ad  gravitatem  peccati:  eo  maior  enim  debet  esse 
causa  excusans  cooperationem,  quo  gravius  peccatum ' est, 
ad  quod  aliquis  cooperatur. 

Sic  maior  causa  requiritur,  ut  liceat  cooperari  ad  homicidium 
quam  ad  furtum,  et  maior,  ut  liceat  cooperari  ad  peccatum  contra 
iustitiam,  quam  ad  alia  peccata:  haec  enim  cooperatio  soli  peccanti 
damnum  spirituale  affert,  illa  vero  nocet  etiam  proximo  innocenti 
et  invito. 

|3.  Ad  propinquitatem  cooperationis : gravior  enim  causa 
requiritur  ad  proximam,  quam  ad  remotam  cooperationem; 
sic  maior  ratio  requiritur,  ut  ad  pravum  librum  impri- 
mendum cooperari  liceat  typos  collocando  quam  chartam 
praeparando. 

Y.  Ad  necessitatem  cooperationis : maior  enim  causa 
requiritur,  ubi  cooperatio  adeo  necessaria  est,  ut  sine  ipsa 
peccatum  non  fieret,  minor  autem,  ubi  cooperatione  ne- 
gata peccatum  nihilominus  fieret. 

b.  Ad  obligationem  impediendi  peccatum:  ideo  maior 
causa  requiritur  in  iis,  qui  peccatum  etiam  ex  olficio  pie- 
tatis vel  iustitiae  impedire  tenentur. 

3.  Cooperatio  immediata  pariter  illicita  est  exceptis 
quibusdam  casibus  in  peccatis  contra  iustitiam.  Cooperatio 
enim  immediata  ordinarie  ex  natura  operis,  ergo  in  se  mala 
est;  ideo  nunquam  licet  immediate  cooperari  ad  occisionem 

Gf.  De  principiis’'  n.  82.  Quatuor  condicionum,  quae  ibi  requiri 
dicuntur,  ut  liceat  causam  ponere,  ex  qua  sequitur  effectus  bonus  et 
malus,  duae  in  hac  quaestione  ex  natura  rei  implentur,  unde  hic  duae 
tantum  recensentur. 

alterius.  In  aliquibus  autem  actionibus,  quae  adversantur 
iustitiae,  quandoque  ratio  mali  cessat;  sic  ex  gravissima 
causa  licet  immediate  cooperari  ad  grave  damnum  proxima 
inferendum  in  bonis  fortunae. 

a.  Licet  e.  g.  ex  metu  mortis  alium  iuvare  in  incendenda  alterius 
domo:  a.  si  cooperans  postea  damnum  resarcire  velit;  |3.  si  damnum 
etiam  sine  eius  cooperatione  illatum  fuisset;  y.  si  per  cooperationem 
maius  proximi  malum  impediri  possit:  nam  in  his  omnibus  dominus 
non  potest  esse  rationabiliter  invitus. 

h.  Num  id  etiam  tum  liceat,  quando  damnum  sine  cooperatione 
non  fieret,  et  cooperans  illud  reparare  non  possit,  disputant.  Qui  ne- 
gant, dicunt  actionem  cooperantis  esse  intrinsecus  malam,  quia  ille, 
qui  laeditur,  rationabiliter  invitus  est : siquidem  non  tenetur  cum  tanto 
suo  damno  vitam  alterius  servare.  Qui  affirmant,  verius  dicunt,  con- 
stituto in  extrema  necessitate  e bonis  proximi  auferre  (etiam  destru- 
endo) licet,  quantum  requiritur  ad  vitam  servandam. 

4.  Cooperatio  ad  peccatum,  quod  tendit  in  perniciem 
ecclesiae  vel  reipuhlicae,  nunquam  licita  est,  quare  nulla 
unquam  causa,  ne  timor  quidem  gravissimi  mali,  immo 
ipsius  mortis,  ab  eiusmodi  cooperatione  excusat:  hoc  enim 
malum,  utpote  publicum,  tantum  est,  ut  quilibet  privatus 
teneatur  etiam  cum  periculo  vitae  illud  impedire. 

119.  De  cooperatione  materiali.  Theoria  modo  ex~ 
posita  de  cooperatione  materiali  eiusque  liceitate  omnino 
plana  -est;  difficultas  autem  magna  eaque  duplex  oritur 
in  diiudicandis  factis  particularibus:  frequenter  enim  aegre 
intelligitur,  utrum  actio  aliqua  sit  in  se  mala  an  vero 
indifferens ; deinde  non  sine  negotio  determinatur  quantitas 
causae,  quae  a cooperatione  materiali  praestanda  excuseL 
Ideo  imprimis  principia  exponenda  sunt,  ex  quibus  de 
indifferentia  actionis  cooperantis  iudicium  ferendum  sit, 
deinde  aliqualis  norma  assignabitur,  secundum  quam  gra- 
vitas causae  excusantis  determinari  poterit. 

120.  De  actionis  cooperantis  indifferentia.  1.  De 

ratione  rei  vel  actionis  intrinsecus  malae  est,  ut  bonum 
usum  habere  non  possit;  res  vel  actiones,  quae  ex  fine 
operantis  bonae  vel  malae  fieri  possunt,  in  se  indifferentem 

sunt.  Res  ergo  vel  actio  non  est  intrinsecus  mala,  eo 
quod  reipsa  unice  ad  malum  finem  inserviat,  sed  eo  quod 
finem  honestum  nec  habeat  nec  habere  possit.  Sic  pingere 
imaginem  obscoenam,  quae  solum  ad  excitandam  libidinem 
inservit,  est  actio  in  se  mala,  quia  imago  inepta  est,  quae 
ad  alium  finem  eum  que  honestum  vel  indifferentem  in- 
serviat. Admodum  paucae  sunt  res  (artificiales)  in  se 
malae,  quae  bonum  usum  habere  non  possunt;  eiusmodi 
sunt  imagines  prorsus  obscoenae,  scripta  prorsus  obscoena, 
libri  in  Deum  ac  religionem  prorsus  contumeliosi,  instru- 
menta, quae  solum  ad  frustrandam  generationem  apta 
sunt,  remedia  quae  solum  ad  procurandum  abortum  in- 
servire possunt. 

a.  Fabricare  vel  vendere  idola  ex  se  actio  indifferens  est:  possunt 
enim  idola  praeter  finem  superstitiosum  etiam  alium  usum  habere  e.  g, 
ad  ornandum  palatium,  ad  conservandam  ipsorum  imaginem  etc. 

h.  Res  haereticas  scribere  vel  imprimere  per  se  indifferens  est: 
scribi  enim  et  imprimi  etiam  possunt,  ut  confutentur. 

c.  Conficere  vel  vendere  signa  francomurariorum  absolute  loquendo 
res  indifferens  est,  quia  haec  signa  etiam  alium  usum  admittunt  nec 
ullam  impietatem  continent. 

d.  Pulsare  campanam  ad  concionem  haereticam  est  signum  con- 
ventionale, a cuius  significatione  pendet,  utrum  sit  actio  in  se  mala 
an  vero  indifferens:  si  namque  designat  invitationem  et  convocationem 
ad  ritum  haereticum,  actio  in  se  mala  est;  quodsi  nil  aliud  indicat, 
nisi  adesse  tempus  concionis  vel  ritus  haeretici,  indifferens  est.  Poste- 
riorem significationem  sono  campanae  cum  aliis  tribuunt  LaymamP) 
et  Lehmkiihl  (n.  654). 

2.  Cooperatio  eo  non  evadit  illicita,  quod  cooperans 
sciat  rem  vel  actionem  suam  proxime  inservire  ad  pec- 
catum, modo  res  vel  actio  sit  indifferens  et  adsit  causa 
sufficienter  gravis  permittendi  alienum  peccatum.  Quia 
tamen  in  his  adiunctis,  in  quibus  alii  quoque  sciunt  rem 
adhiberi  ad  malum  usum,  cooperatio  per  se  consensum  in 
malum  finem  significat,  necessaria  esse  potest  protestatio, 
qua  cooperans  ad  praecavendum  scandalum  declaret  se 
nolle  ad  malum  concurrere. 


*)  L.  2.  tr.  3.  c.  13.  n.  5. 

I a.  Sacerdos,  qui  peccatori  eucharistiam  administrat,  ad  sacrilegium 
proxime  quidem  sed  materialiter  cooperatur:  eius  enim  actio,  qua  ho- 
stiam consecratam  ex  uno  loco  in  alio  ponit,  indifferens  est  nec  in  se 
mala  evadit  ex  cognitione,  quam  habet,  alium  ea  abuti  ad  sacrilegium 
committendum. 

h.  Idola  conficere  vel  vendere  iis,  qui  ea  ad  superstitiosum  cultum 
adhibent,  practice  illicitum  dici  potest,  quia  raro  aderit  causa  suffi- 
cienter gravis,  quae  cooperationem  hanc  proximam  excuset;  sed  in  se 
et  natura  sua  non  est  dicenda  illicita,  quia  res  est  indifferens  et  co- 
gnitio, qua  ea  proxime  ad  malum  adhibenda  scitur,  eam  non  facit  illi- 
citam; exsistente  ergo  gravissima  causa  haec  cooperatio  permitti  posset 

3.  Intrinsecus  malae  non  sunt  actiones,  quae  aptae 
sunt  ad  augendam  vel  confirmandam  pravam  peccantis 
voluntatem.  Haec  enim  circumstantia,  quod  actio  coope- 
rantis  suo  modo  in  malam  peccantis  voluntatem  influat, 
ostendit  quidem  eam  continere  etiam  rationem  scandali, 
quia  alter  ex  ea  in  malo  confirmatur,  at  non  ostendit  eam 
esse  intrinsecus  malam. 

Ideo  non  malae,  sed  indifferentes  sunt  actiones  istae:  aliquem 
comitari  ad  duellum;  furi  indicare  tempus  et  locum,  quo  furtum  sine 
periculo  exsecutioni  mandare  possit;  excubias  agere,  dum  furtum,  ad- 
ulterium committitur;  litteras  amatorias  deferre  ad  meretricem.  Quare 
famulus  haec  et  eiusmodi,  non  quidem  ratione  famulatus,  sed  ex  causa 
vere  gravi  praestare  potest^). 


121.  De  gravitate  causae  excusantis.  1.  Ut  ali  qualis 
norma  determinetur,  haec  statui  possunt : 

a.  Cooperatio  remota  excusatur  propter  leve  incom- 
modum, quod  cooperans  ob  omissam  cooperationem  pate- 
retur, ergo  etiam  ex  sola  sublectione,  qua  filius  patri, 
famulus  domino  subest,  vel  ex  solo  lucro,  quod  ex  actione 
percipitur  aut  omissa  actione  cessat. 


})  Cf.  Lehmhuhl  I.  n.  657.  Genicot  I.  n.  238.  Hoc  sensu  intel- 
ligendae  videntur  responsiones  s.  congregationis  de  prop.  fide,  quae 
huiusmodi  cooperationes  illicitas  declarant,  nempe  ob  defectum  causae 
sufficientis. 

2)  Gf.  Tanihuidni,  Explicatio  decalogi  1.  5.  c.  1.  § 4.  n.  19. 
S.  Alphonsus  n.  65.  67.  Ballerini-Palmieri  II.  n.  289. 

h.  Cooperatio  propinqua  excusatur  propter  gravem 
causam  seu  grave  incommodum,  quod  ex  omissa  coope- 
ratione sequeretur. 

c.  Cooperatio  proxima^  praesertim  ea,  qua  omissa  pec- 
catum non  fieret,  excusatur  solum  ex  causa  valde  gravi 
vel  etiam  gravissima  seu  ex  damno  gravissimo,  quod  ex 
omissa  cooperatione  sequeretur. 

2.  Damnum  autem  grave,  valde  grave  et  gravissimum 
ex  mente  s.  Alplionsi  ita  determinari  potest. 

a.  Exempla  gravis  damni  seu  incommodi  sunt:  timor  magni  do- 
loris, patiendi  magnam  indignationem  a viro,  pati^e,  hero ; timor  amit- 
tendi lucrum  notabile  (c.  decem  flor,  pro  paupere,  c.  vinginti  pro  ho- 
mine tenuis  fortunae) ; notabilis  molestia  vel  repugnantia ; magnus 
pudor. 

h.  Exempla  valde  gravis  damni:  timor  non  inveniendi  facile 
alium  dominum  nisi  cum  notabili  detrimento,  cum  magna  iactura  in 
fama,  honore  vel  bonis  fortunae;  timor  decidendi  notabiliter  ex  statu; 
timor  gravis  carceris.  - . i 

c.  Exempla  gravissimi  damni : periculum  incurrendi  mortem,  amit- 
tendi membrum  principale  vel  aliquem  sensum  e.  g.  oculum;  timor 
captivitatis  perpetuae,  maximae  infamiae,  morbi  acerbi ; amissio  omnium 
vel  fere  omnium  bonorumfl. 

Quaestiones  particulares  de  cooperatione.  «.  Sicut 
peccata  ita  etiam  cooperationes  ad  peccata  in  omni  vitae  genere 
(religioso,  morali,  politico,  sociali,  oeconomico  etc.)  contingunt 
atque  ab  hominibus  cuiusvis  condicionis  exhibentur,  ideo  quae- 
stiones solvendae  diversissimae  et  interdum  satis  difficiles  sunt. 

h.  Quaestiones  sequentes  solum  sub  respectu  cooperationis 
considerantur,  a ratione  autem  scandali  et  ab  intentione  coope- 
rantis,  quae  posset  esse  mala,  praescinditur.  Patet  maiorem  causam 
requiri,  ut  licita  evadat  actio,  in  qua  ratio  cooperationis  et  ratio 
scandali  coniunguntur  ut  in  impressione  libri  pravi. 

1-2.  De  cooperatione  ad  falsos  ritus. 

a.  Templa  haereticorum  aedificare,  nisi  eiusmodi  labores  exi- 
gantur in  odium  Christianae  religionis  vel  ad  professionem  falsi 
cultus,  per  se  cooperatio  materialis  eaque  remota,  non  tamen 
omnium,  qui  ad  tale  opus  concurrunt,  aequalis  est.  Quare  ad 


q Cf.  Villada,  Casus  conscient.^  (Bruxellis.  Vromant.  1885)  I. 
p.  85  ss. 

eiusmodi  templum  aedificandum  vel  restaurandum  cooperari  in 
munere  architecti  vel  praefecti  aedificii  non  licet  nisi  ex  gravi 
causa,  in  munere  autem  operarii  secundarii  licet  ex  leviore 
causa,  non  tamen  ex  sola  ratione  lucri  ex  soluta  mercede  per- 
cipiendi. 

a.  Insuper  huius  cooperationis  adiuncta  considerari  debent.  Etenim 
si  agitur  de  secta  recenti  vel  de  loco,  ubi  secta  hucusque  non  admitte- 
batur, eiusmodi  cooperatio  induit  speciem  favoris  erga  haeresim  ideoque 
cooperationis  formalis,  quare  saltem  architectis  et  aedificii  praefectis 
solum  ex  causa  valde  gravi  liceret,  ex  qua  ipsa  materialiter  tantum 
fieri  intelligeretur.  Simili  ratione  iudicandum  est  de  aedificiis,  quae 
sectis  impiis  ut  francomurariis  vel  socialistis  ad  ipsorum  conventus  in- 
serviunt. 

13.  Quamvis  s.  sedes  cooperationem  ad  templa  mdhumetana  aedi- 
ficanda ex  gravi  causa  permiserit ‘),  nunquam  tamen  permisit,  ne  ad 
mortem  quidem  vitandam,  ut  christiani  aedificandis  idolorum  templis 
operam  darent^).  Hoc  ideo  factum  esse  videtur,  quia  in  singulis  casibus 
constabat  erectionem  templi  haberi  tamquam  factum  protestativum 
falsi  cultus;  hinc  extra  hunc  casum  cooperatio  ad  aedificanda  templa 
idolorum  permittenda  videtur.  Multo  tamen  gravior  causa  requiritur, 
ut  cooperatio  ad  aedificanda  templa  idolorum  licita  evadat^). 

h.  Vendere  utensilia  ad  ritum  acatholicum  necessaria  e.  g. 
scamna,  mensas,  panna,  lampades  etc.  est  cooperatio  remota,  ad 
quam  sola  ratio  lucri  ex  venditione  percipiendi  excusat.  Quo 
magis  autem  harum  rerum  usus  ad  ipsum  ritum  falsum  requiritur 
ut  vestes,  quibus  in  exercendis  ritibus  induuntur,  vel  panis,  quo 
in  coena  utuntur,  eo  gravior  causa  requiritur,  ut  earum  confectio 
et  venditio  licita  evadat,  quod  cooperatio  propior  est. 

c.  Ipsis  haereticis  petentibus  opera  artis  conficere  ad  templum 
acatholicum  ornandum,  si  opus  ipsum  bonum  aut  indilferens  est, 
e.  g.  imaginem  crucifixi,  organa,  campanas  et  eiusmodi  ex  sola 
ratione  lucri  non  licet,  quia  haec  conferunt  ad  augendum  splen- 
dorem ritus  atque  ad  sectam  promovendam.  Cum  igitur  in  hoc 
casu  etiam  ratio  scandali  accedat,  maior  causa  requiritur,  ut  tum 
cooperatio  tum  scandalum  permitti  possit. 

d.  Num  liceat  pecuniam  conferre  ad  idololatrias,  a.  Si  pecunia 
sponte  confertur,  cooperatio  est  formalis  et  illicita,  p.  Si  pecunia 
coacte  confertur  et  quidem  tamquam  tributum  communitati  ob- 
latum, quae  ex  eo  etiam  ad  cultum  haereticum  vel  superstitiosum 


1)  S.  C.  de  prop.  fide  21.  nov.  1837. 

S.  Officium  8.  ian.  1851  et  pluries  alias. 

Gf.  Th.  Gallo,  Suppetiae  missionariorum  (Romae  et  Taurini 
Marietti.  1872)  I.  p.  197. 

contribuit,  minor  est  difficultas,  quia  tributum  oblatum  etiam  ad 
fines  indifferentes  adhiberi  potest,  t-  Si  pecunia  coacte  confertur, 
et  quidem  immediate  ad  cultum  superstitiosum  vel  ad  templum 
aedificandum,  contributio  in  se  continet  externum  consensum  cum 
intentione  prava  haereticorum  vel  infidelium  atque  externum 
favorem  haeresi  vel  idololatriae  praestitum.  Quodsi  aliquo  modo 
effici  possit,  ut  ex  contributione  consensus  cum  haereticis  exclu- 
datur e.  g.  per  protestationem  praemissam,  contributio  licita 
esse  potestD.  Ex  eadem  causa  et  sub  iisdem  condicionibus  licet 
etiam  pecuniam  conferre  ad  templa  haereticorum  aedificanda;  quamvis 
enim  sciatur  pecuniam  solum  ad  usum  pravum  adhiberi,  actio 
tamen  ipsa  non  est  intrinsecus  mala,  quia  non  necessario  appro- 
bationem falsae  sectae  continet. 

a.  Notanda  est  hac  de  re  responsio  s.  Poenitentiariae  (1822): 
pecuniam  conferre  ad  aedificanda  templa  haeretica  tum  tantum  licitum 
esse,  si  hac  ratione  catholici,  qui  cultum  in  eadem  ecclesia  cum  pro- 
testantibus  celebrant,  ab  hac  scandalosa  simultaneitate  se  liberare  pos- 
sunt. Ex  quo  responso  duo  colliduntur:  primo  quidem  actionem  ipsam 
conferendi  pecuniam  non  esse  in  se  malam,  deinde  vero  s.  Poeniten- 
tiariam  solum  causam  damni  communis  sufficientem  indicasse,  ut  haec 
cooperatio  excusari  possit.  Nihilominus  auctores  gravem  causam  damni 
privati  quoque  hanc  cooperationem  excusare  posse  arbitrantur^). 

[3.  In  locis,  in  quibus  catholici  protestantibus  permixti  vivunt, 
licet  catholicis  pecuniam  conferre  ad  scholas  vel  orphanotrophia  pro- 
testantium  aedificanda  vel  sustinenda:  finis  enim  horum  aedificiorum 
non  est  religiosus,  sed  institutionis  vel  misericordiae  exhibendae. 
Duplex  tamen  condicio  requiritur:  ut  absit  scandalum  inde  ortum, 
quod  collatio  pecuniae  consideretur  tamquam  favor  praestitus  falsae 
sectae,  et  ut  constet  pecuniam  non  adhiberi  ad  pervertendos  catholicos, 
qui  in  his  institutis  suscipiuntur®). 

^ y.  Num  peccatum  sit  pecuniam  dare  alicui  associationi  socialisticae 
vel  liberali,  a fine  associationis  dependet.  Si  finis  omni  ex  parte  malus 
est,  ut  impugnare  ecclesiam  catholicam,  promovere  haeresim,  iuvare 
electionem  candidati  socialistae,  largitio  intrinsecus  mala  est:  nam  pe- 
cuniam dare  eiusmodi  associationi  idem  est  ac  eius  finem  promovere. 
Si  finis  associationis  honestus  est  (cura  aegrotorum,  subsidium  pau- 
perum, educatio  etc.),  absque  causa  excusante  tamen  non  licet,  quia 
in  prosequendo  fine  principia  prava  associationis  normam  suppeditant. 

e.  Advocare  ministrum  haereticum  ad  moribundum,  qui  illum 
petit,  ut  sibi  ritum  religiosum  suae  sectae  administret,  est  inductio 


S.  Officium  21.  apr.  1847. 
*)  Gf.  Genicot  I.  n.  237. 

®)  Lehmkuhl  I.  n.  660. 

ad  malum  illicita;  quodsi  ministro  nil  aliud  dicatur,  nisi  adesse 
infirmum,  qui  ipsum  petit,  est  res  indiiferens,  sed  tamen  cooperatio 
propinqua,  quae  ex  adiunctis  facile  perperam  intelligi  potest;  ideo 
solum  ex  causa  gravi  necessitatis  excusari  videtur^. 

Num  liceat  curarej  ut  actio  illicita  ex  officio  praestanda  con- 
scientiae causa  ah  alio  praestetur.  — Non  licet  alium  petere,  ut 
actionem  illicitam  sua  vice  ipse  praestet:  hoc  enim  esset  alium 
inducere  ad  peccatum,  quod  etiam  tum  non  licet,  quando  alius 
solum  peccatum  materiale  committit;  licet  autem  permittere,  ut 
alius  sua  vice  actionem  illicitam  peragere  debeat.  Si  famuli 
Christiani  simul  cum  infidelibus  operam  suam  communitati  elo- 
cant, praefectum  rogare,  immo  etiam  cum  eo  pacisci  possunt,  ne 
opera  superstitiosa  eis  iniungantur,  etsi  praevideant,  ethnicos  illa 
peracturos  esse:  in  casu  permittunt,  quod  impedire  nequeunt. 

123,  De  cooperatione  artificum  et  mercatorum,  a.  Qui 
conficiunt  vel  vendunt  res  in  se  malas,  quae  bonum  usum  nec 
habent  nec  habere  possunt,  nunquam  a peccato  formalis  coopera- 
tionis excusari  possunt. 

h.  Qui  faciunt  vel  vendunt  res  indifferentes,  quibus  emptores 
abuti  possunt  ad  malum  e.  g.  aleas,  fucos,  gladios,  ornamenta 
muliebria  etc.,  a peccato  excusantur,  etsi  praevideant,  complures 
(indeterminate)  emptores  illis  abusuros  esse : ad  hanc  namque  ven- 
ditionem cohonestandam  maior  causa  non  requiritur  quam  ordi- 
narium lucrum,  quod  ex  earum  venditione  percipitur.  Si  tamen 
certo  constaret  determinatum  emptorem  illa  re  abusurum  esse, 
iactura  pretii  ex  ea  percipiendi  non  esset  sufficiens  causa  rem  con- 
ficiendi vel  vendendi,  sed  maior  requireretur,  non  tamen  gravis, 
ubi  agitur  de  re  etiam  alias  venali,  adeo  ut  negata  venditione 
peccatum  non  impediretur.  Sed  ubi  peccatum  ementis  negata 
venditione  impediri  potest,  venditio  solum  ob  gravem  causam 
licita  est. 

c.  Conficere  vel  vendere  res,  quae  in  se  quidem  indifferentes 
sunt,  sed  natura  sua  valde  raro  bonum  usum  habent  (ut  idola, 
ornamenta,  quae  solum  ad  cultum  idololatriae  adhibentur,  signa 
francomurariorum,  imagines  et  statuae  obscoenae  et  eiusmodi) 
et  manifesto  ex  prava  intentione  petuntur  vel  emuntur,  solum  ex 
gravissima  causa  licet,  ideoque  communiter  prorsus  illicitum  est 
(n.  120). 

Mercatores  ordinarie  non  tenentur  inquirere,  ad  quem  usum  res 
in  se  indifferentes  emantur,  cum  hoc  onus  nimis  grave  esset.  Si  tamen 
aliqua  res  vendenda  ad  usum  nocivum  adhiberi  soleat  (ut  quaedam 


0 S.  Officium  26.  dec.  1898. 

venena),  non  licet  eam  vendere  nisi  moraliter  constet  emptorem  ea  non 
esse  abusurum,  aut  gravissima  causa  urgeat. 

Secundum  easdem  normas  solvendus  erit  etiam  casus,  quem 
s.  Alphonsus  (n.  69)  rigidius  solvere  videtur.  Censet  enim  non  licere 
vinum  vendere  illi,  qui  deinde  venditurus  est  vinum  aqua  mixtum, 
nisi  ex  gravissima  causa,  nempe  ex  metu  mortis  vel  infamiae.  Alii 
auctores  id  permittunt,  si  vinum  aliis  emptoribus  sine  magna  iactura 
vendi  non  potest^). 

124,  De  cooperatione  ad  pravas  ephemerides^).  Complures 
ad  edendas  pravas  ephemerides  et  ad  peccata,  quae  earum  lec- 
tione committuntur,  concurrunt. 

a.  Lectores  alii  interdum  folium  emunt  et  legunt,  alii  asso- 
ciati sunt  et  sua  associatione  ad  ephemeridem  conservandam  et 
propagandam  cooperantur.  Et  primi  quidem  valde  remote  coope- 
rantur, ideo  quaevis  causa  levis  eos  ex  hac  parte,  excluso  scan- 
dalo, a peccato  excusat  e.  g.  utilitas  lectionis,  recreatio  etc.  Qui 
folio  associantur  et  pecunia  sua  illud  sustentant,  propinque  coope- 
rantur; hos  itaque  solum  gravis  causa  a peccato  excusat  e.  g. 
magna  utilitas  in  suo  negotio  gerendo. 

Qui  ex  rationabili  causa  pravo  folio  licite  nomen  dare  potest, 
duo  praecavere  debet:  a.  periculum  perversionis;  quare  praeter  ea, 
quae  ad  ipsius  negotium  pertinent,  licite  nihil  legere  potest  nisi  mere 
indifferentia;  |3.  scandalum,  quod  domestici  et  externi  sumere  possunt; 
quare  hinc  quidem  declarare  debet  se  habere  iustam  causam  folium 
istud  legendi,  sed  eius  principia  se  reprobare,  inde  vero  curare  debet, 
ne  folium  in  domesticorum  manus  incidat. 

h.  Scriptores  alii  sunt  redactores,  alii  collaboratores,  et  hi 
quidem  vel  ordinarii  sunt  vel  extraordinarii,  qui  interdum  tantum 
articulum  folio  pravo  inserunt. 

a.  Redactores  et  scriptores,  qui  principia  a folio  propugnata 
agnoscunt  et  secundum  eadem  principia  folium  redigunt  vel  ar- 
ticulos conscribunt,  manifesto  formaliter  cooperantur,  ideoque  a 
peccato  gravi  excusari  non  possunt. 

p.  Scriptores  ordinarii,  qui  principia  non  agnoscunt,  ideoque 
materialiter  cooperantur  et  articulos  ex  se  indifferentes  et  inno- 
cuos scribunt,  cooperatione  plus  vel  minus  propinqua  peccant,  prout 
eorum  articulis  folium  plus  minusve  commendatur  et  propa- 
gatur; quocirca  solum  causa  plus  minusve  gravis  a peccato  eos 
excusare  potest,  qualis  certe  non  est  maius  lucrum,  quod  inde 
percipiunt,  sed  solum  lucrum,  quo  ad  propriam  vel  suorum 


‘)  Lekmkuhl  I.  n.  673. 

2)  Cf.  Villada,  Casus  consc.®  I.  p.  95  ss. 

sustentationem  indigent.  Semper  autem  curare  debent,  ut  scan- 
dalum praecaveatur,  quod  illis  parari  potest,  qui  cooperationis 
notitiam  habent. 

Y.  Scriiitores  extraordinarii  remote  cooperantur;  quare  sine 
iusta  causa  non  licet  elucubrationes  suas  foliis  pravis  inserere, 
attamen  causa  mediocriter  gravis  ab  hac  cooperatione  excusat. 
Pariter  nuntia  venditionum,  locationum  et  eiusmodi  (Inserate) 
pravis  foliis  inserere  non  licet  sine  iusta  causa  hanc  coopera- 
tionem excusante.  Causa  vero  eo  maior  esse  debet,  quo  magis 
eiusmodi  annuntiationes  efficiunt,  ut  folia  latius  propagentur  et 
facilius  sustineantur.  Quare  cum  singulorum  annuntiationes  or- 
dinarie non  multum  ad  id  conferant,  leve  commodum  exinde  per- 
ceptum ab  hac  cooperatione  excusat. 

Fieri  potest,  ut  ea  sint  adiuncta  ephemeridum  et  lectorum  de 
cetero  haereticorum,  ut  ille,  qui  articulos  suos  bonos  eisdem  inserendos 
curat,  occasionem  nanciscatur  vera  et  bona  principia  lectoribus  expo- 
nendi. In  his  adiunctis  cooperatio  non  est  illicita,  modo  existimatio 
malae  ephemeridis  et  numerus  non  ideo  augeatur^). 

c.  Qui  ephemerides  malas  vendunt,  distribuunt  etc.,  proxime 
quidem,  attamen  non  tam  propinque  cooperantur  quam  impri- 
mentes; quare  etiam  isti  solum  ad  incommodum  valde  grave 
vitandum  huic  operi  licite  vacare  possunt,  donec  aliud  medium 
comparandi  sibi  victum  repererint. 

125.  De  cooperatione  cauponum.  Tripliciter  potissimum 
caupones  ad  peccata  aliena  cooperari  possunt: 

1.  Praebendo  cibos  vetitos,  a.  Non  licet  ultro  hospitibus  oiferre 
cibos  prohibitos:  hoc  enim  esset  illos  invitare  ad  peccatum. 

b.  Licet  petentibus  ministrare  carnes  diebus  prohibitis,  quia 
nimis  durum  et  periculosum  esset  singulos  interrogare,  num  legi- 
timam causam  habeant;  quodsi  constet  ipsos  non  esse  excusatos, 
solum  ex  gravi  ratione  notabilis  damni  carnes  administrari  pos- 
sunt, ut  si  alias  confluxus  hospitum  notabiliter  minueretur. 

c.  Hinc  si  praevident  adfuturos  esse  hospites,  qui  cibos  pro- 
hibitos petant,  possunt  mensam  cibis  licitis  et  illicitis  instruere 
et  si  praevident  neminem  petiturum  esse  cibos  esuriales,  solum 
cibos  ex  carne  parare  possunt;  tenentur  autem  hospites  monere 
ipsos  posse  cibos  esuriales  accipere  et  petentibus  tales  ministrare 
debent. 


Cf.  Constitutio  Officiorum  ac  munerum  Leonis  XIII.  (25,  ian.  1897) 
n.  22:  „Nemo  e catholicis,  praesertim  e viris  ecclesiasticis,  in  huius- 
modi  diariis  vel  foliis  vel  libellis  periodicis  quidquam,  nisi  suadente 
iusta  et  rationabili  causa,  publicet. 

In  familia  privata,  in  qua  extraneis  soluto  pretio  mensa  paratur 
sine  peculiari  causa  cooperari  non  licet  ad  violandam  abstinentiam, 
ideo  ne  petentibus  quidem  tam  facile  cibos  vetitos  administrare  licet; 
causa  tamen  mediocriter  gravis  hanc  cooperationem  excusat,  si  pec- 
catum negata  administratione  impediri  nequit. 

2.  Ministrando  vinum,  a.  Nunquam  licet  sponte  offerre  vinum 
ei,  qui  exinde  inebriandus  praevidetur;  haec  enim  administratio 
formalis  cooperatio  esset. 

h.  Licet  hospitibus  indiscriminatim  confluentibus  ex  sola 
causa  lucri  ministrare  vinum,  etsi  in  confuso  praevideatur  ali- 
quos eorum  ebrietate,  rixis  et  blasphemiis  peccaturos  esse,  tum 
quia  peccata  impediri  non  possunt  (in  aliis  enim  tabernis  vinum 
eis  administrabitur),  tum  quia  caupo  grave  damnum  subiret;  cum 
enim  eiusmodi  peccata  in  tabernis  ordin,arie  accidant,  magnam 
hospitum  iacturam  pateretur. 

c.  In  particulari  autem  casu  non  licet  hospiti  se  inebriaturo 
ministrare  vinum,  quod  petit,  ex  sola  lucri  causa  nec  propter 
hospitis  indignationem;  sed  ut  cooperatio  ad  determinatum  et 
certum  peccatum  licita  sit,  gravior  causa  requiritur  e.  g.  metus 
rixae,  blasphemiae  vel  notabilis  damni  ex  diminutione  hospitum^). 

3.  Proponendo  ephemerides  pravas,  a.  Non  licet  exponere 
ephemerides,  quae  prorsus  malae  sunt,  quae  scilicet  fidei  vel 
bonis  moribus  vix  non  semper  adversantur,  etsi  a multis  petantur^ 
qui  propterea  cauponam  derelicturi  sunt;  damnum  enim  licet 
grave  cauponis  nequit  esse  causa  sufficiens  permittendi  multorum 
ruinam  spiritualem,  quae  inde  sequeretur.  Accedit,  quod  eiusmodi 
ephemerides  etiam  lege  ecclesiastica  prohibentur^).  ’ 

h.  Ephemerides,  quae  rarius  tantum  aliquid  continent,  quod 
fidei  vel  bonis  moribus  adversatur,  petentibus  in  loco  separato 
praebere  possunt,  si  alias  notabile  damnum  paterentur. 

c.  Solum  si  experientia  constat  hospites  fere  omnes  ea  folia 
petere  eosque  alias  cauponam  derelicturos  esse,  publice  proponi 
possunt,  modo  simul  etiam  ephemerides  bonae  exponantur.  Sic 
in  maioribus  civitatibus  vix  amplius  impediri  potest,  quominus 
eiusmodi  folia  iam  publice  a cauponibus  exponantur. 

126.  De  cooperatione  bibliopolae  per  libros  pravos,  a.  Ven- 
dere librum  prohibitum,  qui  prorsus  malus  seu  fidei  et  bonis 
moribus  nocivus  est,  adeo  ut  bonum  usum  non  habeat,  nullo 
modo  licet. 


0 Gf.  Elhel-Bierhaum,  Theologia  moralis^  I.  pr.  1.  n.  17. 
Gonstit.  Officiorum  ac  munerum  n,  21. 

h.  Librum  prohibitum  vendere,  qui  non  omni  ex  parte  malus 
est,  sed  etiam  res  utiles  continet,  quo  tamen  emptor  abusurus  est, 
ex  gravi  causa  necessitatis  licet. 

c.  Bibliopolae  non  tenentur  inquirere,  in  quem  finem  liber 
ematur,  sed  eum  vendere  possunt  omnibus,  quos  spectata  eorum 
qualitate  prudenter  existimant  licite  eum  petere : alias  enim  onus 
nimis  grave  eis  imponeretur.  Si  de  bono  usu  libri  dubitant,  illum 
vendere  possunt,  quia  nemo  praesumendus  est  malus ^). 

127.  De  cooperatione  typographorum.  Omnes,  qui  in  typo- 
graphiis  occupantur,  editorem  libri  adiuvant  in  edendo  opere 
pravo,  alii  remote,  alii  plus  vel  minus  proxime. 

a.  Ipse  typographus  seu  typographiae  dominus  nunquam  licite 
impressionem  libri  pravi  suscipere  potest:  nam  librum  scriptum 
imprimendum  suscipere  est  formaliter  cooperari  et  alios  ad  coope- 
randum inducere. 

h.  Proxima  est  cooperatio  eorum,  qui  typographiam  dirigunt, 
typos  collocant  et  folia  corrigunt ; cum  eorum  actio  non  sit  in  se 
mala,  ex  gravissima  causa  (ut  si  alias  necessaria  sustentatione 
pro  se  suisque  careant)  ipsis  cooperari  licet,  excepto  casu,  quo 
liber  adeo  malus  est,  ut  bonum  finem  habere  non  possit. 

Corrigentes  foha  impressa  ab  omnibus  auctoribus  referuntur  tum 
ad  legentes  librum  pravum  tum  ad  cooperantes  ad  eius  editionem,  sed 
ab  aliis  ad  proxime,  ab  aliis  ad  remote  cooperantes. 

c.  Propinqua  est  cooperatio  eorum,  qui  chartam  typis  impo- 
nunt, atramentum  et  chartam  praeparant,  folia  iam  impressa  or- 
dinant et  compingunt,  machinas  movent  easque  curant;  ex  gravi 
causa  his  cooperari  licet. 

d.  Remota  est  cooperatio  eorum,  qui  typographo  atramentum, 
chartam,  machinas  et  alia  ad  impressionem  libri  necessaria  ven- 
dunt; quare  hanc  cooperationem  iam  solum  pretium  ex  venditione 
percipiendum  excusat. 

In  typographia,  in  qua  fere  unice  libri  perversi  et  ephemerides 
pravae  imprimuntur,  operam  suam  collocare  non  licet.  Qui  in  eius- 
modi  typographia  cooperantur,  eam  sub  gravi  deserere  tenentur,  si 
proxime  ad  malum  cooperantur;  quod  si  propinque  vel  remote  tantum 
cooperantur,  manere  possunt,  si  sine  notabili  damno  recedere  nequeant. 
In  typographia,  in  qua  libri  boni  et  mali  indiscriminatim  imprimuntur, 
laborem  sumere  pro  diversitate  cooperationis  ex  levi  vel  solum  ex  gravi 
causa  licet. 


Cf.  Constit.  Officiorum  ac  munerum  n.  46. 

128.  De  cooperatione  per  choreas. 

а.  Choreae  duplici  modo  considerari  debent:  prout  inter- 
yenientibus  sunt  occasio  peccandi,  et  prout  pro  instituentibus 
cooperationem  ad  peccata  aliorum  continent.  De  choreis  primo 
modo  consideratis  alibi  sermo  est;  de  choreis  sub  hoc  altero 
respectu  hic  dicendum  est.  Agitur  autem  de  institutione  chore- 
arum (Veranstaltung  einer  Tanzunterhaltung),  qua  plures  indeter- 
minate abutuntur  ad  peccatum. 

h.  Inter  cooperatores  per  choreas  primum  locum  tenent  con- 
stituentes et  ad  eas  invitantes,  secundum  musici,  tertium  locantes 
in  hunc  finem  domos  vel  aulas  suas. 

c.  Constituentes  et  invitantes  graviter  peccant,  si  choreae  sunt 
graviter  inhonestae;  leviter  peccant,  si  choreae  sunt  leviter  in- 
honestae: inducunt  enim  ad  rem  graviter  vel  leviter  malam. 

Si  choreae  sunt  honestae,  invitando  quidem  non  peccant, 
cooperantur  autem  constituendo  choreas  ad  peccata,  quae  in  illis 
committuntur. 

d.  Musici,  si  choreae  sunt  inhonestae,  non  possunt  licite  con- 
currere, nisi  ex  graviore  causa,  quia  soni  saltationes  inhonestas 
dirigentes  partem  ipsius  saltationis  inhonestae  ideoque  proximam 
cooperationem  constituunt.  Si  choreae  non  sunt  inhonestae,  ex 
levi  causa  concurrere  licet. 

e.  Locantes  aulas  remote  cooperantur;  quare  iam  causa  amit- 
tendi lucrum  eos  excusat,  etsi  choreae  sint  inhonestae,  quando 
ipsis  non  locantibus  adsunt  alii,  qui  in  hunc  finem  domum  suam 
locabunt.  Quodsi  ipsis  non  locantibus  choreae  impedirentur,  maior 
causa  requiritur. 

129,  De  cooperatione  famulorum  ad  peccata  dominorum, 

a.  Actiones,  quae  remote  tantum  concurrunt  ad  peccatum  domini, 
quod  negata  cooperatione  impediri  nequit,  ob  solam  rationem 
famulatus  excusantur.  Ideo  licet  ex  sola  hac  causa  vinum  appo- 
nere domino  se  inebriaturo,  parare  carnes  die  abstinentiae,  libros 
malos  vel  folia  prava  emere  aut  afferre,  dominum  curru  ad  domum 
amasiae  vehere,  munera  ad  amasiam  deferre  etc. 

б.  Actiones,  quae  propius  vel  proxime  ad  peccatum  domini 
cooperantur,  non  excusantur,  nisi  ad  rationem  famulatus  alia 
causa  proportionate  gravis  accedat.  Quanta  haec  esse  debeat, 
in  particulari  casu  consideratis  omnibus  eius  adiunctis  prudenti 
iudrcio  determinari  debet.  Ideo  solum  ad  grave  damnum  vitandum 
licet  litteras  amatorias  ab  hero  scriptas  ad  amasiam  deferre, 
excubias  agere,  dum  herus  cum  amasia  versatur. 

Aurigis  permitti  potest,  ut  omnibus  indiscriminatim  operam 
suam  praestent,  tum  quia  non  tenentur  singulos  interrogare,  quo  fine 

locum  determinatum  petant,  tum  quia,  etsi  pravum  finem  cognoscant, 
peccatum  tamen  impedire  non  possunt,  tum  denique  quia  grave  damnum 
incurrunt,  nisi  omnibus  officium  suum  praebeant. 

Cum  hac  resolutione  concordat  responsum  s.  Officii  non  esse  in- 
quietandos Christianos,  qui  cymbis  vel  sellis  gestatoriis,  quibus  omnes 
indiscriminatim  personae  de  loco  in  locum  transferri  solent,  etiam  eos 
gentiles  vehunt,  qui  ad  sepulcra  maiorum  accedunt,  ut  ibi  superstitiones 
exerceant^). 


*)  S.  Officium  12.  iul.  1854, 


Pars  secunda. 

De  praeceptis  decalogi ‘). 

130.  Deccf logus  (ol  bexa  Xoyoi)  in  sacris  litteris  bis 
continetur^).  De  eius  partitione  non  una  est  doctorum 
sententia.  Decem  praecepta  iuxta  modum,  quem  postea 
servavit  ecclesia  catholica,  primus  recenset  s.  Augustinus^). 

a.  Summum  momentum,  quod  praeceptis  decalogi  convenit, 
iam  ex  modo  sollemni  colligitur,  quo  Deus  decalogum  promulgari 
conservarique  praecepit.  Et  sane  continet  prima  praecepta  legis 
naturae,  quae  duobus  exceptis  obligant  universos  homines  omnium 
temporum  et  locorum^.  Praecepta,  quae  dicuntur  primae  tabulae 
(tria  priora),  hominem  ad  Deum  ordinant,  et  praecepta,  quae  di- 
cuntur secundae  tabulae  (reliqua  septem),  ordinant  hominem  ad 
proximos,  quartum  quidem  ad  proximos  superiores,  inter  quos 
primum  locum  obtinent  parentes,  reliqua  vero  sex  ad  proximos 
aequales.  Ipsa  autem  praecepta  decalogi,  ut  bene  notat  s.  Augu- 
stinus^), ex  duobus  praeceptis  de  dilectione  Dei  et  proximi  veluti 
ex  suo  germine  efflorescunt®). 

h.  Praeceptis  decalogi  inest  summum  momentum  sociale  et 
politicum,  cum  fundamenta  constituant  cuiusvis  societatis  et  civi- 
tatis earumque  suprema  bona  tueantur.  Tria  priora  praecepta 
tuentur  cultum  supremi  numinis,  fundamentum  religiosum  regnorum; 
quintum  et  octavum  praeceptum  tuentur  vitam  et  famam  proximi; 
septimum  et  decimum  ius  proprietatis,  quartum  auctoritatem,  fun- 
damentum familiae,  sextum  et  nonum  tuetur  matrimonium. 

h S.  Alphonsus  1.  3.  n.  1 — 1003.  Thomas  Sanchez,  Opus  mor.  in 
praecepta  decalogi  1.  2—4.  Sporer-Bierbaum,  Theologia  moral.  deca- 
logalis  (Paderbornae.  Typogr.  bonifac.  1901)  tr.  2—6.  Thomas  Tamhurini, 
Explicatio  decalogi  1.  2 — 40.  Ballerini-Palmieri,  Opus  theologicum 
morale^  (Prati.  Giachetti.  1899)  II.  tr.  6.  De  praeceptis  decalogi. 

*)  Ex.  20,  2—17.  Deut.  5,  6—21. 

D Quaestiones  in  Exod.  q.  71. 

^)  Praeceptum  de  non  faciendo  sculptili  et  de  observatione  sab- 
bati, quatenus  ceremoniale  est,  ad  solum  populum  iudaicum  pertinebat, 

®)  Quaestiones  in  Exod.  q.  140. 

®)  Cf.  Kirchenlexikon**^,  Decalog.  Simar,  Lehrbuch  der  Moraltheo- 
logie'* *^  (Freiburg.  Herder.  1893)  S.  39. 

Noldin,  De  praeceptis». 

„Ego  sum  Dominus  Deus  tuus  . . 

Non  habebis  deos  alienos  coram  me“.  Ex.  20,  2.  3 

Hoc  praeceptum,  quatenus  affirmativum  est,  praecipit, 
ut  unus  solus  verus  Deus  colatur,  praecipit  ergo  actus 
virtutis  religionis;  quatenus  vero  negativum  est,  prohibet, 
ne  cultus  debitus  vero  Deo  negetur  neve  alteri  praeter 
Deum  tribuatur,  prohibet  ergo  peccata  virtuti  religionis 
opposita. 


Quaestio  prima. 

De  natura  religionis^). 

181.  Notio.  Religio  definitur  virtus  moralis  inclinans 
voluntatem  ad  debitum  cultum  Deo  tamquam  supremo 
rerum  omnium  principio  exhibendum. 

a.  Religio  triplici  sensu  dicitur:  a.  significat  universam  hominis 
relationem  ad  Deum,  quae  complectitur  veritates  hanc  relationem  enun- 
tiantes et  officia,  quae  inde  derivantur;  |3.  significat  specialem  virtutem, 
qua  Deo  debitum  cultum  tribuimus;  y.  significat  statum  eorum,  qui 


S.  TJiomas  II.  II.  q.  81 — 100.  Suarez,  De  virtute  religionis 
tr.  1 — 6.  Laijmann,  Theologia  moralis  1.  4.  De  virtute  relig.  Castro- 
2)alao,  Operis  moralis  pars  II.  III. : De  virtute  religionis  et  ei  annexis. 
Bouquillon,  De  virtute  religionis  (Brugis.  Steyaert.  1880).  1.  B.  Wirtli- 
miiller,  Die  moralische  Tugend  der  Religion  (Freiburg.  Herder.  1881). 

cultui  divino  perpetuo  deputati  sunt  per  professionem  trium  votorum 
paupertatis,  castitatis  et  oboedientiae.  De  religione  primo  sensu  accepta 
5 git  ethica  et  apologetica,  de  religione  altero  sensu  accepta  theologia 
dogmatica  et  moralis,  de  religione  tertio  sensu  accepta  ius  canonicum. 

h.  Cultus  ab  honore  distinguendus  est:  honor  est  significatio  ex- 
terna excellentiae  alterius;  cultus  est  significatio  externa  excellentiae 
cum  submissione  erga  eum,  qui  colitur.  Unde  cultus  exhiberi  non 
potest  nisi  superiori  in  aliquo  genere  excellentiae,  honor  autem  etiam 
^“.equali  et  inferiori  exhiberi  potest.  Excellentia,  propter  quam  Deo 
cultus  debetur,  haec  est,  quia  supremum  rerum  omnium  principium  est. 

132.  Religionis  obiectum.  Religionis  obiectum  mate- 
riale est  ipse  cultus  Deo  exhibendus  seu  sunt  actiones 
illae,  quibus  Deus  colitur  et  eius  excellentia  significatur 
ut  laudes,  orationes,  inclinationes,  genuflexiones , sacri- 
ficia etc.  Obiectum  formale  non  est  excellentia  divina, 
sed  est  naturalis  honestas,  quae  in  cultu  divino  reperitur: 
nam  signum  divinae  excellentiae  et  nostrae  sublectionis 
exhibere  naturae  rationali  conveniens  et  Deo  debitum  est. 
Ratio  autem,  ob  quam  cultus  sit  moraliter  bonus  et  Deo 
debitus,  est  infinita  eius  excellentia.  Etsi  ergo  excellentia 
divina  non  sit  obiectum  formale  religionis,  est  tamen  ratio, 
cur  Deus  sit  colendus,  ideoque  religionis  fundamentum  seu 
obiectum  formale  remotum. 

133.  Religio  virtus  moralis.  Religio  est  virtus  moralis,  non 
theologica,  attamen  inter  virtutes  morales  est  praestantissima; 
ideo  peccata  religioni  opposita  sunt  gravissima  post  peccata 
contra  virtutes  theologicas. 

a.  Moralis,  Virtutes  enim  theologicae  immediate  attingunt 
ipsum  Deum  tamquam  proprium  obiectum  tum  materiale  tum 
formale;  religionis  autem  obiectum  non  est  Deus:  religio  enim 
immediate  non  versatur  circa  Deum,  sed  circa  actiones  sive 
internas  sive  externas,  quibus  Deus  colitur,  eiusque  obiectum 
formale  est  ratio  debiti  et  convenientiae,  quae  ex  relatione  crea- 
turae ad  creatorem  derivatur.  Obiectum  ergo  proximum  et 
immediatum  religionis  non  est  Deus  sed  cultus  Dei,  sicut  ob- 
iectum immediatum  iustitiae  non  est  proximus,  sed  res  proximo 
debita;  finis  autem  et  terminus  religionis  est  Deus,  sicut  terminus 
iustitiae  est  proximus^. 


q Cf.  Lessius,  De  iust.  et  iure  1.  2.  c.  3G.  n.  7 ss. 

10* 


148 


De  primo  decalogi  praecepto. 


&.  Praestantissima,  quia  hominem  recte  disponit  ad  ipsum 
Deum,  non  ad  se  ipsum  aut  ad  alios  homines,  quia  proinde 
terminus  et  oUectum,  cui  cultus  exhibetur,  est  ipse  Deus  propter 
suam  excellentiam.  Unde  mirum  non  est  Christum  dominum 
praeprimis  huius  virtutis  praestantissimum  exemplum  dedisse 
hominibus^. 

134.  Actus  virtutis  religionis,  a.  Actus  proprii 
virtutis  religionis  supponunt  actum  intellectus,  quo  co- 
gnoscitur summa  Dei  excellentia  et  nostra  omnimoda  sub- 
iectio  et  dependentia,  iidemque  continent  actum  voluntatis, 
quo  h^ec  cultum  et  honorem  debitum  Deo  exhibere  in- 
tendit et  propterea  aliquos  actus  sive  internos  sive  externos 
imperat,  quibus  iste  cultus  reapse  exhibetur. 

h.  Actus  religionis  immediate  elicitus  est  devotio  seu 
prompta  voluntas  et  intentio  colendi  Deum : devotio  enim 
definitur  prompta  voluntas  faciendi  ea,  quae  ad  Dei  cultum 
pertinent.  Religionis  actus  mediate  eliciti  et  a devotione 
imperati  sunt  omnes  illi  actus  sive  interni  sive  externi, 
quibus  Deo  debitus  cultus  exhibetur:  sunt  autem  potis- 
simum sex:  adoratio j oratio,  sacrificium,  votum,  iuramentum 
et  sanctificatio  quo7'undam  dierum. 

Horum  actuum  illi,  quibus  religio  principaliter  exercetur  (adoratio, 
oratio,  sacrificium),  ad  iwimum,  illi  autem,  quibus  secundario  exercetur 
(votum,  iuramentum),  ad  secundum,  ille  tandem  actus,  quo  Deo  publicus 
et  communis  cultus  exhibetur  (sanctificatio  dierum),  ad  tertium  prae- 
ceptum pertinent.  Ex  quibus  patet,  tria  praecepta  primae  tabulae 
praescribere  actus  virtutis  religionis. 

c.  Praeter  actus  religionis  elicitos,  qui  ad  hanc  vir- 
tutem proprie  et  per  se  referuntur,  alii  actus  ad  religionem 
per  accidens  spectare  possunt,  nimirum  actus  aliarum 
virtutum,  qui  a religione  imperantur,  eo  quod  ex  motivo 
religionis  exercentur  seu  ad  cultum  et  honorem  Dei  diri- 
guntur e.  g.  ieiunium  in  honorem  Dei  vel  alicuius  sancti 
susceptum. 


q Cf.  Hebr.  10,  7.  Luc.  23,  46;  et  quamplurima  testimonia,  in 
quibus  ad  Deum  Patrem  orasse  eique  gratias  egisse  legitur. 

Quaestio  secunda. 

De  actibus  religionis^). 

Articulus  primus. 

De  adoratione. 

135.  Xotio.  Adoratio  latiore  sensu  accepta  est  actus, 

quo  testamur  alterius  excellentiam  et  nostram  erga  eum 
subtectionem.  Hoc  latiore  sensu  adoratio  idem  est  ac 
cultus^  et  hoc  sensu  in  s.  scriptura  etiam  angeli  et  ho- 
mines e.  g.  reges  adorari  dicuntur-).  Adoratio  stricte 

accepta  est  actus  externus  religionis,  quo  testamur  supre- 
mam Dei  excellentiam  ac  dominium  nostramque  perfectam 
ab  eo  dependentiam  et  subtectionem.  Haec  adoratio  soli 
Deo  convenit  et  debetur'^). 

a.  Adoratio  duplicem  actum  comprehendit,  alterum  internum  tum 
intellectus  tum  voluntatis,  scilicet  agnitionem  excellentiae  alterius  et 
propriae  subiectionis,  et  intentionem  signo  aliquo  venerationem  et  sub- 
missionem exterius  manifestandi,  et  alterum  externum,  nempe  actum 
humiliationis  et  subiectionis,  quo  internus  actus  exterius  significatur. 

h.  Actus  externi,  quibus  exhiberi  potest  adoratio,  sunt:  a.  sacri- 
ficium; P.  prostratio  in  terram;  y*  inclinatio  capitis  et  pectoris; 

b.  genuflexio;  e.  osculum  ei,'  qui  adoratur,  vel  vesti  eius  impressum; 
detectio  capitis  etc. 

c.  Omnes  hi  actus  externi  adorationis  (solo  sacrificio  excepto) 
sunt  indifferentes  et  tum  Deo  tum  creaturis  exhiberi  possunt;  in  his 
ei*go  actibus  species  cultus,  qui  alicui  defertur,  non  ex  actu  externo, 
sed  solum  ex  actu  interno  dependet  et  dignoscitur.  Qui  enim  actu 
externo  e.  g.  prostrationis  se  alicui  submittere  intendit  tamquam  Deo, 
exhibet  actum  latriae,  qui  tamquam  amico  Dei,  exhibet  actum  duliae, 
qui  tamquam  viro  potenti,  exhibet  actum  cultus  civilis. 

136.  Divisio  cultus,  a.  Cultus  alter  est  civilis  seu 
politicus,  alter  sacer  seu  religiosus,  prout  ob  naturalem  vel 
supernaturalem  excellentiam  exhibetur. 

q De  sacrificio  cf.  v.  III.  De  sacramentis^  n.  162  ss. 

• 2)  Cf.  Gen.  18,  2;  8.  Reg.  1,  16;  Act.  10,  25. 

j ■ q Matth.  2,  11. 

h.  Cultus  religiosus  duplex  est,  alter  qui  debetur  Deo 
propter  eius  supereminentem  excellentiam  et  supremum 
dominium,  alter  qui  debetur  sanctis  propter  excellentiam 
divinam  per  quandam  participationem  ipsis  communicatam. 
Prior  dicitur  cultus  latriae^  qui  est  adoratio  stricte  accepta 
et  soli  Deo  debita;  posterior  cultus  duliae.  Hic  iterum 
duplex  est,  alter  cultus  hyperduliae,  quo  supereminentem 
excellentiam  supernaturalem  beatae  virginis  Mariae  et 
nostram  erga  ipsam  subiectionem  testamur;  alter  est  cultus 
duliae^  quo  sanctorum  supernaturalem  excellentiam  nostram- 
que  erga  ipsos  subiectionem  testamur. 

c.  Cultus  alius  est  absolutus,  quo  aliquis  colitur  ob 
excellentiam  sibi  insitam;  alius  est  relativus,  quo  aliquid 
colitur  ob  excellentiam  sibi  externam  seu  propter  rela- 
tionem ad  personam  in  se  sanctam,  in  se  excellentem. 

Cultu  latriae  absoluto  adoratur  Deus,  ss.  Trinitas,  lesus  Christus, 
eucharistiae  sacramentum;  cultu  hyperduliae  absoluto  colitur  beata 
virgo  Maria;  cultu  duliae  absoluto  coluntur  angeli  et  sancti.  Cultu 
latriae  relativo  colitur  ss.  nomen  lesu,  imago  crucifixi,  crux  sancta, 
instrumenta  passionis  Christi:  spinea  corona,  clavi,  lancea  etc. ; cultu 
hyperduliae  relativo  coluntur  imagines  beatae  virginis  Mariae;  cultu 
duliae  relativo  coluntur  sanctorum  reliquiae,  imagines. 

d.  Cultus  alius  est  publicus,  qui  ab  ecclesia  institutus 
est  et  nomine  ecclesiae  exhibetur;  alius  est  privatus,  qui 
aut  ab  ecclesia  institutus  non  est,  aut  non  fit  nomine 
ecclesiae. 

Duo  ad  cultum  publicum  requiruntur:  ut  ab  ecclesia  institutus 
sit,  ut  nomine  ecclesiae  a persona  ad  id  deputata  peragatur.  Hinc 
.officium  divinum  a laico  recitatum  cultus  privatus  est,  item  preces 
ab  hominibus  totius  parochiae  in  ecclesia  communiter  recitatae  cultus 
privatus  sunt;  econtra  officium  divinum  a clerico  in  sacris  constituto 
extra  chorum  recitatum  cultus  publicus  est. 


137.  De  praecepto  adorationis.  1.  Praecepto  tum 
naturali  tum  positivo  obligamur  adorare  Deum  cultu 
latriae  interno  et  externo  eumque  solum.  Hoc  praeceptum 
naturale  est:  cum  enim  Deus,  rerum  omnium  principium 
et  finiS;  summae  et  perfectissimae  sit  excellentiae^  per- 

fectissimo  cultu  adorandus  est^).  Praeceptum  simul  po- 
sitivum est:  Dominum  Deum  tuum  adorabis  et  illi  soli 
servies^). 

2.  Ex  virtute  religionis  sine  dubio  tenemur  quandoque 
colere  Deum  tamquam  primum  rerum  omnium  principium 
ac  dominum;  tempus  autem  et  modus ^ quo  huic  praecepto 
satisfieri  debeat,  a Deo  non  sunt  determinata,  ab  ecclesia 
autem  constitutum  fuit,  ut  Deus  ab  universo  populo  Chri- 
stiano coleretur  diebus  dominicis  et  festis  per  auditionem 
sacri  et  religiosam  feriationem.  Qui  ergo  praeceptum  ec- 
clesiae observat,  simul  satisfacit  praecepto  divino.  Qui  vero 
praeceptum  ecclesiae  observare  nequit,  ad  satisfaciendum 
legi  divinae  saltem  aliquoties  in  anno  (quibuscunque  diebus) 
missae  sacrificio  assistere  debet. 


Articulus  secundus. 

De  oratione^). 

138.  Notio.  Oratio  latiore  sensu  accepta  est 'elevatio 
mentis  ad  Deum ; strictiore  autem  sensu  accepta  est  petitio 
decentium  a Deo.  Haec  petitio  apud  Deum  aut  sola  mente 
aut  etiam  voce  fieri  potest. 

a.  Ad  orationem  duplex  actus  concurrit,  alter  voluntatis  scilicet 
desiderium,  quo  a Deo  aliquod  bonum  conferri  vel  aliquod  malum  averti 
desideramus,  alter  intellectus,  qui  est  petitio  seu  huius  desiderii  mani- 
festatio, qua  conamur  Deum  inducere,  ut  id  praestet,  quod  desideramus. 


b lure  naturae  Deo  deberi  cultum  tum  internum  tum  externum, 
tum  individualem  tum  socialem  fuse  ostendunt  philosophi  morales  atque 
apologetae.  Gf.  0.  Gutherlet,  Lehrbuch  der  Apologetik^  (Miinster.  Theis- 
sing.  1895)  I.  S.  25  ff.  G.  Wilmers,  De  religione  revelata  (Ratishonae. 
Pustet.  1897)  p.  16  ss.  Th.  Meyer,  Institutiones  iuris  naturae  (Friburgi. 
Herder.  1900)  II.  p.  24. 

2)  Matth.  4,  10. 

“)  Fr.  Schmid,  Die  Wirksamkeit  des  Bittgebetes  (Brixen.  Press- 
verein  1895).  Oh.  Pesch,  Praelectiones  dogmaticae*  (Friburgi.  Herder. 
1899)  IX.  n.  312 — 365.  S.  Alphonsus  de  Liguori,  Del  gran  mezzo  della 
preghiera. 

1).  Decentia  dicuntur  bona,  quae  honeste  et  convenienter  desiderarj 
possunt,  spiritualia  quidem  absolute,  temporalia  vero  sub  condicione 
saltem  implicita,  quod  ad  salutem  animae  conferant. 

c.  Oratio  est  actus  religioyiis:  eo  ipso  enim,  quod  a Deo  bona 
petimus,  agnoscimus  potentiam  et  bonitatem  Dei  et  profitemur  nos  a 
Deo  pendere  eoque  nos  indigere  ut  primo  bonorum  nostrorum  auctore, 
id  quod  est  officium  religionis. 

139.  Nuiii  attentio  mentis  ad  essentiam  orationis 
requiratur.  Quaestio  refertur  ad  orationem  vocalem,  num 
scilicet  oratio  vocalis  cum  mentis  distractione  peracta  essen- 
tialiter sit  oratio.  — Ad  essentiam  orationis  non  requiritur 
attentio  interna;  quare  mentis  divagatio  per  decursum  ora- 
tionis non  impedit,  quominus  oratio  sit  quoad  substantiam 
vera  oratio,  modo  cum  attentione  mentis  inchoetur  et  haec 
attentio  tempor(i  orationis  virtualiter  perduret. 

a.  E^espectu  orationis  duplex  distinguitur  attentio,  externa  et 
interna.  Attentio  excludit  distractionem;  attentio  igitur  externa 
excludit  distractionem  externam;  distractio  autem  externa  con- 
sistit in  actionibus  externis,  quae  mentem  ita  occupant,  ut  in- 
ternam attentionem  omnino  impediant  ut  confabulatio,  lectio  ali- 
cuius libri  etc.  Attentio  interna  est  exclusio  distractionis  internae ; 
distractio  interna  est  divagatio  mentis  ad  alia,  ad  orationem  non 
pertinentia.  Attentio  igitur  interna  consistit  in  applicatione 
mentis  ad  orationem. 

Attentio  interna  triplex  distinguitur:  materialis,  qua  atten- 
ditur ad  verba  orationis,  ut  ea.  integre  suo  ordine  proferantur; 
litteralis,  qua  attenditur  ad  sensum  verborum ; spiritualis,  qua 
attenditur  vel  ad  Deum,  qui  oratione  colitur,  vel  ad  mysterium, 
ad  quod  recolendum  oratio  ordinatur,  vel  ad  bonum,  quod  per 
orationem  a Deo  postulatur. 

h.  Ad  essentiam  orationis  duplex  condicio  requiritur:  a.  in- 
teritio, et  quidem  ut  oratio  formaliter  vera  oratio  sit  seu  specialis 
actus  cultus  divini,  requiritur  et  sufficit,  ut  inchoetur  cum  inten- 
tione orandi  Deum,  et  ut  haec  intentio  per  decursum  orationis 
virtualiter  perduret.  Sine  hac  intentione  oratio  non  esset  vera 
oratio,  ab  hac  intentione  autem  virtualiter  perdurante  oratio 
habet,  ut  formaliter  sit  vera  oratio  et  actus  cultus  divini, 
p.  Requiritur  attentio  ad  actum  orationis  initio  habita  et  vir- 
tualiter perdurans,  quia  sine  hac  attentione  oratio  non  esset 
actus  humanus:  scire  enim  debet  orans  se  orare.  Atqui  sicut 
intentio  orandi,  ita  etiam  attentio  tamdiu  perdure-re  censetur, 

quamdiu  non  ponitur  actio  externa,  quae  attentionem  mentis 
internam  atque  intentionem  orandi  impediat.  Ad  essentiam  ergo 
orationis  requiritur  quidem  attentio  mentis  interna  ad  actum 
orandi  initio  orationis  elicita,  attamen  per  decursum  orationis 
formalis  attentio  interna  ad  substantiam  orationis  non  requiritur. 
Ex  bis  infertur  ad  validam  orationem  recitandam  practice  aliud 
non  requiri,  nisi  ut  orans  initio  orationis  voluntatem  habeat  orandi 
et  per  decursum  orationis  distractionem  externam  evitet^). 

c.  Distractio  ergo  externa  impedit  quidem  veram  orationem ; 
distractio  autem  interna  eam  non  impedit,  quia  non  impedit, 
quominus  attentio  et  intentio  virtualiter  perduret.  lam  vero 
rationes  praecipuae,  quibus  Lugo  ostendit,  orationem  mente 
distracta  recitatam  substantialiter  esse  orationem,  hae  sunt: 
Orare  significat  loqui  cum  Deo  eique  desideria  sua  manifestare; 
atqui  id  facere  potest  etiam  plane  distractus : etenim  si  quis  e.  g. 
volens  regi  manifestare  petitionem,  hanc  ex  scripto  legit,  cum 
interim  mente  plane  distractus  est,  ad  regem  loqui  eumque  orare 
dicendus  est.  — Insuper  omnes  concedunt  validam  esse  sacra- 
mentorum administrationem,  etsi  minister  plane  distractus  formam 
sacramenti  proferat:  sed  forma  extremae  unctionis,  quae  est 
deprecatoria,  non  posset  in  hoc  casu  esse  valida,  si  ne  substan- 
tialiter quidem  oratio  esset.  — Tandem  omnes  concedunt  eum 
valide  officium  recitare,  qui  plane  quidem  sed  involuntarie 
distractus  sit;  atqui  si  omnimoda  distractio  ipsam  essentiam 
orationis  impediret,  neque  involuntarie  distractus  obligationi 
satisfaceret. 

Niim  peccatum  sit  distractio  in  oratione.  — Patet  in- 
voluntarias distractiones  in  se  nullum  esse  peccatum ; vo- 
luntariae autem  distractiones,  etsi  substantiam  orationis 
non  corrumpant,  aliquam  tamen  irreverentiam  erga  Deum, 
quantumvis  non  gravem,  continent;  quapropter  veniale 
peccatum  sunt,  etsi  agatur  de  orationibus,  quae  non  sint 
ex  praecepto  recitandae. 

140.  Diyisio  orationis.  Oratio  latiore  sensu  accepta. 

1 . Ratione  finis  est : a.  adoratio ^ qua  summam  Dei 
excellentiam  et  omnimodam  nostram  subiectionem  coram 
ipso  agnoscimus;  ad  hanc  orationem  adorationis  refertur 
laus  Dei;  h.  gratiarum  actio  pro  beneficiis  acceptis;  ex 


b Cf.  Lugo,  De  euchar.  disp.  22.  n.  29  ss. 

virtute  gratitudinis  tenetur  homo  aliquoties  in  vita  posi- 
tive Deo  gratias  agere  pro  bonis  obtentis;  c.  petitio^  quae 
est  oratio  stricte  accepta. 

Orationem  propitiat07'iam,  qua  remissio  peccatorum  et  poenarum 
postulatur,  itemque  orationem  intercessionis j qua  pro  aliis  bona  pe* 
tuntur,  ad  orationem  petitionis  generatim  acceptam  pertinere  mani- 
festum est;  quare  ab  hac  ut  species  diversae  distinguendae  non  sunt. 

2.  Ratione  modi  altera  est  mentalis,  quae  sola  mente,, 
intellectu  scilicet  et  voluntate,  et  altera  est  oralis  (vocalis), 
quae  simul  mente  et  ore  peragitur:  quae  enim  solis  verbis 
fit,  non  est  oratio. 

3.  Oratio  oralis  altera  est  publica,  quae  fit  nomine  et 
auctoritate  ecclesiae,  altera  est  privata,  quae  fit  nomine 
et  auctoritate  propria  orantis.  Duo  igitur  ad  orationem 
publicam  requiruntur:  ut  fiat  nomine  ecclesiae  et  ut  eccle- 
siae auctoritate  sit  instituta  ut  horae  canonicae,  litaniae 
maiores  etc.  (n.  136.  d). 

Nomine  ecclesiae  orare  non  potest  nisi  minister  ecclesiae  seu  per- 
sona ab  ecclesia  ad  id  deputata.  Preces  ecclesiae  auctoritate  institutae 
peraguntur  determinata  forma  ab  ecclesia  approbata  et  praescripta.  — 
Preces  recitatae,  etsi  ecclesiae  auctoritate  institutae  et  approbatae, 
oratio  privata  sunt,  si  non  nomine  ecclesiae,  sed  nomine  orantis  per- 
aguntur, sive  orans  est  persona  ecclesiastica  sive  saecularis. 

4.  Ratione  orantis  oratio  est  singularis,  quae  fit  solitarie 
ab  una  tantum  persona,  et  communis,  quae  fit  communiter 
a pluribus  simul  personis.  Orationem  communem  speciali 
modo  Dominus  commendat:  TJbi  sunt  duo  vel  tres  congre- 
gati in  nomine  meo,  ibi  sum  in  medio  eorum^), 

141.  Quinam  orandi  sint.  Licet  solus  Deus  orandus 
sit  tamquam  principalis  bonorum  auctor  et  largitor,  adeo 
ut  sanctum  sic  orare  vera  idololatria  sit,  tamen  ut  patroni 
et  intercessores  apud  Deum  invocari  utiliter  possunt: 

1.  Angeli  et  sancti  in  coelis,  id  quod  de  fide  docet 
concilium  trid.^). 


q Matth.  18,  20. 
q Sess.  25.  De  invoc.  sanet. 

a.  Privatim  invocari  possunt  etiam  infantes  baptizati,  qui  ante 
usum  rationis  decesserunt. 

h.  Etsi  praeceptum  invocandi  intercessionem  sanctorum  non  ex- 
sistat, a veniali  tamen  excusari  non  posset,  qui  nunquam  invocaret 
h.  virginem  Mariam:  etenim  culpabilis  esset  incuiia  salutis,  si  quis 
tam  etBcax  auxilium  prorsus  negligeret*). 

2.  Sancti  et  iusti  in  terris  exsistentes,  quod  pariter  de 
fide  est  ex  s.  scriptura^). 

3.  Valde  probabile  est  animas  in  purgatorio  detentas 
non  solum  pro  nobis  intercedere,  sed  nos  privatim  eas 
etiam  invocare  posse. 

a.  Cum  ecclesia  nihil  de  hac  re  definierit,  non  una  est  theolo- 
gorum sententia.  Communiter  nunc  conceditur  animas  purgatorii 
suffragiis  suis  nos  iuvare:  id  enim  communio  sanctorum  suadet  et 
testimonio  s.  scripturae  confirmatur,  quo  constat  animas  in  limbo 
detentas  pro  populo  orasse^).  Nihilominus  id  negant  antiquiores  cum 
s.  Thoma,  quia  animae  purgatorii  in  statu  poenae  sunt^;  verum  re- 
centiores,  praesertim  Bellarminus  et  Suarez,  ab  illis  recedunt.  Et 
sane,  status  poenae  efficit  quidem,  ut  animae  non  sicut  sancti  in 
gloria,  veluti  ex  proprio  munere  pro  nobis  orent,  sed  non  impedit, 
quominus  pro  nobis  intercedere  possint,  cum  sint  in  statu  gratiae  et 
amicitiae  divinae. 

h.  Qui  negant  nos  orationes  nostras  utiliter  ad  animas  purgatorii 
dirigere  posse,  contendunt  eas  nostras  indigentias  nostrasque  preces  non 
cognoscere.  Verum  quamvis  contrarium  certis  argumentis  demonstrari 
nequeat,  pie  tamen  creditur,  Deum  vel  per  se  vel  per  angelos  tutelares 
eis  indigentias  orationesque  nostras  manifestare.  Sententia,  quae  tenet 
nos  animas  utiliter  invocare  posse,  confirmatur  praxi  multorum  fidelium. 

142.  Pro  quibus  orandum  sit.  Orare  possumus  et 
debemus  pro  omnibus,  qui  oratione  iuvari  possunt  et  quos 
ex  praecepto  caritatis  diligere  iubemur.  Itaque  orare  potest 
et  debet: 

a.  Unusquisque  pro  semetipso,  ut  ex  natura  rei  patet; 

h.  Pro  suo  proximo  etiam  pro  peccatore  et  inimico^), 
adeo  ut  ex  orationibus  pro  omnibus  fusis,  ut  est  e.  g.  oratio 

q Gf.  Concilium  trid.  sess.  25.  De  invoc.  sanet. 

2)  Rom.  15,  30.  lac.  5,  16. 
ler,  15,  1 ; 2.  Macb.  15,  12  ss. 

Summa  II.  II,  q.  83.  a.  11.  ad  3. 

q 1.  Tim.  2,  1—3.  lac.  5,  16.  Malth.  5,  44. 

dominica,  neminem  positive  excludere  citra  peccatum 
liceat.  Pro  determinata  tamen  persona  orare  non  tenemur, 
nisi  constituta  sit  in  gravi  vel  gravissima  necessitate  et 
peculiaris  relatio  officii  vel  necessitudinis  cum  illa  inter- 
cedat. 

c.  Pro  animahus  in  purgatorio  detentis  tum  pro  om- 
nibus in  communi  tum  pro  iis  praesertim,  quae  peculiari 
nexu  nobis  sunt  coniunctae  ut  parentes  et  benefactores: 
cum  enim  illarum  necessitas  sit  vere  gravis  et  cum  illis 
variis  modis  facile  succurrere  possimus,  pietas  et  gratitudo 
suadent,  ut  eas  oratione  iuvemus;  stricta  tamen  obligatio 
pro  parentibus  aliisque  coniunctis  orandi  statui  nequit, 
quia  certo  non  constat  eas  intercessione  nostra  indigere. 

143^  Quid  oranduiu  sit.  Quae  bona  a Deo  petere 
possimus,  colligitur  imprimis  ex  oratione  dominica  a Christo 
nobis  tradita,  deinde  ex  orationibus,  quas  ecclesia  pro 
fidelibus  suis  ad  Deum  dirigit.  Itaque  petere  possumus: 

1.  Bona  supernaturalia,  scilicet  aeternam  beatitudinem 
et  media  ad  eam  necessaria,  et  haec  quidem  absolute,  quia 
natura  sua  ad  salutem  necessaria  vel  utilia  sunt  nec  quis- 
quam eis  ad  peccatum  abuti  potest. 

Sed  ea  pelere  non  licet  contra  nec  ultra  ordinem  divinae  provi- 
dentiae e.  g.  beatitudinem  sine  bonis  operibus,  remissionem  peccatorum 
sine  poenitentia,  gratiam  maiorem;  quam  habent  summi  sancti;  intra 
ordinem  divinae  providentiae  vero  bona  supernaturalia  sine  limitatione 
peti  possunt.  Gratiae  gratis  datae  petendae  non  sunt,  nisi  in  casu 
peculiaris  necessitatis. 

2.  Bona  naturalia  sive  spiritualia  (scientiae,  artes) 
sive  corporalia  (sanitas,  divitiae,  honores,  dignitates)  peti 
quidem  possunt,  sed  solum  sub  condicione  saltem  implicita, 
si  Deus  praeviderit  ea  nobis  ad  salutem  fore  proficua: 
haec  enim  non  sunt  per  se  ad  salutem  utilia,  ideoque  eis 
abuti  possumus. 

3.  Ut  Deus  mala  a nobis  avertat  tum  moralia  (peccata, 
tentationes)  tum  physica  (morbos,  dolores,  egestatem,  in- 
fortunia), nisi  ad  salutem  nostram  utile  sit  nos  tentationes 
et  quaedam  mala  physica  tolerare. 


De  actibus  religionis. 


157 


Petendum  non  est,  ut  Deus  concuinscentiam  in  nobis  plane  ex- 
stinguat, quia  hoc  est  contra  ordinariam  providentiam  divinam;  nec 
petendum  est,  ut  omnia  vel  levissima  peccata  vitare  possimus,  quia 
hoc  est  speciale  privilegium ; privilegia  autem  petenda  non  sunt. 
Quoad  peccata  levia  petere  possumus,  ut  ea  usque  magis  minuamus 
vel  determinata  vitemus. 

4.  Petere  a Deo  rem  moraliter  malam  (malum  culpae), 
semper  grave  peccatum  est,  etsi  res,  quae  petitur,  in  se 
leviter  tantum  mala  sit:  nam  petere  a Deo  auxilium  ad 
rem  malam  eumque  sic  facere  mali,  etsi  levis,  auctorem 
gravis  in  Deum  irreverentia  est,  quia  directe  repugnat  eius 
infinitae  sanctitati. 

Non  licet  petere  rem  indifferentem  sine  ulteriore  relatione  ad 
finem  honestum  e.  g.  lucrum  ex  ludo  sine  relatione  ad  alium  finem, 
quia  non  est  petitio  veri  et  decentis  boni.  Attamen  quia  eiusmodi 
petitio  non  adversatur  directe  alicui  attributo  divino,  non  est  mor- 
tale peccatum. 

144.  Orationis  efficacia.  Oratio  debitis  facta  con- 
dicionibus ex  liberali  Dei  promissione  infallibilem  habet 
efficaciam  impetrandi  ea,  quae  petuntur,  sive  ille,  qui 
orat,  est  iustus  sive  peccator,  quod  ex  claris  s.  scripturae 
effatis  theologis  videtur  esse  de  fide  certum. 

a.  Quatenus  oratio  opus  bonum  est,  suppositis  supponendis 
ei  convenit  triplex  effectus  omnium  operum  bonorum  communis, 
scilicet  meritorius  gratiae  sanctificantis,  satisfactorius  pro  poenis 
temporalibus  et  impetratorius  gratiarum  actualium.  Quatenus 
oratio  petitio  est,  qua  Deum  potentem  ac  misericordem  implora- 
mus, ut  indigentiae  nostrae  succurrat,  specialem  vim  impetratoriam 
habet  obtinendi  ea,  quae  a Deo  petuntur.  lam  de  hac  speciali 
orationis  vi  et  virtute  impetrandi  hic  sermo  est.  Condiciones 
autem,  quae  requiruntur,  ut  oratio  infallibiliter  impetret  id,  quod 
postulat,  communiter  quatuor  numerantur  ut  infra  dicetur. 

Oratio  debitis  destituta  condicionibus  non  tamen  omni  prorsus 
caret  effectu:  licet  enim  non  impetret  infallibiliter  ex  promissione  Dei, 
ex  eius  tamen  benignitate  impeti-abit  saltem  spiritum  ferventioris 
orationis. 

&.  Quamvis  Deum  summe  potentem  ac  benignum  deceat,  ut 
ei  succurrat,  qui  humiliter  eius  auxilium  implorat,  infallibilem 
tamen  efficaciam  oratio  habet  ex  promissione  Dei,  cuius  promissio 
fallere  non  potest.  Orationi  debitis  condicionibus  factae  Deus 

infallibilem  efficaciam  reipsa  promisit:  Amen,  amen  dico  volis,  si 
quid  yetieritis  Patrem  in  nomine  meo,  dahit  vohis^).  Petite  et  dalitur 
volis,  quaerite  et  invenietis,  pulsate  et  aperietur  volis  etc.^). 

Xota,  Cum  omnis  oratio  seu  petitio  Deum  movere  intendat,  ut 
speciali  suo  interventu  efficiat  id,  quod  petitur,  iam  quaeri  potest, 
quomodo  Deus  effectus  orationis  producat,  utrum  scilicet  per  causas 
naturales  an  per  causas  supernaturales. 

a.  Si  effectus  orationis  est  bonum  ordinis  supernaturalis,  gratia 
scilicet  actualis,  Deus  ipse  immediate  eam  producit  sine  interventu 
causae  naturalis. 

l.  Si  effectus  orationis  est  bonum  ordinis  naturalis,  diverso  modo 
a Deo  produci  potest 

a.  Yel  ipse  Deus  sine  interventu  causarum  naturalium  (saltem 
naturali 'modo  agentium)  effectum  producit.  In  hoc  casu  Deus  propter 
orationem  facit  miraculum  vel  secundum  substantiam  vel  saltem  se- 
cundum modum. 

P.  Vel  Deus  propter  orationem  praevisam  causas  naturales  ab 
aeterno  ita  disponit  ac  dirigit,  ut  effectus  in  tempore  necessario  se- 
quatur. 

Y.  Vel  Deus  praevidet  effectum  ex  causis  naturalibus  iuxta  prae- 
sentem ordinem  sine  speciali  interventu  secuturum  esse.  In  hoc  casu 
Deus  suo  interventu  solum  impedit,  ne  effectus  per  influxum  causae 
liberae  (daemonis  vel  hominis)  frustretur^). 

Effectus  igitur  orationum  quandoque  sunt  miracula,  quae  ab  ipso 
Deo  sine  concursu  causarum  naturalium  producuntur,  frequentius  autem 
a causis  naturalibus,  non  tamen  sine  Dei  speciali  interventu  oriuntur. 
Ex  quibus  patet  discrimen  inter  miracula  atque  exauditiones  precum 
(Gebetserhorungen),  quae  dicuntur.  Etenim  si  exauditio  precum  gene- 
rice  sumitur  pro  quovis  effectu,  quem  Deus  propter  orationem  pro- 
ducit, etiam  miracula  inter  exauditiones  precum  censentur;  quod  si 
terminus  specifice  accipitur,  exauditio  precum  miraculo  opponitur  et 
significat  effectum,  quem  Deus  propter  orationem  per  causas  secundas 
producit. 

145.  Condiciones,  quae  requiruntur,  ut  oratio  infal- 
libilem effectum  habeat,  comprehenduntur  hac  brevi  for- 
mula, ut  oratio  in  nomine  lesu  fiat:  quodcunqiie  petieritis 
Patrem  in  nomine  meo,  hoc  faciam"^).  In  nomine  lesu  orare 


D loan.  16,  23.  Cf.  14,  13.  14. 

2)  Matth.  7,  7 ss.  Cf.  Luc.  11,  10.  lac.  4,  3.  Ps.  49,  15. 

Cf.  Suarez,  De  oratione  1.  1.  c.  18.  PescJi  IX.  n.  331  ss. 
D loan.  14,  13. 

significat  in  unione  cum  lesu  orare;  atqui  ut  oratio  fiat 
in  unione  cum  lesu,  quatuor  condiciones  requiruntur, 
quarum  una  refertur  ad  obiectum,  duae  ad  modum,  quarta 
ad  subiectum  orationis. 

a.  Obiectum  orationis  utile  esse  debet  ad  promovendum 
finem  a Christo  intentum  scilicet  salutem  nostram^). 

Si  bona  supernaturalia  petuntur,  oratio  infallibilem  habet  effectum, 
€tsi  quandoque  non  concedantur  ipsa  bona,  quae  petuntur,  sed  eorum 
loco  alia,  quae  magis  ad  salutem  nostram  conferant.  SI  bona  naturalia 
petuntur,  oratio  non  habet  infallibilem  effectum,  quia  illa  bona  nobis 
possunt  esse  impedimentum  virtutis  et  occasio  peccandi;  quod  si  Deus 
praevideat,  ea  non  concedit,  etsi  enixe  et  constanter  petantur. 

h.  Quoad  modum  oratio  imprimis  fieri  debet  cum  fiducia 
sine  haesitatione  et  diffidentia : adeamus  ergo  cum  fiducia  ad 
thronum  gratiae"^).  Hanc  condicionem  divinae  promissiones 
praeprimis  exigunt : etenim  in  nomine  lesu  oramus,  si  cum 
fiducia  in  merita  eius  oramus. 

Haec  fiducia  ex  fide  et  sp>e  theologica  procedit:  imprimis  enim 
creUere  debemus  Deum  posse  et  velle  hominibus  succurrere,  deinde 
vero,  quia  Deus  toties  promisit  se  exauditurum  esse  orationes,  sine 
dubitatione  confidere  debemus  Deum  daturum  esse , quod  petimus, 
dummodo  conferat  ad  salutem  nostram.  Haec  fiducia  ad  eflQcacem 
orationem  necessaria  refertur  ad  orationem  in  genere;  particularis 
oratio,  qua  determinatum  bonum  petitur,  coniuncta  esse  potest  cum 
dubitatione,  num  Deus  illud  concedat,  tum  quia  potest  esse  defectus 
in  oratione,  tum  quia  non  constat  oranti  vere  bonum  esse,  quod  pe- 
titur. Haec  dubitatio  non  impedit  quidem,  sed  minuit  efficaciam  ora- 
tionis. Hinc  si  quis  per  gratiam  Spiritus  Sancti  cum  magna  fiducia 
orare  potest,  habet  signum  futurae  impetrationis^). 

Deinde  fieri  debet  cum  perseverantia^).  Ea  quidem 
bona,  quae  hic  et  nunc  necessaria  sunt  ut  auxilia  ad 
superandam  tentationem,  Deus  statim  concedit,  alia  autem 
non  semper  statim  largitur.  Quaedam  enim  bona  ex 
positiva  Dei  dispositione  non  conceduntur  nisi  post  con- 
stantem orationem  ut  donum  perseverantiae,  alia  autem 

q loan.  16,  23.  24. 

2)  Hebr.  4,  16. 

Suarez,  De  oratione  1.  1.  c.  21.  n.  9. 

^ Cf.  Luc.  c.  11. 

bona  tum  naturalia  tum  supernaturalia  Deus  non  confert 
nisi  post  aliquod  tempus,  ut  interim  per  orationem  ad  ea 
recipienda  melius  nos  disponamus. 

c.  Sublectum  orationis  debet  esse  in  Hatu  gratiae : in 
unione  enim  cum  lesu  maxime  is  orat,  qui  in  statu  gratiae 
orat.  Non  quod  peccatoris  oratio,  si  reliquae  non  desint 
condiciones,  non  exaudiatur,  sed  quod  status  gratiae  ad 
augendam  efficaciam  orationis  multum  conferat’). 

Peccatorum  oratio  non  solum  efficax  est  ad  impetrandum,  id 
quod  constat  ex  s.  scriptura,  ubi  peccatores  exauditos  fuisse  legitur^) ; 
sed  etiam  ad  infalUUUter  impetrandum,  quia  orationis  efficacia  non 
fundatur  in  dignitate  orantis,  sed  in  misericordia  et  promissione  Dei^). 
Quodsi  in  s.  scriptura  dicitur,  Deum  orationes  peccatorum  non  audire"), 
id  significat  peccatorum  orationes  minus  efficaces,  vel  etiam  inefficaces 
esse,  si  nempe  peccatores  male  petant.  Ex  quibus  patet  valde  cavendum 
esse  a deterrendis  peccatoribus,  quasi  eorum  bona  opera  et  orationes 
apud  Deum  inutiles  essent. 

Nuni  oratio  i^ro  aliis  facta  sit  infallibilis  efficaciae.  — Sunt, 
qui  ad  infallibilem  efficaciam  orationis  hanc  quoque  condicionem 
requirant,  ut  oratio  fiat  pro  se  ipso.  S.  Augustinus^)  et  s.  Thomas^) 
hoc  exigere  videntur;  alii  autem  cum  Suarez^)  docent  per  se 
etiam  orationem  pro  aliis  factam  infallibilem  habere  efficaciam, 
quia  promissio  divina  prorsus  generalis  nullam  limitationem 
continet:  Qmdcungue  petieritis.  Hoc  tamen  intercedit  discrimen 
inter  orationem  pro  se  et  pro  aliis  factam,  quod  is,  qui  debito 
modo  pro  se  petit  utilia  ad  salutem,  eo  ipso  dispositionem  ac- 
quirit ad  recipiendas  gratias  necessariam;  eo  autem,  quod  ali- 
quis pro  alio  orat,  hic  non  acquirit  dispositionem  necessariam, 
econtra  gratiis,  quae  petuntur,  pertinaciter  resistere  potest,  ob 
quam  pertinaciam  oratio  pro  aliis  facta  carere  potest  effectu. 

14G,  Orationis  necessitas.  Homo  adultus  orare  (ora- 
tione impetrator! a)  tenetur  non  solum  necessitate  praecepti 
divini,  sed  etiam  necessitate  medii. 

1)  loan.  14,  13;  15,  7.  16;  16,  23. 

2)  Luc.  18,  14;  23,  43. 

3)  Gf.  S.  Thomas  11.  11.  q.  83.  a.  16.  Suarez,  De  oratione  1.  1.  c.  25 
loan.  9,  31.  Psal.  65,  18. 

In  loan.  tr.  102.  n.  1, 

«)  Summa  II.  II.  q.  83.  a.  7.  ad  2. 

q De  oratione  1.  1.  c.  27. 

a.  De  necessitate  i^raecepti  divini  nemo  dubitat:  nam 
tot  explicita  testimonia  s.  scripturae,  quibus  oratio  incul- 
catur, de  solo  consilio  intelligi  non  possunt : Petite  et 
dabitur  vohis^)^  Orationi  instate^);  Oportet  semper  orare  et 
non  deficere^).  Ratio  huius  praecepti  interna  est  a.  obli- 
gatio Deo  cultum  exhibendi,  qui  quovis  orandi  genere  ex- 
hibetur; |3.  propria  indigentia. 

Oratio  petitionis  praecepta  non  debet  esse  vocalis:  vocalis  enim 
orationis  nullum  praeceptum  divinum  habemus.  Nec  verba  Christi 
Domini:  Sic  ergo  vos  orabitis^)  praeceptum  continent  singulis  fidelibus 
impositum  utendi  ea  formula  orandi,  quam  ipse  docuit. 

h.  De  necessitate  medii  quaestio  est,  num  homo  adultus 
teneatur  pro  se  ipso  petere  auxilia  ad  salutem  necessaria. 
Sententiam  affirmativam  plerique  theologi  non  solum 
certam,  sed  vix  non  de  fide  tenendam  dicunt.  Ratio 
autem  haec  est:  illud  dicendum  est  necessitate  medii  ne- 
cessarium, sine  quo  ordinarie  salus  obtineri  non  potest; 
sine  oratione  autem  iuxta  ordinarium  modum  providen- 
tiae salus  obtineri  non  potest:  etenim  de  fide  certum  est 
gratiam  Dei  ad  salutem  esse  necessariam;  atqui  secundum 
ordinarium  providentiae  modum  Deus  efficacia  auxilia 
gratiae  non  confert  nisi  petentibus:  Petite  et  accipietis^) 
i.  e.  ex  ss.  patrum  interpretatione : si  non  petitis,  non 
accipitis. 

147,  Quando  obliget  praeceptum  orandi.  1.  Quando 
homo  jjer  se  orare  teneatur,  accurate  determinari  non  potest; 
sine  dubio  frequenter  orare  tenetur.  Qui  tamen  implet  ob- 
ligationem orandi  ex  propria  indigentia  ortam,  implet  etiam 
oliligationem  ortam  ex  praecepto  colendi  Deum. 

• a.  Sunt,  qui  dicant  nos  singulis  hebdomadis  ad  orandum  teneri ; 
sunt,  qui  cum  s.  Alphonso  dicant  singulis  mensibus;  sunt,  qui  dicant 

J)  Matth.  6,  9. 

2)  Gol.  4,  2. 

2)  Luc.  18,  1.  Cf.  Luc.  11,  9.  Matth.  26,  41.  1.  Petr.  4,  7 

1.  Thess.  5,  17. 

q Matth.  6,  9. 

q loan.  16,  24. 

Noldin,  De  praeceptis». 

quotannis  orasse  sufficere.  Verum  nec  de  obligatione  hebdomadali  nec 
de  obligatione  menstrua  certo  constat.  Idem  dicendum  de  sententia 
eorum,  qui  docent  exsistere  obligationem  orandi  in  morali  initio  usus 
rationis.  Ceterum  cum  fideles  singulis  diebus  dominicis  teneantur  as- 
sistere sacrificio  missae,  qui  hoc  praeceptum  rite  adimplent,  satisfaciunt 
etiam  praecepto  orandi. 

b.  Qui  ergo  per  diuturnum  tempus  (per  annos)  omnem  orationem 
negligit,  dupliciter  peccat,  tum  propter  neglectum  cultum  divinum,  tum 
propter  neglectam  curam  salutis.  In  confessione  tamen  sufficit  indicare 
tempus,  quo  orationem  omisit,  et  cetera  peccata,  quae  propter  neglectam 
orationem  commisit. 

2.  Per  accidens  autem  orare  tenemur,  quoties  sine 
oratione  aliud  praeceptum  implere  aut  tentationem  superare 
non  possumus. 

Nota.  Ex  his  iam  consequitur:  a.  praecepto  orandi  satisfieri 
etiam  per  orationem  mere  internam:  praeceptum  enim  hoc  refertur 
ad  orationem  privatam,  eamque  prout  est  petitio  auxilii  divini ; h.  pro 
eis,  qui  non  sunt  in  sacris  ordinibus  constituti,  non  esse  certas  et  de- 
terminatas preces,  quae  ex  praecepto  recitandae  sint;  c.  neque  per  se 
neque  per  accidens  tenemur  ad  orandum  mane  et  vespere,  ante  et  post 
mensam;  quapropter  illarum  precum  omissio  per  se  nullum,  ne  veniale 
quidem  peccatum  est.  Attamen  pastores  et  confessarii  pium  hocce 
exercitium  fidelibus  enixe  et  frequenter  commendare  debent:  si  enim 
preces  matutinas  et  vespertinas  negligant,  brevi  fiet,  ut  raro  orent  et 
sic  speciali  Dei  auxilio  priventur  et  in  periculis  peccandi,  quae  quotidie 
occurrunt,  in  peccata  labantur. 


Quaestio  tertia. 

De  peccatis  contra  religionem. 

148.  Quae  sint  peccata  contra  religionem,  a.  Contra 
religionem  peccari  potest  omissione,  negligendo  praecepta 
religionis  ut  adorationem  vel  orationem  debitam,  et  com- 
missione positivis  actibus  contra  praecepta  negativa  reli- 
gionis. Peccatum  positivum  religioni  generatim  oppositum 

est  irreligiositas  generice  accepta,  quae  committi  potest 
per  excessum  et  per  defectum.  Per  excessum  quidem 
non  eo,  quod  Deus  unquam  maiore  cultu,  quam  ipse 
meretur,  coli  possit,  sed  eo,  quod  cultus  divinus  vitiose 
exhibetur. 

h.  Peccata  contra  religionem  per  excessum  commissa 
proprio  nomine  superstitio  (Aberglaube)  nuncupantur,  quae 
definitur:  cultus  vitiosus  veri  vel  falsi  numinis.  Dupliciter 
cultus  divinus  potest  esse  vitiosus : ratione  ohiecti,  quando 
aliquid  colitur  ut  Deus,  quod  Deus  non  est,  vel  ratione 
modi,  quando  Deus  modo  indebito  colitur;  quare  superstitio 
duplex  est,  altera,  qua  Deus  colitur  cultu  indebito,  altera 
qua  creatura  (praesertim  daemon)  colitur  cultu  divino. 
Superstitio  haec  posterior  pro  diversa  ratione  finis,  propter 
quem  cultus  divinus  creaturae  tribuitur^  triplex  est:  idolo- 
latria, divinatio  et  vana  observantia,  ad  quam  reducitur 
magia  et  maleficium^). 

c.  Peccata  contra  religionem  per  defectum  commissa 
nomine  irreligiositatis  specifice  acceptae  significantur.  Ir- 
religiositas hoc  sensu  accepta  in  eo  consistit,  quod  Deus 
irreverentia  et  iniuria  afficitur,  quod  fieri  potest  tentatione 
Dei,  sacrilegio  et  simonia.  Octo  igitur  erunt  huius  quae- 
stionis articuli:  a.  de  cultu  divino  indebito;  h.  de  idolo- 
latria; c.  de  divinatione;  d.  de  vana  observantia;  e.  de 
magia  et  maleficio;  f.  de  tentatione  Dei;  g.  de  sacrilegio; 
h.  de  simonia. 

His  comprehenduntur  solum  peccata  contra  religionem  commissa 
quae  primo  decalogi  praecepto  prohibentur.  Ad  omnia  peccata  contra 
religionem  commissa  uno  conspectu  colligenda  addi  debent  etiam  pec- 
cata contra  secundum  et  tertium  decalogi  praeceptum,  quae  pariter 
virtuti  religionis  adversantur,  scilicet:  hlasphemia,  permrium,  laesio 
votorum,  omissio  sacri,  opera  servilia. 


b Simar,  Der  Aberglaube^  (Koln.  Bachem.  1897.  Vereinsschrift 
der  Gorres-Gesellschaft).  Walter,  Aberglaube  und  Seelsorge.  (Paderborn, 
Schoningh.  1904). 

Articulus  primus. 

De  superstitione  cultus  indebiti. 

Superstitio  cultus  divini  indebiti  alia  est  superstitio 
cultus  falsi,  alia  est  superstitio  cultus  superflui. 

149.  1.  Superstitio  cultus  falsi  committitur,  si  in 
cultu  veri  Dei  aliquid  falsi  vel  mendacii  continetur,  quare 
superstitio  cultus  falsi  nuncupari  solet. 

Id  multipliciter  fieri  potest:  a.  si  Deus  nunc  coleretur  caeremoniis 
antiquae  legis  e.  g.  esu  agni  paschalis;  h.  si  quis  falsa  miracula  vel 
falsas  revelationes  proponeret  ad  fidem  confirmandam,  vel  si  falsas 
reliquias  venerandas  exhiberet;  c.  si  missam  celebrare  vel  absolvere 
praesumeret,  qui  non  est  sacerdos;  d.  si  quis  actione  inhonesta  Deum 
colere  vellet;  e.  si  quis  fingeret  miraculum  ad  promovendum  cultum 
alicuius  sancti. 

2.  Superstitio  cultus  falsi  plerumque  graoe  peccatum 
est,  quia  Deo  graviter  iniuriosa  est,  qui  falsitate  et  men- 
dacio coli  nequit,  et  quia  perniciosa  est  religioni,  quippe 
quam  reddat  suspectam  de  errore. 

Dicitur  plerumque,  quia  concedendum  videtur  superstitionem 
cultus  falsi  quandoque  ob  parvitatem  materiae  peccatum  veniale  esse; 
sic  si  contionator  in  historia  miraculosa  ceteroquin  vera  adderet 
circumstantiam  falsam,  vel  integram  historiam  fingeret  ad  magis 
commovendum  populum,  hoc  posset  esse  veniale  peccatum,  tum  quia 
falsitas  non  adhibetur  immediate  ad  colendum  Deum,  tum  quia  hoc 
verae  religioni  non  multum  praeiudicat^). 

150.  1.  Superstitio  cultus  superflui  vel  inanis  com- 
mittitur, si  Deus  contra  morem  ecclesiae  colitur  aliqua  re 
superflua  et  inutili. 

a.  Eiusmodi  cultus  superfluus  est:  velle  audire  missam  ante 
ortum  solis,  cum  certo  numero  et  ordine  cereorum,  sacerdotis,  qui 
vocatur  loannes  vel  qui  habet  staturam  Christi;  non  comedere  de 
capite  animalis  in  die  decollationis  s.  loannis:  haec  enim  nihil  con- 
ferunt ad  cultum  Dei.  Osculari  pedem  calicis,  quando  in  missa  post 
elevationem  demittitur;  in  officio  vel  in  missa  addere  orationes,  cruces, 


P Cf.  Struggl,  Theologia  moralis  tr.  5.  q.  5.  n.  6.  Lehmkuhl 

I.  n.  353. 

alleluia  vel  alia,  quae  sunt  contra  rubricas.  Omnia  enim  ea,  quae 
inordinata  devotio  contra  praescriptum  et  morem  ecclesiae  excogitat, 
licet  in  se  non  sint  inania,  quia  tamen  sunt  contraria  decretis  et  usui 
ecclesiae,  inutilia,  superflua  et  superstitiosa  sunt. 

h.  Hoc  superstitionis  peccatum  committitur  etiam  per  novos 
cultus  novasque  devotiones,  quae,  etsi  nihil  incongrui  contineant, 
tamen  absque  ecclesiae  approbatione  fidelibus  proponuntur  et  inter 
eos  propagantur.  In  constitutione  Officiorum  (n.  13)  expresse  prohi- 
betur, ne  eiusmodi  devotiones  inducantur;  ideo  novae  devotiones  absque 
licentia  ecclesiae  inductae  saepius  prohibitae  sunt‘). 

2.  Superstitio  cultus  superflui  per  se  peccatum  veniale 
non  excedit,  quia  non  continet  gravem  irreverentiam ; bona 
fides  autem  et  simplicitas  quandoque  a peccato  omnino 
excusant.  Attamen  ratione  scandali  et  notabilis  defectus 
contra  ordinationem  ecclesiae  etiam  haec  superstitio  posset 
fieri  peccatum  mortale. 


Articulus  secundus. 

De  idololatria. 

151.  Notiones.  1.  Idololatria  est  superstitio,  qua 
cultus  divinus  exhibetur  creaturae,  sive  haec  est  res  ani- 
mata sive  inanimata  sive  tandem  ipse  daemon. 

Duo  ergo  ad  veram  idololatriam  requiruntur,  primo  quidem  ut 
cultus,  qui  creaturae  exhibetur,  sit  vere  cultus  divinus  soli  Deo  debitus 
seu  contestatio  supremae  excellentiae,  deinde  vero  ut  iste  cultus  serio 
et  vere,  non  ficte  et  simulate  vel  ioci  causa  exhibeatur  creaturae. 

2.  Idololatria  duplex  distinguitur:  formalis,  quae  com- 
mittitur cum  intentione  adorandi  creaturam,  et  materialis, 
quae  fit  exterius  tantum  sine  voluntate  adorandi  creatu- 
ram, ut  cum  quis  ex  metu  mortis  adorat  idolum. 

3.  Idololatria  formalis  iterum  duplex  est:  perfecta,  si 
quis  adorat  creaturam,  quam  reapse  putat  esse  Deum,  et 
imperfecta,  si  quis  sciens  creaturae  nihil  divini  inesse,  eam 
tamen  cultu  divino  colit  ex  odio  erga  Deum  vel  ex  cupidi- 
tate aliquid  a daemone  impetrandi. 

*)  Cf.  Bucceroni,  Casus  consc.^  (Romae.  Typographia  august.  1903) 

n.  40, 

152.  Eius  malitia  moralis.  1.  Omnis  idololatria  esi 
peccatum  grave,  immo  gravissimum  post  peccata,  quae  ad- 
versantur virtutibus  theologicis,  quia  omnis  idololatria  Deo, 
qui  solus  est  rerum  omnium  principium,  gravem  iniuriam 
infert. 

Ergo  etiam  idololatria  materialis  grave  peccatum  est,  licet  minus 
quam  formalis:  quamvis  enim  ipsa  non  sit  vera  idololatria,  est  tamen 
externa  negatio  fidei  et  mendacium  Deo  iniuriosum  contra  virtutem 
religionis. 

2.  Idololatria  perfecta  est  peccatum  contra  fidem  et 
religionem;  idololatria  imperfecta  non  est  quidem  contra 
fidem,  attamen  (quatenus  idololatria  est)  illa  gravior  est, 
cum  procedat  ex  mera  malitia,  non  ex  ignorantia,  et  in- 
volvat magnum  Dei  contemptum.  Prior  potest  esse  sine 
culpa,  ut  si  quis  adorat  hostiam  non  consecratam,  quam 
bona  fide  credit  esse  consecratam. 

Peccatum  idololatriae  committitur  non  solum  a gentilibus  et 
magis,  sed  etiam  ab  iis,  qui  sanctos  ita  colunt  et  invocant,  ac  si 
propria  virtute  dona  sive  naturalia  sive  supernaturalia  praebere  pos- 
sent. Latiore  quodam  sensu  idololatriam  committunt,  qui  a.  falsis 
sanctis  vel  damnatis  tribuunt  cultum  veris  sanctis  debitum;  qui  h.  sibi 
exhibendum  curant  cultum  sanctis  debitum  ficta  sanctitate,  miraculis 
et  revelationibus  falsis.  — Peccatum  idololatriae  una  cum  pefC9,to 
apostasiae  hodie  inter  fideles  baptizatos  illi  committunt,  qui  principiis 
materialismi  imbuti  more  ethnicorum  naturam  ut  Deum  colunt,  vel 
cultum,  quem  prisci  Germani  figuris  mythologicis  (Wodan)  exhibebant, 
repristinare  conantur. 


Articulus  tertius. 

De  divinatione, 

153.  Notiones.  1.  Divinatio  (Walirsagerei)  definitur 
superstitio,  qua  invocatur  daemon  ad  res  occultas  eius  ope 
cognoscendas. 

a.  Divinatio  eo  tendit,  ut  cognitio  alicuius  rei  obtineatur,  (juae 
mediis  naturalibus  cognosci  non  potest.  Occulta:  possunt  haec  esse 
praesentia,  praeterita  vel  futura,  et  licet  ea,  quorum  cognitio  quae- 
ritur, plerumque  sint  occulta,  si  tamen  a daemone  ioci  vel  experi- 

menti  causa  quaererentur  res  omnibus  notae,  vera  haberetur  divinatio, 
quippe  cuius  essentia  in  commercio  cum  daemone  consistat. 

b.  Certum  est,  eundem  spiritum  pythonem,  quem  s.  Paulus  Phi- 
lippis ex  puella  eiecerat,  quae  divinando  magnum  quaestum  praestabat 
dominis  suis^),  etiam  nunc  temporis,  etsi  rarius,  res  occultas  et  futuras 
manifestare  hominibus. 

2.  Divinatio  duplici  modo  fieri  potest:  per  daemonis 
invocationem  expressam  (cum  pacto  expresso)  aut  per  in- 
vocationem implicitam  seu  tacitam  (cum  pacto  implicito). 
Per  ex]pressam  invocationem  committitur,  quando  daemon 
expressis  verbis  invocatur  vel  si  cum  ipso  expresse  con- 
ventio fit,  ut  positis  talibus  signis  tales  effectus  producat; 
ad  hanc  autem  divinationem  committendam  necesse  non 
est,  ut  daemon  de  facto  respondeat,  sed  satis  est,  ut  eius 
ope  effectus  exquiratur.  Per  implicitam  invocationem  com- 
mittitur, quando  aliquis  ad  obtinendam  notitiam  utitur 
mediis  ineptis,  quae  novit  neque  ex  natura  sua  neque  ex 
institutione  Dei  vel  ecclesiae  habere  vim  producendi  effec- 
tum intentum : qui  enim  sciens  utitur  medio  inepto  ad 
aliquem  effectum  obtinendum,  hunc  exspectat  a superiore 
virtute;  at  neque  a Deo  neque  ab  angelis,  qui  usum  talium 
mediorum  reprobant,  exspectari  potest  effectus;  ergo  a dae- 
mone exspectatur,  qui  ipso  illorum  usu  implicite  invocatur. 

a.  Quocirca  non  excusantur,  qui  scienter  vana  media  adhibentes 
protestantur  contra  quodvis  commercium  cum  daemone:  protestatio 
enim  facto  contraria  ideoque  nulla  est. 

h.  Daemon  eiusmodi  mediis  vanis  atque  ineptis  libenter  se  im- 
miscet : omnia  enim,  quae  vana  sunt  et  a Deo  reprobata,  ipse  approbat 
et  ultro  occasionem  arripit  efficiendi,  quod  ipse  intendit,  ut  homo  re- 
licto Deo  ad  ipsum  recurrat  ipsique  divinos  honores  tribuat. 

154.  a.  Divinationis  cum  pacto  expresso  novem  diversae  species 
numerantur  pro  diverso  modo,  quo  daemon  invocatus  respondet  et 
occulta  revelat.  Divinationis  cum  pacto  implicito  septem  diversae  spe- 
cies potissimum  numerantur  pro  diverso  modo,  quo  rerum  occultarum 
cognitio  quaeritur^). 

b.  Ad  divinationem  cum  pacto  implicito  numeratur  etiam  astro- 
logia iudiciaria,  qua  occultorum  cognitio  quaeritur  ex  situ  et  motu 


Q Act.  16,  16. 

Gf.  Sporer-Bierbaum  I.  tr.  2.  n.  313  ss.  Gopfert  I.  n.  387. 

astrorum.  Distinguitur  enim  astrologia  naturalis  et  iudiciaria;  illa,  qua 
certi  effectus  ex  influxu  astrorum  praesertim  lunae  cognoscuntur,  fun- 
datur in  scientia  naturali,  haec,  qua  regulae  statuuntur  ex  astris  futura, 
praesertim  hominum  variam  fortunam  cognoscendi,  fundatur  in  arte 
superstitiosa. 

c.  Cum  hodie  non  raro  iterum  exerceatur  divinatio  cristallo- 
mantiae,  iuvat  notare  eos,  qui  in  cristallum  vel  in  aquam  in  vase  con- 
tentam etc.  speculantur,  varias  imagines  ihi  videre,  quae  non  sunt 
nisi  hallucinationes  (visiones)  ab  ipsis  „speculariis“  ope  phantasiae 
provocatae.  Daemon  autem  hisce  experimentis  facile  se  immiscet  et 
speculariis  manifestat  res  occultas  vel  futuras,  ut  hoc  modo  resuscitet 
divinationem  tum  antiqua  gentilium  tum  media  aelate  usitatam'). 

155.  Eius  malitia  moralis  et  specifica.  1.  Divinatio, 
quae  fit  per  explicitam  invocationem,  est  peccatum  ex  toto 
genere  suo  grave.  In  omni  enim  divinatione  habetur  com- 
mercium cum  daemone;  quodvis  autem  commercium  cum 
daemone,  infensissimo  Dei  et  hominum  hoste,  graviter  illi- 
citum est,  utpote  Deo  iniuriosum  et  homini  perniciosum. 
Insuper  aliquis  cultus  daemoni  exhibetur  eo  ipso,  quod 
homo  ad  eum  recurrit  et  sic  ei  se  subiicit. 

2.  Divinatio  cum  invocatione  implicita  est  quidem  et 
ipsa  natura  sua  grave  peccatum,  quia  commercium  cum 
daemone  involvit,  attamen  veniale  fieri  potest:  a.  ex  igno- 
rantia et  simplicitate,  quia  eius  malitia  non  est  aeque  mani- 
festa atque  invocationis  expressae ; h.  ex  defectu  firmae  fidei, 
quando  vanis  signis  non  adhibetur  certa  fides,  sed  solum 
aliquis  timor  vel  suspicio  concipitur  eventus  futuri ; c.  ex 
defectu  seriae  voluntatis,  quando  cognitio  rei  occultae  magis 
ioci  vel  curiositatis  causa  quam  seria  intentione  quaeritur. 
Et  quoniam  fere  communiter  aliquid  intervenit,  quod  a 
mortali  excuset,  divinationes  cum  invocatione  implicita  raro 
gravia  peccata  sunt;  semper  tamen  res  periculosa  est,  si 
quis  ex  illis  suas  actiones  dirigat. 

Qui  vates  seu  divinos  (zingaros)  de  fortuna  consulunt,  graviter 
peccant,  si  id  fiat  cum  firma  fide  vel  scandalo  aliorum;  venialiter 
autem,  si  solum  curiositatis  causa  fiat,  vel  si  eorum  dictis  firma  fides 


‘)  Gf.  Bessmer,  Die  Visionen  im  Kristalle.  Stimmen  a.  M,  L. 
1908.  S.  165  ff. 

non  adhibeatur,  ut  plerumque  fit.  Item  leve  peccatum  est  rem  in- 
differentem facere  vel  omittere  ob  responsa  ab  ipsis  audita,  si  fiat 
ex  aliquo  timore  vel  ex  curiositate  experiendi  causa.  Attamen  qui  eos 
consulunt,  insuper  peccatum  inductionis  aut  cooperationis  committunt. 

3.  Divinatio,  quae  fit  per  invocationem  explicitam  et 
implicitam,  item  diversae  divinationes,  quae  per  invoca- 
tionem sive  explicitam  sive  implicitam  fiunt,  specie  non 
differmit,  sed  eandem  specificam  malitiam  continent;  ideo 
per  se  necesse  non  est,  ut  in  confessione  declaretur,  utrum 
invocatio  daemonis  expressa  fuerit  an  tacita,  et  pariter 
declarare  poenitens  non  tenetur,  quibus  signis  vel  mediis 
divinationem  exercuerit. 

Ordinarie  tamen  in  confessione  ex  duplici  alia  ratione  declarari 
debet,  utrum  invocatio  explicita  an  implicita  fuerit:  a.  ut  confessariiis 
diiudicare  possit,  utrum  peccatum  grave  an  leve  commissum  sit;  b.  quia 
constat  divinationem  cum  invocatione  expressa  plerumque  adiuncta 
h.nbere  complura  alia  peccata,  quae  non  occurrunt,  ubi  solum  tacita 
invocatio  habetur.  Peccata  autem  quae  invocationi  expressae  saepe 
adiunguntur,  haec  sunt:  abiuratio  Christi,  adoratio  daemonis,  pro- 
missio perpetui  servitii  cum  repromissione  auxilii  ex  parte  daemonis, 
blasphemiae  in  Deum,  sacrilegia  (abusus  rerum  sacrarum  et  ipsius 
eucharistiae)  etc. 

156.  De  somniis.  1.  Somnia  a.  ordinarie  a natura- 
libus causis  dependent,  nempe  vel  ab  occupationibus 
diurnis  vel  a temperie  et  constitutione  corporis  vel  a con- 
cursu phantasmatum  etc. ; nihilominus  negari  non  potest 
somnia  b.  quandoque  a Deo  excitari : licet  enim  Deus 
homines  non  dirigat  per  somnia,  promisit  tamen  se  ali- 
quando somniorum  fore  auctorem^);  insuper  ex  s.  litteris 
et  ex  vitis  sanctorum  discimus  somnia  quandoque  a Deo 
immissa  fuisse'^),  c.  Daemonem  autem  posse  esse  et  de 
facto  interdum  esse  somniorum  auctorem,  negari  nequit, 
cum  ipse  possit  in  hominibus  phantasmata  excitare-'^). 

Si  Deus  somnia  immittit,  simul  adsunt  quaedam  indicia,  ex 
quibus  colligi  potest  illa  a Deo  esse  immissa.  Eiusmodi  signa  haec 

9 Act.  2,  17.  Num.  12,  6. 

2)  lud.  7,  13.  Dan.  2,  19.  Matth.  1,  20;  2,  12.  13.  19. 

3)  Deut  18,  10. 

snnt:  a.  si  res  Deo  digna,  non  antem  vana  et  indecens  est;  3.  si  im- 
pellit ad  bonum,  non  vero  ad  malum  et  praesumptuosum;  “y*  si  animam 
tranquillam  et  ad  pietatis  opera  alacriorem  facit,  non  vero  perturbatam, 
ad  terrena  propensam  atque  ad  servitium  Dei  tardiorem. 

2.  Cum  somnia  quandoque  etiam  a Deo  immittantur, 
ubi  prudens  ratio  id  suadet,  sedulo  examinari  debent,  num 
a Deo  sint.  Quodsi  moraliter  certum  apparet  somnium  a 
Deo  immissum  esse,  tenemur,  si  probabile  est,  possumus 
ei  credere  et  actiones  nostras  iuxta  illud  dirigere. 

3.  Somniis  autem  naturalibus  caeca  fide  ita  credere, 
ut  quis  ordinarie  iuxta  illa  actiones  suas  dirigat,  mortale 
peccatum  divinationis  est;  interdum  autem  actionem  in- 
differentem ponere  vel  omittere  propter  somnium,  vel  sub- 
inde leviter  timere,  ne  id  eveniat,  quod  somnia  portendunt, 
leve  peccatum  non  excedit. 

Graviter  peccat,  qui  desiderat  per  somnium  a daemone  doceri, 
et  magis  qui  ex  hac  ratione  certo  corporis  situ  somnum  capit.  — 
Graviter  peccat,  qui  vitam  suam  fere  ex  somniis,  ex  sortibus,  ex 
chartis  et  eiusmodi  mediis  vanis  dirigit.  — Graviter  autem  ordinarie 
non  peccat,  qui  numeros,  quos  somniavit,  ludo  exponit,  vel  qui  equum 
non  conscendit,  quia  lapsum  somniavit,  vel  qui  terram  effodit,  quia 
ibi  thesaurum  reconditum  esse  somniavit,  quia  id  non  tam  ex  certa 
tide  futuri  eventus  facit,  quam  ex  nimia  quadam  timiditate  vel  spe. 

157.  De  sorti  legio  seu  de  usu  sortium  (Loswerfen). 
Cum  triplices  distinguantur  sortes,  haec  de  eis  statuenda 
sunt : 

1.  Sortes  divisoriae,  quae  adhibentur  ad  discernendum, 
quid  unicuique  tribuendum  sit  in  rebus  dividendis  vel  in 
litibus  dirimendis,  licitae  sunt,  nisi  iure  humano  interdi- 
cantur: hoc  enim  sortilegium  nil  aliud  est  quam  contrac- 
tus, quo  communi  consensu  decernitur  rem  ei  tribuendam 
esse,  cui  sors  contigerit^).  Interdicuntur  autem  sortes  iure 
canonico  in  electionibus  ecclesiasticis'^). 

Hoc  medium  sortium  ad  controversias  dirimendas  litibus  coram 
iudice  gerendis  et  ipsis  arbitris  constituendis  praeferendum  est;  illud 
etiam  a Codice  Austr.  § 885.  841  et  a Codice  Germ.  § 659.  752  in 


>)  Cf.  loan.  19,  24. 

2)  G.  Ecclesiae  fin.  De  sortileg.  (V.  21). 

usum  deducitur.  De  his  sortibus  s.  scriptura  dicit;  Sortes  mittuntur 
in  sinum,  sed  a Domino  temperantur^). 

2.  Sortes  consultor iae,  quae  adhibentur  ad  indagandum, 
quid  agendum  vel  omittendum  sit,  constituunt  peccatum 
superstitionis,  si  responsum  exspectatur  a daemone;  si  re- 
sponsum explicite  exspectatur  a Deo,  habetur  peccatum 
tentationis  Dei,  nisi  adhibeantur  ex  inspiratione  divina 
(ut  in  electione  Matthiae)  vel  ex  causa  sufficienter  gravi 
necessitatis  vel  utilitatis  (ubi  alia  media  ordinaria  desunt) 
et  praemissa  oratione  ad  Deum ; ut  si  quis  in  re  magni 
momenti  haerens  in  bivio  aliter  quoad  viam  se  determinare 
non  potest. 

3.  Sortes  divinator iae , quae  adhibentur  ad  obtinendam 
occultae  rei  cognitionem,  ordinarie  sunt  grave  peccatum 
superstitiosae  divinationis:  sortes  enim  neque  ex  se  neque 
ex  institutione  divina  vim  habent  manifestandi  rem  oc- 
cultam; ergo  eius  manifestatio  exspectatur  a daemone,  etsi 
daemon  explicite  non  invocetur. 

Ordinarie.  Sine  dubio  superstitionem  committit,  qui  e.  g.  per 
sortes  divinare  conatur,  quinam  numeri  in  sortitione  aleatoria  extra- 
hendi sint;  at  superstitiosae  non  sunt  sortes  divinatoriae,  si  adhibentur 
a.  ex  inspiratione  divina-) ; h.  ex  intentione  rei  occultae  manifesta- 
tionem obtinendi  a Deo  (quo  in  casu  tentatio  Dei  committi  potest); 
c.  ex  mero  ioco  vel  cujiositate  videndi,  quid  in  eo  casu  a sorte  designetur, 
quin  rei  fides  adhibeatur. 

158.  De  usu  virgae  divinatoriae.  Virga  divinat  oria 
(Zauberrute)  est  virga  ex  corylo  (Haselnuss)  vel  salice 
(Weide)  secta,  quae  adhibetur  ad  res  occultas  vel  amissas 
inveniendas,  quin  etiam  ad  homines  (homicidas,  fures)  de- 
tegendos. 

a.  Usus  virgae  divinatoriae  certe  illicitus  est,  si  virga 
adhibetur,  ut  iuxta  intentionem  eius,  qui  eam  manu  tenet, 
moveatur:  si  enim  naturali  vi  moveretur,  versus  omnes 
res  eiusdem  naturae  moveretur. 


>)  Prov.  16,  33. 
2;  Cf.  los.  7,  14. 

Sic  si  virga  quaerentis  lapidem  terminalem  solum  ad  illum,  non 
item  ad  alios  lapides,  et  virga  quaerentis  aquam  solum  ad  aquam,  non 
item  ad  metalla  et  vicissim  moveatur,  iuxta  intentionem  quaerentis 
movetur,  non  vi  naturali. 

h.  Usus  virgae  ad  quaerendas  aquas  vel  metalla  li- 
citus est,  praesertim  si  fiat  protestatio  contra  influxum 
diabolicum. 

Vix  errabit,  qui  motum  virgae  in  manu  determinatae  cuiusdam 
personae  collocatae  tribuat  viribus  naturalibus  magneticis  vel  electricis, 
quae  tum  in  corpore  quarundam  personarum,  tum  in  ramis  quarundam 
arborum  (e.  g.  persicae),  tum  in  certis  corporibus  (aqua,  metalla)  co- 
piosius continentur,  dummodo  independenter  ab  intentione  eius,  qui 
virgam  adhibet,  solum  versus  certa  corpora  (aqua,  metalla)  et  vei-sus 
haec  corpora  semper  aequali  modo  moveatur. 

Nota.  Per  se  licitum  est  uti  virtute  medii  naturalis,  quod  per 
superstitionem  cognitum  est,  modo  eius  etficacia  non  pendeat  ab  in- 
fluxu daemonis:  res  enim  ex  eo  non  fit  mala,  quod  modo  illicito 
cognita  sit. 


Articulus  quartus. 

De  vana  observantia. 

159.  Notiones.  1.  Vana  observantia  (Zauberei)  est 
superstitio,  qua  invocatur  daemon  ad  aliquem  effectum 
eius  ope  obtinendurn. 

2.  V^ana  observantia  sicut  divinatio  duplex  est,  altera 
cum  daemonis  invocatione  explicita,  altera  cum  invocatione 
implicita^  scilicet  adhibitis  mediis  inanibus,  quae  neque 
a natura  neque  a Deo  vim  habent  talem  effectum  produ- 
cendi. Haec  media  vocantur  sacramenta  diaboli^  quia  illis 
positis  ipse  effectum  intentum  veluti  ex  promissione  pro- 
ducit. 

Vana  observantia  a divinatione  eo  differt,  quod  haec  ordinatur 
ad  cognoscendas  ope  daemonis  res  occultas,  illa  vero  ad  obtinendos 
eiusdem  ope  effectus  quoscunque  externos.  Qui  ad  obtinendum  effectum 
adhibet  medium  vanum  et  inutile,  quod  neque  a natura  neque  ab  ec- 
clesia neque  a Deo  ad  hunc  effectum  producendum  institutum  est, 
hunc  exspectare  non  potest  nisi  a daemone. 

Nota,  1.  Inter  diversas  formas  vanae  observantiae  late  vagatur 
ohsermntia  sanitatum  (medicina  magica),  quae  est  ars  curandi  morbos 
vel  cavendi  infortunia  adhibitis  diversis  signis,  inhalationibus,  ora- 
tionibus, ensalmis  (Besprechungen),  rebus  sacris  etc.  Haec  superstitio, 
sicut  et  reliquae,  non  magis  inter  catholicos  reperiuntur  quam  inter 
acatholicos,  nec  magis  inter  infimam  plebem  quam  inter  cultos  atque 
eruditos,  immo  inter  paganos  iam  late  grassabantur.  Ideo  solum  per 
calumniam  affirmari  potest,  superstitionem  ex  religione  catholica  ortam 
esse,  quippe  quae  ex  usu  orationis  et  sacramentalium  effectus  divinos 
obtineri  posse  doceat'). 

2.  Eiusmodi  orationes  triplici  modo  potissimum  fiunt.  Vel  enim 
adhibentur  media  physica  (contrectationes,  inhalationes,  unguenta  etc.) 
quae  tamen  vim  medendi,  quae  cognoscatur,  non  habent;  vel  praeter 
media  physica  adhibentur  etiam  media  moralia  (orationes,  ensalmi,  ad- 
iurationes) ; vel  tandem  sola  media  moralia  (curationes  sympatheticae^). 
Non  quivis  usus  eiusmodi  mediorum  de  superstitione  arguendus  est: 
praeterquam  enim  quod  Deus  effectum  sanitatis  propter  orationem 
speciali  suo  influxu  producere  potest,  sunt  remedia  naturalia,  quae  vim 
sanandi  nobis  adhuc  ignotam  continere  possunt;  neque  tandem  negari 
potest,  hominem  influxu  morali  (quomodocunque  hoc  efficiatur  e.  g.  per 
suggestionem)  varios  effectus  curationis  in  alio  homine  producere;  fre- 
quenter tamen  usus  horum  mediorum  aut  plane  superstitiosus  est,  aut 
usui  medii  naturalis  vel  supernaturalis  aliquid  superstitionis  admiscetur. 

3.  Animarum  pastores  cognoscere  studeant  diversas  formas  super- 
stitionis. quae  inter  fideles  sibi  commissos  in  usu  sunt,  easque  exstir- 
pare conentur:  usus  enim  superstitiosi  veram  religionem  eiusque  exer- 
citia non  fovent,  sed  eis  quam  maxime  nocent:  puritatem  enim  fidei 
obnubilant,  vitam  vere  religiosam  impediunt,  perfectionem  vitae  Chri- 
stianae retardant.  Ad  hunc  finem  obtinendum  libellos,  qui  supersti- 
tionem docent,  colligat  et  destruat,  populum  instruat  de  modo  agendi, 
quem  Deus  servat,  de  vanitate  superstitionis  nec  non  de  periculis,  quae 
ex  eius  exercitio  nascuntur. 

160.  De  malitia  morali  et  specifica  vanae  obser- 
vantiae idem  dicendum  est  ac  de  divinatione: 

a.  Vana  observantia  cum  invocatione  exjAicita  semper 
mortale  peccatum  est ; vana  observantia  cum  invocatione 

b Gf.  de  hac  re  Stohr-Kannamuller,  Handbuch  der  Pastoral- 
medizin  (Freiburg.  Herder.  1900).  S.  403  ff.  W alter,  Aberglaube  und 
Seelsorge  (Paderborn.  Schoningh.  1904).  S.  92  ff. 

")  Hoc  nomine  (Sympathiekureiu  vocantur  illae,  quae  non  effici- 
untur remediis  naturalibus,  sed  per  moralem  influxum  alicuius  per- 
sonae arcana  vi  praeditae,  quam  vim  sympathiam  dicunt. 


174 


De  primo  decalogi  praecepto. 


imj)licita  frequenter  a mortali  excusatur  tum  ob  ignoran- 
tiam, tum  ob  defectum  certae  fidei,  tum  ob  defectum 
seriae  voluntatis. 

Sic  mortaliter  non  peccant,  qui  infortunii  indicium  habent  oc- 
cursum certae  personae  (vetulae),  quae  primo  anni  die  fit  obvia;  qui 
nolunt  interesse  convivio,  ubi  tredecim  mensae  accumbunt;  qui  die 
veneris  iter  non  instituunt.  Immo  nec  proprie  peccatum  superstitionis 
hisce  committitur,  cum  neque  de  daemone  neque  de  aliqua  virtute 
superiore  cogitent.  Inepta  tamen  et  contra  sanam  rationem  haec  sunt. 

h.  Eius  malitia  consistit  tum  in  illicito  commercio  cum 
daemone,  tum  in  superstitione,  qua  daemoni  aliquis  cultus 
exhibetur  recurrendo  ad  eum  et  exspectando  ab  eo,  quod 
a solo  Deo  exspectari  deberet. 

c.  Divinatio  et  vana  observantia  s'pecie  ab  invicem 
non  differunt:  in  utraque  enim  eodem  modo  laeditur  vir- 
tus religionis,  quia  in  genere  moris  nihil  referi,  utrum  a 
daemone  quaeratur  cognitio  rei  occultae  an  aliquis  effectus 
extei-nus. 

Bene  observat  Berardi  eos,  qui  a rebus  ineptis  certos  effectus 
exspectant,  non  siatim  peccati  superstitionis  esse  arguendos.  Saepe 
enim  ex  simplicitate  et  errore  agunt,  quin  de  influxu  daemonis  cogi- 
tent; sed  ut  peccatum  superstitionis  fiat,  requiritur,  ut  agens  ad  in- 
vocationem daemonis  advertat  eamque  aliquo  modo  intendat.  Quare 
si  confessarius  deprehendit  poenitentes  ceteroquin  pios,  qui  eiusmodi 
agunt,  in  bona  fide  esse,  eos  non  de  peccato  arguat,  sed  potius  doceat, 
quam  inania  sint  eorum  media  ad  effectum  obtinendum  vel,  si  res  ita 
ferat,  eis  dicat  media  ab  ipsis  adhibita,  dempta  vana  aliqua  circum- 
stantia et  infallibili  exspectatione  eventus,  prorsus  licita  esse^). 

161.  Criteria  ad  dignoscendam  vanam  observan- 
tiam. 1.  Eiusmodi  signa  sunt  potissimum  haec  tria:  a.  in- 
sufficientia causae  ad  effectum  producendum,  quippe  quae 
neque  ex  se  neque  ex  Deo  talem  virtutem  habeat;  h.  ad- 
iectio  vanae  vel  falsae  circumstantiae  tamquam  necessario 
requisitae  ad  effectum  obtinendum,  etsi  signa  vel  media 
ex  se  bona  et  sancta  sint;  c.  infallihilis  exspectatio  effectus 
propter  solam  horum  signorum  applicationem  veluti  ex 
opere  operato. 


h Gf.  Berardi,  Praxis  confessariorum^  I.  n.  433  ss. 

a.  Si  itaque  adhibentur  certae  preces,  imagines,  res  benedictae  etc., 
ita  ut  eis  tribuatur  vis  infallibilis  obtinendi  aliquem  effectum  e.  g.  eva- 
dendi mortem  vel  morbum,  non  incidendi  in  infortunium,  non  moriendi 
sine  confessione  etc.  superstitiosa  sunt ; si  autem  adhibentur  in  honorem 
Dei  sine  vanis  adiunctis  cum  pia  fiducia  obtinendi,  si  Deo  placuerit, 
id  quod  petitur,  pia  et  religiosa  sunt. 

(3.  Apprime  docendi  atque  instruendi  sunt  fideles,  ne  in  usu 
rerum  sacrarum  et  sacramentalium  ecclesiae  superstitiones  foveant,  ne 
e.  g,  putent  eo  maiorem  in  usu  aquae  benedictae  produci  effectum,  quo 
uberius  eo  dispergitur  et  eiusmodi. 

2.  In  duhio^  utrum  media  adhibita  possideant  vim 
naturalem  an  supernaturalem  causandi  talem  effectum, 
duplex  haec  regula  attendenda  est: 

a.  Si  dubium  est,  utrum  effectus  aliquis  proveniat  a 
causa  naturali  an  a daemone,  viribus  naturalibus  tribuen- 
dus est,  quia  plurimae  vires  causarum  naturalium  etiam 
sapientibus  ignotae  sunt.  Ideo  medium,  de  quo  dubitatur, 
utrum  vim  naturalem  habeat  causandi  effectum  necne,  ad- 
hibere licet,  addita  tamen  protestatione  contra  influxum 
daemonis. 

Licitum  est  eiusmodi  medium  adhibere,  quia  non  constat  rem 
esse  malam,  econtra  ex  adiunctis  potius  honesta  censeri  potest.  Hinc 
ut  licite  tale  medium  adhiberi  possit,  saltem  probabilis  ratio,  prae- 
sertim ex  comparatione  cum  aliis  effectibus  certe  naturalibus  desumpta, 
adesse  debet,  quae  suadeat  effectum  produci  a vi  naturali.  Praeterea 
semper  consultum  est,  ut  in  eiusmodi  casu  praemittatur  protestatio 
contra  daemonis  interventum:  quamdiu  enim  res  dubia  est,  protestatio 
tollit  invocationem  daemonis. 

h.  Si  effectus  certo  non  est  a causa  naturali  et  du- 
bium est,  utrum  sit  a Deo  an  a daemone,  daemoni  tri- 
buendus est,  quia  miracula  non  sunt  facile  praesumenda. 
Quare  in  hoc  casu  non  licet  medium  dubium  adhibere, 
quia  continet  tacitam  daemonis  invocationem^). 

Attamen  medium  eiusmodi  revera  dubium,  exclusa  certa  exspec- 
tatione effectus,  semel  vel  iterum  tantum  adhibere  a mortali  excusari 
potest,  tum  propter  actus  imperfectionem,  tum  quia  non  est  grave 
periculum  commercii  cum  daemone. 


b Gf.  Lacroix  i.  3.  pr.  1.  n.  28. 

162.  Criteria  ad  dignoscendam  gratiam  sanitatum. 

Quandoque  accidit,  ut  homines,  etiam  rudes,  qui  fama 
sanctitatis  non  gaudent,  signo  crucis  vel  sacris  precibus 
et  inhalationibus  morbos  et  vulnera  sanent.  Hi  non  sunt 
statim  omnes  superstitionis  damnandi : pie  enim  credi 
potest  Deum  etiam  nunc  temporis  aliquibus  hominibus, 
quamvis  sancti  non  sint,  in  bonum  commune  conferre 
gratiam  sanitatum^).  Signa  autem,  ad  quae  in  casibus 
particularibus  attendendum  est,  ut  vana  observatio  a gratia 
sanitatum  gratis  data  distingui  possit,  potissimum  haec 
sunt:  a.  Utrum  ille,  qui  medetur,  solus  an  etiam  alii 
iisdem  mediis  eundem  effectum  producant,  et  num  ipse 
talem  virtutem  ab  aliis  didicerit:  Deus  enim  gratiam  sani- 
tatum ordinarie  ita  confert,  ut  sit  gratia  personalis  certae 
personae  cobata.  h.  Num  media,  quae  adbibet,  sint  vana 
et  inepta:  fieri  quidem  potest,  ut  effectus  gratiae  a Deo 
concessae  dependeat  a signis  quibusdam  externis  tamquam 
a condicione,  at  nunquam  vana  sunt  haec  signa,  c.  Num 
putet  ipsis  verbis  vel  signis  adhibitis  inesse  virtutem 
sanandi : Deus  enim  gratiam  sanandi  confert  personae, 
non  signis  externis.  Verumtamen  eiusmodi  virtutes  super- 
naturales  gratis  datae  rarissimae  erunff). 

Si  reperianlur,  qui  morbos  et  vulnera  sive  hominum  sive  ani- 
malium sanent,  id  quod  non  infrequenter  accidit,  pro  pi-axi  haec  no- 
tanda sunt : 

a.  Imprimis  inquirendum  erit,  num  media  ab  ipsis  adhibita  vi 
naturali  effectum  producere  possint.  Si  probabili  saltem  ratione  effectus 
naturae  viribus  tribui  potest,  earum  usus  praemissa  protestatione  contra 
influxum  daemonis  permitti  potest. 

h.  Quodsi  effectus  nulla  probabili  coniectura  viribus  naturae  tribui 
potest,  res  non  est  illico  a priori  reiicienda  ut  superstitiosa  et  illicita, 
sed  factum  cum  omnibus  adiunctis  diligenter  examinandum  est. 

6*.  Si  instituto  examine  constat  rem  non  esse  certo  superstitiosam, 
praesertim  si  preces  et  invocationes  nihil  falsi  vel  inepti  contineant, 
si  non  exspectetur  infallibilis  effectus,  si  tandem  ii,  qui  media  adhibent, 
in  bona  fide  sint  neque  ipsis  mediis  vel  formulis  invocatoriis  vim  in- 

q Gf.  1.  Cor.  12,  9.  S.  Tiiomas  IT.  II.  q.  178.  a.  2.  S.  Alphonsus 
1.  3.  n.  18. 

q Cf.  Laymann  l.  4.  tr.  10.  c.  4 n.  4. 

fallibilem  tribuant,  non  est  necesse,  ut  usus  illorum  mediorum  inter- 
dicatur. Semper  tamen  consulendum  est,  ut  ante  usum  praemittatur 
protestatio  ad  reiiciendum  quemvis  effectum,  qui  ope  daemonis  pro- 
ducatur. 


Articulus  quintus. 

De  magia  et  maleficio’). 

163.  Notiones,  a.  Magia  generatim  definitur  ars 
operandi  mira  per  causas  occultas.  Alia  est  magia  alba 
seu  naturalis,  quae  definitur  ars  operandi  mira  et  insolita 
per  media  naturalia ; alia  est  magia  nigra  seu  superstitiosa^ 
quae  definitur  ars  operandi  mira  ope  daemonis.  Etiam 
magia  cum  daemonis  invocatione  explicita  vel  implicita 
fieri  potest. 

h.  Magia,  quae  adhibetur  ad  nocendum  aliis,  dicitur 
maleficium  (incantatio,  Behexung),  quod  propterea  definitur: 
ars  nocendi  aliis  ope  daemonis.  Duplex  distinguitur  male- 
ficium, amatorium  (philtrum  a cpiAeco),  si  ope  daemonis  in 
alio  excitatur  vehementissimus  affectus  amoris  vel  odii  erga 
determinatam  personam,  et  veneficium  (a  veneno),  si  alicui 
personae  vel  bonis  eius  damnum  infertur^). 

Magia  ab  aliis  speciebus  superstitionis  eo  differt,  quod  ipsa  effectus 
miros  producere  intendit.  Maleficium  a magia  differt  ratione  finis: 
magus  enim  daemonis  potentiam  ostendere,  maleficus  vero  aliis  nocere 
intendit. 

164.  Eius  malitia.  1.  Magia  alba  per  se  licita  est: 
viribus  enim  naturae  exercetur,  sagacitate  et  dexteritate 
hominum;  periculosa  autem  fieri  potest,  quia  daemon  etiam 

’)  Mart.  Delrio,  Disquisitiones  magicae.  De  hoc  opere  monet 
Lehmkuhl  (II.  p.  830):  „ Quamquam  etiam  inutilia  et  fabulosa  continet, 
tamen  utilissima  tradit,  quibus  superstitionis  malitia  penitus  co- 
gnoscatur. “ 

Maleficium  in  iure  canonico  sortilegium  dicitur,  eo  quod  ma- 
ligna sors  ei  contingit,  qui  maleficio  afficitur;  magi  et  sagae  propterea 
sortiar  ii  et  sortiariae  vocantur. 


Noldin,  De  praeceptis*. 

non  invocatus  facile  his  rebus  se  immiscet  et  ad  magiam 
superstitiosam  inducit. 

2.  Magia  nigra  per  se  est  grave  peccatum  supersti- 
tionis, quod  a divinatione  et  vana  observantia  quoad  spe- 
ciem moralem  non  differt.  Earum  communis  malitia  in 
consortio  cum  daemone  consistit.  A gravi  peccato  tamen 
magiam  quandoque  excusat  ignorantia,  si  cum  pacto  im- 
plicito fiat. 

165.  Maleficium  a.  reipsa  inferri  posse  concedendum 
est:  daemonem  enim  tum  per  se  tum  per  malos  homines 
variis  modis  hominum  corporibus  et  bonis  permittente  Deo 
nocere  posse  negari  nequit;  Deum  autem  sapientissimo 
consilio  id  quandoque  permittere  pariter  certum  est'). 
Quare  etsi  maleficiis  non  facile  adhibenda  est  fides,  im- 
prudenter tamen  omnia  negarentur,  h.  Maleficio  amatorio 
infectus  ordinarie  non  amittit  libertatem,  sed  tentationi  cum 
Dei  gratia  resistere  potest;  quare  si  ei  cedit,  peccatum  com- 
mittit grave  vel  leve  pro  ratione  deliberationis  ac  libertatis. 
c.  Maleficium  duplicem  malitiam  continet,  alteram  contra 
religionem,  alteram  contra  caritatem  vel  iustitiam,  quia 
proximo  malum  infert. 

Cum  experientia  constet,  hodie  rara  esse  maleficia,  confessarius 
difficilis  sit  in  credendis  maleficiis,  quae  a poenitentibus  rudibus  nar- 
rantur; ad  mala  autem  abigenda,  quae  maleficiis  ab  iis  tribuuntur, 
doceat  adhibere  media  naturalia  et  supernaturalia,  praesertim  ea,  quae 
in  orationibus,  usu  sacramentalium  et  susceptione  sacramentorum  con- 
sistunt^). 

166.  Quomodo  tolli  possit  maleficium,  a.  Certe  non 
potest  tolli  alio  maleficio,  quia  non  licet  facere  mala,  ut 
eveniant  bona ; ideo  non  licet  a mago  petere,  ut  maleficium 
solvat,  si  illud  solvere  non  potest  nisi  per  aliud  male- 
ficium, etsi  ad  illud  solvendum  ultro  sit  paratus,  h.  Tolli 
potest  mediis  tum  naturalibus  tum  supernaturalibus,  ut  sunt 
medicinae,  orationes,  exorcismi,  sacramentalia,  sacramenta. 


q lob  1,  12.  Cf.  Ex.  22,  18. 
q Cf.  Berardi,  Praxis  confessariorum*  I.  n.  458. 

destructio  signorum,  quibus  daemon  nocet,  c.  Licet  etiam 
ipsum  magum  consulere  circa  modum  solvendi  maleficium, 
et  pariter  licet  petere,  ut  maleficium  ipse  solvat,  si  modo 
licito  illud  tollit  vel  si  illud  modo  licito  saltem  tollere 
potest,  etsi  praevideatur  magum  id  praestiturum  esse  ope 
novi  maleficii^).  . 

De  recenti  magia. 

In  hoc  tractatu  de  superstitione  supponitur,  quod  in  theologia 
dogmatica  demonstratur,  nempe  daemonem  non  solum  ultro  et 
sponte,  etsi  non  vocetur,  in  res  humanas  malignum  influxum  exer- 
cere variisque  modis  hominibus  nocere,  sed  etiam  sive  explicite 
sive  implicite  ab  hominibus  vocatum  veluti  pacto  cum  his  inito 
varios  effectus  producere,  ut  ex  lobi  et  magorum  in  Aegypto 
historia  constat.  Etsi  communis  persuasio  de  exsistentia  et  in- 
fluxu sagarum,  quae  saeculis  decimo  septimo  et  octavo  praesertim 
in  Grermania  grassabatur,  ut  vana  ac  falsa  reficienda  et  tamquam 
infelicissimus  error  lugendus  sit,  negari  tamen  non  potest  exstitisse 
et  etiamnum  exsistere  posse  iniquos  homines,  qui  ope  daemonis 
occulta  manifestant  et  opera  insolita  efficiunt.  Quod  antiquitus 
per  varias  divinationes  atque  observationes  obtinere  studebant, 
id  hodie  per  tabulas  rotantes  et  spiritismum  exquirere  student; 
nomen  aliud,  res  eadem  est^). 

167.  De  tabulis  rotantibus.  1.  Omnes  conveniunt, 
consultationem  tabularum,  etsi  de  rebus  mere  indifferentibus 
e.  g.  de  aetate  determinatae  personae  quaestiones  propo- 
nantur, omnino  illicitam  esse,  quamvis  solum  experimenti 
causa  fiat : est  enim  manifestum  commercium  cum  daemone, 
immo  et  superstitiosa  divinatio,  quia  ipso  ad  daemonem 
recursu  aliquis  cultus  ei  exhibetur. 

2.  Quoad  simplicem  rotationem  absque  consultatione 
duplex  est  sententia,  quarum  altera  eam  permittit,  quia 


b Quid  confessarius  agere  debeat  cum  iis,  qui  superstitionis  cum 
pacto  explicito  rei  sunt,  docet  s.  Alphonsus  n.  28. 

Cf.  Fr.  Spee,  Cautio  criminalis,  lanssen-Pastor,  Geschichte  des 
deutschen  Volkes  (Freiburg.  Herder.  1894)  VIII.  S.  494 — 694.  I.  Diefeti- 
bach,  Der  Hexenwahn  (Mainz.  Kirchheim.  1886).  Stdhr-Kannamiiller, 
Handbuch  der  Pastoralmedizin  (Freiburg.  Herder.  1900)  S.  425. 

non  constat^  viribus  naturalibus  rotationem  perfici  non 
posse ; altera  vero  eam  prohibet,  quia  viribus  praeter- 
naturalibus  perficiatur  ideoque  superstitiosa  et  diabolica 
sit:  nam  cum  rotatione  plerumque  coniungitur  consultatio; 
haec  autem  diabolica  est;  ergo  etiam  illa.  Insuper  nar- 
rant rotationem  impediri,  quoties  mensae  superimponatur 
res  benedicta. 

3.  In  i^raxi  ergo  simplex  rotatio  praemissa  protesta- 
tione contra  influxum  daemonis  per  se  permitti  potest: 
cum  enim  dubium  sit,  utrum  effectus  rotationis  a viribus 
naturalibus  an  praeternaturalibus  producatur,  potius  na- 
turalibus tribuendus  est;  immo  valde  probabile  est  illum 
mere  viribus  naturae  electricis  vel  magneticis  produci. 

a.  Ex  eo,  quod  cum  rotatione  tabulae  plerumque  coniungitur 
eius  consultatio,  colligitur  quidem  ab  una  ad  alteram  facilem  esse 
transitum,  quia  daemon  utitur  experimento  naturali,  ut  inducat  ad 
superstitionem ; at  ex  eo,  quod  consultatio  diabolica  est,  non  sequitur 
rotationem,  quae  ab  illa  distincta  et  independens  est,  pariter  esse 
daemoni  tribuendam.  Ea,  quae  de  rebus  benedictis  adduntur,  ab  aliis 
teste  experientia  dicuntur  esse  falsa. 

h.  Ab  eiusmodi  tamen  experimentis,  etsi  viribus  naturae  produ- 
cantur, arcendi  sunt  fideles,  nisi  agatur  de  explorandis  viribus  naturae, 
quia  res  non  caret  periculo.  Exploratum  est  enim  daemonem  libenter 
hisce  rebus  se  immiscere  et  ad  illicitam  divinationem  impellere. 

168.  Magnetismus  animalis  proprie  significat  vimy 
quam  corporibus  viventibus  inesse  putabant,  similem  vi 
magneticae  magnetis  mineralis.  Deinde  significat  novam 
artem  curandi  diversos  morbos  ope  magnetismi  animalis- 
Haec  ars  medica  ab  eius  inventore  Franc.  Mesmer  (f  1815) 
etiam  Mesmerismus  appellatur.  Lapsu  temporis  magnetis- 
mus animalis  in  diabolicam  superstitionem  degeneravit. 
Non  est,  cur  theologia  moralis  de  magnetlsmo  animali 
accuratius  dicat:  nam  prout  est  ars  medica,  in  eius  locum 
hypnotismus  successit,  de  quo  inferius  sermo  erit,  et  prout 
est  nova  superstitio,  nunc  spiritismus  vocatur^). 


b Gf.  Kirchenlexikon^,  Magnetismus.  Gdpfert  I.  n.  390  ff. 

Magnetismus  animalis,  prout  est  medium  curandi  morbos  sub 
certis  condicionibus  et  cum  debitis  cautelis  licite  adhiberi  potest* *);  ad 
magnetismum  vero  degeneratum  referuntur  plura  responsa  s.  Officii, 
quibus  usus  magnetismi  illicitus  dicitur,  quia  per  illum  novum  quoddam 
superstitionis  genus  ex  phaenomenis  magneticis  invehitur^), 

169.  De  spiritismo^).  Imprimis  systema  spiritismi 
a phaenomenis  spiritismi  distingui  debet.  Systema  spiri- 
tismi, quod  est  systema  religiosum  catholicae  religioni 
plane  adversum  quodque  profitetur  secta  spiritistarum,  ad 
theologiam  moralem  non  pertinet;  de  phaenomenis  autem 
spiritismi  quaeritur,  num  licite  produci  possint. 

1.  Spiritismus  (prout  hic  consideratur)  est  ars  com- 
municandi cum  spiritibus  eorumque  ope  res  occultas  co- 
gnoscendi. Rerum  occultarum  revelationes  non  immediate 
ab  ipsis  spiritibus  procedunt,  sed  plerumque  pendent  a 
personis,  quae  „media“  seu  mediatores  — spiritistische 
Medien  — vocantur.  Haec  media,  dum  spiritus  iis  utuntur 
ad  suas  revelationes  manifestandas,  somno  artificiali  seu 
hypnosi  occupantur. 

2.  Phaenomena  spiritistica  complura  eaque  diversa  re- 
censentur, praesertim  vero  revelationes  diversarum  rerum, 
quae  plerumque  ope  mediorum  manifestantur  hominibus; 
interdum  etiam  nulla  interveniente  persona  visibili  in  tabula 
vel  charta  scriptura  apparet;  immo  quandoque  ipsi  spiritus 
evocati  apparent  et  ad  quaestiones  propositas  respondent, 
qui  de  suo  nomine  interrogati  modo  angelos,  modo  sanctos, 
plerumque  vero  animas  defunctorum  se  esse  affirmant. 
Inter  haec  phaenomena  reperitur  etiam,  quae  dicitur  clara 
intuitio  (Hellsehen) : medium  spiritisticum  libros  legit 
ignotae  linguae,  etsi  nunquam  litteras  didicerit;  de  rebus 


*)  S.  Officium  23.  iun.  1840;  28.  iul.  1847. 

S.  Officium  21.  apr.  1841;  30.  iul.  1856.  Haec  responsa  con- 
ferri possunt  apud  Ballerini-Palmieri  II.  n.  366  ss. 

*)  W.  Schneider,  Der  neuere  Geisterglaube^  Paderborn.  (Scho- 
ningh.  1885).  C.  Gutherlet,  Der  Spiritismus  (Koln.  Bachem.  1882). 
/.  E.  Wieser,  Der  Spiritismus  und  das  Christentum  (Innsbruck. 
Rauch.  1881). 

disserit,  quas  alias  penitus  ignorat;  res  occultas  quin 
etiam  secreta  cordis  cognoscit;  infirmorum  morbos  eorum- 
que  remedia  indicat  etc. 

Sunt,  qui  phaenomena  spiritistica  nonnisi  fabulosa  commenta 
esse  dicant.  Negari  nequit  phaenomena  spiritistica  in  compluribus 
casibus  particularibus  aut  fraudibus  et  deceptionibus  aut  arti  et  dex- 
teritati spiritistarum  aut  tandem  imaginationi  mediorum  tribuenda 
esse;  imprudenter  autem  de  omnibus  experimentis  idem  affirmaretur. 
Certum  est  compluribus  spiritistis  eorumque  mediis  persuasum  esse, 
se  spiritus  evocare  et  reipsa  cum  ipsis  commercium  habere. 

170.  Num  licitus  sit.  Phaenomena  spiritistica  dae- 
moni tribuenda  sunt;  quare  spiritismus  aliud  non  est  quam 
foedissima  magia,  in  specie  vero  superstitiosa  necromantia. 
Phaenomena  enim  spiritistica  non  causae  naturali,  sed 
praeternaturali  eique  intellectuali  tribui  debent;  atqui  haec 
causa  non  est  nisi  malus  spiritus:  Deus  enim,  angeli  et 
sancti  eiusmodi  vanitatibus  et  impietatibus  non  cooperantur; 
animae  autem  defunctorum  ab  hominibus  nec  licite  nec 
cum  effectu  evocari  possunt;  ergo  non  restat,  nisi  ut  tri- 
buantur daemoni,  quocum  spiritistae  impium  commercium 
ineunt.  Haec  confirmantur  ex  ipsis  responsis  a spiritibus 
datis,  quae  multa  vana  atque  inepta  immo  etiam  impia 
et  fidei  catholicae  adversa  continent. 

a.  Ergo  nunquam  licet  experimenta  spiritistica  instituere,  quare 
s.  Officium  usum  spiritisml  illicitum  declarat,  etsi  excludatur  omnis 
conventio  cum  daemone  et  commercium  solum  instituatur  cum  bono 
spiritu : eiusmodi  enim  protestatione  removeri  nequit  commercium  cum 
daemone,  quod  in  ipsa  consultatione  spirituum  contineturfi. 

h.  Non  licet  in  experimentis  spiritisticis  tamquam  medium  inser- 
vire. Quamvis  enim  spiritistae  existiment  se  non  invocare  malos  sed 
bonos  spiritus,  reipsa  tamen  non  nisi  malos  invocant  et  veram  magiam 
exercent.  Eos  subiective  ab  exercitio  peccaminosae  magiae  propter 
bonam  fidem  excusari  vix  credibile  est,  certe  raro  tantum  fiet. 

c.  Non  licet  experimentis  spiritisticis  tamquam  spectatorem  inter- 
esse  propter  scandalum  et  cooperationem,  etsi  excludatur  spiritismi 
approbatio.  Si  quis  tamen  ex  mera  curiositate  semel  aut  iterum  eius- 
modi experimentis  intersit,  excluso  gravi  scandalo,  graviter  non  peccat; 

S.  Officium  30.  mart.  1898.  Huc  referenda  sunt  etiam  re- 
sponsa, quibus  magnetismus  animalis  prohibetur  (n.  168). 

et  si  moraliter  constet  spiritistam  esse  tantum  fraudulentum  decep- 
torem, excluso  scandalo,  licet  spectaculo  interesse. 


Articulus  seztus. 

De  tentatione  Dei. 

171.  Notio.  1.  Tentatio  Dei  definitur:  dictum  vel 
factum,  quo  quis  explorat,  num  Deus  aliquam  perfectionem 
habeat  vel  exerceat  (scientiam,  potentiam,  misericordiam). 

a.  Tentatio  alia  dicitur  seductionis  ad  malum,  alia  prohationis. 
Ubi  de  tentatione  Dei  sermo  est,  tentatio  seductionis  ad  peccatum 
locum  habere  non  potest,  neque  active,  quia  Deus  hoc  modo  neminem 
tentat^),  neque  passive,  quia  Deus  ad  peccatum  induci  nequit. 

h.  Tentatio  prohationis  dicitur  activa,  quando  Deus  hominem 
tentat,  ut  eius  virtutem  experiatur*);  et  dicitur  ^yassiva,  quando  Deus 
ab  hominibus  tentatur,  qui  de  eius  perfectionibus  experimentum  ca- 
pere intendunt.  De  hac  ultima  tentatione  hic  sermo  est,  ut  ex  de- 
finitione patet. 

2.  Tentatio  Dei  ex  duobus  vitiis  potissimum  oritur: 
a.  ex  infidelitate,  quando  quis  dubitans  de  aliqua  perfec- 
tione Dei  illam  explorare  intendit;  h,  ex  praesumptione, 
quando  quis  temere  (sine  causa  necessitatis  vel  utilitatis) 
a Deo  petit  vel  exspectat  effectum  extraordinarium. 

Ex  infidelitate,  si  quis  dubitans  de  reali  Christi  praesentia  in 
eucharistia  petit  videre  Christum  sub  speciebus  latentem.  Ex  prae- 
sumptione, si  quis  probe  tenens  realem  Christi  praesentiam  petit,  ut 
videat  in  hostia  consecrata  divinum  pusionem,  prout  eum  viderunt 
plures  sancti,  vel  si  quis  per  quadragesimam  a cibo  et  potu  abstinet 
exspectans  a Deo  vitae  conservationem.  Patet  in  eodem  facto  diversam 
posse  esse  intentionem  agentis. 

172.  Divisio.  Duplex  distinguitur  tentatio  Dei,  for- 
malis seu  explicita,  et  virtualis  seu  interpretativa,  prout 
cum  intentione  explicita  vel  solum  implicita,  in  agendi 
modo  latente,  Deus  tentatur. 

a.  Formalis  duplici  modo  fieri  potest : a.  quando  quis 
intendit  aliquam  Dei  perfectionem  explorare,  ut  si  quis 


')  lac.  1,  1.3. 

Deut.  13,  3.  Tob.  2,  12. 

dubitans  de  Dei  potentia  ab  eo  miraculum  petit;  p.  quando 
quis  intendit  Dei  voluntatem  per  signum  extraordinarium 
explorare,  ut  si  quis  ex  praealta  turri  se  proiiciat  cum 
animo  curiose  experiendi,  num  Deus  ipsum  salvare  velit. 
Tentatio  formalis  plerumque  ex  infidelitate  procedit,  quam- 
vis etiam  ex  praesumptione  procedere  possit. 

h.  Virtualis  habetur,  si  quis  non  intendit  quidem 
Deum  tentare,  attamen  aliquid  facit  vel  omittit,  quod  ex 
se  miraculum  poscit,  ut  si  quis  sanitatem  in  gravi  morbo, 
praetermissis  mediis  naturalibus,  a solo  Deo  exspectat,  vel 
si  quis  se  exponit  periculo,  ex  quo  a solo  Deo  per  mira- 
culum liberari  possit.  Tentatio  virtualis  ex  praesumptione 
procedit,  cum  sit  temeraria  exspectatio  divini  auxilii. 

De  ratione  tentationis  est,  ut  aliquid  a Deo  exspectetur,  et  ut 
temere  a Deo  exspectetur. 

a.  Non  est  tentatio  Dei,  si  quis  nihil  a Deo  exspectat,  id  quod 
duplici  modo  fieri  potest:  a.  quando  aliquis  se  exponit  periculo,  quia 
periculum  vult,  ut  si  quis  init  duellum  eo  modo,  quo  hodie  illud  in- 
eunt, quin,  ut  olim  fieri  solebat,  exspectetur  specialis  Dei  interventus 
in  favorem  innocentis,  vel  si  aegrotus  omnes  medicinas  respuit,  sive 
ut  citius  moriatur  sive  ut  morbi  molestias  patiatur,  p.  Quando  effectus 
ex  imprudentia  vel  stoliditate  contra  omnem  probabilitatem  exspectatur, 
ut  si  quis  absque  sufficienti  praeparatione  subit  examen  confidens  se 
quodam  casu  tamen  satisfacturum  esse. 

h.  Non  est  tentatio  Dei,  si  quis  ex  iusta  causa  e.  g.  ex  divina 
inspiratione  vel  ex  necessitate  vel  magna  utilitate,  ubi  desunt  media 
ordinaria,  a solo  Deo  aliquem  effectum  exspectat.  Licet  ergo  a Deo 
petere  miraculum  ex  iusta  causa  necessitatis  vel  utilitatis,  nempe  ad 
propriam  vel  aliorum  salutem  vel  ad  voluntatem  Dei  implendam  et 
sub  condicione,  si  Deo  placuerit.  Sed  non  licet  offet're  nec  petere  ab- 
solute miraculum  ad  conversionem  haereticorum  absque  divina  inspi- 
ratione, quia  in  hunc  finem  adsunt  et  sufficiunt  testimonia  fidei  Chri- 
stianae^). 

c.  Illicita  sunt  iudicia  Dei  vulgo  ordalia  (Gottesurteile),  quae 
olim  in  usu  erant,  ut  probatio  ignis  vel  aquae  ad  explorandam  inno- 
centiam: in  his  enim  peccatum  interpretati  vae  tentationis  Dei  com- 
mittitur petendo  miraculum  sine  necessitate,  quare  in  iure  ea  expresse 
prohibentur^).  Nihilominus  complures  ecclesiae  praelati  nec  non  synodi 


1)  Cf.  3.  Reg.  18,  23.  24. 

particulares  ordalium  usum  comprobarunt.  Qua  in  re  ex  bona  eorum 
fide  atque  ex  temporum  adiunctis  excusandi  sunt.  Summi  tamen  pon- 
tifices ea  nunquam  approbarunt,  etsi  concedi  debeat  eosdem  pontifices 
ea  nec  statim  reprobasse  nec  satis  severe  hunc  abusum  eliminandum 
curasse.  Quodsi  Deus  quorundam  innocentiam  per  miraculum  decla- 
rasse legitur,  id  eo  explicandum  est,  quod  purgationes  ab  ipsis  inno- 
centibus aut  ex  instinctu  divino  aut  bona  fide  electae  sunt,  vel  quod 
innocentes  ad  purgationes  ab  aliis  vi  adacti  sunt‘). 

173.  p]ius  malitia  moralis.  1.  Tentatio  Dei  formalis 
est  peccatum  ex  toto  genere  suo  mortale^  quod  non  admittit 
parvitatem  materiae. 

a.  Tentatio  Dei  formalis,  sive  uno  sive  altero  modo  fit,  gravem 
irreverentiam  Deo  irrogat,  quia  directe  adversatur  divinae  sapientiae: 
nam  tentans  petit  et  exspectat,  ut  Deus  omnipotentia  sua  ad  vanum 
et  inutilem  finem  extraordinarium  effectum  producat.  Ideo  Christus 
respondit:  Non  tentahis  Dominum  Deum  tuum-). 

b.  Si  tentatio  Dei  formalis  ex  infidelitate  procedit,  duplex  malitia 
concurrit,  altera  contra  fidem,  quae  consistit  in  dubitatione,  num  Deus 
sit  determinata  aliqua  perfectione  praeditus,  altera  contra  religionem, 
quae  consistit  in  irreverentia,  qua  quis  ab  ipso  Deo  postulat,  ut  suas 
perfectiones  probet. 

2.  Tentatio  Dei  interpretativa  est  peccatum  ex  genere 
suo  grave  admittens  parvitatem  materiae ; plerumque  tamen 
peccatum  veniale  est.  Grave  peccatum  est^  quando  quis 
temere  exspectat  a Deo  miraculum;  quodsi  solum  speciale 
Dei  auxilium  ex  curiositate  vel  levitate  exspectat,  non 
videtur  esse  grave  peccatum,  nisi  inducatur  periculum 
gravis  damni  proprii  vel  alieni. 

Qui  ergo  sine  i usta  causa  in  periculo  mortis  omissis  remediis 
naturalibus  divinum  auxilium  exspectat,  graviter  peccat,  quia  censetur 
esse  gravis  irreverentia  in  tanto  periculo  sine  necessitate  exspectare  a 
Deo  sanitatem.  — Qui  in  morbo  levi  reiectis  mediis  naturalibus  sperat 
a Deo  sanitatem,  leviter  tantum  peccat,  et  nullatenus  peccat,  si  sperat 
se  naturaliter,  Deo  iuvante,  a tali  morbo  liberatum  iri.  — Pari  modo 
leviter  tantum  peccat,  qui  ex  negligentia  imparatus  ad  contionem  pro- 
cedit sperans  a Deo  speciale  auxilium : graviter  autem  peccaret  rudis 
clericus,  qui  absque  praeparatione  condonari  vellet,  sperans  materiam 
a Deo  sibi  fore  suggerendam. 


q Kirchenlexikon^ j Gottesurteile. 
2)  Matth.  4,  7. 

Articulus  septimus. 

De  sacrilegio. 

174.  Xotio.  Latiore  sensu  sacrilegium  est  quodvis 
peccatum  contra  religionem,  quo  sensu  etiam  divinatio, 
magia,  blasphemia  etc.  sacrilegia  sunt;  stricte  autem  et 
proprie  sacrilegium  definitur:  indigna  tractatio  rei  sacrae. 
Sacrilegium  ergo  committitur  qualibet  actione,  qua  laeditur 
reverentia  rebus  sacris  debita. 

a.  Res  sacra  liic  late  sumitur,  adeo  ut  hoc  nomine  comprehen- 
dantur personae  sacrae,  loca  sacra  et  res  sacrae:  haec  tria  enim  Deo 
eiusque  cultui  consecrari  solent. 

h.  Res  sac7'a  dicitur  illa,  quae  Dei  vel  ecclesiae  auctoritate  ad 
cultum  divinum  deputata  est.  Persona  ergo,  quae  privato  proposito 
aut  voto  se  Deo  dicavit,  non  dicitur  proprie  sacra,  sed  illa  tantum, 
quae  auctoritate  publica  ecclesiae  ad  Dei  cultum  consecrata  est. 

c.  Ut  cognosci  possit,  num  aliqua  actio  sit  sacrilega,  attendendum 
est:  a.  ad  quid  res,  quae  violatur,  consecrata  sit;  p.  num  actio  sit 
contra  id,  ad  quod  res  consecrata  est.  Nam  illae  solum  actiones  a 
persona  sacra  vel  in  personam  sacram  commissae  sacrilegia  sunt,  quae 
eam  in  eo  laedunt,  in  quo  sacra  est.  Sic  sacerdos  fornicando  com- 
mittit sacrilegium,  quia  ad  caste  vivendum  Deo  consecratus  est,  blas- 
phemando vel  se  inebriando  non  committit  sacrilegium,  quia  ad  haec 
peccata  vitanda  non  est  Deo  consecratus.  Item  peccata,  quae  praeter 
infra  recensenda  in  sacerdotem  committuntur  ut  calumniae,  contume- 
liae, non  sunt  sacrilegia,  quia  haec  non  laedunt  ipsam  personam 
sacram,  sed  eius  bona  externa:  famam  et  honorem. 

175.  Divisio  sacrilegii.  Triplex  distinguitur  sacri- 
legium : personale^  locale^  reale,  prout  triplex  est  genus 
rerum  sacrarum : personae  sacrae,  loca  sacra  et  res  sacrae. 

a.  Praeter  has  autem  non  est  alia  res  sacra,  cuius  violatio  sacri- 
legium constituat  e.  g.  tempus,  quod  dicitur  sacrum:  tempus  enim  non 
est  speciali  modo  Deo  consecratum.  Ideo  non  committit  sacrilegium, 
qui  peccat  die  festo  vel  in  quadragesima  vel  die  sacrae  communionis, 
neque  aperiri  debet  in  confessione  circumstantia  temporis  sacri,  quo 
peccatum  fuerat  commissum. 

h.  Admittitur  tamen  peccatum  grave  esse  feria  sexta  in  para-% 
sceve  ludos  publicos  exhibere,  quales  exhiberi  solent  diebus  bacchana- 
libus,  praesertim  si  id  speciali  lege  prohibitum  sit,  non  quia  tempori 

sacro,  sed  quia  passioni  Domini  irreverentia  irrogatur  et  fidelibus  grave 
scandalum  praebetur. 

176.  Malitia  moralis  et  specifica.  1.  Sacrilegium  est 
peccatum  contra  religionem  ex  genere  suo  grave:  eo  enim, 
quod  aliquid  ad  cultum  divinum  deputatum  est,  debetur 
ei  specialis  reverentia,  quae  si  laedatur,  irreverentia  in 
Deum  redundat;  admittit  autem  parvitatem  materiae,  quia 
irreverentia,  quae  rebus  Deo  sacratis  irrogatur,  ipsum 
Deum  mediate  tantum  afficit. 

2.  Sacrilegium  personale,  reale  et  locale  specie  ab  in- 
vicem differunt,  quia,  cum  sint  tria  diversa  genera  rerum 
sacrarum,  virtus  religionis  hoc  triplici  sacrilegio  moraliter 
diverso  modo  laeditur. 

Et  in  hac  quidem  affirmatione  omnes  conveniunt;  utrum  vero 
tres  istae  species  sacrilegii  sint  infimae,  an  in  singulis  admittendae 
sint  circumstantiae,  quae  speciem  sacrilegii  mutent,  auctores  non  con- 
veniunt. Suarez^)  hoc  ultimum  affirmat;  s.  Alphonso  autem,  qui  se- 
cutus est  5.  Thomam^),  sententia  negans  videtur  esse  probabilior  (n.  34). 
Secundum  ipsum  igitur  idem  specifice  sacrilegium  committit,  qui  mo- 
nialem  violat  percutiendo  vel  cum  ea  fornicando,  qui  aliquod  sacra- 
mentum vel  sacram  imaginem  irreverenter  tractat.  Et  hanc  quidem 
sententiam  practice  sequi  possumus. 

177.  De  sacrilegio  personali.  1.  Sacrilegium  personale 
definitur:  violatio  personae  sacrae.  Duplex  distinguenda 
est  consecratio  personarum,  altera,  qua  persona  per  ordi- 
nationem, ad  quam  etiam  tonsura  refertur,  vel  per  admis- 
sionem ad  statum  religiosum  ad  cultum  divinum  deputatur ; 
altera,  qua  ipsa  per  votum  publicum  castitatis  sive  in 
sacra  ordinatione  sive  in  professione  religiosa  tum  sollemni 
tum  simplici  emissum  ad  servandam  castitatem  Deo  con- 
secratur. 

2.  Actiones,  quibus  sacrilegium  personale  committitur, 
tres  sunt : 

a.  Violenta  manuum  iniectio  in  clericum  vel  religiosum 
contra  privilegium  canonis. 


Suarez,  De  religione  tr.  3.  1.  3.  c.  1.  n.  8. 
S.  Thomas  II.  II.  q.  99.  a.  3.  ad  2. 


188 


De  primo  decalogi  praecepto. 


h.  Usurpatio  iurisdictionis  in  personas  ecclesiasticas 
trahendo  eas  ad  tribunal  saeculare  contra  privilegium  fori, 
vel  imponendo  eis  onus  servile  e.  g.  militiae  vel  tributi 
contra  immunitatem  ecclesiasticam,  nisi  ecclesia  consentiat. 

c.  Peccatum  luxuriae  commissum  a persona  ad  ser- 
vandam castitatem  Deo  consecrata  contra  votum  castitatis. 
Ubi  notandurii  est:  a.  sacrilegium  committi  non  solum  a 
persona  sacra,  sed  etiam  ab  illa,  quae^  etsi  sacra  non  est, 
in  peccato  luxuriae  participat;  quare,  si  haec  quoque  sacra 
est,  duplex  utrimque  sacrilegium  committitur;  |3.  a persona 
sacra  sacrilegium  committi  non  solum  per  peccata  externa, 
sed  etiam  per  peccata  mere  interna  contra  castitatem. 

Num  violatio  voti  simplicis  et  privati  castitatis  sit  sacrilegium. 
Certum  est  illam  violationem  esse  sacrilegium  latiore  sensu;  qui  ergo 
violat  votum  privatum  castitatis,  duplex  peccatum  committit,  contra 
castitatem  et  contra  religionem.  Illam  violationem  esse  sacrilegium 
stricte  tale  ex  definitione  quidem  personae  sacrae  negandum  est;  quia 
tamen  s.  Alphonso  (n.  35)  probabilius  est  sacrilegium  committi  etiam 
per  laesionem  voti  castitatis  a persona  privatim  emissi,  sententia  affir- 
mans in  praxi  tamquam  probabilis  haberi  potest^). 

178.  De  sacrilegio  locali.  1.  Sacrilegium  locale  est 
violatio  loci  sacri. 

a.  Locus  sacer  stricto  sensu  ille  dicitur,  qui  ecclesiae 
auctoritate  ad  cultum  divinum  deputatus  et  ideo  conse- 
cratus vel  saltem  benedictus  est.  Hoc  sensu  loca  sacra 
sunt  ecclesiae,  oratoria  publica  (non  privata  nec  semi- 
publica)  et  coemeteria.  Locus  religiosus  vel  sacer  latiore 
sensu  dicitur  quivis  locus  ad  usum  pium  et  religiosum 
ecclesiae  auctoritate  destinatus  ut  palatium  episcopi,  domus 
parochialis,  seminarium,  monasterium,  hospitale  ecclesiae 
auctoritate  erectum,  quod  habet  oratorium  ad  celebran- 
dum etc. 

A loco  sacro  et  religioso  distinguendus  est  locus  pius,  qui  sine 
auctoritate  et  interventu  ecclesiae  ad  opera  pia  exercenda  erectus  est 
ut  oratorium  privatum,  hospitale  a laicis  erectum. 

h.  Quia  sacrilegium  committitur  violatione  sanctitatis 
et  immunitatis  loci  sacri,  distingui  debet  locus  sacer,  cui 


) Ballerini-Palmieri  II.  n.  386  ss. 

convenit  sanctitas,  et  locus  sacer,  cui  convenit  immunitas. 
Sanctitas  solum  convenit  loco  stricte  sacro  et  quidem  a 
laqueari  usque  ad  pavimentum,  etiamsi  interdictus  vel 
pollutus  sit;  ergo  sacrilegium  ob  laesam  sanctitatem  loci 
sacri  solum  intra  hunc  ambitum  committitur.  Immunitas 
autem  convenit  etiam  loco  latiore  sensu  sacro  et  loco 
stricte  sacro  etiam  in  partibus  exterioribus,  ut  sunt  por- 
ticus, sacristia,  turris,  tectum  supra  ecclesiam,  crypta  sub- 
terranea, scala  et  ianua  ecclesiae. 

2.  Actiones,  quibus  sacrilegium  locale  committitur,  hae 
quatuor  sunt. 

Imprimis  notanda  est  doctrina  eorum,  qui  cum  de  Lugo^)  docent, 
omnia  peccata  in  loco  sacro  commissa  aliquam  rationem  sacrilegii  ha- 
bere, quia  est  contra  reverentiam  loco  sacro  debitam,  quod  locus  ad 
Dei  cultum  destinatus  convertatur  in  locum  offensionis  divinae;  sac7H- 
legium  autem  grave  in  confessione  declarandum  potissimum  illis  actio- 
nibus committitur,  quae  lege  positiva  in  ecclesia  fieri  prohibentur, 
cuiusmodi  sunt  quatuor  sequentes. 

a.  Peccata,  quibus  ecclesia  polluitur,  etsi  maneant  oc- 
culta, ideoque  ecclesia  reipsa  non  polluatur. 

Peccata,  quibus  ecclesia  (oratorium  et  coemeterium)  polluitur,  si 
ea  evaserint  notoria  notorietate  iuris  aut  facti,  sunt  haec  quinque: 

a.  Iniiista  sanguinis  humani  effusio:  si  ergo  vel  casu  vel  ad 
iustam  defensionem  sanguis  in  ecclesia  effunditur,  haec  non  polluitur. 
Insuper  requiritur  copiosa  sanguinis  effusio  et  ut  vulnus  saltem  in 
ecclesia  infligatur,  etsi  sanguis  extra  ecclesiam  fundatur.  Hinc  san- 
guinis humani  effusio,  quae  e.  g.  ob  alapam  inflictam  e naribus  vel 
dentibus  accidit,  nec  ecclesiam  polluit  nec  proinde  sacrilegium  dicto 
sensu  constituit. 

13.  Iniustum  homicidium  etiam  sine  sanguinis  effusione : si  ergo 
iustum  homicidium  in  ecclesia  fieret,  ecclesia  non  esset  polluta;  sufficit 
autem,  ut  causa  mortis  in  ecclesia  ponatur,  etsi  mors  extra  ecclesiam 
sequatur. 

y.  Illicita  humani  seminis  effusio,  quae  fieri  potest  aut  per  vo- 
luntariam pollutionem  aut  per  fornicationem  aut  per  copulam  coniu- 
galem,  quae  citra  necessitatem  in  ecclesia  illicita  est;  necessitas  autem 
ob  periculum  incontinentiae  eam  licitam  reddit  etiam  in  ecclesia;  hac 
copula  licita  proinde  ecclesia  non  polluitur. 

Alia  peccata  luxuriae  externa  (tactus,  aspectus,  sermones  turpes), 
etsi  gravia,  probabiliter  non  sunt  sacrilegia  (gravia).  Peccata  vero 


^)  De  poenit.  disp.  16.  n.  4G6. 

gravia  interna  (cogitationes  et  desideria  impura)  certe  non  sunt  sacri- 
legia gravia,  nisi  sit  desiderium  actus,  quo  polluitur  ecclesia,  illudque 
intra  ecclesiam  patrandi  concipiatur. 

b.  Sepultura  hominis  excommunicati,  quod  intelligi  debet  de  se- 
pultura ecclesiastica  et  quidem  specialiter  et  nominatim  excommuni- 
cati. Interdicitur  quidem  et  aliorum  sepultura  in  loco  sacro,  at  exinde 
ecclesia  vel  coemeterium  non  polluitur. 

6.  Sepultura  hominis  non  haptizati,  quod  intelligi  debet  de  pa- 
ganis, iudaeis  aliisque  infidelibus,  quorum  sepultura  in  loco  sacro  efficit, 
ut  ipse  polluatur.  Quoad  infantes  fidelium,  qui  sine  baptismo  dece- 
dunt, probabiliter  eorum  sepultura  in  loco  sacro  non  inducit  eius  pol- 
lutionem*). 

b.  Actiones  profanae  etsi  indifferentes,  quae  vel  natura 
sua  vel  ex  ecclesiae  prohibitione  adversantur  loci  sacri  sanc- 
titati ut  actiones  iudiciales  et  mercatus,  publica  convivia, 
ludi  theatrales,  parlamenta  saecularia  et  universim  omnes 
illae  actiones  sive  illicitae  sive  profanae,  quae  ex  com- 
muni hominum  aestimatione  valde  dedecent  loci  sancti- 
tatem ut  stabulationes  equorum,  exonerationes  naturae, 
choreae,  graves  rixae  etc. 

a.  Privatim  aliquid  comedere  in  ecclesia  etiam  sine  necessitate 
veniale  non  excedit-). 

|3,  Permitti  solet,  ut  in  ecclesia  fiant  comoediae,  quae  conducunt 
ad  fovendam  pietatem,  et  pari  modo  exercitia  litteraria. 

y.  Censet  Laymann,  si  absque  perturbatione  divinorum  officio- 
rum fiat,  permitti  vel  saltem  tolerari  posse,  ut  in  coemeterio  vel  in 
ipso  templo  vendantur  cerei  vel  alia,  quae  ad  devotionem  populi  per- 
tinent^). 

c.  Furtum  in  loco  sacro  commissum;  ut  tamen  per 
furtum  patratum  in  loco  sacro  (grave)  sacrilegium  com- 
mittatur, requiritur,  ut  res  ablata  gravis  sit  et  speciali 
aliquo  vinculo  cum  ecclesia  nectatur,  atque  ideo  aut  ad 
ecclesiam  pertineat  aut  saltem  eius  custodiae  vel  usui  con- 
credita sit. 

Ex  iure  committitur  sacrilegium  auferendo  sacrum  de  sacro  vel 
non  sacrum  de  sacro  vel  sacrum  de  non  sacro^);  quibus  significanter 


*)  Schmalzgrueher  in  1.  3.  t.  40.  n.  47. 
2)  Cf.  Lacroix  1.  6.  pr.  2.  n.  266. 

Laymann  1.  4.  tract.  10.  c.  7.  n.  9. 
h G.  Quisquis  21.  c.  17.  q.  4. 

dicitur  de  sacro  non  m sacro,  ut  significetur  furtum  in  loco  sacro 
commissum  non  esse  sacrilegium,  nisi  res  ablata  aliquo  modo  ad  ec- 
clesiam pertineat.  Qui  ergo  in  ecclesia  furatur  crumenam  divitis,  non 
committit  sacrilegium  locale;  qui  vero  rem  sacram  de  loco  sacro  fura- 
tur, duplex  sacrilegium  committit,  reale  et  locale. 

d.  Actiones,  quibus  violatur  immunitas  loci  sacri,  ergo 
actiones,  quibus  laeditur  ius  asyli. 

Immunitas  ecclesiastica  est  privilegium,  quo  res  ecclesiasticae 
(personae,  res,  loca)  liberae  sunt  a certis  oneribus,  quae  aliis  rebus  in 
societate  civili  imponi  solent.  Immunitas  ecclesiastica  localis  com- 
plectitur privilegium  locis  sacris  concessum,  quo  criminosi  eo  confu- 
gientes a potestate  laicali  extrahi  non  possunt.  Hoc  privilegium  dicitm- 
ius  asyli.  Etsi  leges  civiles  hodie  ius  asyli  non  agnoscant,  ecclesia 
tamen  iure  suo  non  cedit,  nisi  per  concordata  ei  derogaverit,  immo 
excommunicationem  infligit  in  omnes  immunitatem  asyli  ecclesiastici 
ausu  temerario  violare  inbentes  aut  violantes'^). 

yota.  Incendio  vel  effractione  loci  sacri  sacrilegium  reale  com- 
mittitur: laeditur  enim  locus,  quatenus  res  sacra  est. 

179.  De  sacrilegio  reali.  Sacrilegium  reale  commit- 
titur tribus  potissimum  modis:  a.  res  sacras  indigne  trac- 
tando ; h.  res  sacras  iniuste  usurpando ; c.  res  sacras  emendo 
vel  vendendo  contra  prohibitionem  ecclesiae,  quod  est  pec- 
catum simoniae. 

Res  sacrae  duplicis  generis  sunt,  aliae,  quae  essentia 
sua.  aliae,  quae  solum  ecclesiae  dedicatione  ad  cultum 
divinum  ordinatae  sunt.  Harum  aliae  (e.  g.  vasa  sacra) 
speciali  consecratione,  aliae  (ut  bona  ecclesiastica)  sine 
speciali  consecratione  ad  cultum  divinum  deputatae  sunt; 
illae  proxime,  hae  solum  remote  ad  hunc  finem  inserviunt. 
Res  igitur  sacrae  sunt: 

1.  Sacramenta,  quorum  praecipuum  est  sacramentum 
eucharistiae. 

a.  Sacrilegium  ergo  committitur:  a.  si  invalide  conficiuntur,  in- 
digne ministrantur  vel  indigne  suscipiuntur  sacramenta;  |3.  si  sacrae 
species  cum  periculo  corruptionis  suo  tempore  non  renovantur;  y.  si 
ss.  sacramentum  longiore  tempore  (integro  die)  sine  lampade  ardenti 
relinquitur;  b.  si  irreverenter  tangitur  ss.  eucharistia,  maxime  vero 


Gonstit.  Apostolicae  sedis  II.  5. 

si  conculcatur  vel  ad  superstitiones  adhibetur;  e.  si  ad  missae  sacri- 
ficium adhibentur  vasa,  corporalia  etc.  valde  immunda. 

b.  Etsi  Christus  Dominus  in  sanctissimo  eucharistiae  sacramento 
realiter  praesens  sit,  violatio  tamen  huius  sacramenti  non  est  sacrile- 
gium personale,  sed  reale,  quia  Christus  in  hoc  sacramento  non  se  ex- 
hibet in  sua  persona,  sed  sub  speciebus  inanimatis'). 

2.  Ohiecta  sacra:  vasa  sacra,  altaria,  cruces,  imagines 
sanctorum,  olea  sacra,  reliquiae,  s.  scriptura,  aedes  sacrae 
et  res  benedictae. 

a.  Sacrilegium  grave  committitur:  a.  si  vasa  sacra,  quae  imme- 
diate serviunt  ad  sacrum  ministerium,  ideoque  consecrari  vel  saltem 
benedici  solent,  ad  usus  profanos  e.  g.  calices  ad  convivia  adhibentur; 
ad  usus  autem  profanos  adhibere  vasa,  quae  solum  mediate  serviunt 
in  sacro  ministerio  ut  ampullas,  pelvim  etc.  non  esset  peccatum ; p.  si 
olea  sacra,  reliquiae,  imagines  sacrae  profanantur  ea  proficiendo,  ima- 
gines ex  contemptu  frangendo  etc. 

h.  Sacrilegium  grave  committitur  si  verba  s.  scripturae  ad  in- 
honesta et  vana  adhibentur;  veniale  esset,  si  ad  iocos  de  cetero  honestos 
adhiberentur ; quodsi  verba  s.  scripturae  non  ad  meros  iocos  adhibentur, 
sed  ad  propria  sensa  verbis  s.  scripturae  exprimenda,  etiam  omnis  irre- 
verentiae culpa  abesse  potest,  praesertim  si  non  usurpentur  verba  ip- 
sius Christi  Domini  neve  saepius  ac  veluti  ex  consuetudine  id  fiat. 
Cavendum  tamen,  ne  sensus  iocosus  subiiciatur  verbis  s.  scripturae, 
quae  in  missa  et  oflQcio  divino  occurrunt,  ne  detur  ansa  distractionibus 
inter  orandum  orituris.  Fragmenta  librorum,  in  quibus  verba  sacra 
continentur,  ad  profanos  usus  adhibere,  si  fiat  sine  contemptu,  non  est 
sacrae  scripturae  profanatio  nec  proinde  sacrilegium.  Idem  de  sanctorum 
imaginibus  non  benedictis  dicendum  est^). 

c.  Notandum  est  nullam  committi  irreverentiam,  si  abiiciantur 
ossa  carnium  vel  putamina  ovorum,  quae  tempore  paschali  solent  bene- 
dici, quia  benedictio  non  cadit  super  ossa  vel  putamina,  sed  super 
carnes  et  ova.  Pariter  non  committitur  irreverentia,  si  res  simpliciter 
benedictae  (benedictione  invocativa)  ad  usus  profanos,  sed  tamen  de- 
centes, applicentur,  ut  si  candelae  benedictae  ad  habendum  lumen  pro 
studio  vel  aqua  benedicta  ad  temperandum  vinum  vel  sal  benedictum 
ad  condiendos  cibos  adhibeantur®). 

3.  Ornamenta  ecclesiae  vel  ministrorum,  quae  benedici 
solent,  ut  vestes  sacerdotales. 

q Cf.  Lessius  1.  2.  c.  45.  dub.  3.  n.  16. 

2)  Scavini,  Theologia  mor.  universa'*  (Mediolani.  Oliva.  1890) 
II.  n.  130. 

®)  Cf.  Lacroix  1.  6.  pr.  1.  n.  227. 

a.  Sacrilegium  committitur:  a.  si  haec  ex  contemptu  indigne 
tractantur;  p.  si  ad  usus  profanos  adhibentur;  ad  usus  autem  profanos 
adhibere  ea,  quae  non  solent  benedici  e.  g.  aulaea,  candelabra  etc.  ad 
nuptias  adhibere,  non  esset  peccatum. 

fe.  Negligentia,  quae  committitur  in  mundandis  et  purgandis 
altaribus,  imaginibus  vel  utensilibus  sacris,  in  mundandis  et  reficiendis 
param  entis  sacris,  non  erit  mortalis,  nisi  vasa  sacra  notabiliter  sint 
immunda  vel  paramenta  notabiliter  lacera. 

c.  Antiqui  iuris  canones  severe  prohibent,  ne  unquam  res  sacrae, 
ne  mutata  quidem  earum  forma  e.  g.  lapides  et  ligna  ecclesiae  dirutae 
vel  paramenta  detrita,  ad  usus  profanos  adhibeantur,  sed  vel  comburi 
vel  ad  ah  os  usus  sacros  adhiberi  debeant.  Contraria  autem  consue- 
tudine factum  est,  ut  res  sacrae,  etsi  antea  consecratae  vel  benedictae 
fuissent,  hodie  ad  usus  profanos  licite  adhibeantur,  dummodo  earum 
forma  prius  immutetur.  Ideo  lapides  et  ligna  ecclesiae  dirutae  vendi, 
vasa  sacra  prius  conflata  et  paramenta  prius  discissa  ad  ahos  usus 
adhiberi  possunt*). 

4.  Bona  ecclesiastica,  quo  nomine  censentur: 

a.  Bona  tum  mobilia  tum  immobilia  ecclesiae,  quae 
ad  sustentationem  ministrorum,  ad  ecclesiae  fabricam  aliosve 
usus  sacros  deputata  sunt;  non  autem  bona  ipsorum  mini- 
strorum ecclesiae. 

Attamen  ut  eorum  furto  vel  iniusta  detentione  committatur  sa- 
crilegium, requiritur,  ut  bona  iam  in  dominium  ecclesiae  transierint; 
ideo  legatum  ecclesiae  relictum  nondum  est  res  sacra,  nisi  ecclesiae 
traditum  sit. 

h.  Bona,  quae  pertinent  ad  aliquod  institutum  eccle- 
siasticum, ut  est  monasterium,  xenodochium  etc. : cum 
enim  haec  bona  ex  voluntate  donatorum  non  ad  alium, 
nisi  pium  usum  destinata  et  ab  ecclesia  in  hunc  finem 
acceptata  sint,  inter  res  sacras  censentur  eorumque  fur- 
tum, detentio  vel  defraudatio  in  iure  passim  sacrilegium 
vocatur. 

180.  Num  licitum  sit  vasa  sacra  tangere,  a.  Vasa 
consecrata,  quae  ad  ss.  eucharistiam  immediate  continendam 
destinata  sunt,  item  corporalia  et  purificatoria,  quae  post 
sacrum  usum  nondum  lota  sunt,  soli  clerici  (etiam  primae 

*)  Cf.  Gennari,  Consultazioni  moral.  canon,  liturg.-'  (Roma.  Moni- 
tore eccles.  1901)  pr.  2.  cons.  33. 

Noldin,  De  praeceptis’. 

tonsurae)  licite  tangere  possunt;  idem  ex  privilegio  con- 
ceditur regularibus  laicis  sacristis  et  monialibus  sacristis; 
laicis  ergo  saecularibus  absque  speciali  facultate  id  non 
licet,  at  veniale  non  excedit,  et  si  causa  adsit,  nec  veniale 
est.  h.  Corporalia  et  purificatoria  ante  usum,  vasa  et  or- 
namenta, quae  ss.  eucharistiam  immediate  non  contingunt, 
item  alias  res  sacras  (agnus  Dei,  reliquias  etc.)  omnes  licite 
tangere  possunt. 

a.  Si  ergo  pallae,  corporalia  et  purificatoria,  quae  ad  sacrum 
usum  iam  inservierunt,  lavanda  sunt,  prima  eorum  lotio  facienda  est 
a persona  sacra  (subdiaconi  hoc  officium  est)  et  lotionis  aqua  in  sa- 
crarium mittenda  est. 

h.  Nonnulli  auctores  (Lacroix,  Suarez,  Pasqualigo)  prohahiliter 
affirmant  primam  lotionem  etiam  ab  inferioribus  clericis,  immo  a ton- 
suratis fieri  posse ‘). 


Articulus  octavus. 

De  simonia^). 

181.  Definitio.  Simonia  a Simone  mago  dicta^)  de- 
finitur: studiosa  voluntas  emendi  aut  vendendi  pretio  tem- 
porali aliquid  spirituale  aut  spirituali  annexum^). 

a.  Dicitur:  studiosa  i.  e.  deliberata  voluntas;  quia  ad  simoniae 
essentiam  non  requiritur,  ut  pactum  mutuo  consensu  reipsa  perficiatur, 
sed  sufficit,  ut  inchoetur,  eo  quod  adsit  unius  partis  interior  paciscendi 
seu  alium  obligandi  voluntas.  Emendi  aut  vendendi  significat  quodvis 
pactum  onerosum,  quo  res  spiritualis  pro  temporali  commutatur.  Pretio 
temporali  non  solum  pecunia  significatur,  sed  quodvis  bonum  seu  com- 
modum temporale,  quod  cum  re  spirituali  commutatur.  Spirituale  aut 
spirituali  annexum  significat  materiam,  circa  quam  simonia  versatur, 
quae  potest  esse  res  spiritualis  vel  temporalis  spirituali  annexa. 

h.  Simoniam  per  se  non  committit,  qui  dat  spirituale  pro  spiri- 
tuali vel  spirituale  annexum  pro  spirituali  annexo;  ideo  simonia  non 

1)  Cf.  s.  Alphonsus  1.  6.  n.  387. 

Laymann  1.  4.  tract.  10.  c.  8.  Beufer  pr.  II.  n.  4.52 — 503. 
Lacroix  1.  3.  pr.  1.  n.  56—246.  Castropalao  tract.  17.  disp.  3. 
A.  Leim,  Die  Simonie  (Freiburg.  Herder.  1902),  Fuse  de  simonia 
passim  agunt  canonistae. 

Act.  8,  18  ss. 

■‘)  S.  Thomas  II.  II.  q.  100.  a.  1. 

est  dare  missam  pro  rosario,  calicem  pro  ciborio,  nec  invicem  permu- 
tare res  spirituales  diversi  ordinis : applicationem  indulgentiae  vel 
dispensationem  cum  sacra  reliquia,  quia  non  datur  spirituale  pro  tem- 
porali. Pariter  simoniam  per  se  non  committit,  qui  inservit  episcopo 
in  re  spirituali  e.  g.  ut  contionator,  confessarius  ea  intentione,  ut  ac- 
cipiat beneficium:  spirituale  enim  pro  spirituali  commutatur. 

^fota.  Haec  definitio  solum  convenit  simoniae  iuris  divini,  non 
item  simoniae  iuris  ecclesiastici.  Simonia  universim  sumpta  definiri 
potest:  contractus  circa  spirituale  aut  spirituali  annexum  intuitu  reli- 
gionis a lege  prohibitus. 


182.  Diyisio  simoniae.  Tria  ad  simoniam  necessario 
concurrunt:  materia.,  pactum  et  pretium:  quare  simonia 
trifariam  dividitur. 

1.  Ratione  materiae  in  simoniam  iuris  divini  (naturalis) 
et  iuris  ecclesiastici,  a.  Simonia  iuris  divini  committitur, 
quando  pro  re  temporali  datur  res  spiritualis  vel  spiri- 
tuali annexa;  et  haec  quidem  simonia  in  se  mala  ideo- 
que  iure  naturali-divino  prohibita  est.  h.  Simonia  iuris 
ecclesiastici  committitur,  quando  res  spiritualis  vel  spiri- 
tuali annexa  datur  pro  alia  spirituali  aut  spirituali  annexa, 
vel  quando  datur  res  temporalis  pro  alia  re  temporali, 
sed  utrumque  contra  prohibitionem  ecclesiae.  Haec  vero 
simonia  non  in  se,  sed  ideo  solum  mala  est,  quia  ab 
ecclesia  prohibetur. 

Simonia  iuris  divini  est,  si  datur  pecunia  pro  sacramentis,  pro 
missae  sacrificio  etc. ; simonia  iuris  ecclesiastici  est,  si  permutantur 
beneficia  ecclesiastica,  vel  si  datur  pecunia  pro  oleo  benedicto  sine 
licentia  ecclesiae.  Sublata  autem  ecclesiae  prohibitione  harum  rerum 
permutatio  seu  emptio  et  venditio  non  est  amplius  simoniaca. 

2.  Ratione  pacti  simonia  dividitur  in  mentalem,  con- 
ventionalem, realem  et  confidenti alem.  Haec  divisio  eo 
potissimum  tendit,  ut  explicentur  poenae  a iure  in  simo- 
niam statutae. 

a.  Simonia  mentalis  committitur,  quando  datur  vel 
offertur  temporale  cum  intentione  alterum  obligandi  ad 
dandum  spirituale  aut  vicissim  sine  ullo  pacto  exterius 
manifestato. 

Ergo  ad  simoniam  mentalem  non  sufficit  solum  propositum  in- 
ternum dandi  temporale  pro  spirituali,  sed  requiritur,  ut  actu  aliquid 
offeratur  vel  detur  cum  voluntate  mere  interna  alium  obligandi  ad 
reddendum  spirituale,  ut  si  clericus  serviat  episcopo  ea  intentione,  ut 
pro  mercede  sibi  conferatur  beneficium,  vel  si  patronus  det  alicui  bene- 
ficium ad  eum  compensandum  pro  servitiis  acceptis,  nulla  tamen  ex- 
terius facta  conventione.  Solum  propositum  internum  committendi 
simoniam  sine  ulla  exsecutione  externa  esset  simonia  pure  mentalis  seu 
intentionalis,  quam  ius,  utpote  ad  forum  mere  internum  pertinentem, 
non  attendit. 

h.  Simonia  conventionalis  fit  pacto  vel  conventione 
dandi  vel  recipiendi  spirituale  pro  temporali,  conventione 
tamen  nondum  ex  utraque  parte  expleta.  Et  siquidem 
ex  neutra  parte  conventio  per  traditionem  rei  promissae 
impleta  est,  simonia  conventionalis  jmra^  si  autem  ab  al- 
terutra parte  per  traditionem  saltem  partialem  rei  pro- 
missae impleta  est;  mixta  dicitur. 

c.  Simonia  realis  habetur,  quando  conventio  ex  utra- 
que parte  per  traditionem  rei  promissae  completa  vel  sal- 
tem expleri  inchoata  est,  ut  si  data  re  spirituali  temporalis 
saltem  ex  parte  recepta  est. 

Titius  vendit  Sempronio  beneficium  quingentis  coronis,  sed  nec 
beneficium  nec  pretium  hucusque  traditum  est  — pure  conventionalis  — 
Titius  contulit  venditum  beneficium,  at  Sempronius  de  pretio  nihil 
adhuc  solvit  — conventionalis  mixta  — Titius  contulit  venditum  bene- 
ficium et  Sempronius  aut  integrum  pretium  aut  saltem  eius  partem 
iam  solvit  — realis. 

De  simonia  confidentiali  dicetur  infra. 

3.  Ratione  'pretii  dividitur  in  simoniam  cum  munere 
a manu,  a lingua  et  ab  obsequio : pretium  enim  temporale 
in  iure  vocari  solet  mumis^).  Triplex  autem  diversum  munus 
distinguitur:  a.  munus  a manu,  quo  designatur  pecunia  vel 
quodvis  bonum  externum,  quod  pretio  temporali  aestimari 
potest  ut  remissio  debiti,  mutuatio  pecuniae  etc. ; h.  munus 
a lingua,  quo  designatur  quodvis  patrocinium,  quod  lingua 
vel  loquendo  exhibetur  ut  laus,  commendatio,  intercessio, 
defensio  etc.  apud  alium  facta  ex  conventione  pro  re  spi- 
rituali ; c.  munus  ah  'obsequio,  quo  designatur  quodvis  ser- 


G.  Sunt  nonnulli  114.  c.  1.  q.  1. 

vitium  temporale  'ut  famulatus,  administratio  rerum  etc. 
ex  pacto  obtinendi  aliquid  spirituale. 

Ergo  committitur  simonia  propter  munus  a manu,  si  quis  alteri 
det  beneficium,  ut  ipse  ei  remittat  debitum;  propter  munus  a lingua, 
si  quis  alteri  det  beneficium,  ut  ipse  eum  commendet  principi;  propter 
munus  ab  obsequio,  si  quis  alteri  det  beneficium,  ut  ipse  filios  con- 
ferentis beneficium  instituat. 

183.  Malitia  moralis  et  specifica.  1.  Simonia  iuris 
divini  est  peccatum  ex  toto  genere  suo  grave  contra  religionem, 
quod  non  admittit  parvitatem  materiae.  Eius  malitia  in 
eo  consistit;  quod  res  spiritualis  et  sacra  non  pluris  aesti- 
manda censetur  quam  temporalis  et  profana,  qua  ratione 
non  solum  indigne  tractatur  res  spiritualis,  sed  simul  in- 
iuria  irrogatur  Deo,  rerum  spiritualium  auctori.  Ideo 
praeceptum  Christi  de  bonis  supernaturalibus : gratis  ac- 
cepistis^ gratis  date^),  et  verba  reprobationis  s.  Petri  ad 
Simonem  magum : Pecunia  tua  tecum  , sit  in  perditioneui , 
quoniam  donum  Dei  existimasti  pecunia  possiderP).  Hanc 
simoniam  non  admittere  parvitatem  materiae  patet:  res 
enim  spiritualis,  quantumvis  exigua,  eo  ipso  cum  maxima 
Dei  iniuria  vilipenditur,  quod  rei  temporali  aequiparatur. 

Ex  quibus  patet  simoniam  esse  peccatum  contra  religionem,  quod  ‘ 
reducitur  ad  sacrilegium  reale,  etsi  specifice  ab  eo  distinctum  sit.  Quia 
tamen  eius  tractatio  prolixa  et  multis  difficultatibus  implexa  est,  clari- 
tatis causa  seorsim  a sacrilegio  exponi  solet. 

2.  Simonia  iuris  ecclesiastici  est  peccatum  ex  genere 
suo  grave,  quod  admittit  parvitatem  materiae.  Haec  si- 
monia mala  est,  quia  ab  ecclesia  ex  motivo  religionis 
sub  gravi  prohibetur,  scilicet  ad  removendum  simoniae 
periculum  ideoque  ad  praecavendam  irreverentiam  erga 
res  sacras.  Admittit  parvitatem  materiae,  quia  ecclesiae 
prohibitiones,  nisi  aliud  obstet,  accommodatae  sunt  ma- 
teriae, adeo  ut  graves  sint  in  materia  gravi  et  leves  in 
materia  levi. 


’)  Mattii.  10,  8. 
2)  Act.  8,  20. 

3.  Simonia  iuris  divini  et  iuris  ecclesiastici  sunt  pec- 
cata eiusdem  speciei^  cum  etiam  simonia  iuris  ecclesiastici 
peccatum  sit  contra  religionem  atque  ideo  rationem  verae 
simoniae  habeat:  etenim  si  ecclesia  ex  motivo  alicuius 
virtutis  quidquam  praecipit  vel  prohibet,  eo  ipso  res  prae- 
cepta vel  prohibita  fit  materia  illius  virtutis  vel  vitii, 
propter  quod  res  praecipitur  vel  prohibetur;  ergo  etiam 
simonia  iuris  ecclesiastici  peccatum  contra  religionem  est. 

184.  Materia  simoniae  iuris  diyini  vel  est  aliquid 
spirituale  vel  (temporale)  spirituali  annexum;  duplex  ergo 
distinguitur  materia  simoniae:  alteram  constituunt  res  per 
se,  alteram  res  per  connexionem  spirituales. 

a.  Spirituale  intelligitur  omne  id,  quod  vel  ex  se  vel 
ex  institutione  Dei  aut  ecclesiae  ad  salutem  animae  or- 
dinatur, sive  quoad  substantiam  est  res  spiritualis  sive 
sensibilis. 

Hoc  spirituale  est  triplicis  generis:  a.  spirituale  formaliter,  quod 
in  se  et  quoad  substantiam  suam  spirituale  est,  ut  sunt  gratia  sancti- 
iicans,  dona  spiritus  sancti,  virtutes  supernaturales,  gratiae  gratis 
datae  etc.  |3.  causaliter,  quod  causat  aliquid  spirituale,  ut  sunt  sacra- 
menta, sacramentalia,  orationes  tum  publicae  tum  privatae,  contiones,  etc. 
T.  effective,  quod  causatur  ab  aliquo  spirituali,  ut  sunt  actus  potestatis, 
ordinis  vel  iurisdictionis : consecratio,  absolutio,  benedictio,  dispensatio; 
excommunicatio,  collatio  beneficii  etc. 

h.  Spirituali  annexum  dicitur  aliquid  in  se  temporale, 
quod  tamen  vel  a Deo  vel  ab  ecclesia  spirituali  (rei,  iuri, 
oflicio)  annexum  est. 

Temporale  spirituali  annexum  esse  potest  triplici  modo  : a.  ante- 
cedenter,  si  praeexsistit  res  temporalis,  cui  deinde  accedit  spiritualis, 
ut  sunt  omnes  res  consecratae  et  benedictae  (vasa  sacra,  templum, 
oleum  benedictum),  fundus  aut  aedificium,  cui  adhaeret  ius  patronatus ; 
P.  consequenter,  si  res  temporalis  supponit  spiritualem  tamquam  causam, 
propter  quam  datur,  ut  beneficia  ecclesiastica  (ius  percipiendi  fructus 
temporales),  quae  dantur  propter  officium;  y.  concomitanter,  si  res 
temporalis  simul  exsistit  cum  spirituali  ut  labor  corporalis  in  functio- 
nibus sacris  suscipiendus.  Labor  autem  operi  spirituali  annexus  est 
vel  intrinsecus,  quando  per  se  et  necessario  cum  opere  coniungitur  ut 
labor  necessarius  in  celebratione  missae,  in  deferendo  viatico,  in  prae- 
dicatione verbi  Dei;  vel  extrinsecns,  quando  solum  per  accidens  operi 

adiunctus  est,  ut  molestia,  quam  quis  subire  debet  in  celebrando  cum 
cantu,  in  dissito  loco,  determinata  hora. 


185.  Quando  simonia  sit  emere  aut  yeudere  tem- 
porale spirituali  annexum.  1.  Emere  aut  vendere  res 
temporales  spirituali  consequenter  annexas  iuxta  commu- 
nissimam sententiam  est  simonia  iuris  divini:  nam  tempo- 
rale, quod  ex  spirituali  veluti  ex  sua  radice  consequitui*, 
ita  cum  spirituali  coniunctum  est,  ut  cum  eo  in  morali 
aestimatione  unum  quid  constituat  et  proinde  unum  sine 
altero  privata  auctoritate  nullatenus  emi  aut  vendi  possit. 

Ideo  non  licet  vendere  ius  ad  reditus  beneficii,  quod  in  spirituali 
iure  ad  officia  pastoralia  tamquam  in  sua  radice  fundatur  nec  ab  eo 
separari  potest.  Pariter  non  licet  emere  aut  vendere  ius  vivendi  de 
bonis  monasterii,  quod  necessario  coniunctum  est  cum  professione  reli- 
giosa, quae  est  spiritualis. 

2.  Emere  aut  vendere  res  temporales  spirituali  con- 
comitanter  intrinsecus  annexas  iuxta  communissimam  et 
veram  sententiam  est  simonia  iuris  divini:  temporale  enim, 
quod  concomitanter  intrinsecus  annexum  est  spirituali,  ex 
se  et  independenter  a re  spirituali  fidelibus  non  est  pretio 
aestimabile ; quare  si  venderetur,  ipsa  res  spiritualis  vendi 
censeretur. 

Ideo  non  licet  pro  labore  et  defatigatione,  quae  cum  opere  spiri- 
tuali celebrandi,  contionandi,  consecrandi  ecclesiam  etc.  coniuncta  sunt, 
aliquid  tamquam  pretium  accipere.  Opus  externum,  quod  in  celebra- 
tione, administratione  sacramenti  etc.  peragitur,  est  quidem  a re  spiri- 
tuali distinctum,  sed  ex  se  in  hoc  casu  nullum  habet  valorem.  Etenim 
ut  aliquid  pretio  aestimabile  sit,  id  quod  uni  laboriosum  est,  debet 
utile  esse  alteri,  sed  opus  externum  celebrationis,  administrationis  sa- 
cramenti fidelibus  nullam  praebet  utilitatem:  id  enim,  quod  ipsi  aesti- 
mant et  petunt,  et  quod  eis  utilitatem  affert,  est  sola  res  spiritualis^). 

3.  Licet  emere  aut  vendere  res  temporales  concomi- 
tanter extrinsecus  annexas  spirituali : quod  enim  concomi- 
tanter extrinsecus  annexum  est,  a re  sacra  separari  ideoque 
independenter  a re  sacra  pretio  aestimari  et  vendi  potest. 

Ideo  licet  pecuniam  dare  et  accipere,  si  sacerdos  missam  cele- 
braturus incommodum  longi  itineris  vel  defatigationem  cantus  subire 


q Cf.  Zeitschrift  fiir  kath.  Th.  XXXIII  (1909)  S.  480  ff. 

vel  usque  ad  meridiem  ieiunus  manere  debeat.  Licet  pro  sacris  reli- 
quiis aliquid  accipere,  si  eis  se  privare  ratione  specialis  affectionis 
magnum  incommodum  involvit. 

4.  Licet  emere  et  vendere  res  temporales  antecedent  er 
annexas  spirituali,  modo  pretium  propter  spirituale  non 
augeatur,  nec  permutatio  ab  ecclesia  prohibita  sit.  Res 
enim  spirituali  antecedenter  annexa  hinc  quidem  retinet 
post  benedictionem  vel  consecrationem  suum  valorem  phy- 
sicum, inde  vero  connexio  rei  materialis  cum  spirituali 
benedictione  vel  consecratione  non  est  tanta,  ut  per  inten- 
tionem ementium  et  vendentium  altera  ab  altera  separari 
non  possit.  Quodsi  propter  spirituale  augetur  pretium, 
committitur  simonia  iuris  divini,  et  si  venditioni  obstat 
prohibitio  ecclesiae,  committitur  simonia  iuris  ecclesiastici. 

Ideo  per  se  licet  emere  et  vendere  ceram  benedictam,  sacras  re- 
liquias pretiosis  thecis  inclusas,  vasa  sacra,  vestes  sacras,  numismata 
et  rosaria  benedicta:  res  enim  temporales  (cera,  theca  etc.)  suum  va- 
lorem habent,  pro  quo  licite  pretium  solvitur;  complures  autem  eius- 
modi  res,  ut  infra  dicetur,  propter  ecclesiae  prohibitionem  absque  si- 
monia emi  et  vendi  non  possunt. 

Nota.  Sacrae  reliquiae,  si  proprie  loqui  velimus,  ipsae  sunt  res 
materiales,  quibus  accedit  ratio  spiritualis,  proindeque  res  spirituali 
antecedenter  annexae.  Sed  cum  reliquiae,  quatenus  sint  materiales, 
nullius  sint  valoris,  ipsae  considerari  solent  ut  res  spirituales  et  solae 
thecae,  in  quibus,  inclusae  sunt  reliquiae  ut  res  materiales  pretio 
aestimabiles  habentur. 

186,  Simonia  iuris  ecclesiastici  his  modis  potissi- 
mum committitur : 

1.  Aliquid,  etsi  exiguum,  dare  vel  accipere  etiam 
sponte  oblatum  occasione  examinis  ad  curam  parochialem 
sive  ante  sive  post  examen^).  Dicitur  occasione  examinis : 

h Concilium  trid.  sess.  24.  c.  18.  De  reform.  Etsi  in  aliis  casibus 
parvitas  muneris  oblati'  (aliqui  flores,  pauci  fructus,  modica  esculenta 
et  potulenta)  a peccato  simoniae  etiam  iuris  divini  plane  excuset,  quia 
haec  parva  non  sunt  apta,  quae  obligationem  inducant,  examinatoribus 
tamen  in  concursu  etiam  haec  interdicta  sunt:  decretum  enim  concilii 
statuit:  ne  quidquam  prorsus  accipiant. 

si  enim  pro  ipso  examine  aliquid  datur,  scilicet  pro  cal- 
culo positivo,  committitur  simonia  iuris  divini. 

2.  Aliquid  accipere  etiam  sponte  oblatum  pro  colla- 
tione ordinum^  etiam  primae  tonsurae,  pro  litteris  dimis- 
soriis, testimonialibus  vel  formatis  collati  ordinis^).  Attamen 
permittitur,  ut  episcopi  candelam  recipiant  ab  ordinandis 
et  emolumenta  pro  litteris  dimissorialibus  (ut  ab  alio  epi- 
scopo ordines  conferri  possint)  et  pro  litteris  testimonia- 
libus seu  formatis  collati  ordinis  a s.  congregatione  iussu 
Innocentii  XI.  determinata  (taxa  Innocentiana)^). 

3.  Vendere  et  emere  officia  temporalia  canonice  in- 
stituta, quae  ordinantur  ad  administrationem  rerum  tem- 
poralium ecclesiae  (sacristae,  cantoris,  oeconomi,  procura- 
toris, defensoris  ecclesiae):  haec  enim  sive  a clericis  sive 
a laicis  emi  prohibentur^). 

Potest  autem  vendi  ius  sepulturae  in  determinato  loco : hoc  pacto 
enim  non  censetur  vendi  sepultura  ecclesiastica,  nec  sepulturae  locus 
sacer,  sed  ius  alium  in  eo  loco  sepeliendi,  quod  quidem  pretio  aesti- 
mabile est,  nec  eius  venditio  ab  ecclesia  prohibetur.  Quare  praxis  iam 
diu  in  ecclesia  invaluit,  ut  eiusmodi  iura  passim  venderentur. 

4.  Vendere  'partem  coemeterii  consecrati,  cuius  ven- 
ditio utpote  rei  spirituali  antecedenter  annexae  per  se  li- 
cita esset. 

5.  Vendere  oleum  henedictnm  vel  sacrum  chrisma  etiam 
secundum  valorem  physicum,  quod  pariter  per  se  licite 
vendi  posset  utpote  spirituali  antecedenter  annexum;  ex- 
cipiuntur tamen  ecclesiae,  in  quibus  contra  ius  commune 
invaluit  consuetudo  aliquid  accipiendi  ad  compensandas 
expensas  pro  comparanda  materia  factas"^)* 

6.  Accipere  aliquid  pro  erectione,  institutione,  com- 
municatione vel  aggregatione  confraternitatum  sub  poena 
nullitalis  actus,  si  pro  iis  quidquam  accipiatur'’). 

')  Concilium  trid.  sess.  21.  c.  1.  De  reform. 

^')  S.  G.  C.  8.  oct'.  1678.  ''  ' ' 

G.  Gonsulere  38.  De  simonia  (V.  3). 

q S.  G.  G.  20.  dec.  1879.  Gf.  Acta  s.  sedis  v.  XIIT.  p.  180  ss. 
Gonstit.  Quaecunque  Glementis  VllI.  8.  dec.  1604.  n.  11.  12. 

7.  Missam,  quam  quis  pro  stipendio  celebrandam  sus- 
cepit, alteri  celebrandam  committere  parte  stipendii  ex  mutuo 
paeto  retenta. 

8.  Vendere  vel  venales  exponere  vel  alia  re  com- 
mutare coronas,  numismata  et  alias  huiusmodi  res  bene- 
dictas et  indulgentiis  ditatas,  quae  ipso  facto  venditionis 
indulgentias  amittunt^). 

Attamen  coronae,  cruces  etc.  indulgentias  non  amittunt,  si  earum 
emptor  ipsi  venditori  benedictionem  nomine  suo  curandam  committit, 
etsi  pretium  et  expensas  transmissionis  demum  solvat,  quando  res  iam 
benedictae  sibi  tradantur^). 

187.  De  pacto  simoiiiaco.  Declarationes,  a.  Pactum 
simoniacum  intelligitur  quivis  contractus,  quo  quis  alterum 
obligare  intendit  ad  dandum  spirituale  pro  pretio  temporali 
aut  vicissim. 

h.  Duplex  distinguitur  pactum  simoniacum,  explicitum, 
quod  disertis  verbis  vel  signis  exprimitur:  do  tibi  centum 
pro  canonicatu;  et  tacitum  seu  implicitum,  quod  in  aliquo  ^ 
facto  continetur,  ex  quo  nempe  consideratis  adiunctis  ap-  | 
paret  temporale,  quod  datur  et  accipitur,  non  esse  merum 
donum,  sed  conferri  ad  alterum  obligandum,  ut  ipse  det 
spirituale. 

Ut  diiudicari  possit,  utrum  aliquid  detur  animo  simoniaco  an  j 
liberali,  ad  haec  tria  attendi  debet:  ad  qualitatem  dantis,  ad  quanti- 
tatem rei  et  ad  tempus  donationis.  Etenim  si  donum  detur  ab  homine 
divite  et  liberali,  vel  si  res  sit  exigui  pretii  (pauca  esculenta  vel  po-  ; 
tulenta),  vel  si  detur  exigente  necessitate  vel  opportunitate,  non  cen- 
setur simoniace,  sed  liberaliter  datum.  Econtra  si  quis  tempore,  quo 
imminet  collatio  beneficii,  patrono  daret  rem  pretiosam,  cum  antea 
non  soleret  munera  ei  dare,  censetur  simoniace  dedisse. 

Asserta.  1.  Ad  veram  simoniam  constituendam  aliquis 
contractus  dandi  temporale  pro  spirituali  saltem  ex  una  parte 
inchoatus  essentialiter  requiritur;  quivis  autem  sufficit,  modo 
sit  vere  obligatorius. 

*)  Decreta  authentica  S.  C.  Indulg.  (Ratisbonae.  Pustet.  1893) 
n.  78.  82.  344.  Cf.  Fr.  Beringer,  Die  Ablasse  etc.^^  (Paderborn. 
Schoningh.  1900)  S.  339  ss. 

2)  S.  C.  Indlg.  10.  iuL  1896. 

a.  Quodvis  onus,  quod  alteri  imponitur,  sulficit  ad  committendam 
simoniam,  etiamsi  obliget  tantum  ex  gratitudine  vel  ex  fidelitate,  non 
ex  iustitia,  modo  nova  obligatio  alteri  iniungatur,  quae  etficiat,  ut  eius 
retributio  non  sit  amplius  gratuita,  sed  aliquo  modo  debita.  Hinc  si- 
monia  est,  si  quis  gratis  dat  rem  temporalem  ea  condicione,  ut  alter 
pariter  gratis  det  rem  spiritualem. 

h.  Licet  dare  rem  temporalem  cum  spe  recipiendi  aliquid  spiri- 
tuale aut  vicissim  per  modum  gratitudinis,  etsi  haec  spes  exterius 
manifestetur,  quia  hoc  modo  nullum  habetur  pactum,  quia  nulla  obli- 
gatio imponitur,  et  ex  altera  parte  nullum  ius  acquiritur. 

2.  Insuper  requiritur,  ut  temporale  detur  tamquam 
pretium  seu  tamquam  iusta  compensatio  pro  re  spirituali: 
alias  enim  non  aequiparatur  nec  commutatur  spirituale 
cum  temporali,  quod  ad  formalem  rationem  simoniae  re- 
quiritur. 

Ergo  non  committitur  simonia,  si  temporale  datur  et  accipitur 
non  ut  pretium  rei  spiritualis,  sed  ex  alio  titulo,  nisi  etiam  hoc  in 
determinato  casu  ab  ecclesia  prohibitum  sit.  Eiusmodi  tituli  dandi  et 
accipiendi  temporale  pro  spirituali  complures  exsistunt,  ut  ex  quaestio- 
nibus infra  solvendis  apparebit ; praecipui  vero  sunt:  liberalis  gratitudo, 
sustentatio  ministri,  egestas  sublevanda,  labor  externus,  redimenda 
vexatio,  consuetudo.  Si  non  adest  alius  titulus  dandi  temporale,  in 
foro  externo  temporale  praesumitur  dari  tamquam  pretium;  in  foro 
interno  dependet  ab  intentione  dantis,  utrum  simoniam  iuris  divini  an 
iuris  ecclesiastici  vel  nullam  commiserit. 

3.  Simonia  committitur  etiam,  quando  datur  tempo- 
rale pro  spirituali  tamquam  motivum  i.  e.  ad  alterum  mo- 
vendum, ut  conferat  rem  spiritualem,  modo  tamen  ea  dis- 
positione agat,  ut  non  daret  temporale,  si  sciret  alterum 
non  esse  redditurum  spirituale:  qui  enim  hac  mente  dat 
temporale,  virtualiter  illud  dat  tamquam  pretium. 

4.  Item  simonia  committitur,  quando  datur  temporale 
in  gratuitam  compensationem  pro  spirituali  aut  vicissim^), 
ita  nimirum,  ut  praeter  obligationem  naturalem  gratitudinis 

Ideo  damnata  est  haec  propositio  (45)  ab  Lmocentio  XI. : 
,Dare  temporale  pro  spirituali  non  est  simonia,  quando  temporale  non 
datur  tamquam  pretium,  sed  dumtaxat  tamquam  motivum  conferendi 
vel  efficiendi  spirituale ; vel  etiam  quando  temporale  sit  solum  gratuita 
compensatio  pro  spirituali  aut  econtra“. 

nomine  «gratuitae  compensationis"  imponatur  alia  obligatio 
sive  gratitudinis  sive  fidelitatis  sive  iustitiae. 

5.  Tandem  simonia  committitur,  quando  principaliter' ^ 
etsi  non  unice,  datur  temporale  pro  spirituali  aut  vicissim, 
quia  etiam  in  hoc  casu  vera  fit  commutatio  rei  spiritualis 
cum  temporali. 

Simoniam  committit,  qui  inservit  episcopo  principaliter  ad  ob- 
tinendum beneficium  tamquam  rem  pro  servitio  debitam,  etsi  ex  aliis 
quoque  motivis  secundariis  ei  famuletur;  sed  non  committit  simoniam 
qui  inservit  episcopo  principaliter  ad  conciliandam  eius  benevolentiam 
et  secundario  etiam  ad  obtinendum  beneficium,  dummodo  beneficium 
non  intendat  ut  rem  pro  servitio  debitam,  sed  tamquam  effectum 
merae  gratitudinis'). 

De  simonia  in  heneficiaria» 

188.  Praenotiones,  a.  Beneficium  ecclesiasticum,  quod  de- 
finitur ius  percipiendi  fructus  ex  bonis  ecclesiasticis,  proprie  est 
spirituali  consequenter  annexum;  consideratur  autem  una  cum 
officio  ut  res  spiritualis,  quia  cum  officio  spirituali  inseparabiliter 
coniunctum  est  et  solum  datur  propter  officium  spirituale,  ex  quo 
veluti  ex  sua  radice  enascitur. 

h.  Ex  iure  recolendum  est  triplici  modo  acquiri  beneficium 
ecclesiasticum:  a.  electione,  quando  clericus  a capitulo  eligitur, 
quae  electio  ab  episcopo  vel  a papa  confirmari  debet;  p.  praesen- 
tatione seu  nominatione,  quando  clericus  a patrono  offertur  superiori, 
a quo  deinde  instituitur  beneficiatus ; y.  collatione  seu  provisione, 
quando  beneficium  libere  datur  a solo  superiore. 

Praesentatione  acquiritur  ius  ad  beneficium  obtinendum.  Per 
installationem  in  beneficio  eius  possessio  capitur. 

c.  Praelaturae  regulares  (generalatus,  provincialatus,  prioratus, 
guardianatus  etc.,  exceptis  tamen  nonnullis  abbatiis  et  prioratibus, 
quae  propter  bona  eis  annexa  vera  beneficia  sunt)  in  materia  si- 
moniae  et  praesertim  in  ordine  ad  incurrendas  poenas  non  com- 
prehenduntur nomine  beneficii:  beneficium  enim  ecclesiasticum  in 
odiosis  stricto  sensu  accipiendum  est;  praelaturae  autem  regulares 
potius  officia  sunt  quam  vera  beneficia.  — Item  parochiae,  quae 
canonice  non  sunt  erectae  et  ideo  modo  revocabili ‘conferuntur, 
minime  sunt  beneficia  proprie  dicta. 

Hinc  si  quis  dat  temporale  pro  electione  ad  officium  in  religione 
e.  g.  prioratum,  committit  simoniam  iuris  divini;  attamen  non  com- 


q Cf.  s.  Alphoyisus  n.  51. 

mittitur  simonia  iuris  ecclesiastici,  si  duo  conveniunt  de  dando  sibi 
mutuo  suffragio  in  ordine  ad  obtinendum  officium  regulare. 

Nota.  Ecclesia  praeprimis  in  re  beneficiaria  omne  pactum  one^ 
rosum  prohibuit,  quia  ob  ius  percipiendi  fructus  temporales  praesens 
aderat  periculum,  ne  beneficia  tractarentur  ut  res  temporales  et  pro 
pecunia  relictis  dignis  promoverentur  indigni. 

189.  Asserta.  1.  Simoniam  committit,  qui  aliquid 
dat  vel  accipit  ad  obtinendum  quocunque  modo  aliquod 
beneficium  ecclesiasticum. 

a.  Simoniam  committit,  qui  aliquid  dat  electoribus  ad  obtinendum 
suffragium,  patrono  vel  collatori  ad  obtinendam  praesentationem,  no- 
minationem vel  confirmationem;  qui  aliquid  dat  vel  accipit  pro  ad- 
missione in  possessionem  beneficii. 

b.  Simonia  non  est  precibus  inducere  episcopum,  ut  alicui  det 
beneficium,  etiamsi  propter  preces  illud  detur;  neque  est  simonia,  si 
quis  precibus  obtineat  ab  alio,  ut  episcopum  inducat  ad  conferendum 
beneficium,  neque  pro  illo,  qui  petit  vel  ad  petendum  inducit,  neque 
pro  illo,  qui  confert,  neque  pro  illo,  qui  beneficium  accipit:  preces 
enim  non  habent  rationem  pretii,  sed  ordinantur  solum  ad  alium  mo- 
vendum, ut  in  favorem  alterius  aliquid  faciat,  nec  ullum  pactum  inter- 
cedit. — At  simonia  est,  si  episcopus  dicat:  conferam  tibi  beneficium, 
si  haec  persona  me  roget,  quia  in  hoc  casu  preces  rationem  pretii  tem- 
poralis habent,  pro  quo  datur  spirituale^. 

c.  Non  est  simonia,  si  episcopus  alicui  conferat  beneficium  propter 
coyisanguinitatem  vel  amicitiam  vel  aliam  eiusmodi  causam  temporalem, 
tum  quia  nullum  pactum  intercedit,  tum  quia  alter  nullum  pretium 
temporale  reddit,  nec  conferens  intentionem  habet,  ut  supponitur,  eum 
obligandi  ad  aliquid  reddendum:  temporale  enim  (consanguinitas)  est 
solum  causa  motiva  conferendi  spirituale;  de  ratione  autem  simoniae 
est,  ut  spirituale  detur  pro  temporali  in  eius  compensationem. 

d.  Non  est  simonia,  si  episcopus  alicui  det  beneficium  ea  inten- 
tione, ut  possit  solvere  debita,  quae  apud  ipsum  episcopum  contraxit, 
quia  episcopus  non  intendit  accipere  emolumentum  praeter  id,  quod 
ipsi  iam  debitum  est,  nec  ad  solvendum  debitum  novam  obligationem 
imponit,  quare  beneficium  omnino  gratis  confert,  nisi  de  solvendo  de- 
bito pactum  ineat. 

e.  Non  est  simonia,  si  episcopus  clerico  conferat  beneficium  in 
recognitionem  meritorum  eius,  quia  beneficium  non  datur  tamquam 
merces  debita,  nec  ullum  intercedit  pactum. 


‘)  Cf.  s.  Alphonsus  n.  63. 

2.  Simoniam  committit,  qui  pretio  temporali  sive  im- 
mediate sive  mediate,  attamen  directe,  viam  sibi  parat  ad 
obtinendum  beneficium. 

a.  Qui  aliquid  dat  vel  accipit  ad  comparandam  sibi  intercessionem 
apud  episcopum  vel  patronum,  ut  obtineat  beneficium,  simoniam  com- 
mittit, quia  pecuniae  oblatione  sibi  parat  viam  ad  obtinendum  bene- 
ficium. Idem  dicendum  est,  si  quis  pecuniam  det  intercessori  mediato, 
nisi  pecunia  unice  detur  pro  expensis,  labore,  lucro  cessante  etc.*). 
Haec  intercessionis  emptio  in  ordine  ad  obtinendum  beneficium  est 
simonia  iuris  ecclesiastici,  si  pretium  datur  independenter  ab  efficacia 
intercessionis,  et  est  simonia  iuris  divini,  si  solum  datur  pro  inter- 
cessione efficaci : nam  cum  intercessione  simul  emitur  beneficium,  quod 
est  res  spiritualis^). 

h.  Simoniam  committit,  qui  pecuniam  dat  competitori,  ut  desistat 
concurrere  ad  beneficium:  nam  pecunia  viam  sibi  parat  ad  obtinendum 
beneficium,  siquidem  illa  abstinentia  non  est  pretio  aestimabilis  nisi 
propter  spirituale,  quod  per  eam  obtineri  potest®). 

c.  Simoniam  committit,  qui  certat  cum  collatore  beneficii  e.  g.  pro 
centum  aureis,  quod  non  sibi,  sed  alteri  collaturus  sit  beneficium  va- 
cans, si  hoc  ideo  fit,  ut  collator  pro  pecunia  sponsione  lucranda  cer- 
tanti conferat  beneficium. 

3.  Simonia  committitur  per  quodvis  pactum  utrimque 
onerosum  circa  beneficia  sine  licentia  superioris  initum  sive 
de  re  spirituali  sive  temporali. 

a.  Ergo  simonia  est:  a.  alicui  dare  beneficium  cum  pacto,  ut 
subeat  novum  onus,  etsi  spirituale  e.  g.  explicandi  catechismum,  as- 
sistendi moribundis  etc. ; |3.  sine  licentia  permutare  beneficia;  y.  pactum 
de  resignando  beneficio. 

b.  Si  episcopus  in  collatione  beneficii  alterum  obligat  ad  preces 
pro  se  fundendas,  non  committit  simoniam  iuris  divini,  quia  spirituale 
commutatur  cum  spirituali;  committit  autem  simoniam  iuris  ecclesia- 
stici, quod  omnem  pactionem  in  materia  beneficiorum  ut  simoniacam 
prohibet. 

190.  De  simonia  coiifidentiali.  Simonia  confidentialis, 
quae  in  solis  beneficiis  ecclesiasticis  locum  habet,  in  eo 
consistit,  quod  aliquis  alteri  quocunque  modo  (eligendo, 
praesentando,  conferendo,  resignando  etc.)  procuret  bene- 


b Ballerini-Palmieri  II.  n.  439. 
2)  Lehmkuhl  I.  n.  389. 

®)  5.  Alphonsus  n.  103. 

ficium  ecclesiasticum  sub  certa  confidentia  i.  e.  cum  obli- 
gatione, ut  illud  sibi  vel  tertio  resignet,  aut  ex  eo  pen- 
sionem vel  partem  fructuum  solvat.  Haec  simonia  potest 
esse  mentalis,  conventionalis  aut  realis.  Simonia  con- 
fidentialis  quatuor  modis  fieri  potest: 

a.  Cum  reservatione  accessus^  quando  aliquis  alteri 

procurat  beneficium  eo  pacto,  ut  ipse  vel  tertius,  qui  hic 
et  nunc  ob  aliquod  impedimentum  (e.  g.  defectum  aetatis) 
illius  nondum  capax  est,  cessante  impedimento  habeat 
accessum  ad  beneficium,  eo  quod  resignat  is,  cui  pro- 
curatur beneficium. 

h.  Cum  reservatione  ingressus,  quando  aliquis  bene- 

ficium sibi  collatum  ante  coeptam  possessionem  alteri  cedit 
eo  pacto,  ut  post  huius  mortem  aut  beneficii  dimissionem 
ipse  cedens  eius  possessionem  ingredi  possit. 

c.  Cum  reservatione  regressus,  quando  aliquis  bene- 
ficium, quod  iam  possidet,  alteri  resignat  eo  pacto,  ut  ipse 

resignans  determinato  tempore  beneficium  recipiat  seu  in 
eius  possessionem  regredi  possit. 

d.  Cum  reservatione  partis,  quando  aliquis  alteri  pro- 
curat beneficium  eo  pacto,  ut  sibi  vel  tertio  partem  bene- 
ficii seu  fructuum  solvat. 

191.  De  restitutione  pretii  simoniace  accepti.  Ob- 
ligatio restituendi  in  hac  materia  oriri  potest  tum  ex  iure 
naturali  tum  ex  iure  ecclesiastico.  Ius  naturae  ad  resti- 
tuendam rem  simoniace  acceptam  tum  solum  obligat,  si 
praeter  religionem  etiam  iustitia  commutativa  laesa  fuerit; 
ius  vero  ecclesiasticum  quandoque  in  poenam  delicti  ad 
restituendam  rem  simoniace  acceptam  obligat,  etiamsi  sola 
virtus  religionis,  non  autem  iustitia  commutativa  laesa 
fuerit. 

1.  Si  commissa  fuit  simonia  cum  laesione  iustitiae 
commutativae , pretium  simoniace  acceptum  ante  iudicis 
sententiam  restituendum  est : nam  ex  laesione  iustitiae 
commutativae  iure  naturae  oritur  obligatio  restituendi. 
Laeditur  autem  iustitia  commutativa:  a.  si  res  mere  spi- 

ritualis  nullum  habens  pretium  temporale  pro  pretio  tra- 
ditur ; h.  si  pro  pretio  confertur,  quod  ex  officio  (ex  iustitia) 
i deoque  gratis  praestari  debet. 

Hinc  restituere  debet,  qui  pretium  accepit  pro  benedictione,  pro 
concessione  dispensationis,  pro  consecratione  ecclesiae  etc.,  quia  haec 
mere  spiritualia  sunt.  Pariter  restituere  debet  parochus,  qui  aliquid 
accepit  pro  explicatione  catechismi ; item  episcopus,  qui  pro  pretio  con- 
fert beneficium,  quia  uterque  id  ex  iustitia  ideoque  gratis  facere  debet. 

2.  Si  commissa  fuit  simonia  absque  laesione  iustitiae 
commutativae , pretium  simoniace  acceptum  restitui  non 
debet,  nisi  restitutio  ab  ecclesia  in  poenam  criminis  im- 
ponatur, et  tunc  post  sententiam  iudicis.  Imponitur  autem 
restitutio,  quando  simonia  commissa  fuit  a.  in  re  bene- 
ficiaria; h.  in  ingressu  in  religionem. 

Qui  ergo  contra  leges  ecclesiae  vendidit  rosarium  benedictum  et 
indulgentiis  ditatum  vel  oleum  sacrum,  non  tenetur  restituere  pretium, 
nisi  hoc  valorem  materialem  rei  venditae  excedat,  quia  non  peccavit 
contra  iustitiam,  sed  solum  contra  religionem,  et  ecclesia  in  hoc  casu 
restitutionem  pretii  non  imponit.  — Qui  vero  alteri  beneficium  pro 
pecunia  resignat,  iustitiam  commutati vam  quidem  non  laedit,  quia 
fructus  beneficii  pretio  aestimabiles  sunt,  ex  statuto  iuris  autem  pe- 
cuniam restituere  debet. 

192.  De  reddenda  re  spirituali  simoniace  accepta. 

a.  Si  pretium  temporale  aut  restitutum  aut  nondum 
traditum  sit,  res  spiritualis,  ubi  exstat  et  restitui  potest, 
reddi  debet,  nisi  tradens  cedat  iure  suo:  dominium  enim 
in  rem  spiritualem  translatum  est  sub  condicione  reci- 
piendi pretium  temporale;  deficiente  ergo  condicione  de- 
ficit dominii  translatio,  quare  nullus  adest  titulus  retinendi 
rem  spiritualem. 

h.  Quodsi  pretium  temporale  traditum  nec  restitutum 
est,  res  spiritualis,  etsi  eiusmodi  sit,  ut  restitui  possit, 
restitui  non  debet,  nisi  restitutio  in  poenam  criminis  in- 
iungatur:  dominium  enim  in  rem  spiritualem  valide  trans- 
latum est. 

Hinc  qui  simoniace  sibi  comparavit  reliquias  sanctorum  vel  ius 
patronatus,  non  tenetur  haec  dimittere,  quia  tradito  pretio  eorum  do- 
minium acquisivit  * et  ecclesia  restitutionem  non  iniungit.  Qui  vero 
beneficium  simoniace  acquisivit,  tum  beneficium  dimittere  tum  fructus 

perceptos  restituere  debet,  quia  ecclesia  in  poenam  delicti  impedit,  quo- 
minus dominium  acquirat,  tam  qui  beneficium  quam  qui  pretium 
accipit. 

193.  Cui  restituendum  sit  pretium.  Si  obligatio 
restituendi  oritur  ex  laesione  iustitiae  commutativae,  res 
restituenda  est  ei,  qui  eam  dedit,  excepta  causa  beneficii; 
quodsi  obligatio  restituendi  oritur  ex  solo  iure  ecclesiastico, 
restitutio  facienda  est  secundum  dispositionem  iuris.  Ius 
autem  haec  disponit: 

a.  Si  res  spiritualis  nondum  tradita  est,  restitutio  fa- 
cienda est  ei,  qui  pretium  dedit:  hic  enim  damnum  pas- 
sus est. 

b.  Si  res  ex  utraque  parte  iam  tradita  est,  in  materia 
beneficiorum  pretium  acceptum,  etiam  si  laesa  est  iustitia, 
restituendum  est  ecclesiae,  in  qua  situm  est  beneficium; 
in  aliis  materiis  restituendum  est  pauperibus. 

194.  Quaestiones  particulares  de  simonia. 

1.  Dare  alteri  rem  temporalem,  ut  rem  spiritualem  in  pro- 
prium commodum  praestet,  e.  g.  dare  munera  adolescenti,  ut 
sacramenta  frequentet,  dotem  dare  puellae,  ut  monasterium  in- 
grediatur, non  est  simonia;  haec  namque  rationem  habent  dona- 
tionis, licet  condicionatae,  quae  accipienti  nullam  obligationem 
imponit  praestandi  rem  spiritualem,  sed  solum  eius  voluntatem 
ad  rem  ipsi  utilem  inclinare  intendit. 

Utrum  simonia  sit  necne,  haec  munera  dare  ea  intentione,  ut 
alter  vere  obligatus  sit,  ut  sacramenta  suscipiat  vel  religionem  ingre- 
diatur, disputant.  Qui  simoniam  affirmant,  rationem  afferunt,  quod 
permutatio  intercedat,  cum  dans  acquirat  ius  exigendi,  ut  alter  prae- 
stet rem  spiritualem,  accipiens  vero  contrahat  obligationem  eandem 
rem’  praestandi.  Qui  simoniam  negant,  rationem  reddunt,  quia  non 
omne  pactum  in  hac  re  constituit  simoniam  iuris  divini,  sed  solum 
pactum,  quo  res  spirituahs  pro  temporah,  quae  tamquam  pretium 
datur,  emitur  vel  venditur*). 

2.  Pecuniam  dare  homini  impio  sacras  reliquias  vel  alias 
res  sacras  detinenti  ad  has  redimendas  non  est  simonia,  quia 
pretium  non  datur  pro  re  sacra,  sed  ut  ea  e periculo  profana- 
tionis eripiatur. 

*)  Gf.  s.  Alphonsus  n.  59.  Ballerini-Palmieri  II.  n.  437.  Lessius, 
De  iust.  1.  2.  c.  35.  n.  66  s. 

Noldin,  De  praeceptis*.  14* 

Nihilominus  prohibitum  est,  ne  fideles  s.  reliquias,  quas  impii 
homines  venales  exponunt,  sponte  emant,  sed  monendus  est  ordinarius, 
qui  eas  opportune  recuperandas  curabit^. 

3.  Si  duorum  ludentium  alter  pro  exitu  ludi  exponit  rem 
spiritualem  (rosarium,  auditionem  missae),  alter  vero  rem  tempo- 
ralem, non  committitur  simonia,  quia  proprie  non  fit  aequiparatio 
inter  spirituale  et  temporale,  sed  alter  loco  rei  temporalis  offert 
exsecutionem  rei  spiritualis,  quam  alter  acceptat.  Eiusmodi  tamen 
ludendi  modus  dissuadendus  est  propter  scandalum. 

Pari  modo  non  peccat  sacerdos,  qui  creditori  offert  centum  missas 
pro  eo  celebrandas,  ut  remitiat  debitum  centum  florenorum. 

195.  Num  sit  simonia  dare  aliquid,  ut  alter  rem  spiritu- 
alem omittat,  pendet  ab  actione,  quam  propter  pecuniam  omittit. 

a.  Si  omissio  actus  spiritualis  involvit  simul  exercitium 
potestatis  spiritualis,  est  simonia.  Id  quandoque  locum  habet,  si 
omittitur  actus  iurisdictionis  ecclesiasticae,  e.  g.  si  non  absolvitur, 
qui  iam  confessus  est  vel  qui  censura  ligatus  est:  nam  in  hoc 
casu  non  absolvere  est  retinere;  datur  ergo  temporale  pro  exer- 
citio potestatis  spiritualis,  b.  Si  omissio  actus  spiritualis  non  in- 
volvit exercitium  potestatis,  sed  est  mera  omissio  libera  actionis, 
etsi  spiritualis,  non  est  simonia,  ut  si  quis  accipit  pecuniam,  ut 
omittat  orare,  celebrare,  aliquem  ordinare,  dare  eleemosynam, 
audire  confessionem  etc.:  libera  enim  cessatio  ab  opere,  quae  mere 
est  usus  liberi  arbitrii,  pretio  aestimabilis  est:  ex  alia  ratione 
autem  sic  agendo  committi  potest  peccatum,  c.  Si  omittitur  actus 
ex  iustitia  debitus,  ut  si  parochus  non  audiret  confessionem  sui 
subditi  vel  non  proclamaret  matrimonium,  Suarez  cum  aliis  a 
simonia  excusat,  quia  omissio  non  involvit  actum  potestatis  spi- 
ritualis, sed  est  merus  non  usus  liber  potestatis,  qui  in  hoc  casu 
quo  actus  ex  officio  debetur,  certe  peccatum  est*). 

196.  Num  liceat  veudere  ius  patrouatus.  — In  iure  patro- 
natus duo  distinguenda  sunt:  ius  ad  honores  et  subventiones, 
quae  patronis  debentur,  et  ius  praesentandi  ad  beneficium;  illud 
temporale,  hoc  spirituale  est.  Si  ius  ad  honores  etc.  vendatur, 
quod  spirituale  consequenter  annexum  est,  committitur  peccatum 
simoniae;  item  si  ius  praesentandi  vendatur,  vel  res,  cui  affixum 
est  ius  praesentandi,  propter  hoc  ius  carius  vendatur,  simonia 
committitur.  At  simonia  non  est  iusto  pretio  vendere  rem,  cui 
annexum  est  ius  praesentandi,  quod  ius  cum  re  empta  gratis  in 


1)  S.  C.  Indi.  21.  dec.  1878. 

2)  Suarez  1.  4.  c.  22.  n.  9 ss.  Lacroix  1.  3.  pr.  1.  n.  17.5  ss. 

emptorem  transfertur,  sicut  etiam  hereditate  in  alium  transfertur 
et  donatione  transferri  potest.  Eiusmodi  autem  translatio,  quae 
a laico  fiat  sine  licentia  episcopi,  illicita  est,  at  simoniaca  non  est. 

197.  Num  liceat  aliquid  accipere  pro  instructione  aliorum 
in  doctrina  sacra.  — Attendendum  est  ad  bonum,  quod  alii  ex 
instructione  capiunt. 

a.  Si  instructio  immediate  ordinatur  ad  solam  spiritualem 
utilitatem  aliorum  ut  homilia,  catechesis,  instructio  spiritualis  etc., 
non  licet  quidquam  exigere  nisi  ratione  sustentationis  ut  pro  func- 
tionibus sacris. 

h.  Si  instructio  non  unice  ad  bonum  spirituale,  sed  simul  ad 
honum  temporale  aliorum  ordinatur  e.  g.  ad  mentem  excolendam, 
ad  honorem,  ad  oblectationem  etc.,  pro  ea  aliquid  accipere  licet. 
Ideo  aliquid  exigere  et  accipere  possunt,  qui  docent  theologiam, 
qui  dant  consilia  doctrinalia  vel  solvunt  dubia  et  difficultates 
etiam  in  re  morali,  etsi  per  accidens  eorum  consilia  etiam  ad 
tranquillitatem  conscientiae  audientium  conducant. 

198.  Num  liceat  aliquid  accipere  pro  functionibus  sacris. 

a.  Simonia  est  pro  sacris  functionibus  quibusvis  e.  g.  pro 

administratione  sacramentorum,  contione,  sepultura  ecclesiastica 
aliquid  accipere  tamquam  pretium  operis  spiritualis:  spirituale 
enim  pro  pretio  temporali  venditur.  Licet  autem  pro  sacris 
functionibus  aliquid  exigere  et  accipere  per  modum  stipendii  ad 
congruam  sustentationem:  qui  enim  operam  suam  impendunt  in 
utilitatem  spiritualem  aliorum,  iure  divino  et  humano  ab  eis  exi- 
gere possunt  sustentationem  temporalem,  perinde  atque  illi,  qui 
laborem  suum  impendunt  in  utilitatem  aliorum  temporalem^). 

Voluit  Christus,  ut  ministri  altaris  ex  oblationibus  fidelium  sus- 
tentarentur ; propterea  ipse  Christus  mittens  apostolos  ad  praedicandum 
evangelium  dicit:  dignus  est  operarius  ciho  sud"').  Fuse  autem  s.  Paulus 
demonstrat  ius  apostolorum  exigendi  sustentationem  congruam  et  ob- 
ligationem fidelium  eam  eis  suppeditandi,  provocans  ad  praeceptum 
Domini^). 

h.  Ex  his  iam  deducitur:  a.  stipendium  ad  congruam  susten- 
tationem ministris  sacris  deberi  ex  iustitia;  13.  ideo  illud  exigere 
et  accipere  possunt  etiam  illi,  qui  eo  non  indigent:  etenim  non 
habet  rationem  eleemosynae,  quae  datur  indigentibus,  sed  debiti 
stipendii,  y.  Licite  de  stipendio  eiusque  mensura  pactum  iniri 


0 Luc.  10,  7;  1.  Cor.  9,  7—14. 

2)  Matth.  10,  10. 

3)  1.  Cor.  9,  4-14. 

potest,  si  illud  lege  ecclesiastica  vel  consuetudine  non  est  determi- 
natum: quod  enim  ex  iustitia  debetur,  illud  in  pactum  deduci  potest. 

a.  Num  stipendium  non  solum  titulo  sustentationis,  sed  etiam 
titulo  mercedis  tamquam  pretium  pro  labore  in  functionibus  sacris 
e.  g.  in  celebrando,  in  contionando  necessarie  subeundo  exigi  et  accipi 
possit,  controversum  est.  Auctoribus  enim  communiter  id  negantibus 
(n.  185),  nonnulli  opinantur,  laborem,  quamvis  functionibus  sacris  in- 
ternum ab  eisque  inseparabilem,  manere  tamen  actionem  physicam 
ideoque  pretio  aestimabilem,  adeo  ut  citra  simoniam  iuris  divini  emi 
et  vendi  possit.  Laymann  utramque  sententiam  apta  distinctione  con- 
ciliare conatur:  si  enim  labor  in  spiritualibus  ministeriis  susceptus 
consideratur  in  ordine  ad  opus  spirituale  secundum  propriam  et  speci- 
ficam eius  rationem,  nihil  pro  eo  accipi  potest;  quodsi  consideratur  in 
ordine  ad  operantem  secundum  genericam  rationem  operis  et  servitii 
in  gratiam  alterius  praestiti,  pro  eo  mercedem  accipere  licet ^). 

P.  Pro  missa  vel  pro  aliis  functionibus  sacris  stipendium  exigere 
iusto  maius,  vel  contra  usum  et  legem  ecclesiae  stipendium  accipere, 
simoniam  esse  complures  affirmant,  quia  excessus  pro  re  spirituali 

exigi  censetur,  cum  alius  titulus  plus  exigendi  desit^).  Verum  exclusa 
prava  intentione  accipiendi  temporale  pro  spirituali,  non  potest  affir- 
mari in  hoc  casu  committi  simoniam:  nam  pro  sustentatione  debita 
plus  exigere,  quam  licite  exigi  potest,  erit  vitium  avaritiae  et  iniustitiae, 
at  exclusa  illa  prava  voluntate  non  committitur  simonia. 

y.  Qui  pro  officio  ex  iustitia  dehito  stipendium  exigit,  ut  si  pa- 
rochus pro  contione  vel  pro  administratione  sacramentorum  aliquid 
exigat,  exclusa  mente  simoniaca  pariter  simoniam  non  committit,  sed 
solum  contra  iustitiam  peccat.  Ubi  tamen  consuetudo  viget,  ut  etiam 
pro  ministerio  ex  officio  debito  e.  g.  pro  administratione  baptismi 

aliquid  accipiatur,  id  retineri  potest;  tria  vero  caveri  debent:  a.  ne 
in  exigendis  illis  stipendiis  species  avaritiae  appareat;  j3.  ne  plus 
exigatur,  quam  lege  vel  consuetudine  determinatum  est;  y.  ne  sacra 
ministeria  non  solventibus  negentur. 

b.  Ubi  pro  functione  sacra  stipendium  exigi  potest,  licet  etiam 

functionem  sacram  peragere  ex  intentione  percipiendi  stipendium;  immo 
simonia  non  esset  principaliter  propter  stipendium  sacra  peragere,  adeo 
ut  non  fierent,  nisi  stipendium  daretur:  non  enim  pro  stipendio  res 

sacra  venditur,  sed  in  peragendo  sacro  non  honor  Dei,  sed  primario 

propria  utilitas  intenditur,  id  quod  simoniacum  non  est. 

199.  Num  liceat  aliquid  accipere  pro  ingressu  in  religionem. 
a.  Statum  religiosum  rem  spiritualem  esse  patet:  ordinatur 
enim  ad  salutem  animae;  ideo  non  licet  monasterio  quidquam 


Laymann  1.  4.  tr.  10.  c.  8.  n.  42. 
2)  Gf.  Gury-Ballerini  ad  n.  292. 

accipere  quasi  pretium  pro  ipsa  admissione  ad  novitiatum  vel  ad 
professionem  religiosam:  venderetur  enim  res  spiritualis. 

h.  Monasterio  pauperi  tum  virorum  tum  mulierum  licet  ah 
ingredientibus  aliquid  exigere  pro  sustentatione,  quia  sic  non  com- 
mutatur spirituale  cum  temporali;  — insuper  aequitas  postulat, 
ut  aliquid  recipiatur,  ne  monasterium  corruat. 

c.  Monasterio  tum  opulento  tum  inopi  licet  aliquid  exigere 

pro  sustentatione  tempore  novitiatus^),  nisi  speciali  decreto  (ut  fra- 
tribus minoribus)  prohibitum  sit,  tum  quia  novitii  nondum  pertinent 
ad  religionem,  tum  quia  pro  lubitu  discedere  possunt  et  saepe 
reipsa  discedunt.  ^ 

d.  Si  monasterium  est  opulentum,  monialibus  quidem  ecclesia 
indiscriminatim  permittit,  ut  dos  aliqua  accipiatur,  quia  experientia 
constat  monasteria  monialium  etiam  opulenta  frequentius  infor- 
tuniis esse  obnoxia.  Cavere  autem  debent,  ne  inhabiles  propter 
dotem  accipiantur,  quod  esset  simoniacum. 

p.  Monasterio  opulento  virorum  pro  sustentatione  ipsorum  re- 
ligiosorum nihil  exigere  licet.  Num  semper  sit  simonia,  et  utrum 
sit  simonia  iuris  divini  an  ecclesiastici,  si  monasterium  dives 
occasione  professionis  pro  sustentatione  aliquid  exigat,  contro- 
versum est^).  Simonia  iuris  divini  committi  non  videtur,  si  pe- 
cunia non  pro  ingressu,  sed  ratione  sustentationis  exigitur. 

200.  Num  liceat  aliquid  dare  ad  redimendam  iniiistam 
vexationem,  ne  scilicet  quis  impediatur  in  obtinendo  spirituali 
e.  g.  beneficio  vel  alio  bono  spirituali.  — Si  datur  ad  removen- 
dam ipsam  vexationem  iniustam,  non  est  simonia:  nam  remotio 
vexationis  seu  liberatio  ab  iniuria  est  aliquid  temporale  et  pretio 
aestimabile;  si  autem  datur  ad  comparandum  vel  firmandum  sibi 
aliquod  ius  ad  rem  spiritualem,  est  simonia:  nam  hac  ratione  directe 
paratur  via  ad  obtinendum  spirituale,  id  quod  est  simoniacum. 

a.  Dicitur:  iniustam  vexationem:  nam  pecunia  removere  vexa- 
tionem iustam  e.  g.  accusationem  de  crimine,  quod  ad  beneficium 
ineptum  reddit,  est  simonia:  qui  enim  redimere  conatur  vexationem 
iustam,  nullum  ius  habet  ad  spirituale ; ideo  removendo  vexationem 
emere  censetur  ius  ad  spirituale,  quod  est  simoniacum. 

h.  Licet  ergo  dare  pecuniam  sacerdoti,  qui  sine  ea  nollet 
administrare  sacramenta,  modo  adsit  gravis  ratio  suscipiendi  sa- 
cramenta e.  g.  ad  implendum  praeceptum  paschale,  quia  sine 
gravi  causa  non  licet  permittere  alterius  peccatum* *). 


’)  Concilium  trid.  sess.  25.  c.  16.  De  regiilar. 
*)  Cf.  s.  Alphoyis.  n.  92.  Lehmkuhl  II.  n.  958. 

*)  -S.  Alphonsus  n.  10.3. 

Nota,  Ut  in  materia  beneficiorum  dignosci  possit,  num  is,  qui 
iniustam  vexationem  redimit,  simoniam  committat,  hoc  notandum  est. 
Iniusta  vexatio  aut  versatur  circa  ius  iam  acquisitum  ad  spirituale  aut 
circa  ius  acquirendum;  si  hoc  alterum,  iniusta  vexatio  vel  procedit  ab 
eo,  qui  ius  conferre  potest,  vel  ab  eo,  qui  solum  obesse,  ius  autem 
nullo  modo  conferre  potest.  Itaque 

a.  Pecunia  removere  vexationem  iniustam,  quae  versatur  circa 
ius  iam  acquisitum  ad  spirituale,  non  est  simonia,  quia  temporale 
datur  pro  temporali,  scilicet  pro  ipsa  remotione  vexationis. 

h.  Pecunia  removere  vexationem  iniustam,  quae  versatur  circa 
ius  acquirendum,  non  est  simonia,  si  iniuste  vexans  solum  obesse 
potest  e.  g.  infamando  apud  episcopum,  quia  pecunia  solum  datur  ad 
removendam  iniuriam. 

c.  Pecunia  removere  vexationem  iniustam,  quae  versatur  circa 
ius  acquirendum,  est  simonia,  si  iniuste  vexans  non  solum  obesse  sed 
etiam  prodesse  potest,  ut  si  est  elector,  patronus,  quia  removens  vexa- 
tionem in  hoc  casu  directe,  licet  mediate,  sibi  parat  viam  ad  conse- 
quendum spirituale:  dat  enim  pecuniam,  ut  eligatur  vel  praesentetur. 

Complures  aliae  quaestiones  aeque  ac  poenae  in  simoniacos  latae, 
utpote  cum  re  beneficiaria  intime  connexae,  conferri  possunt  apud 
canonistas. 


Liber  secundus. 

De  secundo  decalogi  praecepto. 

*Non  assumes  nomen  Domini  Dei  tui  in  vanum.'* 

Ex.  20,  7. 

Secundum  decalogi  praeceptum,  quatenus  affirmativum 
est,  praecipit  honorem  nomini  Dei  exhibendum,  et  quatenus 
negativum  ^est,  prohibet  omnem  irreverentiam  sanctissimi 
Dei  nominis.  lam  vero  divinum  nomen  honoratur:  a.  re- 
verenti pronuntiatione,  inhonoratur  vana  assumptione ; hono- 
ratur h.  invocatione  et  laude,  inhonoratur  hlasphemia;  hono- 
ratur c.  voto^  inhonoratur  voti  violatione;  honoratur  d.  iura- 
mento,  inhonoratur  periurio  atque  illicita  adiuratione. 


Quaestio  prima. 

De  vana  assumptione  nominis  Dei. 

201.  Notio  et  malitia.  1.  Ille  dicitur  divinum  nomen 
in  vanum  assumere,  qui  nomen  Dei  sine  debita  reverentia 
usurpat. 

a.  Haec  vana  divini  nominis  assumptio  procedit : a.  ex  impatientia 
et  indignatione:  Mi  Deus,  quantopere  hi  molesti  sunt!  vel  |3.  ex  ad- 
miratione: Mi  Deus,  lesus,  Maria,  quis  hoc  dixisset!  Mi  Deus,  quid 
dicis!  vel  y-  ex  mera  consuetudine. 

h.  Quod  de  nomine  Dei  affirmatur,  idem  servata  proportione 
etiam  de  vana  et  inutili  usurpatione  nominum  sanctorum  vel  rerum 
sacrarum  dicendum  est:  irreverentia  enim  sanctis  et  rebus  sacris  irro- 
gata in  Deum  redundat. 

2.  Vana  usurpatio  nominis  Dei  est  peccatum  veniale 
contra  virtutem  religionis:  haec  namque  virtus  postulat, 
ut  nomen  Dei  propter  specialem  relationem,  quam  nomen 
ad  Deum  ipsum  habet,  solum  ex  rationabili  fine  et  cum 
debita  reverentia  proferatur.  Unde  s.  scriptura  monet: 
Nominatio  Dei  non  sit  assidua  in  ore  tuo^).  Altamen  pec- 
catum veniale  non  excedit,  quia,  cuw.  contumeliam  non 
contineat,  gravem  irreverentiam  non  infert. 

Quare  sine  dubio  venialiter  delinquunt,  qui  ad  singula  paene 
verba,  ad  iocos  et  eiusmodi  vana  proferre  solent  sanctissima  nomina; 
attamen  propter  inadvertentiam  saepe  nullum  peccatum  est. 

3.  Nomen  daemonis  frequenter  et  inutiliter  usurpare, 
etsi  non  sit  peccatum,  est  tamen  valde  indecens,  praesertim 
in  clericis  et  religiosis:  nomen  enim  infensissimi  Dei  et 
fidelium  inimici  ab  homine  Christiano  non  est  usque  pro- 
ferendum. 


Quaestio  secunda. 

De  iDlasphemia. 

Articulus  primus. 

De  ipsa  blasphemia. 

202.  Blasphemiae  definitio.  Blasphemia  etymologice 
significat  locutionem  contumeliosam^) ; ex  usu  communi 
autem  significat  locutionem  contumeliosam  in  Deum. 

q Eccli.  23,  10. 

‘fi  Blasphemia  considerata  vods  oi  igine  (pXdjTTco  = laedo,  vniaq  = 
fama)  significat  laesionem  famae,  quae  si  in  homines  committitur,  est 
contumelia,  si  in  Deum  committitur,  est  blasphemia. 


De  blasphemia. 

n.  Dicitur  locutio^  quia  blasphemia  ordinarie  verbis  committitur, 
quamvis  etiam  cogitatione  vel  facto  committi  possit;  contumeliosa: 
blasphemia  enim  in  eo  proprie  consistit,  quod  verbo  aliquid  fit,  quo 
divina  maiestas  et  excellentia  inhonoratur;  in  Deum  vel  immediate 
vel  mediate,  eo  quod  Deus  in  sanctis  vel  rehus  sacris  inhonoratur: 
verba  enim  contumeliosa  in  sanctos  vel  res  sacras  eatenus  sunt  blas- 
phemiae,  quatenus  redundant  in  Deum  et  sic  honorem  Deo  debitum 
laedunt:  sicut  enim  cultus  sanctorum  et  rerum  sacrarum,  ita  etiam 
earum  inhonoratio  in  Deum  redundat. 

h.  Sola  blasphemia  verbis  commissa  est  blasphemia  proprie  dicta; 
blasphemia  solis  factis  commissa  (spuere  in  coelum,  Deo  pugnum  fa- 
cere, conculcare  crucifixum)  improprie  blasphemia  dicitur;  quare  haec 
non  censetur  reservari,  sicubi  blasphemia  esset  casus  reservatus.  Blas- 
phemia enim  proprie  est  vitium  linguae:  nam  laudi  directe  opponitur, 
quae  verbis  exhibetur:  sufficit  autem  verbum  scriptum  ad  blasphemiam 
proprie  dictam  committendam D. 

203.  Divisio.  Blasphemia  dividitur:  a.  ratione  sensus 
verborum,  in  haereticalem,  imprecativam  et  probrosam  (sim- 
plicem) prout  verba  blasphema  continent  haeresim  (Deus 
est  tyrannus),  aut  imprecationem,  qua  Deo  malum  exoptatur 
(Pereat  Deus,  maledictus  Deus),  aut  merum  probrum,  quo 
de  Deo  contumeliose  aliquid  enuntiatur  (Vah,  qui  destruis 
templum  Dei  et  in  triduo  illud  reaedificas,  salva  temetipsump). 

b.  Ratione  obiecti  seu  termini  in  immediatam,  quae 
Deum  in  se  inhonorat,  et  mediatam,  quae  Deum  inhonorat 
in  creaturis,  quae  specialem  relationem  ad  Deum  habent, 
ut  sancti  et  res  sacrae. 

c.  Ratione  intentionis  in  directam  (diabolicam),  quae  fit 
cum  intentione  inhonorandi  Deum,  et  in  indirectam,  quae 
non  fit  cum  intentione  inhonorandi  Deum,  attamen  cum 
advertentia  in  verbis  vel  factis  contineri  Dei  contemptum. 

d.  Ratione  modi  in  verbalem  et  realem,  prout  verbis 
aut  factis  committitur. 

204-.  Malitia.  1.  Blasphemia  est  peccatum  ex  toto 
yenere  suo  grave:  quaevis  enim  blasphemia,  etiam  ea,  quae 
in  sanctos  dirigitur,  est  contumelia  Deo  irrogata;  quaevis 

q Cf.  Suarez,  De  religione  tract.  3.  1.  1.  c.  4.  ii.  1 ss. 

»)  Matth.  27,  40. 

autem  contumelia  supremae  maiestati  irrogata  gravis  est. 
Ideo  s.  scriptura:  Homo,  qui  maledixerit  Deo  suo,  portabit 
peccatum  suum,  et  qui  hlasphemaverit  nomen  Domini,  morte 
moriatur'^). 

a.  Non  raro  tamen  blasphemiae  aut  nullum  aut  veniale  tantum 
peccatum  sunt,  ubi  nimirum  verba  blasphema  aut  sine  ulla  aut  cum 
levi  tantum  advertentia  proferuntur,  quod  ordinarie  iis  accidit,  qui  in 
aestu  alicuius  passionis  e.  g.  irae  blasphemant,  nisi  ira  in  ipsum  Deum 
vel  sanctos  feratur.  Defectus  autem  advertentiae  eum  non  excusat 
a gravi  peccato,  qui  pravam  blasphemandi  consuetudinem  emendare 
negligit. 

h.  Locutiones,  quae  proferuntur  in  sanctos,  non  ut  sancti  sunt  et 
specialem  relationem  ad  Deum  habent,  sed  ut  homines  erant  hic  in 
terris  degentes,  ut  si  sancti  Giispinus  et  Grispinianus  vocentur  viles 
sutores,  s.  Petrus  dicatur  calvus,  s.  Garolus  Borrom.  naso,  blasphemiae 
non  sunt:  nullum  enim  est  convicium  in  Deum  prolatum,  si  quis  de 
defectibus  naturalibus  hominum,  etsi  Dei  amicorum,  loquatur.  Quodsi 
hoc  ex  ioco  fiat,  veniale,  si  ex  contemptu,  grave  peccatum  est  contra 
duliam. 

2.  Tres  blasphemiae:  haereticalis^  imprecativa  et  sim- 
plex specie  ab  invicem  differunt,  quia  violationi  religionis 
accedit  laesio  alius  quoque  virtutis:  simplex  enim  adver- 
satur soli  religioni,  haereticalis  insuper  fidei  et  impreca- 
tiva caritati;  quare  in  confessione  haec  sunt  distinguenda. 

3.  Blasphemiae  in  ratione  blasphemiae  omnes  eiusdem 
speciei  sunt:  omnes  enim  eidem  virtuti  religionis  adver- 
santur, quam  non  laedunt  modo  essentialiter  diverso.  Quare 
sufficit  in  confessione  dicere:  toties  graviter  blasphemavi'^). 

205.  Condiciones  ad  blaspliemiam  requisitae.  Ad 

peccatum  igitur  blasphemiae  committendum  duo  requi- 
runtur: ut  verba  blasphema  proferantur,  et  quidem  cum 
advertentia  ea  continere  inhonorationem  Dei. 

a.  Qui  ergo  in  ira  et  indignatione  in  homines  vel  iumenta  verba 
vel  nomina  sancta  profert,  quae  inhonorationem  Dei  non  continent,  ut 
Himmel,  Herrgott^  Kruzifix,  Sakrament,  proprie  non  blasphemat,  sed 
vana  usurpatione  nominis  Dei  vel  rerum  sacrarum  venialiter  peccat. 


b Lev.  24,  15.  16. 

2)  Gf.  Ballerini-Palmieri  II.  n.  518.  Lugo,  De  poenitentia  disp.  16. 
n.  178  s. 

modo  indignatio  non  feratur  in  Deum.  Propter  conscientiam  erroneam 
autem  graviter  peccari  potest. 

h.  Qui  ex  ira  et  indignatione  in  homines  vel  iumenta  profert 
verba  blasphema,  quin  attendat  ad  iniuriam  et  inhonorationem  Dei, 
non  committit  formalem  blasphemiam.  Plerumque,  quae  sine  adver- 
tentia proferuntur  blasphemiae,  ex  consuetudine  fiunt.  lam  quale  pec- 
catum sit  hlasphemia  ex  prava  consuetudine  blasphemandi  prolata, 
alibi  dictum  est*). 

c.  Qui  ergo  in  ira  et  indignatione  profert  verba  blasphema  sive 
ad  demonstrandam  iram,  sive  ad  terrendos  filios,  sive  ad  stimulandos 
equos,  non  quidem  cum  animo  inhonorandi  Deum,  sed  tamen  advertens 
ad  irreverentiam,  quae  illis  verbis  continetur,  peccatum  blasphemiae 
committit. 

206.  Quae  formulae  blasphemae  sint.  Ad  discer- 
nendas locutiones  blasphemas  ab  iis,  quae  blasphemae 
non  sunt,  hae  regulae  attendi  debent: 

1.  Blasphema  censentur  verba,  quae  ex  propria  sua 
significatione  vel  ex  communi  acceptione  vel  ex  modo, 
quo  proferuntur,  e.  g.  ironice  vel  cum  contemptu,  Dei  in- 
honorationem continent. 

a.  Fieri  enim  potest,  ut  verba,  quae  ex  se  non  sunt  blasphema, 
ex  communi  aestimatione  graves  blasphemiae  sint;  ideo  probe  dispi- 
ciendum est,  quaenam  locutiones  in  certa  regione  communiter  habeantur 
ut  blasphemae:  etenim  in  singulis  fere  regionibus  habentur  certae  for- 
mulae, quae  ab  omnibus  habentur  blasphemae,  quarum  proinde  assumptio 
ibi  Deum  inhonorat,  quamvis  etymologice  non  sint  conlumeliosae,  id 
quod  auctores  ex  Gallia  et  Belgio  oriundi  affirmant  de  formula:  sacre 
noni  de  Dieu^). 

h.  Item  fieri  potest,  ut  verba,  quae  ex  se  blasphema  sunt,  for- 
males blasphemiae  non  sint,  quia  ex  communi  aestimatione  non  habentur 
ut  contumeliosa.  Sic  formula  gallica:  Mille  nom  de  Dieu  et  germanica; 
Tausend  Sakrament,  Tausend  Herr  Gott  ex  se  blasphemiam  haereti- 
calem  continent;  qui  tamen  his  formulis  utuntur,  haeresim  in  iis 
latentem  neque  intendunt  neque  cognoscunt.  Quare  his  verbis,  quae 
plerumque  ex  admiratione  proferuntur,  ordinarie  non  committitur  nisi 
venialis  irreverentia  vanae  assumptionis  nominis  sacri. 

2.  Locutiones,  quae  habent  sensum  incompletum,  pari 
modo  verba  corrupta  et  dimidiata  non  sunt  blasphemiae, 


*)  Cf.  De  principiis'^  n.  85. 
2)  Cf.  Gdnicot  I.  n.  293. 

nisi  in  aliqua  regione  ex  communi  apprehensione  habeantur 
contumeliosa. 

3.  In  dubio  de  significatione  verborum  ad  intentionem 
et  affectum  loquentis  attendendum  est:  in  peccatis  enim 
verborum  maxime  considerandum  videtur,  ex  quo  affectu 
aliquis  verba  proferat ; et  manente  dubio  non  sunt  habenda 
ut  blasphema. 

Dicere:  Deum  mei  plane  est  oblitus;  quare  Deus  me  creavit?  si 
Deus  esset,  haec  mihi  non  contingerent  blasphemia  est,  nisi  proferantur, 
ut  saepe  fit,  solum  ad  ostendendam  doloris  gravitatem  vel  ex  mera 
levitate.  — Deus  iniuste  me  tribulationibus  gravat;  Deus  iniuste  malos 
sinit  esse  felices  in  mundo  blasphemia  haereticalis  est,  si  serio  et  ad- 
vertenter  proferuntur.  — Bei  Gott,  beim  Sakrament  non  blasphemia, 
sed  potius  formula  iuramenti  et  proinde  veniale  peccatum  vanae  as- 
sumptionis nominis  Dei  est.  — Herrgott  Sakrament  non  est  blasphemia, 
quia  non  habet  sensum  perfectum  nec  contemptum  continet,  sed  est 
irreveientia  (venialis)  in  Deum  et  sacramenta,  nisi  dicatur  cum  indig- 
natione et  contemptu  adversus  Deum.  — Sakramentspfaff,  Sakraments- 
schelm,  Sakramentsvieh  blasphema  sunt,  quippe  quae  propter  adiectum 
nomen  contemptibile  contineant  contemptum  sacramentorum.  Perdat  te 
sanguis  Christi  aliis  sola  imprecatio,  aliis  vero  etiam  blasphemia  vi- 
detur, quia  etiam  in  contemptum  Dei  cedit. 

207.  Quot  modis  committatur  blasphemia.  Pec- 
catum blasphemiae  quinque  potissimum  modis  committi 
potest : 

a.  Si  Deo  aliquid  tribuitur,  quod  ei  repugnat,  ut  Deus 
est  crudelis;  vel  si  Deo  aliquid  negatur,  quod  ei  convenit, 
ut  Deus  non  est  omniscius. 

b.  Si  creaturae  tribuitur,  quod  soli  Deo  convenit,  ut 
si  quis  diceret:  hoc  tam  bene  facere  possum  quam  Deus: 
eo  ipso  enim  perfectio  divina  ut  soli  Deo  propria  negatur, 
et  sic  Deo  iniuria  infertur-). 

Hoc  modo  blasphemant,  qui  per  falsos  deos  iurant:  item  insani 
amatores,  qui  personam  amatam  deam,  omne  et  unicum  bonum  suum, 
beatiludinem  suam  appellant,  si  quidem  serio  et  non  per  quandam 
exaggerationem  ita  loquantur. 


q S.  Thomas  II.  II.  q.  72.  a.  2, 
2)  Cf.  Lehmkuhl  I.  n.  368. 


De  blasphemia. 


221 


c.  Si  de  Deo  vera  quidem  dicuntur,  sed  irreverenter 
et  cum  contemptu. 

d.  Si  cum  ira  contra  Deum  res  divinae  vel  sacrae 
(sacramenta,  sanguis  Christi,  crux  sancta)  nominantur,  vel 
si  eaedem  addito  nomine  contemptibili  proferuntur. 

e.  Si  verba  contumeliosa  dicuntur  in  b.  Virginem  vel 
in  sanctos,  quatenus  sancti  et  Dei  amici  sunt. 

Nomen  Dei  vel  rerum  sacrarum  in  aestu  irae  contra  homines 
aut  creaturas  irrationales  proferre,  blasphemia  non  est,  nisi  fiat  cum 
indignatione  vel  cum  vilipensione  erga  Deum. 


Articulus  secundus. 

De  maledictionibus. 

208.  Maledicere  proprie  est  malum  alteri  imprecari. 
Maledicta  igitur  in  creaturas  prolata  blasphemiae  sunt, 
quando  maledicta  redundant  in  Deum.  Tum  autem  male- 
dicta in  creaturas  prolata  in  Deum  redundant,  quando  illis 
maledicitur,  prout  relationem  ad  Deum  habent  i.  e.  prout 
sunt  opus  Dei  vel  prout  a Deo  immittuntur.  Itaque 

1.  Maledicere  sanctis  vel  rebus  sacris  e.  g.  sacramentis 
ecclesiae,  vel  malevole  loqui  de  aliquo  sancto  ordinarie 
est  blasphemia,  quia  in  his  ordinarie  habetur  et  apprehen- 
ditur relatio  ad  Deum. 

2.  Maledicere  creaturis  ratione  carentibus  e.  g.  ventis, 
pluviae,  grandini,  animalibus  ordinarie  non  est  blasphemia, 
quia  non  apprehenditur  eorum  relatio  ad  Deum;  ordinarie 
ergo  leve  peccatum  irae  et  impatientiae  est.  Et  si  adest 
finis  honestus  maledicendi  creaturis,  nullum  est  peccatum, 
ut  David  maledixit  montibus  Gelboe,  lob  et  leremias  horae 
nativitatis,  psalmista  peccatoribus  in  psalmis  imprecatoriis. 

Si  tamen  creaturarum  irrationalium  e.  g.  animalium  relatio  ad 
homines  spectatur,  peccatum  contra  caritatem  committitur,  quia  malum 
quod  illis  optatur,  reipsa  homini,  cui  illa  prosunt,  optatur. 

3.  Maledicere  creaturis  rationalibus  ordinarie  solum 
caritati  adversatur,  quia  earum  relatio  ad  Deum  ordinarie 
non  apprehenditur.  Hoc  peccatum  saepius  veniale  est 

sive  ob  parvitatem  materiae  sive  ob  defectum  seriae  volun- 
tatis e.  g.  in  eo,  qui  in  magna  ira  proximo  maledicit. 

Hae  malediciiones : Damnet  me  Deus;  auferat  te  diabolus,  blas- 
phemiae  sunt,  si  proferantur  in  creaturam,  prout  a Deo  facta  est  vel 
Dei  similitudinem  prae  se  fert;  verum  ordinarie  is,  qui  eiusmodi  im- 
precationem profert,  ad  respectum,  quem  creatura  ad  Deum  habet,  non 
attendit. 

4.  Maledicere  diabolo  exclusa  ira,  impatientia  vel  alio 
defectu  non  est  peccatum:  non  enim  ut  creatura  Dei  est, 
sed  prout  Dei  et  hominum  hostis  infensus  et  auctor  tot 
tantorumque  malorum  est,  ei  solet  maledici. 


Quaestio  tertia. 

De  Yoto^). 

Articulus  primus. 

De  natura  voti. 

200.  Natura  voti.  1.  Votum  definitur:  promissio  Deo 
facta  de  bono  meliore.  Duo  ad  validum  votum  requiruntur: 
voluntas  vovendi  et  materia  apta. 

a.  Promissio  est  voluntas  se  obligandi  ad  aliquid  faciendum  vel 
omittendum,  quae  proinde  veram  obligationem  inducit.  Quare  votum 
differt  a proposito  coram  Deo  concepto,  quod  est  voluntas  aliquid 
faciendi  vel  omittendi,  ideoque  nullam  obligationem  inducit.  Hinc 
omissio  propositi  per  se  non  est  peccatum;  propter  motivum  negligen* 


q S.  Thomas  II.  II.  q.  88.  a.  1—12.  S.  Ali)honsus  1.  3.  n.  194  262. 
Suarez,  De  religione  tr.  6.  1.  1 — 6.  Thom.  Sanchez,  In  praecepta  de- 
calogi 1.  4.  c.  1 — 56.  Lessius,  De  iustitia  et  iure  1.  2.  c.  40.  Th.  Bou- 
quillon,  De  virtute  religionis  (Brugis.  Beyaert.  1880)  pars  11.  I.  Wirth- 
muller,  Die  mor.  Tugend  der  Religion  (Freiburg,  Herder.  1881)  S,  538  ff. 
Io.  Reuter,  Theologia  moral.  pr.  II.  tr.  4.  C.  Kirchherg,  De  voti  natura, 
obligatione,  honestate  etc.  (Monasterii.  Aschendorfif.  1897). 

tiae  autem  vel  taedii,  ob  quod  omittitur,  potest  per  accidens  esse 
peccatum  veniale. 

h.  De  essentia  voti  est,  ut  sit  promissio  facta  ix)si  Deo;  si  sanctis 
fit  aliquod  votum,  ordinarie  intelligendum  est  illud  fieii  Deo  in  ho- 
norem sanctorum.  Quod  si  quis  solum  sancto  vovet  nec  ullo  modo 
Deo  quidquam  promittere  intendit,  non  emittit  votum  proprie  dictum, 
quod  natura  sua  est  actus  latriae,  sed  elicit  actum  duliae  aut  hyper- 
duliae  (n.  136). 

c.  Fideles  haud  raro  dubitant,  utrum  propositum  conceperint  an 
votum  emiserint.  Ut  eorum  dubium  solvatur,  non  sufficit  ad  verbum 
attendere,  quo  usi  sunt : nam  etiam  verbum  promitto  saepe  solum  pro- 
positum exprimit;  sed  auctore  s.  Alphonso  interrogandi  sunt,  „si  tunc, 
cum  votum  emiserunt,  existimarunt,  se  graviter  peccaturos  fuisse  an 
non,  si  postea  non  satisfecissent“‘).  Si  i‘es  dubia  manet,  resolvendum 
est  eos  propositum  fecisse,  quia  de  obligatione  non  constat. 

d.  Ad  valorem  voti  eius  acceptatio  ex  parte  Dei  requiritur, 
etenim  de  natura  promissionis  est,  ut  acceptetur  ab  eo,  cui  fit  pro- 
missio. Acceptat  autem  Deus  statim  omnes  promissiones  sibi  factas, 
quae  debitis  condicionibus  non  carent:  nisi  enim  Deus  promissiones 
sibi  factas  acceptaret,  s.  scriptura  non  urgeret  obligationem  implendi, 
quae  Deo  promissa  sunt^). 

2.  Votum  est  actus  virtutis  religionis  et  quidem  latriae: 
voto  enim  homo  opus ‘bonum  Deo  offert  ad  eum  honoran- 
dum et  colendum;  atqui  actus,  qui  ad  cultum  Deo  ex- 
hibendum ordinatur,  est  actus  latriae.  Et  sicut  votum  est 
actus  virtutis  religionis,  ita  etiam  voti  impletio  ad  eandem 
virtutem  pertinet.  Opus  ergo  ex  voto  praestitum  duplicem 
bonitatem  moralem  habet. 

Valor  moralis  voti  non  solum  ex  eo  patet,  quod  s.  scriptura  ad 
impletionem  voti  hortatur  (11.  cc.)  et  exemplum  s.  Pauli  refert,  qui 
votum  emiserat* *),  sed  etiam  ex  ipsa  rei  natura:  nam  a.  opera  ex  voto 
facta  praeter  bonitatem,  quam  ex  obiecto  habent,  induunt  valorem 
oblationis  Deo  factae  et  meritum  virtutis  religionis ; h.  vovens  ma- 
iorem erga  Deum  subiectionem  perfectioremque  oblationem  praefert; 
per  votum  enim  erga  Deum  se  obligat  et  non  solum  actu  rem  pro- 
missam. sed  per  obligationem  ipsam  voluntatem  Deo  offert;  c.  tendentia 
voluntatis  in  bonum  per  votum  magis  seria  et  firma  evadit;  d.  quodsi 
difficultatibus  implexa  est  voti  exsecutio,  non  solum  volubilis  voluntas 


q Praxis  confess.  c.  2.  n.  25. 
q Gf.  Eccl.  5,  3,  4.  Num.  30,  3 ss.  Deut.  23,  21. 

*)  Gf.  Act.  18,  18;  21,  23  ss. 

firmatur,  sed  insuper  voventi  se  offert  occasio  ostendendi  fidelitatem 
atque  amorem  erga  Deum'). 

210.  Divisio  voti.  Votum  multipliciter  dividitur: 

1.  In  votum  privatum,  quod  a solo  vovente  sine  in- 
terventu ecclesiae  emittitur,  et  votum  publicum,  quod 
auctoritate  et  interventu  ecclesiae  emittitur-). 

2.  Votum  publicum  aut  est  sollemne  aut  simplex,  prout 
ecclesia  illud  auctoritate  sua  qua  tale  acceptat  et  con- 
firmat, aut  non  tamquam  sollemne,  sed  solum  ut  simplex 
acceptat;  coram  Deo  autem  utrumque  votum  essentialiter 
eadem  ratione  obligat. 

a.  Vota  sollemnia  sunt:  votum  castitatis  in  ordinatione  subdia- 
conatus  emissum  et  vota  substantialia,  quae  in  ordinibus  religiosis 
emittuntur,  quibus  in  nonnullis  ordinibus  alia  vota  sollemnia  (acci- 
dentalia) adduntur;  reliqua  vota  omnia  semper  sunt  simplicia. 

h.  Celebris  est  controversia,  quid  illud  sit,  quo  votum  sollemne 
constituatur  et  a simplici  differat.  Certum  est  voti  sollemnitatem  ab 
ecclesia  constitutam  esse;  voto  ergo  sollemnitatem  non  ex  natura  sua 
sed  ex  iure  ecclesiastico  inesse.  Insuper  certum  videtur,  in  ipso  voto 
sollemni  ex  voluntate  ecclesiae  aliquid  inesse,  quod  in  voto  simplici 
non  reperitur.  Utrumque  votum,  sollemne  et  simplex,  essentialiter  con- 
sistit in  traditione  voventis  Deo  et  ecclesiae  facta  et  in  acceptatione 
ex  parte  ecclesiae.  lam  vero  nota  specifica  voto  sollemni  ab  ecclesia 
addita  consistit  in  tali  traditione  et  acceptatione,  quae  ex  utraque  parte 
per  se  est  perpetua  et  irrevocabilis  et  quae  voventem  inhabilem  reddit 
ad  certos  actus  votis  contrarios  (ad  matrimonium,  ad  possessionem,  ad 
contrahendum),  nisi  ecclesia  dispenset.  Nec  tamen  haec  nota  voto  est 
externa,  cum  ipse  vovens  ex  voluntate  ecclesiae  consentiat,  ut  ex  voto 
suo  sequantur  tum  dictae  inhabilitates  tum  vinculum  inter  ipsum  et 
ecclesiam  seu  ordinem  religiosum  via  ordinaria  indissolubile^). 


1)  Gf.  s.  Thomas  II.  II.  q.  88.  a.  6. 

®)  Votum  imhlicum  quandoque  ita  definitur,  ut  sit  votum  mani- 
festum et  opponatur  non  privato  sed  occulto.  Ex  quo  patet  votum 
simplex,  quod  sollemni  opponitur,  pro  diversa  publici  definitione  posse 
esse  publicum  et  non  publicum.  Sic  vota  simplicia,  quae  in  ordinibus 
regularibus  ante  professionem  emittuntur,  sunt  publica  (non  privata), 
quia  ab  ecclesia  acceptantur,  non  sunt  publica,  quia  non  sunt  manifesta. 

^)  Gf.  Sanchez,  In  praecepta  decal  1.  5.  c.  1.  Ballerini-Palmieri 
II.  n.  60,3.  Lehmkuhl  P'  n.  647. 

3.  In  votum  personale^  si  promittitur  aliqua  ipsius 
voventis  actio  vel  actionis  omissio  ut  votum  peregrinandi 
vel  ieiunandi,  et  reale,  si  directe  promittitur  aliqua  res 
voventi  externa,  actio  autem  eatenus  tantum,  quatenus  ad 
rem  praestandam  requiritur  ut  votum  dandi  eleemosynam, 
mixtum,  si  promittitur  utrumque  simul  ut  votum  peregri- 
nandi et  offerendi  cereum. 

4.  In  votum  determinatum,  si  res  promissa  accurate 
designatur:  voveo  abstinentiam,  et  disiunctivum,  si  ex  plu- 
ribus rebus  propositis  una  praestanda  promittitur,  quae  ad 
libitum  determinari  potest : voveo  ieiunium  aut  eleemosynam. 

5.  In  votum  reservatum  et  non  reservatum,  prout  po- 
testas dispensandi  vel  commutandi  soli  summo  pontifici 
aut  etiam  aliis  superioribus  competit. 

6.  In  votum  temporale  et  perpetuum,  prout  solum  ad 
certum  tempus  vel  per  totam  vitam  servandum  pro- 
mittitur. 

7.  In  votum  expressum,  si  promissio  interna  verbis 
-vel  aliis  signis  exterius  declaratur,  ut  communiter  fit,  et 
tacitum,  si  promissio  interna  ipsa  exterius  non  exprimitur 
sed  tamen  scienter  ponitur  actio,  cui  annexum  est  votum ; 
sic  votum  castitatis  in  susceptione  subdiaconatus  emittitur. 

A voto  tacito  distinguendum  est  votum  implicitum;  sic  qui  vovet 
religionem,  implicite  vovet  castitatem.  Votum  implicitum  eo  a tacito 
differt,  quod  votum  implicitum  in  eo,  quod  explicite  promittitur,  con- 
tinetur, votum  tacitum  in  actione,  cui  annexum  est  non  continetur, 
sed  actio  externa  ostendit  votum  interius  factum  esse. 

8.  In  votum  singulare,  quod  a persona  physica,  et 
votum  commune,  quod  a persona  morali  seu  a communi- 
tate emittitur. 

Haec  divisio  a subiecto  votum  emittente  desumitur,  quod  in  voto 
communi  est  communitas,  qua  talis,  non  singulae  communitatis  per- 
sonae. 

9.  In  votum  absolutum  et  condicionatum,  prout  simpli- 
citer vel  sub  condicione  aliquid  promittitur.  Condicionatum 
dividitur  in  imenale,  si  sub  condicione  culpae  poena  in- 
fligenda promittitur:  sl  iterum  blasphemavero,  genu/iexus 

rosarium  recitabo;  et  non  poenale,  si  quid  mere  sub  con- 
dicione promittitur:  si  sanitatem  recuperavero,  piam  pere- 
grinationem instituam. 

Articulus  secundus. 

De  condicionibus  ad  votum  requisitis. 

Ad  valide  vovendum  aliae  condiciones  requiruntur  ex 
parte  voventis,  aliae  ex  parte  materiae. 

211.  Ex  parte  voventis  ad  voti  essentiam  et  valorem 
requiritur  intentio,  deliberatio  et  libertas  perfecta. 

Declaratis  hisce  condicionibus  patebit  quemlibet  vovere  posse, 
qui  ratione  pollet  nec  iure  positivo  prohibetur.  Ideo  vota  expleto 
septennio  emissa  per  se  valida  censentur.  Vota  religiosa  valide  emitti 
non  possunt  ante  sextum  decimum  aetatis  annum,  quia  iure  positivo 
antea  invalida  declarantur. 

1.  Intentio  seu  voluntas  promittendi  et  se  obligandi 
requiritur,  quia  utraque  voluntas  ad  veram  promissionem 
pertinet. 

a.  Votum  fictum  seu  emissum  sine  voluntate  promittendi  aut  se 
obligandi  nullum  est;  votum  autem  cum  animo  se  obligandi,  sed  non 
implendi  validum  est,  sed  graviter  vel  leviter  illicitum  pro  ratione 
materiae. 

h.  Voluntas  vovendi  seu  promittendi  ratione  quidem  distinguenda 
est  a voluntate  se  obligandi:  obligatio  enim  est  promissionis  effectus 
essentiabs  et  necessarius ; attamen  ob  hanc  ipsam  rationem  impossibile 
est,  ut  aliquis  velit  promittere,  nec  velit  se  obligare. 

212.  2.  Perfecta  deliberatio,  ea  scilicet  rei  et  obliga- 
tionis consideratio,  quae  ad  actum  vere  et  perfecte  huma- 
num requiritur:  nemo  enim  sine  sufficienti  deliberatione  se 
obligare  censetur.  Et  haec  quidem  deliberatio  ad  omne 
votum  requiritur,  sive  eius  materia  gravis  sive  levis  est: 
in  omni  enim  voto  suscipitur  obligatio ; ad  obligationem 
autem  voluntarie  suscipiendam  requiritur  actus  mentis  et 
voluntatis  perfecte  humanus. 

a.  Ideo  ne  sub  levd  quidem  valet  votum  pueri  rationis  nondum 
perfecte  compotis,  neque  hominis  semidormientis  vel  semiebrii.  Nec 

valet  votum  factum  cum  omnimoda  ignorantia  vel  cum  semiplena 
tantum  cognitione  obligationis,  quam  inducit ; nec  votum  emissum 
cum  confusa  seu  generali  tantum  cognitione  alicuius  oneris,  quod  as- 
sumitur; attamen  ut  valeat  votum,  non  requiritur  rei  promissae  con- 
sideratio quoad  omnes  eius  circumstantias,  sed  sufficit  eius  cognitio 
quoad  substantiam. 

h.  Ut  valeat  votum,  non  requiritur  diuturna  et  matura  delibe- 
ratio. Ex  defectu  maturae  deliberationis  non  raro  fit,  ut  imprudenter 
votum  emittatur;  eiusmodi  inconsideratio  in  emittendo  voto  causam 
praebet  dispensationis  vel  commutationis,  at  illud  non  efficit  invalidum. 

c.  Si  dubium  est,  an  votum  emissum  sit  cum  plena  deliberatione, 
votum  non  obligat,  cum  obligatio  dubia  nulla  sit.  Ubi  vero  de  facto 
voti  emissi  constat,  non  facile  admittendus  est  plenae  deliberationis 
defectus. 

213.  De  voto  ex  errore  emisso,  a.  Non  valet,  si 
error  est  substantialis  i.  e.  aut  de  substantia  rei  promissae 
aut  de  circumstantia  substantiali,  quae  si  cognita  esset, 
votum  impediret : nam  eiusmodi  error  tollit  voluntatem 
vovendi,  cum  nulla  sit  voluntas,  ubi  nulla  est  cognitio. 
Valet  autem,  si  error  est  accidentalis  i.  e.  de  circumstantia 
accidentali,  quae  si  cognita  esset,  votum  tamen  non  impe- 
diret: nam  eiusmodi  error  non  tollit  voluntatem  vovendi. 

Ideo  invalidum  est  votum,  quo  quis  promittit  offerre  calicem, 
quem  putat  esse  ex  cupro,  cum  sit  aureus,  quo  quis  promittit  peregri- 
nationem ad  sanctuarium,  quod  putabat  distare  duabus  horis,  sed 
distat  octo.  Valet  autem  votum,  quo  quis  promittit  peregrinationem 
ad  locum,  quem  putabat  distare  tribus  horis,  sed  distat  quatuor. 

h.  Non  valet,  si  error  est  de  causa  finali  seu  motiva, 

quia  deficiente  causa  finali  deest  consensus;  valet  autem, 
si  error  est  solum  de  causa  impulsiva,  qua  scilicet  non 
existente  votum  nihilominus  fieret,  quia  adest  plenus 
consensus. 

Si  quis  promisit  peregrinationem  propter  sanitatem  patri  resti- 
tutam, quem  postea  cognoscit  nunquam  fuisse  infirmum,  ad  nihil 
tenetur.  — Si  quis  promisit  ire  ad  sanctuarium  primario  ad  colendam 
b.  Virginem,  secundario  ad  amicum  ibi  invisendum,  tenetur  ire,  etsi 
tempore,  quo  id  promisit,  amicus  illum  locum  iam  reliquisset. 

C.  Vota  autem  religiosa  semper  valent,  nisi  error  ver- 
setur circa  substantiam  votorum:  in  emittendis  enim  volis 
religiosis  quilibet  eam  intentionem  habere  debet,  quam 

postulat  status  religiosus;  atqui  hic  postulat,  ut  vovens 
velit  suum  votum  valere,  etsi  aliquam  circumstantiam 
ignoret:  alias  enim  status  religiosus  non  haberet  eam  fir- 
mitatem, quam  natura  sua  habere  debet. 

214.  3.  Perfecta  libertas  seu  liber  voluntatis  consensus, 
quo  vovens  erga  Deum  se  obligatum  velit  ad  aliquid  fa- 
ciendum vel  omittendum. 

De  voto  ex  metu  emisso.  Votum  ex  metu  emissum, 
qui  usum  rationis  perturbat,  ideoque  necessariam  delibera- 
tionem impedit,  non  valet;  supposita  autem  necessaria  de- 
liberatione, quam  metus  etiam  gravis  ordinarie  non  impedit^), 
haec  statuenda  sunt: 

a.  Valet  votum  emissum  a.  ex  gravi  metu,  qui  a causa  in- 
terna vel  ab  externa  necessaria  ortus  est,  ideo  valet  votum 
emissum  in  periculo  vitae  sive  ex  infirmitate  sive  ex  naufragio, 
quia  votum  libere  eligitur  ad  imminens  periculum  effugiendum ; 
|3.  ex  gravi  metu,  qui  a causa  externa  libera  et  iusta  ortus  est, 
ut  si  reus  delicti  subiiciendus  sit  poenae,  nisi  determinatum  votum 
emittat;  y.  ex  gravi  metu,  qui  a causa  externa  libera  et  iniusta 
incussus  est,  sed  non  ad  extorquendum  votum ; ideo  tenetur  voto, 
qui  in  metu  mortis,  quam  latrones  minantur,  vovet  peregrina- 
tionem, si  evaserit. 

K Non  valet  votum  emissum  ex  gravi  metu,  qui  a causa 
libera  et  iniusta  incussus  est  ad  extorquendum  votum,  non  solum 
ex  iure  ecclesiastico,  quod  vota  (saltem  sollemnia)  in  hoc  casu 
irrita  declarat^,  sed  etiam  ex  iure  naturae,  non  quidem  ob  de- 
fectum consensus,  sed  quia  Deus  eiusmodi  votum  coactum  non 
acceptat:  Deus  enim  acceptare  non  potest  promissionem,  quae 
per  vim  iniustam  extorquetur,  ne  videatur  approbare  iniuriam 
voventi  illatam®). 

Sunt,  qui  hoc  idem  probabiliter  etiam  ad  metum  levem  extendant; 
et  sane  ratio  in  utroque  casu  eadem  est,  modo  constet  metum  veram 

, q Pari  ratione  votum  in  aestu  passionis  vel  devotionis  emissum 
ordinarie  validum  est,  etsi  voventem  postea  sui  voti  poeniteat,  quia 
eiusmodi  affectus  raro  impedit  necessariam  deliberationem  et  liber- 
tatem. In  his  tamen  adiunctis  adest  ratio  sufficiens  recurrendi  ad 
dispensationem. 

")  C.  Perlatum  1.  De  his,  quae  vi  metus  ve  causa  fiunt  (I.  40). 
ddkaliUnr  irid.  sess.  25.  c.  19.  De  reg.  et  mon. 

Ballerini-Palmieri  II.  n.  609. 

D;5 


De  voto. 


229 


eamque  solam  causam  vovendi  fuisse.  Ideo  non  valet  votum  ingre- 
diendi religionem  a puella  emissum,  eo  quod  parentes  importunis  rno- 
nitionibus  ad  tale  votum  eam  induxerint. 

; I , ..  j i j-  -i  , 

215.  Ex  parte  materiae  ad  valorem  voti  reqidrituTy 
ut  ea  sit  possibilis,  honesta  et  de  bono  meliori.  - 

1.  Voventi  iwssihilis  non  solum  physice,  sed  etiam 
moraliter:  ad  impossibile  enim  nemo  se  obligare  potest, 
lilud  autem  censetur'  moraliter  impossibile,  quod  sine 
magna  difficultate  perfici  nequit. 

Ideo  a.  non  valet  votum  vitandi  omnia  peccata  venialia  etiam 
semideliberata,  cum  hoc  sine  speciali  Dei  .privilegio  sit  impossibile; 
h.  valet  votum  vitandi  omnia  venialia  deliberata  sive  in  genere  sive 
in  determinata  specie,  si  fiat  a persona,  quae  serio  perfectioni  studet; 
in  aliis  autem  propter  moralem  impossibilitatem  hoc  votum  nullum» 
est,  nisi  sit  votum  vitandi  venialia  deliberata  certae  'speciei ; c.  valet 
votum  vitandi  omnia  peccata  mortalia,  quia  hoc  cum  ordinario  Dei 
auxilio  omnibus  possibile  est:  non  expedit  tamen,  ut  fiat  a persona 
fragili.  - ' 

Num  valeat  votum  de  re  partim  possibili  partim  im- 
possibili, ab  intentione  voventis  dependet.  Si  utramque 
partem  ad  modum  unius  promittere  intendit,  ad  nihil 
tenetur,  ubi  totum  implere  non  potest;  quod  si  non  ad 
modum  unius  vovere  intendit,  vel  si  de  intentione  voventis 
non  constat  et  res  ex  intentione  praesumpta  resolvenda  est, 
haec  statui  possunt: 

a.  Si  materia  est  indivisibilis  vel  si  in  parte  possibili 
ratio  voti  non  salvatur,  ad  nihil  tenetur.  Sic  qui  promisit 
peregrinationem  romanam  et  totam  viam  complere  nequit, 
ad  nihil  tenetur. 

b.  Quodsi  materia  est  divisibilis,  valet  pro  ea  parte, 
quae  possibilis  est,  nisi  sit  accessoria;  hinc  qui  vovit 
ieiunium  et  non  potest  abstinere  a carnibus,  tenetur  ad 
ieiunium  quoad  unicam  refectionem. 

Aliud  exemplum  habes  in  voto  peregrinationis  nudis  pedibus  in- 
stituendae vel  peregrinationis  cum  susceptione  sacramentorum.  Qui  in 
priore  voto  praestare  non  potest  accessorium,  tenetur  ad  principale,  ad 
ipsam  nempe  peregrinationem.  In  altero  voto  is,  qui  non  potest  pere- 
grinationem facere  nec  sacramenta  suscipere  tenetur;  quodsi  susceptio 
sacramentorum  esset  principale,  teneretur  domi  sacramenta  suscipere. 

216.  2.  Honesta:  Deus  enim  non  colitur  nisi  actione, 
quae  ipsi  sit  grata  et  accepta;  eiusmodi  autem  non  est, 
nisi  quod  moraliter  bonum  est. 

a.  Votum  de  re  vana  vel  inutili  e.  g.  non  exeundi 
e domo  dextero  primum  pede  invalidum  est.  Pariter  vo- 
tum de  re  indifferenti  e.  g.  non  transeundi  per  determi- 
natam plateam  invalidum  est,  quia  nihil  confert  ad  cultum 
divinum.  Quodsi  res  indifferens  ex  circumstantiis  vel  ex 
fine  moraliter  bona  evadit,  materia  voti  esse  potest. 

h.  Vovere  rem  vanam  vel  indifferentem  peccatum 
veniale  est.  Vovere  rem  leviter  malam  iuxta  alios  veniale, 
iuxta  alios  mortale  peccatum  est.  Vovere  rem  graviter 
peccaminosam  iuxta  omnes  grave  peccatum  est,  quia  Deo 
gravis  iniuria  infertur. 

Argumentum  eorum,  qui  votum  de  re  leviter  mala  grave  pec- 
catum dicunt,  videtur  esse  convincens:  nam  eiusmodi  votum  supponit 
Deo  placere  ab  eoque  acceptari  rem  malam;  atqui  his  continetur  in 
Deum  irreverentia,  quae  non  admittit  parvitatem  materiae,  quia  id 
directe  et  immediate  repugnat  summae  eius  sanctitati. 

Num  valeat  votum  de  re  bona,  sed  ex  fine  voventis  mala. 

a.  Non  valet,  si  finis  malus  est  causa  motiva  et  totalis  voti,  quod 
dupliciter  accidit:  quando  votum  emittitur  ad  impetrandam  a Deo  rem 
illicitam  et  quando  emittitur  in  gratiarum  actionem  pro  re  illicita,  ut 
si  quis  vovet  eleemosynam  ad  obtinendum  faustum  exitum  causae  in- 
iustae,  vel  si  quis  facit  votum,  eo  quod  inimicum  feliciter  occiderit;  nam 
finis  iste  totum  votum  inficit  illudque  malum  reddit  atque  blasphemum. 

b.  Valet  votum,  si  finis  malus  est  causa  impulsiva  et  partialis 
voti,  ut  si  quis  vovet  coram  aliis  magnam  eleemosynam  in  Dei  quidem 
honorem,  sed  etiam  ut  propterea  ab  hominibus  laudetur.  Eiusmodi 
votum  validum  est,  quia  malus  finis  votum  in  se  bonum  accidentaliter 
tantum  comitatur’). 

c.  Pari  modo  valet  votum  factum  sub  condicione  mala,  quae  non 
ponitur  ut  finis  voti;  atque  id  quidem  non  solum  si  condicio  in  se  res 
bona  est,  quae  supponit  actionem  malam,  ut  si  quis  vovet  opus  pium, 
si  ex  duello  incolumis  evaserit  (vitam  servare  bonum  est,  quod  per 
votum  impetrare  intendit),  sed  etiam,  si  condicio  res  mala  est,  ut  si 
quis  vovet  opus  pium,  si  reipsa  inimicum  occidat:  nam  posita  condi- 
cione honestum  est  votum  implere^). 


’)  Ballerini-Palmieri  II.  n.  621. 
S.  Alphonsus  n.  206. 

217.  3.  De  bono  meliori  i.  e.  talis,  quae  non  impediat 
maius  bonum;  ergo  materia  voti  non  solum  in  se  bona, 
sed  etiam  melior  esse  debet,  non  quam  aliud  quodcunque 
bonum,  sed  quam  eius  oppositum:  si  enim  res  promissa 
est  minus  bonum,  vovens  se  obligat  ad  omittendum  maius 
bonum,  ut  faciat  minus;  sed  hoc  non  potest  esse  gratum 
Deo,  qui  desiderat,  ut  homo  semper  faciat  id,  quod  melius 
est‘).  At  non  requiritur,  ut  res  promissa  absolute  sit 
bonum  melius,  sed  sufficit,  ut  relative  ad  personam  vo- 
ventis sit  melior  quam  eius  oppositum. 

a.  Hinc  votum  nubendi  per  se  non  valet,  etiamsi  votum  sit  du- 
cendi piam  et  pauperem  vel  periculo  incontinentiae  expositam,  quia 
pro  vovente  coelibatus  maius  bonum  est;  si  tamen  matrimonium  alicui 
necessarium  est  sive  ad  tollendum  scandalum  sive  propter  pericitlum 
incontinentiae,  pro  ipso  esset  bonum  melius  et  apta  materia  voti. 
Item  si  quis  iam  proposuit  uxorem  ducere,  valet  votum  ducendi  pau- 
perem ad  sublevandam  eius  egestatem. 

b.  Votum  non  vovendi  absolute  emissum  invalidum  est,  quia 
melius  est  vovere  quam  non  vovere ; sed  votum  non  vovendi  nisi  cum 
licentia  confessarii  validum  est,  quia  melius  est  sine  periculo  impru- 
dentiae quam  cum  periculo  imprudentiae  vovere.  Si  quis  tamen  postea 
inconsulto  confessario  voveret,  actus  quidem  vovendi  peccatum,  ipsum 
autem  votum  validum  esset,  nisi  etiam  hoc  statuisset,  ut  futurum  vo- 
tum invalidum  sit^). 

Num  actio  praecepta  possit  esse  materia  voti.  — Nihil 
impedit,  quominus  res  praecepta  possit  esse  materia  voti : 
etenim  ex  parte  materiae  ad  verum  votum  aliud  non  re- 
quiritur, nisi  ut  sit  res  bona,  melius  bonum  non  impediens; 
atqui  res  praecepta  bona  et  eius  opposito  scilicet  eius  omis- 
sione melior  est,  vovens  autem  obligationi  ex  praecepto 
ortae  alteram  ex  religione  addere  potest. 

Articulus  tertius. 

De  obligatione  voti. 

218.  De  ipsa  obligatione.  1.  Omne  votum  voventem 
obligat  ad  illud  implendum,  et  quidem  ex  religione. 


’)  Suarez  1.  2.  c.  7.  n.  2. 

2)  Laymann  1.  4.  tr.  4.  c.  2.  n.  5. 

a.  Obligationem  voti  saepius  inculcat  s.  scriptura: 
Cum  votum  voveris  Domino  Deo  tuo,  non  tardabis  reddere, 
quia  requirit  illud  Dominus  Deus  tuus^).  Si  quid  vovisti 
Deo,  ne  moreris  reddere:  displicet  enim  ei  infidelis  et  stulta 
2)romissio,  . . . multoque  melius  est  non  vovere,  quam  post  votum 
promissa  non  reddere^). 

h.  Ex  promissione  natura  sua  oritur  obligatio  rem 
promissam  praestandi.  Virtus,  qua  quis  obligatur  ad  ser- 
vanda promissa,  fidelitas  est;  fidelitas  autem  Deo  debita 
ad  virtutem  religionis  pertinet. 

a.  Cum  in  omnibus  votis  non  impletis  laedatur  reverentia  et 
fidelitas  Deo  debita,  haec  autem  in  qualibet  materia  eiusdem  rationis 
sit,  laesiones  votorum  omnes  sunt  eiusdem  speciei  moralis.  Quare  ne- 
cesse  non  est,  ut  in  confessione  materia  voti  violati  declaretur. 

|3.  Qui  ergo  votum  laedit,  quo  promittitur  res  aliunde  iam  prae- 
cepta, duo  peccata  committit,  alterum  contra  religionem,  alterum  contra 
praeceptum,  ad  quod  materia  voti  pertinet;  qui  vero  votum  laedit, 
quo  promittitur  res  supererogatoria,  unum  peccatum  committit,  idque 
contra  religionem. 

319.  2.  Obligatio  voti  gravis  vel  levis  est  pro  ratione 
materiae  et  intentione  voventis.  Cum  enim  votum  sit 
veluti  quaedam  lex  privata,  quam  vovens  sibi  imponit, 
obligationis  mensura  ab  intentione  voventis  dependet.  Hinc 
materiam  gravem  sub  gravi  vel  sub  levi,  materiam  autem 
levem  solum  sub  levi  vovere  potest,  cum  materia  levis 
non  sit  capax  gravis  obligationis.  Si  vovens  gravitatem 
obligationis  expresse  non  determinat,  pro  ratione  materiae 
sub  gravi  vel  sub  levi  se  obligare  censetur. 

a.  Ergo  ut  votum  sub  gravi  obliget,  duo  requiruntur;  a.  ut  ma- 
teria sit  gravis ; |3.  ut  vovens  intentionem  habeat  sub  gravi  se  obligandi. 

h.  Pro  gravi  habetur  illa  materia,  quae,  si  lege  ecclesiastica  in- 
iungitur,  sub  gravi  obligat  ut  missa,  ieiunium,  communio,  vel  res 
quaevis,  quae  notabiliter  ad  finem  voti,  qui  est  cultus  Dei,  confert. 

c.  Vota  in  religione  emissa,  quippe  quae  non  a solo  vovente,  sed 
etiam  a voluntate  ecclesiae  dependeant,  non  possunt  pro  arbitrio  vo- 
ventis sub  levi  tantum  emitti;  et  pariter  in  voto  castitatis  sacris  or- 
dinibus adnexo  ecclesia  exigit  intentionem  graviter  se  obligandi. 


Q Deut.  23,  21. 
2)  Eccl.  5,  3.  4. 

Num  plures  materiae  leves  eodem  voto  promissae  coale- 
scant in  materiam  gravem.  — Id  dependet  a voventis  in- 
tentione vel  explicite  facta  vel  ex  communi  aestimatione 
praesumpta.  Si  itaque  plures  materiae  leves  ex  intentione 
voventis  promittuntur  ut  res  singulares.,  non  coalescunt;  si 
autem  promittuntur  ut  aliquod  unum,  quod  maioris  facili- 
tatis causa  in  plures  partes  dividitur,  coalescunt.  Quodsi 
vovens  determinatam  intentionem  non  concepit,  res  ex 
praesumpta  intentione  seu  ex  communi  aestimatione  diiudi- 
canda  est.  Porro  in  votis  personalibus  diversae  materiae 
generatim  potius  ut  res  singulares,  in  votis  realibus  autem 
generatim  per  modum  unius  voveri  censentur,  ideo  illorum 
obligatio  plerumque  affixa  est  diei,  horum  vero  obligatio 
post  omissionem  plerumque  suppleri  debet,  nisi  ex  modo 
vovendi  alia  intentio  supponenda  sit. 

Hinc  si  quis  vovit  dare  quotidie  parvam  eleemosynam,  materia 
coalescit,  et  si  longiore  tempore  eam  omittit,  graviter  peccat  vel  sup- 
plere tenetur,  si  quis  autem  vovet  quotidie  recitare  unum  Pater,  sin- 
gulae omissiones  non  coalescunt,  ideoque  ne  diuturni  quidem  temporis 
omissio  grave  peccatum  est.  — Sed  si  quis  vovet  singulis  annis  per 
totum  mensem  maii  devotioni  maiali  assistere,  assistendam  totius 
mensis  per  modum  unius,  cuius  singulae  omissiones  coalescunt,  vovet; 
econtra  si  quis  vovit  singulis  sabbatis  dare  parvam  eleemosynam  in 
honorem  b.  Virginis,  omissiones  non  coalescunt,  et  si  longo  tempore 
eam  omittit,  non  peccat  graviter,  quia  votum  est  affixum  diei. 

Nota,  Ad  diiudicandam  materiae  parvitatem  in  votis,  quorum 
materia  per  modum  unius  promittitur,  materia  omissa  non  absolute, 
sed  relative  ad  totam  rem  promissam  considerari  debet,  adeo  ut  solum 
tertia  vel  quarta  totius  pars  censeri  debeat  res  notabilis,  quae  sine 
gravi  culpa  omitti  nequeat.  Sic  qui  per  integrum  mensem  maii  de- 
votioni maiali  assistere  promisit,  non  eo  graviter  peccat,  quod  una 
alterave  vice  devotionem  omittit,  quamvis  singulae  devotiones  abso- 
lute consideratae  (si  per  semihoram  durant)  gravem  materiam  con- 
stituant, sed  eo  quod  octo  vel  decem  assistendas  omittit. 

220.  3.  Votum  obligat  solum  voventem:  nemo  enim 
suo  voto  alium  obligare  potest,  quia  nemo  rem  vel  actionem 
alterius  promittere  potest,  ne  maxime  quidem  coniuncti  ut 
filii  vel  subditi.  , ■ 

a.  Filii  non  tenentur  implere  vota  parentum,  quibus  eos  religioni 
consecrarunt,  nisi  ipsi  postea  consenserint;  parentes  autem  vi  voti 
tenentur,  quantum  in  ipsis  est,  curare,  ut  filii  salva  ipsorum  libertate 
adimpleant,  quod  pro  ipsis  promiserant ‘).  Quodsi  parentes  vovent  rem, 
quam  filiis  iniungere  possunt,  ipsi  vi  voti  ad  eam  praecipiendam,  filii 
vero  ex  oboedientia  ad  eam  implendam  tenentur. 

h.  Suhditi  vota  a superioribus  communitatis  emissa  implere 
tenentur,  non  quidem  vi  voti,  nisi  ipsi  consenserint,  sed  vi  praecepti 
ex  motivo  religionis  impositi:  qui  ergo  illud  non  servaret,  peccatum 
contra  religionem  committeret. 

Nuni  posteros  obliget  votum  a communitate  factum.  — Omnes 
concedunt  posteros  non  teneri  servare  vota  maiorum  vi  voti,  cum 
nemo  voto  alieno  ligari  possit;  sed  pariter  omnes  concedunt  posteros 
teneri  servare  vota  a maioribus  facta  e.  g.  ieiunandi  aut  religiose 
feriandi  certo  die,  instituendi  processionem  etc.;  valde  autem  laborant 
in  explicanda  origine  et  qualitate  huius  obligationis.  Dicendum  videtur: 

a.  Si  votum  implendum  est  per  actum  socialem,  ut  quando  agitur 
de  instituenda  processione,  illi,  qui  communitatem  repraesentant,  implere 
tenentur  obligationem  ab  antecessoribus  ex  virtute  religionis  susceptam, 
eo  quod  processionem  instituendam  curant. 

P.  Si  votum  implendum  est  per  actum  singulorum,  ut  quando 
agitur  de  ieiunio,  de  religiosa  feriatione,  singuli  ex  religiosa  oboedientia 
tenentur  implere  opus  a maioribus  promissum.  Eo  ipso  enim,  quod 
superiores  eiusmodi  votum  emittunt  cum  voluntate,  ut  etiam  posteri 
ad  eius  observationem  teneantur,  posteris  iniungunt  praeceptum  ob- 
servandi votum,  dummodo  facultatem  habeant  praecipiendi  materiam 
voti.  lam  si  non  agitur  de  celebrandis  festis,  aliam  rem  e.  g.  ieiu- 
nium,  piam  peregrinationem  non  solum  episcopus  sed  etiam  magistratus 
imponendi  potestatem  habet.  Et  sane  potest  magistratus  ratione  boni 
communis  etiam  eiusmodi  opus  Deo  promittere  et  communitati,  cui 
praeest,  iniungere^).  Quia  vero  opus  ex  motivo  religionis  iniunctum 
est,  ex  eodem  motivo  cummunitas  oboedire  tenetur^). 

Y.  Ex  declaratione  s.  sedis  constat  votum  servandi  aliquod  festum 
solos  voventes  obligare,  non  item  posteros,  ne  tum  quidem,  si  con- 


Pueri  (puellae),  qui  in  tenera  iam  aetate  a parentibus  Deo 
prius  consecrati  monasteriis  ad  educationem  tradebantur  atque  oblati 
vocabantur,  initio  quidem  ad  vitam  monasticam  ex  voto  parentum 
amplectendam  obligati  erant;  postea  vero  (inde  a saeculo  13)  aetatem 
pubertatis  ingressi  statum  monasticum  eligere  vel  ab  eo  sponte  rece- 
dere poterant.  Cf.  Kirchenlexikon^  s.  v.  Oblati. 

Cf.  Suarez  1.  3.  c.  12.  n.  9. 

Cf.  Suarez  1.  4.  c.  9.  n.  5 ss.  Baller ini-Palmieri  II.  n.  634. 
Berardi,  Praxis  confessariorum®  (Faventiae.  Novelli.  1898)  I.  n.  600. 

sensus  et  praeceptum  episcopi  accedat*).  Ut  posteri  ad  hoc  votum 
servandum  teneantur,  requiritur  consensus  summi  pontificis.  Cum  huius 
declarationis  ratio  sit  potestas  per  Urbanum  VIII.  omnibus  adempta 
instituendi  nova  festa^),  haec  declaratio  non  est  extendenda  ad  alia 
vota  a communitate  facta,  ad  quae  observanda  etiam  non  voventes  vi 
praecepti  obligari  possunt. 

b.  Obligatio  servandi  votum  a maioribus  emissum  non  solum  per 
praeceptum  superiorum  sed  etiam  per  consuetudinem  oriri  potest.  At- 
tamen ut  eiusmodi  consuetudo  vim  legis  obtineat  requiritur,  ut  per 
actus  voluntarios  seu  liberos  incipiat,  qui  per  tantum  tempus  obser- 
ventur, quantum  ad  inducendam  consuetudinem  necessarium  est.  Populus 
ergo  sciens  se  ad  hos  actus  non  teneri,  eos  observare  debet,  ut  con- 
suetudo obligatoria  oriri  possit:  si  enim  erronee  putaret,  se  ad  hos 
actus  vi  legis  teneri  et  ideo  eos  observaret,  non  induceretur  consue- 
tudo obligatoria. 

221.  De  obligatione  TOti  condicionati,  disiunctivi 
et  dubii. 

Votum  condicionatum  non  obligat  nisi  impleta  con- 
dicione: condicio  enim  apposita  obligationem  tamdiu  sus- 
pendit, donec  impleta  sit.  Quocirca  ubi  condicio  non  im- 
pletur, nulla  oritur  obligatio  servandi  votum. 

a.  Aliquam  tamen  obligationem  etiam  votum  condicionatum  parit: 
est  namque  verum  votum,  cuius  obligatio  his  continetur : a.  servandi 
voluntatem  verificata  condicione  promissionem  implendi  seu  non  revo- 
candi consensum;  |3.  condicionem  fraudulenter  non  impediendi. 

h.  Qui  condicionem  impedit,  sed  non  fraudulenter  seu  culpabiliter 
non  peccat  nec  tenetur  postea  votum  implere.  Qui  vero  culpabiliter 
e.  g.  vi  vel  dolo  ac  fraude  condicionem  impedivit,  contra  votum  peccat, 
at  voto  ne  hic  quidem  obligatur,  quia  obligatio  servandi  votum  ab  im- 
pleta condicione  dependet. 

c.  Si  condicio  apposita  non  form aliter,  sed  solum  aequivalenter 
impletur,  iuxta  probabilem  sententiam  votum  non  obligat.  Qui  e.  g 
religionem  vovit,  si  soror  nupserit,  non  tenetur  ingredi,  si  mortua 
fuerit,  etsi  ratio  condicionis  fuisset  sustentatio  sororis. 

222.  De  obligatione  voti  disiunctivi  e.  g.  si  convaluero, 
singulis  sabbatis  aut  ieiunabo  aut  eleemosynam  dabo. 

*)  S.  C.  R.  18.  apr.  1643  (n.  834);  19.  nov.  1650  (n.  932); 
23.  iun.  1703  (n.  2113). 

2)  Constitutio  Universa  13.  sept.  1642. 

'a.  Si  quis  disiunctive  vovet  aut  rem  bonam  aut  rem 
malam  vel  vanam  vel  impossibilem,  votum  nullum  est, 
quia  non  potest  aeque  obligari  ad  rem  bonam  et  rem 
malam,  ut  si  quis  vovet:  aut  furabor,  ut  dives  fiam,  aut 
religionem  ingrediar. 

6»  Si  quis  disiunctive  vovet  res  bonas,  votum  est 
validum  atque  ita  intelligendum,  ut  optio  spectet  ad  vo- 
venteni;  pars  vero  semel  electa  praestanda  est,  etsi  post 
electionem  altera  pars  impossibilis  evadat. 

c.  Si  una  pars  impossibilis  evadat  ante  electionem, 
vovens  probabiliter  non  tenetur  ad  alteram  partem,  nisi 
ipsius  culpa  facta  sit  impossibilis:  in  hoc  enim  casu  cen- 
setur eligere  voluisse  alteram  partem,  quae ' adhuc  possi- 
bilis est. 

d.  Si  ipsa  pars  electa  post  electionem  impossibilis 
evadat  sine  culpa  voventis,  hic  ad  nihil  aliud  tenetur. 

223.  De  votis  duhiis.  a.  Qui  positive  dubitat,  utrum 
verum  votum  an  solum  propositum  fecerit,  ad  nihil  te- 
netur. 

In  priore  quaestione  consentit  s.  Alphonsus  (n.  201);  in  posteriore 
vero  docet  (n.  224)  votum  denuo  impleri  debere. 

b.  Qui  positive  dubitat,  num  votum  emissum  imple- 
verit, ex  principiis  probabilismi  pariter  ad  nihil  tenetur. 

224:.  Quis  votum  implere  debeat.  1.  Yoimn.  personale 
ab  ipso  vovente  impleri  debet,  nec  potest  per  alium  valide 
impleri:  voto  enim  personali  vovens  propriam  suam  acti- 
onem promisit;  si  igitur  ipse  vovens  illud  implere  nequit, 
ad  nihil  tenetur. 

2.  Votum  reale  ex  propriis  impleri  debet:  siquidem 
rem  suam  vovens  promisit;  qui  ergo  ex  propriis  illud  im- 
plere nequit,  non  tenetur  curare,  ut  alius  illud  solvat,  sed 
obligatio  cessat.  Semper  tamen  per  alium  impleri  potest  : 
hoc  enim  voto  non  propria  voventis  actio,  sed  aliqua  eius 
res  promittitur,  quam  si  alius  sive  rogatus  sive  sponte  pro 
vovente  solvit,  accedente  eiusdem  consensu  fit  propria 
ipsius  voventis. 

1 - . a.  Qui  voti  immemor  praestat  opus  promissum,  voto  satisfacit: 
quilibet  enim  praesumitur  habere  intentionem  imprimis  satisfaciendi 
suis  obligationibus,  quam  opus  supererogatorium  ex  sola  devotione 
praestandi.  At  non  satisfacit,  si  opus  praestiterit  expressa  intentione 
non  satisfaciendi  voto:  nam  ab  eius  intentione  dependet,  num  obli- 
gatio maneat. 

h.  Ergo  vota  personalia  defuncti  heredes  implere  non  tenentur; 
vota  autem  realia  solvere  tenentur,  non  quidem  vi  voti  ex  religione, 
sed  vi  hereditatis  ex  iustitia  erga  defunctum:  hereditas  enim  cum 
suis  oneribus  ad  heredes  transit;  sed  votum  reale  ipsam  rem  afficit, 
quae  proinde  cum  obligatione,  qua  affecta  est,  ad  heredes  transit. 
Haec  vota  heredes  solvere  debent  ante  legata  etiam  pia,  sed  post  de- 
bita iustitiae,  non  tamen  ultra  vires  hereditatis  i.  e.  si  absque  prae- 
iudicio  partis  legitimae  fieri  potest. 

225.  Quando  votum  implendum  sit.  a.  Si  voto  im- 
plendo nullum  tempus  praefixum  fuit,  impleri  debet,  cum- 
primum  commode  fieri  potest:  votum  enim  est  ad  instar 
debiti,  quod  quampriinum  solvendum  est.  Si  autem  vovens 
certum  tempus  determinavit,  impleri  debet  tempore  praefixo. 
Quod  si  praevidetur  impedimentum,  non  est  obligatio  prae- 
veniendi. 

, , h.  Votum,  quod  tempore  praefixo  impletum  non  fuit, 
cessat,  si  tempus  appositum  est  ad  finiendam  obligationem 
ut  in  voto  ' ieiunandi  sabbato  in  honorem  b.  Virginis.  Si 
autem  tempus  apponitur  ad  urgendam  obligationem,  votum 
non  cessat,  sed  elapso  tempore  quamprimum  impleri  debet. 

Utrum  tempus  ad  urgendam  an  ad  finiendam  obligationem  ad- 
ditum sit,  ab  intentione  voventis  dependet.  Quodsi  de  hac  intentione 
non  constat,  in  votis  personalibus  generatim  tempus  additum  censetur 
ad  finiendam,  in  votis  autem  realibus  potius  ad  urgendam  obliga- 
tionem, nisi  ex  natura  et  fine  voti  aliud  statuendum  sit,  ut  si  quis 
in  gratiarum  actionem  voveat  certo  die  ieiunare  vel  pro  certa  sollem- 
nitate offerre  candelas. 

c.  Voti  dilatio  notabilis  sine  iusta  causa  in  re  gravi 
certe  grave  peccatum  est,  si  res  promissa  per  dilationem 
minuitur  e.  g.  in  voto  ingrediendi  religionem,  quia  vovens 
subtrahit  notabilem  partem  obsequii  promissi.  Quodsi  res 
promissa  per  dilationem  non  ^minuitur  ut  in  voto  piae  pere- 
grinationis, dilatio  etiam  notabilis  et  facta  sine  iusta  causa 

non  videtur  excedere  veniale  peccatum  negligentiae,  quia 
res  promissa  semper  integre  impleri  potest,  nec  religioni 
ex  dilatione  ullum  detrimentum  oritur.  Notabilis  tamen 
dilatio,  quae  scilicet  complures  annos  excedat,  potest  esse 
grave  peccatum  propter  periculum  oblivionis  aut  futurae 
impotentiae  votum  implendi. 

Censet  s.  Alphonsus  (n.  221)  dilationem,  quae  ultra  sex  menses 
extendatur,  relate  ad  ingressum  in  religionem  esse  notabilem : alii  opi- 
nantur dilationem  duorum  vel  trium  annorum  nondum  esse  notabilem ; 
alii  tandem  existimant  id  multum  ab  aetate  voventis  pendere,  ideoque 
iuvenem  sexdecim  annorum  graviter  non  peccare,  si  tres  quatuorve 
annos  ingressum  differat. 

226.  De  interpretatione  Totoriim.  1.  Votum  inter- 
pretandum est  secundum  intentionem  voventis  aut  expres- 
sam aut  rationabiliter  praesumptam : cum  enim  voti  tota 
obligatio  ab  intentione  voventis  dependeat,  votum  non 
obligat  ultra  intentionem  voventis. 

a.  Qui  ergo  vovit  se  per  mensem  quotidie  auditurum  esse  sacrum, 
non  tenetur  diebus  festis  audire  duo,  nisi  hoc  expresse  intenderit,  quia 
intentionem  habuisse  censetur  nullum  diem  sine  missa  transigendi. 

h.  Qui  vovit  dare  calicem  ecclesiae,  quam  putabat  esse  pauperem, 
quam  vero  postea  dignoscit  divitem,  non  tenetur  voto,  si  intentio  prae- 
cipua fuit  subveniendi  ecclesiae  pauperi,  tenetur  autem,  si  eius  mo- 
tivum  primarium  erat  benefaciendi  ecclesiae  et  causa  iml)ulsiva  tantum 
illius  ecclesiae  paupertas. 

c.  Petrus  vovit  se  daturum  per  decem  annos  Paulo  decem  aureos, 
ut  commodius  alat  familiam  suam;  post  annum  moritur  Paulus.  Petrus 
tenetur  adhuc,  si  causa  voti  motiva  fuit  commodior  alimentatio  familiae 
et  causa  impulsi va  levamen  patris;  non  tenetur,  si  motivum  voti  erat 
levamen  patris  ah  incommodo  et  anxietate  in  alenda  familia, 

2.  Ubi  de  expressa  intentione  voventis  non  constat, 
votum  interpretandum  est  secundum  naturam  voti  aut 
secundum  ecclesiae  consuetudinem  aut  secundum  usum 
communem : sic  enim  vovens  se  obligare  voluisse  censetur. 

a.  Qui  ergo  vovit  se  recitaturum  esse  rosarium,  satisfacit  reci- 
tando alternatim.  — Vovens  ieiunium  per  mensem,  non  tenetur  ieiunare 
die  dominica;  vovens  ieiunium  singulis  sabbatis,  non  tenetur  ieiunare, 
si  in  sabbatum  incidat  nativitas  Domini  (nunc  addi  potest:  aut  aliud 
festum  sollemne),  nisi  aliud  expresse  intenderit.  — Qui  vovit  ieiunium 
integrae  hebdomadae,  non  tenetur  ieiunare  eo  die,  quo  adeo  duros 
labores  suscipere  debet,  ut  a ieiunio  ecclesiastico  excusetur. 

h.  Si  quis  immemor  prioris  voti  alterum  emisit,  quod  simul  cum 
primo  servari  non  potest  e.  g.  instituendi  piam  peregrinationem  et 
eodem  tempore  serviendi  aegrotis,  sic  distinguendum:  a.  si  secundum 
manifesto  dignius  est,  tenetur  servare  secundum;  si  aequale  est, 
illi,  qui  concedunt  posse  quemque  votum  suum  mutare  in  aliud  aequale, 
dicunt  ipsum  teneri  ad  servandum  secundum ; qui  vero  hanc  potestatem 
negant,  dicunt  ipsum  teneri  ad  servandum  primum;  y.  si  secundum 
minus  bonum  est  vel  si  dubium  est,  quodnam  melius  sit,  tenetur  ser- 
vare primum’). 

3.  Votum  semper  interpretandum  est  in  benigniorem 
partem:  quaevis  enim  obligatio  est  odiosa;  odiosa  autem 
potius  restringenda  quam  extendenda  sunt. 

Qui  sine  determinata  quantitate  aliquid  promisit  e.  g.  eleemosy- 
nam, satisfacit  dando  quantum  voluerit,  modo  non  sit  tam  parum,  ut 
potius  Deo  illudere  quam  implere  votum  videatur.  — Qui  sine  deter- 
minata qualitate  aliquid  promittit  e.  g.  calicem  ecclesiae,  eam  pro  arbi- 
trio determinare  potest,  modo  ne  sit  inepta. 

4.  In  omni  voto  nonnullae  condiciones  sive  iure  na- 
turae sive  iure  ecclesiastico  includuntur:  si  potero;  salvo 
iure  superioris;  si  res  non  fuerit  notabiliter  mutata;  nisi 
alter  iure  suo  cedat  etc.  Quae  tamen  condiciones  votum 
non  faciunt  condicionatum. 

luxta  hasce  regulas  interpretanda  est  obligatio  eius,  qui  ad  im- 
plendum votum  ingrediendi  religionem  in  monasterium  ingressus,  sed 
ex  eo  iterum  dimissus  est.  Scilicet  si  solum  ingressum  in  determinatum 
monasterium  promittere  intendit,  ad  nihil  amplius  tenetur,  etiamsi  ipse 
dimissionis  suae  causam  dederit.  Quodsi  ingressum  in  religionem  in 
genere  promittere  intendit,  tenetur  mediis  ordinariis  voti  executionem 
curare;  si  ergo  sine  magna  difficultate  reperit  aliud  monasterium,  a 
quo  recipiatur,  illud  ingredi  tenetur;  si  ex  eo  iterum  dimittatur,  aliud 
ingredi  certe  non  tenetur. 


Articulus  quartus. 

De  cessatione  voti. 

Obligatio  voti  quatuor  modis  desinere  potest:  a.  sim- 
plici cessatione  nulla  interveniente  auctoritate ; h.  irrita- 
tione ; c.  dispensatione  et  d,  commutatione  interveniente 
auctoritate  humana. 


b Laymann.  1.  4.  tr.  4.  c.  2.  n.  4. 


240 


De  secundo  decalogi  praecepto. 


§ 1,  De  simplici  cessatione, 

227,  Per  simplicem  cessationem  desinit  obligatio 

voti : 

1.  Si  cessat  illius  finis  principalis  seu  causa  motiva: 
cessante  enim  fine  cessat  ratio  obligationis,  quia  vovens 
noluit  se  obligare  nisi  ad  obtinendum  finem,  qui  ipsum  ad 
vovendum  determinavit.  Ideo  qui  vovit  peregrinationem 
pro  impetranda  sanitate  filii,  non  obligatur  voto  filio  de- 
functo. Sed  non  cessat  votum  cessante  fine  secundario  seu 
causa  impulsiva,  quia  votum  ab  ea  non  dependet.  Sic 
qui  ad  colendum  sanctum  vovit  dare  eleemosynam  Petro^ 
quem  putabat  pauperem,  tenetur  eam  dare  alteri  indigenti. 

2.  Si  materia  physice  vel  moraliter  impossibilis  red- 
ditur, etsi  culpa  voventis. 

Sic  qui  vovit  aedificare  sacellum,  non  tenetur  voto,  si  inopinato 
in  paupertatem  incidit;  et  qui  emisso  voto  eo  die  sumendi  eucharistiam 
de  industria  frangit  ieiunium,  voto  amplius  non  tenetur  ex  generali 
principio : transgressio  voti  non  obligat  ad  compensationem,  sed  solum 
ad  poenitentiam’). 

3.  Si  materia  evadit  illicita,  inutilis,  vel  maius  bonum 
impediens. 

Sic  non  tenetur  voto  qui  promisit  alicui  dare  eleemosynam,  si 
haec  solum  serviat  ad  ebrietatem ; nec  qui  promisit  subvenire  necessi- 
tati, si  haec  postea  cessat;  nec  qui  vovit  eo  die  peregrinationem,  si 
ideo  non  potest  inservire  infectis  morbo,  qui  interim  grassare  incepit. 

4.  Si  circumstantiae  voventis  vel  materiae  notabiliter 
mutabitur,  ita  scilicet  ut,  si  vovens  mutationem  praevi- 
disset, votum  non  fecisset:  votum  enim  non  obligat  ultra 
intentionem  voventis. 

Quoties  ergo  intentio  voventis  in  determinatis  adiunctis  super- 
venientibus praesumi  non  potest,  votum  non  obligat;  obligat  autem, 
si  mutatio  aliquo  modo  praevideri  potuit;  hinc  valet  votum  castitatis, 
etsi  superveniant  vehementes  tentationes : qui  enim  castitatem  vovet, 
omnes  difficultates  contra  eam  insurgentes  superare  promittit.  Pari 
modo  valet  votum  ministrandi  infirmis,  etsi  superveniat  mortis  peri- 
culum ex  morbo  contagioso.  Econtra  qui  post  emissum  votum  pere- 
grinationis romanae  incidit  in  paupertatem,  ut  expensas  viae  ferreae 
solvere  non  possit,  non  tenetur  pedibus  Romam  ire. 


’)  Cf.  Suarez  1.  c.  1.  4.  c.  15.  n.  17  ss. 

§ 2.  De  voti  irritatione. 

228.  Declarationes.  1.  Irritatio  definitur  voti  an- 
nullatio  vel  suspensio  facta  ab  eo,  qui  aut  in  voluntatem 
voventis  aut  in  materiam  voti  potestatem  habet.  Potestas 
irritandi  exercetur  immediate  aut  in  actum  vovendi  aut 
in  materiam  voti. 

Qui  alterius  potestati  subieclus  est,  non  potest  firmum  votum 
emittere.  Eius  votum  validum  quidem  est,  attamen  hanc  tacitam  con- 
dicionem semper  includit:  nisi  superior  contradicat,  ideo  eius  votum 
infirmum  seu  irritabile  dicitur.  Quodsi  superior  votum  postea  reapse 
irritaverit,  eius  obligatio  eo  ipso  cessat. 

2.  Duplex  distinguitur  irritatio,  directa  ‘ et  indirecta. 
Directa  et  proprie  dicta  est  annullatio  voti  facta  ab  eo, 
qui  potestatem  habet  in  voluntatem  voventis;  haec  irritatio 
actum  ipsum  attingit  eumque  ita  solvit,  ut  nunquam  re- 
viviscat. Indirecta  et  improprie  dicta  est  suspensio  voti 
facta  ab  eo,  qui  solum  in  materiam  voti  potestatem  habet; 
haec  irritatio  attingit  rem  promissam,  cuius  oblatio  im- 
peditur; ideo  voti  obligationem  solum  suspendit,  quae 
iterum  reviviscit,  simulae  materia  promissa  irritantis  po- 
testati subtrahitur. 

Ad  voti  irritationem  non  requiritur  potestas  iurisdictionis,  sed 
dominativa.  Potestas  autem  dominativa  duplex  est,  altera  in  personam 
voventis,  qua  voluntas  voventis  ita  alteri  subordinatur,  ut  sine  eius 
consensu  non  possit  ullam  firmam  obligationem  suscipere ; altera  in 
res  et  actiones  voventis,  qua  fit,  ut  res  promissa  potestati  voventis 
subtrahi  et  hac  ratione  non  quidem  votum  annullari,  sed  exeeutio  voti 
impediri  possit'). 

3.  Ad  vota  sive  directe  sive  indirecte  valide  irritanda 
nulla  requiritur  causa:  subditorum  enim  vota  hanc  con- 
dicionem semper  involvunt : nisi  superior  contradixerit. 
Neque  ad  licite  irritanda  vota  per  se  causa  requiritur: 
quilibet  enim  uti  potest  iure  suo;  in  concreto  tamen  irri- 
tatio, quae  sine  ulla  causa  fiat,  veniale  peccatum  erit, 
utpote  actio  otiosa  et  irrationabilis.  Quaevis  autem  causa 
rationabilis  sufficit,  ut  superior  vota  licite  irritare  et  sub- 
ditus irritationem  petere  possit. 

')  Cf.  De  principiis^  n.  10.5. 


Noldin,  De  praeceptis». 

229.  Quis  TOta  directe  irritare  possit.  Qui  pote- 
statem dominativam  in  voluntatem  alterius  habet,  omnia 
huius  vota  directe  irritare  potest. 

Non  quae\ds  potestas  dominativa  ad  vota  directe  irritanda  suf- 
ficit, sed  ea  tantum,  a qua  voluntas  subditi  etiam  in  rebus  spiritua- 
libus ita  dependens  est,  ut  firmiter  et  absolute  se  (Deo)  obligare  non 
possit. 

1.  Praelatus  regularis  (ab  immediato:  priore,  guardiano, 
rectore  usque  ad  supremum)  potest  omnia  vota  privata 
religiosorum  post  professionem  emissa  directe  irritare ; 
idem  valet  de  superiorissis  monialium  respectu  suarum 
subditarum:  nam  per  votum  oboedientiae  religiosus  suam 
voluntatem  plene  subiicit  superiori  suo. 

a.  Potestatem,  qua  gaudet  praelatus  regularis,  habet  etiam  summus 
pontifex,  non  quatenus  suprema  iurisdictione  in  ecclesia  pollet,  sed 
quatenus  est  supremus  omnium  religiosorum  ordinum  praelatus. 

h.  Quaerunt,  utrum  haec  potestas  sit  iuris  naturalis  an  iuris 
ecclesiastici,  et  diverso  modo  respondent.  Dicendum  videtur  professionem 
religiosam  cum  promissione  oboedientiae  esse  iuris  ecclesiastici;  facta 
autem  subtectione  erga  superiorem  per  votum  oboedientiae,  iure  naturae 
oriri  potestatem  irritandi  vota. 

c.  Praelatus  regularis  irritare  potest  omnia  vota  privata  religio- 
sorum post  professionem  sive  sollemnem  sive  simplicem  emissa  etiam 
mere  interna,  immo  etiam  de  re  aliunde  praecepta;  sed  irritari  non 
possunt  vota  substantialia  religionis  et  quae  his  in  quibusdam  ordinibus 
annexa  sunt.  Ex  votis  privatis  solum  excipitur  votum  transeundi  ad 
strictiorem  religionem^),  quod  ne  summus  pontifex  quidem  irritare  potest. 
Dispensare  autem  in  hoc  voto  non  solum  papa,  sed  etiam  praelatus 
regularis  potest. 

d.  Sunt,  qui  negent  praelatum  regularem  irritare  posse  vota 
eorum,  qui  simplicem  tantum  professionem  emiserint.  Duplicis  generis 
sunt  simpliciter  professi:  alii  pertinent  ad  ordinem,  in  quo  fit  pro- 
fessio sollemnis,  sed  ante  professionem  praemittitur  triennium  votorum 
simplicium;  alii  pertinent  ad  institutum,  in  quo  solum  vota  simplicia 
(sive  perpetua  sive  temporanea)  emittuntur.  Qui  putant  vota  eorum, 
qui  non  habent  nisi  professionem  simplicem,  irritari  non  posse,  huius 
videntur  esse  sententiae,  inter  vota  sollemnia  et  simplicia  essentiale 
esse  discrimen  internum;  verum  cum  essentialiter  eadem  sit  oblatio 
Deo  et  praelato  facta  tum  eius,  qui  simplicem,  tum  eius,  qui  sollemnem 
professionem  emittit,  et  irritabilitas  votorum  ab  hac  oblatione  depen- 


C.  Licet  18.  De  regularibus  (III.  31). 

deat,  non  est,  cur  superiori  regulari  negetur  potestas  irritandi  vota 
eorum,  qui  simplicem  professionem  fecerunt. 

e.  Etiam  superiorissis  monialium  concedenda  est  potestas  irri- 
tandi vota  suarum  subditarum:  nam  hinc  quidem  oboedientiam,  a qua 
potestas  irritandi  dependet,  moniales  promittunt  etiam  suis  superiorissis, 
inde  vero  ad  irritationem  nulla  requiritur  iurisdictio^). 

f.  Vota  novitiorum  a praelato  regulari  solum  indirecte  irritari 
possunt,  quia  potestas  directe  irritandi  fundatur  in  professione  reli- 
giosa. Quare  illa  novitiorum  vota  irritari  nequeunt,  quorum  executio 
non  impedit  exercitia  probationis.  Vota  regularium  ante  professionem 
emissa  per  professionem  religiosam  exstinguuntur  vel  potius  in  illam 
commutantur. 

230.  2.  Pater  directe  irritare  potest  omnia  vota  filio- 
rum ante  pubertatem  emissa. 

a.  Haec  potestas  ex  iure  naturae  derivatur:  ratio  enim  naturalis 
postulat,  ut  impuberes  propter  immaturitatem  iudicii  et  inconstantiam 
voluntatis  aliena  voluntate  regantur,  etsi  ad  usum  rationis  iam  per- 
venerint. lam  vero  haec  potestas  lege  positiva  perficitur  quoad  de- 
terminationem temporis,  scilicet  usque  ad  pubertatem,  quod  solo  iure 
ecclesiastico  statutum  est‘^). 

b.  Haec  potestas  inest  p>atri  et  omnibus  quibus  de  iure  competit 
paterna  potestas,  scilicet  tutori  et,  hoc  deficiente,  avo  paterno.  Sunt, 
qui  patre  vel  tutore  absente  vel  non  contradicente  eandem  potestatem 
etiam  matri  recte  tribuant. 

c.  Irritari  possunt  omnia  vota  filiorum  ante  pubertatem  emissa; 
etiam  vota  alias  reservata  et  in  favorem  tertii  promissa  item  vota 
impuberum  de  rebus  post  pubertatem  demum  praestandis ; tandem 
etiam  vota  post  pubertatem  confirmata,  nisi  postea  confirmata  sint 
novo  voto  a priore  voto  independente.  Vota  autem  filiorum  post  pu- 
bertatem emissa  solum  indirecte  irritari  possunt. 

231.  3.  Num  maritus  directe  irritare  possit  vota  uxoris 
post  matrimonium  emissa,  valde  controversum  est;  praefe- 
renda videtur  sententia  eorum,  qui  tenent  maritum  non 
posse  directe  irritare  vota  uxoris  sive  ante  sive  post  matri- 
monium facta. 

Qui  affirmantem  sententiam  tenent,  utuntur  a.  argumento  posi- 
tivo ex  Num.  30,  2 — 17,  ubi  lex  de  irritatione  votorum  habetur;  et 
Eph.  5,  24;  b.  argumento  interno:  valde  conducit  ad  pacem  familiae, 

b Cf.  Ballerini-Palmieri  II.  n.  674. 

2)  Cf.  Puella  2.  c.  20.  q.  2, 

ad  feminarum  impetum  retundendum  et  ad  succurrendum  tenuitati 
iudicii  ipsarum,  si  uxorum  voluntas  plene  et  in  omnibus  a viro  de- 
pendeat*). 

Qui  autem  negantem  sententiam  sequuntur,  dicunt  a.  ^aec  po- 
testas non  oritur  ex  iure  naturae : quae  enim  adversarii  de  tenuitate 
iudicii  et  de  levitate  indolis  feminilis  exaggerant,  non  ostendunt  tam, 
perfectam  uxoris  subieclionem  necessariam  esse,  cum  in  filia  pubere 
necessaria  non  sit.  h.  Non  oritur  ex  iure  positivo:  nam  textus  citati 
s.  scripturae  aliam  explicationem  habent:  textus  quidem  veteris  testa- 
menti de  lege  speciali  iam  diu  abrogata  intelligendi  sunt ; textus  vero 
novi  testamenti  de  subiectione  in  omnibus,  quae  ad  rectam  domus 
gubernationem  pertinent ’*).  c.  Subiectio  uxoris  erga  maritum  oritur 
ex  contractu  matrimoniali,  quocirca  non  se  extendit  ultra  iura  matri- 
monii, quibus  mulier  viro  subiecta  est  in  usu  matrimonii,  in  vitae 
societate,  in  educatione  prolis  et  in  gubernatione  familiae. 

232.  Quis  vota  indirecte  irritare  possit.  Omnis 
superior,  qui  potestatem  habet  in  materiam  voti,  potest 
indirecte  irritare  illa  subditorum  suorum  vota,  quae  ipsius 
iura  laedunt:  iure  enim  naturae  non  potest  fieri  promissio, 
quae  cedat  in  damnum  et  praeiudiciurn  alterius.  Et  vota 
quidem  a superiore  etiam  tum  irritari  possunt,  si  ipse 
licentiam  vovendi  dedit  aut  votum  approbavit,  modo  iure 
suo  cedere  expresse  non  intenderit.  Ideo 

1.  Maritus  potest  irritare  illa  vota  uxoris,  etsi  ante 
matrimonium  facta,  quae  laedunt  iura  sua  in  corpus  uxoris, 
in  cohabitationem,  in  gubernationem  familiae,  in  admini- 
strationem  bonorum  e.  g.  votum  continentiae  sive  perpe- 
tuae sive  temporalis,  votum  largae  eleemosynae  etc.  non 
autem  vota,  quae  non  vergunt  in  eius  praeiudiciurn  ut 
votum  moderatae  orationis. 

Uxor  potest  irritare  illa  vota  mariti,  quae  laedunt  sua  iura  ut 
votum  continentiae,  votum  seorsim  dormiendi  etc. 

2.  Dominus  (domina)  irritare  potest  vota  tum  realia 
tum  personalia  famulorum,  quae  in  ipsius  praeiudiciurn 
vergunt  ut  votum  longioris  peregrinationis  vel  ieiunii, 
quo  famuli  fiunt  inepti  ad  debita  obsequia  dominis  prae- 
standa. 


D Summa  II.  II.  q.  88.  a.  8.  ad  3, 
“)  Gf.  Kirchherg  1.  c.  n.  123  ss. 

3.  Pater  irritare  potest  illa  vota  filiorum  puberum 
nondum  exemptorum,  quae  impediunt  liberam  administra- 
tionem  familiae  vel  oboedientiam  patri  debitam  ut  votum 
longinquae  peregrinationis. 

4.  Praelatus  regularis  irritare  potest  vota  novitiorum, 
quae  im.pediunt  exercitia  probationis  aut  iura  ordinis  lae- 
dunt. Idem  dicendum  est  de  superiore  collegii^  qui  irri- 
tare potest  vota  alumnorum  suorum,  quae  - obstant  iuri 
exigendi  ab  eis  oboedientiam^). 

5.  Summus  pontifex  irritare  potest  vota  omnium  fide- 
lium et  episcopus  vota  subditorum  suorum,  quae  ipsorum 
iuribus  praeiudicant. 

§ 3,  De  voti  dispensatione, 

283.  Declarationes.  Dispensatio  est  obligationis  voti 
remissio  nomine  Dei  facta.  Dispensatio  immediate  attingit 
effectum  voti  seu  obligationem. 

a.  Vi  voti  homo  contraxit  obligationem  coram  Deo,  a qua  solvi 
non  potest  nisi  ab  eo,  qui  potestatem  ad  id  a Deo  accepit;  iam  eccle- 
siam habere  potestatem  dispensandi  in  votis  deducitur  ex  generali 
concessione  solvendi  omnia  vincula:  quaecunque  solveritis^) ; ergo  etiam 
vinculum  legis  divinae  seu  naturalis,  cuius  tamen  exsistentia  a volun- 
tate humana  dependet,  ut  in  votis  et  iuramentis*).  Ipsa  ecclesia  hac 
potestate  semper  est  usa. 

h.  Dispensatio  ab  irritatione  differt:  a.  quia  ad  dispensationem 
requiritur  potestas  iurisdictionis,  ad  irritationem  sufficit  potestas  do- 
minativa;  (3.  quia  dispensatio  fit  nomine  Dei,  irritatio  autem  fit  no- 
mine proprio  irritantis;  y.  quia  ad  validam  dispensationem  iusta  causa 
requiritur,  non  item  ad  irritationem ; b.  quia  irritatio  fieri  potest  etiam 
invito  vovente,  dispensatio  autem  invito  vovente  nulla  est,  quia  ipse 
sibi  obligationem  imposuit;  e.  quia  dispensatio  immediate  attingit 
effectum  voti,  irritatio  aut  actum  vovendi  aut  materiam  voti. 

234.  Requisita  ad  dispensandum.  1.  Ad  valide  dis- 
pensandum in  votis  requiritur  iusta  causa : dispensans  enim 
non  agit  nomine  proprio,  sed  nomine  Dei,  qui  nori  cen- 

q Ballerini-Palmieri  II.  n.  686. 

q Matth.  18,  18. 

q Cf.  De  principiis^  n.  181. 

setur  dedisse  potestatem  dispensandi  sine  legitima  causa; 
qui  ergo  sine  causa  dispensat,  nihil  efficit. 

a.  Qui  dubitat,  num  causa  dispensandi  adsit,  dispensare  nequit; 
qui  dubitat,  num  causa  dispensandi  sufficiat,  valide  et  licite  dispensat. 

b.  Si  quis  bona  fide  dispensat  putans  adesse  causam  dispensandi, 
et  postea  cognoscit  nullam  adfuisse,  invalida  est  dispensatio;  si  quis 
bona  fide  dispensat  putans  causam  dispensandi  sufficere  et  postea  co- 
gnoscit eam  sufficientem  non  fuisse,  valida  est  dispensatio. 

c.  Ex  usu,  quem  servat  ecclesia,  dispensationi  aliqua  commutatio 
adiungi  solet,  quod  quidem  ordinarie  faciendum  est,  quando  agitur  de 
relaxando  voto  cum  plena  deliberatione  emisso,  maxime  vero  quando 
causa  dispensandi  non  videtur  esse  sufficiens. 

235.  2.  Ad  valide  et  licite  dispensandum  requiritur 
et  sufficit  causa  mediocriter  gravis,  quae  tamen  eo  gravior 
esse  debet,  quo  excellentius  est  votum. 

Causae  iustae  dispensandi  ex  s.  Alphonso  sunt  sequentes: 

a.  Bonum  ecclesiae  vel  commune  reipublicae  vel  familiae  vel  pro- 
fectus voventis. 

b.  Periculum  transgressionis  ob  indispositionem  particularem  vo- 
ventis vel  ob  communem  fragilitatem  hominum. 

c.  Magna  difficultas  in  exsecutione,  tum  si  praevisa  tum  si  non 
praevisa  fuit. 

d.  Si  vovens  vexatur  magnis  scrupulis. 

e.  Si  votum  temere  emissum  fuerit,  scilicet  cum  nimia  facilitate 
vel  absque  matura  deliberatione.  Ob  hanc  rationem  in  votis  impuberum 
sine  alia  causa  absolute  sine  commutatione  dispensari  potest. 

f.  Si  votum  emissum  fuerit  ob  metum  sive  a causa  externa  sive 
a causa  interna  ortum : in  hoc  casu  enim  vota  immature  fieri  solent, 

deoque  sine  commutatione  in  eis  dispensari  potest*). 

236.  Num  votum  factum  in  utilitatem  tertii  dispensari 
possit. 

a.  Si  promissio  gratuita  in  favorem  tertii  etiam  de- 
terminati facta  nondum  acceptata  fuit,  certe  dispensari 
potest:  nam  promittens  solum  ratione  voti  tenetur  dare 
rem  promissam;  a voto  autem  dispensari  potest. 

Ex  his  patet  dispensari  posse  in  votis  in  levamen  defunctorum 
factis,  cum  promissio  a solo  Deo  acceptata  sit. 

h.  Si  promissio  ab  altero  acceptata  fuit,  dispensari 
nion  potest:  in  hoc  enim  casu  vovens  non  solum  erga 


*)  S.  Alphonsus  n.  252  ss. 

Deum  vi  voti,  sed  etiam  vi  promissionis  erga  hominem 
obligatur,  qui  acceptando  promissionem  ius  acquisivit  in 
rem  promissam;  hoc  autem  ius  sine  acceptantis  consensu 
remitti  nequit. 

a.  Si  tamen  votum  in  hoc  casu  factum  est  principaliter  in  ho- 
norem Dei  et  solum  secundario  in  favorem  tertii,  probabiliter  dispen- 
sari potest  etiam  sine  huius  consensu,  dummodo  de  promissione  gra- 
tuita agatur:  nam  cum  remissione  voti  probabiliter  cadit  etiam  ius 
hominis,  cum  accessorium  sequatur  principale.  Attamen  dispensari 
non  potest,  si  promissio  homini  facta  est  principale  et  votum  secun- 
darium vel  si  utrumque  aeque  principaliter  se  habet. 

P,  Quodsi  promissio  non  est  gratuita,  sed  onerosa  et  mutua,  ut 
contingit  in  voto  et  iuramento  perseverantiae,  quod  in  aliquibus  con- 
gregationibus emittitur,  dispensari  non  potest  sine  consensu  congre- 
gationis, etsi  votum  principaliter  in  honorem  Dei  fiat:  votum  enim 
sequitur  naturam  contractus,  cui  adnexum  est;  contractus  autem  sine 
mutuo  consensu  solvi  non  potest. 

237.  Quis  dispensare  possit.  Potestatem  ordinariam 
dispensandi  habent  soli  superiores  ecclesiastici,  qui  iuris- 
dictionem  spiritualem  in  foro  externo  habent;  alii  dispen- 
sare non  possunt  nisi  potestate  delegata  ab  iis,  qui  or- 
dinariam habent.  Potestate  igitur  ordinaria  dispensare 
potest : 

1.  Summus  pontifex  in  omnibus  votis  omnium  fidelium. 
Dispensare  igitur  potest:  a.  non  solum  in  sollemni  voto 
castitatis,  quod  ordini  sacro  adnexum  est  sed  h.  etiam  in 
sollemni  professione  religiosa;  et  de  facto  in  utroque  casu 
iam  saepius  dispensavit. 

De  praxi  ecclesiae  dispensandi  in  votis  sollemnibus  haec  no- 
tanda sunt. 

a.  Quoad  votum  sollemne  castitatis:  ct  suhdiaconi  et  diaconi  inter- 
veniente causa  boni  communis  ecclesiae  vel  regni  saepius  dispensati 
sunt  ad  ineundum  matrimonium,  ea  tamen  condicione,  ut  ab  omni 
exercitio  ordinis  abstineant ; i3.  nullum  autem  exstat  exemplum  dispen- 
sationis (publice)  concessae  sacerdoti  ad  contrahendum  matrimonium 
sed  complura  sunt  exempla  dispensationis  concessae  sacerdotibus  ad 
convalidandum  matrimonium  invalide  contractum,  omni  tamen  ordinum 
exercitio  sublato.  Sic  dispensati  sunt  tum  sacerdotes,  qui  tempore 
schismatis  anglicani,  tum  sacerdotes,  qui  tempore  revolutionis  galli- 
canae  matrimonium  attentaverant. 

h.  Quod  vota  religiosa  attinet,  a voto  paupertatis  et  oboedientiae 
quidem  plene  dispensatum  est,  at  nullum  exstat  exemplum  plenae  dis- 
pensationis a voto  castitatis.  Dispensatio  enim  vel  ita  restringitur, 
ut  dispensatus  ad  alium  ordinem,  in  quo  solum  emittitur  votum  ca- 
stitatis coniugalis,  transire  et  unum  tantum  matrimonium  inire  possit, 
vel  ita  ut  in  saeculum  redire  possit,  sed  unum  tantum  matrimonium 
inire  et  castitatem  coniugalem  ex  voto  servare  teneatur 

2.  Episcopi  et  ahhates  habentes  iurisdictionem  episco- 
palem in  omnibus  votis  suorum  subditorum,  exceptis  votis 
summo  pontifici  reservatis. 

a.  Potestatem  in  votis  dispensandi  vi  muneris  habent,  quod 
munus  quidem  exigit,  ut  dispensare  possint  in  iis,  quae  frequenter 
occurrunt.  Eam  habent  etiam  legati,  nuntii  apostolici  in  provincia  sua, 
vicarii  capitula, res  sede  vacante.  Archiepiscopi  subditos  suffra ganeorum 
suorum  in  votis  dispensare  non  possunt,  ne  tum  quidem,  quando  dioe- 
cesim  aliquam  visitant. 

h.  Parochi  ob  defectum  iurisdictionis  in  foro  externo  carent  facul- 
tate dispensandi  in  votis,  neque  ex  consuetudine  eam  habent,  sicut  eam 
habent  quoad  festa  et  ieiunia. 

3.  Superior  regularis  in  votis  non  reservatis  suorum 
subditorum,  si  exemptus  est;  superior  autem  regularis  non 
exemptus  dispensare  nequit,  quia  non  exemptorum  praelatus 
proprie  est  episcopus. 

In  votis  non  reservatis  novitiorum  sive  in  saeculo  sive  in  novi- 
tiatu  factis  dispensare  potest  tum  proprius  eorum  episcopus  tum  su- 
perior regularis.  Ille  quidem,  quia  novitii  ante  professionem  nondum 
sunt  a iurisdictione  episcopali  prorsus  exempti;  hic  vero,  quia  iuris- 
dictione  in  illos  pollet. 

4.  Confessarii  regulares  potestate  delegata  ex  speciali 
privilegio  dispensare  possunt  in  votis  non  reservatis  fide- 
lium sive  intra  sive  extra  confessionem,  sive  ordinarii 
voventium  confessarii  sunt  sive  non  sunt. 

a.  Omnes  concedunt  confessarios  regulares  posse  fidelium  vota 
dispensando  commutare;  plerique  eis  tribuunt  etiam  potestatem  sim- 
pliciter dispensandi  ex  privilegio  a Iulio  II.  canonicis  regularibus 
ss.  Salvatoris  et  a Leone  X.  eremitis  camaldulensibus  concesso,  quod 
per  communicationem  privilegiorum  transiit  etiam  ad  alios  confessa- 
rios regulares.  Privilegium  in  eo  est,  quod  confessarii  regulares  dis- 


b Cf.  Scavini,  Theologia  moralis  universa'^  (Mediolani.  Oliva 
1890)  II.  n.  224.  Archiv  fur  k.  Kirchenrecht  1889.  I.  S.  329  ff. 

pensare  possint  cum  quibusvis  fidelibus  in  omnibus  votis,  in  quibus 
episcopi  potestate  ordinaria  dispensare  possunt  cum  suis  subditis'). 

h.  Quilibet  confessarius  (habens  privilegium  dispensandi  in  votis 
eademque  commutandi  id  facere  potest  etiam  extra  confessionem,  nisi 
in  documento  delegationis  potestas  ad  forum  poenitentiae  restringatur, 
quia  haec  potestas  per  se  ad  forum  externum  pertinet  nec  ullibi  gene 
ratim  praescribitur,  ut  dispensatio  in  confessione  fiat. 

238.  De  TOtis  reserratis.  1.  Vota  summo  pontifici 
reservata  praeter  professionem  religiosam  et  votum  casti- 
tatis clericalis  sunt  haec  quinque: 

a.  votum  castitatis  perfectae  et  perpetuae; 

h.  votum  ingrediendi  religionem  ab  ecclesia  appro- 
batam ; 

Hoc  votum  dupliciter  fieri  potest,  aut  simpliciter  ingrediendi  re- 
ligionem aut  insuper  in  ea  profitendi  seu  perseverandi.  Cum  tamen 
ingressus  in  religionem  ad  subeundam  probationem  novitialus  per  se 
tendat  ad  professionem,  qui  explicite  vovet  ingressum,  implicite  vovet 
etiam  professionem  et  perseverantiam.  lam  vero  votum  papae  reser- 
vatum est  votum  ingrediendi  religionem,  sive  hoc  voto  promitiitur 
ingressus  in  religionem  in  genere,  sive  ingressus  in  determinatum  or- 
dinem vel  in  determinatum  monasterium. 

c.  votum  peregrinationis  romanae  ad  limina  aposto- 
lorum ; 

d.  votum  peregrinationis  hierosolymitanae  ad  sepulchrum 
Domini ; 

e.  votum  peregrinationis  compostellanae  ad  reliquias 
s.  lacobi. 

Ideo  in  generali  facultate  dispensandi  in  omnibus  votis 
haec  reservata  non  comprehenduntur,  nisi  eorum  expressa 
mentio  fiat. 

a.  Ex  recenti  iure  romano  pontifici  reservata  sunt  etiam  vota 
religiosa  simplicia  ante  professionem  sollemnem  emissa^),  et  quae  in 
recentioribus  congregationibus  a sede  apostolica  approbatis  emittuntur, 
sive  haec  vota  perpetua  sunt  sive  temporanea.  Vota  enim  in  religione 

')  Gf.  Piat,  Praelectiones  iuris  regularis  (Tornaci  Gasterman. 
1890)  II.  p.  504. 

S.  C.  Ep.  et  Reg.  12.  ian.  1858,  quae  simul  declaravit  haec 
vota  simplicia  solvi  in  actu  dimissionis,  ita  ut  data  dimissione  pro- 
fessi ab  omni  horum  votorum  vinculo  et  obligatione  eo  ipso  liberi  fiant. 

emissa  habent  rationem  contractus  onerosi,  ex  quo  oritur  ius  quae> 
situm  tertio,  quod  solum  a summo  pontifice  auferri  potest. 

P.  In  corpore  iuris  reservatio  horum  quinque  votorum  non  sta- 
tuitur, sed  supponitur ; quare  usu  et  consuetudine  inducta  esse  videtur^. 

2.  Cum  reservatio  utpote  odiosa  strictae  sit  interpre- 
tationis. 

a.  Reservatum  non  est  votum  non  nubendi,  votum 
virginitatis,  votum  non  peccandi  contra  castitatem,  votum 
castitatis  coniugalis,  votum  castitatis  temporaneae  etsi 
perfectae,  votum  suscipiendi  sacros  ordines,  quia  non  est 
votum  castitatis,  sed  votum  assumendi  statum,  cui  anne- 
xum est  votum  castitatis ; pariter  reservatum  non  est  votum 
ingrediendi  institutum,  in  quo  solum  vota  simplicia  emit- 
tuntur. 

h.  Ipsa  haec  quinque  vota  reservata  non  sunt,  si  non 
sunt  perfecta  i.  e.  sub  gravi  obligantia,  si  non  sunt  per- 
fecte libera  (sine  omni  metu  etiam  levi  emissa),  absoluta 
i.  e.  nec  condicionata  (ingrediar  religionem,  si  incolumis 
evasero)  nec  disiunctiva  de  materia  reservata  et  non  re- 
servata (aut  ieiunii  aut  religionis)  et  certa. 

c.  Reservata  sunt  solum  quoad  substantiam^  non  item 
quoad  circumstantias;  sic  qui  vovit  ingredi  religionem 
strictiorem,  ab  episcopo  vel  alio  privilegium  habente  dis- 
pensari potest,  ut  mitiorem  ingrediatur. 

339.  Dispensatio  in  votis  reservatis.  Episcopi 
tamen  dispensare  possunt  in  votis  reservatis  urgente  necessi- 
tate, quando  nimirum  in  mora  est  periculum  gravis  damni 
sive  spiritualis  sive  temporalis  et  summus  pontifex  statim 
adiri  nequit. 

a.  Si  episcopus  dispensavit  in  voto  reservato  dubio,  quod  postea 
a vovente  cognoscitur  fuisse  certum,  non  est  necessaria  nova  dispen- 
satio pontificia:  cum  enim  votum  dubium  non  sit  reservatum,  illud 
ab  episcopo  iam  est  solutum. 

b.  Utrum  episcopi  urgente  necessitate  potestate  ordinaria  an  ex 
praesumpta  licentia  dispensent,  certo  quidem  non  constat,  sed  cum  pro- 
babile sit,  id  fieri  potestate  ordinaria,  potestas  dispensandi  in  votis 


*)  C.  Etsi  dominici  5.  De  poenit.  et  remiss.  Extrav.  com.  (V.  fi)- 


De  voto. 


251 


reservatis  urgente  necessitate  probabiliter  etiam  confessariis  regularibus 
convenit,  quippe  qui  in  illis  votis  dispensare  possint,  in  quibus  epi- 
scopi potestate  ordinaria  dispensant^). 

c.  Potestas  dispensandi  in  votis  reservatis  ea  solum  condicione 
a summo  pontifice  concedi  solet,  ut  votum  in  alia  opera  poenitentiae 
commutetur.  lam  vero  haec  opera  a dispensante  iniuncta  rationem 
et  obligationem  voti  habent,  non  tamen  reservati,  quae  auferri  pos- 
sunt a quolibet  confessario  habente  potestatem  dispensandi  in  votis. 

d.  Num  iur amentum  castitatis  vel  religionis  reservatum  sit  sicut 
votum.  — Non  est  reservatum,  si  iurans  solo  iuramento  se  obligare 
intendit:  obligatio  enim  iuramenti  non  est  reservata;  si  autem  iurans 
duplici  vinculo  et  iuramenti  et  voti  se  obligare  intendit  i.  e.  si  votum 
emittere  voluit  et  votum  iuramento  confirmare,  votum  profecto  reser- 
vatum est,  non  autem  iuramentum.  Haec  formula  spondeo,  voveo  et 
iuro  ex  communi  hominum  acceptione  solum  iuramentum  continet.# 

% 4»  De  voti  commutatione. 

240,  Declarationes.  1.  Commutatio  est  substitutio 
alterius  operis  loco  eius,  quod  promissum  erat,  cum  eadem 
obligatione. 

Dispensatio  a commutatione  eo  differt,  quod  dispensatione  obli- 
gatio voti  tollitur,  commutatione  autem  in  aliam  materiam  transfertur. 

2.  Haec  commutatio  fieri  potest  in  opus  melius,  in 
aequale  et  in  minus;  deinde  fieri  potest  auctoritate  jpropria 
aut  ecclesiastica. 

Opus  melius  illud  dicitur,  quod  hic  et  nunc  omnibus  consideratis 
Deo  gratius  est;  Deo  autem  gratius  illud  censetur,  quod  pro  loco,  tem- 
pore et  dispositione  voventis  magis  congruit  eius  saluti.  Sic  qui  pro- 
misit dare  eleemosynam  determinato  pauperi,  potest  eam  dare  alteri 
magis  egeno,  modo  ille  promissionem  non  acceptaverit. 

241.  Quis  Tota  commutare  possit.  1.  In  opus  evidenter 
melius  commutatio  fieri  potest  etiam  propria  voventis  auc- 
toritate: quod  enim  omnibus  consideratis  melius  est,  id 
Deo  etiam  gratius  est  et  sine  dubio  ab  eo  acceptatur. 
Excipienda  autem  sunt:  a.  vota  reservata,  quae  commutari 
nequeunt  nisi  in  statum  religiosum;  h.  votum  transeundi 

q Cf.  s.  Alphonsus  1.  3.  n.  258;  econtra  Kirchherg  1.  c.  n.  151. 
Quid  possint  confessarii  regulares  quoad  coniugatos,  qui  votum  perpe- 
tuae castitatis  emiserunt,  vide  De  sexto  praecepto  etc.^^  n.  101. 

ad  arctiorem  religionem,  quod  ob  prohibitionem  ecclesiae 
propria  auctoritate  commutari  nequit^);  c.  vota  facta  in 
utilitatem  tertii  et  ab  eo  acceptata,  quae  sine  eius  con- 
sensu commutari  non  possunt. 

2.  In  opus  evidenter  aequale  votum  probabiliter  etiam 
propria  auctoritate  commutari  potest;  sed  propter  magnam 
difficultatem  substituendi  opus  vere  aequale  suaderi  debet, 
ne  commutatio  fiat  propria  auctoritate,  nisi  opus,  quod 
substituitur,  probabiliter  saltem  melius  sit. 

Qui  affirmant,  hoc  argumento  utuntur:  cum  materia  subrogata 
aequalis  sit,  Deo  aeque  grata  et  accepta  est,  augetur  vero  voventis 
utilitas,  qui  libentius  et  ferventius  hanc  novam  materiam  praestabit. 
Qiii  negant,  ita  arguunt:  materia  in  se  spectata  est  quidem  aequalis 
ac  subrogata,  at  vero  facta  semel  promissione  Deo  gratius  est,  si  vovens 
rem,  ad  quam  se  obligavit,  etiam  praestet,  quam  si  aliam  substituat. 

3.  In  opus  vero  minus  commutatio  propria  auctoritate 
certo  fieri  non  potest:  ad  hoc  enim  aliqua  dispensatio  re- 
quiritur, quae  absque  auctoritate  ecclesiastica  fieri  nequit. 

242.  Condiciones  requisitae.  1.  Ad  vota  valide 
commutanda  requiritur  legitima  potestas  et  iusta  causa. 

a.  Qui  potestatem  sive  ordinariam  sive  delegatam 
habet  in  votis  dispensandi,  ea  commutare  potest  etiam  in 
opus  minus:  cui  enim  licet  plus,  licet  etiam  minus.  Qui 
solam  potestatem  commutandi  habet,  non  potest  vota  com- 
mutare nisi  in  opus  moraliter  aequale  seu  paulo  minus 
bonum:  in  commutatione  enim,  quae  fit  in  opus  minus, 
aliquid  dispensationis  continetur^). 

Opus  perpetuum  in  aequivalens  temporale,  opus  personale  in  reale 
et  vicissim  commutari  potest.  In  opera  autem  praecepta  commutatio 
fieri  nequit. 

h.  Votum  in  melius  commutari  potest  etiam  sine  causa: 
in  aequale  saltem  licite  solum  ex  aliqua  causa,  sed  sufficit 
levis  (e.  g.  maior  devotio  voventis,  minus  periculum  trans- 

q c.  Licet  18.  de  regular.  (III.  31). 

2)  S.  Poenitent.  1.  nov.  1899.  Distingui  debet  inter  facultatem 
simpliciter  commutandi  vota,  facultatem  commutandi  vota  dispensando, 
et  facultatem  dispensandi  commutando. 

gressionis) ; in  minus  autem  valide  commutari  potest  solum 
ex  graviore  causa,  quae  tamen  non  debet  esse  tanta,  quanta 
requiritur  ad  dispensationem. 

2.  Facta  commutatione  voventi  semper  licitum  est  ad 
primum  opus  redire,  sive  commutatio  facta  est  propria  sive 
aliena  auctoritate,  sive  in  opus  minus  vel  aequale  vel  etiam 
melius:  commutatio  enim  est  favor,  quo  uti  vovens  non 
tenetur.  Et  si  pluries  facta  sit  commutatio  in  diversa 
opera,  potest  vovens  unumquodque  eorum  eligere. 

3.  Si  opus,  in  quod  votum  commutatum  fuit,  impos- 
sibile fit:  a.  ad  primum  opus  redire  non  tenetur,  quando 
commutatio  facta  est  auctoritate  ecclesiastica,  etsi  culpa 
voventis  opus  factum  sit  impossibile:  per  commutationem 
enim  prior  obligatio  penitus  exstinguitur^  ita  ut  non  am- 
plius reviviscat;  h.  ad  primum  opus  redire  debet,  si  com- 
mutatio facta  est  propria  auctoritate,  quia  in  hoc  casu 
obligatio  non  exstinguitur  ante  impletionem  operis  sub- 
stiLuli. 


Quaestio  quarta. 

De  iuramento^). 

Articulus  primus. 

De  ipso  iuramento  eiusque  liceitate, 

243.  Definitio,  luramentum,  quod  etiam  sacramentum 
appellatur,  definiri  solet:  invocatio  divini  nominis  in  testi- 
monium veritatis. 

b S.  Thomas  II.  II.  q.  89.  S.  Alphonsus  1.  3.  n.  133 — 193.  Suarez, 
De  religione  tract.  5.  Dicastillo,  De  iuramento.  Sporer-Bierbaum, 
Theologia  moral.  decalog.  (Paderbornae.  Typographia  bonifac.  1897) 
tract.  3.  n.  7 — 172.  Fr.  Gopfert,  Der  Eid  (Mainz.  Kirchheim  1883) 
Bouquillon,  De  virtute  religionis.  (Brugis.  Beyaert.  1880)  pars  III. 
Ballerini-Palmieri,  Opus  theolog.  morale^  II  n.  532—601. 

a.  Invocatio  est  petitio,  qua  Deus  rogatur,  ut  infallibili  suo  testi- 
monio velit,  quando  ei  placuerit,  in  hac  vel  in  altera  vita,  manifestare 
veritatem  eius,  quod  asseritur  aut  promittitur.  Finis  iuramenti  est 
confirmatio  veritatis  testimonio,  quod  exsistit,  firmissimo  i.  e.  infallibili, 
atque  ideo  controversiae  terminatio^).  Invocatio  potest  esse  expressa 
vel  tacita,  nempe  per  mera  signa  externa,  ut  sunt  tactus  crucis  vel 
evangelii  aut  elevatio  digitorum  in  signum  iuramenti  facta.  Ditnni 
nominis:  iuramentum  enim  solum  per  Deum  fieri  potest:  nam  intro- 
ductum fuit  ad  confirmandam  veritatem  testimonio  omni  exceptione 
maiore  seu  infallibili;  atqui  solius  Dei  testimonium  infallibile  est. 

h.  Iuramentum  supponit  fidem  de  exsistentia  Dei  et  timorem  Dei; 
quare  iuramenta  illorum,  qui  agnoscunt  Deum  omniscium  et  infalli- 
bilem ut  iudaeorum,  deistarum  etc.  vera  sunt  iuramenta ; illorum  autem 
iuramenta,  qui  verum  Deum  non  agnoscunt  ut  pantheistae,  atheistae, 
materialistae  etc.,  nullum  habent  valorem;  gentilium  tandem  iura- 
menta, qui  per  deos  falsos  iurant,  nulla  sunt,  per  accidens  tamen  ex 
conscientia  erronea  obligari  possunt. 

c.  Iuramentum  statim  ac  prolatum  est,  effectum  suum  producit, 
scilicet  audientes,  circa  veritatem  eius,  quod  affirmatur  aut  promittitur, 
confirmat.  Ita  enim  ratiocinantur:  si  verum  non  esset,  iurans,  qui 
supponitur  Deum  timere,  non  auderet  suae  assertionis  testem  invocare 
Deum,  qui  statim  manifestare  potest  aut  certe  manifestabit  in  altera 
vita,  num  verum  sit,  quod  affirmatur  aut  promittitur. 

Nota.  Ex  peculiari  iuramenti  fine  atque  ex  summa  eius  sancti- 
tate haec  inferenda  sunt:  a.  non  esse  exigendum  neque  admittendum 
iuramentum,  nisi  agatur  de  magno  bono  sive  communitatis  sive  ali- 
cuius privati,  ne  actus  religiosus  in  detrimentum  boni  communis  dege- 
neret in  meram  ceremoniam;  b.  non  esse  exigendum  neque  admittendum 
ab  iis,  qui  praevidentur  peieraturi,  neque  ab  iis,  qui  Dei  exsistentiam 
non  admittunt  (socialistae,  athei) ; c.  non  esse  ad  iurandum  cogendos, 
qui  ex  doctrina  suae  sectae  iuramentum  tamquam  illicitum  bona  fide 
reficiunt,  et  simplici  assertioni  vim  iuramenti  tribuunt,  ne  cogantur 
agere  contra  suam  conscientiam.  Patet  hos  subiiciendos  esse  poenis, 
quibus  peierantes  afficiuntur,  ubi  constiterit,  ipsos  scienter  data  dextera 
falsum  confirmasse. 

244.  Liceitas.  1.  Iuramenti  liceitalem  inde  a pela- 
gimiis  usque  ad  iansenistas  complures  ex  aliis  quique  ra- 
tionibus infitiati  sunt^). 


q Hebr.  6,  16. 

2)  Gf.  Gbpfert,  Der  Eid  S.  111  .ss. 

Ex  fine  proprio  iuramenti  constat  illud  non  esse 
propter  se  appetendum,  sed  esse  medium  subveniendi 
alicui  defectui,  quo  scilicet  unus  homo  alteri  non  credit. 
Quapropter  iuramentum  non  absolute,  sed  relative  solum 
licitum  est,  quando  nempe  ad  proprium  eius  finem  aut 
necessarium  aut  utile  evadit.  Iuramentum  autem  debitis 
vestitum  condicionibus  licitum  esse  atque  honestum  de  fide 
certum  est. 

a.  Sacra  scriptura  veteris  testamenti  a.  iuramentum  approbat: 
Dominum  Deum  tuum  timebis  et  illi  soli  servies  ac  per  nomen  illius 
iurahis^);  (3.  condiciones  liciti  iuramenti  determinat:  Et  iurahis  . . in 
veritate  et  in  indico  et  in  iustitia^) ; y.  et  ipsi  Domino  Deo  iuramen- 
tum tribuit : Per  memet  ipsum  iuravi,  dicit  Dominus;  quia  fecisti  hanc 
rem  . . . benedicam  tibi.^) 

b.  Ex  libris  novi  testamenti  scimus  s.  Paulum  saepius  iurasse: 
Testis  mihi  est  Deus,  . . quod  sine  intermissione  memoriam  vestri 
facio* *). 

c.  Ex  usu  et  praxi  ecclesiae  constat  iuramentum  non  solum  per- 
mitti, sed  frequenter  etiam  praescribi. 

d.  Iuramentum  natura  sua  est  actus  virtutis  religionis:  per  illud 
enim  agnoscimus  et  profitemur  duplicem  perfectionem  divinam,  eius 
nempe  infallibilem  omniscientiam  eiusque  veracitatem,  quarum  professione 
Deo  reverentiam  exhibemus;  Deo  autem  reverentiam  exhibere  actus 
rebgionis  est  seu  actus  cultus  latriae. 

2.  Ex  his  patet  verba  s.  scripturae^),  quibus  iura- 
mentum Christianis  interdici  videtur,  ex  interpretatione 
ecclesiae  non  de  absoluta  prohibitione,  sed  de  prohibitione 
pro  statu  perfectionis  Christianae  intelligenda  esse. 

Et  sane  his  verbis  significatur  iuramentum  non  per  se  bonum 
atque  appetendum,  sed  a malo  esse  (non  dicitur  malum  est):  eius  enim 
necessitas  orta  est  tum  ab  incredulitate  audientium  tum  a defectu 
veracitatis  loquentium.  Christiani  autem  tantae  sint  perfectionis,  ut 
iuramentum  omnino  reddatur  superfluum,  et  simplici  eorum  affirmationi 
vel  negationi  eadem  adhiberi  possit  fides  ac  iuramento®). 


1)  Deut.  6,  13. 

2)  ler.  4,  2. 

=*)  Gen.  22,  16.  17.  Cf.  Ps.  131,  11. 

*)  Rom.  1,  9.  Cf.  2.  Cor.  1,  23.  Gal.  1,  20. 

Matth.  5,  33  ss.  Iac.‘  5,  12. 

®)  Cf.  Knabenbauer,  Cursus  scripturae  sacrae  (Parisiis.  Lethiel- 
leux.)  in  Matthaei  c.  5,  33  ss. 

Jfota.  a.  Ecclesiasticis  non  licet  sollemne  iuramentum  interponere 
coram  iudice  laico  absque  episcopi  licentia;  h.  parochus  non  potest 
iuramentum  sollemne  a parochiano  exigere  nisi  nomine  et  auctoritate 
episcopi;  c.  ad  iuramentum  sollemne  impuberes  cogi  non  possunt* *); 
d.  iuramentum  interponi  potest  etiam  per  procuratorem. 

245.  Diyisio.  a.  Ratione  materiae  iuramenlum  divi- 
ditur in  assertorium,  quo  Deus  invocatur  in  testem  rei 
praeteritae  vel  praesentis : iuro  me  dedisse  eleemosynam; 
iuro  me  esse  catholicum;  et  in  'promissoriiim,  quo  Deus  in- 
vocatur in  testem  rei  futurae:  iuro  me  daturum  esse  elee- 
mosynam. 

Dicitur  x>romissorium,  quia  plerumque  adhibetur  ad  confirmandam 
promissionem  alteri  factam. 

h.  Ratione  formae  in  invocatorium,  quo  Deus  solum 
invocatur  ut  testis  veritatis;  et  in  imprecatorium  (execra- 
torium),  quo  Deus  invocatur  ut  testis  veritatis  et  vindex 
periurii:  iurans  enim  sibi  vel  suis  mala  imprecatur,  si 
falsum  asserit,  vel  si  non  servat  id,  ad  quod  se  obligat. 

a.  Iuramentum  execratorium  duplici  modo  fieri  solet,  vel  directe 
imprecando:  fulmine  tangar,  si  verum  non  est;  vel  interponendo  ali- 
quod bonum,  quod  pereat,  si  falsum  iuratur:  per  vitam  meam,  per 
salutem  meanir). 

р.  Formula,  quae  in  iuramentis  tum  ecclesiasticis  tum  forensibus 
adhiberi  solet:  Sic  me  Deus  adinvet  et  haec  sancta  Dei  evangelia,  est 
formula  iuramenti  imprecatorii  et  in  hunc  modum  exponenda  est:  si 
verum  est,  quod  iuro,  Deus  me  adiuvet,  si  falsum  est,  Deus  suo  auxilio 
me  destituat. 

с.  Ratione  termini  in  explicitum,  quo  ipse  Deus  im- 
mediate in  testem  invocatur:  testis  mihi  est  Deus^);  et  in 
implicitum,  quo  immediate  creatura  invocatur,  quae  tamen 
specialem  relationem  ad  Deum  habet,  eo  quod  attributa 
divina  specialiter  in  ea  relucent:  testes  invoco  hodie  coelum 
et  terram^):  qui  enim  per  sanctos,  per  coelum  et  terram 
iurat,  Deum  in  illis  relucentem  invocat. 

*)  C.  Pueri  15.  c.  22.  q.  5. 

*)  Suarez  1.  1.  c.  12.  n.  9. 

Rom.  1,  9. 

')  Deut.  30,  19. 

(l.  Ratione  modi  in  sollemne,  quod  fit  cum  quadam 
externa  sollemnitate  e.  g.  coram  crucifixo,,  candelis  accensis, 
coram  testibus,  tactu  evangelii  aut  sceptri,  elevatione  prio- 
rum digitorum  etc.,  et  in  simplex,  quod  fit  sine  externa 
sollemnitate. 

Omnia  haec  diversa  iuramenta  sunt  eiusdem  speciei  moralis, 
omnia  enim  in  ratione  formali  iuramenti,  quae  est  invocatio  divini 
nominis,  conveniunt;  diversus  autem  invocationis  modus,  quo  invicem 
differunt,  accidentalis  est  et  proinde  essentiam  eorum  specificam  non 
mutat. 


Articulus  secundus. 

De  condicionibus  ad  iuramentum  requisitis. 

246.  Condiciones  validi  inraincnti  duae  sunt:  a.  In- 
tentio iurandi;  h.  formula  iuratoria. 

Ad  validum  iuramentum  ex  parte  iur antis  easdem  insuper  con- 
diciones requiri,  quae  ad  votum  requiruntur,  scilicet  perfectam  delibe- 
rationem et  perfectam  libertatem,  ex  pari  utrimque  ratione  colligitur. 
Ex  parte  materiae  autem  in  iuramento  promissorio  requiritur,  ut  ea 
sit  2)Ossibilis,  bona  seu  licita  et  melior  quam  opposita,  ut  sui)ra  de  voto 
dictum  est. 

1.  Requiritur  intentio  iurandi  vel  formalis  vel  saltem 
virtualis:  iuramentum  enim  natura  sua  est  actus  voluntatis 
scilicet  petitio;  sine  intentione  autem  petendi  non  habetur 
vera  petitio. 

a.  Ab  intentione  iurantis  valor  iuramenti  in  conscientia  dependet, 
adeo  ut  vere  iuret,  qui  habet  animum  iurandi,  etsi  minus  apta  sit 
formula,  qua  utitur,  et  certe  non  iuret,  qui  non  habet  animum  iurandi, 
quaecumque  sint  verba  vel  signa,  quae  adhibet.  In  dubio  de  intentione 
iurandi  valor  iuramenti  diiudicandus  est  ex  sensu,  quem  ex  communi 
acceptione  habent  verba  adhibita;  si  ergo  verba  ex  communi  usu  iura- 
toria sunt,  vere  iurasse  censendus  est;  si  ex  communi  usu  iuratoria 
non  sunt,  non  iurasse  praesumitur ; quodsi  verba  ambigua  sunt,  pariter 
nullum  habetur  iuramentum. 

b.  Intentionem  virtualem  habet,  qui  verba  iuratoria  in  sensu  usi- 
tato adhibet,  etsi  expresse  de  invocando  divino  testimonio  non  cogitet. 
Si  ergo  proferens  verba  iuratoria  ad  iuramentum  sive  ex  ignorantia 
sive  ex  inconsideratione  ne  implicite  quidem  advertit,  nullum  iuramen. 
tum  emittit. 


Noldin,  De  praeceptis*. 

2.  Requiritur  fo7'mula  iuratoria^  qua  Deus  in  testi- 
monium invocatur.  Etsi  enim  iuramentum  internum  sola 
mente  conceptum  absolute  loquendo  verum  sit  iuramen- 
tum^),  quia  tamen  iuramentum  ex  proprio  fme  suo  ad- 
hibetur in  gratiam  aliorum,  signo  externo  illud  eis  mani- 
festari debet. 

247.  Formulae  iuratoriae  aliae  sunt  certo  iuratoriae, 
aliae  ambiguae,  aliae  certo  non  iurato)Hae. 

a.  Formulae  iuramenti  expUciti  sunt:  testis  sit  mihi  Deus ; iuro 
per  Deum,  per  Christum,  per  veritatem  Dei;  perdat  me  Deus,  si  etc..; 
etiam  simpliciter  verbum  iuro  sufficit,  si  de  intentione  iurandi 
constat;  attamen  non  praemissa  intentione  iurandi  non  emittit 
iuramentum,  qui  utitur  Ms  verbis:  iuro  ita  esse,  quia  non  invocat 
Dei  testimonium.  Licet  enim  iuro  significet:  Deum  invoco  testem, 
qui  tamen  hac  sola  voce  utuntur,  nisi  moniti  sint  de  iuramento, 
non  attendunt  ad  plenum  eius  sensum.  Vivit  Deus,  quod  ita  sit, 
est  iuramentum:  additur  enim  vita  Dei  in  testimonium  veritatis. 

h.  Formulae  iuramenti  impliciti  sunt:  Iuro  per  h.  Virginem, 
per  crucem,  per  s.  evangelia,  per  altare,  per  sacramenta,  per  fidem 
catholicam,  per  ecclesiam,  per  sanctos,  per  templum,  per  animam  meam, 
per  coelum  etc.:  qui  enim  sic  iurat,  horum  auctorem  vel  dominum 
invocare  censetur.  In  praxi  tamen,  qui  frequenter  haec  verba 
usurpant : hei  Gott,  hei  meiner  Seele  etc.,  de  Deo  non  cogitant, 
ideo  ex  defectu  intentionis  illae  formulae  saepe  non  continent 
iuramenta. 

c.  Formulae  ambiguae  sunt:  per  meum  iuramentum  (auf  meinen 
Eid);  per  conscientiam  meam;  per  fidem  ineam;  vivit  Deus;  Deus  est 
veritas;  Deus  novit;  coram  Deo  loquor  etC.  Haec  et  eiusmodi  verba 
sunt  vera  iuramenta,  si  accedat  intentio  iurandi,  vel  si  exigantur 
in  foro  iudiciali  tamquam  verba  iuratoria;  si  autem  de  intentione 
iurandi  non  constat,  enuntiative  tantum  ad  maiorem  fidem  conci- 
liandam, non  invocative  ad  testimonium  divinum  invocandum  proferri 
censentur.  Quare  si  in  communi  conversatione  adhibentur  formulae: 
ich  schwore  dir  einen  Eid,  dab  ich  das  tun  werde;  hei  meinem  Eide 
tue  ich  das,  plerique  his  verbis  non  serio  iurare,  sed  gravius  affir- 
mare intendunt. 

d.  Formulae  iuratoriae  non  sunt:  vere;  certe;  in  veritate;  tam 
certum  est,  ut  certum  est  me  exsistere,  me  hic  esse,  solem  lucere  etC. 
nec : moriar,  amputentur  mihi  aures,  perdat  me  diabolus,  si  hoc  verum 
non  est:  haec  enim  et  huiusmodi  exaggeratam  quandam  confirma- 


‘)  Suarez,  1.  1.  c.  1.  n.  4. 

tionem  veritatis,  non  iuramentum  continent,  quia  deest  invocatoi 
divini  testimonii.  Quare  si  falsum  est,  quod  his  formulis  affir- 
matur, solum  veniale  mendacium  committitur.  Si  tamen  formula 
continet  poenam  a Deo  infligendam:  fulmine  tangar,  si  verum  non 
est,  facilius  haberi  potest  formula  iuratoria. 

e.  Si  a sacerdotibus  exigitur  et  praestatur  assertio  vel  pro- 
missio per  eorum  consecrationem:  hei  meiner  priesterlichen  Ehre 
und  Treue,  non  agitur  de  vero  iuramento,  sed  de  firmiore  et  secu- 
riore affirmatione  veritatis,  prout  nimirum  sacerdotem  decet  affir- 
mare vel  promittere.  Idem  dicendum  est  de  formula,  quam  prin- 
cipes adhibere  solent : hei  meiner  fiirstlichen  Ehre  und  Treue. 

f.  Formulae,  quibus  veritas  assertionis  comparatur  cum  veri- 
tatibus fidei:  Tam  verum  est,  quam  Deus  est  — quam  Christus  est 
in  venerabili  sacramento  — quam  verum  est  evangelium;  tam  innocens 
sum,  quam  h.  Virgo  etc.  nonnullis  videntur  continere  iuramentum 
cum  blasphemia:  attamen  nec  iuramentum  certo  continent,  quia 
nullus  in  testem  invocatur,  neque  blasphemiam,  modo  verum  sit, 
quod  affirmatur,  quia  proferens  similitudinem  tantum  inter  certi- 
tudinem suae  assertionis  et  certitudinem  veritatis  revelatae,  non 
aequalitatem  significare  intendit.  Qui  ergo  eiusmodi  formulis  uti- 
tur, vana  divini  nominis  invocatione  venialiter  peccat,  si  modo 
res  vera  sit;  quodsi  res  asserta  falsa  sit,  obiective  blasphemiam 
committit,  quia  locutionem  suam  mendacem  cum  locutione  vel 
exsistentia  divina  contumeliose  comparat. 

24:8.  Condiciones  liciti  iuramenti  ex  ler.  4.  2 tres 
sunt:  „Iurabis:  vivit  Dominus  in  veritate  et  iniustitia  et  in 
iudicio^ : deficiente  enim  una  ex  his  condicionibus  iura- 
mentum caret  reverentia  Deo  debita. 

1.  Veritas  iuramenti  exigit,  ut  a iuramento  excludatur 
mendacium;  in  iuramento  igitur  assertorio  exigit,  ut  id,  quod 
asseritur,  ita  se  habeat  aut  saltem  ita  se  habere  credatur, 
prout  asseritur;  in  iuramento  autem  promissorio,  ut  iurans 
voluntatem  habeat  postea  implendi,  quod  promittit. 

a.  Non  licet  iurare  cum  probabili  solum  cognitione  rei,  sed  requi- 
ritur certa  rei,  quae  iuratur,  cognitio;  sufficit  autem  moralis  illa  cer- 
titudo, quae  habetur,  quando  contra  rem  non  militat  prudens  ac  ratio- 
nabile dubium.  Si  iurandum  est  de  facto  alieno,  quod  notum  est  ex 
relatione  viri  fide  digni,  extra  indicium  quidem  iurare  licet,  quia  ha- 
betur rei  cognitio  morali  ter  certa;  in  iudicio  autem  iurare  non  licet, 
nisi  factum  propria  experientia  notum  sit:  iuramentum  enim  in  iudi- 
cio, nisi  aliud  expresse  dicatur,  de  propria  scientia  inlelligitur. 

h.  Ergo  qui  iurat  cum  dubio  de  veritate,  graviter  peccat,  quia 
vult,  ut  Deus  illud  tesletur,  sive  verum  est  sive  falsum.  — Et  qui  in 
iudicio  iurat  rem  quidem  veram  et  certo  cognitam,  cuius  tamen  non 
habet  cognitionem  experimentalem,  periurium  committit.  — Qui  iura- 
mentum  promissorium  emittit  sine  animo  rem  promissam  exsequendi, 
item  qui  dubitat,  num  facturus  sit,  quod  iurat,  ac  tandem  qui  iudicat 
rem  promissam  sibi  fore  moraliter  impossibilem,  falso  iurat. 

c.  Num  licitum  sit  iurare  cum  restrictione  mentali,  a.  lurare  cum 
restrictione  pure  mentali  est  periurium;  |3.  iurare  cum  restrictione  late 
mentali  coram  iis,  qui  ius  habent  cognoscendi  integram  veritatem, 
mortale  est;  y.  iurare  sine  iusta  causa,  cum  restrictione  late  mentali 
coram  iis,  qui  hoc  ius  non  habent,  veniale  est;  b.  ex  iusta  causa 
autem  licitum  est:  cum  enim  assertio  sit  vera,  Deus  non  invocatur  in 
testimonium  falsitatis.  Maior  tamen  requiritur  causa  ad  restrictionem 
faciendam  cum  iuramento,  quam  si  fiat  sine  iuramento^. 

2.  lustitia  in  iuramento  assertorio  in  eo  est,  quod  iurans 
rem,  quam  asserit,  licite  cum  aliis  communicare  possit,  in 
iuramento  autem  promissorio  in  eo  est,  quod  res  promissa 
sit  licita  et  honesta. 

Sic  contra  iustitiam  iurat  (iuramento  assertorio),  qui  alterius  occul- 
tum crimen  sine  iusta  causa  cum  iuramento  revelat;  pariter  qui  cum 
iuramento  se  iactat  de  duello  commisso.  Contra  iustitiam  iurat  (iura- 
mento promissorio),  qui  iuramento  se  obligat  ad  mendacium  dicendum, 
ad  duellum  comittendum,  ad  damnum  alteri  inferendum. 

3.  ludiciiim  seu  discretio  in  iuramento  duo  exigit, 
primo  ut  adsit  iusta  causa  iurandi,  deinde  ut  iuramentum 
ipsum  cum  ea  reverentia  externa  et  interna  praestetur, 
quae  divinam  maiestatem  decet.  Iusta  autem  censetur 
quaelibet  causa  necessitatis  vel  magnae  utilitatis. 

Articulus  tertius. 

De  iuramento  promissorio. 

249.  Definitio.  1.  Iuramentum  promissorium  est 
actus,  quo  quis  sub  invocatione  divini  nominis  se  obligat 
ad  aliquid  faciendum  vel  omittendum. 

a.  Duo  igitur  in  iuramento  promissorio  confirmantur:  a.  veritas 
praesentis  assertionis  i.  e.  iurantem  actu  habere  voluntatem  faciendi 


b Cf.  s.  Alphonsus  1.  3.  n.  151. 

opus  promissum,  et  |3.  veritas  futurae  exsecutionis  i.  e.  se  opus  pro- 
missum reipsa  facturum  esse,  et  pro  utraque  veritate  invocat  Deum, 
et  quidem  tamquam  testem  prioris  et  tamquam  fideiussorem  poste- 
rioris. Quatenus  iuramentum  promissorium  respicit  voluntatem  prae- 
sentem faciendi  opus  promissum,  assertorium  est,  quatenus  vero  re- 
spicit futuram  impletionem,  exclusive  promissorium  est,  et  sub  hoc 
respectu  hic  consideratur. 

h.  In  iuramento  promissorio  Deus  non  inducitur  ut  testis  futurae 
exsecutionis:  testimonium  enim  solum  fertur  circa  veritatem  praeteri- 
tam vel  praesentem.  Ad  confirmandam  promissionem  quoad  futuram 
exsecutionem  solet  induci  fdeiussor;  Deus  autem  non  potest  proprie 
dici  fideiussor:  ipse  enim  non  assumit  onus  implendi  in  defectu  pro- 
mittentis; quapropter  fideiussio  quoad  Deum  solum  significat  Deum 
promissioni  coram  se  factae  sua  auctoritate  maiorem  tribuere  firmi- 
tatem, quatenus  promittens  per  iuramentum  in  se  suscipit  obligationem 
ex  reverentia  erga  Deum  atque  ideo  ex  virtute  religionis  implendi, 
quod  promittit^). 

2.  Duplex  distinguitur  iuramentum  promissorium,  sim- 
plex et  conftrmatorimn,  prout  res,  ad  quam  faciendam  vel 
omittendam  aliquis  se  obligat,  est  merum  propositum  aut 
promissio  alteri  facta. 

Si  primum  oblinet,  habetur  propositum  iuratum:  iuro  me  esse 
ieiunaturum ; si  alterum  obtinet,  iuramentum  promissorium  vel  con- 
firmat promissionem  Deo  factam,  et  est  votum  iuratum:  iuro  me  ser- 
vaturum esse  ieiunium  Deo  promissum,  vel  confirmat  promissionem 
homini  factam  et  ab  ipso  acceptatam,  et  est  pactum  iuratum:  iuro 
me  impleturum  esse  sponsalia  contracta;  vel  denique  confirmat  utrum- 
que scilicet  promissionem  Deo  et  homini  factam,  et  est  votum  cum 
pacto  iuratum. 

250.  Principia.  1.  Iuramentum  promissorium  inducit 
obligationem  relipionis  servandi  promissa:  iurans  enim  tene- 
tur ex  reverentia  erga  Deum,  quem  tamquam  fideiussorem 
iurando  invocavit,  servare  promissum. 

a.  Qui  ergo  laedit-  iuramentum  promis*sorium  simplex,  unum  pec- 
catum committit  contra  religionem;  qui  laedit  votum  iuratum,  dupli- 
citer peccat  contra  religionem,  scilicet  contra  fidelitatem  per  laesionem 
voti  et  contra  reverentiam  Deo  debitam  per  laesionem  iuramenti;  qui 
laedit  pactum  iuratum  duo  peccata  committit,  alterum  contra  fideli- 
tatem seu  iustitiam,  alterum  contra  religionem. 


Cf.  Suarez  1.  3.  c.  16.  n.  10  ss. 

h.  Obligatio  iuramenii,  quae  promissioni  homini  factae  et  ex 
iustitia  obliganti  accedit  et  superadditur,  prorsus  personalis  est,  pro- 
inde solum  iurantem  afficit  et  non  transit  ad  eius  heredes. 

c.  Quaerunt  theologi,  utrum  obligatio  voti  an  iuramenti  maior 
sit.  Quaestio  ita  intelligi  debet,  ut  comparatio  instituatur  inter  votum 
et  iuramentum  quatenus  promisjoiium,  non  quatenus  assertorium  est. 
lam  vero  ad  quaestionem  sic  propositam  respondendum  videtur,  obli- 
gationem voti  maiorem  esse  quam  iuramenii.  Votum  namque  ex  fide- 
litate erga  Deum  obligat,  iuramentum  promissorium  autem,  quatenus 
iuramentum  est,  proprie  noh  obligat  ex  fidelitate,  sed  ex  reverentia 
Deo  debita:  iuramento  enim  Deo  nihil  promittitur,  sed  ipse  invocatur, 
ut  auctoritate  sua  specialem  firmitatem  tribuat  proposito  vel  promis- 
sioni alteri  factae.  Quare  transgressio  iuramenti  promissorii  non  est 
peccatum  infidelitatis,  sed  peccatum  contra  reverentiam  Deo  debitam^. 

2.  Iuramentum  promissorium,  sive  Deo  sive  homini 
facta  fuit  promissio,  obligat  sub  gravi  vel  sub  levi,  prout 
res  promissa  gravis  vel  levis  est:  cum  enim  obligatio  iura- 
menti minor  sit,  quam  obligatio  voti  et  votum  in  materia 
levi  sub  levi  tantum  obliget,  etiam  iuramentum  in  materia 
levi  sub  levi  tantum  obligat. 

Ergo  iuramentum  non  impletum  est  grave  vel  leve  peccatum  pro 
ratione  maleriae.  Qui  ergo  rem  levem,  quam  iureiurando  promisit,  vel 
rei  gravis  parum  quid  non  implet,  venialiter  peccat.  Sunt  quidem, 
qui  dicant  iuramentum  promissorium  semper  obligare  sub  gravi,  quia 
in  iuramento  promissorio  Deus  adducilur  ut  tesiis  futurae  exsecutionis; 
verum  in  hoc  iuramento  Deus  solum  adducitur  ut  testis  obligationis 
contractae,  adeo  ut  haec  ex  intentione  iurantis  sine  irreverentia  Deo 
irrogata  violari  nequeat.  Haec  aiitem  irreverentia  gravis  vel  levis  est 
pro  ratione  materiae. 

3.  Iuramentum  promissorium  de  re  impossibili,  illicita 
vel  inutili  nullam  obligationem  inducit.  Ratio  primi  est, 
quia  ad  impossibile  non  datur  obligatio ; ratio  secundi  est, 
quia  ad  rem  malam  pariter  non  datur  obligatio ; ratio  tertii 
est,  quia  res  vana  aut  indifferens  non  cedit  in  cultum 
Dei;  ergo  non  possumus  ad  Deum  colendum  ad  eam  nos 
obligare. 

a.  Si  res  postea  desinit  esse  illicita  vel  inutilis,  iuramentum  non 
reviviscit:  etenim:  non  firmatiir  tractu  temporis,  quod  de  iure  ab  initio 
non  subsistit^). 

q Suarez  1.  2.  c.  3.  n.  7. 

q Non  firmatur  reg.  iuris  18.  in  6®. 

h.  Si  iuramentum  est  de  re  honesta  quidem,  sed  minus  bona, 
distinguendum  est,  utrum  promissio  facta  sit  soli  Deo,  an  vero  facta 
sit  in  utilitatem  tertii ; si  primum,  iui’amentum  non  obligat,  quia  non 
cedit  in  cultum  Dei,  quod  fiat  opus  bonum  quidem,  sed  impediens 
maius  bonum;  si  alterum,  obligat,  modo  promissio  ab  altero  eliam 
acceptata  sit,  quia  servandum  est  ius  acquisitum  tertii.  Ideo  clericus, 
qui  iuravit  se  serviturum  esse  alicui  ecclesiae  tenetur  iuramento,  nisi 
dispensationem  obtinuerit,  etsi  hoc  impediat  ingressum  in  religionem. 

Num  obliget  iuramentum  promissorium  iniuste  extortum. 
Sicut  votum  iniuste  extortum  non  valet,  ita  etiam  iura- 
mentum iniuste  extortum  dicentium  est  non  valere:  pro- 
missio enim,  quae  in  iniuria  fundatur,  iure  naturae  invalida 
est;  insuper  Deus  non  censetur  sua  auctoritate  firmare 
eiusmodi  promissionem  iniuste  extortam. 

251.  De  interpretatione  in  ramenti  promissorii. 

Iuramentum  promissorium  in  foro  conscientiae  interpre- 
tandum est  iuxta  mentem  iurantis : ab  eius  enim  intentione 
pendet  obligatio,  quam  iureiurando  sibi  imponit.  Quodsi 
de  iurantis  intentione  non  constat,  interpretandum  est 
iuxta  regulas  sequentes: 

1.  Iuramentum  stricte  interpretandum  est:  odiosa  enim 
restringenda  sunt;  iuramentum  vero  odiosum  esse  ex  gravi 
obligatione,  quam  inducit,  et  ex  violationis  periculo  colli- 
gitur. Insuper  iurans  censetur  se  obligare  voluisse  quam 
minimum  potuit. 

2.  Iuramentum  promissorium  sequitur  naturam  et  con- 
diciones actus  (propositi,  promissionis,  contractus),  cui  ad- 
ditum est:  iuramentum  enim  non  mutat  naturam  actus, 
sed  actum  supponit  eique  obligationem  religionis  super- 
addit. Et  sane,  cum  actus  sit  principale,  iuramentum  vero 
accessorium,  valet  principium:  accessorium  naturam  sequitur 
principalis^). 

a.  Ergo  a.  iuramentum  additum  actui  iure  naturae  invalido 
e.  g.  promissioni  dolo  (substantiali)  extortae  ipsum  invalidum  est.  P.  Cum 
omnis  promissio  hanc  tacitam  condicionem  continet  nisi  remittatur 
eandem  condicionem  etiam  iuramentum  continet,  proindeque  cessat. 


Accessorium  reg.  iur.  42.  in  6®. 

cessante  promissione,  y.  Sponsalia  iurata  mutuo  consensu  solvi  possunt 
aeque  ac  non  iurata. 

h.  Qui  iuravit  se  servaturum  esse  statuta  alicuius  congregationis, 
collegii;  oflQcii  etc.,  haec  non  tenetur  servare  nisi  ea  ratione,  qua  ex 
se  obligant.  Ideo  a.  non  tenetur  servare  ea,  quae  iam  in  desuetudinem 
abierunt  et  a maiore  communitatis  parte  non  observantur;  [3.  ea,  quae 
ex  se  solum  sub  levi  vel  sub  poena  tantum  vel  ex  sola  decentia  obli- 
gant, propter  iuramentum  non  aliter  servari  debent;  y.  transgrediendo 
ea,  quae  sub  gravi  vel  levi  peccato  obligant,  committit  insuper  pec- 
catum grave  vel  leve  contra  religionemQ. 

c.  Iuramentum  servandi  secretum  non  obligat,  quando  cessat  ob- 
ligatio ipsius  secreti;  laesio  autem  secreti  in  conscientia  obligantis  erit 
grave  vel  leve  peccatum  contra  religionem,  prout  ipsum  secretum 
sub  gravi  vel  sub  levi  obligat,  quia  obligatio  iuramenli  sequitur  obii* 
gationem  secreti^). 

d.  luramenta  parentum  puniendi  filios  plerumque  non  sunt  vera 
iuramenta,  quia  non  adest  intentio  iurandi,  sed  solum  filios  terrendi. 
Quodsi  vera  sint  iuramenta  (proposita  iurata),  exsecutioni  mandari 
debent,  nisi  cesset  eorum  obligatio;  haec  autem  cessat,  si  propositi 
exsecutio  fit  irrationabilis,  ut  si  poena  filium  non  corrigeret,  sed  solum 
exacerbaret:  iuramentum  enim  est  accessorium  propositi,  quo  cessante 
etiam  illud  cessat. 

3.  hiramentum  promissorium  interpretandum  est  secun- 
dum condiciones^  quae  in  omni  promissione  suhintelliguntur ; 
eiusmodi  condiciones  sunt:  a.  si  potero  tum  physice  tum 
moraliter;  h.  salvo  iure  superioris^  qui  ex  iusta  causa  ob- 
ligationem irritare  vel  in  ea  dispensare  potest;  c.  si  res 
non  fuerit  notabiliter  mutata:  si  enim  notabiliter  mutata 
est,  ad  eam  intentio  promittentis  non  referebatur;  d.  si 
alter  fidem  servaverit;  e.  nisi  alter  iure  suo  cedat. 

Secundum  hasce  regulas  interpretandum  est  iuramentum  non 
ludendi. 

a.  Si  iuramentum  studio  mortificationis  et  religiosae  perfectionis 
emittitur,  iurans  ab  omni  ludo  abstinere  tenetur. 

h.  Si  iuramentum  non  ludendi  in  genere  emittitur  absque  inten- 
tione maioris  perfectionis,  iurans  non  tenetur  abstinere  a ludo  honesto 
et  licito:  finis  enim  huius  iuramenti  censetur  esse,  ne  tempus  inutiliter 
teratur,  ne  pecunia  dilapidetur. 


S.  Alphonsus  n.  181. 
2)  S.  Alphonsus  n.  183. 

r.  Non  agitur  contra  iuramentum  non  ludendi,  qui  aliis  ludentibus 
assistit,  eos  observat,  alicui  pecuniam  praebet,  quae  in  ludo  exponatur, 
eumque  consilio  adiuvat  suo:  qui  enim  haec  agit,  non  dicitur  ludere. 

252.  De  iuramento  fidelitatis.  Hoc  nomine  signi- 
ficatur iuramentum  oboedientiae  et  fidelitatis,  quod  aucto- 
ritas politica  a suis  subditis  exigere  solet,  non  quidem  ab 
omnibus,  sed  a magistratibus,  militibus  et  primariis  regni 
officialibus. 

a.  Hoc  iuramentum  (supposito  legitimo  gubernio)  per 
se  honestum  et  licitum  est,  nisi  ab  ecclesiasticis  exigatur, 
et  nisi  quidquam  contineat,  quod  sit  contra  iura  Dei  et 
ecclesiae : cum  enim  subditi  validis  potestatis  politicae 
legibus  oboedire  teneantur,  hoc  iuramentum  exigi  et  a 
subditis  praestari  potest. 

h.  Patet  illicitum  esse  iuramentum  praestandi  oboe- 
dientiam legibus,  quae  iuribus  Dei  et  ecclesiae  sunt  con- 
trariae; nihilominus  ex  sufficienti  causa  * licet  praestare 
iuramentum  oboedientiae,  etsi  nonnullae  leges  sint  contrariae 
legibus  divinis,  sub  hac  duplici  condicione:  a.  ut  addatur 
clausula:  salvis  legibus  Dei  et  ecclesiae;  p.  ut  ad  praeca- 
vendum scandalum,  si  opus  fuerit,  declaretur  s.  sedem 
addita  hac  clausula  iuramentum  permisisse^). 

Non  est  necessarium,  ut  clausula  exprimatur  vel  de  liceitate  iura- 
menti  mentio  fiat,  si  publice  notum  est  e.  g.  ex  declaratione  principis, 
iuramentum  hoc  sensu  esse  accipiendum^),  vel  si  consideratis  adiunctis 
non  est  timendum  scandalum,  quia  e.  g.  ex  qualitate  personae  iam 
intelligilur  iuramentum  alio  sensu  non  emitti. 

c.  Ab  ecclesiasticis  non  licet  exigere  hoc  iuramentum, 
nec  ipsi  illud  licite  praestare  possunt,  quia  iuramentum 
repugnat  immunitati  personali,  qua  ipsi  gaudent.  Attamen 
a.  si  consuetudo  iuramentum  cohonestat,  licite  exigi  et 
praestari  potest.  Ob  hanc  rationem  ii,  qui  a gubernio 
munus  suscipiunt,  iuramentum  fidelitatis  emittere  solent. 

‘)  S.  Poenitent.  10.  dec.  1860.  Gf.  Scavini,  Theologia  moralis" 
(Mediolani.  Olivia  1890)  t.  IV.  p.  431  ss. 

2)  Id  in  Austria  facium  esse  constat.  Gf.  Archiv  f.  kath.  KR. 
XXVI.  S.  250  ff. 

|3.  Licite  praestatur,  si  privilegium  pontificium  illud  per- 
mittit. Ob  hanc  rationem  episcopi  coram  principe  iurare 
solent,  antequam  ecclesiam  suam  gubernandam  suscipiunt. 

d.  Qui  hoc  iuramentum  emittunt,  ad  id  tantum  se 
obligant,  quod  velint  subesse  legibus  nec  quidquam  contra 
legitimam  auctoritatem  moliri,  et  si  sint  officiales  publici, 
quod  munus  suum  iuxta  leges  obire,  non  autem  quod  sin- 
gula legis  praecepta  etiam  ex  religione  observare  velint. 

253.  De  cessatione  iuramenti  promissorii.  lura- 

mentum  promissorium  cessat:  a.  cessatione  finis;  h.  condo- 
natione ab  eo  facta,  in  cuius  favorem  iuramentum  emissum 
est;  c.  irritatione;  d.  dispensatione;  e.  commutatione.  Iisdem 
ergo  modis,  quibus  cessat  obligatio  voti,  cessat  etiam  obli- 
gatio iuramenti  una  excepta  condonatione,  qua  iuramentum; 
non  autem  votum,  cessare  potest. 

1.  De  ' condonatione,  a.  Sicut  iuramenta,  quae  in  fa- 
vorem alterius  ’ fiunt,  obligationem  non  inducunt,  nisi  ab 
altero  acceptentur,  ita  postea  ab  eodem  relaxari  possunt, 
si  ipse  favori  sibi  praestito  renuntiet^). 

h.  Sicut  auctoritas  ecclesiastica  ita  etiam  auctoritas 
civilis  relaxare  potest  obligationem  iuramenti  circa  illas 
res  emissi,  quae  potestati  civili  subsunt.  Eo  ipso  enim, 
quod  auctoritas  civilis  obligationem  ortam  ex  iure  sibi 
acquisito  remittit,  indirecte  exstinguitur  etiam  obligatio  ex 
iuramento  orta:  accessorium  enim  sequitur  principale. 

2.  De  dispensatione.  Non  solum  qui  ordinariam,  sed 
etiam  qui  mere  delegatam  potestatem  habet  dispensandi  in 
votis,  dispensare  potest  etiam  in  iuramentis,  sive  voto  sunt 
annexa  sive  non  sunt,  nisi  simul  agatur  de  iure  quaesito 
tertii,  a quo  iste  cedere  nolit:  vota  enim  et  iuramenta 
quoad  dispensationem  aequiparantur. 

a.  Etsi  hoc  de  eo,  qui  potestatem  ordinariam  habet  ut  episcopus, 
omnes  concedant,  sunt  tamen,  qui  cum  s.  Alphonso  (n.  190)  negent 
eum,  qui  solum  potestatem  delegatam  habet  dispensandi  in  votis, 
dispensare  posse  in  iuramentis.  Verum  cum  ipse  s.  Alphonsus  proba’* 


b Suarez  1.  2.  c.  39.  n.  1 ss. 


De  iuramento. 


267 


bilitatem  sententiae  affirmantis  concedat,  ea  pracHce  tuta  est,  quia 
ecclesia  in  casu  potestatis  speculative  probabilis  supplet.  Immo  com- 
plures probabiliter  docent  eum,  qui  delegatam  potestatem  habet  dis- 
pensandi in  votis,  posse  etiam  dispensare  in  votis  iuratis,  in  quibus 
duplex  vinculum  voti  et  iuramenti  concurrit*). 

h.  Qui  dispensare  potest  in  votis,  dispensare  potest  eliam  in  iura- 
menlis,  quae  versantur  circa  materiam  votorum  reservatam,  nisi  ac- 
cedat votum,  quia  iuramenta  non  sunt  reservata.  Quodsi  votum  re- 
servatum iuramento  firmatum  sit,  dispensare  nequit,  nisi  qui  in  votis 
reservatis  dispensare  potest. 

c.  Confessarii  regulares  ex  speciali  privilegio  (Gregorii  XIII.  et 
Pauli  III.)  in  iuramentis  dispensare  eaque  commutare  possunt,  nisi  sint 
in  favorem  tertii  facta  ab  eoque  acceptata. 


Articulus  quartus. 

De  periurio. 

254.  Periiirimn  duplici  sensu  accipitur:  stricte  et  pro- 
prie significat  iuramentum  falsum  seu  carens  veritate;  late 
significat  quodvis  iuramentum  illicitum,  adeo  ut  etiam  iura- 
mentum iniquum,  carens  iustitia  et  iuramentum  incautum, 
carens  iudicio  periurium  dicantur.  De  singulorum  malitia 
dicendum  est. 

Ergo  periurium  (Meineid)  proprie  est:  rt.  iuramentum  assertorium 
de  re  falsa,  quam  iurans  falsam  esse  cognoscit;  iuramentum  promis- 
sorium  absque  intentione  rem  promissam  implendi  vel  cum  intentione 
eam  non  implendi.  Si  quis  rem  sub  iuramento  serio  promissam  postea 
culpabiliter  non  implet,  proprie  non  periurium,  sed  potius  iuramenti 
fractionem  (Eidbrucli)  committit,  quamvis  etiam  iste  periurus  vocari 
soleat. 

1.  De  periurio  stricte  accepto,  a,  Peiiurium  seu 
iuramentum  falsum  est  peccatum  ex  toto  genere  suo  grave: 
nam  veracitati  Dei  directe  infert  iniuriam  is,  qui  postulat, 
ut  Deus  suprema  sua  auctoritate  contestetur  rem  falsam. 


q Cf.  Suarez,  De  voto  1.  6.  c.  14.  n.  6.  Genicot,  Instit.  theol. 
mor.  I.  n.  307.  Ballerini-Palmieri  II.  n.  595  ss. 

quae  iniuria  manet  gravis,  etsi  Deus  invocetur  in  testi- 
monium levissimae  falsitatis : semper  enim  contumeliose 
supponitur  Deum  posse  falli  aut  fallere'). 

h.  Omnia  periuria  sunt  eiusdem  speciei  moralis:  sicut 
enim  diversa  iuramenta  specifice  non  differunt,  ita  etiam 
eorum  laesiones  eiusdem  speciei  moralis  sunt. 

Licet  periurium  exsecratorium  videri  possit  duplex  peccatum, 
contra  religionem  et  contra  caritatem,  reipsa  tamen  simplex  peccatum 
est  contra  religionem:  nemo  enim  censetur  serio  sibi  vel  suis  imprecari 
malum ; ideo  qui  verba  exsecratoria  profert,  interius  confidit,  Deum  id 
non  esse  facturum.  His  tamen  non  negatur  periurium  exsecratorium 
duplex  esse  peccatum,  tum  contra  religionem  tum  contra  caritatem 
sui  vel  contra  pietatem,  si  periurus  serio  sibi  vel  suis  malum  impre- 
cari intendat. 

255.  2.  De  periurio  late  accepto,  a.  luranientum 
assertorium,  quod  caret  iustitia,  quatenus  iuramentum  est 
seu  quatenus  religioni  adversatur,  veniale  est,  etsi  peccatum 
contra  caritatem  vel  iustitiam  sit  grave,  ut  si  quis  gravem 
detractionem  iuramento  confirmet:  nam  hoc  periurio  non 
committitur  gravis  irreverentia,  cum  Deus  non  invocetur  in 
testimonium  rei  falsae,  sed  rei  verae^  etsi  malae. 

h.  Iuramentum  promissorium  carens  iustitia^  quo  quis 
se  obligat  ad  rem  graviter  malam,  grave  peccatum,  quo 
se  obligat  ad  rem  leviter  malam,  leve  peccatum,  quo  se 
obligat  ad  rem  indifferentem  vel  inutilem,  pariter  leve  pec- 
catum est. 

In  eiusmodi  ergo  iuramento  (supposita  voluntate  implendi)  duo 
peccata  continentur,  alterum  quia  iurans  (e.  g.  se  commissurum  esse 
duellum)  vult  rem  malam,  alterum  irreverentiae,  quia  interposita  divina 
auctoritate  se  obligat  ad  peccandum. 

c.  Iuramentum  sive  assertorium  sive  promissorium^  quod 
caret  iudicio,  seu  iurare  sine  causa  sufficienti  aut  sine  de- 
bita reverentia  veniale  peccatum  non  excedit:  irreverentia 
enim  non  videtur  esse  gravis,  quia  nihil  fit,  quod  directe 
adversetur  alicui  attributo  divino. 

’)  Quare  damnata  est  prop.  24.  fvh  Innocentia  XI.:  Vocare  Deum 
in  testem  mendacii  levis  non  est  tanta  irreverentia,  propter  quam  velit 
aut  possit  damnare  hominem. 


De  iuramento. 


269 


a.  Serio  monendi  sunt  fideles,  ne  contrahant  consuetudinem  ad 
quodvis  paene  dubium,  quod  eorum  dictis  obiicitur,  temere  iurandi 
vel  promissiones  suas  indiscriminatim  iuramento  confirmandi ; qui  enim 
hanc  consuetudinem  contrahunt  et  retinent,  se  exponunt  magno  peri- 
culo iurandi  absque  consideiatione  eorum,  quae  iurant,  et  sic  multa 
periuria  emittendi. 

|3.  luramentum  ex  consuetudine  iurandi  prolatum,  si  voluntarium 
est,  per  se  leve  tantum  peccatum  est,  quia  est  iuramentum  carens 
iudicio;  ratione  periculi  autem,  quod  continet,  periurium  emittendi 
grave  peccatum  esse  potest.  Monendi  sunt  ergo  fideles  de  obligatione 
deponendi  pravam  consuetudinem  iurandi,  ut  supra  (n.  205)  de  blas- 
phemia  notatum  est. 

256.  De  iuramento  ficto.  luramentum  fictum  est 
iuramentum  exterius  tantum  emissum  sine  animo  iurandi 
seu  sine  animo  invocandi  Deum  in  testem  asserti.  Duo 
de  hocce  iuramento  declaranda  sunt:  a.  num  obligationem 
inducat;  h.  quale  peccatum  sit. 

1.  luramentum  fictmn  sive  assertorium  sive  promissorium 
nullum  est  iuramentum  et  proinde  nullam  inducit  obliga- 
tionem ex  virtute  religionis;  aliunde  autem  potest  adesse 
obligatio  indemnem  servandi  eum,  qui  ficto  iuramento  de- 
ceptus est. 

2.  a.  luramentum  fictum,  quod  in  confirmationem  falsi 
emittitur,  semper  grave  peccatum  est,  quia  gravis  irreve- 
rentia est  Deum,  licet  exterius  tantum,  invocare  in  testi- 
monium falsi,  sicut  gravis  irreverentia  est  exterius  tantum 
adolere  thus  idolo. 

In  confirmationem  falsi  emittitur  iuramentum  assertorium,  si 
iurans  Deum  exterius  invocat  in  testem  assertionis  falsae,  et  iuramen. 
tum  promissorium,  si  exterius  iurat  sine  animo  implendi. 

h.  Iuramentum  fictum,  quod  in  confirmationem  veri 
emittitur,  veniale  peccatum  non  excedit:  etsi  enim  eiusmodi 
iuramentum  contineat  mendacium  cum  vana  divini  nominis 
invocatione,  Deus  tamen  non  invocatur  in  testimonium 
falsitatis^). 


0 Cf.  Reuter  II.  n.  309  ss. 

Aliunde  tamen  ficte  iurans  graviter  peccare  potest,  si  nempe  in 
illis  adiunctis  ficte  iuret,  in  quibus  sub  gravi  iurare  tenetur  e.  g.  ob 
praeceptum  superioris  vel  iudicis,  vel  si  agitur  de  re  magni  momenti, 
ut  est  contractus  onerosus’). 

Articulus  quintus. 

De  adiuratione. 

257.  Notio.  Admratio  est  actio,  qua  aliquis  indu- 
citur ad  rem  faciendam  vel  omittendam  invocatione  Dei 
aut  rei  sacrae. 

a.  Adiuratio  differt  a iuramento:  in  iuramento  enim  Deus  invo- 
catur ad  confirmandam  veritatem,  in  adiuratione  autem  ad  efficacius 
reddendum  mandatum  vel  ad  confirmandam  petitionem.  Differt  db 
oratione,  quia  orando  a Deo  aliquid  petimus,  in  adiuratione  per  Deum 
aliquid  praecipimus  vel  flagitamus. 

h.  Adiuratio  est  actus  virtutis  religionis:  adiuratione  enim  pro- 
fitemur tantam  esse  Dei  auctoritatem  vel  bonitatem,  ut  quilibet  vix 
audito  Dei  nomine  statim  inducatur  ad  praestandum,  quod  per  nomen 
Dei  ab  eo  exigitur,  id  quod  cedit  in  honorem  Dei. 

c.  Adiurari  possunt:  a.  Deus  vel  Christus;  13.  b.  virgo  Maria, 
angeli,  sancti;  y.  homines  viatores,  ut  si  subditus  adiurat  superiorem, 
amicus  amicum,  pauper  divitem,  ut  amore  Dei  aliquid  praestet;  b.  dae- 
mones. 

258.  Adiuratio  dividitur.  1.  \n  sollemnem  ei  privatam, 
prout  fit  nomine  ecclesiae,  a ministris  ecclesiae  et  ritu  ab 
ecclesia  instituto  vel  sine  huiusmodi  sollemnitatibus. 

2.  In  imperativam  et  deprecativam,  prout  fit  imperio 
vel  precibus. 

«.  Imperativa  est  ea,  qua  princeps  sacerdotum  adiuravit  Christum : 
Adiuro  te  per  Deum  vivum,  ut  dicas  nobis,  si  tu  es  Christus^) ; depre- 
cativa  est  ea,  qua  s.  Paulus  quandoque  adiurat  eos,  ad  quos  scribit: 
Obsecro  itaque  vos,  fratres,  per  misericordiam  Dei^). 

b.  Deus  solum  deprecative  adiurari  potest,  quia  imperii  non  est 
capax;  daemon  solum  imperative  adiurari  potest,  quia  solum  imperii, 
non  autem  deprecationis  capax  est;  imperative  et  deprecative  adiurari 
potest,  qui  tum  imperii  tum  deprecationis  capax  est  ut  homo  subditus. 


*)  Ct.  Lessius,  De  iustitia  et  iure  1.  2.  c.  42.  n.  42. 
2)  Matth.  26,  63. 

")  Rom.  12,  1. 

c.  Adiuratur  Deus  deprecative,  si  ex  usu  ecclesiae  exorcizantur 
sal,  aqua,  mures,  locustae,  tempestates,  et  quidem  vel  per  se  ipsum 
(misericordiam,  bonitatem  etc.)  vel  per  merita  Christi  vel  per  inter- 
cessionem b.  virgiuis  Mariae  et  sanctorum.  Hic  modus  supplicandi 
obsecratio  vocatur. 

259.  Principia.  1.  Adiuratio  non  inducit  obliga- 
tionem praestandi  id,  quod  (ab  homine  adiurato)  petitur, 
sive  adiuratio  est  deprecativa  sive  imperativa:  adiuratio 
enim  non  est  instituta  ad  inducendam  obligationem,  sed 
ad  excitandum  in  adiurato  timorem  vel  amorem  divini 
nominis,  quo  moveatur  ad  praestandum,  quod  ab  eo 
petitur. 

Si  ergo  superior  adiurat  subditum  adiuratione  imperativa  ad 
praestandam  rem  petitam,  subditus  oboedire  quidem  tenetur,  at  non 
vi  adiurationis,  sed  vi  praecepti  cum  adiuratione  coniuncti.  Hinc  si 
subditus  non  praestat  rem  imperatam,  non  peccat  contra  religionem, 
sed  solum  contra  oboedientiam. 

2.  Ut  adiuratio  licita  sit,  eaedem  tres  condiciones  re- 
quiruntur atque  in  iuramento:  veritas,  iustitia  et  iudicium. 

a.  Veritas  adiurationis  exigit,  ut  adiurans  vere  inten- 
dat assequi,  quod  adiurando  petit,  et  ut  vera  sit  causa, 
ob  quam  petit. 

Defectus  veritatis  in  adiuratione  veniale  peccatum  non  excedit, 
quia  divina  auctoritas  non  inducitur  ad  confirmandum  mendacium,  sed 
solunT  ad  movendum  alium  ad  aliquid  praestandum,  ut  si  fictus  pauper 
per  Deum  petat  eleemosynam. 

h.  Iustitia  exigit,  ut  adiurans  petat  rem  licitam. 

Defectus  iustitiae  in  adiuratione  est  grave  peccatum,  si  res  petita 
vel  imperata  est  graviter  mala;  et ''est  leve  peccatum,  si  res  petita  vel 
imperata  est  leviter  mala:  nam  interposita  auctoritate  divina  alium 
inducere  ad  rem  malam  certe  continet  irreverentiam  in  Deum,  eamque 
maiorem  vel  minorem,  prout  res  magis  vel  minus  mala  est. 

C.  Indicium  exigit,  ut  adiuratio  fiat  ex  iusta  causa 
necessitatis  vel  utilitatis  et  cum  debita  reverentia  nominis 
divini. 

Defectus  huius  condicionis  non  est  nisi  veniale  peccatum. 


Liber  tertius. 

De  tertio  decalogi  praecepto*). 


, Memento,  ut  diem  sabbati  sanctifices.* 
Ex.  20,  8. 

Hoc  praeceptum,  quatenus  affirmativum  est,  praecipit 
sanctificationem  dierum  festorum  seu  cultum  Dei  externum 
et  publicum  per  sanctificationem  quorundam  dierum;  qua- 
tenus autem  negativum  est,  prohibet;  ne  illi  dies  profa- 
nentur, praesertim  per  opera  servilia. 

Finis  et  momentum  imaecepti.  a.  Hoc  praeceptum  eo  potissimum 
tendit,  ut  homo  a laboribus  praesertim  corporeis  ce.ssans  necessaria 
quiete  fiuatur,  qua  rebus  divinis  vacare  seque  quoad  animam  et  cor- 
pus reficere  possit.  Praeceptum  summi  momenti  est  propter  saluber- 
rimos fructus,  qui  ex  eius  observatione  tum  vitae  individuali  tum 
vitae  sociali  enascuntur.  Attamen  ut  hi  fructus  uberius  percipiantur, 
quies  corporis  cum  religiosa  diei  sanctificatione  apte  coniungi  debet. 
Praecipui  effectus  hi  sunt: 

a.  Saluti  corporis  consulitur:  organismus  enim  humanus  ita 
comparatus  est,  ut  ex  septem  diebus  uno  ad  feriandum  indigeat,  ne 
paulatim  ex  labore  deficiat.  Nisi  tamen  dies  feriati  religiose  transi- 


q S.  Thomas  II.  II.  q.  122.  a.  4.  S.  Alphonsus  1.  3.  n.  263 — 332. 
Suarez,  De  virtute  religionis  tract.  2.  1.  2.  Sporer-Bierhaum,  Theo- 
logia moralis  decalog.  (Paderbornae.  Typogr.  bonifac.  1897)  I.  tract.  3. 
n.  482 — 541,  Gasparri,  De  sanctissima  eucharistia  (Parisiis.  Delhomme. 
1897)  II.  c.  8.  Ballerini-Palmieri,  Opus  Iheolog.  morale*)  II.  n.  711—814. 
E.  Genicot,  Theologiae  moralis  inslilut.®  (Bruxellis.  Dewit  1909) 
I.  n.  332—341. 


De  sanctificatione  festorum. 


273 


gantur,  in  otio  et  voluptatibus  agi  solent,  quae  valetudini  nocent,  non 
prosunt. 

P.  Alacritas  in  suscipiendo  labore  augetur:  uniformis  enim  labor, 
qui  nulla  feriarum  mutatione  interrumpitur,  animum  deprimit;  quies, 
quam  divinae  maiestatis  cultus  exornat,  animum  erigit  sanctaque  hi- 
laritate perfundit. 

y.  Vita  domestica  promovetur:  membra  enim  familiae  diebus  feri- 
alibus  plerumque  dispersi  variisque  negotiis  distractis,  simul  omnes  uni- 
untur, familiaritatem  plenius  instaurant,  officio  educationis  impensius 
incumbunt,  mutuum  amorem  diurna  consuetudine  alunt  et  fovent. 

b.  Oppositio  divites  inter  et  pauperes  emollitur : memor  enim  sub- 
limis suae  destinationis  et  propriae  dignitatis  personalis,  pauper  coram 
Deo  se  agnoscit  ceteris  aequalem  sibique  persuadet  virtutes  honore 
dignas,  divitias  vero  inanes  esse. 

b.  Cum  haec  emolumenta  feriarum , quae  diebus  festis  aguntur, 
ad  bonum  reipublicae  plurimum  conferant,  auctoritati  civili  incumbit 
obligatio,  ferias  dierum  festorum  tuendi  et  opera  servilia  interdicendi 
id  quod  in  aliquibus  civitatibus  (Anglia,  Germania)  partim  nec  sine 
fructum  effectu  est. 


Quaestio  prima. 

De  sanctificatione  festorum. 

260,  Origo  praecepti.  Praeceptum  sanctificandi  dies 
festos  partim  naturale,  partim  divinum,  partim  ecclesia- 
sticam est : naturale,  quatenus  praecipit  aliquod  tempus 
cultui  divino  non  solum  privato  sed  etiam  publico  tribuen- 
dum esse;  divinum,  quatenus  uno  cuiusque  hebdomadae 
die  in  laudem  creatoris  ab  omni  opere  cessandum  esse 
praecipit;  ecclesiasticum  autem,  quatenus  certos  dies  et 
modum  colendi  Deum  determinat.  Ecclesia  ergo  hac  in  re 
ius  naturale  et  divinum  accuratius  determinavit. 

«.  Praeceptum  sanctificandi  dies  festos,  prout  nunc  in  ecclesia 
servatur,  complura  elementa  continet:  a.  unum  cuiusque  hebdo- 
madae diem  sanctificandum  esse;  p.  hunc  diem  non  esse  ut  in 
vetere  testamento  ultimum  hebdomadae  diem,  sabbatum,  sed  debere. 

Noldin,  De  praeceptis*.  18 

esse  primum,  diem  dominicum;  y.  diem  iiitelligendum  esse  spatium 
24  horarum  illudque  a media  nocte  ad  mediam  noctem  computan- 
dum; b.  diebus  festis  certos  religionis  actus  in  Dei  cultum  prae- 
scriptos, certa  vero  opera,  utpote  religiosae  quieti  contraria,  pro- 
hibita esse. 

1.  De  origine  ecclesiastica  huius  praecepti,  quod  tertium  et 
quartum  elementum  attinet,  non  est  dnbium ; de  origine  praecepti 
quoad  primum  et  alterum  elementum  alii  docent  utrumque,  scilicet 
sanctificandi  unum  in  quavis  hebdomada  diem  et  sanctificandi 
diem  dominicum  loco  sabbati,  esse  iuris  divini^);  alii  econtra  docent 
iure  ecclesiastico  non  solum  sabbato  suffectum  esse  diem  domini- 
cum, sed  eodem  iure  etiam  unum  in  hebdomada  diem  sanctifi- 
candum esse^);  alii  tandem  docent  unum  cuiusque  hebdomadae 
diem  sanctificandum  esse  iure  divino,  diem  vero  dominicum  ad 
hunc  finem  destinatum  esse  iure  ecclesiastico  seu  potius  aposto- 
lico®).  Et  sane,  ipse  Deus  divisionem  temporis  in  hebdomadas 
instituit  et  septimum  cuiusque  hebdomadae  diem  cultui  divino 
tribuendum  esse  praecepit^).  Hoc  praeceptum  Christus  Dominus 
non  abrogavit,  sed  pro  toto  aevo  Christiano  innovatum  voluit,  con- 
cessa apostolis  potestate  sabbato  substituendi  diem  dominicum  et 
determinandi  modum,  quo  dies  ille  in  laudem  creatoris  et  salva- 
toris sanctificandas  sit. 

c.  Ex  his  infertur,  quousque  se  extendat  potestas,  quae  eccle- 
siae competit  in  hoc  praecepto  dispensandi,  ipsam  scilicet  illud 
mutare  atque  in  eo  dispensare  posse,  quatenus  ecclesiasticum  est, 
ipsam  autem  statuere  non  posse,  ut  nullus  dies  cultui  divino  de- 
putetur, neque  ut  temporis  divisio  in  hebdomadas  et  sanctificatio 
unius  cuiusque  hebdomadae  diei  abrogetur,  neque  tandem  ut  licita 
sint  ea  opera,  quae  communi . hominum  indicio  finem  praecepti, 
religiosam  scilicet  quietem,  destruerent. 

261.  De  ipso  praecepto.  1.  Praeceptum  sanctificandi 
festa  obligat  siih  gravi^)  omnes  fideles  rationis  compotes^ 
ergo  post  expletum  septennium:  etenim  materia  et  finis 


Sporer-Bierbaum  tract.  3.  n.  4-84. 

Suarez,  De  religione  tract.  2.  1.  2.  c.  4,  n.  5. 

Fr.  Schmid,  Worin  grundet  die  Pflicht  der  Sonntagsruhe  ? 
(Quartalschrift.  Linz.  1900)  S.  12  ff.  — Die  Gewalt  der  Kirche  uber  die 
Sonntagsruhe  (Zeitscbrift,fur  kath.  Theologie  XXV.  [1901]  S.  436  ff.) 
b Gen.  2,  2.  3.  coli.  Ex.  20,  8—11. 

Ct.  prop.  52.  ab  Innocentio  XI.  damnata:  Praeceptum  servandi 
festa  non  obligat  sub  mortali  seposito  scandalo,  si  absit  contemptus. 

praecepti  gravia  sunt;  ideo  etiam  universali  usu  ecclesiae 
pro  gravi  habetur;  admittit  autem  parvitatem  materiae. 

a.  Dies  festi,  qui  sanctificandi  sunt,  computari  debent  a media 
nocte  ad  m idiam  noctem,  ut  fert  usus,  ecclesiae  romanae. 

h.  Festa  olim  de  iure  communi  servandi  ex  constitutione  Universa 
Urbani  YIII.* *)  praeter  dies  dominicos  erant  triginta  sex^);  hodie  vero 
complura  eorum  (in  diversis  regionibus  diverso  numero)  abrogata  sunt, 
adeo  ut  e.  g.  in  Gallia  et  in  Belgio  praeter  ea,  quae  diei  dominico 
affixa  sunt,  non  celebrentur  nisi  quatuor  et  in  America  septentrionali 
non  nisi  sex. 

2.  Diebus  dominicis  et  festis  ecclesia  fideles  ad  duo 
ol3ligat : a.  ad  audiendum  sacrum,  quia  Deus  tamquam 
primum  rerum  omnium  principium  colendus  est  per  sacri- 
ficium: omnia  autem  sacrificia  in  nova  lege  redacta  sunt 
ad  sacrificium  missae;  h.  ad  abstinendum  ah  operibus  ser- 
vilibus, quia  principalis  huius  praecepti  finis  est,  ut  homo 
rebus  divinis  vacet;  opera  autem  servilia  applicationem  ad 
divina  plane  impediunt. 

a.  Hoc  praeceptum  in  iure  canonico  non  intimatur,  sed  suppo- 
nitur^), constat  autem  ex  universali  consuetudine,  quam  ubique  doctrina 
Christiana  in  catechismis  declarat. 

h.  Sacerdotes  per  celebrationem  praecepto  satisfaciunt;  qui  autem 
non  celebrant,  missam  audire  tenentur. 

3.  Praeter  haec  duo  per  praeceptum  ecclesiasticum 
sanctificandi  festa  nihil  aliud  expresse  praecipitur,  nec  aliud 
legitima  consuetudine  introductum  est.  Quare 

a.  Non  tenentur  fideles  audire  contionem  vel  catechesim, 
nisi  praeceptum  naturale  eos  ad  hoc  obliget,  scilicet  si 
quis  non  satis  instructus  est  in  iis,  quae  explicite  scire  et 
credere  debet,  et  aliud  medium  illa  discendi  adhibere  aut 
non  vult  aut  non  potest. 

Neque  ex  eo,  quod  parochi  ex  praecepto  ecclesiae  diebus  dominicis 
et  festis  contionari  tenenturfi,  sequitur  fideles  obligari  ad  audiendam 
contionem : parochi  enim  tenentur  occasionem  praebere,  ut  fideles,  qui- 
bus id  necessarium  vel  utile  est,  in  doctrina  Christiana  erudiri  possint, 

q Gonstit.  Universa  Urbani  VIII.  13.  sept.  1642. 

2)  Cf.  J)e  sacramentis^  n.  181. 

C.  Omnes  62.  De  consecr.  d.  1.  G.  3Iissas  64.  De  consec.  d.  1. 

*)  Concilium  trid.  sess.  24.  c.  4,  De  reform. 

Adeo  autem  salutaris  et  proficua  est  auditio  contionis,  ut  patres  con- 
cilii tridentini  (1.  c.)  dixerint  fideles  teneri,  si  commode  possunt,  ad 
audiendum  verbum  Dei. 

b.  Non  tenentur  assistere  vesperis  aut  devotionibus 
vespertinis,  ne  sub  levi  quidem,  nisi  per  accidens  ex  omis- 
sione scandalum  oriatur. 

c.  Non  tenentur  Deum  colere  certis  actibus  internis  ut 
actibus  fidei,  spei  et  caritatis:  non  enim  interior,  sed  ex- 
ternus Dei  cultus  hoc  praecepto  nobis  iniungitur;  insuper 
sanctificatio  animae  est  finis  praecepti,  qui  non  cadit  sub 
praecepto. 


Quaestio  secunda. 

De  auditione  missae. 

Articulus  primus. 

De  modo  audiendi  missam. 

Condiciones  requisitae.  Quinque  requiruntur  ad 
satisfaciendum  praecepto  audiendi  missam : a.  debita  in- 
tentio; b.  debita  attentio;  c,  missa  integra;  d.  praesentia 
corporis;  e,  locus  debitus. 

262.  Debita  intentio,  quae  quidem  non  debet  esse 
intentio  obtinendi  finem  praecepti  nec  intentio  satisfaciendi 
praecepto,  sed  ponendi  opus  ab  ecclesia  praescriptum  i.  e. 
audiendi  missam.  Quare  non  satisfacit  praecepto,  qui  se 
confert  ad  ecclesiam  mere  ad  audiendam  musicam;  satis- 
facit autem,  qui  eo  se  confert  solum  ex  metu  parentum. 

263.  Debita  attentio.  Duplex  distinguitur  attentio: 
externa  et  interna.  Haec  excludit  distractionem  internam, 
illa  distractionem  externam. 


De  auditione  missae. 


277 


Attentio  externa  negative  consistit  in  remotione  actionis  externae, 
quae  cum  attentione  interna  simul  consistere  non  potest  e.  g.  dormiendi, 
confabulandi;  positive  consistit  in  attentione  quadam  confusa,  qua  ad- 
vertitur in  ara  sacrificium  offerri  (n.  139). 

1.  Ad  satisfaciendum  praecepto  ecclesiastico  certe 
requiritur  attentio  externa,  sine  qua  assistentia  non  esset 
actio  humana  nec  religiosa;  ideo  non  satisfacit,  qui  tem- 
pore missae  attente  legit  libros  profanos  vel  attente  con- 
siderat picturas,  legit  inscriptiones  etc. 

Ex  lege  naturae  seu  ex  virtute  religionis  sub  levi  requiritur 
attentio  interna,  quam  postulat  reverentia  Deo  debita,  dum  ipsum 
colimus. 

2.  Ex  praecepto  ecclesiae  non  requiritur  attentio  in- 
terna, sed  sufficit  externa;  quapropter  satisfacit  praecepto 
audiendi  missam,  qui  toto  tempore  missae  sive  involuntarie 
sive  voluntarie  distractus  est.  Et  sane  oratio  non  exigit 
attentionem  internam,  ergo  a fortiori  eam  non  exigit  au- 
ditio sacri. 

a.  Cum  ad  satisfaciendum  praecepto  audiendi  sacrum  non  opus 
sit  orare,  quia  ecclesia  nil  aliud  praecipit  nisi  actum  cultus  divini, 
tota  quaestio  huc  redit,  num  mente  distracta  vere  praestari  possit 
actus  cultus  divini.  lam  vero  sicut  oratio,  ita  etiam  quilibet  alius 
actus  externi  cultus  divini  quoad  substantiam  mente  distracta  exhiberi 
potest  (n.  139). 

h.  Pro  praxi  inter  utramque  sententiam,  affirmantem  scilicet  et 
negantem  requiri  attentionem  internam,  vix  est  discrimen:  siquidem 
patroni  affirmantis  sententiae  tam  exiguam  attentionem  internam  cum 
s.  AlpJionso  (n.  313)  postulant,  ut  ex  defectu  attentionis  tum  solum 
invalida  sit  auditio  sacri,  si  distractio  fuerit  totalis  et  voluntaria, 
valeat  autem,  modo  habeatur  attentio,  qua  aliquo  modo  advertatur 
offerri  sacrificium;  haec  vero  attentio  adest,  modo  exclusa  sit  distractio 
externa. 

c.  Ergo  non  satisfacit  praecepto,  qui  per  notabilem  missae  partem 
graviter  dormit,  ita  ut  non  advertat,  quae  in  altari  agantur;  qui  vero 
solum  dormitat,  ita  tamen  ut  confuse  discernere  possit,  quae  in  altari 
agantur,  etsi  per  notabilem  missae  partem  fiat,  praecepto  satisfacit.  — 
Satisfacit  praecepto,  qui  interdum  cum  socio  confabulatur,  quia  hoc 
non  impedit  attentionem  confusam,  quae  ad  satisfaciendum  praecepto 
sufficit.  — Item  satisfaciunt  pulsantes  organa,  canentes,  colligentes 
eleemosynam,  etsi  toto  tempore  hac  re  occupentur,  quia  hae  actiones 
attentionem  ad  missam  non  impediunt.  Ex  eadem  ratione  satisfaciunt, 
qiu  semisopiti  vel  semiebrii  missae  sacrificio  intersunt. 

Num  satisfaciat  praecepto,  qui  tempore  missae  confitetur  peccato, 
sua.  — Eatenus  non  satisfaceret,  quatenus  confessio  impediret 
attentionem  externam;  atqui  confessio  aeque  atque  auditio  con- 
fessionis non  excludit  attentionem  externam,  id  quod  complures 
auctores  non  improbabiliter  tenent^). 

264.  Auditio  integrae  missae.  1.  Non  sufficit  as- 
sistere parti  essentiali  et  integrali  sacrificii,  sed  ex  prae- 
cepto ecclesiae  assistendum  est  toti  missae  i.  e.  integrae 
functioni  liturgicae  a psalmo  luclica  usque  ad  benedictionem 
sacerdotalem  inclusive^).  Evangelium  s.  loannis  non  videtur 
pertinere  ad  integritatem  missae. 

2.  Qui  integrae  missae  assistere  non  potest,  tenetur 
assistere  saltem  parti  essentiali  et  integrali  i.  e.  consecra- 
tioni et  communioni,  si  potest;  qui  ne  his  quidem  partibus 
assistere  potest,  non  tenetur  assistere  partibus  accidenta- 
libus, quia  praeceptum  ne  quoad  substantiam  quidem  im- 
plere amplius  potest. 

Qui  igitur  ante  consecrationem  venit  et  alteii  missae  assistere 
nequit,  tenetur  partem  reliquam  audire ; qui  autem  post  consecrationem 
venit,  non  tenetur  reliquam  partem  audire,  quia  non  assistit  essentiae 
sacrificii,  ad  quam  consecratio  certe  requiritur.  Hinc  praecepto  in  hoc 
casu  quoad  substantiam  satisfacere  nequit;  ut  solis  autem  ceremoniis 
sine  sacrificio  assistamus,  ecclesia  non  praecipit.  Practice  ergo  in  hoc 
casu  non  potest  urgeri  obligatio®). 

3.  Ergo  omittere  partem  missae  peccatum  est,  idque 
grave  vel  leve,  prout  pars  omissa  notabilis  est  vel  exigua. 
De  gravitate  autem  partis  omissae  non  solum  ex  diuturni- 
tate, sed  maxime  ex  eius  dignitate  statuendum  est;  quare 
tertia  pars  missae  censetur  notabilis,  et,  si  est  ex  dignio- 
ribus, etiam  minor  partem  notabilem  constituere  potest. 
Itaque 

a.  Pars  exigua:  cuius  omissio  peccatum  leve  est:  ab  initio  usque 
ad  Credo  inclusive  vel  ad  offertorium  exclusive;  omnia  post  commu- 
nionem; usque  ad  epistolam  exclusive  et  simul  ea,  quae  communionem 
sequuntur;  solum  offertorium;  sola  praefatio. 


q Gf.  Baller  ini- Palmier  i II.  n.  773  ss.  Genicot  I.  n.  431. 
q G.  Missas  64.  de  cons.  d.  1. 

Baller  ini- Palmier  i II.  n.  781. 

h.  Pars  notabilis : a.  ratione  durationis : ab  initio  usque  ad  offer- 
torium inclusi  ve;  omnia  ante  evangelium  et  simul  ea,  quae  sequuntur 
communionem;  |3.  ratione  dignitatis:  a praefatione  exclusive  usque  ad 
consecrationem;  a consecratione  usque  ad  Pater  noster;  consecratio  et 
communio  simul,  etsi  intermedia  audiantur;  sola  consecratio  non  tamen 
(saltem  probabiliter)  sola  communio.  — Qui  ante  consecrationem  egre- 
ditur ex  ecclesia  et  finita  consecratione  statim  ingreditur,  in  rigore 
praecepto  non  satisfacit.  Quia  tamen  tempus,  quo  abest,  admodum 
breve  est,  non  est  necessario  cogendus,  ut  alteri  sacro  intersit,  dum- 
modo consecratio  et  communio  non  simul  omittantur  D- 

c.  Ad  determinandum  peccatum  eorum,  qui  serius,  incepto  iam 
sacro,  ad  ecclesiam  veniunt,  non  tam  ad  partem  sacri  omissam  atten- 
dendum est,  sed  praecipue  ad  maiorem  minoremve  negligentiam  in 
curanda  missae  integritate  et  ad  praevisionem  periculi,  cui  voluntariae 
se  exposuerunt  non  audiendi  integram  missam-).  Qui  enim  existimat 
se  omissurum  exiguam  tantum  partem,  nisi  citius  se  expediat,  leviter 
peccat,  etsi  post  offertorium  tandem  venerit;  qui  vero  dubitat  vel  exi- 
stimat se  omissurum  notabilem  partem,  nisi  citius  se  expediat,  et  hoc 
culpabiliter  negligit,  graviter  peccat,  etsi  ad  Gloria  venerit. 

Nuni  satisfaciat  praecepto,  qui  duas  missas  dimidias  audit.  — 
Certe  non  satisfacit,  si  eas  simul  audit,  quia  missa  natura  sua 
ex  partibus  successivis  constat®).  Si  eas  successive  audit  et  con- 
secratio et  communio  habentur  in  eadem  missa,  satisfacit,  quia 
unam  integram  missam  audit;  si  autem  consecratio  et  communio 
non  habentur  in  eadem  missa,  non  satisfacit,  quia  partes  non  con- 
stituunt unum  et  integrum  sacrificium;  ecclesia  autem  praecipit 
assistere  uni  et  integro  sacrificio. 

4.  Ex  his  colligitur  obligatio  supplendi,  ubi  fieri  po- 
test, defectum  in  alia  missa,  si  quis  partem  missae,  cuius 
consecrationi  et  communioni  interfuit,  omisit : cum  enim 
quilibet  teneatur  audire  missam  integram,  qui  omisit  par- 
tem notabilem,  sub  gravi,  qui  partem  exiguam,  sub  levi 
eam  supplere  tenetur;  parum  tamen  pro  nihilo  reputatur, 
et  ab  obligatione  supplendi  levem  defectum  rationabilis 
causa  excusat. 


Suarez,  De  eucharistia  q.  88.  sect.  2.  n.  6. 

2)  Genicot,  I.  n.  339. 

®)  Ab  Innocentio  XI.  proscripta  est  haec  propositio  (53);  Satis- 
facit praecepto  ecclesiae  de  audiendo  sacro,  qui  duas  eius  pccrtes  immo 
quatuor  simul  a diversis  celebrantibus  audit. 

265.  Praesentia  corporalis,  quae  sit  saltem  mo- 
ralis; moraliter  autem  praesens  censetur,  qui  a,  cum  cele- 
brante moraliter  coniungitur,  et  h.  sive  intra  sive  extra 
ecclesiam  consistens  celebrantem  videre  vel  audire  vel 
saltem  ex  signis  assistentium  missam  sequi  potest.  Hinc 
satisfacit : 

a.  Qui  est  intra  ecclesiam,  etsi  stet  in  choro  post  altare,  vel  post 
parietem  aut  columnam,  vel  in  aliqua  capella,  ubi  sacerdotem  nec 
videre  nec  audire  potest,  modo  vel  ex  sonitu  campanulae  vel  ex  signis 
aliorum,  qui  missam  audiunt,  deprehendat,  quid  a celebrante  agatur. 
Pariter  qui  in  magna  ecclesia  etiam  longissime  (ultra  triginta  passus) 
distat  ab  altari,  in  quo  fit  sacrum,  modo  advertere  possit,  quid  agat 
sacerdos,  quia  moraliter  cum  celebrante  coniunctus  est^. 

h.  Qui  est  in  sacristia  vel  in  alio  loco  prope  altare,  ex  quo  sa- 
cerdotem videre  possit,  vel  etsi  sacerdotem,  ianua  clausa,  videre  non 
possit,  modo  audiat,  quid  in  altari  agatur.  Item  qui  ab  ecclesia  ad 
breve  tempus  recedunt  ad  pulsandas  campanas  vel  ab  vinum  afferen- 
dum, quia  moraliter  non  recedunt:  nam  sacrificio  cooperantur  et  ex 
intentione  cooperandi  recedunt. 

c.  Qui  est  extra  ecclesiam  sed  prope  ianuam,  etsi  clausam,  modo 
auditu  missam  sequi  possit.  Pariter  qui  est  in  aliqua  distantia  ab 
ecclesia,  quae  multitudinem  fidelium  capere  non  potest,  modo  iunctus 
sit  multitudini.  Tandem  etiam  ille,  qui  ex  fenestra  domus  privatae 
aspicit  altare,  etsi  interiecta  sit  platea,  modo  domus  ab  ecclesia  (ut 
habet  de  Lugo)  non  ultra  triginta  passus  distet.  Sed  non  satisfacit 
qui  extra  ecclesiam  in  distantia,  quae  triginta  circiter  passus  superet, 
constitutus  est,  etsi  missam  sequi  possit,  quia  moraliter  cum  celebrante 
non  amplius  coniungitur. 

266.  Locus  debitus.  1.  Praecepto  audiendi  missam 
fideles  satisfacere  possunt  in  qualibet  ecclesia  vel  in  quo- 
libet oratorio  publico  vel  semipublico. 

a.  Antiqua  lex,  qua  fideles  diebus  dominicis  et  festis  tenebantur 
missam  audire  in  ecclesia  parochiali,  iam  diu  abrogata  est  tum  per 
privilegia  mendicantibus  concessa^)  tum  per  contrariam  consuetudinem 
in  toto  orbe  vigentem.  Ideo  episcopus  suis  fidelibus  praecipere  non 
potest,  ut  missam  audiant  in  ecclesia  parochiali,  quia  [non  potest  ab- 
rogare universalem  consuetudinem,  quae  iam  induit  naturam  iuris 
communis* *). 

S.  Alphonsus  n.  312. 

*)  Constit.  Pii  V.  Etsi  mendicantium  16.  maii  1567  § 2.  n.  8. 

*)  Benedictus  XIV.  De  synodo  1.  14.  n.  10. 

h.  Quod  ex  communi  auctorum  doctrina  iain  diu  in  praxim  de- 
ductum est,  quod  nempe  ad  satisfaciendum  praecepto  sufficiat  missam 
audire  in  oratorio  semipuhUco,  id  nuper  authentica  s.  sedis  declara- 
tione confirmatum  est‘). 

2.  Excluso  speciali  privilegio  praecepto  plene  non  satis- 
facit, qui  missam  audit  in  oratorio  privato^):  praeceptum 
enim  duplex  est,  audiendi  missam,  eamque  audiendi  in 
loco  debito;  primo  satisfacit,  alteri  non  satisfacit. 

Qui  habet  indultum  oratorii  privati,  satisfacit  praecepto  ibi 
audiendo  sacrum.  Ut  tamen  constet,  quinam  et  quando  satisfaciant 
praecepto  audientes  missam  in  oratorio  privato,  consideranda  sunt  in- 
dulta.  Ordinarie  haec  ex  induitis  colliguntur: 

a.  Una  tantum  missa  eodem  die  celebrari  potest. 

h.  Quolibet  die  una  missa  celebrari  potest  exceptis  festis  sollem- 
nioribus. Festa  autem  haec  sollemniora,  quae  excipiuntur,  sunt:  Nati- 
vitas Domini,  epiphania,  feria  quinta  in  coena  Domini,  resurrectio, 
ascensio,  pentecostes,  immaculata  conceptio,  annuntiatio  et  assumptio 

b.  Virginis,  festum  s.  loseph,  ss.  ap.  Petri  et  Pauli  et  omnium  sanc- 
torum, festum  patroni  loci®). 

c.  Quando  autem  indultum  oratorii  privati  conceditur  propter 
infirmitatem,  nullus  dies  excipitur;  quin  etiam  die  nativitatis  tres 
missae  celebrari  possunt. 

d.  Ut  celebrare  liceat  in  oratorio  privato,  requiritur,  ut  missae 
intersit  aliquis  ex  iis,  quibus  principaliter  indultum  concessum  est; 
indultum  vero  principaliter  concessum  intelligitur  iis  tantum,  ad  quos 
breve  concessionis  dirigitur,  illis  nimirum  personis,  quae  a tergo  eius- 
dem brevis  proprio  nomine  nuncupantur. 

e.  Praecepto  satisfaciunt:  a.  illi,  quibus  indultum  principaliter 
concessum  est;  p.  eorum  consanguinei  et  affines  usque  ad  quartum 
gradum  in  eadem  domo  habitantes;  y.  eorum  hospites;  b.  eorum  fa- 
miliares seu  famuli,  quorum  servitium  tempore  missae  actu  est  neces- 
sarium, sive  eo  quod  missae  ipsi  inserviant,  sive  eo  quod  dominos  comi- 
tari debeant. 


b S.  C.  R.  23.  ian.  1899. 

2)  Oratoria,  quae  cum  licentia  s.  sedis  eriguntur  in  villis  religio- 
sorum, sunt  oratoria  mere  privata,  quia  eiusmodi  villae  non  sunt  domus 
religiosae,  sed  domus  profanae.  Ideo  in  illis  praecepto  audiendi  sacrum 
ab  iis,  qui  ad  religiosos  non  pertinent,  satisfieri  nequit,  nisi  per  spe- 
ciale privilegium  id  fuerit  concessum,  prout  a Gregorio  XIII.  conces- 
sum est  societati  lesu. 

®)  S.  C.  R.  10.  apr.  1896.  n.  3896. 

3.  Qui  habet  privilegium  oratorii  privati,  non  tenetur 
uti  privilegio  ad  satisfaciendum  praecepto,  si  ecclesiam 
adire  non  potest,  etsi  sacerdotem  commode  habere  possit. 
Ad  id  non  tenetur  nec  vi  privilegii,  quia  nemo  tenetur 
uti  privilegio,  nec  vi  praecepti,  quod  non  obligat  ad  me- 
dium extraordinarium  adhibendum,  ut  praeceptum  obser- 
vari possit. 

Ex  eadem  ratione  non  tenetur  sacerdos  uti  privilegio  celebrandi 
in  altari  portatili  (movibili)  vel  in  oratorio  privato  ad  satisfaciendum 
praecepto  audiendi  sacrum  die  festo. 


Articulus  secundus. 

De  causis  a missa  excusantibus. 

267.  Causae  excusantes.  Ab  audiendo  sacro  gene- 
ratim  excusat  quaelibet  causa  mediocriter  gravis  seu  quodvis 
incommodum  vel  damnum  notabile  in  bonis  animae  vel 
corporis  proprii  vel  proximi^) ; cum  enim  praeceptum  hoc 
non  pertineat  ad  graviora,  ab  eius  observatione  excusat 
quaelibet  causa  vere  gravis.  Eiusmodi  causae  quatuor  nume- 
rantur: a.  Impotentia  moralis;  h.  caritas;  c.  officium;  d.  con- 
suetudo. 

In  diiudicandis  in  concreto  causis  excusantibus,  utrum  sint  an 
non  sint  sufficientes,  attendendum  est  tum  ad  condicionem  fersonacy 
de  qua  agitur:  quod  enim  uni  grave  est,  alteri  grave  non  est,  tum 
ad  eiusdem  statum  conscientiae:  qui  enim  timoratae  conscientiae  est, 
non  facile  exaggerabit  incommoda  nec  quaeret  praetextus  ad  declinan- 
dam obligationem. 

1.  Ratione  impotentiae  morcdis,  qualis  est  quod  vis  grave 
incommodum,  excusantur : 

a.  Qui  ab  ecclesia  longe  distant.  Secundum  s.  Al- 
phonsum  omnes  etiam  sanos  excusat  iter  pedestre  unius 
horae  cum  quadrante  et  minor  distantia,  si  tempestas  est 
adversa  vel  si  persona  est  viribus  debilis;  qui  autem  vehi 
possunt,  non  excusantur,  nisi  distantia  sit  saltem  duplo 
maior. 


Cf.  s.  Alphonsus  n.  324. 

Bene  addit  Busenbaum  in  hac  re  habendam  esse  rationem  con- 
suetudinis loci:  et  sane  in  montanis  nostrae  regionis  nemo  se  excu- 
satum habet,  eo  quod  ab  ecclesia  distat  spatio  horae  cum  quadrante, 
modo  non  sit  affectae  valetudinis. 

h.  Qui  iacturam  honoris  timent,  ut  qui  carent  vestibus 
statui  et  condicioni  convenientibus,  puellae  ex  occulta 
fornicatione  praegnantes,  nisi  summo  mane  missam  audire 
possint. 

c.  Qui  iter  necessarium  facere  debent  vel  inceptum 
interrumpere  nequeunt. 

d.  Qui  iacturam  in  bonis  fortunae  timent:  damnum 
emergens  vel  lucrum  cessans.  lam  vero  damnum,  quod 
quis  subire  debet,  facilius  excusat,  quam  lucrum  cessans ; 
notabilis  autem  iactura  lucri  certe  excusat.  Notabile  lucrum 
pro  diversitate  status  et  condicionis  diversum  est. 

Ut  ergo  lucrum  cessans  excuset,  requiritur,  ut  sit  lucrum  extra- 
ordinarium et  respectu  determinati  hominis  notabile,  cuiusmodi  cen- 
setur lucrum,  quod  ordinario  diei  lucro  saltem  duplo  maius  est.  Maior 
causa  requireretur,  si  etiam  labor  servilis  subiri  deberet,  et  maior  ad- 
huc, si  admiratio  et  scandalum  populi  timenda  essent. 

e.  Infirmi  et  convalescentes,  qui  grave  damnum  sani- 
tatis aut  notabilem  moram  convalescendi  timent. 

a.  Quando  revera  tale  damnum  timendum  sit,  iudicio  prudentum 
determinari  debet,  nec  est  necessario  recurrendum  ad  iudicium  medici 
vel  confessarii,  sed  ipse  aegrotus  de  hac  re  iudicare  potest,  modo  ad 
prudens  iudicium  ferendum  capax  sit.  Generatim  dici  potest  eum  ex- 
cusari, qui  timet  tale  incommodum,  propter  quod  omittere  solet  alia 
negotia  aequalis  laboris  e.  g.  exitum  ad  negotia  tractanda,  ad  neces- 
saria emenda  etc.’). 

P.  Ex  medicorum  mente  aer  corrujytus  templi  revera  incommo- 
dum plus  minus  grave  afferre  ideoque  causa  a templi  frequentatione 
excusans  esse  potest.  Illi  ergo,  qui  in  ecclesia  notabile  incommodum 
experiuntur  ut  angores  vel  deliquia,  ab  auditione  sacri  excusantur. 
Id  raro  hominibus  sanis,  frequentius  his  accidit,  qui  infirmae  sunt  vale- 
tudinis et  nervorum  irritationes  facile  patiuntur^). 

f.  Laborantes  in  officinis,  in  quibus  opus  inceptum 
deserere  vel  fornacem  ardentem  exstinguere  nequeunt.  Si 

1 autem  necessitas  laboris  non  urget,  dominus  officinae 

Q Ballerini-Palmieri  II.  n.  803. 

2)  Cf.  Capellmann,  Medicina  pastor,  p.  90  s. 

tenetur  operariis  permittere  tempus  opportunum,  ut  missam 
audire  possint. 

g.  Uxores  et  filii  ob  gravem  indignationem  mariti  vel 
parentum;  milites,  qui  aut  ducum  vexationi  aut  commili- 
tonum ludibriis  diuturnis  et  valide  molestis  obnoxii  essent. 

2.  Ratione  caritatis  i.  e.  ad  subveniendum  proximo  in 
necessitate  sive  corporali  sive  spirituali  excusantur: 

a.  qui  infirmis  assistunt; 

h.  qui  proximo  opem  ferunt  in  incendio  vel  allu- 
vione etc. ; 

c.  qui  sperant  se  posse  sua  praesentia  peccatum  im- 
pedire. 

3.  Ratione  officii  excusantur: 

a.  Milites  in  stationibus;  custodes  urbium,  gregum, 
etiam  singularum  domorum,  ubi  unica  tantum  missa  cele- 
bratur; superiores  tamen  curare  tenentur,  ut  subditi  mis- 
sam audire  possint. 

h.  Matres  et  nutrices,  quae  parvulos  nec  solos  relin- 
quere nec  secum  ferre  possunt. 

c.  Famuli,  qui  ob  necessarium  ministerium  impediun- 
tur; si  tamen  sine  magna  molestia  e.  g.  citius  surgendo 
missam  audire  possunt,  ad  hoc  tenentur.  Quodsi  ex  do- 
mini mala  voluntate  impediuntur,  oboedire  possunt,  si  grave 
incommodum  timent,  propter  leve  autem  incommodum  non 
excusantur,  sed  illud  patienter  ferre  debent.  Si  frequenter 
impediuntur,  nacta  opportuna  occasione  alium  famulatum 
quaerere  debent. 

d.  Qui  cibos  parare  aut  eiusmodi  necessaria  peragere 
debent;  si  tamen  plura  sacra  fiant,  curandum  est,  ut  suc- 
cessive sacro  intersint. 

4.  Ratione  consuetudinis  in  quibusdam  locis,  ubi  con- 
suetudo viget,  excusantur: 

a.  Puerperae,  quae  per  mensem  vel  sex  hebdomadas 
post  partum  e domo  non  egrediuntur. 

h.  Viduae,  quae  post  mortem  mariti  per  mensem  domi 
manent. 

c.  Sponsae  praesertim  nobiles,  quae  ad  ecclesiam  non 
accedunt,  quando  earum  nuptiae  proclamantur. 


Quaestio  tertia. 

De  prohibitione  operum  servilium. 

Articulus  primus. 

De  operibus  prohibitis. 

268.  Distinctio  operum.  1.  Triplex  genus  operum 
distinguitur:  servilia,  liberalia  et  media  seu  communia. 

Servilia  dicuntur,  quae  ad  commoda  corporis  ordi- 
nantur, corporali  labore  potissimum  exercentur  et  anti- 
quitus a servis  fieri  solebant  ut  arare,  fodere,  serere. 

Liberalia  dicuntur,  quae  ad  animi  utilitates  ordinantur, 
animae  viribus  potissimum  exercentur  et  a liberis  fieri  sole- 
bant ut  legere,  docere,  studere. 

Communia  dicuntur,  quae  partim  commodis  animae 
partim  corporis  inserviunt  et  tum  a liberis  tum  a servis 
promiscue  exercebantur  ut  venari,  ludere,  iter  agere. 

a.  Patet  opera  servilia  et  liberalia  ex  ipso  fine  operis  ab  invicem 
distingui,  non  autem  ex  intentione  operantis  nec  ex  mora  temporis  nec 
ex  corporis  defatigatione;  quare  opus  servile  non  desinit  esse  servile 
et  prohibitum,  eo  quod  gratis  vel  recreationis  causa  vel  ex  s'ancto  fine 
aut  brevi  tantum  tempore  fit,  et  pari  ratione  opus  liberale  manet  libe- 
rale et  licitum,  etsi  propter  mercedem  et  lucrum  vel  ex  pravo  fine 
exerceatur.  Hinc  e.  g.  vestes  consuere  servile  est,  etsi  parvo  labore, 
et  iter  pedestre  facere  liberale  vel  commune  est,  etsi  magno  labore 
peragatur. 

h.  Quaenam  opera  sint  servilia  et  quaenam  liberalia,  in  multis 
quidem  ex  eorum  natura  manifestum  est ; in  aliis  autem  id  non  ex 
sola  natura  operis  dependet  sed  multum  deferendum  est  etiam  con- 

suetudini  et  aestimatioyii  hominum:  quapropter  fieri  potest,  ut  opus, 
quod  ex  se  servile  est,  ex  usu  et  aestimatione  fidelium  licitum  sit; 
insuper  ut  in  uno  loco  licite  peragatur,  quod  in  alio  diebus  festis  pro- 
hibitum est. 

2.  His  accedunt  opera  forensia,  quorum  nomine  duplex 
genus  actionum  designatur : a,  actiones  iudiciales  et  b.  acti- 
ones civiles  seu  mercatus ; utrumque  enim  nomine  fori 
significatur:  locus,  ubi  habentur  iudicia,  et  locus,  ubi 
habentur  mercatus. 

269.  Praeceptum  abstinendi  a certis  operibus. 

1.  Diebus  dominicis  et  festis  prohibentur:  a.  opera  servilia, 
et  quidem  per  integram  diem  a media  nocte  usque  ad 
mediam  noctem,  non  autem  opera  liberalia  nec  communia^); 
h.  opera  forensia:  licet  enim  haec  opera  non  sint  servilia, 
speciali  tamen  iure  prohibentur-),  quia  propter  nimias 
distractiones,  quas  afferunt,  et  propter  contentiones  et  dis- 
cordias, quas  causare  solent,  religiosam  quietem  et  mentis 
applicationem  ad  divina  impediunt. 

2.  Praeceptum  abstinendi  ab  operibus  servilibus  et 
forensibus  ex  genere  suo  grave  est.  Materiam  gravem  ex 
sententia  nunc  recepta  constituit  labor  duarum  circiter 
horarum,  ita  ut  grave  peccatum  sit  labor  (sive  continuus 
sive  interruptus),  qui  duas  horas  multum  excedit  (duas 
cum  dimidia)  in  labore  valde  servili,  et  labor,  qui  ad  tres 
circiter  horas  se  extendit,  si  labor  minoris  sit  contentionis 
corporalis.  In  operibus  autem  forensibus  gravitas  materiae 
non  tam  ex  mora  temporis,  quam  ex  qualitate  operis  de- 
sumitur, ut  si  causa  publice  ageretur. 

Qui  die  festo  mandat  sex  famulis,  ut  laborent  per  horam,  gra- 
viter per  se  non  peccat,  quia  opera  famulorum,  sive  simul  sive  suc- 
cessive laborent,  ad  materiam  gravem  efformandam  non  uniuntur; 
graviter  autem  peccaret,  qui  die  festo  uni  famulo  mandaret  pluries 
laborare  usque  ad  materiam  gravem®). 


q C.  Omnes  1.  De  feriis  (11.  9) 
q Ibid. 

®)  S.  Alphonsus  n.  206. 

270.  Opera  servilia,  liberalia  et  communia. 

a.  Certo  servilia  sunt:  opera  ruralia  ut  arare,  fodere, 
serere,  metere  etc. ; artes  mechanicae  ut  opera  artis  caemen- 
tariae,  ferrariae,  lignariae,  sartoriae,  sutoriae,  textoriae, 
sculptoriae,  typographicae  etc.;  labores  operariorum  in 
fabricis,  fodinis,  fusoriis  etc.;  leves  labores  manuales^  etsi 
exigua  corporis  fatigatione  fiant,  ut  conficere  rosaria,  sca- 
pularia, flores  artificiales  etc.,  item  decerpere  rosas,  decor- 
ticare poma  etc. 

b.  Certo  liberalia  sunt  opera  litterarum  et  artium : 
studio  litterarum  vacare,  docere  (etiam  pro  mercede), 
canere,  instrumenta  musica  pulsare,  delineare  (Zeichnen), 
scribere,  transcribere,  choreas  agere  etc. 

c.  Quae  certo  communia  sunt,  non  prohibentur,  etsi 
cum  magna  defatigatione  corporis  fiant:  iter  facere  pedi- 
bus, equo,  curru,  navi ; item  venari,  aucupari,  piscari 
hamo  vel  arundine  vel  parvis  retibus,  non  autem  magnis 
retibus  cum  magno  apparatu  et  magno  labore. 

Cum  iter  agere  quocunque  modo  diebus  festis  liceat,  licita  sunt 
etiam  ea  omnia,  quae  ad  hunc  finem  obtinendum  necessaria  sunt,  etsi 
natura  sua  (ut  remigare)  servilia  sint.  Ergo  nostro  tempore  licite 
suscipiuntur  labores,  qui  ad  viatores  sive  via  ferrea  sive  navi  vapo- 
raria transvehendos  necessaria  sunt. 

d.  Plura  sunt  opera,  quorum  indoles  dubia  est:  in 
his  diiudicandis  attendendum  est  tum  ad  naturam  operis 
tum  praesertim  ad  consuetudinem  sive  universalem  sive 
particularem  regionis.  Itaque 

Delineare  i.  e.  delineationes  aedificiorum  exarare  (Entwiirfe, 
Bauplane  ausarbeiten)  licitum  est,  cum  sit  opus  liberale,  in  quo  magis 
mens  exercetur  quam  corpus. 

Sculpere  ars  liberalis  et  licita  est,  solum  si  agitur  de  ultima 
operis  perfectione:  alias  ex  communi  hominum  aestimatione  ad  artes 
mechanicas  pertinet. 

Peniaillo  pingere  (malen)  videtur  esse  opus  liberale,  quia  magis 
ordinatur  ad  exprimendos  conceptus  mentis  quam  ad  operandum ; ideo 
diebus  festis  pingere  licet,  exceptis  iis  actionibus,  quae  multo  labore 
fiunt  ut  colores  miscere,  tabulas  praeparare,  dealbare  muros  et  uni- 
versim  ea,  quae  artificum  laborem  diurnum  per  hebdomadam  con- 
stituunt. 

Acu  pingere  (sticken)  non  videtur  esse  opus  servile^).  Ideo  per- 
mitti potest,  ubi  hoc  opus  casu  et  per  accidens  suscipitur;  at  permitti 
nequit,  ubi  laborem  diurnum  constituit.  Alia  opera  manualia  femina- 
rum ut  acu  texere  (stricken,  hakeln)  per  se  servilia  et  prohibita  sunt. 

Photographia  videtur  esse  opus  medium  excepto  apparatu,  qui 
praerequiritur  et  multum  laborem  exigit. 

Typographia  certe  ars  mechanica  est;  ideo  librorum  impressio 
diebus  festis  prohibetur,  nisi  excuset  necessitas  ut  in  imprimendis 
ephemeridibus,  quae  quotidie  apparere  debent.  Sunt  tamen,  qui  typo- 
rum collocationem  permittant,  nisi  in  publica  ofiBcina  a multis  fiat, 
quia  transscriptione,  quae  non  prohibetur,  similis  est^). 

Molere  non  licet,  cum  sit  opus  servile;  si  tamen  mola  agitatur 
vento  vel  aqua  ideoque  modicus  hominum  labor  requiritur,  accedente 
consuetudine  permitti  potest. 

271.  Actiones  iudiciales.  Prohibentur  actus  iudi- 
ciales  omnes,  qui  cum  strepitu  iudiciali  fiunt,  sive  causa 
est  civilis  sive  criminalis,  sive  saecularis  sive  ecclesiastica ; 
actiones  autem,  quae  sine  strepitu  fiunt,  non  prohibentur. 

a.  Strepitus  iudicialis  requiri  dicitur  in  exercitio  iurisdictionis 
litigiosae,  ubi  scilicet  processus  iudicialis  instituitur,  non  autem  in 
exercitio  iurisdictionis  voluntariae,  ut  est  dispensare,  absolvere  etc. 

h.  Actus  iudiciales  prohibiti,  in  quibus  ipse  strepitus  iudicialis 
consistit,  sunt:  citare  partes,  examinare  testes,  exigere  iuramentum 
iudiciale,  proferre  aut  exsequi  sententiam.  Actiones,  quae  sine  strepitu 
fiunt,  hae  sunt:  advocatum  consulere,  iudicem  informare,  appellationem 
interponere  etc.  Actiones  iudiciales  non  solum  prohibentur,  sed  etiam 
amiullantur ; mercatus  vero  solum  prohibentur* *). 

272.  Actiones  civiles  seu  mercatus.  Hoc  nomine 
duo  prohibentur : nundinae  publicae  et  actus  mercandi 
i.  e.  contractus  emptionis,  venditionis,  locationis  etc.  Hinc 
de  iure  non  solum  mercatus  omnes  tum  annui  tum  heb- 
domadarii, sed  etiam  omnes  contractus  emendi,  vendendi, 
locandi  interdicuntur.  Ex  hodierna  consuetudine  autem 
servanda  sunt,  quae  sequuntur. 

a.  Nundinae  annuae  (Jahrmarkte),  in  quibus  res  ven- 
duntur, quae  pridie  in  locum  nundinarum  afferuntur,  ubi 
exsistit  consuetudo,  diebus  festis  licitae  sunt. 

*)  S.  Alphonsus  n.  281. 

2)  S.  Alphonsus  n.  279. 

*)  G.  Conquestus  5.  De  feriis  (II.  9). 

Nundinae  liehdomadariae  (Wochenmarkte)  prohiben- 
tur^); quare  si  dies  festus  in  diem  nundinarum  incidit, 
hae  anticipari  aut  post  diem  festum  transferri  debent;  si 
tamen  magistratus  aliud  statuit,  fideles  propter  necessi- 
tatem excusantur. 

Publicae  venditiones  sub  hasta  non  sunt  licitae ; in 
quibusdam  locis  tamen  peractis  divinis  officiis  tolerantur 
ob  maiorem  concursum  emptorum. 

Venditiones  privatae  non  solum  illarum  rerum,  quae 
ad  usum  quotidianum  pertinent,  sed  etiam  aliarum,  etsi 
multum  temporis  recpiirant,  ex  consuetudine  licitae  sunt; 
venditiones  autem  in  officinis  publicis  prohibitae  sunt ; quare 
mercatores  officinas  diebus  festis  claudere  debent,  nisi  ali- 
cubi contraria  vigeat  consuetudo.  In  plerisque  enim  locis 
invaluit  consuetudo  aperiendi  ad  tempus  officinas,  tum  ut 
vendantur,  quae  ad  usum  quotidianum  requiruntur,  tum  in 
gratiam  praesertim  illorum  emptorum,  qui  aliis  diebus  ad 
officinas  accedere  nequeunt. 

b.  Contractus  sollemnes  venditionis,  emptionis^  loca- 
tionis etc.,  qui  scilicet  fiunt  cum  instrumentis  a notariis 
confectis  et  cum  auctoritate  publica,  diebus  festis  prohi- 
bentur, nisi  ob  contrariam  consuetudinem  liciti  sint. 

Privati  contractus  venditionis  etc.,  qui  sine  instru- 
mentis publicis  privata  auctoritate  fiunt,  ex  universali 
consuetudine  permittuntur;  sic  passim  diebus  festis  con- 
ducuntur operarii,  emuntur  iumenta,  venduntur  equi, 
locantur  domus  etc.,  immo  teste  s.  Alphonso  (n.  286)  fert 
consuetudo,  ut  contractus  celebrentur  etiam  per  instru- 
menta ut  sponsalia,  venditiones,  testamenta  etc. 

Ex  his  iam  colligitur,  quid  de  actibus  notariorum  dicendum  sit. 
Scilicet  contractus  venditionis,  locationis  etc.  diebus  festis  per  se  sub 
nomine  mercatus  prohibentur;  paulatim  ex  consuetudine  factum  est, 
ut  eiusmodi  contractus  sine  instrumentis  et  sine  auctoritate  publica 
notarii  licite  inirentur;  tandem  consuetudo  effecit,  ut  contractus  cele- 
brari possent  etiam  cum  instrumentis  a notariis  confectis,  modo  ne 
requiratur  strepitus  iudicialis. 

q Gonstit.  Ah  eo  tempore  Benedicti  XIV.  5.  nov.  1745  n.  2G. 

Noldin,  De  praeceptis".  19 

Articulus  secundus. 

De  causis  a labore  excusantibus. 

273.  Causa  ab  hac  lege  excusans  universim  gravis 
esse  debet,  et  quo  diutius  labor  protrahitur,  eo  gravior 
causa  requiritur.  Ipsum  ius  canonicum  duplicem  causam 
excusantem  commemorat,  j)ietatem  ac  necessitatem})  (pro- 
priam, alienam,  communem),  quibus  addenda  est  consuetudo. 

Quamvis  exsistente  causa  sufficienter  gravi  fideles  per  se  a lege 
excusati  sint,  propter  periculum  hallucinationis  tamen  monendi  sunt, 
ut  nihilo  minus  parochum  interrogent,  num  in  his  adiunctis  laborare 
liceat,  vel  potius  ut  dispensationem  petant.’  Quod  quidem  tum  potis- 
simum fieri  debent,  cum  de  laboribus  publicis  agitur,  ut  hac  ratione 
periculum  scandali  praecaveatur. 

Ratione  pietatis  liciti  sunt  labores,  qui  necessarii  sunt 
ad  cultum  divinum  hic  et  nunc  exercendum.  Itaque 

а.  Permittuntur  opera  servilia,  quae  proxime  ad  cultum  di- 
vinum ordinantur  ut  pulsare  campanas,  gestare  crucem  aut  ve- 
xillum in  processionibus  etc. 

б.  Prohibentur  autem  ea,  quae  remote  tantum  ad  cultum 
divinum  concurrunt,  ut  parietes  dealbare,  templum  aedificare, 
lapides  et  ligna  vehere  ad  aedificium  templi,  ornamenta  eccle- 
siae conficere;  attamen  ut  paramenta  et  ornamenta  (casulae  et 
alia  paramenta,  flores,  purificatoria,  corporalia,  tapeta  etc.)  pro 
aliqua  ecclesia  paupere  conficiantur,  permitti  potest. 

c.  Actiones  mediae  inter  eas,  quae  proxime,  et  eas,  quae  re- 
mote ad  cultum  divinum  ordinantur,  ut  verrere  templa,  coquere 
hostias,  ornare  altaria  et  ecclesiam,  tabulata  erigere  ad  festivi- 
tatem necessaria  etc.  ex  universali  consuetudine  nunc  vigente 
pridie  diei  festi  peragendae  sunt;  quodsi  haec  absque  iusta  ratione 
in  ipsum  diem  festum  differantur,  veniale  peccatum  committitur, 
quamvis  s.  Alphonsus  (n.  292)  ex  consuetudine  tunc  vigente  id  a 
peccato  etiam  veniali  excuset,  exsistente  vero  iusta  ratione  ipso 
die  festo  sine  peccato  fieri  possunt. 

274.  Ratione  necessitatis  propriae  excusantur: 

a.  Famuli,  qui  ab  hero  laborare  coguntur  nec  facile 
aut  brevi  alium  herum  invenire  possunt,  nisi  in  contemptum 
religionis  laborare  cogantur. 

q G.  Liceat  3.  et  G.  Gonquestus  5.  De  feriis  (11.  9). 

h.  Pauperes,  qui  alias  se  suosque  sustentare  non  pos- 
sunt. Matresfamilias,  quae  vestes  proprias  vel  filiorum  refi- 
ciunt, si  id  aliis  diebus  facere  non  possunt.  Ancillae,  quibus 
per  hebdomadam  tempus  non  conceditur,  ut  vestes  suas 
resarcire  et  lavare  possint.  Operarii,  qui  proprium  hortum 
colunt,  si  per  totam  hebdomadam  extra  'domum  laborare 
debeant.  Quae  quidem  ad  vitandum  scandalum  occulte 
fieri  debent. 

c.  Agricolae,  qui  ob  praeteritam  vel  imminentem  plu- 
viam foenum  vel  segetes  vertunt,  ligant,  vehunt,  fructus 
decerpunt  etc. 

d.  Rustici,  qui  in  urbe  ad  victum  vel  vestitum  sibi 
necessaria  emunt,  si  solum  diebus  festis  in  urbem  migrare 
possunt. 

Num  excuset  ratio  vitandi  otii.  — Sola  ratio  vitandi 
otii  ab  hoc  praecepto  non  excusat:  aliis  enim  occupatio- 
nibus iisque  licitis  otium  abigendum  est.  Quodsi  quis  aliis 
rebus  sine  difficultate  occupari  non  posset,  et  praesertim 
si  subsisteret  periculum  damni  spiritualis  seu  peccati  ex 
ludis  vel  conversationibus  periculosis,  ratio  sufficiens  adesset 
permittendi  leves  labores  per  aliquod  tempus  domi  per- 
agendos (quo  nempe  scandalum  praecaveatur). 

Sic  operario,  qui,  nisi  aliquo  labore  occupetur,  solet  adire  cau- 
ponas et  inebriari,  potest  permitti  aliquis  labor  domesticus.  Piis  mu- 
lieribus, quae  de  otio  dierum  festorum  conqueruntur,  nec  tamen  in 
tentationibus  ad  peccatum  causam  excusantem  laboris  habent,  potest 
consuli,  ut  ornamenta  pro  ecclesiis  aut  vestes  pro  pauperibus  con- 
ficiant b. 

275.  Ratione  necessitatis  alienae  excusantur: 

a.  Sartores  (sutores),  qui  conficiunt  vestes  necessarias 
ad  funera  vel  nuptias,  quas  pridie  perficere  non  poterant; 
ex  hac  ratione  autem,  quod  vestes  promiserant,  non  licet 
ipsis  laborare,  nisi  alias  grave  damnum  passuri  essent : 
curare  enim  debent,  quantum  sine  gravi  damno  possunt, 
ne  assumendo  laborem,  quem  ante  diem  festum  perficere 
non  possunt,  in  hanc  necessitatem  se  coniiciant. 


q Genicot  I.  n.  337. 

In  praxi  confessariiis  severum  se  exhibeat  erga  eos,  qui  consue- 
tudinem diebus  festis  laborandi  contraxerunt,  facilem  cum  iis,  qui  in- 
terdum  id  faciunt : hi  enim,  non  illi  iure  excusari  solent^). 

h.  Qui  opem  misericordiae  quamvis  servilia  in  sub- 
sidium pauperum  exercent  ut  vestes  conficere,  ligna  ad- 
vehere etc.,  quando  ratione  necessitatis  propriae  ipsi  pau- 
peres pro  se  laborare  possent. 

a.  Non  solum  pro  determinato  paupere,  sed  etiam  pro  pauperi- 
hus  in  genere  in  communi  necessitate  exsistentibus  licitum  est  vestes 
et  alia,  quae  pauperum  usibus  deserviunt,  conficere;  at  non  licet  labo- 
rare ad  lucrandam  pecuniam  postea  inter  eiusmodi  pauperes  distribuen- 
dam, nisi  in  gravi  vel  extrema  necessitate  versentur,  quia  ipsis  pau- 
peribus in  his  adiunctis  id  liceret. 

13.  Ratione  necessitatis  alienae  licita  sunt  etiam  exercitia,  quae 
diebus  festis  instituuntur  a societatibus  exstinguendis  incendiis  desti- 
natis  (Feuerwehr),  cum  illa  exercitia  diebus  ferialibus  ab  hominibus 
aliis  laboribus  impeditis  fieri  non  possint.  At  vero  cavendum  est,  ne 
a functionibus  ecclesiasticis  retrahantur,  nec  qui  exercitia  peragunt, 
nec  qui  ad  ea  spectanda  concurrunt. 

c.  Fabrij  qui  instrumenta  reparant,  quibus  agricolae 
vel  opifices  sequenti  die  indigent. 

d.  Qui  in  necessitate  extraordinaria  et  urgenti  ut  in- 
cendioinundatione  vel  alio  infortunio  viam  reparant, 
pontem  reficiunt  vel  alio  modo  succurrunt. 

276.  Ratione  necessitatis  (utilitatis)  communis  excusantur: 

a.  Pistores,  qui  panem  et  placentas  conficiunt,  tum 
ratione  consuetudinis  tum  ratione  necessitatis;  aliis  autem 
non  licet  panem  conficere  nec  pistoribus  alios  cibos,  quibus 
eo  die  nec  ipsi  nec  alii  indigent. 

h.  Laniones,  qui  animalia  occidunt  et  excoriant,  ubi 
pridie  id  fieri  non  potuerit,  ut  in  magnis  civitatibus;  non 
autem  in  oppidulis,  nisi  occurrant  plura  festa. 

c.  Qui  in  publica  sollemnitate  profana  e.  g.  ob  ad- 
ventum principis,  ob  victoriam  praeparant  et  conficiunt  ea, 
quae  necessaria  sunt  ut  arcus  triumphales,  ignes  artificiales^ 
vestes,  ornatus  etc. 


')  Ballcrini-Palmieri  II.  n.  765. 

Haec  quidem  per  se  antea  praeparari  debent,  ne  dies  festus  labo- 
ribus servilibus  profanari  debeat;  attamen  si  sive  culpabiliter  sive 
absque  culpa  parata  nun  fuerant,  non  est  necesse,  ut  sollemnitas 
propterea  omittatur,  sed  die  festo  licite  fieri  possunt:  sollemnitatem 
enim  omittere  reipublicae  grave  incommodum  est,  ad  quod  subeundum 
praeceptum  ecclesiae  non  obligat.  Qui  tamen  eiusmodi  labores  de  in- 
dustria sine  causa  sufficienti  in  diem  festum  differunt,  per  se  graviter 
peccant. 

277.  Batione  consuetudinis:  a.  Licet  cihos  imrare^  etsi 
ad  lautiora  prandia  maiore  labore  indigeant.  Ea,  quae 
servilia  sunt  ut  animalia  minora  occidere  et  excoriare, 
pridie  peragi  debent,  si  commode  fieri  potest ; quodsi 
pridie,  etsi  culpabiliter,  factum  non  sit,  die  festo  sine 
peccato  fieri  potest.  Licet  lectos  sternere  et  vestes  scopulis 
mundare. 

h.  Barhitonsores  licite  barbam  radunt  et  capillos 
tondent. 

c.  Licet  currus  vel  navigia  onusta  ducere  non  solum 
quando  iter  continuatur,  sed  etiam  quando  die  festo  in- 
choatur, et  perfici  possunt  labores  in  hunc  finem  necessarii. 

d.  Labores  leves  ut  conficere  rosaria,  scapularia,  flores 
artificiales  etc.  per  se  quidem  serviles  sunt  et  proinde 
illiciti,  praesertim  si  exerceantur,  ut  per  hebdomadam  fieri 
solet  a mulieribus  in  unum  collectis;  si  tamen  privatim 
fiant,  ex  consuetudine  liciti  esse  possunt^). 


')  Cf.  Giiry-Ballerini  I.  n.  356.  2. 


Liber  quartus. 

De  quarto  decalogi  praecepto’). 

^Honora  patrem  tuum  et  matrem  tuam.“ 
Ex.  20,  12. 

Hoc  praeceptum  quatenus  affirmativum  est,  directe 
praecipit,  ut  debitus  cultus  exhibeatur  parentibus ; in- 
directe autem  praecipit  etiam  ea,  ad  quae  parentes  tenentur 
erga  filios  suos ; et  quatenus  negativum  est,  prohibet,  ne 
iidem  parentes  irreverentia  vel  iniuria  afficiantur.  Nomine 
parentum  veniunt  non  solum  parentes  carnales,  qui  pro- 
prie ita  vocantur,  sed  etiam  omnes  alii  superiores  tum 
spirituales  tum  saeculares,  qui  improprie  parentes  dicuntur, 
quia  paternae  dignitatis  et  auctoritatis  aliquo  modo  sunt 
participes. 

Quartum  praeceptum,  quod  relationem  ordinat  atque  determinat 
erga  alios  homines,  eosque  superiores,  qui  nobis  sunt  principium  vitae 
et  gubernationis,  obligationes  sociales  praescribit,  quae  homini  compe- 
tunt prout  est  membrum  duplicis  societatis,  familiae  scilicet  et  civi- 
tatis. Has  obligationes  adimplens  potissimum  exercet  virtutem  pietatis. 
Quae  virtus,  cum  exhibeat  cultum  iis,  qui  nobis  sunt  principium  vitae, 
nacta  est  promissionem  vitae : Honora  patrem  tuum  et  matrem  tuam.  . , 
ut  hene  sit  tibi,  et  sis  longaevus  super  terram^). 

‘)  S.  Thomas  II.  II.  q.  101  — 105.  S.  Alphonsus  1.  2.  n.  333—355. 
Lessius,  De  iustitia  1.  2.  c.  46.  Sporer-Bierbaum,  Theologia  moralis 
decalog.  I.  tract.  3.  n,.  612—690.  Ballerini-Palmieri,  Opus  theol.  mor.* 
II.  n.  815—847.  Genicot,  Theologiae  moralis  instit.^  I.  n.  345—359. 

2)  Ex.  20,  12;  Ephes.  6,  2 s. 

Quaestio  prima. 

De  pietate,  observantia  et  oboedientia. 

278.  De  pietate.  . 1.  Pietas  definitur  virtus  moralis,, 
qua  parentibus  et  patriae  debitus  cultus  tribuitur. 

a.  Pietas  triplici  sensu  accipitur:  a.  pro  religione  seu  cultu  di- 
vino, quo  sensu  in  s.  scriptura  dicitur:  fietas  ad  omnia  utilis  est^)\ 
(3.  pro  misericordia  seu  pro  affectu  benignitatis,  quo  sensu  Deus  dicitur 
pius  et  misericors^);  y.  pro  speciali  vwtnte,  qua  parentes  et  patriam, 
colimus  tamquam  ortus  nostri  principium. 

h.  Deus,  qui  est  supremum  principium  vitae  et  gubernationis, 
per  creaturas,  tamquam  principia  secundaria,  aliis  communicat  vitam 
eosque  gubernat.  Quemadmodum  ergo  Deo  tamquam  supremo  prin- 
cipio vitae  et  gubernationis  debetur  cultus,  qui  exercetur  per  virtutem 
religionis,  ita  parentibus  et  patriae  debetur  cultus,  qui  exercetur  per 
virtutem  pietatis^). 

c.  Virtus  pietatis  non  solum  a liberis  erga  parentes,  sed  etiam 
a coniuge  erga  coniugem  et  a parentibus  erga  filios  exercetur;  quare 
officia,  quae  a parentibus  debentur  filiis  et  quae  a coniuge  debentur 
coniugi,  officia  pietatis  dicuntur. 

2.  Pietatis  ohiectum  materiale  constituunt  illi  actus, 
quibus  parentes  coluntur,  scilicet  amor,  reverentia  et  oboe- 
dientia; obiectum  formale  est  naturalis  honestas,  quae  in 
hoc  cultu  deprehenditur : naturalis  enim  ratio  intelligit 
propter  specialem  relationem  superioritatis,  qua  parentes 
tamquam  vitae  et  educationis  principium  referuntur  ad 
liberos,  eis  honorem  et  cultum  deberi. 

Pietas  erga  parentes  differt  a caritate  proximi,  quia  pietas  pa- 
rentes colit,  praecise  quatenus  sunt  auctores  vitae  et  educationis;  et 
pietas  erga  patriam  differt  a iustitia  legali,  quia  huius  motivum  est 
bonum  communitatis,  cuius  aliquis  est  pars,  per  legum  observantiam 
potissimum  procurandum;  illius  autem  motivum  est  bonum,  quod 
patria  confert  ad  originem  et  educationem  nostram  tam  corporalem 
quam  spiritualem.  Hinc  est,  quod  patriae  pietatem  etiam  is  exhibere 


1)  1.  Tim.  4,  8. 

")  Eccli.  2,  13. 

3)  Cf.  s.  Thomas  II.  II.  q.  101.  a.  1. 

debeat,  qui  paternum  solum  reliquit;  iustitiam  legalem  autem  solum 
is  exercere  tenetur,  qui  actu  est  pars  communitatis,  etsi  in  ea  nec 
natus  nec  educatus  sit. 

Nota,  Peccata  coyitra  pietatem,  a.  Peccata  contra  parentes 
commissa  specificam  malitiam  laesae  pietatis  indiuint,  si  malum, 
quod  eis  infertur,  immediate  laedit  eorum  personam  vel  bonum 
personale  (vitam,  incolumitatem,  honorem,  famam);  ideo  peccata 
odii,  vulnerationis,  detractionis  etc.  sunt  contra  pietatem;  minime 
vero  peccata  furti.  Simile  quid  dicendum  est  de  peccatis,  quae 
a parentibus  contra  filios  committuntur. 

h.  Peccata  contra  fratres  vel  sorores  commissa,  etsi  eorum 
bona  personalia  laedant,  gravem  malitiam  laesae  pietatis  non 
induunt,  nisi  malum  gravissimum  ut  vulneris  valde  gravis,  occi- 
sionis, notabilis  diffamationis  eis  inferatur.  Coniunctio  enim  cum 
fratribus  non  est  tanta,  quanta  cum  parentibus,  ideo  malum,  quod 
parentibus  irrogatum  sufficit  ad  constituendam  aliam  speciem 
peccati,  fratribus  irrogatum  non  sufficit,  sed  maius  requiritur.  — 
Peccata  contra  consanguineos  in  remotioribus  gradibus  commissa 
specialem  malitiam  contra  pietatem  non  inducunt^). 

279.  De  obseryantia.  1.  Observantia  (Hochachtung) 
definitur  virtus  moralis,  qua  superioribus  et  personis  in 
dignitate  constitutis  debitus  cultus  exhibetur. 

Id,  quod  haec  virtus  in  personis  in  dignitate  constitutis  potis- 
simum respicit,  est  gubernatio;  nihilominus  hac  virtute  non  solos 
superiores  colimus,  sed  omnes,  qui  aliqua  excellentia  praediti  sunt: 
illos  quidem,  quia  actu  nos  gubernant,  hos  vero,  quia  propter  suam 
excellentiam  idonei  sunt,  qui  nos  gubernent^). 

2.  Prout  diversa  est  haec  dignitas  personae,  diversa 
distinguitur  observantia:  a.  civilis,  si  dignitas  est  humana 
ut  in  regibus,  heris,  praeceptoribus ; religiosa,  si  dignitas 
est  cum  religione  coniuncta  ut  in  papa,  episcopis,  sacer- 
dotibus. h.  Religiosa  vel  est  naturalis  vel  supernaturalis. 
prout  religio  naturalis  vel  supernaturalis  est;  ad  hanc  re- 
fertur etiam  cultus,  quem  deferimus  sanctis  et  duliam 
vocamus. 

3.  Eius  obiecfum  materiale  est  honor  et  cultus  ex- 
hibendus superioribus  aliisque  personis  in  dignitate  con- 

Cf.  Lugo,  De  poenit.  disp.  16.  n.  299.  307. 

2)  Gf.  s.  Thomas  II.  II.  q.  102.  a.  1. 

stitutis;  obiectum  formale  est  honestas,  quae  in  hoc  cultu 
deprehenditur : ratio  enim  intelligit  honorem  et  submis- 
sionem deberi  iis,  qui  post  Deum  superiores  nostri  sunt 
et  ad  debitum  finem  nos  gubernant. 

Observantia  a pietate  ex  motivo  distinguitur:  pietas  enim  paren- 
tibus debetur,  quia  sunt  auctores  vitae  nostrae;  observantia  superio- 
ribus debetur,  quia  nos  gubernant.  Quatenus  parentes  liberos  suos  sub 
paterna  potestate  adhuc  constitutos  gubernant,  eis  a liberis  debetur 
observantia ; verum  baec  virtus  in  liberis  a pietate  non  distinguitur, 
quippe  quae  „altiore  et  eminentiore  modo  etiam  id  contineat,  quod 
est  observantiae  honestas‘‘Q. 

280.  De  oboedientia.  1.  Oboedientia  definitur  virtus 
moralis,  qua  voluntati  superioris  obtemperamus. 

a.  Eius  ohiectum  materiale  est  id,  quod  vult  superior  sive  volun- 
tate praecepti  sive  voluntate  consilii  aut  beneplaciti;  obiectum  fortnale 
est  naturalis  honestas,  quae  in  eo  est,  quod  homo  se  conformet  volun- 
tati superioris,  sive  is  praecipit  sive  non,  modo  potestatem  praeci- 
piendi habeat,  cum  superioris  voluntas  sit  quaedam  regula  subditi. 

b.  Utrum  oboedientia  proprie  dicta  exigat  verum  praeceptum 
superioris,  an  vero  ad  eam  sufficiat  manifestatio  voluntatis  citra  prae- 
ceptum, disputant.  Lessins  quidem  censet  (n.  27)  oboedientiam  exigere 
verum  praeceptum;  Lehmkuhl  autem  censet  (n.  779)  actum  verae  oboe- 
dientiae praestare  eum,  qui  exsequitur  voluntatem  superioris  etiam  non 
praecipientis,  quia  se  subiicit  voluntati  eius,  qui  ius  et  potestatem 
praecipiendi  habet. 

2.  Ad  satisfaciendum  praecepto  oboedientiae  necesse 
non  est,  ut  opus  iniunctum  ex  motivo  oboedientiae  fiat, 
sed  satis  est,  ut  opus  praeceptum  ex  honesto  fine  ponatur; 
quod  si  fiat  ideo,  quia  praeceptum  est,  erit  actus  specialis 
virtutis  ohoeclientiae. 

3.  Speciale  peccatum  inoboedientiae  tum  solum  com- 
mittitur, cum  quis  non  oboedit  ex  contemptu  praecepti  vel 
praecipientis  seu  cum  quis  non  oboedit,  quia  praeceptum  est. 

a.  In  omnibus  quidem  peccatis  reperitur  materialis  seu  generalis 
aliqua  inoboedientia,  non  autem  formale  seu  speciale  peccatum  inoboe- 
dientiae, nisi  accedat  contemptus.  Omissio  operis  praecepti  est  pecca- 
tum contra  eam  virtutem,  ad  quam  pertinet  ipsum  opus  praeceptum, 
si  superior  potestate  legislativa  pollet  eaque  praecipiendo  usus  est. 


9 Lehmkuhl  1.  n.  778. 

alias  est  peccatum  contra  eam  virtutem  (religionem,  pietatem  etc.),. 
ex  qua  oboedientia  debetur. 

h.  Quoniam  formale  peccatum  inoboedientiae  involvit  contemptum 
legis  aut  legislatoris  seu  auctoritatis  ipsius,  patet  peccatum  inoboe- 
dientiae semper  esse  grave  ■peccatum. 


Quaestio  secunda. 

De  obligationibus  in  societate  domestica. 

281.  Ex  dispositione  divina  homo  suapte  natura  so- 
cialis in  societate  vitam  agere  debet,  .ut  finem  suum  tum 
immediatum  huius  tum  ultimum  alterius  vitae  assequi 
possit.  Ex  hac  naturali  hominis  socialitate  factum  est, 
ut  homo  semper  et  ubique  in  duplici  societate  vixerit  ac 
porro  vivat,  in  societate  domestica  et  civili.  Prima  so- 
cietas aliarumque  societatum,  civilis  et  ecclesiasticae,  fun- 
damentum et  condicio  essentialis  est  societas  domestica., 
quae  ex  triplici  elemento  sociali  componitur:  ex  societate 
coniugali,  quae  in  coniunctione  viri  et  uxoris  consistit;  ex 
societate  parentali^  quae  parentes  inter  et  liberos  oritur;  ex 
societate  herili^  quae  inter  dominum  et  famulos  exsurgit. 
Ex  hisce  tribus  societatibus  familia  complete  constituitur. 
Ergo  triplicis  generis  obligationes  intra  familiam  habentur: 
obligationes  coniugum,  obligationes  parentum  et  filiorum,, 
obligationes  dominorum  et  famulorum;  et  propter  analo- 
giam hinc  quidem  parentum  et  filiorum  cum  magistris  et 
discipulis,  inde  vero  dominorum  et  famulorum  cum  heris 
et  operariis,  hoc  loco  etiam  de  obligationibus  magistrorum 
et  discipulorum  et  de  obligationibus  herorum  et  operari- 
orum agendum  erit. 


Articulus  primus. 

De  obligationibus  coniugum. 

Radix  obligationum,  quae  coniugibus  incumbunt,  est 
matrimonium,  quo  societas  domestica  constituitur.  Obii- 

gationes  autem,  quae  ex  hac  radice  promanant,  sunt  tri- 
plicis generis:  aliae  nempe  ad  personas^  aliae  ad  hona^ 
aliae  ad  corpus  coniugum  referuntur.  Solum  obligationes 
primi  generis  ad  hoc  praeceptum  pertinent,  quarum  aliae 
quidem  mutuae,  aliae  vero  alterutri  coniugum  propriae  sunt. 

282.  Obligationes  mutuae.  Cum  matrimonium  Chri- 
stianum, in  quo  obligationes  istae  fundantur,  sit  imago 
unionis  Christi  et  ecclesiae,  cui  Christus  se  totus  com- 
municavit, inter  coniuges  vigere  debet  perfectissima  unio 
atque  communio  tum  animorum  tum  corporum. 

1.  Tenentur  ergo  coniuges  ad  mutuum  amorem:  Viris 
praecipitur,  ut  uxores  suas  diligant,  uxoribus  ut  viros  suos 
cunent^).  Tam  intima  esse  debet  haec  unio  amoris,  ut  coniux 
coniugem  in  amore  effectivo  seu  in  ferendo  auxilio  vel 
ipsis  parentibus  et  liberis  praeferre  debeat,  nisi  hi  sint  in 
extrema  necessitate. 

Ideo  contra  pietatem  peccant  coniuges,  qui  se  odio  prosequuntur, 
rixis  et  conviciis  se  offendunt,  calumnias  spargunt,  zelotipia,  duritie, 
neglectu  officiorum  alteri  parti  vitam  valde  molestam  reddunt. 

2.  Tenentur  ad  mutuum  adiutorium  sibi  ferendum  tum 
quoad  corpus  tum  quoad  animam^). 

Coniuges  non  solum  se  complent,  quatenus  sunt  principium  gene- 
rationis, sed  etiam  in  actionibus  et  necessitatibus  vitae  humanae.  In 
opere  salutis  se  promovent,  eo  quod  pro  se  invicem  orant,  nec  non 
verbo  et  exemplo  se  iuvant,  praesertim  vero  eo  quod  defectus  ex  fra- 
gilitate humana  commissos  patienter  ferunt. 

3.  Tenentur  ad  debitum  coniugale  sibi  mutuo  red- 
dendum nec  non  ad  fidem  coniugalem  servandam^);  unde 
fit,  ut  omne  peccatum  sive  internum  sive  externum  cum 
alia  persona  vel  circa  aliam  personam  contra  castitatem 
commissum,  rationem  adulterii  habeat. 

4.  Cum  his  obligationibus  aliter  satisfacere  non  pos- 
sint, tenentur  coniuges  ad  communem  habitationem,  quin 
etiam  ad  communem  mensam  et  torum^). 

9 Cf.  Ephes.  5,  20;  Coi.  3.  18;  Tit.  2,  4;  1.  Tim.  2,  15. 

2)  Gen.  2,  18. 

9 1.  Cor.  7,  4. 

9 Cf.  Matlh  19.  .5. 

a.  Haec  tamen  obligatio  non  eodem  modo  afficit  maritum  et 
uxorem.  Electio  enim  domicilii  ad  maritum  pertinet,  ad  domicilium 
vero  electum  uxor  maritum  sequi  debet,  etsi  sine  iusta  causa  domi- 
cilium mutet.  Maritus  autem  non  tenetur  sequi  uxorem  alio  migran- 
tem, nisi  migratio  fiat  ex  causa  necessaria. 

h.  Possunt  coniuges  ex  mutuo  consensu  se  invicem  separare 
etiam  ad  longius  tempus,  nisi  adsit  periculum  incontinentiae  vel  edu- 
catio liberorum  inde  detrimentum  patiatur;  nequit  autem  sine  gravi 
culpa  unus  coniugum  ad  longum  tempus  altero  invito  discedere,  nisi  adsit 
gravis  causa.  Et  quamvis  vir  ad  breve  tempus  per  se  etiam  inscia  et 
invita  uxore  abesse  possit,  attamen  attenta  relatione  amoris  inter 
coniuges  non  decet,  ut  vir  inscia  uxore  ne  ad  diem  quidem  absit. 

283.  Obligationes  et  iiira  mariti.  1.  Marito  ex  legi- 
timo matrimonio  competit  i^otestas  maritalis,  vi  cuius  est 
caput  uxoris,  quae  in  gubernatione  rei  domesticae  et  fa- 
miliae ei  vere  subiicitur;  ipse  vero  uxorem  protegere  et 
tamquam  coniugem  ac  sociam  tractare  debet. 

Etsi  in  potestate  maritali  potestas  coercltiva  non  contineatur, 
maritus  tamen  ius  habet  exigendi  ab  uxore  non  solum  reverentiam  et 
oboedientiam,  sed  etiam  statui  et  condicioni  convenientem  laborem. 

2.  Tenetur  uxorem  alere,  victum,  vestitum,  habita- 
tionem et  alia  ad  vitam  necessaria  praestando,  ut  secun- 
dum condicionem  suam  domi  et  foris  vivere  possit. 

Peccat,  si  uxorem  pro  ratione  status  de  necessariis  ad  victum  et 
vestitum  providere  renuit  aut  negligit,  etsi  eam  sine  dote  duxerit;  si 
gubernationem  domus  et  rem  familiarem  non  curat;  eam  dure  ad 
instar  ancillae  tractat ; si  ab  ea  exigit,  quae  mulieres  eiusdem  dignitatis 
et  condicionis  praestare  non  solent. 

3.  Marito  competit  j^otestas  patria  in  liberos,  vi  cuius 
non  solum  res  et  actiones,  sed  etiam  personas  eorum  in 
bonum  familiae  ordinare  potest. 

Hanc  potestatem  ultra  iustos  limites  extendebant  non  solum 
antiqui  populi  pagani,  qui  contra  ius  naturae  potestatem  sibi  vindi- 
carunt liberos  suos  occidendi  et  vendendi,  sed  etiam  mediae  aetatis 
populi  Christiani,  qui  pro  liberis  suis  sponsalia  et  matrimonia  contra- 
hebant vel  eos  monasteriis  offerebant. 

284.  Obligationes  et  iura  uxoris.  1.  Quamvis  uxor 
marito  sit  siibiecta,  ipsa  tamen  mariti  coniux  est,  non  con- 
cubina, mariti  socia  non  ancilla,  et  tamquam  mater  ius 
habet  educandi  prolem,  utique  dependenter  a patre. 

Ex  modo,  quo  Deus  primos  parentes  condidit,  patet  dominatum 
competere  viro:  non  enim  vir  ex  muliere  est,  sed  mulier  ex  viro'); 
insuper  Deus  eandem  quidem  naturam  dedit  mulieri,  hanc  tamen  in 
adiulorium  addidit  viro:  Faciamus  ei  aduUorium  simile  sihi^) ; Non  est 
creatus  vir  propter  mulierem^  sed  mulier  propter  virum^).  S.  Paulus 
tum  expresse  virum  caput  mulieris  appellaD),  tum  implicite,  eo  quod 
unionem  viri  et  mulieris  comparat  coniunctioni  Christi  et  ecclesiae, 
cuius  Christus  est  caput^).  Unde  infert:  sicut  ecclesia  subiecta  est 
Christo,  ita  et  mulieres  viris  suis  in  omnibus^).  Quod  ex  revelatione 
discimus,  docet  etiam  rei  natura:  societas  enim  domestica,  ut  quaevis 
societas,  indiget  auctoritate;  auctoritas  autem  domestica  ex  institu- 
tione naturae  in  viro  est. 

2.  Ius  habet  accipiendi  a marito  congruam  sustenta- 
tionem; item  ius  et  obligationem  curandi  rem  familiarem 
cum  debita  tamen  dependentia  a marito'^). 

Peccat,  si  ex  bonis  familiae  expensas  facit  absque  consensu  mariti 
et  contra  consuetudinem  mulierum  eiusdem  condicionis;  si  imperium 
vel  administrationem  domus  sibi  arroget,  excepto  casu,  quo  vir  eam. 
negligat  vel  ad  eam  ineptus  sit;  si  curam  familiae  vel  negotia  dome- 
stica omittat. 

3.  Ordinarie  sequi  tenetur  domicilium,  quod  maritus 
tamquam  caput  familiae  elegerit. 

De  emancipatione  feminarum®), 

285.  Status  quaestionis.  1.  Theoriae  supra  expositae 
de  viro  capite  familiae,  cui  subiecta  esse  debet  mulier,, 
vehementer  adversantur  omnes,  qui  feminas  aequandas, 

')  1.  Cor.  11,  8. 

2)  Gen.  2,  18. 

b 1.  Cor.  11,  9. 

b 1.  Cor.  11,  3. 

b Eph.  5,  23. 

6)  Eph.  5,  24. 

b Gol.  3,  18;  1.  Petr.  3,  1. 

®)  Rosler,  Die  Frauenfrage^  (Freiburg  Herder.  1907);  Cathrein,. 
Die  Frauenfrage  (Freiburg  Herder.  1901) ; Mausbach,  Die  Stellung  der 
Frau  im  Menschheitsleben  (M.  Gladbach.  Zentralstelle.  1906);  Gnauck- 
Kilhne,  Dic  deutsche  Frau  um  die  Jahrhundertwende  (Berlin.  Liebmann., 
1907);  Gnauclc-Kiihne,  Die  soziale  Lage  der  Frau  (Berlin.  Liebmann. 
189,j);  Molsberger,  Ratschlage  zur  Berufsfrage  der  Frau  (Koln.  Bachem) ; 
Bebel,  Die  Frau  und  der  Sozialismus  (Stuttgart,  Dietz). 

esse  contendant  viris,  adeo  ut  iisdem  iuribus  fruantur 
eodemque  loco  habeantur  viri  ac  feminae.  Quandoquidem 
triplex  ordo  distinguitur,  in  quo  feminis  tribui  possunt 
iura  cum  viris  aequalia,  ordo  domesticus^  ordo  socialis 
(oeconomicus),  ordo  politicus,  aequalitas  inter  virum  et 
feminam  potest  esse  plus  minusque  perfecta,  prout  ad 
omnes  ordines,  vel  ad  unum  alterumve  tantum  extenditur. 

2.  Cum  nunc  inter  virum  et  mulierem  non  vigeat 
aequalitas,  sed  in  societate  domestica  mulier  subiiciatur 
viro,  in  aliis  vero  vitae  ordinibus  deterioris  sit  condi- 
cionis, studium  introducendi  aequalitatem  vocatur  femi- 
narum emancipatio,  quae  magis  vel  minus  perfecta  esi, 
prout  solum  politica  et  oeconomica,  vel  etiam  domestica 
emancipatio  intenditur. 

3.  Diversae  sunt  in  hac  quaestione  auctorum  studia 
atque  sententiae.  Alii  perfectam  exigunt  aequalitatem  viri 
et  mulieris  in  vita  domestica,  oeconomica  et  politica,  adeo 
ut  mulier  non  solum  ius  suffragii  acquirat,  sed  etiam  ad 
gerenda  officia  publica  admittatur,  easdem  artes  et  negotia 
exercere  possit,  c[uae  a viris  exercentur,  domi  tandem  non 
sit  subiecta  viro  (emancipatio  radicatis).  Alii  aequalitatem 
feminarum  in  ordine  politico  atque  oeconomico  potissimum 
exigunt.  Alii  tandem  aequalitatem  feminarum  ad  ordinem 
oeconomicum  et  socialem  restringunt  (emancipatio  moderata). 
Omnes  pariter  aliam  eam  que  perfectiorem  feminarum  edu- 
cationem atque  institutionem  postulant.  A moderata  femi- 
narum emancipatione,  praesertim  in  ordine  oeconomico  et 
sociali,  consideratis  adiunctis  nostri  temporis,  ne  theologi 
quidem  abhorrent. 

286.  Principia  in  hac  quaestione  tenenda  haec  sunt: 

a.  Uterque  (vir  et  mulier)  eandem  possidet  naturam 
eandemque  personalitatem  quoad  substantialia  aeque  per- 
fectam (persona  humana),  utrique  eadem  destinatio  com- 
petit ad  gratiam  et  gloriam  (filius  Dei,  heres  vitae  aeternae), 
uterque  suam  salutem  operari  et  perfectionem  Christianam 
adipisci  potest  et  debet  independenter  ab  altero,  ideoque 


De  obligationibus  in  societate  domestica. 


303 


ex  hac  parte  eadem  sunt  utriusque  officia  et  iura : in 
Christo  enim  non  est  masculus  neque  femina^). 

h.  Sed  natura  et  persona  humana,  quae  substantia- 
liter eadem  est,  alio  eoque  diverso  modo  exprimitur,  evol- 
vitur et  operatur  in  viro  et  in  femina:  magnae  enim  et 
manifestae  sunt  differentiae  inter  naturam  femininam  et 
masculinam,  prout  in  concreto  exsistit,  tum  quoad  corpus 
tum  quoad  animam,  ef  quoad  animam  tum  in  ordine  in- 
tellectuali tum  in  ordine  morali. 

Proprietates  naturae  utrimque  diversae  ostendunt  virum  a natura 
destinatum  esse,  qui  imperet  et  regat,  feminam  econtra,  quae  subiecta 
sit,  adiuvet  virum  ab  eoque  gubernetur.  Natura  ergo  confirmat  con- 
dicionem mulieris  supra  expositam  (n.  ^84),  eandem  confirmat  etiam 
historia  omnium  temporum  omniumque  populorum. 

c.  In  ordine  sociali  et  politico  femina  excludenda  est 
ab  iis  artibus  et  negotiis,  ad  quae,  considerata  eius  natura, 
minus  apta  est  quam  vir  et  quae  sine  detrimento  naturalis 
destinationis  i.  e.  officii  matrisfamilias  exercere  non  potest : 
nihil  autem  obstat,  quominus  admittatur  ad  artes  et  negotia, 
ad  quae  vel  aeque  apta  vel  aptior  est  viro  et  quae  sine 
dispendio  officii  matrisfamilias  subire  potest. 


Articulus  secundus. 

De  obligationibus  filiorum  et  parentum. 

§ 1,  L>e  obligationibus  filiorum. 

287.  De  obligationibus  in  genere.  1.  Filii  tenentur 
ex  pietate  parentibus  exhibere  amorem,  reverentiam  et  oboe- 
dientiam. Fundatur  haec  obligatio  in  triplici  peculiari 
relatione,  qua  filii  ad  parentes  referuntur  ratione  originis, 
quam  filii  a parentibus  trahunt,  ratione  dignitatis,  qua 
parentes  ipsis  excellunt,  et  ratione  potestatis,  qua  iidem 
filios  educare  et  dirigere  possunt  et  debent. 

a.  Filii  alii  sunt  legitimi,  qui  in  legitimo  matrimonio  ex  marito 
eiusque  uxore  nascuntur,  alii  sunt  illegitimi,  qui  extra  legitimum  ma- 


b Gal.  3,  28. 

trimoniuni  generantur.  Illegitimi  alii  sunt  naturales,  qui  nati  sunt 
ex  viro  et  muliere,  inter  quos  tunc  matrimonium  iniri  potuisset,  quare 
inito  matrimonio  filii  eo  ipso  legitimantur ; alii  sunt  spurii,  qui  nati 
sunt  ex  viro  et  muliere,  inter  quos  matrimonium  iniri  non  potuisset,, 
ut  sunt  nati  ex  adulterio,  ex  incestu,  ex  fornicatione  sacrilega,  quare 
spurii  legitimari  non  possunt.  Ad  filios  legitimos  numerantur  eliam 
filii  naturales  legitimati  et  filii  adoptivi. 

h.  Inter  patrem  et  filium  tum  debitum  pietatis  tum  debitum 
iustitiae  intercedit;  unde  fit,  ut  laesiones  iustitiae  quandoque  duo 
peccata  constituant.  Si  filius  iniuste  laedit  patrem  in  bonis  vitae, 
famae  et  honoris,  duplex  peccatum  committit,  contra  iustitiam  et 
pietatem,  quia  pater,  ut  homo  est,  ius  habet  in  vitam,  famam  et  ho- 
norem suum  etiam  relate  ad  filium  et  uxorem;  et  pater,  ut  pater  est, 
peculiare  ius  habet  exigendi  reverentiam  et  oboedientiam  a filiis  suis 
(n.  279).  Idem  dicendum  est,  si  e converso  pater  laedit  filium  in 
iisdem  bonis,  quia  filius  retinet  ius  suum  etiam  respectu  patris.  Sed 
si  filius  iniuste  laedit  patrem  in  bonis  fortunae,  non  peccat  contra 
pietatem  sed  solum  contra  iustitiam  (n.  278),  idque,  minus  quam  per 
furtum  adversus  extraneos  comnjissum;  nam  coniunctio  naturalis  inter 
patrem  et  filium  efficit,  ut  bona  patris  sint  aliquo  modo  etiam  bona 
filii  ^). 

2.  Haec  obligatio  ex  genere  suo  gravis  est^  adeo  ut 
graviter  peccet,  qui  in  re  notabili,  et  leviter,  qui  in  re 
parva  amorem,  reverentiam  et  oboedientiam  parentibus 
debitam  laedit;  facilius  autem  grave  peccatum  est,  si 
erga  parentes,  quam  si  erga  alios  superiores  haec  officia 
laeduntur. 

288.  De  obligatione  amoris.  1.  Amor  filiorum  erga 
parentes  debet  esse  internus,  quo  eis  bene  velle,  et  ex- 
ternus, quo  eis  benevolentiam  significare,  eis  benefacere 
et  in  necessitate  sive  corporali  sive  spirituali  constitutis 
opem  praestare  tenentur. 

a.  Ideo  contra  pietatem  graviter  peccant  filii,  qui  deliberate  et 
in  materia  notabili  indignatione,  odio  in  parentes  feruntur,  eis  malum 
exoptant,  eos  aspere  tractant,  habilualiler  torvis  oculis  aspiciunt,  amaris 
verbis  colloquuntur,  male  de  eis  loquuntur,  eos  graviter  contristant  e.  g. 
eo  quod  ludos  frequentant,  studium  vel  artem  negligunt,  sero  domum 
se  recipiunt  etc. 

h.  Item  graviter  peccant,  qui  parentibus  in  gravi  necessitate  cor- 
porali vel  spirituali  non  subveniunt,  .ut  qui  egentibus  alimenta  non 


q Ballermi-Palmieri  III.  n.  4. 

suppeditant,  non  curant,  ut  in  periculo  mortis  sacramenta  suscipere 
possint,  ut  defunctis  exsequiae  eorum  condicioni  et  loci  consuetudini 
convenientes  habeantur,  eorum  testamenta  non  exsequuntur,  eorum  de- 
bita sive  sacra  sive  non  sacra  iuxta  vires  hereditatis  non  solvunt. 

2.  Cum  obligatio  a natura  imposita  praecedat  omnem 
obligationem  propria  voluntate  adscitam  vel  actionem,  quae 
meri  consilii  est  ut  status  religiosus,  non  licet  filio,  paren- 
tibus in  extrema  vel  gravi  necessitate  constitutis,  religionem 
ingredi,  etiamsi  voto  ingressum  promiserit,  modo  in  sae- 
culo manens  parentibus  succurrere  possit.  Et  si  invitis 
parentibus  intrasset,  sub  gravi  egredi  tenetur,  si  parentum 
necessitas  sit  extrema,  modo  extra  religionem  efficacius 
eis  succurrere  possit.  Quodsi  parentum  necessitas  solum 
gravis  est  et  tempore  ingressus  iam  exstitit,  pariter  licen- 
tiam egrediendi  petere  tenetur;  at  si  necessitas  gravis 
tempore  ingressus  nondum  exstitit,  non  tenetur  quidem 
egredi,  sed  licentiam  iuste  petere  et  obtinere  potest. 

a.  Ratio  discriminis  est,  quia  in  primo  casu  tempore  professionis 
filius  iure  naturae  tenebatur  succurrere  parentibus ; iam  vero  haec  obli- 
gatio veluti  anterior  et  naturalis  praeferenda  est  obligationi  voti,  quae 
posterior  et  voluntarie  assumpta  est.  In  secundo  casu  vero  obligatio 
post  mutationem  status  supervenit ; supervenienti  autem  obligationi 
non  tenetur  satisfacere,  nisi  in  quantum  salvo  statu  fieri  potest^). 

h.  Frater  fratri  vel  sorori  in  extrema  et  gravi  necessitate  sub- 
venire tenetur  ex  pietate;  haec  tamen  obligatio  non  est  tanta  atque 
ea,  quae  inter  parentes  et  liberos  exsistit.  Ideo  qui  in  religione  pro- 
fessus est,  tenetur  quidem  egredi,  ut  succurrat  parentibus,  at  non 
tenetur  egredi,  ut  succurrat  fratri  vel  sorori  in  extrema  vel  gravi 
necessitate  exsistentibus. 

Num  filius  teneatur  de  suis  bonis  solvere  debita  patris, 
qui  filio  nihil  reliquit.  — Filius,  cui  pater  bona  reliquit, 
tenetur  patris  debita  solvere,  cumprimum  commode  potest, 
tum  ex  obligatione  amoris,  ne  defuncti  fama  patiatur, 
tum  ex  iure  successionis,  quia  succedens  in  bona,  succedit 
etiam  in  onera.  Quodsi  pater  filio  nihil  reliquit,  non  tenetur, 
quia  obligatio  solvendi  debita  in  hoc  casu  est  personalis. 

Ergo  filius  non  tenetur  reddere  pecuniam,  quam  pater  mutuo 
acceperat,  ne  quidem  si  eam  accepisset  ad  solvendas  expensas  pro  edu- 

Lessius,  De  iustitia  1.  2.  c.  41.  n,  34. 

Noldin,  De  praeceptis^. 

catione  filii,  quia  filius  a natura  ius  habet  accipiendi  educationem,  et 
proinde  eius  expensae  a patre  non  a filio  exigendae  sunt. 

289.  De  obligatione  oboedientiae.  1.  Filii  tenentur 
per  se  sub  gravi  oboedire  parentibus  in  omnibus,  quae  honesta 
et  licita  sunt  et  ad  eorum  curam  pertinent,  quamdiu  sub 
eorum  potestate  versantur,  modo  expresse  et  serio  prae- 
cipiant: filii  oboedite  parentibus  per  omnia  (quae  ad  eorum 
curam  pertinent):  hoc  enim  placitum  est  in  Domino^).  Et 
sane,  parentes  tenentur  filios  instruere  et  educare;  ergo 
vicissim  filii  parentes  audire  tenentur. 

a.  Obligatio  oboedientiae  tamdiu  durat,  quamdiu  filii 
sub  paterna  potestate  sunt;  cessat  vero,  quando  e potestate 
paterna  emancipantur  aut  maiores  fiunt;  econtra  obligatio 
amoris  et  reverentiae  nunquam  cessat. 

a.  Maior  seu  maiorennis  filiusfamilias  constituitur  tempore  a lege 
civili  determinato.  Leges  modernae  fere  omnes  filios  utriusque  sexus 
maiores  declarant  anno  aetatis  21.  completo^).  Si  filius  maior  in  domo 
paterna  manet,  non  cessat  obligatio  oboedientiae  erga  caput  famibae 
in  iis,  quae  ad  ordinem  domesticum  necessaria  sunt. 

P.  Emancipatus  dicitur  filius,  qui  ex  paterna  potestate  dimissus 
est.  Emancipationem  lex  civilis  regit,  ita  ut  secundum  alia  iura  filius 
eo  ipso  emancipetur,  quod  legitimam  aetatem  adeptus  sit,  secundum 
alia  vero  solum  ipso  volente  emancipatur. 

b.  Obligationi  hanc  per  se  gravem  esse  s.  scriptura 
passim  indicat'^^) ; ut  tamen  grave  peccatum  inoboedientiae 
committatur,  requiritur,  ut  parentes  serio  praecipiant^  non 
solum  monendo , hortando , dirigendo  suam  voluntatem 
ostendant,  et  ut  praecipiant  in  re  gravi  ad  eorum  curam 
pertinenti. 

a.  Quaenam  materia  censenda  sit  gravis,  prudenti  iudicio  est 
definiendum,  ratione  habita  finis,  quem  parentum  potestas  habet,  qui 
est  bonum  ipsius  filii  et  bonum  familiae.  Unde  generatim  ea  gravis 
erit,  qua  omissa  grave  detrimentum  patientur  parentes,  domesticus 


b Coi.  3,  20. 

b G.  Germ.  § 2.  G.  Austr.  § 21  filiosfamilias  maiores  renuntiat 
anno  24.  demum  completo.  Ex  iuro  canonico  filius  maior  est,  qui  25. 
aetatis  annum  explevit. 

b Eccli.  3,  9 ss.  Deut.  27,  16;  Rom.  1,  30;  2.  Tim.  3,  2. 

ordo,  bonum  temporale  vel  spirituale  ipsius  filii  ut  vitare  prava  con- 
sortia, ludos  aleatorios,  domus  suspectas  etc.’) 

P.  In  praxi  inoboedientia  filiorum,  etiam  in  re  gravi,  non  raro  a 
peccato  mortali  excusabitur  tum  ob  defectum  rigorosi  praecepti  ex 
parte  parentum,  tum  ob  defectum  advertentiae  ad  gravitatem  malitiae 
ex  parte  filiorum. 

y.  Ubi  agitur  de  praecepto,  quod  ad  plures  actus  successivos  re- 
fertur e.  g.  ne  ad  cauponam  accedant,  ne  tardius  domum  redeant  etc., 
grave  peccatum  (excluso  contemptu)  non  committitur,  nisi  praeceptum 
saepius  violetur’*). 

c.  Ohiectum,  circa  quod  parentes  iuste  praecipere  pos- 
sunt, comprehendit  ea  omnia,  quae  ad  eorum  curam  per- 
tinent: haec  autem  ad  tria  se  porrigit:  a.  ad  animae  sa- 
lutem, |3.  ad  bonos  mores,  y.  ad  gubernationem  familiae 
tam  in  temporalibus  quam  in  spiritualibus. 

Hinc  graviter  contra  oboedientiam  parentibus  debitam  peccare 
possunt  filii:  a.  si  contra  expressum  praeceptum  parentum  missae 
diebus  festis  non  assistunt,  per  notabile  tempus  sacramenta  non  susci- 
piunt; p.  si  cauponam  vel  theatra  frequentant,  perniciosis  ludis  se 
dedunt,  nocte  exeunt,  periculosas  conversationes  non  vitant;  y.  si  stu- 
diis vacare  vel  artem  addiscere  negligunt,  si  opus  magni  momenti 
ipsis  iniunctum  non  exsequuntur. 

290.  2.  In  aliis  autem,  praesertim  in  eligendo  vitae 
statu  sive  matrimoniali  sive  clericali  vel  religioso,  filii  iure 
naturae  liberi  sunt.  Tenentur  quidem  ordinarie  sub  gravi 
parentes  tum  de  ineundo  matrimonio  tum  de  eligenda  certa 
persona  considere;  at  eorum  consilium  sequi  per  se  non 
tenentur.  Hinc  consilium  iustum  et  prudens  repudiare 
veniale  non  excedit,  nisi  agatur  de  fine  magni  momenti 
obtinendo  e.  g.  de  odiis  exstinguendis,  de  necessitate  pa- 
rentum sublevanda. 

‘ De  vocatione  autem  clericali  aut  religiosa  tum  prae- 
stabit consilium  parentum  non  petere,  cum  eis  necessaria 
harum  rerum  cognitio  deesse  videatur;  sed  facta  demum 
«lectione  eorum  consensum  petere  sufficit,  quem  si  negent, 
magis  oboediendum  est  Deo  vocanti  quam  parentibus  ob- 

q Genicot  I.  n.  318. 

2)  Cf.  Ballerini-Palmieri  II.  n.  821.  Klhel-Bierhaum  I.  pr.  3. 
fi.  555. 

sistentibus.  Immo  si  praevideatur  parentes  iniuste  rem 
impedituros  esse,  filii  insciis  parentibus  statum  amplecti 
possunt. 

Ideo  graviter  peccant  parentes,  si  filios  religionem  ingredi  vel 
sine  iusta  ratione  matrimonium  inire  compellunt;  et  pari  modo  gra- 
viter peccant,  si  filios  sine  iusta  causa  ab  ingressu  in  religionem  vel 
a contrahendo  matrimonio  impediunt : nam  gravis  iniuria  est  aliquem 
privare  libertate,  quam  auctor  naturae  unicuique  dedit  circa  vitae 
statum.  Gravitas  peccati  crescit,  si  parentes  filium  a contrahendo 
matrimonio  vel  omnino  vel  ad  tempus  impediunt,  eo  quod  matrimo- 
nium etiam  in  remedium  concupiscentiae  institutum  est:  nam  hac 
agendi  ratione  parentes  possunt  esse  occasio  multorum  peccatorum, 
quae  a filiis  committuntur.  Si  tamen  parentes  in  gravi  necessitate 
sint,  iure  exigunt,  ut  a filiis  iuventur,  quamdiu  necessitas  durat. 

291.  De  obligatione  reverentiae.  Reverentia,  quam 
filii  parentibus  debent,  exigit,  ut  interius  eorum  digni- 
tatem agnoscant  et  exterius  verbis,  signis  et  factis  eam 
profiteantur. 

a.  Hinc  filii  graviter  contra  reverentiam  parentibus  debitam  pec- 
care possunt  verUs,  si  eos  nominibus  contumeliosis  appellant  vel  serio 
eis  maledicunt ; signis,  si  eos  despiciunt,  irrident,  de  iis  ita  erubescunt, 
ut  simulent,  se  eos  non  cognoscere ; factis,  si  eos  percutiunt,  etsi  leviter 
tantum  vel  si  solum  manum  extollunt  in  signum  eos  percutiendi,  si 
eos  in  iudicio  accusant,  etsi  de  vero  crimine  excepta  causa  boni  publici. 
Filii  percutiendo  parentes  non  solum  contra  pietatem,  sed  etiam  contra 
iustitiam  peccant;  et  licet  facta  leviter  tantum  adversentur  iustitiae, 
graviter  tamen  laedunt  reverentiam. 

h.  Notat  s.  AlpJionsus  (n.  334)  a mortali  excusari  filium,  qui  ob 
iustam  causam  et  sine  interno  contemptu  fingit,  se  parentes  suos  non 
cognoscere  vel  si  eos  apud  se  habere  renuit,  e.  g.  quia  sunt  infami 
crimine  notati  vel  quia  ipse  grave  damnum  inde  passurus  esset,  dum- 
modo necessaria  eis  suppeditet,  quia  in  tali  casu  ipsi  parentes  non 
censentur  graviter  aut  rationabiliter  inviti.  Et  pari  modo  saltem  a gravi 
peccato  excusantur  filii,  qui  parentes  usu  rationis  carentes  ob  senium, 
ebrietatem  etc.  sine  contemptu  vel  malitia  verbis  aut  factis  cohibent. 

c.  Filii,  qui  contra  reverentiam  parentibus  debitam  peccarunt, 
proprie  et  stricte  laesum  honorem  per  veniae  petitionem  restituere 
debent;  si  tamen  id  factum  non  sit  ante  confessionem,  suaderi  quidem 
potest  et  debet,  ut  postea  fiat,  at  nunquam  stricte  vel  pro  poenitentia 
iniungendum  est,  ne  filii,  qui  aegre  id  faciunt,  exponantur  periculo 
iterum  peccandi;  merito  enim  praesumi  potest  parentes  filiis  remittere 
hanc  obligationem,  praecise  ne  iterum  peccent. 

293.  De  filiis  illegitimis.  1.  Parentes  non  frumitur  pote- 
state paterna  in  filios  illegitimos,  nec  filii  illegitimi  fruuntur 
iisdem  iuribus  ac  filii  legitimi,  nisi  fuerint  legitimati,  cum  per 
nefas  (iniuriam)  in  societatem  humanam  illati  sint. 

2.  Pilii  illegitimi  non  ad  familiam  patris,  sed  potius  ad  fa- 
miliam matris  pertinent,  cuius  et  nomen  accipiunt,  nec  tamen 
iuribus  filiorum  familias  gaudent.  Ideo  ex  lege  civili  eis  con- 
stituendus est  tutor  (Vormund). 

3.  Obligationes  parentum  extenduntur  etiam  ad  filios  illegi- 
timos; et  pari  modo  filii  illegitimi  tenentur  exhibere  parentibus 
amorem  atque  oboedientiam,  quam  finis  educationis  exigit,  quia 
idem  est  in  utrisque  obligationis  fundamentum,  naturalis  nempe 
generatio. 

a.  Ex  iure  naturali  amho  patientes  aequali  modo  ad  alendam 
prolem  illegitimam  tenentur;  codices  tamen  recentes  obligationem 
sustentationis  primario  patri  et  solum  hoc  deficiente  matri  iniun- 
gunt  (excepto  codice  gallico,  qui  hoc  onus  soli  matri  imponit). 
Huic  iuris  dispositioni  post  sententiam  iudicis  in  conscientia  pa- 
rendum est. 

h.  Ex  codicibus  civilibus  tenentur  parentes  (pater)  providere 
filiis  illegitimis  de  educatione  parentum  (matris)  condicioni  con- 
sentanea, quamvis  ex  iure  naturae  obligationi  suae  satisfacere 
videantur,  si  eis  procurent  educationem  homini  necessariam  et 
conveni  entem ‘). 

§ 2»  De  obligationibus  'paventium» 

293.  De  obligationibus  in  genere.  Parentes  et  in 
eorum  defectu  ascendentes  ex  pietate  tenentur  exhibere 
filiis  amor  em  j educaiionem  corporalem  et  educationem  spiri- 
tualem. Et  obligatio  amoris  quidem  nunquam  cessat,  ob- 
ligatio autem  educationis  cessante  fine  ipsa  cessat. 

a.  Ius  educandi  prolem  primo  loco  ad  parentes  spectat;  quare  in 
ipsam  naturam  offendunt,  qui  ius  educandi  auctoritati  civili  vindi- 
cant*). 

h.  Obligatio  educationis  ex  iure  naturae  oritur  et  ex  genere  suo 
gravis  est. 

c.  In  defectu  parentum  ascendentes,  scilicet  avus  et  avia,  liberos 
educare  tenentur,  et  quidem  avus  paternus,  quia  succedit  patri,  ante 
maternum.  Nunc  vero  defectum  parentum  lex  civilis  supplere  solet 
constituendo  tutorem  vel  curatorem.  Haec  obligatio  etiam  ad  filios 
illegitimos  et  spurios  extenditur  (n.  292). 

C.  Austr.  § 165—171.  G.  Germ.  1705—1718. 

*)  Cf.  Th.  Meijer,  Institutiones  iuris  natur.  II.  n.  108  ss. 

294.  Obligatio  amoris.  Obligatio  amoris  tria  com- 
plectitur: debent  filiis  bene  velle,  benefacere  et  malum 
sive  corporale  sive  spirituale  ab  eis  avertere. 

a.  Peccant  ergo  parentes  contra  pietatem  et  pro  ratione  materiae 
etiam  graviter,  si  odio  prosequuntur  filios,  eis  serio  mala  imprecantur, 
uni  ex  filiis  sine  iusta  causa  prae  aliis  favent,  alios  (e.  g.  prioris  ma- 
trimonii) aliis  postponunt,  mala  eis  inferunt  vel  ab  eis  non  avertunt, 
cum  possint. 

h.  Si  eorum  occultos  defectus  extraneis  manifestant,  si  eos  nimis 
dure  tractant,  ut  eis  e.  g.  per  mutilationem  grave  malum  inferant, 
non  solum  contra  pietatem,  sed  etiam  contra  iustitiam  delinquunt. 

295.  Obligatio  educationis  corporalis.  Educatio 
corporalis  pariter  tria  requirit:  ut  filiis  procurent  vitam, 
alimentum  et  statum. 

Cum  finis  primarius  matrimonii,  qui  est  procreatio  prolis,  obtineri 
nequeat,  nisi  ad  generationem  accedat  conservatio  et  conveniens  edu- 
catio prolis  susceptae,  nupturientes  cum  obligatione  praestandi  debitum 
coniugale  contrahunt  etiam  obligationem  conservandi  et  educandi  prolem 
suscipiendam. 

a.  Tenentur  ergo  parentes  ab  ipso  prolis  conceptu 
usque  ad  tempus,  quo  haec  sibi  sufficienter  providere 
potest,  ei  subministrare,  quae  ad  vitam  et  sanitatem  con- 
servandam necessaria  sunt,  et  pariter  omnia  avertere, 
quae  vitae  vel  sanitati  nocent.  Itaque  cura  matris  circa 
vitam  prolis  iam  statim  a conceptione  incipit;  cavere  ergo 
debet  tum  periculum  abortus  tum  qualecunque  foetus  de- 
trimentum i). 

Mater  curare  debet,  ut  proles  mente  et  corpore  sana  nascatur. 
Ideo  abstineat  a cibo  et  potu  (alcoolico),  qui  corpori  nocet  et  irritat 
nervos;  cavere  debet,  quantum  fieri  potest  vehementiores  excitationes 
et  motus  cordis,  illicita  desideria,  praesertim  vero  ea  omnia,  quae 
castitatem  laedunt  (lectiones  pravas,  spectacula  obscoena).  Cum  enim 
quivis  animae  motus,  quaevis  passio,  universim  omnes  internae  cogi- 
tationes et  appetitiones  in  foetum  influxum  exerceant,  tota  vita  interna 
sit  pacata,  casta,  religiosa  et  pia,  ut  proles  potius  ad  virtutem  et  bonos 
mores  quam  ad  vitia  dispositiones  hereditarias  nanciscatur'^). 

^)  Cf.  Capellmann,  Medicina  pastoralis®  (Aquisgrani.  Barth.  1893) 
p.  155  ss. 

Cf.  Ernsf,  Elternpflicht  Kapitel  2.  (Kevelaer,  Butzon-Bercker). 

h.  Tenentur  parentes  filiis  subministrare  alimentum 
i.  e.  cibum,  vestitum,  habitationem  et  educationem  usque 
ad  illud  tempus,  quo  ipsi  pro  ratione  status  sui  sibi  neces- 
saria providere  possunt,  immo  etiam  toto  tempore  vitae, 
si  in  extrema  vel  gravi  necessitate  reperiantur.  Neque  ab 
officio  alendi  filios  excusantur  ob  eorum  perversitatem. 

a.  Pater  ab  obligatione  alendi  filium  (alimento  ad  vitam  neces- 
sario) non  est  immunis,  si  hic  partem  sibi  prius  datam  dissipavit. 
Pari  modo  si  filius  debita  ad  victum  sibi  comparandum  contraxit, 
pater  ea  solvere  tenetur,  quia  filium  alere  tenetur;  debita  vero  ex  alio 
titulo  contracta  solvere  non  tenetur. 

|3.  Ergo  graviter  peccant  parentes,  qui  sine  iusta  causa  prolem 
exponunt  (in  hospitali  vel  in  limine  domus  parochialis  etc.),  non  solum 
quia  officio  suo  desunt,  sed  etiam  quia  proli  nocent,  quippe  quam  in- 
ducunt in  suspicionem  originis  spuriae.  Et  si  prolem  exponunt  in  loco 
deserto,  ut  ideo  periculum  vitae  ipsa  subeat,  non  solum  contra  pietatem, 
sed  etiam  contra  iustitiam  peccant.  Si  tamen  exponendi  prolem  iustam 
causam  haberent,  qualis  esset  periculum  amittendi  vitam  vel  famam, 
impossibilitas  alendi  prolem  a peccato  saltem  gravi  eos  excusaret. 

Y.  Quodsi  pater  dives  exponat  prolem  in  hospitali  (Findelhaus) 
ex  piorum  largitione  ad  alendos  infantes  expositos  erecto,  iuxta  sen- 
tentiam probabilem  non  tenetur  restituere  expensas  pro  alenda  prole. 
Haec  enim  hospitalia  erecta  sunt  ad  tuendam  vitam  parvulorum,  qui 
perimi  solent  a pauperibus,  ne  eos  alere  debeant,  et  a divitibus,  ne 
infamentur.  Ex  his  alii  inferunt,  divites  expensas  pro  alenda  prole 
solvere  debere,  quia  ad  evitandam  infamiam  necesse  non  est,  ut  a sol- 
vendis expensis  excusentur;  alii  vero  ab  hoc  onere  eos  'probabiliter 
deobligant,  quia  parentum  famae  et  saluti  parvulorum  satis  provisum 
non  esset,  si  divites  expensas  sustentationis  solvere  deberent^).  Ubi 
vero  infantes  expositi  cura  communitatis  civilis  sive  in  domibus  pri- 
vatis sive  in  hospitali  ex  tributis  vel  ex  bonis  pauperibus  destinatis 
aluntur,  parentes  divites  expensas  compensare  tenentur^). 

c.  Parentes  tenentur  filiis  procurare  statum  suae  con- 
dicioni convenientem,  ut  postea  secundum  statum  suum 
honeste  vivere  possint.  Ideo  a.  curare  debent,  ut  vel 
artem  vel  litteras  addiscant;  |3.  aliquam  saltem  mediocrem 
diligentiam  adhibere  debent,  ut  filiis  hereditatem  statui 
convenientem  relinquant^).  Quare  graviter  peccare  possunt 

‘ ) S.  Alphonsus  n.  656. 

2)  Cf.  Marres,  De  iustitia^  (Ruraemundae.  Romen.  1889)  1.  2.  n.  310  ss. 

3)  Gf.  2.  Cor.  12,  14. 

parentes,  non  solum  si  bona  sua  dilapident,  ita  ut  filios 
egenos  relinquant,  sed  etiam  si  nullam  curam  adhibeant 
acquirendi  bona,  ex  quibus  filii  secundum  statum  suum 
alantur  et  hereditatem  accipiant. 

Tenentur  quidem  parentes  liberis,  qui  honestum  statum  am- 
plectuuntur,  convenientem  dotem  praebere ; si  tamen  eorum  matrimonio 
iuste  dissentiant,  solum  alimenta  necessaria,  si  eis  indigeant,  praebere 
tenentur. 

296.  Num  matres  teneantur  filios  proprio  lacte  nutrire. 

Mater  per  se  tenetur  filios  proprio  lacte  nutrire;  haec 
tamen  obligatio  gravis  dici  vix  potest;  quare  mater  graviter  pec- 
care non  videtur,  etsi  sine  iusta  causa  infantem  nutrici  tradat 
alendum,  modo  parvulus  apte  et  sufficienter  nutriatur.  Paulo 
severius  theologis  physiologi  de  hac  obligatione  indicant.  Etenim 
lac  maternum,  ita  illi,  est  pro  infante  cibus  maxime  naturalis, 
immo  est  alimentum  ipsi  unice  aptum;  quare  mater  assumens 
nutricem,  praesertim  vero  prolem  vel  ex  toto  vel  ex  parte  lacte 
vaccino  alens  deest  officio  ab  ipsa  natura  sibi  imposito;  insuper 
propriam  sanitatem  variis  periculis  exponit.  Accedit  ratio  boni 
communis:  ex  consuetudine  enim  passim  sine  iusta  causa  adhi- 
bendi nutrices  sequitur,  quod  nutrices  propriam  prolem  negligant, 
quod  fornicentur,  ne  munus  nutricis  amittant  etc.‘).  Verum  ex 
his  sequitur  quidem  enixe  hortandas  esse  matres,  ut  prolem  suam 
ipsae  alant,  quin  tamen  sub  gravi  ad  id  obligari  debeant. 

Tres  causae  enumerari  solent,  ob  quas  matres  filios  aliis 
nutriendos  tradere  sine  peccato  possint:  ».  necessitas,  ut  si  mater 
sit  nimis  debilis,  infirma,  si  lac  desit  etc. ; P.  notabilis  utilitas,  ut 
si  mater  filium  lactare  nequeat,  quin  laborem  deserat,  quo  sibi 
victum  comparare  solet;  y-  consuetudo  apud  familias  nobiles  vigens. 
Verum  consuetudo  contra  legem  naturae  bonam  fidem  gignere 
potest,  at  legem  ipsam  auferre  non  potest;  quare  nec  feminae 
nobili  absque  legitima  causa  licet  prolem  alienae  nutrici  tradere. 
Tenentur  autem  in  hoc  casu  sub  gravi  adhibere  nutricem,  quae 
sanitati  infantis  nullo  modo  noceat;  experientia  enim  constat 
quibusdam  morbis  lactantis  facile  etiam  infantem  infici  posse. 
Qualitates  morales  nutricis  efficaciter  in  infantem  infiuere  CapelU 
mann  et  Antonelli  recte  affirmant,  quamvis  alii  id  negent=*). 


q Capellmann,  Medicina  pastoralis^  n.  47  s. 

2)  Cf.  Antonelli,  Medicina  pastor.^  I.  489  ss.  Olfers,  Pastoral- 
medicin^.  (Freiburg.  Herder.  1893)  S.  32  ff. 

297.  Obligatio  educationis  spiritualis^).  Educatio 
spiritualis  potissimum  est  institutio  et  recta  gubernatio  in 
iis,  quae  ad  salutem  consequendam  necessaria  sunt,  ideo- 
que  quatuor  comprehendit : instructionem,  exemplum,  cor- 
reptionem et  vigilantiam, 

a.  Parentes  a.  filios  instruere  debent  vel  per  se  vel 
per  alios  in  omnibus,  quae  ad  salutem  sive  necessitate 
medii  sive  praecepti  necessaria  sunt,  et  in  exercitiis  vitae 
Christianae,  quae  omnibus  fidelibus  communia  sunt.  p.  Cu- 
rare debent,  ut  bonis  moribus  imbuantur^  praecepta  Dei 
et  ecclesiae  observent,  sacramenta  frequentent  et  a pec- 
catis abstineant. 

Consideratis  adiunctis  socialibus  et  oeconomicis,  quae  nunc  tem- 
poris fere  ubique  occurrunt,  tenentur  parentes  liberos  ad  scholam  mittere, 
non  solum  ut  in  religione  Christiana,  sed  etiam  ut  in  litteris  apte  in- 
stituantur. Etsi  institutio  elementaris  non  dicitur  absolute  necessaria 
ad  vitae  subsidia  sibi  comparanda,  attamen  multis  difficultatibus  at- 
que incommodis  ii  premuntur,  qui  institutione  carent,  qua  ceteri  fru- 
untur;  ab  eiusmodi  autem  incommodis  parentes  liberos  suos  praeser- 
vare tenentur,  cum  facile  possint.  Accedit  quod  ii,  quorum  mens  con- 
venienter evoluta  atque  exculta  est,  multo  facilius  propulsare  possint 
pericula,  quae  hodie  et  moribus  ubique  imminent. 

h.  Filiis  bonum  exemplum  praebere  debent;  quare 
graviter  contra  pietatem  peccant,  si  eis  in  re  gravi  sint 
occasio  peccandi  e.  g.  coram  eis  blasphemando,  turpia 
contra  bonos  mores,  impia  contra  fidem  loquendo. 

c.  Vitia  filiorum  serio  quidem,  sed  prudenter  et  dis- 
crete emendare  tenentur.  Hanc  obligationem  s.  scriptura 
saepius  inculcat-),  adeo  ut  graviter  peccare  possint  pa- 
rentes, si  detectus  et  peccata  filiorum  corrigere  notabiliter 
negligant. 

Peccant  parentes,  quandoque  etiam  graviter,  si  filios  sine  legi- 
tima causa  ex  solo  odio  verberant,  item  si  iustos  limites  excedunt 
gravius  punientes  quam  filii  meruerunt. 

d.  Vigilantia,  qua  parentes  filios  custodire  tenentur, 
\.  postulat,  ut  omnia  removeant,  quae  filiis  damno  esse  pos- 

q De  educationis  fine,  obiecto,  mediis  institutiones  paedagogicae 
professo  agunt 
2)  prov,  13^  24.  23,  13. 

sint;  ne  ergo  permittant,  ut  cum  pravis  sociis  conversen- 
tur, pravos  libros  legant,  pravas  officinas  vel  scholas  vel 
theatra  frequentent,  nisi  necessitas  eos  cogat. 

Parentes  invigilare  etiam  debent,  ne  filii  aliis  noceant,  et  iis 
quidem,  qui  usum  rationis  nondum  habent,  continuo  et  ex  iustitia;  iis 
vero,  qui  sufficientem  discretionem  habent,  invigilare  debent  ex  pietate 
et  eatenus,  quatenus  eos  ab  inferendis  malis  prohibent,  quantum  mora- 
liter  possunt. 

De  filiis  mittendis  ad  scholas  acatholicas^). 

298.  Declarationes.  1.  Scholae  acatholicae  diversi 
generis  sunt:  a.  positive  acatholicae,  in  quibus  aperte  do- 
cetur haeresis  vel  impietas;  h.  neutrales,  quae  in  institu- 
tione atque  educatione  a positiva  religione  omnino  prae- 
scindunt. Hae  etiam  scholae  mixtae  vocantur,  quia  disci- 
pulos ad  quamcumque  sectam  pertinentes  admittunt. 

2.  Eiusmodi  scholarum  discipuli  proximo  perversio7iis 
periculo  tum  quoad  fidem  tum  quoad  mores  exponuntur, 
quod  periculum  ex  triplici  potissimum  causa  dimanat:  ex 
magistris,  ex  libris  et  ex  condiscipulis.  Nec  scholae  neu- 
trales hoc  periculo  carent : eo  ipso  enim,  quod  discipuli  nec 
in  fide  instruantur  nec  ad  christiane  vivendum  educentur, 
indifferentismus  fovetur  et  via  paratur  atheismo.  Insuper 
vix  fieri  potest,  ut  institutio  a religione  omnino  prae- 
scindat; quod  autem  in  eiusmodi  scholis  de  religione  di- 
citur, id  religioni  catholicae  adversum  esse  solet. 

3.  Quod  hic  de  scholis  acatholicis  dicitur,  non  solum 
de  scholis  elementaribus  et  mediis  sed  etiam  de  superio- 
ribus valet:  in  omnibus  enim,  etiam  supremis,  quae  vere 
catholicae  non  sint,  discipulis  gravia  in  fide  et  moribus 
imminent  pericula. 

299.  Asserta.  1.  Nunquam,  ne  ad  gravissimum  quidem 
damnum  vitandum,  licet  parentibus  filios  mittere  ad  scholas 
acatholicas,  in  quibus  proximum  perversionis  periculum 

q Instructio  s.  Officii  24,  nov.  1875  ad  episcopos  Americae  septen- 
trion.  Gf.  I.  Aerlnys,  Fasciculus  theol.  moral."*  (Tornaci.  Castermann. 
1888)  tract.  1.  n.  38  ss.  Genicot  I.  n.  352. 

removeri  nullatenus  potest;  nec  ipsis  filiis  licet  unquam 
eiusmodi  scholas  frequentare,  etsi  parentes  eos  ad  id 
cogant,  quia  nunquam  licet  proximo  peccandi  periculo 
se  exponere,  quod  removeri  nequit. 

Eiusmodi  scholae  sunt,  in  quibus  ea  docentur  aut  aguntur,  quae 

sine  gravi  detrimento  spirtuali  nec  audiri  nec  peragi  possunt,  ut  si 

aperte  pravae  doctrinae  proponantur,  si  discipuli  cogantur  preces  hae- 
reticas recitare,  falsis  ritibus  interesse,  si  condiscipuli  tam  pravi  sint, 
ut  vix  ullus  a contagio  praeservari  possit. 

2.  Etsi  per  se  semper  illicitum  est  filios  ad  scholas 
acatholicas  mittere,  ex  iusta  tamen  causa  licet  eos  ad 
illas  mittere,  in  quibus  proximum  perversionis  periculum 
fieri  potest  remotum.  Ratio  primi  est,  quia  parentes  ob- 
ligationi suae  non  satisfaciunt,  si  filiis  procurent  educa- 
tionem, quae  solum  verae  religioni  aperte  non  adversetur, 
nisi  etiam  sit  vere  christiana  et  catholica.  Ratio  secundi 

est,  quia  ex  iusta  causa  licet  se  exponere  remoto  perver- 

sionis periculo. 

а.  Causa  sufficiens,  ob  quam  schola  acatholica  adiri  possit 
adest,  si  nulla  habetur  schola  catholica  vel  si  ea,  quae  praesto 
est,  condicioni  filiorum  non  sufficiat,  parentes  autem  opibus  careant, 
quibus  filios  in  aliam  regionem  ad  scholam  catholicam  mittere 
possint.  Ceterum  causa  excusans  eo  maior  esse  debet,  quo  maius 
est  perversionis  periculum.  Indicium  autem  tum  de  qualitate 
scholae  tum  de  sufficientia  causae  ad  ordinarium  pertinet. 

б.  Media,  quibus  periculum  proximum  removeri  debeat,  haec 
sunt:  a.  filios  extra  scholam  rite  instituere  et  educare  in  iis,  quae 
ad  Christiane  credendum  et  vivendum  necessaria  sunt;  P.  eos  apte 
docere  et  confirmare  in  iis,  quae  in  eiusmodi  scholis  potissimum 
impugnari  solent;  y.  diligenter  invigilare,  ne  filii  vel  ex  pravis 
libris. vel  ex  malis  sociis  in  fide  et  moribus  damnum  patiantur. 

c.  Ipsa  s.  sedes  declaravit  iam  tolerari  posse,  quod  antea 
prohibitum  fuerat,  ut  iuvenes  catholici  universitates  Oxoniensem 
et  Cantabrigensem,  deficiente  in  Anglia  catholica  universitate, 
adirent  et  simul  determinavit,  quae  cautiones  adhibendae  essent 
ad  removenda  pericula  inde  oritura*). 

Xota.  Ex  his  iam  sequentia  pro  praxi  inferuntur:  a.  Parentes 
absolvi  non  posse:  a.  si  ideo  filios  ad  scholas  acatholicas  mittunt,  quia 


S.  Officium  26.  mart.  1895.  S.  C.  de  prop.  fide  17.  apr.  1895 
ad  archiep.  Westmonast. 

earum  principia  approbant  easque  scholis  catholicis  praeferunt;  P.  si 
filios  scholis  positive  acatholicis  instituendos  committunt;  y.  si  filios 
scholae  aca tholi cae  tradunt,  nec  periculum  perversionis  removendum 
curant. 

h.  Parentibus,  qui  filios  sine  sufficienti  causa  ad  scholam  acatho- 
licam  mittunt,  pericula  autem  perversionis  bona  filiorum  educatione 
removenda  curant,  absolutio  negari  nequit,  nisi  ratione  scandali  aut 
cooperationis  ad  pravas  scholas  promovendas  graviter  peccent,  quia 
eos  non  exponunt  proximo  perversionis  periculo,  remotum  autem  sub 
gravi  cavere  non  tenentur. 

c.  Ut  sacerdotes  in  scholis  mixtis  tradant  doctrinam  christianam 
et  catholici  viri  in  iisdem  scholis  alias  disciplinas  doceant,  s.  sedes 
non  solum  permittit,  sed  plurimum  commendat;  simul  tamen  vult 
monendum  esse  populum  id  fieri,  ut  mala,  quae  ex  eiusmodi  scholis 
dimanant,  quantum  fieri  potest,  avertantur,  neque  ideo  excusari  pa- 
rentes, quominus  liberos  suos  mittant  ad  scholas  mere  catholicas,  in 
quibus  fides  eorum  ac  mores  nullo  modo  periclitentur ‘). 


Articulus  tertius. 

De  obligationibus  famulorum  et  dominorum. 

§ 1.  De  obligationibus  famulorum, 

300.  De  obligationibus  in  genere.  Famuli  appel- 
lantur, qui  ad  servitia  praestanda  in  aliqua  familia  mercede 
conducuntur.  Famuli  per  contractum  famulatus  de  familia 
domini  fiunt,  ideoque  familiares  et  domestici  vocantur. 

a.  A famulis  distinguuntur  operarii  seu  opifices,  qui  operas  suas 
ad  certum  tempus  alicui  domino  locant.  Hi  non  recipiuntur  in  fami- 
liam domini  nec  proprie  eius  gubernationi  subsunt:  domini  enim  non 
fiunt  eorum  superiores. 

&.  Dominorum  et  famulorum  praecipuae  obligationes  ex  contractu 
famulatus  oriuntur,  et  ideo  obligationes  iustitiae  sunt;  sed  ex  eodem 
contractu  oritur  etiam  relatio  superioritatis,  et  subtectionis,  quapropter 
famuli  domini  gubernationi  subsunt.  Si  ergo  graviter  contra  honorem 
vel  oboedientiam  hero  debitam  delinquunt,  contra  virtutem  observantiae 
peccant  et  circumstantiam  famulatus  in  confessione  indicare  debent  ad 
peccati  infimam  speciem  declarandam. 

c.  In  plerisque  regionibus  cultis  hodie  iura  atque  officia  dominus 
inter  et  famulos  lege  civili  (ordo  famulorum  — Dienstboten-Ordnung) 

S.  Officium  26.  mart.  1866  ad  episcopos  Helvetiae. 

in  specie  determinantur*).  Cum  contrahentes  iuxta  vigentes  leges 
contractus  ineant,  harum  legum  dispositiones  in  contractu  famulatus 
continentur,  quibus  speciales  conventiones  adiungi  possunt. 

301.  De  obligationibus  in  specie.  Famuli  tenentur 
praestare  dominis  suis:  a.  reverentiam;  h.  obsequium. 

1.  Reverentiam:  propria  enim  eorum  condicio  famulis 
iniungit  observantiam,  quae  natura  sua  reverentiam  exigit: 
Dominos  suos  omni  honore  dignos  arbitrentur'^). 

Tenentur  ergo  dominorum  molestias,  asperitatem,  morositatem 
aequo  animo  ferre  nec  propterea  ab  officio  desistere.  Hinc  pro  ratione 
materiae  etiam  graviter  peccare  possunt  famuli,  si  heros  aspernantur, 
irrident,  si  verbis  contumeliosis  in  eos  utuntur,  si  proterve  et  inso- 
lenter se  gerunt. 

2.  Obsequium  et  oboedientiam  dominis  debent  in  iis,  quae 
ad  famulatum  et  ad  bonos  mores  pertinent:  ratio  primi 
est,  quia  vi  contractus  ad  ea  se  obligarunt:  ratio  secundi 
est,  quia  superioribus  ratione  officii  convenit  gubernatio, 
cui  in  subditis  respondet  obligatio  oboediendi. 

a.  Hinc  pro  ratione  materiae  etiam  graviter  peccare  possunt 
famuli:  a.  si  strenue  non  laborant  aut  tempus  otio  terunt;  P.  si  ex 
culpabili  incuria  rebus  domesticis  detrimentum  afferunt;  si  tamen 
absque  culpa  et  praeter  intentionem  e.  g.  aliquid  frangendo  domino 
damnum  causant,  illud  per  se  (absque  speciali  conventione)  reparare 
non  tenentur;  y.  si  familiae  secreta  aliis  revelant,  praesertim  ubi  ex 
eorum  revelatione  damnum  sequatur. 

h.  Peccant,  si  absque  iusta  causa  ante  constitutum  tempus  ser- 
vitium deserunt.  Famulus,  qui  sine  causa  ante  constitutum  tempus 
discedit,  per  se  ius  habet  ad  pactam  mercedem  pro  tempore,  quo  famu- 
latum reipsa  exhibuit,  etsi  ea  (secundum  quantitatem  prudenti  iudicio 
determinandam)  paulo  diminui  possit : nam  servitium  exhibitum  meretur 
mercedem  suam ; eam  autem  dominus  minuere  potest,  quia  famulus  non 
stetit  contractui.  Si  tamen  dominus  ob  discessum  famuli  grave  detri- 
mentum patitur,  parte  mercedis  detracta  se  indemnem  servare  potest^). 
Leges  autem  positivae  quandoque  aliud-  statuunt*). 

302.  Num  famuli  ex  iustitia  teneantur  res  familiae  custodire 
ideoque  impedire  damna^  quae  domino  inferuntur.  — a.  Famuli, 

*)  Cf.  God.  Austr.  § 1172.  God.  Germ.  § 617  ss. 

2)  1.  Tim.  6,  1. 

®)  S.  Alphonsus  n.  345. 

*)  God.  Austr.  § 1172.  God.  Germ.  § 617. 

qui  conducuntur  ad  rem  familiarem  custodiendam  et  de- 
fendendam, ut  sunt  custodes,  administratores  etc.  certe  ex 
iustitia  commutativa  impedire  tenentur,  ne  ullum  damnum 
domino  inferatur,  h.  Famuli  autem,  qui  solum  ad  laborem 
et  operam  suam  praestandam  conducuntur,  ex  caritate 
quidem  ad  res  familiae  custodiendas  et  ad  damna  impe- 
dienda tenentur,  at  eos  ex  iustitia  ad  id  obligari  certo 
demonstrari  nequit,  nisi  cura  et  custodia  alicuius  rei  spe- 
ciali ratione  ipsis  commissa  sit:  ex  eo  enim,  quod  ad  res 
domesticas  custodiendas  speciales  famuli  conducuntur,  qui 
etiam  peculiari  nomine  appellantur-,  inferri  posse  videtur 
ceteros  solum  ad  laborem  suum  familiae  praestandum  con- 
duci. Quia  ergo  de  obligatione  certo  non  constat,  eis  non 
est  imponenda,  nisFlex  civilis  eam  famulis  iniungat. 

Sunt,  qui  contendant  (Diana,  Pontius)  famulos  ex  iustitia  teneii 
ad  impedienda  damna,  sive  haec  ab  extraneis  sive  ab  aliis  famulis 
hero  inferuntur.  Eoium  l atio  est,  quia  famulis  ratione  ipsius  famu- 
latus res  domesticae  custodiendae  committuntur.  Alii  econtra  docent 
(Salmanticenses,  Tamhurini)  famulos  ad  impedienda  ea  damna  obli- 
gari, quae  ab  extraneis,  non  autem  ea,  quae  a domesticis  inferuntur : eo 
enim,  quod  in  familiam  admittuntur,  censentur  quidem  obligationem 
suscipere  res  familiae  contra  extraneos  defendendi,  non  vero  etiam 
contra  alios  familiares.  Horum  tamen  auctorum  sententiae  probabili- 
tatem non  excedunt^). 

§ S.  De  obligationibus  dominorum* 

303.  Domini  tenentur  famulos  suos:  a,  benigne  trac- 
tare; h.  dirigere;  c.  iustum  pretium  eis  solvere. 

1.  Benigne  tractare  i.  e.  humane  alloqui,  sufficientia 
alimenta  praebere,  nimiis  laboribus  non  gravare,  infirmos 
convenienter  curare : Si  est  tibi  servas  fidelis,  sit  tibi  quasi 
anima  tua,  quasi  fratrem  sic  eum  tracta^). 

Hinc  peccant  domini  contra  caritatem,  si  famulos  verbis  asperis 
et  contumeliosis  alloquendo  offendunt,  si  nimio  labore  eos  onerant,  si 
debitam  curam  corporalem  infirmis  non  impendunt.  Ad  expensas  autem 

b Cf.  Lessius,  De  iustitia  1.  2.  c.  13.  n.  75.  Lugo  De  iustitia 
disp.  19.  n.  105  ss. 

2)  Eccli.  33,  31.  Cf.  Epli.  6,  9. 

in  eorum  curatione  faciendas  (pro  medicis  scilicet  et  remediis)  non 
tenentur. 

2.  Dirigere  et,  si  opus  fuerit,  corripere  i.  e.  debitam 
curam  spiritualem  eis  adhibere:  dominus  enim  est  caput 
totius  familiae,  ad  quam  etiam  famuli  pertinent;  capitis 
autem  est  subditos  dirigere : Si  quis  autem  suorum  et  maxime 
domesticorum  curam  non  hahet,  fidem  negavit  et  est  infideli 
deterior^). 

Tenentur  ergo  a.  famulis  tempus  concedere,  ut  obligationes  reli- 
giosas implere  possint  e.  g.  missam  audire,  contioni  interesse,  sacramenta 
frequentare;  immo  curare  debent,  ut  famuli  id  faciant,  h.  Tenentur 
eos  monere  et  corrigere,  praesertim  si  blasphemiis  vel  turpiloquiis  pec- 
cant et  scandalum  praebent,  illicitas  familiaritates  eis  prohibere,  occa- 
sionem peccandi  impedire,  c.  Tenentur  famulos  impios,  qui  aliis  scan- 
dalo sunt  et  moniti  non  se  emendant,  dimittere,  ubi  alios  idoneos 
invenire  possunt;  a fortiori  tenentur  eiu=modi  famulos  non  conducere. 
d.  Maxime  autem  cavere  debent,  ne  pravo  exemplo,  scandalo,  sollicita- 
tione ipsi  famulos  ad  peccatum  inducant;  peccatum  scandali  vel  in- 
ductionis tamen  specificam  malitiam  ex  relatione  domini  ad  famulum 
non  induit,  nisi  dominus  specialem  curam  spiritualem  loco  parentum 
assumpserit. 

3.  lustum  pretium  solvere^  idque  ex  iustitia:  ad  id  enim 
contractu  inito  se  obligarunt.  Defraudatio  mercedis  debitae 
inter  peccata  in  coelum  clamantia  recensetur^). 

a.  Hinc  peccant  contra  iustitiam,  si  de  mercede  promissa  absque 
iusta  causa  aliquid  subtrahunt  vel  solutionem  cum  damno  famulorum 
diu  differunt.  Si  famulus,  qui  saltem  ad  annum  conductus  est,  ad 
breve  tempus  (e.  g.  ad  hebdomadam^  aegrotat,  ei  debetur  integrum 
stipendium;  si  autem  ad  notabile  tempus  aegrotat,  integrum  stipen- 
dium ei  non  debetur:  mercedem  enim  exigere  nequit,  nisi  pro  servitio 
exhibito*). 

h.  Peccant  etiam,  si  labores  exigunt,  ad  quos  famuli  vi  contractus 
non  tenentur,  nec  eis  stipendium  augent ; si  famulos  absque  iusta  causa 
dimittunt  ante  constitutum  tempus,  nec  eos  indemnes  servant.  Si  igitur 
famulus  iniuste  dimissus  alium  famulatum  reperire  nequit,  dominus  ei 
totam  mercedem  solvere  debet ; si  alium  quidem  reperit,  sed  non  aeque 
bonum  aut  non  statim,  defectum  supplere  debet;  quodsi  statim  alium 
aeque  bonum  reperit,  in  conscientia  ante  sententiam  iudicis  ad  nihil 
tenetur,  quia  ei  damnum  non  intulit. 

q Tirn.  5,  8. 

*)  Deut.  24,  14  s.  lac.  5,  4. 

*)  Gf.  s.  Alphonsus  n.  346. 

c.  Si  famulus  ex  culpa  domini  ante  constitutum  tempus  discedit, 
quia  e.  g.  dure  ab  eo  tractatur,  non  habet  quidem  ius  ad  integram 
mercedem,  at  ius  habet,  ut  damna  sibi  reparentur,  ad  quae  reparanda 
quandoque  integrum  salarium  non  sufficit. 


Articulus  quartus. 

De  obligationibus  herorum  et  operariorum*). 

304.  Obligationes  herorum.  1.  Tenentur  cavere  ea, 
quae  operariis  in  hortis  corporis  nocent. 

a.  Peccant;  si  eos  laborare  cogunt  in  officinis  sanitati  nocivis,  vel 
in  adiunctis,  in  quibus  periculo  expositi  sunt  amittendi  vitam  vel  mem- 
brorum integritatem,  si  eos  cogunt  ad  labores,  qui  sanitati  plurimum 
nocent,  si  res  veneficas  diu  tractare  debent. 

h.  Opera,  in  quibus  pericula  vitae  et  sanitatis  satis  excludi  ne- 
queunt, tum  solum  licite  assumi  possunt,  si  ratio  boni  communis  eius- 
modi  opera  exigit. 

2.  Tenentur  removere,  quae  animae  saluti  operario- 
rum nocent. 

Peccant,  si  admittunt  vel  non  dimittunt  operarios,  qui  aliis  scan- 
dalo sunt  vel  eos  seducunt  et  corrumpunt,  si  promiscue  utriusque  sexus 
personas  vel  adolescentes  simul  cum  adultis  sine  debitis  cautelis  labo- 
rare cogunt. 

3.  Tenentur  rationem  habere  ckristianae  religionis, 
adeo  ut  operariis  tempus  opportunum  concedant  implendi 
officia  religionis  Christianae. 

Peccant,  si  operarios  laborare  cogunt  diebus  dominicis  et  festis; 
si  vero  necessitas  vel  qualitas  operis  etiam  iUis  diebus  laborem  exigat, 
saltem  curare  debent,  quantum  fieri  potest,  ut  omnes  missae  sacrificio 
interesse  possint. 

4.  Tenentur  operariis  iustam  laboris  mercedem  solvere. 

a.  Peccant,  si  operariis  mercedem  debito  tempore  non  solvunt, 

aut  mercedem  iusta  minorem  solvunt ; item  si  pro  pecunia  merces  tra- 
dunt, nisi  antea  de  hoc  modo  solvendi  cum  operariis  convenerint.  De 
iusta  laboris  mercede  infra  sermo  erit.  Ceterum,  qui  mercedem  vul- 
garem solvit,  ordinarie  iustitiae  commutativae  satisfecisse  censetur. 


*)  Gf.  los.  Biederlack,  Die  soziale  Frage’)  (Innsbruck.  Rauch.  1908) 
n.  140  ff.  A,  Vermeersch,  Quaestiones  de  iustitia^)  (Brugis.  Beyaert 
1904)  n.  455  ss. 


De  obligationibus  in  societate  domestica. 


321 


h.  Mercedem,  eamque  integram  ordinarie  etiam  tum  operariis  sol- 
vere debent,  cum  ex  infelici  successu  operis  seu  commercii  detrimenta 
passi  sunt. 

5.  Tenentur  eos  ab  opera  non  prohibere  (aussperren), 
ubi  aut  iustitia  aut  caritas  id  prohibet. 

6.  Tenentur  succurrere  ojperariis  in  necessitate  positis. 

Herus  speciali  vinculo  cum  operariis  suis  connectitur,  quia  spe- 
cialem societatem  cum  eis  iniit  et  ex  eorum  opera  insuper  emolumentum 
percipit;  ideo  caritatis  officia  prae  aliis  pauperibus  erga  operarios  suos 
pauperes  exercere  debet. 

305.  Obligationes  operariorum.  1.  Tenentur  servare 
condiciones  iusti  contractus  libere  initi. 

a.  Qui  egestate  coactus  in  mercedem  iusta  minorem  consensit, 
non  tenetur  servare  contractum,  quia  lihere  non  consensit,  'nisi  herus 
solum  ex  misericordia  operarium  petentem  admisit,  quo  alias  non 
indiguisset.  — Qui  sive  sponte  sive  coacte  in  labores  diebus  dominicis 
et  festis  peragendos  consensit,  laborare  non  tenetur,  nisi  dominus  ra- 
tionem sufficientem  habeat  laborem  illis  diebus  exigendi,  quia  con- 
tractus iniustus  est. 

h.  Peccant,  qui  tempore,  quo  vi  contractus  laborare  debent,  aut 
remisse  et  oscitanter  laborant,  aut  prorsus  otio  indulgent.  Quare  si 
ne  infimum  quidem  gradum  ordinariae  diligentiae  adhibent,  partem 
mercedis  per  se  remittere  vel  iam  perceptam  restituere  debent.  Modus 
restituendi  aptior  in  eo  consistit,  quod  aliis  diebus  ultra  debitum 
laborent.  ' • - ■ 

2.  Tenentur  abstinere  ab  iis,  quae  hero  damno  in- 
ferunt. 

Peccant,  si  opera  sibi  commissa  male  perficiunt;  si  res  domini 
aut  instrumenta  artis  non  custodiunt  aut  perdunt. 

3.  Tenentur  abstinere  a vi  et  seditionibus,  praesertim 
vero  ah  iniusta  cessatione  ah  opera  ex  condicto. 

De  operistitiis  seu  de  cessatione  ah  opera  ex  condicto 
(Strikes)^)  duo  declaranda  sunt:  a.  num  iusta;  b.  num 
licita  sit. 

306.  De  iustitia  cessationis.  * Duplex  condicio  re- 
quiritur, ut  cessatio  ab  opera  possit  dici  iusta:  a.  ne  lae- 

q Lehmkuhl,  Arbeitsvertrag  und  Strikeh  (Freiburg.  Herder.  1904). 
In:  die  soziale  Frage.  2.  Heft.  .A.  Vermeersch  1.  c.  n.  470  sS. 

datur  contractus  conductionis;  h.  ne  exigantur  condiciones 
iniustae. 

1.  Si  contractus  conductionis  iniustus  est,  operarii 
non  laedunt  iustitiam,  si  tempore  contractus  nondum 
finito  ab  opera  ex  condicto  cessant,  donec  iustas  con- 
tractus condiciones  obtinuerint. 

Contractus  conductionis  iniustus  esse  potest,  aut  quia  operarii 
iustam  mercedem  non  accipiunt,  aut  quia  sine  necessitate  etiam  diebus 
festis  et  dominicis  laborare  coguntur,  aut  quia  pericula  vitae  vel  sani- 
tatis non  satis  praecaventur  etc. 

2.  Si  contractus  conductionis  iustus  est,  manifesto 
iustitiam  laedunt,  ubi  a laboribus  cessant  tempore  con- 
ductionis nondum  finito;  at  vero  non  agunt  contra  iusti- 
tiam, si  tempore  conductionis  finito  ab  opera  cessant, 
donec  meliores  condiciones  obtineant,  modo  ne  exigant 
nisi  condiciones  iustas  ut  mercedem  maiorem  (non  supra 
summam),  tempus  laboris  non  excessivum  etc. 

a.  Condiciones  iuslae,  quas  exigunt  operarii,  quandoque  eiusmodi 
sunt,  ut  ab  heris  sine  iniustitia  negari  non  possint  ut  iusta  merces, 
tempus  laboris  non  excessivum,  quandoque  autem  condiciones,  licet 
iustae  sint,  sine  iniustitia  negari  possunt,  ut  merces  summa,  labor 
diurnus  octo  horarum  etc. 

h.  Si  mercedem  iustam  infimam  quidem  accipiunt,  sed  maiorem 
exigunt,  cessantes  ab  opera  aliis  operariis  libertatem  concedere  debent 
pro  infima,  si  velint,  laborandi.  Quodsi  iustam  infimam  non  accipiunt, 
iniuste  non  agunt,  si  alios  morali  ter  ad  cessationem  cogant,  dummodo 
mediis  licitis  id  fiat  e.  g.  eos  excludendo  a societatibus  in  bonum  ope- 
rariorum libere  initis*). 

3.  Operarii  a laboribus  cessantes,  qui  alios  operarios 
suasionibus  inducunt,  ut  et  ipsi  ab  opera  cessent  (suppo- 
sita iusta  cessatione),  non  laedunt  iustitiam ; qui  autem  vi, 
minis,  fraude  vel  mendaciis  id  faciant,  dupliciter  iustitiam 
laedunt,  tum  erga  operarios,  qui  a mercede  sibi  lucranda, 
tum  erga  heros,  qui  a lucro  sibi  comparando  iniuste  im- 
pediuntur. 

Hinc  operarii,  qui  alios  ad  cessandum  ab  opera  suasionibus  in- 
ducunt, ubi  cessatio  est  iniusta,  tamquam  consulentes  simul  cum  aliis 
ad  restitutionem  erga  dominos  laesos  tenentur;  erga  operarios  autem 


*)  Cf.  Lehmkuhl,  Theolog.  mor.  I.  n.  1119. 

ad  nibil  tenentur,  quia  volenti  non  fit  iniuria;  qui  vero  mediis  iniustis 
alios  ad  cessandum  inducunt,  damnum  tum  dominis  tum  aliis  operariis 
illatum  ipsi  reparare  tenentur. 

Nota,  Frequenter  operarii  associationes  (pro  infirmis,  pro 
suis  viduis  etc.  iuvandis)  inter  se  ineunt,  in  quas  ea  tantum 
condicione  recipiuntur,  ut  ab  opera  cessent,  quoties  cessatio  a 
moderatoribus  decernitur.  lam  vero  eiusmodi  associationibus  tum 
solum  se  adiungere  licet,  cum  constat  moderatores  cessationem 
non  decernere,  quae  iustitiae  adversatur. 

307.  De  liceitate  cessationis.  Duplex  condicio  re- 
quiritur ad  liceitatem  cessationis:  a.  ut  finis  sit  honestus; 
h.  ut  adsit  causa  proportionate  gravis. 

1.  Negari  nequit  operarios  non  raro  iure  merito  con- 
queri de  mercede  iusto  minore,  de  labore  aut  nimis  gravi 
aut  nimis  diuturno,  de  condicionibus  laboris  homine  Chri- 
stiano, quin  et  rationali  indignis.  Ad  obviandum  hisce 
malis  atque  ad  obtinendas  meliores  laboris  condiciones, 
quas  heri  concedere  recusant,  operarii  quandoque  licite 
usurpant  medium  iustae  cessationis  ab  opera. 

Alii  insuper,  iique  diversi  sunt  fines,  ex  quibus  cessationes  al) 
opera  quandoque  instituuntur,  e.  g.  ad  perturbandum  ordinem  socialem, 
ad  explorandam  vim  et  copiam  operariorum  communi  foedere  sociatorum, 
ad  extorquendas  iniustas  laboris  condiciones  etc.  Patet  finem  supra- 
dictum  esse  unicum,  ex  quo  licita  fieri  possunt  operistitia. 

2.  Cessatio  ab  opera  magna  damna  infert  tum  ipsis 
operariis  tum  heris  tum  prosperitati  communi  tum  denique 
tranquillitati  publicae.  Ad  evitanda  haec  mala  operarii  ex 
^praecepto  caritatis  prius  alia  media  tentare  debent,  quibus 
iusta  eorum  desideria  impleantur,  et  solum  ubi  non  sup- 
petit alia  via  obtinendi  iustum  finem  intentum  vere  gravem, 
licet  eis  usurpare  medium  in  se  iustum,  ex  quo  tot  et  tanta 
mala  sequuntur. 


Articulus  quintus. 

De  obligationibus  discipulorum  et  magistrorum. 

308,  Nomine  magistrorum  hinc  intelliguntur  illi,  qui 
in  scholis  inferioribus  ad  pueros  et  iuvenes  instruendos  et 

educandos  ex  officio  constituuntur.  Obligationes  magislro- 
rum  et  discipulorum  desumuntur  ex  mutua  relatione,  quae 
inter  ipsos  intercedit;  mutua  autem  haec  relatio  oritur  ex 
contractu,  quem  parentes  cum  magistris  sive  sponte  sive 
a potestate  civili  coacti  ineunt.  Quoniam  vero  parentes 
vi  huius  contractus  magistros  in  instruendis  et  educandis 
filiis  sibi  substituunt  suamque  auctoritatem  eis  communi- 
cant, obligationes  discipulorum  et  magistrorum  fere  eaedem 
sunt,  quae  filiis  et  parentibus  incumbunt. 

De  mutuis  obligationibus.  1.  Discipuli  magistris 
exhibere  debent  amorem,  reverentiam  et  oboedientiam  in 
iis,  quae  ad  studia  et  bonos  mores  pertinent. 

Hinc  discipuli  pro  ratione  materiae  etiam  graviter  aut  contra 
caritatem  aut  contra  observantiam  peccare  possunt:  a.  si  magistros 
irrident,  irreverenter  de  iis  loquuntur,  insolenter  se  gerunt  et  alios  ad 
irreverentiam  et  insolentiam  provocant,  molestiis  eos  afficiunt  atque- 
ad  iram  provocant;  h.  si  magistris  serio  praecipientibus  in  iis,  quae 
ad  studia,  ad  bonos  mores  et  ad  scholae  disciplinam  pertinent,  non 
obtemperant;  a mortali  autem  discipuli  plerumque  excusantur  ob  levi- 
tatem et  inadvertentiam ; c.  si  tempore  lectionis  non  attendunt  et 
tempus  studii  inutiliter  transigunt.  Ad  diiudicandam  peccati  huius 
gravitatem  tum  ad  quantitatem  temporis,  quod  inattente  et  inutiliter 
teritur,  tum  ad  obiectum  instructionis  et  studii,  tum  ad  condicionem 
personarum  attendendum  est:  grave  enim  peccatum  non  erit,  nisi  in 
assequendis  iis,  quae  eorum  statui  et  condicioni  necessaria  sunt,  nota- 
biliter impediantur. 

2.  Magistri  debent  discipulis  instructionem  et  educa- 
tionem, idque  ex  pietate,  quia  loco  parentum  hanc  obli- 
gationem in  se  suscipiunt,  et  ex  iustitia,  quia  tum  ratione 
officii  tum  ratione  stipendii  accepti  eam  praestare  debent. 

Hinc  peccare  possunt  magistri:  a.  si  ipsi  se  in  litteris,  quoad 
opus  est,  non  perficiunt,  si  debitam  diligentiam  non  adhibent,  ut  di- 
scipuli bene  instruantur,  si  eos  falsa  et  inepta  docent;  h.  si  eorum 
malos  mores  non  corrigunt,  pueros  malis  moribus  imbutos  a scholis 
suis  non  excludunt,  ubi  possunt,  aut  saltem  alios  ab  his  non  avertunt; 
c.  si  iniuste  vel  indiscrete  eos  puniunt;  d.  si  malo  exemplo  eorum 
moribus  nocent. 

'Xota.  a.  Soluta  relatione  inter  discipulum  et  magistrum 
peccata,  quae  contra  magistrum  committuntur,  specie  non  dif- 

ferunt  a peccatis,  quae  contra  alium  proximum  committun- 
tur 0. 

h.  In  adolescentes,  qui  iii  convictibus  instruuntur  et  educantur, 
stricte  soli  superiores  loco  parentum  auctoritate  et  potestate 
praecipiendi  pollent;  hinc  si  alumni  praefectis  suis  ex  quodam 
contemptu  non  oboediunt,  facilius  a mortali  excusantur,  quia  ilis 
deest  auctoritas,  qua  praecipere  possint  quaeque  ab  alumnis  con- 
temnatur. 

c.  Si  magister  discipulum,  cuius  curam  loco  parentum  in  se 
suscepit,  ad  peccatum  seducit  e.  g.  ad  furtum,  non  solum  contra 
iustitiam,  sed  etiam  contra  pietatem  delinquit,  ideoque  duplex 
peccatum  committit. 


Quaestio  tertia. 

De  obligationibus  in  societate  civili. 

309.  1.  Sicut  ex  pluribus  individuis  familia,  ita  e 
multis  familiis  oritur  societas  civilis,  quae  generatim  in 
plurium  familiarum  coetu  organice  sociato  consistit.  Eius 
igitur  elementa  sunt  populus  organice  coniunctus  (cives) ; 
potestas  suprema,  quae  populum  ad  finem  socialem  obti- 
nendum aptis  mediis  gubernat  et  proinde  instructa  est 
iuribus,  quae  ad  id  efficiendum  necessaria  sunt;  finis  so- 
cialis, qui  in  eo  est,  ut  tum  singuli  tum  communitates  suis 
iuribus  secure  frui  possint  et  prosperitatem  temporalem 
assequantur. 

2.  Obligationes  hoc  loco  declarandae  inter  principes 
et  subditos  intercedunt,  cum  obligationes,  quae’  inter  ipsos 
cives  habentur,  ad  praeceptum  septimum  referantur. 

Principes  dicimus,  qui  suprema  potestate  in  aliqua 
societate  civili  potiuntur,  quaecunque  sit  forma  regiminis 
in  ea  republica,  quam  gubernant.  Et  quoniam  nunc  po- 
testas, quae  antiquitus  tota  in  principe  residebat,  pro  re- 
centi forma  regiminis  in  plures  divisa  est,  accedunt,  qui 
principi  in  gubernanda  societate  cooperantur  et  deputati. 


q Lelimkuhl  I.  n.  880. 

Nomine  subditorum  intelligimus  cives,  qui  in  republica 
legitimae  potestati  civili  subiiciuntur.  Eorum  obligationes 
sunt  potissimum  hae  quatuor:  a.  subiectio,  b.  obligatio  sol- 
vendi tributa,  c*.  sequendi  militiam  et  d.  eligendi  deputatos 
ad  comitia. 

3.  Obligationes  iustitiae  hae  sunt,  et  quidem  illae, 
quae  potestati  civili  competunt,  iustitiae  legalis  et  distri- 
butivae,  illae  vero,  quae  civibus  subditis  insunt,  iustitiae 
legalis'^). 


Articulus  primus. 

De  principe. 

810.  Eius  obligationes.  1.  Principes  tenentur  pro- 
curare bonum  commune  salva  singulorum  libertate,  ideo 
imprimis  cognoscere  debent,  in  quo  verum  societatis 
bonum,  felicitas  nempe  temporalis,  quam  promovere  de- 
bent, consistat. 

2.  Tenentur  mala  et  pericula  temporalia,  quantum 
fieri  potest,  avertere,  cuiusmodi  sunt  bella  sive  cum  ex- 
traneis sive  civilia,  sectae,  quae  fundamenta  societatis 
subvertunt  ut  socialismus  et  massonismus  etc.,  crimina, 
quae  vergunt  in  damnum  commune  etc. 

3.  Tenentur  officia  publica  viris  dignis  et  aptis  com- 
mittere, malos  autem  et  ineptos  ab  eis  removere. 

4.  Tenentur  iustitiam  administrare  sine  acceptione 
personarum. 

5.  Tenentur  debitam  ad  ecclesiam  relationem  servare, 
eius  iura  tueri  eam  que  iuvare,  ut  facilius  et  cumulatius 
finem  suum  obtineat. 

Ceterum  satius  erit  nonnulla  opuscula  indicare,  quae  hanc  rem 
egregie  pertractant: 

a.  S.  Thomas,  De  regimine  principum  ad  regem  Cypri.  Opusc.  XVI. 

b.  Card.  Bellarminus,  De  ofScio  principis  christiani  ad  serenis- 
simum principem  Wladislaum,  Sigismundi  III.  regis  filium. 


‘)  Cf.  De  principiis^  n.  269  ss. 

c.  De  Ponte-Brandis,  Der  Weg  zur  Vollkommenheit  fiir  die  hoheren 
und  hbchsten  Stande  in  der  Gesellschaft  (Regensburg.  Manz.  1860). 

d.  W.  E.  Ketteler,  Die  Pflichten  des  Adels  (Mainz.  Kirchheim. 
1868.)  Est  versio  opusculi  s.  Thomae  vel  potius  Guil.  Peraldi,  De 
eruditione  principum. 

e.  loannes  Mariana,  De  rege  et  regis  institutione  libri  tres.  Ad 
Pliilippum  III.  Hispaniae  regem  catholicum.  Opus  ceteroquin  egregium, 
nisi  illud  doctrina  de  tyrannicidio  foedasset. 

f.  SS.  D.  N.  Leonis  P.  XIII.  Litterae  encyclicae  Immortale  Dei 
1.  nov.  1885  et  Libertas  20.  iun.  1888. 


Articulus  secundus. 

De  deputatis. 


311.  Deputati  eligi  possunt  ad  comitia- regni  vel  pro- 
vinciae vel  municipii ; de  omnibus  quidem  servata  pro- 
portione haec  valent,  sed  potissimum  de  deputatis  ad  co- 
mitia regni,  quibus  potestas  ferendi  leges  convenit.  Pari 
modo  nihil  refert,  utrum  gubernium  sit  liberale  an  catho- 
licum, modo  sit  legitimum. 

Eorum  obligationes.  1.  Deputati  legitime  electi 
tenentur  ex  iustitia  legali  hoc  munus  acceptare,  nisi  prop- 
ter grave  incommodum  excusentur,  modo  idonei  sint. 

a.  Qui  ergo  ob  defectum  scientiae  vel  prudentiae  vel  probitatis 
ad  hoc  munus  inepti  sunt,  munus  deputati  nec  ambire  nec  acceptare 
sine  peccato  possunt,  quia  se  exponunt  periculo  inferendi  grave  damnum 
reipublicae. 

h.  Idonei  sine  iusta  causa  munus  non  acceptantes  peccant  contra 
iustitiam  legalem:  etsi  enim  damna,  quae  munus  acceptando  impedire 
poterant,  sed  non  impediverunt,  eis  imputari  possint,  non  tamen  rei 
sunt  laesae  iustitiae  commutativae  sed  iustitiae  legalis. 

2.  Tenentur  sufficientem  scientiam  habere,  ut  munere 
suo  rite  fungi  possint,  scilicet  sine  periculo  damnum  in- 
ferendi reipublicae  vel  iniquas  leges  et  decisiones  appro- 
bandi. 

a.  Ideo  scire  debent,  in  quonam  consistat  finis  et  verum  bonum 
reipublicae,  quae  sint  iura  ecclesiae  catholicae,  quae  relatio  inter  eccle- 
siam et  societatem  civilem  et  quaenam  obligationes  societatis  civilis 
erga  ecclesiam. 

T).  Ante  muneris  exercitium  in  singulis  sessionibus  tenentur  studio 
et  capto  consilio  se  habiles  reddere  ad  tractanda  negotia,  quae  in  co- 
mitiis proponenda  erunt,  vel  saltem  quaerere  aptum  ducem,  quem  tuta 
conscientia  sequi  possint. 

3.  Tenentur  per  se  interesse  sessionibus  et  suffragium 
ferre  in  bonum  commune. 

a.  Excusantur:  a.  si  ex  eorum  absentia  notabile  damnum  timen- 
dum non  est;  13.  si  accedendo  grave  incommodum  subire  deberent;  y si 
praevident  ipsorum  praesentiam  et  suffragium  nullius  utilitatis  fore. 

h.  Ideo  cavere  debent:  a.  ne  vano  respectu  erga  regni  ministros 
ducti  aut  privata  commoda  sectantes  suffragium  iniquum  ferant;  13.  ne 
commoda  nationis  praeferant  bono  communi. 

c.  Cum  ex  officio  damna  reipublicae  impedire  teneantur,  laedunt 
iustitiam  commutativam,  si  suffragio  positive  malo  causa  sunt,  ob  quam 
damnum  sequatur. 

4.  Si  lex  certo  iniqua  vel  iniusta  proponitur,  aut  a 
suffragio  ferendo  abstinere,  aut,  si  spes  fructus  adest,  pro 
parte  contraria  suffragium  ferre  debent.  Cum  enim  in 
modernis  regni  comitiis  deputati  habeantur  ut  veri  legis- 
latores, leges  ipsis  tribuuntur  tamquam  veris  earum  causis : 
lex  enim  prodit  ex  suffragiis  tamquam  totidem  causis  par- 
ticularibus. 

Si  ergo  iniquam  legem  ferunt,  non  solum  peccant  consentiendo 
in  rem  malam,  sed  ubi  per  legem  aliis  damnum  infertur,  etiam  ad 
resti lutionem  tenentur,  modo  suffragium  ad  effectum  legis  fuerit  certo 
efficax. 


Articulus  tertius. 

De  obligatione  sublectionis. 

312.  Obligationes  civium.  Subditi  cives  regibus  et 
principibus  exhibere  debent  reverentiam,  oboedientiam  et 
fidelitatem,  quas  obligationes  s.  scriptura  commemorat : 
Omnis  anima  potestatibus  sublimioribus  subdita  sit,  non  est 
enim  potestas  nisi  a Deo^). 

1.  Reverentia  principibus  debita  exigit,  ut  in  eis  agno- 
scatur suprema  auctoritas  a Deo  eis  collata  et  ideo  ob  supe- 


*)  Cf.  Rom.  14,  1—7. 

rioritatem,  qua  excellunt,  debitus  honor  eis  praestetur.  Et 
c{uod  de  principe  dicitur,  id  servata  proportione  etiam  de 
magistratibus  inferioribus  valet. 

Hinc  subditi  cives  etiam  graviter  peccare  possunt  tum  interno 
contemptu  tum  externa  irreverentia,  si  vel  ipsi  principi  vel  eius  ima- 
gini publice  expositae  contumeliam  irrogent;  si  ex  contemptu  aucto- 
ritatis debita  honoris  signa  negent,  quando  ea  principi  publice  exhiberi 
debent:  si  publice  ore  vel  scripto  verba  contumeliosa  in  eum  proferant. 

2.  Ohoedientia.  luri  imperandi,  quod  competit  capiti 
societatis,  in  eius  membris  correspondet  officium  oboe- 
diendi ; ideo  dicit  Apostolus : Necessitate  subditi  estote,  non 
solum  propter  iram,  sed  etiam  propter  conscientiam'^).  Duplex 
autem  condicio  requiritur,  ut  lex  civilis  in  conscientia  .ob- 
liget: a.  ut  sit  iusta;  h.  ut  sit  praeceptiva,  non  mere  poe- 
nalis aut  mere  irritans. 

De  ohoedientia  iisurpatori  debita.  Usurpator  dicitur,  qui  per 
•vim  legitimum  principem  eiicit  et  potestatem  publicam  iniuste  sibi 
arrogat.  lam  vero 

a.  Usurpatori,  qui  est  in  quieta  possessione  arrogata  potestatis, 
cives  obtemperare  tenentur  in  legibus,  quae  ad  servandum  ordinem 
publicum  conduntur,  non  quidem  ex  iure  condendi  leges,  quod  in  usur- 
patore nullum  est,  sed  ob  bonum  commune,  quod  a civibus  quidem  exigit, 
ut  oboedientiam  praestent,  ne  respublica  perturbetur,  a legitimo  principe 
autem,  ut  civium  oboedientiae  consentiat,  quia  non  potest  velle,  ut 
potius  respublica  pereat,  quam  ut  cives  usurpatori  se  subiiciant. 

h.  Cives  abstinere  debent  a quovis  actu,  quo  usurpator  agno- 
scitur tamquam  legitimus  princeps  vel  quo  eius  usurpata  potestas  con- 
firmatur et  consolidatur^). 

3.  Fidelitas:  nunquam  enim  licitum  est  rebellare,  etsi 
princeps  sua  potestate  abutatur;  et  pari  modo  nunquam 
licitum  est  principem  interficere,  etsi  eius  regimen  sit  ex- 
cessive  tyrannicum;  ideo  ecclesia  rebellionem  et  tyranni- 
cidium nunquam  non  improbavit^). 

q Rom.  13,  5. 

q Quae  in  hac  re  licita  vel  illicita  sunt,  discimus  ex  compluri- 
bus responsis  s.  Poententiariae  occasione  recentis  invasionis  romanae 
datis  6.  oct.  1859;  10.  dec.  1860;  1.  dcc.  1866.  Cf.  Villada,  Casus 
conscientiae^  1.  p.  197  ss. ; Pruner,  Kath.  MoraltheoU.  S.  355. 

Doctrinam  christianam  de  hac  re  continent  litterae  encyclicae 
Gregorii  XVI.  Mirari  15.  aug.  1832  et  Leonis  XIII.  Dintnrmun 
29.  iun.  1881. 

313.  De  fidelitate  tyranuo  praestanda.  Tyrannus  dicitur 
legitimus  princeps,  qui  potestate  sua  abutitur  ad  populum  vi  op- 
primendum. Quaeritur,  num  et  quomodo  populus  contra  guber- 
nium manifesto  tyrannicum  legitime  se  defendere  possit. 

a.  Nunquam  licita  est  rebellio.  Nomine  rebellionis  intelli- 
gitur  violentia  legitimo  principi  a subditis  illata  ad  eum  depo- 
nendum. Rebellio  igitur  proprie  dicta  non  defensionis,  sed  ag- 
gressionis rationem  babet ; atqui  subditi  ius  quidem  habent  se 
defendendi,  non  autem  bellum  inferendi  tyranno,  cum  verus  dominus 
sit.  Ideo  Apostolus  ait:  Qui  resistit  potestati,  Dei  ordinationi  re- 
sistit^); et  Fius  IX.  hanc  propositionem  proscribit:  Legitimis  prin- 
cipibus oboedientiam  detrectare,  immo  et  rebellare  licef).  Ergo  lege 
naturae  et  Christiana  illicitum  est  tyrannicidium  i.  e.  illicita  est 
occisio  legitimi  principis  sive  ab  homine  privato  sive  a multitu- 
dine fiat. 

b.  Non  solum  licita  sed  quandoque  etiam  praecepta  est  re- 
sistentia passiva,  qua  populus  oppressus  contra  iniuriam  gubernii 
tyrannici  se  defendat  et  tueatur. 

Resistentia  passiva  in  eo  consistit,  quod  subditi  inimstis 
tyranni  legibus  oboedientiam  constanter  denegent.  Hanc  licitam 
esse  patet,  quia  obligatio  oboediendi  in  subditis  non  potest  latius 
patere,  quam  ius  imperandi  in  principe.  Eadem  praecepta  est, 
quoties  exigantur  ea,  quae  legi  naturali  vel  divinae  contraria  sunt. 

In  hoc  casu  oportet  Deo  magis  oboedire  quam  hominibus^);  et 
poenae,  quae  propterea  infligantur,  patienter  ferendae  sunt.  Ad 
passivam  resistentiam  in  hoc  casu  imprimis  obligantur  reipublicae 
officiales,  quibus  iniustas  tju-anni  leges  superiori  legi  contrarias 
nec  promulgare  nec  exsecutioni  mandare  licet. 

Nota.  Fieri  potest,  ut  etiam  gubernium,  quod  nequit  dici  tyran- 
nicum, iniustas  leges  condat.  Etiam  in  hoc  casu  passivam  resistentiam 
eis  opponere  licet.  Et  legibus  quidem,  quae  sine  peccato  observari  ne- 
queunt, quia  directe  adversantur  iuribus  Dei  vel  ecclesiae,  nunquam 
obtemperare  licet,  etsi  propterea  sustinenda  essent  gravissima  mala 
temporalia;  legibus  autem,  quae  sine  peccato  observari  possunt,  quia 
directe  solum  adversantur  iuribus  subditorum,  quibus  ipsi  renuntiare 
possunt,  obtemperare  licet  et  quandoque  eis  obtemperari  debet,  ubi 
nempe  propter  non  observantiam  maiora  mala  sequerentur.  Ceterum 
hodierna  forma  regiminis  civibus  quaedam  media  suppeditat,  quorum 
usu  abolitionem  legum  iniustarum  impetrare  possunt,  ut  folia  publica. 


D Rom.  13,  2. 

2)  Syllabus  n.  63. 

3)  Act.  .5,  20. 

quae  leges  iniquas  esse  ostendunt,  electio  deputatorum,  qui  iura  civium 
tueantm’,  ius  petitionis,  ius  associationis  et  ius  cogendi  conventus. 


Articulus  quartus. 

De  obligatione  solvendi  tributa. 

314.  Declarationes.  1.  Tributum  in  genere  est  omne 
id,  quod  reipublicae  solvitur  ad  communes  sumptus  fa- 
ciendos. 

Tributum  sic  descriptum  complures  species  tributorum  compre- 
hendit, quae  omnes  ad  duo  genera  revocantur,  ad  tributa  directa  et 
indirecta.  Tributum  directum  est  tributum  stricte  acceptum,  quod  de- 
finitur pensio,  quae  civibus  solvenda  imponitur  pro  communibus  neces- 
sitatibus vel  utilitatibus. 

2.  Tributa  alia  sunt  directa,  alia  indirecta: 

a.  Directa  vocantur,  quae  immediate  imponuntur  per- 
sonis sive  ratione  bonorum  tum  mobilium  tum  immobi- 
lium, sive  ratione  artis  aut  negotii.  Huc  pertinent  tributa 
personalia  (Personalsteuer),  quae  a singulis  personis  vel 
familiis  secundum  divitias  mobiles  exiguntur,  tributa  realia^ 
quae  ob  bona  immobilia  (agros,  domus)  imponuntur  (Grund- 
Haussteuer),  et  concessiones,  quae  subditis  fiunt  ad  exer- 
cendam artem  vel  ad  exercendum  negotium  (Gewerbe- 
Erwerbsteuer). 

b.  Indirecta  vocantur,  quae  immediate  imponuntur 
certis  rebus  occasione  mutationis  iurium  per  contractum 
vel  successionem  (Steuer  vom  Verrnogensverkehr,  Erb- 
schaftssteuer),  occasione  fabricationis,  venditionis  vel  usus 
certarum  rerum  (Branntwein-  Brau-  Tabaksteuer  etc.)  oc- 
casione transvectionis  mercium  in  aliam  regionem  (Zoile  — 
vectigalia). 

a.  Tributum  hereditatis  (Erbschaftssteuer)  ab  aliis  ad  tributa 
directa  refertur,  quia  immc.diate  afficiat  heredem  ratione  hereditatis. 

p.  A tributis  distingui  debent  ea,  quae  fisco  solvuntur  vi  con- 
tractus privatim  cum  eo  initi  ut  pretium  pro  transvehendis  personis, 
mercibus,  litteris:  haec  enim  ex  iustilia  commulativa  debentur. 

315.  De  lege  tributorum.  1.  Auctoritas  politica  con- 
dere potest  leges  tributarias  subditos  in  conscientia  obii- 

gantes,  modo  sint  iustae:  eo  ipso  enim,  quod  ius  et  offi- 
cium habet  dirigendi  societatem  ad  finem  ipsius  proprium, 
etiam  ius  habet  exigendi  media,  quae  ad  gubernand^am 
societatem  necessaria  vel  utilia  sunt,  et  subditis  incumbit 
obligatio  conferendi  ea,  quae  in  hunc  finem  exiguntur^). 

Ergo  obligatio  solvendi  tributa  ex  ipso  facto  oritur,  quo  quis 
«ivis  i.  e.  pars  societatis  civilis  est:  sicut  enim  in  praesenti  ordine 
unusquisque  naturali  necessitate  in  proprium  bonum  concurrit  ad  consti- 
tuendam societatem,  ita  eadem  necessitate  conferre  debet  id,  quod  ad  ean- 
dem societatem  conservandam  requiritur.  Tributum  recte  non  concipiunt, 
qui  affirmant  illud  esse  retributionem  a civibus  communitati  exhibitam 
pro  bonis  atque  emolumentis,  quae  singuli  ex  convictu  sociali  perci- 
piunt. In  determinanda  quantitate  tributi  singulis  imponenda  ratio 
haberi  poterit  etiam  emolumenti  ex  societate  percepti , at  fundamen- 
tum obligationis  emolumentum  perceptum  dici  nequit. 

2.  Ut  tributorum  impositio  iusta  sit,  praeter  legitimam 
potestatem  ea  imponendi  tria  requiruntur:  a.  iusta  causa, 
quae  adesse  censetur,  si  tributum  vel  immediate  vel  mediate 
€edit  in  bonum  commune,  ad  quod  referenda  est  etiam 
sustentatio  principis  eius  dignitati  conveniens;  h.  iustus 
modus,  i.  e.  tributum  non  debet  esse  nimium  sed  mode- 
ratum, quod  scilicet  exigentiam  publicae  necessitatis  vel 
utilitatis  non  excedat;  c.  iusta  proportio  cum  facultatibus 
subditorum,  adeo  ut  divites  plus  solvere  debeant,  quam 
pauperes.  Si  una  harum  condicionum  deest,  lex  tributorum 
dicenda  est  iniusta,  quae  non  inducit  obligationem  tributa 
solvendi  nisi  ad  maius  malum  vitandum. 

In  dubio  de  iustitia  tributi  ex  mente  s.  Alphonsi  (n.  615)  lici- 
tum est  praesumere  illud  esse  iniustum.  Generatim  quidem  in  dubio 
praesumendum  est  pro  iustitia  legis  et  pro  obligatione  oboediendi;  si 
tamen  adiuncta  peculiaria  contrarium  suadeant,  in  dubio  licet  eam 
habere  iniustam.  Adiuncta  autem  peculiaria  in  nostro  casu  haec  sunt; 
Ob  condiciones,  quae  ad  iustitiam  tributorum  requiruntur,  reipsa  non 
observatas  pluries  leges  iniustae  conditae  sunt,  quam  ob  rem  prae- 
sumptio his  legibus  potius  contraria  est.  Insuper  lege  tributorum  non 


b De  hac  re  ex  instituto  agunt  scriptores  ethices  et  iuris  naturae. 
Cf.  Theod.  Meyer,  Institutiones  iuris  naturae  (Friburgi.  Herder.  1900). 
II.  n.  628.  ss.  Viet.  Cathrein,  Moralphilosophiefi  (Freiburg  Herder.  1899) 
II.  S.  625.  A.  Vermeersch,  Quaestiones  de  iustitia^  (Brugis.  Beyaert.  1904) 
n.  97—128. 

solum  subditis  valde  onerosae  sunt,  sed  eos  etiam  propriis  bonis  pri- 
vant ; atqui  in  dubio  de  iustitia  talis  legis  subditi  ad  oboedientiam  non 
tenentur^). 

316.  De  obligatione  legum  tributorum.  1.  Leges 
tributorum  iustae,  si  quae  praeceptivae  sint,  obligant  ex 
iustitia  legali:  leges  enim  tributorum  nihil  speciale  habent, 
sed  ad  normam  aliarum  legum  diiudicandae  sunt^);  aliae 
autem  leges  civiles  per  se  ex  iustitia  legali  obligant.  Et 
sane  ex  iustitia  legali  subditi  ea  suppeditare  tenentur, 
quae  ad  bonum  commune  requiruntur,  si  lege  ab  eis  exi- 
gantur. Etsi  nunc  tributa  per  deputatos  a populo  electos 
imponantur,  vim  obligandi  tamen  leges  tributariae  non 
sortiuntur  a consensu  populi,  sed  a voluntate  deputatorum 
atque  ipsius  principis  ideoque  rationem  verae  legis  habent, 
aeque  atque  aliae. 

a.  Plerique  inter  auctores  antiquiores  iique  optimae  notae  huius 
erant  sententiae  leges  tributorum,  saltem  aliquas,  obligare  ex  iustitia 
cornmutativa.  Quam  obligationem  ipsi  deducebant  ex  quasi-contractu 
inter  principem  et  subditos  tacite  inito,  quo  ille  quidem  se  obligat  ad 
bonam  et  rectam  gubernationem,  subditi  vero  se  obligant  ad  submini- 
strandum stipendium,  quo  princeps  onera  publica  sustinere  possit^). 
Verum  (si  a iure  feudali  priorum  temporum  praescindimus)  nullus  in- 
tercedit tacitus  eiusmodi  contractus,  sed  princeps  sine  contractu  naturali 
ordinatione  ex  iustitia  legali  tenetur  apte  gubernare  rempublicam,  et 
subditi  ex  eadem  iustitia  legali  tenentur  subministrare  media  ad  bonam 
gubernationem  necessaria. 

h.  Obligatio  legis  tributorum  ita  intelligi  potest,  ut  subditi  tri- 
buta solvere  non  teneantur,  nisi  quoad  quantitatem  determinata  ah- 
eis  exiganUir:  nam  ad  superiorem  communitatis  spectat  onera  com- 
munia inter  subditos  dividere,  qui  proinde  ad  determinatum  onus  prae- 
standum ante  distributionem  non  tenentur. 

b Cf.  Lugo,  De  iustitia  et  iure  disp.  36.  n.  86. 

Cf.  Suarez,  De  legibus  1.  5.  c.  13.  n.  6. 

Cf.  Lugo,  1.  c.  disp.  36.  n.  38;  Lessius,  De  iustitia  1.  2.  c.  33. 
n.  .57.  Sporer-Bierhaum  II,  tract.  5.  n.  926.  et  plures  alii,  quibus  ex 
recentibus  ex  simili  ratione  accedit  Marixs,  De  iustitia^  (Ruraemundae. 
Romen.  1889).  1.  2.  n.  196;  Scavini,  Theologia  moralis*"^  (Medolani. 
Oliva  1890)  II.  n.  604;  E.  Mulier,  Theologia  moralis’  (Vindobonae. 
Mayr.  1894)  II.  p.  466;  Amherg,  Die  Steuer  in  der  Rechtsphilosophie 
der  Scholastiker  (Berlin  u.  Leipzig.  Rolhschild.  1909). 

2.  Leges,  quae  respiciunt  tributa  indirecta,  sunt  leges 
mere  poenales. 

a.  Sane  communis  est  inter  homines  etiam  timoratos  persuasio 
se  teneri  solvere  haec  tributa,  ne  incurrant  poenam  non  solventibus 
iniunctam.  Insuper  poenae  in  defraudantes  haec  tributa  inflictae  sunt 
extraordinario  modo  graves;  poenae  autem  gravissimae  et  exorbitantes 
in  transgressores  legis  inflictae  ordinarie  signum  sunt  legis  poenalis. 
Tandem  potestas  publica  non  solum  possidet  media  sufficientia,  quibus 
exigat  solutionem  tributorum,  sed  haec  media  physica  eaque  sola 
reipsa  etiam  adhibet;  ex  hac  autem  agendi  ratione  colligitur  ipsam 
non  urgere  obligationem  conscientiae. 

h.  Ergo  non  peccant  neque  ad  restitutionem  tenentur,  qui  impor- 
tant et  vendunt  merces  prohibitas;  qui  tamen  de  industria  ac  veluti 
ex  proprio  negotio  defraudandis  vectigalibus  occupantur  (Schmuggler), 
a peccato  gravi  excusari  non  possunt,  tum  quia  gravi  periculo  se  ex- 
ponunt non  solum  incurrendi  gravissimam  poenam,  sed  etiam  damnum 
vitae  subeundi,  tum  quia  animo  ita  dispositi  sunt,  ut  contra  publicos 
eustodes  et  exactores  vectigalium  etiam  vi  illata  se  defendant. 

3.  Leges  tributariae,  quae  respiciunt  tributa  directa, 
dummodo  sint  iustae,  in  nostris  Austriae  et  Germaniae 
regionibus  videntur  esse  praeceptivae  ex  iustitia  legali:  per 
se  enim  ex  iustitia  legali  obligant;  pro  his  autem  tributis 
valere  non  videntur  rationes,  quae  ad  negandam  vim  prae- 
ceptivam quoad  tributa  indirecta  adducuntur.  Accedit  lo- 
quendi ratio  s.  scripturae,  ex  qua  tributa  in  genere  in 
conscientia  obligant:  Reddite,  quae  sunt  caesaris  caesari^). 
Necessitate  subditi  estote  non  solum  propter  iram,  sed  etiam 
propter  conscientiam:  ideo  enim  et  tributa  praestatis;  reddite 
ergo  omnibus  debita : cui  tributum,  tributum,  cui  vectigal, 
vectigaP). 

Non  desunt  auctores,  qui  ex  iisdem  fere  rationibus,  quae  de  tri- 
butis indirectis  adduci  possunt,  opinantur  etiam  tributa  directa  per 
modum  legis  poenalis  imponi.  His  concedi  debet  communem  esse 
fidelium  etiam  timoratorum  persuasionem  inter  tot  et  tanta  tributa, 
quae  exiguntur,  nonnulla  esse  iniusta  aut  saltem  excessiva  et  proinde 
se  non  agere  contra  conscientiam,  si  non  omnia  tributa  solvant,  sed 
ad  bonum  commune,  in  quantum  tenentur,  satis  se  conferre,  eo  quod 
partem  tributorum  solvant.  Hinc  est,  quod  existiment  se  non  teneri 


q Matth.  22,  21. 

2)  Rom.  13,  5-7. 

ad  bona  accurate  indicanda,  propter  quae  tributa  exigantur.  Insuper 
hi  auctores  rationem  habent  condicionum  suae  regionis,  ubi  forte  le- 
gislator obligationem  conscientiae  parvipendit  et  subditi  has  leges  ut 
poenales  habent*). 

317.  De  indicandis  bonis,  pro  quibus  tributa  im- 
ponuntur. a.  Si  nulla  exsistit  obligatio  conscientiae  sol- 
vendi ipsa  tributa,  neque  exsistit  obligatio  indicandi  bona, 
pro  quibus  ea  imponuntur.  Quamobrem  indicari  non 
debent  actiones  vel  merces,  propter  quas  tributa  indirecta 
vel  directa  iniusta  exiguntur.  Possunt  ergo  licite  celari 
merces,  quae  invehuntur,  a mendaciis  autem  et  fraudibus 
abstineri  debet. 

h.  Ubi  exsistit  stricta  obligatio  solvendi  tributa  directa, 
bona  eorumque  valor  iustus  ex  iustitia  legali  indicanda 
sunt:  lege  enim  a principe  lata  praecipitur,  ut  res  suas 
tributo  subiectas  cives  ipsi  declarent,  cui  legi  per  se  ex 
iustitia  legali  oboedire  tenentur. 

c.  Qui  tamen  partem  quartam  vel  tertiam  bonorum 
celare  conatur,  reus  iniustitiae  non  est  habendus  ex  duplici 
causa:  a.  quia  aliqua  tributa  haberi  possunt  iniusta,  adeo 
ut  quisque  detracta  illa  parte  adhuc  censeri  possit  satis- 
fecisse suae  obligationi  ad  bonum  commune  pro  sua  parte 
conferendi ; |3.  quia  eiusmodi  agendi  ratio  communiter  etiam 
ab  aliis  servatur,  unde  fit,  ut  nec  alii  ideo  cogantur  plus 
solvere,  nec  gubernium  careat  necessariis  subsidiis,  quippe 
quod  ex  hac  ipsa  ratione  augere  soleat  tributa. 

Notarii,  qui  in  conficiendis  instrumentis  venditionis  vel  eiusmodi 
minorem  rerum,  quae  tributo  obnoxiae  sunt,  valorem  declarant,  non 
agunt  contra  iustitiam  commutativam,  cum  ex  munere  sibi  commisso 
non  utilitatem  gubernii  curare,  sed  documenta  authentica  iuxta  nor- 
mam legis  conficere  debeant.  Quin  etiam  a mendacio  tum  notarii  tum 
privati,  pro  quibus  eiusmodi  instrumenta  conficiuntur,  excusari  pos- 
sunt, sicubi  usus  communiter  invaluit  minorem  rerum  valorem  decla- 

')  Leges  tributorum  saltem  in  Belgio  probabilius  esse  leges  mere 
poenales  affirmat  Genicot  (I.  n.  474);  idem  universim  docent  Berardi 
(Prax.  conf.  II.  n.  413)  et  Bucceroni  (de  leg.  n.  81).  Ballerini-Pal- 
mieri  (I.  n.  327)  solas  leges,  quae  respiciunt  tributa  indirecta,  affirmat 
esse  poenales. 

randi:  instrumenta  enim  in  hoc  casu  solum  affirmant  hunc  esse  valo- 
rem,  qui  ex  recepta  consuetudine  tributo  subest. 

cl  luramentum,  quo  quandoque  confirmari  debet  omnia 
rite  declarata  esse,  efficit,  ut  peccatum  contra  religionem 
committatur,  si  quidquam  celatum  vel  si  pretium  rerum, 
quae  tributis  sunt  obnoxiae,  infra  infimum  depressum  fuerit. 
Ubi  tamen  constat  tributum  sive  totum  sive  ex  parte  in- 
iustum  esse,  licet  uti  restrictione  mentali,  adeo  ut  emisso 
iuramento  non  laedatur  religio,  etsi  id,  quod  iniuste  exi-> 
gitur,  celatum  fuerit. 

Declaratio  habet  rationem  medii  necessarii,  sine  quo  lex  tribu- 
torum exsecutioni  mandari  non  potest.  Eodem  iure  ergo  eademque 
obligalione,  qua  ipsa  tributa  exiguntur,  imponitur  etiam  rerum,  quae 
tributis  obnoxiae  sunt,  declaratio.  Patet  eodem  iure  eademque  obliga- 
tione exigi  etiam  iuramentnm  de  declaratione  rite  facta.  Qui  iuste  et 
licite  partem  rerum  tributo  obnoxiarum  occultat,  licite  etiam  iuramentum 
emittere  potest  de  declaratione  rite  facta,  ea  nempe,  quae  iuste  exigitur. 

318.  Obligationes  exactorum,  a.  Tenentur  tributa 
et  vectigalia,  ad  quorum  exactionem  constituti  sunt,  con- 
venienti diligentia  exigere,  et  quidem  singula,  nisi  constet 
ea  esse  iniusta,  ita  tamen,  ut  benignius  tractent  pauperes 
et  eos,  qui  in  solvendis  tributis  diligentes  sunt,  idque  ex 
voluntate  principis  rationabiliter  praesumpta.  Si  tributa 
et  vectigalia  diligenter  non  exigunt,  vel  si  absque  insta 
causa  indulgentius  agunt,  ut  vel  totum  vel  magna  pars 
defraudari  possit,  contra  iustitiam  commutativam  peccant, 
quia  ex  contractu  et  ex  stipendio  recepto  ad  exigenda 
tributa  constituti  sunt. 

h.  Exactores  tributorum  aut  vectigalium,  qui  pecunia 
corrumpi  aut  aliis  mediis  iniustis  induci  se  sinunt,  ut  aut 
nulla  aut  minora  tributa  et  vectigalia  exigant,  aut  in- 
quirere in  res  tributo  obnoxias  omittant,  contra  iustitiam 
commutativam  peccant;  contra  eandem  iustitiam  agunt 
etiam  ii,  qui  exactores  corrumpunt,  quia  eos  ad  peccatum 
iniustitiae  inducunt  et  fiscum  iniusto  medio  impediunt, 
quominus  iustum  tributum  obtineat. 

Articulus  quintus. 

De  obligatione  praestandi  militiam*). 

319.  De  legibus  militaribus.  1.  Auctoritati  politicae 
competit  ius  providendi  media,  quae  ad  conservandam  et 
defendendam  rempublicam  necessaria  sunt.  Huic  iuri  in 
civibus  respondet  obligatio  ex  iustitia  legali  conferendi  ea, 
quae  ad  rempublicam  ab  internis  et  externis  hostibus  defen- 
dendam necessaria  sunt.  Cum  finis  iste  conservandae  et 
defendendae  reipublicae  absque  vi  militari  obtineri  nequeat, 
auctoritas  politica  iure  condere  potest  leges  militares^  qui- 
bus cives  per  se  ex  iustitia  legali  obtemperare  debent, 
dummodo  iustae  sint. 

2.  Modus,  quo  potestas  politica  de  necessaria  vi  mili- 
tari sibi  provideat,  a condicionibus  temporum  et  popu- 
lorum dependet,  et  reipsa  diversis  temporibus  diversus  erat. 
Cum  hodie  fere  omnes  magnae  respublicae  exercitus  stabiles 
(stehende  Heere)  sustineant,  triplex  potissimum  diversus 
modus  comparandi  milites  distingui  potest:  milites  enim 
vel  sunt  conducti  (voluntarii),  qui  pacta  mercede  ad  defi- 
nitum tempus  assumuntur,  vel  sunt  conscripti,  idque  vel 
lege  conscriptionis  universalis,  qua  omnes  iuvenes  idonei 
militiam  sequi  debent,  vel  lege  conscriptionis  particularis, 
qua  ex  idoneis  aliqui,  plerumque  sorte  electi,  ad  militiam 
assumuntur. 

3.  Ut  iustae  sint  leges  militares,  duplex  potissimum 
condicio  requiritur:  a.  quoad  numerum  militum,  ut  non 
plures  ad  militiam  assumantur,  quam  ad  securitatem  rei- 
publicae vere  necessarii  sint : etenim  si  plures  militiam 
praestare  iubentur,  frustra  prodigitur  civium  pecunia  in 
alendo  maiore,  quam  par  est,  exercitu,  et  sine  necessitate 
milites  in  contuberniis  exponuntur  magnis  periculis  mora- 

*)  Theod.  Mayer,  Institutiones  iuris  naturae  II.  n.  615  ss.  Viet. 
Cathrein,  Moralphilosophie*  II.  628.  A.  Vermeerscli,  Quaestiones  de 
iustitia  n.  129  ss. 

Noldin,  De  praeceptis’ 

libus.  h.  Quoad  modum  cogendi  exercitum,  ne  milites  coacti 
conscribantur,  ubi  voluntarii  haberi  possunt  et  simul  neces- 
sitatibus reipublicae  sufficiunt:  alias  enim  sine  necessitate 
cives  privantur  libertate  sua  providendi  rebus  domesticis 
et  amplectendi  statum,  quam  maluerint. 

Patet  iustitiam  legis  militaris  id  imprimis  exigere,  ut  ab  obli- 
gatione praestandi  militiam  ii  eximantur,  qui  vel  lege  ecclesiastica 
(divina)  exempti  sunt  ut  clerici  et  religiosi  vel  lege  naturali  ut  filii, 
qui  familiae  alendae  necessarii  sunt : etenim  lex  superior  praevalet 
legi  inferiori. 


320.  De  obligatione  legis  militaris.  Non  videtur 
improbabilis  sententia  affirmans  in  plerisque  regionibus 
leges  militares,  praesertim  ubi  viget  conscriptio  universalis 
esse  leges  mere  poenales : etenim  commune  iudicium  etiam 
prudentum  ac  timoratorum  vim  earum  in  hunc  modum  inter- 
pretatur ; accedunt  poenae  extraordinarie  graves,  quibus 
harum  legum  transgressores  puniuntur.  Quodsi  leges  mili- 
tares alicubi  sint  leges  praeceptivae,  ex  iustitia  legali  eis 
parendum  est. 

a.  Sunt,  qui  leges  militares,  quae  conscriptionem  universalem 
praecipiant,  certo  iniustas  dicant  et  probabiliter  iniustas  eas,  quae  con- 
scriptionem particularem  exigant’).  Ex  supradictis  patet  eas  iniustas 
esse,  si  tot  milites  ad  tuendam  patriae  securitatem  necessarii  non  sint, 
vel  si  numerus  militum  necessarius  per  milites  mercede  conductos  com- 
parari possit.  Cum  ad  aequum  iudicium  in  hac  re  valde  difficili 
ferendum  quamplurimae  cognitiones  sociales  et  politicae  requirantur, 
a confessario  exigi  nequit,  ut  ipse  quaestionem  definiat,  sed  prudenter 
legem  iustam  habere  potest,  si  illi,  ad  quos  spectat,  consideratis  om- 
nibus circumstantiis  affirment  in  determinata  republica  tantum  exer- 
citum, et  quidem  conscriptione  coactum,  necessarium  esse. 

b.  Quod  additur,  legem  nempe  militiae,  quae  omnes  aptos  ad 
servitium  armorum  vocat,  iustitiae  distributivae  adversari,  eo  quod 
solae  familiae,  quae  filios  militiae  idoneos  habent,  hoc  onus  subire 
cogantur,  verum  est,  nisi  cura  adhibemur,  ut  divitum  famihis,  qui 
filios  ad  militiam  aptos  non  habent,  aliud  onus  imponatur.  Ex  illa 
ratione  vero,  quod  lex  militaris  iuvenes  per  plures  annos  ad  coelibatum 
cogat,  ea  non  demonstratur  iniusta:  supposita  enim  tanti  exercitus 


’)  I.  Aertmjs,  Theologia  moralis^  (Paderbornae.  Schoningh.  1898) 
I.  n.  380. 

necessitate  ratio  boni  communis  iure  ab  eis  exigit,  ut  matrimonium 
per  aliquod  tempus  differant. 

321.  Obligationes  militum.  Cum  tripliciter  diversus 
sit  modus  comparandi  exercitus,  iuvat  obligationes  militum 
pro  diversis  hisce  condicionibus,  supposita  harum  legum 
vera  obligatione,  accuratius  determinare. 

1.  Milites  conducti  ex  iustitia  commutativa  militiam 
sequi  et  condiciones  promissas  servare  tenentur:  hi  enim 
inito  contractu  et  pacta  mercede  ad  servitium  militare 
praestandum  se  obligarunt,  ideo  ad  servandas  condiciones 
contractus  militaris  ex  iustitia  tenentur.  Si  ergo  ea  non 
praestant,  quae  ex  pacto  stipendio  praestare  debent,  ad 
restitutionem  stipendii  tenentur  excepto  casu,  quo  res- 
publica, quae  eos  conduxit,  condiciones  contractus  ipsa 
non  servat. 

2.  Milites  conscripti  conscriptione  particulari:  a.  tenentur 
sortis  periculum  subire;  si  sortitioni  se  subducunt,  contra 
iustitiam  legalem  offendunt,  h.  Sorte  designati  militiam 
sequi  tenentur,  cui  si  se  subducunt,  laedunt  iustitiam  lega- 
lem, non  autem  commutativam  neque  quoad  eos,  qui  in  eorum 
locum  ad  militiam  assumuntur,  neque  quoad  rempublicam. 

Non  quoad  eos  etc.,  tum  quia  non  sunt  causa,  sed  occasio  damni, 
quod  illi  patiuntur  (causa  efficax  damni  est  lex  militaris),  tum  quia 
hoc  damnum  ex  iustitia  impedire  non  tenentur,  cum  nemo  eorum  ius 
habeat,  ut  a servitio  militari  sit  immunis.  Non  quoad  rempuUicam, 
quia  respublica  solum  ex  iustitia  legali  eos  obligat  ad  praestandam 
militiam. 

3.  Milites  conscripti  conscriptione  universali  militiam 
sequi  tenentur  ex  iustitia  legali.  Qui  ergo  se  subtrahit 
servitio  militari,  ubi  onrnes  idonei  ad  militiam  assumuntur, 
certe  non  laedit  iustitiam  commutativam,  quod  iam  ex  eo 
patet,  quod  ex  sua  agendi  ratione  nullus  alius  damnum 
patitur,  cum  omnes  apti  assumantur. 

322.  Resolutiones.  1.  Cum  clerici  a sequenda  militia  immunes 
sint,  licite  se  ei  subtrahere  et  iam  conscripti  licite  aufugere  pos- 
sunt, etsi  sacramentum  militare  dixerint:  legi  enim  iniustae  oboe- 
dire non  tenentur.  Idem  per  se  valet  etiam  de  iis,  qui  familiae 

alendae  necessarii  sunt,  quippe  qui  iure  naturae  a sequenda  mi- 
litia sint  immunes. 

2.  Qui  artificia  adhibent  ad  se  eximendos  a militia  e.  g. 
oculos  debilitando  vel  defectum  sibi  procurando,  nec  contra  iusti- 
tiam  nec  contra  aliam  virtutem  peccant,  dummodo  medium,  quo 
utuntur,  licitum  sit:  nulla  enim  lege  prohibentur,  quominus  se 
eximant  ab  onere  sibi  quam  maxime  gravi. 

3.  Qui  occasione  militiae  in  fide  vel  in  moribus  grave  peri- 
culum subeunt,  quod  praecavere  nequeunt,  militiae  se  subtrahere 
vel  eam  licite  deserere  possunt,  etsi  sacramentum  dixerint,  modo 
aufugiendo  non  se  exponant  gravioribus  periculis.  Idem  dicendum 
est  de  iis,  qui  merito  timent,  ne  occasione  militiae  a vocatione 
clericali  vel  religiosa  deficiant. 

4.  Qui  sine  iusta  causa  militiam  deserunt,  graviter  peccant 
tum  contra  iustitiam  tum  contra  religionem  et  per  se  redire  tenentur, 
et  quidem  tum  ex  iuramento  tum  ex  iustitia  commutativa,  si  mer- 
cede  conducti  sunt,  vel  ex  iustitia  legali,  si  conscripti  sunt;  ab 
bac  obligatione  autem  plerumque  excusantur  tum  propter  gravis- 
simam poenam,  quae  redeuntes  manet,  tum  propter  magna  peri- 
cula moralia,  quae  militibus  in  contuberniis  imminent;  ab  obliga- 
tione iuramenti  per  dispensationem  liberari  possunt. 


Articulus  sextus. 

De  obligatione  eligendi  deputatos*). 


Deputati  eligendi  sunt  vel  ad  comitia  regni  vel  ad 
comitia  provinciae  et  municipii;  obligationes  autem,  quae 
ad  electores  referuntur,  servata  proportione  utrobique 
eaedem  sunt.  Pariter  nihil  refert,  utrum  gubernium  sit 
catholicum  an  vero  acatholicum  aut  liberale,  modo  facul- 
tate eligendi  uti  liceat.  Obligatio  eorum,  qui  ius  eligendi 
habent,  duplex  est,  concurrendi  ad  electionem  et  eligendi 
idoneum  deputatum. 


*)  Viet.  Cathrein,  Moralphilosophie*  II.  S.  674  ff.  Lehmkulxl,  I.  n. 
799  s.  Villada,  Casus  conscientiae®  (Bruxellis.  Vromant.  1885)  I.  p. 
139  ss.  Genicot  1.  n.  359.  Vermeersch,  Quaestiones  de  iustitia®  (Brugis. 
Beyaeit.  1904)  n.  85—96.  WaffeJaert,  De  virtutibus  cardinalibus 
(Brugis.  Beyaert.  1886)  III.  n.  406—413.  Leonis  XIII.  encycl.  Sapi- 
entiae Christianae  10.  ian.  1890. 

323.  De  obligatione  eligendi.  Singuli  cives  ex  iustitia 
legali  tenentur  uti  facultate  eligendi,  ubi  usus  huius  facul- 
tatis ad  promovendam  bonam  vel  impediendam  malam 
electionem  necessarius  vel  utilis  est,  nisi  legitime  excu- 
sentur: quilibet  enim  tenetur,  quantum  in  se  est,  bonum 
communitatis  necessarium  vel  utile  promovere  et  damna 
reipublicae  praecavere. 

a.  Ius  eligendi  civibus  non  convenit  vi  muneris  vel  officii; 
qui  ergo  non  utitur  suo  iure,  ubi  illo  uti  tenetur,  non  agit  contra 
iustitiam  commutativam,  proinde  nec  tenetur  per  se  reparare 
damna,  quae  ex  illo  neglectu  orta  sunt.  Ius  eligendi  potius  con- 
siderari debet  tamquam  privilegium  a principe  iis  concessum,  pro 
quibus  certae  condiciones  verificantur.  Ergo  ex  facultate  eligendi 
civibus  concessa  nondum  oritur  eo  ipso  etiam  obligatio  concurrendi 
ad  electionem,  cum  per  se  nemo  teneatur  uti  privilegio.  Haec 
obligatio  oritur  vel  ex  obligatione  conferendi  ad  bonum  commune 
vel  ex  lege  civili,  sicubi  cives  ad  electiones  concurrere  iubeantur; 
sed  haec  obligatio  est  obligatio  iustitiae  legalis.  Exercentes  ita- 
que ius  eligendi  ex  iustitia  legali  conferunt  ad  bonum  commune; 
atqui  nulla  exsistit  obligatio  conferendi  ad  bonum  commune,  nisi 
necessitas  vel  utilitas  id  postulet. 

h.  Admitti  debet  legitima  excusatio  ab  obligatione  concurrendi 
ad  electionem,  si  concursus  magnum  incommodum  affert,  quia  leges 
affirmativae  non  obligant  cum  tanto  incommodo;  tale  autem  in- 
commodum non  est  iactura  temporis  vel  labor  ad  id  necessarius 
nec  irrisio  vel  convicium  malevolorum ; sed  solum  aut  grave  dam- 
num aut  magnus  sumptus  aut  notabilis  vexatio  et  eiusmodi. 

c.  Obligatio  eligendi,  praesertim  si  lege  praecipitur,  dicenda 
erit  gravis  vel  levis  pro  ratione  boni,  quod  promoveri,  aut  mali, 
quod  a communitate  averti  potest.  lam  vero  omnes  consentiunt 
nostro  tempore  bonum  tum  ecclesiae  tum  reipublicae  ab  electio- 
nibus multum  pendere;  quare  obligatio  gravis  concurrendi  ad 
electiones  exsistere  potest.  In  specie  vero  notandum  est:  «.  si 
eligendi  sunt  duo  candidati,  quorum  alter  bonus,  alter  malus, 
aut  alter  magis,  alter  minus  malus  est,  exsistit  obligatio  concur- 
rendi, quamdiu  prudenter  sperari  potest,  fore  ut  bonus  vel  minus 
malus  eligatur;  p.  si  quis  prudenter  sperare  potest,  fore  ut  suo 
concursu  ad  electionem  plures  alii  pertrahantur  ad  eligendum 
et  sic  electio  mala  impediatur,  pro  ipso  exsistit  gi^avis  obligatio 
eligendi. 

Nota.  Vir  catholicus  et  probus  in  certis  adiunctis  sub  gravi 
teneri  potest,  ut  tamquam  candidatus  muneris  publici  se  offerat  et 

electionem  in  magistratum  vel  in  deputatum  sive  provinciae  sive  regni 
acceptet,  scilicet : a.  si  eius  electio  certa  est ; h.  si  gravia  damna  com- 
munia impedire  potest;  c.  si  munus  publicum  absque  incommodo  vere 
gravi  gerere  potest;  d.  si  non  adsit  alius,  qui  bono  communi  aeque 
prosit. 

324,  De  obligatione  eligendi  dignum.  Nulla  qui- 
dem exsistit  obligatio  eligendi  digniorem;  quilibet  autem 
suh  gravi  tenetur  idoneum  eligere,  si  ex  electione  indigni 
grave  damnum  praevideri  potest.  Ratio  pnmi  est,  quia 
nullibi  praecipitur,  ut  superiores  sint  optimi,  sed  ut  sint 
apti  et  idonei.  Ratio  secundi  est:  a.  quia  electores  per 
se  approbare  censentur  principia  et  actiones  eorum,  quos 
eligunt;  h.  quia  scienter  eligentes  ineptum  cooperantur  ad 
omnia  mala,  quae  electus  infert  reipublicae  vel  ecclesiae; 
c.  quia  aliis  scandalo  sunt. 

a.  Candidatus  dici  debet  ineptus,  tum  si  ex  defectu  scientiae, 
prudentiae  vel  experientiae  impar  est  officio  suo,  tum  praesertim  si 
est  infensus  religioni  catholicae.  Quare  ut  vere  idoneus  haberi  possit, 
vir  catholicus  esse  debet,  qui  non  solum  ingenii  et  prudentiae  laude 
claret,  sed  etiam  secundum  principia  catholica  munere  suo  fungitur. 

|3.  Graviter  peccant,  qui  scienter  eligunt  candidatum  principiis 
catholicis  infensum,  ut  sunt  liberales  et  socialistae,  eumque  iuvare  in- 
tendunt, ut  pravos  suos  fines  assequatur,  etsi  alias  peritiam  praese- 
ferat:  formaliter  enim  cooperantur  ad  malum. 

y.  Hoc  valet  etiam  de  electionibus  ad  comitia  provincialia,  quin 
et  municipalia.  Falluntur  ergo,  qui  putant  homines  non  plane  catho- 
licos in  magistratus  electos  civitatibus  non  nocere,  dummodo  rebus 
gerendis  idonei  sint:  etenim  magistratus,  qui  ecclesiae  infensi  sunt, 
civitati  plurimum  nocere  possunt,  eo  quod  in  educatione  iuventutis  falsa 
et  impia  principia  sectantur,  scandala  et  crimina  non  impediunt  etc. 

325.  De  electione  indigni.  Quandoque  licitum  est 
indignum  eligere.  Casus,  in  quibus  accidere  potest,  ut 
licite  eligatur  malus,  hi  sunt: 

a.  Si  absque  gravissimo  incommodo  e.  g.  amissione 
officii  eligi  non  potest  nisi  malus. 

Ab  electione  in  hoc  casu  elector  abstinere  potest  etiam  in  illis  ad- 
iunctis,  in  quibus  electio  pro  aliis  sub  gravi  praecepta  sit:  cum  tanto 
enim  incommodo  lex  affirmativa  non  obligat.  Quodsi  nec  abstinere 
potest,  quin  magna  mala  incurrat,  nec  suffragium  bonum  ferre,  quin 

detegatur,  ipsi  indignum  candidatum  eligere  licet,  quia  cooperatio  ad 
malam  electionem  solum  est  materialis.  Nam  actione  sua  efficere,  ut 
quis  accipiat  munus  deputati,  non  est  malum,  etsi  constet  eum  esse 
hoc  munere  abusurum  ad  inferenda  mala;  nec  electio  necessario  in- 
volvit approbationem  principiorum  et  actionum  mali  deputati. 

h.  Si  eligendus  est  malus  ad  impediendam  electionem 
peioris. 

Si  accidat,  ut  electoribus  solum  optio  detur  inter  duos  candi- 
datos, qui  ambo  ^mali  sunt,  quorum  unus  tamen  minus,  alter  magis 
indignus  est,  per  se  ab  electione  abstinere  debent;  si  tamen  suffragia 
ferentes  efficere  possunt,  ut  reiecto  magis  indigno  minus  malus  eli- 
gatur, concurrere  licet;  cooperari  enim  licet  actione  indifferenti  ad 
minus  malum,  ut  maius  malum  impediatur.  Electores  in  hoc  casu 
concurrere  etiam  debere,  aliis  affirmantibus  alii  negant. 

c.  Si  iure  merito  sperari  potest,  ut  ex  electione  mali 
magna  utilitas  (civitati,  provinciae,  reipublicae)  proveniat. 

d.  Si  nulla  spes  est,  fore  ut  eligatur  elenchus  con- 
stitutus bonorum,  nisi  eligantur  etiam  mali;^  qui  in  eodem 
elencho  continentur. 


Liber  quintus. 

De  pinto  decalogi  praecepto  q. 


,Non  occides“.  Ex.  20,  13. 


Hoc  praeceptum  formaliter  negativum  est  prohibens 
homicidium;  sed  quoniam  mors  tum  sibi  tum  aliis  etiam 
omissione  curae  necessariae  inferri  potest,  idem  virtualiter 
etiam  positivum  est.  Quatenus  positivum  est,  praecipit 
vitae  conservationem;  quatenus  autem  negativum  est,  pro- 
hibet primario  quidem  iniustam  occisionem  tum  sui  tum 
aliorum,  secundario  autem  omnem  iniustam  laesionem 
(vulnerationem  et  mutilationem)  vitae  sive  propriae  sive 
alienae;  quae  quidem  laesiones  omnes  ad  homicidium, 
praecipuam  humanae  vitae  laesionem,  reducuntur.  Quare 
agendum  est  a.  de  conservatione  vitae;  h.  de  occisione 
et  mutilatione  sui;  c.  de  occisione  malefactoris;  d.  de 
occisione  iniusti  aggressoris;  c.  de  occisione  innocentis; 
f.  de  occisione  in  duello;  g.  de  occisione  in  bello. 

S.  Thomas  II.  II.  q.  64.  65.  S.  Alphonsus  1.  3.  n.  363—411. 
Liigo,  De  iustitia  et  iure  disp.  10.  Lessius,  De  iustitia  et  iure  1.  2. 
c.  9.  Reuter,  Theologia  moralis  III.  n.  366 — 386.  Sporer-BieiRauni, 
Theologia  moralis  decalog.  II.  tract.  5.  n.  150 — 549.  Ballerini-Palmieri, 
Opus  theolog.  morale*)  II.  n.  848—958.  Lehmkuhl,  Theologia  moralis 
I.  n.  831-859. 

Qu^aestio  prima. 

De  obligatione  conservandi  vitam. 

326.  De  ipsa  obligatione.  1.  Unusquisque  tenetur 
propriam  vitam,  sanitatem  et  membrorum  integritatem  con- 
servare; quod  quidem  praeceptum  per  se  grave  est,  sed 
quoad  sanitatem  et  membrorum  integritatem  parvitatem 
materiae  admittit. 

а.  Idem  praeceptum,  quod  prohibet  sui  occisionem,  eo  ipso  prae- 
cipit etiam  propriae  vitae  conservationem,  cum  virtualiter  idem  sit 
vitam  non  conservare  et  vitam  sibi  adimere. 

б.  Inter  bona  naturalia  a Deo  nobis  concredita  vita  corporalis 
primum  locum  occupat,  cum  sit  fundamentum  et  condicio  omnium  ali- 
orum bonorum ; sed  bonum  a Deo  nobis  tamquam  custodibus  commis- 
sum sedulo  tueri  debemus,  donec  ipse  illud  repetat. 

c.  Ex  revelatione  novimus  vitam  temporalem  esse  tempus  prae- 
parationis, quo  vitam  aeternam  mereamur;  tempus  sementis  pro  die 
messis''),  tempus  operandi  in  vinea  Domini'^);  tempus  colligendi  usuras 
ex  talentis  nobis  a Deo  commissis^);  tempus  thesaurizandi  thesauros 
in  coelo^);  tempus  currendi  in  stadio  ad  accipiendum  hr avium  et  con- 
tendendi in  agone  ad  accipiendam  coronam  incorruptibilem^).  Hoc  tem- 
pus ex  dispositione  divina  cum  morte  finem  sortitur.  Ex  his  elucet 
summum  totius  vitae  et  cuiusvis  particulae  eius  momentum. 

2.  Ideo  tenetur  unusquisque  sibi  procurare  ea,  quae 
ad  vitam  et  sanitatem  servandam  necessaria  sunt:  cibum, 
indumentum,  habitationem,  et  arcere  ea,  quae  vitae  et  sani- 
tati nocent,  affectam  vero  valetudinem  aptis  mediis  (me- 
dicus et  medicamenta)  restaurare. 

Peccant,  qui  cibos,  indumenta  et  habitationem  ad  vitae  conser- 
vationem atque  ad  alios  fines  necessaria  sibi  voluntarie  non  procurant, 
etsi  hoc  durum  laborem  postulet  (66,  2). 


b Matth.  13,  24  ss. 
2)  Matth.  20,  1. 
b Matth.  25,  14  ss. 
b Matth.  6,  20. 
b 1.  Cor.  9,  24.  25. 

3.  Tenemur  quidem  vitam  et  sanitatem  conservare 
mediis  ordinariis,  non  autem  mediis  extraordinariis:  qui 
enim  tenetur  ad  finem,  tenetur  etiam  adhibere  media  or- 
dinaria, quae  ad  illum  obtinendum  requiruntur,  non  autem 
per  se  etiam  extraordinaria.  Media  ergo  ordinaria  non 
adhibere  perinde  esset  ac  mortem  sibi  inferre ; media 
autem  extraordinaria  non  adhibere  idem  est  ac  mortem 
permittere,  quod  quandoque  licitum  est.  Quaenam  media 
censeantur  extraordinaria,  communi  hominum  aestimatione 
diiudicandum  est. 

a.  Peccant  infirmi,  qui  in  gravi  infirmitate,  ubi  spes  affulget 
convalescendi,  nolunt  advocare  medicum  et  adhibere  remedia  sibi  prae- 
scripta b,  quae  ratione  condicionis  facile  comparari  et  adhiberi  pos- 
sunt. At  non  peccant,  qui  in  morbo  periculoso  nolunt  abhibere  reme- 
dium ratione  status  et  condicionis  valde  sumptuosum,  vel  remedium 
propter  magnos  dolores  valde  difficile.  Ideo  nemO;  ne  ditissimus 
quidem,  tenetur  per  se  advocare  medicos  peritissimos  ad  gravem 
morbum  depellendum,  nec  tenetur  per  se  quisquam  relinquere  domi- 
cilium et  alibi  salubriorem  aerem  quaerere,  quia  haec  omnia  extra- 
ordinaria sunt. 

h.  Ex  hac  eadem  ratione  dicendum  est  non  exsistere  obligationem 
subeundi  gravem  operationem  chirurgicam  vel  notabilem  amputationem: 
etsi  enim  hodie  dolores  multarum  operationum  propter  sopitos  sensus 
non  sint  acerbi,  obligatio  tamen  non  est  imponenda,  tum  quia  pleri- 
que  eam  magnopere  horrent,  tum  quia  successus,  praeseitim  stabilis, 
ordinarie  est  incertus,  tum  denique  quia  grave  incommodum  est  vitam 
ducere  corpore  mutilato^*  Neminem  per  se  obligari  ad  subeundam 
gravem  operationem  chirurgicam,  quam  vehementer  horret,  quia  hic 
ipse  horror  difficultas  est  extraordinaria,  apte  ex  eo  confirmatur,  quod 
.9.  Alphonsus  (n.  372)  sequens  complures  auctores  censet,  virginem  non 
teneri  operationem  pati  per  manus  chirurgi,  etiamsi  vita  aliter  servari 
non  possit,  quando  hanc  contrectationem  ob  verecundiam  magis  horret 
quam  ipsam  mortem.  Per  accidens  tamen  aliquis  obligari  potest  ad 
subeundam  operationem  vel  amputationem,  ubi  nempe  agatur  de  per- 
sona familiae  vel  bono  publico  valde  necessaria  et  successus  sit  mora- 
liter  certus. 

c.  Non  peccant,  qui  contra  levem  infirmitatem  ex  rationabili  causa 
remedium  adhibere  nolunt,  quia  levis  cura  in  recuperanda  sanitate  ex 


b Gf.  Eccl.  38,  1.  4. 

2)  Cf.  Capellmann,  Medicina  pastor,  p.  23  s. 

iusta  causa  negligi  potest,  sicut  levis  vitae  abbreviatio  ex  rationabili 
causa  admissa  licita  est. 

d.  Monachus  perpetuae  abstinentiae  a carnibus  ex  regula  addictus 
non  peccat,  si  in  gravi  infirmitate  renuit  carnes  comedere,  quibus 
posset  vitam  servare : etenim  ad  magnum  bonum  obtinendum  licet 
vitae  conservationem  omittere;  ad  magnum  autem  bonum  commune 
ordinis  conducit,  ut  regula  abstinentiae  etiam  cum  periculo  vitae  stricte 
observetur  0* * 

supetdor  gravem  operationem  chirurgicam  praecipere  possit. 
Si  infirmus  bono  aliorum  necessarius  et  successus  operationis  moraliter 
certus  est,  pater  vel  superior  obligare  potest  filium  vel  subditum  ad 
subeundam  operationem,  cuius  dolores  non  sunt  valde  acerbi.  Verum 
deficiente  aliqua  ex  his  condicionibus  non  videtur  superior  rem  tam 
arduam  praecipere  posse^). 

Nota.  De  ebrietate  deque  influxu  ebriositatis  in  sanitatem  et 
vitam  corporis  cf.  De  principiis  n.  344. 


Quaestio  secunda. 

De  occisione  et  mutilatione  sui  ipsius. 

327.  De  occisione  sui.  1.  Nunquam  licet  propia 
auctoritate  se  ipsum  directe  occidere,  etsi  vita  nobis  facta 
sit  dura  aliisque  inutilis. 

Nam  destructio  rei  est  actus  dominii;  homo  autem  non  habet 
dominium  in  vitam  suam;  laeditur  ergo  occisione  sui  supremum 
et  exclusivum  Dei  dominium  in  hominis  vitam^).  Insuper  laeditur 
caritas,  qua  homo  se  ipsum  diligere  tenetur,  cum  maximum  malum 
sibi  inferat.  Tandem  vita,  etsi  acerba  vel  aliis  inutilis,  semper 
retinet  principale  suum  momentum  promerendi  vitam  aeternam. 
Quare  sui  occisio  est  contra  iustitiam  erga  Deum  et  contra  sui 
ipsius  dilectionem.  Etiam  in  sacra  scriptura  sui  ipsius  occisio 
saepius  prohibetur^),  et  ecclesia  sui  occisionem  privatione  sepul- 
turae ecclesiasticae  punit. 

q Gf.  Sanchez,  Consilia  mor.  1.  5,  c.  1.  dub.  34.  n.  6.  Lugo,  De 
iustitia  disp.  10.  n.  33.  S.  Alphonsus  n.  370. 

2)  Lugo  disp.  10.  n.  21. 

S.  Thomas  II.  II.  q.  G4.  a.  5. 

*)  Ex.  20,  13.  Gen.  9,  6.  Deut.  32,  39.  Sap.  16.  13  ss.  Rom  14,  7—9. 

De  quinio  decalogi  praecepto. 


a.  Directe  se  vel  alium  occidit,  qui  actionem  occisivam  ponit 
cum  intentione  sibi  vel  alteri  mortem  inferendi ; indirecte  se  vel  alium 
occidit,  qui  sui  vel  alterius  occisionem  non  intendit,  sed  scienter  ali- 
quid facit,  ex  quo  praevidet  sui  vel  alterius  mortem  secuturam.  Ut 
quis  directe  se  ipsum  vel  alium  occidere  dicatur,  requiritur,  ut  actio 
et  intentio  sit  immediate  et  directe  occisiva.  Intentio  autem  necessario 
directe  occisiva  est,  ubi  actio  immediate  unum  tantum  effectum  eumque 
occisivum  habet.  Quodsi  nec  actio  nec  intentio  immediate  et  directe 
occisiva  est,  aut  sola  actio,  non  autem  intentio,  non  censetur  aliquis 
se  vel  alium  directe  occidere,  ut  ex  facto  Samsonis  patet^). 

h.  Ergo  sui  occisio  non  permittitur  ne  ad  gravissimum  quidem 
malum  e.  g.  miserias  praesentis  vitae,  vehementem  pudorem  propter 
admissum  scelus,  metum  poenae,  ignominiae  timorem  effugiendum: 
mala  enim  temporalia  quantumvis  magna  bono  vitae  inferiora  sunt; 
sed  eligere  maius  malum  ad  effugiendum  minus  contra  rationem  et 
contra  ordinatum  sui  amorem  est.  Ideo  nec  virgini  licet  se  ipsam 
occidere  ad  effugiendam  violentam  corruptionem  seu  ad  bonum  inte- 
gritatis servandum. 

c.  Non  licet  cum  certa  i actura  vitae  in  flumen  se  proiicere  vel 
in  medias  flammas  insilire  ad  baptizandum  puerum:  haec  enim  esset 
directa  sui  occisio,  quia  actio  posita  immediate  tendit  in  sui  occi- 
sionem et  solum  hac  actione  posita  puer  baptizari  potest.  Ut  hoc 
licite  fieri  possit,  adesse  debet  aliqua  saltem  spes  ex  undis  flammisve 
evadendi. 

2.  Licet  se  ipsum  directe  occidere  auctoritate  divina: 
tunc  enim  homo  vitam  deserit  cum  licentia  ipsius  vitae 
supremi  domini;  idem  probabiliter  etiam  licet  auctoritate 
publica:  ubi  enim  aliquis  iuste  ad  mortem  damnatus  est, 
potest  iudex  ex  iure  naturae  sententiae  exsecutionem  cui- 
libet, etiam  reo,  committere;  potest  ergo  reus,  qui  morte 
mulctandus  est,  permittente  iudice,  ipse  se  licite  interimere 
seu  poenam  mortis  in  se  ipse  exsequi^). 

Facta,  quae  in  vitis  sanctorum  leguntur,  aliquos  nempe  seipsos 
occidisse  sive  ex  desiderio  martyrii  sive  ad  servandam  castitatem,  ab 
aliis  per  inspirationem  divinam,  qua  Deus  eis  licentiam  concessit  seipsos 
interimendi,  ab  aliis  potius  per  ignorantiam  invincibilem  explicantur, 
quae  quidem  eo  facilius  supponi  potest,  quia  ex  obvia  rei  considera- 


q lud.  16,  30. 

Gf.  s.  Alphonsus  n.  369.  Ballerini-Palmieri,  II.  n.  861  s.  ubi 
etiam  rationes  utriusque  sententiae  examini  subiiciuntur. 

tione  non  statim  evidens  est  sui  occisionem  ad  magnum  bonum  ser- 
vandam illicitam  esse^). 

3.  Ex  causa  proportionale  gravi  licet  indirecte  se 
occidere.  Quamvis  etiam  indirecta  sui  occisio  per  se  pro- 
hibita sit,  licet  tamen  ponere  actionem  ex  se  indifferentem, 
ex  qua  sequitur  propria  mors,  si  saltem  aeque  immediate 
sequitur  effectus  bonus,  et  si  adest  gravis  causa  boni  com- 
munis vel  privati  illam  actionem  ponendi.  In  hunc  modum 
explicatur  factum  Eleazari  occidentis  elephantem,  quo  ipse 
oppressus  est^). 

a.  Licet  e fenestra  desilire  cum  certo  mortis  periculo  ad  fugien- 
dam mortem  duriorem  e.  g.  in  flammis  iamiam  subeundam.  Licet  ex 
alta  turri  se  praecipitare  cum  certo  mortis  periculo  ad  fugiendam 
mortem  atrocem,  quam  actu  illaturus  est  tyrannus.  At  idem  non 
licet,  si  tyrannus  alias  mortem  atrocem  illaturus  id  exigat:  etenim  si 
mors  nondum  actu  infertur,  praecipitatio  non  est  actio,  ex  qua  imme- 
diate uterque  effectus  consequitur,  propria  mors  et  fuga  mortis  atro- 
cioris,  sed  est  sui  occisio,  quae  eligitur  tamquam  medium  ad  maiu& 
malum  effugiendum. 

h.  Licet  virgini  ex  praealta  rupe  cum  certa  vitae  iactura  se  prae- 
cipitare, ut  e manibus  impuri  violatoris  se  eripiat  et  sic  virginitatem 
servet,  etsi  rationabiliter  speret  se  non  esse  consensuram.  Hoc  tamen 
non  licet,  nisi  (moraliter)  actu  vis  inferatur;  etenim  si  vis  nondum 
infertur,  eligitur  sui  occisio  ad  grave  malum  evitandum,  quod  illi- 
citum est. 

c.  Licet  incendere  navim  vel  turrim  ad  submergendos  vel  delen- 
dos hostes,  etsi  propria  mors  inde  certo  sequatur. 

d.  Licet  in  naufragio  alteri  cedere  tabulam,  quam  quis  iam  arri- 
puerat, etsi  ille,  qui  cedens  tabulam  se  demittit  in  mare,  certo  sit 
periturus.  Et  hanc  quidem  actionem  cedendi  tabulam  et  tradendi  se 
morti  propter  amicum  s.  Thomas  actum  perfectissimae  virtutis  nun- 
cupat^). 

e.  Licet  se  sistere  tyranno,  a quo  quis  certo  novit  se  interfectum 
iri,  ad  alios  roborandos  in  fide  vel  ad  alios  a morte  salvandos  etc. 
Exsistente  enim  causa  proportionate  gravi  cessat  tum  obligatio  conser- 
vandi propriam  vitam  tum  obligatio  impediendi  alienum  peccatum. 


h Leasius,  De  mstitia  1.  2.  c.  9 n.  23. 

2)  1.  Mach.  6,  43  ss.  Cf.  Lessins,  De  iustit.  1.  2.  c.  9.  n.  32  r 
Lh(jo,  De  iustit.  disp.  10.  n.  55. 

3)  In  3.  dist.  29.  a.  15.  ad  3. 

De  quinto  decalogi  praecepto. 


Nota.  Duo  principia,  quae  sequuntur,  iam  continentur  quidem  in 
praecedenti,  iuvat  tamen  ea  claritatis  causa  explicite  proponere. 

4.  Ex  iusta  causa  licet  vitam  etiam  pluribus  annis 
indirecte  abbreviare.  Cum  praeceptum  servandi  vitam  affir- 
mativum sit,  quod  non  obligat  semper  et  in  omni  casu, 
ex  gravi  causa  licet  aliquid  facere  vel  omittere,  ex  quo 
vitae  abbreviatio  seu  mortis  acceleratio  sequatur.  Immo 
vitae  humanae  condiciones  eiusmodi  sunt,  ut  quandoque 
etiam  notabilior  vitae  abbreviatio  admittenda  sit^).  — Iusta 
causa  sive  vitam  abbreviandi  sive  vitam  periculo  exponendi 
est  moralis  necessitas  et  virtutis  exercitium. 

a.  Non  peccant  fabri  ferrarii,  qui  quotidie  ignem  versantes  vitam 
sibi  abbreviant,  neque  alii  operarii  ut  vitrum  conflantes,  metalla  in- 
aurantes etc.,  quorum  labores  non  modicam  vitae  abbreviationem 
afferunt. 

b.  Qui  laboribus,  poenitentiis,  ieiuniis  et  eiusmodi  austeritatibus 
in  honorem  Dei  susceptis  mortem  aliquamdiu  accelerat,  non  peccat, 
modo  prudentiae  et  discretionis  regulis  in  illis  suscipiendis  regatur. 

c.  Qui  medico  auctore  ad  aliquod  tempus  vitam  prolongare  potest, 
eo  quod  abstinet  a vino  moderate  sumendo,  non  tenetur  sub  gravi 
abstinere.  — Item  qui  medico  auctore  vitam  protrahere  potest,  eo  quod 
vinum  bibat  vel  carnes  comedat,  quibus  uti  non  solebat,  sub  gravi  non 
tenetur,  quia  in  utroque  casu  abbreviatio  levis  est;  immo  ex  molivo 
virtutis  in  ultimo  casu  licite  abstinere  potest. 

d.  Qui  excessivo  potu  vel  cibo  vitam  aliquo  tempore  abbreviant, 
graviter  contra  quintum  praeceptum  non  peccant,  dummodo  non  ad- 
ducant proximum  periculum  mortis  vel  gravis  morbi,  vel  notabilem 
vitae  abbreviationem. 

5.  Ex  iusta  causa  licet  vitae  periculo  se  exponere;  re- 
moto quidem  ex  levi,  proximo  vero  solum  ex  gravi  causa. 
Qui  sine  causa  remoto  vitae  periculo  se  exponit,  leviter, 
qui  sine  causa  proximo  vitae  periculo  se  exponit,  graviter 
peccat.  Quo  maius  est  mortis  periculum,  quod  ex  actione 
inducitur,  eo  maior  debet  esse  ratio,  ob  quam  illud  in- 
ducere liceat. 

Proximo  vitae  periculo  se  exponere  dicitur,  qui  valde  probabili 
periculo  mortis  sive  proxime  sive  post  aliquod  tempus  subeundae  se 
exponit;  remoto  vitae  periculo  se  exponere  dicitur,  qui  periculo  solum 
aliquo  modo  probabili  mortis  sive  proxime  sive  post  aliquod  tempus 


q Ballerini-Palmieri  II.  n.  866  ss. 

•subeundae  se  exponit.  Ut  quis  proximo  vitae  periculo  se  exponere  cen- 
seatur, aliquam  saltem  spem  eVadendi  habere  debet,  qui  nullam  spem 
evadendi  habet,  vitam  non  periculo  exponere,  sed  perimere  dicitur. 
Periculum  aliquo  modo  probabile  dicitur,  ubi  mors  ex  aliqua  actione 
raro  vel  non  adeo  frequenter  sequitur;  econtra  valde  probabile,  ubi 
mors  ex  aliqua  actione  frequenter  vel  plerumque  sequitur. 

a.  Licet  peste  vel  alio  morbo  contagioso  infectis  inservire,  item 
sacramenta  administrare  cum  magno  periculo  contrahendi  luem.  — 
Licet  reis  detentis  in  carcere  ex  alto  se  praecipites  dare  ad  evaden- 
dam certam  sententiam  mortis  vel  carcerem  perpetuum,  dummodo 
adsit  aliqua  spes  servandi  vitam,  at  idem  non  liceret  ad  effugiendum 
carcerem  paucorum  'tantum  annorum,  nisi  vitae  periculum,  quod  se 
praecipitantes  inducunt,  esset  valde  remotum. 

h.  Non  peccant  artifices,  qui  super  aedificiorum  tecta  ascendunt 
■et  variis,  ubi  opus  est,  periculis  se  exponunt. 

c.  Graviter  peccant  viri  audaces,  qui  ex  temeraria  sponsione,  ex 
vana  gloria  vel  unice  lucri  faciendi  causa  in  proximum  vitae  pericu- 
lum se  coniiciunt  e.  g.  feras  excitando,  artem  funambuli  exercendo, 
ieiunium  diutissime  protrahendo  etc.,  nisi  experientia  constet,  abesse 
probabile  vitae  periculum,  ut  contingit  in  cursibus  equorum. 

d.  Peccat,  qui  gravi  febri  laborans  absque  necessitate  iter  facit 
vel  magnum  laborem  suscipit. 

328.  De  sui  mutilatione.  Sui  ipsius  mutilatio  per 
se  graviter  illicita  est,  nisi  ad  ipsam  vitam  conservandam 
sit  necessaria.  Ratio  primi  est,  quia  homo  sicut  vitae, 
ita  etiam  membrorum  suorum  non  est  dominus,  ut  pro 
arbitrio  de  iis  disponere  possit.  Ratio  secundi  est,  quia 
corporis  sui  custos  et  conservator  est,  et  ideo  potest  ad 
totum  corpus  servandum  partem  seu  membrum  abscin- 
dere: pars  enim  ordinatur  ad  totum,  ideoque  postponi 
debet  bono  totius. 

a.  Licet  ergo  e.  g.  manum  catena  ligatam  sibi  abscindere  ad 
effugiendum  incendium.  Et  sicut  ad  vitae  conservationem  licita  est 
sui  mutilatio,  ita  ex  eadem  ratione  licet  in  amputationem  membri 
consentire.  — In  levi  tamen  materia,  ut  si  quis  sine  causa  particulam 
auriculae  vel  articulum  parvi  digiti  sibi  praecidat,  grave  peccatum 
non  committitur. 

h.  Mutilationes  sui  ipsius,  quae  a sanctis  virginibus  factae  le- 
guntur, aut  ex  inspiratione  divina  aut  ex  bona  fide  explicari  debent, 
ut  supra  de  sui  occisione  dictum  est.  (n.  327,  2). 

Resolutiones,  Ex  alio  fine,  qui  non  tendit  in  conservationem 
totius,  non  videtur  licita  sui  mutilatio.  1.  Non  licet  se  castrare 
pro  hono  spirituali  scil.  ad  vitandum  peccatum  incontinentiae  vel 
ad  sedandas  tentationes^) : nam  finis  iste  semper  aliis  mediis  ob- 
tineri potest;  insuper  eiusmodi  mutilatio  impotentem  reddit  ad 
generandum,  nec  tamen  eximit  a tentationibus  carnalibus. 

2.  Multo  minus  licet  se  mutilare  ad  aliquod  lucrum  vel  commodum 
sibi  comparandum;  quare  non  licet  adolescenti  se  mutilare,  ut  onus 
militiae  effugiat,  nec  pauperi,  ut  maiores  eleemosynas  obtineat. 

3.  Nonnulli  auctores  saltem  ut  probabilem  admittunt  opini- 
onem eorum,  qui  dicunt  castrationem  in  pueris  licitam  esse,  ut  sua- 
viore voce  Dei  laudes  in  ecclesia  cantare  et'bonestum  sibi  vic- 
tum parare  possint,  modo  habeatur  haec  duplex  condicio:  ut  mo- 
raliter  absit  periculum  vitae,  et  non  fiat  pueris  invitis^);  verum 
si  ea  illicita  est  ad  notabile  bonum  spirituale  obtinendum,  multo 
magis  illicita  erit  ad  bonum  temporale  consequendum®). 

Summi  pontifices  castrationem  puerorum  nunquam  probarunt,  nec 
unquam  licitam  dixerunt,  immo  eos,  qui  culpabiliter  se  aliosve  eunuchos 
fecissent,  irregulares  declararunt;  eunuchos  tamen,  qui  absque  propria 
culpa  tales  facti  sunt,  ad  concentus  ecclesiasticos  admiserunt* *). 

4.  Est  operatio  chirurgica,  quae  a medicis  ab  eius  inventore, 
a medico  Porro,  operatio  Porrensis  vocatur.  Ea  in  exstirpatione 
uteri  cum  ovariis  consistit,  qua  mulier  redditur  impotens  ad  gene- 
randum. Certe  licita  est  haec  operatio  ad  vitam  conservandam; 
sed  ex  alio  fine  praeter  vitae  conservationem  e.  g.  ad  impediendam 
futuram  conceptionem  vel  ad  praecavendam  operationis  caesareae 
necessitatem  admitti  non  potest®). 

329.  Ntim  liceat  mortem  sibi  optare.  — Licet  ex  motivo 
obtinendi  bonum,  quod  vita  melius,  aut  effugiendi  malum, 
quod  morte  peius  est,  quia  hac  ratione  nec  dominium 
Dei  in  vitam  hominis  nec  caritas  sibi  debita  ullatenus 
violatur®). 

a.  Sane  a.  aliud  est  mortem  sibi  inferre,  aliud  mortem  sibi  op- 
tare: qui  enim  mortem  sibi  infert,  laedit  ius  divinum;  qui  mortem 


q S.  Thomas  II.  II.  q.  65.  a.  1.  ad  3. 

S.  Alphonsus  n.  374. 

*)  Cf.  Lugo,  De  iustit.  et  iure  disp.  10  n.  23. 

Benedictus  XIV.,  De  synodo  1.  11.  c.  7.  n.  3. 

®)  Cf.  Capellmann,  Medicina  pastoralis®  (Aquisgrani  Barth.  1803) 
p.  26  ss. 

6)  Cf.  3 Reg.  19,  4. 

sibi  optat,  exspectat  mortem  a Deo  sibi  inferendam.  |3.  Desiderium 
mortis  utpote  rei  indifferentis  moralitatem  accipit  ab  eiusdem  motivo : 
ideo  ex  honesto  fine  mortem  sibi  optare  licitum  est,  ex  pravo  fine 
eam  sibi  optare  per  se  grave  peccatum  est;  sed  nec  rationi  nec  cari- 
tati repugnat  optare  sibi  mortem,  quae  sit  initium  maiorum  bonorum 
aut  finis  maiorum  malorum;  repugnat  autem  rationi  et  caritati  sibi 
debitae,  velle  sibi  gravissimum  malum  ad  evitandum  aliud  leve  malum. 

h.  Ideo  licite  desiderari  potest  mors  ad  fruendum  aeterna  beati- 
tudine,  ad  perfectius  amandum  Deum,  ad  Deum  nunquam  amplius 
offendendum,  ad  evitanda  mala  revera  gravissima  e.  g.  diutinam  in- 
firmitatem, molestas  vexationes  et  insidias  etc. ; ideo  s.  scriptura  habet : 
Melior  est  mors  quam  vita  amara>).  Sed  grave  peccatum  est  optare 
sibi  mortem  ob  ordinarias  molestias  vitae,  nisi  in  aestu  irae  vel  in 
quadam  animi  perturbatione  sine  sufficienti  deliberatione  id  fiat. 


Quaestio  tertia. 

De  occisione  malefactoris. 

330.  Nomine  malefactoris  hic  intelligitur  is,  qui  crimen 
poena  mortis  dignum  patravit. 

De  iure  in  malefactores.  1.  Auctoritas  imhlica  eaque 
sola  ius  habet  occidendi  malefactores^  quatenus  id  ad  bonum 
commune  necessarium  est,  id  quod  ex  s.  scriptura,  ex  con- 
sensu universali  omnium  populorum  et  ex  rei  natura  pro- 
batur 2). 

a.  Sunt,  qui  ipsum  ius  poenam  mortis  infligendi  auctoritati  civili 
omnino  negent;  alii  ius  ipsum  non  negant,  sed  solum  in  extremis  qui- 
busdam casibus  necessitatis  concedunt;  alii  ius  quidem  illimitate  con- 
cedunt, eius  tamen  exercitium  nostris  temporibus  civilitatis  et  humani- 
tatis abrogandum  esse  dicunt.  Inde  factum  est,  ut  poena  mortis  in 


q Eccli.  30,  17. 

q Gf.  Viet.  Cathrein,  Moralphilosophie^  (Freiburg.  Herder.  1899) 
II.  S.  634  ff.  Theod.  Meyer,  Institutiones  iuris  natur.  (Friburgi.  Her- 
der. 1900;  II.  593  ss. 

Moldiu,  De  praeceptis’. 

compluribus  regnis  abolita  sit.  Sed  post  breve  tempus,  cum  crimina 
invalescerent,  ipsi  subditi  eam  restituendam  postularunt. 

h.  Etsi  nonnulla  antiqui  foederis  testimonia  ad  leges  iudiciales 
pro  solis  Israelitis  valituras  pertineant^),  alia  tamen  universalem  va- 
lorem  habent,  ut  istud:  Quicunque  effuderit  humanum  sanguinem,  fun- 
detur sanguis  illius;  ad  imaginem  quippe  Dei  factus  est  homo^).  Etiam 
s.  Paulus  auctoritati  civili  qua  tali  ius  infligendi  poenas  in  genere 
tribuit  et  in  specie  ius  infligendi  poenam  mortis:  Dei  minister  est  tibi 
in  bonum.  Si  autem  malum  feceris,  time:  non  enim  sine  causa  gladium 
portat.  Dei  enim  minister  est;  vindex  in  iram  ei,  qui  malum  agif^). 

c.  Legislatores  omnium  temporum  poenam  capitis  infligendam 
decernunt;  illi  quoque,  qui  perversis  iuris  principiis  imbuti  eam  abo- 
lendam putarunt,  pro  certis  casibus  tamen  retinendam  decreverunt. 
Quam  poenam  omnes  gentes  licitam  et  iustam  agnoverunt,  id  quod 
nunquam  fecissent,  nisi  eam  supremae  potestati  necessariam  esse  lumine 
rationis  cognovissent. 

d.  Auctoritati  supremae  ius  decernendi  atque  infligendi  poenam 
mortis  necessarium  est.  Et  sane,  ex  iure  et  officio  efficaciter  defendendi 
ordinem  socialem  et  stabilem  securitatem  iurium  subditis  providendi, 
decernere  atque  infligere  potest  eas  poenas,  quibus  homines  a delictis 
etiam  atrocioribus  efficaciter  absterreantur ; atqui  experientia  teste  multi 
a delictis  atrocissimis  non  satis  absterrentur  nisi  timore  poenae  capi- 
talis. Eiusmodi  malefactores,  qui  communitati  evadunt  nocivi,  sunt  ve- 
luti  membrum  putre  in  organismo,  quod  ius  ad  vitam  amisit  atque  in 
bonum  commune  a corpore  societatis  separari  debet. 

e.  Ratio  autem  secundi  est,  quia  malefactores  solum  ob  bonum 
commune  licite  occidi  possunt;  ergo  malefactores  punire  ad  eum  per- 
tinet, cui  administratio  communitatis  commissa  est,  nempe  supremo 
principi.  Multo  maiora  mala  obvenirent  reipublicae,  si  quilibet  privata 
auctoritate  posset  occidere  malefactores.  Quare  nec  patri  nec  domino 
licet  filium  vel  servum  correptionis  causa  occidere  vel  mutilare  vel  uni- 
versim  ei  damnum  irreparabile  inferre,  quod  solum  supremae  potestati 
ob  bonum  commune  licet. 

2.  Ut  criminis  reus  iuste  occidi  possit,  tria  requirun- 
tur: a.  ut  crimen  vere  grave  commiserit:  etenim  poena 
mortis  est  gravissima  poena,  quam  societas  civilis  infligere 
potest;  h.  ut  crimen  certo  commiserit:  nam  iure  in  vitam 
suam  certo  exspoliari  non  potest  nisi  propter  crimen  cer- 


Q Lev.  24,  17. 
*)  Gen.  9,  6. 

3)  Rom.  13,  4. 


De  occisione  malefactoris. 


355 


tum ; ideo  si  probabiliter  tantum  de  crimine  constat,  ex 
iure  favendum  est  reo;  c,  ut  de  crimine  commisso  iucli- 
cialiter  constet:  nam  ius  naturae  postulat,  ut  reus  se  de- 
fendere possit  et  non  nisi  iuridice  convictus  condemnetur, 
nisi  auctoritas  publica  in  particulari  casu  ob  rationem  boni 
communis  potestatem  fecerit,  occidendi  hominem  in  ipso 
crimine  deprehensum. 

Reo  ad  mortem  condemnato  concedi  debet  tempus  suscipiendi 
ultima  sacramenta;  si  tamen  confiteri  peccata  sua  nollet,  praemissa 
monitione  nihilominus  occidi  posset:  aeternam  enim  damnationem  sibi 
ipsi  tribuere  debet. 

33).  Resolutiones.  «.  Non  licet  custodibus  publici  ordinis 
malefactores  aufugientes  occidere,  etiamsi  iam  fuerint  ad  mortem 
damnati:  ad  quempiam  enim  occidendum  requiritur  potestas  pu- 
blicae auctoritatis.  Hinc  si  quando  iidem  custodes  arma  explo- 
dunt in  malefactores  vel  resistentes  vel  fugientes,  id  facere  pos 
sunt  vel  defensionis  iure  vel  e speciali  potestate  ipsis  facta  in 
reos  iam  ad  mortem  damnatos.  Nam  quilibet  potest  per  se  a 
indice  constitui  exsecutor  poenae.  Dempta  autem  licentia  publicae 
auctoritatis  nemini  licet  ne  publicos  quidem  grassatores  occidere. 

Licite  a quolibet  occiditur  proscriptus  i.  e.  publica  auctoritate  reus 
mortis  declaratus:  nam  in  hoc  casu  quilibet  a publica  auctoritate  con- 
stituitur exsecutor  iustae  sententiae  in  proscriptum  malefactorem.  Quare 
ipse  proscriptus  non  potest  se  defendere  et  occidere  aggressorem : nam 
solum  contra  iniustum  aggressorem  licet  se  defendere. 

h.  Miles  in  statione  positus  in  accedentem,  quem  frustra 
monuerat,  ne  progrediatur,  sub  his  condicionibus  licite  explodere 
potest:  a.  ut  instructio  supremae  potestatis  id  praecipiat;  p.  ut 
consistere  iussus  de  poena  (explosione  sclopeti)  moneatur;  y.  ut 
admissa  vulneratione  caveatur  occisio.  Etsi  enim  inoboedientia, 
qua  ille  iustae  militis  iussioni  resistit,  ratione  boni  communis  iii 
certis  adiunctis  graviter  puniri  possit,  non  est  tamen  crimen 
morte  dignum.  Simile  quid  dicendum  est  de  confinium  custodibus, 
qui  in  mercium  fraudatores  explodunt. 

c.  Nec  licet  civibus  exercere  vindictam,  quam  dicunt  popularem 
— Lynchjustiz  — quia  ordo  publicus  in  societate  civili  iam  con- 
stituta postulat,  ut  potestas  puniendi  reos  publicae  auctoritati 
omnino  reservetur,  alias  omnia  replerentur  caedibus. 

Quaestio  quarta. 

De  occisione  iniusti  aggressoris. 

832.  De  iure  in  aggressorem  vitae.  Licet  unicuique 
defendere  tum  propriam  tum  aliorum  vitam  etiam  cum 
occisione  iniusti  aggressoris,  servato  tamen  moderamine  in- 
cidpatae  tutelae,  tum  quia  unusquisque  ius  habet  propriam 
vitam  vitae  iniusti  aggressoris  praeferendi,  tum  quia  secus 
scelerati  cum  maximo  damno  societatis  humanae  alios 
iniuriis  afficerent.  Ideo  vim  vi  repellere,  etiamsi  ex  sui 
defensione  mors  aggressoris  sequatur,  omnes  leges  omnia- 
que  iura  positiva  permittunt'). 

a.  Aggressor  dicitur,  qui  actu  iam  aggreditur  vel  actu  quae- 
dam agit,  ex  quibus  mor aliter  iam  aggredi  censetur  e.  g.  iam  arma 
parat:  etenim  si  physica  aggressio  exspectanda  esset,  defensio  sui 
saepe  impossibilis  fieret.  Attamen  non  licet  aggressionem  prae- 
veniendo eum  occidere,  qui  insidias  struit  postea  certo  aggres- 
.surus,  quamvis  impossibile  sit  evadere  periculum^).  Non  licet 
post  aggressionem  occidere  aggressorem,  quod  non  defensio,  sed 
vindicta  esset. 

h.  Ubi  condiciones  requisitae  adsunt,  unusquisque  contra 
quemlibet  iniustum  aggf^essorem  se  defendere  potest,  etiam  cum 
morte  aggressoris,  sive  aggressio  sit  formaliter  sive  materialiter 
iniusta.  Quare  etiam  filius  contra  patrem,  subditus  contra  prin- 
cipem (nisi  maiora  mala  ut  bella  timeantur),  laicus  contra  cle- 
ricum, clericus  contra  laicum,  unusquisque  etiam  contra  furiosum, 
amentem,  ebrium  se  defendere  potest:  licet  enim  materialem 
tantum  hic  committat  iniustitiam,  ius  tamen  ad  vitam  per  ag- 
gressoris amentiam  vel  ebrietatem  non  amittitur. 

c.  Unicuique  licitum  est  propriam  vitam  hoc  modo  defendere^ 
sed  nemo  tenetur  iniustum  aggressorem  occidere;  quare  propriam 
occisionem  licite  permittere  potest:  hoc  namque  medium  conser- 
vandi vitam  durum  et  crudele  est,  a quo  natura  abhorret.  In 
duplici  tamen  casu  propriam  occisionem  permittere  non  licet i 


q c.  Si  vero  3 De  sententia  excom.  (V.  39). 

Cf.  propositio  18.  ab  Alexandro  VI 1.  damnata. 

a.  si  vita  invasi  bono  communi  vel  necessaria  vel  valde  utilis  est , 
P.  si  invasus  in  statu  peccati  mortalis  est. 

d.  Non  solum  propriam,  sed  etiayn  aliorum,  vitam  sic  defendere 
licet:  quod  enim  aliquis  per  se  licite  facit,  id  etiam  per  alium 
facere  potest;  immo  ratione  caritatis,  pietatis  vel  officii  (ab  iis, 
qui  ad  tuendam  aliorum  vitam  vel  bona  conducti  sunt)  id  fieri 
etiam  aliquando  deberet.  Quoniam  autem  talis  occisio  ordinarie 
magna  incommoda  secum  fert,  raro  privatus  aliquis  ad  id  tenetur, 
nisi  accedat  ratio  pietatis  vel  officii. 

Ideo  si  invasus  esset  persona  bono  publico  necessaria,  vel  si  esset 
pater  aut  filius  aut  uxor,  iustitia  legalis  vel  pietas  obligaret  ad  eius 
vitam  defendendam.  Et  qui  ad  defensionem  aliorum  conducti  sunt  ut 
milites  et  custodes,  vitam  aliorum  etiam  cum  gravi  suo  incommodo 
defendere  tenentur,  quia  officium  eos  ad  id  obligat. 

e.  Si  invasus  sciat  aggressorem  esse  in  statu  peccati  mortalis 
ordinarie  se  defendere  potest  etiam  occidendo  aggressorem.  Si 
enim  aggressor  est  formaliter  iniustus,  libere  huic  periculo  se  ex- 
ponit; cum  ergo  ipse  sibi  providere  possit,  non  versatur  in  extrema 
necessitate  spirituali.  Si  autem  materialiter  iniustus  est  ut  amens, 
reipsa  versatur  in  extrema  necessitate  spirituali  eique  invasus 
tantum  subvenire  potest.  Hinc  si  invasus  prudenter  indicaret 
se  esse  in  statu  gratiae,  inde  vero  certo  sciret  aggressorem  esse 
in  statu  peccati  mortalis,  quem  statum  postea  emendaturus  sit 
caritas  postularet,  ut  eius  salutem  aeternam  praeferret  vitae 
suae  temporali.  Sed  cum  duplex  haec  cognitio  haberi  non  possit, 
haec  obligatio  vix  unquam  certo  exsistit;  obligatio  autem  incerta 
nequit  alium  privare  certo  iure  se  defendendi. 

333.  De  iure  iii  aggressorem  bonorum.  1.  Non 

solum  vitam,  sed  etiam  alia  maioris  momenti  hona^  licet 
inferioris  ordinis,  cum  occisione  iniusti  aggressoris  defen- 
dere licet,  si  alia  ratione  servare  nequeunt:  caritas  enim 
non  obligat,  ut  quis  bona  aliena  altioris  ordinis  praeferat 
suis  inferioris  ordinis,  nisi  alter  in  extrema  necessitate 
versetur;  sed  iniustus  aggressor  alieni  boni  non  est  in  ex- 
trema necessitate,  cum  sponte  periculo  mortis  se  exponat^) 

Etiam  bona  fortunae  cum  occisione  iniusti  aggressoris  licite  de- 
fendi posse  theologi  nunquam  non  recte  intulerunt  ex  s.  scriptura, 
quae  furem  nocturnum  domum  effringentem  occidere  permittit^). 


0 S.  Alphonsus  n.  383. 

2)  Ex.  22,  2.  S.  Thomas  II.  II.  q.  64.  a.  7. 

2.  Bona  autem,  quae  servato  moderamine  inculpatae 
tutelae  sic  defendere  licet,  sunt: 

a.  Bonae  fortunae  magni  momenti.  Magni  momenti 
haec  bona  esse  debent,  quia  caritas  prohibet,  ne  propter 
leve  damnum  proximo  gravissimum  damnum  inferatur^). 

a.  Bona  magni  momenti  non  solum  ea  sunt,  quibus  ablatis  alicui 
deficeret  sustentatio  pro  se  et  suis,  sed  etiam  ea,  quorum  iactura  pro 
qualitate  personae  damnum  notabile  esset. 

P.  Licet  occidere  furem  rem  magni  momenti  auferentem,  si  res 
alia  via  recuperari  nequeat  et  si  monitus  eam  dimittere  nolit;  quod  si 
monitio  impossibilis  aut  inutilis  sit,  ea  etiam  omitti  potest^). 

y.  Non  licet  eum  occidere,  qui  aufert  rem  parvi  momenti;  sed ' 
licet  eam  contra  furem  tueri  et  ablatam  a fure  recuperare,  si  alia  via 
satis  certo  recuperari  nequeat;  quodsi  fur  vim  adhibeat,  ubi  opus  fuerit, 
etiam  occidi  potest.  Sic  enim  non  occiditur  ad  rem  tuendam  vel  re- 
cuperandam, sed  ad  propriam  personam  defendendam^). 

h.  Pudicitia:  etenim  si  invasorem  bonorum  fortunae 
occidere  licet,  a fortiori  invasorem  pudicitiae,  quae  est 
bonum  praestantius  divitiis.  Attamen  invasorem  castitatis 
occidere  virgo  non  tenetur,  sed  potest  passive  se  habere, 
quia  contra  voluntatem  castitas  non  amittitur. 

c.  Integritas  membrorum:  quod  enim  ad  vitam  servan- 
dam, id  etiam  ad  integritatem  corporis  defendendam  licet. 

331.  De  aggressore  honoris.  luxta  legem  perfec- 
tionis a Christo  nobis  traditam  iniuriae  acceptae  aequa- 
nimiter ferendae  atque  inimico  sine  satisfactione  condo- 
nandae sunt;  iuxta  ordinem  vero  iustitiae  et  aequitatis 
naturalis  haec  statui  posse  videntur^): 

a.  Non  licet  aggressorem  famae  vel  honoris  occidere 
sive  ad  impediendam  iniuriam  imminentem  sive  ad  re- 
cuperandum honorem  ablatum. 


q Propositio  31.  ab  Innocentio  XI.  damnata:  Regulariter  occidere 
possum  furem  pro  conservatione  unius  aurei. 

2)  S.  Alphonsus  n.  382.  Buccei'oni,  Casus  consc.“  n.  59,  3. 
q Baller  ini- Palmi  eri  II.  n.  890. 

q Cf.  Elhel-Bierhaum,  Theol.  mor,  I.  pr.  4.  n.  67  ss.  Genicot, 
Casus  conscient.  1.  p.  154  s.  Viva,  Theses  damnatae.  In  prop.  30.  ab 
hmocentio  XI.  damnatam  n.  IX. 

Id  enim  prohibet  prima  pars  propositionis  30.  damnatae^)  et  recte 
quidem,  quia  raro  adsunt  condiciones  ad  cruentam  defensionem  requi- 
sitae (ut  grave  damnum  inferatur,  ut  non  adsit  alia  via  reparandi 
damnum).  Quodsi  adsint  condiciones  requisitae,  id  tamen  non  licet 
quia  non  servatur  moderamen  inculpatae  tutelae:  nam  ad  recuperan- 
dum honorem  verbali,  quin  et  reali  iniuria  ablatum  iuxta  moralem 
hominum  aestimationem  non  requiritur  aggressoris  occisio,  sed  sufficit 
iniuriae  retorsio  etiam,  si  opus  sit,  cum  percussione  calumniatoris,  ubi 
per  iudicem  honor  recuperari  non  potest. 

h.  Honorem  reali  aut  verbali  iniuria  ablatum  licet 
statim  pari  iniuria  irrogata  recuperare,  si,  quod  ordinarie 
contingit,  per  iudicem  sine  molestia  recuperari  non  possit. 

Licet  ergo  statim  repercutere  eum,  qui  ignominiose  aliquem  per- 
cussit, non  quidem  vindictae  causa,  sed  ad  vitandam  infamiam  seu  ad 
recuperandum  honorem,  ubi  in  morali  hominum  aestimatione  percussus 
censeatur  honore  privatus,  donec  repercusserit,  econtra  recuperasse 
honorem,  si  repercusserit.  Sicut  ei,  qui  probroso  nomine  aliquem  ap- 
pellavit, simile  nomen  reddere  licet.  Neque  dicatur  hanc  sententiam 
esse  damnatam:  siquidem  solum  damnatur,  quod  possit  occidi  percu- 
tiens,  si  fxigiat.  Practice  tamen  haec  sententia  duplex  periculum  in- 
volvit, ne  repercussio  vindictae  causa  fiat,  et  ne  violetur  moderamen 
inculpatae  tutelae.  Ceterum  si  repercussus  iterum  caedere  velit,  nihil 
impedit,  quominus  repercussio  etiam  stricto  gladio,  si  opus  sit,  impe- 
diatur. 

c.  Non  licet  recuperare  honorem  reali  aut  verbali  in- 
iuria iam  antea  ablatum  occisione  aut  percussione  aufe- 
rentis. 

Id  enim  prohibet  secunda  pars  propositionis  30.  damnatae,  quia 
occisio  non  defensio  sed  vindicta  foret.  Insuper  poena  pro  delicto 
commisso  a iudice  irrogari  debet. 

Nota,  Advertendum  est  lege  positiva  considerari  tamquam  ho- 
micidam poena  mulctandum  eum,  qui  aggressorem  honoris,  pudicitiae 
et  bonorum  fortunae  occidat;  solum  ad  stuprum  impediendum  ex  lege 
civili  mulier  invasorem  occidere  potest. 

335.  De  moderamine  inculpatae  tutelae.  Mode- 
ramen inculpatae  tutelae,  quod  in  sui  defensione  servandum 

Fas  est  viro  honorato  occidere  invasorem,  qui  nititur  calum- 
niam infer7'e,  si  aliter  haec  ignominia  vitari  nequit;  idem  quoque  di- 
cendum, si  quis  impingat  alcipam  vel  fuste  percutiat  et  post  impactam 
alapam  vel  ictum  fustis  fugiat. 

est,  exigit,  ut  nihil  fiat  contra  vitam  aggressoris,  nisi  sit 
necessarium  ad  propriam  vitam  tuendam:  quod  enim  ne- 
cessitas non  excusat,  est  contra  iustitiam.  Tria  igitur 
exigit:  a.  ne  impetatur  vita,  nisi  actu  (moraliter)  instet 
aggressio;  h.  ne  impetatur  vita  aggressoris,  si  alia  via 
(clamando,  fugiendo)  declinari  potest  periculum ; c.  ne 
occidatur  aggressor,  si  ad  defensionem  sufficit  eius  vul- 
neratio. 

a.  Non  tenetur  fugere,  qui  sine  magno  detrimento  (quia  e.  g.  in- 
curreret ignominiam  hominis  timidi  et  ignavi)  fugere  nequit;  mode- 
ramen enim  inculpatae  tutelae  non  exigit,  ut  cum  maximo  detrimento 
proprio  vitetur  periculum  aggressoris.  Ideo  fugere  tenentur,  si  satis 
secure  possunt : a.  homines  plebei,  quia  nullam  honoris  iacturam  pati- 
untur; p.  clorici  et  religiosi,  quia  ipsis,  qui  exemplum  mansuetudinis 
praebere  debent,  fuga  non  est  ignominiosa ; y.  omnes,  etiam  viri  nobiles 
et  militares,  si  aggressor  ebrius  vel  amens  est,  quia  in  hoc  casu  fuga 
nemini  ignominiosa  est. 

h.  Practice  iudicium  de  mediis  ad  sui  defensionem  necessariis 
iudicio  eiu=,  cuius  vita  periclitatur,  committendum  est;  quodsi  quis  in 
subito  periculo,  ubi  deficit  tempus  expendendi  omnia  adiuncta,  arripit 
medium,  quod  non  fuisset  plane  necessarium,  inculpandus  non  est. 


Quaestio  quinta. 

De  occisione  innocentis. 

Articulus  primus. 

De  homicidio. 

330.  Definitio.  Homicidium  late  seu  etymologice  ac- 
ceptum, prout  nempe  ab  eo  praescindit,  utrum  licitum  an 
illicitum  sit,  definitur  violenta  exanimatio  hominis  ah  homine 
facta.  Quodsi  de  homicidio  simpliciter  sermo  est,  intelli- 
gitur  homicidium  illicitum  seu  occisio  innocentis,  qui  nui- 

Ium  crimen  commisit  nec  commissuras  est,  propter  quod 
morte  dignus  sit. 

a.  Hominis:  hoc  nomine  late  accepto  intelligitur  etiam  foetus 
humanus  nondum  in  lucem  editus,  modo  animatus  sit;  ideo  procu- 
rantes abortum  per  se  rei  sunt  homicidii.  Ubi  tamen  homicidium  est 
casus  reservatus,  hoc  nomen  strictius  accipitur,  nempe  pro  occisione 
hominis  iam  nati.  Ah  homine:  etenim  si  brutum  hominem  perimat, 
occisio  non  dicitur  homicidium,  sed  pauperies. 

h.  Quoniam  homicidium  proprie  est  contra  iustitiam,  stricte  lo- 
quendo non  committit  homicidium,  qui  non  liberat  a morte,  quem 
liberare  posset  et  ex  caritate  deberet;  qui  vero  a morte  non  liberat, 
quem  liberare  posset  et  ex  iustitia  deberet,  ut  si  medicus  infirmo,  cuius 
curam  suscepit,  non  succurrit,  homicidium  committit. 

337.  Divisio,  a.  Distinguitur  homicidium  voluntarium 
et  involuntarium:  illud  intenditur,  hoc  ex  aliqua  actione 
vel  omissione  praeter  omnem  intentionem  consequitur. 

h.  Homicidium  (voluntarium)  aliud  est  directum  et 
aliud  indirectum,  prout  in  se  vel  solum  in  causa  intenditur, 
ex  qua  saltem  probabiliter  secuturum  praevidetur. 

Homicidium  casuale  duplici  sensu  accipitur:  strictius,  si  est 
prorsus  involuntarium,  et  latius,  si  est  indirecte  seu  in  causa  volun- 
tarium. Illud  dicitur  mere  casuale,  hoc  casuale  mixtum.  Homicidium 
igitur  casuale  quandoque  etiam  in  culpam  imputari  potest,  sicut  omne 
indirecte  voluntarium  sub  certis  condicionibus  in  culpam  impuiatur^- 

Qui  sine  iusta  causa  ponit  actionem,  etsi  illicitam,  ex  qua  raro 
sequitur  mors  alterius,  non  est  reus  homicidii,  modo  debitam  diligen- 
tiam adhibuerit,  ut  si  quis,  etsi  clericus,  operam  dans  venationi  et 
debitam  adhibens  diligentiam  hominem  occidit:  est  enim  homicidium 
mere  casuale;  qui  autem  sine  iusta  causa  ponit  actionem  ex  qua  fre- 
quenter sequitur  mors  alterius,  reus  est  homicidii,  etsi  debitam  dili- 
gentiam adhibeat,  ut  si  mater  suffocat  infantem  in  lecto,  vel  si  quis 
tegulas  sine  debitis  cautionibus  ex  tecto  in  viam  publicam  proiicit: 
est  enim  homicidium  voluntarium  in  causa.  Ideo  prior  actio  non  est 
propter  periculum  homicidii  prohibita,  posterior  autem  propter  ipsum 
hoc  periculum  prohibita  est. 

c.  Homicidium  simplex,  quod  praeter  homicidium  nul- 
lam aliam  speciem  peccati  ex  circumstantiis  continet,  et 
qualificatum,  quod  aliam  insuper  peccati  speciem  ex  cir- 
cumstantiis continet.  Huiusmodi  sunt:  a.  sacrilegium  ra- 


q Cf.  De  principiis^  n.  82  s. 

tione  personae  occisae  aut  ratione  loci,  in  quo  fit  occisio; 
p.  parricidium,  quod  est  occisio  patris  vel  matris,  item 
occisio  ascendentis  vel  descendentis,  fratricidium  seu  occi- 
sio fratris  vel  sororis,  uxoricidium  item  et  viri  occisio; 
y.  regicidium  seu  occisio  principis ; b.  latrocinium,  quod 
est  occisio  ex  praedandi  voluntate  patrata. 

a.  Ad  quaestionem,  num  specie  differat  parricidium,  uxoricidium 
et  fratricidium,  item  num  differant  parricidium  in  primo  gradu  et  in 
aliis  gradibus,  cohaerenter  ad  doctrinam  expositam  de  incestu  dici 
debet:  probabile  est  iniurias  illatas  parentibus  vel  uxori  vel  fratribus 
et  iniurias  illatas  in  primo  et  in  aliis  gradibus  specie  morali  invicem 
non  differre,  quia  omnes  adversantur  moraliter  eodem  modo  eidem 
virtuti  pietatis.  Ergo  sufficit,  si  poenitens  in  confessione  dicat,  se 
occidisse  aliquem  sibi  arcte  coniunctum,  quin  declaret,  num  fuerit 
pater  vel  filius  vel  frater  vel  uxor  etc').  Nova  peccati  species,  quae 
continetur  in  regicidio  seu  in  crimine  laesae  maiestatis,  ut  si  quis 
occideret  papam,  vel  regem  vel  principem,  est  laesio  observantiae,  quae 
illis  personis  speciali  modo  debetur.  Latrocinio  accedit  nova  peccati 
species  ex  fine,  scilicet  ex  voluntate  praedandi,  sicut  nova  peccati  malitia 
homicidio  illius  accedit,  qui  alium  interficit  ex  voluntate  fornicandi. 

h.  Quod  de  occisione  dicitur,  id  servata  proportione  etiam  de 
mutilatione,  vulneratione,  verheratione  seu  violenta  i^ercassione  valet, 
quae  peccata  inducere  possunt  malitiam  specie  distinctam,  si  insuper 
religioni  vel  pietati  opponuntur.  Praeterea  haec  eadem  peccata  levia 
esse  possunt  ex  parvitate  materiae  excepta  mutilatione,  in  qua  par- 
vitas materiae  vix  admittenda  est,  si  pro  amputatione  membri  accipi- 
tur. Sic  puerorum  rixae  ob  parvitatem  materiae  plerumque  levia  pec- 
cata sunt. 


338.  Principia  generalia.  1.  Nunquam  licitum  est 
directe  occidere  innocentem,  ne  publica  quidem  auctori- 
tate: nam  actio  haec  est  in  se  mala.  Et  sane  nemo  a 
Deo  potestatem  habet  occidendi  innocentem,  ne  publica 
quidem  auctoritas.  Insuper  caritas  proximo  debita  et  tum 
ipsius  occisi  tum  suorum  et  societatis  iura  irreparabiliter 
laeduntur.  Quapropter  lege  divina  expresse  prohibetur; 
insontem  et  iustum  non  occides-). 


*)  Ballerini-Palmieri  II.  n.  850.  ss. 
2)  Ex.  23,  7. 

«.  Homicidium  sacra  scriptura  ut  scelus  nefanchmi  depingit, 
tum  quia  homicida  impie  invadit  ius  Dei  supremum,  qui  est  vitae  et 
mortis  unicus  Dominus 0,  tum  quia  perimit  hominem  ad  imaginem  Dei 
conditum-).  Ideo  sicut  in  veteri  testamento  ita  etiam  a plerisque  co- 
dicibus poenalibus  modernis  durissima  poena  capitis  mulctatur  homi- 
cidium. 

h.  Ideo  non  licet  occidere  lethaliter  vulneratos  vel  alios  quoscun- 
que moribundos,  ne  diutius  patiantur;  nec  furiosos,  ne  aliis  noceant, 
modo  aliter  a caede  cohiberi  possint;  nec  in  extremis  positam, 

ut  infans  eius  baptizari  possit;  nec  licet  in  naufragio  quemquam  in 
mare  proiicere,  ut  ceteri  salventur:  non  enim  sunt  facienda  mala,  ut 
eveniat  bonum. 

c.  Non  licet  occidere  obsides,  etiamsi  hostes,  qui  illos  miserunt, 
fidem  datam  non  servassent  et  obsides  ad  se  missos  ipsi  iniuste  inter- 
fecissent, nec  licet  occidere  aliquos  filios  obsides,  ut  parentes  ad  libe- 
randos reliquos  filios  facilius  se  dedant:  sunt  enim  innocentes. 

d.  Non  licet  occidere  innocentem  ad  satisfaciendum  tyranno  eius 
mortem  postulanti,  etsi  subversionem  urbis  minitet.  Attamen  posset 
innocens  tradi  tyranno  ad  salvandam  patriam* *),  licet  eius  mors  certo 
praevideatur;  et  si  ipse  nollet,  posset  cogi,  ut  tyranno  se  traderet, 
quia  pro  bono  publico  tenetur  vitam  suam  periculo  exponere^). 

2.  Ex  causa  proportionale  gravi  licitum  est  indirecte 
innocentem  occidere  i.  e.  licet  aliquid  in  se  indifferens  fa- 
cere vel  omittere,  unde  praeter  intentionem  sequitur  mors 
innocentis,  quia  mors  innocentis  ex  principiis  de  volun- 
tario in  causa  in  hoc  casu  agenti  imputari  nequit. 

a.  Ideo  in  iusto  bello  licitum  est  tormenta  dirigere  in  urbem 
obsessam;  etsi  multi  innocentes  perituri  praevideantur. 

b.  Si  quis  hoste  persequente  non  potest  liberari  a morte  nisi 
conculcando  puerum  casu  in  arcta  via  sedentem,  licet  fugere  et  pue- 
rum, si  opus  sit,  conculcare:  indirecte  enim  occiditur,  quia  ex  eadem 
actione  ulerque  effectus  aeque  immediatq  procedit,  bonus  seu  fuga  ab 
inimico  et  malus  seu  mors  infantis. 

c.  Licet  aqua  gelida,  si  alia  haberi  non  posset,  parvulum  mox 
moriturum  baptizare,  etiamsi  ex  hoc  mors  infantis  acceleranda  time- 
atur*). 


q Deut.  32,  39. 

2)  Gen.  9,  6. 

•q  1.  Machab.  13,  16.  ss. 

Cf.  Lugo,  De  iustitia  disp.  10.  n.  113. 

*)  S.  Alphonsns  1.  6.  n.  106. 

339.  De  punctione  cordis  (Herzstich).  Accidit,  ut 
medici  in  cadavere,  antequam  sepulcro  inferatur,  punc- 
tionem cordis  perficiant  vel  arteriam  aperiant,  sive  quia 
ipse  defunctus  testamento  id  postulavit,  sive  quia  super- 
stites coniuncti  id  exigunt. 

a.  Punctio  cordis  vel  arteriae,  quae  sive  testamento 
sive  a consanguineis  defuncti  ea  intentione  exigitur,  ne 
vivus  defodiatur,  qui  solum  apparenter  defunctus  sit,  certe 
ob  hanc  ipsam  intentionem  illicita  est,  etsi  reipsa  defunctus 
sit,  quia  non  licet  cuiuspiam  occisionem  directe  intendere, 
etsi  id  fiat  ad  optimum  finem.  Quodsi  exigatur  perficienda, 
quando  iam  adsunt  certa  mortis  signa  ad  animum  ex  metu 
mortis  apparentis  conturbatum  tranquillum  reddendum,  illi- 
cita non  est. 

h.  Medico  vel  chirurgo  certe  non  licet  cor  aut  venam 
secare,  nisi  ex  indubiis  signis  certam  persuasionem  habeat 
mortis  iam  secutae.  Quodsi  ex  signis  mortis  indubiis  hanc 
certam  persuasionem  sibi  comparavit , ei  licet  cor  aut 
venam  pungere  ad  liberandos  a metu  et  anxietate  eos, 
qui  punctionem  petunt.  Si  enim  licet  hominem  tumulo 
recondere,  licet  etiam  eius  cor  ictu  vulnerare,  cum  utraque 
actio  ex  se  apta  sit,  quae  homini  reipsa  apparenter  tantum 
defuncto  inferat  mortem. 

340.  De  craniotomia^).  1.  Craniotomia,  quae  etiam 
perforatio  vel  cephalotripsia  dicitur,  est  operatio  chirur- 
gica, qua  infans  in  utero  matris  conciditur  et  concisus  per 
paries  extrahitur.  Medici  nunc  hac  operatione  utuntur, 
quando  infans  maturus  ob  arctitudinem  matris  alio  modo 
in  lucem  edi  non  potest,  ideoque  hac  operatione  omissa 
mater  cum  prole  peritura  sit. 

Cf.  A.  Eschbach,  Disputationes  physiologico-theologicae^  (Ro- 
mae. Desclee,  1901)  disp.  4.  I.  Pennacchi,  De  abortu  et  embryotomia 
(Romae.  Typogr.  s.  c.  de  prop.  fide.  1884).  Bergervoort,  Directer 
Abortus  und  Kraniotomie  (Miinchen.  Abi  1896).  Capellmannj  De  oc- 
cisione foetus  (Aquisgrani.  Barth.  1875).  Fr.  Sippel,  Uber  die  Berech- 
tigung  der  Vernichtung  des  kindlichen  Lebens  zur  Rettung  der  Mutter 
(Ttibing.  Pietzcker.  1902). 

2.  Illicita  est  craniotomia,  i.  e.  non  licet  occidere  in- 
fantem in  utero  matris,  etsi  nullum  aliud  suppetat  medium 
servandi  matrem,  adeo  ut  operatione  omissa  mater  et  in- 
fans perituri  sint:  est  enim  directa  occisio  innocentis,  cum 
mors  infantis  intendatur  tamquam  medium  ad  servandam 
matrem.  Ideo  s.  Officium  respondit:  „tuto  (sine  periculo 
erroris)  doceri  non  posse  licitam  esse  operationem  chirur- 
gicam, quam  craniotomiam  appeliant“i). 

a.  Quibusdam  theologis'-^)  craniotomia  non  videbatur  illicita,  si 
aliud  medium  servandi  matrem  non  suppetat,  infans  autem  in  utero 
matris  baptizatus  est.  Hac  ratione  perit  quidem  infans,  sed  salvatur 
mater ; non  adhibita  autem  craniotomia  pereunt  mater  simul  et  proles, 
aeternae  autem  saluti  infantis  aeque  in  utroque  casu  consulitur.  Suam 
sententiam  quadruplici  ratione  potissimum  confirmant:  a.  Hac  opera- 
tione acceleratur  mors  infantis  alias  certo  morituri,  idque  ad  servan- 
dam matrem  alias  pariter  certo  morituram;  atqui  tam  exigua  abbre- 
viatio  vitae  ad  tantum  finem  obtinendum  pro  nihilo  reputanda  est. 
|3.  Licitum  est  occidere  iniustum  aggressorem,  qui  alteri  est  causa 
mortis;  atqui  infans  est  innocens  quidem,  sed  obiective  iniustus  ag- 
gressor, quia  matri  est  causa  mortis,  y.  Si  duo  iura  invicem  pugnant, 
ius  validius  praevalere  debet;  atqui  in  hac  pugna  iurium  inter  matrem 
et  foetum  ius  matris  validius  est.  b.  Qui  habet  ius  ad  vitam,  illud, 
si  velit,  alteri  cedere  potest;  atque  foetus  ius  suum  matri  cedere  cen- 
sendus est.  — Verum  licet  s.  Officii  responsis  doctrina  opposita  non 
declaretur  simpliciter  falsa,  tamen  ea  uti  amplius  non  licet  nec  theo- 
retice  nec  praclice.  Ratio  decisionis  haec  esse  videtur,  a.  Non  potest  affir- 
mari per  craniotomiam  exerceri  actionem,  ex  qiia  aeque  immediate  duplex 
procedit  effectus,  alter  bonus,  alter  malus;  sed  ipsa  potius  est  actio, 
quae  directe  occidit  prolem  ad  servandam  matrem;  directa  autem  oc- 
cisio innocentis  semper  est  illicita,  etsi  solum  sit  acceleratio  mortis 
certo  secuturae.  P.  Infans  non  potest  considerari  ut  aggressor  obiective 
iniustus:  ipse  enim  non  ponit  actionem  obiective  iniustam,  cum  utens 
iure  suo  atque  ex  naturali  rerum  cursu  matri  sit  causa  mortis,  ideoque 
potius  comparandus  sit  homini  peste  infecto  aliosque  inficienti,  quam 
iniusto  aggressori,  y.  Quodsi  foetus  considerari  non  potest  ut  iniustus 
aggressor,  neque  in  conflictu  iurium  inter  matrem  et  foetum  ius  matris 
validius  dici  potest.  Concedendum  est  duo  iura  in  hoc  casu  collidere 
nempe  ius  matris  et  prolis  ad  vitam  servandam;  sed  negandum  est, 

Q S.  Officium  28.  maii  1884,  quam  resolutionem  idem  s.  Officium 
19.  aug.  1889  extendit  ad  quamcunque  chirurgicam  operationem  directe 
occisivam  foetus  vel  matris  gestantis. 

Ballerini,  Avanzini,  Apicella,  Viscosi,  Pennacchi,  Constantini. 

ius  matris  praevalere.  Si  quidem  nullius  unquam  ius  ad  bonum  quod- 
cunque (etiam  publicum)  ita  praevalere  potest,  ut  occisio  innocentis 
licita  evadat  ad  bonum  illud  obtinendum.  Dignitas  enim  personae  hu- 
manae, quae  finem  unicum  habet  Deum,  impedit,  quominus  ipsa  tam- 
quam medium  adhibeatur,  ad  aliud  bonum  obtinendum,  h.  Ius  in  vitam 
suam  nemo  alteri  ita  cedere  potest,  ut  unquam  directam  sui  occisionem 
licite  permittere  queat. 

b.  In  illis  adiunctis,  in  quibus  infans  ob  arctitudinem  matris  na- 
turali via  in  lucem  edi  non  potest,  exstant  operationes  chirurgicae, 
quibus  infans  vivus  extrahi  possit,  sectio  caesarea  et  symphysiotomia. 
Verum  eliamsi  harum  operationum  nulla  peragi  possit,  tamen  non  licet 
infantis  caput  confringere  ad  servandam  matrem,  sed  naturali  rerum 
cursui  ambo  permittendi  sunt,  etsi  mors  inde  sequatur:  auctorem  enim 
naturae  non  offendit  mors,  quae  vi  legum  naturae  consequitur,  eum 
vero  offendit  innocentis  directa  occisio.  Cum  tamen  demonstratio,  qua 
ex  principiis  naturalibus  craniotomia  ostenditur  illicita,  non  sit  adeo 
plana  atque  evidens,  facile  fieri  potest,  ut  medici  bona  fide  eam  exer- 
ceant. Ideo  caveat  confessarius,  nisi  expresse  de  hac  re  interrogetur, 
ne  eorum  bonam  fidem  perturbet. 

341.  De  foetibus  ectopicis,  a.  Foetus  ectopici  ii  dicuntur, 
qui  extra  naturalem  suum  locum  reperiuntur,  et  cum  naturalis 
eorum  locus  sit  uterus  maternus,  etiam  foetus  extra-uterini  vo- 
cantur. Primis  praegnantiae  mensibus  valde  difficile  est  foetum 
extra-uterinum  a tumore  discernere. 

h.  Si  dubium  est,  utrum  id,  quod  mater  gerit,  foetus  sit  an 
tumor,  neque  in  mora  sit  periculum,  exspectari  debet,  donec  foetus 
sit  maturus;  nullatenus  autem  licet  putativum  tumorem  amne 
electrico  vel  alio  medio  destruere,  quia  hoc  modo  directe  destrue- 
retur foetus,  si  quis  adesset.  Quodsi  in  mora  sit  periculum,  ne 
mater  pereat,  ex  mente  quidem  P.  Genicot  licet  id,  ex  quo  vitae 
periculum  oritur,  tamquam  tumorem  exstirpare:  nam  ius  certum 
matris  in  vitam  suam  praevalet  iuri  incerto  foetus,  de  cuius  ex- 
sistentia dubitatur^). 

c.  Si  certum  est  adesse  foetum  extra-uterinum,  non  licet 
eum  exstirpare,  quia  directe  occideretur  innocens;  nec  foetus  ex- 
tra-uterinus  magis  considerari  potest  tamquam  aggressor  vitae 
maternae  quam  foetus  uterinus,  qui  in  lucem  edi  nequit.  Licet 
autem  ipsum  uterum  gravidum  morbo  aifectum  excidere,  si  hac 
operatione  omissa  mors  matris  certo  sequeretur,  quamvis  etiam  mors 


h Casus  consc.  I.  p.  159  s. 

foetus  certo  sequatur.  Etenim  hoc  modo  mors  foetus  indirecte 
tantum  sequitur,  cum  actio  operativa  directe  et  immediate  non 
afficiat  foetum,  sed  uterum,  in  quo  foetus  includitur^). 


Articulus  secundus. 

De  procuratione  abortus. 

342.  Declarationes.  Abortus  est  eiectio  foetus  imma- 
turi ex  utero  matris.  Duplex  distinguitur  abortus,  flatu- 
ralis seu  casualis,  qui  per  causas  naturales  accidit,  et  arti- 
ficialis seu  voluntarius,  qui  de  industria  adducitur. 

a.  Fructum  maternum  physiologi  ante  quintum  a conceptione 
mensem  embryonem,  postea  foetum  nuncupant.  Maturus  (ab  aliis  prae- 
maturus, ab  aliis  vitalis)  dicitur  foetus,  quando  vivere  potest,  etiamsi 
in  lucem  prodeat  ante  nonum  gestationis  mensem;  foetus  enim  extra 
utei-um  maternum  certo  vivere  potest,  si  post  septimum  gestationis 
mensem  in  lucem  edatur;  ante  illud  tempus  foetus  est  immaturus,  et, 
ubi  in  lucem  prodit,  fere  semper  moriturus. 

b.  Putabant  veteres  foetum  masculinum  40  diebus,  foetum  vero 
femininum  80  diebus  post  conceptionem  demum  anima  rationali  infor- 
mari; ideo  distinguebant  inter  foetum  animatum  et  manimatum.  Pu- 
tabant enim  animam  non  antea  in  corpus  infundi  quam  ipsum  forma- 
tum sit;  atqui  ab  Aristotele  didicerant  masculos  foetus  40,  femininos 
autem  80  circiter  post  conceptionem  diebus  formatum  corpus  habere. 
Hanc  suam  opinionem  insuper  confirmari  putabant  per  s.  scripturam, 
quae  pro  diversitate  sexus  ex  hac  ratione  diversum  tempus  purifica- 
tionis mulieribus  praescriberet^).  Verum  hodie  recepta  doctrina  est, 
quamvis  certo  argumento  non  demonstretur,  foetum  humanum  in  ipsa 
conceptione  ab  animo  rationali  informari  et  vivificari;  quando  scilicet 
semen  virile  cum  ovo  feminili  unitur,  quae  unio  aliquot  horis,  quan- 
doque etiam  aliquot  diebus  post  coniugalem  copulam  contingit.  Quare 
distinctio  inter  foetum  animatum  et  inanimatum  in  theologia  non  am- 
plius attenditur  excepto  unico  casu,  quo  ius  canonicum  illam  distinc- 
tionem retinet,  ubi  nempe  agitur  de  irregularitate  incurrenda  a pro- 
curantibus abortum. 

c.  Aliud  est  abortus,  aliud  est  partus  acceleratio:  partus  enim 
acceleratio  dicitur  eiectio  foetus  iam  maturi,  abortus  autem  eiectio 
foetus  immaturi ; quare  abortus  locum  habet  ante,  partus  acceleratio 
post  septimum  praegnantiae  mensem. 


q S.  Off  cium  4.  maii  1898;  5.  mart.  1902. 
2)  Gf.  Lev.  12,  2-5. 

d.  Procuratio  abortus  altera  est  directa,  altera  indirecta:  directa 
dicitur,  si  media  adhibentur  eo  fme,  ut  foetus  expellatur;  indirecta 
dicitur,  si  media  adhibentur  in  alium  finem  e.  g.  ad  sanitatem  matris 
procurandam,  ex  quibus  tamen  praeter  intentionem  etiam  abortus  se- 
cuturus praevidetur. 

348.  Principia  de  procuratione  aiiortus.  1.  Ex 

gravi  causa  licitum  est  partum  praematurum  seu  accelera- 
tionem partus  procurare.  Licitum  est,  quia  ex  hac  opera- 
tione non  sequitur  mors  infantis,  sed  ipse  solum  in  alium 
statum  collocatur,  in  quo  per  se  vivere  potest;  cum  sup- 
ponatur vitalis.  Requiritur  autem  gravis  causa,  quia  non 
solum  vita  infantis  periculo  exponitur,  sed  infans  prae- 
mature eductus  ordinarie  etiam  debilis  manet;  at  non  licet 
hoc  periculum  inducere  nisi  ad  maius  periculum  vel  matris 
vel  infantis  propulsandum. 

2.  Ex  causa  proportionate  gravi  licitum  est  abortum 
indirecte  procurare:  nam  ex  causa  proportionate  gravi  licet 
actionem  ponere  indifferentem,  ex  qua  duplex  sequitur 
effectus,  alter  bonus,  qui  intenditur,  alter  malus,  qui  ex 
gravi  causa  permittitur. 

Licet  ergo  matri  in  morbo  lethali,  qui  alio  modo  curari  non  potest, 
praebere  remedium,  quod  directe  et  immediate  tendit  in  morbi  cura- 
tioneiU;  etsi  inde  simul  sequatur  abortus,  quia  mater  non  tenetur  pro- 
spicere vitae  corporali  prolis  cum  propria  vitae  iactura.  Idem  vero  non 
licet,  si  morbus  non  est  lethalis.  Quin  etiam  in  morbo  lethali  non  licet 
praebere  matri  tale  remedium,  si  adhibito  remedio  proles  non  solum 
vita  temporali  sed  etiam  aeterna  privatur,  econtra  non  adhibito  remedio 
certa  quidem  est  mors  matris,  sed  ex  alia  parte  certa  est  etiam  salus 
prolis,  quae  matri  supervictura  baptizari  potest : tenetur  enim  mater 
vitam  aeternam  prolis  praeferre  vitae  suae  temporali.  Ordinarie  tamen 
proles  ante  matrem  decedit,  adeo  ut  baptizari  non  possit,  etsi  mater 
perire  sinatur. 

3.  Non  licet  directe  procurare  abortum,  etiamsi  foetus 
supponatur  adhuc  inanimatus.  Si  foetus  animatus  est, 
hoc  idem  est  ac  vitam  ei  adimere : cum  enim  foetus 
solum  in  utero  matris  vivere  possit,  eum  extra  uterum 
collocare  idem  est  ac  positiva  actione  ei  vitam  auferre. 
Quodsi  foetus  inanimatus,  sed  tamen  vivus  est,  non  com- 
mittitur quidem  proprie  dictum  homicidium,  sed  tamen 

peccatum  mortale,  eo  quod  contra  finem  naturae  destruitur 
inchoata  generatio^). 

a.  Ergo  puellae  gravidae  non  licet  procurare  abortum,  ne  famam 
amittat  neve  aliud  grave  malum  patiatur:  prolem  enim  occideret  ad 
bonum  aliquod  obtinendum  vel  ad  malum  vitandum,  seu  directe  pro- 
curaret abortum:  abortus  enim  directe  procuratur,  sive  intendatur  ut 
finis  sive  ut  medium  ad  alium  finem  obtinendum. 

h.  Graviter  peccant,  saltem  prava  intentione,  mulieres,  quae  ti- 
mentes se  esse  gravidas  variis  mediis  abortum  inducere  conantur  e.  g. 
pedes  in  aqua  frigida  lavando,  potiones  foetui  nocivas  sumendo,  ven- 
trem comprimendo,  actiones  valde  defatigantes  exercendo  etc.^) 

4.  Etiam  in  hoc  casu  illicitum  est  procurare  abortum, 
quando  mater  in  certo  vitae  periculo  versatur  nec  aliud 
medium  exsistit  salvandae  matris  quam  procuratio  abortus: 
etenim  procuratio  abortus  etiam  in  hoc  casu  est  directa 
occisio  infantis,  quae  semper  illicita  manet,  etsi  per  eam 
magnum  bonum  obtineatur. 

a.  In  duplici  casu  medici  abortum  directe  procurare  solent 
ad  vitam  matris  servandam:  a.  quando  praevident  matrem  aegrotam 
ob  ipsam  praegnantiam  certo  morituram,  nisi  expellatur  foetus; 
p.  quando  advertunt  matrem  propter  arctitudinem  infantem  ma- 
turum edere  non  posse  ipsamque  ab  operatione  chirurgica  e.  g. 
a sectione  caesarea  abhorrere.  Directe  in  his  casibus  procurant 
abortum,  quia  medium,  quod  adhibere  solent,  scilicet  punctio 
membranae  (Eihautstich)  et  effusio  liquoris  amnii,  aequivalet 
directae  procurationi  abortus  et  ideo  directae  occisioni.  Directe 
etiam  procuratur  abortus,  si  gravida  mater  utitur  medio,  quo  re- 
laxatis uteri  fibris  foetus  emissio  contingit. 

h.  Erant  theologi,  qui  opinabantur  licite  abortum  positive 
induci  posse,  ubi  foetus  matri  lethalem  morbum  atque  ipsam  mortem 
affert:  putabant  enim  talem  abortum  non  esse  directam,  sed  in- 
directam foetus  occisionem,  quae  ad  salvandam  matrem  permitti 
possit.  Scilicet  mater,  quae  sive  per  se  sive  per  alium  abortum 
inducit,  solum  cessat  infantem  in  utero  conservare  et  sic  permittit 

Ideo  damnata  est  ab  Innocentio  XI.  haec  propositio  (34):  Licet, 
procurare  abortum  ante  animationem  foetus,  ne  puella  deprehensa  gravida 
occidatur  aut  infametur. 

2)  Poenae  in  procurantes  abortum  latae  sunt:  a.  excommunicatio 
papalis  episcopis  reservata,  sive  foetus  praesumitur  animatus  sive  non ; 
h.  irregularitas,  si  tamen  foetus  est  animatus,  ergo  practice,  si  octo- 
ginta post  conceptionem  diebus  abortus  contingit. 

Noldin,  De  praeceptis» 

ut  pereat;  atqui  mater  uon  tenetur  prolem  cum  propriae  vitae 
iactura  conservare. 

Verum  haec  sententia  per  responsum  s.  Officii  reprobatur. 
Ad  propositum  enim  casum : Titius  medicus,  cum  ad  praegnantem 
graviter  decumbentem  vocabatur,  passim  animadvertebat  lethalis 
morbi  causam  aliam  non  subesse  praeter  ipsam  praegnationem, 
hoc  est  foetus  in  utero  praesentiam  ...  Ut  matrem  a certa  et 
imminenti  morte  salvaret . . . viam  procurandi  abortum  ipse  inibat, 
adhibitis  tamen  mediis  et  operationibus  per  se  atque  immediate 
non  quidem  ad  id  tendentibus,  ut  in  materno  sinu  foetum  occideret, 
sed  solummodo  ut  vivus,  si  fieri  posset,  ad  lucem  ederetur,  quam- 
vis proxime  moriturus,  utpote  qui  immaturus  omnino  adhuc  esset  — 
ad  hunc  igitur  casum  s.  Officium  respondit,  enuntiatas  operationes 
in  dictis  circumstantiis  instaurari  tuto  non  posse^).  Huius  decisionis 
ratio  haec  esse  videtur,  quod  abortus  inductio  consistit  in  actione 
positiva,  qua  directe  eiicitur  eoque  ipso  occiditur  foetus,  ex  qua 
occisiva  eiectione  demum  tamquam  effectus  sequitur  matris  salus^). 

c.  Si  tanta  esset  matris  arctitudo,  ut  foetum  post  septimum 
mensem  edere  amplius  non  posset,  nec  ullam  operationem  pati 
vellet,  admitti  posset  partus  acceleratus  inter  sextum  et  septimum 
mensem  completum,  modo  aliqua  saltem  tenuis  spes  affulgeret 
fore,  ut  infans  vivere  posset.  Hac  namque  ratione  saluti  prolis 
meliore  et  certiore,  quo  fieri  posset,  modo  consulitur®).  At  sine 
spe  salvandi  infantem  ne  ectopicos  seu  extra-uterinos  quidem 
foetus  e sinu  matris  extrahere  licet*). 

344,  De  operatione  caesarea.  1.  Ut  status  quaestionis  deter- 
minetur: a.  Notandum  est  hic  non  agi  de  sectione  matris  defunctae. 
Alias  enim  docuimus  operationem  caesaream  matre  iam  defuncta 
fieri  posse  et  debere,  ut  infans,  qui  supponitur  vivus,  extrahatur 
et  baptizetur®).  Quaestio  hic  est  de  matre  viva,  quae  prolem 
pariter  vivam  in  utero  gestat,  quam  propter  arctitudinem  natu- 
rali via  edere  non  potest.  Cum  craniotomia,  quae  a medicis  in 
his  adiunctis  adhiberi  solet,  illicita  sit,  ad  salvandam  matrem 
non  restat  nisi  duplex  remedium.  Vel  enim  sectione  caesarea 
aut  symphysiotomia  infans  extrahendus  est^  vel  exspectandum  est. 


1)  S.  Officium  25.  iul.  1895. 

2)  Gf.  Bucceroni,  Commentarii  theol.  morales^  (Romae.  Cuggiani 
1890)  De  procuratione  abortus  p.  47  ss. 

S.  Officium  4.  maii  1898. 

*)  S.  Officium  5.  mart.  1902. 

®)  Cf.  De  sacramentis  n.  70. 

donec  proles  in  utero  moriatur,  ut  deinde  in  partes  divisa  per 
viam  consuetam  extrahi  possit,  si  mater  adhuc  vivat. 

h.  Notandum  est  foetum  maturum  in  sinu  matris  exsistentem 
baptizari  quidem  posse,  baptismum  autem  non  esse  prorsus  certi 
valoris.  Insuper  ut  operatio  caesarea  vel  similis  spem  praebeat 
felicis  eventus,  requiritur,  ut  mater  sit  robusta,  medicus  valde 
peritus  et  ut  necessariae  praecautiones  per  media  antiseptica 
adhiberi  possint:  deficiente  enim  medico  perito  et  convenienti 
praeparatione  vel  matre  valde  debilitata,  operatio  directae  matris 
occisioni  fere  aequivalet. 

2.  De  obligatione  subeundi  operationem  caesaream  dicendum  est 
vix  unquam  exsistere  certam  obligationem  subeundi  caesaream 
vel  similem  operationem.  Et  sane: 

a.  Si  adest  quidem  spes  salvandi  matrem,  nulla  vero  exsistit 
spes  extrahendi  puerum  vivum,  mater  non  potest  obligari  ad  pa- 
tiendam operationem,  quia  nemo  tenetur  servare  propriam  vitam 
mediis  extraordinariis.  Negat  quidem  Capelhnann  hanc  operationem 
adhibito  chloroformio  esse  dicendam  medium  extraordinarium ; 
at  non  potest  negari  matres  affici  maximo  horrore  operationis 
Caesareae;  remedium  autem,  a quo  omnes  maxime  abhorrent,  est, 
dicendum  extraordinarium,  etsi  a doloribus  praescindatur'). 

b.  Si  adest  spes  salvandi  matrem  et  vivum  extrahendi  puerum 
qui  in  sinu  matris  baptizari  potuit,  mater  non  tenetur  subire  in- 
cisionem, etsi  baptismus  pueri  sit  dubius:  etenim  ut  quis  cum 
propriae  vitae  periculo  teneatur  subvenire  proximo  exsistenti  in 
extrema  necessitate  spirituali,  requiritur,  ut  spes  salvandi  proxi- 
mum sit  certa  et  ut  extrema  necessitas  pariter  sit  certa;  atqui 
neutrum  hic  locum  habet. 

c.  Si  adest  spes  salvandi  matrem  et  extrahendi  vivum  puerum, 
qui  in  sinu  matris  baptizari  non  potuit,  sunt,  qui  obligent  matrem 
ad  patiendam  incisionem,  ut  puer  ab  aeterna  damnatione  salvetur; 
verum  certa  obligatio  statui  vix  potest,  quia  vix  unquam  adest 
spes  certa  felicis  eventus  atque  ideo  salvandi  puerum  a morte 
aeterna;  quare  practice  operatio  quidem  suaderi  poterit,  ab  ur- 
genda autem  obligatione  ut  confessarius  abstineat,  prudentia 
suadebit. 

d.  Immo  non  desunt  auctores,  qui  obligationem  matris  sub- 
eundi vitae  periculum,  ut  proles  baptizari  possit,  simpliciter  ne- 
gant, a.  quia  sors  infantium  absque  baptismo  decedentium  nequit 
dici  infelix;  (3.  quia  solum  probabile  est,  prolem  postea  iam  ad- 
ultam adepturam  esse  vitam  aeternam. 


‘)  CapcUmann,  Medicina  past.®  (Aquisgrani.  Barth.  1893)  n.  24  ss. 

345.  De  rerberatione.  Ius  in  bona  corporis,  quae  tuetur 
quintum  praeceptum,  verberatione  seu  percussione  laedi  potest. 

1.  Potestas  verberandi  competit:  a.  Auctoritati  publicae,  quae, 
cum  potestate  coercitiva  polleat,  malefactores  verberibus  punire 
potest,  b.  Parentibus,  qui  filios*  immaturos  punire  possunt,  non 
solum  ad  eos  emendandos  et  in  posterum  a malo  retrahendos,  sed 
etiam  ad  eos  pro  delictis  puniendos. 

2.  Ius  verberandi  non  habet:  a.  Dominus  erga  famulos  mer- 
cede  conductos,  nec  b.  maritus  erga  uxorem,  qui  etsi  sit  caput 
familiae,  potestatem  tamen  coerciti vam  in  uxorem  per  se  non 
habet,  quippe  quae  non  sit  mancipium,  sed  socia  mariti  et  mater- 
familias. 

Nemini  licet  quemquam  verberare,  nisi  aut  suae  potestati  sit 
subiectus,  aut  adsit  consensus  eius,  qui  potestatem  habet,  nempe  patris 
in  filium  vel  domini  in  servum;  verberatio  enim  est  punitio;  punitio 
autem  supponit  potestatem  gubernativam.  Ideo  possunt  quidem  per 
se  magistri  punire  discipulos,  quia  locum  parentum  tenent;  at  frater 
natu  maior  non  potest  punire  fratres  natu  minores,  nisi  aut  a patre  id 
ipsi  mandatum  sit,  aut  loco  patris  ipse  familiam  regat^). 

346.  De  vexatione  animalium.  1.  Ad  solvendam  quaestionem, 
num  et  quale  peccatum  sit  vexatio  animalium,  tria  principia  ex 
philosophia  morali  in  memoriam  revocanda  sunt:  a.  Animalia, 
cum  ratione  et  proinde  etiam  personalitate  careant,  non  sunt  sub- 
iecta  iuris;  homo  igitur  nulla  obligatione  nec  iustitiae  nec  cari- 
tatis erga  animalia  tenetur,  b.  HomO  est  dominus  animalium  sicut 
aliarum  rerum  ratione  carentium,  ita  ut  ipsi  inservire  debeant 
tamquam  media  ad  obtinendos  fines  quoscunque  licitos  atque 
honestos^),  c.  Attamen  ius  utendi  animalibus  non  est  absolutum 
atque  illimitatum:  non  enim  pro  arbitrio,  sed  solum  secundum  prae- 
scripta rationis  homo  eis  licite  uti  potest.  Finis  ergo,  ad  quem  eis 
utitur,  debet  esse  honestus  et  modus  utendi  rationi  consentaneus. 

2.  Ex  quibus  consequitur  animalium  vexationem  peccatum  esse. 
Animalia  enim  vexare  dicitur,  qui  eis  cruciatus  vel  mortem  acer- 
bam infert  sine  sufficienti  ratione.  Quamvis  homo  animalibus 
dolores  etiam  acerbos  immo  mortem  amaram  licite  inferre  possit, 
modo  adsit  finis  honestus  et  modus  agendi  ad  finem  obtinendum 
moraliter  necessarius  sit;  quod  tamen  contra  rationem  fit,  pecca- 
tum est;  sed  sanae  rationi  adversatur,  quod  cruciatus  et  dura 
mors  inferatur  absque  sufficienti  ratione. 

*)  Cf.  Bucceroni,  Institutiones  theol.  moral.^  (Romae.  Typogr. 
augustin.  1900)  n.  725. 

2)  Gen.  1,  26. 

Quamvis  ergo  experimenta  in  corpore  vivo  animalium  (vivisec- 
tiones)  ad  promovendam  scientiam  physiologicam  vel  artem  medicam 
per  se  licita  sint,  ea  tamen,  quae  aut  fine  verae  utilitatis  prorsus 
carent,  aut  ad  licitum  finem  obtinendum  nullatenus  necessaria  sunt, 
excusari  non  possunt.  Atqui  negari  nequit  vivisectiones  complurium 
medicorum  honestos  limites  multum  excedere  atque  in  meram  tortu- 
ram animalium  degenerasse'). 

3.  Peccatum,  quod  tortores  animalium  committunt,  veniale 
non  excedit:  usus  enim  animalium,  etsi  cum  doloribus  coniunctus 
sit,  res  indifferens  est;  sed  excessus  in  actione  ceteroquin  licita, 
quantumvis  enormis,  mortale  peccatum  non  est.  Hinc  etiam  in- 
telligitur,  cur  theologi  morales,  qui  de  laesionibus  mortalibus  legum 
moralium  potissimum  solliciti  sunt,  peccatum  vexationis  animalium 
non  commemorent"). 

Hoc  peccatum  non  adversatur  determinatae  virtuti,  cum  non  lae- 
dat determinatam,  sed  generalem  obligationem  non  agendi  contra  prae- 
scripta rationis.  Attamen  similitudinem  habet  cum  peccato  crudelitatis, 
quod  opponitur  temperantiae  et  in  specie  clementiae,  et  quatenus  tor- 
tores animalium  agunt  allecti  voluptate,  qua  cruciatibus  delectantur, 
peccatum  feritati  simile  committunt* *). 

4.  Ceterum  a.  etsi  animalia  rationem  non  habeant,  sensatione 
tamen  praedita  sunt,  ideoque  sensu  doloris  non  carent,  qui  tamen 
in  iis  multo  minor  est,  quam  in  hominibus,  tum  propter  defectum 
rationis  et  conscientiae,  tum  propter  corpus  miiius  tenere  minus- 
que  perfecte  organizatum.  h.  In  sacris  litteris  animalia  tamquam 
obiectum  divinae  providentiae,  quin  et  commiserationis  exhibentur, 
cum  Deus  pullum  corvi  clamantem  audire^),  escam  in  tempore 
omnibus  dare*)  dicatur,  et  septimo  die  etiam  animalia  quiescere 
voluerit*).  Quibus  lenitas  et  clementia  in  usu  animalium  nobis 
commendatur. 


q Cf.  R.  Marty,  Ein  Wort  iiber  Vivisection  (Stimmen  aus  Maria- 
Xaach.  1881  I.  S.  11.  276). 

2)  Fr.  Schmid,  Wie  ist  das  Tierqualen  zu  beurteilen?  Priester- 
Konferenzblatt  (Brixen.  Weger.  1898)  S.  179  ff. 

*)  Gf.  Lessius,  De  iuslitia  1.  4.  4.  n.  43. 

D lob.  38,  41. 

*)  Ps.  103,  27. 

*)  Ex.  23,  12. 

Quaestio  sexta. 

De  duello’). 

347.  Definitio.  Duellum  definitur  certamen  singulare 
ex  condicto  armis  ad  occidendum  aptis  susceptum. 

a.  Certamen  singulare  est  certamen  initum  inter  duos  vel  inter 
plures  in  pari  numero  ex  utraque  parte.  Ad  verum  duellum  constituen- 
dum nihil  refert,  qua  intentione  suscipiatur:  spectaculi,  virtutis  osten- 
dendae, vindictae,  honoris  reparandi,  exercitationis  causa. 

h.  Ex  condicto  est  essentialis  condicio  duelli,  et  quidem  ex  con- 
dicto de  temiiore,  loco  et  armis;  unde  inter  condictionem  duelli  et 
ipsum  duellum  aliquod  temporis  spatium  intercedere  debet.  Ideo  non 
est  duellum,  si  duo  ex  impetu  irae  ad  pugnam  se  provocant  et  statim 
congrediuntur,  etiamsi  ad  determinatum  locum  pugnaturi  se  conferant, 
neque  si  quis  alium  provocat  ad  duellum  eumque  statim  aggreditur, 
iste  vero  arreptis  armis  se  defendit. 

c.  Armis  ad  occidendum  aptis:  de  ratione  enim  duelli  est,  ut  fiat 
armis  et  quidem  armis  ad  occidendum  vel  lethaliter  vulnerandum  aptis 
ut  sclopetis,  gladiis,  pugionibus.  De  ratione  duelli  non  est,  ut  possit  in- 
fligi leihale  vulnus  seu  ut  sit  periculum  occisionis  aut  mutilationis ; 
illud  autem  requiritur,  ut  per  se  et  non  solum  per  accidens  infligi  pos- 
sit grave  vulnus,  quod  scilicet  gravem  laesionem  corporis  constituat  seu 
laesionem  graviter  peccaminosam.  Ideo  duella  non  sunt  pugnae,  quae 
virgis  vel  baculis  fiunt  vel  ferro, acie  retusa;  nec  duella  sunt,  quae  ita 
instituuntur,  ut  grave  vulnus  non  possit  infligi  nisi  per  accidens  e.  g. 
oh  imperitiam  certantium. 

d.  Grave  vulnus  triplici  sensu  accipitur:  sensu  morali  significat 
laesionem,  quae  grave  peccatum  constituit;  sensu  iuridico  significat 
laesionem,  quae  in  iudicio  determinata  poena  plectitur;  hoc  sensu  in 
codice  austriaco  gravis  censetur  laesio,  quae  intra  viginti  dies  sanari 
non  potest;  sensu  specifico  laesionem  lethalem  significat. 

e.  Tria  ergo  de  ratione  duelli  sunt;  a.  singulare  certamen;  |3.  ex 
condicto  susceptum;  y.  armis  ad  occidendum  seu  lethaliter  vulnerandum 

‘)  Ferraris,  Bibliotheca  s.  v.  duellum.  Das  Duell  in  seinem  Ur- 
sprunge  und  Wesen  (Paderborn.  Schoningh.  1864).  M.  Hofmann,  Stellung 
der  Kirche  zum  Zweikampf.  (Zeitschrift  fiir  kath.  Theol.  XXII.  1898. 
(S. 455, 601).  A.  Wiesinger,  Das  Duell  vor  dem  Richterstuhle  der  Religion, 
der  Moral,  des  Rechtes  und  der  Geschichte.  (Graz,  1895). 

aptis.  Ratione  secundae  condicionis  duellum  tum  a rixa  tum  a legitima 
defensione  differt. 

f.  Duellum  fictum  non  est  duellum;  qui  ergo  ficte  provocant  et 
acceptant  sine  intentione  congrediendi  vel  cum  certa  spe  fore,  ut 
duellum  impediatur,  vel  qui  ficte  tantum  pugnant  sine  omni  periculo 
vulneris,  non  incurrunt  censuras  nec  peccant  nisi  ratione  scandali,  cum 
exclusa  sit  voluntas  duellandi. 

348.  Duellum  dividitur:  a.  In  sollemne,  quod  certis 
sollemnitatibus  scilicet  litteris  provocatoriis  et  adhibitis 
patrinis  etc.  fit,  et  in  simplex,  quod  sine  sollemnitate  fit. 

h.  In  fatale,  quod  ad  mortem  seu  cum  intentione  oc- 
cidendi, et  in  non  fatale,  quod  solum  cum  intentione  vul- 
nerandi fit. 

c.  In  publicum  et  privatum,  prout  auctoritate  publica 
vel  nomine  tantum  privato  suscipitur. 

Eliam  duella  non  fatalia  ex  iure  vera  duella  esse  et  duelli  poenis 
subesse  colligitur  ex  constitutione  Clementis  VIII.  Illius  vices,  qui  inter- 
dixit etiam  duella  inita  cum  pacto  „de  dirimendo  certamine,  cum  pri- 
mum alteruter  vulneratus  fuerit  seu  sanguinem  fuderit“.  Ratio  autem, 
cur  ecclesia  etiam  duella  non  fatalia  ut  fatalia  gravissimis  poenis  plec- 
tat, potissimum  haec  est,  quia  promovent  duella  fatalia. 

349.  Principia.  1.  Duellum  privata  auctoritate  sus- 
ceptum nunquam  licitum  est.  Et  sane  adversatur  legi  na- 
turae: duellantes  enim  se  exponunt  periculo  mortis,  muti- 
lati onis  vel  saltem  vulnerationis  tum  sibi  tum  alteri  infe- 
rendae; atqui  hoc  aeque  illicitum  est  atque  ipsa  occisio, 
mutilatio  vel  vulneratio  sibi  vel  alteri  illata.  Neque  actio 
ista  cohonestari  potest  ex  fine:  nunquam  enim  licitum  est 
actionem  in  se  malam  ponere  ad  bonum  finem.  Adversatur 
etiam  legi  ecclesiasticae:  duellum  enim  a concilio  triden- 
tino  et  postea  saepius  ab  ecclesia  prohibitum  et  poenis 
mulctatum  est‘). 

h Sess.  25.  c.  19.  De  reform.  Gonstit.  Gregorii  XIII.  Ad  tollen- 
dum (5.  dec.  1582);  constit.  Clementis  VIII.  Illius  vices  (17.  aug.  1592); 
constit.  Benedicti  XIV.  Detestabilem  (10.  nov.  1752);  constit.  Pii  IX, 
Apostolicae  sedis  (12.  oct.  1869);  litt.  encycl.  Pastoralis  officii  Le- 
onis XIII.  (12.  sept.  1891).  Etiam  codex  criminalis  austriacus  duel- 
lantes poena  gravis  carceris  saltem  decem  annorum  plectit. 

a.  Inter  decreta,  quibus  ab  ecclesia  prohibentur  duella,  praesertim 
notanda  est  constitutio  Detestabilem  Benedicti  XIV.,  qua  damnantur 
quinque  theses  circa  duellum ‘).  Ex  his  constat  omne  duellum  proprie 
dictum  illicitum  esse,  etsi  offeratur  vel  acceptetur  ad  gravissima  mala 
evitanda  e.  g.  ne  fama,  officium  vel  magni  momenti  bona  amittantur. 
Nam  ut  licita  sit  acceptatio  duelli  ad  maxima  bona  conservanda,  effec- 
tus bonus  seu  conservatio  bonorum  saltem  aeque  immediate  e duello 
sequi  deberet  ac  malus  seu  periculum  vel  laesio  vitae  propriae  et  alie- 
nae ; atqui  conservatio  bonorum  non  immediate  eo  sequitur,  quod  quis 
propriam  vel  alienam  vitam  periculo  exponit  aut  reipsa  laedit,  sed  eo, 
quod  acceptans  duellum  communem  aestimationem  eorum  sibi  conciliat, 
qui  periculosa  conceptuum  confusione  culpabilem  temeritatem  veram 
fortitudinem  dicunt. 

h.  Ex  antiquis  auctoribus  complures  docuerant  licitum  esse  accep- 
tare duellum,  si  esset  unicum  medium  ad  gravissima  mala  vitanda^), 
lam  vero  haec  sententia  post  constitutionem  benedictinam  amplius 
defendi  nequit,  sed  omnino  id  tenendum  est  vitam  propriam  vel  alie- 
nam periculo  exponere  solum  licere  ad  vitam  vel  bona  sua  defendenda 
contra  actualem  aggressorem;  in  hoc  casu  autem  nullus  est  actualis 
aggressor®). 

2.  Licita  sunt  duella,  quae  auctoritate  publica  susci- 
piuntur propter  bonum  commune,  quod  sine  effusione  san- 
guinis obtineri  nequit:  si  enim  exercitus  contra  exercitum 
auctoritate  publica  licite  pugnare  potest,  id  poterunt  etiam 
pauci  contra  paucos,  aut  unus  contra  unum. 

Unica  causa  boni  communis,  propter  quam  licite  duellum  susci- 
pitur. haec  est,  ut  finiatur  aut  praecaveatur  iustum  bellum.  Si  autem 
duella  auctoritate  publica  assumuntur  ex  alio  fine  e.  g.  ad  iniuriam 
vindicandam,  ad  finiendas  privatas  controversias  vel  ad  veritatem  et 
innocentiam  manifestandam  (purgatio  vulgaris),  aeque  illicita  sunt,  quia 
ad  hos  fines  obtinendos  praesto  est  aliud  medium  aptius,  scilicet  legi- 
timum iudicium. 


q Conferri  possunt  apud  Lehmkuhl  I.  n.  852 ; earum  prima  haec 
est:  Vir  militaris,  qui  nisi  offerat  vel  acceptet  duellum,  tamquam  for- 
midolosus, timidus,  dbiectus  et  ad  officia  militaria  ineptus  habet'etur 
indeque  offcio,  quo  se  suosque  sustentat,  privaretur  vel  promotionis  alias 
sibi  debitae  ac  promeritae  spe  perpetuo  carere  deberet,- culpa  et  poena 
vacaret,  sive  offerat  sive  acceptet  duellum. 

2)  S.  Alphonsus  (n.  400)  hanc  doctrinam  tribuit  Holzmann,  Pichler, 
Reiffenstuel,  Sporer,  Elbel,  Lessio,  Sanchez,  etc. 

®)  Cf.  Lugo  disp.  10  n.  172.  Lehmkuhl,  Das  Duell  im  Lichte  der 
Vernunft  (Stimmen  aus  Maria-Laach.  1894  I.  S.  345). 

350.  De  duellis  academieis.  Ex  declaratione  s.  sedis  con- 
stat eiusmodi  duellantes  eonimque  'patrinos  irregulares  esse  ex  in- 
famia iuris^).  Exinde  haec  tria  colliguntur:  a.  Studiosorum  sin- 
gularia certamina  vera  sunt  duella : infamia  iuris  enim  est  poena 
a concilio  tridentino  duellantibus  imposita.  Idem  ex  rei  natura 
patet:  in  pugnis  enim  academieis  omnia  habentur,  quae  verum 
duellum  constituunt;  singulare  certamen  ex  condicto  armis  ad 
lethaliter  vulnerandum  aptis  susceptum.  Et  licet  per  se  exclusum 
sit  occisionis  vel  mutilationis  periculum,  ita  tamen  instituitur,  ut 
grave  vulnus  (sensu  morali)  per  se,  non  solum  per  accidens  in- 
fligi possit,  h.  Ad  duellum  ab  ecclesia  sub  poenis  prohibitum  non 
requiritur,  ut  habeatur  periculum  vulneris  lethalis,  sed  sufficit  peri- 
culum gravis  laesionis  corporis,  c.  Studiosi  mensuram  committentes 
incurrunt  excommunicationem:  si  enim  alteram  poenam  a concilio 
iniunctam  incurrunt,  nempe  infamiam,  etiam  hanc  ab  eodem  con- 
nilio  impositam  subeunt.  Et  sane  si  ex  declaratione  ecclesiae 
verum  duellum  committunt,  nequeunt  effugere  poenas  ab  eadem 
ecclesia  in  duellantes  inflictas. 

Poenae^  quae  duellis  semper  afiQxae  sunt  et  adhuc  vigent:  a.  in- 
famia iuris,  quae  ipso  facto  commissi  duelli  contrahitur,  et  ex  qua 
irregularitas  oritur;  b.  excommunicatio  romano  pontifici  simpliciter 
reservata;  c.  privatio  sepulturae  ecclesiasticae,  si  duellantes  in  con- 
flictu ipso  decesserint;  his  poenis  accedere  potest  d.  irregularitas  ex 
delicto,  si  mors  aut  mutilatio  revera  contingit^). 


Quaestio  septima. 

De  bello^). 

351.  Declarationes,  a.  Bellum  est  pugna  multitudinis 
cum  multitudine  extranea  ob  bonum  commune  publica 
auctoritate  suscepta. 

h.  Distinguitur  bellum  offensivum,  quod  instituitur  vel 
ad  iniuriam  vindicandam  vel  ad  possessionem  recuperandam, 

b S.  G.  G.  9.  aug.  1890. 

Gf.  Acta  s.  sedis  XXlll.  p.  212. 

Cathrein,  Moralphilosophie‘‘  II.  S.  611  ff.  Meyer,  Institutiones 
iuris  nat.  II.  n,  732  ss.  Kirchenlexiko)i^,  Krieg. 

et  bellum  defensivum,  quod  instituitur  ad  vim  ab  alia  re- 
publica  illatam  vi  repellendam. 

Bellum  differt  a rixa,  quae  fit  privato  nomine  et  est  paucorum 
vel  singulorum  contra  paucos  vel  singulos ; differt  a seditione,  quae  est 
pugna  multitudinis  contra  multitudinem  in  eadem  republica  vel  civitate* 
differt  a duello,  quod  est  certamen  singulare,  non  multitudinis,  et  in- 
stituitur ex  condicto. 

352.  De  liceitate  belli.  1.  Bellum  tum  defensivum 
tum  offensivum  licitum  est,  si  debitae  concurrant  condi- 
ciones. Defensivum:  si  enim  homini  privato  vim  vi  repel- 
lere licet,  idem  licebit  etiam  reipublicae.  Offensivum:  ius 
naturae  enim  unicuique  potestatem  facit  publica  auctoritate 
ius  suum  prosequendi  vel  iniuriam  illatam  vindicandi;  ergo 
etiam  principi  eadem  convenit  potestas  ius  prosequendi  vel 
iniuriam  vindicandi,  si  ab  alio  principe  ius  suum  laesum 
fuerit;  sed  cum  principes  superiorem  auctoritatem  non  ha- 
beant, ius  suum  prosequi  vel  iniuriam  sibi  illatam  vindicare 
non  possunt  nisi  per  bellum  offensivum^). 

2.  In  iusto  bello  omnia  licita  sunt,  quae  necessaria 
vel  apta  sunt  ad  finem  obtinendum,  modo  iure  naturae  et 
iure  gentium  permittantur:  qui  enim  habet  ius  ad  finem, 
habet  etiam  ius  ad  media  necessaria  vel  utilia.  Quae  ergo 
ad  finem  belli  nec  necessaria  nec  utilia  sunt,  aut  iure 
naturae  vel  iure  gentium  interdicuntur,  hostibus  sine  in- 
iuria  inferri  nequeunt,  proindeque  damnum  hoc  modo 
illatum  resarciri  debet. 

Ergo  licet  insidias  parare  et  stratagemata  adhibere  e.  g.  fugam 
fingere;  at  non  licet  fraudes  adhibere,  quae  nulla  prudentia  praecaveri 
possunt.  — Licet  urbes  obsidere  easque  aqua  privare,  tormenta  contra 
illas  explodere,  monasteria  et  ecclesias  destruere,  si  hostes  iis  utantur 
ad  se  defendendos;  at  non  licet  veneno  inficere  puteos  vel  fontes.  — 
Licet  occidere  omnes  contrabellantes  vel  in  armis  exsistentes  cuius- 
cunque condicionis,  status  vel  sexus,  donec  parta  sit  perfecta  victoria; 
at  non  licet  directe  occidere  innocentes,  nec  legatos,  qui  iure  gentium 
sunt  inviolabiles,  nec  licet  sicarios  subornare,  qui  ducem  occulte  tru- 
cident. Innocentes,  quos  directe  occidere  non  licet,  sunt  pueri,  mulieres, 
senes,  peregrini,  rustici,  mercatores  etc.,  qui  non  reperiuntur  in  armis. 


0 Cf.  s.  Thomas  II.  II.  q.  40.  a.  1. 

Hostes  capti  ex  hodierno  iure  belli  occidi  nequeunt:  eatenus  enim 
occidi  possunt,  quatenus  milites  in  bello  iniusto  pugnantes  gravis 
criminis  rei  sunt,  propter  quod  poena  capitis  eis  inferatur;  sed  nostris 
temporibus  milites  bellantes,  utpote  coacti,  non  possunt  censeri  gravis 
criminis  rei.  — Bona  privata  hostium  ex  stricto  iure  belli  militibus 
in  praedam  dari  possunt:  cives  enim  regionis  hostilis  censentur  parti- 
cipes iniustitiae,  propter  quam  bellum  infertur.  Ex  hodierna  tamen 
consuetudine  bona  privata  hostium  in  praedam  dare  non  licet,  nisi 
specialis  ratio  exsistat,  ut  si  quis  privatus  vel  aliquis  pagus  specialem 
hostilitatem  exercuisset. 

3.  Post  recuperatam  rem  debitam  aut  post  vindicatam 
sufficienter  iniuriam  victor  tenetur  acceptare  pacem  iustis 
condicionibus  oblatam:  cessante  enim  iusta  causa  bellum 
fit  iniustum.  Per  accidens  etiam  victus  quandoque  tenetur 
acceptare  pacem,  ne  se  suosque  subditos  maioribus  damnis 
exponat. 

353.  Condiciones  requisitae.  lustae  condiciones,  sub 
quibus  bellum  inferre  licet,  tres  sunt: 

a.  Auctoritas  suprema:  etenim  si  adest  maior  aucto- 
ritas, haec  litem  dirimere  et  iniuriam  illatam  vindicare 
debet. 

Si  tamen  suprema  auctoritas  iniuriam  subordinatae  societati  illa- 
tam vindicare  aut  nollet  aut  non  posset,  ipsa  necessitas  etiam  subor- 
dinatae reipublicae  ius  tribuere  videtur  bellum  hostibus  inferendi*). 

h.  Causa  iusta  et  gravis.  Unica  causa  iusta  belli  of- 
fensi vi  est  iniuria  illata,  quam  hostis  reparare  renuit. 
Hinc  ut  bellum  iuste  inchoari  possit,  requiritur,  ut  a 
parte  adversa  satisfactio  exigatur,  quae  si  offertur,  ex  iu- 
stitia  acceptari  debet.  Causa  gravis  est,  quae  praepon- 
deret tot  malis  tum  corpori  tum  animae  e bello  proveni- 
entibus. 

Eiusmodi  causae,  ob  quas  bellum  inferre  licet,  hae  sunt:  pro- 
vincia ab  adversario  usurpata  recuperanda,  gravis  iniuria  reipublicae 
illata  propulsanda,  religio  ab  aggressoribus  tuenda  etiam  contra  gentes 
infideles,  quae  fidei  praedicationem  missionarios  expellendo  vel  occi- 
dendo impediunt^);  gens  iniuste  oppressa  defendenda:  etenim  damnata 


*)  Laymann  1.  2.  tr.  3.  c.  12.  n.  4. 
2)  S.  Thomas  II.  II.  q.  10.  a.  8. 

est  proposito  (62).  Syllabi):  „ Proclamandum  est  et  observandum  prin- 
cipium, quod  vocant  de  non  interventu “ etc.  At  causae  iustae  non 
sunt : ampliatio  regni,  gloria  nominis,  potentia  principis  vicini  immi- 
nuenda etc. 

c.  Ius  moraliter  certum,  si  bellum  est  offensivum,  aut 
saltem  prohahile,  si  bellum  est  defensivum.  Ratio  primi 
est,  quia  damna  ex  bello  provenientia  tot  et  tanta  sunt, 
ut  illud  indicere  non  liceat,  nisi  certum  sit  ius  vindican- 
dum ; insuper  nemo  spoliari  aut  puniri  potest,  nisi  de  in- 
iusta  possessione  aut  de  delicto  certo  constet.  Ratio  se- 
cundi est,  quia  ad  vim  illatam  iuste  repellendam  sufficit, 
ut  probabile  sit  vim  iniuste  inferri. 

Non  desunt  auctores,  qui  dicunt  sufficere,  ut  ius  principis  bellum 
inferentis  sit  probabile  (Sporer,  Azor)  aut  probabilius  (Suarez,  Victoria, 
s.  Aljyhonsus).  Utrumque  alii  (Elhel  Holzfnann,  Laymann,  Taniburini) 
reiiciunt.  His  se  adiungit  Genicot,  qui  citans  Waffelaert,  haec  habet 
notatu  digna  (I.  n.  383):  „Si  dubium  de  iure  superest,  recurrendum 
est  ad  arbitrium  aliorum  principum  et  praecipue  romani  pontificis: 
quodsi  altera  pars  hunc  recursum  prorsus  reiicit,  vel  sententiae  ab 
arbitro  latae  parere  detrectat,  iam  habebitur  iniuria  certa,  ob  quam 
licebit  bellum  indicere.  “ 

354.  De  militibus,  a.  In  bello  certe  iniusto  non  licet 
militare,  et  in  ipso  conflictu  non  licet  militibus  hostes 
occidere,  neque  defensionis  causa:  ipsi  enim  sunt  iniusti 
aggressores;  ideo  si  non  possunt  fugere,  curare  debent, 
ne  quem  ictibus  suis  feriant  nisi  aerem. 

h.  In  dubio  de  iustitia  belli  miles  subditus  vel  ante 
bellum  conductus  tenetur  oboedire,  tum  quia  subditus  oboe- 
dire debet,  nisi  peccatum  sit  certum,  tum  quia  praesumere 
debet  bellum  esse  iustum,  nisi  de  contrario  constet. 

c.  Miles  autem  non  subditus  vel  conductus  post  bellum 
declaratum  militare  non  potest,  nisi  certus  sit  de  iustitia 
belli:  cum  enim  agatur  de  damno  gravissimo  alteri  in- 
ferendo, non  licet  illud  inferre,  nisi  constet  bellum  esse 
iustum.  Si  tamen  bellum  est  defensivum,  sufficit  etiam 
probabile  iudicium  de  iustitia  belli. 

d.  Non  licet  militibus  in  iusto  bello  pugnantibus  ex 
bonis  hostium  quidquam  auferre,  exceptis  iis,  quae  ad 

victum  necessaria  sunt,  nisi  belli  dux  permiserit.  Quare 
ea,  quae  invito  duce  ablata  sunt,  per  se  restitui  debent, 
si  modo  de  ipsa  ablatione,  non  solum  de  laesa  disciplina 
militari  invitus  sit. 

Quamvis  non  possit  esse  bellum  ex  utraque  parte  iustum,  fieri 
tamen  potest,  ut  utriusque  partis  milites  tuta  conscientia  bellum 
gerant:  nam  hinc  quidem  graves  auctores  negant  ius  principis  bellum 
inferentis  debere  esse  certum,  inde  vero  milites  intimas  belli  indicti 
causas  plerumque  ignorant;  causae  vero,  quae  in  vulgus  sparguntur, 
ipsis  videri  possunt  iustae.  Neque  in  belli  causas  intimiores  inquirere 
tenentur,  nisi  sit  gravis  suspicio  iniustitiae  et  simul  spes  cognoscendae 
veritatis. 

Theologi  prioris  temporis  distinctione  facta  inter  bellum  iustum 
atque  iniustum,  absolute  vetant  spoliare  commilitones  et  in  bello  iusto 
etiam  hostes;  permittunt  autem  spoliare  hostes  in  bello  iniusto.  Nunc 
temporis  vi  iuris  gentium  seu  conventionum  internationalium  absolute 
interdicitur  spoliatio  occisorum;  eorum  bona,  quae  dignosci  possunt, 
ad  ipsorum  heredes  perlinent. 


Liber  sextus'). 

De  septimo  decalogi  praecepto^). 

„Non  furtum  facies.  Ex.  20,  15. 

Hoc  praeceptum,  quatenus  nefjativum  est,  prohibet 
omnem  actum,  quo  proximi  ius  in  bona  fortunae  laeditur, 
et  quatenus  affirmatioum  est,  praecipit,  ut  unicuique  ius 
suum,  quod  in  bona  fortunae  liabet,  reddatur.  Praecepto 
septimo  adiungendum  est  decimum:  Non  concupisces  domum 
proximi  tui  . . . nec  omnia,  quae  illius  sunt^) : sicut  enim 
septimo  praecepto  actus  externi,  ita  decimo  prohibentur 

q De  sexto  et  nono  decalogi  praecepto  agitur  in  fasciculo  sepa- 
ratim  edito. 

*)  loan.  de  Lugo,  De  iustitia  et  iure  tom.  I.  Lud.  Molina,  De 
iustitia  et  iure  tom.  I.  L.  Lessius,  De  iustitia  et  iure  1.  2.  c.  1 — 16. 
1.  Reuter,  Theologia  moralis.  Pars  III.  De  iustitia  et  iure.  L Carriere, 
De  iustitia  et  iure  3 tom,  (Lovanii.  Fonteyn.  1845—1847).  I.  Vogler. 
luris  cultor* *  etc.  (Parisiis.  Mequignon  1833).  P.  H.  Marres,  De  iu- 
stitia^  (Ruraemundae.  Romen.  1879).  D.  Delania,  Tractatus  de  iusti- 
tia et  iure*  (Tridenti.  Monauni  1889).  G.  I.  Waffelaert,  Tractatus 
theologici  de  virtutibus  cardinalibus  Tr.  II.  De  iustitia  (Brugis. 
Beyaert.  1885).  Ballerini- Palmi  eri,  Opus  theol.  morale*  III.  n.  1 — 550, 
A.  Lehmkuhl,  Theologia  moralis*^  I.  n.  884—1044.  L E.  Pruner 
Die  Lehre  vom  Rechte  und  von  der  Gerechtigkeit  (Regensburg.  Manz. 
1858)  2 Bd.  los.  Schwane,  Die  Gerechtigkeit  u.  s.  w.  (Freiburg) 
Herder.  1873).  Georg  Crolly,  De  iustitia  et  iure  (Dublini.  Gill.  1877) 
3 vol.  K.  Kiefer,  Die  Tugend  der  ausgleichenden  Gerechtigkeit  (Eich- 
statt.  Bronner.  1908). 

*)  Ex.  20,  17. 

actus  interni,  nempe  voluntas  nocendi  proximo  in  bonis 
fortunae.  Virtus  igitur,  quam  hoc  praeceptum  respicit, 
est  iustitia  commutativa,  quatenus  eius  obiectum  est  ius 
proximi  in  bona  fortunae;  et  cum  hoc  ius  vocetur  ius 
dominii,  agendum  est:  a.  de  dominio  in  bona  fortunae; 
h.  de  laesione  dominii  in  bona  fortunae ; c.  de  reparatione 
dominii  laesi. 


Quaestio  praevia. 

De  vi  legis  civilis  in  materia  iustitiae^). 

355.  Declarationes.  1.  Auctoritas  politica  ad  bonum 
commune  conservandum  et  promovendum  diversas  leges 
condit,  inter  quas  leges  illae  potissimum  locum  occupant, 
quae  ad  iura  privata  civium  referuntur,  leges  civiles  seu 
ius  civile  vocantur  atque  in  codice  civili  continentur.  Ma- 
xime enim  in  hac  bonorum  externorum  materia  potestas 
civilis  ius  naturae  obscurum,  mancum  atque  indetermi- 
natum declarare,  perficere  atque  accuratius  determinare 
debet.  De  his  legibus  quaeritur,  quem  valorem  habeant 
quamque  obligationem  inducant. 

Olim  ius  romanum  fere  ubique  vigebat,  unde  ius  commune  vo- 
catur ; hodie  autem  fere  quaelibet  respublica  proprium  codicem  civilem 
habet.  lam  vero  theologi  hodierni  ad  codicem  suae  quisque  patriae  aeque 
attendere  debent,  ac  theologi  antiquiores  ius  romanum  spectabant:  eius- 
dem enim  auctoritatis  per  se  sunt  codices  recentes  atque  antiquum 
ius  romanum^). 

0 Van  Gestel,  De  iustitia  et  lege  civili^  (Groningae.  Wolters.  1896) 
c.  2.  Lehmkuhl,  Das  biirgerliche  Gesetzbuch^  (Freiburg.  Herder.  1900) 
S.  29  ff.  A.  Vermeersch,  Quaestiones  de  iustitia^  (Brugis  Beyaert.  1904) 
n.  324—337. 

^)  Praecepta  iustitiae  in  sequentibus  secundum  ius  naturae  po- 
tissimum exponenda  sunt;  additis  tamen  in  notis  (signo  C.  A.  ==  co- 

2.  Leges  civiles  duplicis  generis  sunt:  aliae  iura  inter 
cives  constituunt  atque  determinant,  cuiusmodi  est  lex^ 
quae  statuit  partem  thesauri  in  alieno  fundo  inventi  ad 
dominum  fundi  pertinere;  aliae  referuntur  ad  actus  iuri- 
dicos  et  praeter  ea,  quae  iure  naturae  essentialiter  requi- 
runtur (ut  contrahentes  debere  esse  sui  compotes)  com- 
plures formalitates  seu  sollemnitates  praescrihunty  quae  in 
ponendis  actibus  iuridicis  et  speciatim  in  celebrandis  con- 
tractibus observari  debeant,  ut  plenum  valorem  acquirant. 

a.  Actus  iuridici  sunt  actus  humani,  quibus  ius  aliquod  acquiritur 
vel  exstinguitur.  Ad  hos  praeprimis  referuntur  contractuSy  qui  certa 
forma  a lege  civili  praescripta  fieri  debent,  ut  plenum  valorem  habeant. 

h.  Harum  formalitatum  aliae  sunt  accidentales,  quae  si  desunt, 
actum  ipsum  non  afficiunt,  e.  g.  documentum  debere  esse  obsignatum; 
aliae  sunt  substantiales,  quae  si  desunt,  actum  ipsum  aflSciunt. 

3.  Leges  civiles  actus  iuridicos  quintuplici  modo  af- 
ficere possunt^): 

a.  Lex  actum  nec  prohibet  nec  infirmat,  sed  ei  solum 
non  assistit,  seu  in  foro  externo  omnem  actionem  negat; 
sic  lex  non  assistit  contractibus  ludi,  ideoque  omnem  acti- 
onem negat  ad  exigenda  ea,  quae  ex  ludo  debentur. 

h.  Lex  actum  proMhet  atque  illicitum  facit,  quamvis 
eum  non  invalidet;  sic  proxenetis  prohibetur,  ne  pro  se 
commercium  agant  in  ea  re,  pro  qua  sunt  admissi. 

c.  Lex  actum  facit  rescindihileniy  eo  quod  iudici  con- 
cedit irritandi  potestatem;  sic  contractus  minorennis  sine 
consensu  patris  initus  a iudice  irritari  potest;  quodsi  iudex 
eum  non  irritat,  actus  manet  validus. 

d.  Lex  actum  irritat  ipso  facto,  sed  civiliter  tantum, 
ita  ut  iudex  actum,  si  ad  eius  forum  adducatur,  habeat 
invalidum;  extra  forum  civile  habere  potest  valorem  na- 
turalem. 


dex  austriacus;  G.  G.  = codex  germanicus)  illis  textibus  iuris  civilis, 
ad  quos  confessarius  attendat  oportet. 

q Laymann,  Theologia  moralis  1.  1.  c.  16.  n.  2 ss.  Van  Gestel, 
1.  c.  n.  64. 

e.  Lex  actum  ipso  facto  irritat  civiliter  et  naturaliter, 
ita  ut  in  foro  externo  iudicii  et  interno  conscientiae  valore 
destituatur. 

356.  De  yalore  legis  civilis.  Quaeritur  ergo,  quem 
valorem  habeant  leges  civiles  sive  iura  statuentes  sive 
actus  iuridicos  irritantes.  Et  quandoquidem  actus  iuridici 
saepe  irritantur  propter  defectum  alicuius  formalitatis  a lege 
praescriptae,  quaeritur  in  specie,  quem  valorem  habeant 
actus  vel  contractus  carentes  formalitate  a lege  praescripta. 

Asserta.  1.  Leges  civiles  iura  statuentes  seu  dominia 
transferentes  ordinarie  ante  omnem  iudicis  sententiam  in 
conscientia  obligant  ex  iustitia  commutativa.  Nam  lex  ab 
auctoritate  competenti  in  bonum  commune  condita  in  con- 
scientia obligat.  Atqui  iura,  quae  ad  bona  fortunae  re- 
feruntur, constituunt  obiectum  iustitiae  commutativae ; 
quare  leges  praeceptivae,  quae  iura  civium  de  bonis  for- 
tunae statuunt,  ex  iustitia  commutativa  obligant ‘). 

Legislator  tum  ecclesiasticus  tum  civilis  omnium  consensu  leges 
irritantes,  si  velit,  condere  potest^).  Legislatorem  ecclesiasticum  sol- 
lemnitates a se  praescriptas  ad  valorem  actus  exigere,  certum  est; 
quoad  legislatorem  civilem  in  casibus  particularibus  eius  intentio  ex- 
quirenda est,  num  et  quousque  actus  irritare  velit,  in  specie  num 
praescriptae  formalitates  ad  valorem  actus  exigantur. 

2.  Leges  civiles  actus  iuridicos  irritantes  propter  de- 
fectum condicionis  essentialis  ante  sententiam  iudicis  etiam 
in  conscientia  valorem  habent. 

Ideo  contractus  cum  amente,  ebrio,  sub  condicione  turpi,  de  re 
impossibili  etc.  initi,  qui  a lege  irritantur^),  sine  iudicis  interventu 
plane  irriti  sunt.  Quodsi  lex  civilis  actum  iuridicum  iure  naturae  e.  g. 
propter  errorem  substantialem  invalidum  solum  rescmdihilem  declarat, 
dicendum  est  supremam  auctoritatem  propter  bonum  commune  eius- 
modi  actibus  valorem,  quem  ex  se  non  habent,  tribuere,  donec  rescin- 
dantur ab  eo,  qui  in  contrahendo  erraverat^). 

b Cf.  S.  Thomas  II.  II.  q.  58.  a.  6. 

2)  S.  Poenitent.  responso  21.  ian.  1873  manifesto  agnoscit  pote- 
statem auctoritatis  politicae  irritandi  etiam  in  foro  conscientiae  actus 
iuridicos.  Cf.  Acta  s.  sedis  VII.  p.  211. 

3)  C.  G.  § 10-i.  138.  306.  G.  A.  § 865. 

Cf.  G.  G.  §.  119.  123. 

3.  Leges  civiles  actus  iuridicos  irritantes  propter  de- 
fectum formae  praescriptae  ante  sententiam  iudicis  proba- 
biliter non  plene  sed  civiliter  tantum  irritant,  nisi  rei  seu 
contractus  natura  aliud  exigat.  Cum  enim  hae  leges  civium 
libertatem  in  transferendo  dominio  coarctent  et  proinde 
odiosae  sint,  quantum  fieri  potest,  strictam  interpretationem 
admittunt.  Insuper  contractus  iure  naturae  validi  non  sunt 
habendi  irriti,  nisi  de  eorum  nullitate  certo  constet.  Tandem 
legislatores  hodierni  negantes  ius  naturae  solum  ius  posi- 
tivum agnoscunt,  ideo  suis  legibus,  ubi  ab  ipsis  dependet, 
solum  hoc  non  etiam  illud  irritare  intendunt. 

a.  Etsi  ergo  certi  contractus  in  codice  civili  dicantur  simpliciter 
irriti  seu  milli,  vi  legis  civilis  tamen  nulli  constituuntur  civiliter  tantum. 
Nam  ex  rationibus  supra  adductis  certe  probabilis  et  proinde  in  praxi 
tuta  est  sententia  opinantium  contractus,  qui  a lege  dicuntur  nulli, 
solum  in  foro  externo  invalidos  constitui.  Si  ergo  e.  g.  infirmus  morti 
proximus  viva  voce  donet  alicui  legatum,  donatio,  quippe  carens  forma 
legali,  informis  est ; ideo  heres  non  tenetur  solvere  legatum  et  solutum 
iuridice  repetere  potest,  quia  uti  potest  iure,  quod  a lege  ei  conce- 
ditur; sed  neque  legatarius  tenetur  illud  reddere,  donec  heres  irrita- 
tionem donationis  per  iudicem  impetraverit. 

h.  Natura  rei  exigit,  ut  contractus  statim  ante  sententiam  iudicis 
invalidus  sit,  quando  finis,  propter  quem  contractus  declaratur  invalidus, 
alias  obtineri  non  potest.  Huiusmodi  sunt  contractus  cum  parentibus 
initi  de  non  dandis  alimentis,  contractus,  quibus  laeditur  ius  filii  in 
partem  legitimam. 

4.  Post  sententiam  iudicis  actum  iuridicum  declarantis 
invalidum,  actus  habendi  sunt  plene  invalidi  etiam  in  con- 
scientia. 

Sententia  enim  iusta  legitimi  iudicis  in  conscientia  valorem  habet. 
Insuper  ordo  publicus  et  securitas  iurium  exigunt,  ut  sententia  iudi- 
cialis  dubiis  et  litibus  etiam  in  foro  interno  conscientiae  finem  imponat*). 

Nota.  Nihilominus  contractus  onerosi,  qui  lege  civili  irritan- 
tur, ordinarie  etiam  naturali  valore  in  conscientia  carent.  Con- 
tractus enim  non  valent  ultra  consensum  contrahentium ; sed  in 
contractibus  onerosis  contrahentes  censentur  noluisse  in  contrac- 
tum consentire  nisi  ad  normam  legis  civilis,  quia  secus  a iure 
civili  non  protegitur;  quare  contractus  onerosi,  qui  ex  iure  nulli 
sunt,  plerumque  etiam  naturaliter  nulli  habendi  sunt. 

b LehmJmhl,  Das  burgerliche  Gesetzbuch  S.  37. 

Caput  primum. 

X)  e d.  o m i 2D.  i o. 

Quaestio  prima. 

De  dominio  in  genere. 

Articulus  primus. 

De  natura  dominii. 

357.  Definitio.  Dominium  est  legitima  facultas  pro 
arbitrio  disponendi  de  re  aliqua  tamquam  sua,  nisi  do- 
minus aliunde  prohibeatur. 

a.  Rei  dominum  esse^  rem  suam  propriam  esse  significat,  eam 
talem  cum  domino  suo  connexionem  habere,  ut  in  ea  habenda  atque 
in  eius  usu  ipse  omnibus  aliis  praeferri  debeat.  Quamvis  ergo  nulli 
hominum,  Deo  tamen  de  eius  usu  rationem  reddere  debetQ. 

h.  Disponendi  i.  e.  possidendi,  utendi,  vendendi,  commutandi, 
donandi,  destruendi  etc.  Pro  arbitrio:  dominium  dat  domino  facul- 
tatem disponendi  de  re  sua,  prout  ei  placuerit,  quin  laedat  iustitiam; 
arbitraria  ergo  dispositione  e.  g.  prodiga  donatione  vel  rei  destruc- 
tione contra  aliam  virtutem,  puta  liberalitatem,  caritatem  vel  pietatem 
peccare  potest,  contra  iustitiam  non  peccat,  . De  re  aliqua  generice 
accipiendum  est,  prout  significat  res  corporeas  et  incorporeas:  datur 
enim  dominium  non  solum  rerum  corporearum  ut  auri,  agri,  sed  etiam 
incorporearum  ut  famae,  honoris,  iuris  hereditatis.  Tamquam  sua,  ut 
dominium  distinguatyr  a simplici  iure  ad  rem,  quod  non  dat  facul- 
tatem disponendi  de  re,  a mera  possessione  etiam  legitima,  quae  e.  g, 
locatario  dat  ius  disponendi  de  re,  sed  non  tamquam  sua,  ac  tandem 
a potestate  curatoris  et  procuratoris,  qui  pariter  disponunt  de  re,  sed 
non  tamquam  sua. 

c.  Variis  modis  dominus  impediri  potest,  quominus  de  re  sua  pro 
arbitrio  disponat:  a.  lege  civili,  ut  si  minorennes  prohibentur  vendere 


Q Gf.  Lugo,  De  iustit.  disp.  1.  n.  5. 

res  suas;  |3.  conventioyie,  ut  si  quis  alteri  vendat  domum  suam  hoc 
pactO;  ne  convertatur  in  cauponam ; testatoris  voluntate,  ut  si  quis 
legato  in  alium  transmittat  praedium  hac  condicione,  ne  vendi  possit. 

358.  Principia  iuris.  Ex  dominii  natura  haec  prin- 
cipia deducuntur  et  explicantur,  quorum  in  iure  frequens 
est  usus: 

a.  Res  clamat  ad  dominum. 

Hoc  principium  ipsum  ius  dominii  exhibet:  cum  enim  vi  iuris 
dominii  res  ipsa  sit  domino  obstricta,  ea  ad  dominum  redire  tendit, 
ubi  ex  eius  possessione  evaserit. 

h.  Res  fructificat  domino. 

Id  ex  notione  dominii  immediate  consequitur:  si  enim  tota  rei 
substantia  ad  dominum  pertinet  atque  in  eius  commodum  servire  debet, 
etiam  fructus  ex  ea  prognati  domino  cedunt. 

c.  Res  perit  domino,  vel  accuratius:  res,  quae  casu 
perit,  domino  perit,  quae  culpa  perit,  perit  ei,  qui  culpam 
commisit. 

Id  pariter  ex  natura  dominii  immediate  sequitur:  cum  enim  do- 
minus vi  dominii  ius  in  ipsam  rem  possideat,  pereunte  re  naturaliter 
perit  etiam  ius  in  illam.  Quodsi  res  alterius  culpa  perit,  res  ipsa  perit 
quidem  domino,  sed  quia  ille,  cuius  culpa  perit,  pretium  aequivalens 
domino  reddere  tenetur,  ei,  qui  culpam  commisit,  perire  dicitur. 

d.  Ex  re  aliena  non  licet  ditescere. 

Id  ex  principio  secundo  sequitur:  qui  enim  ex  re  aliena  ditescit, 
fructus  rei  alienae  in  suam  utilitatem  convertit,  id  quod  iustitiae  ad- 
versatur; qui  vero  non  ex  re  aliena,  sed  occasione  rei  alienae  ditescit, 
neque  ius  alienum  neque  iustitiam  laedit. 

359.  Dominii  divisiones.  1.  Dominium  dividitur  in 
altum  et  humile:  dominium  altum  est  potestas,  quae  auc- 
toritati publicae  competit  statuendi  de  bonis  subditorum 
suorum  in  utilitatem  communem ; dominium  humile  est 
dominium,  quod  homines  privati  habent  in  res  suas  et 
ius  privatum  vocatur. 

a.  Patet  dominium  altum  non  esse  veri  nominis  dominium  pro- 
prietatis  (potestas  enim  civilis  nullam  in  bona  subditorum  habet  pro- 
prietatem), sed  reipsa  non  esse  nisi  dominium  iurisdictionis  seu  ius  prae- 
scribendi circa  bona  civium  ea,  quae  princeps  ad  bonum  commune  ex- 
pedire indicaverit.  Potest  ergo  princeps  dominium  ab  uno  in  alterum  1 
transferre,  exercitium  dominii  variis  modis  restringere,  immo  potest 

etiam  subditos  iure  expropriationis  bonis  suis  privare  seu  potius  cogere 
ad  abdicandum  dominium  bonorum  suorum. 

h.  Duplex  condicio  requiritur,  ut  suprema  potestas  hoc  suo  do- 
minio uti  possit;  a.  ut  adsit  causa  necessitatis  vel  magnae  utilitatis 
publicae;  (3.  ut  subditos,  qui  iure  expropriationis  bonis  suis  privantur, 
si  fieri  potest,  indemnes  faciat^). 

2.  Dominium  humile  dividitur  in  perfectum  seu  plenum 
et  imperfectum  seu  semiplenum:  illud  est  potestas  pro  ar- 
bitrio disponendi  de  substantia  et  de  utilitate  rei,  hoc 
est  potestas  disponendi  vel  de  substantia  rei  vel  de  eius 
utilitate. 

3.  Dominium  imperfectum  dividitur  in  dominium  di- 
rectum seu  radicale,  quod  est  potestas  in  solam  rei  sub- 
stantiam, et  dominium  indirectum  seu  dominium  utile,  quod 
est  potestas  in  solam  rei  utilitatem  et  definitur:  potestas 
percipiendi  utilitatem  ex  re  aliena  salva  eius  substantia. 
Dominii  indirecti  praecipuae  species  sunt  usus,  ususfructus 
et  servitus. 

Nota.  Codices  recentes  diversas  species  dominii  imperfecti  ad 
servitutem  reducunt,  ideoque  de  usu  et  usufructu  tamquam  de  speciebus 
servitutis  agunt,  ut  ex  infra  de  servitute  dicendis  patebit. 

360.  De  usu.  1.  Usus  est  ius  utendi  re  aliena  salva 
eius  substantia. 

a.  Ille,  cui  competit  usus  alicuius  rei,  dicitur  usuarius,  ut  distin- 
guatur ab  eiusdem  rei  proprietario. 

h.  Aliud  est  re  aliqua  uti,  aliud  est  re  aliqua  frui:  qui  re  uti 
potest,  eam  utilitatem  pro  se  et  suis  ex  re  percipere  potest,  quam 
exigit  necessitas;  qui  autem  re  frui  potest,  omnem  utilitatem  iure  ex 
re  percipit,  quam  ipsa  praebere  potest. 

2.  Ad  usum  referri  solent:  a.  habitatio  seu  ius  utendi 
aliqua  parte  domus  alienae;  b.  lignatio  seu  ius  colligendi 
ligna  in  silva  aliena;  c.  pastio  seu  ius  ducendi  pecora  in 
pascua  aliena;  d.  diversae  species  commodati  ut  usus  equi, 
vestis  etc. 

3.  Usus,  prout  hic  accipitur,  est  ius  utendi  aliqua  re 
ad  nutum  non  revocabile;  ab  hoc  usu  distinguendus  est 


Cf.  Van  Gesfel  1.  c.  n.  4-6  s. 

USUS  ad  nutum  revocabilis,  cuiusmodi  est  licentia  utendi 
aliqua  re,  qualem  religiosi  accipiunt  a suo  superiore. 

Olim  acris  orta  est  disputatio,  utrum  verus  rei  usus  sit,  quando’ 
rei  substantia  usu  consumitur,  prout  contingit  in  cibo  et  potu,  an  po- 
tius usus  rei  primo  usu  consumptibilis  huius  dominium  contineat.  Quae- 
stioni ansam  dederunt  religiosi,  qui  (ut  fratres  minores)  nullius  rei  ne 
minimae  quidem  dominium,  sed  solummodo  usum  se  habere  dicebant. 
Qui  affirmabant  usum  rei,  quae  usu  consumitur,  ab  eius  dominio  se- 
pariari  non  posse,  ita  arguebant:  qui  de  rei  substantia  disponere  po- 
test, eius  dominium  habet,  sed  qui  uti  potest  re,  quae  ipso  usu  con- 
sumitur, de  eius  substantia  disponit.  Qui  vero  affirmabant  usum  rei 
ipso  usu  consumptibilis  ab  eiusdem  dominio  separari  posse,  hac  usi 
sunt  distinctione:  si  usus  intelligitur  ius  irrevocabile  et  a voluntate 
concedentis  independens,  usus  rei  huius  dominium  continet;  quodsi 
usus  rei  intelligitur  ius  ad  nutum  revocabile  et  a voluntate  conce- 
dentis plene  dependens,  usus  rei  huius  dominium  non  continet,  etsi 
res  ipso  usu  consumatur^). 

361.  De  usufructu.  Ususfructus  est  ius  utendi  et 
fruendi  re  aliena  salva  eius  substantia.  Distinguitur  usus- 
fructus legalis  et  conventionalis,  prout  ex  lege  canonica  vel 
civili  aut  ex  contractu  habetur. 

a.  Ille,  cui  competit  ususfructus  alicuius  rei,  dicitur  ususfructua- 
rius  vel  fructuarius,  ut  ab  eiusdem  rei  domino  vel  proprietario  di- 
stinguatur. 

h.  Ususfructus  eo  differt  ab  usu,  quod  fructuarius  ius  habet  non 
solum  utendi  re  aliena  sed  etiam  fructus  percipiendi,  qui  ex  ea  na- 
scuntur; immo  in  fructus  dominium  perfectum  habet,  adeo  ut  non 
solum  fructus  sibi  necessarios,  sed  omnes  percipere  eosque  pro  arbitrio 
alienare  possit. 

c.  Ex  lege  canonica  beneficiati  usumfructum  habent  suorum  bene- 
ficiorum; ex  lege  civili  usumfructum  habent  parentes  e bonis  filiorum 
minorum,  quandoque  maritus  e quibusdam  bonis  suae  uxoris. 

362.  De  servitute,  a.  Servitus  (Dienstbarkeit)  active 
accepta  est  ius,  quod  aliquis  habet,  ut  alterius  res  sibi  vel 
rei  suae  serviat;  passive  sumpta  est  onus  rei  inhaerens, 
vi  cuius  alteri  ad  aliquod  commodum  servire  debet.  Sic 
si  alicui  convenit  ius  transeundi  per  agrum  alienum,  ipse 

q Cf.  Holzmann,  Theologia  moralis  IV.  n.  166  ss.  Elbel-Bier- 
haum.  Theologia  moralis  II.  pr.  5.  n.  40  ss. 

est  subiectum  servitutis  activae,  ager  vero  est  subiectum 
servitutis  passivae. 

h.  Servitus  passiva  duplex  est:  altera  personalis,  ^ 
quando  res  aliqua  alteri  personae  utilitatem  praestare 
debet,  cuiusmodi  sunt  usus  et  ususfructus,  si  passive  ac- 
cipiantur; altera  realis  seu  praediatis,  si  res  aliqua  alterius 
rei  commodum  praestare  debet,  ut  est  servitus  pascendi 
gregem  in  aliqua  silva. 

c.  Ad  servitutem  realem  constituendam  duae  res  re- 
quiruntur, quarum  altera  fert  onus  et  dicitur  serviens  (silva), 
altera  utilitatem  percipit  et  dicitur  dominans  (grex). 

Nota.  1.  Ius  servitutum  in  codicibus  modernis  diligenti  studio 
exaratum  est,  quod  cum  iura  determinet  atque  ad  mutuam  civium 
concordiam  servandam  conducat,  in  conscientia  obligat’)- 

2.  Cum  ius  servitutum  praesertim  realium  valde  implicatum  sit, 
saepe  inter  vicinos  ansam  praebet  discordiarum.  Curet  parochus  eius- 
modi  lites  aut  praecavendas  aut  tollendas,  atque  ad  hunc  finem  ob- 
tinendum partes  adversas  moneat,  ut  potius  de  iure  aliquatenus  ce- 
dant, quam  ut  bona  fortunae  et  mutuam  concordiam  periculo  exponant. 

363.  Fructus  rei.  Nomine  fructus  rei  omne  id  intelli- 
gitur,  quod  ex  re  nascitur.  Fructus  dividuntur  ratione 
originis  in  spontaneos,  industriales  et  mixtos,  ratione  col- 
lectionis in  pendentes,  percipiendos  et  perceptos. 

1.  a.  Spontanei  illi  dicuntur,  quos  res  producit  sine 
speciali  hominum  industria.  Dicitur  speciali,  quia  vix  erit 
res  frugifera,  quae  absque  ulla  hominis  industria  et  labore 
fructus  ferat. 

Fructus  spontanei  vel  sunt  naturales  vel  civiles,  prout 
a natura  ipsa  producuntur  ut  foenum  prati,  lignum  silvae, 
foetus  animalium,  lac,  lana,  ova  etc.,  aut  vi  contractus  vel 
alius  obligationis  percipiuntur,  ut  pretium,  quod  pro  loca- 
tione domus,  foenus,  quod  pro  mutuata  pecunia,  pensio, 
quae  pro  officio  acquiritur. 

h,  Industriales  illi  vocantur,  qui  sola  hominis  industria 
et  labore  acquiruntur,  licet  mediante  aliqua  re  vel  instru- 


’)  C.  A.  § 472-530.  C.  G.  § 1018-1093. 

mento,  ut  opera  artificum  et  opificum,  lucrum  ex  negotia- 
tione perceptum. 

Emolumentum  ex  simplici  venditione  perceptum  considerari  potest 
ut  fructus  industriae:  nam  ut  emolumentum  perceptum  possit  dici 
fructus  industriae,  non  requiritur,  ut  intervenerit  singularis  et  extra- 
ordinaria, sed  sufficit  vera  personae  opera  et  industria. 

c.  Mixti  illi  dicuntur,  qui  partim  a natura  producun- 
tur, partim  industriae  humanae  debentur  ut  segetes,  vinum, 
oleum,  caseus,  butyrum.  Et  quia  aliquam  industriam  etiam 
fructus  naturales  exposcunt,  quandoque  dictu  difficile  est, 
utrum  aliquis  fructus  naturalibus  an  mixtis  accenseri 
debeat. 

2.  a.  Pendentes  dicuntur,  qui  non  sunt  a re  separati 
ut  foetus  animalium  nondum  in  lucem  editi,  poma  ex  ar- 
bore adhuc  pendentia,  segetes  nondum  demessae. 

h.  Percipiendi  vocantur,  quos  possessor  potuisset  per- 
cipere, si  voluisset,”  sed  non  percepit  sive  negligentia  sive 
dolo. 

c.  Percepti  dicuntur,  qui  a re  frugifera  iam  separati 
et  a possessore  collecti  sunt.  Hi  iterum  dividuntur  in 
consumptos  et  exstantes. 

Articulus  secundus. 

De  oblecto  dominii. 

Obiectum  dominii  est  id,  cuius  homo  potest  esse  do- 
minus. Ea,  quorum  homo  potest  esse  dominus,  solent  dici 
bona  et  triplicis  generis  distinguuntur:  interna,  mixta  et 
externa.  Interna  recensentur  hominis  vita,  potentiae,  membra 
et  actiones;  mixta  sunt  fama  et  honor,  quae  veluti  media 
sunt  inter  bona  interna  et  externa;  externa,  quae  sub  ho- 
minis dominio  cadunt,  sunt  res  sublunares. 

36:1-.  De  bonis  internis.  1.  Illorum  bonorum  inter- 
norum, quae  ab  ipso  homine  non  sunt  distincta,  ut  vita, 
potentiae  et  membra,  homo  non  habet  dominium  directum, 
sed  solum  dominium  utile,  ita  ut  omnem  ex  eis  utilitatem 
capiat  eorumque  sit  administrator  et  custos. 

a.  Deus  nemini  ius  in  vitam  et  membra  sua  dedit,  sed  sibi  illud 
reservavit;  Videte,  quod  ego  sim  solus  et  non  est  alius  Deus  'praeter 
me;  ego  occidam  et  ego  vivere  facuun^).  Et  sane  nemo  sui  ipsius  vere 
dominus  esse  potest,  quia  dominus  superioritatem  respectu  eius,  cuius 
est  dominus,  significat,  h.  Potestatem  habere  debet  iis  utendi  ad  ob- 
tinendum finem  suum  neque  ab  ullo  homine  in  hoc  usu  impediri  potest, 
cum  in  tendentia  in  finem  suum  a quovis  homine  independens  et  plene 
sui  iuris  sit. 

2.  Illorum  bonorum  internorum,  quae  ab  homine 
stincta  sunt,  ut  actiones  tum  naturales  tum  supernaturales 
et  bona  illis  effecta,  homo  plenum  dominium  habet,  ac 
proinde  de  iis  disponere  pro  lubitu  potest.  Cum  enim 
facultatibus  propriis  uti  possit  tamquam  suis,  dominium 
habet  tum  in  earum  operationes,  tum  in  bona  ex  opera- 
tionibus orta,  quae  operationum  sunt  fructus. 

365.  De  bonis  mixtis.  Famae  et  honoris  homo  plenum 
dominium  habet:  illorum  enim  bonorum,  quae  sunt  fructus 
propriae  industriae,  dominium  ipse  habet ; sed  fama  et 
honor  propria  eius  industria  comparantur  et  augentur. 
Insuper  homini  omnium  consensu  competunt  actus  dominii 
circa  famam  et  honorem:  ea  enim  se  diffamando  ad  peten- 
dum consilium  abiicere,  restitutionem  calumniatori  con- 
donare potest.  Hoc  tamen  dominium  aliquando  alia,  ea- 
que  superiore  lege  restringitur. 

366.  De  bonis  externis.  Hominem  in  bona  externa 
plenum  dominium  acquirere  posse  infra  dicetur;  hoc  loco 
exhibere  iuvat  varias  distinctiones  rerum  externarum^  qua- 
rum homo  dominium  habere  potest. 

1.  Res  in  commercio  positae,  quae  in  dominio  per- 
sonae privatae  esse  possunt;  et  extra  commercium  positae, 
quae  in  dominio  personae  privatae  esse  nequeunt.  Eius- 
modi  sunt:  a.  res  publicae  ecclesiae  ut  loca  sacra,  templa, 
coemeteria;  h.  res  publicae  societatis  civilis  ut  viae  pu- 
blicae, plateae,  publici  pontes,  moenia  urbium;  c.  res  com- 
munes ut  aer,  lux,  mare,  quarum  rerum  usus  omnibus 
communis,  dominium  autem  nullius  est. 


0 Deut.  32.  39.  Cf.  Sap.  20,  13  s. 

2.  Res  mobiles  et  immobiles,  prout  salva  earum  sub- 
stantia de  loco  in  locum  transferri  possunt  ut  animalia, 
supellex,  aut  transferri  non  possunt  ut  domus,  silva.  Aliae 
res  sunt  mobiles  et  immobiles  ex  natura  sua,  aliae  ex 
legis  dispositione,  de  qua  re  conferendi  sunt  codices  civiles. 

Lex  civilis  etiam  fructus  nondum  collectos  et  „ fundum  instructum‘‘ 
i.  e.  ea,  quae  ad  gerendam  oeconomiam  necessaria  sunt,  in  nonnullis 
casibus  ad  l^ona  immobilia  censet. 

3.  Res  fungibiles  (vertretbare)  illae  dicuntur^  quarum 
una  in  solutione  vel  restitutione  vice  alterius  fungi  potest, 
in  quibus  ergo  non  ad  speciem  (i.  e.  ad  rem  individuam), 
sed  ad  genus  (ad  quantitatem  et  qualitatem)  attenditur, 
ut  oleum,  vinum,  triticum,  pecunia,  in  qua  non  substantia 
nummi,  sed  eius  valor  spectatur;  non  fungibiles  illae  di- 
cuntur, quarum  una  non  potest  vice  alterius  fungi,  sed 
quae  in  individuo  tradi  debet,  in  quibus  ergo  ad  speciem 
(i.  e.  ad  rem  individuam),  non  solum  ad  genus  attenditur, 
cuiusmodi  sunt  animalia,  vestes  etc. 

4.  Tandem  res  primo  usu  consumptibiles  et  primo  usu 
non  consumptibiles;  illae  in  primo  suo  usu  naturali  destru- 
untur seu  in  aliam  substantiam  mutantur  ut  panis,  vinum, 
lignum  ad  comburendum;  hae  usu  quidem  atteruntur,  at 
non  corrumpuntur,  sed  in  sua  substantia  post  usum  per- 
durant ut  vestis,  domus,  supellex. 

Divisio  rerum  externarum  in  corporeas,  quae  tangi 
possunt  ut  domus,  ager,  pecunia,  et  incorporeas,  quae  tangi 
non  possunt  ut  diversa  iura  e.  g.  ius  venandi,  ius  piscandi, 
quae  in  iure  romano  magni  momenti  erat,  in  codicibus  re- 
centibus vix  amplius  occurrit. 


Articulus  tertius. 

De  subiecto  dominii. 

367.  De  ipso  subiecto.  Sublectum  dominii  intelligitur 
persona,  cui  dominium  competit.  Duplex  distinguitur  per- 

sona,  quae  dominii  capax  est,  persona  physica  et  persona 
moralis. 

1.  Ex  iure  naturae  subiectum  dominii  est  omnis  homo 
vivens,  etiam  infans  nondum  natus  et  homo  perpetuo 
amens^). 

a.  Fundamentum  dominii  est  natura  rationalis:  per  rationem 
enim  homo  habet  potestatem  disponendi  de  rebus  suis.  Quare  etiam 
infantes  et  perpetuo  amentes  dominii  acquirendi  et  habitualiter  reti- 
nendi, non  autem  dominii  exercendi  capaces  sunt:  ad  dominium  enim 
acquirendum  et  habitualiter  retinendum  sutBcit  natura  rationalis  sine 
ullo  actu  voluntatis;  ad  exercitium  vero  dominii  requiritur  usus  ra- 
tionis. 

h.  Post  mortem  homo  non  retinet  dominium  bonorum  fortunae, 
etsi  retineat  dominium  famae:  cum  enim  bona  .fortunae  ab  auctore 
naturae  homini  concessa  sint  ad  vitam  temporalem  sustentandam,  ius 
in  bona  fortunae  ipsa  morte  exstinguitur. 

c.  Etsi  omnis  homo  ratione  utens  iure  naturae  dominii  eiusque 
exercitii  capax  sit,  iure  tamen  2)ositivo  haec  capacitas  ob  bonum  com- 
mune variis  modis  restringitur,  de  quibus  inferius  agendum  est. 

2.  Etiam  personae  morales  seu  societates  dominii  sunt 
capaces.  Quaevis  societas,  quae  ad  finem  honestum  in- 
stituta est,  iure  naturae  capax  est  acquirendi  dominium 
rerum  temporalium;  verum  a lege  civili  hoc  ius  in  illis 
tantum  agnoscitur,  quae  ab  ipsa  constituuntur  personae 
iuridicae,  iurium  nempe  acquirendorum  capaces. 

a.  Quoad  societates  ecclesiasticas  personae  iuridicae  sunt  imprimis 
universalis  ecclesia,  quae  iure  naturali  et  divino  dominii  bonorum  tem- 
poralium capax  est;  deinde  intra  ambitum  ecclesiae : societates  minores 
scilicet  dioeceses,  parochiae,  fabricae  ecclesiae,  societates  religiosae, 
seminaria,  hospitalia,  pia  instituta  etc. 

h.  Quoad  societates  profanas  personae  iuridicae  sunt  imprimis 
ipse  status  seu  res  publica,  quae,  cum  sit  societas  perfecta  et  inde- 
pendens,  natura  sua  bonorum  suorum  dominium  habet;  deinde  intra 
ambitum  status:  provinciae,  municipia,  collegia,  universitates  et  com- 
plures aliae  societates  minores,  quae  privilegio  personalitatis  iuridicae 
donantur  atque  inde  societates  privilegiatae  vocantur. 


Q Gal.  4,  1.  .Cf.  G.  A.  § 22.  C.  G.  § 1.  1923. 

Quaestio  secunda. 

De  dominio  in  res  externas. 

Articulus  primus. 

De  origine  dominii  in  res  externas. 

368.  Principia.  De  origine  dominii  ex  iis,  quae  ius 
naturae  ex  professo  docet,  ea  tantum  principia  desumenda 
sunt;  quae  ad  hasce  quaestiones  rite  intelligendas  requi- 
runtur^). 

1.  Deus  bonorum  temporalium  dominium  ad  vitae 
conservationem  initio  ita  concessit  generi  humano,  ut  bona 
essent  omnibus  communia  neque  uni  magis  quam  alteri 
propria. 

a.  Bona  temporalia  ab  auctore  naturae  in  hunc  finem  condita 
sunt,  ut  homo  de  necessariis  ad  vitae  conservationem  ex  iis  sibi  pro- 
videat; ergo  homo  ius  habet  ex  bonis  temporalibus  sibi  acquirendi, 
quae  ad  vitae  sustentationem  necessaria  sunt;  atqui  hoc  ius  est  verum 
in  bona  temporalia  dominium. 

h.  Bis  Deus  rerum  terrestrium  dominium  homini  concessit,  primo 
quidem  mox  post  creationem : Dominamini  piscibus  maris  et  volatilibus 
coeli  et  universis  animantibus,  quae  moventur  super  terram^) ; deinde 
iterum  post  lapsum  et  diluvium ; crescite  et  multiplicamini  et  replete 


1)  Cf.  s.  Thomas  II.  II.  q.  66.  a.  2.  Encyclica  Leonis  XIII 
Rerum  novarum  16.  maii  1891.  W alter,  Das  Eigentum  nach  der  Lehre 
des  hl.  Thomas  u.  s.  w.  (Freiburg.  Herder.  1895).  F.  Catlirein,  Sozia- 
lismus'’'  (Freiburg.  Herder.  1903).  F.  Cathrein,  Moralphilosophie"*  (Fiei- 
burg.  Herder.  1902)  H.  S.  247  ff.  H.  Pesch,  Liberalismus,  Socialismus 
u.  chr.  Gesellschaftsordnung  (Freiburg.  Herder.  1901)  S.  196  ff.  Schau, 
Die  Eigentumslehre  nach  Thomas  von  Aquin  und  dem  modernen  So- 
zialismus  (Freiburg.  Herder.  1898).  Th.  Maijer,  Institutiones  iuris 
naturalis  (Friburgi.  Herder.  1900)  II.  n.  162  ss.  A.  Vermeersch,  Quae- 
stiones de  iustilia^  (Brugis.  Bej^aert.  1904).  n.  194  — 245.  Pottier,  De 
iure  et  iuslitia  (Leodii.  Ancion.  1900)  p.  18 — 47.  DiederlacJc , Die 
soziale  Frage®  (Innsbruck.  Rauch.  1904)  S.  131  ff. 

2)  Gen.  1,  28. 

terram  et  terror  vester  ac  tremor  sit  super  cuncta  animalia  terrae 
etc.^).  Hisce  Deus  res  creatas  generi  humano  tamquam  honum  com- 
mune concessit. 

2.  Rerum  initio  communium  divisio  earum  que  tum 
mobilium  tum  immobilium  privatum  dominium  non  solum 
licitum,  sed  in  praesenti  statu  naturae  lapsae  etiam  neces- 
sarium est. 

Affirmant  socialistae  bona  temporalia  tamquam  bonum  omnibus 
commune  habenda  atque  servanda  esse,  ita  ut  bonorum  divisio  et  do- 
minium eorum  privatum  illicitum  ac  prorsus  iniustum  sit.  Verum 
multiplici  argumento  ostenditur  dominium  privatum  in  praesenti  rerum 
ordine  prorsus  necessarium,  et  proinde  ex  Dei  voluntate  derivandum 
esse-).  Ex  quibus  patet  discrimen  inter  divites  et  pauperes  nullo  un- 
quam tempore  in  societate  humana  cessaturum  esse:  Semper  pauperes 
hahetis  vohiscum^). 

3.  Ex  ipso  iure  naturae  et  quidem  occupatione  intro- 
ducta est  inter  homines  rerum  initio  communium  divisio 
et  privatum  dominium. 

Quo  iure  facta  sit  prima  rerum  divisio,  et  quo  modo  primitus  in- 
troductum sit  privatum  dominium,  inter  eruditos  non  constat.  Alii 
eam  factam  fuisse  putant  auctoritate  paterna,  alii  hominum  pacto  sive 
explicito  sive  implicito,  alii  lege  humana,  alii  tandem  vi  ac  violentia 
qua  robustiores  oppresserunt  infirmos.  In  genere  id  iure  naturae  fac- 
tum esse  negari  nequit.  Cum  naturali  facultate  acquirendi  rerum 
dominium  coniungi  debet  factum  liberum,  quod  sit  ratio  et  titulus 
dominii  in  rem  aliquam  determinatam;  atqui  hoc  factum  est  rei  ne- 
gative communis  occupatio.  Inde  principium:  res  nullius  fit  primi 
occupantis. 

4.  Dominium  legitima  occupatione  partum  non  est 
absolutum,  sed  suis  limitibus  restrictum.  Scilicet  nequit 
homo  bona  sua  ita  habere  tamquam  propria,  ut  nulla  ra- 
tione sint  amplius  communia  seu  ut  omnes  alios  ab  eorum 
usu  semper  et  sub  quavis  condicione  excludere  possit : 
dominium  enim  privatum,  quod  est  ius  secundarium,  ne- 
quit auferre  ius  primarium.  lam  vero  finis  primarius,  ob 
quem  creata  sunt  bona  corporea,  is  est,  ut  hominibus 
praesto  sint  media  ad  conservanda  ea  bona,  quae  ipsa 

')  Gen.  9,  1.  2. 

Breviter  argumenta  constringit  Biederlaclc,  Die  soziale  Frage®> 
n.  91  ff.  Cathrein,  Das  Privateigentum  (Freiburg.  Herder). 

3)  Matth.  26,  11. 

natura  omnibus  vult  esse  communia.  Ius  ergo  ex  ipsa 
natura  inditum  ad  eas  res,  quae  requiruntur  ad  haec  bona 
tuenda  et  conservanda,  homo  retinet  etiam  facta  bonorum 
divisione^). 

a.  Hoc  ius  acquirendi  ea,  quae  ad  vitam  conservandam  necessaria 
sunt,  pro  diversa  hominum  condicione  diversum  est.  a.  Qui  laborare 
potest,  ius  (strictum)  habet  ad  laborem  i.  e.  labore  sibi  comparandi 
necessaria  vitae  In.  69).  p.  Qui  labori  ineptus  est,  ius  (morale  seu 
legale)  habet  ex  divitum  bonis  superfluis  accipiendi  necessaria  vitae. 
Y.  Qui  in  extrema  necessitate  est,  ius  (strictum)  habet  sumendi  ea, 
quae  vitae  conservandae  necessaria  sunt.  Utrumque  enim  ius,  quan- 
tum fieri  potest,  illaesum  servari  debet;  quodsi  dominium  privatum 
impediat  vitae  conservationem,  cessat  ius  secundarium  et  praevalet 
ius  primarium.  Hoc  ius  non  ita  intelligendum  est,  quod  dives  extreme 
indigenti  ea  conferre  teneatur,  quibus  indiget,  sed  ita,  ut  teneatur 
non  impedire  eum,  qui  in  extremo  periculo  de  necessariis  sibi  provi- 
deat. His  iuribus  ex  altera  parte  respondent  totidem  officia,  quae  cum 
dominio  rerum  temporalium  connexa  sunt. 

b.  Distingui  debent  bona,  quae  natura  omnibus  vult  esse  com- 
munia, a bonis,  quae  ipsa  natura  non  pro  omnibus  intendit,  sed  quae 
singuli  pro  condicione  sua  sibi  comparant.  Prioris  generis  bona  sunt 
vita,  sanitas,  libertas,  fama;  posterioris  generis  bona  sunt  status  no- 
bilis, divitiae,  magna  dignitas,  officium  et  eiusmodi^). 


Articulus  secundus. 

De  possessione. 

369.  Notio.  Possessio  est  detentio  rei  non  prohibitae 
possideri  cum  animo  eam  habendi  ut  suam. 

a.  Detentio  supponit  rei  apprehensionem:  possessio  enim  inchoatur 
per  apprehensionem,  qua  quis  rem  occupat  et  detentione  possessio  con- 
tinuatur. Quod  iura  attinet,  eorum  apprehensio  ordinarie  in  accepta- 
tione et  detentio  in  eorum  exercitio  consistit. 

b.  Nomine  rei  significatur  obiectum  possessionis,  quod  esse  potest 
non  solum  res  corporea  ut  pecunia,  ager,  domus,  sed  etiam  incorporea 
ut  ius.  In  priore  casu  habetur  proprie  dicta  possessio,  in  altero  habe- 
tur possessio  improprie  dicta  seu  quasi-possessio. 


Q Gf.  8.  Thomas  II.  II.  q.  66.  a.  2.  H.  Fescli,  1.  c.  Pflichten 
und  Schranken  des  Eigentums.  S.  390  ff. 

2)  Cf.  Lugo  disp.  16.  n.  153  ss. 

c.  Ad  possessionem  non  sufficit,  ut  quis  physice  rem  aliquam 
apprehendat  et  detineat,  sed  requiritur,  ut  eam  detineat  cum  animo 
«am  habendi  tamquam  suam;  requiritur  ergo,  ut  rem  apprehendat  non 
solum  corpore  sed  etiam  animo  seu  voluntate;  ideo  depositarius  pro- 
prie non  possidet  depositum. 

d.  Ad  veram  possessionem  non  requiritur  quidem  ius  in  rem 
possessam:  nam  etiam  fur  possidet,  etsi  iniuste;  requiritur  autem,  ut 
ius  certam  rem  incapacem  non  declaret,  quae  possideri,  vel  certam 
personam  incapacem  non  declaret,  quae  possidere  possit;  sic  res 
publicae  ab  homine  privato  et  nonnullae  res  sacrae  a laico  possideri 
nequeunt. 

e.  Tria  ergo  ad  possessionem  habendam  requiruntur:  a.  detentio 
rei,  vel  si  agitur  de  iure,  usus  iuris;  p.  animus  eam  sibi  habendi; 
y.  permissio  legis,  quae  possessionem  non  quidem  approbet,  sed  non 
prohibeat. 

370.  Diyisio.  Possessio  dividitur:  a.  in  possessionem 
legitimam  seu  iuris,  quae  inchoatur  cum  titulo,  qui  per  se 
dominium  transferre  potest,  ut  est  donatio,  emptio;  et  in 
possessionem  illegitimam  seu  facti,  quae  caret  titulo,  qui 
dominium  transferre  possit,  ut  possessio  ex  furto. 

Qui  dubitatj  utrum  res,  quam  possidendam  assumit,  sua  sit  an 
aliena,  eam  legitime  possidere  incipit,  si  in  nullius  possessione  est  et 
ipse  animum  habet  inquirendi  et  rem  certo  domino  restituendi. 

h.  Possessio  facti  aut  est  possessio  bonae  aut  dubiae 
aut  malae  fidei:  bonae  fidei  habetur,  si  possessor  invinci- 
biliter putat,  rem  esse  suam;  dubiae  fidei  habetur,  si  pos- 
sessor vel  initio  vel  decursu  possessionis  dubitat,  an  res 
sit  sua;  malae  fidei  habetur,  si  possessor  scit  rem,  quam 
possidet,  esse  alienam. 

Qui  dubitat,  utrum  res,  quam  alius  possidet,  sua  sit  an  aliena, 
illegitime  possidet,  si  eam  altero  invito  possidendam  assumit.  Idem 
dicendum  est  de  eo,  qui  dubitat,  utrum  res,  quam  alius  possidet,  huius 
sit  an  tertii. 

371.  Effectus  possessionis.  1.  Omnia  iura  possessioni 
quaedam  tribuunt  privilegia,  tum  quia  ipsum  factum  pos- 
sessionis, si  bonae  fidei  est,  fundat  praesumptionem  iuris, 
scilicet  cum  possessione  coniunctum  esse  etiam  ius  in  rem 
possessam,  tum  quia  haec  privilegia  conducunt  ad  tran- 
quillitatem publicam  civiumque  excitant  diligentiam  in 

rebus  suis  custodiendis.  Haec  privilegia,  quae  tum  ex 
lege  naturae  tum  ex  lege  civili  possessioni  competunt,  duo 
recensentur : 

a.  In  pari  caMsa  vel  duhio  melior  est  condicio  possidentis, 
i.  e.  possessio  tribuit  ius  retinendi  rem  possessam,  donec 
certo  vel  saltem  firmiore  motivo  constet  eam  esse  alienam. 

Ideo  nemo  sine  iniuria  sj^oliari  potest  re,  quam  possidet,  nisi  • 
sufficienter  constet  alium  ius  habere  eam  possidendi. 

h.  Possessio  bonae  fidei  parit  praescriptionem,  attamen 
non  transfert  rei  dominium  nisi  ope  praescriptionis. 

2.  Possessio  haec  privilegia  non  confert,  nisi  sit  certa 
et  legitima;  possessio  dubia  vel  malae  fidei  nihil  valet. 


Articulus  tertius. 

De  dominio  filiorumfamilias. 

372*  Declarationes.  P iliusfamilias  dicitur  filius  legi- 
timus (vel  legitimatus),  qui  nondum  est  sui  iuris,  sed  pa- 
ternae potestati  subiectus. 

a.  Distinctio  personarum.  Infans  dicitur  homo  usque  ad  7.  aetatis 
annum  completum;  impubes  dicitur,  qui  nondum  pervenit  ad  puber- 
tatem, ergo  usque  ad  14.  aetatis  annum,  si  sit  puer,  et  usque  ad  12., 
si  sit  puella;  minor  seu  minorennis  dicitur  puber  usque  ad  emancipa- 
tionem; maior  seu  maiorennis  est  post  emancipationem.  Annus  eman- 
cipationis in  diversis  iuribus  diversus  est*).  Pupillus  dicitur  impubes, 
qui  morte  patris  vel  sententia  iudicis  (e.  g.  ob  defectum  physicum  vel 
moralem  patris)  a paterna  potestate  exiit;  ei  vi  legis  constituitur 
tutor;  minori,  qui  iam  puber  a paterna  potestate  exiit,  constituitur 
curator  administrationem  bonorum. 

h.  Distinctio  bonorum.  Ex  iure  romano  bona  filiorum  distingue- 
bantur in  bona  castrensia,  quae  filius  sibi  acquirit  ex  militia  vel  alio 
publico  officio,  profectitia,  quae  filius  a patre  accipit  vel  ex  bonis 

b luxta  complures  codices  (G.  G.  § 2)  filii  minores  sunt  usque 
ad  annum  21.  completum,  iuxta  C.  A.  §21  usque  ad  annum  24.  com. 
pletum.  Emancipatio  secundum  alia  iura  eo  ipso  fit,  quando  filius 
legitimam  aetatem  adeptus  est,  secundum  alia  solum  fieri  debet,  si 
filius  Voluerit;  servatis  condicionibus  a lege  praescriptis  etiam  ante 
hanc  aetatem  fieri  potest. 

patris  lucratur:  adventitia,  quae  filio  aliunde  proveniunt  e.  g.  heredi- 
tate, donatione,  singulari  industria  et  labore. 

Codices  recentes  distinguunt:  a.  bona  libera,  quae  filius  separata 
industria  (extra  domum  paternam  officio  vel  labori  vacans,  etsi  domi 
degat)  vel  donatione  aut  simili  titulo  acquirit;  fi.  non-Ubera,  quae 
filius  non  separata  industria  (domi  una  cum  patre  laborans  vel  ex 
bonis  paternis  negotiando)  acquirit. 

378.  lura  filiorum,  in  quibus  statuendis  recentes 
codices  fere  conveniunt^). 

a.  Bonorum,  quae  dicuntur  libera,  ipse  filius,  etsi 
minor  sit,  dominium  habet ; eorum  administratio  autem 
et  quandoque  etiam  ususfructus  ad  patrem  pertinent^). 

ct.  Ubi  ergo  filius  horum  bonorum  non  solum  dominium  directum 
sed  etiam  dominium  utile  habet,  omnes  eorum  fructus  in  eius  domi- 
nium transeunt.  Et  si  filius  haec  bona  invitis  parentibus  dilapidat, 
peccat  contra  alias  virtutes,  non  autem  contra  iustitiam.  — Etsi  filius 
minor  per  se  sibi  lucretur,  quae  extra  domum  paternam  famulatum 
praestando  vel  artem  propriam  exercendo  vel  cum  bonis  alienis  nego- 
tiando acquirit,  cum  tamen  eorum  administratio  ad  patrem  spectet, 
ea  patri  tradere  debet,  et  si  quae  inscio  patre  clam  sibi  retinet,  illicite 
agit  administrationem  sibi  arrogando. 

fi.  Si  filius  extra  domum  paternam  laborat,  sed  domi  habitat  et 
alitur,  pro  sustentatione  solvere  debet:  pater  enim  non  tenetur  alere 
filium,  qui  ipse  sibi  providere  potest;  quare  integrum  salarium  paren- 
tibus tradere  debet  ad  expensas  sustentationis  solvendas,  nisi  forte 
salarium  extraordinarie  magnum  accipiat  vel  laborem  prorsus  extra- 
ordinarium assumat  vel  parentes  consentiant,  ut  aliquam  salarii  partem 
sibi  retineat.  Quodsi  inscio  et  invito  patre  partem  salarii  ordinarii 
clam  sibi  retinet,  adeo  ut  sustentationis  expensas  non  solvat,  per  se 
contra  iustitiam  peccat. 

7.  In  duplici  casu  filii  arguendi  non  sunt  de  peccato,  eo  quod  ali- 
quid salarii  percepti  patris  administrationi  subtrahant,  dummodo  pro 
sustentatione,  quantum  satis  sit,  solverint:  a.  si  advertant  parentes 
ea,  quae  sustentationi  supersunt  non  reservare  filiis,  sed  in  usus  super- 
fluos expendere;  fi,  si  parentes  parci  non  concedunt  filiis  pro  honestis 
recreationibus,  quae  prudenter  ab  eis  exspectare  possunt. 

h.  Bona  non  libera  per  se  ad  patrem  pertinent,  etsi 
filius  maiorennis  sit:  fructus  enim  laboris,  quem  filius  non 

1)  C.  A.  § 140  ff.  C.  G.  § 1657  ff. 

2)  Ex  G.  A.  § 149  sola  administratio  ex  C.  G.  § 1649  ss.  partim 
etiam  ususfructus  ad  patrem  pertinet. 

Kcldin,  De  praeceptis’. 

proprio,  sed  patris  nomine  exercet,  patri  cedunt.  Quare 
si  filius  haec  bona  invitis  parentibus  subtrahit  vel  dissipat, 
contra  iustitiam  agit. 

374.  Num  filius  laborando  in  negotio  paterno  aliquam  mercedem 
exigere  possit. 

a.  Filius  minor  sub  paterna  potestate  constitutus  mercedem 
pro  labore  suo  exigere  nequit:  quamdiu  enim  sub  paterna  pote- 
state est,  parentes  iure  exigere  possunt,  ut  conservandae  et 
augendae  rei  domesticae  adlaboret  et  sustentatione  domi  per- 
cepta contentus  sit. 

b.  Filius  maior  pro  labore  debito  nihil  exigere  potest.  Debitus 
censetur  labor,  qui  pro  condicione  patris  ad  decentem  et  conve- 
nientem familiae  sustentationem  necessarius  est:  pater  enim  ius 
habet  exigendi  a filio  obsequia,  quae  familiae  sustentationi  neces- 
saria sunt.  e.  g.  agricola  exigere  potest,  ut  a filio  in  agricultura 
adiuvetur;  pro  iis  autem,  quae  ex  pietate  debita  sunt,  nullum 
potest  exigi  stipendium^). 

c.  Filius  maior  pro  labore  indebito  per  se  mercedem  exigere 
potest,  nisi  gratis  laborare  intenderit:  nullum  enim  ius  habent 
parentes  exigendi  a filiis  obsequia,  quae  eorum  statui  et  condi- 
cioni non  sunt  necessaria.  At  maiorem  mercedem  filius  exigere 
non  potest,  quam  pro  eodem  labore  extraneus  acciperet;  lucrum 
autem  ex  negotio  et  labore  perceptum  ad  patrem  pertinet,  susten- 
tationis tamen  expensas  pater  iure  subtrahere  et  proinde  mercedem 
minuere  potest. 

a.  Debitam  autem  mercedem  filius  statim  exigere  nequit,  sed  patri 
committendum  est,  quo  tempore  et  modo  filio  debitum  solvere  velit. 

Ordinarie  non  solent  parentes  filiis  domi  laborantibus  mercedem 
solvere  nec  propter  eorum  labores  hereditatem  augere.  Neque  hac 
agendi  ratione  iustitia  laedi  censetur:  ordinarii  enim  labores  victu, 
vestitu,  peculio  aliisque  commodis  in  domo  paterna  perceptis  fere  com- 
pensantur. Ex  alia  vero  parte  si  filii,  praesertim  maiores,  domi  ma- 
nentes et  laborantes  pro  laboribus  exantlatis  e bonis  paternis  aliquid 
surripiunt  vel  occulte  se  compensant,  post  factum  non  sunt  facile  ad 
restitutionem  cogendi. 

|3.  Atque  hoc,  quod  nempe  filius  pro  ordinario  labore  in  domo 
paterna  praestito  aliam  compensationem  exigere  vel  sibi  sumere  non 
possit,  valet  etiam,  si  alii  fratres  interim  otiosi  fuerint  vel  studiis 
operam  dederint:  haec  enim  adiuncta  mere  externa  non  efficiunt,  ut 
lucrum  laboris  non  familiae  sed  filio  cedat.  Solent  tamen  parentes 
vel  donationibus  vel  aliis  modis  curare,  ut  filiorum  industriae  ac  dili- 
gentiae sua  sit  merces. 


Cf.  Lugo,  De  iustitia  disp.  5.  n.  42. 

d.  Si  tamen  labor  indebitus  sit  extraordinarius,  qui  consuetos 
aliorum  labores  notabiliter  excedat  vel  rei  familiari  valde  utilis 
sit,  detractis  expensis  pro  alimento  filius  per  se  maiorem  mer- 
cedem  vel  partem  lucri  exigere  potest,  nisi  ab  initio  expressam 
intentionem  habuerit  illos  labores  gratis  praestandi;  si  enim 
talem  intentionem  habuit,  non  licet  ei  postea  mutata  voluntate 
stipendium  exigere. 

Si  filius  inscio  patre  ex  eius  honis  negotiando  lucrum  percipit, 
ita  distinguendum  est: 

a.  Si  filius  ex  praesumpta  licentia  patris  nomine  patris  egit, 
peccatum  non  commisit,  totum  vero  lucrum  patris  est. 

h.  Si  filius  cum  pecunia,  quam  sibi  propriam  fecerat,  nomine 
proprio  egit,  lucrum  filii  est,  sed  peccatum  commisit,  quia  pecu- 
niam sumpsit,  et  patri  reparare  debet  damnum,  si  quod  ex  defectu 
pecuniae  in  negotio  patris  ortum  est.  . 

c.  Si  filius  cum  pecunia,  quae  in  dominio  patris  manebat, 
proprio  nomine  egit,  lucri  dimidiam  partem  retinere  potest:  res 
enim  considerari  potest  ut  negotium  societatis,  ad  quod  pater 
pecuniam  contulit,  filius  industriam.  Num  filius  in  hoc  casu  pec- 
catum commiserit  ab  eo  dependet,  utrum  invito  patre  an  ex  prae- 
sumpta licentia  patris  egerit^). 

375.  Num  filius  minor  dominium  habeat  in  bona  sibi 
data.  — Ad  determinandum  dominium,  quod  filius  minor 
extra  familiam  degens  habeat  in  bona  a parentibus  vel 
cognatis  sibi  data,  attendi  debet  ad  voluntatem  dantium 
vel  expressam  vel  rationabiliter  praesumptam. 

a.  Si  bona  absolute  dantur,  filius  plenum  eorum  dominium 
acquirit,  ideoque  pro  lubitu  de  iis  disponere  potest.  Hoc  modo 
dari  solent  res  ipso  usu  consumptibiles,  pecunia  ad  recreationem 
destinata,  res,  quae  non  a parentibus,  sed  a cognatis  tribuuntur. 
Quodsi  ergo  filius  haec  in  vanos  usus  impendat,  prodigalitate, 
non  autem  iniustitia  peccat. 

b.  Si  bona  exclusive  in  determinatum  finem  dantur  e.  g. 
pecunia  ad  emendos  libros,  vestes,  ad  solvendam  pensionem  etc., 
filius  plenum  dominium  non  acquirit,  ideoque  contra  iustitiam  agit 
et  per  se  ad  restitutionem  tenetur,  si  ea  in  alios  fines  praesertim 
vanos  vel  inhonestos  impendat.  A restitutione  tamen  saepe  excu- 
satur, quia  condonatio  parentum  supponi  potest. 

c.  Si  res  generatim  pro  necessitatibiis  occurrentibus  nulla  con- 
dicione apposita  dantur,  parentes  plenum  earum  dominium  in  filium 

q Cf.  Lehmkuhl,  Casus  consc.  I.  n.  565  ss. 

transferre  censentur,  quare  aliquam  earum  partem  iuxta  statum 
et  condicionem  parentum  etiam  in  honestas  recreationes  expendere 
potest.  Quodsi  filius  contra  voluntatem  parentum  in  vanos  usus  eas 
expendat,  contra  oboedientiam,  non  autem  contra  iustitiam  peccat. 

d.  Si  bona  ad  usum,  ut  dicitur,  a parentibus  dantur,  quae 
primo  usu  non  sunt  consumptibilia  ut  vestes,  libri  etc.  filius  eorum 
perfectum  quidem  dominium  habet‘)  iis  tamen  uti  debet  secun- 
dum intentionem  dantis,  cui  debet  oboedientiam.  Hinc  si  e.  g. 
libros  venderet  et  pecuniam  inde  acceptam  dissiparet,  non  quidem 
contra  iustitiam,  sed  tamen  praeter  prodigalitatem  etiam  contra 
oboedientiam  peccaret. 

Xota,  Per  se  consulendum  non  est,  ut  fiant  conventiones  inter 
parentes  et  filios  cohabitantes  et  in  domo  paterna  laborantes,  multo 
minus  promovendae  sunt  compensationes  occultae,  sed  potius  pietas 
filiorum  in  parentes  et  parentum  in  filios  fovenda  et  inculcanda  est. 
Parentes  vero  hortandi  sunt,  ut  iustum  aliquod  peculium  et  aequam 
mercedem  concedant  filiis  apud  se  manentibus  et  laborantibus. 


Articulus  quartus. 

De  dominio  coniugum. 

376.  Declarationes.  1.  Ut  diiudicari  possit,  utrum 
agendi  ratio  coniugum  circa  bona  temporalia  iusta  sit  an 
iniusta,  praeprimis  investigandum  est,  quaenam  bona  sint 
ipsis  communia,  quae  vero  propria,  et  quaenam  iura  in 
bona  tum  propria  tum  communia  coniugibus  conveniant. 
Porro  haec  coniugum  iura  pendent  a contractu,  quem 
ante  matrimonium  (per  actum  authenticum  coram  notario) 
ineunt  seu  a regimine  (systemate),  ut  vocant,  sub  quo 
matrimonium  contraxerunt.  Possunt  enim  nupturientes 
sponte  eligere  systema,  secundum  quod  de  eorum  bonis 
disponatur,  et  electo  systemati  quascunque  voluerint  con- 
ventiones addere,  modo  non  adversentur  bonis  moribus 
nec  prohibeantur  a lege.  lam  vero  tria  sunt  praecipua 
systemata,  secundum  quae  sponsi  respectu  dominii  bonorum 
temporalium  matrimonium  inire  solent:  a.  systema  com- 
munitatis; h.  systema  separationis  bonorum;  c.  systema 
dotale.  Quodsi  coniuges  sine  speciali  conventione  contra- 


')  G.  A,  § 151. 

hunt,  censentur  sequi  illud  systema,  quod  in  ea  regione 
communiter  viget.  lura,  quae  coniugibus  circa  bona  tem- 
poralia in  singulis  systematibus  conveniunt,  continent  co- 
dices civiles^). 

2.  Bona  coniugum  in  hunc  modum  distinguuntur: 

a.  Bona  dotalia  (eingebrachtes  Gut),  quae  ab  uxore 
vel  ab  alio  traduntur  marito  ad  onera  matrimonii  susti- 
nenda. 

Bona  dotalia  non  solum  in  systemate  dotali,  sed  etiam  in  aliis 
systematibus  occurrunt,  cum  in  quovis  systemate  ab  uxore  dos  affe- 
ratur. Raro  fit,  ut  bonorum  dotalium  dominium  in  maritum  trans- 
feratur; ordinarie  eorum  dominium  manet  penes  uxorem,  administratio 
autem  et  ususfructus  ad  maritum  pertinent^). 

h.  Bona  ]}raei  er  dotalia  seu  propria,  quae  uxor  praeter 
dotem  habet,  sive  hereditate  sive  donatione  sive  propria 
et  extraordinaria  industria  ea  acquisierit. 

a.  Dominium  eorum,  quae  uxor  sibi  comparat  proprio  labore  a 
cura,  quae  rei  domesticae  debetur,  distincta  e.  g.  pingendo  vel  cum 
propriis  bonis  negotiando,  stricto  iure  ad  ipsam  pertinet,  donec  ea  in 
commune  conferat^). 

P.  Horum  bonorum  dominium  et  usumfructum  retinet  uxor,  ad- 
ministrationem  vero  ordinarie  maritus  habet. 

c.  Bona  communia,  quae  coniuges  sive  ex  pacto  sive 
ex  dispositione  legis  in  commune  conferunt.  Horum  bo- 
norum uterque  coniux  (commune)  dominium  seu  condo- 
minium  exercet,  eorum  autem  administratio  penes  mari- 
tum est. 

A bonis  communibus  distinguenda  sunt  hoyia  familiae,  quae  in- 
terdum eliam  communia  dicuntur.  Sunt  ea,  quae  ex  individua  vitae 
consuetudine  et  ex  communi  utriusque  coniugis  labore  acquiruntur, 
quorum  tamen  dominium  soli  competit  viro. 

377.  lura  et  obligationes  mariti.  1.  In  administrandis 
bonis  communibus  a iure  ampla  potestas  conceditur  marito 
adeo'  ut  ex  lege  (saltem  coram  iudice)  nihil  ab  ipso  exigi 
possit  propter  malam  prodigamque  administrationem. 

0 C.  A.  § 1217—1266.  G.  G.  § 1363-1563. 

2)  C.  A.  § 1227  ss.  G.  G.  § 1363. 
liallerini-Palmieri  III.  n.  52. 

In  conscientia  autem  ad  restitutionem  obligandus  est  maritus, 
quia  bonorum  stricte  communium  uxor  dominium  servat,  etsi  solus 
maritus  administrationem  habet ; quare  maritus  ea  dissipans  ius  strictum 
uxoris  laedit.  Attamen  ob  malam  administrationem  ad  restitutionem 
obligandus  non  est  maritus,  si  communio  bonorum  iure  ita  determina- 
tur, ut  uxor  ius  strictum  non  habeat  nisi  in  dimidiam  partem  bonorum 
exstantium  post  moriem  mariti*). 

2.  Maritus^  qui  bona  familiae,  quorum  ipse  solus  est 
dominus,  male  administrat  vel  etiam  dissipat,  contra  cari- 
tatem seu  pietatem,  non  autem  contra  iustitiam  delinquit. 

3.  Si  maritus  bonorum,  quorum  solam  administratio- 
nem vel  solum  usumfructum  cum  administratione  habet, 
invita  uxore  quidquam  dissipat,  huius  strictum  ius  laedit 
atque  ad  restitutionem  tenetur.  Idem  dicendum  est,  ubi 
in  administrandis  bonis  stricte  communibus  limites  a iure 
concessos  transgrediatur. 

4.  Maritus  ex  bonis  communibus  vel  familiae  uxori 
subministrare  tenetur,  quae  ad  rem  familiarem  iuxta  statum 
et  condicionem  familiae  procurandam,  ad  eius  sustenta- 
tionem atque  ad  eius  obligationes  implendas  (saltem  si 
propria  non  habet)  necessaria  sunt. 

378.  lura  et  obligationes  uxoris^).  1.  Si  uxor  ex 
bonis  familiae,  quorum  maritus  est  dominus,  marito  ratio- 
nabiliter invito  aliquid  sumit,  huius  strictum  ius  laedit  et 
per  se  ad  restitutionem  tenetur,  nisi  condonetur  iniuria. 

2.  Uxor  per  se  inscio  marito  nihil  licite  expendere 
potest:  administratio  enim  bonorum  etiam  communium  ad 
maritum  spectat.  Praeterea  subiectio,  qua  uxor  viro  tam- 
quam capiti  familiae  subordinatur,  exigit,  ne  quidquam 
inscio  et  inconsulto  marito  sumat.  Cum  tamen  uxor  non 
sit  ancilla,  sed  mariti  socia  et  adiutrix,  ex  universali  con- 
suetudine in  usu  bonorum  ea  libertas,  quam  decentia  status 
requirit,  ei  concedenda  est.  Complura  ergo  praesertim  ex- 


*)  Cf.  Lacroix  1.  3.  pr.  1.  n.  1020.  Lehmkuhl  I.  n.  897.  Gury- 
Ballerini  n.  556.  Dalama  n.  40. 

2)  Lugo  disp.  16.  n.  64  ss.  Lehmkuhl  I.  n.  895. 

sistente  insta  causa  uxori  etiam  inscio,  quin  et  invito  marito 
licita  sunt. 

Ex  consuetudine  uxores  liberam  administrationem  habent  volati- 
lium eorumque  fructuum  sic  ovorum. 

a.  Quaedam  bona  etiam  notabiliora  uxor  inscio  marito 
in  bonum  familiae  expendere  potest,  si  maritus  non  daret, 
quae  necessaria  sunt  ad  honestam  ipsius  et  prolis  susten- 
tationem, vel  si  frustra  necessitates  familiae  ei  exponerentur; 
in  hoc  casu  tamen  cavere  debet  uxor,  ne  nimias  pro  con- 
dicione familiae  expensas  faciat. 

h.  Consuetas  eleemosynas  facere  potest,  quae  ab  aliis 
eiusdem  condicionis  mulieribus  fieri  solent;  maiores  quidem, 
si  maritus  hanc  obligationem  negligat,  aliquas,  sed  minores, 
etiamsi  maritus  suae  obligationi  pro  condicione  familiae 
satisfaciat : nam  uxor  contra  decentiam  nimis  dura  appa- 
reret, si  nullas  dare  posset  eleemosynas. 

c.  Subvenire  potest  parentibus  vel  filiis  ex  alio  matri- 
monio susceptis,  si  in  gravi  necessitate  constituti  sint. 

Si  bona  propria  habet,  consanguineis  indigentibus  ex  illis  suc- 
currere debet;  potest  tamen  consuetas  eleemosynas,  etsi  bona  propria 
habeat,  consanguineis  tribuere.  Si  bona  propria  non  habet  et  consuetae 
eleemosynae  non  sufficiunt,  potest  de  bonis  communibus  vel  de  bonis 
mariti  sumere  ad  sublevandam  parentum  et  filiorum  gravem  necessitatem. 
Nec  tenetur  marito  defuncto  illas  expensas  ex  ea  parte  dotis  vel 
bonorum  communium,  quam  ipsa  accipit,  restituere,  nisi  expensae  illae 
multum  excedant  limites  consuetarum  eleemosynarum.  Ratio  Tprimi 
est,  quia  maritus  tamquam  administrator  familiae  uxori  ea  suppeditare 
debet,  quibus  ipsa  obligationibus  suis  satisfacere  possit;  leges  autem 
pietatis  ab  uxore  exigunt,  ut  subveniat  parentibus  et  filiis  indigentibus. 
Ratio  secundi  est,  quia  vir  non  tenetur  extraordinarias  expensas  ex  suis 
bonis  pati,  si  uxor  bona  habet,  quorum  dominium  penes  ipsam  est. 

d.  Bona  quaedam  inscio  marito  reservare  potest,  ut 
provideat  familiae  et  ipsius  mariti  necessitatibus  et  ut  sua 
iura  integra  servet,  si  maritus  bona  dilapidet. 

e.  Curare  potest,  ut  preces  et  missae  dicantur  ad 
avertendum  mariti  aut  familiae  damnum  spirituale  vel 
temporale. 

f.  Parva  munera  largiri  et  quaedam  in  honestam  re- 
creationem expendere  potest,  prout  haec  aliis  eiusdem 

condicionis  mulieribus  licita  sunt  et  proinde  sine  aliqua 
nota  omitti  non  possunt. 

Nota.  lura  uxorum  in  bona  communia,  quae  ex  usu  et  consue- 
tudine eis  competunt,  non  sunt  publice  in  instructionibus  proponenda 
et  ordinarie  nec  privatim  in  confessionali  nimis  indulgendum  est  mu- 
lieribus, cum  ipsae  ex  indita  dominandi  libidine  valde  propendeant 
in  iura  sua  plus  aequo  extendenda.  Universim  magis  curandum  est, 
ut  uxor  marito  in  caritate,  ut  par  est,  subsit  et  oboediat,  quam  ut 
iuribus  suis  insistat. 


Articulus  quintus.  » 

De  dominio  auctorum. 

379.  Nomine  auctoris  intelligitur  omnis,  qui  proprio 
ingenio  aliquid  invenit,  cuiusmodi  est:  a.  qui  librum  con- 
scripsit; h.  qui  opus  artis  composuit  ut  rythmum  musicum, 
picturam;  c.  qui  theoriam  scientificam,  artem,  remedium 
medicale  etc.  invenit.  ' 

lura  auctorum.  1.  Auctor  iure  naturae  dominium 
perfectum  habet  in  rem^  quam  ipse  invenit,  antequam  facta 
sit  publici  iuris:  unusquisque  enim  ius  habet  in  fructus 
ingenii  sui;  quare  tamquam  verus  dominus  de  re  sua  pro 
arbitrio  disponere  potest. 

a.  Ideo  contra  iustitiain  agit  et  ad  reparationem  damni  tenetur, 
qui  manuscripta  invito  auctore  divulgat,  vel  qui  inventori  artis  se- 
cretum suum  surripit. 

h.  Ideo  contra  iustitiam  agit,  qui  lectionem  professoris  vel  ser- 
monem oratoris  invito  auctore  typis  divulgat.  Nec  valet  pro  contraria 
sententia  provocatio  ad  factum,  quo  typis  in  ephemeridibus  eduntur 
publici  sermones  sive  concionatorum  sive  deputatorum  in  comitiis: 
haec  enim  scientibus  nec  contradicentibus  auctoribus  fiunt.  — Eo  ipso 
autem,  quod  quis  publice  docet  vel  condonatur,  doctrina  proposita  fit 
aliquo  modo  publici  iuris ; ideo  impediri  nequit,  quominus  auditores 
eam  faciant  suam,  pro  opportunitate  ea  utantur  vel  ad  usum  suum 
privatum  describant  et  scriptum  aliis  commodent. 

2.  In  opus  iam  vulgatum  auctor  retinet  dominium  et 
ius  opus  ulterius  divulgandi,  concedit  autem  omnibus  operis 
vulgati  usum:  auctor  enim  illud  ius  retinere  censetur,  quod 
ex  rei  natura  retinere  potest,  illud  autem  concedere  cen- 

setur,  qaod  ex  rei  natura  concedere  debet;  atqui  etiam 
facta  divulgatione  dominium  in  opus  suum  et  ius  operis 
ulterius  divulgandi  retinere  potest;  eo  ipso  autem  quod 
opus  divulgat,  omnibus  volentibus  et  debitum  pretium 
solventibus  eius  usum  concedere  debet.  — Insuper  uni- 
cuique naturaliter  competit  ius  in  fructus  sui  operis; 
atqui  fructus  ex  opere  suo  percipere  nequit,  nisi  domi- 
nium in  opus  vulgatum  et  ius  illud  ulterius  divulgandi 
retineat. 

a.  Sunt,  qui  dicant  ius  proprietatis  et  ulterioris  divulgationis  in 
opus  vel  inventum  iam  vulgatum  ipsa  vulgatione  amitti ; quodsi  pro- 
inde auctori  vel  inventori  competat  ius  prohibendi,  ne  opus  vel  inven- 
tum suum  ab  aliis  vulgetur,  id  non  a lege  naturae,  sed  a lege  posi- 
tiva haberi').  Etsi  horum  sententia  a proposita  non  multum  differat, 
quia  ultro  concedunt  huiusmodi  legem  positivam  naturali  aequitati 
prorsus  consentaneam  esse,  aptius  tamen  affirmatur  ius  proprietatis 
esse  quidem  a natura,  sed  in  multis  obscurum  atque  indeterminatum 
proindeque  lege  positiva  declarandum  et  determinandum-). 

h.  Ergo  contra  ius  auctoris  atque  editoris  agit  et  ad  reparationem 
damni  tenetur,  qui  opus  vulgatum  non  consentiente  auctore  denuo  im- 
primendum curat.  — Qui  aliquod  opus  inscio  auctore  vel  editore  in 
dissitis  regionibus  imprimendum  et  divulgandum  curat,  ea  tenus  dam- 
num infert,  quatenus  maius  lucrum  auctoris  vel  bibliopolae  hac  ratione 
impedit,  id  quod  nunc  attentis  mediis  communicationis  facilius  evenire 
potest  quam  antea.  — Multiplicare  librum  vel  folium  per  transscrip- 
tionem  ad  usum  privatum  sive  pro  se  sive  pro  alio,  nisi  transscriptio 
vulgetur,  nec  iniustum  nec  illicitum  est,  quia  emptor  de  opere  vulgato 
vi  dominii,  quod  in  illud  acquirit,  in  omne  commodum  suum  disponere 
potest,  si  auctor  inde  non  patitur  damnum;  atqui  auctor  ex  eiusmodi 
usu  moraliter  non  patitur  damnum. 

c.  Num  auctori  iure  naturae  competat  ius  impediendi,  ne  operis 
sui  versio  in  alia  lingua  vulgetur,  certo  non  constat,  quia  non  constat, 
num  vulgatio  versionis  auctori  reipsa  noceat,  et  lucrum,  quod  trans- 
lator percipit,  laborem  translationis  excedat.  Leges  autem  positivae 
fere  ubique  ius  edendi  versionem  auctori  reservant. 

3.  Leges  civiles^  qaae  prohibent,  ne  opus  alicuius 
auctoris,  ne  post  eius  mortem  quidem,  nisi  elapso  certo 


')  Hanc  sententiam  inter  recentes  tuetur  Vermeevsch.  Quaestiones 
de  iustitia  n.  240  ss. 

*)  Cf.  BcdJerini-Palmieri  111,  n.  53. 

tempore^),  sine  consensu  eorum,  quorum  interest,  impri- 
matur, vel  auctori  ius  sui  operis  versionem  edendi  re- 
servant, in  conscientia  obligant,  cum  iura  constituant 
(n.  356). 


Articulus  seztus. 

De  dominio  clericorum. 

380.  Declarationes.  Bona  clericorum  triplicis  generis 
sunt : 

1.  Bona  patrimonialia j quae  clericis  proveniunt  ex 
paterna  hereditate  vel  ex  quacunque  alia  causa  profana 
e.  g.  donatione,  cojitractu,  industria  vel  alio  id  genus 
modo  cum  saecularibus  communi  e.  g.  docendo  li  teras. 

Horum  bonorum  clerici  'perfectum  dominium  habent  aeque 
ac  laici : nulla  enim  lege  positiva  ius  naturae  nunc  quoad  clericos 
in  hac  re  limitatum  est^). 

2.  Bona  quasipatrimonialia  vel  quasiecclesiastica  vel 
casualia,  quae  clerici  acquirunt  ex  functionibus  et  officiis 
ecclesiasticis  ut  stipendia  missarum,  contionum. 

Ad  haec  bona  pertinent:  a.  reditus  stolae;  b.  salaria,  quae  acci- 
piunt cooperatores  parochorum,  capellani  militares,  professores  religionis 
in  gymnasiis;  stipendia  pro  munere  docendi  theologiam  in  universita- 
tibus vel  seminariis  sive  ab  ecclesia  sive  a gubernio  solvuntur;  distri- 
butiones, quae  dantur  canonicis,  fructus  beneficii  laicalis;  c.  oblationes 
fidelium,  quae  ipsi  parocho  tribuuntur;  d.  pensiones,  quae  sive  a gu- 
bernio sive  ab  ecclesia  clericis  emeritis  vel  aegrotis  conferuntur. 

Horum  bonorum  pariter  dominium  perfectum  habent  clerici: 
nulla  enim  est  ratio  affirmandi  eos  habere  dominium  limitatum: 
et  sane  neque  illi,  qui  eiusmodi  bona  largiuntur,  neque  ecclesia 
hocce  dominium  ullo  modo  limitarunt. 

3.  Bona  ecclesiastica  seu  beneficialia,  quae  clerici  per- 
cipiunt ex  beneficiis  ecclesiasticis. 


*)  G.  A.  Gesetze  zum  Schutze  des  Urheberrechtes  § 13,  iuxta 
quas  elapsis  triginta  annis  a morte  auctoris  opus  eius  a quolibet  im- 
primi potest. 

2)  Cf,  Benedictus  XIV.  De  synodo  dioec.  1.  7.  c.  3. 

a.  A bonis  beneficialibus  distinguenda  sunt  bona  simpliciter  eccle- 
siastica, ut  sunt  fundi  beneficiales,  quae  ad  ecclesiam  pertinent;  bene- 
ficiati  eorum  habent  administrationem  et  usumfructum.  Non  agitur 
hic  de  fundis  beneficialibus  sed  de  fructibus,  quos  clerici  ex  iis  per- 
cipiunt. 

h.  Ad  bona  ecclesiastica  seu  beneficialia  pertinent  etiam:  a.  sa- 
laria, quae  a gubernio  solvuntur  parochis,  cononicis  vel  episcopis:  ec- 
clesia enim  haec  ut  bona  ecclesiastica  considerat,  quia  pro  bonis  eccle- 
siae ablatis  a gubernio  solvuntur^).  Item  |3.  supplementa,  quae  parochis 
a communitate  ad  congruam  sustentationem  erogantur,  quia  publica 
auctoritate  in  locum  bonorum  ecclesiasticorum  substituuntur. 

c.  Notio  boni  ecclesiastici  stricte  i.  e.  pro  iis  tantum  bonis  acci- 
pienda est,  quae  ex  beneficio  ecclesiastico  proprie  dicto  proveniunt, 
nec  extendenda  ad  bona,  quae  clericus  ex  aliquo  munere  ecclesiastico 
(ut  vicarii  generalis,  rectoris  seminarii,  professoris  s.  theologiae)  sibi 
acquirit,  etsi  ex  bonis  ecclesiasticis  haec  bona  desumantur^). 

Haec  bona  ecclesiastica  vel  sunt  necessaria  vel  parsi- 
monialia  vel  superflua,  a.  Necessaria  dicuntur  ea,  quibus 
clerici  indigent  ad  honestam  sustentationem,  h.  Parsimo- 
nialia  dicuntur,  quae  clerici  honeste  vivendo  consumere 
possent,  sed  parcius  vivendo  de  reditibus  beneficii  sepo- 
nunt. c.  Superflua  dicuntur,  quae  honestae  sustentationi 
supersunt. 

381.  De  dominio  clericorum  in  bona  ecclesiastica. 

1.  In  bona  ecclesiastica  ad  congruam  seu  honestam  susten- 
tationem necessaria  clerici  perfectum  dominium  habent;  ex 
concilio  enim  tridentino  beneficiati  fructus  ex  beneficiis 
perceptos  faciunt  suos^);  sed  his  verbis  acquisitio  dominii 
significatur. 

a.  Clerici  ergo  ex  reditibus  beneficii  honestam  sustentationem 
sumere  possunt,  etiamsi  alia  bona  habeant:  in  hunc  enim  finem  prae- 
cipue instituta  sunt  beneficia,  ut  ii,  qui  ecclesiae  serviunt,  ab  ecclesia 
etiam  sustenturi  possint^).  Quodsi  clericus  ex  patrimonio  suo  vivat, 

q S.  Poenitent.  19,  ian.  1819;  19.  aug.  1821;  9.  aug.  1824. 

2)  Cf.  Hollweck,  Das  Testament  der  Geistlichen  (Mainz.  Kirch- 
heim.  1901)  S.  32  ff.,  qui  haec  bona  ecclesiastica  dicit;  econtra  Hil- 
genreiner,  Professorengehalt  eines  Geistlichen  (Linz.  Quartalschrift  1902) 
S.  349  ff. 

*)  Sess.  24.  c.  12.  De  reform.  et  alibi  saepius. 

9 1.  Cor.  9,  7-14. 

potest  tantundem  de  bonis  ecclesiasticis  accipere  et  pro  lubitu  de  eo 
disponere. 

h.  Quaenam  sustentatio  sit  congrua,  non  certa  regula,  sed  pru- 
denti iudicio  definiri  debet.  In  hoc  iudicio  ferendo  ratio  habenda  est 
a.  personae:  uni  enim  plura  necessaria  sunt  quam  alteri,;  (3.  consue- 
tudinis loci;  y.  officii  et  qualitatis  beneficii.  Ceterum  sub  congrua 
sustentatione  comprehenduntur  etiam  eleemosynae  faciendae,  hospita- 
litas, honestae  recreationes,  moderatae  donationes,  quantitas  reservata 
in  eventus  futuros,  decens  alimentatio  consanguineorum,  si  ea  indigeant; 
ita  ut  ab  ecclesiastico  viro  aeque  absit  prodigalitas  atque  avaritia. 

c.  Quoad  bona  a clerico  relicta,  de  quibus  non  constat,  quo  titulo 
acquisita  fuerint,  ita  distinguendum  est:  si  constat  clericum  praeter 
reditus  beneficii  alia  quoque  bona  acquisivisse,  praesumendus  est  bene- 
ficialia  in  sui  sustentationem  consumpsisse,  alia  vero  consanguineis  re- 
servasse; quodsi  non  constat  eum  alia  bona  praeter  beneficialia  ac- 
quisivisse, praesumendus  est  bona  ecclesiastica  reliquisse,  donec  aliud 
probetur’), 

2.  In  bona  ecclesiastica  'parsimonialia  clerici  pariter 
perfectum  dominium  habent:  etenim  sunt  bona  ex  neces- 
sariis seposita;  in  haec  autem  perfectum  dominium  acqui- 
sierant; ergo  etiam  in  illa  perfectum  dominium  habent, 
cum  dominium,  quod  acquisierant,  non  amittant. 

3.  Etiam  in  bona  superflua  clerici  verum  dominium 
acquirunt,  ea  tamen  sub  gravi  erogare  tenentur  pauperibis 
vel  in  alios  usus  pios. 

a.  Clericos  verum  dominium  acquirere  in  bona  superflua  est  sen- 
tentia s.  Thomae^),  quam  s.  Alphonsus  satis  probabilem  habet^).  Et 
sane  bona  ecclesiastica  a fidelibus  ecclesiae  offeruntur  hac  pia  inten- 
tione, ut  in  honorem  sanctorum  dicata  sint;  atqui  dicendum  est  eccle- 
siam verum  dominium  et  liberam  illorum  bonorum  dispositionem  ac- 
quirere, adeo  ut  valide  in  quemcunque  usum,  licite  vero  solum  in 
usum  pium  et  religiosum  de  iis  disponere  possit,  quippe  qui  solus 
naturae  bonorum  intentionique  fidelium  respondeat. 

b.  Dum  ecclesia  constitutis  beneficiis  partem  horum  bonorum 
elericis  largitur,  in  eos  transfert  verum  dominium  in  haec  bona,  sed 
simul  etiam  obligationem,  quae  eis  inhaeret,  ea  nempe  non  expendendi 
nisi  in  usus  pios.  Clericos  in  bona  superflua  verum  dominium  habere 
l)atet  ex  concilio  tridentino,  quod  de  bonis  ecclesiasticis  generatim  sine 
discrimine  docet  clericos  eorum  fructus  facere  suos. 

*)  Cf.  Schmalzgrueber  in  tit.  De  pecul.  cler.  n.  15. 

2)  Summa  II.  II.  q.  185.  a.  7.  Quodl.  6.  a.  12.  ad  3. 

L.  3.  n.  492.  coli.  Quaest.  ref.  q.  X. 

c.  Habent  ergo  clerici  in  bona  ecclesiastica  etiam  superflua  verum 
dominium  sed  dominium  onere  gravatum,  quod  natura  bonorum  exigit, 
ea  nempe  erogandi  in  usus  pios.  Num  clerici  ad  hanc  erogationem  ex 
iustitia  teneantur,  controversum  est;  quoniam  vero  sententia,  quae  ob- 
ligationem iustitiae  negat,  veram  probabilitatem  habet,  clerici,  qui 
superflua  male  impendunt,  neque  ipsi  neque  eorum  heredes  ad  resti- 
tutionem obligari  possunt.  Sed  de  hac  re  inferius  dicetur. 

Xota.  Decet  omnino,  ut  clericus  etiam  bona,  quae  non  sunt 
ecclesiastica,  saltem  ex  parte  pauperibus  vel  causis  piis  largiatur: 
populus  enim  facile  scandalum  accipit,  si  omnia  bona  non-ecclesiastica 
cognatis  non  indigentibus  tribuantur. 


Quaestio  tertia. 

De  acquisitione  dominii, 

382.  Praenotiones.  1.  Modus  acquirendi  dominium 
intelligitur  titulus  seu  causa  ex  se  apta  ad  conferendum 
dominium.  Distinguuntur  quinque  diversi  modi  acquirendi 
dominium : occupatio  (inventio),  accessio^  labor,  praescriptio, 
contractus, 

a.  Vim  conferendi  dominii  hi  modi  vel  habent  immediate  a iure 
naturae  ut  occupatio  (inventio),  accessio  et  labor,  vel  a iure  humano 
ut  praescriptio,  vel  a privata  hominum  voluntate  ut  contractus. 

Modi  acquirendi  dominium  distinguuntur  in  originarios  et  deri- 
vatos. Originariis  acquiritur  dominium  rerum,  quae  nunquam  habuerin  t 
dominium  aut  saltem  actu  non  habent,  cuiusmodi  est  occupatio,  accessio 
(naturalis)  et  lahor;  derivatis  acquiritur  dominium  rerum,  quae  do- 
minio iam  subsunt  ut  praescriptione  et  contractu. 

2.  Notanda  est  distinctio  inter  res  vacantes,  derelictas 
et  amissas : vacantes  dicuntur , quae  dominum  nunquam 
habuerunt  sive  animatae  sunt  ut  ferae  in  silvis,  sive  in- 
animatae ut  gemmae  in  mari;  derelictae  dicuntur,  quae 
dominum  habuerunt,  actu  autem  non  habent  ut  thesauri 
olim  absconditi,  res  domini  absque  legitimis  heredibus 

defuncti;  amissae  vel  incertae  dicuntur,  quae  dominum 
habent,  sed  ignotum  ut  annulus  aureus  in  platea  repertus. 

Res  amissae  habentur  pro  derelictis:  a.  quando  dominus  ex  cir- 
cumstantiis certis  nullam  amplius  habet  spem  recuperandi  rem  suam; 
h.  quando  dominus  rei  amissae  recuperationem  negligit,  etsi  eam  recu- 
perare posset;  c.  quando  res  non  est  magni  pretii,  adeo  ut  dominus 
non  censeatur  exigere  eius  restitutionem. 

Nota,  De  singulis  modis  acquirendi  dominium  nunc  agendum 
est;  quia  tamen  tractatio  de  contractibus  longior  evasit,  ad  proprium 
caput  (quartum  huius  libri)  eam  remittimus. 


Articulus  primus. 

De  occupatione. 

383.  De  occupatione  in  genere.  Occupatio  (An- 
eignung)  est  apprehensio  rei,  quae  nullius  est,  cum  animo 
eam  sibi  acquirendi. 

1.  Occupatio,  si  debitae  condiciones  adsunt,  est  legi- 
timus modus  acquirendi  dominium:  iure  enim  naturae  res 
nullius  fiunt  primi  occupantis;  sicut  ergo  initio  dominium 
privatum  coepit  occupatione  rerum,  quae  tunc  omnes  erant 
nullius,  ita  nunc  res,  quae  nullius  sunt,  transeunt  in  domi- 
nium occupantis  (n.  368). 

2.  Condiciones,  quae  requiruntur,  ut  res  aliqua  fiat 
occupantis,  sunt : a,  ut  res  nullius  sit,  sive  vacans  est 
sive  derelicta : alias  enim  occupatione  iniuria  fieret  domino ; 
h.  ut  adsit  vera  vel  realis  apprehensio;  c.  ut  adsit  animus 
rem  faciendi  suam. 

Nunc  temporis  in  nostris  regionibus,  ubi  non  habentur  terrae 
partes  ab  hominibus  nondum  occupatae,  non  occurrunt  nisi  occupationes 
animalium,  quae  fiunt  venatione,  piscatione,  aucupio,  et  occupationes 
rerum  inventarum,  quae  vel  suffossae  vel  derelictae  vel  in  sinu  terrae 
reconditae  vel  amissae  sunt. 

384.  Distinctio  animalium.  Distinguuntur  animalia 
triplicis  generis: 

a.  Mansueta  seu  domestica,  quae  natura  sua  humano 
consortio  utuntur  et  ideo  naturali  libertate  non  fruuntur 

ut  equi,  oves,  boves,  gallinae,  canes;  haec  per  se  dominum 
habent. 

h.  Mansuefacta  seu  cicurata,  quae  per  se  quidem  natu- 
rali libertate  fruuntur,  sed  hominum  industria  hac  privantur 
eorumque  dominio  subiiciuntur  ut  aves  in  cavea,  apes  in 
alveari,  columbae  in  columbario.  Mansuefactis  adnume- 
rantur  etiam  pisces  in  privatis  piscinis  et  ferae  septis  in- 
clusae. 

c.  Fera  seu  silvestria,  quae  natura  sua  humanum  con- 
sortium abhorrent  et  naturali  libertate  fruuntur  ut  lepores, 
pisces,  aves;  haec  dominum  non  habent. 

385.  De  occupatione  animalium. 

1.  Animalia  mansueta  semper  manent  prioris  domini, 
etsi  aberrent  vel  e custodia  abscesserint:  cum  enim  na- 
tura sua  domestica  sint,  nunquam  fiunt  nullius. 

a Ideo  ab  alio  occupari  non  possunt  neque  ipsa  neque  eorum 
fructus,  sed  domino  restitui  debent  etiam  mortua,  ubicunque  reperta 
fuerint. 

h.  Idem  valet  eliam  in  casu,  quo  domino  certe  periissent,  nisi 
ab  interitu  liberata  fuissent:  res  enim  non  desinit  esse  domini  sui,  eo 
quod  per  alium  ab  interitu  vindicata  est.  Ideo  animalia  incendio  vel 
lupo  erepta  domino  restituenda  sunt;  pro  labore  tamen  iustum  stipen- 
dium debetur. 

383.  2.  Animalia  mansuefacta  manent  prioris  domini 
quamdiu  in  custodia  detinentur;  cum  primum  vero  e cu- 
stodia evaserint  et  pristinam  libertatem  recuperaverint, 
fiunt  primi  occupantis. 

a.  Animalia,  quae  in  custodia  detinentur,  sunt  duplicis  generis, 
alia,  quae  e custodia  emissa  redire  non  solent  ut  cervi,  lepores,  plerae- 
que  aves,  pisces;  et  alia,  quae  redire  solent  ut  columbae,  apes.  lam 
priora  censentur  recuperasse  libertatem,  quando  eorum  consecutio  do- 
mino moraliter  facta  est  impossibilis,  vel  quando  dominus  ea  non 
amplius  persequitur;  posteriora  vero,  quando  amiserunt  consuetudinem 
redeundi.  Censentur  autem  amisisse  consuetudinem  redeundi,  si  per 
aliquot  dies,  quos  lex  positiva  accuratius  determinat,  non  redeant*). 

*)  Ex  G.  A.  § 384  examen  apum,  quod  dominus  biduo  non  per- 
sequitur, animal  autem  mansuefactum,  quod  per  42  dies  ad  dominum 
non  rediit,  ab  alio  occupari  potest.  Cf.  G.  G.  961. 

h.  Non  licet  absque  iniuria  animalia  alterius  mansuefacta  ut  co- 
lumbas fraude  e.  g.  proiecto  exquisitiore  pabulo  ad  se  attrahere,  quia 
dominus  rei  strictum  ius  habet,  ne  res  sua  ab  aliis  per  vim  vel  frau- 
dem sibi  subtrahatur^. 

Num  liceat  occidere  alterius  animalia  (canes,  columbas,  gallinas), 
quae  agro  nocent.  Licitum  est  ea  occidere,  ne  noceant:  nam  vim  vi 
repellere  licet;  sed  haec  requiruntur:  a.  ut  damnum  alio  modo  prae- 
caveri nequeat  e.  g.  ea  abigendo  vel  dominum  monendo;  P.  ut  dam- 
num, quod  inferunt,  sit  notabile  seu  saltem  aequale  damno,  quod  pa- 
titur dominus  animalium;  atqui  columbae,  gallinae  et  eiusmodi  solum 
tempore  messis  et  sementis  notabile  damnum  inferunt;  y.  ut  directe 
intendatur  conservatio  rei  propriae,  non  autem  damnum  proximi ; 
b.  animalia  occisa  solum  tamquam  compensatio  pro  damno  illato  re- 
tineri possunt^). 

387.  3.  Animalia  fera,  quamdiu  libere  vagantur,  unus- 
quisque capere  potest:  sunt  enim  nullius,  ideoque  fiunt 
primi  occupantis.  Qui  ergo  eiusmodi  animal  capit,  ipsa 
occupatione  illius  fit  dominus,  sive  in  proprio  sive  in 
alieno  fundo  illud  ceperit;  et  tamdiu  servat  illius  dominium, 
quamdiu  illud  in  sua  custodia  retinet,  vel  si  effugerit, 
quamdiu  cum  spe  recuperandi  illud  persequitur. 

a.  Fera,  quae  reperitur  in  fundo  alterius  non  clauso,  non  per- 
tinet ad  dominum  fundi,  sed  nullius  est:  dominus  fundi  ius  quidem 
habet  prohibendi,  ne  alius  venetur  in  suo  fundo,  et  exigendi  compen- 
sationem pro  damno,  quod  a venatore  fundo  illatum  est,  fera  autem 
occisa  vel  e nido  sumpta  ad  venatorem  pertinet. 

h.  Ferae,  quae  sunt  in  fundis  clausis,  et  pisces,  qui  sunt  in  vi- 
variis, e quibus  evadere  non  possunt,  ad  dominum  fundi  vel  vivarii 
pertinent,  quia  per  claustrum  ad  eas  custodiendas  erectum  iam  captae 
sunt.  Qui  ergo  venatur  in  nemoribus  clausis  vel  piscatur  in  piscinis 
privalis,  contra  iustitiam  agit  et  animalia  capta  vel  aequivalens  pretium 
restituere  tenetur.  Si  tamen  silvae  circumseptae  vel  lacus  aquae  valde 
magnae  extensionis  sunt,  ita  ut  animalium  captura  incerta  evadat,  ea 
non  censentur  amisisse  suam  naturalem  libertatem.  Qui  ergo  in  eius- 
modi locis  venatur  vel  piscatur,  ius  alienum  quidem  laedit,  damnum 
vero  illatum  ex  probabili  spe,  quam  dominus  habebat  illa  animalia 
capiendi,  desumendum  est^). 


q Cf.  Elhel-Bierhaum  II.  pr.  5.  n.  207. 

2)  C.  A.  § 1320  ff.  G.  G.  § 833  ff. 

Laymann  1.  3.  tr.  1.  c.  5.  n.  12.  Holzmann,  Theol.  moral. 
t.  4.  n.  31. 

c.  Fera  laesa  est  venatoris  vulnerantis,  si  ita  laesa  est,  ut  non 
possit  amplius  aufugere : venator  enim  ipsa  vulneratione  illam  do  facto 
apprehendit.  Pariter  fera  laqueo  irretita  eius  est,  qui  laqueum  posuit, 
modo  ita  sit  irretita,  ut  non  possit  evadere:  laqueo  enim  reipsa  occu- 
patur. 

Quaeritur,  cuius  sit  fera  laqueo  capta,  quem  aliquis  posuit  in 
alieno  fundo,  a.  Praeter  dominum  fundi  et  venatorem  in  feram  captam 
ius  nemo  habet;  ideo  quilibet  alius,  qui  feram  vel  a laqueo  dimittit 
vel  aufert,  iniuste  agit,  nisi  ipsa  evasura  fuisset:  si  enim  evasura 
fuisset,  nisi  alius  eam  extraxisset,  est  extrahentis,  p.  Fera  laqueo  capta 
per  se  quidem  venatoris  est;  attamen  dominus  fundi,  si  ipso  invito 
laqueus  positus  est,  retinet  ius  illum  impediendi,  ne  ad  feram  extra- 
hendam accedat  et  proinde  eam  adhuc  vivam  dimittere  et  probabiliter 
etiam  sibi  capere  potest^). 

388.  De  iiire  venandi  atque  piscandi.  1.  In  loco 
aperto  atque  omnibus  pervio  sive  publico  sive  privato 
unicuique  per  se  venari  (piscari)  licet,  si  modo  alienis 
fundis  non  inferat  damnum;  attamen  venatio  (piscatio) 
prohiberi  potest.  Prohibitio  haec  ex  recepta  consuetudine 
censetur  esse  mere  poenalis,  quae  solum  ad  solvendam 
mulctam  vel  ad  subeundam  poenam  obliget.  Quodsi  ius 
venandi  elocatum  sit,  locatarius  acquirit  ius  exclusivum 
in  illo  loco  venandi;  atqui  in  nostris  Europae  regionibus 
ius  venandi  fere  ubique  elocatum  est. 

Leges  tamen,  quae  venationem  (piscationem,  aucupium)  certo 
tempore  ad  cavendam  ferarum  inopiam  (Schonzeit)  prohibent,  plerisque 
recte  videntur  esse  leges  praeceptivae,  quae  ratione  boni  communis  in 
re  satis  magni  momenti  ex  iustitia  legali  in  conscientia  obligant. 

2.  Si  cui  competit  exclusivum  ius  venandi  (piscandi) 
in  aperto  loco,  sive  quia  ius  locavit  sive  quia  dominus 
fundi  illud  sibi  reservavit,  hoc  ipso  non  acquirit  ius  in 
animalia,  quae  in  illo  loco  reperiuntur,  quippe  quae  na- 
turali adhuc  libertate  gaudeant;  sed  cum  iure  prae  aliis 
ibi  venandi  habet  spem  animalia,  quae  ibi  reperiuntur, 
capiendi.  Ideo  qui  ipso  invito  in  eiusmodi  loco  venatur 
vel  piscatur,  ipsa  venatione  (piscatione)  laedit  ius  locatoris 
vel  domini,  sed  animalia  occisa  facit  sua  et  retinere  po- 


')  Cf.  Guri/ -Baller ini  I.  n.  572.  q.  3.  nota. 

Noldin,  De  praeceptis'-'. 

test,  attamen  reparare  debet  damnum  illatum^).  Damnum 
autem  non  censetur  inferri,  nisi  aut  plura  aut  grandiora 
animalia  occidantur. 

a.  Si  magna  animalium  fit  strages  vel  magna  piscium  captura, 
manifesto  laeditur  spes  domini  eorum  aliqua  saltem  capiendi.  Si  unum 
tantum  vel  alterum  animal  capitur,  spes  laeditur,  quam  habuit  dominus, 
illud  praecise  animal  capiendi.  lam  vero  si  agitur  de  animalibus  minori- 
bus et  si  multa  ibi  sunt  animalia,  haec  spes  fere  nulla  est  et  parum 
vel  nihil  valet,  quare  nulla  fieri  debet  restitutio ; quod  si  pauca  ibi  sunt 
eiusmodi  animalia  vel  animalia  sunt  maiora,  haec  spes  censetur  valere 
circiter  dimidium  pretii  ipsius  animalis  capti^). 

h.  Ubi  venatio  in  silvis  publicis  vel  privatis  prohibetur,  silvarum 
domini  vel  locatores  venationis  a.  cavere  debent,  ne  ferae  permittantur 
agros  vel  prata  depascere  aut  devastare,  alias  agricolae  ius  habent  sua 
bona  defendendi  non  solum  feras  abigendo,  sed  eas  etiam,  si  opus  fuerit, 
occidendo;  h.  tenentur  damna  reparare,  quae  sive  a feris  sive  a vena- 
toribus occasione  venationis  inferuntur. 


Articulus  secundus. 

De  inventione. 

Inventio  est  species  occupationis.  Res  autem  inventae 
sunt  quadruplicis  generis:  thesauri^  res  vacantes,  res  dere- 
lictae et  res  amissae,  de  quibus  in  particulari  agendum  est, 
quia  iura  inventoris  pro  diversitate  rei  inventae  legibus 
positivis  diverse  determinantur. 

389.  De  inventione  thesauri.  Thesaurus  est  res 
pretiosa  et  suffossa  vel  abscondita,  quam  nemo  probare 
potest  esse  suam. 

a.  Tria  ergo  de  ratione  thesauri  sunt:  a.  ut  sit  res  pretiosa;  (3.  ut 
sit  nullius  y.  ut  sit  defossa  vel  abscondita.  Ergo  proprio  sensu  thesauri  non 
sunt  venae  metallicae  vel  carbonariae,  quae  in  sinu  terrae  inveniuntur®). 

Leges  positivae  non  solum  venationem  prohibere,  sed  etiam 
impedire  possunt,  quominus  venator  dominium  ferae  captae  acquirat; 
eiusmodi  statuta,  si  certe  exsistant,  in  conscientia  obligant  C.  G.  § 958. 

2)  E.  Mulier,  Theologia  moralis  II.  § 10^. 

®)  Nihil  referre  videtur,  utrum  hominis  manu  an  viribus  naturae 
res  recondita  fuerit,  ideo  G.  A.  § 398  res  antiquas,  quae  eruuntur  (an- 
tiquarische,  archaologische  Funde)  ad  thesauros  refert,  item  C.  G.  § 981. 

h.  Domimis  fundi,  in  quo  thesaurus  reperitur,  is  est,  qui  eius  do- 
minium directum  habet;  ideo  si  in  fundo  beneficii  ecclesiastici  the- 
saurus reperitur,  dominus  fundi  non  beneficiatus  est  sed  ecclesia’);  si 
in  fundo  publico  reperitur,  dominus  est  communitas  vel  civitas  (fiscus), 
quae  bona  publica  administrat. 

c.  Inventor  rei  alienae  non  dicitur,  qui  eam  primus  videt,  sed 
qui  eam  videt  et  apprehendit.  Inventor  thesauri  non  dicitur,  qui  the- 
saurum ab  alio  iam  detectum  seu  erutum  primus  videt  et  apprehendit, 
sed  qui  eum  detegit  seu  visibilem  facit.  Primum  ius  thesaurum  appre- 
hendendi est  penes  detectorem,  quo  si  detector  non  utatur,  thesaurus  ali 
alio  apprehendi  potest. 

390.  1.  lure  nhturae  thesaurus  videtur  esse  res  nullius 
ideoque  primi  occupantis  i.  e.  inventoris,  qui  inventione, 
illum  occupavit:  non  enim  in  fundo,  in  quo  reperitur, 
natus,  sed  aliena  vi  ibi  collocatus  est;  leges  tamen  posi- 
tivae thesaurum  aliquatenus  ut  partem  fundi  considerant 
ideoque  partem  thesauri  domino  fundi  adiudicant. 

2.  Leges  recentes  fere  conveniunt  cum  dispositionibus 
iuris  romani^): 

a.  Thesaurus,  qui  in  proprio  fundo  reperitur,  totus 
est  inventoris.  (Lex,  quae  totum  thesaurum  vel  eius  par- 
tem fisco  adseribit,  poenalis  est). 

h.  Thesaurus,  qui  casu  in  alieno  fundo  reperitur,  di- 
videndus est;  ergo  dimidia  pars  domini  fundi,  dimidia 
vero  inventoris  est. 

Haec  lex  in  conscientia  servanda  est,  et  quidem  ante  iudicis  sen- 
tentiam (n.  356).  Quo  tempore  dominus  fundi  in  partem  thesauri  in- 
venti ius  acquirat,  utrum  ipsa  inventione  an  postquam  inventor  illum 
apprehendit,  a dispositione  legis  dependet.  Ordinarie  ex  codicibus  the- 
saurus inventus,  non  demum  apprehensus,  inter  dominum  fundi  atque 
inventorem  dividendus  est;  ideo  non  posset  inventor  absque  iniuiia 
thesaurum  iterum  suffodere,  fundum  emere  et  totum  sibi  retinere^). 

c.  Thesaurus,  qui  de  industria  inscio  domino  in  alieno 
fundo  quaeritur  et  detegitur,  (post  sententiam  iudicis)  aut 

‘)  Ex  G.  A.  § 399  uterque  ut  dominus  fundi  consideratur,  et  qui 
dominium  directum  et  qui  usumfructum  habet. 

2)  C.  A.  § 398  — 401.  Decreto  16.  iun.  1846  auctoritas  politica 
renuntiat  parti  1.  c.  sibi  reservatae.  G.  G.  § 984. 

3)  Gf.  Matth.  13,  44. 

totus  domini  est,  aut  inter  dominum  et  fiscum  dividen- 
dus est. 

a.  Lex  prohibens,  ne  aliorum  fundi  effodiantur,  lata  est  ad  tuenda 
iura  dominorum;  transgressores  autem  huius  legis  in  poenam  parte 
thesauri  inventi  privantur.  Quia  lex  in  poenam  lata  est,  inventor  the- 
sauri poenam  subire  non  tenetur  ante  sententiam ; hinc  si  inventio  oc- 
culta manet,  cum  domino  fundi  de  dividendo  thesauro  invento  licite 
convenire  potest. 

|3.  Si  in  arca  vel  in  veste  antiqua  vel  in  angulo  domus  invenitur 
pecunia  vel  alia  res  pretiosa,  cuius  dominus  reperiri  nequit,  considerari 
potest  ut  thesaurus,  ideoque  tota  est  inventoris,  si  ipse  est  dominus 
rei,  in  qua  reperitur,  alias  res  inventa  dividenda  est  inter  inventorem 
et  dominum  rei,  quae  thesaurum  continet. 

391.  De  occupatione  rei  vacantis.  Res  vacantes  iure 
naturae  fiunt  primi  occupantis,  nisi  lege  humana  earum 
dominium  vel  ex  toto  vel  ex  parte  ad  alium  pertineat: 
res  enim  nullius  iure  naturae  fiunt  primi  occupantis. 

a.  Fodinae  seu  res  utiles  in  sinu  terrae  reconditae  ut  venae  me- 
tallicae, marmoreae,  arenariae,  carbonariae  etc.  ab  aliis  (Lugo)  consi- 
derantur ut  partes  accessoriae  fundi,  in  quo  reperiuntur,  quae  proinde 
ad  dominum  fundi  pertinent.  Alii  tamen  (Lessius,  Soto)  fodinas  piimo 
inventori  adiudicant,  quia  eis  aequum  non  videtur  rem  pretiosam  ut 
venam  auri  tamquam  partem  accidentalem  rei  multo  minoris  pretii 
considerare.  De  hac  re  consulendi  sunt  codices. 

h.  Res  vacantes  mobiles  ut  lapilli,  gemmae,  fragmenta  auri  ei 
eiusmodi  fiunt  primi  occupantis. 

392.  Dc  occupatione  rei  derelictae.  Res  derelictae 
pariter  sunt  primi  occupantis,  nisi  earum  dominium  lege 
positiva  alteri  tribuatur:  res  enim  nullius  fiunt  primi  oc- 
cupantis. 

a.  Bona  post  naufragium  vel  diluvium  in  litore  maris  vel  in  ripa 
fluminis  reperta,  item  bona  ex  timore  naufragii  proiecta  non  possunt 
haberi  pro  derelictis  ideoque  non  fiunt  primi  occupantis*). 

h.  Ligna  vel  alia  bona,  quae  inundatione  ab  uno  loco  in  alterum 
feruntur,  non  sunt  res  derelictae,  nisi  ex  adiunctis  appareat  dominum 
aut  de  iis  amplius  non  esse  sollicitum,  aut  nullam  spem  habere  ea  re- 
cuperandi. 


C.  A.  § .388. 

c.  Fructus  ut  nuces,  uvae,  spicae  etc.,  quae  messe  iam  peracta 
remanserunt,  ex  praesumptione  dominos  ea  non  curare,  habentur  pro 
derelictis.  Dominus  ergo  eorum  collectionem  etiam  vetare  potest. 

(7.  Qui  in  taberna  vel  in  ecclesia  (e.  g.  eam  verrendo)  vel  in 
publica  platea  nummos  invenit,  eos  sibi  retinere  potest,  quando  ob 
magnum  hominum  in  illum  locum  concursum  nulla  spes  est  fore,  ut 
dominus  inveniatur.  Si  tamen  res  inventa  est  alicuius  valoris,  deponi 
debet  in  sacrislia  vel  apud  parochum,  ubi  res  in  ecclesia  amissae  a 
domino  quaeri  solent.  Quodsi  post  aliquod  tempus  (duorum  circiter 
mensium)  dominus  rem  sibi  non  vindicat,  ea  est  inventoris. 

e.  In  dubio,  utrum  res  amissa  sit  an  derelicta,  tractari  debet  ut 
amissa. 

f.  Bona  ab  eo  relicta,  qui  sine  testamento  et  sine  herede  defunc- 
tus est,  sive  mobilia  sive  immobilia,  cedunt  fisco ^). 

393.  De  iiiTeiitioiie  rei  amissae. 

Res  amissa  dupliciter  a thesauro  differt:  a.  eo  quod  abscondita 
non  est;  b.  eo  quod  non  est  nullius,  sed  dominum  habet,  etsi  ignotum. 
Ubi  vero  spectatis  adiunctis  nulla  amplius  spes  adest  inveniendi  do- 
minum, ex  illius  dominio  excidisse  censetur  et  pro  derelicta  habetui’. 

1.  Inventor  rem  inventam  in  suo  loco  relinquere  po- 
test; ordinarie  tamen  exsistit  obligatio,  non  quidem  iusti- 
liae  sed  caritatis,  eam  secum  ferendi. 

Non  exsistit  obligatio  iustitiae,  quia  excluso  speciali  contractu 
nemo  ex  officio  tenetur  rem  alienam  secum  ferre;  potest  autem  exsi- 
stere obligatio  caritatis:  ex  caritate  enim  tenemur  damna  a proximo 
avertere,  si  commode  fieri  potest.  Hinc  si  alias  dominus  rem  suam 
non  recuperaret,  et  si  spes  adsit  dominum  detegendi,  urget  obligatio 
rem  assumendi,  nisi  incommodum  excuset;  quae  idem  obligatio  eo 
maior  est,  quo  maius  est  detrimentum,  quod  dominus  ex  re  amissa 
patitur. 

2.  Qui  rem  inventam  assumpsit,  tenetur  ex  iustitia  do- 
minum inquirere,  non  suis  sed  domini  expensis,  et  interim 
eam  diligenter  custodire. 

a.  Qui  rem  inventam  assumit,  eo  ipso  rem  alienam  sponte  in 
suam  custodiam  recipit;  qui  autem  rem  alienam  in  sua  custodia  habet, 
tenetur  eam  diligenter  domino  conservare  eamque  domino  reddere,  et 
si  dominus  ignotus  sit,  aptis  mediis  eum  quaerere. 

h.  Qui  culpabiliter  dominum  investigare  negligit,  a fortiori  qui 
rem  inventam  de  industria  abscondit,  quando  exsistit  spes  reperiendi 
dominum,  causa  est,  cur  dominus  rem  suam  recuperare  non  possit;  ideo 


b C.  A.  § 760.  G.  G.  § 1936. 


422 


De  septimo  decalogi  praecepto. 


fit  iniustus  possessor  rei  alienae  eamque  relinere  non  potest,  sed,  si 
dominus  non  conipareat,  in  pauperes  vel  in  usus  pios  erogare  debet. 

c.  Gerlus  modus  dominum  inquirendi  lege  naturae  quidem  non 
praecipitur,  sed  quilibet  sufficit,  qui  ad  finem  idoneus  reputetur;  lege 
positiva  autem  modus  investigandi  dominum  accurate  determinatur^). 

d.  Si  res  inventa  non  est  minoris  momenti^),  modus  investigandi 
dominum  a lege  praescriptus  generatim  in  conscientia  servandus  est: 
privata  enim  inquisitio  non  censetur  aptum  et  sufficiens  medium  in- 
veniendi dominum.  Qui  ergo  statuta  legis  positivae  sciens  et  volens  non 
observat,  non  fit  rei  inventae  dominus,  ne  per  praescriptionem  quidem, 
quia  ei  non  assistit  bona  fides'^). 

3.  Si  dominus  repertus  fuerit,  inventor  rem  ei  resti- 
tuere tenetur;  expensas  tamen  in  investigando  domino 
factas  et  praemium,  si  quod  a domino  vel  a lege  promis- 
sum fuerit,  iure  exigere  vel  ex  re  sibi  detrahere  potest. 

4.  Si  adhibita  diligenti  inquisitione  dominus  non  de- 
tegatur, inventor  iiire  occupationis  rem  sibi  retinere  potest, 
et  si  postea  dominus  appareat,  non  tenetur  ei  rem  am- 
plius restituere. 

a.  Adhibita  sufficienti  diligentia  in  investigando  domino,  prudenter 
iudicari  potest  dominum  inveniri  amplius  non  posse:  atqui  ubi  nulla 
rationabilis  spes  est  inveniendi  dominum,  res  ex  iure  naturae  seu  ex 
tacito  hominum  consensu  censetur  derelicta;  res  autem  derelicta  fit 
primi  occupantis;  ergo  occupatione  inventor  dominium  rei  inventae 
acquirit  (non  praescriptione). 

h.  Leges  positivae  aliae  statmlnt  inventorem  post  annum,  aliae  post 
triennium  acquirere  dominium  rei  inventaeQ.  Hoc  statuto  definitur  tem- 
pus, quo  elapso  dominus  censetur  amittere  dominium  in  rem  suam: 
prudenter  enim  praesumitur  elapso  hoc  tempore  dominum  inveniri  am- 
[)lius  non  posse. 


b G.  A.  § 389.  390,  ubi  modus  diversus  praescribitur  pro  diverso 
valore  rei  inventae.  G.  G.  § 965  ss. 

b Res  maioris  momenti  est  ex  G.  A.  § 389,  si  valorem  2 coron., 
ex  G.  G.  § 965,  si  valorem  3 mare.,  ex  consuetudine,  si  valorem  10 
(iuxta  alios  20)  coronai-um  excedit. 

Gf.  Lehmlmhl,  das  burgerliche  Gesetzbuch  ad  § 965  ff.  Carrierej 
De  iustitia  I.  n.  336.  347. 

0 G.  A.  § 391.  392.  1466.  G.  G.  § 973. 

Articulus  tertius. 

De  accessione. 

Accemo  (Verbindung,  Vermischung,  Umbildiing,  Ver- 
arbeiling)  est  modus  acquirendi  dominium,  eo  quod  rei 
propriae  aliquid  adiungitur.  Distingui  debent  tres  species 
accessionis:  accessio  naturalis,  industrialis  et  mixta,  prout 
aut  solis  viribus  naturae  aut  sola  industria  humana  aut  ex 
utriusque  concursu  rei  propriae  aliquid  accedit. 

394.  Accessio  naturalis  triplici  modo  fieri  potest: 

a.  Fructificatione j eo  quod  fructus  ex  alicuius  arbore 
vel  fundo  absque  humana  industria  oriuntur.  Eorum  do- 
minium determinatur  ex  principio:  res  fructificat  domino. 

h.  Nativitate,  eo  quod  animal  ex  alicuius  animali  oii- 
tur.  Huius  dominium  determinatur  regula:  partus  sequi- 
tur ventrem,  i.  e.  cuius  est  animal  generans,  eius  est  etiam 
animal  genitum  sive  ex  proprio  sive  ex  alieno  animali  con- 
ceptum fuit. 

c.  Alluvione,  eo  quod  alicuius  fundo  terra  adiicitur; 
quae  si  sensim  accedit,  statim  pertinet  ad  dominum  fundi'); 
si  autem  notabilis  terrae  pars  repente  accedit  (avulsio), 
dominus  fundi  acquirit  dominium,  si  prior  dominus  intra 
tempus  a lege  praescriptum  (intra  annum)-)  eam  sibi  non 
vindicaverit. 

395.  Accessio  industrialis  quatuor  modis  fieri  potest: 

a.  Specificatione,  quando  rei  propriae  alia  forma  speci- 
fice diversa  accedit,  ut  si  quis  ex  lana  mea  pannum  vel 
ex  panno  vestem,  ex  tritico  meo  panem,  ex  auro  meo 
annui um  conficit.  Ex  iure  naturae  dominium  rei  novae 
determinatur  iuxta  axioma:  Accessorium  sequitur  principale. 
Sed  cum  frequenter  determinari  non  possit,  utrum  princi- 


')  G.  A.  § 411. 
2)  C.  A.  § 412. 


424 


De  septimo  decalogi  praecepto. 


pale  sit  rei  substantia  an  nova  forma,  standum  est  dispo- 
sitionibus, quas  hac  de  re  continet  codex  civilis'). 

Ex  codicibus  alii  statuunt  rem  novam  ad  eum  pertinere,  qui 
materiae  novam  formam  dedit,  soluto  pretio  materiae,  nisi  mala  fides 
intercesserit  aut  valor  materiae  maior  sit.  Alii  autem  statuunt  rem 
novam  ad  eum  pertinere,  cuius  est  materia,  soluto  pretio  artis  adhi- 
bitae, nisi  pretium  artis  longe  superet  pretium  materiae  et  nisi  mala 
fides  intercesserit. 

h.  Adiunctione,  quando  rei  propriae  alia  res  ita  ad- 
iungitur,  ut  ambae  unum  totum  efficiant,  ut  si  quis  in  tela 
mea  picturam  facit  vel  annullo  meo  gemmam  inserit.  Si 
duae  res  separari  nequeunt,  dominium  totius  determinatur 
ex  eodem  axiomate:  accessorium  sequitur  principale,  quod 
lex  positiva  accuratius  determinat. 

c.  Commixtione,  quando  res  solidae,  confusione,  quando 
res  liquidae  ad  diversos  dominos  pertinentes  iunguntur,  ut 
si  triticum  cum  alterius  tritico,  vinum  cum  alterius  vino 
miscetur. 

a.  Si  res  unitae  separari  possunt,  fieri  debet  separatio,  et  suo 
quaevis  domino  restituenda  est,  nisi  quis  re  aliena  utatur  tantum  ad 
suam  repaiandam  e.  g.  filo  alieno  ad  consuendam  vestem  suam.  In 
hoc  casu  dominus  rei  principalis  fit  dominus  rei  quoque  accessoriae ; 
tenetur  autem  domino  rei  accessoriae  huius  pretium  solvere. 

|3.  Si  res  unitae  separari  non  possunt,  ut  si  frumentum  unius 
mixtum  sit  frumento  alterius,  ambo  sunt  domini  totius  massae,  quae 
inter  ipsos  pro  ratione  partis  antea  ad  eos  pertinentis  dividenda  est. 
Si  tamen  pars  unius  considerari  potest  ut  principalis,  quia  maior  vel 
pretiosior  est,  ipse,  si  velit,  fit  dominus  totius,  quod  proinde  silii 
retinere  potest,  attamen  cum  obligatione  alteri  solvendi  pretium  suae 
partis. 

d.  Aedificatione,  quando  in  proprio'  fundo  ex  aliena 
materia  aut  in  alieno  fundo  ex  propria  materia  aedificium 
construitur.  lura  in  eo  fere  conveniunt,  ut  iuxta  princi- 
pium : accessorium  sequitur  principale,  statuant  aedificium 
uipote  accessorium  pertinere  ad  dominum  fundi,  qui  tamen 
alium  compensare  debet,  nisi  mala  fide  egerit. 

Qui  scienter  et  mala  fide  in  alieno  fmido  aedificat,  amittit  aedi- 
ficii proprietatem,  nec  materiae  nec  laboris  compensationem  exigere 
potest.  In  hunc  modum  S.  C.  Episc.  et  Reg,  11.  mart.  1892,  sequens 


q G.  A.  § 415.  G.  G.  § 946-950. 

ius  romanum,  particularem  casum  decidit^);  iura  tamen  moderna  rem 
non  omnia  eodem  modo  definiunt'^). 

396.  Accessio  luixta  duplici  modo  fit: 

a.  Seminatione,  quando  semina  in  alieno  agro  sparsa 
germinant;  h.  Plantatione,  quando  plantae  in  alieno  fundo 
positae  crescunt.  Domino  fundi  tribuitur  dominium  rei, 
quae  in  eius  fundo  crescit,  iuxta  versiculum: 

Quidquid  plantatur,  seritur  vel  inaedificatur, 

Omne  solo  cedit,  radices  si  tamen  egit. 

Si  tamen  aliquid  in  re  mobili  plantatur  e.  g.  flos  in  testa,  efo- 
minium  totius  determinari  debet  ex  principio:  accessorium  sequitur 
principale ; prout  ergo  flos  vel  testa  maioris  pretii  est,  totum  vel  ad 
dominum  floris  vel  ad  dominum  testae  pertinet. 


Articulus  quartus. 

De  labore. 

397.  PiMeiiotiones.  1.  Iste  modus  acquirendi  domi- 
nium hodie  peculiarem  attentionem  meretur,  quia  socialistae 
modos  alios  reiicientes  hunc  solum  legitimum  appellant: 
contendunt  enim  neminem  habere  dominium  nisi  earum 
rerum,  quas  proprio  labore  producit. 

Nomine  laboris  intelligitur  industria  humana,  quae  apia  sit  ad 
producenda  bona.  Nihil  refert,  utrum  spiritualis  an  corporalis  sit, 
utrum  mediate  an  immediate  ad  producenda  bona  conferat,  dummodo 
consistaU  in  usu  et  conatu  virium  humanarum,  qui  natura  sua  eo 
tendit,  ut  bona  sive  singulari  homini  sive  communitati  utilia  pro- 
ducat. 

2.  lam  vero,  etsi  labor  non  sit  unicus  nec  primarius, 
•est  tamen  legitimus  modus  acquirendi  dominii. 

a.  Et  sane  cum  homo  sit  dominus  actionum  tam 
animae  quam  corporis,  eas  aut  proprio  nomine  aut  in  alte- 
rius servitio  adhibere  potest;  si  primum,  naturali  iure  est 
etiam  dominus  fructuum,  quos  proprio  labore  producit ; si 


b Cf.  Acta  s.  sedis  XXIV.  p.  550. 

D Cf.  G.  A.  § 417-419.  G.  G.  § 910.  947. 

alterum,  ius  habet  in  convenientem  laboris  mercedem  isti- 
usque  fit  dominus. 

b.  Labor  corporalis,  sive  in  re  propria  sive  in  re 
aliena  exercetur,  necessario  supponit  proprietatem  iam 
praeexsistentem  materiae,  in  qua  labor  peragitur  et  nova 
forma  producitur;  ergo  nec  unicus  nec  primarius  modus 
acquirendi  dominii  esse  potest. 

398.  Asserta.  1.  Qui  in  re  'propria  novam  formam 
producit,  est  dominus  rei  et  formae  productae  seu  totius 
nt)vae  substantiae,  cum  ius  habeat  in  fructus  laboris  sui. 

2.  Qui  laborando  in  re  aliena  novam  formam  pro- 
ducit, per  se  acquirit  rei  immutatae  dominium  partiale : sub- 
stantia est  prioris  domini,  nova  forma,  utpote  fructus  la- 
boris, eius  est,  qui  laborem  peregit. 

3.  Cum  homo  sit  dominus  laboris  sui,  hunc  alteri  elocare 
potest;  iam  vero  qui  vires  suas  sive  spirituales  sive  cor- 
porales alteri  elocavit  atque  ideo  in  alterius  servitio  laborat^ 
non  acquirit  ius  in  fructus  laboris,  sed  in  iustam  laboris 
mercedem,  cuius  quantitas  inferius  determinabitur,  ubi  de 
contractu  conductionis  sermo  erit. 


Articulus  quintus. 

De  praescriptione. 

309.  Definitio.  Praescriptio  definiri  potest:  modus 
acquirendi  dominii  per  possessionem  tempore  et  modo  a 
lege  definitis  continuatam. 

a.  Praescriptio  quandoque,  praesertim  a theologis,  pro  eodem 
sumitur  atque  usucapio,  quandoque  autem  ab  usucapione  distinguitur; 
in  assignando  autem  inter  utramque  discrimine  auctores  non  conve- 
niunt'). 


')  C.  A.  § 1451  hos  terminos  ita  adhibet,  ut  praescriptionem 
acquisilivam  dicat  usiicapionem  (Ersitzung),  praescriptionem  autem 
liberativam  simpliciter  praescriptionem  (Verjahrung).  Simili  modo 
C.  G.  § 194  ss.  et  § 937  ss. 

h.  Terminus  dominium  in  definitione  generatim  accipiendus  est: 
ius  enim,  quod  praescriptione  acquiritur,  diversum  est:  aut  dominium 
plenum,  aut  dominium  directum,  aut  dominium  utile,  aut  servitus, 
aut  liberatio  a servitute. 

c.  Lex,  quae  modum  et  durationem  possessionis  ad  praescriben- 
dum requisitae  determinat,  est  lex  positiva  sive  ecclesiastica  sive  ci- 
vilis; ideo  pro  varietate  legum  etiam  diversum  est  tempus  ad  legi- 
timam praescriptionem  necessarium. 

400.  Divisio.  Praescriptio  dividitur:  a.  In  acquisitivam, 
qua  aliquis  novum  ius  acquirit  e.  g.  transeundi  per  agrum 
alienum;  et  liberativam,  qua  aliquis  se  vel  rem  suam  ab 
aliquo  onere  liberat  e.  g.  se  ab  onere  solvendi  debitum, 
agrum  ab  onere  patiendi,  ut  alius  per  illum  transire 
possit. 

h.  In  memorialem,  cuius  initium  non  praetergreditur 
hominum  memoriam ; et  immemorialem , cuius  initium 
praetergreditur  hominum  (nunc  exsistentium)  memoriam. 

c.  Praescriptio  memorialis  dividitur  in  ordinariam^ 
quae  spatio  trium  vel  decem  annorum  perficitur:  et  extra- 
ordinariam, quae  triginta  vel  plures  annos  requirit. 

d.  Ratione  temporis  in  praescriptionem  brevissimi 
temporis,  quod  est  infra  triennium  (in  Germania  biennium) ; 
brevis  temporis,  quod  est  infra  decennium,  longi  temporis, 
quod  est  infra  triginta  annos ; longissimi  temporis,  quod 
triginta  annos  excedit. 

e.  Ratione  personarum  in  praescriptionem  inter  prae- 
sentes et  praescriptionem  inter  absentes. 

Praesentes  pro  dispositione  legis  dicuntur  aut  ii,  qui  in  eodem 
territorio  habitant,  aut  qui  sub  eodem  iudice  vel  gubernatore  exsistunt; 
absentes  dicuntur,  qui  in  diversis  territoriis  habitant  aut  sub  diverso 
iudice  vel  gubernatore  exsistunt. 

401.  Praescriptionis  natura.  1 . Praescriptio  est 
timus  titulus  acquirendi  dominii:  praescriptio  enim  natura 
sua  in  eo  consistil,  quod  possessio  ipso  temporis  decursu, 
si  requisitae  condiciones  adsint,  dominium  rei  possessae 
in  possessorem  transfert.  Vim  transferendi  dominii  a lege 
humana  habet:  potest  enim  lex  humana  vi  dominii  alti 

etiam  invito  domino  ob  graves  rationes  boni  communis 
dominium  ab  uno  in  alterum  transferre;  atqui  graves 
rationes  boni  communis  id  postulant. 

a.  Rationes,  ob  quas  introducta  est  praescriptio : a.  ne  dominium 
rerum  longo  tempore  sit  incertum ; P.  ut  lites  facilius  terminentur  vel 
prorsus  vitentur;  y.  ut  dubia  conscientiae  et  limores  amittendi  res 
possessas  removeantur;  b.  ut  diligentia  hominum  in  conservandis  rebus 
et  persequendis  iuribus  suis  exacuatur.  — Pro  praescriptione  lihera- 
tiva  haec  duplex  ratio  affertur:  a.  praesumptio  solutionis  ex  parte  de- 
bitoris, quia  non  solent  creditores  diu  negligere  debiti  solutionem; 

13.  immunitas  ab  onere  in  perpetuum  servandi  testimonia  solutionis. 

h.  Tum  lex  ecclesiastica  tum  civilis  praescriptione  utitur').  Ubi 
lex  humana  reipsa  dominium  praescriptione  transferre  intendit,  lex 
praescriptionis  etiam  in  foro  conscientiae  valet;  qui  eigo  contra  alium 
legitime  praescribit,  rem,  quam  certo  tempore  possedit,  vi  legis  facit 
suam ; hinc  si  praescriptione  peracta  cognoscat  rem  fuisse  alienam,  non 
tenetur  eam  restituere,  etsi  pristinus  dominus  illam  repetat. 

2.  Quinque  condiciones,  quae  ad  legitimam  praescrip- 
tionem requiruntur,  sequenti  versiculo  continentur: 

Non  usucapies,  nisi  sint  tibi  talia  quinque: 

Sit  res  apta,  fides,  titulus,  possessio,  tempus. 

402.  Kes  apta  seu  praescriptibilis  generatim  est  res, 
cuius  dominium  acquiri  potest;  res  autem,  quae  sive  na- 
tura sua  sive  ex  legis  dispositione  in  alterius  dominium 
venire  nequit,  inpraescriptibilis  est,  quia  praescriptione  rei 
dominium  in  alium  transfertur.  ' 

a.  Res  sacrae  i.  e.  ad  cultum  divinum  consecratae  ut  templa, 
sacella,  altaria  a laicis  praescribi  non  possunt ; ab  iis  autem  praescribi  i" 
possunt,  qui  earum  dominium  habere  possunt ; sic  e.  g.  coemeterium  j 
ecclesia  ut  persona  iuridica  contra  aliam  ecclesiam  praescribere  potest;  ; 
homo  privatus  autem  solum  ius  sepulturae  in  determinato  coemeterii  ^ 
loco  praescribere  potest,  quia  hoc^solum  acquirere  potest.  Pari  modo  ; 
homo  privatus  praescribere  potest  utensilia  sacra,  quae  in  hominis  pri-  . 
vati  dominio  sunt. 

h.  lura  sacra  per  se  sicut  res  sacrae  praescribi  possunt;  sic  bene- 
ficium ecclesiasticum,  ius  conferendi  ])eneficium,  ius  eligendi  ad  prae- 
laturam solum  a clerico  praescribi  potest,  quia  solum  a clerico  possi- 
deri potest,  sed  ius  patronatus  praescribi  potest  etiam  a laico,  quia 
etiam  a laico  possideri  potest. 


')  C.  Quoniam  fin.  (20)  De  ^yraescript.  (II.  26). 

c.  Res  imUicae  profanae  a communitate  contra  communitatem 
praescribi  possunt,  non  autem  a privato,  quia  a privato  possideri  non 
possunt  ut  viae  publicae,  pontes,  fontes,  portus  etc. 

d.  Res  furtivae  a fure  quidem  praescribi  non  possunt  propter 
defectum  bonae  fidei,  etsi  lapsu  temporis  oblitus  fuisset  se  rem  in- 
iuste  possidere,  nisi  vitium  purgatum  sit;  purgatur  autem  per  possessionem 
30  annorum,  si  agitur  de  re  mobili,  40  annorum,  si  agitur  de  re  im- 
mobili. Num  ab  alio,  qui  eas  bona  fide  a fure  accepit,  praescribi  pos- 
sint, pendet  a dispositione  legis.  Et  moderni  quidem  codices  fere 
statuunt,  eum  qui  bona  fide  (donatione,  emptione)  rem  a fure  accepit, 
praescribere  posse.  Idem  valet  de  re  inventa,  si  inventor  debitam  dili- 
gentiam reperiendi  dominum  omisit. 

e.  Tandem  ad  res,  quae  praescribi  non  possunt,  illae  referri  de- 
bent, quarum  praescriptionem  lex  impedit;  lex  ecclesiastica  impedit, 
quominus  fines  parochiarum  vel  dioecesium  semel  constituti,  condiciones 
piis  fundationibus  appositae  vel  onera  missarum*)  praescribi  possint; 
lex  autem  civilis  impedit  praescriptionem  contra  bona  dotalia,  bona 
pupillorum  etc.^). 

403,  Bona  fides  est  erroneum  iudicium,  quo  quis 
prudenter  i.  e.  morali  certitudine  existimat  rem,  quam 
possidet,  esse  suam.  Qui  ergo  ab  initio  dubitat,  an  res 
sua  sit,  nequit  inchoare  praescriptionem. 

a.  Praescriptione  liberaliva  onus  seu  obligatio  exstinguitur;  obli- 
gationes autem  duplicis  generis  sunt:  activae^  quae  ad  actionem  per- 
sonalem vel  realem  referuntur  ut  solvendi  ex  empto  vel  mutuo,  et  pas- 
sivae, quae  referuntur  tantum  ad  onus  subeundum  e.  g.  patiendi  tran- 
situm per  fundum  proprium. 

b.  Item  bona  fides  altera  est  positiva,  quae  est  persuasio  prae- 
scribentis seu  debitoris  se  nullam  habere  obligationem ; altera  negativa, 
quae  est  persuasio  praescribentis  se  nihil  agere  contra  ius  alterius; 
haec  ergo  exigit,  ne  alterum  in  usu  iuris  impediat,  at  non  exigit,  ut 
eum  de  usu  iuris  moneat. 

1.  Bona  fides  requiritur  ad  omnem  praescriptionem 
tum  acquisitivam  tum  liberativam  non  solum  inchoandam, 
sed  etiam  continuandam:  iustitiae  enim  repugnat,  ut  quis 
rem,  quam  novit  esse  alienam,  faciat  suam,  cum  potius 
eam  reddere  teneatur;  neque  potestas  civilis  per  legem 

‘)  Concilium  trid.  scss.  25.  c.  5,  De  reform.  S.  C.  C.  18.  aug. 
1813;  20.  dec.  1879.  Cf.  Acta  s.  sedis  XIII.  p.  220. 

C.  A.  § 1455  — 1459. 

praescriptionis  quempiam  in  inferenda  iniuria  iiivare  potest. 
Ideo  ecclesia  ad  legitimam  praescriptionem  bonam  fidem 
omnino  exigit^). 

a.  Ergo  praescriptio  bona  fide  inchoata,  cui  superveniat  mala 
fides,  interrumpitur,  si  autem  praescriptioni  bona  fide  inchoatae  super- 
veniat dubium,  quod  adhibita  morali  diligentia  deponi  nequit,  prae- 
scriptio continuari  potest.  Quin  etiam  si  investigatio  veritatis  cul- 
pabiliter negligatur,  praescriptio  ipsa,  quae  bona  fide  inchoata  est,  non 
impeditur;  praescribens  autem  obligationem  restitutionis  contrahit,  qua- 
tenus dominus  praesumptus  spe  privatur  rem  suam  recuperandi. 

(3.  Si  qua  est  praescriptio,  ad  quam  lex  aut  nullam  aut  solum  in 
prIncii'io  requirit  bonam  fidem,  ea  in  conscientia  non  valet;  eiusmodi 
lex  ergo  ita  intelligenda  est,  ut  solum  actionem  iudicialem  (das  Klage- 
recht)  neget,  non  autem  ut  dominium  ipsum  transferat. 

2.  Ad  praescriptionem  liberativam  activam,  bona  fides 
positiva  requiritur,  etsi  lex  civilis  aliud  statueret;  deficiente 
ergo  bona  fide  positiva  haec  praescriptio  in  conscientia 
non  valet.  Sed  ad  praescriptionem  liberativam  passivam 
requiritur  et  sufficit  bona  fides  negativa.  Quodsi  lex  civilis 
admittat  praescriptionem  eius,  qui  alterum  in  usu  iuris 
impedivit,  praescriptio  in  conscientia  non  valet. 

3.  Bona  fides  antecessoris  semper  prodest  successori 
tum  universali  tum  particulari,  qui  ipse  in  bona  fide  sit; 
si  quis  ergo  post  completum  tempus  praescriptionis  ab 
antecessore  inchoatae  et  a seipso  continuatae  cognoscat 
rem  esse  alienam,  non  tenetur  eam  reddere.  Ratio  est, 
quia  antecessor  rem  tradit  successori  cum  omni  iure,  quod 
ipse  habet. 

Nnm  mala  fides  antecessoris  impediat  praescriptionem 
successoris,  si  ipse  per  totum  tempus  ad  praescriptionem 
requisitum  in  bona  fide  est,  pendet  a dispositione  legis, 
cui  etiam  in  conscientia  stari  potest:  a.  ius  romannm  et, 
quod  istud  adoptavit,  ius  canonicum  statuit:  mala  fides 
antecessoris  impedit  praescriptionem  in  successore  univer- 
sali immediate,  non  autem  in  successore  particulari  aut 

Q G.  Quoniam  fin.  (20)  De  praescript.  (II.  26),  ubi  habentur  veiba 
Concilii  lateranensis  IV.  Synodali  indicio  definimus,  ut  nulla  valeat  abs- 
que bona  fide  q)  vae  scriptio,  tam  canonica  quam  civilis  Reg.  iur.  2.  in  6'’; 
Possessor  malae  fidei  nilo  tempore  non  praescribit. 

universali  mediato;  h.  ius  civile  modernum  admittit  prae- 
scriptionem etiam  in  successore  universali  et  immediato  seu 
in  herede,  ita  ut  hereditatem  praescribat,  modo  eam  per  30 
(iuxta  alios  codices  per  10)  annos  bona  fide  possederit^). 

a.  Successor  universalis  dicitur,  qui  ex  titulo  universali  in  uni- 
versum ius  succedit,  sive  unus  est  heres  sive  plures,  sive  vi  testamenti 
sive  ab  intestato  succedit;  successor  imrticularis  dicitur,  qui  titulo 
particulari  sive  legati  sive  emptionis  sive  donationis  etc.  in  possessione 
rei  determinatae  alteri  succedit.  Successor  seu  heres  alter  est  imme- 
diatus, qui  ipsi  defuncto  succedit,  alter  est  mediatus,  qui  est  heres 
successoris  immediati. 

j3.  Successor  universalis  seu  heres  in  iure  romano  consideratur 
tamquam  una  persona  cum  defuncto ; sicut  ergo  antecessor,  qui  in  mala 
fide  est,  ita  etiam  successor  praescribere  nequit.  Huius  autem  succes- 
sor i.  e.  heres  universalis  mediatus  praescribere  potest,  si  ipsius  ante- 
cessor reipsa  in  bona  fide  erat:  heres  enim  mediatus  non  est  heres 
primi  defuncti,  qui  in  mala,  sed  immediati  heredis,  qui  in  bona  fide 
fuisse  supponitur.  Successor  f articularis  praescribere  potest  non  ob- 
stante mala  fide  antecessoris,  quia  non  repraesentat  antecessoris  per- 
sonam; quare  hic  ei  non  communicat  vitia  personalia,  cuiusmodi  est 
mala  fides. 

404.  Titulus  est  causa,  propter  quam  aliquis  rem 
possidet  e.  g.  emptio,  donatio;  ergo  titulus  simul  est  illa 
ratio,  propter  quam  praescribens  iudicat  rem  esse  suam. 

Titulus  universim  dividitur  in  verum,  qui  dominium  reipsa  trans- 
fert, et  apparentem,  qui  dominium  non  transfert.  Apparens,  qui  hic 
considerandus  venit,  aut  est  coloratus  aut  existimatus  aut  praesump- 
tus. Coloratus  est  causa  vere  quidem  exsistens,  sed  ratione  occulti 
defectus  invalida,  ut  si  quis  rem  a fure  emit;  existimatus  dicitur  causa, 
quae  exsistere  putatur,  reipsa  autem  non  exsistit,  ut  si  herus,  qui  fa- 
mulo tradiderat  pecuniam  ad  rem  emendam,  existimat  rem  a famulo 
fuisse  emptam,  quae  tamen  ab  eo  non  empta  sed  furto  ablata  fuit ; prae- 
sumptus dicitur  causa  transferendi  dominii  capax,  quae  nunquam  inter- 
cessit nec  intercessisse  putabatur,  sed  ob  diuturnitatem  possessionis  a 
iure  supponitur. 

1.  Titulus  verus  ad  praescriptionem  non  requiritur, 
sed  requiritur  et  sufficit  apparens  sive  coloratus  est  sive 
existimatus,  a.  Si  verus  titulus,  qui  transferat  dominium, 
adesset,  superflua  esset  praescriptio,  h.  Titulus  apparens 


) C.  A.  § 1403.  H03.  G.  G.  § 194.  195. 

requiritur,  quia  siue  titulo,  ex  quo  possessor  existimet 
rem  esse  suam,  praescriptio  bona  fide  inchoari  non  potest. 
c.  Sufficit  non  solum  titulus  coloratus,  sed  etiam  existi- 
matus, quia  uterque  bonam  fidem  fundare  potest. 

Si  ergo  ex  iure  ad  praescribendum  requiritur  titulus  iiistus  vel 
legitimus,  intelligitur  titulus,  qui  ex  dispositione  legis  ad  praescriben- 
dum sufficiat. 

2.  In  praescriptione  extraordinaria  sufficit  titulus  prae- 
sumptus:  diuturnitas  enim  possessionis  fundat  praesumptio- 
nem tituli. 

Qui  ergo  possessionem  longissimi  temporis  demonstrare  potest,  non 
tenetur  titulum  allegare  et  probare,  sed  titulus  in  hoc  casu  ex  diuturna 
possessione  praesumitur.  Si  tamen  adversarius  absentiam  tituli  demon- 
strare potest,  possessio  etiam  temporis  immemorabilis  nihil  valet:  prae- 
sumptio enim  cedit  veritati^. 

405.  Possessio.  1.  Ad  praescribendum  requiritur 
legitima  possessio:  possessio  enim  praescriptionis  funda- 
mentum est,  quare  ex  regula  iuris  sine  possessione  prae- 
scriptio non  procedit’^). 

a.  Possessio  in  praescriptione  acquisitiva  consistit  in 
detentione  rei  vel  in  exercitio  iuris,  prout  res  praescribitur 
vel  ius;  in  praescriptione  autem  liberativa  in  possessione 
libertatis,  qua  persona  vel  res  non  tenetur  servire  in  utili- 
tatem alterius,  qui  iure  suo  non  utitur. 

Quandoquidem  haec  libertas  est  possessio  valde  improprie  dicta^ 
alii  simpliciter  docent  ad  praescriptionem  liberativam  nullam  requiri 
possessionem,  sed  ius  (e.  g.  exigendi  solutionem),  quod  intra  tempus 
a lege  determinatum  non  exercetur,  suapte  natura  exstingui*). 

h.  Qui  rem  suo  nomine  possidet,  etiam  suo  nomine 
praescribit,  qui  rem  alieno  .nomine  possidet,  etiam  alieno 
nomine  praescribit;  sic  tutor,  qui  nomine  pupilli  possidet, 
non  sibi  sed  pupillo  praescribit. 

2.  Possessio,  quae  a lege  ad  praescribendum  requiri- 
tur, debet  esse  continua.  Praescriptio  iam  coepta  quan- 


q C.  A.  § 1472. 

Reg.  iuris  3.  in  6°. 

*)  Cf.  Holzmann,  Theologia  moralis  t,  4.  n.  136. 

doque  non  procedit  vel  non  currit,  aut  quia  dormit  aut 
quia  interrumpitur. 

Praescriptio  dormire  dicitur,  quando  propter  impedimentum  super- 
veniens suspenditur.  Hoc  autem  remoto  ita  procedit,  ut  tempus  sub- 
sequens  computari  possit  cum  praecedenti.  Interrumpi^  dicitur,  quando 
propter  impedimentum  superveniens,  e.  g.  eo  quod  mala  fides  super- 
veniat vel  possessio  amittatur,  omnino  exstinguitur. 

406.  Tempus  ad  praescribendum  necessarium  a lege 
determinatur. 

Tempus  ad  praescribendum  requisitum  in  diversis  legibus  diver- 
sum est.  Praescriptio  bonorum  ecclesiae,  quae  in  conscientia  valeat, 
non  legibus  civilibus,  sed  legibus  iuris  canonici  (quae  sunt  leges  iuris 
romani  additis  peculiaribus  privilegiis)  regitur;  aliae  praescriptiones 
omnes  legibus  propriae  provinciae  subsunt. 

1.  De  praescriptione  ecclesiastica. 

a.  Bona  immobilia  et  mobilia  pretiosa  praescribuntur 
40  annis. 

a.  Necesse  non  est  monere  ad  bona  ecclesiastica  referri  etiam 
bona  monasteriorum  et  quorumcunque  locorum  piorum,  quae  auctori- 
tate ecclesiastica  erecta  sunt. 

p.  Ecclesia  romana  gaudet  privilegio,  vi  cuius  eius  bona  immo- 
bilia non  praescribuntur  nisi  100  annis.  Simile  privilegium  quibusdam 
monasteriis  concessum  est.  Sic  bona  ordinis  s.  Benedicti  non  praescri- 
buntur nisi  60  annis;  bona  Gisterciensium  et  Mendicantium  non  prae- 
scribuntur nisi  100  annis. 

b.  Bona  mobilia  non  pretiosa  praescribuntur  3 annis 
cum  titulo,  30  annis  sine  titulo. 

c.  Servitutes  bonis  immobilibus  inhaerentes  aequipa- 
rantur  ipsis  bonis  immobilibus.  Ideo  ut  bona  ecclesiastica 
onerentur  servitutibus,  requiritur  tempus  supra  indicatum, 
ut  autem  a servitutibus  liberentur,  sufficit  tempus  prae- 
scriptionis civilis,  si  praescribitur  contra  personam  vel  bona 
profana,  requiritur  autem  tempus  praescriptionis  ecclesia- 
sticae, si  praescribitur  contra  bona  ecclesiastica. 

2.  De  praescriptione  civili.  Tempus  in  praescriptione 
civili  requisitum  ex  codice  civili  regionis  desumendum  est^). 

‘)  Ex  G.  A.  bona  mobilia  privatorum  praescribuntur  decursu  trium 
annorum  (§  1466) ; bona  vero  mobilia  fisci,  communitatum  et  ecclesiae 
Noldin,  De  praeceptis*.  28 

Hoc  loco  solum  tractanda  est  quaestio,  num  ea,  quae  iura 
moderna  circa  praescriptiones  liherativas,  praesertim  activas^ 
statuunt,  in  foro  conscientiae  valorem  habeant. 

407.  De  yalore  praescriptionis  liberativae.  1.  Prae- 
scriptiones liberativas  longi  et  a fortiori  longissimi  temporis 
in  conscientia  valere  omnes  concedunt  ex  generali  prae- 
scriptionis motivo.  Si  ergo  creditor  e.  g.  post  decem 
annos  ab  alio  debitum  exigat,  quod  hic  per  illud  tempus 
exstinctum  putabat,  non  tenetur  debitum  solvere,  dummodo 
codex  civilis  hoc  tempus  ad  exstinguendum  debitum  suffi- 
ciens declaret. 

2.  Praescriptiones  liberativas  brevissimi  temporis  in 
conscientia  non  valere  auctores  communiter  affirmant : 
praescriptiones  enim  istae  ex  ipsa  mente  legislatoris  non 
intendunt  transferre  dominium  seu  exstinguere  debitum, 
sed  solum  negare  actionem  iudicialem  (das  Klagerecht),  et 
si  debitum  exstinguere  vellent,  id  non  possent. 

Eiusmodi  praescriptiones  sunt  e.  g.  solutiones  medicis,  famulis, 
magistris  seu  institutoribus,  operariis,  mercatoribus,  cauponibus  etc. 
debitae,  quae,  si  intra  tempus  a lege  determinatum  (dimidium  anni, 
annum,  biennium)  non  exigantur,  coram  iudice  pro  exstinctis  habentur. 
Haec  ergo  debita  in  conscientia  non  exstinguuntur,  ubi  certo  constat 
solutionem  nondum  fuisse  factam,  quia  eiusmodi  praescriptiones,  quae 
potentibus  medium  praebent  fraudandi  debiles  bonis  suis,  bono  com- 
muni non  prosunt  sed  nocent. 

3.  De  valore  praescriptionum  brevis  temporis  auctores 
disputant.  Utrum  ergo  e.  g.  supra  enumerata  debita  vel 
census  annui  elapso  triennio  vel  quadriennio  in  conscientia 
adhuc  solvenda  sint,  an  vero  debitor  ab  obligatione  sol- 
vendi in  conscientia  immunis  sit,  etsi  constet  solutionem 
nondum  fuisse  factam,  difficulter  determinatur.  Quodsi  certo 
vel  saltem  probabiliter  ostendi  possit  intentionem  legis- 


decursu  sex  annorum  (§  1472) ; circa  bona  immobilia  plura  statuuntur 
§ 1467 — 1472.  Ex  C.  G.  ordinarium  tempus  praescriptionis  est  pro  rebus 
mobilibus  decem  (§  937),  pro  immobilibus  triginta  annorum  (§  195.  900); 
sunt  tamen  res,  quae  decursu  duorum  annorum  (§  196),  et  aliae,  quae 
decursu  quatuor  annorum  (§  197)  praescribuntur. 

latoris  fuisse  non  solum  actionem  negandi,  sed  ipsum  de- 
bitum elapso  illo  tempore  exstinguendi,  debitor  supposita 
bona  fide  ab  obligatione  solvendi  considerari  potest  im- 
munis^). 

Patet  bonam  fidem  in  primo  debitore  vix  adesse  posse;  eius  suc- 
cessor autem,  si  in  bona  fide  sit,  hac  praescriptione  uti  potest.  Sunt 
tamen,  qui  putant,  etiam  ad  praescriptionem  liberativam  activjim  suf- 
ficere bonam  fidem  negativam,  quae  in  absentia  fraudis  consistit,  quam- 
vis habeatur  certa  persuasio  debiti  nondum  soluti;  eum  ergo,  qui  cen- 
sum vel  pretium  locationis  per  tempus  ad  praescriptionem  aptum  non 
solvit,  tuta  conscientia  solutionem  negare  posse,  praesertim  si  solutio 
ex  incuria  creditoris  facta  non  sit.  Cum  enim  tota  vis  praescriptionis 
a lege  civili  dependeat,  ubi  lex  civilis  fidem  positivam  non  exigit, 
etiam  in  conscientia  ei  stare  licet.  Neque  lex  potest  dici  iniusta,  quae 
eo  tendit,  ut  creditores  reddantur  magis  diligentes  atque  solerles. 


Neque  ex  codice  Austr.^)  neque  ex  codice  Germ.®)  certo  constat 
de  mente  legislatoris  quoad  vim  huius  praescriptionis. 

Gf.  Conferenshlatt  (Brixen.  Weger  1895)  S.  105  ff.  G.  A. 

% 1432. 

2)  Cf.  Lehmkuhl,  Das  burgerliche  Gesetzbuch®  (Freiburg.  Herder. 
1900)  S.  59  ff.  G.  G.  § 222. 

Capnt  secundum. 

X)e  la.esioxie  cioxiiiinii- 


Quaestio  prima. 

De  iniuria  in  genere. 

408.  Definitio.  Iniuria  est  iuris  alieni  stricte  dicti 
violatio,  sive  haec  fit  actione  sive  omissione  actionis,  quae 
stricto  iure  debetur ; eiusmodi  iuris  stricti  violatio  est 
furtum,  detractio,  homicidium. 

a.  De  relatione  iniustitiam  inter  atque  iniuriam  dicendum  est,  in- 
iustitiam  esse  pravum  habitum,  qui  virtuti  iuslitiae  contrarie  oppo- 
nitur; sicut  enim  iustitia  habitum  bonum,  ita  iniustitia  oppositum 
habitum  malum  significat.  Iniuria  est  actus,  qui  ad  vitiosum  illum 
habitum  pertinet. 

h.  Cum  triplex  sit  ius  verum  et  proprie  dictum,  ius  nempe,  quod 
est  obiectum  iustitiae  legalis,  distributivae  et  commutativae,  triplex 
est  etiam  laesio  iuris,  scilicet  laesio  iuris  iustitiae  legalis,  quae  proprio 
nomine  caret,  laesio  iuris  iustitiae  distributivae,  quae^  acceptio  perso- 
narum dicitur,  et  laesio  iuris  iustitiae  commutativae  seu  iuris  stricte 
dicti,  quae  proprie  iniuria  vocatur. 

c.  Patet  iniuriam  adversari  caritati  et  iustitiae,  quia  per  eam  ius 
laeditur  et  simul  malum  infertur.  Attamen*  peccata  iniustitiae  (e.  g. 
furta)  non  continent  duplicem  malitiam,  alteram  contra  caritatem, 
alteram  contra  iustitiam,  sed  unam  tantum  contra  iustitiam,  in  qua 
laesio  caritatis  tamquam  genus  continetur. 

409.  Divisio.  Iniuria  dividitur: 

a.  In  positivam,  quae  infertur  aliquid  contra  ius  alienum 
agendo,  et  in  negativam^  quae  infertur  omittendo,  quod 
alteri  stricto  iure  debetur. 

h.  In  personalem  et  realem,  prout  ius  alterius  laeditur 
in  persona  i.  e.  in  bonis  animae  vel  corporis  aut  in  bonis 
externis. 

c.  In  verbalem  et  realem,  prout  verbis  vel  factis  proximi 
iura  laeduntur. 

Ad  iniuriam  verbalem  refertur  iniuria  scripto  illata,  quando  nempe 
per  epistolam,  carmen,  libellum  famosum  etc.  aliquid,  quod  in  alterius 
ludibrium,  vilipensionem  vel  infamiam  cedit,  spargitur  in  vulgus. 

cl.  In  meram  et  damnosam,  prout  ius  alterius  laeditur 
sine  damno  vel  cum  damno  eius,  ad  quem  ius  pertinet; 
sic  adulterium  uxoris  prole  non  suscepta  est  mera  iniuria, 
prole  suscepta  est  iniuria  damnosa. 

410.  Malitia  moralis  et  specifica.  1.  Iniuria  est 
peccatum  ex  genere  suo  grave,  quia  adversatur  iustitiae 
commutativae , quae  per  se  quidem  sub  gravi  obligat. 
Constat  etiam  ex  s.  scriptura : praeceptum  enim  non 
laedendi  iustitiam  recensetur  inter  mandata,  quae  servari 
debent,  ut  ad  vitam  ingredi  possimus^).  Admittit  parvi- 
tatem materiae,  quia  ordo  graviter  non  perturbatur,  si  ius 
in  re  exigua  laeditur. 

2.  Gravitas  materiae  in  laesione  iustitiae,  praesertim 
si  agitur  de  bonis  fortunae^  ex  duplici  capite  determinari 
debet:  a.  ex  damno,  quod  proximo  infertur;  h.  ex  damno, 
quod  communitati  oriretur,  si  talis  materia  non  esset  sub 
gravi  prohibita:  etenim  duplex  ratio  exigit,  ut  cuiusque 
ius  servetur  illaesum,  tum  bonum  singulorum  hominum, 
tum  pax  et  securitas  communitatis.  Cum  unusquisque  de 
gravi  damno  sibi  illato  sit  graviter  invitus,  solet  dici 
gravem  committi  iniustitiam,  quando  laesus  aut  propter 
damnum,  quod  ipse  patitur,  aut  propter  damnum,  quod 
imminet  communitati,  iure  merito  graviter  invitus  est^). 

In  peccatis,  quae  contra  iustitiam  fiunt,  gravitas  non  tam  ex 
affectu,  quo  dominus  erga  rem  ablatam  fertur,  neque  ex  indignatione 
vel  tristitia,  qua  propterea  afficitur,  sed  ex  damno  desumenda  est, 
quod  ipse  patitur,  et  consequenter  ex  reluctantia  et  oppositione  volun- 
tatis, qua  rationabiliter  invitus  est.  Hinc  fieri  potest,  ut  is,  qui  aufert 
rem  exigui  valoris,  sed  domino  valde  caram,  graviter  peccat  contra 


')  Matth.  19,  18. 

2)  Cf.  Beuter,  Tlieol.  moralis  III.  n.  294.  Lehnxkuhl  I.  n.  761  s. 

caritatem,  si  nempe  praevideat  eum  gravi  tristitia  et  indignatione  affec-^ 
tum  iri,  non  autem  contra  iustitiam. 

Nota.  Haec  norma  universalis,  quae  se  extendit  ad  omnia  genera 
bonorum,  ad  singula  bona  suis  locis  applicanda  et  accuratius  deter-^ 
minanda  erit. 

3.  Non  omnes  iniuriae  sunt  eiusdem  speciei  moralis, 
verum  tot  sunt  iniuriae  specifice  diversae,  quot  sunt  iura 
seu  bona  specie  diversa,  in  quibus  proximus  laedi  polest; 
atqui  imprimis  quatuor  genera  bonorum  distingui  debent  r 
a.  bona  spiritualia  tum  naturalia  tum  supernaturalia ; h.  bona 
interna  (vitae  et  membrorum) ; c.  bona  mixta  (famae  et 
honoris) ; d.  bona  externa  (fortunae) , quorum  generum 
nonnulla  in  se  continent  bona  specie  diversa,  ut  suis  locis 
dicetur 

4.  Ius  in  bona  fortunae  duplici  modo  laedi  potest : 
iniusta  rei  ablatione  et  iniusta  damnificatione.  Per  rei  ab- 
lationem auferens  lucrum  percipit,  per  damnificationem 
damnificans  nullum  emolumentum  capit.  Iniusta  ablatio 
et  damnificatio  specifica  malitia  non  differunt : utraque 
enim  ius  proximi  non  laedit  nisi  in  bonis  fortunae;  quod 
autem  aliquis  exinde  emolumentum  capiat,  moralitatem 
actionis  non  mutat. 

411.  Scienti  et  consentienti  non  fit  iniiiria’) : nulla 
enim  infertur  iniuria,  ubi  nullum  ius  laeditur ; atqui  nullum 
ius  laeditur  eius,  qui  libere  iure  suo  cedit;  ille  autem  iure 
suo  libere  cedit,  qui  in  actionem  ex  se  iniustam  consentit. 
Duplex  tamen  condicio  requiritur,  ut  nulla  tunc  fiat  iniuria : 
a.  ut  consentiens  iure  suo  cedere  possit:  si  enim  cedere  de 
illo  non  potest,  cessio  est  invalida;  h.  ut  iure  suo  cedere 
reipsa  velit  i.  e.  ut  cessio  omnino  sit  libera,  ad  quod  re- 
quiritur, ut  cum  plena  cognitione  plene  consentiatur;  hinc 
ubi  consensus  ex  errore  datur  aut  dolo  vel  metu  extor- 
quetur, revera  nullus  est. 

Hinc  a.  qui  occidit  consentientem  vel  sui  occisionem  petentem, 
iniuriam  committit:  etenim  cum  in  vitam  hominis  solus  Deus  domi- 

0 G.  Scienti  27.  reg.  iur.  in  6°. 

nium  habeat,  homo  hoc  iure  plene  cedere  non  potest.  Qui  percutit 
clericum  renuntiantem  privilegio  canonis,  facit  iniuriam,  quia  huic 
privilegio  persona  singularis  renuntiare  non  potest,  cum  in  favorem 
status  clericalis  concessum  sit.  Qui  pupillo,  etsi  consentienti,  bona 
aufert,  iniuriam  committit,  quia  pupillus  iure  suo  valide  cedere  non 
potest.  Qui  peccat  cum  aliena  uxore,  iniuriam  committit,  etsi  adulte- 
rium uxoris  maritus  approbet,  quia  ipse  alienare  non  potest  omnia 
iura,  quae  in  hoc  casu  laeduntur*). 

h.  Ergo  actio  eius,  qui  consentientem  occidit,  est  iniusta  contra 
Deum,  in  eum  vero,  qui  in  actionem  in  se  iniuriosam  consentit,  nequit 
esse  iniusta.  Item  actio  uxoris,  quae  consentiente  marito  adulterium 
committit,  adversatur  sanctitati  sacramenti  et  iuri  prolis  legitimae, 
in  ipsum  maritum  autem  non  est  iniusta. 

c.  Qui  latroni  ad  evitandam  mortem  dat  pecuniam,  patitur  in- 
iuriam; pariter  emptor,  qui  pro  merce  solvit  ultra  summum  pretium, 
vel  emit  rem  vitiosam  pro  integra,  quia  hi  libere  non  consentiunt. 
Operarius,  qui  necessitate  coactus  in  salarium  minus  consentit,  quam 
quod  iure  naturae  ei  debetur,  iniuriam  patitur. 

d.  Si  quis,  ut  viri  sancti  fecisse  leguntur,  iniuriam  sibi  inferen- 
dam desiderat  deque  illata  gaudet^),  item  si  quis  consilium  Christi 
Domini  secutus  auferenti  tunicam  dimittit  et  pallium®),  non  censetur 
velle  de  iure  suo  cedere,  sed  eximiam  virtutem  exercere. 

412.  Num  intentio  nocendi  actum  externum  reddere 
possit  iniustum. 

a.  Si  actio  alteri  quidem  nocet,  sed  illius  ius  strictum 
non  laedit,  sive  quia  alter  ius  strictum  non  habet,  sive 
quia  agens  ius  habet  ponendi  actionem,  intentio  nequit 
actum  reddere  iniustum,  etsi  nocivus  sit:  nulla  enim  in- 
fertur iniuria,  ubi  nullum  laeditur  ius. 

Homo  privatus,  qui  incendium  ex  pravo  nocendi  animo  non  ex- 
stinguit, non  agit  iniuste,  quia  ad  id  stricto  iure  non  tenetur.  ludex 
qui  reum  condemnat  ex  odio,  ut  illi  eiusque  familiae  noceat,  pariter 
is,  qui  in  legitima  sui  defensione  inimicum  ex  odio  vulnerat,  non  est 
iniustus,  quia  hi  ius  habent,  alter  ad  reum  condemnandum,  alter  ad 
se  defendendum. 

h.  Si  actio  ex  se  indifferens  est  ad  effectum  iustum 
vel  iniustum,  per  intentionem  iniquam  agentis  potest  fieri 


b Cf.  Lago,  disp.  8.  n.  10.  Vermeersch  n.  144. 
2)  Cf.  Hebr.  10,  34. 

®)  Matth.  5,  40. 

iniusta:  intentio  enim  iniusta  efficit,  ut  tunc  ius  alterius 
laedatur. 

Qui  sumit  rem  alienam  a fure,  ut  eam  domino  restituat,  non 
agit  iniuste;  qui  eam  sumit,  ut  sibi  retineat,  committit  iniustitiam. 
Prout  aliquis  librum  amici  aufert  aut  animo  furandi  aut  animo  iocandi, 
agit  vel  non  agit  iniuste;  quapropter  si  librum  postea  casu  amitteret, 
pro  ratione  intentionis  teneretur  vel  non  teneretur  ad  reslitutionem. 


Quaestio  secunda. 

De  iniusta  rei  ablatione. 

413.  Declarationes.  1.  Res  aliena  duplici  modo  auferri 
potest,  aut  occulte  et  absque  vi  domino  illata  aut  aperte 
et  per  vim  domino  illatam ; si  primum,  committitur  furtum^ 
si  alterum,  rapina. 

Duo  ergo  ad  rapinam  requiruntur:  a.  ut  res  praesente  domino, 
h.  ut  cum  violentia  ei  illata  auferatur,  quae  etiam  quovis  metu  in- 
iuste incusso  adhiberi  censetur,  ut  cum  aliquis  alteri  mortem  vel  grave 
malum  minatur  et  sic  ad  rem  tradendam  cogit.  Unde  non  committit 
rapinam  fur,  qui  fores  effringit,  sed  non  advertente  domino  rem 
aufert,  nec  qui  rem  aufert  praesente  quidem  domino,  sed  absque  vi 
eidem  illata. 

2.  Furium  et  rapina  sunt  peccata  specifice  distincta: 
furtum  est  contra  iustitiam  commutativam  per  iniuriam 
realem  circa  bona  fortunae;  rapina  est  contra  iustitiam 
commutativam  per  iniuriam  circa  bona  fortunae  et  per 
iniuriam  personalem  adversus  dominum. 

Articulus  primus. 

De  natura  furti. 

414.  Notio  et  malitia.  1.  Furtum  definitur  occulta 
ablatio  rei  alienae  domino  rationabiliter  invito. 

a.  Ablatio  intelligilur  facta  cum  animo  rem  sibi  retinendi  et  lucrum 
percipiendi;  ideo  is,  qui  rem  alienam  sumit,  ut  illam  destruat,  non 
dicitur  fur.  Occulta,  ut  furtum  distinguatur  a rapina. 


De  iniusta  rei  ablatione. 


441 


h.  Invito:  ad  furtum  committendum  requiritur,  ut  dominus  sit 
invitus,  et  quidem  quoad  substantiam  seu  quoad  ipsam  ablationem,  non 
solum  quoad  modum  auferendi,  quod  nempe  res  clam  ignorante  domino 
auferatur.  Qui  aliquid  aufert  domino  solum  quoad  modum  invito,  veni- 
aliter  peccat,  quia  in  modo  sumendi  egit  contra  voluntatem  domini, 
at  furtum  non  committit. 

c.  Rationabiliter  invito:  rationabiliter  invitus  est  de  rei  ablatione, 
qui  non  tenetur  rem  suam  relinquere;  qui  vero  re  sua  cedere  tenetur, 
de  eius  ablatione  irrationabiliter  invitus  est.  Sed  tum  solum  irratio- 
nabiliter invitus  est,  si  ex  iustitia  vel  ex  pietate,  non  autem  si  ex 
mera  caritate  eam  dare  vel  relinquere  tenetur.  Hinc  non  committit 
furtum,  qui  in  extrema  necessitate  vel  ad  se  compensandum  rem  aufert, 
nec  filius,  qui  de  bonis  parentum  clam  sumit,  quod  sibi  ad  honestam 
sustentationem  necessarium  est;  furtum  autem  committit  pauper,  qui 
in  gravi  necessitate  bona  divitis  aufertQ.  — Item  qui  re  sua  (e.  g. 
pravo  libro)  abutitur  ad  peccandum,  rationabiliter  invitus  est,  si  liber 
ipsi  auferatur,  ne  committat  peccatum,  quia  libro  nec  ex  iustitia  nec 
€x  pietate  se  privare  tenetur. 

2.  Furtum  est  peccatum  ex  genere  siio  grave:  a.  Furto 
enim  laeditur  iustitia  commutativa,  quae  per  se  sub  gravi 
obligat,  h.  Ab  apostolo  furtum  inter  peccata  recensetur, 
quae  a regno  Dei  excludunt:  negue  fures  . . . neque  ra- 
])aces  regnum  Dei  yossidehunt^).  Ex  parvitate  materiae 
furtum  posse  fieri  leve  peccatum,  eo  facilius  concedendum 
erit,  quia  hic  agitur  de  materia  divisibili,  quae  adeo  im- 
minui potest,  ut  gravis  culpae  non  sit  amplius  capax. 

415.  Materia  gravis  furti  (et  damnificationis)  deter- 
minanda est  tum  relative  tum  absolute. 

Materia  absolute  gravis  desumitur  ex  solo  valore  rei  ablatae 
nulla  ratione  habita  condicionis  personae,  cui  aufertur,  ideoque  semper 
et  respectu  omnium  gravis  censetur;  relative  gravis  ex  valore  rei  et 
ex  condicione  domini  derivatur,  ideoque  respectu  quorundam  gravis, 
respectu  aliorum  autem  levis  est.  Quare  matei-ia  absolute  gravis  ea  di- 
citur, quae  ablata  (hoc  loco  et  tempore)  grave  damnum  infert,  non 
semper  quidem  ei,  cui  aufertur,  sed  saltem  societati ; relative  gravis 
ea  dicitur,  quae  ei,  cui  aufertur,  grave  damnum  infert. 

1.  Determinanda  est  materia  relative  gravis:  nam  gra- 
vitas furti  pendet  ex  gravitate  damni,  quod  proximo  in- 


‘)  Cf.  Vermeersch  n.  150  ss.  Ballerini-Palmieri  111.  n.  274  s^^. 
2)  1.  Cor.  6,  10. 

fertur;  atqui  damnum  diversae  est  gravitatis,  prout  diversa 
est  condicio  personae,  quae  damnum  patitur:  quod  enim 
uni  leve  est,  alteri  grave  esse  potest.  Insuper  si  condici- 
onis domini  nulla  ratio  haberetur,  et  eadem  materia  gravis 
pro  omnibus  statueretur,  hoc  maximum  inconveniens  se- 
queretur, quod  florenus  diviti  ablatus  grave  peccatum,  aut 
decem  floreni  pauperi  ablati  leve  peccatum  esset,  prout 
nempe  ad  grave  peccatum  constituendum  magna  aut  parva 
materia  assignatur. 

Relative  gravis  censetur  materia,  quae  ei,  cui  aufertur, 
pro  condicione  sua  in  die  sufficiat  ad  sui  suorumque  con- 
venientem sustentationem:  cum  enim  bona  externa  homini 
concessa  sint  ad  vitae  sustentationem,  et  diurna  sustenta- 
tione fraudari  magnum  sit  nocumentum,  quantitas  diurnam 
sustentationem  (victum,  vestitum,  habitationem)  adaequans 
merito  gravis  censetur. 

Ad  hanc  regulam  pro  praxi  accuratius  determinandam  ex  com- 
muni fere  recentiorum  theologorum  consensu,  ratione  habita  valoris, 
quem  nunc  in  plerisque  Europae  provinciis  pecunia  habet,  ita  statui 
posse  videtur,  ut  materia  gravis  sit: 

«.  relate  ad  'pauperes  mendicantes  c.  V2  fl*  — 1 mare.  — ” 1 libr. 
~ 1 corona  vel  etiam  minus  pro  maiore  paupertate, 

h.  relate  ad  operarios,  qui  diurno  labore  victum  sibi  comparant 

c.  1 £1.  ^ 2 mare.  = 2 libr.  — 2 coron., 

c.  relate  ad  opifices,  artifices,  mercatores,  qui  in  propria  officina 
laborant  c.  3,  fl.  = 6 mare.  — 6 libr.  — 6 coron., 

d.  relate  ad  mediocriter  divites  c.  5.  fl.  “ 10  mare.  — 10  libr. 
==10  coron., 

e.  relate  ad  vere  divites  c.  10  fl.  = 20  mare.  = 20  libr. 
= 20.  coron., 

f.  relate  ad  ditissimos  seu  extraordinarie  divites  c.  50  fl. 
— 100  mare.  — 100  libr.  -=  100  coron.  et  amplius,  sed  ubi  de  his 
agitur,  attendendum  est  ad  materiam  absolutam. 

jS^ota  1.  Hae  quantitates  non  mathematice,  sed  moraliter  sunt  ac- 
cipiendae; insuper  attendendum  est  ad  locorum  adiuncta;  non  enim 
ubique  eadem  est  opulentia  incolarum  nec  idem  ubique  valor  pecuniae. 
2.  Quando  ignoratur,  cui  damnum  illatum  sit,  iuxta  communem  doc- 
torum sententiam  mediocriter  diviti  illatum  praesumitur,  quia  hoc 
frequentius  contingere  solet. 

416.  2.  Determinanda  est  etiam  materia  absolute  gravis^ 
quia  non  determinata  materia  absolute  gravi  magnum 
damnum  immineret  bono  communi : cum  enim  homines 
hinc  quidem  levia  peccata  non  adeo  diligenter  cavere 
soleant,  inde  vero  plerique  velint  divites  fieri,  nisi  certa 
materia  semper  sub  gravi  peccato  prohibita  esset,  furta 
cum  magno  damno  et  perturbatione  pacis  et  securitatis 
frequentissima  fierent. 

Materia  absolute  gravis,  quae  talis  sit  relate  ad  ditis- 
simum quemque  et  vel  ad  ipsum  fiscum,  sunt  c.  15  fi.  = 
30  mare.  30  libr.  = 30  coron. : nam  propter  ablationem 
huius  summae  etiam  ditissimus  est  graviter  invitus,  etsi 
non  propter  damnum,  quod  ipse  patitur,  certe  propter 
damnum,  quod  pateretur  societas,  si  talis  materia  non  esset 
sub  gravi  prohibita. 

Ad  determinandam  materiae  gravitatem  relate  ad  res  sacras  di- 
stinguendum est:  si  res  sacra  pretio  aestimabilis  est  ut  calix,  gravitas 
materiae  dimetienda  est  sicut  in  re  profana;  .si  autem  pretio  aestima- 
bilis non  est  ut  reliquiae  sacrae,  consideranda  est  eius  dignitas  et  raritas. 
Ideo  mortale  esset  furari  minimam  particulam  s.  Crucis,  at  mortale 
non  esset  extra  territorium  Urbis  minimum  quid  auferre  de  corpore 
alicuius  sancti  0* 


Articulus  secundus. 

De  causis  furtum  imminuentibus. 

Regulae  circa  gravitatem  materiae  in  furto  supra  ex- 
positae in  concreto  varias  modificationes  admittunt:  variae 
enim  causae  efficere  possunt,  ut  dominus  de  ablatione  rei 
suae  minus  sit  invitus;  eaedem  ergo  causae  etiam  efficere 
possunt,  ut  maior  quantitas  ad  constituendum  grave  pec- 
catum requiratur.  lam  vero  ut  dominus  minus  sit  invitus, 

’)  Reiiter,  Theologia  moralis  III.  n.  438.  Extra  territorium 
Urbis:  ex  constitutione  enim  Apost.  sedis.  (II.  15)  censuram  incurrunt 
Extrahentes  absque  legitima  venia  reliquias  cx  sacris  coemeteriis  sive 
catacumbis  Urbis  Romae  eiusque  territorii  (nulla  habita  ratione  quan- 
titatis materiae). 

accidere  potest : a,  ratione  i^ersonarum , quae  furantur ; 
h.  ratione  rerum,  quae  auferuntur;  c.  ratione  modi  aufe- 
rendi; ideo  ex  ordine  agendunr  est:  de  furtis  domesticis, 
de  furto  rerum  expositarum,  de  furtis  minutis  rerum  sive 
ad  unum  sive  ad  plures  pertinentium. 

417.  De  fartis  domesticis.  Personae,  erga  quas 
paterfamilias,  si  quid  domi  auferant,  censetur  esse  minus 
invitus,  sunt  filiifamilias , uxores  et  famuli. 

1.  Quoad  furta  filiorum  ad  grave  peccatum  constituen- 
dum ordinarie  quantitas  duplo  maior  requiritur  quam  in 
furtis  extraneorum ; uxores  autem  generatim  adhuc  libe- 
ralius diiudicari  possunt,  praesertim  si  res  ablatas  in  usus 
familiae  vel  propinquorum  expendant. 

a.  Attendendum  tamen  est,  utrum  pater  sit  dives,  liberalis,  amicus, 
an  vero  pauper,  avarus,  parum  amans;  utrum  domestici  furentur  ad 
proprios  usus,  an  ad  dandum  aliis;  utrum  furentur  pecuniam  vel  alia 
pretiosa,  an  vero  alias  res;  utrum  sit  unus,  an  plures  filii. 

h.  Non  raro  paterfamilias,  etsi  cognito  furto  valde  invitus  videa- 
tur et  vehementer  succenseat,  non  tam  de  re  ablata  invitus  est,  quam 
(le  modo,  quod  scilicet  clam  surripiatur,  aut  de  fine,  quod  lusu  et 
potatione  consumatur.  Ideo  frequenter  filii  rem  domi  sumentes  non 
peccant  nisi  venialiter. 

c.  Quoad  ohligationem  restitutionis,  quae  filiis  ^(uxoribus)  iniun- 
genda  sit,  haec  notentur:  a.  Si  res  ab  ipsis  ablatae  primo  usu  consump- 
libiles  iam  consumptae  sunt,  vix  unquam  restitutio  imponenda  est. 
P.  Si  res  ablatae  (e.  g.  pecunia)  adhuc  exstant,  restitui  debent,  y.  Si 
res  in  maiore  quantitate  ablatae  non  amplius  exstant,  sedulo  hortandi 
sunt,  ut  rem  domesticam  diligentius  curantes  damnum  aliquo  modo 
reparent;  ceterum  condonatio  patris  plerumque  praesumi  poterit,  nisi 
res  ablatae  valde  notabiles  et  in  usus  alienos  expensae  sint.  Vix  un- 
quam tamen  expedit  suadere  et  multo  minus  praecipere,  ut  sive  uxores 
sive  filii  debiti  condonationem  petant. 

2.  Quoad  furta  famulorum,  a.  Si  famuli  furentur  pe- 
cuniam vel  alias  res,  quae  sedulo  custodiri  solent  ut  pretiosa, 
vestes  etc.,  ad  grave  peccatum  non  requiritur  maior  quan- 
titas, quia  domini  non  sunt  minus  inviti  erga  ipsos,  quam 
erga  alios,  et  iure  quidem  propter  continuum  periculum, 
quod  ipsis  ex  famulorum  infidelitate  imminet. 

h.  Si  furta  famulorum  fiant  in  rebus,  quas  ipsi  ad- 
ministrant vel  quae  non  solent  caute  custodiri  ut  esculenta 
et  potulenta,  ordinarie  famuli  non  deveniunt  ad  grave 
peccatum,  dummodo  res  ablatae  a famulis  ipsis  consuman- 
tur, non  vendantur  neque  in  extraordinaria  quantitate 
auferantur:  in  his  enim  rebus  domini  minus  inviti  esse 
solent.  Ceterum  in  taxanda  gravitate  culpae  etiam  atten- 
dendum est,  utrum  dominus  sit  liberalis  an  tenax,  et  utrum 
persona  inserviens  sit  invisa  an  cara,  utilis  et  diligens  an 
exiguae  industriae^). 

418.  I)e  furto  rerum  expositarum.  Res,  in  quarum 
ablatione  maior  quantitas  ad  peccatum  grave  constituen- 
dum requiritur,  illae  sunt,  quae  sponte  absque  ullo  fere 
hominum  labore  crescunt,  praesertim  si  expositae  sunt  ut 
fructus  (uvae,  poma)  iuxta  vias  et  ligna  in  silvis. 

1.  Quoad  fructus  ex  aliena  vinea  vel  alieno  pomario 
decerptos  valde  benigni  et  indulgentes  sunt  antiqui  auc- 
tores. Dicunt  enim  viatores,  qui  unum  vel  alterum  po- 
mum vel  uvarum  racemum  decerpunt  ad  exstinguendam 
sitim  vel  ad  refocillandas  vires,  non  peccare.  Immo  uni- 
versim  permittunt  uvas  et  poma  usque  ad  satietatem  com- 
edere, dummodo  non  sint  rara  et  magni  pretii  et  nihil 
asportetur  2). 

Verum  hodie  ob  rerum  adiuncta  prorsus  immutata, 
quae  efficiunt,  ut  plerique  fructus  pluris  aestimentur  et 
sedulo  custodiantur,  haec  doctrina  restringenda  videtur  ad 
illos  fructus,  qui  non  multum  aestimantur. 

a.  Haec  tamen  concedi  posse  videntur:  non  esse  peccatum  unum 
alterumve  pomum  vel  uvae  racemum  hinc  inde  decerpere;  operarios 
ex  praesumpto  domini  consensu  non  peccare,  si  comedant  de  fructibus, 
ad  quos  colligendos  conducti  sunt;  eum,  qui  saepius  eam  fructuum 
quantitatem  aufert,  quam  ipse  comedere  potest,  leviter  tantum  peccare, 
nisi  fructus  sint  magni  pretii. 

h.  Graviter  vero  reprehendenda  sunt  harum  rerum  furta,  ubi 
dominis  graviora  damna  inde  causantur,  eo  quod  non  solum  agri  con-^ 

D Lessius,  De  iustitia  1.  2.  c.  12.  n.  48. 

culcantur,  sed  domini  fructus  immaturos  colligere  coguntur,  ne  omnes 
asportentur. 

2.  Fructus  silvestres  (fungi,  fraga,  inyrtilli  [Heidelbeeren] 
etc.)  per  se  quidem  pertinent  ad  dominum;  sed  hic  prae- 
sumitur licentiam  concedere,  ut  a transeuntibus  et  paupe- 
ribus colligantur  et  etiam  vendantur.  Quodsi  utens  iure  suo 
eorum  collectionem  prohibeat,  colligentes  contra  iustitiam 
peccant.  Attamen  in  silvis  gubernii  vel  propriae  communi- 
tatis prohibitio  colligendi  eiusmodi  fructus  mere  poenalis 
censetur,  nisi  manifesta  ratio  (e.  g.  praecavendi  damna  in 
succrescenti  silva)  aliud  dictet. 

3.  Quoad  ligna,  quae  caeduntur  in  silviSj  haec  no- 
tentur : 

a.  Si  ligna  caeduntur  in  silvis,  quae  ad  dominium 
pitvatum  vel  ad  communitatem  alienam  pertinent,  contra 
iustitiam  peccatur,  nisi  agatur  de  sarmentis  et  de  lignorum 
fragmentis  aridis:  etenim  dominus  quoad  haec  non  cen- 
setur invitus. 

h.  Si  ligna  caeduntur  in  silva,  cpiae  ad  propriam  com- 
munitatem pertinet,  non  committitur  peccatum,  si  a pau- 
peribus ea  solum  auferantur,  quae  ad  usum  domesticum 
requiruntur,  nec  magna  strages  fiat:  lex  enim  prohibens 
.caesionem  lignorum  censetur  esse  poenalis,  quae  solum 
ad  solvendam  poenam  post  sententiam  iudicis  obligat^). 

419.  De  furtis  minutis.  Tertia  causa,  ob  quam  ad 
grave  peccatum  constituendum  maior  quantitas  requiritur, 
est  modus  furandi  scilicet  per  furta  in  materia  levi,  quae 
dici  solent  furta  minuta.  Quaeritur  ergo,  quando  furta  in 
materia  levi  fiant  peccatum  grave  et  quaenam  quantitas  ad 
gravem  materiam  constituendam  requiratur. 

Generatim  furtum  materiae  levis  fit  grave  peccatum, 
quando  .materia  in  singulis  furtis  ablata  coalescit  in  mate- 
riam gravem.  Atqui  triplici  modo  id  fieri  potest:  a.  inten- 
tione perveniendi  ad  materiam  gravem;  h.  conspiratione; 
.c.  sola  multiplicatione. 


h S.  Alphonsus  n.  529. 

420.  Per  intentionem.  1.  Intentio  perveniendi  ad 
gravem  materiam  efficit,  ut  singula  furta  coalescant  posito 
inter  singula  etiam  longiore  intervallo,  sive  adversus  eundem 
sive  adversus  varios  dominos  furta  committuntur. 

Intentio  haec,  qua  singula  furta  committuntur,  duo  efficit:  im- 
primis ut  singulorum  materia  coalescat  in  unum,  etsi  inter  singula 
longius  intervallum  intercedat;  deinde  vero  ut  etiam  furta  in  materia 
levi  sint  grave  peccatum:  quod  enim  fit  ex  intentione  graviter  mala, 
grave  peccatum  est.  Habemus  in  hoc  casu  peccatum  quoad  actum  ex- 
ternum quidem  leve,  sed  propter  affectum  internum  grave.  Peccatum, 
etiam  quatenus  externum  est,  fit  grave,  quando  grave  damnum  com- 
pletur. 

2.  Ad  constituendam  materiam  gravem  non  requiritur 
maior  quantitas,  quam  in  furtis,  quae  simul  et  semel  fiunt, 
si  relate  ad  eundem  dominum  committuntur;  quodsi  furta 
diversis  dominis  fiunt,  quantitas  absoluta  requiritur. 

Ergo  singulis  vicibus  grave  peccatum  committit : a.  mercator,  qui 
mensuras  et  pondera  singulis  vicibus  modice  falsificando  notabile  lucrum 
colligere  intendit  vel  praevidet,  se  hoc  modo  ad  magnum  lucrum  per- 
venturum esse;  h.  caupo,  qui  pluries  modicum  aquae  vino  admiscendo 
vult  dives  fieri:  statera  dolosa  abominatio  est  apxid  Dominnm^) ; c.  qui 
habens  intentionem  nocendi  proximo  in  re  gravi,  singulis  vicibus  leve 
damnum  infert.  Quia  tamen  omnia  haec  peccata  ex  eadem  intentione 
ditescendi  (nocendi)  virtualiter  perdurante  procedunt,  morali  ter  unum 
peccatum  constituunt^). 

421.  Per  conspirationem.  1.  Si  plures  communi  con- 
silio et  consensu  simul  vel  successive  adversus  eundem  vel 
adversus  varios  dominos  parva  furta  committunt,  eorum 
materia  in  unum  coalescit,  quia  singuli  conspirantes  inte- 
gram ablationem  intendunt.  Quando  ergo  parva  furta 
simul  sumpta  gravem  materiam  constituunt,  singuli  con- 
spirantes mortaliter  peccant:  conspiratio  enim  efficit,  ut 
singuli  velint  totum  damnum  et  ad  totum  codperentur. 

2.  Si  furta  minuta  fiunt  eidem  domino,  ad  constituen- 
dum grave  peccatum  non  requiritur  maior  quantitas ; quodsi 
diversis  dominis  fiunt,  quantitas  absoluta  requiritur^). 

b Prov.  11,  1. 

Gf.  De  principiis^  n.  308. 

®)  Cf.  Ballerini-Palmieri  III.  n.  311. 

a.  Si  singuli  independenter  ab  invicem  agunt,  etsi  cognoscant 
damnum  ab  aliis  illatum^  non  peccant  graviter,  quia  nullus  eorum 
grave  damnum  infert  neque  intendit  damnum  ab  aliis  illatum  neque 
ad  illud  cooperatur. 

h.  Si  plures  alterius  exemplo  excitati  levia  furta  committunt,  quae 
simul  grave  damnum  inferunt,  ille  graviter  peccat,  cuius  exemplum  alios 
ad  damnum  inferendum  provocavit,  non  quidem  contra  iustitiam,  sed 
contra  caritatem,  modo  damnum  inferendum  praeviderit. 

422.  Per  multiplicationem.  Qui  per  furta  minuta  sive 
adversus  eundem  sive  adversus  varios  dominos  commissa 
ad  materiam  gravem  pervenit,  graviter  peccat,  modo  ablata 
retineat,  inter  singula  furta  non  intersit  magnum  inter- 
vallum et  res  ablata  sit  alicuius  pretii:  in  hoc  enim  casu 
singula  furta  coalescunt. 

1.  Ut  furta  minuta,  quae  successive  fiunt,  in  gravem 
materiam  coalescant,  duplex  condicio  requiritur:  a.  Ut  fur 
ablata  retineat. 

Si  priora  furta  restituit,  furtula  subsequentia  cum  praecedentibus 
non  uniuntur ; si  autem  solam  intentionem  restituendi  habuit,  haec  non 
impedit,  quominus  furta  coalescant:  per  novum  furtum  enim  intentio 
revocari  censetur. 

h.  Ut  inter  singula  furta  non  intercedat  magnum 
intervallum. 

Si  notabile  spatium  inter  singula  intercedit,  res  ablatae  non  am- 
plius uniri  censentur.  Hoc  intervallum  ex  sensu  communi  considerata 
quantitate  rei  ablatae  determinandum  est.  Si  res  ablata  materiam  gra- 
vem fere  attingit,  intervallum  duorum  mensium  eflQcit,  ut  non  amplius 
coalescat;  si  res  ablata  a gravi  materia  multum  distat,  intervallum 
unius  mensis  idem  eflBcit;  si  tandem  res  ablata  valde  exigua  est,  aut 
nullatenus  coalescit,  aut  certe  intervallum  unius  hebdomadae  impedit, 
quominus  coalescat^). 

a.  In  hoc  casu  coalescentiae  illud  furtum,  quo  scienter  gravis 
materia  completur,  est  grave  peccatum;  singula  autem  furta  praece-  .? 
dentia  sunt  venialia.  |3.  Furta  minuta,  quae  deinceps  post  completam 
materiam  gravem  fiunt,  sunt  peccata  gravia,  si  modo  perduret  vo- 
luntas retinendi  ablata  et  fiant  cum  advertentia  ad  grave  damnum 
illatum,  quia  cum  prioribus  ad  gravia  furta  coalescunt  et  prius  pecca- 
tum grave  continuant,  sed  unum  numero  peccatum  cum  priore  consti- 
tuunt^).  T*  Qui  non  advertit  per  leve  furtum  materiam  gravem  com- 

*)  Cf.  Ballerini-Palmieri  III.  n.  312. 

2)  Lugo  disp.  16.  n.  43  s. 

pleri,  furando  quidem  non  committit  peccatum  grave;  sed  ubi  postea 
ad  materiam  gravem  advertens  non  proponit  rei  ablatae  restitutionem, 
graviter  peccat  ob  malam  voluntatem  retinendi  rem  alienam  in  magna 
quantitate. 

2.  Ad  grave  peccatum  constituendum  in  his  furtis 
minutis,  quae  successive  fiunt,  quantitas  maior  requiritur, 
et  quidem,  si  furta  fiant  eidem  domino,  requiritur  materia, 
quae  dimidio  maior  sit:  dominus  enim  ordinarie  non  adeo 
grave  damnum  patitur,  si  res  per  intervalla  aufertur ; 
quodsi  furta  diversis  dominis  fiant,  requiritur  quantitas 
absoluta. 

a.  Ergo  sartores  graviter  peccant,  quando  materiam  gravem  at- 
tingunt retinentes  panni  fragmenta,  quae  supersunt  et  dominis  adhuc 
utilia  sunt,  nisi  aut  alicubi  vigeat  haec  consuetudo  et  ideo  pro  labore 
minus  solvatur,  aut  constet  divites  nolle  fragmenta  sibi  restitui,  aut 
haec  sint  minoris  momenti,  quae  a dominis  non  curantur.  Simile  quid 
dicendum  de  molitoribus,  qui  modicam  partem  frumenti  vel  farinae 
sibi  retinent. 

P.  Famuli  vel  famulae  praesertim  in  familiis  divitum,  qui  con- 
tinuo aliqua  modica  auferunt  vel  consumunt  et  nunquam  restituunt, 
non  facile  de  gravi  peccato  arguendi  neque  ad  restitutionem  faciendam 
obligandi  sunt,  tum  quia  in  hoc  casu  ex  duplici  ratione  maior  quan- 
titas ad  grave  peccatum  constituendum  requiritur,  tum  quia  ad  grave 
damnum  non  advertunt,  tum  quia  domini  non  sunt  graviter  inviti  nec 
restitutionem  exigunt,  tum  denique  quia  ordinarie  res  consumptae  eius- 
modi  sunt,  quae  in  gravem  materiam  non  coalescant. 

Nota.  Consuetudinarii  in  furtis  interrogandi  sunt  de  numero 
et  quantitate  furtorum  et,  ubi  agitur  de  furtis  minutis,  de  intervallo 
inter  singula  interposito,  ut  de  coalescentia  materiae  iudicari  possit. 
Quia  tamen  haec  ordinarie  indicare  nesciunt,  cum  quavi?  occasione 
furentur,  sufficit,  ut  in  genere  indicent  furtcrum  frequentiam,  rerum 
ablatarum  qualitatem  tcivipus  ao  ultima  confessione  elapsum,  ex  qui- 
bus confeoccirius  iudicium  sibi  efiformabit  de  statu  animae  sui  poenitentis. 
Dein  vero  de  suis  obligationibus  eum  monebit:  restituendi,  laborandi 
et  a furtis  in  posterum  abstinendi. 

423.  De  furtis  rerum  ad  plures  pertinentium. 

a.  Qui  in  gravi  materia  aufert  rem  ad  plures  perti- 
nentem, graviter  peccat:  etsi  enim  singulis  non  inferatur 
grave  damnum,  singuli  tamen  graviter  inviti  sunt,  quia 
multiplicatis  furtis  grave  damnum  pateretur  securitas  com- 

mercii  humani,  nisi  eiusmodi  furta  sub  gravi  prohibita 
essent. 

b.  Ad  grave  peccatum  constituendum  in  furtis  rerum 
ad  plures  pertinentium,  sive  hi  plures  personam  moralem 
constituunt  (ut  societas  commercialis,  industrialis , asse- 
curationis,  communitas  religiosa),  sive  personam  moralem 
non  constituunt,  requiritur  materia  absolute  gravis,  quia 
nec  singulis  nec  ‘particulari  communitati  grave  damnum 
infertur,  nisi  parva  sit  communitas  vel  pauci  associati. 


Articulus  tertius. 

De  causis  a furto  excusantibus. 

Duplex  est  causa,  quae  a furto  omnino  excusat  et 
ablationem  rei  alienae  reddit  licitam;  extrema  necessitas  et 
occulta  compensatio. 

§ 1.  Extrema  necessitas» 

424.  Ius  indigentis.  Extrema  necessitas  in  ordine 
temporali  dicitur,  qua  vita  periclitatur. 

1.  Qui  in  extrema  necessitate  constitutus  est,  de  bonis 
alienis  tantum  usurpare  potest  et  per  se  debet,  quantum 
satis  est  ad  se  liberandum  a tali  necessitate,  nisi  alter  sit 
in  eadem  necessitate.  Ratio  primi  est,  quia  in  extrema 
necessitate  omnia  bona  sunt  communia  (n.  368).  Ratio 
secundi  est,  quia  unusquisque  tenetur  vitam  suam  servare, 
si  moraliter  potest.  Ratio  tertii  est,  quia  ius  auferendi 
rem  alienam  tribuit  extrema  necessitas,  qua  cessante  cessat 
etiam  illud  ius.  Ratio  quarti  est,  quia  in  pari  causa  melior 
est  condicio  possidentis,  ideo  non  licet  eum  privare  re  sua, 
cui  res  aeque  est  necessaria. 

a.  Nihil  refert,  utrum  aliquis  in  extrema  necessitate  sit  ex  causis 
naturalibus  an  ex  hominum  malitia,  ut  si  latrones  alicui  minentur 
mortem  vel  perpetuam  captivitatem,  nisi  magnam  pecuniae  summam 
tradat. 

h.  In  incendio  non  licet  arripere  scalam  alterius  ad  se  salvandum, 
si  ipse  sine  ea  periculum  vitae  evadere  non  potest.  In  naufragio  non 
licet  ad  se  salvandum  arripere  tabulam  ab  alio  iam  arreptam,  qua  ipse, 
ut  evadere  possit-  indiget. 

c.  Quod  licet  in  extrema,  id  licet  etiam  in  quasi-extrema  necessi- 
tate, quae  communiter  extremae  aequiparatur,  ut  si  quis  est  in  morali 
periculo  incidendi  in  morbum  lethalem,  amittendi  libertatem  etc. 

d.  Res  aliena  sumi  potest  etiam  ad  sublevandam  necessitatem 
extremam  proximi:  quod  enim  quis  facere  potest  per  se,  id  etiam  per 
alium  facere  licet. 

e.  Etsi  res,  quae  extreme  indigenti  necessaria  est,  magni  valoris 
(magna  pecuniae  summa)  sit,  potest  nihilominus  eam  sibi  sumere : 
cum  enim  in  extrema  necessitate  omnia  sint  communia,  ius  habet  usur- 
pandi, quidquid  hic  et  nunc  ad  vitae  conservationem  necessarium  est, 
etsi  magni  valoris  sit.  Neque  ideo  cessat  ius  pauperis,  quia  dives  rem 
magni  pretii  ei  ultro  offerre  non  tenetur : iuri  enim  indigentis  sumendi 
rem  necessariam  non  respondet  divitis  obligatio  eam  dandi,  quia  ex 
alio  fonte  derivatur  obligatio  subveniendi,  et  ex  alio  facultas  sumendi 
de  bonis  creatis  ea,  quae  ad  vitae  conservationem  necessaria  sunt:  illa 
nempe  ex  caritate  oritur,  haec  ex  iure  conservandi  vitam  de  bonis 
creatis,  cui  pauperis  iuri  respondet  in  divite  obligatio  non  impediendi, 
quominus  necessaria  usurpet*).  Nihilominus  Lugo  indigentis  facultatem 
ad  illud  solum  sumendum  restringere  videtur,  quod  pertinet  ad  media 
ordinaria  conservandae  vitae : sicut  enim  obligationem  non  habeat  con- 
servandi vitam  mediis  extraordinariis,  ita  neque  ius  habere  ea  invito 
domino  sumendi.  — Verum  etsi  obligationem  non  habeat,  facultatem 
tamen  et  licentiam  habet  conservandae  vitae  ex  bonis  creatis,  ex  qua 
sequitur  potestas  sumendi  ea,  quae  necessaria  sunt. 

2.  In  gravi  vel  communi  necessitate  non  licet  rem  alie- 
nam auferre,  quia  in  gravi  necessitate  ordinarie  agitur  de 
bonis,  quae  natura  noluit  omnibus  esse  communia ; sed 
ad  eiusmodi  bona  conservanda  natura  noluit  media  esse 
communia^).  Si  tamen  in  necessitate  gravi  vel  communi 
agitur  de  conservandis  bonis,  quae  natura  omnibus  voluit 
esse  communia,  licet  pauperi  sumere  de  bonis  alterius,  si 
ea  petendo  accipere  non  potest,  quantum  communiter  ad 
ea  conservanda  adhiberi  solet. 


*)  Lngo  disp.  16.  n.  159. 

Propositio  36.  ab  Innocentio  XI.  damnata  ita  habet:  Permis- 
£ui}i  est  furari  non  solum  in  extrema  necessitate,  sed  etiam  in  gravi. 
€f.  lAigo  disp.  16.  n.  160.  Baller ini-Palmieri  III.  n.  283. 

Pauper  in  eiusmodi  necessitate  constitutus  imprimis  rem,  qua  in- 
diget, petere  debet,  quia  dominus  rationabiliter  invitus  est,  si  ea  se  in- 
scio auferatur.  Quodsi  dominus  eam  dare  nollet  vel  si  pauper  absque 
incommodo  petere  non  posset,  licite  rem  non  magni  valoris  sibi  sumit, 
maioris  quidem,  si  necessitas  gravis,  minoris,  si  ea  levis  sit*).  Ceterum 
in  eiusmodi  casibus  aderit  necessitas  saltem  quasi-extrema. 

425.  Obligatio  indigentis  et  domini,  a.  Rem,  qua 
indiget  pauper,  si  fieri  potest,  petere  debet,  nisi  iusta 
causa  a petendo  excuset;  ‘quod  si  tamen  rem  aufert,  quin 
petat,  graviter  non  peccat;  cum  enim  extreme  indigens 
in  rem  ipsam  ius  habeat,  dominus  solum  quoad  modum 
sumendi  potest  esse  invitus^). 

h.  Si  res  ablata  cessante  necessitate  adhuc  exstat, 
domino  restituenda  est:  etenim  ad  usum  rei  tantum,  si  is 
solus  necessarius  erat,  extreme  indigens  ius  habet,  res  ipsa 
manet  domini.  Quodsi  res  ablata  non  amplius  exstat, 
distinguendum  est.  Si  extreme  indigens  re  quidem  pauper 
est,  at  probabilem  spem  habet  postea  aliquid  accipiendi, 
rem  alienam  solum  cum  onere  restitutionis  usurpare  potest : 
non  plus  enim  sumere  ei  licet,  quam  ad  servandam  vitam 
necessarium  est.  Quodsi  re  et  spe  pauper  est,  ad  nihil 
tenetur,  etsi  postea  ad  meliorem  condicionem  devenerit : qui 
enim  in  extrema  necessitate  rem  alienam  aufert,  eam  facit 
suam ; qui  autem  rem  suam  consumit,  non  tenetur  restituere. 

c.  Dominus  a.  ex  caritate,  non  ex  iustitia,  tenetur  ex- 
treme indigenti  rem  suam  dare.  Ideo  qui  extreme  indi- 
genti succurrere  negligit  vel  res  suas  occultat,  non  tenetur 
ad  restitutionem,  ubi  necessitas  cessaverit,  p.  Ex  iustitia 
tenetur  pauperem  non  impedire  a re  occupanda  et  occu- 
patam non  auferre. 

§ 2,  Occulta  compensatio. 

426.  Quid  sit,  num  licita  sit.  a.  Occulta  compen- 
satio est  actus,  quo  quis  ex  bonis  debitoris  clam  aufert, 
quod  sibi  debetur. 

*)  Lugo  disp.  16.  n.  156. 

2)  Cf.  Lessius  1.  2.  c.  12.  n.  66. 

h.  Occulta  compensatio  per  se  illicita  est;  si  tamen 
debitae  adsint  condiciones,  licita  fit.  Ratio  primi  est,  quia 
bonum  commune  exigit,  ut  ad  praecavendas  inordinationes, 
quae  ex  occulta  compensatione  facile  oriuntur,  creditor 
petitione  tum  privata  tum  publica  per  iudicem  rei  suae 
possessionem  recuperare  studeat.  Ad  secundum:  quoad 
rem  ea  licita  est,  quia  occulte  se  compensans  non  sumit 
rem  alienam,  sed  suam;  et  si  adsint  condiciones  requi- 
sitae, etiam  quoad  modum  licita  evadit;  ideo  debitor,  etsi 
invitus  sit,  rationabiliter  tamen  invitus  esse  nequit. 

Occulta  compensatio  in  praxi  raro  suadenda  est,  praesertim  quia 
imminet  periculum  abusus  et  hallucinationis ; confessarius  tamen  sciat 
post  factum  se  poenitentem  ad  restitutionem  obligare  non  posse,  si 
adfuerint  debitae  condiciones. 

427.  Requisitae  condiciones  sunt  quatuor: 

a.  Ut  debitum  sit  verum ^ fundatum  in  stricto  iure, 
quod  creditor  actu  habet  in  rem  sibi  usurpandam. 

Si  dominus  famulo  promisit  se  ei  ex  gratitudine  pro  servitio 
fideliter  praestito  certam  pecuniae  summam  dono  daturum  vel  testa- 
mento relicturum  esse,  dominus  autem  donum  non  fecerit  vel  intestatus 
obierit,  nequit  famulus  promissam  pecuniam  clam  accipere,  quia  ius 
strictum  in  illam  non  habet. 

h.  Ut  debitum  sit  certum,  tum  quia  in  dubio  melior 
est  condicio  possidentis,  tum  quia  unusquisque  ius  habet 
retinendi  rem  possessam,  nisi  constet  eam  esse  alienam, 
tum  denique  quia  secus  propter  hallucinationis  periculum 
multi  privarentur  re  sua^). 

Cum  sententia,  quae  tenet  restitutionem  faciendam  esse  etiam  in 
bonis  alterius  generis,  solum  sit  probabilis,  non  licet  ei,  qui  in  alio 
genere  bonorum  e.  g.  in  fama  laesus  est,  in  bonis  fortunae  se  com- 
pensare, si  diffamator  famam  ablatam  non  restituat. 

c.  Ut  debitum  alia  via  obtineri  non  possit:  etenim  bo- 
num commune  exigit,  ut  creditor  imprimis  via  ordinaria 
rem  suam  recuperare  studeat,  et  solum  si  eam  sine  diffi- 
cultate (rixis,  inimicitiis,  expensis  etc.)  petere  non  potest 
vel  si  petitio  praevidetur  inutilis  (propter  defectum  pro- 

Gf.  Lugo,  De  iustitia  disp.  16.  n.  94  s.  Vermeersch  I.  c. 

n.  333. 

bationis  vel  malitiam  indicis  aut  debitoris),  licet  occulte 
se  compensare. 

Ceterum  nota:  a.  defectus  huius  condicionis  compensationem  red- 
dit quidem  illicitam,  cum  sit  contra  iustitiam  legalem,  sed  non  iniustam, 
proinde  neque  involvit  onus  restituendi;  p.  iste  defectus,  etiam  ubi 
facile  evitari  potest,  veniale  peccatum  non  excedit. 

d.  Ut  damnum  debitoris  vel  tertii  praecaveatur.  Duplex 
esse  potest  hoc  damnum  debitoris:  quod  nempe  maneat 
in  conscientia  erronea  debiti  adhuc  solvendi,  et  quod  de- 
bitum bis  solvat;  utrumque  autem  praecaveri  potest,  si 
opus  fuerit,  ficta  condonatione. 

Damnum  tertii  accidere  potest,  eo  quod  alii  (famuli, 
domestici)  in  suspicionem  furti  venire  possunt  cum  peri- 
culo infamiae  vel  poenae. 

Patet  eum,  qui  se  compensat,  ad  haec  damna  praecavenda  ex 
caritate  tantum  teneri,  quia  se  compensans  utitur  iure  suo;  ideo  si 
ratio  sufficiens  adest  damnum  aliorum  permittendi,  licite  agit,  etsi  alii 
damnum  patiantur. 

428.  De  occulta  compensatione  famulorum  (idem 
valet  de  operario,  artifice,  officiali)  universim  dicendum 
est,  famulis  id  licere,  quod  aliis  licet;  possunt  nempe,  ubi 
debitae  condiciones  non  desint,  se  compensare  pro  opera, 
quam  salario  accepto  recte  maiorem  iudicant;  in  particulari 
autem  haec  notanda  sunt: 

1.  Si  dominus  non  solvit  salarium,  de  quo  cum  famulo 
pactus  est,  vel  si  iniuste  de  stipendio  aliquid  subtrahit, 
famulus  se  compensare  potest;  ultra  salarium  autem,  de 
quo  conventum  est,  modo  saltem  infimum  sit,  non  licet 
se  compensare:  nam  ultra  pactum  iustum,  in  quod  ipse 
consensit,  nil  ei  debetur. 

Dominus,  qui  de  salario  subtrahit,  quia  famulus  inadvertenter 
vasa  frangit  vel  instrumenta  corrumpit,  iniuste  agit,  nisi  de  hac  re 
pactum  intercesserit.  Si  tamen  famulus  saepius  ex  inadvertentia  damnum 
infert,  dominus  licite  moderatam  mulctam  ei  imponere  et  sic  de  salario 
aliquid  detrahere  posset. 

2.  Si  conventum  est  de  salario  infra  infimum,  famulo 
non  licet  se  compensare,  si  libere  in  hoc  salarium  con- 
sensit vel  si  defectus  salarii  aliis  emolumentis  compensa- 

tur  e.  g.  mensa  lautiore,  occasione  strenas  accipiendi,  ve- 
stibus in  donum  datis  etc. : nam  ad  nihil  aliud  ius  habet; 
licite  autem  se  compensat:  a.  si  vi  aut  metu  compulsus 
in  stipendium  iusto  minus  consensit;  h.  si  necessitate  com- 
pulsus de  salario  iusto  minore  convenit ; excipe,  si  dominus 
famulum  rogantem  ex  sola  misericordia  excepisset;  c.  si 
invitus  operibus  indebitis  gravatur. 

3.  Si  famulus  auget  labores  debitos  atque  id  facit 
propria  voluntate,  non  potest  se  compensare;  potest  autem, 
si  id  facit  ex  voluntate  domini  sive  expressa  sive  tacita. 
Ceterum  si  famulus  non  ad  determinatos  labores,  sed  sim- 
pliciter ad  labores  domesticos  suscipitur,  ita  ut  omnem 
suam  operam  in  servitio  domini  impendere  debeat,  labor 
nequit  dici  indebitus,  nisi  talis  sit,  qui  nullatenus  praevi- 
deri potuit  ut  labor  nocturnus  vel  periculosus. 

a.  Idem  fere  dicendum  est  ad  quaestionem,  num  filiisfamilias 
liceat  se  occulte  compensare,  si  pro  labore  suo  iustum  stipendium  non 
acceperint.  Condiciones  tamen  ad  occultam  compensationem  requisitae 
rarius  in  hoc  casu  aderunt.  Quare  confessariis  ante  factum  potius  in 
severiorem  partem  inclinandum  est,  post  factum  autem  filii  non  facile 
ad  restitutionem  adigendi  sunt:  etsi  enim  iustitia  laesa  fuerit,  saepius 
praesumi  potest  condonatio. 

h.  Quae  de  famulis  dicta  sunt,  ad  mercatores  quoque  transferre 
licet:  non  possunt  se  compensare  minuendo  pondus  vel  mensuram,  si 
ipsi  libere  merces  certo  pretio  vendiderunt,  quod  postea  vilius  iudicant ; 
possunt  autem  occulte  se  compensare : a.  si  inhiste  coacti  sunt  infra 
iustum  pretium  vendere ; p.  si  per  errorem  infra  iustum  pretium  ven- 
diderunt; T.  si  solutionem  certi  debiti  absque  gravi  incommodo  sibi 
procurare  non  possunt. 

c.  Propositio  37.  ab  Innocentio  XI.  damnata^)  non  quamcunque 
compensationem  famulorum  prohibet:  propositio  enim,  damnata  fuit, 
quia  nimis  vaga  et  indeterminata  est.  Et  sane  ex  illa  propositione  seque- 
retur famulos  etiam  tum  se  compensare  posse,  quando  in  pactum  de 
minore  salario  libere  consenserunt  vel  quando  probabiliter  tantum 
iudicant  sibi  plus  deberi. 

’)  Famuli  et  famulae  domesticae  possunt  occulte  heris  suis  sur- 
ripere  ad  compensandam  operam  suam,  quam  maiorem  iudicant  salario, 
quod  recipiunt. 

Quaestio  tertia. 

De  iniusta  damnificatione. 

429.  Declarationes.  1.  Iniusta  damnificatio  (active) 
est  actio,  qua  quis  alteri  in  bonis  externis  damnum  infert, 
nullum  inde  emolumentum  capiens. 

Damnum  proximi  duplici  modo  inferri  potest,  vel  eo 
quod  .res  proximi  (actione  vel  omissione  actionis  debitae) 
destruitur,  vel  eo  quod  proximus  a consecutione  boni,  quod 
ei  debitum  est,  impeditur. 

2.  Damnificatio  est  peccatum  ex  genere  suo  grave. 
Gravis  vel  levis  est,  prout  damnum,  quod  proximo  infer- 
tur, grave  vel  leve  est. 

430.  De  eo,  qui  alium  a consequendo  bono  im- 
pedit. 1.  Qui  alium  impedit  a consequendo  bono,  ad  quod 
strictum  ius  habet  (sive  ius  est  in  re  sive  ad  rem),  contra 
iustitiam  agit  et  ad  restitutionem  tenetur,  sive  directe  sive 
indirecte,  sive  mediis  iustis  sive  iniustis  eum  impedit,  quia 
est  causa  efficax,  cur  alius  non  obtineat,  quod  ei  stricto 
iure  debetur. 

Qui  patrem,  etiam  mediis  non  iniustis,  e.  g.  precibus,  inducit, 
ut  filium  parte  hereditatis  legitima  privet,  ad  quam  filius  ex  lege  po- 
sitiva strictum  ius  habet,  iustitiam  laedit  et  filio  bonum,  quo  privatur, 
restituere  debet. 

2.  Qui  alium  impedit  a consecutione  boni,  ad  quod 
strictum  ius  non  habet,  sed  id  facit  mediis  iniustis,  pariter 
contra  iustitiam  peccat  et  ad  restitutionem  tenetur,  non 
item  si  id  facit  mediis  iustis  e.  g.  precibus,  suasionibus, 
quamvis  id  faciat  ex  odio.  Ratio  primi  est,  quia  unus- 
quisque ius  habet,  ne  mediis  iniustis  impediatur  a con- 
sequendo bono,  quo  non  est  indignus.  Ubi  notandum  est 
non  solum  fraudes,  mendacia  et  criminationes,  sed  etiam 
importunas  preces  et  blanditias  molestas,  quibus  alterius 
libertas  impeditur,  esse  media  iniusta.  Ratio  secundi  est. 

quia  unusquisque  potest  uti  iure,  quod  habet,  alium  in 
sui  vel  aliorum  utilitatem  rogandi  vel  persuadendi. 

a.  Pauper,  qui  detractionibus  vel  calumnis  efficit,  ut  alius  pauper 
eleemosynis  privetur;  famulus,  qui  alium  famulum  diffamando  efficit, 
ut  hic  servitium,  quod  merito  sperat,  non  consequatur;  tabernarius, 
qui  calumniis  in  alium  tabernarium  sparsis  causa  est,  ut  hospites  ab 
eo  avertantur,  contra  iustitiam  peccat  et  ad  restitutionem  tenetur. 
Quoad  obligationem  restitutionis  nihil  refert,  utrum  iniuria  irrogetur 
ei,  qui  a consecutione  boni  impeditur,  an  ei,  qui  bonum  daturus  est. 
Ideo  ad  restitutionem  erga  pauperem  etiam  ille  tenetur,  qui  divitem 
metu  iniuste  incusso  impedit,  ne  determinato  pauperi  det  eleemosynam, 
quam  ei  daturus  erat. 

h.  Qui  testatorem  precibus  inducit,  ne  hereditatem  relinquat  Caio. 
qui  ad  illam  ius  non  habet,  sed  Sempronio;  vel  qui  episcopum,  iam 
determinatum  ad  conferendum  beneficium  digniori,  suasionibus  ex  odio 
inducit  ad  illud  conferendum  minus  digno,  non  agit  contra  iustitiam, 
si  digniori  strictum  ius  ad  beneficium  non  competit. 

3.  Qui  alium  impedit  a consecutione  boni,  quo  est 
indignus,  non  peccat  contra  iustitiam  neque  ad  restitutionem 
tenetur,  etsi  mediis  iniustis  utatur,  quia  indignus  nullum 
ius  habet  ad  bonum,  . quod  ambit  e.  g.  ad  officium  vel 
beneficium,  neque  ius  habet  exigendi,  ne  quibuscunque 
mediis  impediatur  a consecutione  illius  boni. 

Qui  ergo  calumnia  efficit,  ut  alius  non  obtineat  iniustum  legatum 
vel  officium,  quo  non  est  dignus,  peccat  quidem  contra  iustitiam  per 
calumniam  in  proximum  et  laesionem  famae  reparare  tenetur;  at  non 
peccat,  eo  quod  illum  a consecutione  boni  impedit.  Mulier,  quae  ma- 
ritum fraudibus  a prodiga  donatione  avertit,  donatario  nihil  reparare 
tenetur,  quia  donum  nec  dari  nec  accipi  potest  sine  peccato. 

Indignus  etiam  is  censetur,  qui  mediis  illicitis  utitur  ad  bonum 
obtinendum,  unde  non  laeditur  iustitia,  si  mediis  pariter  illicitis  ab 
obtinendo  bono  avertitur.  Sic  ubi  Gaius  magistratus,  a quorum  suffra- 
gio collatio  muneris  dependet,  pecunia  corruperat  ad  obtinendum 
eorum  suffragium,  non  potest  conqueri  de  iniustitia,  si  alius  per  ca- 
lumniam efficiat,  ne  Gaius  obtineat  munus. 

4.  Qui  aliquem  impedit,  ne  damnum  ab  alio  avertat, 
eadem  ratione  contra  iustitiam  agit  et  ad  restitutionem 
tenetur,  atque  ille,  qui  alium  a bono  consequendo  iniuste 


')  Sporer-Bierbaum  II.  tract.  n.  242  ss. 

impedit.  Sic  qui  aliquem  vi  illata  impedit,  ne  ignem  do- 
mui proximi  appositum  exstinguat,  erga  proximum  ad  re- 
stitutionem tenetur^). 


Caput  tertium. 

IDe  reparatLozie  cio  ua  i la  i i 1 a e s i i). 

Quaestio  prima. 

De  restitutione  in  genere. 

431.  Definitio.  Restitutio  est  actio,  qua  reparatur 
damnum  proximo  iniuste  illatum. 

a.  Eigo  ex  iniuria,  qua  aut  nullum  aut  non  iniustum  damnum 
infertur,  non  oritur  obligatio  restitutionis,  ut  si  iudex  fert  sententiam, 
quam  putabat  esse  iniustam,  cum  tamen  sit  iusta,  vel  si  maritus  per 
adulterium  uxori  irrogat  iniuriam.  Qui  occidit  hominem  ex  interno 
morbo  paulo  post  certo  moriturum,  non  tenetur  damna  compensare 
heredibus,  quia  nullum  damnum  intulit. 

h.  Ergo  restitutio  differt  di  satisfactione : illa  enim  est  compen- 
satio iniuriae  realis,  qua  redditur  res  ablata  vel  destructa;  haec  est 
compensatio  iniuriae  personalis,  qua  offendens  per  obsequium  exhibitum 
personam,  cui  irrogata  est  iniuria,  sibi  reconciliare  intendit. 

432.  Obligatio  restitutionis.  1.  necessaria 

est  ad  salutem  necessitate  praecepti  tum  naturalis  tum  divini, 
non  autem  necessitate  medii  nisi  in  voto. 

q I.  Vogler,  luriscultor  theologus  circa  obligationes  restitutionis 
instructus.  P.  /.  Loenartz,  Die  Restitutionspflicht  des  Besitzers  frem- 
den  Gutes  (Trier.  Paulinus-Druckerei.  1885).  A.  Vermeersch,  Quae- 
stiones de  iustitia^  (Brugis.  Beyaert.  1904).  n.  155 — 172.  Marres,  De 
iustitia^  (Ruraemundae.  Romen.  1889)  1.  2.  Kutschker,  Die  Lehre  vom 
Schadenersatze  (Olmiitz.  Neugebauer.  1851). 

a.  Praeceptum  naturale  caritatis  docet:  Prout  vultis, 
ut  faciant  vobis  homines,  et  vos  facite  illis  similiter^) : sed 
quando  laesi  sumus,  laesionis  reparationem  volumus.  In- 
super idem  praeceptum,  quod  prohibet  rem  alienam  auferre, 
praecipit  etiam  ablatam  non  retinere:  qui  enim  rem  ab- 
latam retinet,  dominum  re  sua  spoliare  pergit. 

h.  Deus  restitutionem  rei  ablatae  expresse  iniungit: 
Si  laeserit  quispiam  agrum  aut  vineam  . . . pro  damni 
aestimatione  restituet'^);  insuper  restitutionem  tamquam  con- 
dicionem proponit,  ut  peccator  delictorum  suorum  veniam 
obtineat^). 

c,  Pvestitutio  positive  nihil  confert  ad  salutem,  sed 
tantum  fieri  debet,  si  possibilis  sit,  ne  committatur  pec- 
catum neve  obex  saluti  ponatur. 

d.  Qui  obligationem  restitutionis  contraxit,  animo  ita 
dispositus  esse  debet,  ut  restituere  velit,  quando  poterit, 
alias  affectum  ad  iniuriam  illatam  retineret. 

Ei  ergo,  qui  ad  restitutionem  sub  gravi  tenetur,  ad  salutem  ne- 
cessaria est  saltem  voluntas  seria  et  efficax  reparandi  damnum  illatum. 
Hoc  sensu,  de  seria  nempe  voluntate,  verum  est  effatum:  non  remit- 
titur peccatum,  nisi  restituatur  ablatum^).  Quin  immo  hoc  etiam  ne- 
cessarium est,  ut  media  adhibeat,  quae  moraliter  potest,  ut  restitutio 
fiat  possibilis.  Tenentur  ergo  debitores,  qui  alias  restituere  nequeunt, 
non  solum  superfluos  sumptus  vitare,  sed  etiam  quotidianos,  in  quantum 
pro  sua  condicione  possunt,  minuere. 

433.  2.  Qui  restituere  non  potest  ex  bonis  eiusdem 
ordinis,  non  tenetur  restituere  ex  bonis  diversi  ordinis 

e.  g.  famam  laesam  pecunia  compensare:  iustitia  enim 
commutativa  ideo  solum  restitutionem  praecipit;  ut  aequa- 
litas violata  redintegretur;  atqui  ex  bonis  diversi  ordinis 
aequalitas  revocari  nequit ; et  sane  per  pecuniam  fama 
ablata  non  reparatur. 

q Luc.  6,  31.  Matth.  7,  12. 

2)  Exod.  22,  5. 

3)  Cf.  Ezech.  33.  13  ss.  Tob.  2.  20  ss. 

*)  S.  Augustinus  ep.  152.  ad  Macedon. 

a.  Sententia  opposita  a s.  Alphonso  (n.  627)  probabilis  habetur; 
verba  autem  s.  Thomae^)  de  consilio  non  de  praecepto  intelligenda  vi- 
dentur. Et  sane  congruum  est,  ut  compensatio  in  pecunia  iniungatur 
pro  damno  in  bonis  altioris  ordinis  illato. 

h.  ludex  vel  superior  ratione  poenae  imponere  potest,  ut  propter 
iniuriam  illatam  in  uno  bono  aliquid  reddatur  ex  bonis  alterius  ordinis 
e.  g.  pro  vulnere  inflicto  pecunia,  cuius  sententiae  certe  parendum  est. 

434.  De  grayitate  obligationis  restituendi.  1.  Ob- 
ligatio restitutionis  per  se  gravis  est:  eadem  enim  ratione 
obligat  atque  iustitia  commutativa,  quae  exigit,  ut  unicuique 
reddatur,  quod  suum  est.  Ergo  in  materia  gravi  per  se 
sub  gravi,  in  materia  levi  sub  levi  restitutio  facienda  est. 

2.  In  particulari  ad  determinandam  obligationem  re- 
stitutionis, praesertim  ubi  agitur  de  damno  alteri  illato 
non  solum  ad  quantitatem  damni,  sed  etiam  ad  quanti- 
tatem culpae,  quacum  damnum  illatum  est,  attendi  debet. 

a.  Qui  grave  damnum  intulit  cum  culpa  gravi,  damnum 
sub  gravi  reparare  tenetur. 

h.  Qui  grave  damnum  intulit  cum  culpa  levi^  quae 
erat  actus  perfecte  humanus,  sub  levi  ad  restitutionem 
tenetur:  ex  culpa  enim  levi  oriri  nequit  obligatio  gravis, 
quia  obligatio  reparandi  iniuriam  non  potest  esse  maior 
quam  iniuria,  ex  qua  illa  oritur.  > 

Qui  ergo  rem  ablatam  non  totam,  sed  ex  parte  tantum  restituit, 
non  peccat  graviter,  si  pars,  quam  retinet,  non  attingit  materiam  gravem. 

a.  Omnino  tenendum  est  principium,  obligationem  restitutionis 
eiusque  gravitatem  oriri  ex  formali  iniuria,  qua  damnum  illatum  est, 
eiusque  gravitate.  Ideo  damnum  grave  illatum  cum  culpa  levi,  quae 
erat  actus  perfectus,  non  debet  reparari  sub  gravi,  nisi  damnificator 
aut  rem  alienam  retineat  aut  ex  ea  factus  sit  ditior.  Sic  qui  furatur 
principi  triginta  florenos  invincibiliter  putans  hanc  materiam  non  esse 
gravem,  sub  levi  tantum  eos  reddere  tenetur,  si  eos  consumpsit,  nec 
inde  factus  sit  ditior. 

[3.  Qui  per  plures  damnificationes  sive  adversus  eandem  sive  ad- 
versus varias  personas  commissas  grave  damnum  intulit,  ad  cuius 
gravitatem  nunquam  advertit,  damnum  illatum  solum  sub  levi  reparare 
tenetur.  Non  suh  gravi,  tum  quia  damnum  sine  culpa  gravi  illatum  est, 
tum  quia  non  retinetur  materia  gravis,  quae  sub  gravi  reddenda  esset. 

y.  Qui  tamen  per  plura  furta  minuta  sive  adversus  eandem  sive  ad- 
versus varias  personas  commissa  solum  venialiter  peccavit,  quia  ad  coale- 
scentem materiam  gravem  nunquam  advertit,  sub  gravi  ad  restitutionem 
tenetur,  cum  primum  ad  materiae  ablatae  gravitatem  advertit,  quia 
graviter  illicitum  est  rem  alienam  in  materia  gravi  retinere  vel  ex  re 
aliena  iniuste  ditescere. 

b.  Sunt  auctores,  qui  ab  obligatione  restitutionis  eximunt  eum, 
qui  grave  damnum  intulit  cum  culpa  levi,  ita  ut  haec  sententia  ex- 
terne probabilis  dici  possit;  interna  tamen  probabilitate  plane  desti- 
tuitur, cum  eorum  argumenta  sint  nulla. 

435.  c.  Qui  grave  damnum  intulit  cum  culpa  ex  imper- 
fectione actus  levi,  iuxta  sententiam  practice  sequendam 
ad  nihil  tenetur;  et  pari  ratione,  qui  leve  damnum  intulit 
cum  culpa  ex  imperfectione  actus  levi,  nullam  obligatio- 
nem restituendi  contrahit. 

a.  Auctores  in  hac  quaestione  non  consentiunt:  alii  enim  docent 
eiusmodi  damnificatorem  suh  gravi  damnum  reparare  debere:  suppo- 
sita enim  culpa  theologica  quantitas  obligationis  restituendi  a quanti- 
tate materiae  dependet,  quia  lex  naturae,  cuiusmodi  est  obligatio  re- 
stituendi, in  materia  gravi  sub  gravi  obligat.  — Verum  quantitas 
obligationis  restituendi  non  pendet  simpliciter  a quantitate  damni,  sed 
etiam  a culpa  theologica  per  se  sufficiente  ad  inducendam  obliga- 
tionem; atqui  culpa  ex  imperfectione  actus  levis  non  est  sufficiens  ad 
inducendam  obligationem,  id  quod  probat  tertia  sententia. 

P.  Alii  docent  eum  suh  levi  vel  totum  damnum  vel  partem  quan- 
titati culpae  proportionatam  reparare  debere:  obligatio  enim  reparandi 
damnum  non  potest  esse  maior  culpa,  quacum  damnum  illatum  esD). 
Haec  sententia  vera  est,  quatenus  negat  obligationem  restituendi  gra- 
vem ; at  non  demonstrat  obligationem  esse  levem. 

y.  Tertia  demum  sententia  docet  obligationem  restituendi  esse 
nullam:  vera  enim  obligatio  solum  oritur  ex  actu  perfecte  humano, 
qui  scilicet  cum  plena  advertentia  et  pleno  consensu  exercetur : ex  actu 
vero  imperfecte  humano,  qui  scilicet  cum  advertentia  semiplena  et 
semipleno  consensu  ponitur,  nulla  oiitur  obligatio.  Ideo  votum  vel 
iuramentum  cum  semiplena  deliberatione  factum  irritum  'est;  item 
contractus  cum  semiplena  deliberatione  initus  invalidus.  Et  quoniam 
patroni  priorum  sententiarum  huius  sententiae  saltem  probabilitatem 
non  negant,  ea  in  praxi  sequenda  est*). 


h Laymann  1.  3.  tr.  3.  pr.  1.  6.  n.  4. 

d.  Qui  leve  damnum  intulit  cum  culpa  (ex  parvitate 
materiae)  levi  vel  cum  culpa  (ex  errore)  gravi,  ad  reparan- 
dum damnum  sub  levi  tenetur,  tum  quia  obligatio  resti- 
tuendi in  materia  levi  urget  sub  levi,  tum  quia  materia 
levis  non  est  capax  obligationis  gravis. 

Exsistit  ergo  obligatio  etiam  parva  damna  reparandi ; cum  tamen 
haec  obligatio  non  sit  gravis,  non  potest  urgeri  sub  poena  denegandae 
absolutionis;  immo  frequenter  prudentia  suadebit,  ut  ea  prorsus  dissi- 
muletur. 

436.  Radices  restitutionis.  Radix  restitutionis  vo- 
catur causa,  ex  qua  oritur  obligatio  restituendi.  Duplex 
distinguitur  radix  restitutionis : generalis  et  remota,  quae 
consistit  in  violatione  iustitiae  commutativae ; specialis  et 
proxima,  quae  consistit  in  diversis  modis,  quibus  iustitia 
commutativa  laeditur.  Et  quoniam  triplici  diverso  modo 
haec  laedi  potest,  triplex  distingui  solet  radix  restitutionis: 
a.  possessio  rei  alienae  sive  materialiter  sive  formaliter 
iniusta;  h.  iniusta  damnificatio ; c.  iniusta  cooperatio  ad 
damnum  proximo  ab  alio  illatum  sive  per  furtum  sive  per 
iniustam  damnificationem. 

a.  Radices  restitutionis  proprie  ad  duas  reducuntur,  ad  iniustam 
rei  alienae  possessionem,  sive  res  bona  fide  accepta  sive  iniuste  usur- 
pata est,  et  ad  iniustam  damnificationem,  qua  quis  alteri  damnum  in- 
fert, nec  ipse  quidquam  inde  lucratur.  Iniusta  cooperatio  ad  alter- 
utram illarum  revocatur;  ad  maiorem  tamen  rerum  claritatem  de  ea 
seorsum  agitur. 

b.  S.  Thomas  duas  radices  restitutionis  ita  exhibet,  ut  dicat  ob- 
ligationem restitutionis  oriri  ex  J‘e  accepta,  quando  aliquis  rem  alienam 
sine  formali  iniustitia  possidet,  et  ex  iniusta  acceptione,  quando  aliquis 
alium  iniuste  re  sua  privavit,  sive  eam  sibi  accipiendo  sive  eam  de- 
struendo’). 

Quaestio  secunda. 

De  restitutione  ob  possessionem  rei  alienae. 

Qui  rem  alienam  possidet,  illam  aut  hona  aut  mala 
aut  dubia  fide  detinere  potest.  Porro  aliae  sunt  obliga- 
tiones possessoris  rei  alienae,  prout  bona  aut  mala  aut 
dubia  fide  eam  detinet. 


Articulus  primus. 

De  possessore  bonae  fidei. 

437.  Possessor  bonae  fidei  dicitur,  qui  invincibiliter 
ignorat  rem  a se  possessam  esse  alienam.  Obligationes 
possessoris  bonae  fidei  referuntur:  a.  ad  rem  ipsam;  b.  ad 
fructus  ex  ea  perceptos;  c.  ad  expensas  pro  ea  factas. 

Obligationes  ratione  rei.  In  genere  possessor  bonae 
fidei  tantum  restituere  debet,  quantum  de  re  aliena  adhuc 
possidet,  sed  non  tenetur  reparare  damna,  quae  passus 
est  dominus,  quia  absque  sua  culpa  domino  obvenerunt, 
lamvero  ut  obligationes  possessoris  bonae  fidei  ratione  rei 
in  specie  determinari  possint,  triplex  diversa  hypothesis 
distingui  debet:  a.  si  rem  adhuc  possidet;  b,  si  res  periit; 
c.  si  alius  rem  possidet. 

438.  Si  rem  alienam  adhuc  possidet,  1.  tenetur  eam 
per  se  domino,  si  notus  sit,  quamprimum  restituere,  nisi 
res  interim  sit  praescripta,  quia  res  clamat  ad  dominum. 

a.  SI  rem  non  ex  integro,  sed  ex  parte  tantum  possidet,  partem, 
quam  tenet,  restituere  debet.  Si  res  interim  deterior  facta  est,  et 
quidem  sine  emolumento  possessoris,  eam  restituere  debet  in  eo  statu^ 
in  quo  nunc  est,  etsi  ex  culpa  possessoris  facta  sit  deterior;  si  facta 
est  deterior  cum  emolumento  possessoris,  etiam  emolumentum,  quo 
factus  est  ditior,  restituere  debet.  Si  res  interim  melior,  effecta  est, 
rem  restituere  debet  prout  est,  nisi  cum  aliis  sit  permixta,  ita  ut  se- 

parari  non  possit:  in  hoc  enim  casu  possessor  accipit  dominium  rei 
alienae,  si  in  mixto  res  propria  est  principale;  sed  restituere  debet  id 
quo  ditior  factus  est.  Quodsi  rem  ipsam  meliorem  restituere  debet 
expensas  meliorationis  deducere  potest'). 

h.  Si  culpabiliter  restitutionem  differt,  tenetur  compensare  damna, 
quae  ex  dilatione  restitutionis  proveniunt:  si  enim  scienter  retinet 
rem  abenam,  fit  pessessor  malae  fidei  et  tenetur  de  damnis. 

c.  Si  dominus  ignotus  et  nulla  spes  est  dominum  inveniendi, 
possessor  bonae  fidei  rem  alienam  sibi  retinere  potest:  res  enim  ha- 
betur pro  derelicta,  ideo  possessor  iure  occupationis  eius  dominium 
acquirit. 

d.  Nisi  sit  praescripta:  etenim  in  possessore  bonae  fidei  condi- 
ciones ad  praescribendum  requisitae  adesse  possunt,  quibus  reipsa  exsi- 
stentibus et  completis  ipse  rem  sibi  retinere  potest. 

2.  At  necesse  non  est,  ut  rem  semper  ipse  domino 
restituat,  sed  quandoque  illi  reddere  potest,  a quo  eam 
acceperat:  distingui  enim  debet,  utrum  rem  gratis  an  titulo 
oneroso  acceperit. 

a.  Si  rem  gratis  accepit,  non  licet  donatori  seu  furi 
eam  reddere,  sed  ipsi  domino  restituenda  est:  res  enim 
clamat  ad  dominum. 

h.  Si  rem  emit  et  dominus  comparet,  ut  rem  sibi  vin- 
dicet (in  casu  evictionis),  eam  domino  reddere  tenetur,  etiam 
cum  iactura  pretii:  dominus  enim  rem  suam  sibi  vindi- 
care potest,  ubicunque  eam  repererit,  cum  habeat  ius  in 
re.  Possessor  tamen  recursium  ad  venditorem  habet ; quodsi 
pretium  a venditore  recuperare  nequit,  eius  iacturam  tam- 
quam infortunium  considerare  et  patienter  ferre  debet^). 

c.  Si  dominus  non  comparet  (extra  casum  evictionis), 
i.  e.  si  dominus  quidem  cognitus,  sed  rei  inscius  est,  licet 
possessori  rem  ei  reddere,  a quo  eam  acceperat,  ad  recu- 
perandum pretium  a se  datum,  nisi  alia  via  seipsum  si- 
mul et  dominum  indemnem  facere  possit.  Si  pretium 
recuperare  nequit,  eius  iacturam  ferre  debet. 

a.  Pro  hac  sententia  duplex  '•itis  aiTerri  potest:  qui  rem  furi 
reddit  eamque  reponit  in  statu,  in  quo  antea  erat,  hinc  quidem  do- 
mino directe  nullum  damnum  infert,  inde  vero  non  tenetur  cum  pro- 

prio  damno  rem  domino  servare;  sic  licite  inventor  quoque  rem  in- 
ventam, quam  sine  proprio  damno  servare  non  posset,  in  eo  loco  re- 
poneret, ubi  eam  repererat.  Deinde  omnes  condiciones  adsunt,  quae 
requiruntur,  ut  illa  actio  ad  propria  bona  recuperanda  licite  poni  possit, 
etsi  ex  ea  indirecte  sequi  praevideatur  damnum  proximi.  Et  sane  actio, 
nempe  rescissio  contractus,  per  se  licita  est;  finis,  qui  intenditur,  se 
nempe  servare  indemnem,  honestus  est  et  ex  actione  immediate  sequitur ; 
tandem  adest  causa  proportionate  gravis  permittendi  damnum  proximit, 
nempe  ad  proprium  damnum  damno  proximi  aequale  praecavendum*)- 
— Ordinarie  quidem  emptori  non  erit  aliud  medium  recuperandi  pre- 
tium datum,  nisi  furi  reddat  rem  emptam ; sed  si  aliud  exsisteret,  ad 
illud  adhibendum  teneretur:  nam  contra  iustitiam  ageret,  eo  quod 
rem  domini  iam  in  tuto  collocatam  sine  iusta  causa  iterum  periculo 
exponeret. 

p.  Recentiora  iura  quandoque  statuunt  dominum  rem  suam  a 
possessore  bonae  fidei,  qui  eam  emit  vel  alio  titulo  oneroso  accepit, 
recuperare  non  posse,  nisi  soluto  eius  pretio,  quando  rem  emit  in 
nundinis  vel  in  licitatione  vel  a mercatore,  qui  res  eiusdem  speciei 
vendere  solet^).  De  eiusmodi  legis  dispositione  imprimis  investigandum 
est,  utrum  mens  legislatoris  sit  domino  solum  actionem  civilem  in  re 
sua  recuperanda  negare,  nisi  eius  pretium  solvat,  an  vero  mens  eius 
sit  dominium  in  rem  possessam  transferre.  Si  hoc  alterum,  quaeritur, 
num  haec  legis  dispositio  in  conscientia  valorem  habeat.  Quam  quidem 
quaestionem  plerique  auctores  probabiliter  affirmant,  quia  potestas  ci- 
vilis ratione  boni  communis  ita  statuit,  ut  nempe  commercium  inter 
homines  facilius  et  possessio  securior  reddatur;  atqui  haec  ratio  boni 
communis  sufficiens  esse  videtur,  ut  auctoritas  civilis  uti  possit  sua 
potestate  transferendi  dominium. 

430.  Si  res  aliena  periit,  distinguendum  est,  utrum 
apud  ipsum  possessorem  bonae  fidei  an  apud  alium  per- 
ierit, et  in  hoc  posteriore  casu,  utrum  possessor  bonae 
fidei  rem  sine  lucro  an  cum  lucro  alteri  tradiderit. 

1.  Si  res  periit  apud  bonae  fidei  possessorem,  sive  eam 
consumpsit  sive  amisit  sive  destruxit,  ad  nihil  tenetur, 
nisi  ex  ea  factus  sit  ditior;  quod  si  inde  ditior  evasit, 
illud,  in  quo  ditior  factus  est,  domino  restituere  debet. 
Ratio  primi  est,  quia  consumens  vel  destruens  rem,  quam 
putabat  esse  suam,  nemini  intulit  iniuriam,  etsi  de  indu- 

*)  Cf.  s.  Alphmisus  n.  569. 

2)  C.  A.  § 367.  368.  G.  A.  commere.  § 306—308. 

stria  et  sua  culpa  eam  perdidisset.  Dominus  in  hoc  casu 
iacturam  rei  tamquam  suum  infortunium  considerare  et 
patienter  tolerare  debet.  Ratio  secundi  est,  quia  id,  in 
quo  ditior  factus  est,  constituit  aequivalens  rei,  quod  ad 
dominum  pertinet. 

a.  Rei  aequivalens  dicitur  illud,  in  quod  aliquis  ex  ea  re  factus 
est  ditior.  Ex  re  aliena  aliquis  fit  ditior,  quatenus  ex  ea  aliquid 
habet,  quod  alias  non  habuisset,  id  quod  dupliciter  accidere  potest’ 
aut  eo  quod  ex  re  gratis  accepta  fructus  habet,  aut  eo  quod  rei  suae 
parcit,  dum  utitur  aliena,  ut  cum  aliquis  proprio  vitulo  parcit,  dum 
alieni  carnem  manducat. 

&.  Quod  de  re  absumpta  dicitur,  valet  etiam  de  re  deteriorata'- 
si  nempe  dominus  rem  in  proprios  usus  adhibendo  deterioravit,  id,  in 
quo  hac  ratione  ditior  factus  est,  restituere  debet.  Qui  ergo  vestem 
alienam  dono  acceptam  bona  fide  portavit  et  fere  attrivit,  tenetur,  si 
dominus  notus  fit,  vestem  restituere  et  insuper  tantum  solvere,  quan- 
tum alias  de  sua  veste  attrivisset. 

2.  Si  res  apud  alium  periit,  diversae  hypotheses  sunt 
distinguendae. 

a.  Si  rem  alienam  gratuito  acceptam  alteri  donavit 
alias  nihil  donaturus,  ad  nihil  tenetur,  quia  non  est  ditior 
factus;  quodsi  loco  illius  rem  suam  donasset,  tenetur  re- 
stituere huius  pretium,  quia  hoc  ditior  factus  esi 

h.  Si  rem  alienam  gratuito  acceptam  alteri  vendidit 
pretium  rei,  ut  videtur,  retinere  potest,  quia  certo  non 
constat  illud  sive  domino  sive  emptori  reddendum  esse. 

Auctores  de  hac  re  triplicem  diversam  sententiam  promunt: 

a.  Alii  (Garriere,  D’  Annihale)  censent  pretium  emptori  esse  resti- 
tuendum, quia  venditio  rei  alienae  nulla  sit,  et  proinde  venditor  pretii 
dominium  non  acquirat,  vel  saltem  emptor  ius  habeat  recuperandi  pecu- 
niam suam.  — Verum  id  in  solo  casu  evictionis  verum  est,  qui  hic 
non  obtinet;  extra  casum  evictionis  venditor  bonae  fidei  acquirit  do- 
minium pretii  rei  venditae. 

p.  Alii  opinantur  totum  pretium  domino  esse  reddendum,  quia 
possessor  bonae  fidei  toto  illo  pretio  vere  factus  sit  ditior.  Insuper 
pretium  reddendo  nullum  patitur  damnum,  econtra  dominus  re  sua 
iniuste  spoliatus  totum  damnum  subire  cogitur;  sed  non  est  ratio,  cur 
potius  dominus  damnum  pati,  quam  possessor  bonae  fidei  lucro  ex  re 
aliena  percepto  privari  debeat.  Haec  sententia,  quam  inter  recentes 
tuentur  Gury  et  Lehmkuhl,  dicitur  communis.  — Verum  dominus,  qui 
semper  retinet  dominium  in  rem  suam,  aliud  ius  non  habet,  nisi  in 

actualem  rei  possessorem  et  in  furem;  quodsi  hoc  ius  prosequi  amplius 
non  potest,  eius  infortunium  est. 

y.  Alii  tandem  existimant  pretium  a possessore  bonae  fidei  reti- 
neri posse,  quia  nemo  ius  habet  illud  exigendi:  non  emtor,  quia  extra 
casum  evictionis  venditor  in  rei  venditae  pretium  plenum  dominium 
acquirit;  non  dominus,  quia  res  naturaliter  ei  perit.  Nec  potest  dici 
pretium  esse  rei  aequivalens  domino  reddendum:  cum  enim  venditor 
acquisierit  dominium  in  pretium  rei  venditae,  hoc  non  est  rei  venditae 
aequivalens  seu  venditor  non  amplius  aequi  valenter  habet  rem  alienam. 
Tandem  venditor  non  est  inmste  factus  ditior  ex  re  aliena:  etenim 
factus  est  ditior  occasione  rei  alienae,  nec  iniuste,  quia  rem  vendens, 
quam  putabat  esse  suam,  nemini  iniuriam  fecit.  Hanc  sententiam  inter 
recentes  tuetur  Bucceroni,  cui  accedit  Genicot^). 

c.  Si  rem  alienam  emptam  alteri  donavit,  ad  nihil  te- 
netur, etsi  alias  rem  suam  donasset,  quia  in  nulla  re  factus 
est  ditior. 

d.  Si  rem  alienam  emptam  alteri  sine  lucro  vendidit, 
ad  nihil  tenetur,  quia  non  est  factus  ditior. 

e.  Si  rem  alienam  emptam  alteri  cum  lucro  vendidit, 
pretium  rei  et  lucrum  ex  eius  venditione  perceptum  re- 
tinere potest:  etenim  pretium  rei  ad  dominum  non  per- 
tinet, lucrum  vero  occasione  rei  alienae  seu  ex  industria 
partum  venditoris  est,  nisi  res  in  se  ipsa  creverit,  quo  in 
casu  lucrum  domini  est. 

Quodsi  post  rei  interitum  eius  dominus  detegatur, 
qui  rem  sibi  reclamat,  cum  res  domino  pereat,  aliud  ius 
non  habet  nisi  accipiendi  a fure  rei  pretium. 

440.  Si  res  apud  alium  reperitur,  iterum  diversae 
hypotheses  distinguendae  sunt. 

a.  Si  rem  alienam  gratuito  acceptam  alteri  donavit 
alias  nihil  donaturus,  ad  nihil  tenetur,  quia  non  est  ditior 
effectus;  si  tamen  loco  illius  rei  suam  donasset,  tenetur 
restituere  huius  pretium,  quia  hoc  ditior  factus  est. 

b.  Si  rem  alienam  gratuito  acceptam  alteri  vendidit, 
distinguendum  est:  si  dominus  comparet  et  rem  suam  sibi 
vindicat  (in  casu  evictionis),  vel  si  emptor  rem  sponte  re- 
stituit, tenetur  pretium  emptori  reddere,  quia  in  contractu 


‘)  Bucceroni,  Institutiones  th.  m.  I.  n.  1341. 

venditionis  ad  hoc  implicite  se  obligavit.  Si  dominus  non 
comparet  et  rem  suam  recuperare  nequit  (extra  casum 
evictionis),  ex  quorundam  sententia,  quae  probabilis  vi- 
detur, ad  nibil  tenetur  (n.  439.  2b). 

c.  Si  rem  alienam  emptam  alteri  donavit,  ad  nihil  te- 
netur, etsi  alias  rem  suam  donasset:  in  nullo  enim  factus 
est  ditior. 

d.  Si  rem  alienam  emptam  alteri  vendidit,  distinguen- 
dum est : si  dominus  comparet  et  rem  sibi  vindicat  (in  casu 
evictionis)  vel  si  emptor  sponte  restituit,  venditor  bonae 
fidei  emptori  pretium  reddere  debet,  quia  contractus  ven- 
ditionis hanc  condicionem  implicite  semper  includit,  ipse 
tamen  recursum  habet  ad  suum  venditorem,  a quo  rem 
alienam  emerat.  Quodsi  dominus  non  comparet  (extra 
casum  evictionis)  nec  emptor  sponte  restituit,  venditor 
bonae  fidei  ad  nihil  tenetur:  rem  enim  non  amplius  habet 
et  quod  ipse  recepit  vendendo,  expendit  emendo. 

Sunt  quidem,  qui  venditorem  bonae  fidei  obligent  ad  pretium  vel 
domino  vel  emptori  reddendum,  quia  venditor  nullum  titulum  habet 
retinendi  pretium,  cum  venditio  rei  alienae  invalida  sit.  Verum  per 
venditionem  rei  alienae  bona  fide  peractam  venditor  acquirit  dominium 
pretii  excepto  casu  evictionis,  quo  pretium  emptori  reddere  tenetur'). 

e.  Si  rem  alienam  emptam  alteri  carius  vendidit:  a.  pretii 
excessum  domino  reddere  tenetur,  si  illum  ideo  pei-cepit, 
quia  res  in  se  ipsa  crevit,  e.  g.  pullus  adolevit;  p.  pretii 
excessum  sibi  retinere  potest,  tum  si  illum  ex  peculiari 
industria,  tum  si  illum  simplici  rei  venditione  percepit, 
quia  est  fructus  industriae  occasione  rei  alienae  perceptus. 

Quoad  obligationem  monendi  rei  dominum,  quam  habet  possessor 
bonae  fidei,  qui  rem  alienam  alteri  tradidit,  ut  dominus  rem  suam  re- 
cuperare possit,  distinguendum  est:  a.  Si  rem  alienam  sive  gratuito 
acceptam  sive  emptam  alteri  donavit,  ex  caritate  monere  debet  aut  rei 
alienae  possessorem,  ut  eam  restituat,  aut  rei  dominum,  ut  eam  recu- 
peret, si  tamen  sine  gravi  incommodo  monere  potest,  h.  Quod  si  rem 
alienam  emptam  alteri  vendidit  non  tenetur  monere  emptorem  rem  esse 
alienam,  nec  dominum,  ubi  sit  res  sua,  si  ipse  pretium  a fure,  a quo 
rem  emit,  recuperare  non  potest:  non  enim  tenetur  cum  magno  suo 
detrimento  curare,  ut  dominus  rem  suam  accipiat. 

9 Cf.  Bucceroni,  Institutiones  th.  m.  I.  n.  1339. 

4il.  Obligationes  ratione  friictiiuni.  Tenetur  resti- 
tuere fructus  naturales,  civiles  et  mixtos,  in  quantum  sunt 
fructus  rei,  etsi  dominus  eos  fructus  non  percepisset,  quia 
res  fructificat  domino;  sed  non  tenetur  restituere: 

1.  fructus  industriae,  quia  non  sunt  fructus  rei,  sed 
eius,  cuius  labore  parti  sunt; 

2.  nec  fructus,  quos  ex  re  aliena  non  percepit,  quos 
tamen  dominus  percepisset,  si  res  in  ipsius  potestate  man- 
sisset, quia  nec  inde  factus  est  ditior,  nec  iniuste  domino 
intulit  damnum; 

3.  nec  fructus  rei,  quos  praescriptione  suos  fecit. 

a.  Qui  ergo  iumentum  alienum  pretio  alteri  locavit,  hoc  pretium 
domino  reddere  debet,  etsi  dominus  ipse  iumentum  nunquam  locasset: 
fructus  enim  civiles  sunt  fructus  rei.  Qui  vero  negotiando  ex  aliena 
pecunia  divitias  sibi  comparavit,  nihil  harum  domino  pecuniae  resti- 
tuere tenetur.  Pariter  qui  alienum  triticum  cariore  pretio  vendidit, 
satisfacit  restituendo  simile  triticum. 

h.  Fructus  ultimi  triennii,  qui  adhuc  exstant  et  qui  consumpti 
sunt,  quatenus  possessor  ex  eis  factus  est  ditior,  iure  naturae  restitui 
debent;  alii  autem  fructus  superiorum  annorum  iam  praescripti  sunt*). 

a.  lura  moderna  plerumque  possessori  bonae  fidei  tribuunt  omnes 
fructus  iam  perceptos^).  Si  legislator  hac  legis  dispositione  domino  rei 
solum  actionem  civilem  in  recuperandis  fructibus  negare  intendit,  patet 
possessorem  in  conscientia  teneri  ad  fructus  domino  rei  reddendos. 
Quodsi  legislator  in  possessorem  bonae  fidei  ipsum  dominium  in  fructus 
pei  ceptos  transferre  intendit,  auctores  nunc  communiter  saltem  ut  pro- 
babilem docent  sententiam,  possessorem  bonae  fidei  fructus  licite  sibi 
retinere  posse : dispositio  enim  legis  in  bono  communi  fundatur,  ut 
nempe  per  eam  innumerae  difficultates  et  lites  praecaveantur. 


*)  De  praescriptione  fructuum  haec  notanda  sunt:  a.  fructus  ut- 
pote  res  mobiles  praescribuntur  e.  g.  triennio.  Hinc  si  res  frugifera 
et  ipsa  res  mobilis  est  ut  animalia,  eodem  tempore  praescribuntur 
fructus  et  res,  quae  eos  produxit.  Quodsi  res  frugifera  immobilis  est 
ut  agri,  arbores,  fructus  ex  ea  percepti  praescribi  possunt  longe  ante- 
quam ipsa  res  frugifera  praescripta  sit.  h.  Si  ipsa  res  frugifera  prae- 
scripta est,  eo  ipso  etiam  fructus  non  solum  pendentes,  sed  etiam  per- 
cepti praescripti  sunt,  etsi  tempus,  quod  ad  praescribendos  fructus  re- 
quireretur, si  ipsi  independenter  a re  frugifera  praescribi  deberent, 
nondum  sit  elapsum.  Sic  qui  agrum  praescribit,  etiam  fructus  ultimi 
triennii  cum  eo  praescripsit. 

Sic  etiam  G.  A.  § 330,  non  item  G.  G.  988. 

P.  Quod  hic  ex  iuribus  modernis  de  fructibus  formaliter  adhuc 
exstantibus  statuitur,  a fortiori  valet  de  fructibus  virtualiter  seu  ih 
aequivalenti  solum  exstantibus,  ex  quorum  scilicet  usu  et  consumptione 
possessor  factus  est  ditior.  Siquidem  iam  ex  legibus  antiquis  plures 
theologi  negabant  obligationem  restituendi  fructus  aequivalenter  tantum 
exstantes*). 

442.  Obligationes  ratione  expensarum.  Expensas 
necessarias  et  utiles  deducere  potest:  secus  enim  dominus 
plus  reciperet,  quam  suum  est:  pro  expensis  autem  volup- 
tuariis nihil  repetere  potest,  nisi  communem  rei  valorem 
augeant;  attamen  meliorationes  auferre  potest,  si  absque 
rei  detrimento  fieri  possit. 

1.  Expensae  necessariae  illae  dicuntur,  sine  quibus  res  per- 
iret, aut  nullos  vel  deteriores  fructus  ferret;  eiusmodi  expensae 
sunt,  quae  fiunt  e.  g.  in  domo  reficienda,  in  agro  exstirpando, 
impinguendo;  dicuntur,  quae  fiunt,  utres  ad  usus  communes 
aptior  evadat,  plures  fructus  ferat,  ut  novas  arbores  plantare; 
voluptuariae  dicuntur,  quae  ad  ornatum  et  voluptatem  fiunt,  nec 
rem  vel  fructus  augent  ut  expensae  pro  picturis,  statuis,  viri- 
dariis etc. 

2.  Nomine  expensarum  venit  etiam  aestimatio  laboris  et  in- 
dustriae ipsius  possessoris:  etenim  non  obligatur  gratis  in  com- 
modum domini  laborare. 


Articulus  secundus. 

De  possessore  malae  fidei. 

443.  Possessor  malae  fidei  is  dicitur,  qui  rem,  quam 
scit  esse  alienam,  iniuste  retinet.  Huius  obligationes  re- 
feruntur: a.  ad  ipsam  rem;  h.  ad  eius  fructus;  c.  ad  ex- 
pensas; d.  ad  lucrum  cessans  et  damnum  emergens. 

Obligationes  ratione  rei.  In  genere  possessor  malae 
fidei  praeter  rem  alienam  vel  aequivalens  pretium  tantum 
restituere  debet,  quantum  est  damnum,  quod  domino  ex 
iniusta  rei  ablatione  secutum  est,  seu  quantum  dominus 


*)  Cf.  Holzmann,  Theologia  moralis  t.  4.  n.  367  ss. 

haberet,  si  res  ei  ablata  non  fuisset.  Ut  obligationes  pos- 
sessoris malae  fidei  in  spp^ie  determinari  possint,  iterum 
diversae  hypotheses  distingui  debent. 

444.  1.  Si  rem  alienam  adhuc  possidet,  eam  domino 
quamprimum  restituere  debet : res  enim  clamat  ad  dominum. 

a.  Et  quidem  ipsam  rem  ahlatam,  non  aliam  eius  loco,  restituere 
debet:  nam  ad  ipsam  rem  suam  dominus  ius  habet,  nisi  adiuncta  ea 
sint,  ut  dominus  non  possit  esse  rationabiliter  invitus,  si  rei  aequi- 
valens  pretium  restituatur,  ut  si  fur  sine  infamia  non  posset  rem 
ipsam  reddere. 

h.  Probabiliter  etiam  possessor  malae  fidei  rem  emptam  venditori 
(furi)  reddere  potest  ad  recuperandum  pretium  datum,  quia  eam  red- 
dendo nihil  fit,  quod  appareat  illicitum:  res  enim  in  eodem  statu  re- 
ponitur, in  quo  antea  erat,  et  proinde  domino  nullum  damnum  infer- 
tur; nec  possessor  cum  proprio  gravi  detrimento  curare  tenetur,  ut 
dominus  rem  suam  recipiat^)  (n.  438.  2). 

2.  Si  rem  non  amplius  possidet,  sive  adhuc  exstat  sive 
non  exstat,  et  in  hoc  casu,  sive  cum  culpa  sive  sine  sua 
(furis)  culpa  periit;  eius  pretium  restituere  tenetur,  etiamsi 
inde  non  sit  factus  ditior : dominum  enim  laesum  indemnem 
facere  debet ; duplici  tamen  casu  excepto : a.  si  res  ex  vitio 
interno  periit ; h.  si  ex  causa  (e.  g.  incendio)  periit,  propter 
quam  etiam  apud  dominum  aeque  periisset,  quia  in  neutro 
casu  furtum  est  causa  efficax  damni,  cum  res  etiam  sine 
furto  periisset. 

a.  Si  possessor  malae  fidei  rem  alteri  vendidit  et  dominus  com- 
parens  rem  sibi  vindicat  (in  casu  evictionis),  notandum  est  discrimen, 
quod  in  hoc  casu  inter  possessorem  honae  et  malae  fidei  intercedit.  Si 
nimirum  emptor  sciverit  rem  a se  emptam  esse  alienam,  venditor  seu 
prior  possessor  malae  fidei  non  tenetuj-  ei  restituere  pretium,  quod  ac- 
ceperat: condicio  enim,  quae  alias  in  venditione  supponitur,  scilicet 
nisi  res  sit  aliena  et  a domino  vindicetur,  in  hoc  casu  locum  non 
habet,  nisi  expresse  aliter  cautum  fuerit,  quia  emptori,  utpot.e  scienti 
rem  esse  alienam,  nulla  fit  iniuria^). 

h.  Si  res,  quae  apud  possessorem  malae  fidei  quomodocunque 
periit,  apud  dominum  eodem  tempore  ex  alia  causa  periisset,  complures 
auctores  probabiliter  docent,  furem  ad  nihil  teneri,  quia  dominus  ex 

‘)  Cf  Lngo  disp.  17.  n.  37.,  cui  consentit  s.  Alphonsiis  n.  570. 

2)  C.  A.  § 929.  C.  G.  § 434. 

furto  nullum  damnum  patitur’).  Sed  si  res  apud  dominum  periisset 
ex  alterius  iniustitia,  fur  eius  pretium  restituere  tenetur,  quia  dominus 
ex  furto  damnum  patitur:  etenim  re  non  ablata  alii  (fures)  onus  resti- 
tuendi contraxissent. 


445.  Ad  quid  tenetur  possessor  malae  fidei,  si  res,  quam 
ahstidit,  secus  apud  dominum  periisset  ? 

a.  Rem  domino  restituere  debet,  sive  possessor  eam 
ex  ipso  periculo  eripuit,  sive  res  periculum  evasit,  eo  quod 
iam  antea  ablata  erat:  res  enim  ex  periculo  erepta  vel 
a periculo  salvata  non  cessat  esse  domini,  ideoque  ad 
dominum  clamat.  Deducere  tamen  potest  tum  expensas 
pro  re  factas  tum  pretium  laboris,  quam  in  re  salvanda 
adhibuit. 

h.  Rem  domino  restituere  non  tenetur,  si  eam  in  ipso 
periculo  i.  e.  moraliter  tempore  et  loco  consumit,  quo  apud 
dominum  periisset:  res  enim  e periculo  non  liberata,  sed 
certo  peritura  pro  domino  nullius  est  valoris. 

Res  etiam  tum  in  ipso  periculo  consumi  censetur,  si  consumitur, 
ubi  periculum,  in  quo  res  certe  peritura  est,  iam  imminens  praevide- 
tur; sic  qui  praevidet  cras  domum  Titii  incendio  certe  perituram  esse, 
non  tenetur  ad  restitutionem,  si  cum  aliis  dolium  vini  consumit,  quod 
ab  incendio  eripi  non  potuisset:  res  enim  in  his  adiunctis  pro  domino 
nihil  valet,  ideo  de  eius  destructione  non  est  rationabiliter  invitus. 

446.  Ad  quid  tenetur  possessor  malae  fidei,  si  res  tem- 
pore iniustae  possessionis  varium  valorem  habuit  ? 

Mutatio  valoris,  quam  res  tempore  iniustae  possessionis  subit, 
potest  esse  interna  aut  externa.  Interna  dicitur,  si  res  in  se  ipsa  fit 
melior  aut  deterior,  ut  si  vitulus  adolescit  vel  bos  senescit;  externa 
dicitur,  si  res  in  se  immutata  manens  ob  adiuncta  externa  varium 
valorem  accipit,  ut  si  vinum  nunc  ob  raritatem  maius,  postea  ob  ab- 
undantiam vilius  pretium  habet. 

1.  In  casu  mutatmiis  internae,  a.  Si  res  apud  posses- 
sorem malae  fidei  facta  est  melior,  domino  restituenda  est 
cum  incremento:  res  enim  domino  crescit,  deducto  tamen 
pretio  laboris  et  industriae,  h.  Si  res  facta  est  deterior  ex 


q Lacroix  1.  3.  pr.  2.  n.  218.  D’ Annihale,  Summula  theologiae 
moralis^  (Romae.  Desclee.  1908)  II.  n.  420.  S.  Alphonsus  1.  3.  n.  620. 

<;ausa,  ob  quam  apud  dominum  deterior  facta  non  fuisset, 
restituenda  est  cum  valore  decrementi:  alias  enim  dominus 
damnum  pateretur,  c.  Si  res  facta  est  deterior  ex  causa, 
ob  quam  idem  etiam  apud  dominum  accidisset,  sufficit,  ut 
res  restituatur  in  eo  statu,  in  c{uo  reperitur. 

2.  In  casu  mutationis  externae,  a.  Si  dominus  tem- 
pore maioris  pretii  rem  vendidisset,  vel  si  eo  tempore  rem 
similem  maiore  pretio  sibi  emere  debuit,  possessor  tenetur 
restituere  maiorem  valorem.  h.  Si  dominus  rem  tempore 
minoris  pretii  vendidisset,  sufficit,  si  ipsam  rem  restituat 
vel  eius  valorem,  quem  tempore  furti  habuit. 

In  praxi  ordinarie  non  est  urgenda  nisi  restitutio  rei  aut  eius 
pretii  secundam  valorem,  quem  tempore  furti  habuit,  quia  aut  nullo 
modo  aut  solum  cum  magno  incommodo  adiuncta  supra  dicta  cum 
certitudine  cognosci  possunt.  Quodsi  de  illis  adiunctis  certo  constaret, 
possessor  malae  fidei  ad  resarciendum  totum  damnum  compellendus 
esset. 


447.  Obligationes  ratione  fructuum.  1.  Restituere 
debet  fructus  rei  tum  naturales  tum  civiles:  a.  quos  ipse 
percepit,  etsi  dominus  eos  non  percepisset,  sive  adhuc 
exstant  sive  non  amplius  exstant:  res  enim  fructificat 
domino;  h.  quos  dominus  percepisset,  etsi  ipse  nullos  per- 
cepit: nam  totum  damnum,  quod  passus  est  dominus,  re- 
parari debet. 

2.  Restituere  non  tenetur  fructus  industriae:  etenim 
suum  est,  quod  propria  industria  acquirit. 

Qui  pecuniam  furto  ablatam  ludo  exponit,  lucrum,  quod  inde  per- 
cipit, sibi  retinere  potest.  — Depositarius,  qui  aliena  pecunia  suae 
custodiae  concredita  utitur  ad  negotiationem,  peccat  quidem,  quia  contra 
voluntatem  domini  agere  praesumitur,  at  lucrum,  quod  negotiando  salva 
ipsa  pecunia  acquirit,  suum  facit. 

Casus.  Arho7'es,  quae  ex  arbusculis  furto  ablatis  et  in  fundo 
furis  plantatis  crescunt,  considerandae  sunt  ut  fructus  indmtriae:  cum 
enim  planta  crescere  non  possit,  nisi  in  fundo  radices  egerit,  dominus 
fundi  est  etiam  dominus  eorum,  quae  in  fundo  crescunt,  etsi  furto  ab- 
lata sint.  Ille  ergo,  cui  ex  arbusculis  furto  ablatis  arbores  creverunt, 
domino  arbuscularum  non  ipsas  arbores  reddere  tenetur,  sed  sufficit, 
ut  illum  indemnem  faciat,  et  quidem,  si  arbusculas  non  evulsisset,  eo 

quod  duplex  pretium,  si  eas  evulsisset,  eo  quod  simplex  pretium  resti- 
tuat. — Idem  dicendum  est  de  gallinis,  quas  aliquis  ex  alienis  ovi& 
gallinae  suae  suppositis  acquisivit;  scilicet  domino  non  tenetur  restituere 
nisi  pretium  ovorum’). 

448.  Obligatio  ratione  damni  emergentis  et  lucri 
cessantis.  Reparare  debet  tum  lucrum  cessans  tum  dam- 
num emergens,  modo  illud  aliquo  modo,  saltem  in  confuso,, 
praeviderit:  ad  aequalitatem  enim  i.  e.  ita  restituere  debet^ 
ut  dominus  tantum  habeat,  quantum  haberet,  si  res  sua 
ablata  non  fuisset.  Sic  si  dominus  frumentum  furto  abla- 
tum seminasset,  sed  propter  furtum  messe  caruit,  damnum 
emergens  ei  reparandum  est. 

Si  debita  suo  tempore  non  solvantur,  lucrum,  quod  creditori 
exinde  cessat,  in  rigore  compensandum  esset;  ordinarie  tamen  tardi 
solutores  ad  haec  damna  compensanda  non  adiguntur,  quia  creditores 
ea  raro  exigunt,  ideoque  remittere  censentur.  Ordinarie  inquam,  quia 
hoc  applicari  nequit  illis  divitibus,  qui  ultra,  quam  fas  est.  differunt 
solutionem  eorum,  quae  debent  opificibus  vel  parvis  mercatoribus  eisque 
sic  magnum  incommodum  et  damnum  afferunt  in  conscientia  utique 
compensandum. 

Niim  foenus  quoque  seu  interesse  pecuniae  restitui  de- 
beat. — Certo  restitui  debet,  si  dominus  ex  sua  pecunia 
foenus  percepisset.  Si  autem  dominus  pecuniam  apud  se 
otiosam  servasset,  sunt,  qui  illum  ab  onere  restituendi 
foenus  perceptum  deobligent^) ; verum  immerito : foenus 
enim  ex  pecunia  perceptum  nunc  temporis  ad  fructus 
civiles  ex  ipsa  re  ortos  referendum  est;  quare  illud  in 
rigore  ipsi  domino  restitui  debet,  etsi  dominus  foenus  non 
percepisset. 

449.  Obligatio  quoad  expensas.  Possessor  malae 
fidei  deducere  potest  expensas  tum  necessarias  tum  utiles, 
quas  dominus  ad  conservandam  vel  augendam  rem  suam 
facere  debuisset:  alias  enim  dominus  praeter  damnum  sibi 
illatum  aliquid  acciperet;  expensas  autem  voluptuarias  de- 


b Cf.  Lehmkuhl,  Casus  consc.  I.  n.  654. 
b Cf.  Gury,  Compendium  theol.  mor.  I.  n.  649. 

ducere  nequit,  eas  tamen  sibi  retinere  potest,  si  salva  rei 
substantia  separabiles  sunt. 


Articulus  tertius. 

De  possessore  dubiae  fidei. 

450.  Possessor  dubiae  fidei  non  is  dicitur,  qui  ex  levi 
solum  ratione  dubitat,  num  res,  quam  possidet,  sit  aliena: 
iste  enim  ad  nihil  tenetur  et  rem  sibi  retinere  potest;  sed 
possessor  dubiae  fidei  is  dicitur,  qui  ex  gravi  et  probabili 
ratione  dubitat,  utrum  res,  quam  possidet,  sit  sua  an  aliena. 
Id  autem  dupliciter  evenire  potest:  vel  dubia  fides  est 
superveniens^  quando  nempe  rem  bona  fide  accepit  et  postea 
ortum  est  dubium;  vel  dubia  fides  est  antecedens,  quando 
rem  dubia  iam  fide  accepit. 

451.  In  casu  dubiae  fidei  supervenientis.  1.  Orto 

dubio  tenetur  diligenter  investigare  veritatem,  eoque  maiore 
sollicitudine,  quo  res,  de  cuius  dominio  dubitat,  est  pre- 
tiosior. Durante  investigatione  rem  conservare  debet;  quodsi 
dein  facta  investigatione  dubium  perseverat,  rem  retinere 
atque  de  ea  disponere  potest:  possessione  enim  bonae 
fidei  acquirit  ius  disponendi  de  re,  donec  constet  eam 
esse  alienam. 

Si  postea  dominus  comparet,  restituere  tenetur  ut  possessor  bonae 
fidei,  scilicet  ipsam  rem,  si  adhuc  exstat,  vel  si  non  amplius  exsistit, 
id,  in  quo  factus  est  ditior,  nisi  interim  per  praescriptionem  acquisierit 
rei  dominium:  dubium  enim  superveniens  non  impedit  praescriptionem 
(n.  403). 

2.  Si  orto  dubio  inquisitionem  culpabiliter  negligit, 
propter  ipsam  hanc  culpabilem  negligentiam  incipit  fieri 
possessor  malae  fide.  Ideo 

a.  Si  certus  dominus  postea  comparet,  ei  restituere  debet 
ut  possessor  malae  fidei : rem,  fructus  nondum  praescriptos, 
lucrum  cessans  et  damnum  emergens  ex  eo  tempore,  quo 
factus  est  possessor  malae  fidei. 

h.  Si  certus  dominus  postea  non  comparet,  et  ex  omissa 
inquisitione  factum  est  impossibile,  ut  dubium  solvatur, 
restituendum  est  domino,  qui  ius  dubium  illius  rei  pos- 
sidet, pro  ratione  spei,  quam  habuit,  rem  suam  recupe- 
randi. Quodsi  nemo  determinatus  ius  dubium  habet,  rem 
totam  retinere  potest,  quia  possessionem  bona  fide  incepit^). 

Spes,  quam  dominus  habuisset  rem  suam  recuperandi,  multo  minus 
valet,  quam  dimidium  pretii  eius  rei,  de  cuius  dominio  dubitatur.  Si 
tamen  constat  dominum  eo  tempore,  quo  ortum  est  dubium,  nullam 
spem  habuisse  rem  suam  recuperandi,  ad  nihil  tenetur:  res  enim  ut- 
pote  derelicta  tunc  iam  transierat  in  dominium  possessoris^). 

3.  Qui  inquisitionem  inculpabiliter  omittit,  habetur 
ut  possessor  bonae  fidei;  si  ergo  rem  consumpsit,  solum 
id  restituere  debet,  in  quo  factus  est  ditior. 

Ille  solum  inquisitionem  culpabiliter  negligere  censetur,  qui  ex 
gravi  negligentia  eam  omittit;  qui  ergo  ex  inadvertentia  vel  igno- 
rantia invincibili,  vel  bona  fide  putans  dominum  inveniri  non  posse, 
vel  ex  levi  negligentia  inquisitionem  omittit,  eam  inculpabiliter  negle- 
xisse censetur.  Gravis  autem  negligentia  adest,  si  inquisitio  voluntarie 
omittitur,  quamdiu  spes  probabilis  affulget  fore,  ut  dominus  inveniri 
possit. 

452.  In  casu  dubiae  fidei  antecedentis.  1.  Qui  in 

dubio  possessorem  bonae  fidei  spoliavit,  tenetur,  si  dubium 
solvi  non  potest,  rem  totam  possessori  bonae  fidei  resti- 
tuere; illi  ipsi,  qui  probabiliter  putat  rem  esse  suam, 
solum  recursus  ad  iudicem  patet:  in  dubio  enim  melior 
est  condicio  possidentis. 

2.  Qui  neminem  spoliavit,  sed  rem  scienter  accepit 
(e.  g.  emptione)  a possessore  dubiae  vel  suspectae  fidei, 
tenetur,  si  dubium  solvi  nequit,  restituere  pro  rata  dubii, 
et  quidem  domino  probabili,  si  inveniri  potest,  et  si  in- 
veniri non  potest,  pauperibus  vel  causae  piae.  Etenim 
totum  retinere  non  potest,  quia  dubium  obstat,  quominus 
unquam  simpliciter  rei  dominus  fiat ; sed  neque  totum 
reddere  debet,  quia  certum  non  est  rem  esse  alienam. 

')  Bucceroni,  Instituliones  theol.  moral.^  J.  n.  1353.  Genicot,  I. 
n.  534. 

S.  Alpho^is^is  1.  1.  n.  37.  Ballcrini-Falmieri  III.  n.  439. 

„ Artifices  et  mercatores,  qui  emunt  ab  iis,  de  quibus  valde  dubi- 
tant, utrum  sua  an  aliena  vendant,  emunt  mala  aut  saltem  dubia  fide,, 
atque  adeo  semper  tenebuntur  restituere  aut  totum  aut  partem^*). 

3.  Qui  cum  dubia  fide  rem  accepit  (e.  g.  emptione) 
a possessore  bonae  fidei,  si  dubium  adhibita  morali  dili- 
gentia solvi  non  potest,  probabiliter  ad  nihil  tenetur:  uti 
enim  potest  iure  illius,  cui  succedit^). 


Quaestio  tertia. 

De  restitutione  ob  iniustam  damnificationem 

453,  1.  Iniusta  damnificatio  hic  intelligitur  damnum 
proximo  in  bonis  externis  iniuste  illatum,  c[uin  exinde 
capiatur  emolumentum.  Dupliciter  proximo  damnum  in- 
ferri potest:  positive  eius  bonum  destruendo,  aut  negative 
eum  a consecutione  boni  impediendo  (n.  429)  vel  non 
custodiendo  bona,  quae  ex  officio  custodienda  erant. 

2.  Ad  taxandam  quantitatem  restitutionis^  ad  quam 
tenetur,  qui  alium  a consequendo  bono  impedivit,  consi- 
derandum est  damnum,  quod  iste  passus  est.  Ubi  ergo 
laesus  boni  consequendi  plenam  certitudinem  habuit,  totum 
bonum  restituendum  est;  ubi  vero  boni  consequendi  solum 
spem  plus  minusve  probabilem  habuit,  pars  tantum  boni 
pro  valore  spei  indicio  prudenti  determinando  restitui 
debet:  spes  enim  quantumvis  magna  vix  dimidium  valoris 
habet  ipsius  rei,  quia  spes  multis  modis  fallere  et  impe- 
diri potest. 


Articulus  primus. 

Condiciones  requisitae. 

454.  Ut  actio  damnificans  obligationem  restitutionis 
inducat,  haec  triplex  condicio  requiritur:  a.  ut  actio  sit 

‘)  Luyo  disp.  17.  n.  81. 

2)  Lufjo  1.  c.  n.  83. 

vere  iniusta;  b.  ut  sit  damni  causa  efficax;  c.  ut  sit  theo- 
logice culpabilis,  seu  ut  actio  damnificans  sit  vere,  effica- 
citer et  formaliter  iniusta. 

§ 1,  Actio  vere  iniusta» 

Actio  damnificans  debet  esse  vere  iniusta,  quae  alium 
privet  bono,  ad  quod  ius  strictum  habet  vel  in  re  vel  ad 
rem,  quia  solum  damnum  iniuste  illatum  inducit  obliga- 
tionem restitutionis  (n.  431). 

a.  Qui  alteri  sua  actione  damnum  infert,  nec  insti- 
tiam  commutativam  laedit,  etsi  illa  actione  contra  aliam 
virtutem  peccet,  non  tenetur  reparare  damnum. 

Sic  ubi  Caius  animo  nocendi  Sempronio  suadet  Titio,  ne  condat 
testamentum,  quia  praevidet,  fore  ut  illud  condat  in  gratiam  Sempronii, 
non  tenetur  ad  restitutionem  erga  Sempronium,  quia  actio  (suasio)  Caii, 
•etsi  damnosa,  non  est  iniusta. 

b.  Qui  inculpabiliter  causam  damni  ponit  eamque  non 
aufert,  etsi  posset,  contra  iustitiam  commutativam  peccat  et 
ad  reparationem  damni  tenetur:  unusquisque  enim  curare 
debet,  ne  actio  a se  posita  alteri  noceat,  quamdiu  eius 
efficaciam  damnosam  impedire  potest.  Attamen  haec  ob- 
ligatio non  urget  cum  incommodo  relative  gravi,  quia  actio 
damnificans,  utpote  materialiter  tantum  iniusta,  minus  vo- 
luntaria est  quam  actio  formaliter  iniusta. 

Ex  hoc  principio  sequentes  casus  solvuntur:  a.  viator,  qui  inad- 
vertenter  alterius  silvam  incendit;  pharmacopola,  qui  ex  errore  vene- 
num pro  medicina  praebuit;  consiliarius,  qui  inculpabiliter  consilium 
nocivum  dedit,  tenentur  reparare  totum  damnum,  quod  sine  gravi  in- 
commodo impedire  potuissent  et  non  impedierunt. 

P.  Qui  ex  errore  alteri  grave  crimen  imposuit,  non  tenetur  revo- 
care, si  id  sine  gravi  propriae  famae  detrimento  non  potestQ. 

C.  Dominus,  qui  re  sua  ad  peccandum  abutitur,  prop- 
terea  non  amittit  ius  in  rem  suam;  quare  iniuriam  facit, 
qui  eam  aufert  vel  destruit;  et  qui  rem  alienam  detinet, 
ex  stricto  iure  eam  domino  reddere  tenetur,  etsi  dominus 
•ea  sit  abusurus. 


Q Cf,  Lugo  disp.  8.  n.  86.  Ballerini-Pahnieri  III.  n.  349.  Lehm- 
kuhl  I.  n.  969.  Genicot  I.  n.  513. 

Cum  tamen  unusquisque  teneatur  proximi  sui  peccatum,  prout 
moraliter  potest,  impedire,  rem  abusuro  ad  peccatum  reddere  non  licet, 
nisi  incommodum  timeatur  maius  vel  minus  pro  maiore  vel  minore 
peccato,  quod  proximus  commissurus  est. 

d.  Iniquus  officiorum  vel  beneficiorum  distributor  iusti- 
tiam  commutativam  laedit  erga  personas  privatas,  quae 
ius  strictum  ad  officium  vel  beneficium  consecutae  sunt. 
Illud  autem  consequuntur,  ubi  proponitur  concursus  et 
sub  condicione  onerosa  promittitur  electum  iri  digniorem. 
Eiusmodi  est  concursus,  qui  ea  condicione  proponitur,  ut 
determinatum  praemium  accipiat,  qui  opus  optimum  per- 
fecerit vel  rem  optimam  exposuerit. 

Quoad  obligationem  restitutionis,  quae  occasione  diversarum  ex- 
positionum, quae  hodie  fiunt : machinarum,  equorum,  fructuum,  florum 
etc.,  ad  hoc  imprimis  attendendum  est,  utrum  expositio  habeat  rationem 
concursus,  an  rationem  medii  ad  rerum  culturam  ideoque  bonum  com- 
mune promovendum. 

In  priore  casu  ius  ad  praemium  (primum)  acquirit,  qui  rem 
optimam  exponit,  et  proinde  ad  restitutionem  ipsi  faciendam  tenetur, 
qui  efficit,  ne  praemium  ei  adiudicetur.  In  altero  casu  ius  strictum  ad 
praemium  nemo  habet.  Qui  ergo  causa  est,  cur  praemium  ei  non 
tribuatur,  cui  ratione  rei  expositae  convenit,  contra  iustitiam  distribu- 
tivam  peccat,  ad  reparationem  damni  autem  non  'tenetur. 

455,  De  concursu  ad  heueficia  ecclesiastica. 

a.  Duplex  distinguendus  est  concursus,  alter  generalis,  qui 
ad  beneficium  vel  officium  indeterminatum  nondum  vacans  pro- 
ponitur, alter  specialis,  qui  ad  certum  et  determinatum  beneficium 
vel  officium  vacans  proponitur.  Si  officium  aut  beneficium  con- 
fertur post  concursum  generalem,  concedendum  est  superiorem  non 
teneri  ex  iustitia  commutativa  ad  digniorem  ceteris  praeferen- 
dum, quia  dignior,  qui  omittitur,  non  habet  ius  strictum  ad  bene- 
ficium determinatum. 

h.  Si  instituitur  concursus  specialis,  omnes  docent  teneri 
superiorem  ad  beneficium  digniori  conferendum ; at  non  omnes 
consentiunt,  num  dignior  vi  concursus  etiam  ius  strictum  ad  bene- 
ficium acquirat,  ut  superior  ei  damnum  compensare  debeat,  si  illo 
omisso  minus  dignum  eligat.  Sententia  communis  quidem  docet, 
digniorem  habere  ius  strictum  ad  beneficium;  sed  probabilis  videtur 
sententia  eorum, qui  ius  strictum  dignioris  negant.  S.Alphonsushdino, 
sententiam,  quam  initio  probabilem  dixerat,  postea  retractavit^. 

‘)  S.  Alphonsus  1.  4.  n.  109.  Elench.  quaest.  reform.  q.  47.  Cf. 
Lehmkuhl  I.  n.  972. 

§ 2,  Causa  daunii  efficax» 

456.  Ut  actio  damnificans  obligationem  restitutionis 
inducat,  requiiitur,  ut  damnum  ex  actione  tamquam  ex 
sua  causa  reipsa  secutum  sit:  nam  ad  reparandum  dam- 
num ille  solus  obligari  potest,  qui  est  auctor  damni  et 
proinde  aut  ipse  damnum  efficit  aut  alium  utcunque  ad 
damnum  efficiendum  movet. 

Ergo  obligatio  reparandi  damnum  non  habetur:  a.  si 
actio  damnificans  solum  est  occasio  damni:  occasio  enim 
non  est  vera  causa,  sed  id,  ad  cuius  praesentiam  vera 
causa  agit;  h.  si  solum  est  condicio  sine  qua  non  seu  id^ 
sine  quo  causa  'agere  nequit;  c.  si  solum  est  causa  fer 
accidens,  ex  qua  damnum  sequi  quidem  potest,  at  ipsum 
ex  ea  secuturum  esse  probabile  non  est,  et  proinde  secu- 
turum non  praevidetur:  iustitia  enim  non  obligat  ad  vi- 
tandas actiones,  ex  quibus  remote  tantum  et  per  accidens 
damna  aliena  sequuntur. 

a.  Si  furtum  a Titio  commissum  ex  errore  ob  alia  furta  antea  a 
Sempronio  patrata  huic  imputatur,  qui  propterea  ut  furti  reus  punitur, 
furtum  Titii  est  occasio  damni,  quod  patitur  Sempronius;  eius  causa 
est  sententia  iudicis  ex  errore  ipsius  orta. 

b.  Si  quis  gladium  ei  reddit,  qui  gladio  abutitur  ad  homicidium 
patrandum,  gladii  traditio  est  condicio,  sine  qua  homicidium  non  fuisset 
patratum. 

c.  Causa  per  se  effectus  ea  dicitur,  quae  natura  sua  ad  illum 
producendum  ordinata  est;  sic  horreo  ignem  apponere  est  causa  per 
se  conflagrationis  horrei.  Causa  per  accidens  effectus  ea  dicitur,  quae 
natura  sua  ad  hunc  effectum  producendum  ordinata  non  est,  sed  effec- 
tum solum  concurrentibus  externis  adiunctis  producit ; sic  ignem  in  loco 
remoto  accendere,  quem  ventus  ex  improviso  exortus  in  horreum  con- 
iicit,  est  causa  per  accidens  conflagrationis  horrei.  Causa  igitur  per 
accidens  a.  aliquid  ad  effectum  producendum  confert,  econtra  occasio 
et  condicio  necessaria  nihil  conferunt;  |3.  eius  nexus  cum  effectu  nec 
certus  nec  probabilis,  sed  solum  possibilis  est,  et  proinde  effectus  ab 
agente  non  praevidetur. 

457.  Resolutiones.  1.  Qui  alios  suo  exemplo  ad  dam- 

num inferendum  allicit,  non  tenetur  reparare  damnum  ab  iis  illa- 
tum, etsi  praevideret,  immo  etsi  agendo  intenderit,  ut  alii  exemplum 
suum  sequantur:  exemplum  enim  non  est  causa,  sed  mera  occasio 

actionis  aliorum,  qui  exemplum  imitantur.  Et  sane  non  exemplum, 
quod  vident,  sed  mala  aliorum  voluntas  est  causa  actionis  dam- 
nificantis, quae  ipsa  est  causa  efficax  damni.  Qui  tamen  alios 
ad  damnum  inferendum  vere  inducit,  illud  reparare  tenetur:  in- 
ductio enim  non  mera  occasio,  sed  causa  actionis  aliorum  est. 

2.  Si  alicuius  actio  damnificans  alteri  imputatur,  si  e.  g.  ali- 
cuius furtum  alteri  imputatur,  qui  inde  damnum  patitur,  distin- 
guendum est. 

a.  Si  damnum  aut  non  praevidit,  aut  praevidit  quidem,  immo 
etiam  intendit,  sed  media  non  adhibuit,  quibus  suspicio  criminis 
devolveretur  in  alterum,  non  tenetur  illud  reparare,  quia  non  est 
causa,  sed  occasio  damni:  causa  enim  damni  est  error  vel  mala 
voluntas  eorum,  qui  innocenti  actionem  damnificantem  adscribunt, 
et  huic  errori  ipse  sua  actione  occasionem  praebet,  h.  Si  autem 
damnum  non  solum  praevidit,  sed  si  insuper  media  adhibuit,  quae 
grave  motivum  suppeditarent  ad  actionem  alteri  tribuendam,  si 
e.  g.  ad  furandum  indutus  sit  vestimentis  alterius,  si  ad  homici- 
dium patrandum  usus  sit  armis  alterius  et  arma  sanguine  aspersa 
in  eius  domum  proiecerit,  tenetur  reparare  damnum,  quia  est  illius 
causa  per  se. 

Ad  quaestionem,  num  reus  teneatur  seipsum  denuntiare,  ne  inno- 
cens pro  reo  puniatur,  ita  respondendum  est.  In  priore  casu  non 
tenetur  seipsum  denuntiare  tamquam  reum,  quia,  cum  non  sit  causa 
damni,  solum  ex  caritate  alium  e poena  liberare  tenetur ; caritas  autem 
non  obligat  cum  tanto  incommodo.  In  posteriore  casu  seipsum  denun- 
tiare tenetur,  quia,  cum  sit  causa  damni,  ex  iustitia  alium  e poena 
liberare  tenetur;  iustitia  autem  obligat  sontem  etiam  cum  aequali 
damno  proprio. 

3.  Si  alicuius  actio  damnificans  ex  se  est  damni  causa  per 
accidens  tantum,  sed  ab  agente  cum  unica  et  directa  intentione 
ponitur,  ut  damnum  sequatur,  haec  intentio  efficit,  ut  effectus  sit 
voluntarius  et  agenti  tamquam  causae  per  se  imputari  possit, 
dummodo  eius  actio  vere  causa  damni  exstiterit  et  unice  vel 
saltem  primario  ex  hac  intentione  posita  fuerit.  Quodsi  actio  dam- 
num non  vere  causat,  eius  occasio  dicenda  est,  et  si  ex  alia  in- 
tentione ponitur,  est  causa  damni  per  accidens. 

Qui  avaro  furatur  rem  exigui  valoris  et  hoc  furto  causa  est,  ob 
quam  avarus  in  gravem  morbum  incidat,  est  morbi  causa  per  accidens ; 
sed  si  id  tantum  intendit,  ut  avarus  propter  illam  ablationem  in 
morbum  incidat,  est  morbi  causa  per  se,  et  illius  damnum  reparare 
debet,  quia  simul  est  damni  causa  iniusta.  — Qui  laqueum  ponit  in 
via,  per  quam  raro  ipsius  inimicus  transit,  et  tamen  intentione,  ut 
inimicus  sibi  casu  transiturus  crus  frangat,  est  causa  damni  per  se  et 
ad  reparationem  tenetur,  quia  simul  iniuste  agit.  Quodsi  ex  alio  fine 
Noldin,  De  praeceptis*.  31 

laqueum  ponit  simul  desiderans  inimici  damnum,  interne  contra  cari- 
tatem peccat,  et  actio  externa  est  causa  damni  per  accidens,  quamvis 
iniusta^). 


§ 3,  Theologice  culpabilis. 

458.  Notiones.  A culpa  theologica  distingui  debet 
culpa  iuridica.  Culpa  theologica  dicitur,  quae  verum  pec- 
catum constituit  sive  mortale  sive  veniale;  culpa  iuridica 
consistit  in  omissione  diligentiae  atque  cautelae  a iure 
positivo  requisitae  ad  damnum  praecavendum,  sive  illa 
omissio  coniuncta  est  cum  peccato  sive  non  est.  Quodsi 
prorsus  absque  peccato  seu  absque  advertentia  damnum 
infertur,  habetur  culpa  mere  iuridica. 

a.  Triplex  culpa  iuridica  secundum  gradum  diligentiae  omissae 
distinguitur:  lata,  quae  est  omissio  diligentiae,  quam  in  suis  negotiis 
homines  communiter  adhibere  solent ; levis,  quae  est  omissio  diligentiae, 
quam  adhibere  solent  homines  diligentiores  et  prudentiores ; levissima, 
quae  est  omissio  diligentiae,  quam  solum  diligentissimi  et  accuratis- 
simi quique  in  actionibus  suis  adhibere  solent.  Gaio  aufertur  e.  g.  res 
pretiosa  commodato  accepta;  iam  vero  Gaius  culpae  latae  reus  est,  si 
noctu  domum  apertam  relinquit ; levis,  si  exeundo  ianuam  domus  clau- 
dit, sed  non  obserat;  levissimae,  si  exeundo  ianuam  domus  claudit  et 
obserat,  sed  non  explorat,  num  bene  obserata  sit.  lura  recentia  expresse 
quidem  hanc  distinctionem  non  habent;  cfuia  tamen  in  aliis  adiunctis 
minorem,  in  aliis  maiorem  diligentiam  exigunt,  eam  aequivalenter 
continent. 

h.  Gulpam  latam  ordinarie  comitatur  culpa  theologica,  tum  quia 
ordinalia  diligentia  in  officio  implendo  adhiberi  debet,  tum  quia  ad- 
vertentia ad  secuturum  damnum  vix  deesse  potest ; culpam  vero  levem 
aut  levissimam  culpa  theologica  non  comitatur,  nisi  sit  negotium  gra- 
vissimi momenti.  Pro  maiore  enim  gravitate  et  momento  actionis  seu 
officii  maior  adhiberi  debet  diligentia  atque  sollicitudo;  hinc  in  ne- 
gotiis maximi  momenti  adhiberi  debet  accuratissima  diligentia.  Quo- 
circa fleri  potest,  ut  omissio  huius  diligentiae,  seu  ut  culpa  iuridice 
levissima  sit  theologice  culpa  gravis  vel  etiam  gravissima. 

c.  Actio  damniflcans  ex  triplici  capite  potest  esse  theologice  le- 
viter culpabilis:  a.  ex  parvitate  materiae;  |3,  ex  imperfectione  actus; 
Y.  ex  defectu  levi  diligentiae  debitae,  ubi  nempe  adhibetur  aliqua,  sed 
non  tota  diligentia,  quae  debetur. 


Gf.  Lugo,  disp.  8.  n.  75. 

d.  Complures  sunt  cautelae,  quae  vi  legis  positivae  ab  architectis 
in  erigendis  aedificiis,  ab  heris  in  construendis  fabricis  et  officinis,  a 
mechanicis  in  curandis  machinis  etc.  ad  praecavenda  infortunia  exi- 
guntur, Ii,  in  quorum  favorem  eiusmodi  leges  feruntur,  ius  habent 
exigendi,  ut  accurate  observentur;  ii  vero,  pro  quibus  feruntur,  illas 
in  conscientia  observare  non  tenentur,  quae  moralem  diligentiam  ad 
impedienda  infortunia  necessariam  superant,  si  ii,  quorum  interest, 
saltem  tacite  in  omissionem  consentiant. 

459.  Principia.  1.  Ut  actio  damnificans  inducat  ob- 
ligationem restitutionis,  requiritur,  ut  sit  theologice  culpa- 
bilis: nemo  enim  obligatur  in  conscientia  ad  reparandum 
damnum,  nisi  illatum  fuerit  in  conscientia.  Insuper  nemo 
tenetur  de  actionibus  suis  earumque  effectibus,  nisi  eae 
sint  voluntariae;  atqui  actio,  quae  theologice  non  est  cul- 
pabilis, plerumque  non  est  voluntaria. 

a.  Qui  rem  alienam  bona  fide  accepit  et  consumpsit,  nihil  resti- 
tuere tenetur,  nisi  inde  sit  factus  ditior:  — pueri,  qui  scienter  et  vo- 
luntarie quidem  furantur,  sed  sine  advertentia  ad  malitiam  theologi- 
cam suae  actionis,  quam  solum  poenae  obnoxiam  apprehendunt,  ad 
restitutionem  non  obligantur;  — qui  ex  mera  inadvertentia  non  ex- 
stinxit candelam,  unde  ortum  est  incendium,  non  tenetur  reparare  dam- 
num; — medicus,  qui  ex  errore  inculpabili  aegroto  praebet  remedium 
nocivum,  nullam  obligationem  restituendi  contrahit:  nam  in  omnibus 
hisce  casibus  culpa  theologica  non  intercedit. 

b.  Qui  malam  voluntatem  retractat^  antequam  damnum  per  causam 
physicam  producatur,  illud  reparare  tenetur:  poenitentia  enim  volun- 
tatis efficere  nequit,  ut  cesset  obligatio  restitutionis,  quae  iam  con- 
tracta est,  quando  causa  efficax  damni  cum  culpa  theologica  fuerat 
posita.  Quodsi  causa  damni  moralis  est,  retractatio  voluntatis  quan- 
doque efficit,  ut  cesset  obligatio  reparandi  damni,  ut  infra  (de  resti- 
tutione ob  iniustam  cooperationem)  dicetur. 

2.  Obligatio  restitutionis  ex  culpa  mere  iuridica  solum 
adest  post  sententiam  iudicis,  nisi  quia  aliter  per  specialem 
contractum  se  obligaverit. 

a.  Leges,  quae  ex  culpa  mere  iuridica  obligationem 
restitutionis  iniungunt,  sunt  leges  iustae  a legitima  aucto- 
ritate latae : conduntur  enim  in  bonum  commune,  ut  nempe 
cives  cautiores  et  diligentiores  reddantur  et  hac  ratione 
damna  praecaveantur;  leges  autem  iustae  obligant  in  con- 
scientia. Sed  leges  istae  poenales  sunt,  eo  quod  puniunt 

omissionem  diligentiae  praescriptae;  leges  autem  poenales 
non  obligant  ante  sententiam  iudicis,  quia  nemo  obligatur 
ad  poenam  sibimetipsi  imponendam. 

h.  Damnum  sine  culpa  theologica  rei  alienae  ex  contractu 
(commodati,  depositi  etc.)  detentae  illatum,  in  conscientia 
reparari  non  debet  ante  sententiam  iudicis,  quia  ineundo 
contractum  contrahens  ad  hoc  non  se  obligavit. 

Nihil  quidem  impedit,  quominus  aliquis  speciali  contractu  se 
obliget  ad  damnum  ante  sententiam  iudicis  reparandum,  quod  ex  culpa 
mere  iuridica  vel  ex  casu  fortuito  ortum  est;  verum  absque  speciali 
contractu  nemo  ad  id  tenetur,  quia  non  constat  ineundo  contractum 
ad  hoc  se  obligare  voluisse. 

c.  Damnum  in  imple?ido  officio  (iudicis,  advocati,  me- 
dici, confessarii  etc.)  sine  culpa  theologica  illatum  ante 
sententiam  iudicis  in  conscientia  reparari  non  debet:  nam 
ex  communi  iudicio  etiam  timoratorum  is,  qui  officium 
suscipit,  non  censetur  se  obligare  nisi  ad  ordinariam  dili- 
gentiam; alias  officia  cum  detrimento  boni  publici  redde- 
rentur nimis  dura. 

Sunt,  qui  contendant,  in  contractibus,  qui  solum  cedunt  in  emo- 
lumentum unius  ex  contrahentibus,  et  in  quasi-contractibus,  qui  assu- 
mendo officium  ineuntur,  semper  contineri  hoc  pactum  implicitum, 
scilicet  damnum  reparandi  etiam  ex  culpa  mere  iuridica  ortum,  ideoque 
in  his  casibus  restitutionem  faciendam  esse  in  conscientia  ante  senten- 
tiam iudicis.  Verum  negari  potest  eiusmodi  pactum  implicitum  in  illis 
contractibus  vel  quasi-contractibiis  contineri,  quia  nec  lex  naturae  nec 
lex  humana  eiusmodi  pactum  exigit.  Quia  vero  illa  officia  natura  sua 
magnam  diligentiam  postulant,  facile  fieri  potest,  ut  negligentia  mate- 
rialiter levis  graviter  culpabilis  sit. 


Articulus  secundus. 

De  damnificatione  dubia  vel  cum  errore  peracta. 

460.  De  damnificatione  dubia.  1.  Qui  dubitat,  num 
damnum  revera  illatum  i.  e.  num  actio  a se  posita  causa 
damni  fuerit,  si  post  diligentem  inquisitionem  dubium  per- 
severat, ad  nihil  tenetur,  non  enim  est  imponenda  obli- 
gatio, nisi  de  ea  certo  constet. 

Sic  ad  nihil  tenetur,  qui  dubitat,  num  calumnia  a se  prolata 
alteri  in  negotiatione  damnum  attulerit. 

2.  Qui  dubitat  de  influxu  causae  in  damnum^  ut  si 
cui  constat  de  damno,  et  dubium  est,  utrum  illud  ex  sua 
actione  an  ex  causa  naturali  secutum  sit,  ex  eadem  ratione 
ad  nihil  tenetur. 

Ergo  ad  nihil  tenetur,  qui  dubitat,  utrum  mors  inimici  ex  veneno 
ei  a se  propinato  an  ex  morbo  secuta  sit.  Idem  ad  nihil  tenetur,  qui 
dubitat,  utrum  damnum,  quod  mercator  reipsa  passus  est,  ex  calumnia 
a se  prolata  an  ex  alia  causa  ortum  sit. 

3.  Si  constat  de  damno  et  constat  plures  posuisse 
causam  per  se  efficacem  damni,  sed  dubium  est,  ex  cuius 
actione  damnum  secutum  sit,  ita  distinguendum  videtur : 
a.  si  plures  communi  conspiratione  egerunt  aut  saltem 

« cum  advertentia,  qua  cognoverunt  plures  simul  causam 
damni  ponere  id  ideo  auctorem  damni  incertum  fieri  posse, 
damnum  reparare  tenentur:  singuli  enim  sua  agendi  ratione 
causa  sunt,  cur  incertum  sit,  quis  damnum  intulerit,  et  sic 
dominum  iniuste  impediunt,  quominus  compensationem 
exigere  possit.  6.  Si  singuli  non  praeviderunt  sua  agendi 
ratione  auctorem  damni  posse  fieri  incertum,  cum  damnum 
nemini  certo  imputari  possit,  nemo  pariter  ad  restitutionem 
tenetur. 

Sic  si  duo  glandem  in  alterius  vaccam  explodunt  et  una  tantum 
in  corpore  occisi  animalis  reperitur,  singuli  tenentur  ad  partem  damni 
reparandam,  et  altero  deficiente  alter  ad  totum  tenetur,  si,  id  quod 
raro  accidit,  praeviderunt  se  auctorem  damni  sic  facere  incertum. 
S.  AlpJionsus  n.  657.  coli.  n.  562.  contendit  neminem  teneri  ad  reparan- 
dum damnum,  nisi  morali  certitudine  constet  ipsum  fuisse  causam 
damni:  etenim  ad  inducendam  obligationem  restitutionis  non  sufficit 
ponere  actionem  iniustam,  sed  insuper  requiritur,  ut  damnum  ex  ea 
certo  secutum  sit. 

461.  Ad  quid  tenetur,  qui  dubitat,  num  debitum  iam 
solverit  ? 

a.  Si  negative  tantum  dubitat,  certe  ad  solutionem 
tenetur:  debitum  enim  semel  contractum  solvendum  est, 
nisi  saltem  solida  ratio  suadeat  solutionem  iam  esse  factam. 

b.  Si  positive  dubitat,  ita  ut  pro  utraque  parte  stet 
solida  probabilitas,  creditor  certe  solutionem  sive  privatim 

sive  per  iudicem  petere  et  solutionem  sive  sponte  factam 
sive  per  iudicem  sibi  adiudicatam  accipere  et  retinere 
potest:  creditor  enim  iure  petendi  solutionem  non  spoliatur, 
nisi  constet  solutionem  fuisse  factam. 

c.  Num  dehitor  sponte  in  conscientia  solvere  debeat, 
valde  controvertitur : alii  eum  ad  integram  solutionem 
faciendam,  alii  ad  partem  pro  rata  dubii  solvendam  obli- 
gant, aUi  tandem  a solutione  facienda  eum  prorsus  deob- 
ligant:  obligatio  enim  dubia  nulla  est.  Et  sane  aequalitas 
inter  datum  et  acceptum,  quam  iustitia  commutativa  con- 
stituendam exigit,  stante  dubio  constitui  nequit,  atqui  nulla 
est  ratio,  ob  quam  potius  creditor  plus  aequo  accipiat 
quam  debitor,  supposito  quod  debitor  non  sit  causa  cul- 
pabilis incertitudinis^). 

462.  De  errore  in  damnificatione.  Qui  damnum 
intulit  ex  errore  invincibili  ignorans  eius  magnitudinemj 
eatenus  illud  reparare  debet,  quatenus  voluntarium  erat, 
seu  quatenus  illud  saltem  in  confuso  praevidit;  sed  quoad 
damni  partem,  quam  non  apprehendit,  damnum  involun- 
tarium ideoque  theologice  non  est  culpabile. 

a.  Qui  ergo  gemmam  in  mare  proiicit  ex  invincibili  ignorantia 
existimans  esse  vitrum,  postea  cognoscens  verum  eius  valorem,  non 
tenetur  nisi  de  damno,  quod  cognovit.  Quae  solutio  vera  est,  si  de 
ignorantia  invincibili  certo  constat;  quodsi  verum  damnum  aliquo 
modo,  saltem  in  confuso,  praevisum  fuerit,  id  quod  ordinarie  contingit, 
totum  reparandum  est.  Nisi  enim  error  excessive  magnus  sit,  aliquo 
modo  praevisus  est  dicendus.  Hinc  qui  aufert  horologium  putans  esse 
aeneum,  quod  tamen  postea  deprehendit  esse  aureum,  non  excusatur 
ab  integro  horologii  pretio  restituendo^). 

h.  Qui  volens  occidere  capram  Pauli  per  errorem  eius  equum  oc- 
cidit, damnum  caprae  reparare  debet.  Nec  admittenda  est  sententia 
eonim,  qui  docent  nullam  adesse  obligationem  restituendi,  quia  hoc 
damnum  per  accidens  evenerit  et  proinde  involuntarium  sit. 


q Gf.  Waffelaert^  De  iustitia  (Brugis.  Beyaert.  1886)  II.  n.  261. 
De  principiis^  n.  220. 

Gf.  s,  Alphonsus  1.  3.  n.  613;  Lugo  disp.  8.  n.  63.  CarriSre 

n.  1151. 

c.  Qui  domum  incendit,  totum  damnum  ex  incendio  illatum  re- 
parare tenetur,  etsi  eius  magnitudinem  distincte  non  cognovit:  suf- 
ficit enim,  quod  praeviderit  ex  sua  actione  sequi  damnum  indefinite 
magnum.  Illud  solum  damnum  in  hoc  casu  involuntarium  dici  potest^, 
de  cuius  exsistentia  ne  suspicionem  quidem  habere  potuit. 

463.  Celebris  est  quaestio,  ad  quid  teneatur,  qui  alicui 
nocere  intendens  ex  errore  invincibili  alteri  damnum  intidit, 
qui  e.  g.  incendere  volens  domum  Titii  incendit  domum 
Sempronii  invincibiliter  putans  esse  domum  Titii. 

a.  Ex  hypothesi  error  damnificantis  est  invincibilis: 
etenim  si  vel  minimam  suspicionem  habet,  rem,  quam 
destruit,  non  esse  illius,  cui  nocere  intendit,  eam  sine 
dubio  restituere  tenetur. 

b.  Omnes  concedunt  quaestionem  solvendam  esse  ex 
hocce  principio:  si  damnum  illatum  est  voluntarium  ideo- 
que  formaliter  iniustum,  reparari  debet;  quodsi  damnum 
dioendum  sit  involuntarium  ideoque  materialiter  tantum 
iniustum,  nulla  exsistit  obligatio  restitutionis.  Quaeritur 
ergo,  num  error  iste  impediat,  quominus  damnum  censeri 
possit  voluntarium. 

c.  Complures  iique  graves  auctores  huius  sunt  senten- 
tiae, nullum  in  hoc  casu  adesse  obligationem  restituendi^), 
non  Titio,  quia  hic  nullum  damnum  passus  est,  neque 
Sempronio,  quia  respectu  huius  actio  damnificans  est  pror- 
sus involuntaria. 

Nam  involuntaria  est  actio,  cuius  obiectum  non  apprehenditur; 
qui  autem  prorsus  ignorans  Sempronio  damnum  infert,  non  apprehendit 
se  ius  Sempronii  laedere ; ergo  Sempronio  involuntarie  damnum  infert. 
Aliis  verbis : obligatio  restitutionis  non  oritur  nisi  ex  actione,  quae 
sit  formaliter  iniusta  in  eum,  cui  damnum  revera  infertur ; atqui  haec 
actio  in  Sempronium  non  est  formaliter,  sed  solum  materialiter  iniusta; 
ergo  Sempronio  nihil  est  restituendum. 

d.  Nihilominus  damnificator  in  hoc  casu  iheoretice  ab 
obligatione  restitutionis  excusari  nequit:  nam  omnes  con- 
diciones adsunt,  quae  ad  inducendam  obligationem  resti- 

b Huius  sententiae  est  Lugo  (disp.  17.  n.  77  s.),  quem  sequitur 
s.  Alphonsiis  (n.  629)  cum  suis  et  inter  recentes  D’  Annihale  (II.  n.  232) 
et  Genicot  (I.  n.  522). 

tuendi  requiruntur:  actio  iniusta,  damni  efficax  et  theo- 
logice culpabilis,  neque  error  circa  personam  impedire 
potest,  quominus  actio  quoad  substantiam  sit  voluntaria 
et  obligationem  restitutionis  inducat. 

Sane  a.  Etsi  damnificans  huic  personae  damnum  inferre  non  in- 
tendit, voluit  tamen  rem  alienam  destruere ; eo  ipso  autem  in  se  sus- 
cepit onus  restituendi  rem  destructam:  etenim  sicut  actio  damnificans 
verum  continet  peccatum  contra  iustitiam  commutativam,  etsi  damni- 
ficator erret  in  persona,  quam  laedit,  ita  ex  eadem  actione  oritur  ob- 
ligatio restituendi,  quae  cum  voluntaria  laesione  damnosa  iustitiae 
commutativae  semper  connexa  est.  lam  si  quaeritur,  cui  reparandum 
sit  damnum,  dicendum  est  domino  laeso,  etsi  ei  damnum  inferre  ex- 
plicite  non  intendit.  Qui  enim  rem  alienam  destruit,  quam  erronee 
putat  esse  huius  domini,  quoad  dominum  duplicem  intentionem  habet: 
explicitam  putativum  et  implicitam  verum  rei  dominum  laedendi;  sed 
detecto  errore  nulla  est  obligatio  quoad  dominum  putativum,  manet 
autem  obligatio  quoad  verum  rei  dominum.  i3.  Concordat  sensus  ho- 
minum communis:  nemo,  qui  theologorum  hac  de  re  controversiam 
ignorat,  eiusmodi  damnificantem  ab  onere  restituendi  deobligat,  quia 
omnibus  a natura  insita  est  haec  persuasio : qui  advertenter  damnum 
infert,  illud  reparare  tenetur,  etsi  personam  damnificatam  ignoret  vel 
circa  eam  erretb-  T-  Si  quis  tamen  per  errorem  occidit  Petrum  volens 
occidere  Paulum,  et  si  damnum  involuntarie  occiso  reparandum  longe 
maius  est  quam  damnum  reparandum  Paulo,  ad  totum  reparandum 
teneri  non  videtur  (n.  462). 

e.  Attamen  si  quis  innixus  auctoritati  theologorum  et 
praesertim  s.  Alphonsi  iuxta  sententiam  contrariam  sibi 
informare  potest  conscientiam  illamque  sequi  intendit, 
pmctice  ad  restitutionem  faciendam  obligari  nequit. 


Articulus  tertius. 

De  quibusdam  damnificationibus  in  specie. 

§ 1,  De  damnificatione  in  bonis  spiritualibus» 

464.  Obligatio  restituendi.  Hoc  loco  opportuna  se 
offert  occasio  agendi  etiam  de  obligatione  restituendi  ob 

q Ballerini-Palmieri  III.  n.  441.  Lehmkulil  I.  n.  977.  Marres 
I.  2.  n.  69.  Vermeersch  n.  165. 

damnum  in  bonis  spiritualibus  illatum.  Bona  spiritualia 
intelliguntur  non  solum  supernaturalia,  quae  ad  aeternam 
salutem  animae  conducunt,  sed  etiam  naturalia  ut  scientiae 
et  artes,  usus  rationis  et  liberi  arbitrii.  Ad  bona  superna- 
turalia  pertinet  etiam  bonum  status  sacerdotalis  et  religiosi. 

Asserta.  1.  Qui  medio  iniusto  (fraude,  mendacio,  vi, 
metu  incusso)  alteri  infert  damnum  spirituale,  vel  alterum 
impedit  a consecutione  boni  spiritualis,  damnum  illatum 
reparare  tenetur^  si  in  eodem  ordine  reparari  potest:  qui- 
libet enim  ius  habet  exigendi,  ne  medio  iniusto  sibi  malum 
inferatur. 

a.  Qui  ergo  alium  fraude  vel  metu  incusso  induxit  ad  peccatum, 
€x  iustitia  tenetur  eum  revocare,  si  per  se  in  pristinum  statum  redire 
non  potest.  Quodsi  per  se  id  potest,  sed  non  facit,  damnificator  ad 
nihil  tenetur:  cum  enim  damnificatus  voluntarie  in  malo  perseveret, 
hoc  ipso  damnificatori  iniuriam  remittere  censetur. 

h.  Qui  alium  fraude  induxit  in  errorem  practicum,  ex  quo  aliud 
malum  sequi  potest  e.  g.  quod  non  sit  restituenda  fama  proximo  in- 
iuste  ablata,  tenetur  revocare  errorem  et  compensare  damna  exinde 
orta  et  aliquo  modo  praevisa. 

c.  Qui  alium  fraude  induxit  in  errorem  speculativum  e.  g.  non 
esse  purgatorium,  gravem  iniuriam  generatim  non  committit,  nisi  error 
versetur  circa  praecipua  dogmata  fidei,  vel  errores  sint  multi  magnique 
momenti. 

d.  Qui  alium  veneno  aliisve  mediis  illicitis  privat  usu  rationis, 
memoria,  libero  arbitrio,  iustitiam  laedit,  ad  restitutionem  autem  non 
tenetur  ob  ipsum  hoc  damnum  spirituale  illatum,  quia  in  eodem  ordine 
reparaii  nequit,  tenetur  autem  reparare  damnum  temporale,  si  quod 
passus  est  is,  qui  usu  rationis  privatus  est.  — Idem  dicendum  est,  si 
quis  ahum  vi,  metu,  fraude  a studio  literarum  vel  artium  avertit  aut 
scientia  vel  arte  acquisita  uti  non  sinit. 

2.  Qui  absque  medio  iniusto  alteri  infert  damnum 
spirituale,  vel  eum  impedit  a consecutione  boni  spiritualis, 
non  tenetur  ex  iustitia,  sed  solum  ex  caritate  damnum 
illatum  reparare,  si  potest:  ubi  enim  non  irrogatur  iniuria, 
nulla  habetur  obligatio  restitutionis. 

Qui  pravo  exemplo  vel  suasione  alium  inducit  ad  peccatum,  solum 
ex  caritate  non  autem  ex  iustitia  eum  revocare  tenetur*). 

. *)  Cf.  de  hac  re  Lugo  disp.  9.  n.  1 ss.  Elbel-Bierbaum,  Theologia 

I moralis  II.  pr.  6.  n.  180  — 2C5. 

§ 2.  JDe  damni  fica  tione  propter  homicidium» 

465.  Praenotiones,  a.  Patet  ex  solo  homicidio  vo- 
luntario et  iniusto  obligationem  restitutionis  oriri ; qui  ergo 
alterum  casu  vel  defensionis  causa  occidit,  ad  nihil  tenetur. 

b.  Quod  hic  de  homicidio  statuitur,  idem  servata  pro- 
portione valet  etiam  de  damno  per  mutilationem  aut  vul- 
nerationem illato. 

c.  Obligationes  homicidae  transeunt  ad  ipsius  heredes^ 
quia  sunt  obligationes  reales  eius  bonis  inhaerentes;  et 
pariter  restitutio,  quae  ipsi  occiso  fieri  non  potest,  debetur 
eius  heredibus,  nisi  obtenta  sit  condonatio,  quia  heredes  in 
omnia  occisi  iura  succedunt. 

Remissio  iniuriae,  quam  moribundus  occisori  concedit,  per  se 
non  est  condonatio  damnorum  seu  restitutionis.  Pari  modo  si  occisor 
a iudice  punitur,  hac  poena  non  exstinguitur  obligatio  reparandi  damna 
heredibus. 

d.  Homicidio  occisor  duplex  genus  debitorum  con- 
trahit, alia  erga  occisum  propter  damnum  ipsi  occiso 
illatum,  alia  erga  personas  cum  occiso  aliquo  modo  con- 
iunctas  propter  damnum,  quod  ex  homicidio  illis  personis 
secutum  est. 

Personae  cum  occiso  aliquo  modo  coniunctae  sunt:  uxor,  filii,, 
parentes,  consanguinei  et  affines,  amici,  pauperes,  quibus  occisus  bene- 
facere solebat,  et  creditores.  Damna  autem,  quae  his  personis  cum 
occiso  coniunctis  obveniunt,  in  eo  consistunt,  quod  privantur  bonis, 
quae  ipsis  sive  gratuito  sive  ex  debito  ab  occiso  conferebantur  vel 
conferri  sperabantur,  ut  debita  sustentatio  filiis,  eleemosynae  pauperi- 
bus, solutio  creditoribus. 

e.  Restitutionem  damnorum,  quae  homicida  intulit 
ipsi  occiso,  occisus  condonare  potest;  restitutionem  autem 
damnorum,  quae  homicida  intulit  personis  cum  occiso  con- 
iunctis (sive  heredes  sunt  sive  alii),  occisus  condonare  non 
potest,  quia  aliena  iura  remittere  nequit^). 

466.  Obligatio  restituendi.  1.  Occisor  reparare  de- 
bet omnia  damna  temporalia,  quae  ex  occisione  ipsi  occiso 
ante  eius  obitum  obvenerunt. 


b Gf.  Lugo  disp.  11.  n.  63.  64. 

a.  Ergo  reparari  debent  expensae  (necessariae,  non 
item  superfluae)  pro  curatione,  damnum  emergens  vel 
lucrum  cessans  ortum  ex  omisso  labore  vel  ex  omissa 
negotiatione  tempore  infirmitatis. 

Lucrum  cessans,  quod  ipsi  laeso,  si  viv’^at,  compensandum  est,  non 
est  ea  quantitas,  quam  lucratus  fuerat,  antequam  infortmiium  ei  accidit, 
sed  multo  minor,  «quia,  ut  notat  Lugo,  agitur  de  lucro  non  in  re 
habito,  sed  in  spe;  lucra  vero  in  spe  minus  valent  propter  pericula  et 
impedimenta,  quae  evenire  possunt;  maxime  vero  incerta  sunt  lucra 
ex  negotiatione/  Praestat  cum  laeso  hac  de  re  transactionem  inire, 
quia  quantitas  damni  determinatu  valde  difficilis  est. 

h.  Reparari  non  debent  expensae  factae  pro  funera- 
libus^ quae  pariter  fieri  debuissent,  si  morte  naturali  occu- 
buisset: nec  pro  damnis  corporalibus,  nempe  pro  doloribus 
toleratis  vel  pro  membro  amputato  vel  pro  ipsa  vita  amissa 
ex  iustitia  commutativa  quidquam  restituendum  est,  quia 
restitutio  fieri  non  debet  in  alio  genere  bonorum,  nisi  per 
sententiam  iudicis  iniuncta  fuerit. 

2.  Reparari  debent  damna  illis  persollis  illata,  quae 
occiso  adeo  coniunctae  sunt,  ut  occisio  sit  illorum  damno- 
rum causa  per  se,  et  non  solum  occasio  vel  causa  per 
accidens. 

a.  Ad  has  personas  pertinent  uxor,  filii  et  parentes'*), 
quibus  ab  occiso  debita  erat  sustentatio:  damnum  enim 
illorum,  quibus  ex  pietate  debita  est  sustentatio,  ex  occi- 
sione patrisfamilias  sequitur  per  se,  quia  unam  veluti  per- 
sonam cum  eo  constituunt,  et  ideo  damnum  ex  occisione 
proxime  et  necessario  consequitur. 

a.  Ut  occisor  occisi  coniunctis  restituere  debeat,  non  sufficit, 
quod  sustentatio  iis  ex  pietate  debita  sit,  sed  requiritur,  ut  eam  ab 
occiso  revera  acceperint:  si  enim  sustentationem  ab  ipso  non  accepe- 
runt, sive  quia  occisus  ob  impotentiam  eam  praebere  non  potuit,  vel 
ob  malitiam  praebere  noluit,  sive  quia  propter  abundantes  divitias 
labori  pater  non  incumbebat,  ex  occisione  damnum  reipsa  non  sunt 
passi-).  Quin  etiam  in  eo  casu,  quo  familiae  occisi  post  eius  mortem 
aliter  providetur,  ex  eadem  ratione  restitutio  eis  non  debetur. 


b Ex  C.  A.  § 1327  solum  uxor  et  filii. 
-)  S.  AlpJionsiis  n.  631. 

P.  Quantitas  restitutionis,  quae  his  personis  debetur,  non  est 
totum  id,  quod  ante  mortem  occisi  accipere  consueverant  vel  ad  quod 
ius  haberent,  sed  determinanda  est  iuxta  spem  sustentationis.  Haec 
spes  autem  aestimanda  est  ex  condicionibus  personae  occisae,  scilicet 
quamdiu  adhuc  vixisset  et  quantum  pro  sua  peritia  et  sedulitate  lu- 
crata fuisset’).  Attamen  propter  difficultatem  determinandi  quanti- 
tatem damni  ab  occisore  reparandi  practice  plerumque  licebit  sequi 
sententiam  in  se  parum  probabilem,  quae  tenet  occisi  coniunctis  resti- 
tuendam esse  sustentationem , quam  ab  occiso  accipiebant,  quamdiu 
aliunde  non  habent,  unde  sustententur^). 

Si  viduae  occisi  providetur  pensione  ex  aerario  publico  soluta, 
ipsa  aut  nullum  aut  parvum  damnum  patitur;  ideo  aut  nulla  aut  parva 
tantum  restitutio  ei  debetur.  In  rigore  iuris  aerario  publico  facienda 
esset  restitutio.  Verum  aerarium  publicum,  et  idem  dicendum  de  socie- 
tate asse  curationis  (vitae),  obligationem  reparandi  damnum  sibi  illatum 
fortasse  non  urgent:  de  eiusmodi  enim  casibus,  etsi  praevisis,  in  eorum 
statutis  nihil  est  cautum. 

h.  Ad  has  personas  non  pertinent  a.  'pauperes  vel 
causae  piae,  etsi  ab  occiso  eleemosynam  certo  accepissent; 
|3.  nec  consanguinei  alii  praeter  supra  nominatos:  damna 
enim  illorum,  quibus  bona  ex  mera  liberalitate  occisi  ob- 
veniebant, ex  occisione  non  sequuntur  per  se,  sed  per 
accidens,  quia  non  constituunt  moraliter  unam  personam 
cum  occiso,  et  ideo  damnum  remote  tantum  sequitur. 

4G7.  Num  occisor  reparare  debeat  damna,  quae  cre- 
ditoribus occisi  ex  homicidio  obvenerunt,  seu  num  solvere 
debeat  occisi  debita. 

a.  Duo  imprimis  certa  sunt,  homicidam  non  teneri 
creditoribus  solvere  debita  occisi,  quae  nullo  modo  prae- 
vidit, ut  patet,  deinde  ipsum  restituere  debere  damna,  quae 
creditoribus  inferre  ita  directe  intendit,  ut  damnum  credi- 
torum sit  unica  causa  occisionis:  haec  enim  intentio  efficit, 
ut  occisio  fiat  causa  damnorum  illorum  directe  voluntaria 
ideoque  causa  per  se. 

b.  Damna,  quae  creditoribus  occisi  obveniunt,  sed  non 
intenduntur,  practice  occisor  reparare  non  tenetur,  quia  illa 

b Gf.  Lugo  disp.  11.  n.  42,  ss. 

2)  Cf.  s.  Alphonsus  n.  631. 

aut  non  praevidit  aut,  etsi  ea  praevidisset,  illorum  est 
causa  per  accidens : quod  enim  ex  aliqua  actione  raro 
aut  remote  tantum  sequitur,  ex  ea  per  accidens  evenire 
dicitur. 

Thcoretice  disputant,  utrum  occisor  horum  damnorum  sit  causa 
per  se  an  per  accidens.  Qui  occisionem  dicunt  damnorum  causam  per 
se,  consequenter  homicidam  obligant  ad  reparanda  damna,  si  ipse  prae- 
vidit occisum  certam  spem  habuisse  satisfaciendi  creditoribus,  quia  hi 
ius  habent,  ne  a consequendo  bono  suo  iniuste  impediantur. 

4(i8.  Qui  alium  occidit  in  duello,  ad  restitutionem 
non  tenetur,  etsi  fuerit  provocans,  neque  erga  occisum 
neque  erga  coniunctos  occisi,  excepto  casu,  quo  occisus 
solum  ad  grave  damnum  vitandum  acceptasset.  Ratio 
primi  est,  quia  libere  acceptando  duellum  in  damna  sibi 
inferenda  implicite  consentit  et  consentiendo  remittit  oc- 
cisori obligationem  illa  damna  reparandi ; ratio  secundi 
est,  quia  in  duellum  consentiens  ipse  suo  consensu  causa 
est,  ne  illa  damna  iniuste  inferantur;  ratio  tertii  est,  quia 
provocans,  vi  et  metu  alterum  coegit,  ut  se  exponeret 
periculo. 

a.  In  damna,  quae  proxime  coniunctis  inferuntur,  occisus  eatenus 
quidem  consentire  non  potest,  ut  obligatio  ea  reparandi  remittatur, 
quia  solum  suis,  non  autem  alienis  iuribus  cedere  potest.  Nihilominus 
occisor  obligari  nequit  ad  damna  coniunctorum  reparanda.  Eatenus  enim 
ea  reparare  teneretur,  quatenus  occisio  esset  iniusta  sive  adversus 
occisum  sive  adversus  familiam  eius.  Atqui  consensus  occisi  efficit,  ut 
occisio  non  sit  iniusta  neque  adversus  occisum  neque  adversus  occisi 
familiam.  Non  adversus  occisum,  quia  scienti  et  volenti  non  fit  iniuria; 
non  adversus  occisi  coniunctos : hos  enim  impedivit  a consequenda 
sustentatione,  et  quoniam  sustentatio  eis  non  ex  iustitia  sed  ex  pietate 
debetur,  occisio  relate  ad  familiam  eatenus  esset  iniusta,  quatenus  eam 
per  iniustam  vim  impedivisset  ab  obtinenda  sustentatione;  atqui  cum 
occisus  in  sui  occisionem  consentiat,  occisor  non  per  vim  iniustam  a 
consequenda  sustentatione  familiam  impedivitQ. 

h.  Cum  hodie  non  raro  accidat,  ut  ad  duellum  provocentur,  qui 
illud  religionis  causa  non  acceptaturi  et  proinde  officio  suo  cum  magno 
suo  damno  privatum  iri  praevidentur,  quaeritur,  num  provocantes  hoc 
damnum  reparare  teneantur.  Atqui  provocatio  atque  duelli  reieclio  con- 


b Liigo  disp.  11.  n.  71.  72.  Bucceroni,  Casus  consc.  n.  82.  6°. 

stituunt  occasionem  damni,  non  eius  causam,  quam  constituit  sententia 
tribunalis  honoris  (Ehrengericht),  vi  cuius  ab  officio  dimissus  damnum 
incurrit.  Ex  eo  vero,  quod  provocans  damnum  praevidit,  quin  et  inten- 
dit, provocatio,  quae  ex  se  est  occasio,  non  fit  causa  efficax  damni.  Quare 
provocans  damnum  reparare  non  tenetur. 

§ 3,  De  damni ficatione  propter  stuprum  vel  fornicationem^). 

Obligationes  stupratoris  aliae  referuntur  ad  virginem 
oppressam,  aliae  ad  prolem  forte  susceptam ; et  obligationes 
erga  virginem  aliae  sunt,  si  stuprator  matrimonium  ei 
promisit,  aliae,  si  matrimonium  non  promisit.  Obligationes 
erga  virginem  laesam  stuprator  contrahit,  quia  virgo  (id 
quod  ad  verum  stuprum  requiritur)  vi  ac  violentia  oppressa 
fuit:  etenim  fornicator,  qui  peccatum  consentiente  virgine 
committit,  si  excipias  prolem,  ad  nihil  tenetur,  neque  erga 
virginem,  quia  volenti  et  consentienti  nulla  irrogatur  in- 
juria, neque  erga  parentes  eius,  quia  parentibus  eatenus 
tantum  fit  iniuria,  quatenus  iniuria  filiae  minorenni  illata 
in  parentes  redundat;  filiae  autem  consentienti  nulla  irro- 
gatur iniuria;  ergo  in  parentes  nulla  redundat. 

469.  Erga  virginem.  1.  Si  stuprator  matrimonium 
non  promisit,  tenetur  reparare  omnia  damna,  quae  ex  pec- 
cato virgini  obvenerunt,  quia  horum  ipse  est  causa  efficax 
et  iniusta.  Haec  autem  damna  duplici  modo  reparare 
potest,  aut  eam  uxorem  ducendo,  aut  ei  dotem  praebendo 
vel  aliter  curando,  ut  aeque  bene  nubere  possit  ac  nu- 
psisset, si  violata  non  fuisset ; et  si  ideo  nubere  non  potest, 
eam  sustentare  debet. 

a.  Mulier  tamen  stupratorem,  qui  se  in  coniugem  offert,  accipere 
non  tenetur,  nisi  ultro  velit:  nam  aequitati  prorsus  repugnat,  ut,  quae 
per  stuprum  iniuriam  passa  est,  insuper  amittat  libertatem,  cui  vult, 
nubendi;  quare  si  ipsa  stupratori  nubere  recusat,  eam  dotare  debet. 

h.  Stuprator  virginem,  quae  recusata  dote  matrimonium  exigit, 
ducere  non  tenetur:  nam  solum  damnum  per  stuprum  illatum  repa- 
rare tenetur,  hoc  autem  reparatur  eam  ita  dotando,  ut  aeque  bene 
nubere  possit. 


q Cf.  Lugo  disp.  12.  n.  1—37. 

2.  Si  mafnmo7iium  promisit,  adeo  ut  copulam  per  ma- 
trimonii promissionem  obtinuerit,  vi  contractus  promissio- 
nis, etsi  ficte  promiserit,  eam  ducere  debet,  exceptis  hisce 
casibus:  a.  si  timendum  est  matrimonium  infaustum,  ut  si 
inter  ipsos  magna  est  status  (non  solum  divitiarum)  in- 
aequalitas ; si  virgo  facile  advertere  potuit  promissionem 
non  fieri  serio;  Y»  si  parentes  rationabiliter  dissentiunt. 

3.  Pro  hono  virginitatis  ablato  niliil  restituere  debet, 
quia  virginitas  bonis  fortunae  compensari  nequit.  Ideo 
si  stuprum  mansit  occultum,  adeo  ut  mulier  praeter  iactu- 
ram  virginitatis  nullum  aliud  passa  sit  damnum,  stuprator 
ad  nihil  tenetur. 

470.  Erga  prolem.  Si  ex  copula  proles  nascitur, 
tenetur  stiip7'atar  : 

a.  Solvere  expensas  partus ; 

h.  Prolem  alere  i.  e.  solvere  sumptus  pro  victu,  vestitu, 
habitatione  et  educatione,  idque  ipse  solus,  quia  solus  est 
causa  peccati. 

c.  Prolem  agnoscere  et  per  subsequens  matrimonium 
legitimare;  quae  tamen  obligatio  solum  caritatis  seu  pie- 
tatis est,  ideoque  non  urget  cum  gravi  incommodo. 

471.  Obligationes  fornicatoris : a.  Fornicator  ad 
partus  expensas  solvendas  non  tenetur,  si  mater  eas  ferre 
potest,  quia  mater  in  peccatum  libere  consensit. 

h.  Onus  alendi  prolem  ex  iure  naturae  utrique  parenti 
incumbit. 

Quantitatem,  quam  unaquaeque  pars  ad  alendam  prolem  conferre 
debet,  communi  consensu  statuere  possunt.  Quodsi  pater  renuat  con- 
ferre partem  suam,  mater  adire  potest  iudicem:  lex  enim  civilis  onus 
alendi  prolem  illegitimam  saltem  ex  parte  viro  fornicatori  tribuit,  ex- 
cepto codice  gallico,  qui  hoc  onus  soli  matri  iniungit. 

c.  Si  mulier  duos  amatores  admittit  et  cum  utroque 
peccat;  ita  ut  ignoretur,  quis  prolis  sit  pater,  per  se  neuter 
tenetur  prolem  alere  (excepto  casu  sane  raro,  de  quo  in 
n,  460),  quia  mulier  causa  est,  cur  de  patre  non  possit 
constare. 

Si  tamen  lex  civilis  cuilibet  viro  fornicatori,  qui  prolis  potest 
esse  pater,  in  poenam  delicti  onus  iniungit  alendi  prolem,  mulier  ab 
utrolibet  solutionem  per  iudicem  exigere  potest:  eiusmodi  enim  lex 
nequit  dici  iniusta,  tum  quia  in  favorem  prolis  lata  est,  tum  quia  uter- 
que fornicator  actum,  quo  prolis  pater  fieri  potuit,  reipsa  posuit^).  Ubi 
autem  lex  civilis  hoc  ius  mulieri  non  tribuit,  ipsa  iniuste  agit  et  ad 
restitutionem  tenetur,  ubi  alterutrum  virum  pro  arbitrio  tamquam 
patrem  prolis  denuntiat,  huius  rei  certitudinem  non  habens,  cum  ipsa 
sit  incertitudinis  causa. 


§ 4.  De  daninificatione  propter  adulterium. 

Quaeritur:  a.  quis  damna  ex  adulterio  orta  reparare 
debeat;  h..  quae  damna  reparanda  sint;  c.  quomodo  repa- 
randa sint. 

472.  Quis  damna  reparare  debeat,  1.  Si  ex  adul- 
terio nulla  proles  nascitur,  adulteri  ad  nihil  tenentur  ex- 
cepto casu,  quo  marito  adulterium  innotescit:  cum  enim 
marito  per  adulterium  irrogatur  iniuria,  haec  pecunia  qui- 
dem compensari  nequit,  at  per  satisfactionem  reparari  debet. 

2.  Si  ex  adulterio  proles  nata  est,  et  mulier  vi  ad 
consensum  adacta  fuit,  adulter  solus  omnia  damna,  quae 
ex  adulterio  sequuntur,  reparare  debet. 

3.  Si  mulier  libere  in  adulterium  consensit,  uterque 
in  solidum  damna  ex  adulterio  orta  reparare  tenetur. 

4.  Si  maritus  in  adulterium  consensit,  cessat  obligatio 
restituendi,  dummodo  heredes  necessarii  non  priventur 
parte  legitima^). 

5.  Si  uxor  adultera  dubitat,  utrum  proles  sit  mariti 
an  adulteri,  nulla  restitutio  facienda  est:  proles  enim  prae- 
sumitur legitima,  nisi  de  contrario  certo  constet,  ex  noto 
adagio:  pater  est,  quem  nuptiae  demonstrant. 

6.  Quodsi  proles  certo  est  adulterina  et  dubium  est, 
quis  ex  pluribus  adulteris,  quos  mulier  admisit,  eius  pater 

q Gf.  C.  A.  § 163,  ubi  praesumitur  pater,  qui  tempore  apto  ad 
matrem  accessit;  econtra  C.  G.  § 1717  eiusmodi  matri  omne  ius  negat. 

2)  Cf.  D^Annihale  II.  n.  281. 

sit,  nullus  ad  reparanda  damna  tenetur,  excepto  casu,  quo 
singuli  noverint  mulierem  plures  admittere  et  adverterint 
se  hac  agendi  ratione  impedire,  ne  cognoscatur^  quis  prolem 
alere  debeat,  et  proinde  ne  mulier  obtineat  id,  ad  quod 
ius  habet. 

Antiquorum  quorundam  sententia  affirmans  utrumque  adulterum 
ad  alendum  prolem  teneri  nulla  ratione  fulcitur,  cum  nemo  reparare 
debeat  damna,  quorum  ipse  non  est  causa  certab. 

478.  Quae  damna  reparanda.  1.  Omnis  fere  diffi- 
cultas evanescit,  si  proles  spuria  a familia  separari  et  extra 
familiam  ali  atque  educari  potest;  ideo  si  hoc  facile  fieri 
possit,  curandum  est,  ut  fiat. 

2.  Quod  si  fieri  non  possit:  a.  adulter  reparare  debet 
expensas  partus  et  educationis,  quas  maritus  fecit;  h.  de- 
trimenta, quae  alia  familiae  membra  patiuntur,  eo  quod 
spurius  aeque  atque  alii  hereditatem  paternam  accepit: 
haec  enim  damna  ex  adulterio  sequuntur  per  se. 

3.  Si  spurio  a consanguineis,  qui  eum  legitimum  putant, 
quidquam  legatur  vel  donatur,  ab  adultero  quidem  restitui 
non  debet,  quia  hoc  damnum  ex  adulterio  per  accidens 
sequitur. 

4.  Patet  filium  spurium,  qui  suam  condicionem  cogno- 
scit, nec  hereditatem  paternam  nec  dona  sibi  unice  tam- 
quam legitimo  facta  retinere  posse,  quia  donatio  utpote 
ex  errore  procedens  nulla  est,  nisi  sit  parvi  momenti  vel 
intuitu  personae  facta. 

474.  Quomodo  reparanda.  1.  Mulier  adultera  crimen 
suum  manifestare  non  tenetur,  nec  marito,  ne  spurio  quid- 
quam tribuat,  nec  spurio,  ut  ipse  restituat:  a.  quia  mani- 
festatio fieri  non  potest  absque  gravissimis  malis  a restitu- 
tione excusantibus  scilicet  odio  et  tristitia  mariti,  discordiis 
domesticis,  gravi  infamia;  h.  quia  manifestatio  inutilis  est: 


b Cf.  Lugo  disp.  13.  n.  19.  S.  Alphonsus  n.  658. 

Noldiii,  De  praeceptis’. 

filius  enim  non  tenetur  credere  matri  asserenti  ipsum  esse 
illegitimum,  cum  non  teneatur  credere  uni  testi^). 

2.  Mulier  tamen  adultera  aliis  modis  damna  reparare 
tenetur : diligentius  laborando,  industrius  rem  domesticam 
administrando,  proprios  sumptus  minuendo,  si  propria  bona 
habet,  in  favorem  legitimae  prolis  de  iis  disponendo. 

3.  Si  adulter  restitutionem  absque  gravissimo  incom- 
modo (periculo  vitae,  detrimento  famae,  discordia  familia- 
rum) facere  nequit,  ab  ea  facienda  excusatur. 

§ 5.  De  damnificatione  propter  laesam  legem  militiae* 

475.  Ob  negatam  militiam.  1.  Qui  mediis  illicitis 
e.  g.  mendaciis,  fictis  morbis,  mutilatione  militiae  se  sub- 
trahunt^ etiam  supposita  obligatione  legis  in  conscientia, 

a.  certe  non  agunt  contra  iustitiam  commutativam  nec  ad 
restitutionem  tenentur,  ubi  omnes  ad  militiam  vocantur  : 
nullius  enim  iura  laedunt:  non  societatis,  quae  solum  ex 
iustitia  legali  ad  servitium  militare  obligat,  non  aliorum, 
qui  ex  hac  agendi  ratione  nullum  damnum  patiuntur. 

b.  Sed  neque  ad  restitutionem  tenentur,  ubi  determinatus 
numerus  tantum  ad  militiam  assumitur,  sive  ante  sive 
post  sortitionem  se  subtrahunt,  quia  eorum  agendi  ratio 
adversus  eos,  qui  ipsorum  loco  vocantur,  nec  iniusta  est 
nec  efficax  damni. 

Non  iniusta,  quia  solum  ex  iustitia  legali  militare  tenentur  et 
proinde  stricta  iustitiae  obligatione  non  tenentur  aliorum  damna  im- 
pedire, nec  alii  ius  habent  manendi  a militia  immunes.  Non  efficax 
damni:  etenim  agendi  ratio  iu venum  occasio,  et  lex  conscriptionis  causa 
est,  cur  alii  eorum  loco  assumantur. 

2.  Qui  medicos  aliosve  officiales  pecunia  vel  aliis  lar- 
gitionibus corrumpunt,  ut  ab  eis  inepti  declarentur,  etsi 
nullo  defectu  laborent,  contra  iustitiam  commutativam 
agunt  aeque  ac  medici  et  officiales  et  ad  restitutionem  te- 

q Cf.  Lugo  disp.  12.  n.  62.  Haec  sententia  inter  doctores  est  satis 
communis,  neminem  scilicet  teneri  credere  uni  testi  etsi  fidei  sit  nulla- 
tenus suspectae:  id  enim  lex  positiva  (apud  s.  Alphonsum  n.  651)  in 
bonum  commune  statuit  ad  praecavendas  hominum  fraudes. 

nentur,  non  quidem  erga  rempublicam,  quae  damnum  non 
patitur,  sed  erga  eos,  qui  ipsorum  loco  ad  militiam  vo- 
cantur. Cum  enim  medici  aliique  officiales,  vi  muneris 
teneantur  reiectis  solis  ineptis  aptos  eligere,  omnes 
strictum  ius  habent  ab  iis  exigendi,  ut  munere  suo  rite 
fungantur. 

a.  Qui  medicos  corrumpunt:  etenim  qui  solum  eorum  benevo- 
lentiam sibi  conciliare  student,  ut  in  dubio  de  idoneitate  in  ipsorum 
favorem  sententiam  dicant,  illicite  non  agunt. 

b.  Contra  communem  aliorum  sententiam  dubium  movet  Lehm- 
kuhl  (n.  888),  utrum  medici  et  officiales  ex  iustitia  commutativa  an 
ex  iustitia  legali  teneantur  rite  i.  e.  iuxta  leges  fungi  officio  suo.  Qui 
hanc  sententiam  probabilem  indicat,  item  qui  legem  conscriptionis 
probabiliter  existimat  iniustam,  iuvenes  corrumpentes  et  medicos  cor- 
ruptos ab  obligatione  restituendi  erga  militem  substitutum  excusare 
potest. 

c.  Si  illi,  qui  lege  ecclesiastica  (divina)  vel  naturali  a servitio 
militari  exempti  sunt  (n.  319),  fraudibus  utuntur  vel  medicos  corrum- 
punt, ut  militiae  inepti  declarentur,  ad  restitutionem  non  tenentur, 
quia  prosequuntur  ius  suum:  eatenus  autem  peccant,  quatenus  id  fa- 
ciunt mediis  illicitis. 

d.  Erga  rempublicam  ad  restitutionem  non  tenentur,  ne  in  casu 
quidem  conscriptionis  universalis.  Etsi  enim  respublica  strictum  ius 
habeat  exigendi  a medicis,  ut  omnes  iuvenes  non  ineptos  ad  militiam 
assumant,  attamen  nec  de  materia  gravi  agitur  nec  verum  damnum 
patitur  respublica,  eo  quod  inter  tantos  unus  alterve  indebite  eximatur. 
Inde  etiam  fit,  ut  hoc  munus  non  ita  rigorose  interpretari  soleant,  ut 
alia  munera  publica. 

3.  Qui  mercecle  accepta  pro  alio  militat  et  militiam 
deserit,  tenetur  ad  restitutionem  erga  eum,  a quo  pretium 
acceperat,  si  hic  aut  ipse  militiam  subire  aut  alium  con- 
ducere cogitur. 

Si  ille,  qui  desertorem  conduxerat,  nullum  damnum  patitur,  de- 
sertor ad  restitutionem  obligari  non  potest:  ille  enim,  qui  desertorem 
conduxerat,  aliud  exigere  non  potest,  nisi  ut  ipse  liber  sit  ab  onere 
militari,  non  autem  ut  alter  revera  pro  ipso  militet. 


§ 6,  De  damnificatione  propter  defraudata  tributa. 

476.  Obligatio  restituendi.  1.  Quaestio,  num  frau- 
dantes tributa  teneantur  ad  restitutionem,  significat,  num 

teneantur  postea  supplere  solutionem  omissam,  num  erga 
lex  tempore  determinato  non  observata  elapso  tempore 
adhuc  obliget.  Cum  non  sit  obligatio  solvendi  tributa  in- 
directa, quaestio  refertur  ad  tributa  directa. 

a.  Qui  leges  tributorum  leges  i^oenales  dicunt,  consequenter 
quam  cunque  obligationem  restitutionis  negant,  nisi  solutionem 
poenae  iniunctae  in  casu,  quo  punita  fuerit  defraudatio,  restitu- 
tionem vocare  placeat. 

l).  Qui  docent  leges  tributorum  in  conscientia  et  quidem  ear 
iiistitia  conumitativa  obligare,  consequenter  affirmant  etiam  obli- 
gationem restitutionis  i.  e.  ex  eadem  iustitia  commutativa  rei- 
publicae  solvendum  esse  tributum  defraudatum. 

c.  Qui  tandem  docent  leges  tributarias  in  conscientia  obli- 
gare ex  iustitia  legali,  quaerunt  de  obligatione  postea  solvendi  tri- 
butum, quod  antea  solutum  non  fuerat;  quaerunt  ergo,  num  legi 
tributorum,  quae  suo  tempore  servata  non  est,  postea  adhuc  satis- 
faciendum sit.  lam  vero  ad  postea  solvenda  tributa  fraudantes 
non  tenentur,  nisi  per  sententiam  iudicis  ad  id  obligentur. 

Neque  dicatur  fraudantes  integrum  tributum  alios  cives  cogere,, 
ut  plus  solvere  debeant:  ex  quorundam  enim  defraudatione  non  au- 
gentur aliorum  tributa,  quia  tanta  est  copia  tributorum,  ut  ea,  quae 
solvuntur,  reipublicae  sufficiant;  si  tamen  ostendi  posset,  aliis  ideo  plus 
esse  solvendum,  ab  eo,  qui  tribulum  non  solvit,  iustitia  commutativa 
laederetur;  id  autern  vix  unquam  ostendi  poterit. 

2.  Ad  resti  lationem  tenentur  illi  fraudatores,  qui  pacto 
expresso  vel  tacito  cum  exactoribus  inito,  vi  vel  fraudibus 
utuntur,  ut  solutionem  tributorum  declinent.  Etenim  me- 
dio iniusto  impediunt  rempublicam,  quominus  iustum  tri- 
butum obtineat,  et  proinde  etiam  cives,  quominus  bono 
libertatis  a solvendis  amplioribus  tributis  gaudeant. 

Notandum  est  discrimen  inter  tributum,  quod  lege  praeceptiva, 
et  tributum,  quod  lege  poenali  imponitur.  Ad  evitandam  huius  solu- 
tionem is  solum  medium  iniustum  adhibet,  qui  vi  vel  pacto,  non, 
autem,  qui  mendaciis  vel  periuriis  utitur:  in  hoc  enim  casu  fiscus  non 
habet  ius  in  tributum,  sed  solum  ius  occupandi  tributum;  quare  me- 
dium, quod  versatur  circa  bona  tributo  obnoxia  (occultatio,  mendacium) 
non  est  iniustum,  sed  solum  medium,  quod  versatur  circa  personam 
occupantem  tributum  (vis,  pactum).  Simili  modo  pauperi  in  extrema 
necessitate  exsistenti  non  infert  iniuriam,  qui  bona  sua  mendaciis  oc- 
cultat, sed  solum  is,  qui  impedit  occupare  volentem  bona,  quibus 
indiget. 

3.  Exactores  ad  restitutionem  tributi  tenentur,  si  ex- 
actionem culpabiliter  negligunt:  ad  ea  enim  exigenda  ex 
officio  obligantur ; at  non  tenentur  ad  restitutionem  muldae, 
quae  defraudantibus  imposita  fuisset,  si  exactores  eos  indi- 
cassent,  quia  eis  non  incumbit  officium  curandi,  ut  fiscus 
mulctam  accipiat. 

Restitutio,  quae  ob  defraudata  tributa  sive  ab  exactoribus  sive 
a civibus  debetur,  non  est  facienda  reipublicae,  quae  ideo  damnum 
non  patitur,  sed  fieri  potest  pauperibus  vel  in  communem  utilitatem 
aliquid  contribuendo. 


Quaestio  quarta. 

De  restitutione  ob  iniustam  cooperationem. 

Articulus  primus. 

De  iniusta  cooperatione  in  genere. 

477,  Praenotiones.  Cooperatio  in  genere  est  con- 
cursus cum  alio  operante.  Prout  hic  accipitur,  est  con- 
cursus cum  alio  iniuste  damnum  inferente;  cooperans  ergo 
dicitur,  qui  cum  alio  est  causa  damni  iniusla. 

a.  Cooperatio  haec  aut  positiva  aut  negativa  est:  negativa  con- 
sistit in  omissione  actionis  ex  iustitia  debitae  ad  damnum  impedien- 
dum; positiva  consistit  in  actione,  qua  cum  alio  iniuste  damnum  in- 
fertur; utraque  physica  et  moralis  esse  potest. 

h.  Cooperatio  positiva  in  voluntatem  damnificantis  influit; 

physica  cum  actione  damnificantis  concurrit  seu  damnificantem  in 
damno  inferendo  adiuvat.  Cooperatio  negativa  moralis  consistit  in 
omissione  actionis  ex  iustitia,  debitae,  qua  damnum  per  influxum  in 
voluntatem  damnificantis  impediri  debet,  ut  si  quis  omittit  consilium, 
vel  mandatum,  quo  alium  a damno  inferendo  avertere  potest  et  debet ; 
cooperatio  negativa  physica  consistit  in  omissione  actionis,  qua  per 
influxum  in  actionem  damnificantem  damnum  impediri  potest,  ut  si 
custos  furem  non  abigit. 

c.  Haec  cooperatio  ab  ea,  de  qua  supra  (n.  116  ss.)  sermo  erat, 
eo  differt,  quod  hic  agitur  a.  de  cooperatione  ad  peccatum  contra  iu- 
stitiam,  supra  de  cooperatione  ad  peccatum  contra  quamcunque  vir- 
tutem; |3.  de  cooperatione  formali,  ex  qua  oritur  obligatio  restitutionis, 
supra  de  cooperatione  formali  et  materiali;  y.  de  cooperatione  qua- 
cunque, sive  cooperans  est  causa  aeque  principalis  sive  secundaria, 
supra  de  cooperatione  cum  altero  principaliter  agente. 

478.  Obligatio  restitutionis.  1.  Iniusta  cooperatio 
inducit  obligationem  restitutionis:  etenim  est  causa  damni 
iniuste  illati  saltem  partialis,  sive  cooperatio  positiva  sive 
negativa  fuit^). 

Ergo  etiam  cooperatio  negativa,  qua  non  impeditur  damnum  al- 
terius, quod  ex  iustitia  impediri  debuisset,  inducit  obligationem  resti- 
tutionis. Impedire  damnum  aliorum  per  se  quidem  ad  caritatem  per- 
tinet aeque  ac  conservare  et  promovere  aliorum  bonum,  quia  iustitia 
commutativa  id  solum  exigit,  ne  aliorum  iura  violemus  neve  eis  damna 
inferamus;  per  accidens  tamen,  scilicet  ex  contractu  vel  ex  ofQcio  seu 
quasi- contractu,  adesse  potest  obligatio  iustitiae  procurandi  aliorum 
bonum  et  impediendi  aliorum  damna, 

2.  Ut  iniusta  cooperatio  obligationem  restitutionis  in- 
ducat, hae  condiciones  requiruntur : ut  ea  sit  vere  iniusta, 
damni  efficax  et  theologice  culpabilis:  etenim  actio,  qua 
proximo  damnum  infertur,  solum  sub  hac  triplici  condi- 
cione obligationem  restitutionis  inducit  (n.  454). 

Ergo  nulla  exsistit  obligatio  restituendi,  si  actio  cooperantis  nihil 
in  damnum  influxit,  id  quod  in  cooperatione  morali  plerumque  tum 
locum  habet,  ubi  damnificans  ex  se  et  independenter  a cooperante  ad 
damnum  inferendum  iam  determinatus  est. 

479.  Diversi  modi  cooperationis  his  versibus  con- 
tinentur : 

lussio,  consilium,  consensus,  palpo,  recursus. 

Participans,  mutus,  non  obstans,  non  manifestans^). 

Horum  novem  modorum  alii  exhibent  cooperationes  negativaSf 
(mutus,  non  obstans,  non  manifestans),  alii  cooperationes  positivas^ 


q Ideo  damnata  est  ab  Innocentia  XI.  propositio  39:  Qui  alium 
movet  aut  inducit  ad  inferendum  grave  damnum  tertio,  non  tenetur  ad 
restitutionem  istius  damni  illati. 

2)  Cf.  s.  Thomas  II.  II.  q.  62.  a.  7. 

et  quatuor  quidem  (iussio,  consilium,  palpo,  recursus)  exhibent 
cooperationes  morales,  duo  vero  (consensus  et  participans)  coope- 
rationem physicam. 

Patet  cooperationes  morales  esse  todidem  inductiones  ad  pec- 
catum, physicas  vero  ad  illam  cooperationem  pertinere,  de  qua 
supra  (n.  116  ss.)  sermo  erat. 


" ' Articulus  secundus. 

De  mandante. 

480.  Declarationes.  1.  Mandans  (iubens)  hoc  loco 
intelligitur  is,  qui  aliquem  inducit,  ut  suo  nomine  alteri 
damnum  inferat. 

a.  Mhil  refert  utrum  mandatarius  gratis  an  pro  mercede  ne- 
gotium gerendum  suscipiat,  dummodo  mandantis  nomine  agat.  Pari 
modo  nihil  refert,  utrum  mandans  mandatarii  superior  sit,  qui  huic  pro 
sua  auctoritate  negotium  gerendum  iniungit,  an  vero  mandatario  sit 
aequalis:  de  ratione  enim  mandati  solum  est,  ut  mandatarius  nomine 
mandantis  agat. 

0.  Mandans  est  causa  damni  principalis  et  primaria ; mandatarius 
seu  exsecutor  est  eius  causa  instrumentalis  et  secundaria. 

2.  Ut  mandatum  obligationem  restitutionis  inducat, 
debet  esse  vera  causa  damni  illati;  causa  autem  damni 
illati  est,  si  in  voluntatem  mandatarii  vere  influit. 

a.  Ergo  approbatio  vel  ratihabitio  actionis  damnificantis  post 
exsecutionem  facta  non  est  mandatum ; approbatio  autem  vel  rati- 
habitio ante  exsecutionem  facta  aequivalet  mandato,  si  in  dam- 
num influit. 

Si  quis  ergo  propositum  in  tuum  favorem  alteri  damnum  infe- 
rendi tibi  manfestat,  illud  reparare  teneris,  si  non  contradicis,  ubi 
absque  difficultate  contradicere  potes,  quia  tacite  approbando  in  dam- 
num influxisse  censeris ; si  quis  autem  te  inscio  in  tuum  favorem  alteri 
damnum  infert,  illud  reparare  non  teneris^. 

h.  Mandatum  diversis  modis  dari  potest:  a.  ratione  mandati 
vel  ineundo  contractum  sive  gratuitum  sive  onerosum,  vel  sine 
contractu:  imperio,  precibus,  approbatione;  p.  ratione  modi  ex- 
presse vel  tacite,  ut  si  quis  aliquo  signo  ostendit  sibi  gratum  fore, 
si  damnum  inferatur. 


q Cf.  Vogler  n.  283. 

481.  Obligationes  iiiaiidaiitis  erga  damnificatum 

hoc  principio  continentur:  mandans  reparare  debet  omnia 
damna,  quae  mandatarius  vi  mandati  intulit:  horum  enim 
ipse  est  causa  efficax.  Vi  mandati  inferri  censentur  non 
solum  ea  damna,  quae  expresse  in  mandato  continentur, 
sed  etiam  ea,  quae  in  exsequendo  mandato  difficulter  vi- 
tari poterant. 

1.  Damna,  quae  mandatarius  ex  errore  invincibili,  non 
item  damna,  quae  ex  errore  vincibili  (quem  moraliter  vi- 
tare potuit)  intulit,  mandans  reparare  tenetur,  quia  in  illa, 
minime  vero  in  haec  efficaciter  influit  mandatum. 

2.  Damna,  quae  mandatarius  infert  excedendo  limites 
mandati,  mandatarius  reparare  tenetur,  quia  ipse  solus 
eorum  causa  est.  Neque,  si  mandans  ea  postea  rata  habeat, 
ideo  ipse  fit  eorum  causa  efficax. 

Ad  quid  tenetur  mandans,  si  mandatum  revocavit? 

a.  Si  mandati  revocatio  mandatario  innotuit  ante  eius  exsecu- 
tionem et  mandatarius  nihilominus  damnum  infert,  ad  nihil  tenetur: 
per  revocationem  enim  cessat  mandantis  influxus  in  damnum. 

h.  Si  mandati  revocatio  mandatario  ex  quacunque  causa  incul- 
pabili non  innotuit,  sive  quod  nuntius  oh  temporis  angustias  ad  eum 
pervenire  non  potuit,  sive  quod  casu  delatus  non  fuit,  ad  reparandum 
damnum  tenetur:  reipsa  enim  mandatum  est  causa  damni. 

c.  Si  mandati  revocatio  mandatario  non  innotuit,  quia  causa 
libera  culpabiliter  id  impedivit,  impediens  ad  reparandum  damnum  tene- 
tur: iste  enim  eius  causa  exsistit. 

482.  Obligationes  mandantis  erga  mandatariuin 

his  continentur:  mandans  reparare  debet  damna  manda- 
tario in  exsecutione  mandati  obvenientia,  quorum  ipse  est 
causa  efficax  et  iniusta. 

1.  Si  mandatarium  vi,  fraude  vel  gravi  metu  adegit 
ad  mandatum  exsequendum,  reparare  tenetur  omnia  damna 
ei  in  exsecutione  obvenientia,  quae  aliquo  modo  saltem  con- 
fuse praevidit:  horum  enim  ipse  est  causa  efficax  et  in- 
iusta; iniusta  quidem,  quia  mandatarium  vi  compellendo 
iniuriam  ei  intulit,  efficax  vero,  quia  damna  aliquo  modo 
praevisa  ex  mandato  per  se  consequuntur.  Damna  autem. 

«quae  praevidere  non  potuit,  reparare  non  tenetur,  quia 
eorum  est  solum  causa  per  accidens.* 

Hinc  si  gravibus  minis  iussus  patrare  furtum  ad  carceres  condem- 
natur, damnum  exinde  ortum  mandans  reparare  tenetur:  iste  enim 
effectus  utpote  non  improbabiliter  cum  actione  nexus  ex  actione  per 
se  sequitur.  Quodsi  iussus  patrare  furtum  ex  equo  decidit  et  brachium 
frangit,  damnum  exinde  ortum  mandans  reparare  non  tenetur:  iste 
enim  effectus,  utpote  possibili  solum  nexu  cum  actione  coniunctus,  ex 
actione  per  accidens  sequitur. 

2.  Si  mandatarius  sponte  vel  mercede  conductus  man- 
datum suscipit,  mandans  damna  in  exsecutione  ei  obve- 
nientia reparare  non  tenetur,  quia  ipse  horum  non  est 
causa  nec  iniusta  nec  efficax:  mandatario  enim,  qui  libere 
actionem  suscepit,  a mandante  nulla  infertur  iniuiia;  in- 
super ipse  est  causa  omnium  effectuum  actionis  suae,  quam 
libere  suscepit. 

Nota,  luhens,  prout  a mandante  distinguitur,  dupliciter  ab  eo 
differt:  a.  lubens  mandatarii  superior  est  atque  pro  sua  auctoritate 
ei  actionem  iniungit;  h.  iubens  mandatario  reparare  tenetur  omnia 
damna,  quae  in  exsecutione  mandati  passus  est  et  quae  iubens  proba- 
biliter praevidere  poterat. 

Articulus  tertius. 

De  consulente. 

483,  Praenotiones,  Consulens  dicitur,  qui  suasione 
sua  alium  movet  ad  damnum  proximo  inferendum. 

a.  Consulens  a mandante  eo  differt,  quod  mandatarius  nomine 
mandantis,  exsecutor  consilii  autem  non  consulentis,  sed  proprio  nomine 
et  ordinarie  in  propriam  utilitatem  agit;  quare  consulens  relate  ad 
exsecutorem  causa  damni  secundaria,  exsecutor  consilii  eiusdem  causa 
'primaria  est.  Si  tamen  consulens  unice  in  proprium  commodum  con- 
silium dat,  ipse  mandanti  aequiparatur  estque  causa  damni  primaria. 

h.  De  ratione  consilii  est,  ut  voluntatem  exsecutoris  tamquam 
causa  moralis  ad  damnum  moveat.  Consilium  diversis  modis  dari 
potest:  rationes  et  motiva  suggerendo,  precibus,  hortationibus,  pro- 
missis, blanditiis,  viam  et  modum  ostendendo  etc. 

c.  Consilium  vel  est  impulsivum,  si  alium  ad  damnum  inferendum 
movet  et  determinat,  vel  doctrinale,  si  de  bonitate  vel  malitia,  de 
validitate  vel  invaliditate  actionis  e.  g.  contractus  sententiam  dicit. 

Consilium  impulsi vum  est  nudum,  si  motivis  non  innititur,  sed  in  sola 
hortatione  consistit,  vel  vestitum,  si  moliva  ad  nocendum  determinantia 
adduntur,  vel  si  media  nocendi  suggeruntur. 

d.  Notandum  est  discrimen  inter  consilium  nudum  et  vestitum, 
quod  consilium  nudum  retractatione  amittat  rationem  causae  et  vim 
influendi  in  voluntatem  alterius  et  fiat  mere  occasio  damni ; consilium 
autem  vestitum  pergit  influere,  etsi  retractatum  fuerit,  nisi  motivis 
contrariis  aeque  efficacibus  elidatur. 

484.  Obligationes  consulentis  quoad  consilium. 

Qui  iniquum  consilium  dedit,  sive  bona  sive  mala  fide 
egit,  ex  iustitia  illud  retractare  tenetur:  unusquisque  enim 
ex  iustitia  efficere  tenetur,  ne  ex  actione  sua,  sive  forma- 
liter  sive  materialiter  mala,  alteri  damnum  sequatur. 

Quodsi  exsecutorem  a damno  inferendo  avertere  nequit, 
tenetur  damnificandum  monere,  ut  sibi  caveat,  si  absque 
nimio  incommodo  eum  monere  potest,  et  quidem  ex  iustitia^ 
si  dederit  consilium  impulsivum  et  vestitum,  quia  impedire 
debet,  quantum  potest,  ne  ex  actione  sua  iniusta  damnum 
sequatur,  et  ex  cantate,  si  dederit  consilium  nudum,  quia 
malum  proximi  avertere  debet,  cuius  ipse  est  occasio. 

a.  Qui  consilium  hona  fide  dedit  illudque  retractare  nequit  vel 
facta  retractatione  damnum  tamen  impedire  nequit,  ad  nihil  amplius 
tenetur:  etenim  non  est  causa  damni  theologice  culpabilis.  Quodsi 
retractationem  culpabiliter  negligit,  de  damnis  tenetur. 

h.  Si  consilium  mala  fde  dedit  illudque  retractavit,  distinguen- 
dum est:  a.  si  consilium  est  doctrinale  vel  impulsivum  et  nudum, 
consulens  non  tenetur  reparare  damna  ab  exsecutore  nihilominus  illata; 
nam  vis  consilii  atque  ideo  causa  damni  ipsa  revocatione  tollitur. 
|3.  Si  consilium  est  impulsivum  et  vestitum,  iterum  distinguendum 
est.  Si  consulens  retractando  consilium  non  adhibet  motiva  contraria 
saltem  aeque  efficacia,  damna  reparare  debet,  quia  consilium  suum  re- 
vera manet  causa  damni  efficax  et  theologice  culpabilis.  Quodsi  in 
retractatione  adhibet  motiva  contraria  saltem  aeque  efficacia,  ab  obli- 
gatione restituendi  excusari  potest:  qui  enim  eiusmodi  motivis  non 
cedit,  ex  sua  malitia,  non  ex  alterius  consilio  agere  convincitur^. 
Quaenam  motiva  ad  retrahendum  alium  a damnificatione  sint  magis 
efficacia,  a qualitate  personae  dependet;  ordinarie  vero  in  homine 
Christiano  efficacissima  motiva  ea  sunt,  quae  a fide  petuntur. 

c.  Qui  damnificatori  ostendit  modum  inferendi  damnum,  quod 
sine  illo  consilio  inferri  non  potuisset  e.  g.  modum  patrandi  furtum, 
quod  alias  patrari  non  potuisset,  per  retractationem  a restitutione  non 
excusatur:  in  hoc  namque  casu  retractatio  non  est  efiQcax,  nisi  damni- 
ficator a damno  inferendo  impediatur  vel  damnificandus  de  damno, 
quod  ei  imminet,  moneatur. 

485.  Obligationes  erga  damnificatiini.  Consulens 
tenetur  reparare  omnia  damna,  quae  ab  exsecutore  vi  con- 
silii illata  sunt:  horum  enim  ipse  est  causa  moralis  efficax. 

a.  Consulens  ad  nihil  tenetur,  si  exsecutor  ad  damnum  inferen- 
dum iam  determinatus  sine  consilio  aeque  damnum  intulisset,  excepto 
casu,  quo  damnificans  non  suis  motivis,  sed  motivis  consulentis  ad 
damnum  inferendum  movetur. 

h.  Si  dubium  est,  num  consilium  in  exsecutorem  influxum  habu- 
erit, pariter  ad  nihil  tenetur,  quia  de  damno  per  consilium  illato  non 
constat  Q. 

c.  Si  consilium  certe  in  exsecutorem  influxit,  ad  totum  damnum 
reparandum  tenetur:  est  enim  efficax  concausa  damni. 

d.  Si  consulens  suadet  maius  malum,  quam  alioquin  illatum 
fuisset,  tenetur  tantum  de  excessu,  quia  huius  tantum  est  causa  efficax. 

e.  Si  consulens  exsecutori  ad  damnum  inferenduin  iam  determi- 
nato consulit  alium  modum  inferendi  damnum,  eatenus  ad  restitu- 
tionem tenetur,  quatenus  iste  modus  damnum  auget. 

f.  Ad  quid  teneatur  consulens  minus  malum,  infra  dicetur 
(n.  487). 

486.  Obligationes  erga  exsecutorem.  Consulens  non 
tenetur  compensare  damna,  quae  exsecutor  in  exsequendo 
consilio  passus  est:  scienti  enim  et  volenti  non  fit  iniuria. 
In  duplici  tamen  casu  erga  exsecutorem  ad  restitutionem 
tenetur : 

a.  Si  dolo,  fraude  vel  mendaciis  alteri  auctor  fuit^  ut 
damnum  inferret:  in  hoc  casu  utrique  damnum  reparare 
debet,  tum  ei,  cui  fraudulenter  consilium  dedit,  tum  ei, 
cui  vi  consilii  damnum  illatum  est. 

h.  Si  ille,  qui  ex  iustitia  consilium  dare  debet,  con- 
silium nocivum  dedit.  Ex  iustitia  consilium  dare  debet, 
qui  vi  status  vel  officii  ad  id  tenetur,  ut  advocatus,  me- 


S.  Alphonsus  (n.  562)  hanc  sententiam  satis  probabilem  dicit. 

dicus,  consiliarius,  confessarius , ut  ex  inferius  dicendis 
(n.  488)  clarius  apparebit. 

487.  Quaeritur,  ad  quid  teneatur,  qui  alium  ad  damnum 
inferendum  iam  determinatum  inducit  ad  minus  damnum  in- 
ferendum. 

a.  Si  agitur  de  damno  eidem  personae  inferendo,  ad 
nihil  tenetur:  qui  enim  ei,  qui  determinatus  est  auferre 
centum,  suadet,  ut  eidem  personae  solum  viginti  auferat, 
non  solum  contra  iustitiam  non  agit,  sed  opus  bonum 
exercet,  cum  suadeat  imminutionem  mali,  id  quod 
bonum  est. 

h.  Si  agitur  de  damno  diversae  personae  inferendo, 
ut  si  quis  determinato  ad  auferendum  Cantio  centum,  sua- 
deat, ut  potius  Gantiano  auferat  viginti,  auctores  dissentiunt. 
Dicendum  videtur  eum  ad  reparandum  damnum  teneri 
excepto  casu,  quo  laesus  in  damnum  sibi  inferendum  con- 
sentire debet  vel  quo  minus  damnum  non  consulitur  in- 
ferendum determinatae  personae,  ut  si  volenti  furari  eccle- 
siae dicatur,  ut  potius  alibi  sumaD). 

Scilicet  eatenus  hoc  consilium  licitum  est  nec  obligationem  resti- 
tutionis inducit,  quatenus  alter  in  damnum  sibi  inferendum  consentire 
debet;  iam  vero  si  ille,  cui  inferendum  erat  damnum  (Cantius),  propter 
hoc  incidisset  in  extremam  necessitatem,  alius  (Gantianus),  sin  minus 
ei  subvenire,  saltem  illum  sibi  prospicientem  non  impedire,  ideoque  in 
damnum  consentire  tenetur. 

488.  De  consilio  doctrinali.  1.  Qui  vi  officii  ad 
danda  consilia  deputatur  et  mala  intentione  vel  ex  igno- 
rantia graviter  culpabili  nocivum  consilium  dedit,  reparare 
debet  damna,  quae  ex  malo  consilio  obveniunt  tum  petenti 
consilium  tum  tertiae  personae,  quia  consilium  petens  ius 
strictum  habet  exigendi,  ut  is,  qui  ex  officio  dare  debet 
consilia,  debitam  scientiam  habeat  et  moralem  diligentiam 
adhibeat. 

2.  Qui  ratione  officii  consilia  dare  non  debet,  non 
tenetur  reparare  damna,  quae  ex  malo  consilio  obveniunt 


b Gf.  Lngo  disp.  19.  n.  44.  ss.  Ballprini-Palmievi  III.  n.  3G5 

ei,  qui  consilium  petit  et  acceptat,  nisi  dolose  scientiam 
affectet:  petens  enim  consilium  non  potest  esse  rationabi- 
liter invitus  de  consilio  nec  de  damno  ex  eo  orto;  repa- 
rare autem  debet  damna,  quae  ex  malo  consilio  tertiae 
personae  obveniunt,  modo  consulens  propriam  ignoran- 
tiam cognoverit  et  damnum  secuturum  saltem  in  confuso 
praeviderit:  consulens  enim  positive  ad  damnum  infe- 
rendum concurrit,  laesus  autem  in  damnum  non  con- 
sentit. 


Articulus  quartus. 

De  consentiente. 

489.  Notio*  Consentiens  dicitur,  qui  approbatione  ex- 
terna, suffragio  vel  sententia  sua  in  damnum  proximi  in- 
fluit; eiusmodi  esse  potest  iudex  iuratus,  qui  cum  aliis 
sententiam  fert,  deputatus,  qui  cum  aliis  suffragio  suo  legem 
condit,  elector,  qui  cum  aliis  quemdam  ad  officium  vel  bene- 
ficium eligit. 

Consentiens,  qui  suo  consensu  non  influit  in  damnum,  peccare 
potest  contra  caritatem  vel  etiam  contra  iustitiam  affective,  non  autem 
effective. 

490.  Obligationes  quoad  ipsum  coiiseiisuui.  a.  Qui 

culpabiliter  consensum  dedit  ad  damnum  inferendum,  illum 
revocare  tenetur;  quod  si  fecerit  ante  damnum  illatum,  ad 
nihil  tenetur;  quod  si  aut  non  fecerit  aut  facere  non  po- 
tuerit, de  damno  tenetur. 

h.  Si  bona  fide  consensum  dedit  ad  damnum  inferen- 
dum;  errore  detecto  illum  revocare  tenetur;  si  id  fecerit 
aut  facere  non  potuerit,  ad  nihil  tenetur. 

491.  Obligationes  erga  damuificatum.  1.  Consentiens 
damna  reparare  tenetur,  in  quae  consensus  efficaciter  in- 
fluit; in  illa  autem  damna  certe  efficaciter  influit,  ad  quae 
inferenda  consensus  necessarius  est. 

Num  teneatur  ad  restitutionem y qui  dat  suffragium  in- 
iustiimy  quod  non  est  necessarium. 

a.  Qui  ex  condicto  (e.  g.  inter  membra  alicuius  factio- 
nis) vel  eodem  tempore  (e.  g.  assurgendo)  vel  secreto  (e.  g. 
schedulis  secretis)  dant  suffragium,  omnes  aeque  ad  resti- 
tutionem tenentur.  Ratio  primi  est,  quia  inita  conspira- 
tione singuli  in  aliorum  suffragium  atque  ideo  in  damnum 
influunt;  ratio  secundi  est,  quia  nullus  prior,  nullus  poste- 
rior suffragium  dedit,  ideo  omnes  et  singuli  actionem  mo- 
raliter  unam  ponunt  ad  effectum  producendum,  qui  pro- 
inde aeque  singulis  tribuitur ; ratio  tertii  est,  quia  ignoratur, 
quis  prior  vel  posterior  fuerit,  ideo  singulis  aeque  effectus  tri- 
buitur, cum  singuli  posuerint  actionem  de  se  efficacem  effectus. 

Si  tamen  etiam  in  secreta  suffragatione  constare  posset  alicuius 
suffragium  in  damnum  certe  non  influxisse,  a restitutione  aeque  atque 
in  suffragatione,  quae  palam  fit,  excusaretur^). 

h.  Si  palam  et  successive  dant  suffragium,  certe  primi, 
quorum  suffragium  est  necessarium,  ad  reparandum  dam- 
num tenentur,  etsi  praevideant  non  defuturos  alios, ' qui 
eodem  modo  suffragaturi  sint:  hi  enim  reipsa  vere  in 
damnum  influunt. 

c.  Qui  suffragantur,  quando  numerus  ad  rem  definien- 
dam necessarius  certo  iam  expletus  est,  (probabiliter  saltem) 
ad  nihil  tenentur,  quia  in  damnum,  quod  ab  aliis  iam 
illatum  est,  non  amplius  influunt. 

Probabilis  haec  sententia  dicitur,  quia  sunt,  qui  existiment  reipsn 
omnia  suffragia  in  effectum  influere,  quia  res  non  definitur  i.  e.  sen- 
tentia plene  non  fertur,  nisi  quando  omnia  suffragia  data  sunt. 

2.  Qui  dat  suffragium  iniustum,  quod  est  unicum  me- 
dium ad  impediendum  maius  damnum,  non  tenetur  repa- 
rare damnum,  immo  etiam  licite  agit,  si  res,  in  quam  suf- 
fragio suo  consentit,  non  sit  intrinsecus  mala,  et  si  publice 
notum  sit  id  solum  fieri  ad  maius  malum  praecavendum. 

Articulus  quintus. 

De  palpone,  receptante  et  participante. 

402.  1.  Palpo  (adulator)  dicitur,  qui  laudando  aut  vitu- 
perando alterum  movet  ad  damnum  proximo  inferendum. 


0 Cf.  Ballerini-Falmieri  lII.  n.  366,  5. 

In  ipsum  damnum  ordinarie  influxum  habet,  ubi  alter  sine 
palpatione  damnum  non  intulisset. 

2.  Palponis  eaedem  obligationes  sunt,  quae  consulentis: 
etenim  dat  veluti  consilium  vestitum,  cuius  motiva  plerum- 
que desumpta  sunt  ex  falso  conceptu  gloriae  mundanae. 

a.  Ut  palpo  ad  restitutionem  teneatur,  requiritur,  ut 
advertat  se  laudibus  vel  vituperiis  suis  causam  damni  ex- 
sistere; at  non  requiritur,  ut  damnum  ipse  intendat, 

b.  Patet  palponem  ad  restitutionem  teneri,  non  solum 
si  causa  damni  exsistit,  sed  etiam  si  laude  aut  vituperio 
causa  est,  cur  damnum  illatum  non  reparetur. 

493.  1.  Receptans  vel  recursum  praebens  dicitur,  qui 
scienter  damnificanti  securitatem  praebens  ad  damnum 
proximi  cooperatur.  Duplici  modo  id  fieri  potest,  aut  rem 
alienam  receptando  aut  damni  auctorem  protegendo. 

De  ralione  receptantis  est,  ut  sua  agendi  ratione  in  damnificantis 
voluntatem  influat  eamque  vel  ad  damnum  denuo  inferendum  vel  ad 
retinendum  ablatum  determinet. 

a.  Ergo  receptantes  non  sunt:  a.  qui  malefactores  domi  recipiunt 
ut  amicos  et  consanguineos,  vel  ratione  officii  ut  caupones,  vel  ad 
grave  damnum  a se  avertendum;  (3.  qui  fures  vel  malefactores  defen- 
dunt in  iudicio  in  iis,  in  quibus  ipsi  se  defendere  possent. 

b.  Sed  receptantes  sunt:  a.  tabernarii,  qui  fures  in  hospitium 
recipiunt  eosque  occultant,  ne  capiantur;  P.  caupones,  qui  a filiis- 
familias  acceptant  pecunias  aliasve  res  clam  parentibus  ablatas;  y.  pa- 
rentes, qui  non  impediunt  furta  filiorum  eisque  hoc  modo  animum 
addunt  ad  furta  iteranda. 

2.  Receptans  tenetur  reparare  damna,  quorum  ipse  esi 
causa  efficiens;  ergo  si  praebens  recursum  effecit,  ul 
damnum  inferretur  vel  ut  ablatum  retineretur. 

494.  Participans  duplex  est : a.  participans  in  praeda 
est,  qui  partem  rei  iniuste  ablatae  accipit;  b.  participans 
in  actione  est,  qui  in  ipsa  actione  iniusta  principalem 
damnificatorem  adiuvat. 

1.  Participans  in  praeda  restituere  debet  id,  quod  in- 
iuste accepit : est  enim  iniustus  rei  alienae  possessor ; aliam 
autem  obligationem  non  habet. 

2.  Participans  in  actione  reparare  debet  damna,  quo^ 
rum  ipse  est  causa  efficax  et  culpabilis.  Quaenam  haec 
sint,  determinari  debet  ex  principiis  de  cooperatione  sta- 
tutis (n.  118  s.).  Ergo  si  cooperatio  licita  est,  nulla  ex 
ea  oritur  obligatio  restitutionis. 

IPnm  licitum  sit  ad  proprium  damnum  vitandum  imme- 
diate cooperari  ad  actionem  cdteri  damnosam,  alibi  (n.  118) 
dicitur. 


Articulus  sextus. 

De  cooperationibus  negativis. 

495.  Praenotiones.  Cooperatores  negativi  dicuntur, 
qui  damnum  proximi,  quod  ex  iustitia  impedire  tenentur, 
non  impediunt.  Tres  numerantur:  mutus,  non  obstans, 
non  manifestans. 

a.  Mutus  dicitur,  qui  ante  damnificationem  damnum 
non  impedit,  e.  g.  clamore  fures  non  deterret,  de  damno 
inferendo  non  monet. 

h.  Non  obstans  dicitur,  qui,  dum  infertur  damnum, 
illud  non  impedit,  e.  g.  rem  non  defendit  vel  actionem 
damnificantem  non  avertit  ut  custos,  qui  furem  non  abigit. 

c.  Non  manifestabis  dicitur,  qui  post  damnificationem 
damnum  illatum  non  revelat  sive  superioribus  sive  damni- 
ficato, ut  damnum  reparetur.  ■ 

496.  Eoriiui  obligatio.  Qui  ex  iustitia  damnum  im- 
pedire tenentur  illudque  non  impediunt,  ubi  sine  gravi 
incommodo  possunt,  damnum  illatum  reparare  debent. 

a.  Si  de  restitutione  propter  damnum  non  impeditum 
agitur,  praeprimis  investigandum  est,  utrum  is,  qui  damnum 
non  impedivit,  illud  ex  iustitia  an  ex  alia  virtute  impedire 
tenebatur. 

Omnes  ex  caritate  tenentur  damna  aliorum  impedire  tum  morali 
tum  physico  influxu,  si  facile  possunt,  idque  dupliciter,  tum  ut  dam- 
nificans a peccato  avertatur,  tum  ut  malum  a damnificando  praeca- 
veatur. 

Quibus  officium  superioris  incumbit,  ii  speciali  obligatione,  quae 
ex  superioritate  oritur,  damna  a subditis  suis  avertere  tenentur.  Sic 
pater,  qui  ex  pietate  bonum  filiorum  suorum  procurare  debet,  ex  pie- 
tate tenetur  tum  filium  a damno  aliis  inferendo  avertere,  tum  alios 
impedire,  quominus  filio  noceant;  princeps,  qui  ex  iustitia  legali  bo- 
num commune  procurare  debet,  per  se  ex  iustitia  legali  praecavere  tene- 
tur, ne  quis  communitati,  cui  praeest,  damnum  inierat.  Attamen  ipsa 
condicio  superioris  per  se  non  obligat  ex  iustitia  commutativa  ad  ca- 
venda damna,  sive  quae  subditis,  sive  quae  a subditis  inferuntur,  nisi 
speciali  officio  superiores  ad  id  obligentur. 

h.  Solum  qui  ex  iustitia  commutativa  damnum  impedire 
tenetur  et  non  impedit,  illud  reparare  debet.  Illi  autem  ex 
iustitia  commutativa  tenentur,  qui  vi  contractus  expliciti 
vel  vi  officii  seu  contractus  impliciti  tenentur. 

a.  Damnum  a filio  illatum,  qui  usum  rationis  nondum  habet, 
pater  supposita  culpa  theologica  ante  sententiam  indicis  reparare 
tenetur,  quia  filiis  usum  rationis  nondum  habentibus  ex  iustitia 
invigilare  debet;  damnum  autem  a filio  illatum,  qui  usum  rationis 
iam  habet,  pater  reparare  non  tenetur,  quia  filiis  usum  rationis 
habentibus  solum  ex  pietate  invigilare  debet;  filius  id  reparabit, 
cum  primum  potuerit.  Attamen  post  sententiam  iudicis  etiam  tale 
damnum  reparandum  est,  dummodo  revera  illatum  sit,  quia  nequit 
dici  iniusta  lex,  quae  parentes  et  superiores  ad  maiorem  curam 
atque  vigilantiam  incitet.  Idem  dicendum  est,  si  pater  filium 
damnum  inferentem  deprehendit,  atque  in  iis  adiunctis  silet,  in 
quibus  silentium  approbationi  aequi  valet.  Sed  in  hoc  casu  con- 
sensu suo  positive  cooperatur. 

Sunt,  qui  parentes  obligent  ad  reparandum  damnum  a filiis  usum 
rationis  nondum  habentibus  illatum,  etsi  sine  parentum  culpa  theologica 
factum  sit.  Recte  tamen  ab  obligatione  restitutionis  immunes  haben- 
I tur,  si  damnum  illatum  sit,  quamvis  parentes  cum  ordinaria  diligentia 
I filiis  invigilaverint'). 

I p.  Non  tenetur  restituere,  qui  a fure  rogatus  tacet,  immo  nec 

I ille  ad  restitutionem  tenetur,  qui,  ut  taceat,  pecuniam  a fure 
1 accepit,  nisi  ex  officio  clamare  debeat.  Si  autem  pecuniam  ac- 
j cipiat,  ut  observet,  num  aliquis  adveniat,  tenetur  de  damno,  quia 
^ furto  positive  cooperatur. 

7.  Custodes  vinearum  et  silvarum,  qui  damnificationes  non  im- 
j pediunt  aut  damnificatores  non  denuntiant,  reparare  tenentur 
I damna  ab  illis  illata,  nisi  dominus  censeri  possit  minus  invitus, 

I ut  si  agatur  de  rebus  minoris  momenti  vel  si  pauperibus  aliquid 

')  Consentit  C.  A.  § 1309. 

Noldin,  De  praeceptis*. 

permittatur.  Mulctam  autem  compensare  non  tenentur,  quia  solum 
conducti  sunt  ad  damna  a dominis  avertenda. 

Idem  dicendum  de  praepositis  gahellarum,  qui  gabellas  de- 
fraudari permittunt  aut  defraudantes  non  denuntiant,  nisi  agatur 
de  rebus  minoris  momenti,  vel  de  rebus,  pro  quibus  ex  usu  non 
solet  adeo  exacte  vectigal  exigi.  Mulctas  tamen  poenales  resti- 
tuere non  tenentur  nec  pretium,  quod  a defraudantibus  acceperunt, 
ut  defraudationem  permitterent. 

8.  Dominus  reparare  tenetur  damnum  ah  animalibus  suis  illa- 
tum, et  quidem  ante  sententiam  indicis,  si  cum  gravi  culpa  theo- 
logica eorum  custodiam  neglexit;  quodsi  culpa  theologica  non 
intercessit,  post  sententiam  iudicis,  modo  damnum  revera  illatum 
fuerit.  Ubi  notandum  est  dominum  etiam  tum  custodiam  anima- 
lium culpabiliter  negligere,  cum  eis  scienter  ineptum  vel  negli- 
gentem  custodem  praeponit*)- 

c.  Cum  gravi  autem  incommodo  non  tenetur  damna 
impedire,  quia  per  se  nemo  contractum  ineundo  aut  officium 
suscipiendo  ad  hoc  se  obligare  censetur. 

ad  restitutionem  teneatur,  qui  non  fert  suffragium, 
uhi  de  damno  alteri  inferendo  agitur  ? 

Ad  restitutionem  non  tenetur,  si  suffragio  suo  dam- 
num impedire  non  potest,  quia  nemo  tenetur  de  damno 
ab  alio  illato,  quod  ipse  impedire  nequit.  Si  suffragio  suo 
damnum  impedire  potuisset,  distinguendum  est:  si  dam- 
num, quod  ex  omissione  suffragii  oritur,  ex  iustitia  com- 
mutativa  impedire  tenetur,  illud  reparare  debet;  si  autem 
damnum  solum  ex  alio  titulo,  sive  ex  caritate  sive  ex  iustitia 
legali  vel  distributiva  impedire  tenetur,  omissione  suffragii 
peccabit  contra  illam  virtutem,  quae  illum  ad  suffragandum 
obligat,  ad  restitutionem  non  tenetur. 

Ex  iustitia  commutativa  suffragium  dare  tenetur,  qui  ex  oflScio 
iura  damnificati  tueri  et  proinde  eius  damna  ex  officio  impedire  debet. 
Ut  in  particulari  casu  obligatio  restitutionis  adsit,  insuper  requiritur, 
ut  is,  qui  ex  officio  suffragari  debet,  suffragationi  interesse  debuerit 
seu  culpabiliter  ab  ea  abfuerit  et  damnum  ex  omissa  suffragatione 
oriturum  praeviderit. 

497.  Obligatio  confessarii.  Ex  his  iam  sine  negotio  colli- 
guntur obligationes  confessarii,  qui  poenitentem  aut  ad  restitu- 


*)  G.  A.  § 1299.  1315.  1320. 

tionem  faciendam  obligat,  ad  quam  non  tenetur,  aut  a restitutione, 
ad  quam  tenetur,  facienda  deobligat.  Nam  a.  confessarius  re- 
spectu poenitentis  considerari  debet  tamquam  consulens,  qui  con- 
silium doctrinale  praebet;  h.  insuper  confessarius  non  solum  ex 
caritate,  sed  etiam  ex  officio  ideoque  ex  iustitia  sana  consilia 
dare  debet  in  iis,  quae  spirituale  poenitentis  bonum  concernunt; 
c.  in  iis  autem,  quae  ad  temporale  poenitentis  bonum  pertinent, 
obligationem  iustitiae,  quatenus  confessarius  est,  nullam  babet. 
Itaque 

a.  Confessarius,  qui  cum  gravi  culpa  poenitentem,  qui  resti- 
tuere debet,  positive  a restitutione  facienda  deobligat,  ipse  ad 
restitutionem  erga  tertium  tenetur,  quia  consilio  suo  est  causa 
moralis  efficax  damni,  quod  tertius  patitur.* 

P.  Confessarius,  qui  cum  gravi  culpa  poenitentem,  qui  resti- 
tuere non  debet,  inducit,  ut  restituat,  ad  restitutionem  erga  poe- 
nitentem tenetur,  quia  est  causa  moralis  efficax  damni,  quod 
poenitens  patitur. 

T.  Confessarius,  qui  culpabiliter  poenitentem  falso  existi- 
mantem se  teneri  ad  restitutionem  de  errore  non  monet,  non 
tenetur  reparare  damnum,  quod  poenitens  restituens  patitur : con- 
fessarius enim  tenetur  quidem  ex  iustitia  impedire  damna  spiri- 
tualia, non  autem  damna  temporalia  sui  poenitentis.  Si  tamen 
confessarii  silentium  a poenitente  merito  acciperetur  pro  affir- 
matione obligationis  restituendi,  confessarius  utique  ad  reparan- 
dum damnum  teneretur. 

b.  Qui  culpabiliter  poenitentem  de  restitutione  facienda  non 
monet  et  sic  causa  est,  ob  quam  domino  laeso  non  reparetur 
damnum,  ad  restitutionem  non  tenetur,  quia  non  obligatur  ad 
damna  temporalia  aliorum  ex  officio  praecavenda^). 


Articulus  septimus. 

De  restitutione  a cooperatoribus  facienda. 

De  restitutione  facienda,  quando  plures  ad  idem  dam- 
num inferendum  concurrunt,  quaeritur:  a.  quid  seu  quan- 
tum; h.  quo  ordine  singuli  restituere  debeant. 

§ 1.  De  quantitate  restitutionis. 

498.  Notiones.  1.  Quantitas  restitutionis^  quando 
plures  ad  idem  damnum  inferendum  concurrunt,  potest 

b'  Gi.  De  scaramentis^  n.  420. 

esse  tripliciter  diversa:  aut  enim  tenentur  in  solidum  ab- 
solute, aut  in  solidum  condicionate,  aut  pro  rata  tantum. 

2.  SoUdaritas  seu  obligatio  restituendi  in  solidum  est 
onus  singulis  cooperatoribus  incumbens  totum  seu  solidum 
damnum  reparandi,  quod  a pluribus  illatum  est.  Solida- 
ritas  dicitur  absoluta,  si  quis  totum  damnum  solus  reparare 
debet,  alii  vero  solum  hoc  deficiente  tenentur ; dicitur  co7idi- 
cionata,  si  quis  integrum  damnum  reparare  solum  tenetur, 
ubi  alii  non  restituunt.  Si  integrum  damnum  restituit,  in 
primo  casu  ab  aliis  cooperantibus  compensationem  exigere 
nequit;  in  altero  v*ero  casu  ab  illis  compensationem  iure 
exigere  potest.  Obligatio  restituendi  rata  est  onus 
singulis  cooperatoribus  incumbens  solum  partem  damni 
illati  restituendi. 

499.  Principia.  In  genere  dicendum  est  ad  restitu- 
tionem in  solidum  illum  tantum  teneri,  qui  est  causa  (sive 
physica  sive  moralis)  totius  damni.  In  specie: 

1.  Qui  simul  cum  aliis  est  causa  (sive  physica  sive 
moralis)  totius  damni  et  quidem  principalis,  tenetur  resti- 
tuere in  solidum  absolute:  etenim  quia  est  causa  totius 
damni,  in  solidmn  tenetur,  et  quia  est  principalis  causa, 
illud  absolute  reparare  debet:  alii  enim  eius  nomine  et 
tamquam  instrumenta  eius  operati  sunt,  ideoque  solum  eo 
deficiente  ad  restitutionem  tenentur. 

Causa  principalis  est  mandans  respectu  mandata rii  et  consulens 
qui  consilium  solum  in  suum  favorem  exsequendum  curat.  Qui  ergo 
mandato  suo  famulos  ad  furandum  inducit,  qui  socios  quaerit  ad  rem 
furtivam  asportandam,  in  solidum  absolute  ad  restitutionem  tenetur; 
cooperantes  solum  hoc  deficiente  tenentur. 

2.  Qui  simul  cum  aliis  est  causa  (sive  moralis  sive  i 

physica)  totius  dam^ii  et  quidem  aequalis,  restituere  tenetur  | 
in  solidum  condicionate:  in  solidum  quidem,  quia  totum  j 
damnum  intulit,  condicionate  vero,  quia  illud  non  solus,  j 
sed  simul  cum  aliis  intulit.  ; 

Quaeritur,  quando  aliquis  haberi  debeat  causa  eflBcax  totius  j 
damni. 

a.  Totum  damnum  infert,  qui  communi  conspiratione  cum  aliis 
ad  damnum  inferendum  concurrit,  ut  si  complures  conspirant  ad  exspoli- 

andam  domum,  quia  singuli  saltem  moraliter  in  integrum  damnum 
influunt,  modo  conspiratio  sit  vera  et  efficax.  Vera  autem  conspiratio 
habetur,  quando  singuli  ceteros  suasione,  hortatione  etc.  ad  damnum 
inferendum  determinant. 

h.  Totum  damnum  infert  is,  cuius  cooperatio  sive  moralis  sive 
physica  ad  damnum  inferendum  necessaria  est,  adeo  ut  ipso  non  con- 
currente damnum  non  fieret,  ut  si  duo  exspoliant  viatorem,  quem  unus 
exspoliare  non  potuisset,  vel  si  quis  fert  suffragium  necessarium  ad  in- 
iustam sententiam,  quam  alii  eo  absente  vel  contradicente  numquam 
tulissent.  Etsi  enim  eius  cooperatio  non  sufficiat  ad  totum  damnum 
inferendum,  tamen  negata  cooperatio  totum  damnum  impedire  potuisset. 
Si  quis  adiuvat  furem  ad  auferendam  arcam,  quam  neuter  solus 
ferre  posset,  uterque  totum  damnum  reparare  tenetur,  quia  uterque 
est  causa  totius  effectus,  quatenus  sine  eius  auxilio  nullus  effectus 
fuisset^. 

c.  Totum  damnum  infert,  qui  est  causa  moralis  per  se  sufficiens 
totius  damni,  ut  si  duo  dant  consilium  damni  inferendi,  quod  utrum- 
que ita  in  totum  damnum  influit,  ut  etiam  unum  ad  idem  inferendum 
suffecisset,  seu  ut  etiam  sine  altero  damnum  illatum  fuisset : non  potest 
enim  negari  causas  morales  plures  esse  posse  causas  totales  seu  adae- 
quatas eiusdem  effectus^). 

3.  Qui  simul  cum  aliis  est  causa  (sive  moralis  sive 
physica)  damni  partialis,  tenetur  restituere  pro  rata  in- 
fluxus in  damnum,  ut  si  complures  absque  mutua  conspira- 
tione concurrunt  ad  exspoliandam  arborem,  ad  vastandam 
segetem. 

a.  Causa  partialis  damni  is  est,  cuius  actio  nec  sufficiens  nec  neces- 
saria est  ad  totum  effectum  producendum,  adeo  ut  etiam  sine  illa  effec- 
tus evenisset,  etsi  eum  faciliorem  reddiderit,  ut  si  quatuor  trabem 
alienam  asportant,  quam  etiam  tres  asportare  potuissent ; si  tres  agrum 
devastant,  quem  etiam  duo  devastassent ; vel  si  quis  furi  ad  furandum 
determinato  suggerat  motivum  furandi,  quod  eum  quidem  movet,  sed 
per  se  solum  movere  non  potuisset.  Singuli  ergo  in  hoc  casu  pro  rata 
cooperationis  restituere  tenentur. 

h.  Utrum  is,  cuius  actio  physica  sufficiens  quidem  est  ad  totum 
effectum  producendum,  sed  non  necessaria,  adeo  ut  etiam  sine  illa 
effectus  evenisset,  damni  causa  partialis  sit  an  totalis,  disputant,  quia 
non  satis  constat,  num  etiam  plures  causae  physicae  possint  esse  causae 
totales  et  adaequatae  eiusdem  effectus.  Cum  sententia  affirmans  eum 
esse  solum  causam  partialem,  sit  vere  probabilis,  non  est  statuenda  in 


q Cf.  Ballerini-Palmieri  III.  n.  376. 
q Gf.  Ballerini-Palmieri  III.  n.  380  et  388. 

hoc  casu  obligatio  restituendi  in  solidum,  sed  pro  rata  tantum.  Si  ergo 
duo  sine  mutua  conspiratione  cistam  auferunt  rebus  refertam,  quam 
unus  auferre  potuisset  et  altero  absente  revera  abstulisset ; si  duo  simul 
in  alienam  capram  explodunt  eamque  occidunt,  quam  etiam  unus  occi- 
disset, uterque  ad  partem  damni  solum  tenetur. 

Sunt,  qui  distinguant,  utrum  plures  simul  actionem  ad  effectum 
per  se  sufficientem  ponant,  ut  si  duo  simul  in  alienam  capram  explo- 
dant eamque  occidant,  an  vero  actionem  ad  effectum  per  se  sufficien- 
tem non  simul  ponant,  ut  si  quis  ex  alia  parte  ignem  domui  apponat, 
cui  alius  ignem  iam  apposuit.  Verum  haec  distinctio  non  videtur  esse 
necessaria,  cum  in  utroque  casu  actio  damnificans  sit  causa  partialis, 
ex  qua  non  oritur  obligatio  nisi  partem  damni  restituendi. 

4.  Quid  in  dubio  faciendum  sit,  ex  principiis  proba- 
bilismi  resolvitur.  Itaque 

a.  In  dubio,  num  quis  in  totum  damnum  influxerit, 
non  tenetur  restituere  in  solidum,  quia  certo  non  constat 
de  obligatione  in  solidum  restituendi. 

h.  In  dubio,  num  alii  suam  partem  restituerint,  pariter 
non  tenetur  integrum  damnum  reparare,  si  vere  probabile 
sit  alios  iam  restituisse  aut  restituturos  esse : obligatio  enim 
restituendi  partem  aliorum  dubia  est. 

Pro  praxi  sapienter  monet  s.  Alphonsus:  „ Advertendum,  quod 
rudes,  etsi  teneantur  in  solidum,  raro  expedit  eos  obligare  ad  totum, 
cum  difficulter  isti  sibi  persuadeant  teneri  ad  restituendam  partem  a 
sociis  ablatam.  Quin  immo  satis  praesumi  valet,  quod  ipsi  domini, 
quibus  debetur  restitutio,  consentiant,  ut  illi  restituant  tantum  partem 
ab  eis  ablatam,  cum  aliter  valde  sit  timendum,  quod  nihil  restituant, 
si  obligentur  ad  totum “b- 

§ 2»  De  ordine  restitutionis. 

500.  Inter  cooperatores,  qui  ad  totum  damnum  con- 
currunt, in  restitutione  facienda  ordinem  statuendum  esse 
inde  provenit,  quod  in  actione  damnificante  non  semper 
omnes  eodem  gradu  coeperentur,  sed  alii  in  ea  partem 
magis,  alii  minus  principalem  habeant;  quare  haec  statu- 
enda sunt: 


q s.  Alphonsus  n.  579 

1.  Si  omnes  eodem  gradu  ad  totum  damnum  infe- 
rendum cooperati  sunt,  nullus  inter  ipsos  est  ordo,  sed 
singuli  aeque  primo  et  immediate  restituere  debent  partem 
suam. 

Quando  plures,  qui  ad  damnum  inferendum  concurrunt,  solum  in 
partem  damni  influunt,  proindeque  solum  pro  rata  restituere  debent, 
pariter  nullus  inter  ipsos  necessario  servandus  est  ordo,  sed  singuli 
partem  suam  pro  ratione  influxus  in  damnum  restituere  tenentur. 

2.  Si  diverso  gradu  ad  damnum  inferendum  cooperati 
sunt,  ordo  inter  ipsos  servandus  his  regulis  continetur. 

a.  Primo  loco  tenetur  possessor  rei  alienae,  sive  bona 
sive  mala  fide  eam  habet,  et  si  mala  fide  eam  destruxit, 
tenetur  restituere  eius  pretium  aequivalens. 

Si  possessor  rem  alienam  restituit,  alii  cooperatores  ad  nihil 
amplius  tenentur;  damnum  enim  iam  reparatum  est;  et  si  alius  loco 
possessoris  restituit,  hic  illum  indemnem  reddere  debet. 

b.  Secundo  loco  tenetur  mandans,  qui  est  causa  prin- 
cipalis damni  illati. 

c.  Tertio  loco  tenetur  exsecutor  mandati,  qui  est  in- 
strumentum mandantis  et  ideo  simul  cum  eo  causa  pri- 
maria damni. 

De  consulente  notandum  est:  si  consilium  utile  est  soli  consulenti, 
hic  mandanti  aequiparatur  et  restituere  debet  ante  exsecutorem;  si  utile 
est  soli  exsecutori,  hic  tenetur  primo  loco  et  consulens  in  eius  defectu  ; 
si  utile  est  utrique,  uterque  tenetur  pro  rata,  et  uterque  in  alterius 
defectu  in  solidum. 

d.  Quarto  loco  tenentur  cooperatores  positivi:  con- 
sulens, consentiens,  palpo,  receptans  et  participans  in 
actione  iniusta. 

e.  Quinto  loco  tenentur  cooperatores  negativi,  qui,  cum 
damnum  non  inferant  sed  solum  non  impediant,  minus 
ad  illud  concurrunt  quam  positive  cooperantes. 

501.  Ex  hoc  ordine  statuto  sequentia  inferuntur: 

a.  Si  causa  principalis  restituit,  causae  secundariae, 
quae  solum  in  defectu  illius  obligantur,  ad  nihil  tenentur. 

Si  una  ex  causis  secundariis  restituit,  causa  principalis 
eam  compensare  debet. 

Si  una  ex  causis  aequalibus  totum  restituit,  aliae  suam 
partem  ei  solvere  tenentur. 

Si  ergo  unus  cooperantium  totum  damnum  reparavit,  in  hunc 
modum  distinguendum  est:  a.  si  ad  restitutionem  tenetur  ante  alios,  hi 
liberi  sunt;  p.  si  alii  ante  ipsum  tenentur,  hi  ei  totum  compensare 
debent ; y.  si  omnes  aeque  primo  tenentur,  alii  partem,  quae  ipsis  con- 
venit, ei  compensare  debent. 

h.  Si  causae  principali  a domino  facta  est  condonatio, 
etiam  alii  ab  obligatione  sunt  immunes. 

Si  causae  secundariae  facta  est  condonatio,  non  ideo 
principalis  ab  obligatione  liberatur. 

Si  causae  aequali  facta  est  condonatio,  non  ideo  libe- 
rantur aliae  aequales,  nisi  condonatio  plena  praesumi  possit. 


Quaestio  quinta. 

De  circumstantiis  restitutionis. 

Articulus  primus. 

Cui  restituendum  sit. 

Ut  ad  propositam  quaestionem  apte  responderi  possit, 
triplex  casus  distingui  debet:  a.  dominus  certus  et  notus 
est;  h.  dominus  plane  ignotus  est  vel  notus  adiri  non 
potest;  c.  dominus  est  incertus.  Incertus  dicitur  dominus, 
quando  inter  plures  dubium  est,  an  hic  vel  ille  domi- 
nus sit. 

502.  1.  Si  dominus  certus  et  notus  est,  restitutio 
per  se  facienda  est  ipsi  domino  vel  iusto  possessori,  cui 
res  ablata  est,  quoties  sine  alterius  iniuria  et  sine  magna 
debitoris  difficultate  fieri  potest,  quia  hinc  quidem  res 
clamat  ad  dominum,  inde  vero  lex  affirmativa  non  urget 
cum  incommodo  proportionale  gravi. 


De  circumstantiis  restitutionis.  55il 

a.  Si  ergo  damnum  illatum  est  reipuhlicae  vel  communitati, 
ipsi  reipublicae  vel  communitati  restitutio  facienda  est,  si  sine 
magna  difficultate  fieri  potest.  Facilius  tamen  in  hoc  casu,  quam 
si  ageretur  de  restitutione  privatis  facienda,  concedi  potest,  ut 
restitutio  fiat  pauperibus,  quorum  cura  reipublicae  vel  communi- 
tati incumbit^). 

h.  Si  damnum  illatum  est  communitati,  cuius  hona  pravo  fini 
consequendo  inserviunt,  distinguendum  est:  si  communitas  ipsa  nullum 
habet  ius  exsistendi  nec  legitime  in  foro  conscientiae  possidendi, 
quia  eius  finis  malus  est,  ut  secta  francomurariorum , societas 
socialistarum,  restitutio  non  est  facienda  communitati,  sed  eius 
membris ; si  autem  communitas  ipsa  ius  exsistendi  atque  ideo  ius 
possidendi  habet,  ut  secta  religiosa,  restitutio  ipsi  facienda  est, 
etsi  quaedam  bona  in  pravum  usum  adhibeantur:  nam  malus  bo- 
norum usus  non  impedit,  quominus  ipsa  secta  dominium  in  haec 
bona  retineat^).  Facilius  autem  etiam  in  hoc  casu  admitti  potest 
ratio,  ob  quam  restitutio  fiat  pauperibus,  e.  g.  quia  exiguum  est 
damnum  singulis  illatum,  quia  magna  est  difficultas  singulis  re- 
stituendi. 

c.  Si  ablata  est  res,  quae  apud  alium  deposita  vel  locata  vel 
commodata  erat,  non  domino,  sed  possessori  restituenda  est,  alias 
possessori  iusto  titulo  rem  detinenti  iniuria  fit,  nisi  aut  ipse  in 
restitutionem  domino  faciendam  consentiat,  aut  rem  cum  detri- 
mento domini  consumpturus  iure  merito  timeatur.  Hinc  quialotore 
aufert  linteamina,  ablata  linteamina  non  domino,  sed  lotori  red- 
dere debet,  quia  hic  alias  grave  damnum  pateretur. 

d.  Qui  culpabiliter  incendit  domum  assecuratam,  per  se  socie- 
tati assecurationis  tantum  restituere  debet,  quantum  ipsa  domino 
solvit  et  insuper  domino  eam  partem  damni,  quam  societas  non 
reparat.  Quandoque  tamen  pauperibus  fieri  potest  restitutio,  ut 
inferius  dicetur. 

e.  Etsi  restitutio  per  se  facienda  sit  domino,  non  eius  credi- 
tori, restitutio  tamen  facta  creditori  valet,  quia  indirecte  ipsi 
domino  restituitur,  et  si  adsit  rationabilis  causa  restituendi  credi- 
tori, dominus  in  hunc  modum  restitutionis  consentire  censetur. 
Quodsi  nulla  adsit  causa  restituendi  creditori  domini,  restitutio 
in  foro  externo,  lege  ita  statuente,  invalida  est;  in  foro  interno 
autem  valet,  quia  hoc  modo  reducta  est  aequalitas,  inter  debitorem 
et  creditorem. 

f.  Etsi  restitutio  per  se  facienda  sit  domino,  non  creditori- 
bus eius,  si  tamen  dominus  coactus  fuit  cessionem  honorum  facere, 


Cf.  Lehmkuhl,  I.  n.  1020. 
S.  Officium  21.  sept.  1842. 

restitutio  seu  debitorum  solutio  non  domino,  sed  administratori 
bonorum  a publica  auctoritate  constituto  facienda  est:  creditores 
enim  domini  ius  babent,  ut  ex  bonis  eius  indemnes  serventur.  Si 
tamen  dominus  in  gravi  necessitate  reperitur,  ipsi  fieri  potest 
restitutio,  quia  in  gravi  necessitate  de  bonis  suis  subducere 
potest,  quae  sibi  et  familiae  suae  ad  vitam  sustentandam  neces- 
saria sunt. 

g.  Domino  defuncto  restitutio  facienda  est  eius  heredibus,  et 
solum  his  deficientibus  fieri  potest  pauperibus:  omnia  enim  iura 
defuncti  ad  eiusdem  heredes  transeunt.  Nec  licet  rem  restituen- 
dam erogare  in  requiem  animae  defuncti  domini,  nisi  ex  volun- 
tate rationabiliter  praesumpta  non  defuncti  sed  heredum,  quia 
defunctus  dominium  iam  nullum  habet*). 

h.  Si  dominus  defunctus  complures  heredes  habuit  sive  neces- 
sarios sive  ex  testamento,  res  restituenda  inter  ipsos  servata  pro- 
portione hereditatis  dividenda  est.  Idem  dicendum  est,  si  dominus 
omnia  bona  sua  inter  complures  legatarios  distribuit,  scilicet 
servata  proportione  legatorum  inter  legatarios  res  restituenda 
dividi  debet,  nisi  certo  constet  de  alia  dispositione,  quam  dominus 
de  hac  re  fecisset. 

2.  Qui  pauperibus  vel  piis  causis  restituit,  quamdiu 
dominus  vel  eius  heredes  noti  sunt  et  adiri  possunt,  suae 
obligationi  non  satisfacit  et  denuo  restituere  debet,  quia 
restitutio  omnino  fieri  debet  ipsi  domino.  Quandoque  tamen 
prudentia  suadebit  confessario,  ut  hanc  obligationem  potius 
dissimulet. 

Ut  debitor  excusetur  a restitutione  ipsi  domino  facienda,  ita  ut 
huius  loco  pauperibus  fiat  restitutio,  requiritur,  ut  damnum  debitoris 
plus  quam  duplo  superet  valorem  debiti  seu  damnum  domini  laesi^). 

503.  Si  dominus  ignotus  est,  aut  notus  quidem,  sed 
adiri  non  potest,  ita  distingui  debet: 

1.  Si  rei  alienae  possessor  est  honae  fidei,  eam  sibi 
retinere  potest;  res  enim  habetur  pro  derelicta,  ideoque 
iure  occupationis  transit  in  dominium  possessoris. 

Contraria  sententia  S.  Thomae^),  iuxta  quam  restitutio  ab  eo  quo- 
que facienda  est  pauperibus  vel  causis  piis,  qui  rem  alienam  bona  fide 
possidet,  in  praxi  suaderi  quidem  potest,  at  stricta  obligatione  iniungi 


*)  S.  Poenitent.  7.  febr.  1899. 

Cf,  s.  Alphonsus  n.  598. 

Summa  II.  II.  q.  62,  a.  5.  ad  2. 

nequit,  praesertim  cum  etiam  s.  Alphonsus  (n.  589)  sententiam  s.  Thomae 
solum  habeat  probabilem. 

2.  Si  rei  alienae  possessor  est  malae  fidei,  eam  ero- 
gare debet  pauperibus;  et  pari  modo  iniustus  damnificator, 
qui  ex  damnificatione  lucrum  non  percipit,  restituere  te- 
netur pauperibus  vel  causis  piis,  si  dominus,  cui  damnum 
intulit,  omnino  ignotus  est. 

a.  Rem  erogare  debet.  Etsi  auctores  omnes  conveniant  in  sta- 
tuenda obligatione  reddendi  in  hoc  casu  rem  alienam  et  damnum  illa- 
tum reparandi,  alii  tamen  obligationem  tum  ex  iure  naturae  (propter 
bonum  commune)  tum  ex  lege  positiva,  alii  eam  deducunt  ex  sola  lege 
positiva,  cuius  fundamentum  sit  ratio  boni  communis b- 

b.  Pauperibus  autem  vel  causis  piis  eam  erogare  debet,  tum  quia 
hac  ratione  bonum  commune  procuratur,  tum  quia  recte  praesumitur 
hanc  esse  voluntatem  domini,  ut  bona  ipsius  ita  erogentur,  ut  in  ipsius 
utilitatem  cedant. 

c.  Cum  tamen  haec  obligatio,  utpote  ex  lege  positiva,  ut  videtur, 
orta,  fidelibus  plerumque  ignota  sit,  qui  insuper  de  ea  moniti  aegre 
obtemperent,  confessarius  a monitione  facienda  prudenter  abstinebit, 
si  eam  nocituram  praevideat. 

3.  Si  ille,  qui  restituere  debet  domino  ignoto  vel  in- 
certo, ipse  vere  pauper  est,  ex  sententia  complurium  auc- 
torum rem  vel  eius  partem  tamquam  eleemosynam  sibi 
retinere  potest:  etenim  qua  pauper  non  debet  esse  peioris 
condicionis  quam  alii  pauperes,  etsi  mala  fide  rem  pos- 
sideat-). 

Ex  his  iam  patet,  quid  de  bonis  incertis  et  pari  modo  de  debitis 
incertis  statuendum  sit.  Bona  incerta  ea  dicuntur,  quae  certo  aliena 
sunt,  quorum  autem  dominus  plane  ignotus  est  aut  adiri  non  potest. 
Debita  incerta  dicuntur  debita  certa  quidem,  quando  tamen  dominus, 
cui  debentur  aut  plane  ignotus  est  aut  adiri  nequit.  Scilicet  non  solum 
bona  incerta  a possessore  malae  fidei  restituenda,  sed  etiam  debita  in- 
certa pauperibus  vel  causis  piis  solvenda  sunt^). 


^)  G.  Quum  tu  5 De  usuris  (V.  19).  G.  Quum  sit  16  De  iudaeis, 
sarracenis  etc.  (V.  6).  Hae  leges,  quae  immediate  solum  ad  pretium 
usurarium  et  ad  lucrum  ex  officio  illegitime  suscepto  referuntur,  univer- 
sali consuetudine  ad  omnia  debita  ex  delicto  extenduntur.  Gf.  Laymannj 
De  restit.  c.  9.  n.  2.  Lessius  1.  2.  c.  14.  n.  33  ss. 

Gf.  Lessius,  1.  2.  c.  14.  n.  41.  Lugo  disp.  6.  n.  148. 

Gf.  Sporer-Bierbaum  II.  tract.  4.  n.  386  ss. 

504.  Si  dominus  incertus,  res  autem  certo  aliena 
est,  praeprimis  verus  dominus  investigari  debet;  quodsi 
instituta  diligenti  investigatione  dubium  perseverat,  resti- 
tutio, quantum  ex  adiunctis  licet,  ipsi  domino  probabili 
facienda  est;  quodsi  domino  fieri  nequit,  iuxta  praesumptam 
domini  voluntatem  facienda  est.  Ex  his  pro  adiunctis  tri- 
pliciter diversis  haec  statui  possunt. 

1.  Si  verus  dominus  reperitur  inter  paucos  (tres  vel 
quatuor),  de  quibus  dubium  est,  quis  sit  verus  rei  dominus, 
res  vel  eius  pretium  inter  ipsos  dividi  debet,  vel,  si  id 
fieri  potest,  ad  compositionem  faciendam  inducendi  sunt. 

2.  Si  verus  dominus  vel  pauci  veri  domini  reperiun- 
tur  inter  habitatores  loci,  inter  quos  discerni  non  possunt, 
restitutio  non  est  necessario  facienda  incolis  loci,  sed  pau- 
peribus et  cuiuscunque  quidem  loci  fieri  potest. 

3.  Si  veri  domini  plures  sunt  et  inter  habitatores  loci 
discerni  non  possunt,  restitutio  facienda  est  incolis  loci, 
ut  restitutio,  quantum  fieri  potest,  iis  ipsis  fiat,  qui  dam- 
num passi  sunt.  Si  tamen  damnum  singulis  illatum  leve 
fuit,  restitutio  facilius  fieri  potest  pauperibus,  eiusdem 
vero  loci. 

Si  mercator  compluribus  emptoribus  damnum  intulit  adulterando 
merces  aut  diminuendo  pondera  vel  mensuras,  restituere  debet  augendo 
pondus  vel  mensuram  aut  minuendo  pretium,  si  ordinarii  emptores  sunt 
iidem,  qui  damnum  passi  sunt;  si  vero  emptores  nunc  alii  sunt  et 
damnificatis  restitui  nequit,  restitutio  facienda  est  pauperibus  loci. 


Articulus  secundus. 

Quo  ordine  restituendum  sit. 

§ 1.  Ordo  inter  creditores  ex  lege  positiva» 

505.  Quo  ordine  creditoribus  facienda  sit  restitutio 
seu  solutio,  solum  quaeritur,  quando  debitor  omnibus  cre- 
ditoribus satisfacere  non  potest:  etenim  si  omnibus  satis- 
facere potest,  non  est  necesse,  ut  in  solvendis  debitis  ordo 

servetur;  quodsi  omnibus  restitui  nequit,  aliis  per  se  dam- 
num infertur,  ubi  uni  prae  aliis  fiat  restitutio. 

1.  Ordinem  in  solvendis  debitis  inter  creditores  ser- 
vandum lex  positiva  potissimum  determinat,  et  quidem  lex 
de  cessione  honorum  (Konkursordnung),  de  qua  inferius 
sermo  redibit.  Lex  ista,  quae  in  diversis  regnis  quoad 
particularia  statuta  variat^),  imprimis  generatim  haec  duo 
statuit : a.  ut  priori  generi  creditorum  integre  satisfiat,  nulla 
ratione  habita  creditorum  generis  posterioris;  h.  si  bona 
non  sufficiant  ad  integre  solvendum  creditoribus  eiusdem 
generis,  singulis  eorum  pro  rata  satisfaciendum  est. 

506.  2.  In  specie  vero  quatuor  genera  creditorum  lex 
distinguit:  creditores  proprietarios^  privilegiatos^  hypotheca- 
rios et  communes,  de  quibus  haec  statuit: 

a.  Primo  loco  satisfaciendum  est  creditoribus  proprie- 
tariis, iis  nempe,  quorum  res  adhuc  in  se  apud  debitorem 
exsistunt:  in  rem  suam  enim  creditor  ius  reale  habet. 

a.  Ergo  ante  omnia  alia  debita  restituendae  sunt  res  furtivae, 
depositae,  locatae,  commodatae,  inventae,  quae  adhuc  in  se  exstant. 

P.  Si  res  non  amplius  in  se,  sed  solum  in  aequivalenti  apud  de- 
bitorem exsistit,  creditor  non  est  aliis  praeferendus,  quia  in  aequivalens 
rei  non  habet  ius  reale,  sed  solum  personale. 

y.  Si  debitor  apud  se  retinet  rem  emptam,  cuius  pretium  nondum 
solvit,  distinguendum  est.  Si  per  venditionem  pretio  nondum  soluto 
non  transfertur  dominium  rei  emptae  in  emptorem,  ex  iure  naturae  res 
venditori  restituenda  est,  quia  eius  est.  Quodsi  per  venditionem  do- 
minium transfertur  in  emptorem,  etsi  pretium  nondum  solutum  sit, 
venditor  non  est  quidem  amplius  dominus  rei;  num  vero  nihilominus 
res  ipsi  sit  restituenda,  antequam  aliis  creditoribus  satisfiat,  non  satis 
liquet.  Itaque  si  leges  positivae  de  hac  re  aliquid  statuunt,  istae  ser- 
vandae sunt;  quodsi  leges  positivae  nihil  habent,  probabile  est  vendi- 
torem aliis  creditoribus  praeferri  posse.  Utrum  in  contractu  venditionis 
dominium  in  rem  emptam  transferatur  rei  traditione  an  tandem  pretii 
solutione,  a dispositione  iuris  dependet. 

h.  Secundo  loco  satisfaciendum  est  creditoribus  privi- 
legiatis,  quibus  scilicet  a lege  positiva  propter  qualitatem 
crediti  speciale  privilegium  conceditur. 


q Cf.  C.  A.  Konkursordnung  und  Anfechtungsgesetz. 

a.  Hoc  privilegium  est  ius  in  ipsa  qualitate  crediti  situm,  vi  cuius 
creditor  aliis  creditoribus  praeferri  debeat. 

(3.  Credita  privilegiata  sunt  expensae  iudiciales,  expensae  fune- 
rales, stipendia  medicorum,  salaria  famulorum,  debita  pro  alimentis  etc. 

y.  Inter  ipsos  creditores  privilegiatos  a lege  ex  qualitate  crediti 
quandoque  determinatus  ordo  statuitur;  sic  salaria  famulorum  prae 
stipendio  medicorum  plerumque  privilegiata  sunt. 

c.  Tertio  loco  satisfaciendum  est  creditoribus  hypothe- 
cariis ^ qui  vi  hypothecae  non  solum  personam  debitoris, 
sed  ipsa  eius  bona  sibi  devincta  habent. 

Si  plures  sunt  creditores  hypothecarii,  lex  ordinem  in  ipsa  rei 
natura  fundatum  inter  eos  determinat  secundum  axioma : qui  prior  est 
tempore,  potior  est  iure:  cum  enim  creditori  hypothecario  ipsa  bona 
debitoris  sint  devincta,  priori  iniuria  fieret,  si  ex  bonis  iam  devinctis 
alteri  solutio  concederetur. 

d.  Quarto  loco  satisfaciendum  est  pro  rata  creditoribus 
communibus^  de  quibus  lex  positiva  nil  amplius  statuit. 


§ 2,  Ordo  inter  creditores  ex  lege  natiirde. 

507.  Si  debitor  omnibus  suis  creditoribus  satisfacere 
nequit,  quaeritur,  utrum  ante  cessionem  bonorum  vel  prae- 
cisione facta  ab  ea  singulis  pro  rata  solvendum  sit,  an 
aliquis  ordo  inter  creditores  servari  possit  vel  debeat.  Iam 
vero  ex  iure  naturae  haec  statui  possunt: 

1.  Domino  reddendae  sunt  res  alienae,  quae  apud 
debitorem  in  se  exstant,  e.  g.  res  depositae,  locatae,  ut 
supra  (n.  506)  dictum  est. 

2.  Prae  omnibus  aliis  satisfaciendum  est  creditoribus, 
qui  per  hypothecam  ius  reale  in  quaedam  debitoris  bona 
acquisierunt.  His  autem  ita  satisfaciendum  est,  ut  ante- 
riores praeferantur  posterioribus:  hi  enim  eatenus  solum 
acquirunt  ius  in  bona  debitoris,  quatenus  pripribus  non- 
dum sunt  devincta. 

3.  Sequentibus  creditoribus  licite  integrum  debitum 
solvi  potest,  quamvis  inde  pars  aliis  creditoribus  solvenda 
minuatur:  his  enim  sic  agendo  non  fit  proprie  dicta  in- 
iuria, quia  hinc  quidem  in  certa  bona  ius  non  habent. 

inde  vero  alii  non  accipiunt,  nisi  quod  stricto  iure  eis 
debetur : 

a.  Creditoribus  'pauperibus; 

h.  Creditoribus  te'mpore  prioribus; 

c.  Creditoribus  prius  petentibus. 

a.  Si  debitor  iustam  causam  habeat,  uni  prae  aliis  integre  sol- 
vendi, nihil  impedit,  quominus  eum  moneat,  ut  solutionem  debiti  petat. 

P.  Quandoque  leges  irritas  declarant  solutiones  brevi  tempore 
ante  cessionem  bonorum  factas.  Si  ergo  creditores,  quibus  integre 
satisfieri  nequit,  ad  iudicem  recurrant,  iudex  autem  solutiones  factas 
declaret  invalidas,  creditores  solutiones  acceptas  in  conscientia  reddere 
debent. 

508.  Quid  agendum  fanmlo^  qui  advertit  herum  suum 
aere  alieno  ita  gravatum  esse^  ut  creditoribus  satisfacere  non 
possit  ? 

a.  Famulus,  qui  ad  conservandum  honorem  et  statum  iuste 
acquisitum  necessarius  est,  in  famulatu  manere  et  salarium  recipere 
potest:  quae  enim  ad  hunc  finem  necessaria  sunt,  dominus  aere 
alieno  gravatus  licite  expendere  potest. 

l.  Famulus,  qui  ad  hunc  finem  necessarius  non  est,  petere 
et  recipere  potest  salarium,  si  domino  bona  fide  famulatum  prae- 
stitit et  nunc  demum  advertit  eum  imparem  esse,  qui  omnibus 
creditoribus  solvat,  tum  quia  ad  creditores  privilegiatos  pertinet, 
tum  ex  ratione  infra  afferenda. 

c.  Utrum  famulus,  qui  ad  conservandum  honorem  et  statum 
familiae  necessarius  non  est,  discedere  debeat,  quando  advertit 
dominum  suum  tot  famulos  sine  damno  creditorum  alere  non 
posse,  an  vero  manere  et  salarium  recipere  possit,  auctores  non 
conveniunt.  Probabiliter  dici  potest  dominum  quidem  famulos 
superfluos  in  damnum  creditorum  suorum  licite  retinere  non  posse, 
famulos  autem,  quos  dominus  ultro  non  dimittit,  ordinarie  manere 
et  salarium  accipere  posse:  considerandi  enim  sunt  tamquam 
materialiter  cooperantes  ad  peccatum  domini;  ordinarie  autem 
aderit  ratio  sufficiens,  propter  quam  licite  ad  peccatum  domini 
cooperari  possint,  praesertim  ubi  ipsis  discedentibus  non  desint 
alii,  qui  famulatum  ingressuri  sint‘). 


Gf.  Ballerini-Palmieri  111.  n.  526. 

Articulus  tertius. 

Quomodo  restituendum  sit. 

509.  Quoad  modum  restituendi  aliud  non  requiritur 
nisi  ut  violata  iustitia  plene  reparetur,  si  absque  gravi  in- 
commodo debitoris  fieri  possit. 

a.  Non  est  necesse,  ut  actus  restitutionis  sit  actus  humanus,  neque 
ut  dominus  restitutionem  advertat,  modo  habeat,  quod  suum  est;  hinc 
restitutio  fieri  potest  augendo  pondus  et  mensuram  vel  libere  assumendo 
et  augendo  laborem  in  utilitatem  domini,  vel  ultra  debitum  parcius  vi- 
vendo. His  modis  uxores,  filii  et  famuli  patrifamilias  debitam  restitu- 
tionem facere  possunt. 

h.  Fieri  potest  per  simulatam  donationem:  immo  si  debitor  debiti 
immemor  creditori  suo  aequivalens  donum  largitur,  adhuc  probabiliter 
obligationi  suae  satisfacit;  quare  debitor  in  hoc  casu,  fatente  ipso 
s.  Alphonso,  non  potest  obligari  ad  ulteriorem  restitutionem,  quia  obli- 
gatio restituendi  dubia  est.  Si  tamen  creditor  ex  gratitudine  aliud 
donum  rependat,  hoc  ei  restituendum  est*). 

c.  Quin  etiam  eleemosynae  a debitore  factae  post  contractam 
obligationem  restituendi  computari  possunt  in  restitutionem,  si  ad 
causas  pias  vel  pauperibus  restitutio  facienda  est. 

510.  Ad  quaestionem,  cuius  expensis  facienda  sit 
restitutio,  ita  distinguendum  est: 

a.  Possessor  bonae  fidei  non  tenetur  suis  expensis  re- 
stituere, sed  eas  ferre  debet  dominus  rei:  etenim  cum  iste 
domino  nullum  damnum  intulerit,  non  tenetur  eum  indem- 
nem facere;  sed  solum  permittere,  ut  sibi  sumat  rem  suam. 
Ergo  satis  est,  ut  dominum  de  re  sua  moneat. 

h.  Debitor  ex  delicto  restituere  debet  suis  expensis: 
dominus  enim  omnino  servari  debet  indemnis;  ideo  rem 
suam  accipere  debet  in  eo  loco,  in  quo  eam  haberet,  si 
ablata  non  fuisset.  Solum  si  expensae  transmissionis  valo- 
rem  rei  notabiliter  (plus  duplo)  superarent,  non  rem  ipsam, 
sed  pretium  rei  transmittere,  et  si  id  quoque  fieri  nequiret, 
pauperibus  restituere  posset : creditor  enim  rationabiliter 


')  S.  Alphonsus  n.  700. 

exigere  non  potest,  ut  cum  tantis  sumptibus  sibi  restituatur’). 
Spectatis  tamen  mediis  communicationis,  quae  nunc  ha- 
bentur, vix  fieri  potest,  ut  saltem  rei  pretium  non  facile 
restitui  possit. 

511.  Ad  quaestionem,  niini  debitor  iterum  restituere 
debeat,  si  res  restituenda  pereat,  antequam  ad  dominum 
pervenerit,  haec  notanda  sunt. 

a.  Possessor  bonae  fidei  ad  nihil  tenetur:  res  enim 
quae  sine  culpa  perit,  domino  perit.  Si  tamen  in  eligendo 
nuntio  culpam  iuridicam  commisit,  a iudice  ad  restitutionem 
obligari  poterit. 

h.  Quoad  debitorem  ex  delicto  distinguendum  est:  si 
dominus  vel  iudex  nuntium  designavit,  vel  si  ipse  debitor 
cum  consensu  creditoris  nuntium  elegit,  qui  rem  a debi- 
tore accepit,  hic  ad  nihil  tenetur,  etsi  res  causa  aut  culpa 
nuntii  aut  tertii  pereat:  res  enim,  eo  quod  traditur  nuntio 
sic  designato,  fit  creditoris,  ideoque  ipsi  perit.  Quodsi  de- 
bitor ipse  sine  consensu  creditoris  nuntium  elegit,  manet 
obligatio  restituendi^). 

a.  Lngo  censet  sententiam  negantem  obligationem  denuo  re- 
stituendi, si  ipse  debitor  nuntium  elegerit,  non  esse  probabilem^ 
cui  fere  consentit  s.  Alghonsus  (n.  705).  Praecipuae  Lugonis 
rationes  sunt:  a.  Pecunia  nuntio  tradita  plene  manet  debitoris, 
ergo  ipsi  perit,  non  creditori,  p.  Qui  per  nuntium  libere  electum 
mittit  pecuniam  ex  contractu  debitam,  certe  iterum  solvere  tenetur, 
si  pecunia  pereat;  ergo  etiam  si  pecunia  ex  delicto  debetur, 
y.  Debitor  ex  delicto  ferre  debet  omne  damnum  fortuitum,  quod 
dominus  eo  patitur,  quod  res  illi  iniuste  ablata  est;  ergo  ferre 
debet  etiam  hoc  damnum,  cuiuscunque  sit  culpa,  ob  quam  perierit; 
dominus  autem  restituendus  est  in  eum  statum,  in  quo  reperiretur, 
si  res  nunquam  ei  ablata  fuisset^). 

p.  luxta  haec  eadem  principia  solvenda  est  quaestio,  num 
debitor  iterum  restituere  debeat,  si  pecuniam  restituendam  dedit 
confessario,  apud  quem  casu  vel  culpa  tertii  periit.  Sunt  tamen, 
qui  opinentur  probabilem  esse  sententiam,  quae  docet  confes- 

*)  Cf.  Lugo,  De  iuslit.  disp.  20.  n.  186  ss. 

2)  Cf.  s.  Alplionsus  n.  705.  Ballerini-Palmieri  III.  n.  501. 

Lugo  disp.  21.  n.  58  ss. 

sarium  considerari  posse  ut  nuntium  ex  praesumpto  consensu  cre- 
ditoris electum,  ideoque  debitorem  in  hoc  casu  liberari  ab  onere 
denuo  restituendi.  Hanc  sententiam  tuentur  Lessius,  Sporer,  Tam- 
hurini  et  recentissime  Frassinetti  et  Lehmkuhl.  Eoiiim  rationes 
hae  sunt:  Cum  debitor  alia  via  citra  infamiam  restituere  non 
possit,  rem  tradens  confessario  facit,  quod  moraliter  potest  et 
debet;  atqui  ab  eo,  qui  restituit  in  quantum  moraliter  potest  et 
debet,  non  est  exigenda  ulterior  restitutio.  Insuper  cum  alia  via 
restitutio  fieri  non  possit,  creditor  implicite  in  hunc  modum  re- 
stitutionis consentire  censetur.  Cum  haec  sententia,  quam  s.  Al- 
phonsus  non  indicat  quidem  probabilem,  sed  neque  damnare  audet, 
appareat  vere  probabilis,  confessarius  in  praxi  eam  sequi  poterit, 
adeo  ut  poenitentem  ad  restitutionem  denuo  faciendam  obligare 
non  teneatur.  Verum  etiamsi  sententiam  severiorem  indicet  unice 
veram,  praestabit  poenitentem,  qui  putat  se  obligationi  suae  iam 
satisfecisse  et  de  restitutione  deniio  facienda  monitus  vix  obtem- 
peraturus praevidetur,  in  bona  fide  relinquere. 

512.  De  restitutione  facienda  fisco  tcI  societati 
asseciirationis.  1.  Restitutio,  quae  facienda  est  fisco,  di- 
versis modis  fieri  potest:  a.  summam  debitam  erogando 
'pauperibus:  cum  enim  potestati  politicae  incumbat  obligatio 
subveniendi  pauperibus,  eius  onus  hoc  modo  minuitur; 
i>.  summam  debitam  solvendo  iis,  qui  a potestate  civili  in 
bonis  fortunae  laesi  sunt,  quibus  proinde  a fisco  debetur 
restitutio;  c.  destruendo  tesseras,  quibus  pretium  pro  trans- 
vehendis litteris  solvitur  (Briefmarken),  ubi  illae  ad  guber- 
nium pertinent;  d.  destruendo  syngrapbas  mensae  num- 
mariae (Banknoten),  ubi  illae  ad  gubernium  pertinent; 
e.  destruendo  titulos  debiti  publici  (Staatsobligationen). 

2.  Restitutio  facienda  est  ipsi  societati  asseciirationis, 
si  haec  fundatur  in  mutua  assecuratione  inter  assecurantes 
et  damnificatos,  adeo  ut  assecurantes  eo  minus  solvere 
debeant,  quo  minus  est  damnum,  quod  passa  est  societas. 
Si  restitutio  facienda  est  assecurationi  publicae,  quae  ad 
fiscum  pertinet,  attendenda  sunt  ea,  quae  dicta  sunt  de 
modo  restituendi  fisco.  Quodsi  societas  assecurationis  est 
privata  nec  mutuam  assecurationem  stipulata  est,  damni- 
ficator absolute  loquendo  obligationi  suae  satisfacit  resti- 
tuendo administratorilms  societatis,  etsi  forte  compensa- 

lionem  ii  non  accipiant,  qui  damnum  passi  sunt:  exigi 
namque  non  potest,  ut  damnificator  certitudinem  sibi  com- 
paret de  personis  laesis,  cum  id  non  solum  dilncile,  sed 
fere  impossibile  sit.  Verum  restitutio,  quae  societati  asse- 
cnrationis  sine  mutua  assecuratione  debetur,  ordinarie  fieri 
etiam  potest  pauperibus  vel  causis  piis:  a.  quia  dubium 
est,  num  compensatio  debita  ipsis  personis  laesis  obveniat; 
h.  quia  saepe  dubium  est,  num  ulli  personae  grave  dam- 
num illatum  sit:  frequenter  enim  personae  laesae  sunt 
possessores  actionum,  quibus  singulis  forte  damnum  leve 
tantum  illatum  est;  c.  quia  societates  retro-assecuralionis, 
sicubi  institutae  sunt,  efficiunt,  ut  damnificator  in  cogni- 
tionem domini  laesi  nullo  modo  devenire  possit^). 

Articulus  quartus. 

Quando  restituendum  sit. 


513.  De  tempore  restitutionis.  1.  Restitutio,  et 
quidem  integra,  per  se  quamprimum  facienda  est:  elenim 
rei  alienae  detentio  est  iniuriae  continuatio;  sed  sicut  in- 
iuriam  inferre  ita  etiam  continuare  illicitum  est. 

l>.  Iniuste  agit  et  de  damnis  tenetur,  qui,  etsi  slalim  totum  restituere 
possit,  vult  solum  per  restituere  vel  heredibus  restituendi  obli- 

gationem relinquere. 

h.  Qui  totum  restituere  non  potest,  tenetur  saltem  ad  partem, 
quam  reddere  potest:  dominus  enim  ius  habet  ad  singulas  totius  rei 
partes.  Hinc  ad  restitutionem  partis  statim  urgendi  sunt  poenitenles, 
praesertim  si  pars  sit  notabilis  et  totum  nonnisi  post  longum  tempus 
restitui  possit. 

c.  Qui  statim  restituere  nequit,  tenetur  interim  curare,  ut  suae 
obligationi  quamprimum  satisfacere  possit:  qui  enim  tenetur  ad  finem, 
tenetur  etiam  ad  media  fini  consequendo  necessaria. 

2.  Restilutionis  dilatio,  dummodo  seria  restituendi  vo- 
luntas retineatur,  Ium  solum  grave  peccatum  est,  si  domino 
exinde  novum  grave  damnum  oritur,  vel  si  restitutio  im- 
possibilis redditur. 

q Gf.  Fr.  A.  Gdpfert  Moraltheologieb  (Paderborn.  Schoningh 
1006)  II.  n.  126. 

«.  Qui  voluntatem  habet  non  restituendi  eamque  retinet,  licet 
ad  obligationem  restituendi  saepius  advertat,  numerice  unum  peccatum 
committit,  quod  eo  gravius  evadit,  quo  diutius  restitutio  differtur. 
Sed  qui  propositum  restituendi  concepit  illudque  retractat,  toties  gra- 
viter peccat,  quoties  a proposito  restituendi  recedit'). 

h.  Qui  restitutionem  ex  insta  causa  notabiliter  differty  non  te- 
netur reparare  damna,  quae  domino  ex  dilatione  obvenerunt,  sive  de- 
bitor ex  contractu  sive  ex  delicto  est:  qui  enim  habens  voluntatem 
restituendi  licite  restitutionem  differt,  non  est  causa  iniusta  nec  theo- 
logice culpabilis  damnorum,  quae  domino  exinde  obveniunt,  cum  ex 
iusta  dilatione  solutionis  proveniant^). 

f.  Ut  diutius  differri  possit  restitutio,  requiritur,  ut  damnum,  quod 
debitor  ex  restitutione  statim  facienda  incurrit,  longe  maius  sit,  quam 
damnum,  quod  ex  dilata  restitutione  domino  obveniat. 

Nota  1/  Qui  restitutionem  usque  ad  mortem  differentes  curam 
restituendi  heredibus  relinquunt,  non  solum  propter  dilationem  resti- 
tutionis peccant,  sed  etiam  propter  periculum,  cui  dominus  exponitur, 
nunquam  accipiendi  rem  suam:  etenim  fieri  potest,  ut  heredes  resli- 
tuere  aut  nolint  aut  non  possint.  Quia  tamen  debitores  restitutionem 
heredibus  demandantes  soleant  esse  in  bona  fide,  praeserlim  si  resti- 
tutio facienda  sit  pauperibus  vel  causis  piis,  cavendum  est,  ne  sine 
spe  fructus  hac  bona  fide  priventur^). 

Nota  2.  Fideles  quandoque  huius  sunt  opinionis,  animas  tamdiu 
in  purgatorio  detineri,  donec  facta  sit  restitutio  ab  ipsis  debita.  Huius 
quidem  persuasionis  ratio  theologica  afferri  nequit,  sed  tota  nititur 
apparitionibus  animarum,  quae  neglectam  restitutionem  causam  pro- 
rogatae poenae  indicasse  et  restitutionem  flagitasse  narrantur.  Etsi 
concedatur  haec  per  exceptionem  quandoque  fieri  posse,  ea  tamen  or- 
dinarie vel  saepius  a Deo  statui  negandum  videtur;  quare  fidelibus 
erronea  haec  persuasio  eximenda  esf'}.  ~ ' 


')  Gf.  De  principiis^  n.  306. 

Cf.  s.  Alphonsus  n.  680.  Ballerini-Falmieri  III.  n.  508.  Burg- 
haber,  Casuum  conscientiae  centuriae  tres.  cent.  1.  cas.  10. 

Cf.  Ballerini-Palmieri  III.  n.  509. 

^)  Cf.  Ballerini-Palmieri  V.  n.  761. 

Quaestio  sexta. 

De  causis  a restitutione  excusantibus. 

514,  Declarationes.  Causae  a restitutione  excusantes 
numerantur  potissimum  quatuor:  a.  condonatio  creditoris; 
b.  impotentia  debitoris;  c.  cessio  bonorum;  d,  compositio. 

1.  Harum  causarum  aliae  omnino  excusant  (condo- 
natio et  compositio),  quia  obligationem  restituendi  auferunt; 
aliae  solum  ad  tempus  excusant  (impotentia  et  cessio  bo- 
norum), quia  obligationem  restituendi  suspendunt,  quamdiu 
durat  causa. 

2.  Excepta  condonatione  omnes  aliae  causae  excusant 
ex  parte  debitoris.  Harum  causarum  principium  commune 
est:  ex  parte  debitoris  excusant  ea  omnia,  quae  efficiunt, 
ut  creditor  non  possit  esse  rationabiliter  invitus,  etsi  reipsa 
invitus  sit.  Creditor  autem  tum  non  potest  esse  rationa- 
biliter invitus,  cum  debitor  restituendo  subiret  incommodum 
notabiliter  maius,  quam  sit  incommodum  creditoris  ex  resti- 
tutione non  percepta.  Quodsi  dominus  omissa  restitutione 
aequale  incommodum  pateretur  ac  debitoi-,  hic  a facienda 
restitutione  non  excusatur. 


Articulus  primus. 

De  condonatione. 

515.  Quae  condonatio  et  quando  excuset.  Condo- 
nationem a restitutione  sive  statim  sive  simpliciter  facienda 
liberare  manifestum  est:  potest  enim  creditor  iuri  suo  re- 
nuntiare. 

1.  Non  solum  condonatio  expressa  et  tacita^  sed  etiam 
praesumpta  a restitutione  facienda  excusat. 

a.  Condonatio  expressa  locum  habet,  quando  creditor  aut  ab 
ipso  debitore  aut  ab  alio  eius  nomino  rogatus  debitum  remittit.  Con- 

fessarius  hoc  officium  nomine  poenitenlis  condonationem  petendi  tum 
potissimum  assumere  potest,  quando  moribundus  restitutionem  divi: i 
faciendam  praestare  nequit,  ut  condonatione  accepta  debitor  tranquil- 
lius moriatur. 

h.  Creditor  tacite  debitum  condonare  censetur,  si  e.  g.  chiro- 
graphum debiti  lacerat  vel  debitori  restituit,  sed  non  censetur  con- 
donare debitum,  si  pignus  restituit. 

c.  Condonatio  fraesumyta  habetur,  quando  prudenter  iudicari 
potest  creditorem,  si  vel  ab  ipjo  debitore  vel  ab  alio  e.  g.  a confes- 
saiio  eius  nomine  rogaretur,  debitum  liberaliter  remissurum  esse. 

d.  Ad  condonationem  revocatur  etiam  conventio,  qua  creditor 
debitori  concedit,  ut  per  restitutionem  exiguae  partis  ab  integro  de- 
bito liberetur.  Creditores  nempe  deprehendentes  labilem  debitorum  for- 
tunam haud  aegre  ad  aliquam  compositionem  faciendam  adiguntur, 
qua  saltem  partem  bonorum,  quae  sibi  debentur,  accipiant.  Composi- 
tione hac  debita  exstincta  censentur;  quare  debitor,  qui  postea  ad  me- 
liorem fortunam  devenerit,  ad  nihil  amplius  -tenetur. 

2.  Ut  condonatio  a restitutione  excuset,  a.  fieri  debet 
xjih  ipso  rei  ablatae  vel  destructae  domino : qui  enim  dominium 
non  habet,  nec  ius  donandi  habet;  hinc  non  valet  per  se 
condonatio  circa  bona  familiae  ab  uxore  vel  filiis  facta, 
quippe  qui  in  ea  bona  dominium  non  habeant;  h.  debet 
esse  libera : etenim  est  donatio ; de  ratione  autem  dona- 
tionis est,  ut  sit  libera.  Ergo  condonatio  vi,  fraude,  gravi 
metu  extorta  vel  ex  errore  facta  invalida  est. 

Condonatio  non  immerito  praesumitur : 

a.  Iu  furiis  etiam  maioris  momenti,  quae  a iilihfamiUas  domi 
facta  sunt,  si  res  ablatae  non  amplius  exsistunt:  parentes  enim  ordi- 
narie non  tam  inviti  sunt  propter  rem  ablatam,  quam  propter  modum 
(clam)  auferendi  et  propter  peccatum  ablatione  commissum ; ideo  resti- 
tutionem raro  urgent.  Idem  valet  de  furtis  uxorum. 

h.  In  furiis  minoris  momenti,  quae  a famulis  in  esculentis  vel  in 
aliis  rebus  ipsorum  custodia  commissis  perpetrantur,  nisi  extra  domum 
asportentur  aut  vendantur.  Si  furta  sive  pecuniae  sive  aliarum  rerum 
in  materia  gravi  fiunt,  condonatio  tum  praesumi  potest,  ubi  famulus 
re  deprehensa  a domino  corripitur  aut  e famulatu  dimittitur,  quin 
iste  restitutionem  exigat,  alias  non  potest  facile  praesumi. 

c.  In  furtis  minutis,  quae  ah  operariis  de  rebus  heri,  apud  quem 
laborant,  committuntur;  sic  operarii  in  silvis  vel  vineis  vel  fabricis 
laborantes  quandoque  aliquid  secum  asportant,  quod  dominus  non 
multum  curat,  cuius  proinde  restitutionem  non  urgere  supponitur. 

d.  In  furtis  minutis  pauperum,  quae  diversis  dominis  fiunt.  Si 
furta  eidem  domino  facta  sunt,  exigendum  est,  ut  pauperes  quoque, 
si  fieri  potest,  aliquam  saltem  partem  restituant.  Qua  restitutione 
facta,  si  propositum  concipiunt  non  amplius  furandi,  quoad  reliquam 
partem  facilius  condonatio  supponi  potest. 


Articulus  secundus. 

De  impotentia. 

516.  Quae  impotentia  et  quando  excuset.  A resti- 
tutione excusat  tum  impotentia  physica,  quando  debitor  non 
habet  nec  postea  habere  potest,  unde  restituat,  tum  impo- 
tentia moratis,  quando  restitutio  fieri  non  potest  sine  gravi 
damno,  quod  exinde  debitori  vel  tertio  oriretur.  Hinc 
impotentia  restituendi  vel  potius  iusta  causa  differendi 
restitutionem  adesse  censetur: 

1.  Si  debitor  restituendo  incideret  in  gravissimam  vel 
gravem  necessitatem. 

2.  Si  debitor  restituendo  decideret  ex  statu  suo  iuste 
acquisito  e.  g.  ex  statu  mercatoris  ad  condicionem  operarii. 

Iuste  acrpdsito:  qui  enim  statum  suum  iniuste  (fraudibus,  dolis, 
rebus  alienis)  acquisivit,  non  potest  licite  ideo  differre  restitutionem, 
quia  alias  statum  suum  amitteret:  etenim  restituendo  non  amittit 
statum  suum,  sed  potius  ad  statum  suum  redit. 

3.  Si  debitor  restituendo  grave  damnum  pateretur  in 
bonis  fortunae,  quod  differendo  restitutionem  vitaret,  ut 
si  agricola  restituendo  se  privare  deberet  frumento  ad 
colendos  agros  necessario,  vel  si  negotiator  „ obligationes 
cum  magno  detrimento  vendere  deberet. 

4.  Si  restitutio  fieri  nequit  sine  gravi  damno  in  bonis 
altioris  ordinis  e.  g.  sine  periculo  peccati  vel  vitae  vel 
famae. 

517.  Hum  ingressus  in  religionem  a restitutione  excuset. 

1.  Si  debitor  religionem  nondum  ingressus  est,  cum  distinc- 
tione responderi  debet.  Ubi  spem  habet  intra  breve  tempus  de- 
bita solvendi,  ingressum  differre  tenetur,  quia  creditores  rationa- 
biliter inviti  sunt,  quod  propter  exiguum  damnum  spirituale  non 

satisfaciat  suis  obligationibus  temporalibus.  Quodsi  debitor  ad 
solvendum  diu  in  saeculo  manere  deberet,  spectato  iure  naturae 
licite  ingredi  potest  religionem,  quia  creditores  nequeunt  esse 
rationabiliter  inviti,  quod  cum  tanta  iactura  in  bonis  spiritualibus 
non  satisfaciat  suis  obligationibus  temporalibus. 

2.  Si  religiosus  debitor  est,  sive  quia  debitis  gravatus  reli- 
gionem ingressus  est,  sive  quia  debita  in  religione  contraxit,  haec 
tenenda  sunt. 

a.  Religio  non  liberat  ab  obligatione  solvendi  debita,  nisi 
quatenus  solutionem  impossibilem  reddit;  sed  neque  praelatus 
tenetur  debita  solvere  de  bonis  monasterii,  nisi  debitorem  mala 
fide  suscepisset  aut  religiosus  eius  nomine  debita  contraxisset. 

h.  Ideo  religiosus  debitor  tenetur  ad  labores  statui  et  con- 
dicioni convenientes,  ut  lucretur  ea,  quibus  solvere  possit,  si 
praelatus  licentiam  dederit;  ad  labores  autem  extraordinarios 
et  statui  non  convenientes  non  tenetur,  etsi  superior  licentiam 
dedisset. 

Praelatus,  qui  ad  labores  ordinarios  licentiam  negat,  iustitiam 
non  laedit,  quia  ipse  nihil  debet  et  ius  habet  in  subditi  sui  labores; 
caritatem  autem  laedere  videtur,  si  absque  iusta  causa  hanc  licentiam 
neget. 

c.  Si  religiosus  debitor  bona  monasterio  acquirit  sive  here- 
ditate sive  donatione  sive  stipendio  laboris  sui  e.  g.  doctione, 
deductis  expensis  debita  ex  iis  solvi  debent:  haec  enim  bona  mo- 
nasterio acquiruntur  cum  illo  onere,  quod  adnexum  habuissent, 
si  in  dominio  religiosi  debitoris  mansissent*). 


Articulus  tertius. 

De  cessione  bonorum. 

518.  Declarationes.  Cessio  honorum  dicitur  ille  actus, 
quo  debitor,  qui  omnibus  debitis  solvendis  impar  est, 
bona  sua  creditoribus  tradit,  ut  exinde  debita  ipsis  sol- 
vantur. 

1.  Duplex  distinguitur  cessio  bonorum,  altera  volun- 
taria, qua  cessio  a debitore  oblata  sponte  a creditoribus 
acceptatur,  altera  iudiciaria,  quae  fit  interveniente  iudice, 
et  quidem  dupliciter:  vel  enim  ipse  debitor  bonis  suis 

*)  Cf.  Lugo,  disp.  3.  n.  220.  Lacroix  1.  3.  pr.  2.  n.  441  ss. 
lleuter  III.  n.  362.  Lehmkuhl,  I.  n.  1039. 

coram  iudice  sponte  cedit,  vel  ad  actionem  unius  e credi- 
toribus bonis  suis  cedere  cogitur. 

Cessio  voluntaria  eos  effectus  habet,  de  quibus  debitor  et  credi- 
tores conveniunt;  in  cessione  iudicaria  re  ad  iudicem  quomodocunque 
delata  indicitur  concursus,  scilicet  creditores  ad  iudicem  concurrunt 
et  iura  sua  probant,  ut  ex  bonis  debitoris  (venditis  vel  subhastatis) 
solutionem  accipiant. 

2.  Cessio  ex  parte  debitoris  potest  esse  culpabilis  aut 
inculpabilis,  prout  debitor  aut  propria  culpa  aut  absque 
culpa  ex  mero  infortunio  factus  est  ad  solvendum  impar. 

519.  Principia.  1.  Ordo  iuridicus  cessionis  bonorum 
■ex  communi  theologorum  sententia  in  conscientia  obligat, 
quatenus  non  adversatur  iuri  naturae. 

2.  Cessione  bonorum  iuridice  declarata  debitor  a lege 
privatur  administrati one  et  libera  dispositione  bonorum 
suorum;  creditores  vero  ius  acquirunt  ex  bonis  illis  solu- 
tionem percipiendi. 

a.  Ideo  non  licet  ei,  qui  bonis  cessit,  bona  vel  credita  sua  i.  e.  ea, 
quae  ab  aliis  sibi  debentur,  subducere  creditoribus  suis.  Immo  ne  ante 
cessionem  quidem  hoc  facere  licet,  quia  dehitor  sic  directe  intendit  se 
impotem  facere  ad  satisfaciendum  creditoribus.  Quare  iniuste  agit, 
qui  sive  ante  sive  post  intimatam  cessionem  ad  illum  finem  bona  sua 
vendit  filiis  suis  vel  credita  sua  transcribenda  curat  in  uxorem,  nisi 
iusta  causa  hanc  agendi,  rationem  licitam  reddat,  ut  si  uxor  ad  cre- 
ditores pertineret,  vel  si  ea,  quae  in  uxorem  transcribuntur,  sustenta- 
tioni necessaria  essent. 

h.  Hinc  si  debitor  facta  bonorum  cessione  donationes  facit  vel 
debita  remittit,  actiones  istae  invalidae  sunt;  item  cessoris  debitores 
debita  non  cedenti,  sed  eius  creditoribus  solvere  debent. 

3.  Debitor,  qui  bonis  suis  cedit,  iure  naturae  occulte 
sibi  retinere  potest,  quae  ad  suam  suorumque  honestam 
sustentationem,  si  iuxta  statum  suum  parce  vivit,  neces- 
saria SLint^):  nam  obligatio  restitutionis  saltem  statim  fa- 
ciendae cessat,  si  absque  gravi  incommodo  fieri  non  potest ; 
ideo  non  tenetur  in  gravem  necessitatem  se  coniicere,  nec 
e statu  suo  iuste  acquisito  decidere,  ut  restituere  possit. 

b G.  A.  in  hac  re  consentiens  cum  iure  romano  non  permittit, 
ut  debitor  de  bonis  suis  quidquam  retineat ; ius  tamen,  quod  natura 
ad  necessariam  sustentationem  concedit,  auferre  non  potest. 

a.  Ergo  contra  iustitiam  peccat,  qui  praeter  haec  necessaria  alia 
bona  e,  g.  pretiosiora  occultat  aut  vendit  aut  alio  modo  creditoribus 
subtrahit,  nisi  agatur  de  re,  quam  ipsi  cedentes  maximi  faciunt  e.  g* 
ob  memoriam  parentum,  alii  vero  in  magno  pretio  non  liabent. 

h.  Iniustitiae  damnandus  non  est,  qui  sibi  reservat  media,  quibus 
aliud  negotium  a parvis  initiis  inchoare  possit : ad  sustentationem  enim 
necessariam  pertinet  etiam  inchoatio  alicuius  negotii. 

c.  Defuncto  marito  debitis  obstricto,  eius  heredes,  uxor  nempe  et 
filii,  de  bonis  defuncti,  antequam  creditores  ea  accipiant,  clam  sub- 
ducere possunt,  quantum  ad  honestam  sustentationem  neces-arium  in- 
dicant. 

4.  Gessio  bonorum  per  se  non  exstinguit  obligationem 
plene  solvendi,  sed  eam  solum  suspendit  usque  ad  illud 
tempus,  quo  debitor  ad  meliorem  condicionem  pervenerit, 
nisi  creditores  explicile  vel  implicite  declaraverint  se  reli- 
quam debiti  pariem  condonare. 

a.  Causa  enim  a restitutione  excusans  in  hoc  casu  cessionis  bono- 
rum est  impotentia;  impotentia  autem  non  omnino,  sed  tamdiu  solum 
excusat,  quamdiu  ipsa  perdurat;  quare  cessante  impotentia  iterum 
urget  obligatio  restituendi. 

h.  lurium  recentium  alia  expresse  statuunt  manere  obligationem 
postea  restituendi,  alia  vero  eum,  qui  bonis  cessit,  in  foro  externo  a 
restitutione  postea  facienda  deobligant.  Hinc  factum  est,  ut  tlieoloci 
quaerere  inciperent,  num  ille,  qui  bonis  cessit,  etiam  in  conscientia  ab 
onere  restitutionis  deobligaretur.  Omnes  quidem  concedunt  eum,  qui 
propria  culpa  ad  solvenda  debita  factus  est  impotens,  ab  obligatione 
restituendi  non  liberari;  eum  vero,  qui  inculpabiliter  factus  est  im- 
potens, nonnulli  ab  hac  obligatione  immunem  declarant,  nisi  creditores 
expressam  condicionem  addant,  quod  maneat  oldigatio  postea  solvendi, 
lam  vero  cessorem  ah  obligatione  immunem  esse  concedi  potest,  ubi 
communis  persuasio  invaluit  ipsam  obligationem  restituendi  cessare,  si 
lex  civilis  creditoribus  propter  cessionem  bonorum  actionem  iudicialem 
contra  debitorem  negat:  nam  iuxta  hanc  persuasionem  creditores  ces- 
sionem acceptare  censentur,  nisi  aliud  expresse  declarent. 


Articulus  quartus. 

De  compositione. 

520.  DeclaVcatio.  A restitutione  excusat  etiam  com- 
positio cum  summo  pontifice.  Compositio  est  debiti  re- 
missio auctoritate  summi  pontificis  facta.  Compositione 

quandoque  conceditur  integri  debiti  remissio,  quandoque 
maiore  eius  parte  remissa  exigua  pars  in  pias  causas 
erogari  debet.  Duplex  eaque  diversa  distingui  debet  com- 
positio : a.  pro  bonis  incertis ; h.  pro  bonis  ecclesiasticis. 

521.  Compositio  pro  bonis  (debitis)  incertis.  l.Gum 

liaec  bona  licite  retineri  non  possint,  nisi  praescriptione 
evaserint  propria  debitoris,  aut  eorum  restitutio  facienda 
(n.  503)  aut  eorum  condonatio  a summo  pontifice  pe- 
tenda est. 

2.  Hanc  condonationem  s.  pontifex  ita  facere  solet,  ut 
aliquam  debiti  partem  causis  piis  applicandam  decernat, 
reliquam  partem  remittat  ac  tandem  fructum  spiritualem, 
qui  ignoto  domino  hac  condonatione  subtrahitur,  ex  the- 
sauro ecclesiae  suppleat^). 

a.  Insta  condonationis  causa  haec  est,  quia  per  eam  debitoris  con- 
scientiae consulitur,  qui  omissa  restitutione  facile  in  mala  fide  man- 
sisset, et  quia  per  eam  piis  causis,  quae  forte  nihil  accepissent,  saltem 
pars  debiti  acquiritur. 

h.  Hac  condonatione  obligatio  restituendi  penitus  exstingui  censetur, 
ita  ut  debitor  domino  casu  postea  comparenti  non  teneatur  quidciuam 
restituere^). 

3.  Ad  compositionem  obtinendam  recurrendum  est  ad 
s.  poenitentiariam ; sed  ubi  viget  bulla  Cruciatae,  cuius 
ultima  pars  est  bulla  Compositionis,  obtinere  potest  compo- 
sitionem, qui  praedictam  bullam  sibi  comparet. 

522.  Compositio  pro  bonis  ecclesiasticis.  1.  Posse 
summum  pontificem  condonationem  facere,  ubi  agitur  de 
bonis  ecclesiae  ablatis  eique  restituendis,  facile  conceditur, 
cum  ipse  sit  supremus  administrator  omnium  bonorum 
ecclesiasticorum.  Haec  condonatio  tum  guberniis  tum  ;pri- 
vatis  conceditur,  non  solum  pro  bonis  Inmohilibus , sed 
etiam  pro  bonis  mobilibus  ecclesiae  ablatis. 


b Cf.  Lngo  disp.  6.  n.  150. 
2)  Cf.  LehniJothl  I.  n.  102 i. 

2.  Guhernia,  quae  bona  ecclesiastica  occuparunt,  fere 
ubique  a summo  pontifice  condonationem  impetrarunt, 
adeo  ut  tum  gubernia  tum  privati,  qui  a gubernio  eius- 
modi  bona  acceperant,  ea  legitime  possideant. 

Recenti  tempore  complures  eiusmodi  compositiones  guberniis  catho- 
licis concessae  sunt,  ita  quidem  ut  bona  ecclesiastica  sine  obligatione 
alicuius  oneris  implendi  tamquam  propria  retineri  et  libere  alienari 
possint. 

a.  Pro  Gallia  conventione  inita  inter  Pium  VII.  et  Napoleonem 
15.  iul.  1801  condonatio  facta  est  quoad  bona  ecclesiastica,  quae  usque 
ad  illud  tempus  a gubernio  occupata  et  alienata  erant;  postmodum  con- 
donatio extensa  est  ad  omnia  bona  a gubernio  usque  ad  illud  tempus 
occupata,  etsi  nondum  alienata  fuissent*). 

h.  Pro  regno  utriusque  Siciliae  condonatio  facta  est  17.  mart.  1819  ■ 
quoad  bona  ecclesiastica  ante  annum  1818  alienata. 

c.  Pro  tota  Sardinia  condonatio  facta  est  14.  maii  1828  quoad 
omnia  bona  ecclesiastica  usque  ad  illud  tempus  a gubernio  occupata 
et  alienata. 

cl.  Pro  Belgio  condonatio  facta  est  16.  sept.  1833  quoad  omnia 
bona  ecclesiastica  a gubernio  occupata. 

e.  Pro  Hispania  condonatio  facta  est  per  concordatum  a.  1851  et 
1850,  ita  ut  omnes,  qui  bona  ecclesiastica  a gubernio  usurpata  emerunt, 
ea  tui  a conscientia  sine  ulla  priorum  onerum  obligatione  possidere 
possint. 

f.  Pro  Archid.  Coloniensi  et  pro  dioec.  Trevirensi  et  Monasteri- 
ensi  condonatio  facta  est  27.  nov.  1891  quoad  occupationes  a gu- 
bernio gallico  usque  ad  finem  anni  1814  in  sinistra  Rheni  ripa  con- 
tinuatas. 

Haec  condonatio  7.  febr.  1894  extensa  est  ad  bona  ecclesiastica, 
quae  in  toto  regno  Borussiae  usque  ad  finem  anni  1824  saecularizata 
sunt  et  de  praesenti  a privatis  tamquam  propria  possidentur  vel  in 
posterum  possidebuntur. 

3.  Privatis,  qui  bona  ecclesiastica  aut  ipsi  occuparunt 
aut  emerunt  a gubernio  usurpatore,  cui  condonatio  facta 
non  est,  universalis  condonatio  nunquam  concessa  'est, 
quare,  ut  legitime  ea  possideant,  in  singulis  casibus  ad 
s.  sedem  pro  compositione  recurrere  debent,  nisi  hona 
iam  sint  praescripta. 


S.  Poenitent.  20  mart.  1818.  Breve  Pii  VIL  20.  oct.  1821. 

Praescriptio  horum  bonorum  admittenda  videtur,  modo  adsint 
condiciones  a iure  canonico  ad  id  requisitae  (n.  406).  Quia  tamen  quoad 
bona  ecclesiastica  immobilia  raro  de  exsistentia  illarum  condicionum  et 
praesertim  de  bona  possessorum  fide  constare  potest,  consulendus  est 
recursus  ad  compositionem  cum  s.  sede. 

4.  Quoad  hona  mobilia  haec  statuit  s.  sedes^):  a.  Iis, 
qui  acquisierunt  bona  ecclesiastica  mobilia,  quae  servari 
nequeunt,  imponenda  est  aliqua  eleemosyna  in  favorem 
locorum  piorum,  ad  quae  illa  bona  pertinebant,  quatenus 
emerint  pretio,  quod  iudicio  ordinarii  vel  confessarii  fuerit 
minus  iusto.  b.  Si  agitur  de  bonis,  quae  servari  possunt 
(vasa  sacra,  suppellectilia),  imponatur  poenitentibus  obli- 
gatio quam  primum  recurrendi  ad  ordinarium,  qui  iuxta 
facultatem  sibi  concessam  providebit. 


Foenitent.  1.  iun.  1869. 

Caput  quartum. 

ID  e contractilD-u. 


Quaestio  prima. 

De  contractibus  in  genere. 

Articulus  primus. 

De  natura  contractuum. 

523.  Notiones.  Frequentissimus  modus  acquirendi 
dominii  sunt  contractus^  quibus  magna  pars  vitae  socialis 
continetur  (n.  382). 

Termini  pactum,  contractus,  stipulatio,  qui  in  iure  romano  distin- 
guuntur, nunc  sine  discrimine  adhiberi  solent. 

1.  Contractus  definiri  potest:  duorum  vel  plurium  de 
iure  transferendo  consensus. 

a.  Distingui  debet  contractas  in  fieri,  qui  in  mutuo  consensu 
consistit,  quo  alter  ius  aliquod  transfert,  alter  illud  acceptat,  et  con- 
tractus in  facto  esse,  qui  est  effectus  ex  mutuo  consensu  ortus.  Iste 
effectus  est  acquisitio  et  possessio  iuris  translati  et  acceptati,  quocum 
cohaeret  obligatio,  ex  translatione  iuris  orta,  aliquid  faciendi  vel  omit- 
tendi. Porro  allata  definitio  contractum  in  fieri  exhibet. 

h.  Effectus  igitur  immediatus  cuiusvis  contractus  est  commutatio 
iuris,  ex  qua  oritur  obligatio  aliquid  faciendi  vel  omittendi,  quae  obli- 
gatio pro  diversitate  contractus  vel  ex  utraque  vel  saltem  ex  una  parte 
oritur. 


loan.  cie  Lugo,  De  iustitia  et  iure  tom.  II.  De  contractibus. 
Luci,  Molina,  De  iustitia  et  iure  tom.  II.  De  contractibus.  L.  Lessius, 
De  iustitia  et  iure.  1.  2.  c.  17.— 28.  los.  Carriere,  de  contractibus 
3 tom.  (Parisiis  Mcquignon.  1839).  Tos.  Schwane,  Die  theol.  Lehre  tiber 
die  Vertrage^  (Miinster.  Theissing.  1872).  A.  Vermeersch,  Quaestiones 
de  iustitia^  (Brugis.  Beyaert  1904)  q.  7 — 10.  Accedunt  auctores,  qui 
integram  theologiam  moralem  exararunt,  supra  p.  382  citati. 

c.  Ipse  contractus  ciusque  obligatio  a contrahentium  libera  vo- 
luntate potissimum  dependet,  adeo  ut  contractus  sine  voluntate  con- 
trahentium non  subsistat  et  ultra  eorum  voluntatem  non  obliget. 

2.  Ad  contractum  valide  ineundum  qiiataor  condiciones 
essentialiter  requiruntur : a.  materia  apta;  b.  personae  ha- 
biles; c.  mnUiiis  consensus;  d.  causa  consensus;  de  quibus 
singulis  dicendum  est.  Essentia  tamen  contractus  in  mutuo 
consensu  circa  aliquod  ius  consistit,  adeo  ut  contractus 
tamdiu  sit  quoad  essentiam  imperfectus,  quamdiu  uterque 
contrahens  non  dederit  consensum. 

3.  In  omni  contractu  tria  distingui  debent:  essentialia, 
naturalia  et  accidentalia. 

a.  Essentialia  contractus  ea  dicuntur,  sine  quibus  cer- 
tus contractus  substantialiter  perfici  non  potest,  ut  con- 
sensus contrahentium  et  merx  atque  pecunia  in  venditione: 
nam  sine  consensu  non  esset  contractus,  et  sine  merce  et 
pretio  non  esset  venditio. 

b.  Naturalia  contractus  ea  dicuntur,  quae  sive  ex  lege 
sive  ex  consuetudine  in  contractu  contineri  censentur,  nisi 
expressa  contrahentium  voluntate  excludantur,  ut  in  ven- 
ditione securitas  emptoris  in  casu  evictionis. 

c.  Accidentalia  contractus  ea  dicuntur,  quae  a con- 
tractu exclusa  censentur,  nisi  expressa  contrahentium  con- 
ventione in  illum  recipiantur,  ut  solutio  in  determinata 
pecunia  vel  dilatio  solutionis  ultra  tempus  a lege  statutum. 

524.  Contractuum  divisiones.  1.  RAione  effectus: 
a.  Unilaterales,  qui  in  uno  tantum  contrahentium  obliga- 
tionem pariunt  ut  promissio  et  donatio;  et  bilaterales,  qui 
in  utroque  contrahente  obligationem  pariunt  ut  emptio- 
venditio,  locatio-conductio,  mutuum,  commodatum. 

b.  Nudi,  qui  solum  naturalem  seu  conscientiae  obli- 
gationem gignunt;  vestiti,  qui  obligationem  naturalem  et 
civilem  seu  in  foro  externo  pariunt. 

Contractus  nudi  solo  contrahentium  consensu  nituntur;  hos  forum 
externum  non  agnoscit  neque  ad  eorum  exsecutionem  auxilium  praebet. 
Contractus  vestiti  praeter  contrahentium  consensum  alias  insuper  sollem- 

nitates  a lege  praescriptas  adiunctas  habent  e.  g.  scripturam  et  proinde 
in  foro  civili  agnoscuntur  et  actionem  civilem  pariunt.  Contractus,  qui 
actionem  civilem  non  pariunt  (nicht  klagbare  Vertrage),  pro  diversitate 
codicum  civilium  diversi  sunt. 

c.  Gratuitij  in  quibus  unus  tantum  contrahentium  onus 
assumit,  alter  solum  commodum  habet  ut  in  donatione^ 
commodato,  deposito;  onerosi,  in  quibus  uterque  contrahen- 
tium onus  et  commodum  habet  ut  in  venditione,  locatione, 
in  quibus  uterque  aliquid  accipit  et  aliquid  reddere  debet. 

2.  Ratione  modi:  a.  Contractus  consensuales,  qui  solo 
consensu  essentialiter  perficiuntur  ut  in  nonnullis  iuribus 
venditio;  et  reales,  qui  rei  traditione  tandem  essentialiter 
perficiuntur  ut  mutuum,  pignus. 

Sunt  contractus,  quorum  ipsa  natura  et  nomen  realem  obiecti 
traditionem  exigit  ut  mutuum,  commodatum,  depositum;  nonnulli 
autem  contractus  ad  sui  essentiam  praeter  mutuum  consensum  exterius 
manifestatum  aliud  non  exigunt  ut  venditio,  locatio  etc.  In  his  con- 
tractibus realis  materiae  traditio  ex  iure  naturae  non  ad  essentiam,  sed 
ad  eorum  exsecutionem  et  complementum  pertinet. 

b.  Sollemnes,  qui  certis  formalitatibus  in  iure  prae- 
scriptis fiunt;  simplices,  qui  sine  formalitatibus  ex  solis 
condicionibus  iuris  naturalis  contrahuntur. 

Ex  iure  naturae  in  celebrandis  contractibus  nullae  formalitates 
requiruntur,  adeo  ut  sine  illis  validi  sint;  iure  positivo  autem  pro  qui- 
busdam contractibus  determinatae  formalitates  seu  sollemnitates  prae- 
scribuntur, sine  quibus  in  iure  civili  non  valent;  sic  pro  testamentis, 
hypotheca  certae  formae  legales  praescribuntur. 

C.  Contractus  formaliter  initi,  qui  fiunt  verbis  aut 
signis  consensum  expresse  exhibentibus;  virtualiter  initi 
seu  quasi- contractus,  qui  fiunt  tacito  contrahentium  con- 
sensu; sic  ille,  cui  confertur  officium  iudicis  vel  parochi, 
acceptando  officium  tacite  se  obligat  ad  subeundas  omnes 
obligationes  illius  officii;  susceptio  igitur  officii  est  quasi- 
contractus. 

lurisperitis  autem  quasi  contractus  est  contractus  praesumptus,  in 
quem  unus  contrahentium  non  consentit  quidem,  quia  contractum  ignorat, 
in  quem  tamen  consentiret,  si  illum  cognosceret;  sic  qui  absentis  ne- 
gotium utiliter  gerit,  merito  praesumit  absentem  in  negotii  gestionem 
consentire.  Sane  negari  nequit  validos  esse  contractus,  praesertim  per- 
mutationes, ex  praesumpta  alterius  contrahentis  voluntate,  dummodo 

haec  rationabiliter  praesumi  possit,  quod  obtinet,  si  permutatio  alteri 
non  nocet,  sibi  vero  prodest. 

3.  Contractus  certi  eventus,  in  quibus  aliquid  dandum 
vel  faciendum  est  independenter  a fortuito  eventu  ut  in 
donatione,  locatione;  contractus  aleatorii  (Gliicks vertrage), 
in  quibus  aliquid  dandum  vel  faciendum  est  solum  depen- 
dentor a fortuito  eventu  ut  in  ludo,  sponsione,  assecuratione. 

4.  Contractus  nominati,  qui  nomen  proprium  in  iure 
habent  ut  venditio,  locatio  etc. ; et  innominati,  qui  proprio 
nomine  carent  et  ideo  solum  generico  nomine  contractus 
significantur.  Contractus  innominati  ad  quatuor  species 
revocantur:  a.  do  ut  des;  h.  do  ut  facias;  c.  facio  ut  facias; 
d.  facio  ut  des.  Notandum  est  verbo  facere  etiam  7ion 
facere  significari  e.  g.  do  tibi  pecuniam,  ne  me  accuses. 

5.  Contractus  principales  et  accessorii,  prout  subsistunt 
in  se  et  independenter  ab  alia  conventione  ut  venditio, 
vel  pendent  ab  alia  conventione  aut  eam  supponunt  ut 
hypotheca. 

6.  Contractus  puri,  quibus  nullus  modus  aut  nulla 
condicio  additur;  et  qualificati,  quibus  modus  vel  condicio 
additur;  quare  contractus  qualificati  subdividuntur  in  con- 
tractus modificatos,  quibus  modus,  et  condicionatos , quibus 
condicio  additur. 

Aliae  sunt  contractuum  divisiones,  quae  tamen  vel  in  codicibus  re- 
centibus non  occurrunt  ut  contractus  bonae  fidei  et  stricti  iuris,  vel  ex 
ipsis  terminis  per  se  intelliguntur  ut  contractus  validi,  firmi,  irriti  et 
rescindihiles. 


Articulus  secundus. 

De  materia  contractuum. 

525.  Quae  sit  materia  contractuum.  Quidquid  ob- 
lectum  dominii  constituit,  sive  est  res  sive  actio  sive 
actionis  omissio,  generatim  potest  esse  materia  contractus; 
in  specie  vero  nonnullae  qualitates  necessario  requirun- 
tur, ut  contractus  validus  iniri  possit:  materia  contractus 

debet  esse  possibilis,  exsistens,  propria,  honesta,  pretio 
aestimabilis. 

1.  Possibilis  tum  physice  tum  etiam  moraliter,  nisi 
quis  sponte  etiam  ad  rem  valde  difficilem  se  obligare  vo- 
luerit: ad  physice  impossibile  enim  nemo  obligari  potest, 
et  ad  moraliter  impossibile  nemo  se  obligare  velle  cense- 
tur, nisi  id  expresse  dicat. 

a.  Si  quis  ergo  sponte  se  obligavit  ad  rem  valde  difficilem  vel  ad 
actum  heroicum,  contractus,  nisi  aliunde  sit  irritus,  ratione  obiecti  valet. 
Si  quis  autem  per  contractum  ad  rem  praestandam  se  obligavit,  quae 
postea  ex  adiunctis  non  praevisis  facta  est  valde  difficilis,  ad  contractum 
amplius  non  tenetur. 

h.  Si  materia  contractus  est  divisibilis  et  tota  praestari  nequit, 
manet  obligatio  praestandi  partem  possibilem,  nisi  ex  natura  rei  vel  ex 
mente  contrahentium  constet  eos  vel  ad  totum  vel  ad  nihil  se  obligare 
voluisse.  Qui  tamen  sua  culpa  effecit,  ut  materia  contractus  impossi- 
bilis redderetur,  damnum  alteri  contrahenti  exinde  ortum  reparare 
tenetur. 

2.  Exsistens  in  re  aut  saltem  in  spe  ut  fructus  pomarii 
nondum  nati:  etenim  non  potest  ius  transferri  in  rem,  quae 
non  exsistit  nec  unquam  exstitura  speratur. 

526.  3.  Propria  contrahentis : nemo  enim  potest  in 
alium  transferre  dominium,  quod  ipse  non  habet:  ideo  in- 
valida est  donatio  rei  furto  ablatae. 

a.  Si  duo  contrahunt  de  re  ab  aliquo  tertio  praestanda,  contrac- 
tus ita  intelligendus  est,  ut  contrahens  se  obliget  ad  curandum,  ut  alter 
rem  praestet;  alias  non  de  facto  proprio,  sed  de  facto  alieno  iniret 
contractum. 

h.  Fieri  potest  contractus  de  re,  quae  eo  tempore,  quo  fit  con- 
tractus, adhuc  est  in  dominio  alterius,  modo  futura  sit  in  dominio  con- 
trahentis; iura  tamen  moderna  fere  omnia  invalidam  declarant  vendi- 
tionem hereditatis,  quae  a persona  adhuc  superstite  exspectatur^). 

4.  Honesta  et  licita:  ad  actionem  enim  inhonestam 
vel  illicitam  nulla  est  obligatio;  alias  daretur  obligatio  ad 
idem  simul  faciendum  et  omittendum.  Quare  nullam  ob- 

ligationem  inducunt  contractus  de  re  mala  e.  g.  de  pa- 
trando homicidio,  furto  etc. 

Ad  valorem  contractus  sufficit,  ut  res  quoad  substantiam  sit  ho- 
nesta, quamvis  accidentalis  aliqua  circumstantia  illicita  sit,  quo  in  casu 
contractus  de  re  honesta  illicite  perficitur ; sic  venditio  armorum  contra 
prohibitionem  reipublicae  valida  est,  sed  illicita. 

5.  Pretio  aestimabilis,  si  contractus  fit  de  re  pro 
pretio  permutanda.  Pretio  aestimabile  est,  quod  uni  qui- 
dem laboriosum  est  vel  quod  eum  commodo  privat,  alteri 
vero  utile  vel  delectabile  est;  quare  iniuste  pecuniam 
exigit,  qui  transeunti  viam  ostendit,  quia  labor  ad  id  ne- 
cessarius minor  est,  quam  qui  pretio  aestimari  possit,  et 
pari  modo  non  valent  contractus  de  re  prorsus  inutili. 

a.  Ergo  pretio  aestimabilis  est  non  solum  res  vel  actio,  quam  quis 
praestandam  assumit,  et  commodum,  quo  quis  se  privat,  sed  etiam 
obligatio,  quam  quis  in  se  suscipit. 

h.  Nihil  impedit,  quominus  res  spirituales  possint  constituere  ob- 
iectum  contractus  sive  gratuiti  sive  onerosi,  modo  vitetur  simonia  i.  e. 
modo  non  permutentur  pro  pretio  temporali ; sic  de  oratione  vel  de 
missa  potest  fieri  promissio  aut  donatio  aut  permutatio  cum  aba  re 
spirituali. 

527.  Num  validus  sit  contractus  de  re  aliunde  iam 
dehita,  adeo  ut  ea  mercedem  accipere  liceat. 

a.  Non  potest  valide  contrahi  de  re,  quae  alteri  con- 
trahenti iam  est  ex  iustitia  debita,  quia  contractus  fieret 
de  transferendo  iure,  quod  alius  independenter  a contractu 
iam  habet.  Sic  iudex  non  potest  contractum  inire  acci- 
piendi aliquid  pro  ferenda  iusta  sententia,  nec  inventor 
pro  restituenda  re  inventa. 

h.  Potest  autem  valide  et  licite  contrahi  de  re,  quae 
tertiae  personae  ex  iustitia  iam  debita  est,  si  etiam  alteri 
ita  prodest,  ut  priori  non  noceat;  ergo  potest  aliquis  pro 
eadem  actione  a pluribus  integrum  pretium  ex  pacto  ac- 
cipere: opera  enim,  quam  praestat,  digna  est  pretio  nec 
minus  utilis  est  pluribus  quam  uni^). 

q Cf.  Holzmann,  Theologia  moralis  t.  4.  n.  279. 

Sic  qui  a Petro  conductus  est  ad  iter  alicuius  negotii  causa  sus- 
cipiendum, potest  etiam  a Paulo  eiusdem  itineris  pretium  accipere,  si 
illius  etiam  negotium  simul  conficere  potest.  Etsi  enim  iter  iam  uni  sit 
ex  iustitia  debitum,  non  tamen  secundum  totum  suum  valorem,  sed 
eatenus  tantum  ei  debitum  est,  quatenus  ad  finem,  ob  quem  a Petra 
conduetum  est,  requiritur.  ’ ' ' 

c.  Per  se  validus,  sed  illicitus  est  contractus  de  re, 
quae  alteri  contrahenti  ex  caritate  vel  ex  alia  virtute  iam 
debetur,  ut  si  medicus  vel  advocatus  pretium  exigit  a, 
paupere,  cui  ex  caritate  operam  suam  gratis  praestare 
tenetur : inito  enim  contractu  pauper  non  solum  ex  caritate, 
sed  etiam  ex  iustitia  operam  exigere  potest,  id  quod  pretio 
aestimabile  est. 

d.  Validus  et  per  se  etiam  licitus  est  contractus  de, 
re  ex  alio  titulo  seu  ex  alia  virtute,  sed  non  alteri  contra- 
henti iam  debita  e.  g.  de  audienda  missa  die  festo,  de. 
deponendo  odio:  pretio  enim  respondet  ius,  quod  alter 
contrahens  acquirit  et  antea  non  habebat.  Qui  tamen  ita 
dispositus  est,  ut  rem  debitam  non  praestaret,  nisi  pretium 
solveretur,  hoc  actu  voluntatis  peccat,  confractus  autem 
validus,  est. 


Articulus  tertius. 

De  personis  habilibus. 


528.  Quae  sint  personae  habiles.  1.  lare  naturae 
habiles  ad  contrahendum  sunt  omnes,  qui  usu  rationis 
pollent : ad  validum  enim  contractum  ex  parte  contra- 
hentis aliud  non  requiritur,  nisi  ut  sufficientem  consensum 
exhibere  possit  i.  e.  consensum,  qui  sit  actus  perfecte 
humanus. 


Ergo  per  se  inhabiles  sunt,  qui  usu  rationis  carent  ut  infantes 
et  perpetuo  amentes,  ebrii  et  furiosi  eo  tempore,  quo  incapaces  sunt 
actus  perfecte  humani ; praeterea  inhabiles  sunt  semifatui,  seiniebrii,' 
semidormientes,  semidelirantes,  quia  perfectum  usum  rationis  non  ha-, 
bent.  Inhabiles  autem  non  sunt  impuberes,  nec  qui  monomania  labo- 
rant, modo  circa  rem,  de  'qua  contrahunt,  sana  ratione  utantur. 

2.  lure  positivo  ad  contrahendum  habiles  sunt  omnes, 
qui  iure  naturae  valide  contrahere  possunt,  nisi  inhabiles 
declarentur  a lege.  lamvero  a lege  generatim  ad  contra- 
hendum inhabiles  declarantur,  qui  liberam  bonorum  suo- 
rum administrationem  non  habent;  in  specie  vero  minores, 
interdicti,  qui  scilicet  per  iudicis  sententiam  declarantur 
incapaces  exercendi  actus  civiles,  et  uxores.  Quid  per- 
sonae istae  quoad  contractus  possint,  quid  non  possint, 
desumendum  est  ex  codice  civili^). 

a.  Lex  positiva,  dum  contractus  quarundam  personarum  infirmat, 
ius  naturae  unicuique  insitum  limitat  et  coarctat,  idque  iuste  ob  bonum 
commune,  tum  ne  personae  minus  peritae  decipiantur  et  damnum  sub- 
eant, tum  ut  familiarum  paci  consulatur.  Quare  dispositio  legis,  quae 
in  communi  periculo  fundatur,  valet,  etsi  in  casu  particulari  nullum 
incommodum  sequatur. 

h.  Hac  legis  dispositione  contractus  personae  de  iure  inhabilis  in 
codicibus  modernis  plerumque  non  constituitur  invalidus,  nisi  iudicis 
sententia  irritetur,  sed  solum  infirmus,  qui  scilicet  ad  arbitrium  per- 
sonae inhabilis,  non  autem  alterius  contrahentis,  intra  tempus  a lege 
determinatum  rescindi  possit.  Quare  accedente  condicione  a lege  prae- 
scripta eiusmodi  contractus  fit  omnino  firmus ; sic  contractus  filii  minoris 
aut  uxoris  accedente  consensu  patris  aut  mariti,  vel  contractus,  qui 
non  rescinditur  tempore  a lege  determinato,  evadit  firmus. 

c.  Ad  firmandos  contractus  minoris  momenti  sufficit  consensus 
praesumptus  patris  vel  tutoris.  Ideo  firmi  sunt  contractus,  quibus 
minores  parva  donant  aut  emunt  aut  vendunt  aut  in  lusum  expendunt. 

529.  Num  minores  (interdicti,  uxores)  in  conscientia  uti 
possint'  beneficio  legis  civilis.  Beneficium  a lege  civili 
minoribus  etc.  concessum  duplex  est:  a.  quod  eorum  con- 
tractus, si*  condicione  a lege  requisita  careant,  rescindibiles 
sint;  h.  quod  minores’,  si  contractus  rescindatur,  rem  ac- 
ceptam restituere  non  teneantur,  nisi  vel  in  se  v-el  in  aequi- 
valenti  adhuc  exsistat^). 


9 G.  A.  § 8G5.  270.  Uxor  ex  G.  A.  § 1237  ss.  de  bonis  suis 
libere  contractus  inire  potest.  G.  G.  § lOG  ss. 

2)  G.  A.  § 865.  G.  G.  § 108;  alii  codices  hos  contractus  non 
simpliciter,  sed  tum  solum  rescindibiles  declarant,  si  minorennis  laesus 
fuerit,  ut  G.  Gall.  et  G.  Angi. 

Si  absque  fraude  egerint,  uti  possunt  utroque  bene- 
ficio,  quia  tum,  firmitas  contractus  tum  obligatio  restituendi 
(si  res  non  amplius  exsistat)  ob  bonum  commune  a lege 
sublata  est.  Quin  immo,  ne  lex  prorsus  irrita  fiat,  hoc 
beneficio  uti  possunt,  etsi  specialem  promissionem  dede- 
rint solvendi  in  omni  hypothesi  vel  renuntiandi  bene- 
ficio legis. 

o.  Si  ergo  minorennis  absque  consensu  patris  aliquid  emit,  ven- 
ditor nondum  tradita  merce  non  potest  eum  cogere  ad  dandum  pretium ; 
si  tamen  minor  velit  stare  contractui,  potest  cogere  venditorem  ad  tra- 
dendam mercem  pro  statuto  pretio:  venditor  enim  servare  debet  con- 
tractum, emptor  autem  minorennis  illum  rescindere  potest.  Si  res  tra- 
dita sit,  venditor  cogi  potest,  ut  recipiat  rem  et  reddat  pretium.  Quodsi 
minorennis  rem  emptam  nondum  soluto  pretio  inutiliter  consumpsit^ 
venditor  nequit  exigere  solutionem  pretii. 

|3.  Minorennis,  qui  sine  consensu  patris  aut  curatoris  mutuam  ac- 
cepit pecuniam  eamque  in  usus  inutiles  consumpsit,  facta  contractus 
rescissione  non  obbgatur  ad  restitutionem,  etsi  postea  maior  effectus 
restituere  posset.  Qui  enim  cum  minoribus,  etsi  bona  fide,  contrahunt, 
sibi  imputare  debent  damnum,  si  quod  exinde  patiuntur.  Tenetur 
autem  ad  restitutionem,  si  pecuniam  in  usus  necessarios  et  uliles  im- 
pendit, quia  tunc  ea  ditior  factus  estq. 

y.  Si  minorennis  apud  iudicem  rescissionem  contractus  petit,  quem 
ex  lege  rescindere  potest,  caritas  exigit,  ut  altera  pars  non  exspectata 
iudicis  sententia  contractum  rescindat,  ne  minorennis  expensas  inutiles 
facere  cogatur. 


Articulus  quartus. 

De  consensu  contrahentium. 

De  consensu  contrahentium  exponendum  est:  a.  quae- 
nam sint  qualitates  validi  consensus ; h.  quaenam  sint  vitia 
consensus. , 

§ 1,  De  qualitatibus  consensus, 

530.  Ut  contractus  iure  naturae  validus  sit,  consensus 
debet  esse: 


Cf.  Reuter,  III.  n.  151 ; s.  Alphonsus  n.  757. 


De  contractibus  in  genere. 


551 


Yerus  seu  internus,  non  externus  tantum  seu  fictus,. 
nam  translatio  iuris,  quae  fit  per  contractum,  et  obligatio, 
quae  inde  sequitur,  ex  voluntate  contrahentis  procedit ; hac 
ergo  deficiente  nullus  potest  esse  contractus. 

a.  Consensus  fictus  habetur,  quando  aliquis  exterius  quidem  con- 
trahit, attamen  interius  animo  contrahendi  seu,  quod  ad  idem  redit, 
animo  se  obligandi  caret:  animus  enim  se  obligandi  cum  voluntate 
contrahendi  necessario  nexu  cohaeret.  A voluntate  contrahendi  et  se 
obligandi  distinguenda  est  voluntas  contractum  implendi. 

h.  Qui  ficte  consentit  seu  qui  contrahit  sine  animo  se  obligandi, 
nullum  contractum  init,  ideo  ratione  contractus  ad  nihil  tenetur ; quodsi 
fingens  consensum  eoque  alterum  decipiens  ei  damnum  intulit,  hoc 
damnum  reparare  tenetur,  et  si  illud  aliter  reparare  nequit,  tenetur 
implere,  quod  ficte  promisit. 

c.  Qui  contractum  init  cum  voluntate  contrahendi,  sed  cum  .vo- 
luntate contractum  non  imylendi,  valide  contrahit  ideoque  veram  obli- 
gationem suscipit  eamque  vi  contractus  implere  tenetur. 

d.  Fictio  in  contrahendo  non  praesumitur,  sed  probanda  est.  Si 
tamen  fictio  in  illis  adiunctis  accidit,  in  quibus  ab  altero  contrahente 
facile  deprehendi  potuit,  in  utroque  foro  praesumitur  alterum  fictionem 
sufficienter  deprehendisse,  ideoque  ille,  qui  ficte  consentit,  ad  compen- 
sationem obligari  nequit:  etenim  scienti  et  volenti  non  fit  iniuria., 

531.  Liber  et  deliberatus,  i.  e.  praestitus  cum  illa 
advertentia,  deliberatione  et  libertate,  quae  ad  actum  per- 
fecte humanum  requiritur,  sive  contractus  est  de  materia 
gravi  sive  de  materia  levi:  contrahens  enim  veram  et 
perfectam  obligationem  iustitiae  sibi  imponit;  haec  autem 
solum  ex  actu  perfecte  humano  procedere  potest. 

Ideo  contractus  initus  cum  consensu  semideliberato  etiam  unius 
solum  contrahentis  nullus  est.  Atque  haec  est  ratio,  propter  quam 
semifatui,  semiebrii,  semidormientes  etc.  validum  contractum  inire  ne- 
queunt, ad  eundem  modum,  quo  iidem  validum  votum,  etiam  sub  levi 
solum  obligans,  emittere  non  possunt 

532.  Mutuus,  i.  e.  ab  utroque  contrahente  de  eodem 
obiecto  praestitus:  nequit  enim  unus  sua  voluntate  alteri 
acquirere  ius  eum  que  sibi  obligare,  nisi  ipse  velit  et  con- 
sentiat. Ideo  contractus  unilateralis  non  perficitur,  nisi 
alter  ius  oblatum  acceptet;  contractus  vero  bilateralis  non 
perficitur,  nisi  uterque  ius  oblatum  acceptet. 

a.  Non  requiritur,  ut  consensus  utriusque  contrahentis  eodem 
tempore  eliciatur  et  exprimatur,  sed  sufficit,  ut  consensus  unius  non 
sit  revocatus,  sed  virtualiter  seu  moraliter  adhuc  perduret,  quando 
alter  consensum  suum  elicit  et  exprimit.  Quare  consensum  contra- 
hentium debere  esse  simultaneum  aliud  non  significat  nisi  unius  con- 
sensum praestari  debere,  quamdiu  alterius  consensus  perdurat. 

h.  Qui  alteri  contractum  offert,  ipse  de  iure  naturae  etiam  deter- 
minare potest  tempus,  intra  quod  alter  in  contractum  consentire  debeat, 
ac  proinde  determinare  potest,  quamdiu  suus  consensus  virtualiter  per- 
duret. Quare  si  alter  intra  hoc  tempus  consentit,  contractus  est  validus, 
si  autem  post  hoc  tempus  consentit,  contractus  non  valet  ex  defectu 
mutui  consensus.  Item  qui  alteri  contractum  obtulit,  de  iure  naturae 
ah  oblatione  sua  recedere  potest,  quamdiu  alter  nondum  consensum 
dedit.  Ad  excludendas  autem  lites,  quae  ex  hoc  capite  circa  valorem 
contractuum  oriri  possent,  leges  positivae  constituere  solent,  quamdiu 
consensus  eius,  qui  alteri  contractum  offert,  perdurare  censeatur,  et 
quamdiu  offerens  contractum  ab  oblatione  resilire  possit.  De  hac  re 
igitur  consulendi  sunt  codices  civiles*). 

c.  Si  contrahitur  per  procuratorem,  contractus  tum  essentialiter 
perficitur,  cum  procurator  consentit,  etsi  ipse  contrahens  nondum  con- 
senserit : consensus  enim  procuratoris  moraliter  censetur  esse  consensus 
Ipsius  contrahentis. 

533.  Signo  sensibili  manifestatus,  ita  ut  ab  altero 
percipi  et  acceptari  possit:  actus  enim,  qui  ad  mutuum 
hominum  commercium  pertinent,  signis  externis  manife- 
stari debent.  Hinc  si  quis  alteri  offert  contractum,  is  non 
perficitur,  quando  alter  interne  consentit,  sed  quando  eius 
consensus  exterius  manifestatur. 

a.  De  iure  naturae  ad  valorem  contractus  non  requiruntur  verba, 
sive  ore  prolata  sive  scripta,  sed  sufficit  quodcunque  signum  externum, 
quod  ad  exprimendum  consensum  aptum  sit;  attamen  leges  positivae 
ad  praecavendas  lites  quandoque  praecipiunt,  ut  contractus  verbis  vel 
scripto  perficiantur,  adeo  ut  contractus  sine  hisce  signis  initi  aut  in- 
validi sint  aut  saltem  obligationem  civilem  non  pariant. 

h.  Num  taciturnitas  eius,  cui  contractus  offertur,  sit  signum  suf- 
ficiens consensus.  — a.  Taciturnitas  pro  consensu  habetur,  si  contractus 
sit  favorabilis  tacenti  ut  in  promissione  aut  donatione : acceptatio  enim 
favoris  merito  praesumitur  et  accedente  vel  levissimo  signo  fit  certa, 
p.  Taciturnitas  pro  consensu  habetur  etiam  in  contractibus  onerosis. 


q G.  A.  § 862.  Handelsgesetz  318-322.  C.  G.  § 147.  149. 

si  tacens  facile  contradicere  potest  et,  si  non  consentit,  dissensum  mani- 
festare debet,  y.  Taciturnitas  autem  in  contractibus  onerosis  non  ha- 
betur pro  consensu,  si  tacens  aut  facile  contradicere  non  potest  aut 
dissensum  exprimere  non  tenetur. 

Quo  temporis  momento  contractus  inter  absentes  peredantur ; 
aliis  verbis:  Utrum  ad  valorem  contractus  requiratur,  ut  consensus 
acceptantis  sit  offerenti  intimatus,  an  contractus  perficiatur  eo  tem- 
pore, quo  acceptans  consensum  suum  exterius  signo  manifestat, 
antequam  haec  manifestatio  offerenti  innotescat. 

a.  In  contractibus  unilateralibus  non  requiritur,  ut  acceptatio 
offerenti  sit  manifestata;  valet  ergo  promissio  aut  donatio,  quando 
alter  eam  acceptavit,  etsi  promittenti  aut  donanti  acceptatio 
nondum  innotuerit:  nam  praeter  acceptationem  iuris  oblati  ad 
perficiendos  hos  contractus  de  iure  naturae  aliud  non  requiritur; 
iura  tamen  positiva  quandoque  exigunt,  ut  acceptatio  alteri  parti 
debeat  esse  intimata. 

b.  In  contractibus  bilateralibus  probabilius  necessarium  est,  ut 
alterius  acceptatio  offerenti  nota  fiat:  sicut  enim  consensus  offe- 
rentis hunc  non  obligat,  nisi  alteri  contrahenti  manifestatus  sit, 
ita  per  se  consensus  acceptantis  hunc  non  obligat,  nisi  offerenti 
notus  sit,  quia  in  contractibus  bilateralibus  etiam  acceptans  ex 
sua  parte  aliquid  offert.  Contractus  ergo  eo  momento  perficitur, 
quando  offerenti  acceptatio  alterius  nota  fit.  Hinc  si  inter  ab- 
sentes per  litteras  contrahitur,  contractus  probabilius  tunc  per- 
ficitur, quando  offerenti  acceptantis  chnsensus  ex  litteris  respon- 
soriis innotescit.  Attamen  contrahentes  statuere  possunt,  ut  con- 
tractus valeat,  quando  acceptans  consentit,  antequam  offerenti 
consensus  innotescat^).  lura  item  positiva  quandoque  statuunt, 
ut  contractus  sola  acceptatione  iam  perficiatur. 

§ 2,  De  vitiis  consensus» 

534.  Declarationes.  1.  Vitia  consensus  dicuntur  illa 
impedimenta,  quae  obstant  libertati  consensus  et  proinde 
efficiunt,  ut  contractus  aut  omnino  invalidus  aut  saltem 
rescindibilis  sit.  Eiusmodi  vitia  sunt  error  et  dolus,  vis 
et  metus. 

2.  Contrahens  in  contrahendo „ dupliciter  decipi  potest, 
aut  proprio  errore,  qui  a nullo  alio  causatus  est,  aut  errore, 


q Gf.  Lugo  disp.  22  n.  26  ss.  Marres  I.  3.  n.  53.  s.  Vermeersch 
n.  316  ss. 

qui  ab  alio  inductus  est.  Prior  deceptio  simpliciter  error 
posterior  autem  dolus  (passive  acceptus)  dicitur. 

a.  Dolus  active  est  dictum  vel  factum  ad  alterum  decipiendum 
adhibitum.  Dolus  iste  committi  potest  aut  ab  altero  contrahente  aut 
ab  aliquo  tertio  in  ordine  ad  contractum  ineundum. 

h.  Quoad  valorem  contractus  nihil  refert,  utrum  error  a contra- 
hente dolo  causatus  sit  necne;  hoc  autem  inter  utrumque  contrahen- 
tem interest,  quod  contrahens,  qui  alterum  decepit,  teneatur  reparare 
damnum  alteri  contrahenti  exinde  ortum,  modo  illud  saltem  in  con- 
fuso praeviderit;  contrahens  autem,  qui  alterum  non  decepit,  de  damnis 
non  tenetur. 

3.  Vis  absoluta,  quae  tollit  voluntarium,  manifesta 
contractum  reddit  invalidum ; vis  autem  non  absoluta, 
quae  non  tollit  voluntarium,  a metu  non  distinguitur;  quare 
eadem  principia  de  vi  et  de  metu  valent.  Nihil  autem  re- 
fert, utrum  ille,  qui  metum  incutit,  malum  minetur  ipsi 
contrahenti  an  personae  contrahenti  arcte  coniunctae. 

535.  Divisiones  erroris,  quae  aeque  valent  etiam  de  dolo^ 

1.  Error  potest  esse  substantialis  aut  accidentalis. 
Substantialis  dicitur:  a.  si  versatur  circa  substantiam  rei,, 
de  qua  fit  contractus,  ut  si  quis  putet  se  emere  aurum, 
emat  autem  aurichalcum;  h.  si  versatur  circa  qualitatem 
substantialem  seu  circa  qualitatem  redundantem  in  sub- 
stantiam rei,  de  qua  fit  contractus,  sive  quia  illa  qualitas 
primario  intenditur  sive  quia  est  condicio,  sine  qua  non 
datur  consensus;  c.  si  versatur  circa  substantiam  ipsius 
contractus,  ut  si  contrahens  putet  agi  de  donatione,  cum 
agatur  de  venditione. 

Si  pictura  ideo  emitur,  quia  existimatur  opus  celeberrimi  pictoris, 
haec  circumstantia  primario  intenditur.  — Condicio,  sine  qua  non,  non 
est  necessario  exprimenda,  sed  implicita  cognosci  potest  vel  ex  dispo- 
sitione legis,  vel  ex  usu  locorum,  vel  ex  natura  contractus,  vel  ex  fine, 
ad  quem  res,  de  qua  fit  contractus,  adhibetur,  ut  si  emitur  vinum  pro 
aegroto,  pro  missae  sacrificio. 

Accidentalis  dicitur : a.  si  versatur  circa  qualitatem 
accidentalem  (non  redundantem  in  substantiam)'  rei,  de 
qua  fit  contractus,  ut  si  quis  emat  vinum  duorum,  quod 
putabat  esse  qualuor  annorum;  h.  si  versatur  circa  quali- 

tatem  accidentalem  contractus,  ut  si  quis  putet  solutionem 
pretii  faciendam  esse  in  hac  pecunia,  cum  facienda  sit 
in  alia. 

Error  circa  persoyiam,  qiiacum  fit  contractus,  quandoque  est 
substantialis,  quandoque  accidentalis.  Et  in  matrimonio  quidem 
semper  est  substantialis,  quia  in  hoc  contractu  persona  non  solum 
habet  rationem  contrahentis,  sed  etiam  rei,  de  qua  fit  contractus ; 
in  aliis  autem  contractibus  est  substantialis,  si  persona  per  se  et 
principaliter  intenditur,  id  quod  facilius  in  contractibus  gratuitis 
quam  onerosis  accidit;  sic  si  quis  rem  pretiosam  donat  Petro 
putans  eum  esse  Paulum,  error  est  substantialis;  si  quis  autem 
equum  vendit  Titio  putans  eum  esse  Caium,  error  est  acciden- 
talis. Idem  dicendum  est  de  errore  circa  qualitatem  personae:  si 
nempe  contrahens  a determinata  qualitate  dependentem  reddit 
consensum,  quia  est  motivum  principale  contractus,  error  est  sub- 
stantialis, ut  si  quis  donat  Titio,  quia  eum  putat  consanguineum, 
cum  non  sit;  alias  error  est  accidentalis,  ut  si  quis  alicui  det 
eleemosynam,  quia  pauper  est,  sed  simul  putatur  consanguineus. 

2.  Error  dicitur  antecedens,  quando  contractui  causam 
dat,  adeo  ut  contrahens  ablato  errore  contractum  non 
fecisset;  et  dicitur  concomitans,  si  non  dat  causam  con- 
tractui, adeo  ut  contrahens  etiam  ablato  errore  contractum 
fecisset. 

536.  De  contractibus  ex  errore  initis.  1.  Omnis 
error  substantialis  etiam  mere  concomitans  contractum 
reddit  invalidum  ex  defectu  consensus  in  substantiam 
contractus : qui  enim  circa  substantiam  rei  errat,  non 
consentit  in  rem,  de  qua  fit  contractus,  sed  in  aliam,  de 
qua  putat  fieri  contractum ; et  qui  non  vult  contrahere 
nisi  sub  certa  condicione,  quod  nempe  res  instructa  sit 
determinata  qualitate,  is  deficiente  illa  condicione  in  con- 
tractum non  consentit,  etsi  condicio  in  se  nullius  sit  mo- 
menti ; ergo  iure  naturae  eiusmodi  contractus  invalidus  est. 

a.  Ergo  si  quis  emit  vinum  ex  pomis  putans  esse  vinum  de  vite, 
vel  si  sacerdos  emit  pannum  ceruleum  ad  conficiendam  vestem  talarem 
putans  pannum  esse  nigrum,  contractus  propter  errorem  substantialem 
nullus  est.  Et  si  error  substantialis  unius  contrahentis  dolo  ab  altero 
causatus  est  (dolo  substantiali),  decipiens  tenetur  reparare  damnum 
alteri  exinde  ortum,  quod  si  aliter  reparari  nequeat,  tenetur  implere 
contractum. 

h.  In  foro  externo  satis  non  est,  ut  quis  asserat  se  errasse  circa 
substantiam  contractus,  sed  errorem  etiam  probare  debet,  quem  si  non 
probaverit,  standum  est  pro  valore  contractus ; in  foro  interno  autem  irri- 
tus est  contractus,  modo  error  vere  acciderit,  etsi  probari  non  possit. 

c.  Non  est  necesse,  ut  eiusmodi  qualitas,  cui  consensus  alligatus 
est,  a contrahente  expresse  indicetur : etenim  cognosci  potest  etiam  ex 
fine,  ad  quem  res,  de  qua  fit  contractus,  destinata  est,  ut  si  sacerdos 
emat  vinum  pro  missae  sacrificio. 

2.  Nullus  error  accidentalis^  etsi  fuerit  antecedens  et 
ab  altero  contrahente  causatus,  contractum  reddit  invali- 
dum : nam  ad  valorem  contractus  sufficit,  ut  adsit  consensus 
in  substantiam  contractus,  alias  cum  perturbatione  humani 
commercii  nimis  frequenter  contractus  essent  invalidi ; atqui 
error  accidentalis,  etsi  antecedens  et  ab  altero  causatus, 
non  impedit  consensum  in  substantiam  contractus;  ideo 
validus  est  contractus,  quo  quis  emit  vinum  recens,  quod 
putat  esse  vetus. 

3.  Error  accidentalis  antecedens^  qui  ab  altero  contra- 
hente dolo  causatus  fuit,  reddit  contractum  ad  arbitrium 
decepti  rescindibilem,  si  natura  sua  solubilis  est:  etsi  enim 
deceptus  quoad  substantiam  consensum  dedit,  eius  tamen 
efficaciae  obstat  iniuria,  quam  passus  est. 

a.  Et  sane  qui  alterum  decepit,  dolum  seu  iniuriam  illatam  re- 
movere debet  cum  omnibus  suis  effectibus;  effectus  autem  deceptionis 
est  contractus;  ideo  contractum  solvere  debet,  si  deceptus  velit.  Qui 
vero  alterum  decepit,  contractum,  solvere  non  potest  contra  voluntatem 
decepti:  decipiens  enim  consensum  dedit,  cuius  vi  et  efficaciae  nihil 
obstat.  Hinc  error  antecedens,  qui  non  est  dolo  causatus,  sed  proprius 
contrahentis,  contractum  (saltem  onerosum)  non  facit  rescindibilem. 
Eiusmodi  contractus  solum  mutuo  consensu  vel  simpliciter  vel  cum 
reparatione  damni,  quod  alteri  contrahenti  ortum  est,  rescindi  potest. 

h.  Si  non  ipse  contrahens,  sed  aliquis  alius  errorem  causavit, 
contractus  est  rescindibilis,  ubi  contrahens  doli  particeps  fuit ; ubi 
autem  dolus  inscio  contrahente,  etsi  in  eius  favorem,  commissus  fuit, 
contractus  non  est  rescindibilis:  nam  ius  rescindendi  contractum  oritur 
ex  iniuria,  quam  unus  contrahens  ab  altero  contrahente  patitur;  at- 
qui in  hoc  casu  unus  contrahens  non  patitur  iniuriam  ab  altero  con- 
trahente. Decipiens  autem  contrahentis  damnum,  si  quod  passus,  est,  repa- 
rare debet,  et  si  illud  aliter  reparare  non  potest,  tenetur  procurare,  ut 
ille  contractum  rescindat,  in  cuius  favorem  contrahentem  decepitq. 


Q G.  A.  § 871—876.  Convenit  cum  iure  naturae  C.  G.  § 123. 

4.  Error  accidentalis  concomitans^  etsi  ah  altero  contra- 
hente dolo  causatus  sit,  non  reddit  contractum  rescindi- 
bilem:  nam  deceptus  in  hoc  casu  non  patitur  veram  in- 
iuriam , quia  contractum  etiam  cognito  errore  fecisset. 
Hinc  qui  emit  vinum  austriacum  putans  esse  rhenanum, 
quod  tamen  etiam  cognito  errore  emisset,  facit  contractum 
non  solum  validum,  sed  etiam  firmum  seu  non  rescindi- 
bilem;  attamen  ius  habet  contractum  reducendi  ad  aequa- 
litatem seu  minuendi  pretium,  ut  rei  emptae  conveniat. 

Si  ergo  mercator  merces  adulteratas  vendit  vel  emptores  in  pon- 
dere et  mensura  decipit,  fieri  potest,  ut  contractus  venditionis  sit  in- 
validus vel  solum  infirmus  seu  rescindibilis,  vel  validus  et  firmus,  sed 
ad  aequalitatem  reducendus. 

a.  Contractus  invalidns  est,  si  adulteratio  tanta  est,  ut  res  ven- 
dita ad  usum  communem  et  ab  emptore  intentum  non  amplius  idonea 
sit,  ut  si  panni  veteres  recenter  colorati  vel  vestes  detritae  recenter 
purgatae  et  refectae  pro  novis  venduntur,  vel  si  venduntur  merces^ 
viliore  materia  in  notabili  quantitate  permixtae:  intercedit  enim  dolus 
substantialis. 

h.  Contractus  rescindibilis  est,  si  emptor  merces  adulteratas  ideo 
solum  emit,  quia  venditor  alfirmat  eas  esse  genuinas,  ut  si  vinitor 
vinum  cum  artefacto  mixtum  vendit  pro  naturali  ei,  qui  solum  naturale, 
emisset;  vel  si  mercator  merces  vendit  viliore  materia,  non  autem  in 
notabili  quantitate,  permixtas,  cum  tamen  emptor  solum  genuinas  vo- 
luisset: intercedit  enim  dolus,  accidentalis  quidem  sed  antecedens. 

c.  Contractus  validus  et  firmus  est,  si  emptor  merces  emisset, 
etsi  errorem  cognovisset,  quamvis  non  eodem  pretio,  ut  si  venditor 
non  dat  integram  mensuram  vel  integrum  pondus:  intercedit  enim 
dolus  accidentalis  et  concomitans.  Ius  autem  habet  emptor  deceptus, 
ut  excessus  pretii,  quod  solvit,  sibi  restituatur. 

537.  De  contractibus  ex  metu  initis.  Contractus 
fit  ex  metu,  si  metus  causam  dat  contractui,  adeo  ut  abs- 
que metu  factus  non  fuisset.  In  genere  dicendum  est 
contractus  ex  metu  initos  esse  validos,  dummodo  metus, 
non  perturbaverit  usum  rationis:  consensus  enim,  qui  ex 
metu  datur,  est  actus  perfecte  humanus  et  simpliciter 
voluntarius,  etsi  simul  involuntarius  sit  secundum  quid^).' 
In  specie  vero  haec  tenenda  sunt: 


Cf.  De  'principiis  n.  5G. 

1.  Metus  etiam  gravis,  qui  non  est  iniuste  incussus, 
contractum  non  reddit  invalidum  nec  rescindibilem : non 
primum,  quia  metus  non  tollit  consensum  simpliciter  vo- 
luntarium ; non  alterum,  quia  contrahenti  non  infertur 
iniuria. 

Validus  nec  rescindibilis  est  contractus  illius,  qui  ex  metu 
carceris  ob  grave  crimen  commissum  in  Americam  migrare  volens 
contractum  init  cum  duce  navis.  — Item  validus  est  contractus  illius, 
qui  alium  in  honore  laesit  et  ex  metu  poenae  ei  pecuniam  promittit, 
ne  rem  ad  iudicem  deferat. 

2.  Metus  tum  gravis  tum  levis  iniuste  incussus  ad  ex- 
torquendum consensum  contractum  iure  naturae  non  reddit 
invalidum,  sed  tamen  rescindibilem  ad  arbitrium  eius,  qui 
metum  passus  est^). 

Ratio  primi  est,  quia  contractus  nequit  demonstrari 
invalidus  nec  propter  defectum  consensus  nec  propter  in- 
iuriam  contrahenti  illatam:  nam  iniuria  haec  efficit  quidem, 
ut  contractus  sit  rescindibilis,  non  autem  ut  sit  invalidus. 

Ratio  secundi  est,  quia  ille,  qui  metum  incutiens 
alteri  contrahenti  iniuriam  intulit,  iniuriam  illatam,  sive 
gravis  sive  levis  fuit,  removere  tenetur;  eo  autem  remo- 
vetur, quod  is,  qui  metum  passus  est,  contractum,  si 
velit,  solvere,  si  autem  nolit,  aliam  partem  ad  im- 
plendum contractum  cogere  possit.  Metus  levis  in  foro 
conscientiae  contractum  facit  rescindibilem,  si  metus  vere 
fuit  causa  contractus;  in  foro  externo  civili  metus  levis 
non  attenditur. 

a.  Duplex  in  hac  re  facienda  est  exceptio:  a.  contractus  ex  metu 
gravi  et  iniusto  initus,  ut  si  latro  extorquet  pecuniam  metum  mortis 
incutiens,  est  invahdus,  si  contrahens  reipsa  non  consentiat:  cum  enim 
non  sponte,  sed  coacte  consentiat,  fieri  potest,  ut  non  alium  praebeat 
consensum,  quam  qui  in  eiusmodi  adiunctis  sufficiat  ad  malum,  quod 
timet,  evitandum:  ad  hoc  autem  sufficit  consensus  mere  externus;  ideo 
fieri  potest,  ut  eiusmodi  contractus  ex  defectu  consensus  sit  invalidus. 
P.  Matrimonium  et  i^^ofessio  religiosa,  si  ex  metu  gravi  et  iniusto 
celebrantur,  iure  positivo  sunt  invalida,  id  quod  suis  locis  declarabitur. 

b Lugo  disp.  22.  n.  133  ss.  C.  A.  § 870.  et  G.  G.  § 123  con- 
tractus ex  iniusto  metu  initos  declarant  rescindiliiles. 


De  contractibus  in  genere. 


559 


h.  Sunt  auctores  (Dicastillo,  Liigo,  Beuter  etc.^,  qui  etiam  con- 
tractus gratuitos  ab  hac  lege  excipientes  docent,  eos  ex  metu  gravi 
iniuste  incusso  initos  iure  naturae  invalidos  esse.  Cuius  sententiae 
probabilitatem  fere  omnes  admittunt.  Nam  ad  contractus  gratuiti  va- 
lorem  requiri  videtur  consensus  prorsus  liber  et  perfecte  voluntarius, 
alias  promittens  vel  donans  non  censetur  transferre  ius  in  rem  pro- 
missam vel  donatam.  Practice  ergo  promittens  (iuxta  alios  simpliciter, 
iuxta  alios  vero  solum  rescissione  promissionis  facta)  rem  promissam 
tradere  non  tenetur.  Idem  dicendum  est  de  donante. 

3.  Metus  tum  gravis  tum  levis  iniuste  incussus  in 
alium  finem,  non  ad  extorquendum  consensum,  contractum 
facit  rescindibilem,  si  ab  altero  contrahente  incutitur,  at 
eum  non  facit  rescindibilem,  si  ab  aliquo  tertio  sine  con- 
sensu contrahentis  incutitur. 

Ratio  primi  est,  quia  metum  incutiens  ab  iniuria  ces- 
sare et  omne  damnum  ex  iniuria  ortum  reparare  debet, 
ut  si  quis  sponte  promittat  pecuniam  inimico,  ut  a vexa- 
tionibus et  calumniis  cesset. 

Ratio  secundi  est,  quia  contrahens  nullam  iniuriam 
infert,  et  proinde  nullum  effectum  seu  damnum  iniuriae 
reparare  debet,  ut  si  quis  in  metu  mortis  a latrone  in- 
cusso homini  occurrenti  promittit  pecuniam,  ut  se  a peri- 
culo liberet. 


Articulus  quintus. 

De  causa  consensus. 

538.  Quae  et  quotuplex  sit.  1.  Causa  contractus 
seu  consensus  dicitur  ratio,  propter  quam  unus  transfert 
ius  in  alterum.  Causa  haec  in  contractibus  gratuitis  est 
voluntas  benefaciendi,  in  contractibus  onerosis  est  utilitas 
percipienda  ex  re,  de  qua  fit  contractus. 

2.  Duplex  distinguitur  causa  contractus,  altera  motiva, 
quae  consensum  proxime  determinat,  altera  impulsiva,  quae 
consensum  proxime  non  determinat,  sed  vel  eius  occasio 
est  vel  aliquatenus  solum  ad  consensum  movet.  Causa 
motiva  dicitur  etiam  motivum  principale  et  primarium,  et 


560 


De  septimo  decalogi  praecepto. 


causa  impulsiva  dicitur  motivum  secundarium  et  impulsivum 
contractus.  Illud  praecipue  movet  contrahentem,  ideoque 
eo  exsistente  validus,  eo  deficiente  invalidus  est  contractus ; 
hoc  ex  se  non  sufficit  ad  determinandam  voluntatem,  sed 
iam  determinatam  movet  quidem,  at  solum  ut  libentius 
contrahat,  quocirca  eo  deficiente  nihilominus  exsistit  con- 
tractus. 

Non  valet  solutio  legati,  quam  quis  fecit  falso  putans  a patre  illud’ 
fuisse  constitutum,  quia  deficit  causa  motiva,  scilicet  debitum  a patre 
iniunctum.  Valet  emptio  agri,  quam  quis  fecit  falso  putans  in  eo  latere 
thesaurum,  quia  solum  deficit  causa  impulsiva,  spes  reperiendi  thesauri. 
Utrum  in  casu  particulari  causa  fuerit  motiva  an  impulsiva,  ex  solo 
contrahente  sciri  potest.- 

Num  validi  sint  contractus  initi  ex  causa  turpi:  do  tibi 
centum,  ut  interficias  Petrum,  vel  sub  condicione  turpi:  da 
tibi  centum,  si  interfeceris  Petrum. 

«.  'Contractu  nondum  impleto  neuter  contrahens  obli- 
gatur ad  illum  implendum,  immo  uterque  a contractu  re- 
cedere tenetur,  et  si  pretium  actione  turpi  nondum  posita 
iam  solutum  fuisset,  illud  restitui  deberet,  quia  non  licet 
ponere  condicionem,  sub  qua  pretium  solutum  est. 

h.  Contractu  autem  iam  impleto,  i.  e.  posita  actione 
inhonesta  alter  contrahens  pretium  solvere  debet,  alter 
vero  illud  licite  exigere  et  retinere  potest^). 

a.  Haec  sententia,  quae  inter  auctores  communis  est,  vocari  potest 
certa  atque  in  hunc  modum  confirmatur.  Contractus  de  obiecto  turpi 
seu  ex  causa  turpi  est  promissio  de  re  mala,  quae  illicita  atque  in- 
valida est;  sed  si  alter  opus  malum  reipsa  praestat,  ipso  facto  oritur 
novus  contractus  innominatus  facio  ut  des,  adeo  ut  promittens  teneatur 
solvere  pretium  ex  iustitia  vi  huius  contractus  innominati.  Scilicet 
qui  opus  turpe  exsequitur,  aliquid  praestat,  quod  pretio  aestimabile 
est:  opus  enim  uni  contrahenti  laboriosum  et  periculosum,  alteri  vero 
utile  vel  delectabile  est,  illudque  praestat  ex  intentione,  ut  promittens 
teneatur  solvere  pretium  promissum;  hic  vero  ipsa  turpi  promissione _ 
consentit  in  obligationem  solvendi  pretium,  si  opus  in  suum  favorem 
praestitum  fuerit;  atqui  iste  contractus,  qui  a contractu  turpi  distinctus 
est  et  perficitur,  quando  opus  turpe  patratur,  est  quidem  illicitus,  qua- 


q S.  Poenitentiaria  23.  apr.  1822  declaravit  meretricem  pretium 
meretricii  exigere  illudque  retinere  posse. 

tenus  supponit  factum  turpe,  in  se  autem  licitus  et  validus  est:  materia 
enim  contractus  non  est  actio,  quatenus  mala  est,  sed  hinc  quidem 
opus  materiale  in  servitium  alterius  positum,  inde  vero  pretium  pro 
opere  praestito  solvendum^). 

|3.  Et  haec  quidem  de  iure  naturae  valent;  leges  vero  positivae 
nunc  invalidos  declarant  contractus,  quorum  causa  motiva  est  illicita^). 
Porro  leges  istae  irritantes  utpote  propter  bonum  commune  in  poenam 
delicti  latae  in  conscientia  obligant;  si  ergo  certo  constat,  legem  hos 
contractus  etiam  quoad  solutionem  pretii  opere  turpi  praestito  irritos 
facere,  nulla  est  obligatio  solvendi  pretium  pro  actione  mala  reipsa 
praestita.  Solum  quaeritur,  utrum  hae  leges  ante  an  post  sententiam 
iudicis  contractus  irritent.  Si  ex  tenore  legis  de  priore  constat,  pro- 
mittens obligari  nequit  ad  solvendum  pretium,  et  alter  hoc  nec  exigere 
nec  retinere  potest;  quodsi  de  eo  non  constat  (ut  plerumque  fit),  in 
praxi  ante  sententiam  iudicis  favendum  est  possessori  i.  e.  ei,  qui 
promisit,  si  nondum  dedit,  vel  ei,  qui  turpe  opus  fecit,  si  iam 
accepit®). 

y.  Cum  contractibus  de  re  turpi  confundendi  non  sunt  casus,  in 
quibus  sine  ulla  conventione  alteri  aliquid  datur  ea  intentione,  ut  ad 
actionem  inhonestam  alliciatur,  e.  g.  si  herus  famulae  dona  largiatur, 
ut  eam  ad  turpia  pertrahat.  Haec  enim  sunt  dona  gratuita,  quae 
restitui  non  debent,  etiamsi  actio  inhonesta  secuta  non  fuerit.  Attamen 
consulenda  est  restitutio,  ubi  timeri  debet,  ne  ex  retentione  doni  turpis 
amor  foveatur^). 


Articulus  sextus. 

De  obligatione  contractuum. 

539.  Quam  obligationem  pariant.  Triplex  distin- 
guitur obligatio  ex  contractu  orta:  naturalis,  quae  ex  ipsa 
natura  contractus  enascitur  et  conscientiam  afficit,  sed 
non  parit  actionem  in  iudicio;  civilis,  quae  ex  iure  civili 
oritur  et  actionem  in  iudicio  parit,  sed  non  obligat  con- 

q Gf.  Lehmkuhl  I.  n.  1052  ss.  Vermeersch  n.  292  ss.  Zeitschrift 
fur  k.  Th.  1909  S.  480  ff. 

^)  G.  A.  § 878.  Attamen  § 1174  statuit  id,  quod  quis  sciens  pro 
exsequenda  re  illicita  iam  dedit,  repeti  amplius  non  posse;  G.  G.  § 138 
et  817. 

®)  Gf.  Annihale,  Summula  theolog.  mor.®  (Romae.  Desclee.  1908) 
II.  n.  301.  S.  Alphonsus  n.  712. 

^)  Gf.  s.  Alphonsus  n.  712.  Holzmann,  Theol.  mor.  t.  4.  n.  689. 

scientiam;  mixta,  quae  obligat  in  conscientia  et  simul 
actionem  in  foro  externo  parit. 

1.  Omnis  contractus  validus  obligationem  parit  in  foro 
conscientiae,  et  quidem  ex  iustitia  commutativa  (excepta 
promissione  gratuita) : nam  voluntas  se  obligandi  idque 
ex  iustitia  est  de  essentia  cuiuslibet  contractus  excepta 
promissione.  Hac  obligatione  autem  impleri  debent  non 
solum  ea,  quae  expresse  in  contractu  statuta  sunt,  sed 
etiam  ea,  quae  vel  ex  natura  contractus  vel  ex  lege  posi- 
tiva vel  ex  consuetudine  regionis  implicite  in  contractu 
continentur  e.  g.  securitas  evictionis  (n.  523.  2). 

2.  Gravitas  obligationis  ex  contractu  ortae  necessario 
materiae  pro]portionata  est;  gravis  ergo  in  materia  gravi, 
levis  in  materia  levi:  ex  contractu  enim  alter  contrahens 
acquirit  ius ; sed  rerum  natura  exigit,  ut  gravis  sit  obligatio 
servandi  ius  alterius  in  materia  gravi. 

Quare  gravitas  obligationis  a contrahentium  intentione  adeo  in- 
dependens  est,  ut  nullum  facerent  contractum,  qui  in  materia  gravi 
nollent  gravem  obligationem  contrahere.  Obiectum  autem  contractus 
et  obligationis  ex  eo  ortae,  nisi  a natura  sit  determinatum  ut  in  ma- 
trimonio, a contrahentium  intentione  dependet.  Quodsi  intentio  contra- 
hentium non  clare  exprimitur,  interpretanda  est  ex  verborum,  quibus 
usi  sunt,  sensu  communi,  ex  natura  ipsa  contractus,  ex  lege  positiva, 
ex  usu  regionum  etc.,  et  si  ex  his  omnibus  de  ea  non  certo  constat, 
standum  est  pro  minimo. 

3.  Contractus  rescindibilis  unam  partem  obligat,  donec 
altera  pars,  quae  ius  rescindendi  habet,  rescissionem  postulet ; 
quodsi  ipsa  iuri  rescindendi  renuntiet,  eandem  obligationem 
parit  ac  contractus  firmus.  Contractus  rescindi  potest  pri- 
vata auctoritate  duplici  casu  excepto,  si  scilicet  res  dubia 
est  aut  si  lex  rescissionem  a iudice  faciendam  praescribit. 
Contractus,  qui  intra  tempus  a lege  definitum  non  rescin- 
ditur, evadit  firmus. 

Nota.  Quandoque  contrahentes  mutuo  conveniunt  de  determi- 
nata pecuniae  summa  (imena  conventionalis  — Reuegeld)  ab  eo  sol- 
venda, qui  absque  iusta  causa  a contractu  recedit.  Eiusmodi  poena 
tum  lege  naturali  tum  lege  civili  (C.  A.  § 909)  solvenda  est,  dummodo 
serio  adiecta  nec  immoderata  sit. 

540.  De  iuramento  contractui  adiecto^)  laramentum 
contractui  additum  est  iura mentum  promissorium,  quo  con- 
trahens sub  invocatione  divini  nominis  se  obligat  ad  im- 
plendum contractum.  De  vi  et  efficacia  huius  iuramenti 
contractui  adiecti  haec  tenenda  sunt. 

1.  luramentum  sequitur  naturam  et  condiciones  con- 
tractus, cui  additur,  ex  regula  iuris:  accessorium  sequitur 
principale  (n.  251). 

[deo  sponsalia  mutuo  consensu  solvi  possunt,  etsi  sponsi  iura- 
mentum  addiderint.  Promissio,  etsi  iuramento  firmata,  non  obligat, 
nisi  acceptetur. 

2.  luramentum  additum  contractui,  qui  sine  peccato 
sf^rmri  non  potest,  invalidum  est:  nequit  enim  obligare 
ad  rem,  etsi  leviter  tantum  malam. 

Ideo  invalidum  est  iuramenlum  additum  promissioni,  cuius  ob- 
iectum  turpe  vel  illicitum  est,  elsi  lege  positiva  tantum  e.  g.  pro- 
missioni alterum  iuvandi  in  defraudandis  tributis  ex  praecepto  sol- 
vendis. 

3.  luramentum  additum  contractui  iure  naturae  inva- 
lido contractum  nequit  reddere  validum,  quin  et  ipsum 
iuramentum  invalidum  est,  etsi  servari  sine  peccato  posset. 

a.  luramentum  enim  nequit  supplere  defectum,  propter  quem 
eiusmodi  contractus  invalidus  est.  Ideo  e.  g.  sponsalia  iurata,  quae 
iure  naturae  invalida  sunt,  ab  addito  iuramento  non  confirmantur. 

b.  Communis  quidem  sententia  docet  iuramentum  in  hoc  casu 
validum  atque  servandum  esse,  quia  omne  iuramentum  servandum  sit, 
si  id  sine  peccato  fieri  possit;  ideo  ex  religione  obligari  eum,  qui 
iuramentum  emiserat  de  solvendis  usuris,  ad  eas  solvendas,  nisi  a iura- 
mento dispensationem  accepisset,  quamvis  eas  utpote  iniustas  iterum 
repetere  possit.  Verum  omnino  probabilis  videtur  sententia,  quae  iura- 
mentum in  hoc  casu  invalidum  dicit  atque  a solvendis  usuris  iniustis 
prorsus  deobligat®). 

4.  Iuramentum  additum  contractui  solo  iure  positivo 
invalido  vel  rescindihili,  contractum  non  facit  quidem  va- 
lidum vel  firmum,  efficit  tamen,  ut  servari  debeat,  si  licite 
servari  potest,  ratione  iuramenti,  nisi  hoc  relaxetur,  modo 
iuramentum  contractui  additum  fuerit  validum : nam  quodvis 

q Gf.  Laymann  1.  4.  tract.  3.  c.  8.  Lessius  1.  2.  c.  17.  n.  50.  ss. 
Marres  De  iustitia®  (Ruremundae.  Romen.  1889)  1.  2.  n.  267  ss. 

q Ballerini-Palmieri  II.  n.  588.  Ginicot  I.  n.  599. 

iuramentum  validum  ex  reverentia  divini  nominis  servari 
debet,  si  absque  peccato  servari  potest.  Ex  religione  ergo 
eiusmodi  contractus  servari  debet,  etsi  ex  iustitia  servari 
non  debeat. 

a.  De  contractibus  iure  positivo  invalidis  vel  infirmis  docebant 
antiqui  eos  per  iuramentum  confirmari,  quia  ius  romanum  statuit 
propter  additum  iuramentum  cessare  legis  irritationem  eosque  in  reve- 
rentiam divini  nominis  pro  validis  et  firmis  habendos  esse.  Cum 
tamen  hodie  ius  civile  nihil  eiusmodi  statuat,  afifirmari  potest  contrac- 
tus omnes  per  iuramentum  additum  in  ratione  contractus  non  mutari^), 

h.  Sic  minorennis,  qui  iuramento  promisit  se  non  esse  rescissurum 
contractum,  eum  servare  debet,  quatenus  iustus  est  (saltem  post  ad- 
eptam maiorennitatem)  nisi  obtenta  fuerit  dispensatio  ab  obligatione 
iuramenti.  — Si  quis  sub  iuramento  promisisset  latroni  certam  pecu- 
niae summam,  promissio,  si  fuerit  interna,  valida  est,  sed  rescindi- 
bilis ; iuramentum  autem  utpote  metu  extortum  invalidum  est,  et  proinde 
rescissioni  promissionis  non  obstat. 

5.  Actus  antecedenti  iuramento  contrarius  validus 
quidem  est,  agens  tamen  contra  iuramentum  periurus  est: 
iuramentum  enim  non  aufert  potestatem  faciendi,  quod 
non  facturum  se  promiserat. 

Ideo  valet  revocatio  testamenti  eius,  qui  antea  iuraverat  se  non 
esse  illud  revocaturum ; valet  illius  donatio  alteri  facta,  qui  antea  iura- 
verat se  Gaio  et  non  alteri  donaturum  esse. 

541.  Obligatio  contractus  qualificati.  Contractus 
qualificatus  ille  dicitur,  cui  adiecta  est  clausula  (modus  aut 
condicio),  quae  obligationem  eius  accidentaliter  modificat. 
Eiusmodi  contractus  praecipue  sunt : a.  contractus  initi 
sub  condicione;  h.  sub  fine;  c.  sub  causa;  d.  sub  demon- 
stratione; e.  in  diem.  Clausula  adiecta  ex  ipsius  natura 
determinanda  est. 

I.  Contractus  sub  condicione.  1.  Notiones,  a.  Con- 
dicio est  circumstantia  externa  contractui  adiecta,  a cuius 
exsistentia  valor  contractus  dependet. 

q Cum  ecclesia  ex  hac  parte  retineat  dispositiones  iuris  romani, 
in  causis  sacris  iui-amentum  additum  eiusmodi  contractui  ipsum  con- 
tractum reddit  validum  vel  firmum,  adeo  ut  tum  ex  iustitia  tum  ex 
religione  servari  debeat. 

h.  Condicio  adiecta  potest  esse  de  praesenti  vel  de 
'praeterito  vel  de  futuro. 

Duplex  distinguitur  condicio  de  futuro,  altera  siispensiva,  quae 
efficit,  ut  exsistentia  obligationis  ab  impleta  condicione  dependeat: 
e.  g.  do  tibi  centum,  si  Romam  ieris;  altera  resolutiva,  quae  efficit,  ut 
obligatio  iam  exsistens  postmodum  impleta  vel  non  impleta  condicione 
revocetur  seu  resolvatur  e.  g.  vendo  tibi  librum,  nisi  intra  hebdoma- 
dam displiceat. 

c.  Condicio  de  futuro  vel  est  de  re  necessaria,  quae 
certo  scitur  futura,  vel  de  re  impossibili  vel  de  re  possi- 
bili, quae  exsistere  et  non  exsistere  potest,  cuius  proinde 
eventus  est  incertus. 

2.  Frineipia.  a.  Condicio  de  praesenti  vel  de  praeterito 
efficit,  ut  contractus  valeat,  si  condicio  exsistit,  et  non  va- 
leat, si  condicio  non  exsistit,  etsi  de  eius  exsistentia  vel 
non  exsistentia  nondum  constet. 

h.  Condicio  de  futuro  necessario  non  impedit,  quominus 
statim  valeat  contractus,  quia  condicio  certo  futura  cen- 
setur frustra  adiecta,  nisi  conti*ahens  expresse  voluerit, 
ut  exspectetur  eventus,  ut  si  quis  dicat:  dabo  tibi  horo- 
logium, si  cras  sol  oriatur. 

c.  Condicio  de  futuro  impossibili  efficit,  ut  contractus 
sit  invalidus:  qui  enim  aliquid  vult  sub  condicione  im- 
possibili, reipsa  non  vult,  ut  si  quis  dicat:  do  tibi  aureum, 
si  cras  sol  non  oriatur. 

Huc  pertinet  etiam  condicio  de  re  turpi,  quae  censetur  esse  de 
re  moraliter  impossibili.  Ex  iure  autem  positivo  praesertim  canonico 
condiciones  de  re  impossibili  vel  turpi  in  omnibus  contractibus  ultimae 
voluntatis  pro  non  adiectis  habentur.  Ubi  notandum  est,  rem  turpem 
censeri  non  solum  postulationem,  ut  fiat  res  illicita  lutheranus), 

sed  etiam  postulationem,  ne  fiat  actio  bona,  sive  de  praecepto  sive  de 
consilio  est  (si  non  fias  religiosus).  Valet  ergo  testamentum,  etsi  con- 
dicio inhonesta  ab  heredibus  non  impleatur:  quilibet  enim  censetur 
contrahere  velle  secundum  leges. 

Quodsi  codices  civiles  cum  iure  canonico  non  concordarent,  no- 
tandum est  testamenta  et  legata  pia  regi  dispositionibus  iuris  eccle- 
siastici, non  civilis;  quare  condiciones  impossibiles  vel  turpes  (saltem 
in  foro  conscientiae)  pro  non  adiectis  habentur,  etsi  codex  civilis  aliud 
statuerit. 

d.  Condicio  suspensiva  de  futuro  possibili  suspendit 
consensum  et  producit  obligationem  exspectandi  et  non  im- 
pediendi condicionis  eventum;  condicione  autem  impleta 
oritur  ipsa  obligatio  contractus  sine  ullo  alio  consensu^ 
e.  g.  dabo  tibi  dimidium,  si  avunculus  legatum  mihi  re- 
linquit: si  enim  condicio  non  impletur,  contractus  nullus 
est,  condicione  autem  impleta  contractus  absque  alio  con- 
sensu fit  absolutus^). 

Xota.  Contractus  sub  hac  condicione  suspensiva  initus  solet  in- 
telligi,  si  de  contractu  condicionato  sermo  fit. 


542.  II.  Contractus  sub  fine  vel  sub  modo  ille  dicitur, 
in  quo  unus  contrahens  alteri  praescribit,  in  quem  finem 
et  usum  rem  acceptam  adhibere  debeat,  et  alter  contra- 
hens id  acceptat,  e.  g.  do  Titiae  mille,  ut  monasterium 
ingrediatur.  Iste  contractus  non  suspendit  obligationem, 
sed  statim  fine  nondum  impleto  valet,  quia  uterque  con- 
trahentium consentit  in  contractum  et  in  modum  adiectum ; 
alteri  autem  contrahenti  onus  iniungit  implendi  finem  seu 
modum  adiectum. 

In  hoc  differt  contractus  sub  condicione  a contractu  sub  modo, 
quod  condicio  suspendit  effectum,  donec  condicio  impletur,  modus  seu 
finis  non  suspendit  effectum,  sed  addit  obligationem  implendi  finem. 
Hinc  si  cui  dantur  centum,  ut  centum  missas  celebret,  contractus  sta- 
tim perficitur,  quando  alter  rem  acceptat,  et  tradita  pecunia  acceptans 
statim  acquirit  eius  dominium;  tenetur  autem  ex  iustitia  implere  mo- 
dum adiectum.  Quodsi  postea  non  impleatur  modus  seu  finis,  praeser- 
tim in  donationibus  sub  modo,  attendendum  est  ad  intentionem  do- 
nantis. Si  ex  verbis  vel  adiunctis  donationis  constet,  quod  donatarium 
obligare  intenderit  ad  illum  finem,  donatio,  fine  non  praestito,  resol- 
vitur et  donum  restituendum  est;  si  solum  media  praebere  intenderit, 
ad  finem  praestandum,  si  placuerit,  donum  retineri  potest,  etsi  finis 
non  impleatur^). 

543.  III.  Contractus  sub  causa  ille  dicitur,  quo  in- 
dicatur motivum  contrahendi,  e.  g.  do  tibi  centum,  quia 


q Cf.  Ballerini-Palmieid  VI.  n.  265  ss. 

2)  Cf.  Lugo  disp.  23,  n.  111.  Lessius  1.  2.  c.  18  n.  124  ss. 

meus  cognatus  es.  Contractus  iste  invalidus  est,  si  causa 
addita  deficiat  et  sit  motivum  principale  et  primarium; 
non  est  invalidus,  si  causa  sit  motivum  secundarium  et 
mere  impulsivum. 

544.  IV.  Contractus  sut)  demonstratione  ii  vocan- 
tur, in  quibus  materia  contractus  non  accurate  determi- 
natur, sed  magis  demonstratur.  lam  si  in  designanda 
quantitate  materiae  error  accidit,  pro  diversitate  designa- 
tionis diversimode  interpretandus  est  contractus.  Si  enim 
quantitas  designatur  demonstrative  e.  g.  emo  hoc  dolium 
continens  quinque,  nihil  suppleri  debet;  si  autem  quan- 
titas designatur  taxative  e.  g.  emo  quinque,  quae  in  hoc 
dolio  continentur,  defectus  suppleri  debet. 

545.  V.  Contractus  in  diem  initus  dicitur,  quando 
designatur  dies  exsecutionis.  Si  dies  designatus  est  certo 
eventurus,  contractus  statim  obligat,  exsecutio  autem  non 
obligat  ante  diem  designatum,  e.  g.  do  centum  ecclesiae 
parochiali,  quando  pater  morietur.  Quodsi  dies  designatus 
non  est  certo  futurus,  obligatio  suspenditur,  ac  si  con- 
tractus esset  condicionatus  e.  g.  do  tibi  centum,  quando 
filius  meus  ingredietur  religionem. 

a.  Quia  in  primo  exemplo  contractus  statim  obligat,  idcoque  ius 
statim  transfertur,  si  donator  ante  diem  designatum  moreretur,  obli- 
gatio exsequendi  donationem  transiret  ad  heredes;  in  secundo  autem 
exemplo,  si  donator  moreretur  ante  ingressum  filii  sui  in  religionem, 
nulla  exsisteret  obligatio  donandi  in  heredibus. 

&.  Per  particulam  si  solet  quidem  exprimi  condicio,  at  quando- 
que non  condicio,  sed  designatio  temporis  per  eam  exhibetur,  ut  si 
quis  dicat:  do  tibi  aureum,  si  (i.  e.  quando  Titius  mihi  solverit 


censum. 

Quaestio  secunda. 

De  contractibus  unilateralibus. 

Contractus  speciales,  quorum  magnus  exsistit  numerus,  ad  tres 
classes  revocari  possunt : a.  ad  contractus  unilaterales ; h.  contractus 
bilaterales  certi  eventus;  c.  contractus  aleatorios.  Ad  contractus  uni- 
laterales pertinent  donatio,  promissio  et  testamentum.  Testamenta 
non  sunt  quidem  proprie  contractus,  nihilominus  inter  contractus  re- 
censeri et  explanari  solent,  quia  ad  donationem  gratuitam  prope  ac- 
cedunt. 


Articulus  primus. 

De  promissione. 


546.  Eius  natura.  1.  Promissio  significat  contractum, 
quo  quis  erga  alterum  gratuito  se  obligat  ad  aliquid  fa- 
ciendum vel  omittendum. 

a.  Promissio  imprimis  discernenda  est  a proposito:  proponens 
enim  non  intendit  novam  aliquam  obligationem  assumere,  promittens 
autem  nova  obligatione  se  obstringere  intendit. 

h.  Ille,  qui  aliquid  promittit,  promittens,  ille  vero,  cui  aliquid 
promittitur,  promissarius  vocatur. 

c.  Hic  agitur  de  promissione,  quae  fit  homini,  non  de  promissione, 
quae  fit  Deo.  Promissio  autem,  quae  fit  homini,  vel  est  simplex  vel 
mutua.  Promissio  sive  simplex  sive  mutua  ineundi  contractum  prae- 
cedere solet  contractus  onerosos  praesertim  reales  e.  g.  promissio  dandi 
mutuum,  emendi  et  vendendi  domum,  ineundi  matrimonium.  Hoc  loco 
de  promissione  simplici  sermo  est. 

2.  Ut  promissio  valeat,  requiruntur  condiciones,  quae 
ad  valorem  contractus  gratuiti  necessariae  sunt : a.  ut  adsit 
voluntas  se  obligandi,  quam  implicite  habere  censetur,  qui 
serio  vult  promittere,  etsi  ad  obligationem  non  advertat; 
h.  ut  promissio  exterius  sit  manifestata  et  acceptata,  quare 
promittens  ante  acceptationem  de  iure  naturae  promissio- 
nem factam  semper  adhuc  revocare  potest. 

547.  Eius  obligatio.  1.  Ab  intentione  promittentis 
dependet,  utrum  promissio  ex  fidelitate  an  ex  iustitia 
obliget. 

a.  Si  promittens  solum  ex  fidelitate  se  obligare  intendit,  tenetur 
quidem  in  conscientia  promissionem  implere,  at  sub  levi  tantum 
etiam  in  re  magni  momenti,  quia  fidelitas  per  se  non  obligat  sub 
gravi;  per  accidens  autem  ratione  gravis  damni,  quod  promissario 
oriturum  praevidetur,  etiam  sub  gravi  obligare  potest. 

h.  Si  promittens  se  obligare  intendit  ex  iustitia,  tenetur  obli- 
gationem implere  sub  gravi  in  materia  gravi.  Attamen  ad  pec- 
catum grave  constituendum  materia  quadruplo  maior  requiritur, 
quam  in  furto,  quia  rem  suam  alteri  promissam  non  dare  longe 
minus  iustitiae  adversatur,  quam  auferre  aut  retinere  rem  alienam^). 

c.  Si  de  obligatione  promissionis  dubium  exsistit,  pro  minimo 
standum  est,  quia  non  est  imponenda  obligatio,  de  qua  non  certo 
constat.  Hinc  si  quis  promissionem  in  re  gravi  facit  non  atten- 
dens, utrum  sub  gravi  an  sub  levi  se  obliget,  sub  levi  tantum 
obligari  censendus  est. 

d.  Promissiones  obligatoriae  ordinarie  non  obligant  ex  iustitia, 
quia  promittentes  raro  intentionem  babent  ita  stricte  se  obligandi. 
Ille  autem  ex  iustitia  se  obligare  censetur  (et  in  foro  externo  ita 
se  obligare  praesumitur),  qui  quadam  sollemnitate  e.  g.  sub  iura- 
mento  promittit  vel  promissioni  chirographum  addit  vel  coram 
testibus  promissionem  facit. 

e.  Inter  obligationem  fidelitatis  et  iustitiae  boc  discrimen  inter- 
cedit, quod  obligatio  fidelitatis  nullum  ius  dat  promissario  in  rem 
promissam,  sed  ideo  solum  obligat,  quia  unusquisque  tenetur  facta 
sua  conformare  promissis;  obligatio  autem  iustitiae  promissario 
ius  dat  ad  rem  promissam  accipiendam,  adeo  ut  ex  stricto  iure 
ei  debeatur,  quod  promissum  est.  Attamen  non  dat  ius  reale  in 
rem  promissam,  sed  ius  personale  tantum  in  promittentem  vel  eius 
heredes;  ideo  non  licet  promissario  rem  promissam  occulte  sibi 
arripere^). 

2.  Promissio  etiam  ex  iustitia  obligans  cessat:  a.  Si 
promissione  facta  innotescit  vel  supervenit  notabilis  mu- 
tatio rerum,  quae  si  ante  promissionem  cognita  vel  prae- 
visa fuisset,  eam  impedivisset:  quaelibet  enim  promissio 
gratuita  censetur  facta  sub  hac  tacita  condicione:  si  ahsqiie 
gravi  incommodo  impleri  potest,  h.  Si  ante  exsecutionem 


Cf.  s.  Aliihonsus  n.  720. 

*)  Cf.  Lugo  disp.  23  n.  12  ss. 

cessat  causa  motiva  promissionis,  a qua  promittens  revera 
aut  unice  aut  principaliter  ad  promittendum  motus  fuerat. 
c.  Si  res  promissa  sine  culpa  promittentis  facta  sit  impos- 
sibilis, illicita  vel  promissario  inutilis. 

3.  Num  implenda  sit  promissio,  si  ante  exsecutionem 
moritur  promissarius^  pendet  ab  intentione  promittentis:  si 
promittens  aut  unice  aut  primario  intendit  personam  pro- 
missarii,  obligatio  cessat,  quia  eo  mortuo  cessat  causa 
motiva  promissionis;  si  autem  praecipue  intendit  promis- 
sarii  familiam  vel  heredes,  obligatio  non  exspirat. 

4.  Si  ante  exsecutionem  moritur  promittens,  promissio 
realis  transit  ad  heredes,  nisi  constet  promittentem  se 
solum  obligare  voluisse;  promissio  personalis  ad  eos  non 
transit  (n.  210,  3). 


Articulus  secundus. 

De  donatione. 

548.  Eius  natura.  1.  Donatio  est  contractus,  quo 
dominium  alicuius  rei  propriae  in  alterum  gratuito  trans- 
fertur. 

a.  Ille,  qui  donat,  donator,  ille  vero,  cui  aliquid  donatur,  dona- 
tarius  vocatur. 

h.  Donatio  de  iure  naturae  est  contractus  consensualis,  qui  solo 
mutuo  consensu  ante  rei  donatae  traditionem  substantialiter  perfici- 
tur 0- 

c.  Donatio  eo  diffetd  a promissione  (ex  iustitia  obligante),  quod 
donatio  transfert  ius  in  re,  promissio  solum  ius  ad  rem  accipiendam 
seu  ius  ad  actionem  in  personam  promittentis. 

2.  Donatio  fieri  debet  ex  propriis;  sed  quoniam  bona 
illius,  qui  debitis  solvendis  impar  est,  non  sunt  omnino 
eius  propria,  donatio  ab  eo  facta  valida  quidem  est,  sed 
iniusta. 

a.  Donatio  valida  est,  sed  iniusta  tum  ex  parte  donantis  tum  ex 
parte  acceptantis,  quia  donans  creditoribus  iniuriam  infert,  acceptans 

Ex  C.  A.  § 943  in  donatione  verbali  dominium  in  rem  dona- 
tam traditione  demum  transfertur. 

ad  iniuriam  immediate  cooperatur;  creditores  enim  strictum  ius  habent 
exigendi,  ut  ex  illis  bonis  debita  sibi  solvantur. 

h.  Donatarius,  qui  ignorans  impotentiam  donantis  donum  accep- 
tavit, ad  restitutionem  non  tenetur;  donatarius  autem,  qui  conscius 
impotentiae  donantis  donum  acceptavit,  ad  restitutionem  doni  tenetur, 
tum  si  illum  ad  donationem  faciendam  induxit,  tum  si  illum  non  in- 
duxit. Ratio  primi  est,  quia  ius  in  rem  donatam  acquirit,  cum  donatio 
valida  sit;  ad  iniuriam  autem  materialiter  tantum  cooperatus  est. 
Ratio  secundi  est,  quia  ad  iniuriam  damnificantem  immediate  coopera- 
tur, scilicet  actione,  quae  in  se  non  indifferens  sed  iniusta  est^). 

549.  Donatio  diyiditur:  a.  Ratione  effectus  in  do- 
nationem inter  vivos,  qua  dominium  rei  donatae  in  dona- 
tarium  utroque  contrahente  adhuc  superstite  transit ; et 
donationem  mortis  causa,  qua  dominium  rei  donatae  in 
donatarium  post  mortem  donantis  demum  transit.  De  hac 
altera,  quae  est  species  ultimae  voluntatis,  inferius,  de 
prima  hic  sermo  erit. 

Ergo  non  est  proprie  donatio  mortis  causa  ea,  quae  fit  intuitu 
quidem  mortis,  sed  ita,  ut  statim  effectum  sortiatur  irrevocabilem, 
cuiusmodi  sunt  dispositiones,  quibus  aegroti  dant  cognatis,  famulis 
vel  amicis  res  mobiles  aut  etiam  immobiles. 

h.  Ratione  motivi  in  donationem  mere  gratuitam  seu 
pure  liberalem,  quae  in  donante  nullam  obligationem  sup- 
ponit, et  in  remuneratoriam  seu  antidoralem,  quae  in  do- 
nante obligationem  gratitudinis  supponit. 

Quoniam  donatio  remuneratoria  a stricto  donationis  conceptu  ali- 
quatenus deficit,  factum  est,  ut  sola  donatio  mere  gratuita  intelligeretur, 
sicubi  in  iure  canonico  prohibeatur  donatio. 

c.  Ratione  modi  in  verbalem,  qua  quis  verbis  rem 
alteri  donat,  et  in  realem,  qua  quis  rem  alteri  donat  et 
simul  tradit. 

Quamvis  donatio,  quae  scripto  fit,  proprie  sit  donatio  verbalis, 
codex  civilis  tamen  a verbali  eam  distinguit. 


q Cf.  Lugo  disp.  20.  n.  116.  Sententia  Lessii  (1.  2.  c.  20. 
n.  168)  et  Molinae  (disp.  328),  eum  nempe  ad  restitutionem  non  teneri, 
qui  donantem  non  induxit  ad  donandum , omni  probabilitate  carere 
videtur. 

550.  Condiciones  requisitae.  Ex  iure  naturae  do- 
natio ab  uno  facta  et  ab  altero  acceptata  valida  est^). 

a.  Ut  valida  sit  donatio,  acceptatio  donatarii  eaque  exterius 
manifestata  semper  requiritur;  hinc  donatio  ante  acceptationem  revo- 
cari potest,  etsi  iuramento  firmata  sit:  iuramentum  enim  sequitur 
naturam  actus.  Quare  sententia,  quam  probabilem  censet  Busenhaum, 
nempe  donationem  causae  piae  factam  valere  sine  acceptatione,  iuri 
naturae  adversatur^). 

h.  Praeter  oblationem  et  acceptationem  rei  donatae  ad  validam 
donationem  ex  iure  naturae  quidem  aliud  non  requiritur ; ius  positivum 
autem,  quod  donationibus  generatim  minus  favet  easque  propterea 
difficiles  reddit  (exceptis  donationibus  manualibus),  determinatas  con- 
diciones requirit^).  Donationes,  quae  legibus  contrariae  sunt,  ante  in- 
dicis sententiam  in  foro  conscientiae  haheri  possunt  validae  (n.  356). 

c.  Donationes  ad  causas  j^icts  factae  iure  canonico  reguntur;  hinc 
si  lege  civili  eiusmodi  donationes  aut  absolute  aut  sub  certis  condici- 
onibus irritae  declarentur,  in  foro  conscientiae  etiam  post  iudicis  de- 
clarationem validae  sunt,  dummodo  adsint  condiciones,  quas  lex  na- 
turalis postulat. 


551.  Effectus  donationis  est  translatio  eaque  per  se 
irrevocabilis  dominii  in  donatarium. 

a.  Donatio,  cum  sit  contractus  consensualis,  mutuo 
consensu  donantis  et  acceptantis  perficitur,  dominium 
autem  ex  iure  positivo  plerumque  rei  traditione  demum 
transfertur. 

b.  Etsi  donatio  in  se  valida  ex  iure  naturae  sit  irre- 
vocabilis, ex  iure  positivo  in  quibusdam  casibus  vel  ex 
toto  vel  ex  parte  revocari  potest.  Id  in  triplici  casu  po- 
tissimum valet:  a.  si  donatarius  erga  donantem  enormiter 
ingratus  fuerit;  |3.  si  donatori  praeter  exspectationem  proles 
nata  fuerit;  y.  si  per  donationem  filii  priventur  legitima 
parte  hereditatis. 


b Ut  donatio  obligationem  civilem  pariat,  ex  C.  A.  § 943  vel 
documentum  publicum  vel  rei  traditio  requiritur;  idem  statuit  G.  G. 
§ 518. 

2)  Cf.  s.  Alphonsus  n.  725. 

luxta  G.  A.  valet  donatio  privatim  facta,  iuxta  alios  autem 
codices  non  valet. 

Alii  casus  conferri  possunt  in  codicibus^).  Cum  hae  legis  dispo- 
sitiones probabiliter  etiam  in  foro  interno  valeant,  donator  iis  tuta 
conscientia  uti  potest,  nisi  agatur  de  donatione  in  gratiam  causae  piae 
facta.  Ideo  liberi  post  mortem  patris  a iudice  petere  possunt  donationis 
revocationem;  propter  quam  parte  legitima  privantur. 

Nota.  Si  donator  vel  donatarius  moritur  ante  rei  traditionem, 
idem  valet,  quod  supra  (n.  547)  in  simili  quaestione  de  promissione 
dictum  est. 


Articulus  tertius. 

De  testamentis. 

Cum  testamentum  constituat  aliquem  modum  succes- 
sionis hereditariae  et  simul  speciem  ultimarum  voluntatum^ 
nonnulla  de  hac  utraque  re  praemittenda  sunt. 

§ 7,  De  successione  hereditaria, 

552.  Praenotiones.  1.  Successio  hereditaria  est  ius 
succedendi  in  bona  et  iura  alicuius  defuncti. 

Successio  hereditaria  duplex  est,  altera  legalis  seu  ab 
intestato,  qua  ius  succedendi  in  bona  et  iura  defuncti  ex 
dispositione  legis  oritur;  altera  testamentaria^  qua  ius  suc- 
cedendi in  bona  et  iura  defuncti  ex  ultima  ipsius  defuncti 
voluntate  acquiritur. 

Hereditas  significat  universitatem  bonorum  et  iurium 
alicuius  defuncti. 

Heres  dicitur  persona  repraesentans  defunctum,  cui 
competit  ius  succedendi  in  eius  bona  et  iura. 

Heres  in  defuncti  bona  succedere  potest  vel  ex  toto  vel  exparte; 
prior  est  Jieres  ex  asse,  posterior  heres  ex  parte;  uterque  autem  suc- 
cedere dicitur  ex  titulo  universali  (n.  403,  3). 

Legitima  vocatur  illa  hereditatis  pars,  quae  heredibus 
necessariis  relinqui  debet.  Eius  quantitas  ex  diversis  codi- 
cibus diversa  est. 


0 G.  A.  § 947—954,  ubi  sex  casus  recensentur,  in  quibus  donatio 
revocari  potest.  G.  G.  de  hac  re  agit  § 530  ss. 

2.  Modi  acquirendi  hereditatem.  Ius  hereditatis  triplici 
modo  acquiri  potest:  a.  pacto  hereditario  (Erbvertrag),  quo 
quis  alteri  (e.  g.  uxori)  ius  hereditatis  confert;  h.  testamento ^ 
quo  quis  declarat,  quem  sibi  post  mortem  in  bona  et  iura 
succedere  velit;  c.  successione  ah  intestato,  quae  contingit 
liberis  vel  propinquis  iuxta  ordinem  a lege  constitutum,  si 
quis*  absque  dispositione  testamentaria  decedit. 

553.  De  heredibus.  Duplex  distinguitur  heres:  heres 
ah  intestato,  qui,  cum  dispositio  testamentaria  non  exsistat, 
ex  dispositione  legis  in  bona  defuncti  succedit;  et  heres 
ex  testamento,  qui  vi  testamenti  ex  voluntate  defuncti  in 
eius  bona  succedit. 

lurium  alia  (romanum,  gallicum)  non  admittunt,  ut  pro  parte 
bonorum  tantum  heres  instituatur  et  reliqua  pars  heredibus  ab  intestato 
obveniat;  alia  vero  (austriacum,  germanicum,  anglicum)  hoc  ad- 
mittunt. 

Heredes  ex  testamento  alii  sunt  necessarii,  qui  vi  legis 
positivae  institui  debent  (exceptis  paucis  casibus,  in  quibus 
hereditate  privari  possunt)’),  alii  arhitrarii,  qui  heredes 
institui  possunt,  at  vi  legis  institui  non  debent. 

Heredes  necessarii  in  diversis  iuribus  diversi  sunt,  plerumque 
solum  descendentes  legilimi,  quandoque  etiam  uxor^). 

Heredes  alii  sunt  legitimi,  qui  ex  lege  ius  habent 
succedendi  ei,  qui  heredem  non  instituit  sed  intestatus 
decessit;  alii  extranei,  qui  hoc  ius  non  habent. 

Ergo  heredes  necessarii  sunt  etiam  legitimi;  at  non  omnes  legitimi 
sunt  etiam  necessarii;  extranei  vero  nec  legitimi  nec  necessarii  sunt. 

554,  De  iure  succedendi.  lure  naturae  descenden- 
tibus competit  ius  succedendi  in  bona  defuncti,  nisi  legi- 
time exclusi  fuerint;  ideo  s.  scriptura  ex  omnium  gentium 
persuasione  filium  eo  ipso  etiam  heredem  appellat:  quodsi 
filius,  et  heres^). 


b Cf.  c.  A.  § 768  ss.  C.  G.  § 2339,  in  quibus  recensentur  causae, 
ob  quas  aliquis  hereditate  privari  possit. 

2)  G.  A.  § 765.  766.  C.  G.  2303  ss. 

3)  Gal.  4,  7. 

a.  Singulae  familiae,  ex  quibus  societas  civilis  coalescit,  ipsa 
natura  disponente  serie  generationum  indefinita  conservantur  et  pro- 
pagantur ; familiarum  autem  conservatio  et  propagatio  impossibilis 
esset,  nisi  bona  familiae  saltem  quoad  maximam  partem  ab  una  gene- 
ratione ad  alteram  transmitterentur,  sed  vel  primi  occupantis  fierent  vel 
a potestate  politica  occuparentur;  ergo  natura  ipsa  exigente  descen- 
dentes in  bona  familiae  propria  succedunt^).  Ideo  omnes  leges  civiles 
statuunt  membra  familiae  succedere  in  bona  defuncti,  qui  sine  testa- 
mento obiit,  et  auctores  fere  concedunt,  id  iure  naturae  postulari. 

h.  Eadem  ergo  ratio,  qua  necessitas  proprietatis  privatae  construi- 
tur, probat  etiam  filiosfamilias  iure  naturae  succedere  in  bona  parentum. 
Cum  tamen  ex  iure  naturae  de  solo  iure  succedendi  constet,  ad  auc- 
toritatem civilem  spectat  ea  accuratius  determinare,  quae  ex  iure  na- 
turae indeterminata  sunt,  e.  g.  statuere  modum  successionis,  quanti- 
tatem hereditatis,  gradum  cognationis,  ultra  quem  familia  exstincta 
censetur  et  proinde  bona  defuncti  non  amplius  devolvuntur  ad  descen- 
dentes etc. 

555,  De  acceptatione  hereditatis  et  obligatione 

heredis.  1.  Mortuo  testatore  heres  nondum  acquirit  here- 
ditatem, sed  ad  eam  acquirendam  eius  acceptatio  adhuc 
requiritur;  nec  tenetur  hereditatem  acceptare,  sed  eam 
etiam  repudiare  potest. 

2.  Hereditas  acceptari  potest  duplici  modo:  pure  et 
simpliciter  aut  sub  beneficio  inventarii  (mit  Vorbehalt  der 
Rechtswohltat  des  Inventars). 

Qui  priore  modo  hereditatem  acceptat,  omnia  debita 
et  legata  defuncti  ex  lege  solvere  debet;  qui  posteriore 
modo  hereditatem  acceptat,  debita  et  legata  defuncti  ultra 
vires  hereditatis  solvere  non  tenetur. 

a.  Num  is  in  conscientia  teneatur  solvere  debita  et  legata  de- 
functi etiam  ultra  vires  hereditatis,  qui  eam  simpliciter  sine  inven- 
tario acceptavit,  disputant.  Probabilis  est  sententia,  quae  negat  teneri 
lieredem  ultra  vires  hereditatis,  ne  post  sententiam  quidem  iudicis. 
Practice  ergo  heres  in  conscientia  obligari  nequit  ad  solvenda  debita 
et  legata,  quae  hereditatem  superant;  cum  tamen  haec  sententia  non 


Gf.  Theod.  Meyer,  Die  Arbeiterfrage  etc.®)  (Freiburg.  Herder. 
1895j,  qui  c.  8.:  Das  Erbrecht  und  die  Familie  hoc  argumentum  fuse 
atque  erudite  expolivit.  Idem,  Institutiones  iuris  naturalis  (Friburgi. 
Herder.  1900)  II.  n.  203  ss.  Carriere  1.  c.  II.  n.  502  ss. 

sit  certa,  creditores  et  legatarii  non  prohibentur  petere  solutionem  et 
retinere,  quod  solutum  fuerit. 

6.  Ut  pateat  ratio  controversiae,  notandum  est  hic  agi  de  lege, 
quae  fundatur  in  praesumptione:  etenim  lex  praesumit  heredem,  qui 
absque  inventario  adierit  hereditatem,  plura  bona  accepisse,  quam  quae 
ad  satisfaciendum  debitis  requirantur.  lam  vero  num  lex,  quae  fun- 
datur in  falsa  praesumptione,  in  conscientia  obliget,  ab  eo  dependet, 
utrum  falsa  praesumptio  sit  praesumptio  facti  an  iuris.  Qui  in  nostro 
casu  heredem  a solvendis  debitis  deobligant,  contendunt  legem  fundari 
in  falsa  praesumptione  facti,  scilicet  bona  hereditate  accepta  reapse 
superare  debita  solvenda:  qui  vero  heredem  ad  solvenda  debita  obli- 
gant, censent  legem  fundari  in  praesumptione  iuris,  scilicet  in  communi 
periculo  doli  et  fraudis'). 

3.  Qui  acceptat  hereditatem,  eo  ipso  assumit  tum 
bona  et  iura  tum  etiam  onera  et  debita  realia  defuncti, 
modo  non  excedant  vires  hereditatis ; personalia  autem  iura 
et  onera  defuncti  cum  ipso  exstinguuntur. 

Hinc  tenetur  heres:  a,  legata  tum  pia  tum  profana  quamprimum 
implere;  h.  deUta  defuncti  quamprimum  solvere.  Quodsi  plures  sint 
heredes,  unusquisque  pro  ea  parte,  quam  hereditate  accepit,  tenetur ; 
quare  si  unus  deinde  factus  sit  impar  solvendo,  non  obligantur  ceteri. 

§ 2,  De  ultimis  voluntatibus* 

556.  De  ipsis  ultimis  Toluntatibus.  Nomine  ultimae 
voluntatis  intell igitur  illa  dispositio,  qua  quis  constituit, 
quid  de  bonis  suis  post  mortem  suam  fieri  velit. 

1.  Omnes  dispositiones,  quae  dicuntur  ultimae  volun- 
tatis, hoc  proprium  habent,  ut  is,  qui  de  bonis  suis  disponit, 
plenum  eorum  dominium  usque  ad  mortem  retineat;  quare 
hae  dispositiones  natura  sua  revocabiles  sunt  nec  valent, 
nisi  voluntas  disponentis  immutata  maneat,  ita  ut  reipsa 
sit  ultima* 

2.  Ultimae  voluntatis  dispositiones  non  mediante  lege 
positiva,  sed  ipso  iure  naturae  vim  habent  dominii  trans- 
ferendi. 

Putabant  nonnulli  ultimae  voluntatis  dispositiones  solo  iure 
positivo  vim  habere  dominii  transferendi:  etenim  ut  iure  naturae 


b Cf.  Bucceroni,  Casus  consc.“  n.  17.  1. 

dominium  transferre  possint,  requiritur  testatoris  et  heredis  mu- 
tuus consensus;  sed  mutuus  iste  consensus  haberi  nequit,  cum 
testatoris  donatio  demum  post  mortem  eius  acceptari  possit.  — 
Verum  ex  his  sequitur  quidem  dominium  in  hoc  casu  non  trans- 
ferri ad  modum  proprie  dicti  contractus,  at  non  probatur  illud 
non  transferri  iure  naturae.  Et  sane  testatoris  voluntas  iure 
naturae  disponit,  ut  hereditas  a solo  herede  omni  alio  excluso 
occupari  vel  acceptari  possit;  haec  voluntas  defuncto  testatore 
hereditati  veluti  inhaerens  moraliter  perseverat,  ita  ut  heres 
iure  naturae  rem  sibi  delatam  occupare  vel  acceptare  possit. 
Ergo  dispositione  testatoris  et  occupatione  vel  acceptatione  he- 
redis dominium  in  hereditatem  acquiritur^. 

3.  Ut  valida  sit  dispositio  ultimae  voluntatis  ex  iure 
naturae  aliud  non  requiritur,  nisi  ut  de  ultima  voluntate 
defuncti  certo  constet;  lege  autem  positiva  certae  formali- 
tates  requiruntur,  quibus  deficientibus  aut  simpliciter  aut 
saltem  post  sententiam  iudicis  non  valent. 

De  voluntate  testatoris  certo  constare  potest  vel  scriptura,  qua 
indubie  exprimitur  ultima  testatoris  voluntas,  aut  assertione  testium. 

4.  Dispositiones  ultimae  voluntatis  factae  in  favorem 
causae  piae  non  legibus  civilibus  sed  ecclesiasticis  regun- 
tur: ecclesia  enim  potestatem  habet  condendi  eiusmodi 
leges  easque  reipsa  condidit;  iam  vero  ecclesia  disposi- 
tiones ultimarum  voluntatum,  quae  respiciunt  causas  pias, 
pro  validis  habet,  dummodo  de  iis  certo  constet^). 

Ut  ex  testimonio  certo  constet  de  ultima  voluntate  testatoris,  non 
sufficit  unius  testis,  etsi  fide  dignissimi  ut  parochi,  confessarii  assertio, 
etiam  iuramento  firmata,  nisi  ad  testimonium  accedant  alia  signa  gravis 
momenti,  quae  assertionem  confirment.  Ex  iure  canonico  enim  duo 
testes  legitimi  ad  plenam  fidem  faciendam  requiruntur* *). 

Num  summus  pontifex  vel  episcopus  commutare  possit 
ultimas  testatorum  voluntates. 

Ultimae  voluntates  fidelium  pias  causas  respicientes,  utpote  a 
Deo  acceptatae,  pro  sanctis  habentur  et  votis  atque  iuramentis  aequi- 
parantur.  Unde  in  eas  potestatem  nullam  habent,  qui  iurisdictione 
ecclesiastica  in  foro  externo  carent.  Ideo  parochus  (immo  etiam  epi- 


q Cf.  Th.  Meyer  1.  c.  n.  209. 

2)  C.  Relatum  11.  De  testamentiff  (III.  26).  S.  Poenitent.  23.  iun. 
1844.  Cf.  Baller  ini- Palmieri  III.  n.  983  ss. 

*)  C.  Relatum  11  de  testamentis  (III.  26).  Cf.  Ginicot  I.  n.  675. 

Noldin,  De  praeceptis»,  37 

scopus)  legatum  vel  testamentum  in  piam  causam  constitutum  in  alium, 
etsi  meliorem,  usum  convertere  non  potest. 

1.  Summus  pontifex  ultimas  testatorum  dispositiones 
certo  commutare  potest  in  alium  usum,  cum  ipsi  commissa 
sit  administratio  causarum  piarum^),  at  non  sine  rationa- 
bili causa,  quia  non  est  illarum  dominus,  sed  administrator. 
Pari  ratione  etiam  supremus  princeps  profanas  testatorum 
voluntates  ex  iusta  causa  commutare  potest. 

2.  Episcopus  id  certo  non  potest  ex  qualibet  iusta  et 
rationabili  causa  ut  summus  pontifex,  cum  ei  potius  in- 
iungatur  a iure  exacta  ultimarum  voluntatum  exsecutio^); 
ex  causa  vero  iusta  et  necessaria,  quando  scilicet  dispositio 
defuncti  moraliter  impleri  nequit,  ultimas  defunctorum  vo- 
luntates convertere  potest,  iuxta  alios  quidem  ut  delegatus 
sedis  apostolicae,  prout  disponit  concilium  tridentinum^), 
iuxta  alios  autem  solum  per  epikiam  et  cum  -consensu  he- 
redis vel  ecclesiae  legatariae. 

Haec  igitur  potestas  episcopo  convenit  in  sequentibus  casibus: 
a.  si  pecunia  ad  aliquem  usum  legata  non  sufficit;  h.  si  res  legata 
pro  usu  determinato  deservire  nequit;  c.  si  legatum  ad  usum  deter- 
minatum non  est  necessarium,  ut  si  relictum  sit  pro  vasis  sacris  con- 
ficiendis, quibus  ecclesia  non  eget,  sed  paramentis  indiget;  d.  si  legata 
antiqua  ob  variata  temporis  adiuncta  usum  habent  aut  inutilem  aut 
parum  conducentem  ad  cultum  Dei. 

557.  Divisio  ultimarum  voluntatum.  Ultimae  vo- 
luntates dividuntur:  a.  in  testamenta;  h.  in  codicillos; 
c.  in  legata;  d.  in  fideicommissa;  e.  in  donationes  mortis 
causa. 

1.  Testamentum  dicitur  ultima  voluntas,  qua  quis  de 
bonis  suis  sive  heredem  instituendo  sive  absque  heredis 
institutione  disponit. 

In  iure  romano  (et  austriaco)  illa  solum  ultima  voluntas  testa- 
mentum vocatur,  qua  heres  instituitur;  ex  iure  autem  recenti  quaevis 
dispositio,  quam  quis  de  bonis  suis  pro  tempore  mortem  suam  sub- 
secuturo facit,  testamentum  vocatur. 


‘)  G.  Quia  contingit  2.  De  relig.  dom.  (III.  11)  Clem. 

2)  Concilium  trid.  sess.  22.  c.  8.  De  reform. 

3)  Sess.  22.  c.  6.  De  reform. 

2.  Codicillus  vocatur  ultimae  voluntatis  dispositio, ^ qua 
circa  testamentum  aliquid  explicatur ' aut  addendo  vel  de- 
mendo immutatur. 

Ubi  de  ratione  testamenti  (ut  in  iure  romano)  est  heredis  insti- 
tutio, ultima  voluntas,  qua  quis  de  bonis  suis  disponit  sine  heredis 
institutione,  codicillus  principalis  vocatur,  ut  a codicillo  accessorio  dis- 
tinguatur. 

558.  3.  Legatum  vocatur  ultimae  voluntatis  dispositio, 
qua  res  determinata  alicui  directe  relinquitur,  e.  g.  lego 
Titio  praedium  meum.  Directe:  si  enim  alicui  aliquid  in- 
directe i.  e.  per  heredem  tribuendum  relinquitur,  vocatur 
fideicommissum. 

a.  Legatum  fieri  debet  circa  rem  determinatam  (domum,  prae- 
dium, summam  pecuniae).  13.  Legatarius  statim,  postquam  heres  adi- 
erit hereditatem,  legati  dominium  acquirit;  nequit  tamen  propria  auc*- 
toritate  illud  occupare,  sed  exspectare  debet,  donec  ab  herede  sibi 
tradatur,  y.  Legatum  profanum  ex  quorundam  sententia  sequitur  naturam 
et  condiciones  testamenti;  si  ergo  testamentum  ob  defectum  alicuius 
sollemnitatis  irritum  est,  etiam  legatum  irritum  est;  ex  aliorum  vero 
sententia  aequiparatur  legato  pio ; legatum  pium  in  conscientia  semper 
obligat,  modo  de  voluntate  legantis  certo  constet  (556,  3). 

4.  Fideicommissum  est  ultima  voluntas,  qua  heres  iu- 
betur  aliquid  alteri  relinquere,  sive  hoc  est  tota  hereditas 
sive  eius  pars  sive  res  aliqua  particularis,  e.  g.  volo,  ut 
Gaius  heres  hoc  meum  praedium  det  Titio. 

Ab  hoc  fideicommisso  distinguendum  est  -fideicommissum  familiae 
seu  illa  dispositio,  qua  hereditas  declaratur  bonum  inalienabile  familiae, 
quod  intra  eandem  familiam  transmitti  debeat  (vel  primogenito  lineae 
antiquioris  vel  propinquiori  consanguineo  vel  natu  maiori).  Hoc  fidei- 
commissum sine  consensu  legislatoris  constitui  nequit  et  per  legem 
positivam  vim  in  conscientia  obligantem  nanciscitur*). 

559.  5.  Donatio  mortis  causa  dicitur  ultimae  volun- 
tatis dispositiO;  qua  alteri  aliquid  ita  donatur,  ut  donatio 
post  mortem  donantis  effectum  sortiatur. 

a.  Ut  donatio  mortis  causa  de  iure  naturae  valida  sit,  aliud  non 
requiritur,  nisi  ut  a.  habeatur  vera  donatio,  non  solum  donationis  pro- 


‘)  G.  A.  de  hoc  fideicommisso  leges  statuit  § 618 — 646,.  G.  G.  Ein- 
fiihrungsgesetz  59. 

missio;  |3.  ut  adsit  donatarii  acceptatio:  donatio  enim  mortis  causa 
eo  differt  ab  aliis  ultimis  voluntatibus,  quod  vivente  donatore  accep- 
tari debeat  a donatario  eique  ius  ad  rem  vel  potius  in  re  tribuat; 
in  eo  autem  cum  illis  convenit,  quod  mortuo  demum  donatore  volorem 
accipiat  ideoque  semper  adhuc  revocari  possit') ; y.  ut  certum  sit  do- 
nationem non  fuisse  revocatam. 

h.  Ille,  cui  mortis  causa  facta  est  donatio  rei  mobilis,  mortuo  do- 
natore illam  occulte  sibi  sumere  potest,  modo  de  vera  donatione  certo 
constet:  eo  enim  differt  haec  donatio  a legato,  quod  res  donata  non 
ut  ab  herede  solvenda,  sed  ut  a donatario  tamquam  sua  accipienda 
relinquatur;  siquidem  donatarius  defuncto  donatore  habet  ius  in  re 
circa  donum  sibi  relictum. 

c.  Si  donatarius  praemoriatur  ante  donatorem,  donatio  revocata 
censetur,  adeo  ut  non  transeat  ad  eius  heredes,  quia  donator  solum 
donatarium  intendere  censetur. 

Jfota.  Ubi  codex  civilis  donationes  mortis  causa  non  admittit, 
a.  donatio,  quae  fit  ad  causas  pias,  valida  est;  b.  donatio,  quae  fit 
ad  causas  profanas,  probabiliter  iure  naturae  ante  sententiam  iudicis 
valida  est,  iure  positivo  autem  per  sententiam  iudicis  irritari  potest. 
Hinc  ante  sententiam  iudicis  donatarius  rem  donatam  accipere  et  ac- 
ceptam retinere  potest;  heres  autem  non  tenetur  rem  donatario  tra- 
dere-)- 

§ S,  De  ipsis  testamentis, 

560.  Divisio,  a.  In  testamentum  sollemne,  quod 
certis  formalitatibus  a lege  praescriptis  instructum  est,  et 
non  sollemne,  quod  his  formalitatibus  caret.  Testamentum 
non  sollemne  aut  est  ordinarium,  quod  absque  formalita- 
tibus saltem  in  foro  externo  non  valet,  aut  'privilegiatum, 
quod  absque  sollemnitatibus  valet,  ut  est  e.  g.  testamen- 
tum a milite  vel  in  itinere  maritimo  vel  tempore  pestis 
conditum. 

h.  In  scriptum  et  nuncupativum,  prout  scripto  exaratur 
aut  sine  scriptura  oretenus  tantum  fit. 

c.  In  iudiciale  et  extraiudiciale , prout  cum  iudicis 
(notarii)  interventu  aut  sine  iudicis  interventu  fit. 

')  Gf.  tamen  C.  A.  § 956.  G.  G.  § 2301. 

2)  Gf.  Gury,  Gompendium  th.  mor.  I.  n.  835.  Gasus  consc.  I. 
n.  811  S3. 

d.  Testamentum  holographum  tum  a G.  A.  tum  a C.  G. 
admittitur,  si  totum  propria  testatoris  manu  conscriptum 
eiusque  nomine  ac  cognomine  cum  additione  anni,  mensis 
et  diei  signatum  sit. 

^fota*  Formulitates  quae  ex  lege  servari  debent,  ut  testamentum 
plenum  valorem  sortiatur,  a diversis  codicibus  quamplurimae  eaeque 
diversae  praescribuntur,  quare  hic  enumerari  non  possunt,  sed  ex  ipsis 
codicibus  discendae  sunt. 

561.  De  valore  testamenti  informis.  1.  Testa- 
menta, quae  carent  forma  legali,  certo  valent,  si  ad  causas 
jnas  condita  sunt,  modo  de  voluntate  testatoris  certo  con- 
stet (n.  556). 

a.  Num  valeat  legatum  profanum,  quod  in  informi  testamento 
pio  continetur,  controversum  est.  Ratio  negandi  est,  quia  haec  testa- 
menta solum  valent  ex  voluntate  summi  pontificis,  qui  causas  pro- 
fanas non  curat  ideoque  legata  profana  non  convalidat.  Ratio  affir- 
mandi haec  est;  testamenta  ad  causas  pias  non  tam  ex  voluntate 
pontificis,  quam  iure  naturae  valida  sunt,  quia  nimirum  certo  constat 
de  testatoris  voluntate;  sed  certo  constat  de  testatoris  voluntate  etiam 
quoad  legata  profana,  ergo  etiam  haec  ex  eodem  iure  naturae  valida 
ideoque  exsecutioni  mandanda  sunt^). 

1).  Si  fideles  sibi  persuasum  habeant  etiam  testamenta  et  legata 
pia  nullius  valoris  esse,  ubi  sollemnitate  legis  civilis  carent  vel  a iudice 
rescinduntur,  confessarius  abstinere  potest  a monitione,  quae  magis  ob- 
futura  quam  profutura  praevidetur,  ne  mala  fide  retineant,  quae  bona 
fide  possident. 

2.  Testamenta  informia  ad  causas  profanas  ante  sen- 
tentiam indicis  irritantem  ex  recentibus  legibus  probabiliter 
valida  sunt,  nisi  per  ea  laedatur  ius  heredis  necessarii-). 

Ex  hac  doctrina  iam  sequentia  inferuntur: 

a.  Heres  ex  testamento  iure  naturae  valido  sed  forma  legali  de- 
stituto a.  potest  adire  hereditatem;  fi.  non  tenetur  monere  heredem 
ab  intestato  de  vitio  testamenti;  non  tenetur  heredi  ab  intestato  ante 
sententiam  iudicis  bona  defuncti  restituere , etsi  heres  haec  bona 


0 Cf.  Lugo  disp.  22.  n.  274. 

2)  Gf.  Marres,  De  iustitia^  (Ruraemundae.  Romen.  1S89)  I.  n, 
367  ss.  Censet  Delama  (n.  95)  G.  A.  non  irritare  testamenta  formis 
legalibus  destituta;  idem  auctores  de  plerisque  codicibus  modernis 
existimant. 

petat;  si  tamen  coram  indice  ea  petit,  et  vitium  testamenti  certum 
est,  caritas  exigit,  ut  bona ‘ei  tradantur,  ne  frustra  cogatur  magnos 
sumptus  facere;  b.  sententia  iudicis  in  conscientia  servari  debet. 

h.  Heres  ab  intestato  licite  testamentum  informe  coram  iudice 
impugnare  potest,  idemque  ius  habet,  ne  in  consequenda  iusta  sententia 
fraudibus  impediatur.  Ideo  iniuste  agit  heres  ex  testamento  informi, 
qui  e.  g.  in  testamento  holographo  carente  testatoris  subscriptione  hanc 
sua  manu  suppleat^). 

Nota,  S.  Poenitentiaria  testamenta  et  legata  pia  informia  pro 
foro  conscientiae  in  genere  considerat  ut  valida,  nihilominus  heres 
facile  ad  compositionem  cum  'causa  pia,  ad  cuius  favorem  legatum  vel 
testamentum  fuerat  conditum,  admittitur^).  In  hoc  casu  s.  pontifex 
obligationem  solvendi  legati  remittit  sub  hac  condicione,  quod  causae 
piae  parva  eleemosyna  tribuatur. 

562.  Obligationes  testatoris.  1.  Per  se  nulla  exsistit 
oblic/atio  conficiendi  testamenti,  cum  etiam  per  successionem 
ab  intestato  strictis  officiis  satisfieri  possit.  Per  accidens 
tamen  haec  obligatio  adesse  potest  e.  g.  propter  restitu- 
tionem alicui  debitam  vel  propter  lites  et  discordias,  quae 
merito  timentur  nec  alio  modo  praecaveri  possunt. 

2.  lure  naturae  filiis  suis  tantum  relinquere  debet,  si 
quid  habet,  ut  secundum  statum  suum  vivere  possint;  de 
reliquis  pro  arbitrio  ei  disponere  licet.  Pariem  filiis  relin- 
quendam ius  positivum  accuratius  determinat^). 

3.  Heredibus  necessariis  partem  hereditatis  legitimam, 
a iure  civili  determinatam  relinquere  debet,  nisi  sint  in- 
digni^): nam  lex  civilis,  quae  filiisfamilias  partem  legi- 
timam e bonis  paternis  determinat,  in  conscientia  et  ex 
iustitia  obligat. 

a.  Pater,  qui  filium  sine  iusta  causa  parte  legitima  privat,  gra- 
viter peccat,  et  .heredes  eam  partem  reddere  tenentur.  Quodsi  uni 


Cf.  Gury,  Compendium  th.  mor.  I.  n.  819,  4. 

2)  S.  Poenitentiaria  10.  ian.  1901. 

3)  C.  A.  § 765  s.  C.  G.  § 1922  ss. 

Qui  propter  indignitatem  hereditate  privari  possint,  determinat 
G.  A.  § 540  ss.  C.  G.  § 2333  ss.  Manet  tamen  in  parentibus  obli- 
gatio pietatis  etiam  filiis  indignis  providendi  de  necessariis  vitae,  si 
sibi  providere  non  possint. 

filio  prae  reliquis,  quibus  solum  legitimam  relinquit,  sine  iusta  causa 
favet,  certe  peccat,  sed  leviter  tantum;  si  ex  iusta  causa  uni  favet, 
nullatenus  peccat.  Atqui  iusta  adest  causa  filio  natu  maiori  plus  re- 
linquendi quam  ceteris. 

h.  Cum  lex,  quae  partem  legitimam  filiis  tribuendam  determinat, 
in  conscientia  obliget,  pater  per  se  contra  iustitiam  peccat,  qui  aut 
testamento  aut  donationibus  sine  iusta  causa  factis  partem  legitimam 
filiorum  laedit.  Ex  meris  tamen  reditibus  intacto  patrimonio  seu 
capitali  donationes  pro  lubitu  fieri  possunt:  his  enim  legitima  fili- 
orum non  laeditur,  quia  parentes  non  tenentur  pro  filiis  augere  patri- 
monium^). 

c.  Qui  sive  testamento  sive  donatione  aliquid  accepit,  quo  pars 
legitima  filiorum  laeditur,  stricte  loquendo  ad  restitutionem  tenetur, 
non  tamen  ante  sententiam  iudicis,  quia  lex  eiusmodi  dispositiones  non 
absolute  irritas  declarat^). 

4.  lure  naturae  sub  gravi  tenetur  uxori,  fratribus  et 
sororibus  graviter  indigentibus  tantum  relinquere,  quantum 
ad  gravem  eorum  indigentiam  sublevandam  sufficiat,  fra- 
tribus et  sororibus  simpliciter  pauperibus,  item  ceteris 
cognatis  graviter  indigentibus  solum  sub  levi  succurrere 
tenetur. 

Quia  haec  obligatio  indirecte  ipsa  bona  defuncti  atficit,  cum  bonis 
obligatio  quoque  ad  heredes  transit^). 

Num  expensae  in  studiis  factae  tamquam  pars  hereditatis  iam 
percepta  detrahi  debeant.  Non  detrahendae,  sed  potius  ut  dona  a 
patre  collata  considerandae  sunt,  nisi  pater  aperte  significaverit 
eas  in  divisione  hereditatis  negligendas  non  esse. 

a.  Expensae  pro  filiis  factae,  quae  in  commune  bonum  fami- 
liae cedunt,  in  divisione  hereditatis  detrahendae  non  sunt;  sed 
expensae  factae  pro  studiis  vel  ad  assequendam  dignitatem  vel  ad 
filium  familiae  utilem  a militia  liberandum  in  bonuni  familiae 
cedunt^).  Cum  hac  doctrina  concordat  ius  civile^). 

b.  Si  expensae  pro  filio  in  studiis  factae  considerata  condi- 
cione parentum  sunt  extraordinarie  magnae,  ex  quorundam  iudicio 
in  communem  hereditatem  conferendae  sunt;  monent  tamen  iidem 


q Cf.  Gunj,  Compendium  th.  mor  I.  n.  827  s. 

2)  Cf.  Lugo  disp.  23.  n.  147.  S.  Alphonsus  1.  3.  n.  740. 
q Lugo  disp.  23.  n.  100. 

*)  S.  Alphonsus  1.  3.  n.  955.  Lehmkuhl  I.  n.  1169, 
q C.  A.  § 788-792. 

auctores  id  non  in  stricto  iure,  sed  solum  in  aequitate  naturali 
fundariD. 

5.  Consanguinei,  qui  nec  heredes  necessarii  nec  pau- 
peres sunt,  licite  testamento  praeteriri  possunt;  hinc  reli- 
qua bona  praetermissis  consanguineis  citra  peccatum  causis 
piis  donari  possunt. 

5(13.  De  revocatione  testamenti.  Cum  testamentum 
natura  sua  semper  revocari  seu  mutari  possit,  quamdiu 
testator  vivit,  quaeritur,  quid  efficiat  promissio  illud  non 
revocandi,  praesertim  ubi  ea  sit  iuramento  firmata. 

1.  Promissio  non  revocandi  testamentum  ex  iure  civili 
nulla  est:  ideo  qui  hanc  promissionem  fecit,  non  amittit 
ius  mutandi  testamentum,  etsi  promissarius  .ex  sua  parte 
aliam  promissionem  fecisset,  etsi  e.  g.  promittente  marito 
coniux  vicissim  promisisset  se  non  mutaturam  esse  testa- 
mentum suum:  nequeunt  enim  privati  se  spoliare  iure, 
quod  a lege  in  bonum  commune  lata  eis  conceditur. 

2.  Si  promissioni  adiectum  est  iuramentum,  distin- 
guendum est,  utrum  agatur  de  testamento  ad  causas  pro- 
fanas an  de  testamento  ad  causas  pias. 

a.  Si  agitur  de  testamento  ad  causas  profanas,  iura- 
mentum nullum  est  (n.  540)  ideoque  nec  promissionem 
firmat  neque  obligat  ad  eam  ex  religione  servandam. 

h.  Si  agitur  de  testamento  ad  causas  pias,  iuramentum 
validum  est  et  inducit  obligationem  ex  religione  servandi 
promissionem  et  testamentum  non  revocandi-). 


0 Gf.  Lehmkuhl  1.  n.  1169. 

®)  Gf.  Ballerini-Palmieri  III.  n.  967  ss. 

Quaestio  tertia. 

De  contractibus  bilateralibus  certi  eventus. 

Contractus  bilaterales  certi  eventus  sunt:  depositum,  commodatum, 
mandatum,  mutuum,  emptio-venditio,  locatio,  societas,  camhium. 


Articulus  primus. 

De  deposito. 

564.  Notio.  Depositum  (Verwalirungsvertrag)  est  con- 
tractus, quo  res  aliqua  suscipitur  custodienda  et  tradenti 
in  natura  restituenda. 

a.  Ille,  qui  rem  deponit,  deponens  seu  depositor,  ille  vero,  apud 
quem  res  deponitur,  depositarius  vocatur. 

' h.  Depositum  potest  esse  contractus  gratuitus  vel  onerosus,  prout 
depositarius  gratis  aut  pro  mercede  rei  custodiam  suscipit.  Sunt,  qui 
dicant  depositum  natura  sua  esse  contractum  gratuitum,  quia  solum 
in  commodum  deponentis  fit.  Hinc  si  pro  rei  custodia  merces  exigitur, 
non  habetur  contractus  depositi,  sed  contractus  onerosus  locationis 
operae.  Omnes  autem  concedunt  fere  easdem  esse  in  utroque  casu 
obligationes  et  iure  deponentis  et  depositarii,  nisi  quod  depositarius, 
qui  mercedem  accipit,  maiore  diligentia  rem  depositam  custodire  tenetur. 

c.  Depositum  est  contractus  realis,  qui  rei  custodiendae  reali  tra- 
ditione demum  perficitur^). 

.d  Quandoque  sufficit,  ut  depositarius  tacite  in  contractum  con- 
sentiat; si  e.  g.  itinerantes  res  suas  in  navi  vel  in  domo  vel  in  curru 
deponunt,  nautae,  caupones,  aurigae  eo  ipso,  quod  res  deponi  vident 
et  non  contradicunt,  eas  tacite  custodiendas  suscipiunt.  Etiam  qui 
rerum  vecturam  exercent  (die  Frachtfiihrer),  earum  custodiam  suscipiunt, 
quando  res  transvehendae  eis  traduntur. 

565.  Obligationes  depositarii,  a.  Depositarius  in  rei 
custodia  eam  diligentiam  adhibere  tenetur,  quam  in  re 
propria  aequalis  valoris  custodienda  adhibere  solet;  at 
maiorem  diligentiam  adhibere  non  tenetur:  ideo  non  te- 


G.  A.  § 957.  C.  G.  § 688. 


586 


De  septimo  decalogi  praecepto. 


netur  in  communi  periculo  e.  g.  incendii  vel  furti  rem 
depositam  etsi  pretiosiorem  suis  rebus  praeferre,  nisi  aut 
ad  id  expresse  se  obligaverit,  aut  pro  custodia  mercedem 
stipulatus  sit,  aut  depositum  unice  in  gratiam  depositarii 
factum  sit. 

h.  Depositarius  non  potest  uti  re  deposita  nisi  ex 
voluntate  expressa  vel  tacita  vel  saltem  rationabiliter  prae- 
sumpta deponentis : etenim  non  licet  uti  re  aliena  sine 
consensu  domini.  Consensus  deponentis  praesumi  potest, 
si  res  deposita  nullum  subit  periculum  neque  ex  usu  de~ 
terior  fit. 

ct.  Uti  re  deposita,  quae  usu  consumitur,  ut  pecunia,  grave  pec- 
catum  non  est,  dummodo  depositarius  certus  sit  se  rem  eiusdem  va- 
loris  restituere  posse : at  grave  peccatum  contra  condiciones  contractus 
committit  depositarius,  si  hoc  modo  se  exponit  periculo  impotentiae 
ad  restituendum. 

|3.  Si  tamen  depositarius  illicite  utatur  re  deposita  e.  g.  pecunia 
ad  negotiationem,  lucrum  inde  perceptum  retinere  potest,  quia  est 
fructus  industriae  suae.  Solum  tenetur  compensare  damnum,  si  quod 
ex  illicito  rei  usu  passus  est  deponens^). 

c.  Depositarius  rem  depositam  restituere  debet,  quando 
a deponente  petitur,  sive  tempus  rei  reddendae  determi- 
natum fuit  sive  non ; sed  rem  antea  reddere  non  potest,, 
si  tempus  rei  custodiendae  determinatum  fuerit.  Attamen 
rem  depositam  reddere  non  tenetur:  a.  si  certo  sciat  rem 
esse  furtivam,  quia  ad  continuandam  iniuriam  erga  domi- 
num rei  cooperaretur;  p.  si  sciat  deponentem  re  sua  esse 
abusurum  e.  g.  gladio  ad  occidendum  inimicum,  quia  ad 
iniuriam  inferendam  cooperaretur;  y.  si  deponens  compen- 
sationem, quam  depositarius  iuste  exigere  potest,  solvere 
recusat. 

Hinc  si  depositarius  rem  depositam  exceptis  hisce  casibus  reddere 
recusat,  peccatum  committit  et  tenetur  reparare  damna,  quae  domino 
inde  orta  sunt;  et  si  res  ipsa  ex  casu  fortuito  damnum  patitur,  quod  , 
apud  dominum  passa  non  fuisset,  illud  pariter  reparare  tenetur:  nam  ! 
retinet  rem  alienam  invito  rationabiliter  domino. 

d.  Tenetur  damnum  reparare,  quod  res  deposita  passa 
est:  et  quidem  si  quod  passa  est  ob  gravem  eius  culpam  j 

b C.  G.  § 698.  in  hac  re  ab  aliis  codicibus  differt. 

theologicam,  ante  indicis  sententiam,  si  quod  passa  est  ob 
culpam  eius  iuridicam,  post  iudicis  sententiam ; damnum 
vero,  quod  res  sine  omni  eius  culpa  passa  est,  reparare 
non  tenetur,  nisi  expresse  quodcunque  rei  periculum  in  se 
suscepit. 

566.  Obligationes  deponentis.  Deponens  tenetur: 
a.  solvere  expensas,  quas  depositarius  in  re  custodienda 
subire  debet;  h.  reparare  damna,  quae  depositario  propter 
depositum  obvenerunt,  et  quidem  si  ex  culpa  theologica 
obvenerunt,  ante,  si  ex  culpa  iuridica  tantum,  post  sen- 
tentiam iudicis. 

567.  Sequestrum  est  species  depositi  et  definitur: 
contractus,  quo  res  controversa  apud  tertium  deponitur 
ea  condicione,  ut  lite  dirempta  restituatur  domino. 

Distinguitur  sequestrum  conventionale,  quod  privata 
litigantium  voluntate,  et  iudiciale,  quod  a iudice  ex  officio 
constituitur. 

Ille,  apud  quem  res  controversa  deponitur,  sequester 
vocatur.  Eius  obligationes  sunt:  a.  non  potest  susceptum 
officium  deponere  nisi  ex  gravi  et  iusta  causa;  h.  non 
potest  uni  ex  deponentibus  lite  nondum  dirempta  nec 
totum  nec  partem  reddere. 


Articulus  secundus. 

De  commodato. 

568.  Notio.  Commodatum  (Leihvertrag)  est  contractus, 
quo  res  ad  solum  usum  pro  certo  tempore  alteri  conceditur 
cum  obligatione  eandem  post  usum  restituendi. 

a.  Ille,  qui  rem  alteri  concedit,  commodans,  ille  vero,  cui  res  ad 
usum  conceditur,  commodatarius  vocatur. 

h.  Commodatum  est  contractus  gratuitus:  si  enim  alteri  usus  rei 
pro  mercede  conceditur,  contractus  potius  locatio  vocatur,  etsi  res  ad 
usum  concessa  mobilis  sit. 

c.  Commodatum  est  contractus  7'ealis,  qui  rei  traditione  demum 
essentialiter  perficitur 

d.  Obiectum  huius  contractus  potest  esse  res  mobilis  vel  immo- 
bilis, dummodo  usu  non  consumatur,  cum  commodanti  in  individuo 
sit  reddenda. 

e.  Tempus,  quo  commodatum  duret,  vel  expresse  vel  implicite  de- 
terminari potest;  et  implicite  quidem  determinatur,  si  res  ad  usum 
conceditur,  qui  natura  sua  ad  certum  tempus  durat. 

f.  Commodatum  differt  a precario  (Bittleihen) : precarium  enim 
est  contractus,  quo  res  ad  usum  concessa  quovis  tempore  pro  lubitu 
concedentis  repeti  potest,  econtra  in  commodato  res  ad  certum  tempus 
conceditur,  ita  ut  tempore  nondum  elapso  repeti  non  possit. 

569.  Obligationes  commo datarii,  a.  Commodatarius, 
qui  rem  ad  certum  usum  accepit,  eam  ad  alium  usum 
adhibere  non  potest,  quin  agat  contra  contractum  ideoque 
iniustitiam  committat  et  damnum  reparare  debeat,  si  quod 
dominus  inde  passus  sit. 

h.  Commodatarius  ferre  debet  expensas  ordinarias, 
quas  usus  rei  exigit,  e.  g.  alere  debet  equum  commodatum, 
non  autem  extraordinarias,  e.  g.  pretium  curationis  equi 
morbidi,  quae  citra  suam  culpam  necessaria  est. 

c.  Tenetur  rem  commodatam  diligenter  custodire,  et 
maiore  quidem  diligentia  quam  depositarius,  quia  contractus 
unice  in  suam  utilitatem  cedit.  Hinc  tenetur  damna  com- 
pensare, quae  ex  sua  culpa  theologica,  et  post  sententiam 
indicis  etiam  ea,  quae  ex  culpa  mere  iuridica  res  patitur; 
attamen  non  tenetur  compensare  detrimentum,  quod  res 
ex  licito  usu  necessario  patitur. 

d.  Rem  restituere  debet  tempore  sive  explicite  sive 
implicite  determinato,  etsi  a commodante  non  exigatur, 
quia  ultra  illud  tempus  usum  rei  non  habet;  ante  tempus 
statutum  autem  rem  invito  commodante  restituere  non 
potest. 

Quodsi  rem  ultra  tempus  statutum  retinet,  compensare  debet  omne 
detrimentum,  quod  res  etiam  ex  casu  mere  fortuito  patitur,  solo  detri- 
mento excepto,  quod  etiam  apud  commodantem  passa  fuisset.  Insuper 


')  G,  A.  § 671  ei,  cui  de  re  commodanda  facta  est  promissio, 
actionem  civilem  concedit. 

domino  compensare  debet  lucrum  cessans  et  damnum  emergens,  quia 
horum  est  causa  iniusta. 

e.  Detrimentum,  quod  res  commodata  ex  casu  mere 
fortuito  patitur,  per  se  ferre  debet  commodans,  quia  ipse 
est  rei  dominus;  detrimentum  autem,  quod  res  patitur, 
quando  commodatarius  eam  adhibet  ad  alium  usum  quam 
contractus  permittit,  ipse  commodatarius  ferre  debet. 

Utrum  commodatarius  in  hoc  ultimo  casu,  si  abfuit  culpa  theo- 
logica, damnum  ante  iudicis  sententiam,  an  post  sententiam  reparare 
debeat,  a tenore  legis  dependet.  Plerique  codices  ita  intelligendi  vi- 
dentur, ut  commodanti  solum  ius  conferant  compensationem  per  indi- 
cem exigendi. 

Exemplum.  Titius  a Sempronio  tempore  messis  commodat  equum 
ad  invehendum  frumentum.  Cum  eodem  tempore  in  domo  Titii  furtum 
committatur,  ipse  utitur  equo  commodato  ad  furem  persequendum ; sed 
ecce  ex  gravi  vulnere  casu  accepto  perit  equus*). 

570.  Obligationes  commodantis,  a.  Tenetur  aperire 
commodatario  rei  vitia  .nociva ; quod  si  mala  fide  omittit, 
tenetur  reparare  damnum,  quod  commodatario  inde  oritur. 

h.  Solvere  debet  expensas  extraordinarias,  quas  com- 
modatarius ad  rem  conservandam  facere  debet,  modo  abs- 
que huius  culpa  ortae  sint. 

c.  Non  potest  absque  iniuria  rem  ante  tempus  statu- 
tum repetere,  excepto  casu,  quo  ipse  commodans  ex  causa 
improvisa  re  sua  statim  indigeat-):  non  enim  censetur  se 
obligasse  ad  rem  in  hoc  casu  non  repetendam. 

d.  Si  res  apud  commodatarium  absque  ipsius  culpa 
aut  culpabili  mora  pereat,  domino  seu  commodanti  perit. 

Articulus  tertius. 

De  mandato. 

571.  Notio.  Mandatum  (Vollmachtsvertrag)  est  con- 
tractus, quo  unus  negotium  nomine  alterius  gerendum 
suscipit. 

*)  Lehmhuhl,  Das  biirgerl.  Gesetzbuch^  (Freiburg.  Herder.  1900 
§ 603.  Marres  IV.  n.  110. 

C.  A.  § 976  id  non  admittit,  econtra  C.  G.  § 605. 

a.  Ille,  qui  nogotium  gerendum  committit;  mandans,  ille  vero, 
cui  negotium  committitur,  mandatarius  vocatur. 

h.  Quia  mandatarius  nomine  mandantis  agit,  hic  de  omnibus  tenetur, 
quae  mandatarius  facit  vi  mandati,  quin  limites  mandati  excedat. 

c.  Mandatum  potest  esse  contractus  gratuitus  aut  onerosus,  prout 
mandatarius  gratis  aut  pro  mercede  negotium  gerendum  suscipit.  Sunt 
tamen,  qui  mandatum  dicant  contractum  natura  gratuitum : si  enim 
pro  negotio  gerendo  pretium  accipitur,  habetur  potius  locatio  operae. 
Nihilominus  inter  mandatum  onerosum  et  locationem  operae  exsistit 
essentiale  discrimen:  mandatarius  enim  agit  nomine  mandantis;  ope- 
rarius autem  non  heri,  sed  proprio  nomine  agit. 

572.  Obligationes  niandatarii.  a.  Negotium  sibi  com- 
missum diligenter  et  fideliter  gerere  debet,  ea  scilicet  dili- 
gentia, quam  in  proprio  negotio  eiusdem  generis  adhibere 
solet;  maiorem  tamen  diligentiam  adhibere  debet,  si  mer- 
cedem  accipit,  quam  si  gratis  rem  gerit. 

h.  Tenetur  servare  limites  mandati;  ad  negotium 
autem  rite  gerendum  adhibere  potest  omnia  media,  quae 
negotii  natura  exigit.  Si  limites  mandati  excedit,  tum 
damnum  tum  lucrum  ad  man datarium  spectat. 

c.  Omne  lucrum,  quod  percipit,  mandanti  tradere 
debet:  cum  enim  nomine  mandantis  agat,  huic  acquirit, 
quidquid  acquirit,  nisi  aut  extraordinaria  industria  ali- 
quid acquisierit,  aut  specialis  conventio  inter  ipsos  inita 
fuerit. 

d.  Damna  reparare  tenetur,  quae  mandanti  ob  culpa- 
bilem negligentiam  in  negotio  gerendo  obveniunt,  et  qui- 
dem ante  iudicis  sententiam,  si  gravem  culpam  theologicam 
admiserit,  alias  post  iudicis  sententiam. 

573.  Obligationes  mandantis,  a.  Adimplere  debet 
omnes  obligationes  a mandatario  in  exsecutione  negotii 
contractas,  modo  hic  limites  mandati  non  sit  transgressus. 

Si  mandans  revocavit  mandatum,  mandatario  autem  revocatio 
non  innotuit,  mandans  nihilominus  de  obligationibus  ab  eo  contractis 
tenetur,  excepto  casu,  quo  mandatum  commissum  erat  ad  contrahenda 
sponsalia  vel  ad  ineundum  matrimonium:  hi  enim  contractus  revocato 
mandato  invalidi  sunt,  etsi  revocatio  tum  mandatario  tum  alteri  parti 
ignota  fuerit. 

h.  Solvere  debet  expensas  necessarias  et  utiles,  quas 
mandatarius  in  exsequendo  negotio  fecit,  etsi  negotium 
optatum  eventum  non  habuit,  modo  id  absque  culpa  man- 
datarii  evenerit. 

c.  Compensare  debet  damna,  quae  mandatarius  absque 
culpa  passus  est,  non  autem  damna,  quae  mandatario  ex 
casu  fortuito  obvenerunt. 

574.  Gestio  negotiorum  (Geschaftsfuhrung  ohne  Auf- 
trag  — Vertretung  ohne  Vollmacht)  est  quasi- contractus,  quo 
quis  alterius  negotium  ex  voluntate  praesumpta  domini 
absentis  et  ignorantis  gerendum  suscipit. 

a.  Negotiorum  gestio  dicitur  qxmsi-contractus  sensu  iuridico 
(514, 2.  c.),  quo  nempe  sine  omni  consensu  ne  implicito  seu  virtuali  quidem 
oritur  obligatio  in  utroque  contrahente,  quia  id  exigit  bonum  commune. 
Hinc  si  quis  rem  e.  g.  annulum  pretiosum  a fure  pro  domino  emit, 
hic  tum  iure  naturali  tum  positivo  solutum  pretium  compensare  debet. 
Yel  si  quis  curam  in  se  suscipit  animal  aberrans  alendi  et  ad  dominum 
reducendi,  compensationem  laboris  et  expensarum  exigere  potest. 

h.  Gestio  negotiorum  est  contractus  mandato  plane  affinis,  adeo 
ut  vocari  possit  mandatum  praesumptum:  ideo  negotiorum  gestori  et 
ei,  cuius  negotium  geritur,  applicari  debent,  quae  de  obligationibus  man- 
datarii  et  mandantis  dicta  sunt. 


Articulus  quartus. 

De  mutuo ^). 

§ 1.  De  natura  mutui. 

575.  Definitio.  Mutuum  (Darlehensvertrag)  est  con- 
tractus, quo  res  primo  usu  consumptibilis  alteri  traditur 
cum  obligatione  aliam  rem  eiusdem  naturae  et  bonitatis 
statuto  tempore  reddendi. 

‘)  S.  Thomas  II.  II.  q.  78.  Lessius,  De  iustitia  I.  2.  c.  20.  Lugo, 
De  iustitia  disp.  25.  Benedictus  XIV.  De  synodo  1.  10.  c.  4.  Eiusdem 
encyclica  Vix  pervenit  1.  nov.  1745.  Fr.  Zech,  Rigor  moderatus  doc- 
trinae pontificiae  circa  usuras  etc.  Alh.  Weiss,  Soziale  Frage  und 
soziale  Ordnung  (Freiburg.  Herder.  1892).  Fr.  X.  Funk,  Zins  und 

a.  Nomen  mutui  duplici  sensu  accipitur,  sensu  formali,  quo  signi- 
ficat contractum  supra  descriptum,  et  sensu  7'eali  seu  obiectivo,  quo 
significat  rem,  quae  alteri  mutuo  traditur  (Darlehen). 

}).  Ilie,  qui  alteri  rem  tradit  mutuans  seu  mutuator,  ille  vero,, 
cui  i‘es  mutuo  traditur,  mutuaiarlus  vocatur. 

c.  Mutuum  est  contractus  realis,  qui  rei  traditione  demum  per- 
ficitur; a mutuo  distingui  debet  promissio  mutuandi,  quae  ipsum  mu- 
tuum ordinarie  praecedit^). 

d.  Obtectum  mutui  est  res  primo  usu  consumptibilis;  at  non  solum 
res,  quae  usu  physice  destruitur  ut  frumentum,  vinum,  oleum  dicitur 
usu  consumptibilis,  verum  etiam  res,  quae  physice  quoad  substantiam, 
quidem  manet,  sed  utenti  perit,  ut  eadem  in  individuo  reddi  nequeat 
ut  pecunia,  quae  ad  expendendum  destinata  est,  ligna,  quae  ad  aedi- 
ficandam domum  adhibentur. 

e.  Mutuatarius  iit  rei  mutuatae  dominus:  vi  mutui  enim  concedi- 
tur ius  utendi  re  tradita ; ius  autem  utendi  re  primo  usu  consumptibili 
idem  est  ac  ius  rem  destruendi;  ius  autem  rem  destruendi  ad  rei  do- 
minium pertinet.  Si  ergo  res  mutuata  utcunque  perit,  mutuatario 
perit,  quia  res  perit  domino;  re  ergo  pereunte  mutuatarius  non  libera- 
tur ab  onere  rem  eiusdem  generis  restituendi.  Item  fructus,  si  quos 
producit  res  mutuata,  acquirit  mutuatarius,  quia  res  fructificat  domino. 

f.  Mutuum  differt:  a.  a commodato  et  a locatione,  quia  in  mutuo 
traditur  res  primo  usu  consumptibilis,  transfertur  rei  dominium  et  red- 
ditur res  similis  seu  eiusdem  generis;  in  illis  vero  contractibus  tradi- 
tur res  primo  usu  non  consumptibilis,  non  transfertur  rei  dominium  et 
reddi  debet  eadem  res  in  specie  seu  in  individuo;  differt  P.  a permu- 
tatione, quia  in  permutatione  e.  g.  in  venditione  redditur  res  diversi 
generis;  differt  y.  a cambio,  quia  in  cambio  statim,  non  post  aliquod 
tempus  res  traditur. 

57().  De  gratuitate  mutui.  Mutuum  'per  se  est 
contractus  gratuitus,  adeo  ut  mutuatario  aliud  onus  im- 
ponere non  liceat,  nisi  ut  rem  eiusdem  generis  ac  boni- 
tatis debito  tempore  reddat,  quin  pro  ipsa  mutuatione 


Wucher  (Tiibingen  Laupp.  1868).  Idem:  Zur  Geschichte  des  Wucher- 
streites  (Tiibingen.  Laupp.  1901).  H.  Pesch,  Zinsgrund  und  Zinsgrenze 
Zeitschrift  fiir  kath.  Theol.  (Innsbruck.  XIL  1888)  S.  36.  393.  J.  Dieder- 
lack,  Der  Darlehenszins  (Wien.  Mayer.  1898).  A.  Vermeersch,  Quaesti- 
ones de  iustitia^  (Brugis.  Beyaert  1904)  n.  357 — 385.  Van  Roey,  De 
iusto  auctario  ex  contractu  crediti  (Lovanii.  Van  Linthout  1903). 

b Ex  C.  A.  § 983  promissio  dandi  mutuum  obligationem  civilem 
parit;  item  ex  C.  G.  § 610. 

quidquam  exigatur.  Sane  qui  pro  re  mutuata  lucrum  exigit, 
pro  usu  rei  mutuatae  pretium  exigit:  cum  enim  res  mutuata 
primo  usu  absumatur,  in  mutuo  nihil  reperitur,  quod  possit 
censeri  pretio  aestimabile,  praeter  usum  rei;  atqui  contra 
iustitiam  agit,  qui  pro  usu  rei  mutuatae  pretium  exigit: 
si  enim  mutuans  pro  usu  quidquam  exigeret,  cum  mutua- 
tarius  fiat  rei  dominus,  aliquid  exigeret  pro  re  non  sua. 
Insuper  usus  rei  consumptibilis  non  habet  valorem  a valore 
rei  distinctum,  sicut  usus  vini  empti  non  habet  valorem  a 
substantia  vini  distinctum.  Qui  ergo  pro  usu  rei  mutuatae 
pretium  exigit,  similis  est  venditori  vini,  qui  seorsum  vendit 
vinum  et  usum  vini^), 

a.  Qui  ergo  pro  ipso  mutuo  seu  pro  mutuatione  et  usu  rei  mu- 
tuatae quidquam  exigit,  contra  iustitiam  peccat  et  ad  restitutionem 
tenetur.  Et  contractus,  cuius  obiectum  est  lucrum  ex  ipso  mutuo 
percipiendum,  est  invalidus  utpote  illicitus  atque  iniustus.  Ideo  eccle- 
sia severissimis  legibus  prohibuit,  ne  lucrum  aliquod  ultra  rem  mu- 
tuatam ratione  ipsius  mutui  reciperetur. 

h.  Contra  argumentum  propositum  non  potest  excipi:  mutuans 
mutuatario  mutuando  servitium  praestat,  quod  est  pretio  aestimabile. 
Si  enim  nomine  servitii  intelligitur  ipsa  res  mutuata,  haec  in  eodem 
genere  eademque  bonitate  restituitur;  quodsi  nomine  servitii  intelli- 
gitur usus  rei,  hic  in  re  consumptibili  non  habet  valorem  ab  ipsa  re 
distinctum;  si  tandem  intelligitur  utilitas,  quam  mutuatarius  ex  usu 
rei  percipit,  nefas  est  pretium  exigere  pro  utilitate,  quam  aliquis  per- 
cipit ex  re  sua.  — Neque  hoc  excipi  potest:  qui  alteri  mutuum  con- 
cedit, se  privat  re  sua;  atqui  onus,  quod  aliquis  hac  privatione  subit, 
est  pretio  aestimabile.  Nam  ipsum  onus,  quo  quis  se  privat  re  sua, 
ubi  haec  privatio  non  est  cum  speciali  detrimento  coniuncta,  non  plus 
valet,  quam  ipsa  res,  qua  se  privat;  quae  cum  reddatur,  nihil  restat, 
quod  sit  pretio  aestimabile.  Eadem  privatio  habetur  etiam  in  ven- 
ditione, quin  pro  ea  pretium  exigi  possit.  — Eodem  redit  haec  ex- 
ceptio: carere  ad  certum  tempus  re  sua  est  pretio  aestimabile.  Carere 
enim  re  infructuosa,  quae  alium  usum  non  habet  nisi  consumptionem, 
non  est  pretio  aestimabile,  ubi  mutuator  rem  similem  recipit,  quando 
ipse  ea  opus  habet.  — Obligatio,  quam  contrahit  mutuator  mutuum 
ad  certum  tempus  non  repetendi,  pariter  non  est  pretio  aestimabilis, 
ubi  re  mutuata  mutuatori  non  est  necessaria.  Ipse  quidem  se  privat 
libertate  repetendi  rem  mutuatam:  verum  hoc  qualecunque  incommo- 
dum abunde  compensatur  alio  emolumento,  quod  nempe  mutuatarius 


*)  Cf.  s.  Thomas,  II.  II.  q.  78.  a.  1. 

Noldin,  De  praeceptis®. 

subeat  periculum  amittendi  rem  mutuatam  manente  obligatione  simi- 
lem restituendi:  mutuum  enim  perit  mutuatario^).  — Mutuans  non  pa- 
titur damnum,  quia  rem  infructuosam,  qua  ipse  non  indiget,  mutuat. 
Damnum  pateretur,  si  mutuator  ex  adiunctis  non  praevisis  amitteret 
restituendi  potentiam;  sed  huic  periculo  occurrere  potest,  eo  quod  ex- 
poscit vadem,  qui  deficiente  mutuatario  rem  restituat. 

577.  De  titulis  externis.  Titulus  externus  dicitur 
causa  extra  essentiam  mutui  posita,  propter  quam  mutuans 
in  particulari  casu  pro  mutuo  pretium  exigere  possit.  lam 
vero  quatnor  exsistunt  eiusmodi  tituli ; lucrum  cessans, 
damnum  emergens,  periculum  sortis  et  poena  conventionalis. 

Ex  his  titulis  probante  ipsa  ecclesia  iam  antiquitus  aliquod  lucrum 
ultra  sortem  exigi  licite  poterat.  Necesse  autem  erat,  ut  hi  tituli  re- 
vera exsisterent,  ut  peculiare  pactum  a mutuo  distinctum  inter  mutu- 
antem et  mutuatarium  iniretur  et  certae  condiciones  servarentur,  prae- 
sertim ut  inter  lucrum  et  titulum,  ex  quo  lucrum  percipiendum  erat, 
debita  proportio  aequalitatis  non  excederetur. 

1.  Lucrum  cessans  est  iactura  pretii,  quod  mutuans 
lucratus  fuisset,  si  rem  suam  in  alio  licito  contractu  vel 
negotio  adhibuisset;  iam  vero  spes  lucri  est  pretio  aestima- 
bilis et  est  mutuo  externa;  ergo  propter  lucrum  cessans 
aliquid  supra  mutuum  accipere  licet. 

2.  Damnum  emergens  est  positivum  detrimentum,  quod 
mutuans  subire  debet,  eo  quod  alteri  mutuo  dat  rem  suam ; 
atqui  manifestum  est  pro  damno,  quod  aliquis  in  favorem 
alterius  subit,  compensationem  exigi  posse. 

3.  Periculum  sortis  est  speciale  periculum,  quod  pru- 
denter timetur,  ne  mutuans  rem  suam  non  recuperet. 
Hoc  periculum  mutuo  externum  et  pretio  aestimabile  est; 
quare  si  mutuans  revera  illud  subire  debet,  licite  pro  eo 
aliquid  exigit,  et  quo  maius  est  periculum  amittendae 
sortis,  eo  maiorem  compensationem  exigere  potest. 

a.  Pro  communi  periculo,  cui  res  quaelibet  et  ideo  etiam  res  mu- 
tuata apud  mutuantem  obnoxia  est,  nihil  accipere  licet,  quia  hoc  peri- 
culum mutuo  est  internum;  pro  speciali  autem  periculo,  cui  res  apud 


b Ideo  damnata  est  ab  Alexandro  VII.  haec  (42)  propositio : Li- 
citum est  mutuanti  aliquid  supra  sortem  exigere,  si  se  obliget  ad  non 
repetendam  sortem  usque  ad  certum  tempus 

mutuatarium  exposita  est,  aliquid  praeter  mutuum  accipere  licet,  quia 
hoc  periculum  pretio  aestimabile  et  mutuo  externum  est. 

h.  Periculum  sortis  oriri  potest  vel  ex  parte  rei  mutuatae,  si  haec 
e.  g.  per  vias  periculosas  transvehenda  sit,  mutuatarius  vero  re  pere- 
unte  restituere  non  possit;  vel  ex  parte  mutuatarii,  si  hic  sit  homo 
parum  fidus,  negligens  vel  fraudulentus;  quo  fit,  ut  mutuum  absque 
molestiis  ac  litibus  recuperari  non  possit.  i 

4.  Poena  conventiotialis  est  mulcta  pecuniaria  a nui- 
tuatario  ex  conventione  solvenda,  si  rem  mutuo  acceptam 
statuto  tempore  non  reddat;  nihil  vero  impedit,  quominus 
contrahentes  se  mutuo  obligent  ad  certam  poenam  solven- 
dam, si  deficiant  in  contractibus. 

578.  Lex  civilis  seu  praemium  legale.  Inde  a saeculo  decimo- 
septimo  leges  civiles  passim  certum  foenus  ex  mutuo  percipiendum 
admittebant  et  mutuatarium  actione  civili  illud  solvere  cogebant. 
Ex  eo  tempore  multum  inter  theologos  disceptabatur,  num  defici- 
entibus aliis  titulis  solus  titulus  legis  civilis  in  conscientia  sufficiat 
ad  lucrum  ex  mutuo  licite  percipiendum*)-  Eorum,  qui  hoc  licitum 
esse  affirmabant,  haec  est  potissima  ratio:  auctoritas  civilis  do- 
minium bonorum  materialium  ab  uno  in  alterum  valide  transferre 
potest,  ubi  necessitas  vel  magna  utilitas  boni  communis  id  postulat  ; 
atqui  bonum  commune  nostri  temporis  exigit  magnam  facilitatem 
mutuandae  pecuniae  ad  commercium  fovendum  et  augendum,  qliae 
facilitas,  cum  alio  modo  universaliter  inter  homines  obtineri  ne- 
queat, nisi  permittendo  foenus  veluti  in  praemium  pecuniae  mutuo 
datae,  auctoritas  civilis  id  permittere  et  foenoris  dominium  in 
mutuantem  transferre  potest. 

Hunc  titulum  legis  civilis,  de  quo  theologi  saeculo  decimo- 
octavo  acriter  disputarunt  atque  adhucdum  disputant,  ecclesia 
nedum  reprobasse,  potius  approbasse  videtur;  decernit  enim  nec 
fideles,  qui  foenus  a lege  civili  statutum  ex  mutuo  percipiunt, 
inquietandos  esse  nec  confessarios,  qui  docent  illud  licite  percipi 
posse,  modo  parati  sint  stare  mandatis  s.  sedis,  si  de  hac  re  ali- 
quid definierit^). 

Nihilominus  quaestionem  inter  theologos  hodiernos  agitatam 
de  vi  et  efficacia  huius  tituli  ecclesia  hisce  dirimere  noluit:  dis- 
putant enim,  utrum  ipsa  lex  civilis,  nullo  alio  titulo  exsistente, 
pactum  foenus  licitum  reddat,  an  ipsa  potius  argumentum  sit  exsi- 
stentiae alicuius  tituli  externi,  propter  quod  foenus  licite  percipi 

*)  Gf.  Fr.  Zech,  Rigor  moderatus  c.  1.  sect.  5. 

2)  De  titulo  legis  civilis  exstant  duo  s.  sedis  decreta,  alterum  de 
die  16.  sept.  1830,  alterum  de  die  17.  ian.  1838. 


38’ 


596 


De  septimo  decalogi  praecepto. 


possit.  Complures  huius  posteriorit  sunt  sententiae,  quam  Balle- 
rini  breviter  in  hunc  modum  exhibet:  lex  perceptum  ex  mutuo 
lucrum  „non  facit  iustum,  sed  iustum  reperit“ 

§ 2,  De  mvtuo  pecuniario^). 

579.  Notiones.  Pecunia  est  praecipuum  obiectum, 
circa  quod  hodie  contractus  mutui  versatur;  sed  propter 
pecuniae  naturam  ab  aliis  rebus,  quae  mutuo  dari  solent, 
valde  diversam,  haec  species  mutui  peculiarem  considera- 
tionem meretur. 

1.  Mutuum  pecuniarium  (Gelddarlehen)  est  contractus, 
quo  alteri  pecunia  traditur  cum  obligatione  aliam  eiusdem 
valoris  statuto  tempore  reddendi. 

a.  Pecunia,  quae  mutuo  datur,  in  scholis  sors,  nunc  autem  vulgo 
capitale,  vocari  solet. 

h.  Mutuum  pecuniarium  est  contractus  gratuitus,  si  pecunia  alteri 
gratis,  et  est  contractus  onerosus,  si  alteri  cum  onere  solvendi  foenoris 
traditur. 

2.  Ratione  finis,  quem  mutuatarius  intendit,  mutuum 
pecuniarium  dividitur  in  mutuum  consumptivum,  quod  alteri 
traditur  ad  res  usui  suo  necessarias  sibi  comparandas; 
et  mutuum  productivum,  quod  alteri  traditur  ad  lucrum 
faciendum,  ut  si  mercatori  datur  ad  negotiandum  vel  diviti 
ad  res  suas  augendas  vel  agricolae  ad  agros  suos  meliorandos. 

580.  Natura  pecuniae.  Sensu  proprio  pecunia  sterilis 
est;  improprie  autem  potentia  frugifera  est  et  nunc  tem- 
poris per  accidens  simpliciter  actu  frugifera  dici  potest. 

a.  Cum  res  frugifera  proprio  sensu  ea  dicatur,  quae  ex 
se  interna  fertilitate  fructus  producit  ut  arbor,  vinea,  ager, 
pecunia  proprie  res  frugifera  dici  nequit,  sed  proprio  sensu 
sterilis  est,  siquidem  pecunia  pecuniam  non  parit. 

h.  Improprio  sensu  res  frugifera  ea  dicitur,  quae  ae- 
quivalet  rebus  frugiferis,  quia  cum  rebus  frugiferis  per- 
mutari potest,  vel  quae  inservit  tamquam  medium  et  in-  | 
strumentum  ad  lucrum  sibi  comparandum;  sed  pecunia  ! 
cum  aliis  rebus  quibuslibet  permutari  eisque  substitui  pot- 

')  Van  Roey,  De  iusto  auctorio  ex  contractu  crediti  (Lovanii.  Va» 
Linthout.  1903).  i 

est,  ideo  ipsa,  quatenus  rebus  in  se  frugiferis  substitui 
potest,  aequivalet  rebus  frugiferis;  insuper  ea  ope  indu- 
striae atque  commercii  inservit  tamquam  medium  et  in- 
strumentum ad  lucrum  sibi  comparandum. 

c.  Etsi  pecunia  semper  ex  se  apta  erat,  quae  cum 
rebus  frugiferis  permutaretur  aut  tamquam  medium  lucrosi 
negotii  adhiberetur,  antiquitus  tamen  non  eae  erant  con- 
diciones oeconomicae,  ut  facile  et  frequenter  id  fieri  po- 
tuisset: nunc  vero  tum  propter  communicationem  facilli- 
mam inter  diversas  regiones,  tum  propter  maximam  ex- 
tensionem industriae  et  commercii  eae  sunt  condiciones 
oeconomicae,  ut  ubique  facile  rebus  frugiferis  substitui  aut 
tamquam  medium  lucrosae  negotiationis  adhiberi  possit. 
Quare  pecunia,  quae  antiquitus  non  habebatur  ut  res  fru- 
gifera neque  ut  talis  haberi  poterat  nisi  potentia,  nunc  res 
actu  frugifera  dici  debet. 

581.  Lucrum  ex  mutuo  pecuniario.  In  condicionibus 
oeconomicis,  quae  nunc  sunt,  unicuique  licitum  est  pro 
mutuo  pecuniario  mercedem  accipere ^ nisi  ex  lege  caritatis 
gratis  mutuare  teneatur. 

a.  Complures  exsistunt  responsiones  sanctae  sedis,  quibus 
hodie  omnibus  tum  ecclesiasticis  tum  laicis  positive  licentia 
conceditur,  independenter  ab  exsistentia  tituli  externi  ex 
mutuo  moderatum  lucrum  percipiendi,  ut  inferius  dicetur. 

h.  Cum  pecunia  ex  condicionibus  nostri  temporis  sit 
res  frugifera,  in  communi  omnium  aestimatione  specialis 
ei  convenit  valor,  ob  quem  possidenti  afferre  potest  lucrum 
atque  utilitatem;  qui  ergo  alteri  concedit  mutuum,  simul 
cum  pecunia  se  privat  etiam  hoc  valore,  qui  pecuniae 
nunc  inhaeret;  sed  pro  speciali  valore  licet  compensationem 
exigere.  Adiuncta  temporis  hodie  ea  sunt,  ut  pecunia  com- 
muniter pro  omnibus  valorem  rei  frugiferae  habeat:  omnes 
enim,  quibus  vel  modica  pecuniae  summa  praesto  est,  facile 
occasionem  reperiunt  sibi  ex  ea  comparandi  lucrum  atque 
utilitatem,  ideo  omnibus  licitum  est  foenus  accipere,  et  ex 
quovis  quidem  mutuo,  etiam  ex  mutuo  consumptivo. 

c.  Sicut  caritas  exigit,  ut  proximo  in  gravi  necessitate 
constituto  per  eleemosynam  succurramus,  ita  eadem  caritas 
exigere  potest,  ut  proximo,  qui  mutuo  indiget,  non  solum 
illud  praestemus,  sed  etiam  gratis  praestemus,  si  mercedem 
solvere  nequeat,  modo  id  sine  gravi  incommodo  a nobis 
fieri  possit:  Volenti  mutuari  a te,  ne  avertaris^). 

Ordinarie  tamen  ipsum  hoc  incommodum  divites  a mutuo  pau- 
peribus praestando  excusat,  ubi  de  maiore  summa  agitur : ordinarie 
enim  se  exponunt  periculo  amittendi  sortem,  quod  sane  grave  incom- 
modum est.  Practice  ergo  divites  in  hoc  casu  obligationi  suae  satis- 
faciunt, eo  quod  mutuum  petenti  parvam  eleemosynam  largiantur. 

") 

§ 3,  De  foenore  et  de  usura, 

582.  Notiones.  F oenus  (Zins)  est  lucrum  ex  mutuo 
licite  perceptum,  quod  vulgo  interesse  vocatur.  Triplex 
distinguitur  foenus:  legale,  vulgare  et  conventionale. 

a.  Foenus  legale  illud  est,  quod  a lege  constituitur. 

Foenus  legale  non  ubique  habetur:  sunt  enim  societates  civiles, 
in  quibus  eiusmodi  leges  aut  nunquam  exsistebant  aut  olim  exsistentes 
abolitae  sunt^).  Sed  ubi  leges  quantitatem  foenoris  determinant,  quam 
simul  transgredi  prohibent,  istae  leges  in  conscientia  obligant,  ut  ad 
restitutionem  teneatur,  qui  eam  excedat,  nisi  extraordinarie  magnum 
sit  periculum  sortis  aut  lucrum  cessans. 

h,  Foenus  vulgare  illud  est,  quod  ex  communi  homi- 
num usu  constituitur. 

Foenus  vulgare  ibi  potissimum  habetur,  ubi  foenus  legale  non 
exsistit;  verum  etiam  in  regionibus  in  quibus  foenus  legale  statutum 
est,  quandoque  simul  exsistit  vulgare,  quod  illud  excedit.  Qui  foenus 
vulgare  excedit,  iniustitiam  committit,  nisi  peculiares  circumstantiae 
excessum  cohonestent. 

c.  Foenus  conventionale  illud  est,  quod  conventione 
et  consensu  mutuantis  et  mutuatarii  constituitur. 

Foepus  conventionale  locum  habet,  ubi  nec  foenus  legale  nec 
vulgare  habetur.  Eius  mensura  determinanda  non  est  ex  lucro,  quod 
mutuatarius  ex  pecunia  mutuata  percipit,  sed  ex  communi  spe  lucri, 
quod  mutuans  ex  possessione  et  usu  pecuniae  percipere  potuisset,  et 
ex  titulo  externo,  si  in  particulari  casu  eiusmodi  titulus  adsit. 

Matth.  5,  42. 

2)  Foenus  legale  in  Austria  olim  erat  sex  pro  centum  (6  o/®)  sin- 
gulis annis;  postea  vero  (1886)  lege  ista  abolita  foenus  etiam  maioris 
cuiuslibet  altitudinis  lege  non  interdicitur. 

583.  Mensura  foenoris  liciti  generali  norma  deter- 
minari nequit,  quia  circumstantiae  locorum,  temporum  et 
personarum,  a quibus  quantitas  iusti  foenoris  dependet, 
valde  diversae  sunt.  Generatim  dici  potest  illud  foenus 
esse  licitum,  quod  communi  hominum  iudicio  et  usu  at- 
tentis industriae  et  commercii  condicionibus  in  determinata 
regione  constituitur. 

а.  Ex  iure  naturae  mutuatarius  non  tenetur  solvere  foenus,  ubi 
de  eo  solvendo  nihil  conventum  sit,  praesertim  si  ad  breve  tempus 
pecunia  mutuetur.  Verurn  attendendum  est,  quid  in  hac  re  statuat 
ius  positivum  vel  consuetudo  recepta  loci’). 

б.  In  nostris  Europae  regionibus  foenus  licitum  ex  ipsa  fertili- 
tate pecuniae  in  ordinariis  adiunctis  est  4 — 5 ®/o.  Ut  maius  lucrum 
percipi  possit,  specialis  causa  adesse  debet,  qualem  constituunt  tituli, 
propter  quos  antiquitus  exigi  poterat  foenus,  nisi  ipse  mutuatarius 
sponte  maius  lucrum  offerat  propter  extraordinariam  utilitatem,  quam 
ipse  ex  mutuo  percepturus  sit.  Ex  his  causis  specialibus  fieri  potest, 
ut  etiam  magnum  foenus  10 — 20®/©  licitum  et  iustum  sit^). 

584-.  De  usura.  1.  Usura  (Wucherzins)  est  lucrum 
ex  mutuo  iniuste  perceptum.  Cum  omne  lucrum  ex  mutuo 
ratione  ipsius  mutui  perceptum  iniustum  sit,  usura  definiri 
potest:  lucrum  ex  ipso  mutuo  perceptum;  et  quia  nunc 
temporis  ex  quovis  mutuo  (pecuniario)  aliquod  foenus 
licite  percipitur,  usura  definiri  potest,  ut  sit  foenus  ex- 
cessivum. 

a Usura  sensu  formali  et  obiectivo  accipitur;  formaliter  est  con- 
tractus, quo  mutuans  obligat  mutuata rium  ad  dandum  aliquid  ultra 
sortem  ex  solo  titulo  mutui;  ohiective  est  lucrum  ex  mutuo  vi  mutui 
perceptum. 

h.  Antiquitus  omne  lucrum  ex  mutuo  perceptum  praesumebatur 
illicitum,  ideo  omne  foenus  rationem  usurae  censebatur  habere,  unde 
factum  est,  ut  foenus  in  iure  canonico  idem  significaret  atque  usura, 
et  usurarii  dicerentur,  qui  foenus  ex  mutuo  accipiebant;  hodie  vero 
latum  discrimen  est  inter  foenus  seu  lucrum  licitum  et  usuram  seu 
lucrum  iniustum.  Ratio  discriminis  est,  quia  antiquitus  solum  titu- 
lus externus  licitum  reddebat  foenus,  raro  autem  aderat  eiusmodi 
titulus  externus,  ideo  omne  foenus  praesumebatur  iniustum,  nisi  exsi- 
stentia tituli  externi  demonstrari  poterat;  hodie  vero  foenus  in  genere 

’)  G.  G.  § 608  s.  cum  iure  naturae  concordat. 

'0  6.  Officium  18.  dec.  1872. 

censetur  iustum,  etsi  nullus  adsit  titulus  externus,  quia  adiuncta  tem- 
poris ipsi  pecuniae  tribuunt  valorem,  quem  antea  non  habebat. 

2.  Usura  dividitur  in  apertam ^ quando  expresse  exi- 
gitur ratione  mutui  e.  g.  mutuor  tibi  centum  eo  pacto,  ut 
mihi  reddas  centum  et  quinque;  et  in  palliatam,  quando 
latet  in  alio  contractu,  qui  continet  mutuationem,  vi  cuius 
exigitur  lucrum.  Alio  igitur  contractu  veluti  pallio  tegitur, 
ut  si  quis  aliquid  carius  vendit  praecise  propter  dilatam 
solutionem. 

3.  Usura  (formaliter)  est  peccatum  contra  iustitiam 
commutativam,  quod  cum  aequiparandum  sit  furto,  gra- 
vitas materiae  eodem  modo  determinanda  est  atque  in 
furto. 


§ 4.  De  prohibitione  usurae, 

585.  Usura  (formaliter)  prohibetur  iure  naturae,  iure 
divino  et  iure  ecclesiastico^). 

1.  Iure  naturae  prohibetur,  quia  usura  iustitiae  com- 
mutativae  repugnat : nam  aliquid  accipere  ultra  sortem 
est  plus  accipere  quam  valet  id,  quod  datum  est,  cum 
mutuum  natura  sua  contractus  gratuitus  sit  (n.  576) ; 
atqui  id  in  commutationibus  repugnat  iustitiae  commu- 
tativae. 

a.  Ex  his  colligitur  usuram  ex  mutuo  perceptam  per  se  semper 
esse  peccatum  contra  iustitiam,  sive  mutuum  exhibetur  pauperibus  sive 
divitibus,  sive  est  mutuum  consumptivum  sive  productivum:  nam  ipsa 
eius  natura  exigit,  ut  mutuatario  gratis  praestetur.  Quodsi  usura  a 
pauperibus  exigitur,  insuper  contra  caritatem  peccatur. 

h.  Dices:  non  potest  esse  iure  naturae  prohibitum,  quod  olim 
Deus  permiserat  ludaeis;  atqui  usuram  eis  permiserat:  Non  foenerabis 
fratri  tuo  ad  usuram  pecuniam  nec  fruges  nec  quamlibet  aliam  rem; 
sed  alieno.  Fratri  autem  tuo  absque  usura  id,  quo  indiget,  commo- 
dabis'^). lam  vero  permissionem  a Deo  concessam  alii  ideo  licitam  di- 
cunt, quia  Deus,  supremus  omnium  dominus,  dominium  in  foenus  per- 
ceptum transtulit  in  ludaeos;  alii  vero  ideo,  quia  aderat  ratio  mutuo 

Usque  ad  recentiora  tempora  usura  etiam  iure  civili  ubique 
prohibita  erat;  nunc  vero  leges  usuram  interdicentes  fere  ubique  ab- 
rogatae sunt. 

*)  Deut.  23,  19.  20. 

externa  exigendi  foenus,  sive  haec  erat  periculum  sortis,  sive  lucrum 
cessans  ob  opportunitatem  negotiandi. 

2.  lure  divino.  Sacrae  scripturae  testimonia,  quibus 
usura  prohibetur,  complura  sunt^) ; ex  his  vero,  praesertim 
si  attendatur  ad  interpretationem  ecclesiae,  duo  colligimus: 
imprimis  usuras  accipere  ex  revelatione  divina  grave  pec- 
catum esse,  deinde  vero  malitiam  huius  peccati  in  eo  esse, 
quod  aliquid  amplius  exigatur,  quam  mutuo  datum  sit. 

Quamvis  affirmari  non  possit  encyclicam  Benedicti  XIV.  Vix  per- 
venit esse  definitionem  ex  cathedra,  tum  quia  ad  solos  Italiae  episcopos 
directa  est,  tum  quia  non  apparet  doctrinam  ibi  expositam  vi  primatus 
proferri,  tenendum  tamen  est,  quod  idem  pontifex  alibi  docet:  „Omne 
lucrum  ex  mutuo  praecise  ratione  mutui  perceptum  omni  iure,  naturali 
scilicet,  divino  et  ecclesiastico  illicitum  esse,  perpetua  fuit  et  est  catho- 
licae ecclesiae  doctrina*^). 

3.  lure  ecclesiastico.  Complures  exsistunt  eaeque  se- 
verissimae leges  ecclesiae  usuram  prohibentes,  quarum 
praecipuae  sunt^). 

Concilium  viennense  (1311)  decernit  velut  haereticum  puniendum 
esse,  qui  pertinacitur  affirmare  praesumat  exercere  usuras  non  esse 
peccatum*). 

Concilium  lateranense  V.  (1515)  tamquam  exercitium  usurae  dam- 
navit, „ quando  quis  ex  usu  rei,  quae  non  germinat,  nullo  labore,  nullo 
sumptu,  nullove  periculo  lucrum  foenusque  conquirere  studet.* 

^)  Ne  accipias  usuras  ah  eo  (fratre  tuo)  nec  amplius  quam  de- 
disti. Time  Deum  tuum,  ut  vivere  possit  frater  tuus  apud  te.  Pe- 
cuniam tuam  non  dabis  ei  ad  usuram  et  frugum  superabundantiam 
non  exiges.  Lev.  25,  36.  37.  Si  . . ad  usuram  non  comodaverit  et  am- 
plius non  acceperit . . . vita  vivet.  Ezech.  18,  8.  Ad  usuram  dantem  et  am- 
plius accipientem  : numquid  vivet  ? non  vivet,  cum  universa  haec  detestanda 
fecerit,  morte  morietur.  Ib.  18,  13.  Alia  collegit  Lehmkuhl  I.  n.  1096, 
Vermeersch  n.  358.  Attamen  ad  gratuitatem  mutui  atque  illiceitatem 
foeneris  demonstrandam  adduci  nequit  Luc.  6,  34.  35:  Et  si  mutuum 
dederitis  his,  a quibus  speratis  recipere,  quae  gratia  est  vobis  ? . . . 
Mutuum  date  nihil  inde  sperantes,  quia  ex  contextu  sermonis  hic  non 
agitur  de  foenore,  sed  de  ipsa  sorte,  cui  renuntiare  debet  is,  qui  pro- 
ximum, etsi  sit  inimicus,  vere  diligit:  is  enim  quandoque  mutuum 
dare  debet  etiam  in  iis  adiunctis,  in  quibus  praevidet,  se  nihil  recep- 
turum esse. 

*)  De  synodo  1.  10,  c.  4.  n.  2. 

Alias  leges  vide  apud  Lehmkuhl  I.  n.  1098.  Vermeersch  n.  360. 

*)  C.  Ex  gravi  un.  De  usuris  (V.  5)  Clera. 

Alexander  VII.  hanc  propositionem  (42)  damnavit:  „Licitum 
est  mutuanti  aliquid  supra  sortem  exigere,  si  se  obliget  ad  non  repe- 
tendam sortem  usque  ad  certum  tempus‘‘;  Innocentius  XI.  hanc  (41) 
damnavit:  ,Gum  numerata  pecunia  pretiosior  sit  numeranda,  et  nullus 
sit,  qui  non  maioris  faciat  pecuniam  praesentem  quam  futuram,  potest 
creditor  aliquid  supra  sortem  a mutuatario  exigere  et  eo  titulo  ab  usura 
excusari."  Gf.  etiam  Innocentii  XI.  propositio  42. 

Accedit  Benedicti  XIV.  celeberrima  encyclica:  Vix  pervenit  ad 
episcopos  Italiae  1.  nov.  1745  directa,  qua  leges  antea  latae  approban- 
tur et  confirmantur.  Poenae  tamen  in  publicos  usurarios  latae  sunt: 
excommunicatio,  infamia  iuris  et  privatio  sepulturae  ecclesiasticae,  si 
impoenitentes  moriantur. 

His  tamen  ecclesia  non  omne  foenus  prohibuit,  sed  foenus  usura- 
rium;  usurarium  autem  est  foenus,  quod  ex  ipsa  pecuniae  mutuatione 
et  usu  percipitur;  usurarium  autem  non  est  foenus,  quod  ex  alio  titulo 
legitimo  mutuationi  et  usui  pecuniae  externo  percipitur* *).  Neque 
ecclesia  his  legibus  impedivit,  quominus  ex  pecunia  superflua  lucrum 
capi  posset,  modo  lucrum  esset  iustum;  complures  enim  aderant  modi 
ex  pecunia  lucrum  capiendi,  non  quidem  vi  mutui,  sed  aliis  contracti- 
bus mutuo  adiectis  ut  emptione  censuum,  contractu  societatis,  contractu 
trino  et  eiusmodi. 

586,  De  recenti  lege  ecclesiae.  1.  Hodie  ecclesia 
permittit,  ut  pro  mutuo  pecuniario  moderatum  foenus 
exigatur. 

Gomplura  exsistunt  romanarum  congregationum  hac  super  re  de- 
creta^),  quorum  primum  esi  s.  Officii  18.  aug.  1830;  ex  quibus  decretis 
haec  colliguntur: 

a.  Licitum  esse  ex  mutuo  foenus  percipere,  etsi  alius  titulus 
lucrum  cohonestans  non  exsistat:  verba  enim,  quae  in  decretis  occur- 
runt : non  sunt  inquietandi  sive  poenitentes,  qui  foenus  percipiunt,  sive 
confessarii,  qui  eiusmodi  poenitentes  absolvunt,  aequivalent  positivae 
permissioni. 

b.  Quantitatem  foenoris  generali  regula  determinari  non  posse, 
sed  rem  decernendam  esse  iuxta  praxim  communem  servatam  ab  homini- 
bus timoratae  conscientiae  respectivis  in  locis  et  temporibus*). 

2.  Discrimen  inter  legem  et  praxim  ecclesiae  anti- 
quam et  hodiernam  diversimode  explicatur. 

q Gf.  s.  Thomas  II.  II.  q.  78.  a.  2.  ad  1. 

2)  Gf.  Bucceroni,  Enchirid.  morale^  (Romae.  Typogr.  iuvenum 
opificum  1905)  p.  113  ss. 

*)  5.  Poenitent.  18.  apr.  1889. 

a.  Osores  ecclesiae  catholicae  hanc  accusant,  quasi 
in  determinanda  natura  pecuniae  turpiter  erraverit  et  ex 
hoc  errore  lucrum  ex  mutuo  prohibuerit,  id  quod  rei 
oeconomicae  mediae  aetatis  eiusque  successui  impedimento 
fuerit  et  negotiationi  ingens  detrimentum  attulerit;  nunc 
tandem  ecclesiam  errorem  dedoctam  lucrum  ex  mutuo 
permittere.  Haec  falsa  esse  et  per  iniuriam  ecclesiae  ex- 
probrari ex  dictis  iam  patet. 

h.  Theologorum  alii  rationem  internam,  ob  quam  ec- 
clesia nunc  foenus  permittat,  quod  antea  prohibuerat,  de- 
sumendam censent  ex  dispositione  legis  civilis  dominium 
foenoris  in  mutuantem  transferentis. 

Verum  haec  explicatio  non  satisfacit:  nam  a.  leges  civiles  per- 
mittentes lucrum  ex  mutuo  iam  exsistebant  eo  tempore,  quo  ecclesia 
foenus  adhuc  reprobabat ; P.  in  plerisque  regnis  leges  civiles  nunc  per- 
mittunt lucrum  illimitatum,  quas  quidem  leges  ecclesia  probare  nequit ; 
Y.  ecclesia  nullibi  provocat  ad  legem  civilem  veluti  causam  foenus  co- 
honestantem, sed  independenter  a lege  civili  illud  permittit." 

c.  Alii  verius  id  explicant  ex  condicionibus  oeco- 
nomicis nostri  temporis.  Scilicet  pecunia,  quae  ex  se 
sterilis  est,  ex  adiunctis  externis  fieri  potest  frugifera ; 
iam  vero  adiuncta  oeconomica  nostri  temporis  efficiunt, 
ut  pecunia  dici  debeat  frugifera,  quae  adiuncta  cum  ante- 
actis  temporibus  non  exsisterent,  pecunia  tunc  dicenda 
erat  sterilis. 

Articulus  quintus. 

De  emptione  et  venditione. 

§ 1.  De  emptione  et  venditione  in  genere. 

587.  Notio.  Emptio-venditio  est  contractus,  quo  duo 
inter  se  conveniunt  de  tradenda  merce  pro.  pretio.  Tria 
ergo  ad  essentiam  huius  contractus  pertinent:  a.  mutuus 
consensus  ementis  et  vendentis;  b.  res  aliqua  sive  mobilis 
sive  immobilis  tamquam  merx ; c.  pecunia  tamquam  pretium. 

a.  Contractus  iste  in  se  quidem  unus  est,  quia  vero  duo  actus, 
emere  et  vendere,  necessario  involvit,  duplici  nomine  coniuncto  emptio- 
venditio  significari  solet. 

h.  Venditio  est  contractus  consensualis,  qui  solo  consensu  per- 
ficitur; ergo  ad  essentiam  huius  contractus  ex  iure  naturae  nec  rei  et 
pretii  traditio  neque  ulla  sollemnitas  (e.  g.  scriptura)  requiritur.  lura 
tamen  positiva  plerumque  statuunt,  ut  ipso  consensu  solum  ius  ad  rem 
acquiratur,  scilicet  ex  parte  emptoris  ius  accipiendi  mercem,  ex  parte 
venditoiis  ius  accipiendi  pretium,  dominium  vero  seu  ius  reale  in  mer- 
cem et  in  pretium  traditione  mercis  et  pretii  demum  acquiratur^).  Quae 
iuris  dispositiones  etiam  in  conscientia  servandae  sunt,  nisi  ipsi  contra- 
hentes scienter  et  voluntarie  contra  iuris  civilis  dispositiones  quidquam 
inter  se  statuerint,  quod  licite  facere  possunt,  dummodo  servent  nor- 
mas iustitiae  naturalis. 

c.  Ad  essentiam  huius  contractus  requiritur,  ut  fiat  de  merce  ex 
una  et  de  pecunia  ex  altera  parte  seu  de  pretio  pro  merce  et  de  merce 
pro  pretio  tradenda:  etenim  si  ex  utraque  parte  de  merce  fiat,  non 
habetur  venditio,  sed  permutatio,  et  si  ex  utraque  parte  de  pecunia  fiat, 
habetur  cambium. 

588.  Divisio.  1.  Emptio- venditio  dividitur  in  naturalem 
et  artificialem.  Dicitur  naturalis  seu  oeconomica,  si  eman- 
tur, quae  ad  sustentationem  sunt  necessaria,  et  illi  super- 
flua vendantur;  et  dicitur  artificialis,  si  res  emantur  cum 
animo  eas  cum  lucro  vendendi.  Emptio-venditio  artificialis 
dicitur  negotiatio. 

2.  Emptio-venditio  artificialis  duplex  est : lucrativa, 
quando  res  emitur,  ut  absque  sui  immutatione  maiore 
pretio  vendatur;  et  simpliciter  artificialis,  quando  res 
emitur,  ut  naturaliter  vel  per  industriam  immutetur  et 
immutata  maiore  pretio  vendatur.  Priore  venditione  ne- 
gotiatio strictiore  sensu,  posteriore  vero  negotiatio  latiore 
sensu  exercetur. 

§ 2,  De  obligationibus  venditoris  et  emptoris» 

Obligationes  venditoris  referuntur:  a.  ad  rem  ven- 
dendam ; h.  ad  rei  vendendae  defectus  manifestandos ; 
c.  ad  rem  venditam  tradendam;  d.  ad  rei  venditae  asse- 
curationem. 


q Ita  etiam  C.  A.  § 1053  et  G.  G.  § 433,  quibuscum  concordat 
ius  romanum,  non  autem  anglicum  nec  belgicum. 

589.  Quoad  rem  vendendam.  1.  Res  physice  aut 
saltem  moraliter  debet  esse  ea,  quam  emptor  petit,  alias 
venditio  propter  errorem  substantialem  invalida  est,  et 
venditor  reus  est  iniustitiae. 

a.  Moraliter  saltem : etsi  enim  res  data  physice  sit  diversa  ab  ea, 
quam  petit  emptor,  si  tamen  moraliter  sit  eadem,  e.  g.  si  aeque  bona  et 
emptori  aeque  utilis  sit  ad  finem  a se  intentum  contractus  valet,  quia 
res  venales  secundum  moralem  aestimationem  taxantur.  Ideo  vabde 
et  licite  venditur  medicamentum  physice  quidem  a petito  diversum, 
quod  tamen  ad  finem  intentum  aeque  conducit  ac  petitum. 

h.  Si  ergo  rei  naturali  petitae  substituitur  artificialis  e.  g.  vinum, 
quod  non  est  de  vite,  butyrum,  quod  non  est  ex  lacte,  contractus  per 
se  invalidus  est;  si  tamen  eiusmodi  res  artefactae  non  sunt  noxiae  et 
communiter  venduntur,  contractus  est  validus,  modo  emptor  non  ex- 
presse petierit  rem  naturalem,  et  venditor  pretium  pro  valore  rei  ven- 
ditae minuerit^). 

2.  Res  debet  esse  propria,  non  aliena : in  rem  namque 
alienam  per  se  nec  venditor  ius  transferre  neque  emptor 
ius  acquirere  potest. 

Si  res  aliena  tradita  et  pretium  solutum  est,  emptor  quidem  rei 
dominium  non  acquirit,  venditor  vero  pretii  dominium  acquirit  (ex- 
cepto casu  evictionis).  Quodsi  iura  recentia  statuunt  emptorem  rei 
alienae,  si  bona  fide  egit,  paucis  casibus  exceptis  per  rei  traditionem 
in  rem  emptam  dominium  acquirere* *^),  huic  iuris  dispositioni  etiam  in 
conscientia  stari  potest®):  potestas  enim  civilis  ratione  boni  communis, 
ad  facilius  et  securius  reddendum  commercium,  dominium  in  rem  alienam 
emptam  tranferre  potest. 

3.  Res  debet  esse  non  adulterata  seu  mixta; 

ideo  certe  iniustitia  committitur,  quando  mercis  tanta  est 
mixtio,  ut  si  ab  ementibus  cognosceretur,  mercem  tali 
pretio  non  emerent. 

Licet  rem  mixtam  communi  pretio  vendere,  si  res  ante  mixtionem 
ea,  quae  communiter  venditur,  perfectior  est,  post  mixtionem  vero  ea- 
dem non  est  deterior^). 

Idem  dicendum  videtur  de  illis  mixtionibus  moderatis,  quae  a mer- 
catoribus passim  fiunt  et  ab  ementibus  saltem  peritis  probe  cognos- 
cuntur, nec  tamen  mercem  communi  pretio  emere  recusant. 

q Gf.  s.  Alphonsus  n.  820.  Ballerini-Palmieri  III.  n.  796.  Lehm- 
ktihl,  Casus  consc.  I.  n.  870. 

2)  G.  G.  § 932  ss. 

®)  Cf.  Lehmkuhl  1.  n.  1113.  Ballerini-Falmieri  III.  n.  752. 

*)  S.  Alphonsus  n.  820. 

590.  Quoad  manifestationem  defectuum.  Defectus 
alii  sunt  substantiales,  qui  rem  vendendam  aut  nocivam 
aut  plane  vel  saltem  notabiliter  inutilem  faciunt  ad  notum 
finem  emptoris,  alii  accidentales,  qui  rem  nec  nocivam  nec 
inutilem,  sed  solum  minus  aptam  faciunt;  item  alii  sunt 
manifesti,  qui  facile  ab  omnibus  notantur,  alii  occidti,  qui 
non  facile  passim  notantur. 

1.  Venditor  defectus  substantiales  emptori  eos  non  ad- 
vertenti manifestare  tenetur,  etsi  non  interrogetur,  alias 
contractus  propter  defectum  consensus  invalidus  est,  et 
venditor  pretium  reddere  tenetur. 

2.  Si  de  defectibus  rei  in  genere  vel  de  aliquo  defectu 
in  specie  interrogetur,  venditor  manifestare  tenetur  etiam 
defectus  accidentales,  sive  occulti  sunt  sive  manifesti;  quodsi 
eos  non  manifestat,  et  magis  si  eos  occultat,  dolum  com- 
mittit et  proinde  contractus  rescindibilis  est,  quando  error 
ansam  dedit  contractui ; econtra  quando  emptor  cognito 
vitio  rem  nihilominus  emisset,  sufficit  pretium  pro  ratione 
vitii  minuere. 

3.  Si  de  defectibus  non  interrogetur,  venditor  defectus 
accidentales  manifestare  non  tenetur,  ne  occultos  quidem, 
etsi  rem  minus  utilem  faciant,  et  contractus  validus  et 
licitus  est,  modo  dolus  non  intervenerit  et  pretium  pro 
ratione  defectus  minuatur.  Quodsi  emptor  adeo  imperitus 
est,  ut  etiam  defectus  manifestos  non  videat,  de  omnibus 
moneri  debet^). 

591.  Quoad  rei  traditionem.  1.  Tenetur  rem  ven- 
ditam emptori  tradere  in  eo  statu,  in  quo  erat  tempore 
venditionis,  et  quidem  tempore,  loco  et  modo,  de  quibus 
inter  contrahentes  conventum  est,  et  deficiente  conventione, 
prout  lege  civili  aut  consuetudine  recepta  determinatur, 
secus  emptor  ius  habet  rescindendi  contractum  et  exigendi 
reparationem  damnorum. 

‘)  Cum  his  fere  concordant  iura  positiva  C.  A,  § 871  s.  C.  G. 
§ 459  ss. 

2.  Tenetur  rem  venditam  usque  ad  traditionem  tam- 
quam depositarius  custodire ; quare  si  res  ex  culpa  vendi- 
toris damnum  patitur,  hic  damnum  emptori  reparare  tene- 
tur; et  quidem  si  ex  culpa  theologica,  ante,  si  ex  culpa 
iuridica,  post  sententiam  iudicis.  Quodsi  res  casu  damnum 
patitur,  pro  diverso  tempore,  quo  dominium  in  emptorem 
transit,  res  modo  emptori,  modo  autem  venditori  perit. 

3:  Fructus  rei  venditae  et  nondum  traditae  ad  eum 
pertinent,  qui  eius  dominus  est,  cui  proinde  fructificat, 
sicut  ipse  per  se  eius  periculum  ferre  debet. 

Si  eadem  res  successive  duobus  venditur  et  secundo  emptori  tradi- 
tur, distinguendum  est  pro  diverso  tempore,  quo  dominium  transfertur. 
Si  prima  venditione  dominium  translatum  est,  secundus  emptor  dominium 
acquirere  nequit,  et  proinde  res  primo  emptori  tradenda  est;  si  prima 
venditione  dominium  translatum  non  est,  secundus  emptor,  si  bonae 
fidei  est,  rei  traditione  saltem  ex  iure  positivo  dominium  acquirit  i.  e. 
rei  traditio  constituit  ius  in  re,  quod  vincit  primi  emptoris  ius  ad  rem. 
Verum  primus  emptor  a venditore  indemnis  servari  debet^). 

592.  Quoad  assecurationem.  1.  Venditor  tenetur 
emptori  securitatem  praestare  de  tranquilla  rei  possessione: 
venditor  enim  hac  solum  condicione  ius  in  pretium  ac- 
quirit, quod  res  vendita  plene  in  potestatem  emptoris 
transeat;  atqui  res  non  est  plene  in  potestate  emptoris, 
nisi  pro  casu  evictionis  assecurata  sit. 

Rem  evincere  significat  rem  vincendo  auferre : evictio  (Entwindung) 
definitur:  legitima  deturbatio  emptoris  a possessione  rei  emptae,  quae 
vel  integre  vel  ex  parte  a vero  eius  domino  revindicatur. 

2.  Venditor  tenetur  de  evictione,  si  causa  evictionis 
emptori  non  fuit  declarata ; quodsi  venditor  nullam  causam 
evictionis  cognoscit,  convenire  potest  cum  emptore,  quod 
de  evictione  non  teneatur,  quae  tamen  conventio  in  ven- 
ditore malae  fidei  nulla  est. 

3.  Venditor  tenetur  emptori  securitatem  praestare  de 
vitiis  rei  occultis  et  proinde  aut  pretium  restituere  aut  illud 
minuere,  prout  supra  (n.  590)  dictum  est. 


9 Cf.  Lehmkuhl,  Casus  consc.  I.  n.  873. 

593.  Obligationes  emptoris.  1.  Si  venditor  ignorat 
valorem  rei  suae  eamque  infra  iustum  pretium  vendere 
intendit,  emptor  tenetur  eum  monere  vel  saltem  infimum 
pretium  offerre.  Pariter  si  emptor  ignorat  valorem  mercis 
et  ofifert  pretium  iusto  maius,  venditor  eum  monere  debet, 
alias  emptio- venditio  esset  iniusta : neque  enim  supponi 
potest  venditorem  pretii  defectum  aut  emptorem  eius  ex- 
cessum liberaliter  donare  velle. 

2.  Tenetur  pretium  solvere,  et  quidem  tempore  sta- 
tuto, si  tempus  solutionis  determinatum  fuit;  si  nullum 
determinatum  fuit,  quando  traditur  merx.  Quodsi  pretium 
non  solvitur,  venditor  rem  tradere  non  tenetur;  et  si  so- 
lutio pretii  ultra  tempus  vel  conventione  vel  consuetudine 
determinatum  differtur,  etiam  foenus  solvendum  est. 

3.  Tenetur  mercem  accipere,  et  quidem  tempore  de- 
terminato, si  quod  statutum  fuit;  si  nullum  determinatum 
fuit,  contractus  statim  exsecutioni  mandari  debet;  quare 
venditor  ius  habet  exigendi,  ut  emptor  statim  mercem 
accipiat  et  pretium  solvat. 

Num  licita  sit  mercatorum  praxis,  qua  emptores,  qui  plus  iusto 
solverunt,  ius  amittant  excessum*  recuperandi.  — Exclusa  fraude 
haec  praxis  licita  est,  si  venditor,  cui  ex  errore  minus  iusto  so- 
lutum fuit,  aeque  amittit  ius  exigendi  defectum  atque  emptor  re- 
cuperandi excessum:  ex  utraque  enim  parte  tunc  aequale  est 
periculum  subeundi  damnum. 

§ 3.  De  iusto  pretio* 

594.  Notio.  Pretium  est  valor  rei  pecunia  expressus. 
Valor  rei  est  communis  hominum  de  re  aestimatio  in  ali- 
qua regione,  quae  aestimatio  potissimum  ab  utilitate  de- 
pendet, quam  res  hominibus  affert.  Iustum  dicitur  pretium, 
quod  mercis  valorem  adaequare  censetur.  Porro  triplex 
distinguitur  pretium:  legale^  vulgare  seu  naturale  et  con- 
ventionale, 

595.  De  pretio  legali.  1.  Pretium  legale  dicitur, 
quod  auctoritate  publica  (statuto  principis  vel  magistratus) 
determinatur. 

a.  Pretium  legale  non  dividitur  in  summum,  medium  et  infimum 
sed  mathematice  determinatum  est  et  praesumitur  iustum,  nisi  de  con- 
trario constet.  Ceterum  hodie  raro  amplius  in  usu  est. 

h.  Homo  privatus^  qui  scientia  iuste  acquisita  mercis  pretium 
legale  brevi  mutandum  cognovit,  potest  sine  iniustitia  res  suas  pretio 
currente  vendere  vel  alienas  emere  quia  pretium  adhuc  est  iustum; 
attamen  contra  caritatem  peccat,  si  hoc  agendi  modo  pauperi  ob  lucrum 
suum  grave  damnum  infert.  Persona  publica  autem,  cui  non  licet  cum 
aliorum  damno  uti  scientia,  quam  vi  muneris  habet,  summum  res  ad 
proprium  usum  necessarias  emere  aut  res  suas  superfluas  vendere 
potest. 

2.  Lex,  quae  pretium  legale  determinat,  obligat  in 
conscientia  et  ex  iustitia  commutativa : nam  a publica 
potestate  circa  obiectum,  quod  ad  ipsam  pertinet,  ratione 
boni  communis  statuitur  et  ad  commutationes  refertur. 

Qui  ergo  sine  iusto  titulo  rem  ultra  taxam  legalem  vendit,  in- 
iustitiam  committit  et  excessum  pretii  emptoribus  restituere  debet. 
Immo  frequenter  etiam  ille,  qui  rem  infra  taxam  legalem  vendit,  in- 
iustitiam  committit,  non  quidem  erga  emptores,  sed  erga  alios  vendi- 
tores, quibus  hoc  modo  damnum  infertur,  quod  reparari  debet.  Pretium 
enim  legale  non  solum  in  favorem  ementium,  sed  saepe  etiam  in  fa- 
vorem aliorum  vendentium  statuitur.  Num  hoc  reipsa  per  legem  in 
conscientia  obligantem  factum  sit,  ex  tenore  legis  colligendum  est. 

596.  De  pretio  Tulgari  seu  naturali.  Notiones. 
1.  Pretium  vulgare  dicitur,  quod  communi  hominum  aesti- 
matione determinatur,  quod  proinde  homines  determinato 
loco  et  tempore  pro  aliqua  merce  communiter  solvunt. 

2.  Pretium  vulgare  non  est  mathematice  determinatum, 
sed  distinguitur  summum,  medium  et  infimum:  prudens 
enim  hominum  aestimatio  non  est  mathematice  fixa  atque 
determinata,  sed  moralem  quandam  latitudinem  habet. 

a.  Quanta  sit  pretii  vulgaris  latitudo  seu  quanta  sit  distantia 
inter  summum  et  infimum,  una  regula  determinari  non  potest,  cum 
ea  a compluribus  iisque  diversis  circumstantiis  dependeat.  Generatim 
pretium  rei  ad  vitam  necessariae  minorem,  pretium  rei  superfluae 
maiorem,  pretium  rei  admodum  rarae  et  pretiosae  maximam  habet 
latitudinem. 

b.  Pro  rebus,  quae  vitae  usibus  communiter  inserviunt,  latitudo  iusti 
pretii  inter  infimum  et  summum  ordinarie  iuxta  hanc  normam  deter- 
minari potest.  Si  pretium  medium  sit  5,  infimum  erit  4,  summum  6; 

si  medium  sit  10,  infimum  erit  8,  summum  12;  si  medium  sit  50,  in- 
fimum erit  45,  summum  55;  si  medium  sit  100,  infimum  erit  90,  sum- 
mum 110.  Circumstantiae  idimen  extraordinariae  ut  inexspectatus  con- 
cursus emptorum  in  particulari  casu  e.  g.  in  nundinis  efficere  possunt, 
ut  pretium  summum  notabiliter  augeatur^). 

c.  Circumstantiae,  quae  ordinarie  in  mercium  valorem  venalem 
influunt,  sunt  potissimum  abundantia  aut  penuria  mercium,  abundantia 
aut  inopia  ‘pecuniae,  multitudo  emptorum  et  venditorum,  modus  ven- 
dendi aut  in  parva  aut  in  magna  quantitate,  expensae,  damna,  peri- 
cula, labores,  quae  communiter  occurrunt  in  conquirendis  et  conser- 
vandis mercibus:  eorum  enim  compensatio  iuste  exigitur.  Communiter 
occurrunt:  nam  ob  singularis  alicuius  mercatoris  expensas  vel  labores 
pretium  augeri  non  potest,  quia  unius  expensae  et  labores  non  mutant 
communem  aestimationem,  quae  respicit  communiter  contingentia. 

597.  Principia.  1.  Deficiente  pretio  legali  iustum  ha- 
beri debet  pretium  vulgare:  communis  enim  aestimatio  in- 
dicat valorem  venalem,  quem  res  in  illo  loco  habet. 

Communis  aestimatio  pretium  facit  iustum,  etsi  illa  videatur 
imprudens;  hinc  apud  barbaras  gentes  aurum  vel  ebur  iuste  permu- 
tari possunt  pro  vitro  vel  pro  pannis:  commune  enim  iudicium  rebus, 
quae  alibi  minimi  valoris  sunt,  apud  illas  gentes  magnum  tribuit 
valorem^). 

2.  Quoniam  quodvis  pretium  vulgare  iustum  est, 
merces  intra  limites  pretii  vulgaris  sine  laesione  iustitiae 
vendi  emique  possunt,  pretium  autem,  quod  summum  ex- 
cedit aut  infimum  non  attingit,  ordinarie  censeri  debet 
iniustum. 

a.  Qui  ergo  rem  vendidit  supra  summum,  excessum  restituere, 
et  qui  rem  emit  infra  infimum,  defectum  supplere  tenetur.  In  foro 
externo  conceditur  actio  ad  rescindendam  venditionem  tum  emptori  tum 
venditori,  qui  ultra  dimidium  iusti  pretii  deceptus  est* *).  Ex  hoc  legis 
statuto  non  sequitur  emptorem  aut  venditorem,  qui  alterum  citra  di- 
midium iusti  pretii  decipit,  in  foro  interno  a restitutione  excusari. 

h.  Fieri  potest,  ut  etiam  pretium,  quod  summum  non  excedat, 
sit  iniustum,  ubi  nempe  venditor  fraudibus  vel  mendaciis  emptorem 
adducit  ad  maius  pretium  dandum  quam  dedisset,  si  deceptus  non 
fuisset:  quivis  enim  ius  habet  exigendi,  ne  fraudibus  impediatur,  quo- 

q Cf.  S.  Alphonsus  n.  804.  Lehmkuhl  1.  n.  1117. 

Cf.  Lugo  disp.  26  n.  42. 

*)  C.  A.  § 1060. 

minus  emat  pretio,  quod  dare  voluisset,  quodque  non  est  iniustum. 
Attamen  mendacia,  quibus  mercatores  rei  pretium  exaggerare  solent, 
non  censentur  verae  fraudes*). 

3.  Ex  iusto  titulo  licitum  est  rem  vendere  supra  pre- 
tium vulgare  summum,  vel  infra  infimum  emere. 

598.  Eiusmodi  titulus  hahetur:  a.  Si  venditor  ex  ven- 
ditione vel  emptor  ex  emptione  peculiare  damnum  patitur. 

Si  quis  in  gratiam  emptoris  statim  vendit  mercem,  quam  servasset 
in  aliud  tempus,  quo  maius  pretium  habitura  fuisset,  pretium  supra 
summum  exigere  potest;  et  si  quis  in  gratiam  venditoris  nunc  emit 
rem,  qua  demum  indiget,  quando  minoris  pretii  erit,  pretio  infra  in- 
fimum emere  potest. 

h.  Si  venditor  erga  rem,  quam  in  gratiam  alterius 
vendit,  specialem  affectum  habet:  venditor  enim  se  privat 
voluptate,  quam  res  ei  praebet;  sed  haec  privatio  pretio 
aestimabilis  est,  quod  ultra  pretium  vulgare  summum  exigi 
potest. 

a.  Communis  sententia  cum  s.  Thoma^)  negat  licite  maius  pretium 
€xigi  posse,  quia  res  emptori  peculiarem  utilitatem  vel  voluptatem  affert : 
venditor  enim  exigeret  pretium  pro  aliquo,  quod  suum  non  est.  Sunt 
tamen  inter  recentiores  (Gousset,  ScJiwane,  Marres,  Woffelaert,  Genicot)j 
qui  probabilem  habent  opinionem  contrariam.  Neque  omni  prorsus 
ratione  haec  sententia  caret:  qui  enim  nulla  necessitate  cogente  sciens 
in  maius  pretium  consentit,  excessum  iusti  valoris  donare  censetur. 
Atqui  id  hodie  usus  fere  communis  habet,  ut  res,  quae  emptori  peculiare 
commodum  affert,  carius  vendatur.  Pretium  tamen  exorbitans  nulla- 
tenus exigere  licet. 

(3.  Omnes  autem  affirmant  id  tunc  tantum  valere,  quando  emptor 
■ex  re  emenda  non  quaerit  nisi  commodum  vel  voluptatem;  eum  vero 
iniustitiam  committere,  qui  ideo  maius  pretium  exigit,  quia  alter  hac 
re  indiget:  mera  enim  indigentia  et  necessitas,  quae  alium  cogit  ad 
rem  emendam  non  est  pretio  aestimabilis,  neque  indigens  excessum 
pretii  donare  censetur. 

c.  Si  venditor  rem  ultro  vendendam  offert^  infra  pre- 
tium infimum  emere  licet:  etenim  valor  rei  vendendae  eo 
magis  decrescit,  quo  maius  est  obsequium,  quod  venditori 
emptione  praestatur:  unde  adagii  instar  dicitur:  res  idtro 
oblatae  vilescunt. 


*)  Genicot  I.  n,  633. 

“)  Cf.  Summa  II.  II.  q.  77.  a.  1. 

(I.  Si  soUitio  pretii  differtur,  res  carius  vendi,  et  si 
ea  anticipatur,  res  vilius  emi  potest:  sicut  enim  ex  anti- 
cipata solutione  lucrum,  ita  ex  dilata  solutione  damnum 
emergit. 

Num  merces  infra  pretium  vulgare  infimum  vendere  liceat  ad 
emptores  alliciendos,  si  hoc  modo  alii  venditores  damnum  patiuntur. 

a.  Haec  agendi  ratio  per  se  nec  iustitiae  nec  caritati  repu- 
gnat, sive  alii  venditores  merces  eodem  vili  pretio  sibi  comparare 
eodemque  eas  vendere  possunt,  sive  non  possunt,  modo  fraudes 
et  mendacia  excludantur.  Non  repugnat  iustitiae,  quia  venditores 
utuntur  iure  suo ; nec  caritati : cum  enim  caritas  non  obliget  cum 
gravi  incommodo,  non  exigit,  ut  quis  se  privet  lucro,  quo  alius 
patiatur  damnum. 

h.  Si  venditores,  qui  merces  suas  cum  damno  aliorum  infra 
pretium  infimum  vendunt,  mendaciis  aut  fraudibus  utuntur,  contra 
iustitiam  agunt  et  aliis  venditoribus  damnum  reparare  tenentur, 
si  e.  g.  merces  adulterant  aut  pondera  et  mensuras  imminuunt. 
Patet  iustitiam  in  hoc  casu  non  laedi  erga  emptores,  si  nimirum 
eodem  gradu  pretium  minuitur,  quo  quantitas  vel  qualitas  mercis 
minuitur,  sed  eam  laedi  erga  alios  venditores,  a quibus  emptores 
fraude  avertuntur. 

599.  De  pretio  conventionali.  1.  Pretium  conventio- 
nale dicitur,  quod  libera  venditoris  et  emptoris  conventione 
determinatur. 

2.  Pretium  mere  conventionale  illae  res  habent,  quae, 
utpote  extra  commune  commercium  positae,  nec  pretium 
legale  nec  vulgare  habent. 

3.  Harum  rerum  pretium  conventionale  iustum  est, 
nisi  sit  irrationabilis  plane  magnitudinis. 

4.  Admodum  paucae  res  habentur,  quae  pretio  mere 
conventionali  emi  et  vendi  possunt: 

a.  Opera  eximiae  artis  ut  picturae  a celebri  artifice 
exaratae,  vel  res  valde  pretiosae  ut  gemmae  extraordi- 
nariae magnitudinis,  vel  res  valde  rarae  ut  manuscripta 
antiqua. 

h.  Res  viles  vel  usu  iam  attritae,  ut  sunt  res,  quae 
a veteramentariis  venduntur. 

c.  Res,  quarum  communis  valor  ab  utroque  contra- 
hente aequaliter  ignoratur,  de  quo  tamen  dubitant,  ita  ut 
uterque  emolumento  vel  damno  aequaliter  se  exponat. 

a.  Si  contrahentes  in  hoc  casu  nihilominus  de  certo  pretio  con- 
veniunt, sibi  invicem  excessum  vel  defectum  pretii  condonant;  quare 
si  emptor  postea  rem  cum  maximo  lucro  vendit,  de  iure  venditori  nihil 
reddere  tenetur. 

h.  Ab  hoc  casu  distinguendus  est  casus,  in  quo  uterque  contrahens 
in  ipsa  re  errans  rem  magni  valoris  exiguo  pretio  emit.  Hinc  invali- 
dus est  contractus,  quo  quis  vili  pretio  emit  gemmam,  quam  uter- 
que reputabat  vitrum,  vel  ille,  quo  quis  exiguo  pretio  emit  imaginem 
pretiosam  celeberrimi  pictoris,  quam  uterque  contrahens  existimabat  vul- 
garem tabellam:  habetur  enim  error  substantialis. 

Si  res  liretiosa  parvo  pretio  emitur,  de  iustitia  venditionis  ita  iu- 
dicium  ferendum  est:  res  tanti  valet,  quanti  communiter  aestimatur: 
Hinc 

a.  Si  verus  rei  valor  ab  omnibus  in  arte  peritis  cognoscitur,  ven- 
ditio iniusta  est,  quia  res  in  communi  aestimatione  maiorem  valorem 
habet.  Quodsi  verus  rei  valor  sive  casu  sive  propter  singularem  pe- 
ritiam solum  emptori  vel  paucis  aliis  cognitus  est,  publice  autem  in 
communi  aestimatione  ignoratur,  venditio  iusta  est. 

h.  Si  res  in  communi  aestimatione  vilis  post  venditionem  tandem 
sive  ab  immediato  sive  a mediato  emptore  cognoscitur  esse  pretiosa, 
emptio  iusta  est,  proindeque  nec  primus  nec  mediatus  emptor  ad  aliquid 
tenetur,  sed  rem  retinere  potest. 

c.  Si  res  vendita-empta  in  se  ipsa  omnino  est  incognita,  utpote 
latens  in  alia  re  empta  — a piscatore  emitur  piscis,  in  cuius  ventre 
reperitur  res  pretiosa;  a veteramentario  emitur  vestis,  in  qua  reperitur 
insuta  res  pretiosa  — res,  quae  nullius  est,  fit  primi  occupantis,  res, 
quae  dominum  habet,  ipsius  est;  quodsi  dominus  ignoratur,  res  babetur 
pro  derelicta^. 


§ 4.  De  venditionibus  in  specie* 

Tres  potissimum  venditiones  in  specie  considerandae 
sunt:  venditio  sub  hasta,  monopolium  et  venditio  per  pro- 
xenetas. 

600,  De  venditione  sub  hasta.  Venditio  sub  hasta, 
auctio,  licitatio  (Versteigerung)  est  venditio,  qua  pluribus 

*)  Cf.  Lehmkuhl  I.  1120.  Ballerini-Pahnieri  III.  n.  773.  Genicot 
1 63.5.  Sporer-Bierhaum  II.  tract.  6.  n.  711  ss. 

emptoribus  concurrentibus  res  ita  venditur,  ut  adiudicelur 
maius  pretium  offerenti. 

a.  Venditio  sub  hasta  altera  est  voluntaria,  altera  iudiciaria  seu 
coacta,  prout  sponte  fit  a rei  domino  vel  a lege  imperatur  e.  g.  ad 
solvendum  creditoribus. 

h.  In  venditione  sub  hasta  res  vendenda  eo  magis  aestimabilis  est, 
quo  plures  emptores  concurrunt,  quia  pluribus  concurrentibus  et  offeren- 
tibus spes  est  maius  pretium  accipiendi. 

c.  lustum  pretium  in  venditione  sub  hasta  illud  est,  quod  abs- 
que fraude  ex  ipsa  licitatione  constituitur,  illud  nempe,  quod  ab  ultimo 
licitatore  offertur,  sive  est  supra  summum  sive  infra  infimum. 

d.  Aequalitas  ad  iustitiam  contractus  requisita  in  eo  est,  quod 
ex  utraque  parte  sit  eadem  spes  lucri  et  idem  periculum  damni. 

601.  Obligationes  venditoris,  a.  Tenetur  rem  tradere 
plus  offerenti,  etsi  pretium  infra  infimum  haeserit:  venditio 
enim  sub  hasta  implicite  contractum  continet  rem  ei  tra- 
dendi, qui  plus  offert,  nisi  exsistat  consuetudo  retrahendi 
rem,  si  non  offeratur  saltem  pretium  infimum. 

a.  Non  licet  fictos  licitatores  mittere,  qui  sine  animo 
rem  emendi  solum  rei  pretium  augere  intendunt : licitatores 
enim  ius  habent  exigendi,  ut  pretium  solum  per  concur- 
sum emptorum,  non  autem  fraudibus  augeatur. 

Num  ipse  venditor  sive  per  se  sive  per  alium  licitatoribus  se 
aggregare  possit,  auctores  dissentiunt.  Si  licitatio  coacta  est,  id  com- 
munitur concedunt,  quia  venditio  non  ab  ipso,  sed  ipso  invito  fit; 
si  voluntaria  est,  id  interdicunt,  quia  hoc  idem  esset  ac  rem  retrahere. 

C.  Non  licet  res  pro  venditione  expositas  et  a licita- 
toribus iam  perlustratas  postea  in  deteriores  commutare. 

602.  Obligationes  emptorum,  a.  Tenentur  cavere,  ne 
alios  vi  vel  fraudibus  impediant  a licitando  aut  a maiore 
pretio  offerendo.  Hac  re  dupliciter  contra  iustitiam  pec- 
catur, tum  adversus  eum,  qui  impeditur  a licitando,  tum 
adversus  venditorem,  qui  maiore  lucro  privatur. 

b.  Alios  rogare  possunt  atque  hortari,  ut  a licitatione 
abstineant,  quia  venditor  ius  non  habet,  ut  quis  ad  emen- 
dum concurrat.  Num  iniustum  sit  cum  alio  de  non  lici- 
tando convenire,  disputant. 

S.  Alphonsus  (n.  808)  iniustum  esse  affirmat,  quia  venditor  ius 
habet  exigendi,  ut  quivis  libere  licitationi  intervenire  possit;  Lehm- 
Jcuhl  (n.  1120)  et  Ballerini  (n.  771)  probabiliter  negant,  quia  quo- 
rundam  conventio  abstinendi  a licitatione  non  impedit,  quominus  alii 
concurrant;  ut  autem  determinati  homines  ad  licitationem  concurrant, 
venditor  exigere  nequit.  Insuper  a licitando  non  impeditur  vi  vel 
fraude,  sed  medio  iusto,  pacto  scilicet  libere  inito. 

603.  De  monopolio.  Notiones.  1.  Monopolium  est 
exclusiva  potestas  certas  merces  vendendi,  quae  uni  vel 
paucis  tantum  competit. 

2.  Distinguitur  monopolium  iuris  seu  legale,  quod 
auctoritate  publica,  et  monopolium  facti,  quod  absque 
publica  auctoritate  facto  privatorum  exercetur.  Hoc  mono- 
polium eo  potissimum  oritur,  quod  unus  vel  plures  emptores 
omnes  certi  generis  merces  in  aliquo  loco  pretio  modico 
coemunt  easque  postea  magno  pretio  vendunt. 

Monopolium  iuris  aut  est  publicum  (Staatsmonopol) 
si  ipsa  societas  civilis  ius  certas  merces  vendendi  sibi  re- 
servat; aut  est  privatum,  si  homo  aut  societas  particularis 
exclusivum  ius  habet  certas  merces  vendendi. 

604.  Asserta.  1.  Monopolium  iuris  publicum  per  se 
licitum  est,  etsi  propterea  certae  merces  supra  pretium 
summum  vendantur,  quod  alias  excluso  monopolio  habe- 
rent. Pertinet  enim  hoc  monopolium  ad  media,  quae  auc- 
toritas publica  adhibet,  ut  sibi  comparet  pecuniam  neces- 
sariam ad  promovendum  bonum  commune,  ac  proinde 
auctum  rei  pretium  rationem  tributi  indirecti  habet. 

2.  Monopolium  iuris  privatum  pariter  licitum  est:  pot- 
est enim  auctoritas  publica  ex  iusta  causa  boni  communis 
hominibus  aut  societatibus  particularibus  iura  et  privilegia 
concedere,  qualia  concedi  solent  novae  artis  inventoribus. 
Qui  hoc  monopolio  gaudent,  contra  iustitiam  peccant,  si 
res  suas  nimio  pretio  vendant;  aegre  autem  statui  potest 
iustum  talium  rerum  pretium,  praesertim  si  sint  nova 
arte  confectae.  Alii  contra  iustitiam  peccant,  si  illorum  pri- 
vilegium laedunt,  eo  quod  res  similes  conficiant  et  vendant. 

3.  Monopolium  facti  per  se  non  repugnat  iustitiae, 
modo  venditores  non  excedant  summum  pretium,  quod 
res  habuit  ante  monopolium:  nam  coemendo  certi  generis 
merces  alicuius  loci  utuntur  iure  suo  easque  iusto  pretio, 
ut  supponitur,  vendunt.  Est  autem  contra  caritatem,  si 
alii,  praesertim  pauperes,  cum  gravi  suo  incommodo  co- 
guntur res  necessarias  maiore  pretio  emere^). 

4.  Monopolio  facti  similis  est  conventio  inter  omnes 
certae  cuiusdam  mercis  venditores  inita  eam  infra  deter- 
minatum pretium  non  vendendi  (Ring). 

a.  Haec  conventio  exclusa  vi  vel  fraude  non  adver- 
satur iustitiae,  si  pretium  non  excedit  summum,  quod  res 
exclusa  conventione  haberet:  singuli  enim  mercatores  utuntur 
iure  suo  non  vendendi  rem  suam  nisi  summo  pretio. 

b.  Adversatur  autem  caritati  emptoribus  debitae,  si 
hoc  modo  summo  pretio  venduntur  res  aut  omnibus  aut 
multis  necessariae,  quia  cum  damno  suo  pluris  emere 
coguntur  res,  quas  alias  viliore  pretio  accepissent.  Idem 
dici  nequit  de  rebus  non  necessariis,  quia  ab  emptione 
harum  rerum  abstinere  possunt^). 

605.  De  venditione  per  proxenetas.  Notiones, 
a.  Venditio  per  proxenetas  ea  dicitur,  quae  ex  commis- 
sione domini  rei  vendendae  per  alios  fit. 

b.  Proxeneta  (Makler,  Sensal)  dicitur,  qui  alterius 
nomine  emit  vel  vendit. 

Sunt  proxenetae,  qui  auctoritate  publica  ad  hoc  munus  exercendum 
constituuntur,  et  sunt  proxenetae,  qui  a solis  dominis  ad  certas  res 
emendas  vel  vendendas  constituuntur  ut  filiifamilias,  qui  pro  paren- 
tibus, famuli,  qui  pro  heris,  opifices,  qui  pro  iis  emunt,  a quibus  opus 
perficiendum  susceperunt. 

c.  Proxenetae  natura  sua  mandatarii  sunt  eorum, 
quorum  nomine  vendunt  vel  emunt ; quare  mandatarii 
obligationes  proxenetae  quoque  applicandae  sunt. 

*)  Cf.  Ballerini-Palmieri  III.  n.  789. 

2;  Genicot  1.  641.  Cf.  Lugo  disp.  26.  n.  172  ss. 

60B.  Principia.  1.  Proxeneta,  qui  rem  vendit  supra 
vel  emit  infra  pretium  a domino  sibi  designatum,  non 
potest  lucrum  sibi  retinere,  nisi  extraordinaria  industria 
illud  acquisierit:  cum  enim  non  suo  sed  domini  nomine 
agat,  quod  negotiando  acquirit,  non  sibi  sed  domino  ac- 
quirit. 

2.  Proxenetae  non  licet  rem  determinato  pretio  ven- 
dendam sibi  emere  et  postea  eandem  rem  altiore  pretio 
vendere  et  excessum  sibi  retinere:  dominus  enim  hunc 
agendi  modum,  utpote  sibi  perniciosum,  exclusisse  censetur 
excepto  casu,  quo  proxeneta  adhibita  morali  diligentia 
alium  emptorem  non  invenit.  Attamen  emptionem  tunc 
serio  peragere  et  rei  periculum  in  se  suscipere  debet. 

3.  Proxeneta  ea  retinere  potest,  quae  mercatores  in 
ipsius  favorem  de  iusto  pretio  remittunt.  Attendendum 
vero,  utrum  mercatores  de  pretio  remittentes  revera  ementi 
an  mandanti  favere  intendant. 

Si  proxenetae  frequenter  et  pro  diversis  hominibus  emunt  ut  opi- 
fices, potius  in  gratiam  ementis  pretii  remissio  fieri  censetur;  quodsi 
proxenetae  semper  pro  eodem  emunt  ut  famuli  et  filiifamilias,  merca- 
tores potius  in  favorem  mandantis  de  pretio  remittere  censentur. 


Articulus  sextus. 

De  locatione. 

607.  Notio.  Locatio  est  contractus,  quo  alteri  pro 
certo  pretio  usus  vel  ususfructus  alicuius  rei  aut  personae 
opera  conceditur. 

a.  Qui  usum  aut  usumfructum  rei  praebet  dicitur  locator,  qui 
pretium  solvit,  locatarius  vel  conductor;  qui  operam  suam  elocat, 
famulus,  'operarius,  qui  pretium  solvit,  herus.  Pretium  ex  pacto  de- 
bitum in  pecunia  solvendum  est;  si  alia  res  pro  pecunia  rependitur, 
non  habetur  contractus  locationis,  sed  alius  contractus  innominatus. 

h.  Locatio  natura  sua  est  contractus  onerosus:  si  quis  enim  alteri 
gratis  alicuius  rei  usum  aut  usumfructum  concedit,  habetur  commo- 
datum; et  est  contractus  consensualis,  qui  solo  consensu  ante  rei  lo- 
catae traditionem  quoad  essentiam  iani  perficitur.  Quare  contractu 
locationis  per  mutuum  consensum  inito  nec  locatori  nec  locatario  a 
contractu  resilire  licet. 

c.  Obiectum  huius  contractus  duplex  esse  potest;  usus  vel  usus- 
fructus rei  materialis  sive  mobilis  (equi,  ovis)  sive  immobilis  (domus, 
agri,  praedii),  aut  servitia  ab  homine  praestanda;  ideo  duplex  distin- 
guitur locatio:  a.  locatio  ret'um  et  P.  locatio  operae;  illa  simpliciter 
locatio  (Mietvertrag— Pachtvertrag),  haec  conductio  (Arbeitsvertrag — 
Lohnvertrag)  vocari  solet.  His  addi  potest  conductio  operis  (Werk- 
vertrag),  quia  aliquod  opus  (aedificatio  domus)  perficiendum  suscipitur. 

. § 1,  De  locatione* 

608.  Obligationes.  Quia  contractus  locationis  similis 
est  emptioni-venditioni  (emitur  et  venditur  ius  utendi  ali- 
qua re  vel  percipiendi  eius  fructus),  ea,  quae  supra  de 
emptione-venditione  dicta  sunt,  locationi  quoque  applicari 
debent;  in  specie  vero  haec  notanda  sunt: 

1.  Locatarius  reparare  tenetur  damna,  quae  rei  locatae 
accidunt,  in  his  casibus: 

a.  Si  ipse  est  eorum  causa  theologice  graviter  cul- 
pabilis ; 

h.  Si  ipse  expressa  conventione  quaevis  pericula  rei 
locatae  in  se  suscepit; 

c.  Si  per  iudicis  sententiam  iuxta  leges  vigentes  ad 
ea  reparanda  condemnatus  fuerit^). 

2.  Leges  positivae  statuunt,  ut  in  locatione  agrorum 
aliqua  pars  pretii  locationis  remittatur,  quando  ager  ob 
infortunium  e.  g.  ob  grandinem  magna  ex  parte  fructibus 
caruit.  Quantitas  pretii  in  hoc  casu  remittendi  a iure 
determinari  solet^). 

Nota.  a.  Cum  hodie  in  plerisque  Europae  partibus  conductores 
agrorum  ob  tristes  agriculturae  condiciones  in  miseram  sortem  inci- 
derint, locatores  moneri  debent,  ne  nimium  exigant  locationis  pretium, 
ut  conductor  in  ordinariis  adiunctis  ex  fructu  laboris  sui  honeste  cum 
familia  sua  vivere  possit. 

h.  Attamen  normae  instar,  quam  iustitia  exigat,  haec  admitti 
nequit:  locatarium  de  fructibus  agrorum  sumere  posse,  quae  ad  suam 
suorumque  honestam  sustentationem  requiruntur,  et  pretium  locationis 
solvendum  non  esse  nisi  de  iis,  quae  supersunt.  Pretium  enim  loca- 
tionis iusta  conventione  determinatum  solvi  debet,  etsi  propter  acci- 


0 Cf.  G.  A.  § 1096  s. 
2)  C.  A.  § 1104  ss. 

dentale  infortunium  minores  sint  fructus  agrorum.  Neque  iniusta  di- 
catur eiusmodi  conventio,  ut  idem  pretium  solvatur  etsi  minores  cre- 
verint fructus,  dummodo  non  exigatur  maius  pretium,  quando  fructus 
crescunt  uberiores^). 


§ 2.  De  conductione^). 

609.  Notiones.  1.  Conductio  est  contractus,  quo  unus 
ad  certum  laborem  praestandum,  alter  vero  ad  mercedem 
pro  labore  solvendam  se  obligat. 

a.  Obiectum  huius  contractus  non  est  id,  quod  industria  seu  labore 
producitur,  et  pretium,  quod  valori  rei  productae  respondet,  sed  est 
hinc  quidem  labor  seu  potius  vis  operativa  (die  Arbeitskraft),  quam 
unus  locat  alteri,  ut  hic  ad  determinatum  finem  ea  utatur,  inde  vero 
pretium,  quod  valori  laboris  respondet. 

b.  Labor,  qui  ex  una  parte  obiectum  huius  contractus  constituit, 
refertur  ad  operam  personalem  exhibendam,  sive  opera  exhibenda  est 
servilis  sive  liberalis,  sive  fructuosa  sive  infructuosa;  ideo  huc  spectat 
conductio  famulorum,  operariorum,  opificum,  artificum,  medicorum  etc. 
Adiuncta  temporum  exigunt,  ut  contractus  conductionis  inter  heros  et 
operarios  initus  hoc  loco  potissimum  consideretur. 

c.  Conductio  differt  a mandato,  quia  mandatarius  nomine  man- 
dantis, famulus  autem  seu  operarius  proprio  nomine  negotium  iniunc- 
tum  peragit. 

d.  Cum  obiectum  huius  contractus  non  sint  res  materiales,  sed 
actiones  humanae,  quae  cum  persona  humana  inseparabili  nexu  co- 
haerent, conductione  tum  ex  parte  operarii  tum  ex  parte  heri  oriun- 
tur officia  et  iura,  quae  absque  laesione  iustitiae  praeteriri  nequeunt 
(n.  304  s). 

2.  Contractus  conductionis  non  solum  honestus  et 
licitus,  sed  quandoque  etiam  ex  lege  naturae  necessarius  est. 

0 Gf.  Genicot  1.  644. 

'^)  Encyclica  Leonis  XIII.  Rerum  novarum  15.  maii  1891.  De 
Gryse,  De  contractu  conductionis  (Rollarii  Flandrorum.  De  Meester. 
1895).  J.  Biederlack,  Die  soziale  Frage'^  (Innsbruck.  Rauch.  1908) 
S.  142  ff.  A.  Lehmkuhl,  Arbeitsvertrag  und  Strike^  (Freiburg.  Herder. 
1904).  A.  Vermeersch,  Quaestiones  de  iustitia^  (Brugis  Beyaert.  1904) 
q.  10.  n.  386 — 469.  A.  Pottier,  De  iure  et  iustitia  (Leodii.  Ancion. 
1900)  n.  195  ss.  Fr.  Schindler,  Der  reine  Lohnvertrag  (Jahrbuch  der 
Leogesellschaft  fur  das  Jahr  1892.  Wien  1893).  C.  Eberle,  Arbeit 
und  Lohn  (Stans  1894).  H.  Pesch,  Lohnvertrag  und  gerechter  Lohn 
(Stimmen  aus  M.  Laach  I.  1897)  S.  22.  Alb.  Weiss,  die  Gesetze  fur 
Berechnung  von  Kapitalzins  und  Arbeitslohn  (Freiburg.  Herder.  1883). 

a.  Eius  liceitatem  socialistae  ex  duplici  capite  impugnant,  tum 
quia  homini  non  liceat  alienare  vires  suas,  tum  quia  iustitia  exigat,  ut 
operarius  pro  labore  suo  non  determinatam  mercedem,  sed  lucrum  sibi 
debitum  ex  fructu  laboris  accipiat.  De  priore  capite  hoc  loco,  de  altero 
inferius  dicitur. 

h.  Licitus  est  atque  honestus,  quia  homo  in  operationes  suas 
plenum  dominium  habet  et  proinde  de  iis  ad  honestos  fines  disponere 
pro  lubitu  potest.  Lege  naturae  necessarius  est,  quoties  labor  unicum 
medium  exsistit,  quo  aliquis  se  suosque  sustentare,  vel  quo  aliquis  ad 
certum  finem  ex  obligatione  obtinendum  pervenire  potest. 

3.  Naturalis  destinatio  laboris  haec  est,  ut  homo  me- 
dium habeat,  quo  implere  possit  officia  a natura  sibi  in- 
iuncta.  Horum  officiorum  primum  est  officium  conservandi 
vitam  proindeque  comparandi  sibi  necessariam  sustenta- 
tionem^); alterum  est  officium  alendi  familiam  proindeque 
comparandi  suis  necessaria  vitae^):  ex  lege  enim  naturae 
ad  virum  pertinet  quaerere  necessaria  vitae  uxori  et  liberis, 
qua  in  re  aliquatenus  iuvari  debet  ab  uxore  et  filiis  ado- 
lescentibus. 

610.  De  iusta  mercede.  1.  Distinguitur  inter  mercedem 
individualem^  quae  ad  unum  operarium  parcum  et  bene 
moratum  eo  die  alendum  (ad  praebendum  victum,  vesti- 
tum et  habitationem)  sufficiat,  et  mercedem  familialem, 
quae  insuper  ad  familiam  alendam  sufficiat. 

2.  Merces  individualis  alia  est  minima,  quae  labori 
in  se  considerato  stricte  ad  aequalitatem  respondet;  alia 
est  summa,  quae  labori  simul  cum  adiunctis  externis  con- 
siderato respondet. 

Eiusmodi  adiuncta  externa,  quae  operae  valorem  augent,  sunt 
haec : expensae  pro  acquirenda  peritia , scientia,  dexteritate,  experi- 
entia; futurum  tempus  infirmitatis,  senectutis,  interruptionis  laboris; 
specialia  pericula  vitae  et  sanitatis,  quae  cum  labore  coniuncta  sunt  etc. 

3.  Merces  familialis  alia  est  absoluta,  quae  ad  susten- 
tandam familiam  in  ordinariis  adiunctis  sufficiat  et  semper 
eadem  manet;  alia  est  relativa,  quae  conveniat  numero 
personarum,  quibus  constat  familia,  et  ponderi  necessitatum, 
quibus  premitur,  et  proinde  varia  est. 


h S.  Thomas  II.  II.  q.  187.  a.  3. 
2)  S.  Thomas  II.  II.  q.  164.  a.  2. 

a.  Qui  iustam  operae  mercedem  dicunt  familialem,  non  intendunt 
relativam  sed  absolutam.  Haec  autem  merces  familialis  non  ita  est 
intelligenda,  ut  ea  sola  ad  integram  familiam  alendam  sufiScere  debeat, 
sed  ita,  ut  operarius  per  eam  alendae  familiae  par  sit,  si  accedat  hinc 
quidem  id,  quod  uxor  et  liberi  honeste  sibi  comparare  possunt,  inde 
vero  prudentia  in  bonis  expendendis.  Haec  prudentia  in  eo  potissimum 
consistit,  quod  operarius,  qui  matrimonio  nondum  iunctus  est,  seponat, 
quae  sustentationi  non  sunt  necessaria,  qui  vero  matrimonio  iunctus 
est,  eo  tempore  parcius  vivat,  quo  membra  familiae  laboribus  adhuc 
impares  sunt. 

b.  Merces  familialis  solvitur,  si  operarius  frugi  atque  honestus  una 
cum  consueto  subsidio  familiae  ope  accepto  possit:  a.  providere  sibi  et 
suis  mediocrem  pro  condicione  cibum,  vestitum,  tectum;  |3.  observare 
festos  dies  et  alicui  recreationi  indulgere;  y.  consulere  congruae  libe- 
rorum institutioni;  b.  occurrere  consuetis  morborum  et  periculorum 
casibus;  e.  parare  sibi  non  inopem  senectutem’). 

611.  Asserta.  1.  lustitia  commutativa  imprimis  exigit, 
ut  operario  merces  individualis , eaque  saltem  minima  pro 
opera  solvatur. 

a.  Non  servatur  aequalitas  inter  datum  et  acceptum,  quam 
iustitia  commutativa  exigit,  nisi  solvatur  saltem  merces  indivi- 
dualis  minima:  operarius  enim  in  utilitatem  heri  vires  suas  im- 
pendit; ergo  herus  operario  retribuere  debet  saltem  mercedem, 
quae  sufficiat  ad  vires  in  gratiam  heri  detritas  per  victum, 
vestitum  et  habitationem  restaurandas. 

b.  lustitia  commutativa  exigit,  ut  merces  aequivaleat  valori, 
qui  operae  natura  sua  convenit;  atqui  valor,  qui  operae  natura 
sua  convenit,  is  est,  ut  operarius  per  eam  acquirat  necessaria 
vitae  : Dignus  est  operarius  cibo  suo^)  (n.  609,  8). 

a.  Cum  operarius  ius  habeat  ex  labore  percipiendi  necessaria  vitae, 
per  se  non  possunt  evenire  adiuncta,  in  quibus  valor  laboris  et  sala- 
rium labori  integro  aequivalens  ita  decrescat,  ut  sustentationi  operarii 
non  sufficiat,  dummodo  validus  et  bene  moratus  sit.  Operarius  infirmus, 
cuius  labor  valorem  sustentationi  aequivalentem  non  habet,  ex  ordina- 
tione naturae  aliorum  eleemosynis  sustentari  debet. 

[3.  Quamvis  ergo  propter  obiectivam  inaequalitatem  inter  laborem 
et  mercedem  per  se  laedatur  iustitia,  si  merces  ad  acquirendam  susten- 
tationem impar  sit,  possunt  tamen  evenire  casus,  in  quibus  per  accidens 
merces  iusta  minor  sit,  quam  personalis  minima. 


Q Vermeersch  1.  c.  n.  444'. 
2)  Matth.  10,  10. 

Y.  Absque  laesione  iustitiae  operarius  mercedem  individualem 
summam  a hero  exigere  potest:  cum  enim  in  compensationem  laboris 
non  plus  exigatur,  quam  in  utilitatem  heri  impenditur,  non  laeditur 
aequalitas  rei  ad  rem,  quae  iustitiae  commutativae  propria  est. 

2.  lustitia  commutativa  exigit,  ut  pro  labore  operarii 
validi  atque  adulti  merces  familialis  solvatur. 

a.  Insta  operarum  merces  ea  est,  qua  compensatur  valor, 
qui  labori  humano  per  se  et  in  se  convenit;  atqui  valor  laboris 
aequivalet  salario,  quod  per  se  ad  alendam  familiam  sufficiat. 
Tantus  enim  debet  esse  valor  laboris,  ut  operarius  labore  suo 
par  sit  implendis  officiis  suis;  atqui  officium  operarii  validi  atque 
adulti  est,  ut  se  suosque  sustentet.  Cum  enim  a natura  ius  habeat 
ineundi  matrimonium  et  generandi  prolem,  a natura  etiam  officium 
ei  incumbit  alendi  familiam;  ergo  labor,  qui  per  se  est  unicum 
naturale  medium,  quo  aptus  constituatur  ad  implenda  officia  sua, 
aequivalere  debet  salario  ad  alendam  familiam  congruo. 

Neque  dicatur,  laborem  esse  actionem  personalem  operarii  ideo- 
que  iustitiam  exigere  non  posse,  ut  retributio  pro  praestatione  personali 
aliis  insuper  personis  obveniat,  quae  nihil  praestarunt.  Etenim  labor 
est  quidem  actio  personalis,  quatenus  a solo  operario  exercetur,  nihilo- 
minus natura  sua  valorem  socialem  habet , quatenus  non  ad  solum 
operarium,  sed  etiam  ad  eius  familiam  alendam  sufficere  debet. 

1).  Operarius,  qui  praeter  vires  suas  physicas  alia  bona  for- 
tunae non  habet  — cuiusmodi  est  maxima  operariorum  pars  — 
necessitate  compulsus'  caelebs  manere  debet,  nisi  mercedem  fa- 
milialem accipiat:  matrimonium  enim  inire  nequit,  nisi  familiam 
alere  possit;  familiam  alere  non  potest,  si  solum  mercedem  per- 
sonalem accipiat;  atqui  talis  rerum  status  ordini  naturae  repugnat, 
quae  per  se  unicuique  destinationem  et  ius  contulit  ad  statum 
matrimonialem : crescite  et  multiplicamini  et  replete  terram"^). 

a.  Si  merces  ex  contractu  soluta  non  sufficiat  ad  alendam  ordi- 
nariam familiam,  contractus  conductionis  per  se  iniustus  ideoque  irri- 
tus est;  nonnulli  tamen  exsistunt  casus,  in  quibus  citra  iniustitiam  de 
salario  minore  pacisci  licet:  a.  si  operarius  ob  senium  vel  infirmitatem 
vel  defectum  aptitudinis integrum  laborem  exhibere  nequit:  herum  enim 
exhibitum  laborem  ultra  valorem  compensare  non  tenetur;  |3.  si  con- 
diciones negotii  in  aliqua  regione  eae  sint,  ut  hoc  non  producat  tan- 
tam fructuum  copiam,  quae  ad  congruam  mercedem  sufficiat ; y*  si  herus 
solum  ex  misericordia  operarium,  quo  non  indiget,  conducat. 

|3.  Non  licet  hero  citra  iniustitiam  mercedem  laboris  infra  fami- 
lialem deprimere  propter  abundantiam  operariorum:  sive  enim  pauci 


0 Gen.  1,  28. 

sive  multi  offerant  operas  suas,  operarius  validus  et  utilis  ius  habet 
in  mercedem,  quae  par  sit  alendae  familiae. 

y.  Officium  curandi,  ut  operarii  mercedem  familialem  accipiant, 
praeprimis  incumbit  heris,  qui  operarios  conducunt:  ipsi  enim  curare 
debent,  tum  ut  merces  tali  pretio  vendant,  quo  operariis  solvere  pos- 
sint congruum  salarium,  tum  ut  negotia  sub  iis  condicionibus  commit- 
tant; ut  susceptores  operum  non  cogantur  operariorum  mercedem  infra 
iustam  minuere. 

3.  lustitia  nullatenus  exigit,  ut  operarius  tamquam 
mercedem  laboris  partem  lucri  ex  negotio  percepti  accipiat. 

a.  Socialistae  operario  ius  tribuunt  inalienabile  exigendi 
partem  lucri  ex  negotio  percepti:  contendunt  enim,  quoties  herus 
cum  operario  in  aliquo  negotio  concurrat  ad  fructum  seu  lucrum 
percipiendum,  eum  contractum  societatis  inire  debere,  vi  cuius 
lucrum  pro  ratione  contributionis  inter  ipsos  dividendum  sit. 
Verum  nulla  apparet  ratio  stricti  iuris,  ob  quam  herus  operarium 
tamquam  socium  operis  vel  commercii  assumere  et  inito  contractu 
societatis  etiam  lucri  participem  facere  debeat:  hoc  namque  a 
libera  heri  electione  dependet.  Potest  ergo  operarius  cum  hero 
contractum  locationis  operae  inire,  quo  inito  aliud  stricto  iure 
exigere  nequit,  nisi  ut  pro  opera  praestita  congruum  salarium 
sibi  rependatur. 

h.  Socialistae  et  qui  cum  ipsis  exigunt,  ut  operarius  partem 
lucri  percipiat  ex  opere,  ad  quod  perficiendum  labore  suo  con- 
currit, contractum  societatis  cum  contractu  locationis  confundunt : 
contractus  enim,  quo  operarius  laborem  suum  alteri  ad  tempus 
tradit,  ut  hic  ad  certum  finem  eo  utatur,  natura  sua  contractus 
locationis  est;  atqui  pro  labore  alteri  elocato  aliud  iuste  exigere 
non  potest,  nisi  mercedem,  quae  naturali  laboris  valori  aequi- 
valeat. 

Duo  tamen  de  hac  re  moneri  debent : a.  Rerum  naturae  et  homi- 
nis dignitati  plane  consentaneum  est,  ut  inter  herum  et  operarium 
contractus  societatis  fiat  et  operarius  partem  lucri  labore  suo  parti 
accipiat,  h.  Aequitas  postulat,  ut  operario,  qui  pacta  mercede  ad  per- 
ficiendum opus  collaboravit,  modica  saltem  lucri  pars  tamquam  prae- 
mium obveniat,  praesertim  si  magnum  ex  negotio  lucrum  percipiatur. 


612.  De  mercede  feminis  debita.  Mota  est  quaestio, 
utrum  feminae  pro  labore  a se  praestito  eandem  mercedem 
exigere  possint  ac  viri,  an  minore  contentae  esse  debeant, 
prout  reipsa  feminis  minor  merces  passim  rependitur.  Prin- 
cipia hac  de  re  tenenda  haec  sunt. 

1.  Pro  eodem  i.  e.  eiusdem  qualitatis  labore  feminis 
eadem  merces  debetur  ac  viris. 

a.  Merces  respondere  debet  valori  laboris;  sed  valor  laboris  ex 
hypothesi  idem  est  sive  a viro  sive  a femina  exhibetur:  subiective 
labor  humanus,  obiective  res  producta  eiusdem  qualitatis. 

h.  Ergo  iniustitia  committitur,  si  labor  feminarum  ideo  solum, 
quia  femineus  est,  minoris  pretii  aestimatur  et  feminis,  quae  e.  g. 
in  eadem  fabrica  et  sub  iisdem  condicionibus  ac  viri  laborant  vel  in 
eodem  officio  cum  viris  occupantur,  pro  eodem  labore  minus  pretium 
solvitur. 

c.  Ex  hoc  agendi  modo  magnum  sociale  malum'  sequitur:  feminis 
enim  concurrentibus  cum  viris  ad  eundem  laborem,  viris  subtrahitur 
occasio  laboris  et  ideo  occasio  necessariam  sustentationem  sibi  com- 
parandi. 

2.  Quia  tamen  feminae  extra  parietes  domesticos  labo- 
rantes ob  ingenitas  naturae  femineae  condiciones,  omnibus 
consideratis,  eundem  laborem  ac  viri  plerumque  praestare 
nequeunt,  iusta  merces  laboris  feminei  ordinarie  minor  erit. 

Experientia  constat,  feminas  in  omnibus  illis  negotiis,  quae 
magnas  vires  corporeas  et  diuturnam  in  labore  perseverantiam  exi- 
gunt (agricultura,  opificia,  mercatura  etc.),  ob  ingenitam  debilitatem 
et  defectibilitatem  viros  assequi  non  posse.  Inde  ipsa  natura  duce 
factum  est,  ut  inter  labores  viriles  et  femineos  distingueretur  et  la- 
bores feminei  minoris  pretii  aestimarentur.  Quod  si  nunc  temporis 
feminae  lobores  suscipiunt,  qui  viriles  vocantur,  ordinarie  minoris  va- 
loris  sunt  et  proinde  etiam  iusta  merces  eorum  minor  est’). 

§ S.  De  conductione  operis. 

613.  Notiones  et  principia,  a.  Opus  hic  dicitur, 
quidquid  aliquis  perficiendum  suscipit  ut  domum  aedifi- 
care, viam  construere,  vestem  conficere.  Operis  pro  deter- 
minato pretio  effectio  est  ohiectum  huius  contractus. 

b.  Is,  qui  determinatum  opus  certo  pretio  perficien- 
dum sive  privata  conventione  sive  publico  concursu 
suscipit,  redemptor  seu  susceptor  operis  (Unternehmer) 
dicitur. 

’)  Cf.  Rosler,  Die  Frauenfrage^  (Freiburg,  Herder.  1907)  S.  113  f. 
Idem:  Die  Ubung  der  Charitas  (Freiburg,  Herder.  1903  S.  59).  Nawiaskij, 
Die  Frauen  im  osterreichischen  Staatsdienst  (Wien-Leipzig,  Deuticke 
1902), 

Principia.  1.  Susceptor  contra  iustitiam  agit,  si  ope- 
rariis conductis  iustam  mercedem  non  solvit,  ut  ipse  ex 
opere  perficiendo  maius  lucrum  percipiat. 

2.  Contra  iustitiam  agit,  si  condiciones  contractus  non 
servat,  et  ideo  locator  damnum  patiatur,  eo  quod  viliorem 
materiam  adhibeat  aut  minore  diligentia  laboret. 

Operariorum  mercedem  infra  familialem  deprimere  ne  tum  qui- 
dem licet,  cum  susceptor  operis  advertit  se  pacto  pretio  sine  proprio 
damno  opus  perficere  non  posse. 

3.  Integrum  opus  conficere  debet  intra  constitutum 
tempus  pi‘etio  determinato,  neque  pretium  augere  potest, 
licet  postea  rerum  vel  operarum  pretia  creverint,  neque 
e converso  conductor  pretium  minuere  potest,  si  ista  de- 
creverint. 

4.  In  hoc  tamen  casu  pacta  summa  maiorem  exigere 
potest,  si  damnum  patitur  ex  causa  plane  improvisa,  quia 
eiusmodi  contractus  ita  iniri  solent,  ut  susceptor  pericula 
ordinaria  (cuiusmodi  sunt  auctum  pretium  rerum  vel 
operarum),  non  autem  extraordinaria  in  se  suscipiat^) ; 
item  si  in  computandis  expensis  manifestum  errorem 
commisit^). 


Articulus  septimus. 

De  contractu  societatis. 

614.  Notiones.  1.  Societas  est  contractus,  quo  duo 
vel  plures  se  obligant  ad  rem  aliquam  in  commune  con- 
ferendam, ut  lucrum  inde  perceptum  inter  se  dividant. 

a.  Lucrum  ex  bonis  in  commune  collatis  perceptum  immediate 
ad  societatem,  si  ipsa  est  persona  iuridica,  pertinet,  singuli  autem 
socii  ius  habent  ad  partem  lucri  communis,  quae  respondet  bono  ab 
eis  in  commune  collato;  sed  simul  etiam  partem  damni  communis 
ferre  debent. 

h.  Contractus  societatis  est  contractus  consensualis,  qui  sola  con- 
ventione ante  traditionem  boni  in  commune  conferendi  perficitur.  Con- 

h Cf.  Lehmkuhl  I.  n.  1127.  Genicot  I.  n.  650. 

Gf.  Lehmkuhl,  Casus  consc.  I.  n.  903. 

Noldin,  De  praeceptis'-* 

ventio  tamen  ex  lege  positiva  ordinarie  scripto  firmata  esse  debet,  ut 
valorem  accipiat. 

c.  Res  in  commune  conferenda  vel  est  pecunia  vel  aliud  bonum 
vel  propria  opera.  Societates  autem  ita  iniri  possunt,  ut  singuli  socii 
vel  omnia  bona  sua  vel  partem  tantum  bonorum  suorum,  aut  ita,  ut 
alii  pecuniam,  alii  vero  solum  operam  suam  in  commune  conferant. 

2.  Societates  dividuntur:  Ratione  finis  in  civiles  (Er- 
werbsgesellschaften),  quae  ineuntur  ad  lucrum  non  nego- 
tiatione, sed  alio  quocunque  modo  percipiendum,  ut  si 
duo  inter  se  conveniunt  de  praedio  ex  pecunia  in  com- 
mune collata  emendo  et  administrando  et  de  lucro  inde 
percepto  dividendo,  et  in  commerciales  (Handelsgesell- 
schaften),  quae  ineuntur  ad  lucrum  ex  negotiatione  per- 
cipiendum^). 

Nota,  Societates  reguntur  aut  peculiaribus  conferentium  conven- 
tionibus, aut  his  deficientibus  legibus  codicis  civilis  vel  commercialis 
et  receptis  consuetudinibus.  Qui  enim  contractum  onerosum  ineunt, 
hunc  secundum  leges  civiles  et  receptas  consuetudines  iniie  censentur, 
nisi  contrarium  expresse  declaraverint. 

615.  Principia.  Inter  diversas  societates  industriales 
et  commerciales  peculiarem  attentionem  merentur  societates 
actionariae  (Aktiengesellschaften),  et  societates  commanda- 
tariae  (Kommanditgesellschaften) , quarum  constitutionem 
oeconomia  socialis  exponit.  Haec  duo  'princij^ia  notasse 
sufficiat. 

1.  Finis  societatis  licitus  esse  debet.  Si  finis  illicitus 
est  e.  g.  pravas  ephemerides  edere,  membra  societatis  vi 
contractus  non  tenentur  ullam  in  futuro  actionem  ponere, 
quia  ad  illicitum  non  est  obligatio,  tenentur  autem  solvere 
iis,  qui  ex  impleto  contractu  aliquod  ius  acquisierunt,  ut 
patet  ex  supra  dictis  de  contractu  turpi.  Si  finis  socie- 
tatis iniustus  est  e.  g.  merces  adulteratas  vendere,  socii  ' 
etiam  damnum  illatum  reparare  tenentur  et  plerumque  i 
quidem  in  solidum^). 

q De  societatibus  civilibus  G.  A.  agit  in  codice  civili  § 1175  ss.  : 
et  de  societatibus  commercialibus  in  codice  commerciali  n.  85  s.  ^ 

“)  Genicot  I.  n.  652. 

2.  Servanda  est  aequalitas  inter  membra  societatis  tum 
quoad  lucra  tum  quoad  damna.  Ideo  lucrum  ex  societate 
ortum  inter  socios  pro  rata  partis,  quam  in  commune  con- 
tulerunt, dividendum  est,  et  pariter  debita  a societate  con- 
tracta singuli  pro  quantitate  suae  partis  solvere  debent, 
nisi  ob  peculiaria  adiuncta  nonnulli  socii  maiorem  lucri 
partem  accipiant  vel  minorem  damni  partem  ferre  debeant. 


Articulus  octavus. 

De  cambio. 

616.  Notio  et  divisio.  Cambium  est  contractus,  quo 
pecunia  permutatur  pro  pecunia. 

a.  Ille,  qui  pecuniam  permutat,  campsor,  ille  vero,  qui  petit,  ut 
in  sui  gratiam  permutetur,  campsarius  nominatur.  Campsor,  qui  cam- 
biendo  pecunias  negotiationem  exercet,  dicitur  argentarius,  nummu- 
larius, mensularius,  trapezita. 

h.  Dominium  pecuniae  traditae  in  campsarium  iure  communi  iam 
pecuniae  traditione  transfertur,  antequam  hic  pecuniam  reddiderit. 

c.  Differt  a mutuo,  tum  quia  mutuum  non  solum  in  pecunia,  sed 
etiam  in  aliis  rebus  fieri  potest,  tum  praesertim  quia  de  ratione  mu- 
tui est,  ut  mora  temporis  intercedat  inter  rei  traditionem  eiusque  red- 
ditionem, cambium  autem  per  se  exigit,  ut  pro  pecunia  tradita  statim 
alia  reddatur  et  solum  per  accidens  inter  traditionem  et  redditionem  eius 
tempus  intercedit. 


Divisio.  Cambium  diversimode  dividitur : a.  In 
cambium  manuale  seu  minutum,  si  pecunia  praesens  cum 
alia  praesenti  permutatur  in  eodem  loco  eodemque  tempore 
e.  g.  aurea  pro  argentea,  minor  pro  maiore,  charta  pro 
moneta,  et  traiectitium,  si  permutatur  pecunia  praesens 
I cum  absenti  scilicet  in  alio  loco  vel  alio  tempore  recipienda. 

h,  Cambium  traiectitium  est  locale,  quando  pecunia 
; praesens  datur  pro  pecunia  in  alio  loco  recipienda,  quod  fieri 
I solet  per  literas  cambiales,  ut  si  Titius  campsori  hic  det 
pecuniam,  campsor  vero  det  literas,  ut  Titius  vel  alius  eius 
. nomine  intra  brevissimum  tempus  alibi  recipiat  pecuniam : 

I 40* 

et  est  temporale,  quando  datur  praesens  pecunia  pro  pecunia 
post  notabile  tempus  eodem  in  loco  recipienda. 

Patet  cambium  posse  esse  mixtum  i.  e.  locale  et  simul  temporale, 
ut  si  quis  praesentem  pecuniam  dat  in  hoc  loco,  ut  post  aliquod  tem- 
pus aliam  eiusdem  valoris  in  alia  loco  recipiat. 

617.  Ut  iustum  sit  cambium,  requiritur: 

a.  Ut  pecunia  eiusdem  valoris  tradatur. 

Variae  tamen  causae  exsistunt,  ob  quas  pecunia  futura  non  tanti 
valeat,  quam  pecunia  praesens;  ideo  iuste  campsor  plus  exigit,  quam 
ipse  campsario  tradit,  praesertim  ubi  agitur  de  cambio  temporali. 

h.  Ut  merces,  quae  exigitur,  servitio  permutatione 
praestito  aequivaleat. 

Communis  aestimatio  huius  servitii  iustam  mercedem  determinat, 
quae  eo  maior  esse  potest,  quo  maiores  requiruntur  expensae,  ut  cam- 
psor habitualiter  campsariis  satisfacere  possit. 

Nota.  Ceterum  ad  vitandam  in  cambiis  et  literis  cambialibus 
iniustitiam  vix  aliud  requiritur,  nisi  ut  serventur  statuta  legis  et  pro- 
borum campsorum  usus. 


Quaestio  quarta. 

De  contractibus  aleatoriis. 

618.  Notiones.  1.  Contractus  aleatorii  dicuntur  illi, 
quorum  obiectum  (id,  quod  ab  uno  vel  ab  utroque  con- 
trahente praestandum  est)  ab  incerto  eventu  (ab  alea) 
dependet;  quare  hi  contractus  non  absolutum  ius  in  ob- 
iectum contractus,  sed  solum  spem  illud  percipiendi  con- 
trahentibus conferunt. 

Sunt  contractus  aleatorii,  in  quibus  solum  id,  quod  ab  uno  prae- 
standum est,  ab  alea  dependet  seu  incertum  est  ut  in  assecuratione, 
in  qua  unus  rem  certam  solvere,  alter  vero  damnum  incertum  repa- 
rare debet;  sunt  alii,  in  quibus  id,  quod  ab  utroque  praestandum  est, 
ab  alea  dependet  seu  incertum  est  ut  in  sponsione. 

2.  Contractus  aleatorius  eo  differt  a condicionato , quod 
in  hoc  consensus  seu  ipse  contractus,  in  illo  vero  obiectum 
contractus  ab  incerto  eventu  dependet ; ipse  contractus  per- 
fectus atque  absolutus  est. 

3.  Contractus  aleatorii  sunt  unilaterales  aut  bilaterales, 
prout  unus  tantum  aut  uterque  contrahens  in  certo  eventu 
ad  aliquid  praestandum  se  obligat. 

Contractus  aleatorii  hic  exponendi  sunt:  a.  sponsio;  h.  ludus; 
c.  loteria ; d.  assecuratio ; e.  speculationes  bursae. 


Articulus  primus. 

De  sponsione. 

619.  Natura.  Sponsio  est  contractus,  quo  duo  vel 
plures  de  veritate  rei  vel  de  aliquo  eventu  disputantes 
inter  se  conveniunt,  ut  aliquod  bonum  eius  sit,  qui  vicerit. 

a.  Sponsio  ergo  natura  sua  supponit  dissensum  inter  contrahen- 
tes de  aliqua  veritate,  et  pretium  constituitur  pro  eo,  qui  veritatem 
assecuturus  est. 

h.  Sponsio  potest  esse  contractus  unilateralis  vel  bilateralis;  si 
primum,  aut  ex  fidelitate  aut  ex  iustitia  obligat,  prout  spondens  se 
obligare  intenderit;  si  alterum,  ex  iustitia  obligat,  modo  serio  initus 
fuerit.  Spondentes  in  hoc  ultimo  casu  mutuo  sibi  tradunt  ius  ad  prae- 
mium fundatum  in  spe  lucrandi. 

c.  Ex  natura  contractus  sequitur  eum,  qui  spondet  (vel  ludit)  sine 
animo  se  obligandi  ad  solvendum,  invalide  contrahere  et  proinde  ad  sol- 
vendum non  teneri  sed  neque  lucrum  accipere  et  retinere  posse;  eum 
vero,  qui  spondet  (vel  ludit)  sine  animo  solvendi,  valide  contrahere  et 
proinde  ad  solvendum  obligari  et  lucrum  retinere  posse. 

620.  Sponsio  est  contractus  iustus : a.  Si  utrimque 
aequale  est  praemium,  quod  spondetur,  nisi  alter  inaequale 
bonum  maioris  valoris  ultro  spondeat; 

h.  Si  res  utrique  parti  est  incerta,  etsi  obiective  in  se 
sit  certissima. 

Disputant  auctores,  num  iustam  sponsionem  inire  possit,  qui  de 
futuro  eventu  certus  est.  Ita  distinguendum  videtur:  a.  Si  quis  mani- 
festet se  rem  certo  scire,  et  alter  nihilominus  spondere  velit,  iusta  est 
sponsio.  In  hoc  tamen  casu  non  fit  sponsio  onerosa  sed  gratuita 

qua  alter  promittit  se  aliquid  daturum  esse,  si  certus  eventus  secutus 
fuerit.  |3.  Si  vero  rem  certo  cognoscens  simulat  se  de  ea  saltem  ali- 
quatenus dubitare,  sponsio  est  iniusta:  deest  enim  debita  inter  con- 
trahentes aequalitas,  cum  ille,  qui  rem  certo  cognoscit,  alteri  tra- 
dat spem  lucri;  quae  nullius  sit  valoris,  cum  certo  sciat  se  fore 
victorem^). 

621.  Sponsio  est  contractus  licitus:  a.  Si  fit  de  re 
honesta  aut  saltem  indifferenti ; ideo  illicita  est  sponsio 
e.  g.  de  eo  facta,  quod  alteri  desit  animus  committendi 
duellum:  continet  enim  incitamentum  ad  duellandum.  Cum 
tamen  sponsio  sit  iusta,  commisso  duello  res  sponsione 
promissa,  ut  in  contractu  de  re  turpi,  retineri  potest,  sed 
praestari  non  debet  (n.  527). 

h.  Si  adest  motivum  sponsionem  cohonestans.  Eius- 
modi  finis  est  honesta  recreatio,  stimulus  aliquid  perfi- 
ciendi vel  indagandi  veritatem.  Cum  tamen  sponsiones 
(idem  valet  de  ludis)  saepe  careant  fine  honesto,  immo 
potius  fiant  ex  vanitate  vel  prodigalitate  vel  cupiditate 
ditescendi  et  innumeris  abusibus  et  fraudibus  ansam  prae- 
beant, plerumque  in  praxi  illicitae  sunt. 

c.  Si  bonum  sponsione  promissum  non  est  nimium : 
in  hoc  enim  casu  ex  una  parte  committitur  peccatum  pro- 
digalitatis, quocum  alia  peccata  plerumque  coniunguntur 
sive  contra  caritatem  sive  contra  pietatem,  ex  altera  vero 
parte  peccatum  inductionis  vel  saltem  cooperationis  ad 
malum  2). 


Articulus  secundus.' 

De  Indo. 

622.  Notiones.  1.  Ludus  sensu  iuridico  est  con- 
tractus, quo  ludentes  inter  se  conveniunt  de  certo  pretio 
victori  in  praemium  tradendo. 

Cf.  Lugo  disp.  31.  n.  78. 

2)  Ex  G.  A.  § 1277  sponsiones  civilem  obligationem  nonpariunt; 
ideo  victor  bonum  ex  sponsione  sibi  debitum  actione  civili  exigere 
non  potest. 


De  contractibus  aleatoriis. 


631 


a.  Ludus  sensu  morali  significat  operationem  quandam  artifici- 
alem ad  animi  relaxationem  vel  corporis  exercitationem  ordinatam, 
quam  moderatur  virtus  eutrapeliae.  Frequenter  iste  ludus  cum  ludo 
priore  sensu  accepto  coniungitur^). 

h.  Ludus  a sponsione  fere  solum  in  causa  differt,  propter  quam 
victor  acquirit  praemium:  in  sponsione  enim  praemium  constituitur 
ei,  qui  veritatem  assecutus  fuerit,  in  ludo  autem  pretium  constituitur 
pro  ludi  felici  successu. 

c.  Ohiectum  huius  contractus  est  ius  ludendi  et  spes  lucrandi, 
quam  ludentes  mutuo  sibi  tradunt. 

2.  Ludus  dividuntur:  a.  in  aleatorium,  in  quo  eventus 
praecipue  a casu  dependet  ut  in  ludo  alearum;  h.  in  in- 
dustrialem,  in  quo  eventus  potissimum  ab  aptitudine  lu- 
dentis dependet  ut  in  ludo  discorum,  latrunculorum ; c.  in 
mixtum,  in  quo  eventus  tum  a casu  tum  a ludentis  apti- 
tudine dependet  ut  plerumque  in  ludo  chartarum. 

623.  Ut  ludus  contractus  iustus  sit,  requiritur: 

a.  Ne  adhibeantur  fraudes  et  artes  illicitae.  Qui  per  frau- 
des lucratur,  non  solum  lucrum  restituere,  sed  etiam  spem 
victoriae  compensare  tenetur,  quam  colludens  habuisset,  si 
nullae  fraudes  accidissent. 

Illicitae  sunt  illae  artes,  quae  adversantur  regulis  lusus,  quas 
aut  recepta  consuetudo  aut  communis  ludentium  consensus  determina- 
vit. Huiusmodi  sunt:  de  industria  ita  se  collocare,  ut  alterius  chartae 
possint  cognosci,  chartas  signis  notare  etc.  Illicitum  vero  non  est  uti 
illis  industriis,  quae  regulis  lusus  aut  receptae  consuetudini  non  ad- 
versantur, ut  inspicere  chartas  alterius  ex  sola  huius  negligentia,  simu- 
lare metum,  ut  alter  audacior  fiat  etc. 

h.  Ut  inter  ludentes  sit  moralis  aequalitas  quoad  spem 
lucrandi  et  periculum  perdendi:  si  enim  ex  una  parte  ha- 
betur certitudo  lucrandi  et  ex  altera  aeque  certitudo  per- 
dendi, nullum  est  obiectum  contractus,  quod  est  spes  lucri 
cum  periculo  damni.  Hinc  si  quis  ludi  peritissimus  ludit 
cum  altero  ludi  imperito,  hic  praemium  per  se  solvere  non 
tenetur,  nec  alter  illud  recipere  et  retinere  potest. 

Qui  alterius  ludentis  maiorem  peritiam  ignorat,  non  tenetur  ludi 
pretium  solvere,  si  dolo  ab  altero  ad  ludendum  inductus  fuit;  illud 

b Cf.  Ballerini-Palmieri  III.  n.  904. 

autem  solvere  tenetur,  si  absque  dolo  solum  ex  errore,  etsi  antecedente, 
ad  ludendum  se  determinavit.  Qui  alterius  maiorem  peritiam  certo 
cognoscit  et  nihilominus  cum  eo  ludit,  praemium  solvere  debet,  quia 
censetur  cedere  iure  suo. 

c.  Ut  contractus  sit  lihere  initus;  ideo  integrum  lucrum 
restituere  debet,  qui  ludit  cum  semiebrio,  quia  hic  con- 
tractum validum  inire  nequit. 

Qui  alium  metn,  incusso  ad  ludendum  pertraxit,  lucrum  restituere 
debet.  Etsi  auctores  in  hac  affirmatione  fere  consentiant,  non  tamen 
omnes  eandem  affirmationis  rationem  assignant.  Alii  enim  ad  resti- 
tutionem eum  obligant,  quia  contractus  ex  metu  initus  validus  quidem 
est,  sed  rescindibilis  ex  parte  eius,  qui  metum  passus  est.  Alii  eum 
obligant,  quia  metum  incutiens  alteri  iniuriam  irrogavit  et  proinde 
totum  damnum  reparare  debet,  quod  ex  iniuria  ortum  est*). 

d.  Ut  ludens  iuste  possit  alienare  rem,  quam  in  ludo 
exponit;  quare  iniustitiam  committit,  qui  rem  alienam  ex- 
ponit, A^el  rem  suam  quidem,  cuius  tamen  vel  administra- 
ti on  em  non  habet,  ut  accidere  potest  tiliisfamilias,  vel 
quam  sine  iniustitia  amittere  non  potest,  ut  accidit  iis, 
qui  debita  solvere  nequeunt. 

a.  Qui  in  ludo  exponit  rem  alienam,  lucrum  exigere  et  retinere 
potest,  si  ipse  vincit.  Victor,  qui  rem  alienam  lucratus  est,  eam  do- 
mino reddere  debet;  victus  autem  victorem  indemnem  servare  vel,  si 
victor  rem  domino  non  restituit,  huic  damnum  reparare  debet. 

[3.  Ludens,  qui  non  habet,  unde  solvat,  si  ipse  vinceretur,  prae- 
mium exigere  nequit,  quia  contractus  invalidus  est:  deest  enim  aequa- 
litas inter  ludentes,  cum  is,  qui  solvere  nequit,  alteri  tradiderit  spem 
lucrandi,  quae  nullius  valoris  est. 

624.  Ut  ludus  contractus  licitus  sit,  requiritur: 

a.  Ut  ludus  ipse  sit  honestus  tum  in  se  tum  in  cir- 
cumstantiis suis  i.  e.  ratione  temporis,  loci,  personarum, 
modi  etc.  Si  ludus  est  inhonestus,  victor  tamen  praemium 
exigere  et  retinere  potest,  modo  ludus  fuerit  iustus. 

Ut  licitus  sit  ludus,  necesse  non  est,  ut  propter  finem  positive 
honestum  suscipiatur;  quare  non  peccat,  ne  venialiter  quidem,  qui  aut 
unice  aut  principaliter  ludit  ad  lucrum  percipiendum:  potest  enim 

*)  Gf.  Lugo  disp.  31.  n.  28;  Lessiusl.  2.  c.  26.  n.  9;  s.  Alphonsus 
n.  880. 

quaevis  actio  indifferens,  etiam  praetermissis  aliis  finibus,  citra  pec- 
catum ordinari  ad  eum  finem,  ad  quem  utilis  est.^) 

h.  Ut  praemium  expositum  non  sit  nimium:  si  enim 
magna  pecuniae  summa  exponitur,  per  se  committitur 
peccatum  prodigalitatis,  quocum  per  accidens  alia  peccata 
solent  esse  coniuncta,  ut  si  ludens  se  facit  imparem  sol- 
vendis debitis  vel  sustentandae  familiae. 

a.  Sunt,  qui  dicant  iniustum  esse  ludum,  in  quo  magna  pecuniae 
^urnma  una  vice  exponitur^) ; verum  cum  haec  sententia  probabilitatem 
non  excedat,  victor  obligari  nequit  ad  lucrum  reddendum,  sed  neque 
victus  obligari  potest  ad  illud  solvendum. 

13.  Si  ludus  aliquis  lege  positiva  prohibetur,  distinguendum  est: 
si  lex  ludum  prohibet  et  irritat,  pretium  neque  exigi  nec  retineri 
potest;  quodsi  lex  ludum  mere  prohibet,  pretium  exigi  et  retineri 
potest®). 


Articulus  tertius. 

De  loteria. 

625.  Natura.  Loteria  est  contractus,  quo  soluto  certo 
pretio  acquiritur  ius  obtinendi  rem  expositam,  si  sortitio 
faverit. 

а.  Loteria  contractus  aleatorius  est,  quia  una  pars  contrahentium 
non  acquirit  nisi  spem  obtinendi  per  sortem  rem  expositam.  Loteria 
a sponsione  eo  differt,  quod  haec  supponit  dissensum  opinionum  inter 
contrahentes;  a ludo  autem  eo  differt,  quod  ludus  exigit  occupationem, 
cuius  eventus  est  incertus,  econtra  loteria  exigit  sortitionem  incerti 
eventus. 

б.  Vi  contractus  immediate  acquiritur  spes  per  sortem  obtinendi 
rem  expositam.  Haec  spes  crescit  vel  decrescit  pro  minore  vel  maiore 


Cf.  Lugo  disp.  31.  n.  4.  B allerini-Falmieri  III.  n.  906. 

Auctoribus,  qui  hunc  ludum  iniustum  dicunt,  accedit  etiam 
s.  Franciscus  Salesius  (Philoth.  pr.  3.  n.  29).  Gf.  Gury  I.  n.  949. 
B allerini-Falmieri  III.  1.  c. 

®)  G.  A.  § 1271  ss.  declarat  ludum  prohibitum  nullam  obligati- 
onem parere,  quod  intelligendum  esse  videtur  de  obligatione  civili: 
sicut  enim  victori  in  eiusmodi  ludo  actionem  negat  ad  exigendum 
praemium,  pari  modo  victo  actionem  negat  ad  repetendum  pretium 
iam  solutum;  item  G.  G.  § 762. 

numero  sortientium.  Eadem  spes  involvit  ius  condicionatum  ad  rem 
expositam,  quod  facta  fausta  sortitione  transit  in  absolutum, 

c.  Loteria;  cum  multis  abusibus  ansam  praebeat,  in  plerisque 
regnis  lege  civili  prohibetur,  nisi  ab  auctoritate  competente  obtenta 
fuerit  licentia  loteriam  instituendi. 

626.  Ad  iastitiam  lotcriae  requiritur:  a.  Aequa- 
litas inter  datum  et  acceptum,  quae  aequalitas  tum  adest, 
quando  pretium  sortis  tanti  valet,  quanti  valet  spes  per 
sortem  acquirendi  rem  expositam.  Ad  taxandum  valorem 
huius  spei  notandum  est  eum  esse  tanto  maiorem,  quanto 
maior  est  res  exposita  et  quanto  maior  est  numerus  sor- 
tientium. 

Si  accidat,  ut  in  loteria  pretium  sortis  maius  sit  quam  spes  ac- 
quirendi rem  expositam,  et  sortituri,  qui  id  sciunt,  nihilominus  libere 
sortes  sibi  emant,  ementes  excessum  donare  censentur ; id  praesertim 
tum  locum  habet,  cum  in  utilitatem  causae  piae  loteria  instituitur. 

h.  Sunt,  qui  ad  iustitiam  loteriae  hanc  quoque  con- 
dicionem exigant,  ut  lucrum  ex  loteria  perceptum  mora- 
liter  aequale  sit  lucro  ope  eiusdem  pecuniae  ex  negotia- 
tione percepto^).  Alii  autem  recte  docent  ad  iustitiam 
huius  contractus  sufficere  aequalitatem  inter  spem  lucri 
et  pretium  solutum,  et  aequalitatem  periculi  inter  parti- 
cipantes^). 


Articulus  quartus. 

De  assecuratione. 

627.  Natura.  Asseciiratio  est  contractus,  quo  unus 
pro  certo  pretio  se  obligat  ad  compensanda  damna,  quae 
alter  ex  casu  fortuito  passus  est. 

a.  Qui  obligationem  compensationis  in  se  suscipit,  assecurans 
vel  assecurator,  qui  vero  compensationem  exigere  potest,  assecuratus 
vocatur. 

h.  Assecuratio  est  contractus  aleatorius,  quia  eius  obligatio  pro 
assecurante  ab  incerto  eventu  dependet;  ab  aliis  autem  contractibus 
aleatoriis  eo  differt,  quod  eius  obiectum  consistit  in  incerto  periculo. 


*)  Gury  I.  n.  943.  Lehnikuhl  I.  n.  1 137. 

2)  Ballerini-Palmieri  lII.  n.  926.  GSnicot,  I.  n.  663. 

c.  Assecurationis  contractus  oretenus  valide  iniri  potest;  scriptura 
seu  instrumentum  assecurationis  non  ad  perficiendum  contractum,  sed 
solum  ad  eius  exsistentiam  probandam  requiritur.  Ideo  mutuae  contra- 
hentium obligationes  iam  exsistunt,  antequam  instrumentum  signatum 
fuerit,  nisi  contrahentes  aliter  convenerint. 

d.  De  Lugo  contractum  assecurationis  ad  venditionem  reducit, 
quia  pro  pretio  venditur  susceptio  periculi,  quod  rei  alienae  imminet. 
Susceptio  periculi  eo  maioris  valoris  est,  quo  maior  est  valor  rei  asse- 
curatae  et  quo  maior  est  probabilitas  detrimenti  vel  interitus  eiusdem 
rei  assecuratae. 

e.  Quia  periculum  cuiuslibet  rei,  modo  pretio  aestimabile  sit, 
materia  assecurationis  esse  potest,  ideo  pro  diversitate  rei  assecuratae 
diversi  sunt  contractus  assecurationis.  Vulgo  assecurari  solent  aedificia 
contra  periculum  incendii,  segetes  contra  periculum  grandinis  vel  inun- 
dationis, merces  contra  periculum  naufragii  aut  vecturae,  vita  contra 
periculum  mortis  (Lebensversicherung). 

628.  Justitia  contractus.  Ut  contractus  assecura- 
tionis iustiis  sit,  hae  potissimum  condiciones  requiruntur: 

1.  Ut  pretium  assecurationis  quantitati  periculi,  quod 
suscipitur,  sit  proportionatum. 

Quantitas  periculi  determinanda  non  est  ex  eventu,  sed  ex  pro- 
babilitate detrimenti,  quod  iudicio  prudentum  eo  tempore  habetur,  quo 
fit  contractus. 

2.  Ut  periculum  rei  assecuratae  integre  declaretur 
neque  post  assecurationem  augeatur. 

a.  Ex  iis,  quae  de  venditione  statuta  sunt,  sequitur  contractum 
assecurationis  irritum  esse,  si  in  declarando  periculo  rei  assecuratae 
notabilis  circumstantia  reticetur,  adeo  ut  assecurans  contractum  non 
fecisset,  si  circumstantiam  cognovisset:  occurrit  enim  error  substanti- 
alis circa  materiam  contractus.  Quodsi  circumstantia  reticita  notabilis 
non  est,  ut  assecurans  contractum  nihilominus  fecisset,  sed  maius  pre- 
tium postulasset,  contractus  validus  est,  nisi  per  sententiam  iudicis 
irritetur,  pretium  autem  pro  ratione  periculi  augendum  est. 

b.  Idem  dicendum  est,  si  post  initum  contractum  periculum  rei 
augetur;  si  nempe  notabiliter  augetur,  contractus  fit  irritus;  si  leviter 
tantum  augetur,  pro  quantitate  periculi  augendum  est  pretium^. 

3.  Ut  assecurans  habeat,  unde  compensare  possit 
damna,  quae  se  compensaturum  promisit:  nam  ius  ad 


Genicot  I.  n.  657. 

pretium  eatenus  tantum  acquirit,  quatenus  securitatem 
promissam  reipsa  praebere  possit. 

a.  Tot  ergo  obligationes  suscipere  potest,  quot  secundum  proba- 
bilem prae  visionem  implere  potest;  quodsi  plures  suscepit,  quam  ipse 
implere  potest,  pretium  assecurationis  quoad  eas,  quae  vires  suas  su- 
perant, retinere  non  potest,  etsi  assecurati  nullum  damnum  passi  sint. 

h.  Si  assecurans  non  toti  damno  sed  solum  parti  eius  compen- 
sandae par  sit,  alii  censent  contractum  invalidum  et  pretium  acceptum 
totum  restituendum  esse,  quia  assecuratus  in  partialem  securitatem  non 
consentit;  alii  econtra  putant  eum  retinere  posse  partem  pretii,  quae 
respondet  quantitati  securitatis,  quam  reipsa  praestitit,  quia  assecuratus 
eum  obligare  intendit  ad  praestandam  securitatem,  quam  praestare 
potest.  Omnes  autem  conveniunt  in  obligando  assecurante  ad  integrum 
damnum  compensandum,  si  res  assecurata  perierit,  quia  iniusta  fraude 
assecuratum  impedivit,  quominus  alibi  veram  et  plenam  securitatem 
quaereret. 

629.  Obligationes  contrahentium.  Tenentur  servare 
co7idiciones  contractus^  quae  vel  privata  conventione  vel 
lege  publica  statutae  sunt,  modo  sint  iustae.  De  condici- 
onibus, quae  huic  contractui  apponi  solent,  haec  notanda 
sunt. 

1.  Assecurans  non  tenetur  compensare  damna,  quae 
ex  gravi  culpa  assecurati  vel  cognatorum  eius  (qui  in 
documento  assecurationis  nominantur)  orta  sunt. 

a.  Si  damnum  causatum  est  ex  culpa  theologica  levi  vel  ex  culpa 
mere  iuridica  assecurati  aut  cognatorum  eius,  hic  compensationem 
exigere  et  accipere  potest,  nisi  per  sententiam  iudicis  hoc  iure  privetur. 

h.  Si  damnum  ex  aliorum  hominum  malitia  accidit,  assecurans 
damnum  compensare  tenetur,  nisi  aliter  statutum  fuerit:  damnificator 
autem  erga  assecurantem  ad  restitutionem  tenetur.  Damni,  quod  asse- 
curans patitur,  ille  non  est  quidem  causa  efficax,  sed  solum  causa 
occasionalis ; attamen  ex  statuto  assecurationis  assecurans  succedit  in 
omnia  iura  assecurati  relate  ad  damnificatorem. 

2.  Assecurans  solum  damnum  compensare  tenetur, 
quod  assecuratus  reipsa  passus  est,  quod  quidem  damnum 
determinatur  secundum  valorem,  quem  res  consumpta  eo 
tempore  habuit,  quo  periit. 

Si  arbitri  maiorem  compensationem  statuant,  quam  rei  consumptae 
valor  exigat,  assecuratus  illam  accipere  potest,  at  maiorem  ipse  exigere 
absque  iniustitia  nequit. 

De  asseciiratione  vitae''), 

630.  Notiones.  Inter  diversos  contractus  assecura- 
tionis  assecuratio  vitae  tum  propter  magnam  ipsius  fre- 
quentiam tum  propter  morales  difficultates,  quas  continet, 
specialem  considerationem  meretur. 

a.  Duplex  diversus  modus  potissimum  distinguitur, 
secundum  quem  iste  contractus  iniri  solet:  a.  Assecurandus 
societati  assecurationis  quotannis  certam  pecuniae  summam 
solvit  ea  condicione,  ut  statim  post  mortem  suam  here- 
dibus vel  tertiae  personae  determinata  pecuniae  summa 
rependatur.  |3.  Assecurandus  societati  quotannis  pecuniae 
summam  solvit  ea  condicione,  ut  sibi  vel  tertiae  personae 
determinata  summa  rependatur,  si  ad  certum  aetatis  annum 
e.  g.  ad  annum  65.  pervenerit.  Quodsi  ante  annum  in 
conventione  determinatum  decesserit,  obligatio  societatis 
exstinguitur^). 

h.  Ad  aequalitatem  inter  societatem  assecurationis  et 
assecuratum,  a qua  iustitia  contractus  dependet,  requiritur, 
ut  periculum,  quod  societas  assumit,  aequetur  praemio, 
quod  solvit  assecuratus.  In  priore  modo  periculum  in  eo 
est,  quod  assecuratus  moriatur,  antequam  praemia,  quae 
societas  accipit,  aequivaleant  summae  solvendae.  In  po- 
steriore modo  periculum  in  eo  est,  quod  societas  rependere 
debeat  summam,  quae  praemia  recepta  excedit,  ubi  asse- 
curatus determinatum  aetatis  annum  assequitur. 

c.  Ad  praecavendum  detrimentum  ex  hoc  contractu 
oriundum  societas  assecurationis  assecurandis  complures 
quaestiones  proponere  solet,  ex  quibus  conatur  colligere, 
qualem  vitae  durationem  assecurandus  sperare  possit.  lam 
quaeritur,  utrum  contractus  assecurationis  validus  an  in- 
validus haberi  debeat,  si  quando  ad  propositas  quaestiones 
sive  fraude  sive  ex  errore  falso  responsum  fuerit. 

De  quaestione,  quam  societas  assecurationis  proponit  circa  peccata 
occulta  ex  pravo  habitu  commissa,  dicendum  videtur  assecurantem  ius 

b Haec  desumpta  sunt  ex  egregio  opusculo  Ph.  Huppevt,  Der 
Lebensversicherungsvertrag  (Mainz,  Kirchheim.  1896). 

Huppert  1.  c.  p.  15  ss. 

non  habere  interrogandi  de  defectibus  moralibus,  proindeque  assecuran- 
dum  non  teneri  ad  manifestanda  vitia  sua  occulta.  Horum  ergo  negatio 
nec  mendacium  est  nec  contractum  facit  irritum.  Neque  societas  inde 
decipitur  aut  damnum  patitur:  medici  enim  est  dispicere,  num  forte 
valetudo  propter  tale  vitium  affecta  sit;  quodsi  non  contingat,  non 
est,  cur  summa  solvenda  exinde  augeri  debeat. 

031.  De  validitate  contractus.  1.  Invalidus  est  con- 
tractus, si  negatur  vel  tacetur  circumstantia,  qua  notabi- 
liter minuitur  probabilitas  vitae  ab  assecurando  diutius 
protrahendae,  ut  si  taceret  vomitum  sanguinis,  quem  antea 
passus  est:  intercedit  enim  error  substantialis  de  obiecto 
contractus,  de  vita  scilicet  assecuranda. 

a.  Validus  censeri  debet  contractus,  si  defectus  notabilis  sanitatis 
tum  assecurandum  tum  medicum  latebat : pericula  enim  vitae,  quae  ex 
causis  omnino  ignotis  oriuntur,  societas  in  se  suscipere  debet. 

h.  Si  assecurandus  circumstantiam  notabilem  hona  fide  celavit, 
ius  habet  recuperandi  praemia  a se  soluta;  ii  vero,  in  quorum  favorem 
assecuratio  facta  est,  nullum  ius  acquirunt  recipiendi  summam  deter- 
minatam. Si  notabilem  defectum  sanitatis  mala  fide  tacuit,  non  sohmi 
ius  amittit  percipiendi  summam  assecuratam,  sed  etiam  damna  reparare 
debet,  quae  societas  ineundo  hunc  contractum  invalidum  e.  g.  propter 
expensas  passa  est.  Attamen  societates  solent  declarare  annua  praemia 
soluta  in  hoc  casu  ad  ipsas  pertinere. 

c.  Sunt  societates,  quae  suis  statutis  declarant  contractum  asse- 
curationis  propter  falsas  declarationes  irritum  pro  valido  haberi,  post- 
quam per  quinque  annos  duraverit.  Ergo  hoc  tempore  elapso  contrac- 
tus haberi  potest  validus,  sive  bona  sive  mala  fide  facta  est  falsa 
declaratio. 

2.  Validus,  sed  ad  aequalitatem  reducendus  est  con- 
tractus, si  negatur  vel  tacetur  circumstantia,  qua  cognita 
assecurans  fecisset  quidem  contractum,  sed  maius  prae- 
mium postulasset,  ut  si  tacetur  morbus,  quo  spes  vitae 
protrahendae  non  omnino  leviter  tantum  minuitur;  socie- 
tati ergo  dari  debet  praemium,  quod  cognita  veritate 
postulasset, 

Si  ergo  assecurato,  qui  circumstantias  accidentales  falso  declaravit, 
in  casu  infortunii  integra  summa  assecurata  solvitur,  ipse  de  summa 
accepta  partem  proportionatam  societati  assecurationis  vel  pro  ratione 
adiunctorum  pauperibus  restituere  debet. 

3.  Validus  et  ab  utraque  parte  servandus  est  con- 
tractus, si  negatur  vel  tacetur  circumstantia  exigui  prorsus 
momenti,  ut  si  assecurandus  falso  neget  remedia  homoeo- 
pathica  a se  adhibita  fuisse:  etenim  assecurans  cognita 
quoque  veritate  contractum  iisdem  condicionibus  fecisset. 

Statuta  societatum,  quae  declarant  quemlibet  errorem  in  responsis 
irritare  contractum,  in  hac  re  iustitiae  adversantur;  nequit  enim  asse- 
curatus  propter  levem  errorem,  qui  societati  nullatenus  nocet,  omni 
suo  iure  privari'). 

Nota.  Hisce  exhibentur  principia,  ex  quibus  de  obligationibus  et 
iuribus  assecurati  statuendum  est,  si  res  non  defertur  ad  iudicem.  Re 
ad  iudicem  delata  standum  est  sententiae  iudiciali  etiam  in  conscientia, 
nisi  contractus  ex  parte  societatis  assecurationis  invalidus  sit. 

a.  ludex  sententiam  fert  iuxta  statuta  societatis  assecurationis, 
quae  contractum  plerumque  ob  falsas  declarationes  mala  fide  factas 
irritum  declarat  et  assecuratum  in  poenam  fraudis  commissae  omni  iure 
privat  in  praemia  soluta. 

h.  Ex  parte  assecurationis  contractus  iniustus  atque  invalidus  esse 
potest,  tum  eo  quod  non  est  iusta  proportio  inter  taxam  annuam  et 
summam  assecuratam  post  mortem  assecurati  solvendam,  tum  eo  quod 
procuratores  societatis  assecurandum  fraudulenter  deceperant. 

631*.  De  assecur«atione  operariorum.  Declarationes. 
1.  Haec  assecuralio  eo  tendit,  ut  operarii  pro  tempore, 
quo  laboribus  inepti  evadunt  sibfque  et  suis  providere 
amplius  non  possunt,  certum  proventum  accipiant.  Cum 
merces  pro  labore  percepta  non  sufficiat,  ut  sibi  pro  eius- 
modi  temporibus  prospiciant,  hocce  medio  assecurationis 
penuriae  cavetur. 

2.  Prout  diversae  sunt  causae,  ob  quas  operarii  labori 
vacare  nequeant,  diversae  distinguuntur  assecurationes : 
aegrotorum,  infortunii,  senii  etc.  Kranken-,  Unfall-,  Alters- 
Versicherung.  In  Germania,  Austria,  Helvetia  leges  publicae 
aut  omnes  operarios  aut  saltem  laborantes  in  officinis,  in 
quibus  maius  est  infortunii  periculum,  adigunt  ad  se  asse- 
curandos.  Huiusmodi  assecurationes  ideo  lege  publica,  non 
contractu  privatim  inito  reguntur.  Taxa  assecurationis 


q Huppert  1.  c.  p.  176  ss. 

partim  operarii  partim  heri  solvunt,  exinde  operarii  ius  iii 
pecuniae  summam  assecuratam  acquirunt. 

Pro  solutione  casuum.  Si  in  casu  particulari  de  iure 
operarii  in  summam  assecuratam  agitur,  ad  verba  legis 
attendendum  est,  quae,  cum  in  operariorum  subsidium  con- 
dita sit,  in  eorum  favorem,  quantum  fieri  potest,  latam 
interpretationem  admittit. 

a.  Pensio  annua  illis  tantum  solvitur,  quibus  infor- 
tunium in  exercitio  operis  (beim  Betriebe)  accidit;  atqui 
in  exercitio  operis ' accidisse  censetur,  quod  contigit  in 
actione,  quae  aliquo  modo  cum  operis  exercitio  cohaeret 
e.  g.  in  accessu  ad  locum  laboris,  inter  prandium,  quod  in 
loco  laboris  sumitur,  inter  otium,  quod  in  loco  laboris 
capitur. 

b.  Pensionem  annuam  non  recipiunt  operarii,  si  eorum 
culpa  infortunium  contigit;  atqui  ex  culpa  operarii  ea  solum 
infortunia  accidisse  censentur,  quae  de  industria  vel  ex 
magna  negligentia,  minime  vero  ea,  quae  ex  incuria,  teme- 
ritate vel  levi  aliqua  negligentia  causata  sunt. 

c.  Qui  pensionem  annuam  iniuste  percepit  e.  g.  causam 
infortunii  false  narrando,  per  se  summam  perceptam  red- 
dere tenetur,  nec  ulteriorem  licite  recipere  potest.  Sed 
cum  fraudem  commissam  sine  gravis  damni  periculo  fateri 
non  possit,  annuam  summam  ea  condicione  licite  recipit, 
quod  pecunia  percepta  pauperibus  distribuatur.  Quodsi 
ipse  operarius  vere  pauper  sit,  et  alio  modo  sustentari 
nequeat,  pensionem  vel  saltem  eius  partem  sibi  retinere 
potest.  Quod  restitutio  non  fiat  societati  sed  pauperibus, 
eo  facilius  permitti  potest,  quia  damnum,  quod  ipsis  con- 
tribuentibus hac  fraude  contigit,  leve  est,  cum  multi  ad 
assecurationem  concurrant.  Quare  ut  ipsis  damnificatis 
fiat  restitutio,  levis  tantum  est  obligatio;  sed  restitutio, 
quae  sub  levi  tantum  obligat,  ex  rationabili  causa  fieri 
potest  pauperibus. 

631**.  I^ota,  Contractus  propter  falsas  declarationes  iure 
naturae  irritos  Lehmknhl  ex  ipsis  statutis  societatum  assecura- 

tionis  censet  probabiliter  haberi  posse  tamquam  validos,  donec 
a societate  seu  a indice  declarentur  invalidi;  assecuratum  ergo 
summam  assecuratam  licite  accipere  posse,  si  contractus  a socie- 
tate non  rescindatur;  ipsum  tamen  teneri  ad  damnum  reparan- 
dum, quod  societati  suo  agendi  modo  efficaciter  intulit.  Hinc 

a.  Quia  taxam  iusto  minorem  solvit,  hanc  augere  tenetur 
usque  ad  eam  quantitatem,  quam  assecurans  postulasset,  si  de- 
fectum cognovisset,  et  augmentum  societati  restituere  debet. 

h.  Damni  reparatio  facienda  est  etiam  in  casu,  quo  declara- 
tiones falsae  ex  inculpabili  errore  processerunt,  quia  error  est 
causa  efficax,  ob  quam  societas  taxam  annuam  iusto  minorem 
accepit. 

c.  Quodsi  assecurati  mors  non  ob  defectum  celatum,  sed  ex 
alia  causa  sequatur,  augmentum  taxae  annuae  non  est  iniun- 
gendum,  quia  fraus  non  est  causa  efficax  damni. 

d.  Quin  etiam  in  hoc  casu  societati  damnum  efficaciter  non 
infertur,  quo  assecuratus  reipsa  tamdiu  vixit,  quamdiu  probabi- 
liter ex  statistica  victurus  praevidebatur:  adest  enim  proportio 
aequalitatis  inter  taxapa  annuam  et  summam  assecurationis^). 


Articulus  quintus. 

De  speculationibus  bursae^). 

682r  Notiones.  1.  Bursa  (Borse)  locum  significat 
publica  auctoritate  constitutum,  in  quo  certa  negotia  per- 
aguntur et  certi  contractus  celebrantur.  Cum  potissimum 
duplex  sit  obiectum  horum  contractuum,  pecuniae  seu 
valores  (actiones,  obligationes)  et  merces  (frumentum, 
oleum),  duplex  distinguitur  bursa : 'pecuniaria  (Geldborse) 
et  commercialis  (Warenborse). 

2.  Bursa,  quae  in  se  utilis,  immo  in  bene  ordinata 
republica  necessaria  est,  praesertim  ut  praesto  sit  occasio 
mercandi  valores,  male  audire  coepit,  ex  quo  in  ea  fre- 
quenter contractus  aleatorii  celebrantur,  ex  quibus  tum 


Lehmkuhl,  Casus  consc.  P n.  919  ss. 

2)  Villada,  Casus  conscientiae  etc.^  (Bruxellis.  Vromant.  1885) 
II.  p.  272  ss.  Ballerini-Palmieri  III.  n.  927  ss.  Gury,  Casus  consci- 
entia 1.  n.  947  ss.  Gopfert,  Moraltheologie®  (Paderborn.  Schoningb. 
1906)  II.  n.  125. 

Noldin,  De  praeceptis®. 

contrahentibus  tum  aliis  maxima  damna  et  pericula  na- 
scuntur. Vocantur  hi  contractus  generico  nomine  specu- 
lationes seu  operationes  bursae,  in  specie  vero  distin- 
guuntur operationes  ad  terminum  (Termingeschafte)  et 
operationes  ad  praemium  (Pramiengeschafte). 

3.  Operationes  ad  terminum  dicuntur,  quando  emuntur  valores 
aut  merces,  ita  ut  pretium  solvendum  sit  post  certum  tempus, 
die  nempe  in  bursis  statuto  e.  g.  primo  vel  quinto  decimo  mensis, 
qui  dies  liquidationis  vocatur.  Pretium  autem  solvendum  est,  quod 
die  liquidationis  in  bursa  vigebit.  Cum  pretium  perpetuis  muta- 
tionibus obnoxium  sit,  ordinarie  accidit,  ut  futurum  pretium  aug- 
mentum vel  decrementum  sortiatur.  lam  vero  in  mutatione  pretii, 
quae  usque  ad  diem  liquidationis  contingere  potest,  fundatur  tota 
speculatio  contrahentium:  plerumque  enim  non  valores  et  merces 
tradere,  sed  id  solum  intendunt,  ut  ab  eo,  cui  mutatio  pretii  ad- 
versatur, differentia  alteri  solvatur.  Si  pretium  auctum  est,  ven- 
ditor differentiam  emptori,  si  pretium  minutum  est,  emptor  diffe- 
rentiam venditori  solvere  debet:  venditor  enim  ad  depressimem 
(h  la  baisse)  emptor  ad  elationem  {h  la  hausse)  ludere  dicitur. 

A.  et  B.  die  15.  martii  contractum  ineunt  de  100  modiis  tritici 
et  500  florenis,  ita  ut  A.  obligetur  die  15.  septembris  tradere  100 
modios  et  B.  eodem  die  teneatur  solvere  500  florenos.  lam  si  pretium 
tritici  interim  crescit,  ut  vendatur  540  florenis,  lucratur  emptor;  quodsi 
pretium  tritici  interim  minuitur,  ut  vendatur  470  florenis,  lucratur  ven- 
ditor. Sed  A.  et  B.  contractum  etiam  ita  inire  possunt,  ut  hon  tenean- 
tur mercem  et  pretium  tradere,  sed  solum  differentiam  solvere  inter 
pretium  in  contractu  constitutum  et  pretium  vulgare,  quod  triticum  die 
determinato  habet.  Si  auctum  est  pretium,  tenebitur  ergo  A.  solvere 
emptori  40  fl. ; si  econtra  minutum  est  pretium,  tenebitur  B.  solvere 
venditori  30  fl.  Hoc  idem  etiam  ad  emptionem-venditionem  valorum 
transferendum  est. 

4.  Operationes  ad  praemium  dicuntur,  quando  emptor  sibi  re- 
servat ius  contractum  certo  die  e.  g.  pridie  liquidationis  rescin- 
dendi, quod  si  faciat,  solvere  debet  venditori  certam  summam, 
quae  praemium  vocatur,  sin  autem  declaret  velle  se  stare  con- 
tractui, emptio,  quae  prius  erat  condicionata,  fit  absoluta*). 

633.  Earum  liceitas.  1.  Operationes  bursae  in  se  con- 
sideratae non  sunt  iniustae:  revocantur  enim  ad  contractus 
aleatorios  et  in  specie  ad  sponsionem  et  ludum;  si  ergo 
servantur  condiciones,  quae  licitos  efficiunt  hos  contractus, 

*)  Genicot  I.  n.  664. 

praesertim  si  contrahentes  habent  aut  statuto  tempore  se 
habituros  esse  sperant,  quod  promittunt,  speculationes 
bursae  in  se  licitae  sunt. 

a.  In  operationibus  ad  terminum  uterque  sperat  se  lucra- 
turum esse;  cum  ergo  ex  utraque  parte  habeatur  spes  et  pericu- 
lum, reipsa  initur  sponsio.  Nec  tamen  contractus  est  mere  alea- 
torius, cum  prudentia  et  sagacitate  futurum  pretium  aliquo  modo 
praevideri  possit,  quam  ob  rem  ludo  industriali  vel  mixto  haec 
speculatio  recte  comparatur. 

h.  In  operationibus  ad  praemium  venditur  ius,  quod  reipsa 
pretio  aestimabile  est;  si  ergo  praemium  aequivalet  huic  iuri, 
contractus  iustitiae  non  adversatur. 

Neque  ideo  hae  speculationes  dicendae  sunt  illicitae,  quia  suppe- 
ditant medium  comparandi  sibi  absque  labore  magnas  divilias:  si  enim 
aliis  modis  e.  g.  acceptando  magnum  donum,  pinguem  hereditatem 
vel  occupando  bona,  quae  hucusque  nullius  erant,  sine  labore  dites- 
cere licet,  licebit  etiam  ope  harum  speculationum,  dummodo  vitentur 
iniustitiae  et  impleantur  officia  sive  socialia  sive  religiosa  aliunde 
del)ita. 

2.  Per  accidens  autem  cum  speculationibus  bursae 
complura  vitia  possunt  esse  coniuncta. 

a.  Eo  quod  media  iniusta  adhibentur,  quibus  pretium  rei 
venditae  augeatur  vel  minuatur  e.  g.  spargendo  falsos  rumores 
de  statu  regni  vel  alicuius  societatis. 

K Eo  quod  tanta  summa  in  speculationibus  exponitur,  ut 
periculum  sit  amittendi  integram  substantiam  cum  detrimento 
familiae  et  creditorum. 

c.  Eo  quod  pretium  rerum  venalium  artificiose  ita  augetur 
vel  minuitur,  ut  inde  multi  in  egestatem  incidant:  etsi  enim  hoc 
fiat  mediis  in  se  iustis  e.  g.  coemendo  magnam  valorum  vel  mer- 
cium copiam  et  sic  quasi  monopolium  constituendo,  caritas  tamen 
vetat,  ne  quis  divitias  quaerat  cum  aliorum  ruina. 

Liber  septimus. 

Pe  octavo  decalogi  praecepto*). 

„Non  loqueris  contra  proximum 
tuum  falsum  testimonium.*  Ex.  20,  16. 

Hoc  praeceptum,  quatenus  negativum  est,  prohibet 
primario  quidem  falsum  testimonium  sive  in  iudicio  sive 
extra  indicium,  secundario  autem  mendacium  atque  in- 
iustam  laesionem  famae  et  honoris  proximi,  quae  fit 
verbis;  quatenus  vero  affirmativum  est,  praecipit,  ut 
semper  veritatem  dicamus.  Hoc  praecepto  igitur  gene- 
ratim  prohibetur,  ne  verhis  vel  aequivalentibus  signis 
proximo  damnum  inferatur,  quare  agendum  est : a.  de 
veracitate  et  fidelitate;  h.  de  mendacio;  c.  de  detractione; 
cL  de  contumelia;  e,  de  violatione  secreti. 

Etsi  violatio  secreti  proximo  non  solum  in  bonis  famae  et  honoris, 
sed  etiam  in  bonis  vitae  et  fortunae  nocere  et  proinde  etiam  quinto  et 
septimo  praecepto  opponi  possit,  solent  tamen  auctores  eius  tractatio- 
nem ad  octavum  praeceptum  referre. 


‘)  S.  Thomas  11.  II.  q.  72—74.  S.  Alphonsus  1.  3.  n.  962—1003. 
Lngo,  De  iustitia  et  iure  disp.  14.  Tamhurini,  Explicatio  decalogi  1.  9. 
Renter,  Theologia  moralis  II.  n.  395—432.  Sporer-Bierhaum,  Theo- 
logia moralis  decalogalis  II.  tract.  V.  n.  630 — 776.  Ballerini-Palmieri^ 
Opus  Theolog.  moral  II.  n.  1050 — 1102.  Lehmkiihl,  Theologia  moral.‘° 
I.  n.  1172 — 1200.  Genicot,  Theologiae  moralis  instit.^  I.  n.  412—433. 

Quaestio  prima. 

De  veracitate  et  fidelitate'), 

634.  De  veracitate.  1.  Veracitas  est  virtus,  quae 
voluntatem  inclinat  ad  inducendam  conformitatem  inter 
mentem  nostram  et  signa,  quibus  proximo  aliquid  mani- 
festamus; inclinat  ergo  ad  curandam  veritatem  in  signis. 

a.  Veracitas  est  virtus  specialis,  quia  respicit  honestatem  specialem 
ab  honestate  aliarum  virtutum  distinctam,  nempe  veritatem  in  dictis 
et  factis. 

h.  Veracitas  est  virtus  annexa  iustitiae:  a.  quia  est  ad  alterum: 
signa  enim  data  sunt  nobis,  ut  aliis  iudicia  mentis  nostrae  mani- 
festemus ; fi.  quia  per  se  inducit  debitum  morale ; per  accidens  autem 
fieri  potest,  ut  aliis  strictum  ius  competat  exigendi  veritatem  e.  g. 
in  contractibus. 

2.  Ohiectum  materiale  huius  virtutis  sunt  signa,  quibus 
mentem  nostram  proximo  manifestamus;  ohiectum  formale 
est  honestas,  quae  in  conformitate  mentis  cum  signis  ex- 
ternis reperitur : adversatur  enim  ordini  naturali,  quod 
signa,  quae  nobis  data  sunt  ad  mentem  aliis  patefaciendam, 
menti  sint  difformia ; deinde  sine  veritate  vita  socialis  con- 
stare nequit. 

3.  Officia  veracitatis  sunt:  a.  amare  veritatem  in  dictis 
et  factis ; h.  cavere,  ne  quid  contra  iudicium  mentis  dicatur ; 

c.  mentem  exprimere,  ubi  ratio  et  occasio  id  postulant: 
veracitas  enim  non  exigit^  ut  semper  et  ubique  mentis 
iudicium  pandatur,  quod  potius  quandoque  occultari  debet; 

d.  inquirere  veritatem  rei,  quando  aliquid  absolute  affir- 
mandum vel  negandum  est;  e.  exsequi  promissa. 

635.  De  fidelitate.  1.  Fidelitas  est  virtus  moralis 
voluntatem  inclinans  ad  conformanda  facta  promissis  (verbis 
praeteritis  promittentibus). 

q Lessius,  De  iustitia  et  iure  1.  2.  c.  47.  n.‘  29.  ss.  Kossing, 
(iber  die  Wahrheitsliebe  (Paderborn,  Schoningh.  1893). 

a.  Fidelitas  veracitati  atfinis  est:  sicut  enim  veracitas  exigit,  ut 
verba  conformemus  menti,  ita  fidelitas  exigit,  ut  facta  conformemus 
verbis. 

h.  Sicut  veracitas  ita  etiam  fidelitas  summum  habet  momentum 
sociale:  in  fidelitate  enim  fundatur  fides  atque  fiducia  in  proximum 
(das  Vertrauen);  sed  commercium  humanum  non  minus  exigit,  ut  pro- 
mittentibus fidere,  quam  ut  loquentibus  credere  possimus. 

2.  Obligatio  fidelitatis  oritur  ex  promissione^  quo  quis 
libere  se  obligat  ad  aliquid  postea  faciendum : etenim  de 
ratione  promissionis  est,  ut  promittens  intendat  aliquo 
modo  (vel  ex  iustitia  vel  ex  fidelitate)  se  obligare  ad  rem 
promissam  faciendam. 

a.  Dictum,  quo  quis  futuram  actionem  faciendam  vel  omittendam 
praedicit,  duo  significat:  praesentem  voluntatem  (propositum)  futurae 
actionis  et  futuram  exsecutionem  propositi.  Idem  dictum  proinde  du- 
plicem conformitatem  habere  debet:  conformitatem  cum  praesenti  pro- 
posito, quam  exigit  veracitas,  et  conformitatem  cum  futura  exsecutione, 
quam  exigit  fidelitas. 

h.  Non  quodvis  propositum  futurae  actionis  vel  omissionis  coram 
aliis  expressum  obligat  ad  exsecutionem;  obligationem  exsecutionis  in- 
ducit sola  promissio  aliis  facta.  Qui  propositum,  etsi  serium  non  exse- 
quitur, inconstantiae,  qui  promissionem  non  exsequitur  infidelitatis 
arguitur:  dictum  enim  in  proposito  exterius  expresso  non  est  nisi 
signum  internae  voluntatis  aliquid  faciendi;  in  promissione  autem  dic- 
tum est  fideiussio  futurae  exsecutionis  seu  est  fides  alteri  facta  de 
futura  exsecutione  (sein  Wort  geben). 

c.  Qui  serio  aliquid  promittit,  voluntatem  habere  debet  se  obli- 
gandi ad  faciendum  id,  quod  promittit,  et  voluntatem  implendi  pro- 
missum. Qui  promittit  absque  priore  voluntate  mendacio,  qui  promittit 
absque  altera  voluntate,  mentali  infidelitate  peccat. 

3.  Fidelitas  ex  se  sub  levi  tantum  obligat;  quare  in- 
fidelitas veniale  peccatum  non  excedit,  nisi  proximo  dam- 
num sequatur,  eo  quod  res  promissa  non  praestetur. 

Sunt  (Lessius,  Suare^,  Vasquez),  qui  dicant  fidelitatem  in  materia 
gravi  sub  gravi  obligare ; at  recte  notat  Lugo^)  inhonestatem,  quae  in 
infidelitate  continetur,  non  esse  gravem.  Qui  enim  fidem  alteri  datam 
non  servat,  alterum,  qui  spem  (non  ius)  de  re  promissa  habebat,  decipit; 
sed  eiusmodi  spem  deludere  non  est  grave.  Insuper  qui  fidem  datam 
non  servat,  dignus  non  est,  ut  eius  promissis  fidatur;  sed  neque  haec 
promittentis  deformitas  et  turpitudo  gravis  est.  Eadem  est  ratio,  ob  quam 
mendacium  ex  se  non  sit  nisi  leve  peccatum. 


q De  iustitia  et  iure  disp.  23.  sect.  6.  n.  90  ss. 

Quaestio  secunda. 

De  laesione  veritatis. 

Articulus  primus. 

De  mendacio*). 

636.  Definitio.  Mendacium  definitur:  locutio  contra 
mentem  ad  fallendum  prolata.  Nomine  locutionis  intel- 
ligitur  quodvis  signum  externum,  quo  interiores  mentis 
conceptus  significantur,  sive  verbis  sive  nutu  aut  facto 
id  fit 

a.  Quatuor  in  mendacio  distinguenda  sunt:  o.  locutio  difformis 
a mentis  iudicio;  p.  voluntas  falsum  dicendi;  y*  voluntas  alium  de- 
cipiendi; h.  alterius  deceptio.  Duo  priora  ad  mendacii  essentiam  per- 
tinent; quartum  eius  effectus  est;  utrum  tertium  essentiale  mendacii 
elementum  an  vero  necessarium  consequens  sit,  disputatur.  Dicendum 
videtur  animum  fallendi  virtualiter  et  implicite  ad  essentiam  mendacii 
pertinere,  quatenus  loquens  videt  auditores  falli,  si  verbis  suis  fidem 
habeant,  et  vult,  ut  falsum,  quod  ipse  profert,  ab  eis  credatur;  non 
autem  formaliter  et  explicite,  quatenus  vult,  ut  in  audientibus  error 
gignatur^).  Ideo  mendacium  a multis  definitur:  locutio  contra  mentem 
cum  intentione  falsum  dicendi. 

h.  Qui  igitur  dicit,  quod  falsum  est,  putans  id  esse  verum,  errat, 
non  mentitur : etenim  voluntatem  non  habet  falsum  dicendi.  E con- 
trario qui  affirmat  verum,  quod  putat  falsum,  non  errat  quidem,  sed 
mentitur,  quia  vult  falsum  dicere.  Qui  existimat  auditores  prudentes 
non  credere  ea,  quae  affirmat,  non  mentitur,  etsi  contra  mentem  lo- 
quatur, quia  non  habet  voluntatem  fallendi.  Ideo  non  mentitur,  qui 
dicit  se  vidissg  bovem  volantem,  mercator,  qui  dicit  merces  sibi  carius 
constare,  quam  eas  aliis  vendit. 

c.  Quatuor  modis  committi  potest  mendacium : o.  si  quis  affirmat 
esse,  quod  cognoscit  non  esse;  fi.  si  quis  negat  esse,  quod  cognoscit 
esse;  y.  si  quis  pro  certo  affirmat,  de  quo  dubitat,  an  sit;  b.  si  quis 
affirmat  dubium  esse,  quod  sibi  certum  est. 


q Fr.  Ildephonsus  (Carmelita),  De  mendacio  et  falsiloquio  morali. 
Laymann,  1.  4.  tract.  3.  c.  13. 

q Cf.  s.  Thomas  II.  II.  q.  110.  a.  1. 

637.  Diyisio.  1.  Mendacium  ratione  effectus  intenti 
dividitur:  a.  in  damnosum,  quod  profertur,  ut  obsit;  h.  in 
officiosum,  quod  profertur,  ut  prosit;  c.  in  iocosum,  quod 
profertur,  ut  inde  delectatio  hauriatur.  Attamen  ut  iocus 
sit  mendacium,  requiritur,  ut  fiat  animo  falsum  dicendi 
aliosque  fallendi:  qui  enim  falsum  dicit  sciens  audientes 
saltem  prudentes  id  ut  falsum  intelligere,  non  mentitur. 

2.  Si  mendacium  generice  accipitur  pro  difformitate 
inter  mentem  eiusque  signum,  a mendacio  verbali  (quod 
etiam  per  scripturam  committi  potest)  distingui  debet 
mendacium  reale,  quo  quis  facto  aliud  significat,  quam 
in  mente  habet.  Hoc  proprie  simulatio  vocatur;  menda- 
cium proprie  est  peccatum  oris. 

A simulatione  formali,  qua  quis  intendit  facto  aliud  significare, 
quam  in  mente  habet,  distinguenda  est  simulatio  materialis,  qua  quis 
facto  aliud  agit,  quam  in  mente  habet,  sed  id  non  intendit.  Illa  nun- 
quam licita  est,  quippe  quae  verum  sit  mendacium  reale;  haec  autem 
ex  iusta  causa  licita  est  eadem  ratione  ac  restrictio  mentalis.  Sic  licite 
dives  induit  vestes  detritas,  ne  a latronibus  spolietur. 

638.  Malitia.  1.  Mendacium  in  se  malum  est,  quocirca 
ne  ad  gravissimum  quidem  malum  vitandum  mentiri  licet. 

a.  Utrum  mendacium  praesertim  officiosum  absolute  et  intrinsecus 
malum,  an  aliquando  licitum  sit,  quaestio  est  perdifficilis.  Philosophi 
gentiles  (Plato,  Stoici)  docebant  mendacium  quandoque  licitum  esse,  ubi 
nempe  de  magno  malo  avertendo  vel  de  magno  bono  consequendo 
agatur.  Aevo  christiano  mendacium  licitum  asserebant  non  solum 
Priscillianistae  et  Semipelagiani,  sed  ex  scriptoribus  ecclesiasticis 
etiam  Origines  et  Cassianus;  immerito  autem  Clemens  Alexandrinus, 
Hieronymus,  Chrysostomus  his  accensentur.  S.  Augustinus  internam 
eius  malitiam  comprobat'),  cuius  vestigiis  inhaerentes  theologi  scho- 
lastici communi  consensu  eandem  sententiam  propugnanb  Postea  com- 
plures praesertim  protestantes  cum  Hugone  Grotio  inter  mendacium 
et  falsiloquium  distinguentes  mendacium  quidem,  quod  iuri  aut  bono 
aliorum  repugnat,  semper  illicitum,  falsiloqidum  autem,  quod  simpli- 
citer in  locutione  contra  mentem  consistit,  per  se  licitum  declaran^ 
Huic  doctrinae  recentiores  scriptores  acatholici  fere  adhaerent,  quam 
etiam  nonnulli  doctores  catholici  non  prorsus  reiiciunt.  Hi  opinantur 

fi  S.  Augtistinus,  Contra  mendacium  ad  Consentium  et:  De  men- 
dacio. 

mendacium  tum  praesertim  licitum  esse,  quando  ad  secretum  tuendum 
necessarium  sit^).  Verum  omnino  tenenda  est  doctrina  communis, 
omnem  sermonem  a mente  alienum,  etsi  nemini  obesset  sed  potius 
multum  prodesset,  mendacium  esse;  omne  autem  mendacium  moraliter 
malum  esse^). 

b.  A7’gumenta  rationis,  a.  Quod  repugnat  fini  naturali,  propter 
quem  institutus  est  sermo,  lege  naturali  prohibitum  est;  atqui  men- 
dacium repugnat  naturali  fini  sermonis  loquendique  facultati,  quae 
ab  auctore  naturae  instituta  sunt,  ut  homo  homini  sua  sensa  manifestet, 
fi.  Id  lege  naturae  prohibitum  est,  quod  si  licitum  esset,  cederet  in 
detrimentum  societatis  humanae;  atqui  si  licitum  esset  mendacium, 
fides  atque  securitas  in  societate  haberi  non  posset.  Ut  vis  huius  argu- 
menti percipiatur,  non  ex  semel  facto,  sed  ex  semel  licito  illud  aestimari 
debet,  y.  Moraliter  malum  est,  quod  perfectionibus  divinis  repugnat; 
atqui  quodvis  mendacium,  quod  natura  sua  est  difformitas  inter  signum 
et  rem  significandam,  summae  veri  lati  repugnat.  Ideo  s.  loannes  ait: 
omne  mendacium  ex  veritate  (ex  Deo)  non  est,^)  sed  omne  mendacium 
a diabolo  estj  qui  mendax  est  et  pater  mendacii. 

c.  S.  scripturae  textibus  idem  confirmatur:  Mendacium  fugies^); 
noli  velle  mentiri  omne  mendacium^');  deponentes  mendacium  loquimini 
veritatem  unusquisque  cum  proximo  smo®);  omne  mendacium  ex  veri- 
tate non  esf),  qui  textus  sine  ulla  distinctione  ac  limitatione  ipsum 
mendacium  reprobant. 

Ad  textus  complures  s.  scripturae,  qui  mendacium  commendare 
videntur®),  sufficiat  notasse,  quae  habet  s.  Augustinus:  „ Quando  nobis 
de  scripturis  sanctis  mentiendi  proponuntur  exempla,  aut  mendacia  non 
sunt  . . aut  si  mendacia  sunt,  imitanda  non  sunt“®).  De  singulis  tex- 
tibus consulendi  sunt  interpretes. 

2.  Mendacium  per  se  leve  peccatum  non  excedit^  quia 
formaliter  nec  caritati  nec  iustitiae,  sed  solum  veracitati 
repugnat,  quae  ex  genere  suo  obligat  sub  levi  tantum. 

Q Cf.  Th.  Meyer,  Institutiones  iuris  naturalis  (Friburgi.  Herder 
1900]  II.  n.  54  ss. 

2)  Gf.  Ballerini-Palmieri  II.  n.  1055. 

®)  1.  loan.  2,  21 ; loan.  8,  44. 

<)  Exod.  23,  7. 

Eccli.  7,  14. 

®)  Eph.  4,  25. 

")  1.  loan.  2,  21. 

®)  Exod.  1,  19.  los.  2,  4.  s.  1.  Reg.  20,  6;  21,  2 s.  4.  Reg.  6, 
19.  Tob.  5,  18  etc. 

®)  Contra  mendae.  1.  2.  c.  15.  n.  31. 

Quantum  ergo  mendacium  perniciosum  repugnat  caritati  vel 
iustitiae,  est  peccatum  ex  genere  suo  grave  (635,  3). 

Hinc  verba  sacrae  scripturae : Os,  quod  mentitur,  occidit  animam}) 
ita  intelligenda  sunt,  quod  mendacium  dispositive,  non  formaliter  ani- 
mam occidat,  quatenus  consuetudo  mentiendi  ad  gravia  peccata  dis- 
ponit: qui  enim  mendaciis  assuetus  est,  neque  a mendaciis  graviter 
damnosis,  immo  ne  a periuriis  quidem  abhorret. 


Articulus  secundus. 

De  amphibologia  et  restrictione  mentali. 

639.  Declarationes.  1.  Amphibologia  est  usus  ver- 
borum, quae  ex  se  aequi  voca  et  ideo  apta  sunt  diversum 
sensum  generandi.  Sic  gallus  significat  hominem  e Gallia 
oriundum  et  gallum  gallinaceum. 

Si  quis  amphibologia  utitur  (e.  g.  gallum  occidi,  Germani  sumus), 
fieri  potest,  ut  verba  secundum  unam  significationem  proferantur  a 
loquente  et  secundum  aliam  intelligantur  ab  audiente,  qui  sic  deci- 
pitur quidem,  sed  tamen  verba  intelligere  posset  etiam  in  significatione, 
qua  a loquente  proferuntur:  ex  se  enim  duplicem  sensum  habent. 

2.  Restrictio  mentalis  definitur:  actus  mentis,  quo 
verba  loquentis  per  aliquid,  quod  tacetur  seu  mente  re- 
tinetur, ad  alium  sensum  quam  naturalem  et  obvium  co- 
arctantur. 

Aliud  est  mentiri,  aliud  verum  occultare.  Etsi  mentiri  seu  fal- 
sum dicere  nunquam  licitum  esse  possit,  attamen  verum  occultare  saepe 
licitum,  immo  quandoque  etiam  necessarium  est.  lam  vero  restrictio 
mentalis  frequenter  est  \inicum  medium  occultandae  veritatis:  saepe 
enim  nec  responsum  declinare  nec  interrogantem  repellere  licet. 

3.  Duplex  distinguitur:  restrictio  pure  mentalis,  si 
sensus  loquentis  nullo  modo  percipi  potest^  ut  si  interro- 
gatus, num  Romam  viderit,  respondet ; utique,  mente  addens : 
in  pictura;  et  restrictio  late  mentalis,  si  sensus  loquentis 
ex  adiunctis  aliquo  modo  intelligi  potest. 

In  restrictione  mentali  verba  ex  se  quidem  nonnisi  unum  sensum 
habent,  sed  in  adiunctis  personae,  loci  vel  temporis,  in  quibus  profe- 
runtur, alium  sensum  praeter  naturalem  admittunt;  sic  interrogatus  de 


*)  Sap.  1,  II. 

secreto,  quod  novit,  sed  celare  debet,  et  respondens  nescio,  manifesto 
non  negat  nisi  scientiam  communicabilem ; hoc  sensu  Christus  negavit 
se  scire  diem  iudicii* *). 

640.  Principia.  1.  Ex  iusta  causa  licet  uti  amphibo- 
logia  seu  aequivocatione  eamque  iuramento  firmare. 

Verba  amphibologice  prolata  continent  in  se  et  externe  relate 
ad  audientem  sensum  a loquente  intentum;  ergo  locutio  non  est  contra 
mentem  nec  proinde  mendacium.  Sic  Christus  dixit  eum  dm-mire,  qui 
mortuus  fuerat*).  Quod  msta  causa  requiratur,  ut  iuramentum  amphi- 
bologicum  licitum  sit,  patet  ex  inferius  dicendis. 

2.  Nunquam  licita  est  restrictio  pure  mentalis,  quia  a 
mendacio  non  differt:  in  hac  siquidem  restrictione  verba 
loquentis  tum  ex  se  tum  ex  adiunctis  externe  unum  tantum- 
modo sensum  habent  eumque  difformem  a mente  loquentis. 

Quare  post  propositiones  (26.  27.)  ab  Innocentio  XI.  damnatas 
non  est  theologus,  qui  dicat  licitam  esse  restrictionem  pure  mentalem, 
etsi  antea  complures  eam  non  indicaverint  illicitam®). 

3.  Ex  iusta  causa  licite  uti  possumus  restrictione  late 
mentali,  nisi  interrogans  ius  habeat  cognoscendi  veritatem ; 
immo  quandoque  ea  uti  debemus. 

a.  Haec  restrictio  non  est  mendacium:  verba  enim  loquentis 
non  ex  se  sed  ex  adiunctis  sunt  aequivoca,  ideo  menti  loquentis 
sunt  conformia,  cum  vere  contineant  sensum,  quem  loquens  in 
mente  habet,  licet  obscure  tantum  vel  incomplete.  — Insuper  ad 
bonum  societatis  requiritur,  ut  adsit  medium  licite  occultandi 
veritatem  et  servandi  secretum;  atqui,  subsumit  s.  Alphonsus 
(n.  152),  „si  non  liceret  uti  restrictione  late  mentali,  non  exsisteret 
modus  secretum  licite  celandi,  quod  perniciosum  foret  humano 
commercio  non  secus  ac  mendacium. “ — Tandem  proximus  non 
directe  et  necessario  decipitur,  sed  eius  deceptio  tantum  permit- 
titur: etenim  si  verba  loquentis  cum  restrictione  ab  audiente 
secundum  falsum  sensum  sumuntur,  audiens  reipsa  decipitur;  sed 
cum  verba  loquentis  secundum  verum  sensum  intelligi  possint, 
deceptio  non  loquenti  sed  ipsi  audienti  imputanda  est. 

a.  Signum  manifestum  huius  necessitatis  deprehenditur  in  illis 
multorum  afiSrmationibus,  quibus  asseverant  se  mentiri  debuisse  sive 
ad  discordias  sive  ad  blasphemias  vel  alia  incommoda  praecavenda. 
In  eiusmodi  adiunctis  adest  iusta  causa  utendi  restrictione  mentali; 


*)  Cf.  Mare.  13,  32;  item  loan.  7,  8. 

2)  loan.  11,  11. 

*)  Cf.  Vica,  Damnatae  theses,  in  citatas  propositiones. 

et  quoniam  fideles  raro  percipiunt  theoriam  de  restrictione  mentali, 
eis  simpliciter  dicendum  est  non  esse  mendacia  sed  licitas  responsiones, 
quas  in  eiusmodi  adiunctis  proferunt  ad  gravia  incommoda  vitanda. 

(3.  Ex  fine  restrictionis  patet  loquentem  non  solum  consulto 
plenam  veritatem  per  restrictionem  occultare,  sed  etiam  optare  atque 
intendere  posse,  ne  audiens  plenam  veritatem  percipiat;  eius  decep- 
tionem vero  solum  permittere  licet.  Attamen  ut  licita  sit  restrictio 
mentalis,  requiritur,  ut  sensus  mente  retentus  ex  adiunctis  moraliter  seu 
prudenter  cognosci  possit.  Ergo  necessarium  non  est,  ut  loquens  re- 
strictione utatur,  quam  audiens  facile  suppleat,  id  tamen  requiritur, 
ut  restrictio  ex  adiunctis  ■prudenter  et  rationabiliter  intelligi  possit. 

h.  Ex  iusta  causa:  etenim  non  licet  absque  ratione  exhibere 
alteri  occasionem  deceptionis.  ^ Insuper  si  id  semper  et  absque 
ulla  causa  liceret,  nemo  iam  posset  alteri  credere,  quia  in  quovis 
dicto  posset  et  deberet  suspicari  ambiguitatem,  quod  in  mani- 
festum humanae  societatis  detrimentum  vergeret. 

Iusta  causa  utendi  restrictione  mentali  est  vera  utilitas,  quae  ex 
occultata  veritate,  seu  verum  incommodum  sive  proprium  sive  alienum, 
quod  ex  manifestata  veritate  sequatur.  Nunquam  vero  licet  uti  re- 
strictione mentali,  ubi  interrogans  ius  habet  cognoscendi  veritatem: 
huic  enim  iuri  respondet  in  altero  obligatio  fatendi  absque  ambigui- 
tate veritatem,  ut  si  liberi  a parentibus,  promovendi  ad  aliquod  munus 
(ordinem,  matrimonium)  a superioribus  interrogentur  de  defectu  vel 
crimine  commisso,  quia  a munere,  quod  ambiunt,  resilire  possunt  et 
debent,  si  crimen  declarare  nolint*). 

c.  E-estrictione  late  mentali  uti  debemus,  quando  nec  veritas, 
de  qua  fit  interrogatio,  sine  peccato  manifestari,  nec  interrogans 
sine  responso  reiici  potest. 

Exemplum,  quo  id  pateat,  si  a secreto  confessionis  atque  officii 
praescindimus,  exhibet  Lehmkuhl,  Casus  conscientiae  I.  n.  455  ss. 

4.  Ex  iusta  causa  licitum  est  restrictionem  late  men- 
talem iuramento  firmare:  cum  enim  verba  cum  restrictione 
late  mentali  prolata  sint  vera,  Deus  non  invocatur  in  testi- 
monium falsitatis. 

a.  Iusta  causa  iurandi  cum  restrictione  mentali  est  magnum 
bonum  servandum  vel  grave  damnum  cavendum.  Quia  tamen  com- 
plures theoriam  restrictionis  mentalis  non  capiunt,  alii  eam  calumni- 
antur, raro  expedit,  ut  iuramenta  cum  restrictione  mentali  commen- 
dentur, nisi  sint  necessaria. 

h.  Sunt,  qui  affirment  iuramentum  cum  restrictione  mentali 
emissum  tum  essentiae  tum  fini  iuramenti  repugnare,  ideoque  illicitum 
esse.  Verum  plane  falluntur.  Nam  essentia  iuramenti  exigit,  ut  id, 

*)  Cf.  Propositio  28  ab  Innoccntio  IX.  damnata. 

quod  iuramento  firmatur,  verum  sit;  atqui  locutio  cum  restrictione 
late  mentali  vera  est.  Fmis^  propter  quem  iuramentuin  institutum 
est,  non  exigit,  ut  finis  iste  in  singulis  casibus  reipsa  obtineatur,  sed 
ut  obtineri  possit,  seu  id  solum  exigit,  ne  iurans  finis  assecutionem 
positiva  actione  impediat,  sed  eius  frustrationem  ex  gravi  causa  solum 
permittat:  atqui  hoc  in  eiusmodi  iuramentis  obtinet. 

Nota.  Omnes  intelligunt  convictui  humano  necessaiium  esse 
medium  occultandae  veritatis  in  iis  adiunctis,  in  quibus  responsum  de- 
clinari non  potest.  Hocce  medium  ex  catholicorum  sententia  est  re- 
strictio late  mentalis,  ex  protestantium  autem  doctrina  est  mendacium 
(falsiloquium),  quod  licitum  dicunt,  quando  nemini  nocet,  loquenti  autem 
vel  alteri  prodest.  Quamvis  practice  in  plerisque  adiunctis  restrictio 
late  mentalis  et  falsiloquium  quoad  rem  ad  idem  redeant,  nihilominus 
omnino  tenenda  est  catholicorum  doctrina,  tum  quia  omne  mendacium 
illicitum  dicit  et  ideo  abusus  facilius  praecavet,  tum  quia  restrictionem 
mentalem  utpote  locutionem  in  se  veram,  iuramento  firmare  licet,  id 
quod  nonnunquam  necessarium  est,  mendacium  autem,  etsi  licitum  di- 
catur, iuramento  firmari  nequit. 

6-1:1.  Applicationes.  Huius  rei  difficultas  non  est  in  re- 
strictionis mentalis  liceitate,  quam  omnes  concedere  debent,  qui 
intelligunt,  quid  ea  significetur;  sed  difficultas  est  in  discernenda 
restrictione  pure  a late  mentali.  De  qua  re  notandum  est  eum, 
qui  interrogat,  ex  usu  inter  homines  recepto  non  aliam  exspectare 
vel  exspectare  posse  responsionem  nisi  conformem  adiunctis,  ideo- 
que  respondentem  non  mentiri,  si  responsionem  restringat  ad  ad- 
iuncta  interrogantis  et  respondentis,  modo  servet  condicionem 
supra  (n.  640,  3.  p.)  propositam. 

Id  usu  communi  confirmatur,  ex  quo  constat  adiuncta  effi- 
cere, ut  verba  loquentis  in  alio  sensu  quam  naturali  et  obvio 
intelligi  possint  et  debeant.  Sane  innumeri  sunt  casus  vitae  hu- 
manae, in  quibus  verba  loquentis  vel  interrogantis  non  accipiuntur 
secundum  sensum,  quem  ex  se,  sed  quem  ex  determinatis  adiunctis 
habent.  Sic  (ut  a locutionibus  ironicis  praescindamus)  interrogatus 
ab  eo,  qui  patrem  per  domum  quaerit,  num  viderit  patrem,  recte 
respondet;  non,  ex  adiunctis  probe  intelligens  de  haere  agi,  num 
hic  et  nunc  patrem  viderit. 

a.  Interroganti  ea,  quae  manifestari  non  possunt,  licite  respon- 
detur nescio  sc.  ut  tibi  dicam  seu  scientia  communicabili.  Ideo  con- 
fessarius  interrogatus,  num  Titius  confessus  sit  homicidium,  respondere 
potest  et  debet:  nescio,  quia  id  nescit  scientia  communicabili.  Si  tamen 
eiusmodi  sint  interrogantis  verba  vel  adiuncta,  ut  vox  nescio  omnem 
ignorantiam  significet,  non  licet  ea  uti,  sed  interroganti  dicendum  es^ 

ipsum  frustra  interrogare.  Gonfessarius  autem,  si  interrogans  instaret, 
num  hoc  nesciret  scientia  coinmunicabili,  respondere  adhuc  potest 
nescio:  cum  enim  interrogans  scire  debeat  confessarium  de  hac  re 
loqui  non  posse,  aliud  responsum  prudenter  exspectare  nequit,  nisi  velit 
repulsam  ferre. 

h.  In  iis  adiunctis,  in  quibus  adest  gravis  ratio  celandi  veritatem, 
rei  negatio  (non)  ex  communi  hominum  iudicio  non  significat  rem  ne- 
gari, sed  rei  manifestationem  fieri  nec  debere  nec  posse.  Ideo  poeni- 
tens  a confessario  interrogatus  de  peccato,  quod  confiteri  non  tenetur, 
respondere  potest  cum  restrictione  se  illud  non  commisisse,  scilicet 
quod  confiteri  debeat,  nisi  confessarius  iuste  interroget  ad  cognoscen- 
dum statum  poenitentis:  poenitens  enim  recte  supponit  nolle  confes- 
sarium indiscrete  interrogare,  ideoque  ad  ea  tantum  exspectare  respon- 
sum, quae  iuste  interrogat ; prudens  autem  confessarius  suspicari  debet 
responsum  in  hunc  modum  accipi  posse. 

c.  Si  personae  publicae  interrogentur  de  rebus  ipsarum  fidei  com- 
missis, ut  sunt  secretarii,  legati  principum,  duces  exercituum,  magistra- 
tus, advocati,  medici,  chirurgi,  obstetrices  et  quicunque  officium  et 
rationem  habent  veritatem  occultandi,  uti  possunt  restrictione  recte 
supponentes  interrogantem  nolle  eos  provocare  ad  rem  illicitam  aut 
imprudentem. 

d.  Interroganti,  num  ipsi  pecuniam  commodare  possim,  respondere 
licet  non  habeo,  subaudiendo : quam  facile  ant  secure  commodare  possim. 
Prudenter  enim  supponi  potest  interroganlem  nolle  sua  petitione  mole- 
stum esse  et  proinde  eam  tantum  pecuniam  petere,  quae  sine  difficul- 
tate commodari  possit. 

e.  Famuli  ex  voluntate  domini  negare  possunt  ipsum  domi  esse, 
quamvis  adsit,  quia  talis  locutio  ex  usu  recepto  significat  eum  non 
esse  domi,  quatenus  videri  aut  visitari  possit.  Tamen  ad  locorum  con- 
suetudinem attendendum  est. 

f.  Qui  ab  exactore  vectigalis  interrogatur,  num  aliquid  habeat, 
de  quo  solvendum  sit  vectigal,  per  se  respondere  potest  se  nihil  habere 
(scilicet  de  quo  solvere  vel  quod  declarare  debeat) : cum  enim  ex  se 
non  teneatur  solvere  aut  declarare,  exactor  summo  iure  prudenter  ex- 
spectare non  potest  responsionem  nisi  obligationi  loquentis  respondentem. 
Attamen  sic  interrogantes  exactores  plerumque  itinerantes  a molesta 
revisione  liberare  intendunt;  quare  verba  interrogantis  ex  adiunctis 
potius  hunc  sensum  continent,  num  aliquid  habeant,  de  quo  solvere 
debeant,  si  a revisore  detegatur.  Ideo  exactores  praesertim  a clericis  et 
sacerdotibus  responsum  sine  restrictione  iure  merito  exspectant. 

g.  Nonnullae  restrictiones,  quae  ab  auctoribus  late  mentales  di- 
cuntur, certo  certius  ad  pure  mentales  referendae  sunt,  quia  non  ser- 
vantur condiciones  supra  expositae.  Sic  si  mulier  adultera  a viro  in- 
terrogata, num  adulterium  commiserit,  hoc  negat  subintelligens  idolola- 

triam,  quia  idololalria  in  s.  scriptura  quandoque  adulterium  vocatur, 
utitur  restrictione  pure  mentali.  His  non  negatur  posse  adulteram 
adhibere  restrictionem  commissumque  crimen  negare,  scilicet  quod  te- 
neatur viro  manifestare : hinc  enim  vir  non  habet  ius  cognoscendi 
occulta  crimina  uxoris  suae,  inde  vero  uxor  sine  gravissimo  in- 
commodo veritatem  manifestare  nequit,  ideo  vir  prudenter  iudicare 
debet  responsionem  posse  esse  adiunctis  conformem,  ideo  inadae- 
quatam. 


Quaestio  tertia. 

De  laesione  famae. 

Articulus  primus. 

De  iure  in  honorem  et  famam. 

642.  Praenotiones.  1.  Honor  late  acceptus  est  bona 
aestimatio  de  alicuius  perfectionibus. 

a.  Hoc  sensu  honor  est  iudicium  internum,  cuius  obiectum  con- 
stituunt proximi  perfectiones  i.  e.  dotes  et  qualitates,  quibus  homo  in 
societate  humana  commendatur;  qualitates  igitur  tum  morales,  nempe 
virtutes,  tum  naturales  internae  ut  sapientia,  doctrina,  ingenium,  elo- 
quentia, indoles  egregia,  vires,  pulchritudo  (qua  mulieres  commendan- 
tur), valetudo,  tum  etiam  naturales  externae  ut  opes,  nobilitas,  natales 
legitimi  etc. 

b.  Obiectum  huius  iudicii  fundamentum  est  famae  et  honoris 
stricte  dicti ; et  cum  hoc  fundamentum  verum  et  falsum  seu  putativum 
esse  possit,  honor  verus  et  falsus,  fama  vera  et  falsa  distinguitur. 

2.  Honor  stricte  acceptus  est  testificatio  externa  de 
alicuius  perfectionibus,  ubi  nempe  bona  aestimatio,  quam 
de  proximo  concepimus,  tota  agendi  ratione  exterius  se 
manifestat. 

3.  Fama  est  communis  aestimatio  de  alicuius  per- 
fectionibus sermone  prolata. 

a.  Fama  generatim  accepta  est  aestimatio  communis  de  alicuius 
qualitatibus,  quae  potest  esse  bona  vel  mala.  Patet  bonam  famam  hic 
•considerari,  quam  ideo  exhibet  proposita  definitio. 

h.  Aestimatio  communis  dicitur,  quia  fama  in  multorum  iudicio 
sermone  prolato  consistit:  fama  enim  natura  sua  aliquid  significat, 
quod  publicum  est,  quocirca  unius  vel  alterius  de  aliquo  iudicium  ser- 
mone prolatum  nequit  constituere  eius  famam.  Attamen  non  requiritur, 
ut  hoc  iudicium  sit  verum. 

64:3.  De  iure  in  honorem  et  famam.  1.  Unicuique 
ius  competit  in  bonam  aestimationem,  quae  personae 
humanae  debetur,  item  ut  honor,  quem  meretur,  ei  testi- 
ficetur. 

a,  Ius  in  bonam  aestimationem  est  aestimatio  negativa  et  positiva, 
qua  alteri  nihil  mali  sed  potius  ea  dignitas  tribuitur,  quam  humana 
personalitas  ex  se  continet.  Quamvis  ius  ad  aestimationem,  qua  alteri 
speciales  virtutes  tribuuntur,  per  se  nemo  habeat,  ius  tamen  unicuique 
convenit  exigendi,  ut  in  commercio  humano  ut  talis  tractetur,  cui  vir- 
tutes inter  homines  probos  communes  competant:  unusquisque  enim 
habendus  est  bonus,  donec  probetur  malus. 

b.  Unde  patet  unumquemque  honorandum  esse,  quia  unicuique 
etiam  infimae  condicionis  homini  inest  aliqua  perfectio,  ob  quam  ei 
honor  exhiberi  potest,  id  quod  innuit  Apostolus : honore  invicem  prae- 
venientes  ^). 

2.  Unusquisque  ius  habet  in  suam  famam,  non  solum 
veram  sed  etiam  falsam. 

a.  Fama  enim  est  bonum  externum  propria  industria  partum : 
atqui  in  bonum  externum  et  proprium  per  se  quilibet  plenum  ius 
et  dominium  exercet  (n.  365).  — Ius  in  famam  falsam  non  directe 
ex  ipso  iure  hominis  desumitur,  sed  ex  inconvenientibus,  quae 
contra  bonum  commune  sequerentur,  si  passim  occultos  aliorum 
defectus  publicare  liceret. 

Inconvenientia,  quae  contra  bonum  pacis  et  tranquillitatis  seque- 
rentur, si  occulti  defectus  passim  manifestarentur,  haec  sunt : proximus 
officio  suo  utiliter  fungi  non  posset,  omnem  auctoritatem  amitteret, 
bono  conversationis  careret,  proxime  coniuncti  ignominia  afficerentur, 
ipse  vero  magno  praesidio  contra  maiora  vitia  privaretur. 

h.  Porro  ius  in  famam  veram  est  absolutum  et  universale, 
quod  postulat,  ut  unusquisque  ab  omnibus  habeatur,  qualis  revera 
est;  quocirca  haec  fama  nunquam  licite  auferri  potest.  Ius  autem 
in  falsam  famam  relativum  et  limitatum  est,  quod,  cum  in  bono 
communi  fundetur,  cessat,  si  quando  bonum  aliorum  potius  exigit, 
ut  occulti  defectus  proximi  revelentur^). 


Q Rom.  12,  16. 

Fama,  qua  unusquisque  indiget,  est  fama  ordinaria  seu  bonum 
nomen  simpliciter,  quod  ei  ad  obeunda  munia  pro  condicione  vitae 
necessarium  est,  sive  ortum  est  ex  vita  et  moribus  vere  sive  appa- 
renter tantum  honestis,  ex  talentis,  quae  vere  ei  conveniunt,  sive  quae 
per  errorem  ei  convenire  putantur  ; ideo  ius  in  famam  extraordinariam^ 
quae  fundatur  in  donis  et  talentis  singularibus  e.  g.  insignis  theologi, 
oratoris,  iurisperiti,  medici  etc.,  si  haec  reipsa  non  possidet,  nemo  habet. 
Quocirca  manifestatio  erroris,  quo  fama  extraordinaria  nititur,  non  est 
contra  iustitiam  nec  contra  caritatem,  modo  adsit  motivum  rationabile 
illum  manifestandi. 

3.  Etiam  mortui  his  in  famam  habent:  etenim  omnia 
adsunt,  quae  requiruntur,  ut  ius  in  famam  habere  dicantur, 
cum  adhuc  consistat  subiectum  iuris,  anima  eorum  immor- 
talis, et  famam,  qua  inter  homines  vivunt^  magni  faciant 
et  retinere  cupiant;  ergo  peccatum  est  contra  iustitiam 
mortui  alicuius  famam  laedere,  sive  pridem  sive  recenter 
defunctus  est.  Cum  tamen  mortui  fama  minus  indigeant, 
per  se  minus  peccatum  est  mortui  quam  viventis  famam 
laedere,  etsi  mortale  esse  possit. 

a.  Patet  etiam  'personas  morales  ut  civitates,  ordines  religiosos, 
monasteria  suam  famam  et  ius  in  famam  hahere:  sicut  enim  aptum 
subiectum  sunt  iuris  in  bona  fortunae,  ita  etiam  in  bonum  famae  et 
honoris. 

h.  Qui  vero  in  aliquo  loco  omnino  ignoti  sunt,  nec  famam  et  proinde 
neque  ius  in  famam  habent. 


Articulus  secundus. 

De  detractione  et  calumnia. 

644.  Declaratio.  1.  Duplici  modo  fama  alterius  in- 
iuste  violari  potest,  aut  detractione  aut  calumnia.  Detractio 
est  laesio  iniusta  (et  occulta)  alienae  famae,  quae  fit  reve- 
latione criminis  veri  aut  quod  verum  esse  bona  fide  cre- 
ditur ; calumnia  autem  est  laesio  iniusta  (et  occulta)  alienae 
famae,  quae  fit  narratione  criminis  falsi. 

Alii  in  definitione  detractionis  (et  calumniae)  cum  s.  Thoma  ad- 
dunt vocem  occulta^),  alii  eam  omittunt.  Qui  eam  addunt,  solam 

laesionem  famae  absente  infamato  prolatam  dicunt  detractionem,  et 
laesionem  famae  coram  infamato  prolatam  meram  contumeliam  appel- 
lant; qui  eam  omittunt,  laesionem  famae  coram  infamato  prolatam 
vocant  contumeliam  cum  detractione  coniunctam. 

2.  Distinguitur  detractio  (et  calumnia)  directa^  quae 
fit  ex  intentione  famam  laedendi;  et  indirecta,  quae  fit  ex 
levitate  et  loquacitate  absque  intentione  difi‘amandi. 

Secundum  alios  detractio  et  calumnia  fiunt  directe,  quando  al- 
terius vitia  narrantur,  quod  obtinet  quatuor  modis:  si  falsum  crimen 
imponitur,  si  verum  amplificatur,  si  occultum  manifestatur,  si  opus 
bonum  sinistre  accipitur.  Eaedem  fiunt  indirecte,  quando  alterius 
dotes  minuuntur,  quod  iterum  quatuor  modis  accidere  potest : negando 
bona  opera  proximi,  illa  minuendo,  aliis  laudantibus  tacendo,  frigide 
laudando. 

645.  Detractionis  et  calumniae  malitia  moralis. 

Detractio  et  calumnia  sunt  peccata  ex  genere  suo  mortalia 
contra  iustitiam : nam  laedunt  strictum  ius,  quod  alius 
in  famam  suam  habet;  peccatum  autem  contra  iustitiam 
commutativam  ex  genere  suo  mortale  est.  Insuper  furtum 
est  peccatum  ex  genere  suo  grave  contra  iustitiam;  ergo 
a fortiori  detractio  et  calumnia,  quia  fama  maius  bonum 
est  quam  divitiae^).  Ex  parvitate  igitur  materiae  utraque 
leve  peccatum  esse  potest.  Saepius  autem  peccata  detrac- 
tionis levia  erunt  ex  imperfectione  actus,  praesertim  ob 
inadvertentiam  ad  damnum  proximi. 

a.  Huc  refertur  susicrratio  (Ohrenblaserei),  quae  est  detractio  seu 
calumnia,  qua  seminantur  discordiae  inter  amicos;  ergo  susurratio  a 
detractione  et  calumnia  differt  ratione  finis,  quia  committitur  ad  occulte 
solvendam  amicitiam  et  ad  discordiam  seminandam.  Hinc  ceteris  pari- 
bus gravius  peccatum  est  simplici  detractione,  quia  alium  insuper  pri- 
vat bono  pacis  et  amicitiae  cum  proximo  suo. 

b.  Ad  committendum  peccatum  detractionis  necesse  non  est,  ut 
detractor  intentionem  habeat  proximo  detrahendi  eique  in  fama  no- 
cendi, sed  sufficit,  ut  advertat  ex  iis,  quae  narrat,  sequi  famae  deni- 
grationem. 

646.  Norma  diiudicaiidi  gravitatem.  Detractionis 
et  calumniae  gravitas  desumitur  ex  gravitate  damni,  quod 

alius  patitur  in  fama;  gravitas  autem  damni  non  ex  sola 
gravitate  criminis,  quod  manifestatur,  sed  etiam  ab  ad- 
iunctis  tum  detrahentis  tum  personae,  cui  detrahitur,  de- 
pendet. Hinc  ad  diiudicandam  horum  peccatorum  gravi- 
tatem attendendum  est: 

a.  Ad  defectum,  qui  narratur:  manifestatio  defectus 
gravis  ordinarie  notabiliter,  et  manifestatio  defectus  levis 
ordinarie  leviter  famam  laedit; 

h.  Ad  condicionem  detrahentis : vir  gravis  et  prudens 
magis  nocet,  quam  levis  et  garrulus; 

c.  Ad  condicionem  laesi  scilicet  ad  famam,  qua  apud 
homines  gaudet,  et  ad  dignitatem,  qua  inter  alios  eminet: 
qui  namque  est  integrae  famae  et  magnae  dignitatis,  multo 
maius  detrimentum  ex  detractione  vel  calumnia  experitur. 

Hinc  fieri  potest,  ut  grave  damnum  inferatur,  si  de  aliquo  nar- 
ratur peccatum  leve  vel  etiam  defectus  inculpabilis,  ut  si  quis  de 
episcopo  dicat  eum  esse  mendacem  vel  illegitimae  originis;  econtra  de 
aliquo  narrare  grave  peccatum  solum  levis  detractio  esse  potest,  ut  si 
quis  de  milite  vel  de  iuvene  levioris  indolis  dicat  eum  esse  amantem 
puellarum,  fuisse  ebrium  : quaedam  enim  vitia  in  personis  determinatae 
condicionis  adeo  frequenter  occurrunt,  ut  in  iis  iam  fere  supponi  soleant 
et  proinde  earum  famae  non  graviter  noceant;  eadem  vero  vitia  de 
sacerdote  narrare  propter  condicionem  personae  mortale  est. 

647.  Applicationes.  1.  Naturales  defectus  manifestare,  e.  g. 
aliquem  dicere  ignarum,  indoctum,  imprudentem,  illegitimum  etc., 
ordinarie  non  est  grave  peccatum,  quia  omnes  norunt  eiusmodi 
defectus  non  esse  imputandos  ideoque  famam  notabiliter  non 
minuunt.  Insuper  haec  publice  nota  esse  solent.  Si  tamen  incul- 
pabilis defectus  vere  probrosus  sit,  si  insuper  homines  ex  eius  re- 
velatione graviter  contristentur,  et  maxime  si  damnum  patiantur, 
eius  revelatio  etiam  grave  peccatum  esset  sive  contra  iustitiam 
sive  contra  caritatem. 

2.  Aliquem  in  genere  vocare  superbum,  avarum,  iracundum, 
pigrum  etc.  ordinarie  non  est  grave  peccatura,  quia  eiusmodi  de- 
fectus magis  naturalem  inclinationem  quam  personalem  culpam, 
aut  solum  defectus  veniales,  non  autem  peccata  mortalia  signi- 
ficant; defectus  autem  inculpabiles  aut  solum  veniales  revelare 
ordinarie  graviter  non  nocet. 

3.  Unicum  peccatum  grave  pluribus  narrare  ordinarie  erit  de- 
i tractio  gravis,  quia  grave  damnum  in  fama  proximo  infertur,  e.  g. 

I Jiarrare  aliquem  esse  concnbinarium,  iniustum,  latronem. 

4.  Defectum  gravem  manifestare  unico  viro  prudenti,  qui  rem 
Don  est  divulgaturus,  certo  non  est  mortale,  si  fiat  ex  rationabili 
causa,  si  quis  e.  g.  iniuriam  acceptam  narret  amico  suo  ad  sola- 
tium  inde  capiendum,  licet  aliqua  infamatio  auctoris  inde  sequatur. 
Si  autem  fiat  sine  rationabili  causa,  duplex  exsistit  sententia : 
eorum,  qui  censent  etiam  in  hoc  casu  grave  damnum  inferri,  et 
eorum,  qui  censent  damnum  famae  in  hoc  casu  non  esse  notabile. 
Cum  sententia,  quae  grave  damnum  neget,  vere  probabilis  sit, 
practice  eam  sequi  licet.  Ideo  grave  peccatum  non  committit 
uxor,  quae  cum  marito  suo  communicat  etiam  graviter  infamantia, 
quae  de  proximo  comperisset,  dummodo  maritus  sit  prudens  et 
tacitus.  Quodsi  adsit  iusta  ratio  ea  communicandi  a peccato  im- 
munis est. 

Qui  affirmant  esse  grave  ut  Molina,  Lessius,  Lugo,  Salman. 
ticenses  ei  d\\\,  communiter  in  hunc  modum  argumentantur:  contumelia 
graviter  honorem  laedit,  etiamsi  ab  uno  tantum  fiat;  insuper  iudicium 
temerarium  in  re  gravi  grave  peccatum  est;  ergo  a pari  laesio  famae 
penes  unum  virum  gravem  gravis  censeri  debet.  Qui  autem  cum 
'5.  Thoma,  Navarro,  Bonacina,  Tamhurini  negatit  esse  grave,  hanc 
rationem  afferunt:  fama  in  plurium  aestimatione  consistit;  qui  ergo 
apud  unum  alterumve  virum  prudentem  famam  amisit,  non  censetur 
grave  damnum  famae  subiisse.  Ad  argumenta  autem  prioris  sententiae 
hi  auctores  negant  paritatem.  Et  sane  contumelia  fit  praesenti;  iudi- 
cium autem  temerarium  magis  calumniae  quam  detractioni  comparan- 
dum est;  sed  alicui  imponere  grave  crimen  mortale  est.  — Omnes 
autem  excipiunt  casum,  quo  crimen  manifestatur  ei,  cui  delinquens 
prae  reliquis  omnibus  maxime  illud  celare  vellet. 

5.  Nihil  speciale,  sed  solum  generalia  de  aliquo  dicere  per 
se  non  est  peccatum  mortale;  si  tamen  generalia  eo  modo  pro- 
ferantur, ut  audientes  grave  aliquid  suspicari  debeant,  mortale 
esse  potest,  e.  g.  si  dicas  te  quaedam  scire,  quae  si  proderentur, 
alterum  magno  opprobrio  afficerent,  vel  te  scire  quaedam  de  illa 
persona,  quae  revelare  prohibeat  caritas. 

6.  Rem  gravem  de  aliquo  narrare  tamquam  auditam  ah  aliis 

a.  grave  est  contra  iustitiam,  si  narrans  praevideat  audien- 
tes ob  motiva  a se  allata  credituros  esse,  ut  si  dicat  se  rem  ac- 
cepisse a persona  fide  digna:  in  hoc  enim  casu  est  damni  causa 
efficax; 

h.  grave  est  contra  caritatem,  si  praevideat  audientes  credi- 
turos esse  non  ob  motiva  a se  allata,  sed  ob  ipsorum  levitatem  t 
aut  malitiam:  etsi  enim  damnum  infamati  non  narranti  sed  1 
audientium  levitati  tribuendum  sit,  unusquisque  tamen  tenetur  * 
impedire  grave  damnum  proximi,  quod  tacendo  commode  impe- 
dire  potest; 

c.  leve  aut  nullum  peccatum  est,  si  praevideat  audientes  non 
esse  credituros,  quia  proximo  aut  leve  aut  nullum  damnum  infert. 

7.  Qui  narrat  crimen  occultum  patratum,  quin  nominet  perso- 
nam (e.  g.  in  hoc  loco  accidit),  non  peccat,  si  audientes  in  cogni- 
tionem personae  devenire  non  possunt;  peccat  autem  graviter,  si 
vel  rem  ita  describit,  ut  persona  facile  cognosci  possit,  vel  si  in 
familiam  aut  monasterium  aut  ordinem  religiosum  illius  personae 
gravis  infamia  ex  narratione  redundat,  quod  fieri  potest,  si  quis 
personam  tacens  dicat  membrum  huius  familiae  vel  ordinis  tale 
crimen  commisisse. 

8.  De  eo,  qui  in  aliquo  crimine  iam  diffamatus  est,  narrare 
defectum  communiter  cum  illo  connexum  e.  g.  de  latrone  narrare 
periurium,  de  marito  ebrioso  ipsum  esse  rixatum  cum  uxore  non 
est  grave,  quia  infamia  exinde  notabiliter  non  augetur;  at  de- 
fectum omnino  disparatum  de  eo  narrare  ordinarie  gravis  diffa- 
matio est:  qui  enim  in  una  re  e.  g.  in  castitate  famam  amisit, 
non  ideo  amisit  famam  in  altera  etiam  qualitate  e.  g.  in  doctrina; 
sed  potest  in  una  bonam,  in  altera  malam  famam  habere. 

9.  Dicere  in  tali  civitate  omnes  vel  plerosque  esse  iniustos, 
gravis  diffamatio  censetur,  quia  singulorum  fama  graviter  laedi- 
tur. At  dicere  in  tali  civitate  multos  esse  iniustos,  nisi  ad  des- 
terminatas  personas  referri  possit,  grave  non  est,  quia  nemo  de- 
terminatus laeditur.  Hinc  si  quis  per  enormem  exaggerationem 
dicat  in  tali  civitate  omnes  mercatores  esse  defraudatores,  omnes 
virgines  esse  corruptas,  et  audientes  iudicent  multos  esse  eius- 
modi,  nec  tamen  vitium  ad  determinatas  personas  referant,  non 
videtur  graviter  peccare. 

10.  De  aliquo  ordine  religioso  vel  de  aliquo  monasterio  dicere 
religiosos  in  eo  male  vivere  vel  non  servare  regularem  disciplinam 
gravis  detractio  est,  nisi  res  plane  notoria  sit:  nam  tum  integra 
religio  vel  domus  tum  singula  eius  membra  hac  diffamatione  grave 
damnum  patiuntur,  quia  de  singulis  suspicio  inducitur. 

11.  Non  licet  revelare  alterius  crimen  occultum  simul  addendo 
I poenitentiam  de  eo  peractam:  semper  enim  sinistra  quaedam  opinio 
1 in  aliis  remanet,  cum  denigratio  famae  ex  manifestatione  delicti 

non  penitus  auferatur  per  cognitionem  poenitentiae. 

12.  Vitium  gentis  vel  integrae  nationis  in  genere  referre  e.  g. 
eam  esse  superbam  plerumque  non  est  peccatum,  aut  veniale 
tantum,  quia  aut  de  re  nota  agitur,  aut  de  naturali  indole, 
non  de  peccatis  personalibus,  aut  de  multis  indeterminat  s In- 
tel ligitur*)- 


')  Cf.  Tit.  1,  12. 

648.  Malitia  specifica  et  numerica.  1.  Detractio  et 
calumnia  sunt  peccata  specifice  diversa,  non  quatenus  famam 
laedunt,  sed  quatenus  calumnia  ad  detractionem  malitiam 
mendacii  addit;  haec  tamen  malitia,  utpote  contra  veraci- 
tatem,  non  est  mortalis. 

Ergo  per  se  necesse  non  est,  ut  in  confessione  declaretur,  utrum 
detractione  an  calumnia  proximi  fama  laesa  fuerit;  plerumque  tamen 
confessarium  id  nosse  oportet,  tum  ut  gravitas  peccati  tum  ut  modus 
restitutionis  determinari  possit. 

2.  Detractiones  in  materiis  specie  diversis  (e,  g.  aliquem 
latronem  et  adulterum  dicere)  non  sunt  peccata  specie  di- 
versa: fama  enim  moraliter  est  eiusdem  rationis,  quae- 
cunque sit  praerogativa,  in  qua  fundetur;  ergo  etiam  lae- 
siones famae  sunt  eiusdem  speciei,  sicut  omnes  laesiones 
in  bonis  fortunae  eiusdem  speciei  sunt. 

Sententia  opposita,  quae  s.  Alphonso  (n.  4-8)  videtur  prohahiliov, 
hocce  argumento  utitur:  tot  committuntur  diversa  peccata,  quot  di- 
versae famae  proindeque  diversa  iura  laeduntur;  atqui  tot  diversae, 
famae  et  diversa  in  famam  iura  laeduntur,  quot  crimina  specifice  di- 
versa proximi  revelantur:  alia  enim  est  fama,  quam  aliquis  e.  g.  habet 
de  iustitia,  et  alia,  quam  habet  de  castitate,  et  utrique  suum  respondet 
ius.  — Verum  etsi  concedendum  sit  aliam  esse  famam,  quam  aliquis 
habet  de  iustitia,  et  aliam,  quam  habet  de  castitate,  utraque  tamen 
non  est  specifice  diversa,  sed  est  eiusdem  speciei.  Pari  modo  alia  est 
proprietas,  quam  aliquis  habet  pecuniae,  et  alia,  quam  habet  domus  et 
silvae ; sed  tamen  utraque  est  eiusdem  speciei.  Cum  priorem  sententiam 
etiam  s.  Alphonsus  habeat  probabilem,  imprudenter  confessarius  de- 
tractionis materiam  a poenitente  exigeret,  ubi  id  ex  alia  ratione  non 
sit  necessarium;  sufficit  ergo  dicere;  alienam  fainam  graviter  laesi. 

3.  Qui  coram  pluribus  alicui  detrahit,  unicum  tantum 
peccatum  committit,  quia  unicum  tantum  ius  in  famam 
laedit:  fama  enim  natura  sua  in  plurium  aestimatione 
consistit;  peccatum  tamen  extensive  eo  gravius  est,  quo 
plures  sunt,  qui  detractionem  audiant’). 


‘)  Lago,  De  poenit.  disp.  16.  n.  112.  Cf.  s.  Alphonsus  1.  5.  n.  49. 

Articulus  tertius. 

De  licita  revelatione  criminis  alieni. 

649.  Declarationes.  Crimen  alienum,  quod  manife- 
statur, vel  publicum  vel  occultum  est. 

a.  Occultum  dicitur  crimen,  quod  non  est  publice 
notum,  etsi  ab  aliquibus  sciatur  vel  iam  aliquis  de  eo  rumor 
spargatur,  modo  spes  sit  illud  non  esse  ad  cognitionem 
communitatis  perventurum.  Publicum  seu  notorium  dicitur 
crimen,  quod  multis  alicuius  communitatis  hominibus  iam 
notum  est. 

b.  Duplex  distinguenda  est  publicitus  seu  notorietas: 
iuris  et  facti.  Delictum  dicitur  iure  publicum,  si  de  eo 
constat  per  sententiam  iudicis,  et  dicitur  facto  publicum, 
si  'multis  alicuius  communitatis  hominibus  notum  est,  sive 
quia  crimen  publice  coram  multis  commissum  fuit,  sive 
quia  occulte  quidem  commissum,  postea  vero  per  evulga- 
tionem  factum  est  publicum. 

Quot  personis  notum  esse  debeat  crimen,  ut  facto  publicum  dici 
possit,  determinari  nequit.  Universim  dicendum  est:  quando  tot  per- 
sonis innotuit,  ut  attenta  communitate,  rei  qualitate,  garrulitate  ho- 
minum etc.  iam  celari  amplius  non  possit,  sed  brevi  tempore  innote- 
scet, facto  publicum  censeri  debet.  Plerique  theologi  has  regulas  statu- 
unt : crimen  publice  notum  est,  si  in  collegio,  quod  triginta  personis 
constat,  septem,  in  collegio,  quod  centum  personis  constat,  quindecim, 
in  pago,  qui  mille  personis  constat,  viginti  per  illud  dispersi,  in  oppido 
quinque  millium  civium  quadraginta  dispersi  id  sciant. 

c.  Communitas,  in  qua  notum  est  aliquod  crimen,  vel 

est  communitas  clausa  (collegium,  monasterium,  semina- 
rium etc.)  vel  communitas  (urbs,  oppidum,  pagus  etc.); 

iam  vero  crimen,  quod  notum  est  in  communitate  patenti, 
dicitur  absolute  et  simpliciter  publicum ; crimen  autem  quod 
notum  est  solum  in  communitate  clausa,  dicitur  relative  et 
secundum  (piid  publicum. 

Nota.  1.  Publice  notum  censetur  etiam  defectus  vel  delictum, 
quod  in  damnum  communitatis  ab  eo  committitur,  qui  munere  publico 
fungitur:  qui  enim  eiusmodi  munus  acceptat,  iudicio  publieo  se  sub- 

mittit,  ita  ut  eius  actus  publici  ab  aliis  diiudicari  possint.  Pari  modo 
publicae  censentur  res  omnes,  quae  publice  geruntur,  ut  concinnatorum; 
professorum  actus,  qui  proinde  aliorum  prudenti  aestimationi  subiacent. 

2.  Crimini  publice  noto  aequiparatur  crimen,  cuius  divulgationem 
delinquens  non  curat,  quin  etiam  sibi  placere  ostendit:  consentienti 
enim  non  fit  iniuria. 


650.  De  reyelatione  criminis  occulti.  1.  Ex  iusta 
causa  licitum  est  manifestare  crimen  alienum  occultum, 
dummodo  serventur  debitae  condiciones.  Eiusmodi  causa 
iusta  est  bonum  commune  vel  bonum  privatum  sive  re-- 
velantis  sive  audientium  sive  ipsius  delinquentis.  Ius  enim 
in  famam  falsam  cessat,  quando  bonum  sive  publicum  sive 
privatum  promovetur,  eo  quod  occulti  aliorum  defectus 
manifestentur. 

a.  Ergo  non  solum  ex  praecepto  correptionis  fraternae  crimen  oc- 
cultum filiorum  parentibus  et  subditorum  superioribus  licite  significari 
potest,  ut  rei  emendentur,  sed  etiam  ex  vera  caritate  defectus  occulti 
aliis  revelari  possunt,  ut  vel  orationibus  vel  aliis  mediis  ad  emenda- 
tionem delinquentis  concurrant:  bonum  enim  spirituale  delinquentis 
eius  famae  praeferendum  est. 

h.  Ideo  excusantur  ii,  qui  solatii  vel  consilii  causa  amico  narrant 
iniuriam  ab  alio  sibi  factam,  item  famuli  revelantes  iniurias  sibi  illa- 
tas a dominis,  uxores  a viris,  filii  a patre,  religiosi  a praelato  etc., 
licet  inde  aliqua  infamia  auctori  iniuriae  proveniat.  — Item  si  quis 
de  falso  crimine  accusatur,  licite  potest  accusantis  occultum  crimen 
aperire  ad  minuendam  eius  fideni,'et  auctoritatem.  Quin  etiam  reo  id 
licet,  dummodo  manifestatio  necessaria  sit  ad  vim  testimonii  invalidan- 
dam.  Nemo  enim  tenetur  cum  tanto  suo  incommodo  tueri  famam  al- 
terius praesertim  iniuste  laedentis. 

c.  Ideo  licite  minuitur  alterius  fama,  ubi  aestimatio  falsa  de  eius 
doctrina  et  probitate  aliis  est  perniciosa,  si  damnum  grave  et  notabile, 
quod  aliis  imminet,  alio  modo  impediri  non  potest.  Bonum  enim  prae- 
sertim spirituale  innocentis  praeferendum  est  famae  nocentis. 

Ideo  cum  agitur  e.  g.  de  conferendo  officio,  de  contrahendo  ma- 
trimonio, de  suscipienda  religione,  de  assumendo  medico,  praeceptore, 
famulo  etc.,  licet  manifestare  occultos  alterius  defectus,  inhabilitatem, 
vitia,  unde  aliquod  detrimentum  merito  timetur.  — Qui  novit  aliquem 
esse  furem,  potest  id  manifestare  iis,  quibuscum  ille  habitat,  ut  sibi 
caveant.  — Quilibet  privatus  delictum  alterius  ad  iudicem  deferre 
potest,  ut  illius  punitione  bonum  commune  promoveatur. 

2.  In  eiusmodi  tamen  revelationibus  duplex  condicio 
servanda  est : a.  ut  damnum,  quod  per  revelationem  ca- 
vetur, sit  proportionatum  damno,  quod  ex  manifestatione 
vitii  alteri  infertur ; proportionatum  autem  censetur,  si 
damnum  vitandum  sit  grave,  quamvis  maius  damnum  se- 
quatur diffamato,  quia  ius  innocentis  potius  est,  non  tamen 
si  leve  aut  longe  minus  sit;  h.  ut  revelatio  fiat  cum  mi- 
nimo nocentis  damno,  i.  e.  ne  manifestetur  pluribus,  quam 
opus  sit,  neve  reveletur  persona,  si  opus  non  sit,  neque 
manifestetur,  quin  antea  moneatur  delinquens,  si  monitio 
sine  gravi  incommodo  fieri  possit  et  ad  finem  intentum 
profutura  speretur. 

651.  De  revelatione  criminis  publici.  1.  Crimen, 
quod  iure  publicum  est,  ubique  sine  alia  causa  excusante 
manifestari  potest,  nisi  emendatum  et  oblivione  deletum  sit, 
a.  ludex  enim  delinquentem  sententia  iudiciali  non  solum  fama, 
sed  etiam  iure  in  famam  in  hac  materia  privat,  idque  in  perpetuum, 
et  sicut  ipse  sententiam  publicandam  curat,  ita  aliis  omnibus  licentiam 
tribuit  eam  ulterius  divulgandi,  ut  omnes  sibi  a scelestis  hominibus 
cavere  possint^.  Quare  peccatum  non  est  publice  scribere  vel  loqui  de 
crimine,  propter  quod  aliquis  carcere  vel  alia  poena  punitus  est. 

h.  Denuo  revelare  crimen,  quod  iure  publicum  erat,  sed  nunc 
emendatum  et  oblivione  deletum  est,  non  est  quidem  contra  iustitiam, 
quia  vis  sententiae  iudicialis,  quae  delinquentem  iure  in  famam  spolia- 
verat, semper  durat,  sed  contra  caritatem  est,  si  quis  criminis  memo- 
riam sine  utilitate  in  illis  adiunctis  instaurat,  in  quibus  praevidet 
audientes  illum  tamquam  criminosum  habituros  esse,  qui  iam  se  emen- 
davit, ipsumque  grave  damnum  laturum  esse. 

2.  Crimen,  quod  facto,  et  quidem  simpliciter  publicum 
est,  tum  eiusdem  communitatis  membris  tum  extra  com- 
munitatem, sine  alia  causa  excusante  manifestari  potest, 
nisi  emendatum  et  oblivione  deletum  sit. 

a.  Ad  bonum  publicum  expedit,  ut  unusquisque  cognoscatur  qualis 
publice  revera  est,  ne  homines  damnum  patiantur,  eo  quod  improbi 
aut  imperiti  pro  probis  aut  peritis  habentur.  Ideo  de  rebus  publice 
notis  et  de  iis,  quae  publice  aguntur,  unusquisque  coram  omnibus  etiam 
nescientibus  libere  loqui  potest,  quamvis  aliorum  aestimatio  inde  minu- 


b Lugo  disp.  14.  n.  72. 

atur.  Cavere  tamen  debet,  ne  veritatis  limites  excedat,  neve  sine  utili- 
tate aliis  damnum  inferat. 

h.  Denuo  revelare  crimen,  quod  facto  publicum  erat,  sed  nunc 
emendatum  et  oblivione  deletum  est,  non  solum  contra  caritatem,  sed 
etiam  contra  iustitiam  est,  quia  per  oblivionem  res  ad  eum  statum 
redit,  quo  ante  criminis  publicitatem  erat,  et  proinde  etiam  ius  ad  fa- 
mam reviviscit'). 

c.  Ad  quaestionem,  num  crimen  facto  jiublicum  in  uno  loco,  divul- 
gari possit  in  alio  loco  dissito,  haec  notanda  sunt: 

ci.  Si  crimen  intra  breve  tempus  in  illo  loco  iuste  publicum  fiet, 
licite  divulgari  potest:  nam  fama  intra  breve  tempus  certo  amittenda 
nullius  amplius  valoris  est,  ergo  eius  amissio  nullum  damnum  infert. 
Aliud  dicendum  est  de  anticipata  amissione  vitae,  quia  quodvis  vitae 
momentum,  quo  praemium  aeternum  promereri  possumus,  maximi  est 
valoris. 

j3.  Si  criminis  fama  (saltem  intra  breve  tempus)  ad  illum  locum 
perventura  non  est,  alii  quidem  omnia  crimina  manifestare  permittunt, 
quia  ad  bonum  publicum  expedit,  ut  unusquisque  ab  aliis  cognoscatur, 
qualis  publice  est,  ne  homines  in  relationibus,  quas  cum  ipso  habent, 
decipiantur^) ; alii  vero  de  illis  tantum  criminibus  id  permittunt,  quae 
hominem  aliis  reddunt  perniciosum  ut  crimina  homicidii,  proditionis, 
scandalosae  impudicitiae  etc.  Etiam  prima  sententia  probabilis  est,  cum 
eius  ratio  de  omnibus  criminibus  et  defectibus  valeat®). 

3.  Crimen,  quod  facto,  sed  solum  relative  publicum  est, 
membris  eiusdem  communitatis  manifestari  potest,  at  extra 
illam  communitatem  idem  citra  iniustitiam  manifestari  non 
potest. 

Delinquens  enim  extra  suam  communitatem  famam  non  amisit, 
cum  membra  communitatis  clausae  ea,  quae  intra  communitatem  nota 
sunt,  extra  communitatem  occultare  soleant,  nec  ordinarie  ulla  est  ratio, 
quae  ulteriorem  divulgationem  necessariam  aut  utilem  ostendat.  Ideo 
licite  quidem  loquuntur  domestici  inter  se  de  crimine  religiosi,  quod  in 
domo  vel  monasterio  notum  est ; at  non  licet  eis  de  illo  loqui  cum  ex- 
ternis nec  cum  religiosis  alterius  monasterii  sive  eiusdem  sive  diversi 
ordinis^. 

652.  De  scriptoribus  ephemeriduiii.  Ut  determinetur,  quid 
scriptoribus  ephemeridum  liceat  quidve  non  liceat,  condicones 

^)  Lugo  disp.  14.  n.  8.5.  cum  Molina:  cf.  tamen  Lessius  1.  2.  c.  11. 
n.  82,  qui  putat  solum  contra  caritatem  peccari. 

Lugo,  1.  c.  n.  80  ss. 

®)  S.  Alphonsus  n.  974. 

^)  Cf.  Lacroix  1.  c.  n.  1221. 

praesentis  temporis  prae  oculis  haberi  debent,  in  quibus  foliis 
publicis  pro  munere  suo  tam  magnus  influxus  in  vitam  publicam 
tum  politicam  tum  socialem  competit.  Quare  iis,  qui  folia  catho- 
lica moderantur,  ampla,  quatenus  per  leges  morales  licet,  loquendi 
atque  iudicandi  facultas  concedi  debet:  nisi  enim  boc  fieret,  pravis 
foliis  locus  plane  cederetur. 

a.  Res  novas  omnes  narrare  possunt:  cum  enim  lectores  ex- 
spectent, ut  de  omnibus  recenter  factis  sive  bonis  sive  malis  do- 
ceantur, etiam  crimina,  defectus  etc.,  quae  vel  iure  vel  facto 
saltem  in  uno  loco,  publica  sunt,  licite  renuntiant;  quae  vero  oc- 
culta sunt  indagare  atque  indagata  divulgare  non  licet,  nisi  bonum 
commune  vel  bonum  tertii  vere  grave  manifestationem  licitam 
reddat.  Cum  res  ista  iudicatu  difficilis  sit,  magna  discretione  et 
cautela  opus  est. 

5.  Res  publicas  publice  diiudicare  possunt:  quae  enim  publice 
aguntur,  praesertim  ab  iis,  qui  munere  publico  funguntur,  censurae 
publicae  subiici  possunt.  Quapropter  referre  possunt  actus  iniustos 
et  defectus,  qui  a magistratibus  in  officio  implendo  in  damnum 
communitatis  committuntur.  Hoc  modo  religionis  catholicae  ini- 
mici a vexationibus  sive  religioni  sive  piis  hominibus  inferendis 
deterreri  possunt,  cum  officiales  valde  timeant,  ne  eorum  actiones 
iniustae  per  ephemerides  divulgentur  et  censurae  subiiciantur. 

c.  Scriptoribus  ephemeridum  (id  quod  praesertim  tempore 
electionum  valet)  licitum  est  eorum,  qui  in  supremos  magistratus 
reipublicae  aut  communitatis  vel  in  comitia  eligendi  sunt,  occulta 
crimina  vel  defectus,  qui  candidatum  indignum  reddunt,  mani- 
festare, tum  quia  bonum  commune  id  postulat,  tum  quia  ex  con- 
suetudine universali  candidati  quoad  hoc  censentur  iure  suo  cedere, 
simul  ac  munus  publicum  ambiunt.  Certo  tamen  damnandi  sunt 
publicistae,  „qui  vel  pruritu  omnia  divulgandi  vel  studio  partium 
abducti  ea  etiam  attingunt  crimina,  quorum  notitia  nihil  confert 
ad  bonum  publicum“,  eo  vel  magis,  si  invehunt  in  crimina  et 
defectus  hominum,  qui  altiore  munere  funguntur. 

653.  Historiographis  maior  quaedam  licentia  in  narrandis 
defunctorum  vitiis  et  criminibus  concedi  solet:  possunt  enim  abs- 
que peculiari  ratione  boni  communis  aut  privati  crimina  etiam 
occulta  illorum,  quorum  contexunt  historiam,  litteris  consignare, 
ut  eorum  exstet  memoria,  et  possunt  crimina  oblivione  iam  deleta 
iterum  exsuscitare,  idque  ex  multiplici  ratione.  Imprimis  ex  gene- 
rali fine  historiae : nam  ut  historia  esse  possit  id,  quod  esse  debet, 
magistra  vitae,  testis  veritatis,  vindex  iustitiae  divinae  etc.,  om- 
nino requiritur,  ut  factorum  etiam  causae  et  effectus  manifesten- 
tur, id  quod  criminum  etiam  occultorum  revelationem  exigit. 


668 


De  octavo  decalogi  praecepto. 


Deinde  ad  utilitatem  publicam  confert  vitiorum  et  criminum 
prudens  narratio:  horror  enim  et  abominatio  criminis  incutitur, 
a malo  homines  absterrentur,  principes  ad  vitia  punienda  exci- 
tantur. Tandem  etsi  per  se  non  liceat,  ne  defuncti  damnati 
quidem  (supposito  quod  sciatur  eum  esse  damnatum),  famam  pro- 
scindere, licet  tamen  hominis  impii,  qui  etiam  post  mortem  in- 
fluxum damnosum  exercere  pergit,  occulta  crimina  narrare,  ut 
eius  auctoritas  destruatur  aut  minuatur. 

Tria  tamen  de  hac  re  notari  del)ent  : a.  In  conscribenda  historia 
recentis  aetatis  cavendum  est,  ne  ex  nairatione  criminum  personae 
defunctae  superstites  coniuncti  damnum  patiantur,  h.  In  conscribenda 
historia  sive  recentis  sive  prioris  aetatis  cavendum  est,  ne  ex  narratione 
criminum  status  aliquis  e.  g.  clericalis,  episcopalis  ita  diffametur,  ut 
inde  scandalum  oriatur,  quod  bono  ex  manifestatione  sperando  maius 
sit.  c.  Cum  nunc  temporis  tabularia  etiam  secretiora  omnibus  aperi- 
antur et  vera  cupido  ceperit  eruditos  divulgandi  quaecunque  inibi  re- 
periri  possunt,  praestat,  ut  catholicus  secundum  veritatem  narret  ea, 
quae  per  se  silentio  tegenda  essent,  quam  ut  ab  adversario  ecclesiae 
adulterata  promantur*). 


Articulus  quartus. 

De  audiente  detractionem. 

654.  Quomodo  peccet.  1.  Qui  audit  detrahentem  et 
detractionem  non  impedit,  quam  facile  impedire  potest,  du- 
pliciter peccat  contra  caritatem,  imprimis  quia  non  impedit 
peccatum  detrahentis  illum  corrigendo,  deinde  quia  non 
avertit  malum  ab  infamato:  quilibet  enim  ex  caritate  te- 
netur malum  a proximo  suo  avertere,  si  commode  potest. 

Superior  quoque,  qui  detractionem  audit,  ex  caritate, 
at  neque  infamantis  neque  infamati  superior  eam  ex  iustitia 
impedire  tenetur:  non  infamantis  superior,  quia  solum  sub- 
ditum suum  coriigere,  non  autem  bono  aliorum  invigilare 
debet;  non  infamati  superior,  quia  ratione  sui  muneris 
solum  boni  spiritualis,  non  autem  temporalis  suorum  sub- 
ditorum curam  gerere  debet. 

*)  Cf.  Lugo  disp.  14.  n.  87  ss.  Lehmkuhl  I.  n.  1183  Ballerini- 
Palmieri  II.  n.  1097. 


De  laesione  famae. 


669 


Quilibet  igitur,  etiam  persona  privata,  in  materia  gravi  sub  gravi 
ex  caritate  detractionem  per  se  impedire  tenetur,  attamen  ut  audire 
et  non  impedire  detrahentem  sit  grave  peccatum,  requiritur:  a.  ut  alter 
certo  et  iniuste  detrahat:  fieri  enim  potest,  ut  adsit  iusta  causa  al- 
terius vitia  narrandi,  quae  causa  in  persona  gravi  et  timorata  supponi 
debet;  h.  ut  certa  spes  sit  detractionem  impediendi:  saepe  enim  fit, 
ut  detractor  ex  correptione  potius  excitetur  ad  augendas  detractiones ; 
c.  ut  detractio  absque  gravi  incommodo  impediri  possit;  eiusmodi  in- 
commodum essent  convicia,  quae  timet,  vel  magna  verecundia,  quam 
pati  debet  impediens  detractionem. 

Hinc  personae  privatae  fere  semper  a mortali  excusantur,  si  de- 
tractionem ex  negligentia,  verecundia  aut  timore  non  impediant;  et  ab 
omni  peccato  excusantur,  si  timent,  ne  in  maiora  erumpat  detractor 
aut  ne  ipsi  graviter  eum  offendant.  A fortiori  omni  culpa  carent,  qui 
advertentes  detractionem  discedunt,  sermonem  alio  divertunt  vel  signo 
aliquo  ostendunt  hunc  sermonem  sibi  displicere : hac  ratione  enim  in- 
directe detractionem  impedire  conantur. 

2.  Qui  voluntarie  audit  detrahentem,  ita  ut  de  diffa- 
matione proximi  gaudeat,  attamen  ad  eius  damnum  non 
cooperatur,  affectu  contra  iustitiam  peccat,  quia  detrahenti 
consentit,  ideoque  interno  affectu  idem  peccatum  committit. 

(t.  Qui  contra  voluntatem  .suam  detrahentibus  interesse  debet  nec 
detractionem  impedire  potest,  ut  e.  g.  famuli  mensis  inservientes  vel 
in  officinis  clientibus  ministrantes,  nullatenus  peccat,  dummodo  nec 
directe  nec  indirecte  detractiones  provocet  nec  audita  aliis  narret,  nisi 
publica  sint. 

h.  Qui  non  de  detractione,  sed  solum  de  modo  narrandi  aut  de 
rei  novitate  etc.  gaudet,  moraliter  non  peccat,  quia  haec  non  ad  odium 
nec  ad  iniustitiam,  sed  summum  ad  otiositatem  et  curiositatem  per- 
tinent, quae  nonnisi  leviter  mala  sunt. 

3.  Qui  alium  directe  vel  indirecte  inducit  ad  detra- 
hendum in  materia  gravi  sive  illum  provocando  sive  inter- 
rogando sive  approbando,  graviter  peccat  contra  iustitiam, 
quia  alium  ad  peccatum  contra  iustitiam  provocat  et  sic 
causa  est  damni,  quod  tertius  in  fama  patitur. 

Qui  tamen  'privatim  alterius  crimen  ab  alio  expiscatur  abs(iue  in- 
tentione illud  divulgandi,  non  videtur  graviter  peccare,  tum  quia  alterius 
famae  non  graviter  nocet,  tum  quia  magis  ex  curiositate  quam  ex  in- 
tentione alium  laedendi  agit. 

Articulus  quintus. 

JDe  restitutione  famae. 

655.  Obligatio  detractoris  et  calumniatoris.  1.  De-, 
tractor  inmstus  tenetur  ex  iustitia  a.  reparare  quamprimum 
famam  iniuste  ablatam ; h.  reparare  omnia  damna  temporalia, 
quae  saltem  in  confuso  ex  diffamatione  secutura  praevidit: 
nam  horum  omnium  est  causa  efficax  et  iniusta.  Et  prior 
quidem  obligatio  restituendi  famam  est  personalis^  ideoque 
non  transit  ad  heredes;  posterior  autem  reparandi  damna 
temporalia  est  realis,  proindeque  ad  heredes  transit. 

a.  Calumniator  ergo  semper,  detractor  veio  tum  solum  ad  resti- 
tutionem famae  tenetur,  cum  sine  iusla  causa  alteri  in  fama  nocuit, 
quia  tum  solum  est  causa  damni  iniusta. 

13.  Fieri  potest,  ut  laesio  famae  levis  grave  damnum  in  bonis  for- 
tunae inferre  possit;  cum  levi  ergo  detractione  simul  coniimcta  esse 
potest  gravis  obligatio  reparandi  damna  temporalia  ex  detractione  orta, 
ut  si  quis  narrat  garrulum  esse,  quem  audiens  narrationem  ad  munus 
secretarii  assumere  vellet’). 

T.  Qui  famam  laesam  restituere  non  potest,  non  tenetur  eam 
pecunia  compensare,  quia  fama  et  pecunia  non  sunt  bona  eiusdem  or- 
dinis; si  tamen  diffamator  per  sententiam  iudicis  ad  compensationem 
in  pecunia  praestandam  condemnatur,  iustae  sententiae  iudicis  (ex 
iustitia  vindicativa)  parere  debet. 

b.  Qui  alium  diffamando  (ex  parvitate  materiae)  solum  leviter 
peccavit,  famam  reparare  debet  sub  levi,  ideoque  eam  reparare  non 
tenetur  cum  gravi  suo  incommodo : qui  autem  graviter  peccavit,  etiam 
cum  gravi  suo  incommodo  eam  reparare  debet;  obligatio  enim  gravis 
iustitiae  obligat  cum  incommodo  proportionate  gravi;  si  tamen  dam- 
num, quod  diffamator  pati  deberet,  multum  excederet  damnum  dif- 
famati, a restitutione  excusaretur. 

2.  Detractor  non  iniustus,  qui  ex  inadvertentia  vel 
ex  errore  inculpabili  alterius  famam  laesit,  tenetur  ex 
iustitia,  in  quantum  commode  potest,  praecavere,  ne  suus 
sermo  ulterius  noceat : quilibet  enim  tenetur  impedire 
ulteriora  damna  ex  sua  actione  provenientia;  ad  id  autem 
non  tenetur  cum  gravi  suo  incommodo,  quia  inculpabiliter 


1)  Cf.  Gmicot  I.  n.  1-19. 

alteri  nocuit,  nec  tenetur,  si  praevidet  retractationem  fore 
inutilem  (n.  454,  b). 

Qui  retractationem  debitam  culpabiliter  omittit,  tenetur  reparare 
damna,  quae  ex  hac  omissione  sequuntur  et  aliquo  modo  praevisa  sunt, 
etiam  cum  gravi  suo  incommodo,  quia  horum  est  causa  culpabilis. 

Ad  quaestionem,  num  fama  reparari  debeat  non  solum 
apud  audientes^  sed  etiam  apud  eos,  qui  mediate  diffama- 
tionem acceperunt^  distinguendum  est.  Si  detractor  prae- 
vidit audientes  facile  diffamationem  evulgaturos  esse,  ut 
si  absque  secreto  hominibus  levibus  et  garrulis  narrasset, 
per  se  tenetur,  quia  est  causa  efficax  et  iniusta  damni: 
quia  tamen  causa  damni  mediata  est,  solum  aliis,  causis 
scilicet  immediatis,  deficientibus  ipse  tenetur.  Quodsi 
damnum  futurum  non  praevidit,  quia  sub  secreto  iis, 
quos  prudentes  indicabat,  narravit,  non  tenetur,  quia  non 
est  causa  damni  theologice  culpabilis.  Dicitur  per  se, 
quia  in  praxi  detractores  plerumque  excusantur  ab  obli- 
gatione restitutionis  apud  eos,  qui  mediate  detractionem 
acceperant,  tum  quia  moraliter  impossibilis  est,  tum  quia 
per  retractationem  factam  apud  eos,  qui  immediate  rem 
acceperunt,  implicite  his  committunt,  ut  etiam  retracta- 
tionem divulgent'). 

656.  Quomodo  restituenda  sit  fama.  Aliter  a calum- 
niatore et  aliter  a detractore  restituenda  est. 

1.  Calumniator  tenetur  apud  audientes  modo  efficaci 
dicta  retractare  etiam  cum  iactura  propriae  famae  vel 
alterius  boni,  quia  melior  est  condicio  innocentis  quam 
rei;  tum  tantum  excusatur,  quando  damnum,  quod  ipse 
pati  deberet,  multum  excederet  damnum  diffamati. 

Hinc  si  ad  efficacem  retractationem  id  requiritur,  calumniator 
fateri  debet  se  mentitum  esse.  Si  retractatio  non  esset  efScax,  nisi 
iuramentum  addatur  aut  testes  adhibeantur,  haec  media  adhibenda 
essent,  quia  non  censentur  admodum  difficilia.  Qui  libro  typis  edito 
alterum  calumniatus  est,  etiam  revocationem,  ut  sit  efficax,  typis  di- 
vulgare debet. 


h Cf.  Liigo  disp.  15.  n.  16. 

2.  Detractor  stricte  retractare  nequit,  ne  mentiatur, 
sed  alio  modo  famam  laesam  reparare  debet;  et  primo 
quidem  adhibendo  verba  aequivoca.  Itaque  dicere  potest 
se  iniuste  locutum  fuisse,  se  iniuriam  alteri  fecisse,  se 
errasse,  se  deceptum  fuisse;  non  autem:  se  falsum  dixisse 
vel  se  mentitum  esse.  Quoniam  autem  ex  his  loquendi 
formulis  plerique  coniiciunt  verum  esse,  quod  non  aperte 
falsum  declaratur,  saepissime  damnum  efficacius  reparabit 
detractor  data  occasione  diffamatum  laude  et  honore  pro- 
sequendo, eius  vitia  excusando  etc. 


657.  Causae  a restitutione  famae  excusantes  quinque 
numerari  solent: 

a.  Si  prudenter  indicetur  nullum  famae  detrimentum 
secutum  esse,  aut  quia  audientes  detractioni  non  credide- 
runt, aut  quia  alius  detrahentem  corrigendo  damnum  im- 
pedivit: nam  ut  adsit  obligatio  reparandi  famam,  requiritur 
moralis  certitudo  de  damno  causato. 

h.  Si  damnum  iam  sublatum  sit,  aut  quia  per  iudicis 
sententiam  aliorumve  testimonium  fama  reparata  fuit,  aut 
quia  decursu  temporis  diffamatio  oblivione  deleta  est. 

c.  Si  alter  aut  expresse  aut  tacite  condonaverit,  modo 
condonare  potuerit ; condonari  autem  iniuria  facta  non 
potest,  si  ex  condonatior^e  damnum  aliorum  sequeretur. 
Quandoque  etiam  condonatio  praesumpta  sufficit.  „Et  hac 
ratione,  ait  Sporer,  communiter  homines  maxime  plebei 
inter  se  excusantur  a restitutione  famae.  “ 

d.  Si  restitutio  moraliter  vel  physice  impossibilis  est. 
Ideo  excusatur,  qui  famam  reparare  solum  posset  cum  vitae 
periculo ; item  qui  multo  maius  famae  aut  honoris  damnum 
pateretur,  quam  diffamato  illatum  fuit ; tandem  si  diffamator 
illos,  qui  detractionem  audierunt,  ob  nimiam  distantiam  con- 
venire non  potest,  aut  si  delictum  alia  via  factum  est  publicum. 

e.  Si  etiam  laesus  diffamantis  famam  violavit  et  re- 
stituere recusat : non  enim  tenetur  ius  suum  alteri  reddere, 
si  hic  recuset  reddere  ius,  quod  ipse  ei  debet^). 


Cf.  Lugo  disp.  14  n.  44.  S.  Alphonsus  n.  999. 

Quaestio  quarta. 

De  laesione  honoris. 

Honor  laeditur  interne  per  indicium  temerarium,  ex- 
terne per  contumeliam. 


Articulus  primus. 

De  iudicio  temerario. 

658.  Definitio.  Indicium  temerarium  est  firmus  mentis 
assensus  de  peccato  alterius  sine  ratione  sufficienti  con- 
ceptus. 

a.  Differt  ergo  ab  opinione  temeraria,  quae  est  mentis  assensus 
non  firmus  sed  probabilis  de  malo  alterius  absque  motivo  sufficienti ; 
a suspicione  temeraria,  quae  est  suspensio  quidem  iudicii,  cum  propen- 
sione tamen  indicandi  sine  sufficienti  motivo  alium  esse  malum ; a 
dubitatione  temeraria,  quae  est  suspensio  iudicii  de  malo  proximi  abs- 
que sufficienti  motivo  dubitandi. 

h.  Si  quis  igitur  ex  ratione  sufficienti,  quia  e.  g.  ab  homine  fide 
digno  audivit,  de  alio  sinistre  iudicat,  indicium  est  iustum  et  prudens, 
licet  forte  erroneum.  Item  si  quis  de  proximi  malitia  opinionem  vel 
dubitationem  mente  concipit,  quando  adest  ratio  sufficiens  opinandi  vel 
suspicandi,  non  peccat  temeritate.  Quodsi  opinionis  aut  dubitationis 
non  exsistant  sufficientia  motiva,  erunt  actus  temerarii  ideoque  plus 
minusve  peccaminosi. 

659.  Malitia  moralis  et  specifica,  a.  Indicium  teme- 
rarium est  peccatum  ex  genere  suo  mortale  et  quidem  contra 
iustitiam.  Praeceptum  enim  Christi  est:  Nolite  indicare  et 
non  indicabimini;  nolite  condemnare  et  non  condemnabimini^). 
Et  sane  qui  sinistre  de  proximo  iudicat  advertens  non 
adesse  motivum  sic  iudicandi,  ex  malitia  alium  contemnit 
et  pertinaciter  in  hac  mala  voluntate  persistit;  sed  hac 
ratione  gravis  iniuria  proximo  infertur,  qui  ius  habet, 

q Luc.  6,  37.  Matth.  7,  1 s. 

Noldin,  De  praeceptis*. 

ne  cum  contemptu  iudicetur  malus,  donec  probetur  malus 
et  aegerrime  fert,  si  sciat  se  ab  aliis  temere  iudicari  et 
condemnari  1). 

Contra  gravem  malitiam  indicii  temerarii  hanc  movent  difficul- 
tatem: aliquem  diffamare  apud  unum  virum,  qui  eius  crimen  non  est 
divulgaturus,  leve  peccatum  est;  atqui  per  indicium  temerarium  ali- 
quis proximum  apud  semetipsum  diffamat  sine  periculo  divulgationis. 
Huius  argumenti  alii  negant  maiorem  (n.  647,  4.),  alii  autem  respon- 
dent: indicium  temerarium  non  detractioni  sed  calumniae  comparan- 
dum est;  sed  alteri  grave  crimen  per  calumniam  imponere  est  grave 
peccatum.  Deinde  in  detractione  non  habetur  ille  contemptus,  qui  indi- 
cium temerarium  reddit  graviter  iniuriosum. 

h.  Omnia  autem  iudicia  temeraria  sunt  eiusdem  speciei 
moralis,  quia  omnia  eandem  hominis  aestimationem  idem- 
que  ius  interne  laedunt.  Quare  materia,  in  qua  quis  temere 
iudicavit,  in  confessione  non  est  exponenda. 

660.  Opinio,  dubitatio  et  suspicio  temeraria  ordi- 
narie non  sunt  nisi  venialia,  quia  proximus  per  ea  grave 
damnum  non  patitur,  cum  bonam  eius  existimationem  non 
penitus  auferant,  sed  solum  diminuant  et  insuper  raro  con- 
cipiantur absque  ullo  motivo  dubitandi  vel  suspicandi  vel 
opinandi. 

a.  Ex  sententia  s.  Thomae^)  peccatum  mortale  solum  committitur, 
ubi  certum  iudicium  ex  levibus  indiciis  de  gravi  malo  habetur;  ergo 
opinari  vel  suspicari  de  alio  grave  malum  non  est  mortale  peccatum. 
Haec  sententia  a s.  Alphonso  (n.  964)  probabilis  habetur.  Recentiores 
tamen  theologi  communiter  addunt  temere  suspicari  aut  opinari  de 
viro  probo  peccatum  gravissimum,  e.  g.  de  viro,  qui  ab  omnibus  habe- 
tur pius,  ipsum  esse  atheum,  peccatum  grave  esse,  quia  etiam  per  hos 
actus  proximo  gravis  iniuria  infertur:  homines  enim  molestius  ferre 
solent  suspicionem  de  nefando  aliquo  crimine  quam  certum  iudicium 
de  peccato  minus  gravi  licet  mortali*).  Verum  certa  haec  sententia  j 
non  est.  I 

h.  Orto  dubio  ex  aliquo  mali  indicio  de  crimine  alterius,  iudicium  | 
suspendere  nullum  est  peccatum:  nemo  enim  tenetur  alium  positive  ! 
bonum  vel  innocentem  iudicare,  nisi  moraliter  de  eius  bonitate  constet,  | 
quia  nemo  tenetur  se  exponere  periculo  erroris.  j 

Gf.  Lessius  1.  2.  c.  29.  n.  11.  21.  Lugo  disp.  14.  n.  11. 

*)  Summa  II.  II.  q.  60.  a.  3,  i 

»)  Cf.  Lugo  disp.  14.  n.  14.  ! 

661.  Ut  iudieiiiui  temerarium  sit  grave  peccatum, 

requiritur,  ut  sit: 

a.  Temere  i.  e.  ex  levi  et  insufficienti  motivo  con- 
ceptum. 

h.  In  materia  gravi;  gravis  autem  fere  censetur  ma- 
teria, quae  famam  notabiliter  laedit  (n.  646) ; gravior  tamen 
materia  requiritur  ad  constituendum  grave  iudicium  quam 
gravem  detractionem. 

c.  Firmum:  si  enim  non  sit  firmum  sed  tantum  du- 
bium, proximo  non  irrogatur  gravis  iniuria. 

d.  Deliberatum,  i.  e.  qui  temere  iudicat,  saltem  in 
confuso  advertere  debet  tum  ad  rei  gravitatem  tum  ad 
motivorum  levitatem  et  nihilominus  mentis  assensum  velle 
et  imperare. 

Propter  defectum  huius  ultimae  condicionis  iudicia  temeraria 
plerumque  non  sunt  gravia  peccata,  quia  homines,  nisi  sint  odio  ducti, 
contra  sanam  rationem  iudicare  non  solent;  sana  ratio  autem  non  iu- 
dicat absque  sufficienti  motivo. 

Num  liceat  ita  se  gerere,  ac  si  alter  esset  malus. 

Non  licet  firmo  assensu  iudicare  alium  esse  impro- 
bum, nisi  de  hac  re  certo  constet;  attamen  nisi  constet 
aliquem  esse  virtutibus  acquisitis  probum,  necesse  non 
est,  ut  positive  illum  habeamus  hoc  sensu  bonum,  sed 
sufficit,  ut  negative  eum  non  indicemus  malum.  Supposito 
autem  hoc  mentis  statu  suspendentis  iudicium,  licitum  est 
ad  vitandum  malum  ita  se  gerere,  ac  si  alter  esset  im- 
probus: hac  enipj  agendi  ratione  nihil  fit,  quod  esset 
illicitum.  Et  sane  qui  ita  agit,  positive  non  iudicat  nec 
suspicatur  alium  esse  malum,  sed  iudicium  de  eius  impro- 
bitate suspendit  et  positive  solum  iudicat  fieri  posse,  ut 
sit  improbus;  atqui  hoc  indicio,  quamdiu  de  contrario  non 
constat,  nemini  infertur  iniuria.  Insuper  quilibet  ius  habet 
praecavendi  damnum,  quod  sibi  vel  suis  obvenire  potest. 
Ideo  licet  pecunias  occludere,  quia  fieri  potest,  ut  ignoti 
hospites  sint  fures. 

Articulus  secundus. 

De  contumelia. 

662.  Notiones.  1.  Contumelia  (Beschimpfung)  est 
iniusta  honoris  alieni  laesio,  quae  personae  aliquo  modo 
praesenti  irrogatur.  Sicut  honor  in  actu  externo  consistit, 
quo  quis  aestimationem  erga  alium  significat,  ita  con- 
tumelia in  actu  externo  (verbo  vel  facto)  consistit,  quo 
quis  contemptum  erga  alium  significat  ob  aliquod  vitium 
sive  verum  sive  fictum. 

a.  A detractione  igitur  differt  ohiecto:  nam  honorem  laedit,  non 
famam,  et  modo:  non  enim  instar  furti  occulte  et  contra  absentem  sed 
instar  rapinae  aperte  committitur  contra  praesentem. 

h.  Sicut  honor  bono  famae  maior  est,  quippe  qui  famam  inclu- 
dat, ita  etiam  contumelia  detractione  gravior  est,  si  una  cum  honore, 
ut  saepe  fit,  etiam  fama  laeditur.  Quodsi  solus  laeditur  honor,  de- 
tractione levius  peccatum  est,  sicut  honor  a fama  seiunctus  minus 
bonum  est  quam  fama:  homo  enim  pluris  aestimat  famam  sine  honore, 
quam  honorem  sine  fama'}. 

c.  Praesens  aliquis  esse  potest  vel  physice  vel  moraliter  (per  ali- 
quid, quo  repraesentatur  e.  g.  imaginem  vel  legatum):  ad  contumeliam 
enim  sufficit,  ut  alter  sciat  vel  saltem  scire  possit  se  inhonoratum  esse. 
Contra  alicuius  honorem  etiam  ipso  absente  aliis  tamen  audientibus 
vel  spectantibus  aliquid  committi  potest,  ut  si  convicia  et  probra  in 
conversatione  cum  aliis  vel  in  foliis  publicis  alicui  obiiciantur.  Num 
proprie  dictae  contumeliae  haec  sint,  disputari  potest ; vulgo  tamen  pro 
contumeliis  habentur. 

2.  Contumelia  irrogari  potest  positive  seu  dictis  vel 
factis,  quae  scilicet  contemptum  continent:  sunt  namque 
quaedam  verba  et  facta,  quae  ex  communi  hominum  usu 
contemptum  significant,  et  per  haec  contumelia  irrogari 
potest;  negative  seu  omissione  facti,  quando  scilicet  omissio 
honoris  debiti  e.  g.  salutationis  contemptum  involvit;  ista 
omissio  ratione  huius  contemptus  contumeliam  constituit. 

Pro  diversa  ratione,  qua^contumelia  infertur,  distinguitur  irrisio, 
si  quis  verbis  et  risu,  subsannatio,  si  quis  gestibus  ridiculis,  et  impro- 
perium et  convicium,  si  quis  eo  contemnitur,  quod  vitium  vel  defectus 
ei  obiicitur. 


‘)  Cf.  Lugo  disp.  14.  n.  9. 

663.  Malitia  moralis  et  specifica.  1.  Contumelia  est 
peccatum  ex  genere  suo  mortale  contra  iustitiam:  Qui  dixerit 
fatri  suo:  fatue,  reus  erit  gehennae  ignis'^).  Et  sane  proxi- 
mum laedit  in  bono  honoris,  quod  ex  communi  hominum 
aestimatione  bonis  fortunae  anteponitur;  atqui  bona  for- 
tunae in  re  gravi  violare  est  grave  peccatum.  Contra 
iustitiam:  quilibet  enim  ius  habet,  ne  contemnatur,  sed  ut 
honor  secundum  condicionem  debitus  ei  deferatur. 

Ut  peccatum  grave  contumeliae  committatur,  necesse  non  est,  ut 
verba  contumeliosa  proferantur  cum  animo  alium  inhonorandi,  sed  suf- 
ficit, ut  in  se  vel  ratione  personae  laesae  sint  graviter  contumeliosa  et 
cum  plena  huius  rei  advertentia  proferantur. 

2.  Omnes  contumeliae.,  licet  aliae  aliis  sint  graviores, 
eiusdem  sunt  speciei  moralis:  eadem  enim  essentialis  ma- 
litia in  omnibus  reperitur,  laesio  scilicet  honoris,  sicut 
omnia  furta,  licet  diversa,  laedunt  bona  fortunae.  Ergo  ad 
integritatem  confessionis  non  requiritur,  ut  quis  declaret, 
quomodo  (utrum  verbis  an  factis  et  quibusnam  conviciis) 
honorem  laeserit. 

664.  Materiae  gravitas.  Quando  proximus  notabilem 
honoris  laesionem  patiatur,  ita  ut  contumelia  grave  peccatum 
sit,  prudenti  consideratione  laedentis,  laesi  et  verborum  vel 
factorum  desumendum  est. 

a.  Hinc  merito  docet  Lacroix  convicia,  quibus  se  mulieres  et  in- 
fimae plebis  homines  dicunt  meretrices,  adulteras,  nebulones,  commu- 
niter non  esse  peccata  gravia,  quia  dicentes  non  vere  ita  sentiunt  et 
audientes  non  credunt  eiusmodi  verbis  in  aestu  passionis  prolatis^).  Item 
a mortali  excusantur  parentes,  qui  filios  appellant  nominibus  contume- 
liosis (stupidos,  asinos),  quia  ex  eadem  ratione  honorem  filiorum  non 
censentur  graviter  laedere.  Immo  si  id  faciant  correctionis  gratia, 
nullum  peccatum  committunt,  etsi  praestaret  a verbis  contumeliosis  etiam 
in  correctionibus  abstinere. 

h.  Verba  contumeliosa  contra  aliquem  coram  aliis  quidem  sed 
ipso  absente  prolata,  gravia  peccata  vix  sunt,  nisi  contumeliam  pro- 
ferens velit,  ut  offensus  rem  comperiat,  vel  praevideat  rem  ei  com- 
municatum iri. 


q Matth.  5,  22. 

2)  L.  3.  pr.  2.  n.  122i. 

c.  Irrisio  iocosa  de  exiguo  alterius  defectu,  adeo  ut  parvo  rubore 
suffundatur,  fieri  potest  sine  peccato,  si  absque  contemptu  et  sine  alte- 
rius ira  aut  contristatione  fiat;  immo  est  actus  virtutis  eutrapeliae, 
si  inter  amicos  ad  honestam  recreationem  fiat.  Peccat  autem  contra 
caritatem,  qui  iocando  alteri  parvum  vilium  obiiciat  praevidens  illum 
hanc  rem  aegre  laturum  esse:  caritas  enim  et  prudentia  postulant,  ut 
in  iocis  alterius  ira  vel  tristitia  vitetur*).  locans  tamen  non  peccat 
graviter,  etiamsi  alterum  levem  iocum  graviter  ferre  sciat,  quia  gravis 
huius  erubescentiae  non  iocantis  irrisio  in  se  levis,  sed  alterius  insi- 
pientia causa  est. 

665.  De  restitutione  honoris.  1.  Qui  alteri  contu- 
meliam irrogavit,  tenetur  honorem  ablatum  reddere  et 
damna  reparare,  quae  inde  secuta  et  saltem  in  confuso 
praevisa  fuerint : qui  enim  alteri  per  iniuriam  damnum 
intulit,  illud  reparare  tenetur. 

Ea  honoris  restitutio  requiritur,  quae  ratione  modi,  quo  contu- 
melia est  illata,  et  ratione  condicionis  personae  offensae  censeatur 
sufficiens  ad  iniuriam  auferendam  seu  ad  veram  aestimationem  signi- 
ficandam. Hinc  qui  publice  contumeliam  irrogavit,  publice  i.  e.  coram 
iis,  qui  contumeliae  testes  fuerant,  restituere  debet  vel  saltem  ita,  ut 
reparatio  ad  eorum  notitiam  pervenire  possit.  Qui  occulte  honorem 
laesit,  laesionem  pariter  reparare  debet,  sed  sufficit,  ut  occulte  fiat. 
Semper  autem  satisfactio  fieri  potest  per  alium,  qui  nomine  offendentis 
veniam  petat. 

2.  Modus  reparandi  honorem  laesum  certe  is  sufficit, 
qui  ratione  condicionis  personae  offensae  veram  illius  aesti- 
mationem significat;  patet  ergo  alium  modum  eligendum 
esse;  ut  superiori,  et  alium,  ut  aequali  vel  subdito  satis- 
factio exhibeatur. 

a.  Varii  modi  reparandi  honorem  laesum,  qui  ab  auctoribus  re- 
censentur, sunt:  amice  aut  prius  salutare,  benevole  alloqui,  invisere 
domi,  invitare  ad  mensam,  propinare,  veniam  petere,  ad  genua  pro- 
volvi. Ceterum,  ut  sapienter  monet  Lessius,  per  veniae  petitionem  quae- 
vis iniuria,  etiam  nobilissimo  viro  illata,  sufficienter  reparatur,  qua 
satisfactione  si  contentus  non  sit,  ad  iudicem  remitti  potest.^). 

b.  A restitutione  excusatur  offendens : a.  si  merito  supponit  offen- 
sum condonare  restitutionem;  p.  si  a iudice  propter  iniuriam  illatam 
punitus  est;  y,  si  offensus  vindiciam  sumpsit;  b.  si  offendens  et  offensus 
mutuo  sibi  aequalia  convicia  irrogarunt. 


*)  Gf.  s.  Thomas  II.  II.  q.  72.  a.  2.  ad  1. 
2)  Lessius,  1.  2.  c.  11.  n.  145. 

Num  detur  obligatio  veniam  yetendi,  ut  honor  reparetur. 

a.  Subditi  et  aequales  veniam  petere  debent,  si  laesus  gravi 
contumelia  affectus  id  exigat  nec  aliam  satisfactionem  accipere 
velit;  si  autem  laesus  id  non  exigat,  subditi  et  aequales  etiam 
alio  modo  satisfacere  possunt. 

b.  Praepositi  nunquam  obligantur  veniam  petere  a subdito, 
qui  iniuriam  passus  est,  ut  herus  a famulo,  praelatus  a religioso, 
magister  vel  superior  ab  alumnis:  laesus  enim  honor  per  aliquod 
signum  benevolentiae  abunde  reparatur. 

3.  Qui  contumelia  affectus  est,  sine  odio  et  sine  studio 
vindictae  eam  patienter  tolerare  debet.  Potest  quidem  et 
quandoque  etiam  tenetur  satisfactionem  et  iustam  poenam 
exigere;  ita  tamen  dispositus  esse  debet,  ut  iniuriam,  si 
opus  fuerit,  sine  ulla  reparatione  sustineat,  quin  etiam 
inimico  bene  faciat^). 


Quaestio  quinta. 

De  violatione  eeoreti. 

666.  Praenotiones.  1.  Secretum  subiective  est  obli- 
gatio rem  aliquam  occultam  non  manifestandi;  obiective 
est  ipsa  res  occulta  et  occultanda.  Triplex  distinguitur  se- 
cretum (praeter  secretum  sacramentale) : 

a.  Naturale,  cuius  obligatio  sine  contractu  ex  sola  rei 
natura  oritur,  quia  scilicet  res,  quam  aliquis  casu  cognovit, 
manifestari  non  possit,  quin  alius  rationabiliter  sit  invitus. 

h.  Promissum  tantum,  cuius  obligatio  ex  promissione 
oritur,  si  quis  de  re  ante  iam  cognita  alteri  promittat 
silentium. 

Haec  promissio  in  adiunctis  dupliciter  diversis  dari  potest:  vel 
enim  de  re,  quam  antea  iam  noverat,  alteri  promittit  secretum,  vel  de 
re,  quam  ab  altero  sine  secreto  acceperat,  postea  promittit  secretum. 


‘)  Cf.  s.  Thomas  II.  II.  q.  72.  a.  3. 

c.  Commissum  vel  rigorosum,  cuius  obligatio  pariter 
ex  promissione  oritur,  si  quis  rem  antea  sibi  ignotam  ab 
alio  accipiat  sub  condicione  et  promissione  expressa  vel 
tacita  servandi  secretum. 

a.  Secretum  igitur  commissum  alterum  oritur  ex  promissione  seu 
ex  pacto  explicito  et  vocari  potest  secretum  commissum  jyrivaium; 
alterum  oritur  ex  promissione  seu  ex  pacto  tacito  et  vocari  potest 
secretum  (commissum)  officiosum  (Amtsgeheimnis).  Illius  observationem 
exigit  solum  bonum  privatum,  huius  observationem  exigit  aliquatenus 
etiam  bonum  commune. 

jS.  Obligatione  secreti  officiosi  tenentur  consiliarii,  medici,  ob- 
stetrices, advocati,  theologi  etc.,  quibus  vi  officii  vel  consilii  vel  auxilii 
petendi  causa  revelantur  secreta.  Nonnulli  huc  referunt  etiam  amicos 
et  propinquos,  quibus  iure  amicitiae  et  propinquitatis  auxilii  vel  solatii 
causa  manifestantur  secreta. 

Nota.  Secretum  potest  esse  inventum  artis  vel  scientiae,  potest 
esse  aliquod  factum  (e.  g.  vacare  officium^  potest  esse  crimen  occultum. 
Non  eadem  principia  de  quovis  secreto  valent. 

2.  Quilibet  ius  habet  in  suum  secretum,  hinc  per  se 
non  licet  a.  secretum  explorare,  nec  h.  secretum  manifestare, 
nec  c.  secreta  notitia  uti. 

a.  Explorare  secretum  iniuste  non  licet,  quia  secretum 
est  veluti  res  aliena;  qui  ergo  secretum  iniuste  explorat, 
rem  alienam  domino  suo  aufert. 

a.  Secretum,  quod  est  inventum  artis  vel  scientiae,  non  licet  ex- 
plorare mediis  iniustis  vel  inhonestis  (subauscultando,  li teras  aperiendo, 
vim  vel  dolum  adhibendo),  licet  autem  mediis  naturalibus  honestis  (arte, 
studio) : dominus  enim  nequit  esse  rationabiliter  invitus,  quominus  unus- 
quisque mediis  licitis  haec  secreta  cognoscere  studeat.  Idem  dicendum 
est  de  secreto,  quod  est  aliquod  factum.  |3.  Secretum,  quod  est  occul- 
tum crimen  tum  commissum  vel  postea  committendum,  explorare  licet, 
ubi  agitur  de  damno  proprio  vel  tertii  innocentis  vere  gravi  avertendo, 
quod  ab  illo  ipso  imminet,  cuius  est  secretum. 

h.  Manifestare  secretum  non  licet,  quia  manifestatio 
est  contra  iustitiam  aut  saltem  contra  caritatem,  nisi  agatur 
de  casu,  in  quo  usus  secreti  licitus  est. 

c.  ZTti  secreto  seu  secreta  notitia  iniuste  acquisita  non 
licet:  qui  enim  alteri  iniuriam  intulit,  tenetur  eam  tollere 
aut  saltem  non  continuare;  sed  qui  notitia  iniuste  acqui- 
sita in  alterius  damnum  utitur,  iniuriam  alteri  illatam  con- 

Licet  uti  in  proprium  vel  alterius  commodum 
secreta  notitia  iuste  acquisita,  etiamsi  aliquod  alterius  dam- 
num inde  sequatur:  quando  enim  aliquis  secreti  cogni- 
tionem iuste  acquisivit,  sive  agitur  de  facto  sive  de  in- 
vento artis  vel  scientiae,  cessat  ius  secreti,  eo  quod  cessat 
ipsum  secretum^).  Attamen  secreto  commisso  in  utilitatem 
propriam  vel  alterius  invito  committente  uti  non  licet:  ita 
enim  secretum  committi  censetur,  ut  is,  cui  committitur, 
non  solum  ab  eius  manifestatione,  sed  etiam  ab  eius  usu 
abstinere  debeat^). 

667.  De  secreto  naturali.  1.  Secretum  naturale  ob- 
ligat vel  ex  iustitia  vel  ex  caritate,  proinde  sub  gravi  in 
re  gravi,  ubi  nempe  proximus  ex  eius  revelatione  vel 
gravi  tristitia  vel  gravi  iniuria  afficitur. 

2.  Secretum  naturale  manifestare  licet,  ubi  sine  gravi 
incommodo  servari  non  potest,  quod  quidem  incommodum 
maius  esse  debet,  si  secretum  ex  iustitia  obligat. 

Unum  vero  alterumve  secretum  minoris  momenti  revelare  veniale 
peccatum  non  excedit.  In  dubio  (positivo),  utrum  secretum  sit  parvi 
an  magni  momenti,  illud  citra  grave  peccatum  revelari  nequit,  quia 
revelans  se  exponit  periculo  non  solum  graviter  peccandi  sed  simul 
grave  damnum  inferendi;  principium  ergo  probabilismi  in  hoc  casu 
applicari  nequit. 


668.  De  secreto  promisso.  1.  Secretum  promissum 
qua  tale  vel  ex  mera  fidelitate  sub  levi,  vel  ex  iustitia  et 
quidem  in  re  gravi  etiam  sub  gravi  obligat,  prout  pro- 


q Gf.  Lugo  1.  c.  disp.  14.  n.  103.  S.  Alphonsus  1.  3.  n.  969.  Sporer- 
Bierhaum  II.  tracl.  5.  n.  674.  Ballerini-Palmieri  II.  n.  1083. 

q Gf.  Elbel-Bierhaum  I.  pr.  4.  n.  412  s.  Bucceroni,  Gasus  consc.^ 
n.  88,  5. 

Exemplo  sit:  a.  Ex  apertis  alienis  literis  aliquis  cognoscit 
vacare  aliquod  otficium;  hac  notitia  usus  ipse  illud  maturius  petit  et 
accipit,  h.  Gasu  audiens  alta  voce  colloquentes  cognoscit  inventum 
artis,  cuius  secretum  illi  diligenter  custodiebant;  hac  notitia  in  pro- 
prium commodum  ipse  utitur,  c.  Advocatus  officii  causa  cognoscens 
labilem  alicuius  negotii  statum,  fratrem  suum,  illius  negotii  creditorem, 
hac  de  re  monet,  ut  sibi  mature  provideat. 

mittens  se  obligare  intendit  sive  ex  fidelitate  sive  ex 
iustitia;  ordinarie  tamen  solum  ex  fidelitate  obligat. 

a.  Materia  secreti  promissi  et  commissi  quandoque  ea  est,  quae 
natura  sua  occulta  servari  debeat,  quae  proinde  duplicem  obligationem 
imponat,  secreti  naturalis  et  promissionis. 

h.  Notandum  est  promissionem  servandi  secretum  quandoque  fieri 
ex  mera  decentia  et  urbanitate,  quae  quidem  promissio  per  se  nullam 
inducit  obligationem. 

2.  Secretum  promissum  non  obligat:  a.  ubi  sine  gravi 
incommodo  proprio  vel  alieno  servari  nequit,  nisi  quis 
expresse  se  aliter  obligaverit;  h.  quando  res  absque  pro- 
missione manifestari  debuisset:  ad  id  enim,  quod  illicitum 
est,  per  promissionem  nemo  se  obligare  potest. 

Qui  ergo  a iudice  vel  a superiore  legitime  de  abqua  re  interroga- 
tur, eam  manifestare  debet,  etsi  secretum  promisisset. 

669.  De  secreto  commisso.  Secretum  commissum  ob- 
ligat ex  iustitia  et  proinde  sub  gravi  in  materia  gravi, 
quia  haec  obligatio  oritur  ex  promissione  utrimque  one- 
rosa. Insuper  bonum  commune  postulat,  ut  omnibus  praesto 
sit  opportunitas  quaerendi  consilium  vel  auxilium  neces- 
sarium; atqui  hoc  commodo  privarentur  homines,  nisi  ob 
gravem  obligationem  huius  secreti  de  eius  observatione 
certi  essent. 

a.  Obligatio  secreti  commissi  strictior  et  gravior  est  quam  secreti 
promissi,  et  obligatio  secreti  officiosi , gravior  est  quam  obligatio  secreti 
privatim  commissi.  Secretum  enim  commissum 'ex  iustitia  obligat, 
secretum  vero  promissum  ordinarie  solum  ex  fidelitate;  secretum  vero 
commissum  officiosum  etiam  tum  obligat,  quando  secus  res  manifestari 
debuisset,  quia  bonum  commune  postulat,  ut  hoc  secretum  exceptis 
paucis  casibus  illaesum  servetur.  Ideo  secretum  commissum  ne  iudici 
quidem  aut  superiori  legitime  interroganti  aperire  licet,  et  interrogatus 
cum  restrictione  respondere  debet  se  nihil  scire,  quod  sciUcet  revelare 
possit^). 


*)  lure  civili  plerumque  prohibitum  est,  ne  ii,  qui  munere  publico 
funguntur  ut  parochi,  medici  etc.  a magistratibus  vel  iudicibus  inter- 
rogentur de  iis,  quae  ipsis  ratione  muneris  concredita  sunt.  Id  non- 
nullis tamen  locis  lege  ci^'ili  iniungitur  omnibus  etiam  medicis,  qui 
partui  adstiterint,  ut  nomen  patris  et  matris  magistratui  denuntient. 
Ubi  eiusmodi  lex  viget,  cum  dicenda  sit  iusta  (ut  infantes  parentes  suos 

h.  Non  omnia  secreta  commissa  sunt  eiusdem  rigoris  et  obligationis, 
sed  alia  aliis  strictius  urgent,  id  quod  attendendum  est,  ubi  de  licita 
revelatione  secreti  commissi  agitur.  Sic  minor  est  obligatio  secreti,  quod 
prorsus  libere  sine  alia  causa  homini  privato  committitur;  maior  est 
obligatio  secreti,  quod  consilii  capiendi  causa  homini  privato  committi- 
tur ; adhuc  maior  est  obligatio  secreti,  quod  hominibus  in  officio  publico 
constitutis  (medicis,  advocatis,  etc.)  committitur;  maxima  tandem  (si  a 
sacramento  praescindimus)  est  obligatio  secreti,  quod  consiliariis  in  causis 
publicis  committitur* *). 

c.  Secretum  etiam  commissum  maioris  momenti  uni  alterive  viro 
prudenti  revelave  sub  secreto  peccatum  veniale  est,  dummodo  aliud 
grave  damnum  inde  non  sequatur,  nec  illi  secretum  manifestetur,  cui 
committens  illud  prae  ceteris  occultare  voluerit:  res  enim  uni  tantum 
communicata  adhuc  secreta  dici  potest,  quare  levis  tantum  iniuria  hac 
secreti  laesione  alteri  infertur. 

670.  Secretum  commissum  licite  rerelari  potest 

in  quatuor  sequentibus  casibus. 

Per  se  patet  obligationem  secreti  cessare:  a.  Si  consensus  illius, 
qui  secretum  commisit,  iure  merito  praesumi  potest.  Si  subditus 
(exemplum  est  cardinalis  de  Lugo)  sub  secreto  superiori  manifestat 
delictum  alicuius  subditi,  supponi  debet  deferentem  quidem  velle  manere 
occultum,  at  supponi  etiam  potest  ipsum  permittere,  ut  superior  circa 
delinquentem  faciat,  quod  opportunum  iudicaverit^).  h.  Si  res  iam  aliunde 
nota  aut  divulgata  est;  hinc  licite  unusquisque  de  secreto  commisso 
loqui  potest  cum  viro,  qui  illius  notitiam  habet,  etiamsi  haec  nondum 
sit  publica.  Idem  valet,  si  ille,  cui  commissum  est  secretum,  rei  notitiam 
aliunde  accepisset.  Secretum  itaque  revelari  potest : 

1.  Si  necessarium  est  ad  avertendum  grave  damnum 
commune  ecclesiae  vel  reipuhlicae:  obligatio  enim  secreti, 
quae  propter  bonum  publicum  introducta  est,  cessat,  ubi 
idem  bonum  publicum  secreti  manifestationem  exigit.  At 
secretum  revelare  non  licet  propter  damnum  publicum  leve, 
quale  e.  g.  ex  eo  oritur,  quod  reus  impunitus  manet. 

Si  quis  sub  secreto  cognoscit  alterius  propositum  nocendi  civitati, 
a cuius  exsecutione  hic  aliter  revocari  nequit,  potest  et  debet  secretum 
sibi  commissum  revelare. 

cognoscant),  etiam  a medicis  observari  debet:  cessat  enim  pro  iis  in 
hoc  casu  obligatio  secreti  commissi  seu  officii. 

*)  Cf.  Lehmkuhl  I.  n.  1198. 

‘^)  Lugo  disp.  14.  n.  117. 

2.  Si  necessarium  est  ad  avertendum  grave  damnum 
tertii  Innocentis  ab  eo,  qui  secretum  commisit,  iniuste  in- 
ferendum: caritas  enim  postulat,  ut  innocentem  liberemus 
ab  iniuria  nocentis  etiam  cum  aliquo  damno  nocentis. 

a.  Si  Titius  sub  secreto  cognoscit  alterius  propositum  occidendi 
Gaium;  et  flagitiosus  a proposito  suo  averti  nequit,  Titius  potest  et 
debet  illud  manifestare,  quantum  necesse  est  ad  avertendum  malum 
e.  g.  monendo  Gaium,  ut  sibi  caveat.  Item  medicus  sciens  sponsum, 
qui  se  sanum  fingit,  laborare  morbo  contagioso,  posset  rem  sponsae 
deceptae  manifestare,  si  sponsus  admonitus  desistere  nollet. 

h.  Nota  obligationem  secreti  commissi  in  gratiam  innocentis  non 
cessare,  nisi  secretum  est  de  malo  per  iniuriam  adhuc  inferendo ; et- 
enim si  secretum  versatur  circa  malum  iam  commissum,  eius  obligatio 
non  cessat,  etsi  manifestatione  damnum  innocentis  averti  posset.  Si 
quis  e.  g.  ex  secreto  commisso  sciret  Titium  esse  homicidam,  rem  re- 
velare non  posset  ad  liberandum  Sempronium,  qui  loco  Titii  iniuste 
ad  mortem  damnatur.  Nam  sicut  ipse  Titius  non  tenetur  cum  aequali 
suo  damno  manifestare  crimen  suum  ad  liberandum  Sempronium  a 
malo,  cuius  non  est  causa  nisi  per  accidens,  ita  ille,  cui  Titius  secretum 
commisit,  non  tenetur,  immo  nec  potest  manifestare  crimen  Titii  ad 
liberandum  Sempronium.  Siquidem  Titius  rationabiliter  invitus  est 
de  revelatione  secreti  a se  commissi,  quamdiu  ipse  illud  licite  servare 
potest,  q. 

3.  Si  necessarium  est  ad  avertendum  grave  damnum 
ipsius  committentis : committens  enim  de  manifestatione 
secreti  non  potest  esse  rationabiliter  invitus. 

Si  quis  sub  secreto  cognoscit  Gaium  statuisse  matrimonium  inire 
cum  occulto  impedimento,  et  a matrimonio  ineundo  aliter  impediri  ne- 
quit, potest  et  debet  impedimentum  denuntiare. 

4.  Si  necessarium  est  ad  avertendum  grave  damnum 
proprium^  etsi  inde  pro  ipso  committente  sequeretur  mortis 
periculum : acceptans  enim  secretum  non  censetur  cum 
tanto  incommodo  se  obligare  velle,  nisi  diserte  promittat, 
se  etiam  cum  gravissimo  incommodo  servaturum  esse 
secretum. 

Si  quis  sub  secreto  sciret  homicidium  ab  alio  patratum,  et  ipse, 
cui  secretum  commissum  est,  de  homicidio  suspectus  in  periculo  versa- 
retur subeundi  gravem  poenam,  licite  revelaret  secretum  etiam  cum 
committentis  periculo  mortis,  supposito  quod  non  adsit  aliud  medium 
avertendi  imminentem  gravissimam  poenam. 


Cf.  Laijmann  1.  3.  tr.  3.  pr.  2.  c.  5.  n.  2. 

De  alienis  literis, 

671.  Secretum  literarum.  Alienas  literas  aperire 
aut  apertas  et  secrete  servatas  legere  per  se  est  peccatum 
ex  genere  suo  grave  contra  iustitiam:  quilibet  namque  ius 
strictum  habet  in  suum  secretum.  Datur  autem  in  hac  re 
parvitas  materiae ; si  quis  proinde  literas  legeret,  quas 
prudenter  supponat  non  continere  nisi  res  levis  momenti, 
graviter  non  peccaret. 

Literas  minutatim  discerptas  et  in  locum  publicum  proiectas  col- 
ligere et  compositis  fragmentis  legere  probabiliter  non  est  contra  iusti- 
tiam ; si  tamen  literae  quidquam  contineant,  cuius  revelatio  in  detrimen- 
tum domini  cedat,  id  pro  ratione  damni  sub  gravi  aut  sub  levi  ex 
caritate  occultum  servari  debet. 

S.  Alphonsus  quidem  (n.  70)  probabilius  censet  composita  frag- 
menta legentem  peccare  contra  iustitiam,  quia  literae  ideo  dilacerantur 
ne  legi  possint,  et  proinde  dilacerationem  signum  esse  dominum  velle 
sibi  ius  reservare  in  secretum,  quod  literis  continetur:  Lugo  econtra 
(disp.  14.  n.  151)  censet  legentem  non  peccare  contra  iustitiam,  quia 
proiectio  in  locum  publicum  signum  est  dominum  cedere  iure  suo  in 
literas  proiectas,  quarum  lectionem  impedire  nequit;  dilacerantur  autem, 
ut  difficilior  reddatur  lectio. 

672.  Licentia  aperiendi  alienas  literas.  Licet  alienas 
literas  aperire  aut  apertas  legere: 

a.  Ex  consensu  tacito  aut  iure  merito  (e.  g.  ratione 
amicitiae)  praesumpto  sive  illius,  qui  literas  scribit,  sive 
illius,  ad  quem  scriptae  sunt:  uterque  enim  iure  in  se- 
cretum cedere  potest,  et  proinde  sic  nemini  fit  iniuria. 

h.  Ex  regula,  cui  quis  libere  se  subiecit.  Ideo  supe- 
riores regulares  licite  aperire  et  legere  possunt  literas 
subditorum  suorum,  ubi  vel  ex  regula  hoc  ius  eis  conce- 
ditur vel  per  legitimam  consuetudinem  introductum,  est. 
Excipiuntur  tamen  literae,  quae  ad  mediatos  superiores 
directae  sunt,  et  literae,  quae  secreta  conscientiae  conti- 
nent. Si  superior  iure  dubitet,  num  literae  revera  con- 
tineant secreta  conscientiae,  licite  eas  inspicere  potest; 
quodsi  revera  secreta  contineant,  a lectione  abstinere 
debet. 


686 


De  octavo  decalogi  praecepto. 


c.  Ex  necessitate  avertendi  grave  damnum  a republica, 
a subditis,  a se  ipso.  Ideo  a.  Licet  auctoritati  publicae 
(principibus,  belli  ducibus)  aperire  literas,  si  sufficientia 
adsint  indicia  id  necessarium  esse  ad  consulendum  bono 
publico.  |3.  Licet  patrifamdias  legere  literas  filiorum,  qui 
adhuc  sub  paterna  potestate  sunt,  et  superiori  legere  li- 
teras alumnorum,  qui  eius  curae  commissi  sunt,  pisi  de 
rebus  conscientiae  agant  aut  secreta  familiae  contineant, 
quia  id  necessarium  censetur  ad  consulendum  bono  filii 
aut  subditi,  y.  Licet  homini  privato  in  casibus  particula- 
ribus legere  alienas  literas,  quando  iure  merito  iudicat 
in  iis  aliquid  contineri,  quod  in  grave  suum  dainnum 
cedat  (n.  666). 

Dominis  literas  famulorum,  maritis  literas  uxorum  ratione  fa- 
mulatus, matrimonii  legere  non  licet,  si  tamen  morali  certitudini  iudi- 
cent  in  illis  aliquid  mali  contineri,  ex  supra  dictis  id  eis  licet. 





Pars  tertia. 

De  praeceptis  ecclesiae'). 

Ecclesiam  habere  potestatem  condendi  leges  in  con- 
scientia obligantes  ex  natura  ecclesiae,  ex  certis  Christi 
Domini  effatis  ac  tandem  ex  praxi  et  doctrina  ecclesiae 
constat^).  Quamobrem  etiam  praecepta  ecclesiae  observare 
oportet,  ut  finem  vitae  aeternae  consequi  possimus.  Prae- 
cepta ecclesiae  alia  sunt  universalia,  quae  omnes  fideles 
obligant,  alia  sunt  particularia,  quae  ad  particulares  fide- 
lium status  referuntur.  Praecepta  universalia,  de  quibus 
hic  agendum  est,  a diversis  auctoribus  quoad  numerum 
et  ordinem  diversimode  recensentur.  Cum  de  observa- 
tione festorum  superius,  ubi  de  tertio  decalogi  praecepto 
sermo  erat,  iam  actum  sit,  dicendum  restat:  a.  de  absti- 
nentia et  ieiunio;  h.  de  annua  confessione  et  de  commu- 
nione paschali ; c.  de  prohibitione  librorum ; quibus  ob 
peculiaria  huius  temporis  adiuncta  addendum  est  d.  de 
sustentatione  pastorum;  e.  de  prohibitione  cremandi  ca- 
davera. 

q S.  Alphonsus  1.  3.  n.  1004 — 1050.  Tamburini,  In  quinque 
ecclesiae  praecepta  (Opus  postumum).  St.  Fagundez,  Quaestiones  in 
quinque  ecclesiae  praecepta  M.  Struggl,  Theologia  moralis  tract.  VIII. 
De  praeceptis  ecclesiae.  Ballerini-Palmieri,  Opus  theolog.  morale®  II. 
n.  1103—1225.  Lehmkuhl,  Theologia  moralis^®  I.  1201—1222.  Genicot, 
Theologiae  moralis  instit.®  I.  n.  434 — 460. 

Veritatem  hanc  dogmatici  et  canonistae  ex  professo  demonstrant. 

Palmieri,  De  romano  pontifice  (Romae.  Typograph.  S.  G.  de  prop. 
lide.  1877)  p.  126  ss.  Wernz,  Ius  decretalium  (Romae  Typograph.  S. 
C.  de  prop.  fide  1898)  I.  n.  90  ss.  Aichner,  Compendium  iuris  eccle- 
siastici'® (Brixinae.  Weger.  1900)  § 23,  3. 

Quaestio  prima. 

De  praecepto  abstinentiae. 

673.  De  ipso  praecepto.  Praeceptum  abstinentiae, 
quod  a praecepto  ieiunii  hic  consideratur  seiunctum,  tria 
prohibet : a.  carnes ; b,  ova  et  lacticinia ; c.  promiscuitatem 
ciborum.  Porro  quandoque  solum  carnes,  quandoque  etiam 
ova  et  lacticinia  cum  promiscuitate  ciborum  prohibentur. 

a.  Etsi  non  possit  afferri  canon,  quo  praeceptum  abstinentiae  a 
ieiunio  seiunctae  pro  universali  ecclesia  primitus  praescribatur,  exsistere 
tamen  eiusmodi  praeceptum  ex  variis  summorum  pontificum  constitu- 
tionibus, ex  cathechismis,  ex  universalis  ecclesiae  praxi  certum  est. 

&.  Voluntariam  abstinentiam  a cibo  et  potu  lex  naturae  eatenus 
praecipit,  quatenus  effectus  per  ieiunium  obtinendus  necessarius  est. 
Ex  s.  Thoma  ieiunium  multum  inservit  ad  cupiditates  carnis  refrae- 
nandas,  ad  satisfaciendum  pro  peccatis,  ad  mentem  liberius  sursum 
elevandam').  Ieiunium  enim  ad  ipsam  cupiditatem  cibi  et  potus,  deinde 
vero  ad  omnes  concupiscentias  carnis  reprimendas  assumitur.  Quoniam 
autem  ieiunium  plus  minusve  omnibus  necessarium  est : in  multis  enim 
offendimus  omnes^),  et  in  omnibus  caro  concupiscit  adversus  spi7'itum% 
ecclesia  suis  legibus  modum  ieiunandi  omnibus  convenientem  deter- 
minat. Nec  mirum : nam  a.  cum  protoparentes  per  usum  illicitum  cibi 
ruinam  in  mundum  intulissent,  abstinentia  ab  usu  licito  cibi  optimum 
medium  est  hominem  sanctificandi  et  peccata  praeterita  expiandi ; 


')  Summa  II.  II.  q.  147.  a.  3. 
*)  lac.  3. 

P.  Christus  Dominus  ieiunium  exemplo  suo  commendavit,  cum  opus 
redemptionis  quadraginta  dierum  ieiunio  inchoaret. 

c.  Cum  ecclesia  hoc  praecepto  reprimere  intendat  concupiscentiam 
carnis,  quae  fertur  in  delectationes  cibi  et  veneris,  illos  cibos  potis- 
simum prohibet,  quae  magis  sapiunt  ac  nutriunt  corpusque  opime  nu- 
triendo ad  luxuriam  excitant.  Caro  autem  avium  atque  animalium 
terrestrium  et  ea,  quae  ex  illis  proveniunt,  ova  scilicet  avium  et  lac 
animalium  magis  sapiunt  et  nutriunt,  ideo  haec  potissimum  ab  ecclesia 
diebus  abstinentiae  prohibentur^). 


Articulus  primus. 

De  abstinentia  a carnibus. 

674.  Eius  declaratio.  1.  Solum  praeceptum  absti- 
nentiae (absque  ieiunio)  ex  lege  universali  ecclesiae  obligat: 

a.  dominicis  in  quadragesima  (nisi  concedatur  dispensatio) ; 

b.  singulis  feriis  sextis  excepto  die  nativitatis  Domini,  si 
in  feriam  sextam  incidat^);  c.  die  sabbati,  nisi  indultum 
vel  legitima  consuetudo  excuset. 

Num  abstinentia  die  sabbati  per  legem  universalem  ecclesiae  prae- 
cepta sit,  non  satis  constat.  Illud  certum  est  legem  universalem  ab- 
stinentiae die  sabbati  nunc  non  amplius  exsistere.  Ideo  aflBrmat  Bene- 
dictus XIV.  licitum  esse  carnes  comedere  die  sabbati,  ubicunque  earum 
usus  a recepta  consuetudine  non  est  interdictus®).  Sed  ubi  haec  lex 
abstinentiae  viget,  sive  praecepto  ecclesiae  sive  consuetudine  primitus 
introducta  est,  considerari  debet  ut  lex  universalis  ecclesiae.  Ideo  pere- 
grini venientes  e loco,  ubi  lex  ista  non  viget,  in  regionem,  ubi  ea  viget, 
ad  abstinentiam  servandam  tenentur^).  Si  lex  ista  nunquam  fuit  uni- 
versalis, consuetudine  factum  est,  non  solum  ut  abstinentia  introducere- 
tur, sed  etiam  ut  tamquam  lex  universalis  ecclesiae  consideraretur,  ubi 
introducta  est. 

2.  Praeceptum  abstinentiae  obligat  omnes  fideles  usum 
rationis  habentes,  i.  e.  qui  septimum  aetatis  annum  com- 

q Cf.  s.  Thomas  II.  II.  q.  147.  a.  8. 

2)  Ex  consuetudine  ab  Honorio  III.  approbata  C.  Explicari  3.  de 
observ.  ieiuniorum  (III.  46). 

®)  De  synodo  1.  11.  c.  5.  n.  5. 

S.  Officium  10,  ian.  1855  declaravit  peregrinos  extra  Belgium 
(ubi  abstinentia  die  sabbati  non  viget)  non  posse  die  sabbati  carnes 
comedere  in  locis,  in  quibus  viget  lex  abstinentiae. 

Noldin,  De  praeceptis’. 

plevemnt:  est  enim  praeceptum  ecclesiasticum,  quod  ante 
usum  rationis  non  obligat. 

Ante  septimum  aetatis  annum  completum  pueri  ad  servandam 
abstinentiam  non  tenentur,  etsi  rationis  usum  iam  adepti  sint;  parentes 
tamen  enixe  hortandi  sunt,  ut  filios  quamprimum  ad  abstinentiam 
assuescant : facilius  enim  postea  servabunt  praecepta,  ad  quae  servanda 
mature  iam  assuefiunt. 

3.  Praeceptum  abstinentiae  jper  se  obligat  sub  gravi, 
quia  eius  finis  et  materia  gravis  est;  admittit  autem  par- 
vitatem materiae. 

a.  Omnes  in  eo  conveniunt  gravem  esse  materiam,  quae  nota- 
biliter nutrit;  in  determinanda  autem  quantitate,  quae  notabiliter 
nutriat,  auctores  valde  dissident;  dicendum  videtur  gravem  esse  mate- 
riam, quae  duas  uncias  (60  gr.)  excedit. 

h.  Maior  quantitas  ad  peccatum  grave  constituendum  requiritur, 
si  non  caro  proprie  dicta,  sed  aliquid,  quod  ex  carne  provenit,  man- 
ducatur. Qui  ergo  portionem  ordinariam  leguminum  sagimine  con- 
ditorum vel  iusculum  ex  carne  confectum  manducat,  graviter  non 
peccato. 

4.  Toties  committitur  peccatum  contra  abstinentiam, 
quoties  actibus  moraliter  distinctis  comeditur  caro:  hoc  enim 
praeceptum,  etsi  iam  laesum,  semper  denuo  violari  potest. 

675.  Quid  nomine  carnis  et  piscis  significetur. 

1.  Quoad  abstinentiam  animalia  dividuntur  in  carnem  et 
piscem:  diebus  enim  abstinentiae  prohibentur  carnes,  per- 
mittuntur autem  pisces,  quia  horum  caro  minus  nutrit  et 
minus  sapit.  Quid  nomine  carnis  et  piscis  sensu  eccle- 
siastico veniat,  non  ex  theoriis  physicorum  sed  potius  ex 
communi  aestimatione  fidelium  et  praesertim  ex  consue- 
tudine discere  debemus. 

a.  Animalia,  quorum  caro  prohibetur,  sunt  mammalia, 
(Saugetiere)  et  aves;  permittuntur  tamen  ex  mammalibus 
(quia  ordinarie  in  aqua  vivunt  et  piscibus  nutriuntur  aut 
nutriri  putabantur):  lutrae  (Fischottern),  castores  seu  fibri 
(Biber),  phocae  (Seehunde),  tricheci  (Walrosse),  ex  avibus 
colymbi  (Tauchenten)  et  probabiliter  etiam  fulicae 


0 Genicot  I.  n.  443. 

(Wasser-  u.  Rohr-Hiihner)^) ; nullatenus  vero  corvi  marini 
(Seeraben). 

h.  Nomine  'piscinm  intelliguntur  non  solum  pisces 
stricte  tales  sed  omnia  animalia,  quae  frigidum  sanguinem 
habent:  a.  Reptilia  et  amphibia  ut  ranae  (Frosche)  et 
testudines  (Schildkroten).  p.  Molusca  ut  limaces  (Schnecken), 
conchae  {Mw^cheAn)^  praesertim  (Austern).  y.  Crustacea 

ut  cancri  (Krebse),  cammari  (Meerkrebse). 

a.  Auctores  antiqui  carnem  prohibitam  dicunt  carnem  animalium 
terrestrium  seu  „in  terra  quiescentium  et  respirantium^^)  (Landtiere), 
carnem  vero  licitam  piscium  dicunt  carnem  animalium  aquaticorum, 
quae  in  aqua  vivunt  et  respirant  (Wassertierek  Ad  haec  refereoant 
etiam  lutras,  castores,  anates  et  fulicas,  quia,  desumpto  criterio  ex 
ordinaria  horum  animalium  sede,  putabant  ea  ad  instar  piscium  in 
aquis  vivere  vel  saltem  piscibus  nutriri®). 

h.  Haec  animalia  sola  permittit  consuetudo;  ubi  ergo  consuetudo 
eorum  usum  licitum  reddit,  comedi  possunt,  quamvis  ex  errore  de 
rebus  naturalibus  orta  sit;  ubi  vero  haec  consuetudo  non  exsistit,  ad 
carnes  prohibitas  pertinent. 

c.  In  dubio,  utrum  aliquid  sit  caro  an  piscis,  illud  comedere  licet ; 
quod  enim  non  certe  constat  esse  carnem,  prohibitum  non  est. 

2.  Nomine  carnis  sensu  ecclesiastico  veniunt  omjies 
partes  animalium  prohibitorum,  ergo  etiam  sanguis,  me- 
dulla ossium,  partes  cerebrales,  pinguedo  seu  adeps,  lari- 
dum (Speck),  nisi  horum  quidquam  consuetudine  vel  in- 
duito permittatur;  non  autem  fructus  horum  animalium  ut 
ova,  lac.  Prohibentur  ergo  per  se  etiam  cibi  cum  carne 
cocti  ut  iusculum  carnis  et  cibi  adipe  vel  carne  conditi. 

a.  lam  pridem  ad  parandos  cibos  permittebatur  pinguedo  (loco 
dei) ; antea  hoc  nomine  sola  pinguedo  suina  (Schweinfett)  concede- 


‘)  Ex  induito  a Pio  VII.  concesso  religiosis  ordinis  Minimorum 
■s.  Francisci  a Paula,  qui  ex  voto  a carnibus  perpetuo  abstinere  debent, 
non  licet  inferre  fulicas  per  se,  non  solum  ex  consuetudine,  diebus 
abstinentiae  permitti:  eo  enim,  quod  ad  illorum  religiosorum  petitionem, 
ut  libere  uti  possint  eo  (fulicarum)  cibo,  s.  pontifex  benigne  annuit 
pro  gratia,  esum  illius  carnis  piis  religiosis  permisit,  quin  dirimere 
intenderet  quaestionem  theoreticam  de  natura  huius  cibi.  Gf.  Ballerini- 
Palmieri  II.  n.  1110. 

2)  Thomas  II.  II,  q.  147.  a.  8. 

®)  Gf.  Olfers,  Pastoralmedicin  (Herder.  Freiburg.  1893)  S.  46  ff. 

batur,  nunc  vero  pinguedo  seu  adeps  ciiiuscunque  animalis  (jede  Art 
von  Tierfett)  permittitur^);  idem  quando  adeps  permittitur,  butyro 
quoque  tamquam  condimento  uti  licet^). 

h.  Ubi  usus  laridi  (ut  in  nonnullis  Italiae  locis)  ad  condiendos 
cibos  permittitur,  facultas  ita  interpretanda  est,  ut  licite  sumantur 
etiam  minutissima  illa  frustula,  quae  larido  igne  liquefacto  immixta 
manent®). 

c.  Usus  margarinae  permittitur  non  solum  ad  parandos  cibos,  sed 
etiam  per  modum  cibi  vel  condimenti,  licito  manente  usu  butyrD). 

d.  Diebus  abstinentiae  licet  adhibere  condimentum  iusculi  a Maggi 
inventum  (Maggi’s  SuppenwUrze),  quia  non  constat  illud  esse  ex  carne 
confectum;  at  non  licet  vesci  extractis  carnis,  quae  dicuntur  (Flcisch- 
extrakt),  cum  certe  ex  carne  confecta  sint. 

676.  A praecepto  abstinentiae  excusantur,  qui  sine 
magno  incommodo  a carnibus  abstinere  nequeunt.  Huius- 
modi  sunt: 

a.  Pauperes  mendicantes,  qui  carnem  manducare  pos- 
sunt, si  nihil  aliud  habeant. 

a.  Si  pauperes  operarii,  qui  aliud  condimentum  non  habent,  ad 
condiendos  cibos  adhibent  aliquid  sagiminis  vel  laridi,  in  hac  re  non. 
sunt  damnandi. 

p.  Ergo  carnes,  quae  usque  ad  diem  non  prohibitum  sine  periculo 
corruptionis  conservari  nequeunt,  dari  possunt  pauperibus,  qui  a lege 
abstinentiae  excusantur. 

h.  Aegroti,  convalescentes,  stomachi  debilitate  labo- 
rantes, viribus  debiles,  qui  medicinam  sumere  debent^ 
cuius  efficacia  cibis  esurialibus  impeditur,  ac  tandem 
feminae  praegnantes  et  nutrientes:  illae  quidem,  si  debiles 
sunt  vel  ex  cibis  esurialibus  sanitatis  periculum  timent, 
hae  vero,  si  puerum  infirmum  alere  debent. 

Constat  mulieres  praegnantes  quandoque  magna  carnis  appetentia 
laborare,  cui  si  non  satisfaciant,  foetus  nocumentum  subire  posset. 
Negant  quidem  Olfers^)  et  Capellmann^)  foetui  aliquod  damnum  oriri,. 


q S.  Officiunn  maii  1889.. 
q S.  Officium  13.  maii  1896. 

®)  S.  Poenitent.  17.  nov.  1897. 

*)  S.  Officium  6.  sept.  1899.  Margarina  est  butyrum  artefactum 
(Kunstbutter)  ex  adipe  bovillo  et  puriore  lactis  parte  confectum. 

^)  Pastoralmedicin  (Freiburg.  Heider.  1893)  S.  51. 

®)  Medicina  pastoralis  (Aquisgrani.  Barth.  1893)  p.  101. 

eo  quod  huic  appetentiae  utut  magnae  resistitur,  nihilominus  Lehm- 
kuhl  (I.  n.  1208.)  eiusmodi  mulieres  praegnantes  a peccato  excusat, 
jSi  quando  buccellam  carnis  sumant“. 

c.  Operarii,  qni  difficillimis  laboribus  vel  laboribus 
ciborum  appetentiam  auferentibus  addicti  sunt  ut  operarii 
in  fusoriis,  vitrariis  vel  ferrariis,  in  fodinis  metallicis  vel 
carbonariis.  His  aequiparari  possunt  etiam  ii,  qui  curare 
debent  fornaces  in  fabricis  vel  locomotivis. 

d.  Qui  alios  cibos  habere  non  possunt: 

a.  Uxores,  filii,  famuli,  si  paterfamilias  alios  cibos  non  admittit, 
quia  in  morali  impotentia  versantur  observandi  praeceptum ; famuli 
autem  per  se  alium  dominum  quaerere  tenentur. 

(3.  Viatores,  qui  alios  cibos  in  cauponis  non  accipiunt ; attamen 
tunc  tantum  excusantur,  si  cibo  ad  congruam  refectionem  indigent  et 
si  alios  cibos  serio  postulaverint. 

y.  Hospes,  qui  die  abstinentiae  ad  prandium  invitatur,  quod  ex 
carnibus  parari  novit,  per  se ' invitationem  recusare  tenetur  eamque 
tum  solum  licite  acceptare  potest,  si  ex  refutatione  notabile  incom- 
modum ut  gravem  offensionem,  inimicitias  merito  timere  debet.  — 
Hospes,  qui  praeter  exspectationem  integrum  prandium  ex  carnibus 
paratum  invenit,  licite  carnes  manducat,  si  neque  alios  cibos  accipere 
nec  sine  gravi  incommodo  discedere  potest^- 

b.  Si  errore  prandium  paratum  est  ex  cibis  vetitis,  hoc  modo 
distingui  potest.  Si  de  solo  condimento  ex  carnibus  agitur,  esus  per- 
mitti potest:  cum  enim  hoc  sub  levi  tantum  prohibitum  sit,  ratio- 
nabilis causa  excusat;  quodsi  de  integro  prandio  ex  carnibus  parato 
agitur,  attendendae  sunt  circumstantiae,  scilicet  num  alii  cibi  mox 
parari  possint,  num  cibi  ex  carnibus  parati  sine  notabili  detrimento 
asservari  possint  in  sequentem  diem  etc. : si  enim  prandium  paratum 
sine  gravi  incommodo  relinqui  non  potest,  licite  sumitur^). 

8.  A servanda  abstinentia  non  excusantur,  qui  non  accipiunt  nisi 
cibos  peiores  et  cariores,  excepto  casu,  quo  cibi  tam  mali  sint,  ut  con- 
gruam refectionem  non  praebeant,  aut  tam  cari,  ut  notabile  detrimen- 
tum in  bonis  fortunae  afferant. 


*)  Gf.  Berardi,  Praxis  confessi  Faventiae.  Novelli.  1899)  II 
n.  1463. 

2)  Gf.  ibid.  1464  s. 

Articulus  secundus. 

De  aliis  cibis  vetitis. 

677.  De  abstinentia  ab  oyis  et  lacticiniis.  1.  Lex 

universalis  per  consuetudinem  introducta  ova  et  lacticinia 
prohibet.  Nomine  lacticiniorum  intelliguntur  lac  et  ea 
omnia,  quae  ex  lacte  comparantur  ut  butyrum,  caseus  etc. 
Prohibentur  autem  ova  et  lacticinia  ab  illis  animalibus 
provenientia,  quorum  carnes  prohibitae  sunt. 

2.  Prohibentur  tantum  in  quadragesima,  etiam  die- 
bus dommicis,  nisi  obtenta  sit  dispensatio;  aliis  autem 
ieiunii  diebus  per  annum  non  sunt  prohibita.  Inter  alia 
enim  ieiunia  sollemnius  est  ieiunium  quadragesimale ; et 
ideo  in  quolibet  ieiunio  interdicitur  esus  carnium,  in 
ieiunio  autem  quadragesimali  interdicuntur  etiam  ova  et 
lacticinia^). 

Prohibitio  ista  viget  in  Italia,  Gallia,  Hispania  etc.,  in  nostris 
autem  Germaniae  regionibus  per  consuetudinem  contrariam  iam  diu 
abrogata  est.  Potissima  huius  consuetudinis  ratio  est  penuria  ciborum 
esurialium,  praesertim  vero  olei  et  piscium.  Attamen  etiam  ubi  lex 
adhuc  viget,  dispensatio  conceditur  ad  ova  et  lacticinia  pro  integra 
fere  quadragesima,  paucis  tantum  diebus  exceptis,  eo  fere  modo,  quo 
apud  nos  ad  carnes  conceditur  dispensatio. 

3.  Prohibitio  haec  obligat  in  conscientia,  ut  constat 
ex  declaratione  ecclesiae'^),  et  quidem  sub  gravi:  si  enim 
lex  abstinendi  ab  ovis  et  lacticiniis  in  conscientia  obligat, 
cum  materia  eius  gravis  sit,  graviter  sane  obligat,  id  quod 
sensus  fidelium  et  consensus  theologorum  confirmat. 

Ad  materiam  gravem  constituendam  in  hoc  praecepto  maior  quan- 
titas requiritur,  quam  in  esu  carnis,  quia  ova  et  lacticinia  non  aeque 
principaliter  prohibentur  ac  caro.  Probanda  videtur  sententia  eorum, 
qui  duplo  maiorem  quantitatem  exigunt,  adeo  ut,  quatuor  unciae  (120gr. 
= duo  ova  gallinacea)  gravem  materiam  constituant^. 


q Cf.  s.  Thomas  II.  II.  q.  147.  a.  8.  ad  3. 

2)  Non  est  evidens,  quod  consuetudo  non  comedendi  ova  te  lacti- 
cinia  in  quadragesima  ohliget.  Propos.  32.  ab  Alexandro  VII,  damnata. 
Genicot  I.  n.  443. 

4.  Ova  et  lacticinia  aequiparantur ; hinc  dispensatus 
ad  lacticinia  censetur  etiam  dispensatus  ad  ova;  carnes 
autem  et  lacticinia  non  aequiparantur ; ideo  dispensatus 
ad  lacticinia  non  est  eo  ipso  etiam  dispensatus  ad  carnes; 
dispensatus  autem  ad  carnes  eo  ipso  censetur  etiam  dis- 
pensatus ad  lacticinia,  quia  minus  in  maiore  continetur. 

Butyrum  et  lac  non  aequiparantur,  sed  se  habent  ut  minus  et 
plus  in  eadem  specie;  hinc  si  in  loco,  in  quo  prohibita  sunt  lacticinia, 
conceditur  usus  butyri  ad  condiendos  cibos,  non  conceditur  eo  ipso 
etiam  usus  lactis. 


678.  De  Tetita  promiscuitate  ciborum.  1.  Prohi- 
bitio haec,  quam  edidit  Benedictus  XIV.,  his  continetur: 
qui  vi  dispensationis  carnes  comedere  potest,  non  potest 
licite  diebus  ieiunii  in  eadem  refectione  simul  carnes  et 
pisces  comedere.  Indultum  enim  seu  dispensatio  come- 
dendi carnes  diebus  ieiunii  ex  voluntate  summi  ponti- 
ficis hac  solum  condicione  conceditur  et  concedi  potest, 
ne  carnes  simul  cum  piscibus  in  eadem  refectione  su- 
mantur^). 

a.  Vi  dispensationis ; qui  ergo  non  vi  dispensationis  seu  indui ti, 
sed  ex  alia  ratione  e.  g.  ob  affectam  valetudinem  diebus  ieiunii  licite 
carnes  comedunt,  simul  etiam  pisces  comedere  possunt^).  Qui  vero 
ratione  aetatis  vel  laboris  ieiunare  non  tenentur,  ut  pueri  post  septen- 
nium vel  operarii  graviter  laborantes,  qui  pluries  se  reficere  possunt, 
hac  lege  tenentur:  qui  enim  ratione  aetatis  vel  laboris  ieiunare  non 
tenentur,  ex  hac  ratione  solum  saepius  refici  possunt,  carnes  autem  in 
refectione  vi  indulti  comedunt®). 

h.  Carnes  comedere  potest;  qui  autem  ad  ova  et  lacticinia  tan- 
tum dispensatus  est,  potest  simul  etiam  pisces  comedere.  Pariter  iis, 
qui  non  ad  carnes,  sed  solum  ad  ius  carnis  vel  ad  condimentum  car- 
neum dispensati  sunt,  non  interdicitur  simul  cum  his  etiam  pisces 
comedere^). 


De  hac  re  agit  Benedictus  XIV.  in  tribus  literis  encyclicis 
praesertim  vero  In  suprema  22.  aug.  1741 ; et  s.  Poenitentiaria  com- 
plura decreta  hac  de  re  edidit. 

2)  S.  Poenitent.  9.  ian.  1899. 

®)  S.  Officium.  24.  maii  1841;  23.  iun.  1875. 
fi  S.  Poenitent.  8.  febr.  1828. 

c.  In  eadem  refectione;  qui  ergo  ex  dispensatione  in  prandio 
carnes  sumpsit,  non  prohibetur  in  coena  piscibus  vesci. 

d.  Nomine  piscium  intelliguntur  pisces  latiore  sensu,  prout  oppo- 
nuntur carnibus  (n.  675).  Ergo  non  licet  comedere  carnes  simul  et 
testacea  marina  vel  caviale  (Kaviar)^)  vel  ranas  vel  limaces  vel  fulicas 
in  iis  locis,  in  quibus  fulicae  pro  piscibus  habentur.  Licet  autem 
carnes  comedere  simul  cum  iusculo  piscis  vel  cum  condimento  ex  pisce 
confecto,  et  vicissim  licet  pisces  comedere  simul  cum  iusculo  carnis  vel 
cum  condimento  ex  carne  confecto:  siquidem  iusculum  et  condimentum 
ex  carne  non  dicitur  caro,  et  iusculum  aut  condimentum  ex  pisce  non 
dicitur  piscis;  prohibentur  autem  carnes  simul  et  pisces'^).  • 

e.  Ai  non  licet  offam  cum  carnibus  minutatim  sectis  conditam 
simul  cum  piscibus,  aut  offam  cum  pisciculis  minutatim  sectis  condi- 
tam simul  cum  carnibus  comedere:  caro  enim  manet  caro  et  piscis 
manet  piscis,  etsi  in  frusta  sint  minutatim  secta,  nec  illa  frusta  proprie 
condimenta  sunt,  sed  alia,  substantia  carni  vel  pisci  adiuncta. 

2.  Haec  • prohibitio  ex  declaratione  eiusdem  summi 
pontificis  obligat  suh  gravi^)  et  quidem  omnihus  diehiis 
ieiunii;  ergo:  a.  toto  tempore  quadragesimae  etiam  in  do- 
minicis^); h.  in  quatuor  temporibus  et  in  vigiliis,  in  quibus 
praecipitur  ieiunium;  c.  in  adventu;  at  non  obligat  eos, 
qui  feria  sexta  et  sabbato,  quando  non  obligat  lex  ieiunii^ 
a lege  abstinentiae  dispensati  sunt^). 

q S.  Poenitent.  16.  ian.  1834. 

2)  S.  Poenitent.  14.  iun.  1880. 

Benedictus  XIV.  (8.  iul.  1744)  Si  fraternitas  tua  ad  Archiep. 
Gompostell.  n.  1. 

Benedictus  XIV.  praeceptum  de  non  miscendis  epulis  etiam 
ad  dominicas  quadragesimae  extendit,  etsi  ieiunium  illis  diebus  servari 
non  debeat.  Ibid.  n.  5. 

S.  Poenitent.  15.  febr.  1834. 

Quaestio  secunda. 

De  praecepto  ieiunii. 

Articulus  primus. 

De  ipso  praecepto  ieiunii. 

679.  Notiones.  leiimium  triplex  distinguitur:  natiirale, 
quod  consistit  in  abstinentia  ab  omni  prorsus  cibo  et  potu ; 
■ecclesiasticum,  quod  consistit  in  abstinentia  a cibis  iuxta 
formam  ab  ecclesia  fidelibus  praescriptam ; morale,  quod 
est  abstinentia  a cibo  et  potu  iuxta  formam  diversam  ab 
ea,  quam  praescribit  ecclesia,  ut  si  quis  ieiunet  in  pane 
•et  aqua  vel  solis  radicibus  et  herbis  vescatur  vel  solum 
altero  quoque  die  cibum  sumat.  leiunium  ecclesiasticum 
dicitur  strictum,  si  praecipitur  abstinentia  a carnibus,  ovis 
et  lacticiniis,  et  non  strictum,  si  sola  abstinentia  a carnibus 
praecipitur. 

Finis  ieiunii  ecclesiastici  (et  moralis)  potissimum  triplex  est:  ad 
reprimendas  concupiscentias  carnis,  ad  elevationem  mentis  in  res  di- 
vinas faciliorem  reddendam,  ad  satisfaciendum  pro  peccatis*).  Prae- 
ceptum ecclesiasticum  de  abstinentia  et  ieiunio  sanitati  non  nocere  sed 
potius  prodesse  ostendunt  physiologi^). 

680.  I)e  praecepto  ieiunii.  1.  Praeceptum  ieiunii, 
etiam  quoad  sollemne  ieiunium  quadragesimale,  non  iuris 
divini  sed  ecclesiastici  est:  nullum  enim  legis  divinae 
apparet  vestigium;  insuper  in  lege  ieiunii  etiam  quadra- 
gesimalis  tanta  est  varietas  quoad  tempus  et  modum  etc., 
quanta  in  lege  divina  occurrere  nequit,  cum  lex  divina 
ab  omnibus  eodem  modo  servari  debeat  nec  consuetudine 
immutari  possit. 

9 S.  Thomas  II.  II.  q.  147.  a.  1.  et  3. 

2)  Cf.  Moser,  Das  kirchliche  Fasten-  und  Abstinenzgebot  in  ge- 
sundheitlicher  Beleuchtung.  Frankfurter  zeitgem.  Broschiiren  (Heft  6, 
1907). 

leiunium,  si  in  genere  spectetur,  ab  apostolis  introductum  esse 
certum  est,  sed  aeque  certum  est  ieiunium  quadragesimale  non  ab  apo- 
stolis descendere.  A Christo  Domino  eatenus  derivari  potest,  quatenus 
ieiunium,  quod  primitus  solum  per  paucos  dies  ante  pascha  servabatur, 
ad  exemplum  ieiunii,  quod  ipse  servavit  in  deserto,  paulatim  ad  quadra- 
ginta dies  extensum  est*). 

2.  Praeceptum  ieiunii  per  se  duplex  est,  alterum  ad 
quantitatem,  alterum  ad  qualitatem  ciborum  refertur;  illud 
unicam  refectionem  permittit,  hoc  abstinentiam  a carnibus 
praecipit.  Qui  ergo  ieiunium  quoad  utrumque  praeceptum 
violat,  duo  peccata  committit. 

3.  Praeceptum  ieiunii  ex  genere  suo  grave  est,  quia 
de  re  gravi  agitur,  quae  scilicet  ad  bonum  spirituale  fide- 
lium notabiliter  conducit.  Constat  etiam  ex  declaratione 
ecclesiae^);  admittit  autem  parvitatem  materiae. 

Dissentiunt  auctores  in  assignanda  quantitate  cibi,  quae  materiam 
gravem  constituat.  Dicendum  videtur  materiam  gravem  constituere 
quantitatem,  quae  quatuor  uncias  (120  gr.)  excedat.  Nihil  autem  refert, 
utrum  haec  quantitas  simul  una  comestione,  an  divisim  pluries  per 
diem  sumatur,  quia  parvae  comestiones  per  diem  sumptae  coalescunt 
et  simul  materiam  gravem  constituunt,  id  quod  habetur  ex  propositione 
29.  ab  Alexandro  VII.  damnata®).  Grave  igitur  peccatum  contra  ieiu- 
nium non  ille  solum  committit,  qui  essentiam  ieiunii  per  secundam  re- 
fectionem solvit,  sed  etiam  ille,  qui  ieiunium  in  materia  gravi  violat, 
i.  e.  qui  ad  quantitatem  cibi,  quae  diebus  ieiunii  ad  ientaculum  et 
collationem  vespertinam  licite  sumi  potest,  addit  quantitatem  gravem 
quatuor  unciarum  sive  ad  ientaculum  sive  ad  collationem  sive  alias 
per  decursum  diei. 

4.  Ieiunium  ex  lege  communi  et  citra  dispensationem 
servandum  est  diebus  quadragesimae  (exceptis  dominicis), 
in  quatuor  temporibus  et  in  quibusdam  (5)  vigiliis. 

*)  Cf.  Linsenmayvj  Entwicklung  der  kirchlichen  Fastendisziplin 
bis  zum  Konzil  von  Nizaa  (Munchen.  Stahl.  1877).  Funlc,  Die  Ent- 
wicklung des  Osterfastens  (Theol.  Quartalschrift  v.  Tiibingen  1893). 
S.  170  ff. 

®)  Frangens  ieiunium  ecclesiae  non  peccat  moidaUter,  nisi  ex  con- 
temptu vel  inoboedientia  hoc  faciat . . . Propositio  23.  ab  Alexandro  VII. 
damnata. 

®)  In  die  ieiunii,  qui  saepius  modicum  quid  comedit,  etsi  notabilem 
quantitatem  in  fine  comederit,  non  frangit  ieiunium. 


De  praecepto  ieiunii. 


699 


"Vigiliae,  in  quibus  ieiunandum  est,  sunt  vigiliae  pentecostes,  ss. 
apostolorum  Petri  et  Pauli,  assumptionis  beatae  virginis  Mariae,  omnium 
sanctorum  et  nativitatis  Domini.  Antiquitus  in  omnibus  fere  vigiliis 
praescriptum  erat  ieiunium;  abrogatis  vero  deinceps  quibusdam  festis 
(ut  apostolorum)  etiam  ieiunium  vigiliae  praecedentis  abrogatum  est.  In 
locum  ieiunii  harum  vigiliarum  substitutum  est  ieiunium  feriae  quartae 
et  sextae  adventus. 

5.  Praeceptum  ieiunii  quoad  unicam  refectionem  non 
obligat  fideles  ante  vigesimum  primum  aetatis  annum  com- 
pletum. Quia  homo  ante  hanc  aetatem  ordinarie  uberiore 
cibo  indiget,  noluit  ecclesia  adolescentes  cum  tanto  incom- 
modo obligare;  et  quia  ecclesia  communiter  contingentia 
respicit,  ieiunare  non  tenentur,  qui  ante  hanc  aetatem 
viribus  iam  perfecte  evolutis  pollent. 

681.  Essentia  ieiunii.  1.  Essentia  ieiunii  in  unica 
tantum  refectione  diurna  consistit.  Qui  ergo  ieiunium  sive 
advertenter  sive  inadvertenter  per  secundam  refectionem 
iam  essentialiter  laesit,  eo  die  ieiunare  amplius  non  tene- 
tur: essentia  enim  ieiunii  semel  laesa  praeceptum  ieiunii 
servari  amplius  non  potest. 

a.  Nihil  refert,  utrum  aliquis  unica  comestione  iterum  plene  se 
reficiat  an  pluries  per  diem  comedendo,  quia  singulae  comestiones  co- 
alescunt. Qui  ergo  praeter  unam  plenam  refectionem  tantum  cibi  per 
diem  sumit,  ut  totum  simul  alteram  plenam  refectionem  efficiat,  es- 
sentiam ieiunii  solvit. 

h.  Ad  quaestionem  ergo,  num  pluries  mortaliter  peccat,  qui  plures 
refectiones  sumit,  responderi  debet  illum  semel  tantum  graviter  pec- 
care, quia  ieiunium,  quatenus  in  unica  refectione  consistit,  semel  tan- 
tum frangi  potest,  sicut  ieiunium  naturale  vel  votum  hac  die  non  bi- 
bendi vinum  semel  tantum  violari  potest:  nam  ex  mente  theologorum 
ieiunium  ita  ab  ecclesia  institutum  est,  ut  altera  refectio  solvat  es- 
sentiam ieiunii;  fracta  autem  essentia  ieiunium  nec  servari  nec  frangi 
amplius  potest. 

c.  Ex  his  deducitur,  quid  facere  debeat,  qui  die  ieiunii  ex  obli- 
vione integrum  ientaculum  sumpsit.  Si  nimirum  ientaculo  plene  se  re- 
fecit, a secunda  refectione,  et  si  non  plene  se  refecit,  a collatione  ves- 
pertina abstinere  debet.  Sumpto  enim  ientaculo  praeceptum  adhuc  ser- 
vari potest  et  debet,  a cuius  observatione  solum  grave  incommodum 
excusat. 

2.  Abstinentia  a carnibus  ad  essentiam  ieiunii  non  per- 
tinet, ex  quo  sequitur,  ieiunium  ab  abstinentia  separari 

posse  i.  e.  ieiunium  quoad  essentiam  servari  posse,  etsi 
non  servetur  abstinentia. 

Diu  inter  theologos  disceptabatur,  num  abstinentia  a carnibus  ad 
essentiam  ieiunii  requireretur,  ita  ut  abstinentia  sublata  essentia  pro- 
indeque  etiam  praeceptum  ieiunii  cessaret.  Qui  putabant  abstinentiam 
a carnibus  ad  essentiam  ieiunii  pertinere,  dispensatis  circa  carnes  ideo 
etiam  plures  refectiones  concedebant.  Controversiam  tandem  sustulit 
Benedictus  XIV.,  qui  constitutione  Non  ambigimus  (30.  maii  1741) 
statuit  dispensatos  circa  esum  carnium  diebus  ieiunii  ad  unicam  refec- 
tionem teneri. 


Articulus  secundus. 

De  unica  refectione. 

683.  De  ipsa  refectione.  1.  Diebus  ieiunii  una  tan- 
tum refectio  plena  permittitur,  cui  nunc  ex  consuetudine 
ab  ecclesia  approbata  licite  additur  coenula  seu  collatio 
vespertma  et  ientaculum  seu  frustulum  matutinum.  Ad 
ieiunium  quoad  qualitatem  ciborum  per  se  etiam  abstinentia 
a carnibus  requiritur;  ideo  cibi,  quibus  diebus  ieiunii  vesci 
licet,  sunt  cibi  esuriales,  nisi  indultum  aut  causa  excusans 
carnes  permittat;  circa  quantitatem  autem  lex  ecclesiastica 
nihil  praecipit;  servanda  est  lex  naturalis  temperantiae. 
Hinc  fieri  potest,  ut  quis  in  illa  unica  refectione  violet 
legem  naturalem  temperantiae,  praeceptum  autem  ecclesia- 
sticum ieiunii  non  laedat. 

Si  unquam  alias,  certe  in  hac  re  consuetudo  plurimum  valuit  ad 
praeceptum  ecclesiasticum  interpretandum  et  mitigandum.  Primis  nam- 
que ecclesiae  temporibus  fideles  vix  non  naturale  ieiunium  servabant 
usque  ad  occasum  solis,  et  inde  a saeculo  sexto  usque  ad  horam  ter- 
tiam pomeridianam.  Postea  ad  unicam  refectionem  addi  coepit  collatio 
vespertina,  quae  quoad  nomen  oiiginem  traxit  ex  monasteriis:  nam 
diebus  ieiunii  ad  collationes  seu  conferentias,  quae  in  monasteriis  ves- 
pere haberi  solebant,  monachis  aliquid  liquidi,  et  „ne  noceat  potus** 
etiam  frustulum  panis  vel  aliquid  de  fructibus  permittebatur.  Saecu- 
lares, eundem  morem  sumendi  aliquid  cibi  diebus  ieiunii  ecclesiastici 
servantes,  quantitatem  ciborum  maiorem  paulatim  addiderunt,  quam 
consuetudinem  postea  ecclesia  probavit.  Deinde  refectionem  hora  or- 
dinaria prandii,  quae  erat  hora  duodecima,  sumere  coeperunt,  ac  tan- 

dem  eliam  mane  pro  ientaculo  modicum  quid  sumebant.  Hunc  quoque 
usum  ecclesia  tandem  approbavit*). 

2.  Refectio  debet  esse  moraliter  continua : si  enim  per 
interruptionem  moralis  continuatio  solveretur,  non  una 
esset  refectio,  sed  plures.'  Manet  una  refectio  tum  si  inter 
unam  alteram  que  comestionem  non  intercedit  nisi  horae 
spatium,  tum  longiore  spatio  intercedente,  si  quis  cum  in- 
tentione explicita  vel  implicita  redeundi  ad  comestionem 
a mensa  recedit. 

Quaeritur,  quantum  temporis  spatium  inter  unam  alteramque 
comestionem  licite  intercedere,  seu  quanta  prandii  interruptio  licite 
fieri  possit. 

a.  Prandium  leviter  interrumpere  etiam  sine  causa  licet;  levis 
interruptio  censetur,  quae  dimidiam  horam  non  excedit.  Hinc  si  quis 
iam  a mensa  surrexit  cum  animo  non  amplius  redeundi,  potest  iterum 
comedere,  si  intra  dimidium  horae  ahquid  praeter  exspectationem  affe- 
ratur, quia  hoc  moraliter  ad  prandium  pertinet. 

h.  Prandium  notabiliter  i.  e.  ad  horam  interrumpere  ex  rationabili 
causa  licet,  modo  interrumpens  intentionem  redeundi  habuerit  et  prius 
non  se  refecerit;  si  id  sine  causa  fiat,  leve  peccatum  est.  Ideo  licite 
ante  prandium  aliquid  cibi  sumere  possunt,  qui,  ut  fieri  solet  in  com- 
munitatibus religiosis,  ad  mensam  legunt:  cum  enim  ex  iusta  causa 
fiat  et  cum  intentione  postea  prandendi,  sumptio  moraliter  cum  prandio 
cohaeret. 

c.  Prandium  sine  iusta  causa  valde  notabiliter  (multum  ultra 
horam)  interrumpere  grave  peccatum  est,  quia  comestiones  adeo  inter- 
ruptae ad  unam  refectionem  non  uniuntur.  Si  quis  autem  nondum  plene 
refectus  cogeretur  prandium  intermittere,  etiam  post  duas  horas  ad 
illud  redire  posset,  quia  ecclesia  non  exigit,  ut  quis  sine  sufficienti  re- 
fectione diem  transigat. 

683.  De  collatione  vespertina.  1.  Ex  consuetudine 
iam  ubique  recepta  in  collatione  vespertina,  quod  quanti- 
tatem cibi  attinet,  quarta  pars  coenae  (prandii)  vel  abso- 
lute octo  unciae  (circiter  240  gr.)  licite  sumi  possunt 
etiam  ab  iis,  qui  hac  quantitate  plene  reficerentur:  nam 
mere  per  accidens  est,  quod  haec  aliquem  satient.  Ex 
iusta  causa  etiam  plus  sumi  potest,  praesertim  si  quan- 
titas superaddita  materiam  levem  non  excedat.  Quaelibet 

*)  Cf.  Noldin,  Zur  Erklarung  des  Fastengebotes  (Zeitschrift  f. 
Theol.  1903)  S.  565  ff. 


702 


De  abstinentia  et  ieiunio, 


autem  causa,  ob  quam  aliquis  ad  officia  sua  convenienter 
implenda  ampliore  cibo  indigeat,  censeri  debet  iusta,  e.  g. 
complexio  corporis,  genus  laborum,  duratio  ieiunii,  ratio 
regionis,  defectus  vini  etc. 

a.  Prior  determinatio  quantitatis  licitae  relativa  est:  cum  enim 
quantitas  prandii  seu  plenae  refectionis  pro  diversa  ciborum  quantitate 
ad  sustentationem  in  singulis  necessaria  valde  diversa  sit,  etiam  quarta 
eius  pars  pro  diversis  diversa  est.  Posterior  autem  determinatio  absoluta 
est  et  in  genere  plus  concedit,  quam  prior  illa  relativa. 

b.  Universalis  viget  consuetudo  in  vigilia  nativitatis  Domini  su- 
mendi quantitatem  duplo  maiorem  (ieiunium  gaudiosum)^-  In  aliqui- 
bus locis  eadem  quantitas  duplo  maior  etiam  in  aliis  vigiliis  solem - 
niorum  festorum  sumitur;  ubi  haec  consuetudo  viget,  licite  servari 
potest. 

c.  In  pondus  praedictum  alii  computandum  esse  dicunt  solum  id, 
quod  habet  rationem  cibi  solidi,  non  autem,  quod  rationem  potus 
habet^).  Alii  tamen  hac  sententia  iure  reiecta  statuunt  pondus  solidi 
cibi  minuendum  esse,  si  cum  aqua,  vino  vel  alio  liquore  per  modum 
pultis  vel  offae  solida  substantia  coquatur,  ita  ut  non  octo  sed  solum 
quinque  vel  sex  uncias  panis,  farinae,  orizae  etc.  quae  decoquantur, 
sumere  liceat^). 

Kota,  Quantitas  cibi,  quae  diebus  ieiunii  vespere  licita  est,  ex 
instructione,  quam  nonnulli  episcopi  in  induito  quadragesimali  fidelibus 
proponunt,  ita  determinari  potest,  ut  dicatur  praeter  unicam  refectio- 
nem circiter  dimidiam  partem  ordinariae  coenae  licite  sumi  posse.  Cum 
hisce  determinetur  quantitas,  quae  praeter  unicam  refectionem  — ergo 
ad  ientaculum  et  collationem  — licite  sumi  possit,  haec  regula  non 
mullum  dilTert  ab  ea,  quae  supra  statuitur. 

2.  Quoad  qualitatem  ciborum  in  collatione  solum  cibi 
leviores  non  admodum  nutritivi  permittuntur  ut  offa,  panis, 
fructus,  olera,  legumina,  dulciaria  etc.;  quodsi  validiores 
cibi  sumantur  ut  ova,  caseus,  pisces  etc.,  quantitas  pro- 
portione debita  minuenda  est.  Etiam  in  hac  re  standum 
est  consuetudini,  quae  alia  est  in  regionibus  calidioribus, 
alia  in  frigidioribus.  Ubi  ergo  consuetudo  aliud  non  per- 
mittit, servanda  est  haec  praescriptio;  in  nostris  autem 
Germaniae  regionibus  ex  consuetudine  non  fit  distinctio 

S.  Alplionsus  n.  1025. 

Genicoty  I.  n.  437.  Berardi,  Praxis  confessariorum®  II.  n.  1474. 

S.  Alphonsus  n.  1029.  Lehmkuhl  I.  n.  1211. 

ciborum,  adeo  ut  omnes  cibi  esuriales  ea  quantitate,  quam 
dixi,  indiscriminatim  permittantur. 

684.  De  ientaculo.  1.  Ex  universali  consuetudine 
licitum  est  mane  ientaculum  sumere  (cafeuin,  chocolatam, 
theam  cum  frustulo  panis),  sed  in  parva  quantitate  tantum, 
quae  scilicet  quoad  cibum  nutritivum  duas  uncias  seu 
circiter  60  gr.  non  excedat. 

2.  Ex  declaratione  s.  Poenitentiariae  constat  eiusmodi 
ientaculum  ubique  sumi  posse,  etiam  ubi  consuetudo  ien- 
tandi  nondum  invaluit,  et  ab  omnibus,  etiam  ab  iis,  qui 
absque  ientaculo  ieiunare  possent^). 

685.  De  tempore  refectionis.  1.  Ex  universali  con- 
suetudine tempus  unicae  refectionis  est  circa  meridiem; 
ubi  tamen  mos  est  prandendi  hora  undecima  ante  meri- 
diem, non  est  necesse,  ut  diebus  ieiunii  ab  hac  hora  re- 
cedatur. 

a.  Pro  ientaculo  et  pro  collatione  vespertina  determinatum  tempus 
neque  lex  neque  consuetudo  praescribit,  quare  generatim  illud  mane, 
haec  autem  vespere  sumi  potest- 

h.  Tempus  refectionis  eatenus  determinatum  est,  quatenus  refectio 
ex  antiqua  consuetudine  non  rationem  prandii  sed  coenae  habere  debet. 
Ideo  tempus  refectionis  antiquitus  erat  tempus  vespertinum  vel  hora 
post  meridiem  tertia ; unde  sequitur  differre  refectionem  in  serius 
tempus  semper  licitum  esse,  illud  autem  anticipare  sine  causa  non 
licere. 

2.  Tempus  refectionis  etiam  notabiliter  anticiimre  grave 
peccatum  non  est,  quia  circumstantia  temporis  respectu 
ieiunii  accidentalis  est:  si  enim  unica  tantum  refectio 
sumatur,  finis  a praecepto  intentus  quoad  substantiam  non 
frustratur.  Anticipatio  notabilis  censetur,  quae  horam  ex- 
cedit. Ideo  infra  horam  refectionem  anticipare  etiam  sine 
peculiari  causa,  ultra  horam  autem  solum  ex  iusta  causa 
licitum  est. 


„An  permitti  possit,  ut  mane  diebus  ieiunii  in  parva  quanti- 
tate sumatur  cafeum  aut  chocolata  cum  frustulo  panis,  ut  fit  in  regione 
canadensi.“  liespondit  s.  Poetiitent.  21.  nov.  1843  eos,  qui  talem  usum 
sequuntur,  non  esse  inquietandos. 

a.  Hanc  sententiam  s.  Aliihmisus  initio  quidem  tamquam  com- 
muniorem et  probabiliorem  proposuerat^);  postea  vero  eam  ne  pro~ 
babilem  quidem  habuit,  et  affirmativam,  iuxta  quam  notabilis  anti- 
cipatio grave  peccatum  esset,  omnino  tenendam  edixit^).  Verum  ratio 
allata,  cui  innititur  sententia  negans,  certe  probabilis  est* *). 

h.  lusta  et  rationabilis  causa  notabiliter  anticipandi  prandium 
esset  e.  g.  iter  inchoandum,  urgens  negotium  expediendum,  debilitas 
complexionis,  consuetudo  tali  hora  prandendi  etc. 

3.  Licet  invertere  tempus  prandii  et  coenulae,  adeo  ut 
collatio  sumatur  circa  horam  10.  vel  11.  matutinam  et 
refectio  vespere  circa  horam  4.  vel  5.  „si  inversionis  supra- 
dictae  rationabilis  aliqua  exstet  causa" ^).  In  hoc  casu 
autem  ante  cubitum  non  licet  amplius  quidquam  sumere 
nisi  illarum  rerum,  quae  non  frangunt  ieiunium.  Ex  ra- 
tionabili causa  licet  etiam  mane  collationem  sumere,  me- 
ridie prandium  et  vespere  frustulum^). 

4.  Certe  non  licet  tempus  refectionis  immoderate  pro- 
trahere, quin  praeceptum  ieiunii  violetur;  potest  autem 
absque  ulla  culpa  ad  duas  horas  protrahi,  et  si  peculiaris 
causa  adesset,  etiam  ultra  hoc  tempus. 

5.  Alplioyisus  (n.  1020  in  fine)  haec  habet:  „Elhel  cum  Gohato 
concedit  usque  ad  tres  vel  quatuor  horas,  saltem  pro  Germanis  iuxta 
eorum  morem ; sed  Croix  merito  dubitat,  an  haec  consuetudo  sit  appro- 
bata, nisi;  ut  ait,  post  duas  circiter  horas  apponantur  sola  bellaria  vel 
cibi  leviores  maxime  si  postea  vespere  omittatur  refectiuncula.  Hocque 
ego  nec  approbo  nec  reprobo.  “ 

686.  Quid  extra  plenam  refectionem  (cum  collatione 
et  ientaculo)  sumere  liceat,  quin  frangatur  ieiunium.  Quod 
rationem  cibi  habet,  diebus  ieiunii  prohibetur,  quod  autem 
rationem  potus  habet,  diebus  ieiunii  licite  sumi  potest ; 
unde  axioma  invaluit:  liquidum  (i.  e.  potus)  non  frangit 
ieiunium.  Rationem  cibi  habet,  quod  principaliter  nutri- 

q Gf.  1.  3.  n.  1016. 

2)  Cf.  secundus  elenchus  quaest.  reform.  n.  13. 

*)  Ballerini-Palmieri  II.  n.  1118,  qui  in  hac  re  complures  auc- 
tores antiquos  ut  Laymann,  Lessium,  Sporer,  Holzmann,  Elhel  etc. 
secutus  est. 

*)  S.  Poenitent.  10.  ian.  1834. 

q D*  Annibale  III.  n.  134. 

tioni  inservit,  sive  solidum  est  sive  liquidum ; rationem 
potus  habet  liquidum,  quod  ex  usu  communi  sumitur  ad 
depellendam  sitim  vel  ut  vehiculum  cibi  ad  iuvandam 
digestionem. 

a.  Rationem  potus  non  solum  aqua  habet,  sed  etiam  vinum, 
cerevisia,  varii  liquores  ut  limonata,  aqua  saccharata,  cafeum,  thea 
cum  parva  quantitate  sacchari  admixta,  licet  per  accidens  haec  etiam 
nutriant  ut  cerevisia.  Rationem  potus  autem  non  habet  iusculum, 
oleum,  mei,  saccharum,  chocolata  neque  per  se  lac,  quamvis  haec 
liquida  sint  et  potando  sumantur.  Notandum  est  autem  in  non- 
nullis regionibus  (tirolensibus)  ex  usu  et  consuetudine  lac  (flore  de- 
puratum) sumi  ad  depellendam  sitim  ut  alibi  vinum  vel  cafeum;  ibi 
ergo  huiusmodi  lac  sine  dubio  ad  liquida  pertinet,  quae  non  frangunt 
ieiunium. 

h.  Poma,  pira,  uvae  et  eiusmodi  fructus  potius  rationem  cibi 
habent;  ideoque  non  permittuntur,  nisi  forte  in  modica  quantitate  ad 
exstinguendam  sitim  sumantur:  ea  enim  non  bibere  sed  comedere  di- 
cimus. S.  Alphonsus  permittit  electuaria  (Pastillen)  et  liquorem  con- 
gelatum, sed  utrumque  in  parva  tantum  quantitate. 

c.  Extra  horam  refectionis  et  collationis  liquidum  (vinum,  cere- 
visiam  etc.)  et,  ne  noceat  p>otus,  frustulum  panis  sumere,  per  se  non 
frangit  ieiunium,  quia  panis  per  modum  medicinae  sumitur.  Verum 
panem  certe  non  licet  toties  sumere,  quoties  bibere  lubet,  sed  ad  sum- 
mum semel  aut  iterum  in  die;  praesertim  vero  iis  permitti  id  potest, 
qui  alias  ieiunium  ferre  non  possent,  maxime  si  prandium  diu  differri 
contingat. 

Articulus  tertius. 

De  causis  a ieiunio  excusantibus. 

687.  Quinam  excusentur.  Ut  quis  a ieiunio  excu- 
setuib  requiritur  causa  gravis  gravitati  praecepti  propor- 
tionata.  Ad  tres  revocari  possunt  causae  a ieiunio  excu- 
santes, quae  sunt : a.  debilitas  corporis ; h.  paupertas ; 
c.  gravis  labor  sive  corporis  sive  mentis. 

1.  Propter  debilitatem  corporis  excusantur: 

a.  Infirmi,  convalescentes,  debiles;  item  qui  una  vice 
alimentum  sufficiens  sumere  nequeunt;  insuper  omnes,  qui 
ex  ieiunio  notabilem  capitis  dolorem  aut  vertiginem  pa- 
tiuntur vel  qui  sine  coena  per  notabilem  noctis  partem 
dormire  nequeunt. 

Noldin,  De  praeceptis*. 

h.  Praegnantes,  nutrientes,  etsi  ob  vires  robustas  ex 
ieiunio  detrimentum  pati  non  videantur;  his  medici  accen- 
sent  mulieres,  quae  fluxum  menstruum  patiuntur. 

c.  Qui  ex  nervis  laborant:  ex  iudicio  enim  medicorum 
„ nervosi"  cibum  in  minori  quantitate  sed  frequentius  su- 
mere debent;  hinc  illi,  quorum  morbus  (nervositas)  nota- 
bilis est,  a lege  ieiunii  excusantur,  vel  saltem  adest  suffi- 
ciens ratio  petendi  et  concedendi  dispensationem. 

d.  Senes  i.  e.  viri  sexagenarii  ab  inchoato  60.,  feminae 
quinquagenariae  ab  inchoato  50.  aetatis  anno.  Incipiente 
enim  aetate  senili  fideles  a ieiunio  excusantur ; sed  ex 
communiter  contingentibus  senectus  in  viris  incipit  a 60., 
in  feminis,  quae  citius  senescunt,  sicut  citius  aetate  florent, 
a 50.  aetatis  anno.  Haec  eadem  aetas  excusat  etiam  a 
ieiunio,  quod  vi  regulae  in  ordinibus  religiosis  servatur 
vel  quod  ex  voto  suscipitur,  nisi  aliud  expresse  statu- 
tum sit. 

a.  Ratio,  ob  quam  aetas  senilis  a ieiunio  excuset,  haec  est,  quia 
hinc  quidem  in  senectute  natura  et  vires  minuuntur  ideoque  restau- 
ratione saepius  indigent,  inde  vero  senes  ob  debilitatem  virium  et  ob 
calorem  paulatim  deficientem  simul  et  semel  cibum  sufficientem  con- 
coquere nequeunt,  ideoque  cibo  frequentiore  indigent. 

|3.  Cum  senes  per  se  a ieiunio  excusentur,  ieiunare  non  tenentur 
non  solum  ii,  qui  reipsa  viribus  debiles  sint,  sed  etiam  ii,  qui  satis 
robusti  ad  ieiunium  ferendum  videantur:  id  enim  per  accidens  est. 

2.  Propter  paupertatem  omnes  illi  excusantur,  qui  non 
habent,  unde  plenam  refectionem  sibi  comparent  ut  ostia- 
tim  mendicantes,  et  qui  non  habent  tales  cibos,  ut  una 
plena  refectio  ad  nutritionem  eis  sufficiat:  panis  enim  et 
legumina  vel  alii  cibi  parum  nutritivi  ad  iustam  totius 
diei  nutritionem  non  sufficiunt. 

3.  Propter  lahorem  corporis  excusantur:  Operarii,  qui 
artem  mechanicam  cum  magno  corporis  labore  exercent : 
agricolae,  fabri  ferrarii,  lignarii,  murarii,  textores,  lapici- 
dae, nautae,  baiuli,  cursores,  sutores,  coqui,  qui  plures 
cibos  pro  multis  personis  parare  debent  etc.;  et  hi  quidem 
(ratione  consuetudinis)  per  se  excusantur,  adeo  ut  nec  illi 
ieiunare  debeant,  qui  ob  vires  sat  rubustas  sine  gravi 

incommodo  ieiunaro  possent,  quia  artem  exercent,  quae 
per  se  cum  magna  corporis  defatigatione  coniungitui-. 

Itinerantes,  si  iter  sine  incommodo  differri  non  potest 
vel  si  iam  coeptum  est,  et  quidem : a.  Longius  iter  pedestre 
i.  e.  quatuor  vel  quinque  horarum  a ieiunio  per  se  ex- 
cusat, et  si  via  ardua  est  vel  tempestas  maligna  vel  viator 
debilis,  etiam  brevius,  h.  Qui  equo  vel  curru  iter  agunt, 
excusantur,  si  per  plures  dies  in  itinere  versantur;  iter 
unius  diei  excusat  solum,  si  cum  magna  defatigatione 
agendum  est.  c.  Iter  autem  in  viis  ferreis,  cum  laboriosum 
non  sit,  solum  per  accidens  excusare  potest,  si  nimirum 
itinerantes  congruo  alimento  carent. 

a.  Qui  ratione  laboris  corporalis  a ieiunio  excusantur,  non  tenentur 
ieiunare  iis  diebus,  quibus  laborem  intermittunt,  si  uno  tantum  alterove 
die  id  faciunt:  namque  excusantur,  ut  vires  proximis  laboribus  neces- 
sarias reficiant  et  conservent.  Sed  ut  reipsa  excusati  censeantur,  qui 
artem  cum  gravi  labore  coniunctam  exercent,  saltem  ordinarie  per 
maiorem  diei  partem  laborare  debent:  etenim  si  ordinarie  solum  per 
duas  tresve  horas  in  eiusmodi  laboribus  occuparentur,  per  se  excusati 
non  essent. 

|3.  Nemo  tenetur,  ut  ieiunare  possit,  intermittere  labores  cum 
ieiunio  insociabiles,  quos  ordinarie  exercet,  etsi  labore  non  indigeat, 
cum  etiam  propter  laborem  non  necessarium  a ieiunio  excusetur : 
ecclesia  enim  non  intendit  fideles  ab  ordinariis  occupationibus  im- 
pedire. 

y.  Non  licet  tamen  laborem  cum  ieiunio  insociabilem,  qui  alias 
non  exercetur,  die  ieiunii  sine  iusta  causa  i.  e.  mere  recreationis  causa 
assumere,  nisi  valde  raro  id  fiat;  licet  autem  ad  finem  utilem,  etsi 
non  necessarium.  Ideo  licet  die  ieiunii  suscipere  piam  peregrinationem, 
si  adsit  specialis  ratio  eo  die  illam  suscipiendi  e.  g.  specialis  utilitas 
spiritualis  peregrinantium;  quodsi  absit  specialis  eiusmodi  ratio,  in 
alium  diem  differenda  est  peregrinatio. 

Nota.  Admitti  nequit  eos  omnes  'per  se  a ieiunio  excusari,  qui 
serium  laborem  praesertim  corporeum  exercent:  complures  enim  sunt 
operarii  et  artifices,  quorum  occupatio  non  adeo  laboriosa  est,  ut  per 
se  a ieiunio  excusentur,  cuiusmodi  sunt  pictores,  scribae,  typos  collo- 
cantes aliique  in  typographiis  laborantes,  qui  prelum  non  ipsi  versare 
debent,  barbitonsores,  sartores,  famuli  et  ancillae,  quae  leviora  tantum 
servitia  domestica  peragunt.  Ob  magnam  autem  hominum  debilitatem 
nunc  temporis  horum  complures  praesertim  in  oppidis  per  accidens  a 
ieiunio  excusantur. 

4.  Propter  laborem  mentis,  qui  cum  corporali  defati- 
gatione saepe  coniunctus  est,  excusantur; 

Lectores  scientiarum,  etsi  semel  tantum  in  die  lectionem 
habeant,  quando  magno  studio  et  labore  indigent  ad  lec- 
tiones praeparandas,  non  autem  ii,  qui  tradunt  lectiones 
iam  prius  praeparatas  et  saepius  repetitas'*). 

Professores  grammaticae  et  ludimagistri,  qui  per  qua- 
tuor  vel  quinque  horas  quotidie  cum  magna  defatigatione 
docere  debent. 

Studiosi,  qui  per  maiorem  diei  partem  (per  novem 
vel  decem  circiter  horas)  scholas  frequentant  et  serio 
studiis  incumbunt. 

Condonator  es,  qui  quotidie  vel  fere  quotidie  concionem 
habent;  et  a fortiori  missionarii,  qui  maiore  adhuc  defati- 
gatione in  missionibus  exercentur;  at  generatim  non  ex- 
cusantur concionatores,  qui  ter  aut  quater  tantum  in  heb- 
domada sermonem  habent,  nisi  notabile  incommodum  in 
ieiunio  servanda  subeant. 

Confessarii  excusantur,  si  poenitentes  audire  et  simul 
ieiunare  sine  gravi  incommodo  nequeant;  id  autem  ordi- 
narie solum  contingit,  si  fere  per  totam  diem  i.  e.  per 
septem  vel  octo  horas  confessiones  excipiunt. 

Hi  omnes  tamen  non  excusantur  per  se,  sed  solum 
per  accidens,  si  scilicet  ratione  alicuius  circumstantiae  la- 
borem ordinarium  aggravantis  (debilitas  personae,  pecu- 
liaris gravitas  laboris  etc.)  ieiunantes  sua  officia  obire  non 
possent.  Facile  autem  habent  rationem  sufficientem,  propter 
quam  dispensationem  petere  et  accipere  possunt. 

Nota.  1.  Omnes,  qui  a lege  ieiunii  vel  abstinentiae  se  excusari 
existimant,  propter  periculum  hallucinationis  monendi  sunt,  ut,  ubi  causa 
excusans  non  est  omnino  manifesta,  petant  declarationem  parochi  vel 
medici,  et  ut  petant  dispensationem,  ubi  propter  levitatem  causae  non 
sufficiat  sola  declaratio. 

2.  In  concedenda  dispensatione  ne  sint  difficiles  superiores  eccle- 
siastici; meminerint  autem  solam  hanc  rationem,  quod  dispensatione 
negata  praeceptum  violetur,  non  esse  causam  sufficientem  concedendae 


’)  S.  Alphonsi(,s  n.  1094. 

dispensationis.  Attamen  fideles,  qui  dispensationem  petunt,  ordinarie 
aliquam  causam  rationabilem  habere  praesumi  possunt  ut  debilitatem, 
laborem  defatigantem  etc. ; immo  fundatus  timor,  ne  dispensatione  non 
concessa  debiles  in  fide  et  in  vita  Christiana  ab  ecclesia  alienentur, 
ipse  constituit  aliqualem  causam  concedendae  dispensationis. 

3.  Caveant  confessarii,  ne  de  praecepto  abstinentiae  et  ieiunii  ad 
apicem  theologiae  moralis  observando  moneant  eos,  qui  in  bona  fide 
sunt  et  non  obtemperaturi  praevidentur,  ne  moniti  peccata  formalia 
committant  et  a sacramentis  absterreantur. 

4.  Non  quaevis  molestia,  quae  ex  ieiunio  sequitur,  ab  eo  obser- 
vando excusat,  sed  solum  gravis  molestia  externa,  quae  cum  ipsa  na- 
tura praecepti  non  cohaeret : aliqua  enim  corporis  debilitatio  et  aliquis 
capitis  dolor,  item  difficultas  in  munere  exercendo  aliquantulum  solita 
maior,  necessario  ex  ieiunio  sequuntur,  et  proinde  ad  incommoda  huic 
praecepto  interna  pertinet. 


Articulus  quartus. 

De  dispensatione  ab  abstinentia  et  ieiunio. 

688.  Quis  dispensare  possit:  a.  Summus  pontifex 
pro  tota  ecclesia.  Eius  dispensatio  ex  notis  principiis 
semper  valida  et  exsistente  iusta  causa  etiam  licita  est. 

h.  Episcopus  cum  subditis  suis  ex  iusta  causa  in 
casibus  particularibus,  sed  absque  induito  non  cum  integra 
communitate;  ergo  nec  cum  integra  dioecesi  nec  cum  ali- 
qua parochia  nec  cum  aliqua  familia^). 

Recenti  tempore  episcopis  concessa  est  facultas  ob  gravissimas 
causas  dispensandi  in  lege  abstinentiae,  si  aliquod  festum  sollemne 
inciderit  in  feriam  sextam  vel  sabbatum,  exceptis  temporibus  quadra- 
gesimae et  adventus,  diebus  quatuor  temporum  et  vigiliis  ieiunio  con- 
secratis. Haec  potestas  extenditur  etiam  ad  dies,  quibus  nundinae  ex- 
traordinariae cum  magno  populi  concursu  habentur^). 

c.  Parochus  ex  consuetudine  cum  suis  subditis  in 
particulari  casu  i.  e.  singulares  personas,  non  autem  cum 

0 Constitutio  Benedicti  XIV.  Libentissime  (24.  iun.  1745);  at- 
tamen auctores  concedunt  episcopo  facultatem  dispensandi  cuih  aliquo 
collegio  particulari  vel  instituto  ex  causa  urgenti  e.  g.  in  morbo  epi- 
demico. 

Concessa  est  haec  facultas  a Leone  XIII.  per  decretum  s.  Officii 

5.  dec.  1894  et  15.  dec.  1897.  Cf.  Acta  s.  sedis  XXVII.  512. 

tota  parochia  nec  cum  integra  familia  ne  ad  unum 
quidem  diem. 

d.  Superior  regularis  cum  suis  subditis  singillatim 
sumptis,  non  autem  cum  integra  communitate. 

e.  Confessarii,  nisi  sint  expresse  delegati,  nullam  ha- 
bent facultatem  dispensandi,  sed  solum  declarare  possunt, 
num  adsit  causa  excusans,  quod  de  cetero  etiam  medici 
possunt  et  superiorissae  monialium. 

In  declaranda  impotentia  ieiunandi,  praesertim  si  causa  excusans 
non  sit  plane  certa,  superiores  et  confessarii  attendant,  quod  sapienter 
monet  Sanchez,  ut  necessitati  provideant  cum  minima  legis  iactura ; 
sic  ubi  sufBciat  ientaculum  matutinum  vel  collationem  vespertinam 
indulgentius  sumere,  hoc  concedant,  nullatenus  vero  ex  toto  ieiunium 
relaxent  0- 

G89.  De  ipsa  dispensatione.  1.  Dispensatio  univer- 
salis per  indultum  pontificium,  sive  immediate  a s.  ponti- 
fice sive  mediate  per  episcopum  conceditur  et  ordinarie 
solum  a lege  abstinentiae,  non  autem  a lege  unicae  com- 
estionis dari  solet,  quia  in  hac  re  legitima  excusatio  sufficit. 
Dispensatio  autem  particularis  tum  ab  utraque  lege  tum 
ab  alterutra  concedi  solet. 

a.  Non  deest  exemplum  concessae  facultatis  generatim  in  utraque 
lege  dispensandi  ipsiusque  dispensationis:  Die  14.  ian.  1892  s.  pontifex 
Leo  XIII.  omnibus  orbis  episcopis  propter  morbos  ipso  anno  grassantes 
concessit,  ut  fideles  a lege  solverent,  qua  abstinentiam  et  ieiunium 
servare  tenentur.  Ipse  s.  pontifex  per  quadragesimam  anni  1898  ob 
grassantes  morbos  Romae  tum  ab  abstinentia  tum  a ieiunio  dispensavit. 

h.  Ex  voluntate  Benedicti  XIV.  particularis  dispensatio  solum 
concedenda  est  de  utriusque  medici  consilio^).  Petitioni  ergo  adiun- 
gendum  est  testimonium  tum  parochi  vel  confessarii  tum  medici;  in 
quibusdam  vero  regionibus  hoc  praeceptum  in  desuetudinem  abiit. 

c.  A lege  de  non  miscendis  epulis  superiores  romano  pontifici 
inferiores  dispensare  nequeunt  sine  speciali  delegatione.  Quamvis 
rarissime  concedatur  haec  dispensatio,  non  desunt  tamen  nonnulla  eius 
exempla, 

2.  Si  quando  pro  pluribus  indeterminate  petitur  aut 
conceditur  generalis  dispensatio  a lege  abstinentiae,  causa 

Q Gonsil.  1.  5.  c.  1.  dub.  4.  n.  3 s. 

*)  Constitutio  Non  ambigimus  30.  maii  1741. 

dispensationis  aliquo  modo  omnes  afficere  debet,  pro  qui- 
bus petitur  aut  conceditur;  sic  in  locis  balneorum  ratione 
infirmitatis  concedi  posset  dispensatio  pro  omnibus,  qui 
in  diversorio  balneantibus  destinato  habitant. 

3.  Is,  cui  indultum  conceditur  vescendi  carnibus  diebus 
ab  ecclesia  vetitis^  salva  tamen  ieiunii  lege,  hac  dispensatione 
uti  potest  non  solum  diebus  abstinentiae,  sed  etiam 
diebus  ieiunii,  at  diebus  ieiunii  solum  pro  refectione, 
minime  vero  pro  collatione  vespertina : sed  si  ieiunium 
servare  non  tenetur,  potest  carnes  comedere  in  omnibus 
comestionibus. 

690.  Nonnulla  documenta  ieiunium  spectantia,  quae 
ex  variis  decretis  s.  Officii  et  praesertim  s.  Poenitentiariae 
colliguntur^). 

a.  Qui  ratione  aetatis  vel  laboris  vel  infirmitatis  a 
ieiunio  excusati  (non  autem,  qui  ex  iusta  causa  dispen- 
sati) sunt,  possunt  diebus  ieiunii,  quibus  per  indultum 
generale  episcopi  esus  carnis  permittitur,  toties  carms 
comedere,  quoties  cibum  sumunt’^),  nisi  episcopus  vi  indulti 
apostolici  dispensans  hanc  facultatem  restringat^). 

Qui  ex  iusta  causa  a ieiunio  excusati  sunt,  ex  voluntate  s.  sedis, 
nisi  ex  eadem  causa  etiam  ab  abstinentia  excusentur,  ab  abstinentia 
plane  dispensantur,  nisi  episcopus  aliud  statuat.  Hanc  dispensationem 
autem  s.  sedes  non  extendit  ad  eos,  qui  solum  ratione  dispensationis 
ieiunare  non  tenentur.  Hi  ergo  indigent  peculiari  dispensatione,  ut 
saepius  carnes  comedere  possint,  quam  per  indultum  quadragesimale  licet. 

b.  Dispensatio  concessa  patrifamilias  per  se  non  ex- 
tenditur ad  totam  familiam;  quare  si  filiis  permittitur,  ut 
in  eiusmodi  casu  carnes  manducent,  id  non  fit  propter 
dispensationem  patris,  sed  propter  impossibilitatem,  in  qua 
versantur,  observandi  abstinentiam^). 

c.  Episcopi  ex  induito  pontificio  in  esu  carnium  dis- 
pensantes solent  iniungere  fidelibus,  qui  dispensatione 

Decreta  ipsa  confer  apud  Lehmkuhl  I.  n.  1219  ss. 

2)  S.  Poenitentiavia  24.  febr.  1819. 

’)  S.  Poenitentia7'ia  27.  maii  1863. 

q S.  Poenitentiania  16.  ian.  1834:  19.  dec.  1862;  20.  apr.  1865. 

utuntur,  aliquod  opus  pium  (aut  certas  preces  aut  eleemo- 
synam). Hoc  praeceptum  sub  levi  obligat  et  affixum  est 
diei,  quare  elapso  die  cessat. 

691.  De  hulla  cruciatae.  1.  Bulla  cruciatae  primo  Hispanis  a 
Iulio  II.  1509  concessa  et  a Gregorio  XIIL  ampliata  fuit.  Eadem  postea 
a Pio  V.  1569  etiam  Neapolitanis  concessa  fuit. 

2.  Bulla  cruciatae  varia  eaque  magna  indulta  et  privilegia  con- 
tinet ; quorum  praecipua  ad  haec  quatuor  revocantur : 

a.  Comedendi  carnes,  ova  et  lacticinia  tempore  ieiuniorum  totius 
anni  (paucis  diebus  exceptis)  q. 

h.  Commutandi  vota  simplicia  in  alia  pia  opera  et  aliquam  ele- 
emosynam exceptis  votis  castitatis  et  religionis  et  peregrinationis 
ultramarinae. 

c.  Absolvendi  a peccatis  et  censuris  reservatis  cuilibet  ordinario 
et  etiam  sedi  apostolicae,  excepto  crimine  haereseos  et  quoad  eccle- 
siasticos excepta  censura,  quae  continetur  in  bulla  Sacranieutum  poe- 
nitentiae. 

d.  Complures  indulgentiae  tum  partiales  tum  plenariae. 

3.  Ut  quis  gaudeat  gratiis  et  privilegiis  bullae,  debet  summa- 
rium bullae  recipere,  taxatum  stipendium  solvere  et  receptum  summa- 
rium prudenti  diligentia  custodire.  Bulla  autem  recepta  valet  per 
annum,  unde  quotannis  soluta  taxa  denuo  sumi  debet.  Potest  sum- 
marium bullae  etiam  bis  quovis  anno  sumi  dato  pro  quolibet  taxato 
stipendio ; quod  qui  fecerit,  gratiis  bullae  bis  in  anno  frui  potest. 

4.  Bulla  conceditur  „Omnibus  christifidelibus,  qui  degunt  in  toto 
hispanico  territorio,  vel  qui  in  illud  veniunt  infra  annum  a publicatione 
bullae,  eleemosynas  erogant  ad  pios  fines  et  eiusdem  bullae  summa- 
rium accipiunt.  “ 

5.  Notandum:  a.  Bulla  dicitur  cruciatae,  quia  ad  similitudinem 
illarum  bullarum,  quae  olim  occasione  „ cruciatae"  ad  recuperandam 
terram  sanctam  concessae  fuerant,  regi  Hispaniarum  pro  expugnatione 
infidelium  concedebatur. 

h.  Etsi  ratio,  propter  quam  primitus  concessa  fuit,  non  amplius 
vigeat,  ipsa  bulla  tamen  adhuc  vim  habet,  quippe  quae  a summis  pon- 
tificibus pluries  prorogata  fuerit.  Eleemosynae  vero,  quae  hac  ratione 
colliguntur,  in  alias  pias  causas  impenduntur. 

c.  Bulla  cruciatae  non  est  privilegium  personale,  sed  locale,  ideo 
extra  Hispaniam  vel  regnum  neapolitanum  non  licet  ea  uti^).  Bullae 
privilegia  sunt  late  interpretanda. 

q Hoc  privilegium  proprie  non  continetur  in  Bulla  cruciatae,  sed 
in  addito  induito  apostolico  pro  usu  carnium. 

2)  S.  Officium  2.  iun.  1897. 

Quaestio  prima. 

De  annua  confessione. 

692.  De  ipso  praecepto.  Statuit  ecclesia,  ut  omnes 
fideles,  qui  ad  annos  discretionis  pervenerunt,  saltem  semel 
in  anno  peccata  sua  confiteantur  proprio  sacerdoti. 

a.  Confessio  annua  primo  praescripta  est  a concilio  lateranensi  IV. 
c.  21.:  „Omnis  utriusque  sexus  fidelis,  postquam  ad  annos  discretionis 
pervenerit,  omnia  sua  solus  peccata  saltem  semel  in  anno  fideliter  con- 
fiteatur  proprio  sacerdoti  . . . suscipiens  reverenter  ad  minus  in  pascha 
eucharistiae  sacramentum,  nisi  forte  de  consilio  proprii  sacerdotis  oh 
aliquam  rationabilem  causam  ad  tempus  ab  eius  perceptione  duxerit 
abstinendum. “ Idem  praeceptum  a concilio  tridentino  innovatum  est‘). 

h.  Cum  certum  anni  tempus,  quo  ex  praescripto  ecclesiae  pera- 
genda sit  confessio,  determinari  non  possit,  praecepto  annuae  confes- 
sionis satisfit,  quocunque  anni  tempore  instituatur  confessio.  Quo- 
modo ex  voluntate  ecclesiae  computandus  sit  annus,  intra  quem  insti- 
tuenda sit  confessio  praescripta,  certo  non  constat.  De  Lugo'^)  quidem 
tuetur  annum  iuxta  usum  civilem  a ianuario  ad  ianuarium  compu- 
tandum esse,  quia  vox  anni  naturaliter  hunc  sensum  habet;  nihilominus 
praeferenda  videtur  sententia,  quam  cum  aliis  tenet  Suarez^),  annum 
computandum  esse  a paschate  ad  pascha,  tum  quia  universalis  consue- 


q Cf.  sess.  13.  can.  9.;  sess.  14.  can.  8.  et  c.  5. 
2)  JAigo,  De  poenitent.  disp.  15.  n.  157. 

Snarez,  De  poenitent.  disp.  35. 

tudo  legem  in  hunc  sensum  interpretata  est,  tum  quia  ecclesia  com- 
munionem in  paschate  praecipiens  eodem  tempore  etiam  confessionem 
tamquam  necessariam  praeparationem  praecipere  videtur. 

693.  Eius  declaratio.  1.  Praeceptum  annuae  con- 
fessionis suh  gravi  obligat,  id  quod  tum  ex  gravitate  ma- 
teriae tum  ex  addita  gravi  poena  (privatio  sepulturae  ec- 
clesiasticae) colligitur. 

2.  Praeceptum  istud  per  se  obligat  omnes  fideles,  qui 
ad  annos  discretionis  'pervenerunt  i.  e.  gravis  peccati  capaces 
sunt;  expleto  igitur  septennio  fideles  ad  confessionem  ob- 
ligantur, nisi  constet  ipsos  praeter  ordinarium  naturae 
cursum  ad  sufficientem  usum  rationis  nondum  pervenisse. 

Ab  obligatione  admittendi  ad  confessionem  pueros,  qui  octavum 
aetatis  annum  attigerunt,  non  excusantur  parochi,  nisi  prudenter  sup- 
ponant eos  nondum  graviter  peccasse.  Si  itaque,  quod  monet  Busen- 
baum,  „puer  crasso  saltem  modo  videatur  cognoscere  Deum  per  hoc 
vel  illud  offendi  ostendatque  dolorem  et  propositum,  debet  absolvi, 
secus  tamen  si  non  notetur  sufficiens  usus  rationis;  si  vero  dubium 
sit,  potest  (immo  in  articulo  mortis  debet)  absolvi  sub  condicione. “ 

3.  Praeceptum  confessionis  annuae  illos  tantum  obligat, 
qui  grave  peccatum  commiserunt:  ad  confessionem  enim 
venialium  neque  iure  divino  tenemur,  quia  secundum  con- 
cilium tridentinum  venialia  in  confessione  citra  culpam 
taceri  possunt^),  neque  iure  ecclesiastico,  quia  ecclesia 
hoc  praecepto  non  intendit  novam  quoad  materiam  con- 
fessionis obligationem  imponere,  sed  solum  tempus  insti- 
tuendae confessionis  praescribere. 

Praecepto  annuae  confessionis  ille  tantum  satisfacit,  qui  confitetur 
materiam  necessariam,  quae  sola  cadit  sub  praecepto,  non  autem,  qui 
solum  venialia  confitetur  (aut  mortalia  iam  remissa),  quia  haec  non 
cadunt  sub  praecepto.  Qui  ergo  e.  g.  in  paschate  venialia  tantum  con- 
fessus est  et  dein  labente  anno  peccatum  mortale  committit,  eo  ipso 
anno  ad  alteram  confessionem  lenetur.  Hanc  doctrinam  complures  auc- 
tores cum  Liigo  tuentur^);  Ballerini  autem  cum  multis  aliis  censet 
eum,  qui  solum  venialia  commisit,  non  obligari  quidem  ad  confessi- 
onem, per  ipsam  autem  confessionem  venialium  satisfieri  praecepto.  Et 


>)  Sess.  14.  c.  5. 

2)  Cf.  Lngo,  de  poenitent.  disp.  15.  n.  162  ss. 

sane  usus  et  persuasio  fidelium  hanc  opinionem  certe  confirmat:  qui 
enim  tempore  paschali  sua  venialia  confitetur  cum  animo  satisfaciendi 
praecepto,  huic  se  satisfecisse  existimat,  nec  putat  se  obligari  ad  con- 
fessionem eodem  anno  denuo  instituendam,  si  forte  peccatum  mortale 
commiserit* *).  Insuper  aequum  non  est,  ut  melioris  condicionis  sit,  qui 
eodem  anno  peccata  mortalia,  quam  qui  solum  venialia  confessus  sit. 
Unde  merito  suadet  Lehmkuhl  (n.  1204)  fideles  de  ulteriore  obligatione 
non  esse  monendos. 

4.  Huic  praecepto  non  satisfit  per  confessionem  inva- 
lidam et  multo  minus  per  sacrilegam : nam  praeceptum 
divinum  exigit  confessionem,  qua  peccator  reconcilietur 
cum  Deo,  quod  solum  per  confessionem  validam  fieri 
potest.  Hinc  contraria  propositio  damnata  est-). 

5.  Prop7'ius  sacerdos  est  porochus,  episcopus  et  papa; 
confessio  autem  nunc  fieri  potest  cuicunque  sacerdoti 
approbato,  nec  requiritur  amplius,  ut  fiat  parocho  vel  in 
ecclesia  parochiali:  nam  post  privilegia  pontificia  regula- 
ribus concessa  consuetudo  invaluit  peragendi  confessionem 
annuam  apud  quemcunque  sacerdotem  approbatum,  qua 
consuetudine  abolita  est  contraria  dispositio  concilii  late- 
ranensis. 

6.  Utrum  obligatio  confitendi  affixa  sit  tempori  unius 
anni  ad  finiendam,  an  vero  ad  urgendam  ohligationem,  non 
consentiunt  auctores ; verum  omnino  dicendum  videtur 
cum  s.  Alphonso  tempus  ab  ecclesia  determinari  ad  ur- 
gendam impletionem  praecepti  divini^). 

Qui  ergo  praeceptum  intra  annum  non  implevit,  tenetur  postea; 
quamprimum  confiteri  ad  implendum  praeceptum,  quia  adhuc  urget 
obligatio  anni  praecedentis. 


*)  Ballerini-Palmieri  V.  n.  696. 

*)  Propositio  14.  ab  Alexcmdro  VII.  damnata:  Qui  facit  confes- 
sionem voluntarie  nullam,  satisfacit  praecepto  ecclesiae. 

Cf.  Lugo,  De  poenitentia  disp.  15.  n.  177  ss. 

Quaestio  secunda. 

De  communione  paschali. 

694.  De  ipso  iiraceepto.  Praecipit  ecclesia,  ut  omnes 
fideles  sufficientem  discretionem  habentes  saltem  semel  in 
anno,  et  quidem  tempore  paschali,  in  propria  parochia  ad 
s.  communionem  accedant^). 

Hoc  praeceptum  quoad  rem  divinum,  quoad  determinationem 
autem  temporis  ecclesiasticum  est.  Reipsa  hoc  praeceptum  duo  continet, 
alterum  divinum-ecclesiasticum,  scilicet  praeceptum  divinum  de  man- 
ducanda carne  Christi  quoad  tempus  indeterminatum  ab  ecclesia  ita 
determinatum,  ut  saltem  semel  in  anno  s.  communio  sumenda  sit; 
alterum  mere* * ecclesiasticum  de  communione  sumenda  tempore  paschali, 
quia  tempus  paschale  ad  implendum  hoc  praeceptum  maxime  con- 
veniens est  propter  memoriam,  quae  tunc  recolitur,  institutionis  huius 
sacramenti  et  passionis  dominicae. 

695.  Eius  declaratio.  1.  Annus,  intra  quem  sumenda 
est  s.  communio,  ex  universali  consuetudine  ab  ecclesia 
probata  computatur  a 'paschate  ad  pascha"^),  ita  ut  annus 
incipiat  a fine  unius  temporis  paschalis  et  desinat  cum 
fine  sequentis  temporis  paschalis. 

Tem^ms  paschale  ex  universali  lege  ecclesiae  complec- 
titur solum  quindecim  dies  a 'dominica  palmarum  usque  ad 
dominicam  in  albis  inclusive^).  Episcopi  tamen  illud 
prorogare  possunt;  et  pro  singulari  quidem  persona  vel 
pro  aliquo  pago  vi  potestatis  quasi-ordinariae,  pro  tota 
dioecesi  autem  ex  consuetudine  vel,  ubi  haec  non  viget, 
ex  speciali  facultate  s.  sedis.  Parochi  et  confessarii  ex- 
sistente legitimo  impedimento  pro  singulari  persona  com- 
munionem paschalem  ad  tempus  differre  possunt  ex  con- 
cilio lateranensi. 


b Gf.  concilium  lateranense  IV.  c.  21.  Omnis  utriusqiie  sexus 
concilium  trid.  sess.  13.  can.  9. 

2)  Eugenius  IV.  const.  Fide  digna  8.  iul.  1440. 

*)  Eugenius  IV.  in  cit.  constit. 

Ergo  tempus  paschale,  quod  in  pleiisque  locis  ultra  quindenam 
paschalem  prorogatur,  considerari  debet  tamquam  iwivilegium  locale, 
quo  fruuntur  tum  ii,  qui  in  ipso  loco  domicilium  aut  quasi-domicilium 
habent,  tum  vagi  et  peregrini,  qui  communionem  paschalem  licite  extra 
propriam  parochiam  suscipere  possunt. 

2.  Praeceptum  hoc  etiam  qiioad  determinationem  tem^ 
poris  grave  est;  qui  ergo  s.  communionem  ultra  tempus 
paschale  vel  ad  diem  culpabiliter  differt,  per  se  grave 
peccatum  committit. 

3.  Determinatio  temporis  apponitur  non  ad  finiendam 
obligationem,  sed  ad  urgendam  observationem. 

a.  Ratio  huius  sententiae,  quam  recentiores  praesertim  post 
s.  Alplionsiim  (1.  6.  n.  297)  fere  unanimiter  statuunt,  ex  verbis  concilii 
lateranensis  et  tridentini  desumitur:  cum  enim  dicatur  fideles  teneri 
ad  minus  in  pascha  vel  saltem  in  paschale,  manifesto  statuitur  duplex 
obligatio,  altera  primaria  communicandi  semel  in  anno,  altera  secun- 
daria id  faciendi  tempore  paschali.  Accedit,  quod  concilium  lateranense 
eos,  qui  ob  defectum  dispositionis  tempore  paschali  communicare  non 
possunt,  ad  s.  communionem  postea  sumendam  obligat;  hoc  autem  non 
faceret,  si  obligatio  cum  tempore  paschali  cessaret. 

h.  Qui  ergo  non  communicavit  tempore  paschali,  tenetur  postea 
per  decursum  anni  (usque  ad  sequens  tempus  paschale)  communicare; 
neccsse  autem  non  est,  ut  id  quamprimum  fiat:  cum  enim,  ut  monet 
de  Lugo,  communio  paschcdis  facta  sit  impossibilis,  non  manet  nisi 
praeceptum  communicandi  semel  in  anno,  cui  quovis  anni  tempore 
satisfieri  potest^. 

4.  Huic  praecepto  non  satisfit  per  sacrilegam,  sed 
solum  per  dignam  communionem;  sicut  enim  solum  digna 
communione  satisfieri  potest  praecepto  divino,  ita  ex  vo- 
luntate ecclesiae  etiam  praecepto  ecclesiastico  solum  digna 
communione  satisfit,  ut  constat  ex  propositione  (55)  ab 
Innocentio  XI.  damnata^). 

69(5.  De  loco  communionis  paschalis.  1.  Communio 
paschalis  ex  praecepto  ecclesiae  in  propria  parochia  reci- 


b Cf.  Lugo,  De  euchar.  disp.  16.  n.  69. 

b Propositio  55.  ab  Innocentio  XI.  damnata:  Praecepto  commu- 
nionis annuae  satisfit  per  sacrilegam  Dei  manducationem. 

pienda  est^).  Quae  quidem  circumstantia  loci  sub  gravi 
obligat,  quia  eius  finis  gravis  est,  ut  scilicet  pastor  pro- 
prias oves  cognoscere  possit,  hae  vero  suam  erga  eum 
subiectionem  contestentur.  Ergo  non  satisfacit  praecepto, 
qui  in  paschate  communicat  in  ecclesia  catbedrali  vel  in 
ecclesia  regularium,  sed  tenetur  denuo  in  ecclesia  paro- 
chiali  communicare. 

a.  Si  praeceptum  communicandi  in  ecclesia  parochiali  grave  dici- 
tur, his  non  affirmatur  eum  iam  graviter  peccare,  qui  semel,  sed  eum, 
qui  saepius  communionem  paschalem  in  alia  ecclesia  sumit. 

h.  Qui  tempore  paschali  in  propria  parochia  sacrilege  communi- 
cavit, tenetur  quidem  denuo  communicare,  at  non  tenetur  communicare 
in  parochia,  quia  praecepto,  quatenus  circumstantiam  loci  praescribit, 
iam  satisfecit.  Qui  tempore  paschali  extra  ecclesiam  parochialeni  com- 
municavit, per  se  tenetur  postea  communicare  in  parochia,  nisi  ad- 
fuerit legitimum  impedimentum  excusans  (e.  g.  absentia,  infirmitas), 
quominus  ad  ecclesiam  parochialem  accederet.  Qui  autem  non  com- 
municavit tempore  paschali,  tenetur  postea  in  ecclesia  parochiali  id 
facere,  quia  etiam  praeceptum  communicandi  in  propria  parochia  ad- 
huc urget,  nisi  aut  consensus  parochi  aut  legitimum  impedimentum 
excusat. 

c.  Praecepto  satisfacit,  qui  tempore  paschali  s.  communionem  per 
modum  viatici  recipit  a parocho  vel  eius  delegato:  nam  una  actione 
diversa  praecepta  impleri  possunt,  si  fini  utriusque  praecepti  satisfit; 
insuper  etiam  finis  alterius  praecepti,  qui  est  submissio  erga  proprium 
parochum,  hac  ratione  obtineri  potest,  quia  viaticum  de  manu  proprii 
parochi  recipitur. 

d.  Infirmus,  qui  ante  tempus  paschale  viaticum  suscepit,  tempore 
paschali  communicare  debet,  quia  praeceptum  impleri  non  potest,  ante- 
quam urget.  Susceptio  autem  communionis  paschalis  pro  eiusmodi  in- 
firmo ultra  tempus  paschale,  si  opus  esset,  differri  potest:  ecclesia  enim 
consentit  in  dilationem,  ubi  quis  legitime  impeditus  fuerit. 

2.  Licentiam  communionem  paschalem  extra  parochiam 
in  alia  ecclesia  sumendi  concedere  potest  s.  pontifex,  epi- 
scopus (vicarius  generalis)  et  parochus:  etenim  hi  omnes 
significantur  nomine  proprii  pastoris. 

q Hoc  praeceptum  nec  in  concilio  lateranensi  nec  in  concilio 
tridentino  clare  expressum  continetur,  sed  per  consuetudinem  primitus 
introductum  postea  variis  summorum  pontificum,  praesertim  Clemen- 
tis VIIL,  Clementis  X.  et  Benedicti  XIV.  (const.  Magno  cum  animi 
2.  iun.  1751)  decretis  firmatum  est.  Cf.  De  synodo  1.  9.  c.  16.  n.  5. 

Sufficit  etiam  licentia  praesumpta,  dummodo  morali  certitudine 
constet  parochum  consentire.  Consensus  iste  sive  parochi  sive  episcopi 
nunc  temporis  in  magnis  civitatibus  eo  facilius  praesumi  potest,  quo 
maius  est  periculum,  ne  complures  fideles  a sacra  communione  omnino 
abstineant,  si  aut  ecclesiam  parochialem  adire  aut  a parocho  licentiam 
alibi  communicandi  petere  cogantur^). 

3.  A praecepto  sumendi  communionem  paschalem  in 
ecclesia  parochiali  eximuntur: 

a.  Sacerdotes,  qui  per  missae  celebrationem  ubique 
satisfaciunt. 

h.  Regulares  utriusque  sexus  et  saeculares,  qui  sunt 
de  eorum  familia. 

c.  Peregrini,  qui  cum  ad  propriam  parochiam  acce- 
dere nequeant,  communionem  suscipere  possunt  in  loco, 
ubi  tempore  paschali  versantur,  nec  tenentur  adire  eius 
loci  parochiam,  quia  loci  parochus  non  est  eorum  pastor. 
Item  vagi,  qui  propriam  parochiam  non  habent. 

d.  Fideles  omnes  iis  in  locis,  in  quibus  contraria 
consuetudo  (40  annorum)  legitime  introducta  est  ut  in 
hisce  nostris  regionibus. 

697.  De  prima  communione  puerorum.  Quaestionem 
hucusque  inter  theologos  controversam,  qua  nempe  aetate 
pueri  admittendi  sint  ad  primam  communionem,  apostolica 
sedes  ipsa  novo  decreto  diremit,  eodemque  decreto  praxim 
in  diversis  ecclesiae  partibus  valde  diversam  ad  unitatem 
revocavit^). 

a.  Summi  momenti  est  hoc  decretum,  quippe  quod  authenticam 
interpretationem  exhibeat  tum  legis  divinae  de  s.  Euchai-istia  sumenda, 
tum  canonis  lateranensis  et  tridentini  de  hac  eadem  re  agentis. 

h.  Aetas  primae  communionis  ex  obligatione  sumendae  hucusque 
in  diversis  locis  variabat  inter  octavum  et  decimum  quartum  aetatis 
annum,  adeo  ut  ante  determinatum  annum  e.  g.  10.  immo  quandoque 
(praesertim  in  Germania  et  Gallia)  ante  14.  prima  communio  non  con- 
cederetur. Ad  hanc  aetatem  determinandam  pastores  plerumque  non 
ex  interna  puerorum  dispositione,  sed  ex  adiunctis  externis  rationes 
desumebant. 


h S.  C.  de  S.  10.  aug.  1910, 

1.  Reiecta  distinctione  inter  usum  rationis  imperfectum 
et  perfectiorem,  s.  Sedes  statuit  pueros  admittendos  esse 
ad  primam  confessionem  simul  et  communionem,  cum  pri- 
mum ad  annos  discretionis  pervenerint,  id  quod  septimo 
circiter  aetatis  anno  contingit. 

a.  Primis  ecclesiae  saeculis  (fere  usque  ad  saec  13.)  s.  communio 
vel  ipsis  infantibus  dabatur  statim  post  baptismum  susceptum  et  in  ali- 
quibus locis  etiam  hinc  inde  per  decursum  infantiae,  et  quidem  sub 
specie  vini.  Posteriore  tempore  iis  dabatur,  quando  usum  rationis 
adepti  erant,  et  conc.  later.  IV.  edixit,  ad  sacramentum  poenitentiae 
et  eucharistiae  suscipiendum  omnes  teneri,  quando  ad  usum  rationis 
seu  ad  annos  discretionis  pervenerunt.  Decursu  temporis  factum  est, 
ut  aliam  discretionem  ad  confessionem,  aliam  eamque  perfectiorem 
ad  s.  communionem  exigerent  et  proinde  s.  communionem  ad  matu- 
riorem aetatem  remitterent. 

h.  Non  sunt  admittendi  ad  ss.  sacramenta,  antequam  sufficienter 
instructi  sunt.  Attamen  non  requiritur,  ut  perfectam  doctrinae  Chri- 
stianae sacramentorumque,  quae  suscipiant,  cognitionem  acquisierint, 
sed  sufficit,  ut  mysteria  necessitate  medii  necessaria  pro  suo  captu 
percipiant,  eucharisticum  panem  a communi  et  corporali  distinguant 
et  ea  devotione,  quam  eorum  fert  aetas,  ad  s.  communionem  accedant: 
perfectiorem  enim  dispositionem  compensat  eorum  innocentia.  Per- 
fectiorem catechismi  cognitionem  postea  gradatim  addiscent. 

2.  ludicium  de  idoneitate  puerorum  ad  s.  communionem 
suscipiendam  eorumque  ad  primam  communionem  in  forma 
privata  admissio  ad  parentes  et  confessarium  spectat.  At- 
tamen prima  communio  in  forma  sollemni  in  nonnullis  regi- 
onibus (e.  g.  in  Germania,  Austria,  Gallia,  Belgio)  ex  iure 
particulari  provinciae  vel  dioecesis  aut  ex  consuetudine  ad 
parochos  spectat,  salvis  exceptionibus  quoad  regulares,  qui 
educationi  iuventutis  dant  operam^). 

3.  Si  autem  pueri  in  mortis  periculum  adducantur, 
tenetur  parochus  praemissa  apta  instructione  s.  viaticum 
eis  praebere,  etsi  ad  s.  communionem  nondum  admissi 
fuerint,  modo  signa  discretionis  in  eis  appareant.  Quod 
cum  ante  septennium  completum  iam  contingere  possit, 

b S.  C.  Ep.  et  Reg.  14.  mart.  1908  regularibus  ius  asserit  ad- 
mittendi alumnos  ad  primam  communionem  in  forma  sollemni. 

parochus  prudenter  explorare  debet,  num  forte  iam  sint 
huius  sacramenti  capaces:  nam  in  articulo  mortis  urget 
praeceptum  divinum  sumendi  s.  eucharistiam^). 

Nota.  Rationes,  quae  huic  decreto  ansam  dederunt,  potis- 
simum hae  sunt:  a.  Christus  Dominus  singulari  amore  prosequitur 
parvulos  atque,  ut  ad  ipsum  veniant,  ex  corde  desiderat;  parvuli 
vicissim  indito  amore  ac  desiderio  in  lesum,  patrem  et  amicum 
suum,  feruntur,  b.  Ad  innocentiam  conservandam  summopere  con- 
fert, ut  pueri  spirituali  cibo  alantur,  antequam  sensuales  tenta- 
tiones  exsurgant,  eodemque  ut  saepius  roborentur,  quo  tempore 
mundi  periculis  exponuntur. 


')  Benedictus  XII.  De  synodo  1.  7 c.  12.  n.  3. 


N o 1 d i n , De  praeceptis’. 

Liber  tertius. 

De  prohibitione  librorum  *). 


Triplex  distinguenda  est  prohibitio  legendi  libros 
pravos : a.  ex  lege  naturae ; h.  ex  lege  ecclesiastica  sim- 
pliciter prohibente;  c.  ex  lege  ecclesiastica  prohibente  cum 
censura.  De  tertia  agendum  est,  ubi  de  poenis  ecclesia- 
sticis dicitur,  de, secunda  hoc  loco  agendum  est,  ita  tamen, 
ut  etiam  de  prima  pauca  praemittantur. 

698.  De  prohibitione  librorum  ex  lege  naturae. 

1.  Lege  naturae  prohibita  est  lectio  cuiusvis  libri,  qui 
fidei  vel  bonis  moribus  periculum  affert;  cum  igitur  ratio 
prohibendi  sit  periculum  spirituale,  quod  ex  lectione  timen- 
dum est,  consequitur  a.  omne  id  prohibitum  esse,  quod 
legenti  damnum  afferre  potest,  cuiusvis  formae  vel  magni- 
tudinis sive  typis  impressum  sive  manu  descriptum  est; 
pari  modo  nihil  referre,  utrum  aliquis  librum  ipse  legat, 
an  legentem  audiat ; h.  prohibitionem  hanc  cessare,  ubi 

A.  Vermeersch,  De  prohibitione  et  censura  librorum^  (Romae. 
Desclee.  1906).  J.  Hollweck,  Das  kirchliche  Biicherverbot^  (Mainz.  Kirch- 
heim.  1897j.  Fh.  Schneider,  Die  neuen  Biichergesetze  der  Kirche  (Mainz. 
Kirchheim.  1900).  M.  C.  Gennari,  La  costi tuzione  ^ Officiorum “ (Napoli. 
Typogr.  d.  Artigianelli.  1898).  G.  Peries,  L’  Index  (Paris.  Roger  et  Cher- 
noviz.  1898;.  J.  Pennachi,  Commentarium  in  constitutionem  Officiorum 
ac  munerum  (Romae.  Typogr.  S.  C.  de.  prop.  fide.  1898).  A.  Boudinhon, 
La  nouvelle  legislation  de  L’ index  (Paris.  Lethielleux.  1899).  J.  Hilgers, 
Der  Index  der  verbotenen  Biicher  (Freiburg.  Herder.  1904).  Wernz,  Ius 
decretalium  (Romae.  Typogr.  polyglotta.  1901)  III.  De  prohib.  censura 
et  divulgat,  librorum  n.  95—131.  Sleumer,  Index  romanus^  (Osnabriick. 
Pillmeyer.  1906). 

omne  periculum  perversionis  cesset;  ideo  uni  prohibitum 
esse  potest,  quod  alteri  licet. 

2.  Gravitas  peccati^  quod  legens  librum  iure  naturae 
prohibitum  committit,  non  a qualitate  vel  magnitudine  libri, 
sed  unice  a periculo  dependet,  quod  ex  lectione  enascitur; 
si  igitur  periculum  proximum  gravis  damni  spiritualis  ti- 
mendum est,  erit  grave,  si  autem  vel  periculum  remotum 
gravis  damni  vel  periculum  proximum  levis  damni  ex 
lectione  oritur,  leve  peccatum  erit.  Quocirca  ex  causa 
proportionate  gravi  licitum  est  libros  legere,  ex  quibus 
nonnisi  leve  aut  remotum  periculum  timendum  est. 

Ergo  prava  folia  (Zeitungen)  legere  grave  peccatum  est,  si  ex 
lectione  proximum  periculum  gravis  damni  spiritualis  timetur;  et  quo- 
niam frequens  lectio  ordinarie  eiusmodi  periculum  affert,  ipsa  ordinarie 
grave  peccatum  est. 

3.  Retinere  libros  pravos  lege  naturae  eatenus  prohi- 
bitum est,  quatenus  ex  retentione  periculum  damni  spiri- 
tualis proprii  vel  alieni  oritur. 


Quaestio  prima. 

De  prohibitione  librorum  in  genere. 

699.  De  ipsa  lege.  1.  Omnia  praecepta  ecclesiae, 
quae  de  lectione  atque  editione  librorum  hodie  adhuc 
vigent,  continentur  in  constitutione  recenter  edita  Officio- 
rum ac  munerum  et  in  Indice  librorum  prohibitorum  iussu 
huius  constitutionis  edito : abrogatis  enim  omnibus  legibus 
et  statutis  antea  hac  de  re  editis,  sola  decreta,  quae  in 
hac  constitutione  et  in  Indice  continentur,  vim  legis 
habent^). 

a.  Est  quidem  et  alia  constitutio  de  libris  pravis  agens,  nempe 
Sollicita  et  provida  Benedicti  XIV.  (9.  iul.  1753),  quae  ex  voluntate 

')  Constitutio  Officiorum  ac  munerum  Leonis  XIII.  25.  ian.  1807. 

s.  pontificis  adhuc  vim  suam  retinet;  sed  cum  benedictina  haec  con- 
stitutio solum  normas  statuat  a s.  congregatione  Indicis  et  a s.  Officio 
sequendas  in  examinandis  et  proscribendis  libris,  constitutio  Officiorum 
et  Index  continent  omnes  leges  universales  hodie  de  hac  re  vigentes. 

h.  Ergo  abrogatae  sunt  etiam  praescriptiones  Urhani  VIII.  de 
narratione  miraculorum  et  de  appellatione  Sancti  vel  Beati  servis  Dei 
attributa;  quocirca  protestationes,  quae  vitis  sanctorum  vel  beatorum 
antea  praefigendae  erant,  nunc  omitti  possunt. 

6*.  Duplex  excommunicatio,  quae  circa  libros  prohibitos  in  bulla 
Apostolicae  sedis  (1.  2.,  IV.  5.)  habetur,  per  hanc  constitutionem  ab- 
rogatur quidem,  attamen  in  posterum  adhuc  viget,  quia  utraque  in  hac 
constitutione  instauratur  (n.  47.  48). 

2.  Obligatio  praeceptorum  et  prohibitionum  huius  con- 
stitutionis in  materia  gravi  gravis  est:  finis  enim  legis 
arcendi  a fidelibus  periculum,  quod  ex  pravorum  librorum 
lectione  fidei  et  moribus  imminet,  gravis  est,  et  ad  hunc 
finem  obtinendum  lex  ipsa  multum  confert.  Idem  prae- 
terea ex  additis  poenis  gravibus  colligitur. 

Ergo  tum  praecepta  ex  se  gravia  in  materia  levi,  tum  nonnulla 
huius  constitutionis  praecepta  leviora  ob  materiae  parvitatem  sub  levi 
tantum  obligant.  Sic  liber,  qui  propter  materiam,  quam  tractat,  pro- 
hibetur, sub  gravi  prohibitus  censetur,  liber  autem  in  se  aut  nullatenus 
aut  non  multum  periculosus,  qui  propter  defectum  approbationis  pro- 
hibetur, ordinarie  non  censetur  sub  gravi  prohibitus. 

3.  Haec  constitutio  miiversalis  est,  quae  omnes  totius 
orbis  fideles  afficit:  sic  enim  in  praefatione  ipsius  con- 
stitutionis habetur:  Qitibus  (decretis  generalibus)  catholici 
homines  toto  orbe  religiose  pareant;  et  n.  45.  dicitur:  Libri 
ab  apostolica  sede  damnati  ubique  gentium  prohibiti  habe- 
antur. His  igitur  controversia  de  obligatione  indicis  sub- 
lata esH). 

Ergo  consuetudo  universalis  huic  constitutioni  contraria,  si  alicubi 
erat  legitima,  hac  constitutione  certe  ablata  est ; num  etiam  abrogatae 
,sint  legitimae  consuetudines  particulares,  auctores  non  conveniunt. 
Assentiendum  videtur  iis,  qui  omnes,  etiam  particulares  consuetudines, 
abrogatas  censent:  quamvis  enim  in  ipsa  constitutione  clausula  dero- 
gatoria expresse  non  contineatur,  constat  tamen  de  voluntate  legislatoris 
introducendi  inter  omnes  catholicos  totius  orbis  uniformam  hac  de  re 
disciplinam^). 


')  Cf.  S.  C.  Ind.  23.  maii.  1898. 

b Gf.  Wernz  n.  110  nota  46,  econtra  Vermeersch  n.  21. 

4.  Non  solum  poenae  sed  etiam  prohibitiones,  quas 
constitutio  haec  continet,  strictae  interpretationis  sunt:  et- 
enim omnes  notas  prae  se  ferunt,  quae  legem  faciunt 
odiosam.  Insuper  antiquae  leges  ex  mente  legislatoris  hac 
constitutione  effectae  sunt  aliquanto  molliores,  ita  plane, 
ut  iis  obtemperare  . . . grave  arduumque  esse  non  i^ossit^); 
sed  huic  fini  non  respondet  nisi  stricta  interpretatio. 

Nec  quidquam  valet  argumentum,  quod  in  favorem  fidei  latae 
sint:  omnes  enim  leges  aut  fidei  aut  moribus  favent,  sed  eo  favent, 
quod  libertatem  restringunt  et  culpam  poenamque  inducunt. 

5.  Huius  constitutionis  prohibitiones,  quae  libros  ve- 
tant propter  maUriam,  quam  tractant,  comprehendunt 
etiam  libros  antea  editos,  quia  idem  legentibus  afi*erunt 
periculum  sicut  libri  postea  edendi;  quae  vero  libros  pro- 
hibent propter  defectum  approbationis,  non  extenduntur  ad 
libros  antea  editos:  cum  enim  in  hoc  casu  lex  afficiat 
actionem  humanam,  valet  principium:  lex  non  agit  retro, 

700.  Quae  materia  gravis,  a.  Quoad  editionem  libri 
ordinarie  grave  peccatum  committit,  qui  edit  librum  ideo 
prohibitum,  quia  pravus  eiusque  lectio  nociva  est:  etenim 
indefinite  multos  in  periculum  damni  spiritualis  inducere 
potest.  Quodsi  liber  ideo  prohibitus  est,  quia  debita  ap- 
probatione caret,  grave  peccatum  facilius  abesse  poterit. 

b.  Quoad  lectionem  grave  peccatum  committit,  qui 
legit  notabilem  partem  libri  prohibiti ; atqui  in  libro 
(parte  libri)  sive  propter  materiam,  quam  tractat,  sive 
propter  modum  tractandi  vere  periculoso  tres  quatuorve 
paginae,  in  libro  vero  vel  potius  in  parte  libri,  cjuam 
constat  non  esse  graviter  periculosam,  circiter  30  (si  liber 
sit  parvae  formae  60)  paginae  partem  notabilem  con- 
stituunt. 

Antiquorum  hac  de  re  sententia  fere  haec  erat,  paucas  lineas  ad 
gravem  materiam  sufficere,  si  ibi  continetur  error  contra  fidem,  et 
paucas  paginas  gravem  materiam  constituere,  si  in  illis  tractetur  ma- 
teria indifferens^).  Gravis  materia  ex  hoc  principio  determinanda  est: 

• • 

q Cf.  Praef.  const.  Officioruyn  ac  munerum. 

‘0  Gf.  Lugo,  De  fide  disp.  21.  n.  85.  S.  Alphonsus  1.  7.  n.  284.  292. 

materia,  quae  legenti  per  se  seu  ordinaiie  grave  periculum  inducit, 
gravis  est,  etsi  per  accidens  in  casu  particulari  maius  vel  minus  peri- 
culum afferat;  ex  quo  principio,  consideratis  adiunctis  nostri  temporis 
et  ratione  recentis  constitutionis,  norma  supra  exposita  sequi  videtur. 

c.  Quoad  retentionem  grave  peccatum  committit,  qui 
librum  prohibitum  ultra  mensem  retinet.  Si  quis  tamen 
librum  prohibitum  ex  rationabili  causa  retinet,  e.  g.  donec 
advenerit  licentia  vel  donec  occasionem  tradendi  librum 
alicui  habenti  facultatem  nactus  sit,  non  est  damnandus 
de  peccato,  quamvis  diutius  illum  retineat,  non  tamen 
notabiliter  ultra  mensem:  nam  intra  hoc  tempus  petita 
licentia  vel  exspectata  occasio  facile  adesse  potest. 

701.  Quid  nomine  libri  intelligatur.  Nomine  lihri 
intelligitur  scriptum,  quod  aliqua  mole  et  unitate  ohiecti 
constat  et  typis  impressum  est.  Quid  nomine  libri  signifi- 
cetur, ex  usu  loquendi  hodie  recepto  desumendum  esi ; sed 
hodie  non  vocatur  liber,  nisi  scriptum  his  notis  distinctum. 

a.  Aliqua  moles.  Quaenam  moles  requiratur,  ut  scrip- 
tum possit  dici  liber,  ex  usu  communi  repetendum  est; 
ut  tamen  aliqualis  norma  habeatur,  dici  poterit  scriptum, 
quod  in  forma  libri  seu  integri  tractatus  exaratum  10  in- 
tegris foliis  =160  paginis  constat,  nomine  libri  significari. 

a.  Haec  sententia,  qua  nomine  libri  non  significatur  nisi  scriptum 
aliqua  mole  constans,  duplici  insuper  argumento  confirmatur.  Ex 
declaratione  enim  ecclesiae  excommunicationem  in  legentes  libros  pro- 
hibitos inflictam  non  incurrunt,  qui  legunt  ephemerides  propugnantes 
haeresim').  Deinde  ipsa  haec  constitutio  distinguit  inter  libros  et 
minoris  molis  scripta,  cum  diaria,  folia,  fasciculos  etc.  expresse  nominet, 
sicubi  etiam  haec  comprehendere  suis  decretis  intendat. 

P.  Quare  nomine  libri  non  comprehenduntur  ephemerides,  folia 
volantia,  epistolae,  orationes,  exigui  fasciculi  nec  folia  ex  libro  pro- 
hibito separata. 

b.  Unitas  ohiecti;  quare  libri  non  sunt  parvi  fasciculi 
diversi  obiecti  in  unum  volumen  ligati,  nec  ephemerides 
seu  diaria  in  unum  volumen  collecta;  unitas  autem  ob- 
iecti, quae  ad  librum  constituendum  requiritur,  non  deest 
publicationibus  periodicis,  quae  ad  unum  volumen  com- 


')  S.  Officium  27.  apr.  1880. 

ponendum  destinantur.  Quare  tum  singuli  fasciculi  perio- 
dicae publicationis  (modo  requisita  mole  constent)  tum 
volumen  ex  pluribus  eiusmodi  fasciculis  compositum,  librum 
constituunt^). 

Ergo  nomine  libri  non  comprehenduntur  anthologiae  seu  chresto- 
mathiae,  quae  partes  ex  prohibitis  operibus  desumptas  continent,  pro- 
indeque  prohibitae  non  sunt,  nisi  aut  ex  tota  indole  collectionis  fidei 
vel  bonis  moribus  adversentur,  aut  partes  prohibitae  tantae  sint,  ut  vel 
singulae  vel  omnes  simul  (quibus  scopus  collectionis  sufficientem  uni- 
tatem tribuere  videtur)  ad  quantitatem  libri  excrescant. 

c.  Typis  impressum.  Antiquitus  quidem,  scilicet  ante 
inventam  artem  typographicam  opus  manuscriptum  dice- 
batur liber;  hodie  vero  usu  communi  libri  a manuscriptis 
distinguuntur.  Insuper  quia  manuscripta  difficilius  divul- 
gantur et  minus  etiam  ex  eis  imminet  periculum  perver- 
sionis, saltem  probabile  est  manuscripta  non  comprehendi 
nomine  libri. 

Illa  ergo  decreta,  in  quibus  de  solis  lihris  sermo  est,  non  sunt 
extendenda  ad  libellos  et  scripta  tam  exiguae  molis,  ut  non  censeantur 
libri,  nec  ad  manuscripta  vel  ad  scripta  lithographice  impressa. 

702.  Termino  ,5prohibere‘‘  usu  ecclesiastico  tres 
actiones  directe  interdicuntur : librum  edere.,  legere,  re- 
tinere-). 

a.  Librum  edere  dicuntur,  qui  librum  vulgandum 
curant,  qui  proinde  vulgationis  exstant  causa  primaria 
et  principalis,  scilicet  auctor,  qui  opus  conscripsit,  si 
tamen  eo  fine,  ut  edatur,  illud  tradidit;  typographus,  qui 
opus  imprimendum  suscipit;  editor,  qui  opus  impressum 
divulgandum  curat. 

Non  raro  typographus  ab  editore  distinctus  est,  quo  in  casu  typo- 
graphus ad  eos  pertinet,  qui  editori  proxime  cooperantur,  idque  ple- 
rumque formaliter,  quamvis  etiam  materialiter  tantum  cooperari  possit. 

q S.  Officium  13.  ian.  1892  declaravit  censuram  latam  in  legentes 
libros  haereticorum  eos  incurrere,  „qui  scienter  legunt  publicationes 
periodicas  in  fasciculos  ligatas. 

2)  Gf.  D'  Annibale,  Summula  Theologiae  moralis^  (Romae.  Desclee 
1908)  III.  n.  143. 

b.  Librum  legere  dicuntur,  qui  propriis  ipsi  oculis 
librum  perlustrantes  intelligunt,  quae  scripta  sunt. 

Ergo  legere  non  dicuntur,  qui  alium  legentem  audiunt,  nec  qui 
memoriter  ex  libro  aliquid  recitant,  nec  qui  propriis  oculis  librum 
lustrantes  ex  ignorantia  idiomatis,  quae  legunt,  non  intelligunt.  Qui 
alium  legentem  audit,  quem  ipse  precibus  vel  iussione  ad  legendum 
induxerit,  vere  moraliter  legit,  scilicet,  per  alium.  Nihilominus  iuxta 
probabilem  s.  Alphonsi  sententiam  (n.  292)  inter  legentes  non  numera- 
tur, quia  lex  ad  physice  legentes  restringenda  est. 

c.  Librum  retinere  dicuntur,  qui  librum  sive  proprium 
sive  alienum  apud  se  servant  aut  retento  dominio  apud 
alium  deponunt,  nisi  is  facultatem  habeat  legendi  retinen- 
dique  libros  prohibitos  et  librum  servet,  donec  tradens 
legendi  facultatem  obtinuerit. 

a.  Libium  retinere  ne  ei  quidem  licet,  qui  illum  ob  ignorantiam 
idiomatis  non  intelligit. 

(3.  Custos  hibliothecae  non  dicitur  retinere  libros,  quia  non  in 
propria  domo  neque  in  proprio  cubiculo  neque  proprio  nomine  eos 
asservat. 

y.  Compactor  librorum,  qui  libros  prohibitos  compingit,  eos  re- 
tinere dicendus  est;  si  tamen  eos  compingit  pro  habente  facultatem 
legendi,  per  epikiam  excusatur;  si  pro  non  habente  facultatem  legendi 
compingit,  investigandum  est,  num  rationem  excusantem  habeat  pro- 
portionate  gravem. 

b.  Qui  habet  librum  prohibitum,  hunc  aut  destruere  aut  habenti 
facultatem  retinendi  tradere  aut  sibi  facultatem  illum  retinendi  com- 
parare debet. 

703.  De  libro  prohibito,  a.  Liber  totus  prohibetur, 
non  sola  pars,  quae  errorem  continet  vel  legenti  periculum 
affert;  si  tamen  haec  pars  quomodocunque  removetur,  ita 
ut  legi  non  possit,  cessat  prohibitio^). 

Libri  ergo  prohibiti  ne  partes  quidem  innocuae  licite  legi  possunt, 
etsi  quis  proponat  omittere  partem,  quae  ansam  dederat  prohibitioni, 
quia  considerata  hominum  indole  imminet  periculum,  ne  etiam  partem 
prohibitam  legant,  qui  semel  aliam  partem  legere  inceperint.  Hinc 
etiam  fit,  ut  amota  parte,  quae  ansam  dederat  prohibitioni,  cesset  pro- 
hibitio libri,  quia  cessat  omne  periculum  legendi  partem  nocivam. 

h.  Si  opus  prohibitum  pluribus  tomis  constat,  omnes 
prohibentur,  si  de  eodem  argumento  eoque  indivisibili  agunt ; 


‘)  S.  Alphonsus  n.  283. 

solus  tomus,  qui  errorem  seu  partem  periculosam  continet, 
prohibetur,  si  diversi  tomi  agant  de  argumento  diverso,  vel 
de  eodem  quidem  sed  divisibili,  ut  est  e.  g.  historia  uni- 
versalis, quia  in  hoc  casu  diversi  tomi  plures  diversi  libri 
censentur  *). 

c.  Prohibetur  etiam  eius  libri  nova  editio,  quantumvis 
emendata  sit,  nisi  obtenta  fuerit  edendi  licentia  a s.  con- 
gregatione Indicis  (n.  31),  et  eiusdem  translatio,  in  quod- 
cunque idioma  vertatur  (n.  45). 

Operis  prohibiti  compendium  non  est  nova  eiusdem  operis  editio, 
eed  considerari  debet  ut  novum  opus  a priore  distinctum. 

d.  Si  alicuius  auctoris  opera  omnia  prohibentur,  a.  pro- 
hibita censentur  opera,  quae  de  religione  agunt,  eorum 
vero,  quae  de  religione  non  agunt,  ea  tantum,  quae  vel 
ex  speciali  vel  ex  generali  decreto  interdicuntur;  p.  opera 
eiusdem  auctoris  postea  edita  non  sunt  quidem  prohibita, 
sed  praesumenda  sunt  per  generale  decretum  prohibita; 
quam  ob  rem  licite  legi  non  possunt,  nisi  constet  ea  nullo 
decreto  prohiberi ; y.  prohibitio  de  solis  libris  intelligenda 
videtur,  non  item  de  scriptis  minoris  molis,  nisi  ratione 
materiae  etiam  haec  per  generale  decretum  prohibeantur. 

704.  De  auctore  et  modo  prohibitionis.  1.  Libri 
prohibentur  a s.  sede  pro  universa  ecclesia: 

a.  per  literas  apostolicas ; h,  per  s.  congregationem 
Indicis,  a qua  pleraeque  prohibitiones  procedunt;  c.  per 
s.  Officimn,  quod  tamquam  supremum  tribunal  fidei  et  mo- 
rum quandoque  exercet  munus  prohibendi  libros. 

2.  Libri  prohibentur  ah  ordinariis  pro  sua  dioecesi  et 
a praelatis  regularibus  pro  suis  subditis. 

a.  Monentur  ordinarii,  ut  noxia  scripta  in  sua  dioecesi  edita  (etsi 
ab  exemptis)  vel  diffusa  (etsi  alibi  edita)  ipsi  proscribant,  ea  vero,  quae 
subtilius  examen  exigunt,  ad  s.  sedem  deferant  (n.  21.  29). 

h.  Prohibitiones  episcoporum  regulares  exemptos  non  afficiunt  sive 
ordinaria  potestate  sive  tamquam  delegati  s.  sedis  agunt  episcopi^). 


b Lugo,  De  fide  disp.  20.  sect.  2.  n.  9. 
2)  Vermeersch  n.  6 tr. 

3.  Considerato  modo  libri  prohibentur  vel  per  decreta 
yeneralia  (genera  librorum)  vel  per  decreta  specialia  (sin- 
guli libri).  Omnes  libri  nominatim  prohibiti  expresso  no- 
mine auctoris,  si  notus  est,  et  titulo  libri  in  indicem 
librorum  prohibitorum  inseruntur. 

Index  librorum  prohibitorum,  quem  s.  pontifex  hac  ipsa  constitu- 
tione diligentissime  recognosci  et  recognitum  vulgari  iubet  (Praef.) 
prodiit  Romae  typis  vaticanis,  eumque  Lto  XIII.  per  breve  Romani 
pontifices  (27.  Sept.  1900)  vulgandum  et  ab  omnibus  ubique  locorum 
observandum  praecepit. 

705.  De  facultate  legendi  ac  retinendi.  Quia  lex 
seu  prohibitio  universalis  est,  etiam  necessitas  impetrandi 
licentiam  legendi  librum  prohibitum  prorsus  universalis 
est,  ita  ut  nec  gradus  hierarchicus  (cardinalatus)  nec  sin- 
gularis legentis  doctrina  ab  hac  lege  eximat.  Necessitas 
tamen  vel  magna  utilitas  legendi  librum  prohibitum  ab 
observatione  legis  excusat,  saltem  ubi  non  suppetit  occasio 
petendi  licentiam. 

1.  Quis  eam  dare  possit. 

a.  Facultatem  generalem  legendi  retinendique  libros 
a s.  sede  prohibitos  dare  possunt  (n.  24): 

a.  S.  congregatio  Indicis  et  s.  Officium  pro  universo 
orbe;  [3.  magister  s.  palatii  pro  Urbe  tantum. 

b.  Facultatem  specialem  i.  e.  „pro  singularibus  libris 
atque  in  .casibus  tantum  urgentibus"  concedere  possunt 
(n.  25): 

a.  Episcopi  eorumque  vicarii  generales. 

p.  Praelati  iurisdictione  quasi  - episcopali  pollentes. 
Huiusmodi  sunt  nuntii,  vicarii  apostolici,  vicarii  capitu- 
lares  et  superiores  regularium : abbates  generales,  provin- 
ciales et  probabiliter  etiam  superiores  locales  (guardiani, 
priores,  nisi  subsint  abbati,  rectores). 

Cum  haec  potestas  sit  quasi-ordinaria,  quae  nempe  episcopis  et 
praelatis  iurisdictionem  quasi- episcopalem  habentibus  de  iure  competat, 
eam  etiam  aliis  delegare  possunt.’) 


’)  Praeter  hanc  facultatem  episcopi  (et  superiores  regularium) 
aliam  a s.  sede  specialiter  sibi  delegatam  habent,  quae  tamen  com- 

c.  Facultatem  legendi  retinendique  libros  ab  ordinariis 
prohibitos  dant: 

a.  Ordinarii  ipsi;  |3.  illi;  quibus  ordinarii  ad  id  dele- 
gatam potestatem  fecerunt. 

2.  Quomodo  interpretanda  sit. 

a.  Qui  facultatem  habent  legendi  retinendique  libros 
a s.  sede  prohibitos,  non  habent  eo  ipso  etiam  facul- 
tatem legendi  et  retinendi  libros  et  ephemerides  ab  ordi- 
nariis proscriptas,  „nisi  in  apostolico  induito  expresse  facta 
fuerit  potestas  legendi  et  retinendi  libros  a quihuscunque 
damnatos"  (n.  26). 

h.  Qui  facultatem  habet  legendi  libros  prohibitos,  eo 
ipso  etiam  diaria,  folia  et  libellos  periodicos  (ephemerides), 
quae  hac  constitutione  (n.  21)  prohibentur,  legere  potest: 
minus  enim  in  maiore  continetur,  non  autem  vice  versa. 

c.  Qui  hanc  facultatem  a s.  sede  accepit,  ubique  ea 
uti  potest,  quod  pari  modo  dicendum  est  de  facultate 
ab  ordinario  accepta:  cum  enim  haec  dispensatio  sit  pri- 
vilegium personale,  contraria  quorundam  sententia  funda- 
mento caret. 


pluribus  limitibus  circumscribitur:  ordinarie  enim  solis  sacerdotibus  (epi- 
scopi Germaniae  etiam  laicis)  licentiam  generalem  legendi  retinendique 
libros  prohibitos  concedere  possunt  „ exceptis  tamen  operibus  de  obscoenis 
et  contra  religionem  ex  professo  tractantibus."  Sed  facultas  vi  huius 
constitutionis  concessa  nullas  patitur  exceptiones,  quae  exsistente  iusta 
causa  quemcunque  librum  cuicunque  ex  subditis  suis  permittere  pos- 
sunt. Per  clausulam : contra  religionem  ex  professo  tractantibus  pro- 
hibentur libri,  qui  contra  totam  religionem  tum  revelatam  tum  natu- 
ralem agunt.  Libri  ergo,  qui  religionem  revelatam  impugnant,  religi- 
onem autem  naturalem  intactam  servant,  hac  clausula  non  excipiuntur. 
Cf.  Konings-Putzer,  Commentarium  in  facultates  apost.^  (Neo  Eboraci. 
Benziger.  1898)  n.  157. 

Quaestio  secunda. 

Da  editione  librorum. 

Hoc  loco  colliguntur  decreta,  quae  ad  typogy^aphos  et 
librorum  venditores  referuntur. 

706.  Typographis  praecipitur:  a.  Ne  audeant  librum 
ab  apostolica  sede  proscriptum  iterum  in  lucem  edere,  nisi 
prius  obtenta  fuerit  licentia  s.  congregationis  Indicis  et  ser- 
vatis condicionibus  ab  ea  praescriptis,  si  quidem  ex  gravi 
causa  eiusmodi  liber  iterum  edendus  videatur  (n.  31). 

Sunt,  qui  non  immerito  censeant,  solum  de  libris  per  decreta  spe- 
cialia prohibitis  et  in  indicem  relatis  hic  esse  sermonem. 

h.  Ne  ullum  scriptum,  quod  approbatione  ecclesiastica 
indiget,  sine  approbatione  edant. 

c.  Ne  ullus  liber,  qui  approbatione  ecclesiastica  indiget, 
excudatur,  quin  nomen  et  cognomen  tum  auctoris  tum 
editoris,  locum  et  annum  impressionis  et  editionis  prae- 
ferat, nisi  ordinarius  iustas  ob  causas  celandi  nomen  auc- 
toris licentiam  dederit  (n.  43). 

a.  Libri  ergo,  qui  censura  ecclesiastica  non  indigent,  sine  nomine 
auctoris,  sine  loco  et  anno  impressionis  et  editionis  vulgai  i possunt.  Et 
quoniam  decretum  de  libris  tantum  loquitur,  scripta,  quae  molem  libri 
non  attingunt,  quin  etiam  publicationes  periodicae,  ut  videtur,  sine 
nomine  auctoris  edi  possunt. 

P.  Si  de  publicanda  versione  agitur,  huic  praecepto,  ut  videtur, 
satisfit,  sive  nomen  auctoris  sive  interpretis  operi  praefigitur. 

Y.  Ordinarius,  qui  licentiam  concedere  potest  sive  supprimendi  nomen 
auctoris  sive  librum  sub  ementito  nomine  edendi,  est  ordinarius,  qui 
libri  approbationem  concedit. 

d.  Ne  novam  operis  approbati  editionem  aut  in  aliam 
linguam  versionem  sine  nova  approbatione  imprimendam 
suscipiant  (n.  44). 

Articulus  ex  publicatione  periodica  excerptus  non  censetur  nova 
editio,  ideo  non  indiget  nova  approbatione*) ; liber  autem  ex  pluribus 

articulis  compositus  atque  in  lucem  editus  nova  censetur  editio  et 
proinde  nova  approbatione  indiget. 

e.  Ne  liber  sine  approbatione  ordinarii  talis  loci,  et 
si  agitur  de  regularibus,  sine  approbatione  superiorum 
ordinis  et  ordinarii  talis  loci  (n.  36)  in  principio  vel  in 
fine  operis  imprimenda  edatur  (n.  40). 

Utrum  obtenta  approbatio  imprimenda  sit  in  forma  authentica 
ipsis  verbis,  quibus  concessa  est,  an  sufficiat  eam  generalibus  tantum 
verbis  indicare,  auctores  non  conveniunt.  Gennari,  Hollweck,  Schneider 
priorem  sententiam  tenent,  posteriori . adhaerent  Pennachi,  Vermeersch, 
Genicot,  Dilgskron,  Gopfert,  quia  verba  constitutionis  illud  expresse  non 
exigunt,  quia  hoc  ad  finem  legis  obtinendum  sufficiens  est,  quia  usus 
legem  in  hunc  modum  interpretatur. 

707.  Venditoribus  praecipitur:  a.  Ne  vendant,  com- 
modent vel  retineant  libros  de  obscoenis  ex  professo  trac- 
tantes (n.  46). 

Qui  tamen  libri  licite  legi  ac  retineri  possunt,  ii  etiam  licite 
venduntur;  quare  libri  classici  turpia  ex  professo  tractantes  iis  vendi 
possunt,  quibus  eorum  lectio  (n.  10)  conceditur. 

h.  Ne  alios  libros  prohibitos  venales  habeant,  nisi  a 
s.  congregatione  Indicis  per  ordinarium  licentiam  impetra- 
verint (n.  46). 

c.  Ne  librum  prohibitum  cuiquam  vendant,  nisi  pru- 
denter existimare  possint  illum  ab  emptore  legitime  peti 
(n.  46). 

Ut  libri  prohibiti  licite  vendi  possint,  necesse  non  est,  ut  biblio- 
pola quemvis  emptorem  librum  prohibitum  petentem  de  licentia  illum 
legendi  interroget,  sed  sufficit,  ut  ratione  habita  libri  et  ementis  non 
certo  moraliter  appareat  ipsum  licentia  legendi  carere.  Sub  iisdem 
condicionibus  bibliopola  etiam  librum,  quem  venalem  non  habet,  pe- 
tenti procurare  potest. 

Nota.  1.  Cuiusvis  generis  venditio  libri  pravi  (sive  in  officina 
sive  in  plateis  sive  per  subhastationem  fit)  ex  his  non  solum  lege  na- 
turae sed  etiam  lege  positiva  prohibetur.  Attamen  licentia  obtineri 
potest  libros  prohibitos  retinendi  et  quovis  modo  vendendi,  exceptis 
libris  de  obscoenis  ex  professo  tractantibus. 

2.  Vendentes  scripta  vel  folia  periodica,  lege  ecclesiastica  prohi- 
bita, propria  actione  ad  malum  cooperantur,  lam  vero  haec  actio 
prorsus  illicita  est,  si  liber  vel  folium  omnino  pravum  est,  ut  scripta 
pornographica  vel  plane  impia,  reliqua  autem  scripta  vel  folia  prohi- 

bita  ex  causa  proportionate  gravi  vendi  possunt.  Monendi  autem  sunt 
eiusmodi  venditores,  ut  etiam  epliemerides  bonas  venales  habeant  atque 
emptoribus  offerant. 


Quaestio  tertia. 

De  censura  librorum. 

708.  Notiones.  1.  Duplex  distinguitur  censura  li- 
brorum: censura  praevia^  quae  in  examine  libri  edendi 
atque  in  eiusdem  approbatione  vel  reprobatione  consistit; 
et  censura  represswa,  quae  in  prohibitione  libri  iam  editi 
consistit.  Per  illam  ecclesia  editionem  librorum  pravorum 
impedire,  per  hanc  a fidelibus  periculum  librorum  iam  ex- 
sistentium avertere  intendit. 

2.  Censura  praevia,  de  qua  hic  agitur,  atque  appro- 
batio et  licentia  imprimendi  edendique  librum  non  est 
approbatio  rei,  de  qua  agit  liber,  sed  per  se  aliud  non 
significat,  nisi  librum  talem  esse,  ut  in  praesentibus  ad- 
iunctis  sine  periculo  in  fide  et  moribus  legi  possit. 

Praeceptum  de  non  edendo  libro  absque  praevia  licentia  tum  ad 
editorem  tum  ad  auctorem  refertur.  Quamvis  hoc  praeceptum  per  se 
grave  sit,  culpa  tamen  propter  non  petitam  licentiam  contracta,  ex- 
cluso scandalo  et  contemptu  auctoritatis,  vix  unquam  gravjs  erit,  si 
agitur  de  libri  approbati  nova  editione;  quodsi  de  prima  editione  agitur, 
culpa  gravis  esse  potest,  si  liber  sit  gravissimi  momenti  vel  salebrosi 
argumenti. 

Nota.  Secundum  antiquam  disciplinam  omnes  libri  typis  man- 
dandi praeviae  censurae  ecclesiasticae  subiiciendi  erant.  Quoniam  autem 
lex  ista  decursu  temporis  evasit  impossibilis,  magna  ex  parte  in  de- 
suetudinem abiit.  Indicanda  sunt  scripta,  quae  ex  nostra  hac  consti- 
tutione approbatione  praevia  indigeant. 

709.  Quae  scripta  praevia  censura  indigeant. 

1.  Libri,  qui  divinas  scripturas,  s.  theologiam,  histo- 
riam ecclesiasticam,  ius  canonicum,  theologiam  naturalem, 


De  censura  librorum. 


735 


ethicen  aliasve  hiiiusmodi  religiosas  aut  morales  disciplinas 
respiciunt  (n.  41). 

a.  Huc  igitur  referendi  sunt  etiam  libri  de  rebus  liturgicis  trac- 
tantes et  libri  vitam  sanctorum  describentes.  Ex  libris  philosophicis 
solum  theodicaea  et  ethica  praeviae  censurae  subiiciuntur. 

h.  Quoniam  praeviae  censurae  solum  libri  subiiciuntur,  huic  legi 
non  subsunt  publicationes,  quae  minoris  sunt  molis,  quam  ut  libri 
censeantur,  nisi  ratione  argumenti  peculiaris  (ex  n.  13.  17.  20.  32.  41.) 
indigeant  approbatione;  et  quia  approbatione  solum  indigent  libri,  qui 
vulgantur,  scripta,  quae  usui  2^rivato  destinantur,  sive  lithographice 
sive  typis  eduntur,  praevia  approbatione  non  indigent. 

c.  Publicationes  periodicae,  quae  disciplinas  theologicas  tractant 
et  quarum  singuli  fasciculi  ad  molem  libri  assurgunt,  ex  hoc  decreto 
per  se  approbatione  indigent. 

2.  Scripta  omnia,  in  quibus  religionis  et  morum  hone- 
statis specialiter  intersit  (n.  41). 

Sensus  verborum  est : sc7'ipta  omnia  rem  tractantia,  quae  pro 
religione  et  moribus  peculiare  momentum  habet.  Statuitur  ergo  non 
solum  libros  sed  et  scripta  omnia  indigere  approbatione,  si  eorum  ob- 
iectum  peculiaris  momenti  est  quoad  religionem  et  mores.  Sic  tempore 
concilii  vaticani  scripta  de  infallibililate  romani  pontificis  eiusque  de- 
finitione tractantia  vi  huius  decreti  indiguissent  approbatione,  quia 
religionis  specialiter  intererat*). 

3.  Novae  editiones  et  in  aliam  linguam  versiones 
operis,  quod  subiacet  legi  censurae,  etsi  iam  approbati 
(n.  44). 

a.  Et  nova  quidem  editio,  quia  solet  esse  emendata  et  aucta, 
versio  autem,  quia,  quod  innocuum  est  in  uno  loco,  potest  esse  nocivum 
in  alio,  id  quod  auctoritas  ecclesiastica  discernet. 

b.  Elucubrationes  in  foliis  periodicis  primo  publicatae  et  postea 
seorsim  editae  nova  approbatione  non  indigent^). 

4.  Versiones  omnes  s.  scripturae  etiam  a viris  catho- 
licis confectae  (n.  7). 

5.  Libri  et  scripta,  quae  narrant  noims  apparitiones, 
revelationes,  visiones,  prophetias,  miracula,  vel  quae  novas 
inducunt  devotiones,  etiam  sub  praetextu,  quod  sint  pri- 
vatae (n.  13). 


*)  Vermeersch  1.  c.  n.  21. 

2)  S.  C.  Ind.  23.  maii.  1898. 

a.  Non  solum  libri,  sed  etiam  scri'pta  seu  publicationes  cuiusvis 
molis  vel  formae  sive  typis  impressae  sunt  sive  non  impressae,  modo 
publicentur,  indigent  approbatione. 

b.  Novae  dicuntur  devotiones,  quarum  aut  obiectum  novum  est  ut 
cor  s.  losephi,  s.  Theresiae,  aut  modus  colendi  novus  est  ut  cingulum 
s.  Antonii. 

6.  Imagines  novae  quomodocunque  impressae  Domini 
nostri  lesu  Christi,  s.  Mariae  virginis,  angelorum  atque 
sanctorum  vel  aliorum  servorum  Dei,  sive  preces  habeant 
adnexas  sive  absque  illis  edantur  (n.  15). 

Ergo  imagines,  quae  diu  inter  fideles  iam  sunt  diffusae  et  longo 
usu  veluti  approbatae,  non  indigent  approbatione:  novae  enim  sunt  et 
dicuntur  imagines,  quae  exhibent  repraesentationem  recenter  inventam, 
hucusque  non  usitatam. 

7.  Indulgentiarum  libri  omnes,  summaria,  libelli, 
folia  etc.,  in  quibus  earum  concessiones  continentur  (n.  17). 

a.  Hoc  statuto  cavetur,  ne  indulgentiae  apocryphae  inter  fideles 
divulgentur;  simul  iniungitur  superioribus  ecclesiasticis,  ut  indulgentias 
apocryphas  iam  divulgatas  e manibus  fidelium  auferant. 

b.  Ergo  approbatione  non  indigent  imagines,  quae  in  memoriam 
vel  primi  sacri  Deo  oblati  vel  alicuius  defuncti  inter  amicos  distri- 
buuntur, sive  etiam  imagines,  quae  simpliciter  divulgantur,  etsi  adnexas 
habeant  preces  indulgentiis  ditatas:  aliud  enim  est  folium  continens 
concessiones  indulgentiarum  (Ablafizettel),  aliud  imago  annexas  habens 
orationes  indulgentiis  ditatas  (Andenkenbilder  mit  einem  Ablafigebet). 

8.  Litaniae  omnes  praeter  iam  a s.  sede  approbatas, 
quae  sunt:  litaniae  omnium  sanctorum  et  agonizantium, 
b.  Virginis  lauretanae,  ss.  Nominis  lesu,  sacratissimi  Cordis 
lesiD)  et  S.  Iosephi‘^)  (n.  19). 

Litaniae,  quae  cum  ordinarii  approbatione  publicantur,  privatim. 
tantum  recitari  possunt;  ut  publice  in  ecclesia  vel  in  oratorio  publico 
recitentur,  indigent  approbatione  S.  G.  R.®). 

9.  Libri  et  libelli  precum,  devotionis  vel  doctrinae 
institutionisque  religiosae,  moralis,  asceticae,  mysticae  alii- 
que huiusmodi,  quamvis  ad  fovendam  populi  Christiani 
pietatem  conducere  videantur  (n.  20). 

Ergo  approbatione  non  indigent  folia  typis  impressa  nec  scripta, 
quae  typis  impressa  non  sunt;  ea  vero  indigent  publicationes  peiio- 


9 Approbatae  sunt  2.  apr.  1899. 

2)  S.  C.  R.  18.  mart.  1909. 

3)  S.  Officium  18.  apr.  1860. 

dicae  huius  argumenti,  nisi  adeo  exiguae  sint,  ut  nomen  libelli  non 
mereantur. 

10.  Libri  ab  apostolica  sede  proscripti,  si  ex  gravi 
causa  iterum  in  lucem  edendi  videantur  (n.  31). 

11.  Scripta,  quae  ad  causas  beatificationum  et  canoni- 
zationum  servorum  Dei  utcunque  pertinent  (n.  32). 

De  iis  servis  Dei  sermo  est,  quorum  causae  nondum  sunt  abso- 
lutae; probationes  igitur  a defensore  allatae,  observationes  a promo- 
tore  fidei  factae  etc.  sine  licentia  S.  R.  G.  publicari  nequeunt. 

12.  Collectiones  decretorum  singularum  romanarum 
congregationum  (n.  33). 

710.  Quis  approbationem  concedere  debeat.  1 . S.  sedes 
quoruudam  operum  approbationem  sibi  vel  congregationibus 
romanis  reservavit: 

a.  Versiones  bibliorum  in  lingua  vernacula,  quae  sine 
notis  eduntur,  ab  ipsa  s.  sede  approbandae  sunt  (n.  7). 

b.  Libri  ab  apostolica  sede  prohibiti  a s.  congrega- 
tione Indicis  approbandi  sunt,  si  ex  gravi  causa  et  ser- 
vatis condicionibus  praescriptis  iterum  edi  permittantur 
(n.  31). 

c.  Scripta  ad  causas  beatificationum  et  canonizationum 
servorum  Dei  pertinentia  a s.  congregatione  Rituum  appro- 
banda sunt  (n.  32). 

d.  Collectiones  decretorum  congregationum  romana- 
rum a s.  congregatione,  cuius  decreta  eduntur,  approbari 
debent  (n.  33). 

e.  Scripta  vel  libri  sive  directe  vel  indirecte  de  reli- 
gione tractantes  sive  disserentes  de  rebus  ecclesiasticis, 
qui  a missionariis  s.  congregationi  propagandae  fidei  sub- 
iectis  publicantur,  examinari  et  approbari  debent  a con- 
gregatione Indicis  vel  s.  Officii  et  approbatio  in  scriptis 
obtineri  et  in  operis  initio  imprimi  debet  (n.  34). 

Episcopi  seu  vicarii  apostolici  tamen  permittere  possunt,  ut  in 
lucem  edantur  parvae  doctrinae,  catechismi,  instructiones  ac  preces, 
quae  fidelium  usui  quotidiano  inserviunt. 

f.  Indulcjentiarum  libri,  summaria,  libelli,  folia  appro- 
bari debent  a competenti  auctoritate  (n.  17).  Quaenam  sit 

NolJin,  De  praeceptis®.  47 

haec  ‘competens  auctoritas,  discimus  ex  iuris  statutis  iam 
pridem  vigentibus.  Itaque  a.  approbatio  dari  debet  a s. 
congregatione  Olficii , si  agitur  de  publicandis  novis  in- 
dulgentiis vel  de  collectionibus  novis  prima  vice  edendis; 
(3.  dari  potest  ah  episcopo,  si  agitur  de  publicandis  indul- 
gentiis, quae  ex  rescriptis  pontificiis  vel  ex  collectionibus 
iam  approbatis  desumuntur^),  y.  Catalogus  indulgentiarum, 
quae  adnecti  solent  crucibus,  rosariis,  numismatibus  etc. 
et  vulgo  appellantur  indulgentiae  papales,  approbari  debet 
a sancta  sede  seu  a s.  congregatione  Ojficii. 

2.  Ordinarius  loci,  in  quo  scripta  publici  iuris  fiunt, 
ea  approbare  debet,  quorum  approbatio  a s.  sede  non  sit 
reservata  (n.  35). 

a.  luxta  antiquam  disciplinam  opus  approbari  debuit  ab  episcopo 
loci,  in  quo  impressio  fiebat;  iuxta  recentem  vero  ab  episcopo  loci,  in 
quo  opus  publici  iuris  fit  seu  ubi  editor  exsistit.  Exceptio  fit  (n.  37) 
respectu  auctorum  Romae  degentium. 

b.  Si  ipse  episcopus  edat  librum,  idque  in  sua  dioecesi,  nulla 
indiget  approbatione ; quodsi  eum  edat  extra  dioecesim,  requiritur 
approbatio  episcopi  loci,  ubi  editur  liber. 

3.  Cardinalis  urbis  vicarius  et  magister  s.  palatii  ap- 
probare debent  opera  auctoris  Romae  degentis,  etiamsi 
librum  alibi  imprimere  velit;  sed  praeter  hanc  alia  ap- 
probatio non  requiritur,  etsi  opus  alibi  extra  Urbem  edatur 
(n.  37). 

711.  Particularia.  clericis  saecularihiis 

a.  Ne  libros  quidem,  qui  de  artibus  scientiisque  mere 
naturalibus  tractant,  inconsultis  suis  ordinariis  publicent, 
ut  obsequentis  animi  erga  illos  exemplum  praebeant  (n.  42). 

Plerique  auctores  hocce  articulo  verum  praeceptum  contineri 
autumant,  quo  clerici  tenentur  adire  ordinarium  suum  eiusque  con- 
silium petere,  antequam  librum,  etsi  profanum,  publicant.  Attamen  in 
magnis  praesertim  dioecesibus  hoc  praeceptum  facile  in  desuetudinem 
abibit. 

h.  Ne  absque  praevia  ordinarii  venia  diaria  vel  folia 
periodica  moderanda  suscipiant  (n.  42). 


q S.  a Indi.  23.  ian.  1858.  S.  C.  Indi.  7.  aug.  1897. 

2.  Regulares  praeter  episcopi  licentiam  operis  edendi 
facultatem  etiam  a superiore  suo  obtinere  debent,  prout 
concilium  tridentinum  praescribit^)  (n.  36). 

Regulares  ergo  episcopi  approbatione  pro  omnibus  libris  indigeni, 
qui  censurae  ecclesiasticae  subiacent ; praelati  sui  autem  licentiam  con- 
cilium tridentinum  stricte  solum  pro  sacris  scripturis,  earum  annota- 
tionibus et  commentariis  exigit;  attamen  statuta  ordinis  obligationem 
petendi  approbationem  superioris  etiam  ad  alios  libros  extendunt. 

3.  In  triplici  casu  ipse  liber  prohibetur,  qui  sine 
praevia  approbatione  editus  fuerit,  alias  autem  peccat 
quidem,  qui  librum  sine  approbatione  imprimit,  at  libri 
lectio  et  retentio  non  prohibetur. 

a.  Libri,  qui  prohibentur,  si  absque  approbatione  edantur,  sunt: 
a.  libri  narrantes  novas  apparitiones,  revelationes,  visiones  etc.  (ri.  13) ; 
|3.  libri  et  libelli  precum,  devotionis,  doctrinae  Christianae  etc.  (n.  20); 
y.  versiones  s.  scripturae  etiam  a viris  catholicis  in  lingua  vernacula 
confectae  (n.  7). 

h.  Si  tamen  in  aliqua  regione  sine  approbatione  edantur  huius- 
modi  libri,  qui  tamquam  utiles  ad  fovendam  fidelium  pietatem  passim 
noti  sint,  necesse  non  est,  ut  fideles  ab  eorum  lectione  abstineant. 


Quaestio  quarta. 

Opera,  quorum  lectio  et  retentio  per  decreta  generalia 
prohibetur,  ad  tria  capita  revocari  possunt. 

712.  Libri  omnibus  absolute  prohibiti.  1.  Libri 
omnes,  quos  ante  annum  1600  aut  summi  pontifices  aut 
concilia  oecumenica  damnarunt,  iis  exceptis,  qui  per  haec 
decreta  generalia  permittuntur  (n.  1). 

a.  Nonnulla  exempla  librorum,  qui  ante  hoc  tempus  aut  a summo 
pontifice  aut  a concilio  damnati  sunt,  in  ipsa  hac  constitutione  (praef.) 
fecensentur,  scilicet  libri  Manichaeorum  et  Monotheletarum,  libri  Beren- 

b Sess.  4.  decretum  de  edit,  et  usu  sacr.  libr. 

garii,  Abaelardi,  Marsilii  patavini,  Wicleffi,  Hussii,  Lutberi  etc.;  au- 
thenticus autem  eorum  catalogus  non  exsistit. 

h.  Libri  tamen  haereticorum  primi  temporis  ut  Tertulliani,  Ensehii 
neocaesareensis,  Origenis,  Pelagii  etc.  qui  ante  hanc  constitutionem  com- 
muniter a prohibitione  excipiebantur,  nunc  quoque  excipiendi  videntur, 
licet  a summis  pontificibus  damnati  fuerint.  Remoto  enim  hodie  omni 
periculo,  quod  fidelibus  ex  eorum  lectione  immineat,  finis  legis  quoad 
illos  libros  omnino  cessavit,  econtra  eorum  lectio  saltem  theologis  valde 
utilis  esse  potest ; quocirca  ut  documenta  mere  historica  habentur,  quae 
ab  omnibus  legi  possunt. 

2.  Libri  apostatarum,  haereticorum,  schismaticorum  et 
quorumcunque  scriptorum  haeresim  vel  schisma  propugnantes 
aut  ipsa  religionis  fundamenta  utcunque  evertentes  (n.  2). 

a.  His  duae  condiciones  assignantur,  quarum  utraque  efficit,  ut 
liber  absolute  prohibitus  sit:  propugnatio  haeresis  et  eversio  funda- 
mentorum religionis,  etsi  liber  non  tractet  de  religione. 

b.  Haeresim  prop\ignare  dicitur,  non  qui  haeresim  simpliciter 
proponit,  sed  illam  additis  rationibus  tuetur  et  defendit. 

c.  Religionis  fundamenta  intelliguntur  veritates  ordinis  naturalis, 
quae  sciri  debent,  ut  quis  fidem  amplecti  possit,  cuiusmodi  sunt  exsi- 
stentia Dei,  immortalitas  animae,  possibilitas  miraculorum,  vis  pro- 
bandi, quae  miraculis  inest,  possibilitas  et  exsistentia  revelationis  etc. 

d.  Utcunque  evertere  sive  directe  sive  indirecte  sive  rationibus 
sive  iniuriis  ea  impugnando;  quare  hoc  decreto  prohibiti  sunt  etiim 
libri,  qui  materialismum  aut  scepticismum  tuentur,  quia  illis  theoriis 
admissis  exsistentia  Dei  demonstrari  nequit. 

3.  Libri,  qui  res  lascivas  seu  obscoenas  ex  professo 
tractant,  narrant  aut  docent  (n.  9). 

a.  Ut  liber  ex  professo  de  aliqua  re  tractet,  requiritur,  ut  ea  res 
sit  praecipuum  argumentum  libri  et  proinde,  ut  directe  et  notabiliter 
de  ea  agat.  De  obscoenis  directe  agit,  si  ex  tota  indole  libri  appareat 
intentio  scribentis  lectorem  de  peccatis  turpibus  instruendi  vel  ad  libi- 
dinem excitandi,  cuiusmodi  sunt  libri  romanenses,  qui  illicitos  amores 
narrant  et  describunt.  Notabiliter  de  iis  agit,  si  non  solum  obiter  et 
sparsim  hinc  inde,  sed  aut  in  toto  libro  aut  in  magna  eius  parte  e.  g. 
integro  capite  de  iis  sermo  sit. 

b.  His  ergo  non  prohibentur  libri,  qui  de  rebus  quidem  obscoenis 
agunt,  sed  eo  fine,  ut  de  illis  necessariam  institutionem  suppeditent,  ut 
libri  anatomici,  medicinales,  scientiae  moralis. 

4.  Libri,  in  quibus  Deo  aut  b.  virgini  Mariae  vel  sanctis 
aut  catholicae  ecclesiae  eiusque  cultui  vel  sacramentis  aut 
apostolicae  sedi  detrahitur  (n.  11). 

Ut  liber  ex  hoc  capite  prohibitus  sit,  non  sufficit,  ut  detractio 
obiter  et  per  accidens  fiat,  sed  requiritur,  ut  notabilem  partem  (plures 
paginas,  integrum  caput)  libri  impleat. 

5.  Libri,  in  quibus  inspirationis  sacrae  . scripturae 
conceptus  pervertitur  aut  eius  extensio  nimis  coarctatur 

(n.  11).  •'  ■ . 

Patet  ea  opera  tantum  prohiberi,  quae  certam  inspirationis  doc- 
trinam^ impugnant  aut  eius  formalem  rationem  pervertendo  aut  eius' 
extensionem  nimis  coarctando,  cuiusmbdi  esset  liber,  in  quo  non  solum 
affirmatur,  sed  rationibus  propugnatur  inspirationem  ad  res  fidei  r et 
morum  vel  ad  aliquas  tantum  scripturae  partes  coarctandam  esse. 

6.  Libri,  qui  data  opera  ecclesiasticam  hierarchiam 
aut  statum  clericalem  vel  religiosum  probris  afficiunt 
(n.  11.),  non  solum’  aliquam  personam  aut  aliquem  or- 
dinem religiosum. 

Ut  liber  data  opera  de  aliqua  re  agat,  non  requiritur,  ut  ea  res 
sit  praecipuum  libri  argumentum,  requiritur' tamen,  ut  non  obiter  et 
transitorie,  sed  aut  saepius  per  decursum  libri  aut  in' notabili  eius  parte 
e,  g.  integro  capite  de  ea  sermo  sit,  et  quidem  cum  intentione  lectorem 
de  ea  instruendi.  - , 

7.  Libri,  in  quibus  sortilegia,  divinatio,  magia,  evo- 

catio spirituum  aliaeque  huius  generis  superstitiones  do- 
centur vel  commendantur  ■ (n.  12).  ' . 

-Hoc  igitur  decreto  prohibentur  Thalmnd,  Magazor,  libris  super- 
stitioso modo  somnia  explicantes  ac  tandem  libri  de  magia  et  spiri- 
tismo  vel  alia  huiusmodi  superstitione  ut  de  maghetismo  animali  etc. 
agentes;  non  tamen  libri,  qui  facta  superstitiosa  simpliciter  narrant, 
sed  qui  artem  magicam  aut  spiiitisticam  docent  commendant. 

8.  Libri,  qui  duella,  suicidium,  vel  divortium  licita 

statuunt  (n.  14).  • • ’ . ' • , 

a.  Divortium  intelligitur  perfectum,  ’ quod  in  solutione  vinculi 
matrimonialis  consistit,  adeo  ut  uni  parti  altera  adhuc  superstite  ad 
alias  nuptias  transire  liceat. 

h.  Statuunt  i.  e.  qui  liceitatem  non  solum  affirmant,  sed  rati- 
onibus demonstrare  conantur. 

9.  Libri,  qui  de  sectis  massonicis  vel  aliis  eiusdem 

generis  societatibus  agunt  easque  utiles  et  non  perniciosas 
ecclesiae  et  civili  societati  esse  contendunt  (n.  14),  - 


742 


De  prohibitione  librorum. 


a.  Sectis  massonicis  similes  dicuntur  sectae,  quae  contra  ecclesiam 
et  societatem  civilem  machinantur.  Eiusmodi  sunt  sectae  anarchisticae^ 
nihilisticae,  fenianae,  carbonariae,  mazzinianae,  socialisticae^) . 

b.  Duo  ergo  requiruntur,  ut  huius  argumenti  libri  prohibiti  cen- 
seantur: a.  ut  illas  societates  utiles  esse  demonstrare  conentur;  |3.  ut 
non  obiter  et  incidenter  sed  ita  de  illis  agant,  ut  integri  libri  aut 
magnae  eius  partis  praecipuum  sint  obiectum. 

10.  Libri,  qui  errores  ab  apostolica  sede  proscriptos 
tuentur  (n.  14). 

Nihil  refert,  utrum  propositio  ah  ipso  summo  pontifice  an  ab  ali- 
qua congregatione  romana  damnata  fuerit;  utraque  enim  damnatio  ah 
apostolica  sede  profecta  dicitur.  Hoc  decreto  comprehenduntur  etiam 
libri  permulti,  in  quibus  errores  a Syllabo  damnati  propugnantur^). 

11.  Diaria,  folia  et  libelli  periodici,  qui  religionem 
aut  bonos  mores  data  opera  impetunt.  Curent  autem  or- 
dinarii, ubi  opus  sit,  de  huiusmodi  lectionis  periculo  et 
damno  fideles  opportune  monere  (n.  21). 

a.  Nomen  religionis  in  hoc  decreto  duplici  sensu  accipi  potest, 
aut  ita,  ut  significet  religionem  veram  tum  naturalem  tum  revelatam 
(catholicam),  aut  ita,  ut  significet  solam  religionem  naturalem.  Si 
posteriore  sensu  accipitur,  illae  solum  ephemerides  prohibentur,  quae 
religionem  naturalem  impugnant,  cuiusmodi  sunt  ephemerides  materi- 
alismum  et  atheismum  propugnantes.  Decretum  accipiendum  videtur 
priore  sensu,  adeo  ut  prohibeantur  ephemerides,  quae  omnem  religio- 
nem veram  impugnant,  cuiusmodi  sunt  ephemerides  tum  liberales  et 
socialisticae,  tum  atheisticae  et  materialisticae. 

b.  Diaria  intelliguntur  ephemerides  quotidianae,  folia  epheme- 
rides, quae  vel  semel  vel  aliquoties  in  hebdomada  apparent,  libelli 
periodici  fasciculi  minoris  molis  statis  temporibus  apparentes. 

c.  Publicationes  istae  periodicae  etiam  lege  positiva  prohibentur, 
si  data  opera  impugnant  religionem  aut  bonos  mores  i.  e.  si  ex  fre- 
quentia et  copia,  qua  res  impiae  aut  turpes  in  illis  tractantur,  apparet 
earum  intentio  impugnandi  religionem  aut  bonos  mores.  Ergo  lege 
positiva  non  prohibentur  publicationes  periodicae,  in  quibus  hinc  inde, 
obiter  et  per  accidens  aliquid  contra  religionem  aut  bonos  mores  con- 
tinetur, nec  illae  in  quibus  solum  semel  aut  iterum  eiusmodi  articulus, 
etsi  longior,  reperitur. 

d.  Ex  eo,  quod  eiusmodi  publicationes  nunc  etiam  lege  positiva 
prohibentur,  haec  duo  sequuntur:  a.  quod  iis  quoque  interdicantur. 


^)  Quae  requirantur  qualitates,  ut  secta  ad  genus  massonicarum 
pertineat,  exponitur  De  poenis  eccles.  n.  74. 

2)  S.  C.  Ind.  23.  maii  1898. 

qui  ex  earum  lectione  nullum  damnum  patiuntur;  P.  quod  integrae 
interdicantur,  non  solum  partes  periculosae.  Aliae  autem  publicationes, 
quae  hac  lege  non  continentur,  ab  iis  legi  possunt,  qui  nullum  dam- 
num timent.  J 

e.  Graviter  contra  hanc  legem  non  ii  solum  delinquunt,  qui  eius- 
modi  foliis  emendis  associati  sunt,  sed  etiam  ii,  qui  citra  associati- 
onem habitualiter  vel  saepius  ea  legunt,  vel  semel  iteiumve  notabilem 
partem  de  ea  re  tractantem,  propter  quam  prohibita  sunt.  Semel 
iterumve,  quin  et  saepius  in  folio  prohibito  ea  legere,  quae  non  per- 
tinent ad  materiam  prohibitam  ut  articulos  mere  politicos,  mere  litte- 
rarios, nuntios  mercatorios  veniale  non  excedit,  et  si  ex  rationabili  causa 
fiat,  peccato  prorsus  caret.  — Nullatenus  tamen  probari  potest,  ut  sa- 
cerdotes itinerantes  in  via  ferrea  emant  legantque  folia  liberalia.  Nam 
praescindendo  a peccato,  quod  committunt,  nisi  eiusmodi  folia  legendi 
licentiam  habeant,  aliis  scandalo  sunt,  eo  quod  socios  itinerantes  in- 
ducunt tum  ad  contemnendas  leges  ecclesiae,  quas  ne  a sacerdotibus 
quidem  observari  deprehendunt,  tum  ad  legenda  folia  ipsis  nociva. 

12.  Imagines  quomodocunque  impressae  Domini  nostri 
lesu  Christi,  beatae  Mariae  virginis,  angelorum  atque 
sanctorum  vel  aliorum  servorum  Dei  ab  ecclesiae  sensu 
et  decretis  difformes  (n.  15). 

a.  Terminus  imagines  (Bilder)  stricte  accipiendus  videtur,  adeo 
ut  nec  numismata  nec  statuae  aut  picturae  hac  prohibitione  com])re- 
hendantur,  licet  prohibitione  tridentina  continerentur*):  constitutio 
enim  loquitur  de  imaginibus  imiynessis,  quae  publicantur. 

h.  Ecclesiae  sensui  et  decretis  difformes  sunt  imprimis  imagines, 
quae  occasionem  erroris  in  fide  praebent  aut  quae  sensuali  venustate 
ad  lasciviam  provocant.  Ceterum  normas  in  approbandis  vel  reprobandis 
imaginibus  servandas  exponit  Benedictus  XIV.  constit.  Sollicitudini 
(1.  oct.  1745). 

c.  Si  ergo  imagines  novae  publicentur  absque  ecclesiastica  licen- 
tia, editor  quidem  peccat,  imaginum  vero  usus  fidelibus  non  interdi- 
citur, dummodo  ab  ecclesiae  sensu  et  decretis  non  sint  difformes  (n. 
709,  6). 

713.  Libri  sub  condicione  prohibiti.  1.  Libri  aut 
scripta,  quae  narrant  novas  apparitiones,  revelationes,  pro- 
phetias, miracula,  vel  quae  novas  inducunt  devotiones, 
etiam  sub  praetextu,  quod  sint  privatae,  si  publicentur 
absque  legitima  superiorum  ecclesiae  licentia,  proscribuntur 
(n.  13). 


*}  Cf.  concil.  trident.  sess.  25.  De  sacr.  imag. 

a.  Scripta  ergo,  quae  narrant  apparitiones  fidelibus  iam  notas  ut 
apparitiones  ss.  Cordis  lesu  aut  b.  Virginis  lapurdensis,  aut  quae  de- 
votiones in  ecclesia  iam  usitatas  fidelibus  explicant  atque  commendant, 
indigent  quidem  approbatione  (n.  41),  sed  ubi  sine  approbatione  publi- 
cantur, eorum  lectio  et  retentio  non  prohibetur. 

h.  His  non  prohibentur  ephemerides,  quae  facta  mira,  ordinem 
naturae  specietenus  excedentia  narrant  atque  divulgant,  quia  incidenter 
tantum  eiusmodi  narrant,  non  tamquam  proprium  obiectum. 

2.  Novae  editiones  missalis,  breviarii,  ritualis,  ceremo- 
nialis  episcoporum,  pontificalis  romani  aliorumque  librorum 
liturgicorum  a s.  sede  apostolica  approbatorum  prohiben- 
tur, si  diversae  sint  ah  editionibus  authenticis  (n.  18). 

a.  Authenticae  dicuntur  editiones,  quae  a legitima  potestate  i.  e. 
a s.  sede  approbatae  sunt.  Iam  vero  novae  editiones  prohibitae  sunt, 
etsi  in  rebus  minoris  momenti  tantum  mutatae  fuerint  sive  aliquid 
addendo  sive  omittendo  sive  transponendo,  dicitur  enim  (n.  18):  nemo 
quidquam  immutare  praesumat.  At  non  censetur  mutata  nova  editio 
eo  quod  in  commodum  utentium  suis  locis  quaedam  repetantur. 

h.  Novae  editiones  librorum  liturgicorum  ab  episcopo  approbari 
debent,  tum  quia  ex  episcopi  approbatione  de  hac  conformitate  constat, 
tum  quia  n.  41.  et  n.  44.  approbationem  * exigunt.  Quodsi  absque 
approbatione  edantur,  ipsi  libri  prohibiti  non  sunt,  dummodo  editioni- 
bus authenticis  seu  typicis  conformes  sint:  proindeque  non  solum  ad 
usum  privatum,  sed  etiam  ad  usum  publicum  seu  liturgicum  adhiberi 
possunt’). 

3.  Libri  aut  libelli  precum,  devotionis  vel  doctrinae 

institutionisque  religiosae,  moralis,  asceticae,  mysticae  aliique 
huiusmodi,  quamvis  ad  fovendam  populi  christiani  pietat(  m 
conducere  videantur,  prohibiti  sunt,  si  praeter  legitimae 
auctoritatis  licentiam  publicentur  (n.  20).  ’ : 

Hoc  decreto  non  comprehenduntur  libri,  qui  theorctice  doctrinam 
religiosam,  moralem  vel  asceticam  exponunt,  sed  libri  et  libelli,  qui 
fideles  in  rebus  religiosis,  moralibus  vel  asceticis  practice  instituere 
intendunt.  Unde  sequitur  libros  prioris  generis  indigere  quidem  appro- 
batione (n.  41),  sed  'si  absque  approbatione  edantur,  non  e^e  prohi- 
bitos, libros  autem  ^secundi  generis  prohibitos  esse,  nisi -approbati  sint. 

q Ergo  abolita  censetur  praescriptio  Urbani  VIII.,  qua  usus 
librorum  liturgicorum  velatur,  si  (extra'  Urbem)  edantur  sine  licentia 
ordinarii  loci,  quae  licentia,  in  scriptis  obtinenda,  mentionem  facere  de- 
bebat de  diligenti  collatione  cum  exemplari  typico  deque  reperta 
inter  utrumque  conformitate,  atque  in  initio  vel  in  fine  libri  impri- 
menda erat.  . * 

4.  Libri  acatholicorurri;  qui  ex  professo'  de  religione 
tractant,  prohibentur,  nhi  coyistet  nihil  in  eis  contra  fidem 
miholicam  contineri  (n.  3). 

a.  Acatholici  vi  vocis  proprie  non  solum  haeretici  et  schisma  lici 
dicuntur,  sed  etiam  iudaci  et  infideles;  usu  theologico  autem  soli  hae- 
retici et  schismatici  hoc  termino  significantur;  in  hoc  decreto  tamen 
sensu  latiore  terminus  accipiendus  videtur. 

h.  De  religione  tractare  censentur  non  solum  libri,  qui  stricte  de 
dogmatibus  revelatis  agunt,  sed  omnes,  qui  de  disciplinis  theologicis 
agunt:  de  s.  scriptura,  = de  iure  canonico,  de  historia  ecclesiastica,  de 
disciplinis  moralibus,  de 'rebus  liturgicis,  de  ascesi  Christiana  et  libri 
pietatis. 

c.  Libri  acatholicorum  ex  ‘professo  de  religione  tractantes  pro- 

hibiti sunt,  etsi  solum'  hinc  inde  contra  fidem  aliquid  contineant;  econtra 
libri  acatholicorum  de  religione  ex  professo  non  tractantes  prohibiti  non 
sunt,  etsi  hinc  inde  aliquid  contra  fidem  misceant  (n.  4).  > ' 

d.  Hos  libros  ergo  legere  non  licet,  nisi  ante  lectionem  ex  aliorum 
iestimonio  constet  nihil  in  eis  contineri,  quod  sit  contra  fidem:  per  se 
«nim  prohibiti  censentur,  quia  acatholici  de  religione  tractantes  fidei 
contraria  scribere  praesumuntur. 

5.  Versiones  omnes  bibliorum  in  lingua  vernacula, 
•etiani  a viris  catholicis  confectae,  prohibentur,  nisi -fuerint 
<1.  aut  a sede  apostolica  approbatae,  h.  aul  editae  cum  ad- 
notationibus  desumptis  ex  sanctis  ecclesiae,  patribus  atque  ex 
doctis  catholicisque  scriptoribus  et  ab  episcopis  approbatae  (n.  7). 

a.  Ad  edendam  ergo  versionem  licitam  sacrae  scripturae  in  lingua 
vernacula  sine  notis  requiritur  approbatio  s.  sedis,  ad  eam  edendam 
cum  notis  sufficit  approbatio  episcopi. 

(3.  Versiones  sacrae  scripturae  in  lingua  vulgari  ab  omnibus  etiam 
laicis  legi  ac  retineri  possunt,  si  in  earum  editione ..  serventur  condici- 
ones praescriptae,  i.  e.  si  approbatae  sint.  ‘ 

y.  His  non  interdicitur,  quominus  adnotationes,  quae  non  fidem 
^C  mores  sed  res  profanas’  respiciunt  ut  geographiam,  archaeologiam, 
ethnographiam  etc.  ex  doctis  operibus  'acatholicorum  possint  esse  de- 
sumptae, modo  ab  episcopo  approbentur.  ' 

b.  Libri  precum,  in  quibus  partes  s.  scripturae  e.  g.  epistolae  et 
fvangelia  officii  ecclesiastici  sine  notis  continentur,  item  historiae  hi- 
hlicae,  quae  dicuntur,  ex  usu  iam  recepto  sine  speciali  approbatione 
s.  sedis  cum  sola  approbatione  episcopi  publicari  possunt. 

714.  Libri  aliquibus  tantum  permissi.  1.  Editiones 
textus  originalis  et  antiquarum  versionum  catholicarum  s. 

scripturae,  etiam  ecclesiae  orientalis,  ab  acatholicis  cpiibus- 
cunque  publicatae;  aliae  versiones  sacrorum  bibliorum  sive 
latina  sive  alia  lingua  non  vulgari  ab  acatholicis  editae; 
versiones  omnes  sacrorum  bibliorum  quavis  vulgari  lingua 
ab  acatholicis  quibuscunque  confectae  atque  illae  praeser- 
tim, quae  per  societates  biblicas  divulgantur,  permittuntur: 

a,  iis,  qui  studiis  theologicis  vel  biblicis  dant  operam, 

b.  modo  non  impugnentur  in  prolegomenis  aut  adnota- 
tionibus  catholicae  fidei  dogmata  (n.  5.  6.). 

a.  Editiones  ergo  bibliorum  et  versiones  tum  in  alia  lingua 
praeter  vulgarem  tum  in  vulgari  a catholicis  confectae,  sive  ab  aca- 
lliolicis  sive  a catholicis  publicantur,  a fortiori  permittuntur  iis,  qui 
studiis  theologicis  vel  biblicis  dant  operam.  Per  se  autem  prohibitae 
sunt  etiam  versiones  in  lingua  vulgari  a catholicis  confectae  et  per 
societates  biblicas  editae:  versiones  enim  biblicae  absque  approbatione, 
etsi  cum  notis  editae,  omnino  prohibentur  (n.  7). 

h.  Non  solum  iis,  qui  in  universitatibus,  collegiis  aut  seminariis 
s.  theologiae  student,  sed  omnibus,  sive  clericis  sive  laicis,  qui  studiis 
theologicis  vel  biblicis  vere  per  aliquod  saltem  tempus  e.  g.  ad  paran- 
dum examen,  ad  exarandum  elucubrationem  dant  operam,  haec  per- 
mittuntur*). Quare  non  omni))us  indiscriminatim  sacerdotibus  sive 
saecularibus  sive  regulaiibus,  sed  iis  solum,  qui  vere  hisce  studiis 
vacant,  permissa  censentur.  — Probandum  tamen  videtur,  quod  habet 
Bdllerini-Palmievi  (II.  n.  1175),  privilegium  nempe  iis  concessum,  qui 
studiis  biblicis  vacant,  absolutis  studiis  non  cessare,  si  postea  sacer- 
dotes rebus  theologicis  vel  biblicis  aliquo  modo  adhuc  student. 

2.  Libri  auctorum  sive  antiquorum  sive  recentiorum, 
quos  classicos  vocant,  etsi  res  obscoenas  ex  professo  trac- 
tent aut  narrent,  propter  sermonis  elegantiam  et  proprie- 
tatem iis  permittuntur,  quos  officii  aut  magisterii  ratio  ex- 
cusat (n.  10). 

a.  Permittuntur  solum  auctores  classici,  qui  alias  propter  ob- 
scoenitatem,  non  autem  classici,  qui  propter  errores  contra  religionem 
aut  ex  alia  ratione  prohibiti  sunt,  classici  autem  permittuntur,  etiamsi 
propter  obscoenitatem  in  indice  positi  sint. 

h.  Cum  haec  licentia  auferre  nequeat  legem  naturae,  fieri  potest, 
ut  auctores  classici,  quos  ecclesia  permittit,  lege  naturae  prohibeantur. 

c.  Officii  ratio  excusat  eos,  qui  ex  professo  (non  per  accidens 
tantum)  opera  litteiarum  aut  conscribunt  aut  diiudicant;  magisterii 


0 S.  C.  Ind.  23.  maii.  1898. 

ratio  eos,  qui  litteras  (non  item  qui  aliam  disciplinam)  docent;  sive 
officii  sive  magisterii  ratio  eos  excusat,  qui  ad  opera  litteraria  exaranda 
vel  ad  litteras  docendas  in  universitatibus  se  parant. 

d.  Expresse  additur  hos  classicos  nulla  tamen  ratione  pueris  vel 
adolescentibus  tradendos  aut  praelegendos  esse,  nisi  solerti  cura  expur- 
gati fuerint.  Cum  pueritia  usque  ad  18.,  adolescentia  usque  ad  25.  ae- 
tatis annum  duret,  ex  stricto  rigore  iuris  haec  praescriptio  etiam  de  iis 
valet,  qui  in  universitatibus  student.  Quodsi  leges  publicae  scholarum 
editiones  non  castigatas  praescribunt,  per  epikiam  eis  uti  licet,  at 
partes  obscoenas  coram  pueris  legere  non  licet,  nisi  forte  id  minus 
malum  existimetur,  ubi  pueri  licet  moniti  earum  lectionem  tamen  non 
praetermittunt. 

Nota,  Num  determinatus  liber  per  decreta  generalia  prohibitus 
sit,  iudicio  singulorum  discernendum  permittitur,  nisi  adsit  ecclesiae 
declaratio.  Quare  liber,  quem  non  constat  esse  prohibitum,  in  tantum 
legi  potest,  in  quantum  ad  hoc  iudicium  formandum  requiritur.  Qui 
ipse  rem  discernere  nequit,  tenetur  se  peritiorem  interrogare,  praesertim 
vero  parochum  vel  confessarium. 


Liber  quartus. 

De  sustentatione  pastorum  et  crematione  cadaverum. 

. Quaestio  prima. 

De  praecepto  susteritandi  pastores^). 

715.  De  ipso  praecepto.  1.  lure  naturali  et  divino 
tenentur  fideles  necessaria  ad  victum  suppeditare  pasto- 
ribus. Hanc  legem  quoad  modum  et  quantitatem  ecclesia 
determinat  praecepto  solvendi  decimas. 

a.  Lex  naturae  exigit,  ui  ii,’qui  operam  suam  impendunt  in  utili- 
tatem spiritualem  fidelium,  sustentationi  necessaria  a fidelibus  accipiant, 
sicut  ii,  qui  felicitatem  temporalium  civium  procurant  ut  principes  et 
milites,  sustentari  debent  a civibus^) : Quis  enim  militat  suis  stipeyidiis 
unquam^)  ? 

h.  Legem  divinam  continent  haec  verba  Domini,  qui  de  iis,  qui 
in  salutem  animarum  operantur,  ait:  dignus  est  operarius  cibo  suo* *)  ; 
atque  in  eundem  sensum  scribit  apostolus:  Nescitis,  quoniam,  qui  in 
sacrario  operantur,  quae  de  sacrario  sunt,  edunt;  et  qui  altari  deserviunt, 
cum  altari  participant?  Ita  et  Dominus  ordinavit  iis,  qui  euangelium 
annuntiant,  de  euangelio  vivere^). 


Gnrg-Sabetti,  Compendium  theol.  moralis  (Ratisbonae.  Pustet. 
1897)  n.  343  s.  Genicot  1.  c.  I.  n.  431. 

2)  Gf.  s.  Thomas  II.  II.  q.  87.  a.  1. 

3)  1.  Cor.  9,  7. 

*)  Matth.  10,  10.  cf.  Luc.  10,  7. 
q 1.  Cor.  9,  13.  14. 


De  praecepto  sustentandi  pastores.  „ 749 

c.  Primis  ecclesiae  saeculis  clerici  curae  animarum  addicti  ale- 
bantur spontaneis  fidelium  oblationibus;  postea  vero,  praesertim  inde 
a saeculo  nono  ex  praecepto  ecclesiae  solvendae  erant  decimae'^). 

2.  Lege  decimarum  fere  ubique  abrogata  in  plerisque 
locis  sustentationi  pastorum  aliunde  provisum  est  vel  re- 
ditibus beneficiorum  vel  pensione  a gubernio  soluta;  ubi 
vero  aliunde  provisum  non  est,  ut  in  America  septen- 
trionali, fidelibus  incumbit  obligatio  conferendi  necessaria 
pro  sustentatione  pastorum.  ' 

a.  Hanc  obligationem  etiam  ex  iure  ecclesiastico  urgere  decre- 

verunt Patres  concilii  baltimorensis  III.,  qui  catechismo  suo  ipsorum 
iussu  edendo  tamquam  quintum  ecclesiae  praeceptum  inserendum  cu- 
rarunt: Subsidium  aliquod  conferre  ad  congruam  pastorum  susten- 
tationem. ' - . ■ - 

b.  In  nostris  regionibus  fideles  ad  sustentandos  ecclesiae  ministros 
eo  aliquid  conferunt,  quod  iura  stolae  solvunt.  Quamvis  fideles  ad  ea 
secundum  consuetudinem  loci  solvenda  teneantur,  tamen  contra  mentem 
ecclesiae  ageret  sacerdos,  qui  non  solventibus  sacramenta  vel  sacra- 
mentalia  negaret. 

3.  Cum  praeceptum  ecclesiasticum  modum  et  quanti- 
tatem subsidii  conferendi  accuratius  non  determinet,  di- 
cendum est  singulis  fidelibus  generatim  incumbere  obliga- 
tionem pro  suis  facultatibus  ad  sustentationem  pastorum 
aliquid  contribuendi. 

Quamvis  hoc  praeceptum  certum  sit  et  per  se  sub  gravi  obliget, 
gravis  tamen  peccati  propter  omissum  hocce  subsidium  non  facile  ar- 
guendi sunt  fideles,  nisi  subsidium  sine  iusta  ratione  negantes  causa 
sint,  ut  sacerdotes  egeant  vel  ceteri  fideles  nimis  graventur-). 

Nota.  In  colligendis  fidelium  subsidiis  sacerdotes  ea  sedulo  cavere 
debent,  quae  ipsos  in  suspicionem  avaritiae  coniiciant,  fidelibus  reli- 
gionem catholicam  reddant  odiosam,  acatholicis  vero  contemptibilem^). 

Q G.  Pervenit  5.  Nuncios  6.  Quoniam  13.  Ad  apostolicae  20  etc. 
De  decimis  (III.  30).  Gf.  de  praecepto  solvendi  decimas  Ballerini- 
Palmieri  II.  n.  1157.  Kirchenlexikonb  Zehnt. 

2)  Kenrich,  Theologia  moralis^  (Mechliniae.  Dessain.  1860),  cuius 
in  hac  re  sententiam  alii  communiter  approbant. 

3)  Gf.  Goncil.  baltim.  III.  n.  292.  293. 

Quaestio  secunda. 

D0  prohibitione  cremandi  cadavera^). 

716.  De  ipsa  prohibitione.  1.  Morem  cremandi 
defunctorum  corpora  teste  historia  complures  gentilium 
populi  sequebantur;  ecclesia  vero  a suis  primordiis  morem 
humandi  cadavera  tamquam  proprium  Christianorum  morem 
ubique  servavit,  sicut  eum  servaverant  Israelitae. 

Rationes,  ob  quas  ecclesia  hunc  morem  introduxit  atque  inviola- 
biliter servat:  a.  Humatio  est  aptissimum  medium  fidelibus  complures 
veritates  religionis  christianae  in  memoriam  revocandi  atque  aliius 
eorum  cordibus  infigendi,  praesertim  vero  dogma  immortalitatis  animae 
et  futurae  cum  Christo  resurrectionis,  h.  Exemplum  Christi,  cuius 
corpus  in  sepulcro  conditum  est.  c.  Maior  convenientia  in  eo  cernitur, 
quod  corpus  humanum,  cui  tum  in  se  tum  prae  religione  Christiana 
tanta  dignitas  competit,  non  modo  violento  per  ignem,  sed  per  vires 
naturae  lento  processu  resolvatur.  Corpus  enim  humanum,  peculiari 
modo  a Deo  conditum^),  pars  essentialis  substantiae  rationalis  est,  ip- 
sum insuper  a Filio  Dei  assumptum  est,  ut  in  eo  redemptio  perficeretur, 
et  post  gloriosam  resurrectionem  ad  dexteram  Patris  collocaretur, 
ipsum  tandem  tot  sacramentis  sanctificatum  templum  est  Spiritus 
Sancti* *),  membrum  corporis  Christi*)  et  futuram  eamque  gloriosam  ex- 
spectat resurrectionem,  d.  Humatio  verbis  s.  scripturae  unice  consen- 
tanea est:  In  sudore  vultus  tui  vesceris  pane,  donec  revertaris  in 
terram,  de  qua  sumptus  es,  quia  q)ulvis  es  et  in  pulverem  reverteris^). 
Seminatur  (corpus)  in  corruptione,  surget  in  incorruptione^)  et  alia 
huiusmodi. 


*)  Lehmkuhl  II.  Appendix  I.  XIX.  Genicot  II.  n.  628.  L.  Ruland, 
Die  Geschichte  der  kirchlichen  Leichenfeier  (Regensburg.  Verlagsan- 
stalt  1901).  Sivohoda,  Neue  Wendungen  in  der  Leichenverbrennungs- 
frage  (Wien.  Mayer.  1901).  A.  Perger,  Zur  Beurteilung  der  Feuerbe- 
stattung  (Stimmen  aus  M.  Laach.  1892.  II.  S.  1.  133.  271).  Gspann, 
Sarg  oder  Urne?  Th.  pr.  Quartalschrift  (Linz)  1906  S.  320.  501.  Kirchen- 
lexilcon^  VII.  1679. 

2)  Gen.  1,  26. 

*)  1.  Cor.  3,  16. 

*)  1.  Cor.  6,  15. 

^)  Gen.  3,  19. 

«)  1.  Cor.  15,  42. 

2.  Etsi  crematio  corporis  humani  nec  ulli  veritati  re- 
ligionis Christianae  contraria  nec  intrinsecus  mala  sit,  ex 
adiunctis  tamen,  in  quibus  recenti  tempore  promovetur, 
per  accidens  mala  et  propter  ecclesiae  prohibitionem  gra- 
viter illicita  est. 

a.  Ratio  primi  est,  quia  crematio  nec  animae  iinortalitatcm 
nec  corporis  resurrectionem  per  se  negat,  etsi  eam  symbolice  non  si- 
gnificet. Cum  corpus  defuncti  naturali  destinatione  in  partes  resol- 
vendum sit,  per  se  nihil  refert,  utrum  igne  in  cineres  an  humo  in 
pulveres  resolvatur. 

Quare  licet  ecclesia  exigat,  ut  in  illis  Indiarum  partibus,  in  quibus 
morem  cremandi  corpora  hucusque  retinuerunt,  fidelium  corpora  more 
Christiano  terra  condantur,  permittit  tamen,  ut  missionarii  ad  maiora 
mala  vitanda  passive  se  habeant,  ubi  sciant  alicuius  neophyti  corpus 
cremandum  esse  ’)• 

Ratio  secundi  est,  quia  conatus  humationi  substituendi  cadave- 
rum cremationem  recenti  tempore  prodierunt  ab  adversariis  ecclesiae 
hac  expressa  voluntate  instaurandi  morem  ethnicum.  Hac  instaura- 
tione intendunt  hinc  quidem  removere  ea,  quae  fidem  catholicam  con- 
servant et  promovent,  ritum  nempe  ecclesiasticum  in  humatione  ser- 
vandum et  coemeteria  christiana  signa  paene  innumera  fidei  et  pietatis 
exhibentia;  inde  vero  profiteri  totius  hominis  annihilationem,  quam 
crematio  significet.  Cum  ergo  crematio  in  his  adiunctis  electa  involvat 
approbationem  impiae  huius  intentionis  atque  haereticae  professionis, 
dicenda  est  mala,  etsi  ab  ecclesia  non  esset  prohibita. 

Ratio  tertii  est,  quia  non  licet  mutare  usum  et  ritum  ab  ecclesia 
in  sepeliendis  corporibus  introductum  et  ubique  servatum:  sepultura 
enim  corporis  exanimati  actus  religiosus  est;  sed  ecclesia  morem  hu- 
mandi servat  et  ritus  religiosus  a ministris  peragendus  humationem 
ubique  supponit.  Accedit  explicita  prohibitio  ecclesiae,  ut  ex  declara- 
tionibus mox  citandis  apparebit. 

h.  Ideo  nihil  impedit,  quominus  in  casibus  particularibus  iusta 
interveniente  causa  fidelium  corpora  comburantur,  ut  si  ad  avertendum 
contagionis  periculum  id  necessarium  iudicetur. 

c.  Rationes,  quae  ad  promovendam  cadaverum  cremationem  pro- 
feruntur (momentum  aestheticum  et  oeconomicum),  nullius  momenti 
sunt.  Unica  ratio,  quae  contra  ecclesiae  morem  urgeri  posset,  in  eo 
consistit,  quod  ex  corporum  humatione  periculum  imminet  publicae 
sanitati.  Verum  satis  constat  ex  more  terra  condendi  defunctos  nul- 
lum oriri  sanitatis  periculum,  dummodo  coemeterium  aptum  locum 
occupet  et  in  sepeliendis  corporibus  serventur  cautelae  ab  ecclesia  prae- 
scriptae. 


Q S.  C.  de  prop.  fide  27.  sept.  1884. 


752.  De  sustentatione  pastorum  et  crematione  cadaverum. 

717.  Declarationes  ecclesiae.  De  hac  re  complures  editae 
sunt  declarationes,  quibus  principia  modo  exposita  apprime  con- 
firmantur: 

a.  Illicitum  est  tum  mandare,  ut  propria  aliorumve  cadavera, 
comburantur,  tum  nomen  dare  “societatibus,  quae  ad  promovendam 
cremationem  cadaverum  institutae  sunt;  et  si  agatur  de  societatibus 
sectae  massonicae  filiabus,  incurruntur  poenae  contra  hanc  latae* *). 

Hanc  declarationem  approbans  summus  pontifex  mandavit,  ut 
ordinarii  fideles  circa  detestabilem  abusum  humana  corpora  cremandi 
edocendos  ab  eoque  tolis  viribus  deterrendos  curent. 

b.  Nunquam  licet  cremationi  cooperari  mandato  vel  consilio,, 
tolerari  autem  aliquando  potest  materialis  cooperatio,  dummodo 
a.  crematio  non  habeatur  pro  signo  protestativo  massonicae 
sectae;  |3.  nihil  in  ipsa  contineatur,  quod  per  se  directe  atque 
unice  exprimat  reprobationem  catholicae  doctrinae  et  approba- 
tionem sectae;  y.  neque  constet  officiales  et  operarios  catholicos 
ad  opus  vocari  in  contemptum  catholicae  religionis^). 

c.  Non  licet  sacramenta  morientium  ministrare  fidelibus,  qui 
corpora  sua  post  mortem  cremanda  mandarunt,  si  hoc  mandatum 
retractare  nolint*). 

d.  Non  licet  sepultura  ecclesiastica  donare  eos,  qui  propria  vo- 
luntate cremationem  elegerunt  et  in  hac  voluntate  certo  et  notorie 
usque  ad  mortem  perseverarunt^);  nec  licet  pro  eis  missam  pub- 
lice applicare,  sed  privatim  tantum*).  Quoties  vero  agitur  de 
iis,  quorum  corpora  non  propria  sed  aliena  voluntate  cremationi 
subiiciuntur,  ecclesiae  ritus  et  suffragia  adhiberi  possunt  remoto 
scandalo  tum  domi  tum  in  ecclesia,  non  autem  usque  ad  crema- 
tionis locum.  Scandalum  vero  removeri  poterit,  si  notum  fiat 
cremationem  non  propria  defuncti  voluntate  electum  fuisse*). 

Non  tamen  videntur  necessario  privandi  sepultura  ecclesiastica, 
qui  bona  fide  ignorantes  prohibitionem  ecclesiae  cadaver  suum  creman- 
dum mandarunt;  item  qui  mandatum,  quod  serio  retractare  volebant, 
ob  qualemcunque  rationem  retractare  amplius  non  poterant:  hi  enim 
voluntatem  graviter  peccaminosam  aut  nunquam  habuerunt  aut  saltem 
in  ea  usque  ad  mortem  non  perseverarunt. 

*)  S.  Officium  19.  maii.  1886. 

2)  S.  Officium  27.  iul.  1892. 

*)  S.  Officium  27.  iul.  1892. 

*)  S.  Officium  15.  dec.  1886. 

*)  S.  Officium  <-21.  iul.  1892. 

*)  S.  Officium  15.  dec.  1886. 





Pars  quarta. 

De  praeceptis  particularibus'). 

718.  1.  A praeceptis  universalibus,  quae  omnibus 
hominibus  vel  saltem  omnibus  fidelibus  communia  sunt, 
distingui  debent  praecepta  sive  Dei  sive  ecclesiae  parti- 
cularia, quae  ad  quosdam  tantum  referuntur,  ad  eos  nempe, 
qui  determinatum  vitae  statum  amplexi  sunt. 

2.  Status  in  genere  dicitur  vivendi  modus  constans. 
Duo  ergo  elementa  ad  statum  constituendum  concurrunt, 
certus  vivendi  modus  atque  in  eo  constantia. 

a.  Ut  certus  vivendi  modus  stricto  et  proprio  sensu 
status  dicatur,  requiritur,  ut  sit  immobilis  seu  immutabilis, 
et  quidem  ex  obligatione,  quam  is,  qui  in  eo  statu  vivit, 
ex  arbitrio  suo  abiicere  nequit. 

Huiusmodi  est  status  matrimonialis,  qui  ratione  vinculi  matri- 
monialis, status  sacerdotalis,  qui  ratione  characteris  sacramentalis  et 
ratione  voti  sollemnis  castitatis,  status  regularis,  qui  ratione  professio- 
nis religiosae  immutabilis  est. 

h.  Sensu  latiore  et  improprio  certa  vitae  condicio  status 
dicitur,  quam  homo  ex  arbitrio  suo  facile  mutare  non  potest. 


q S.  Alphonsus  1.  4.  n.  140—292.  Liigo,  De  iustitia  et  iure  disp. 
37  — 41.  Elhel-Bierhaiim,  Theologia  moralis^  (Paderbornae.  Typographia 
boni  fac.  1894)  II.  pr.  7.  Balle7'ini-Palmieri,  Opus  Iheolog.  mor.®  (Prati. 
Giachetti.  1900)  IV.  n.  224—61-1.  Genicot,  Theologiae  moralis  institut,® 
(Bruxellis.  Dewit.  1909)  II.  n.  1 — 62.  Berardi,  Praxis  confessariorum^ 
(Faventiae.  Novelli.  1898)  III.  n.  1 — 186. 

Noldin,  De  praeceptis*. 

De  praeceptis  particularibus. 


Eius  aliqualis  immutabilitas  non  ex  obligatione,  sed  ex  cir- 
cumstantiis externis  oritur. 

Huiu.smodi  est  status  mercatorum,  officialium,  medicorum,  opi- 
ficum, qui,  etsi  vitae  condicionem,  ex  qua  ordinarie  necessariam  sus- 
tentationem capiunt,  facile  mutare  nequeant,  absolute  tamen  ei  re- 
nuntiare possunt. 

Nota  1.  Loqui  solemus  etiam  de  statu  iustorum  et  peccatorum, 
beatorum  et  damnatorum;  verum  non  modus  vivendi,  sed  modus  exi- 
stendi  in  hoc  casu  status  vocatur.  Ideo  germanice  eorum  condicionem 
non  tam  Stand  sed  potius  Zustand  appellamus. 

Nota  2.  Status  differt  ah  ofjicio,  quod  non  dicitur  ab  habituali 
obligatione  vel  libertate  personae,  sed  ab  actibus  a determinata  persona 
exercendis  ut  officium  iudicis,  medici,  confessarii  etc.‘). 

Praecepta  particularia  hoc  loco  explananda  referuntur 
ad  statum  laicorum  atque  ad  statum  clericorum : de  aliis 
enim  statibus  vel  in  iure  canonico  ex  instituto  agitur  ut 
de  statu  regularium,  vel  in  aliis  theologiae  moralis  partibus 
ut  de  coniugatis. 


')  Gf.  Ballerini-Palmieri  IV.  n.  9. 


Liber  primus. 

De  praeceptis  laicorum. 


Praecepta,  quae  huc  spectant,  non  omnes  laicos  affi- 
ciunt, sed  quosdam  tantum  ob  speciale  officium,  quod 
exercent.  Haec  praecepta  obligationes  status  (Standes- 
pflichten)  vocari  solent.  Non  tamen  de  omnibus  officiis 
peculiaribus,  sed  de  praecipuis  tantum  hic  sermo  esse 
potest,  cuiusmodi  sunt  officia  indicis,  actoris,  rei,  advocati, 
testis  et  medici. 


Quaestio  prima. 

De  iudice  et  iuratis. 

719.  Notiones.  1.  Index  est  persona  publica  ab  auc- 
toritate legitima  ad  ius  dicendum  constituta. 

Ius  dicit  aut  eo,  quod  in  processu  civili  rem  inter  partes  contro- 
versam dirimit,  aut  eo,  quod  in  processu  criminali  delinquenti  poenam 
congruam  imponit. 

2.  Distinguitur  iudex  ecclesiasticus  et  iudex  saecidaris 
pro  diversa  auctoritate,  a qua  constituitur;  iudex  civilis 
et  iudex  criminalis  pro  diversa  materia,  in  qua  indicat. 

a.  Iudex,  qui  aut  ex  dispositione  legis  aut  ab  ipsis  litigantibus 
ad  dirimendam  controversiam  inter  eos  vigentem  constituitur,  vocatur 
arbiter. 

De  praeceptis  laicorum. 


h.  Ex  iure  moderno  in  causis  criminalibus  adhiberi  solent  iudices 
iurati,  qui  non  sunt  nisi  iudices  facti:  nam  solum  de  veritate  criminis, 
quod  reo  obiicitur,  sive  de  eius  culpabilitate  sententiam  dicunt ; iudices 
iiiris  deinde  poenam  decernunt. 

Agendum  est  a.  de  qualitatibus  iudicis;  h.  de  obligationibus  iu- 
dicis;  c.  de  sententia  iudiciali. 

720.  Qualitates  indicis.  Ut  iudex  rite  fungi  possit 
officio  suo,  habere  debet  ’ scientiam^  iurisdictionem  atque 
integritatem. 

a.  Scmitiam  sufficientem  habere  debet,  ne  exponatur 
periculo  nocendi  eis,  quorum  causas  agit.  Ideo  cognoscere 
debet  leges  vigentes,  secundum  quas  in  causis,  quae  ad 
eius  tribunal  deferri  solent,  indicium  instituendum  est. 

ct.  Iudex  sufficienti  scientia  destitutus  non  potest  absolvi,  nisi 
aut  officium  dimittat  aut  debitam  scientiam  sibi  acquirat  et  interim 
a munere  abstineat,  si  potest,  vel  saltem  damna  aliorum,  consilium 
doctioris  exquirendo,  praecavere  studeat,  si  prorsus  abstinere  non 
possit. 

|3.  Iudex,  qui  suam  imperitiam  cognoscens  causam  gerit,  tenetur 
damna  reparare,  quae  pars  laesa  passa  est. 

T.  Si  in  damnum  litigantis  errorem  commisit  (etsi  inculpabiliter), 
tenetur  (si  absque  infamia  potest)  eum  monere,  ut  sibi  appellatione 
aut  alia  via  consulat. 

b.  lurisdictionem : hac  enirn  deficiente  sententiam  in- 
validam dicit  (nisi  iurisdictio  suppleatur)  et  graviter  pec- 
care potest,  quia  laedit  ius  iudicis  competentis,  cuius  po- 
testatem usurpat,  et  ius  rei,  contra  quem  vim  coacti vam 
iniuste  adhibet. 

Si  ergo  iudex  saecularis  causas  ecclesiasticas  in  suo  foro  per- 
tractat aut  personas  ecclesiasticas  ad  suum  tribunal  trahit,  invalide 
agit,  graviter  peccat  tum  contra  iustitiam  tum  contra  religionem  et 
quandoque  excommunicationem  incurrit*).  Attamen  hodie  per  concor- 
data in  plerisque  locis  factum  est,  ut  iudices  saeculares  non  solum 
causas  civiles,  sed  sub  certis  condicionibus  etiam  criminales  personarum 
ecclesiasticarum  licite  diiudicare  possint.  Ubi  per  concordata  haec 
facultas  non  est  concessa,  in  singulis  casibus  petenda  est,  et  quidem 
ut  clericus  conveniri  possit,  ab  ordinario,  ut  episcopus  conveniri  possit, 

‘)  Huc  pertinet  duplex  excommunicatio  (I,  6.  7)  ex  constitutione 
Apostolicae  sedis. 


De  iudice  et  iuratis. 

a sede  apostolicaM,  Merito  censet  Genicot  indicem,  qui  hanc  licentiam 
petere  omittat,  ordinarie  graviter  non  peccare,  ubi  a lege  civili  eiusmodi 
causas  agere  iubetur.  Pari  modo  iudex  ecclesiasticus  peccat  ob  usur- 
patam alienam  potestatem,  si  de  causis  mere  temporalibus  iudicat. 

c.  Integritatem,  qua  in  omnibus  iustitiam  servet,  nec 
acceptione  personarum,  aut  passione  odii  vel  amoris,  aut 
precibus  vel  muneribus  ad  ius  laedendum  flectatur. 

721.  De  acceptatione  munerum.  1.  Non  licet  iudici 
a litigantibus  munera  exigere ' tamquam  stipendium  pro 
actione  iudiciali  vel  pro  sententia  ferenda:  iudex  enim  ex 
officio  causas  ad  suum  tribunal  delatas  expedire  et  iustam 
sententiam  ferre  tenetur;  repugnat  autem  iustitiae  com- 
mutativae,  ut  pretium  accipiatur  pro  re  aliunde  iam  ex 
iustitia  debita. 

Si  iudex  ex  contractu  ijvo  iniusta  sententia  ferenda  munus  ac- 
cepit, ante  sententiam  latam  illud  restituere  tenetur,  sed  post  senten- 
tiam latam  illud  retinere  potest,  nisi  aut  lex  positiva  contractum  de 
munere  accipiendo  irritum  declaraverit,  aut  ipse  ad  restitutionem  con- 
demnatus fuerit,  quia  rem  promissam  reipsa  praestitit  (n.  538).  Quodsi 
ex  contractu  sententia  insta  ferenda  munus  accepit,  illud  etiam 
post  sententiam  latam  i-edJere  debet. 

2.  Non  licet  iudici  a litigantibus  munera  accipere  tam- 
quam dona  ex  mera  liberalitate  oblata,  nisi  sint  parvi 
momenti.  Nam  ut  omne  periculum  corruptionis  in  iudice 
praecidatur,  tum  lege  naturae  tum  positiva  acceptatio 
munerum  prohibetur.  Lege  naturae  prohibetur,  quia  ac- 
ceptans munera  se  exponit  periculo  iniustam  sententiam 
ferendi:  nam  xenia  et  dona  excaecant  oculos  indicum^).  In 
iure  positivo  autem  tum  ecclesiastico  tum  civili  disertis 
verbis  haec  prohibitio  continetur^).  Parva  autem  munera 
non  censentur  habere  vim  alliciendi  iudicem  ad  iniustam 
sententiam. 


h S.  Officium  23.  ian.  1886. 

•)  Eccli.  20,  31. 

*)  C.  Statutum  11.  de  rescriptis  in  6^'  (I.  3)  Cf.  Deut.  16,  19. 
L.  18.  Dig.  de  officio  praesidis ; cum  iure  romano  omnes  codices  re- 
centes indicibus  acceptationem  munerum  prohibent. 

De  praeceptis  laicoium. 


Si  iudex  munus  prohibitum  ex  mera  liberalitate  oblatum  accepit, 
illud  tum  ex  lege  hiaturae  tum  ex  lege  'positiva  retinere  potest,  quia 
neutra  donationem  irritat.  Lex  positiva  est  quidem  praeceptiva,  ideo 
acceptans  munera  prohibita  peccat,  ad  restitutionem  autem  non  tene- 
tur, nisi  ad  eam  faciendam  per  sententiam  iudicis  condemnatus  fuerit. 
Quae  peculiariter  de  iudicibus  ecclesiasticis  statuta  sint,  docet  ius 
canonicum  Q. 

722.  Iudicis  obligationes.  Iudex  ex  iustitia  tum 
legali  tum  commutativa  causas  agere  debet  cum  debita 
diligentia  et  cum  iustitia:  etenim  per  quasi-contractum^ 
quem  suscipiens  officium  cum  potestate  politica  et  accep- 
tans causam  cum  partibus  init,  ad  hoc  se  obligat. 

1.  Diligentia j quae  in  causis  agendis  adhiberi  debet, 
postulat  imprimis,  ut  eam  curam  adhibeat,  quae  pro  causae 
gravitate  prudentum  iudicio  necessaria  est,  deinde  ne  causas 
absque  necessitate  tamdiu  protrahat,  ut  partibus  damna 
oriantur. 

Si  ex  nimia  causae  dilatione,  eaque  graviter  culpabili,  parti  orta 
sunt  damna,  ea  reparare  tenetur;  et  si  ex  negligentia  graviter  cul- 
pabili falsam  sententiam  dixit,  tenetur  ad  restitutionem  erga  partem 
laesam. 

2.  Iustitia,  quam  in  causis  agendis  servare  debet, 
postulat,  ut  processum  instituat  et  sententiam  ferat  iuxta 
leges  vigentes,  modo  sint  iustae:  etenim  ad  sententiam  iuxta 
legem  ferendam  constitutus  est.  Si  leges  violat,  peccat 
contra  iuslitiam  legalem,  nisi  simul  contra  ius  strictum 
alterius  agat. 

a.  Ideo  iustitiam  commulalivam  laedit  et  ad  restitutionem  tene- 
tur, si  in  causis  civilibus  litigantibus  non  tribuit  ius,  quod  ex  lege 
eis  competit;  item  si  in  causis  criminalibus  poenas  legalibus  maieres 
imponit.  Sed  si  reum  iniuste  a mulcta  pecuniaria  liberat,  non  iusti- 
tiam commutativam  sed  solum  iustitiam  legalem  violat. 

h.  Non  licet  iudici  uni  ex  partibus  litigantibus  suggerere  id,  quod 
ipsa  pro  se  allegare  possit,  quia  hoc  esset  agere  partes  advocati,  quod 
iudici  non  licet,  qui  ex  proprio  officio  suo  solum  secundum  allegata 
et  probata  indicare  debet. 


2)  Cf.  Aichner,  Compendium  iuris  eccles.^  (Brixinae.  Weger.  1900) 
p.  756  ss. 

723.  De  sententia  indiciali.  ludex  sententiam  ferre 
debet  secundum  scientiam  iuridicam,  quam  ex  actis  iudi- 
cialibus  acquisivit,  seu  secundum  allegata  et  probata,  non 
secundum  scientiam  privatam:  agit  enim  personam  publi- 
cam, ideoque  secundum  scientiam  publicam  ipsi  proceden- 
dum est. 

a.  Ideo  absolvere  debet  eum,  quem  privata  scientia  cognoscit 
reum,  si  iuridice  non  sit  convictus,  adeo  ut  contra  iustitiam  agat  et 
ad  restitutionem  teneatur,  si  eum  condemnet. 

h.  Quodsi  privata  scientia  cognoscit  innocentem,  qui  iuridice  com- 
probatus est  reus: 

a.  Imprimis  tenetur  omnia  tentare,  quae  potest,  ut  innocentem  a 
subeunda  poena  liberet,  quia  ex  caritate  tenetur  avertere  grave  malum 
proximi  praesertim  iniustum,  et  rarissime,  ait  Lugo,  potest  contingere, 
ut  iudex  non  possit  liberare  eum,  quem  certo  novit  innocentem 0- 
Quodsi  eum  nulla  ratione  eripere  potest,  practice,  pro  libitu  eum  ab- 
solvat vel  condemnet,  cum  res  sit  inter  theologos  valde  controversa. 

|3.  Alii  enim  docent  licere  iudici  contra  innocentem  senlenliam 
ferre  in  omnibus  causis,  in  quibus  agitur  de  imponenda  poena  in  bonis 
externis,  ut  est  poena  pecuniaria  vel  privationis  officii,  in  ejuae  bona 
auctoritas  publica  intuitu  boni  communis  potestatem  habet.  In  hoc 
enim  casu  auctoritas  publica  subditum  privat  suis  bonis  propter  bo- 
num commune,  quod  exigit,  ut  servetur  ordo  iudicialis,  nisi  violetur 
ius  naturae,  et  iudici  potestatem  facit  condemnandi  innocentem.  Si 
autem  agitur  de  imponenda  poena  in  bonis,  in  quae  societas  pote- 
statem non  habet,  ut  est  poena  capitis  vel  carceris,  non  licet  iudici 
contra  innocentem  sententiam  dicere:  cum  enim  societas  in  vitam  vel 
libertatem  innocentis  potestatem  non  habeat,  non  potest  iudici  con- 
ferre potestatem  condemnandi  innocentem^).  Alii  autem  cum  s.  'Fhoma 
tenent  iudicem  semper  posse  proferre  sententiam  iuxta  allegata  et 
probata,  etiamsi  agatur  de  imponenda  poena  gravissima  mortis,  quia 
iudex  est  persona  publica,  quae  procedere  debet  iuxta  scientiam  pu- 
blicam^). — Verum  demonstrandum  est  non  esse  contra  ius  naturae, 
atque  ideo  non  esse  intrinsecus  malum  condemnare  innocentem,  etsi 
legitime  probetur  nocens.  Ceterum  haec  quaestio  nunc  temporis  non 
est  magni  momenti:  cum  enim  fere  ubique  habeantur  iudices  iurati, 
casus  iste  tum  solum  accidere  potest,  ubi  iurati  aliquem  affirmant 
reum,  quem  iudex  novit  esse  innocentem. 


1)  Lugo,  De  iustitia  disp.  37.  n.  41. 

2)  Cf.  L^tgo  disp.  37.  n.  42  ss.,  quocum  idem  sentiunt  Laymann, 
Lessius,  s.  Alphonsus  (n.  208)  et  alii. 

3)  Cf.  s.  Thomas  II.  II.  q.  64,  a.  6.  ad  3.  q.  67.  a.  2. 

724.  De  yi  sententiae  iudicialis.  1.  Sententia  indicis 
certo  iusta  producit  obligationem  in  conscientia : etenim  est 
veluti  praeceptum  legitimi  superioris  in  casu  particulari, 
quod  in  conscientia  obligat. 

a.  Sententia  iudicis  in  causa  poenali  obligationem  oboedientiae 
producit,  quia  leges  poenales  ex  oboedientia,  quae  iustae  legi  debetur 
(ex  iustitia  legali),  servandae  sunt;  quare  mulcta  per  sententiam  iu- 
dicis imposita  ex  oboedientia  solvenda  est. 

h.  Sententia  iudicis,  quae  ius  strictum  definit,  e.  g.  heredem  sol- 
vere debere  legatum,  obligationem  iustitiae  commutativae  cum  onere 
restitutionis  imponit. 

c.  In  causa  dubia,  sive  dubium  est  facti  sive  iuris,  quilibet  sen- 
tentiae iudicis  tuta  conscientia  stare  potest:  iudicis  enim  est  dubia 
solvere'). 

2.  Sententia  certo  iniiista  nequit  producere  obligatio- 
nem in  conscientia.  Atque  id  quidem  valet  in  omni  casu, 
sive  sententia  solum  in  se  sive  etiam  iuridice  ex  non  ser- 
vato ordine  iudiciali  falsa  est,  sive  iudex  bona  sive  mala 
fide  sententiam  pronuntiavit. 

Qui  ergo  per  sententiam  iudicis  certo  iniustam  re  sua  privatus 
est,  potest,  si  aliud  non  suppetat  medium,  occulta  compensatione  rem 
suam  recuperare;  et  qui  bona  fide  litigans  per  sententiam  iniustam 
rem  obtinuit  e.  g.  hereditatem,  tenetur  eam  cognita  sententiae  iniu- 
slitia  legitimis  heredibus  restituere;  expensas  autem  compensare  non 
tenetur,  quia  bona  fide  egit^). 

3.  Si  sententia  dubie  iusta  est;  interpellatio  quidem 
interponi  potest,  sententia  autem  ipsa  servari  debet,  non 
solum  in  foro  externo  sed  etiam  in  conscientia:  in  dubio 
enim  sententia  iudicis  praesumi  debet  iusta. 

725.  De  sententia  iudiciali  in  causa  dubia.  Si 

causa  dubia  est,  sive  dubio  facti  sive  dubio  iuris,  distingui 
debet. 

Dubium  facti  habetur,  si  dubitatur,  num  reus  crimen  commiserit, 
debitum  contraxerit  etc.,  quia  ex  utraque  parte  non  habentur  nisi 
rationes  probabiles ; dubium  iuris  habetur,  si  dubitatur,  qua  ratione 


')  Marres,  De  justitia^  (Ruraemundae.  Romen.  1889)  I.  n.  18. 
2)  Lugo  disp.  37.  n.  187. 

lex,  secundum  quam  iudiciuni  ferendum  est,  intclligenda  sit,  quia  a 
Coctoribus  in  ulramque  partem  probabiliter  explicatur. 

a.  In  causis  C7'iminalihus  et  in  causis,  in  quibus  im- 
ponenda est  poena,  favendum  est  reo  i.  e.  reus  semper 
absolvendus  est,  quia  puniri  non  potest,  nisi  de  crimine 
certo  constet. 

h.  In  causis  civilibus  autem  de  re  controversa  iterum 
distinguendum  est:  si  unus  est  in  certa  possessione  rei 
controversae,  res  ipsi  adiudicanda  est,  donec  altera  pars 
sufficienter  probet  ius  suum.  Quodsi  neutra  pars  est  in 
certa  possessione  rei  controversae  et  a.  probabilitas  ex 
utraque  parte  est  inaequalis,  res  ei  adiudicanda  est,  cui 
favet  maior  probabilitas  ex  propositione  (2.)  ab  Inno- 
centio  XI.  damnata^).  Si  |3.  probabilitas  ex  utraque  parte 
est  aequalis,  index  amicam  compositionem  suadere  vel 
etiam  rem  uni  adiudicare  potest,  cui  maluerit. 

a.  Est  sententia  communior,  quam  tenet  s.  Alphonsus  (n.  210), 
rem  adiucandum  esse  possessori,  donec  altera  pars  certo  probet  ius 
suum,  eo  quod  ius  certum  possessionis  elidi  nequeat  nisi  alio  iure 
certo.  Alii  autem  censent  rem  adiudicandam  esse  possessori,  quaradiu 
ex  utraque  parte  habentur  rationes  aeque  probabiles:  nam  in  aequali 
causa  melius  est  ius  possessoris ; quodsi  actor  maiorem  probabilitatem 
habet,  res  ei  adiudicari  potest,  quia  ius  maius  pro  se  habet,  quod 
elidit  praesumptionem,  quam  factum  possessionis  alteri  praebet. 

|3.  Ratio,  ob  quam  iudex  rem  ei  adiudicare  debet,  cui  favet  maior 
probabilitas,  haec  est,  quia  iudex  a suprema  auctoritate  constitutus 
est,  ut  meliore,  quo  potest,  modo  investiget  et  sequatur  veritatem  et 
proinde  partibus  ius  tribuat  secundum  meritum  causae;  huic  autem 
officio  deesset,  si  ei  parti  faveret,  quae  minoiem  speciem  veritatis  et 
maius  errandi  periculum  habet* *).  Quodsi  in  hoc  casu  ius  alterius  minus 
probabile  tamen  laedatur,  suprema  potestas  ratione  boni  communis  (ut 
finiantur  lites)  exigit,  ut  laesus  de  iure  suo  cedat. 

y.  Ex  iure  naturae  nihil  prohibet,  quominus  iudex  rem  pro  rata 
probabilitatis  inter  litigantes  dividat,  sive  utrimque  est  aequalis  sive 
inaequalis  probabilitatis ; ex  iure  autem  positivo  sequi  debet  leges  posi- 
tivas tribunalium,  quae  rem  controversam  alterutri  parti  adiudicandam 
statuunt. 

Q Prohahiliter  existimo  indicem  imsse  indicare  iuxta  opinionem 
etiam  minus  prohahilem. 

2)  Lngo  disp.  16.  n.  99.  Ballerini-Palmieri  IV.  n.  578. 

*)  Lngo  disp.  37.  n.  114s. 

h.  Si  litigantium  causae  sunt  aeque  probabiles,  non  licet  iudici 
pecuniam  accipere,  ut  uni  prae  altera  faveat') ; quin  immo  haec  agendi 
ratio  etiam  iniusta  est,  quia  iudex  haec  agens  nihil  praestat  praeter 
id,  quod  ex  iustitia  iam  praestare  debet^). 


726.  De  sententia  iudiciali  secundum  legem  iniu- 
stam  lata.  1.  Si  lex  iniusta  est,  quia  contraria  legibus 
immunitatis  ecclesiasticae,  a quibus  ecclesia  dispensare 
potest,  iudex  facultatem  petere  debet  ab  auctoritate  eccle- 
siastica talem  causam  diiudicandi,  nisi  iam  concessa  sit. 
Facultas  petita  facile  conceditur,  ne  iudex  bonus  ac  probus 
cogatur  officium  dimittere;  praecavere  autem  debet  scan- 
dalum publicum,  quod  ex  usu  facultatis  oriri  possit. 

2.  Si  lex  iniusta  est,  quia  contraria  legibus  divinis 
vel  naturalibus,  non  licet  secundum  illam  legem  senten- 
tiam ferre,  quia  res  intrinsecus  mala  est ; quare  iudex 
potius  officium  dimittere  quam  eiusmodi  causam  agere 
deberet. 

a.  Sententia  secundum  legem  iniustam  lata  vel  praecipit  rem 
inhonestam,  ut  si  pronuntiat  eos  cohabitare  debere,  qui  solum  civiliter 
iuncti  sunt,  vel  poenam  imponit  innocenti.  Iam  vero  eiusmodi  sententia 
dicenda  est  intrinsecus  mala,  etsi  solum  de  poena  imponenda  agatur; 
quare  non  licet  iudici  ad  proprium  grave  damnum  evitandum  ne  levem 
quidem  poenam  innocenti  imponere,  nisi  ex  consensu  saltem  prae- 
sumpto eius,  qui  poenam  subire  debet.  Ex  hac  ratione  licitum  dici  potest, 
quod  iudex,  qui  sine  proprio  gravi  damno  a sententia  abstinere  nequit, 
mulctam  imponat  sacerdoti,  qui  ante  civile  matrimonium  nupturientibus 
assistit  in  ecclesia^). 

1) .  Non  desunt,  qui  sententiam  latam  secundum  legem  iniustam 
demonstrare  cenentur  licitam,  eo  quod  iudex  sententiam  ferens  solum 
declaret,  quid  lex  iniqua  statuat;  id  autem  declarare  non  sit  malum. 
Verumtamen  vis  sententiae  iudicialis  prorsus  alia  est:  ipsa  enim  no- 
vam obligationem  vel  novum  ius  parit  antea  non  exsistens,  adeo  ut 
sententia  iudicialis  vocari  soleat  lex  particularis^). 

')  Damnata  est  haec  propositio  (26)  ab  Alexandro  VII:  Quando 
litigantes  yro  se  habent  opiniones  aeque  probabiles,  potest  iudex  pe- 
cuniam accipere  pro  ferenda  sententia  in  favorem  unius  prae  alio. 

2)  Cf.  Lehmkuhl,  Casus  consc.  I.  496. 

Genicot  II.  n.  5. 

S.  Thomas  II.  II.  q.  67.  a.  1. 


De  iudice  et  iuratis. 


763 


727.  Obligatio  iudicis,  qui  sententiam  iniiistam 
tulit. 

a.  Si  cum  gravi  culpa  id  fecit  (sive  ex  iniquitate 
sive  ex  imperitia),  tenetur  sententiam  revocare,  si  potest, 
etiam  cum  magno  incommodo,  et,  si  non  potest,  damna 
reparare  debet. 

h.  Si  inculpabiliter  id  fecit  (ex  errore  vel  oblivione), 
tenetur  sententiam  revocare,  si  sine  magno  incommodo 
potest,  quia  tenetur  impedire  malum,  quod  ex  sua  actione 
alteri  obventurum  est;  si  non  potest,  ad  nihil  tenetur. 
Quodsi  ex  negligentia  graviter  culpabili  non  revocat  sen- 
tentiam iniustam,  quam  commode  revocare  potest,  totum 
damnum  ipsi  imputandum  est  illudque  reparare  tenetur. 

c.  Si  poenam  insta  maiorem  imposuit,  iustitiam  com- 
miUativam  laesit  et  ad  restitutionem  tenetur.  lusta  maior 
etiam  illa  poena  censetur,  quae  intra  limites  legis  quidem 
continetur,  sed  tamen  consideratis  causae  adiunctis  et  praxi 
tribunalium  manifesto  modum  excedit^). 

d.  Si  iudex  aliquem  indebite  a mulcta  pecuniaria  in 
poenam  delicti  ex  lege  solvenda  liberavit,  non  tenetur  ad 
restitutionem  erga  eum,  cui  mulcta  solvenda  erat:  etenim 
ille,  cui  ex  lege  mulcta  solvenda  est,  ante  sententiam  iu- 
dicis non  habet  ius  strictum  in  mulctam,  sive  fiscus  sive 
aliquis  privatus  est^). 

728.  De  iuratis.  ludices  iurati  hoc  nomine  vocantur 
a iuramento,  quod  emittunt,  se  rite  functuros  esse  officio 
suo.  Non  adhibentur  nisi  in  causis  criminalibus.  Offi- 
cium eorum  est,  ex  intima  persuasione  sua  iudicandi  de 
exsistentia  criminis  et  de  culpa  vel  innocentia  accusati; 
iudex  proprie  dictus  deinde  poenam  iuxta  legem  decernit. 
Gulpabilitas  autem,  quam  affirmare  vel  negare  debent, 
intelligitur  culpabilitas  formalis  (Zurechnungsfahigkeit),  sci- 
licet crimen  cum  culpa  morali  commissum.  Sententiae, 


‘)  Genicot  11.  n.  5. 

S.  Alphonsns  I.  4.  n.  196. 

quam  pronunliant,  nunquam  rationem  reddere  tenentur; 
quare  periculum  abusus  patet,  nisi  iurati  sint  viri  inte- 
gerrimae conscientiae. 

1.  Qui  ad  munus  iudicis  iurati  assumitur,  tuta  con- 
scientia sequi  potest,  dummodo  voluntatem  habeat  nunquam 
affirmandi  culpam,  nisi  de  ea  certo  constet. 

Cum  iudices  iurati  ordinarie  sint  cives  scientia  iuridica  non  in- 
structi, qui  nihilominus  quandoque  iudicium  ferre  debeant  in  causa 
difficili  et  intricata,  quaeri  potest,  num  ipsis  hoc  munere  fungi  liceat. 
Verum  si  studeant  habere  animum  ab  inordinatis  affectibus  vacuum 
et  in  actionibus  iudicialibus  diligenter  attendant,  vix  fieri  potest,  ut 
innocentem  iudicent  sontem.  Quia  vero  iuratis  non  licet  affirmare 
eulpam,  nisi  de  ea  certo  constet,  facilius  evenire  potest,  ut  delinquen- 
tem absolvant;  verum  id  non  iuratis  sed  potius  modo  iudicandi  per 
iudices  iuratos  ab  auctoritate  civili  instituto  imputandum  est. 

2.  Cum  iuratus  ex  lege  id  tantum  affirmare  debeat, 
de  quo  intime  persuasum  sibi  est,  ipsi  non  licet  affirmare 
culpam,  nisi  de  ea  certo  constet,  etsi  hac  ratione  quando- 
que delinquens  absolvatur. 

3.  Intimam  persuasionem,  secundum  quam  sententiam 
suam  dicant,  ex  actis  iudicialibus  sibi  comparare  debent, 
nec  tamen  prohibentur  uti  etiam  notitiis  privatis. 

Ratio  primi  est,  quia  de  ratione  sententiae  iudicialis  est,  ut  in- 
nitatur allegatis  et  probatis  in  indicio;  ratio  secundi  est,  quia  lex  ipsa 
hanc  facultatem  eis  praebet,  eo  quod  sententiam  secundum  intimam 
persuasionem  ferre  iubeat : intima  enim  persuasio  oriri  nequit,  quamdiu 
privata  scientia  adversatur. 

4.  Si  ergo  privata  scientia  certo  sciunt  accusatum 
esse  innocentem,  eum  liberare  debent,  quia  persuasionem 
habere  non  possunt  eum  esse  culpabilem;  et  si  solum 
privata  scientia  sciunt  ipsum  esse  nocentem,  eum  pariter 
liberare  debent,  quia  ex  actis  iudicialibus,  a quibus  prae- 
scindi non  potest,  non  probatur  reus. 

Huic  ultimae  sententiae,  quam  tuentur  Lehmknhl,  (I.  n.  807)  et 
Bcdlerini-Palmieri  (IV.  n.  593),  quia  lex  criminalis  non  permittit  nec 
permittere  potest,  ut  iuratus  intimam  persuasionem  ex  sola  scientia 
privata  hauriat,  contradicit  Berardi  (lII.  n.  108)  existimans  legem 
codicis  criminalis  ita  esse  intelligendam,  ut  iuratus  eum  sontem  de- 
clarere  possit,  de  cuius  culpa  intimam  persuasionem  habeat,  etsi  hanc 
solum  ex  privata  sua  scientia  hausisset. 

729.  Praenotiones,  a.  Actor  dicitur,  qui  in  causa 
civili  alterum  in  indicium  vocat,  e.  g.  ut  debiti  solutionem 
obtineat.  Ad  petitionem  actoris  instituitur  iudicium,  in  quo 
ipse  causam  probare  tenetur. 

h.  Accusator  dicitur,  qui  in  causis  criminalibus  crimen 
ad  iudicem  defert.  Facta  accusatione  pariter  ad  iudicium 
proceditur,  et  accusator  item  obligationem  in  se  suscipit 
delatum  crimen  probandi. 

c.  Denuntiator  dicitur,  qui  delictum  ad  superiorem  vel 
iudicem  defert,  nec  tamen  obligationem  illud  probandi  in 
se  suscipit,  sed  officio  et  prudentiae  indicis  committit, 
num  ipse  velit  causam  prosequi,  quo  in  casu  denuntiator 
testis  erit. 

In  civitate  bene  ordinata  constitutus  esse  debet,  qui  iura  et  bona 
communia  tueatur  et  ideo  crimina  persequatur  ea  in  iudicium  addu- 
cendo. Id  diversis  temporibus  diversis  demandatum  erat,  vel  privato 
unicuique  civi,  vel  publico  officiali,  vel  officiali  et  civibus.  Ex  iure 
hodierno  non  admittitur  accusatio  iudicialis  a privatis  facta,  sed  ea  fieri 
debet  a persona  publica  ad  id  constituta,  quae  vocari  solet  i^rocurator 
fiscalis  seu  regius  (Staatsanwalt):  ipsa  enim  auctoritas  publica  munus 
delinquentes  accusandi  in  se  suscipit.  Privatis  ergo  hodie  non  relin- 
quitur nisi  criminum  denuntiatio,  quae  quidem  semper  fieri  potest, 
ubi  de  crimine  commisso  sufficienter  constat;  quandoque  etiam  fieri 
dehet,  ut  mox  dicetur. 

730.  Obligatio  accusandi  et  denuntiandi.  1.  Ex 

iustitia  commutativa  accusare  tenentur,  qui  ex  officio  ad  id 
constituti  sunt.  Eiusmodi  sunt  officiales  publici,  custodes 
silvarum,  agrorum  et  vinearum,  praefecti  gabellarum  etc. ; 
et  hi  quidem  omnes  etiam  cum  gravi  suo  incommodo  ac- 
cusare debent,  quia  non  solum  ex  caritate,  sed  ex  iustitia 
ad  id  tenentur. 

a.  Ipse  procurator  regius  tenetur  sine  acceptione  personarum  ac- 
cusare vel  poena  mulctare  eos,  qui  in  crimine  deprehensi  vel  a privatis 

hominibus  propter  crimen  denuntiati  sunt,  dummodo  lex  criminalis  vel 
poenalis  iusta  sit.  Attamen  non  prohibetur  mitius  agere  cum  iis,  qui 
ex  mera  levitate  deliquissent. 

h.  Qui  officio  suo  in  re  gravi  desunt,  reparare  tenentur  damna, 
quae  communitati  vel  dominis  ex  omissa  accusatione  obveniunt;  immo 
etiam  mercedem  pro  ratione  neglecti  officii  restituere  debent. 

c.  Custodibus  agrorum  etc.  in  hac  re  mitius  agere  licet,  si  damna 
sunt  minoris  momenti  nec  saepius  repetita,  si  prudenter  praesumi 
potest  domini  consensus  in  omissam  accusationem,  si  delinquens  est 
valde  pauper  nec  assuetus  furtis.  Ad  accusationem  faciendam  non 
tenentur  custodes,  si  delinquentes  se  sponte  offerunt  ad  damnum  se- 
creto compensandum. 

2.  Ex  caritate  vel  ex  lege  denuntiare  tenentur  homines 
privati  in  his  casibus: 

a.  Si  agitur  de  crimine,  quod  vergit  in  damnum  com- 
mune; quo  in  casu  denuntiatio  etiam  cum  gravi  incom- 
modo fieri  debet. 

h.  Si  agitur  de  gravi  damno  a tertio  innocenti  avei- 
tendo  vel  ei  reparando,  non  tamen  cum  gravi  incommodo. 

c.  Si  denuntiatio  lege  positiva  praecipitur. 

Tum  lex  civilis  tum  lex  ecclesiastica  praecipit  quandoque  de- 
nuntiationem faciendam;  illa  privatum  hominem  vix  unquam  in  con- 
scientia obligat,  haec  frequentius;  sic  denuntiandi  sunt:  a.  sacerdotes 
sollicitantes;  |3.  duces  occulti  sectae  ab  ecclesia  sub  censura  prohibitae; 
T.  haeretici  publice  dogmatizantes. 

3.  Ut  delinquens  licite  denuntiari  possit,  requiritur,  ut 
eius  crimen  sit  certum,  vel  saltem  ut  gravia  indicia  ali- 
quem de  crimine  suspectum  reddant,  sed  in  hoc  casu 
crimen  non  est  denuntiandum  ut  certum:  alias  enim  ius 
ad  famam  laederetur.  Licet  aliquando  denuntiare  etiam 
crimen  occultum:  illi  enim  delinquentes  non  habent  ius 
ad  famam,  quorum  occultum  crimen  cedit  in  damnum 
commune  vel  in  damnum  tertii  innocentis. 

Quaestio  tertia. 

De  reo. 

731.  Declaratio.  1.  Reus  is  dicitur,  contra  quem  in 
iudicio  agitur;  in  causis  ergo  civilibus  is,  a quo  aliquid 
tamquam  debitum  exigitur,  in  causis  criminalibus  ille,  qui 
de  crimine  commisso  accusatus  est. 

2.  In  actione  iudiciali  contra  reum  instituta  iura  boni 
communis  puniendi  crimina  collidunt  cum  iure  rei  in  pro- 
priam famam;  quem  iurium  conflictum  alio  modo  solvunt 
iura  antiqua,  alio  recentia.  Sed  ubi  agitur  cie  subeunda 
poena,  eadem  iura  boni  communis  collidunt  sum  ingenito 
iure  rei  conservandi  libertatem  et  vitam. 

73*^.  Ius  et  obligatio  rei  in  processu  iudiciiili. 

1.  Reus  crimen  a se  commissum  fateri  non  tenetur;  quare 
a mendaciis  quidem  abstinere  debet,  ad  interrogationes 
autem  iudicis  respondere  potest  cum  restrictione  mentali, 
quin  et  ipsa  negatio  criminis  in  hoc  casu  non  est  menda- 
cium, sed  restrictio  late  mentalis,  siquidem  negat  se  com- 
mississe  crimen,  quod  fateri  tenealur. 

Ex  iure  romano  (et  ex  iure  canonico)  reus  legitime  et  iuridice 
de  crimine  interrogatus  crimen  commissum  fateri  tenetur  excepto  casu, 
quo  per  confessionem  criminis  gravissimam  poenam  mortis  vel  perpetui 
carceris  vel  confiscationis  bonorum  subire  deberet.  ludex  enim  legi- 
time interrogans  iuste  praecipit  confessionem  veritatis;  superiori  autem 
iuste  praecipienti  obtemperandum  est,  nisi  praecipiat,  quod  moraliter 
impossibile  est.  Insuper  eodem  iure  a reo  exigitur  iuramentum  de 
veritate  responsi,  quod  iudici  daturus  sit.  Verum  ex  iure  civili  mo- 
derno a reo  non  exigitur  confessio  criminis,  nec  ei  imponitur  iura- 
mentum. ludex  reum  de  hoc  solum  interrogare  potest,  num  ad  ea, 
de  quibus  accusatur,  aliquid  respondere  velit.  Ex  eodem  iure  tam- 
quam de  crimine  convictus  condemnari  potest,  etsi  illud  non  fateatur, 
id  quod  ex  iure  romano  illicitum  est. 

2.  Ad  fidem  testium  infirmandam  ideoque  ad  vim 
testimonii  minuendam  reus  licite  manifestare  potest  eorum 
crimina  occulta,  si  id  ad  hunc  finem  necessarium  est:  nemo 

enim  tenetur  servare  famam  alterius  cum  gravi  suo  in- 
commodo. 

a.  Atque  id  quidem  licet,  sive  reus  crimen  commisit  sive  non 
commisit,  sive  testis  ultro  testatur  sive  coactus  id  facit.  Attamen 
sub  duplici  tantum  condicione  reo  id  licet:  a.  Si  manifestatio  ad  sui 
defensionem  necessaria  est,  quia  solum  iure  defensionis  occulta  crimina 
manifestare  potest.  Si  ergo  alia  via  se  defendere  potest,  vel  si  mani- 
festatio ad  hunc  effectum  inutilis  est,  illicita  evadit;  |3.  Si  testi  vel 
accusatori  non  oritur  damnum  notabiliter  maius  quam  ipse  per  reve- 
lationem a se  avertere  conatur:  id  enim  postulat  praeceptum  caritatis. 

h.  Revelatio  occulti  criminis,  quae  ex  defectu  harum  condicionum 
illicita  est,  offendit  tum  contra  caritatem  tum  contra  iustitiam:  testis 
enim  ius  habet,  ne  occulta  ipsius  crimina  absque  iusta  causa  revelentur. 

3.  Nunquam  vero  licet  reo,  ne  innocenti  quidem,  etsi 
de  gravissima  poena  mortis  ageretur,  ad  sui  defensionem 
testi  per  calumniam  falsum  crimen  imponere,  etsi  alia  via 
damnum  evitari  non  possit:  est  enim  mendacium,  quod 
insuper  cedit  in  damnum  alterius^). 

733.  Ilis  et  obligatio  rei  iu  subeunda  poena.  1.  Reus 
innocens,  qui  comprehenditur  vel  iniusta  sententia  ad  sub- 
eundam poenam  condemnatur,  comparandus  est  ei,  qui 
contra  iniustum  aggressorem  se  defendere  potest:  in  inno- 
centem enim  nec  iudex  nec  ministri  iustitiae  ius  ullum 
habent.  Scandalum  tamen  praecavere  debet  reus,  si  quod 
merito  timendum  sit. 

Non  solum  e satellitum  ipsum  comprehendentium  manibus 
se  eripere  et  fugere,  sed  etiam  positive  resistere  potest  e.  g.  sa- 
tellites repellendo,  armis  terrendo;  attamen  vim  inferre  et  satel- 
lites laedere  non  licet,  quia  servare  debet  moderamen  inculpatae 
tutelae^). 

2.  Reus,  qui  crimen  commisit,  ministris  iustitiae,  qui 
ius  habent  eum  comprehendendi  et  sententiam  exsequendi, 


q Prop.  44.  ab  Innocentio  XI.  damnata:  Probabile  est  noti  pec- 
care mortaliter,  qui  imponit  falsum  crimen  alicui,  ut  suam  iustitiam 
et  honorem  defendat. 

Cf.  propositio  18.  ab  Alexandro  III.  damnata:  Licet  inter- 
ficere falsum  accusatorem,  falsos  testes  ac  etiam  indicem,  a quo  iniqua 
certo  imminet  sententia,  si  alia  via  non  potest  innocens  damnum  evitare. 

oboedire  tenetur,  ita  ut  eis  positive  non  resistat  et  poenam 
iniunctam  luat. 

a.  Reus  itaque,  qui  iuste  comprehenditur,  fugere  quidem  potest 
ex  innato  iure  conservandi  libertatem,  satellitibus  autem  resistere 
?ion  potest,  quia  ius  habent  eum  comprehendendi. 

b.  Reus,  iuste  captus,  qui  ante  sententiam  iudicis  in  CUStodia 
detinetur,  e carcere  aufugere  potest,  quia,  cum  sententia  in  eum 
nondum  lata  sit,  non  tenetur  subire  poenam.  Id  valet  etiam  de 
reo,  qui  post  iudicis  sententiam  in  carcere  detinetur,  non  quidem 
ad  luendam  poenam,  sed  ut  ad  poenam  e.  g.  mortis  postea  in- 
fligendam servetur,  quia  sententia  iudicis  eum  non  obligat  ad  non 
fugiendum. 

c.  Post  sententiam  iudicis,  qua  iuste  condemnatus  est,  in  con- 
scientia tenetur  poenam  iniunctam  subire,  quia  iustae  iudicis  sen- 
tentiae obtemperandum  est;  quocirca  reo,  cui  carcer  iam  assig- 
natus est  ad  poenam,  non  licet  fugere.  Si  tamen  poena  sit  atrox 
seu  gravissima  ut  valde  durus  vel  perpetuus  carcer,  fugere  potest, 
quia  lex  humana  praecipere  nequit  nimis  dura.  luxta  alios  sim- 
pliciter aufugere  potest,  sive  poena  atrox  est  sive  non,  quia  non 
tenetur  in  carcere  manere,  sed  tantum  sinere,  ut  in  carcere  con- 
tineaturO* 

Is,  cui  fugere  licet,  etiam  carceres  effringere  potest,  quia  licite 
fugae  impedimenta  removere  et  honesta  media,  quae  ad  fugam  con- 
ducunt, adhibere  potest.  Periculum  tamen  incurrendi  graviora  mala 
prohibet,  ne  rei  hoc  iure  utantur. 

3.  Qai  licite  fugere  potest,  potest  etiam  custodes  de- 
cipere, praecisa  tamen  vi  et  iniuria;  at  custodes  pecunia 
vel  aliis  mediis  corrumpere  non  licet,  quia  non  licet  in- 
ducere quemquam,  ut  desit  officio  suo.  Sed  iniuste  con- 
demnatus custodem  praemonitum  (de  iniustitia  sententiae 
ad  peccatum  eius  praecavendum)  corrumpere  posset,  quia 
cessat  obligatio  officii,  quod  evadat  cooperatio  ad  iniu- 
stitiam. 

Non  tenetur  fugiens  damnum  custodum  reparare  nec  damnum 
civium,  quod  forte  ideo  patiuntur,  quia  alii  quoque  captivi  effugiant: 
horum  enim  damnorum  ipse  non  est  causa  iniusta,  cum  utatur  iure 
suo  et  damna  solum  permittat,  non  inferat.  Damna  autem  effracti 
carceris  ex  communi  sententia  reparare  tenetur,  quia  horum  est  causa 
nec  ius  habet  sine  compensatione  ea  inferendi^). 


q Cf.  Ballerini-Palmieri  IV.  n.  632.  IP  Annihale  II.  n.  601. 
Cf.  Lugo  disp.  40.  n.  47.  Ballerini-Palmieri  IV.  n.  633. 
Noldin,  De  praeceptis*.  49 

734.  De  obligatione  rei  in  causa  ciyili.  a.  Reus 
non  potest  litem  inchoare,  si  actionem  petitoris  certo  iustam 
habet. 

h.  Reus,  qui  certo  debitor  est,  in  conscientia  debito 
suo  satisfacere  tenetur,  etsi  in  iudicio  fuerit  absolutus; 
nec  excusatur  ab  hac  obligatione  „eo  quod  altera  pars 
consenserit  sententiae  nec  appellaverit : nam  totum  hoc 
censetur  involuntarium,  nec  praesumitur  voluisse  renun- 
tiare iuri  suo  in  foro  interiori 

c.  Num  reus,  qui  certo  debitor  est,  in  iudicio  abso- 
lutus teneatur  litis  expensas  compensare,  ab  eo  dependet, 
utrum  in  sui  defensione  usus  sit  mediis  iniustis  et  prop- 
terea  absolutus  sit  necne:  etenim  si  mediis  iniustis  aut 
usus  non  est,  aut  non  propter  illa  absolutus  est,  sed 
propter  defectum  probationum,  ad  compensandas  expensas 
non  tenetur. 


Quaestio  quarta. 

D3  advocato. 

735.  Advocatus  (causidicus)  est,  qui  alicuius  partis 
causam  in  iudicio  defendendam  suscipit.  Simile  est  munus 
procuratoris,  qui  nomine  litigantis  causam  in  iudicio 
tuetur. 

Advocati  obligationes  quoad  sufficientem  scientiam  et  debitam 
diligentiam  in  causis  agendis  conveniunt  cum  iis,  quae  supra  de  iudice 
dicta  sunt.  Si  ergo  causam  suscipit,  cui  gerendae  se  imparem  novit, 
atque  imperitia  aut  incuria  sua  clienti  damnum  infert,  ad  restitutio- 
nem tenetur,  nisi  cliens  huius  imperitiae  conscius  nihilominus  ad  eum 
confugerit.  Restant  obligationes,  quae  ad  iustitiam  causae,  ad  fideli- 
tatem erga  clientem  et  ad  iustum  pretium  referuntur. 

Lugo  disp.  37.  n.  187. 

736.  De  iustitia  causae  defendendae.  1.  De  causa 
civili,  a.  Causam  civilem,  quam  certo  cognoscit  iniustam, 
suscipere  non  potest;  potest  autem  suscipere  causam  du- 
biam, etiam  illam,  pro  qua  stat  minor  probabilitas:  saepe 
enim  fit,  ut  causa,  quae  initio  dubia  aut  minus  probabilis 
videbatur,  in  decursu  processus  magis  probabilis  aut  etiam 
certa  evincatur. 

b.  Si  in  decursu  processus  susceptae  causae  iniustitiam 
certo  cognoscit,  eam  deserere  debet;  nec  potest  in  hoc 
casu  compositionem  suadere,  quae,  locum  habere  nequit, 
nisi  in  causa  dubia:  damnum  enim  inferret  adversae  parti. 
Si  ex  clientis  voluntate  causam  iustam  nihilominus  pro- 
sequitur, tenetur  reparare  damnum  alteri  parti  illatum, 
sicut  mandatarius  actionis  iniustae. 

c.  In  causa  defendenda  non  potest  'uti  nisi  mediis 
iustis,  ne  iudicem  ad  falsam  sententiam  ferendam  inducat; 
potest  autem  occultare  ea,  quibus  causa  sua  impediri 
posset,  quia  aliam  partem  non  decipit  sed  permittit,  ut 
decipiatur.  Si  mediis  iniustis  vincit  e.  g.  afferendo  leges 
falsas  aut  abrogatas,  producendo  falsos  testes,  afferendo 
falsa  documenta  etc.,  parti  laesae  damnum  illatum  reparare 
tenetur;  primario  quidem,  si  absque  mandato  clientis,  se- 
cundario vero,  si  ex  mandato  clientis  egit. 

Adversam  partem  de  adiunctis,  quae  eius  causam  iuvare  possent 
quae  tamen  ipsa  aut  ignorat  aut  non  attendit,  monere  ex  caritate 
teneri  potest,  ex  iustitia  nullatenus  tenetur. 

2.  In  causa  criminali  reum  defendere  potest,  etsi  illum 
certo  cognoscat  nocentem,  modo  ab  omni  fraude,  dolo  et 
medio  illicito  abstineat:  cum  enim  non  teneatur  ad  poe- 
nam nisi  convictus,  iure  defensionis  curare  potest,  ut  pro- 
bationum vis  infringatur  et  certa  criminis  demonstratio  im- 
pediatur. 

Falso  documento  uti  in  indicio  nunquam  licet.  Ad  determi- 
nandam huius  rei  malitiam  distinguendum  est. 

a.  Si  ius  clientis  nondum  est  certum,  peccatum  est  contra 
veracitatem  et  contra  iustitiam,  quia  alteram  partem  iniusto 
•medio  impedit,  quominus  sententiam  sibi  faventem  obtineat. 

49* 

b.  Si  ius  clientis  certum  est  et  documentum  antea  exsistens 
amissum  fuit,  substitutio  novi  documenti  est  mendacium,  at  non 
est  peccatum  contra  iustitiam.  Immo  si  ius  clientis  certum  est, 
etsi  documentum,  quod  ad  ius  certum  defendendum  profertur, 
prorsus  confictum  sit,  non  committitur  peccatum  contra  iustitiam 
sed  contra  veracitatem  per  mendacium. 

c.  In  utroque  autem  casu  peccari  potest  contra  caritatem, 
quia  sic  agentes  se  exponunt  periculo  subeundae  gravissimae 
poenae,  si  fraus  detegatur*) ; quin  etiam  mendacium  auctore  Lehm- 
kuhl  (I.  n.  824)  graviter  damnosum  est  contra  bonum  publicum. 

737.  De  fidelitate  erga  clientem,  a.  Tenetur  causam 
diligenter  examinare  et  clientem  de  causa,  de  eius  scilicet 
iniustitia,  certitudine,  probabilitate  monere  eique  statum 
causae,  si  ipse  hoc  exigit  aut  si  ea  notabiliter  mutatur, 
declarare,  ne  ad  sumptus  inutiles  inducatur;  quod  si  cum 
gravi  culpa  omittit,  tenetur  de  damnis,  quae  ex  hac  omis- 
sione clienti  obveniunt. 

Advocatus,  qui  de  causa  dubia  clientem  non  monet  eamque 
amittit,  damnum  clientis  reparare  debet,  si  constat  eum  causam  dubiam 
prosecuturum  non  fuisse;  damnum  autem  reparare  non  tenetur,  si 
dubium  est,  an  causam  acturus  fuisset,  quia  de  damno  illato  in  hoc 
casu  non  constat. 

b.  Tenetur  ordinariam  saltem  industriam  adhibere, 
tum  ut  in  causa  vincat  tum  ut  cito  eam  finiat;  et  si  ex 
negligentia  graviter  culpabili  clienti  damnum  oritur,  illud 
resarcire  tenetur. 

c.  Non  licet  in  eadem  causa  adversae  parti  succurrere, 
e.  g.  testium  depositiones  aut  alia  acta  ei  communicare, 
vel  secreta  clientis  ei  manifestare. 

738.  De  taxis  exigendis,  a.  Pro  causa,  quam  egit, 
iustum  stipendium  accipere  potest,  at  ultra  iustum  stipen- 
dium nihil  ei  exigere  licet.  Quare  si  stipendium  a com- 
petenti auctoritate  taxatum  sit,  ei  standum  est,  si  vero 
nullum  taxatum  fuerit,  iudicio  prudentum  determinan- 
dum est. 


*)  Ballerini-Palmieri  IV.  n.  608. 


De  testibus. 


773 


h.  Lex,  qua  stipendium  taxatur,  potest  esse  poenalis 
aut  praeceptiva  ex  iustitia  legali  aut  praeceptiva  ex  iusti- 
tia  commutativa.  Solum  in  hoc  ultimo  casu  ad  restitu- 
tionem tenetur,  qui  sumendo  taxam  iusta  maiorem  legem 
violavit. 

c.  Camas  pauperum  gratis  agere  tenetur  secundum 
praeceptum  caritatis;  itaque  a.  iis,  qui  in  extrema  neces- 
sitate versantur,  sub  gravi  et  cum  gravi  suo  incommodo; 
p.  iis,  qui  in  gravi  necessitate  versantur,  sub  gravi  quidem, 
sed  non  cum  gravi  incommodo;  y.  us  tandem,  qui  in  com- 
muni necessitate  versantur,  sub  levi,  si  commode  potest, 
succurrere  tenetur.  Sufficit  ergo,  si  his  aliquid  auxilii  vel 
consilii  impendat,  quando  ab  aliis  laboribus  vacat. 

d.  Non  tenetur  sponte  auxilium  praebere,  sed  iis  tan- 
tum, qui  eius  auxilium  implorant;  petentes  repellens  contra 
caritatem  peccat,  si  praevidet  eos  propterea  grave  damnum 
passuros  esse. 


Quaestio  quinta. 

De  testibus. 

739.  Praenotiones.  1.  Testes  dicuntur  personae  aptae, 
quae  ad  fidem  alicuius  rei  adstruendam  adhibeantur. 
Quinam  possint  esse  testes,  quinam  non  possint,  docent 
iura. 

2.  De  ratione  testis  est,  ut  factum,  de  quo  testatur, 
sciat;  scire  autem  testis  illud  tantum  censetur,  quod  suis 
ipse  sensibus  percipit. 

3.  Testis  in  causa  civili  et  plerumque  etiam  in  causa 
criminali  iur amento  se  obligare  debet  ad  solam  veritatem 
eamque  integre  dicendam. 

4.  Leges  antiquae  determinatum  numerum  testium 
(saltem  duos)  ad  crimen  probandum  requirebant ; iura  vero 

moderna  certum  numerum  testium  non  exigunt,  adeo  ut 
etiam  unus  testis  ad  reum  condemnandum  sufficiat;  non 
tamen  nudum  eius  testimonium,  nisi  alia  indicia  contra 
reum  accedant,  ad  hoc  sufficit. 

5.  Testis  non  tenetur  testimonium  dicere  nisi  in 
legitimo  indicio , i.  e.  nisi  iudex  legitime  et  iuridice  inter- 
roget^). 

740.  De  obligatione  coinparendi  in  indicio.  1.  Nulla 
exsistit  obligatio  sponte  se  offerendi  ad  testandum  nisi  in 
duplici  casu:  a.  si  id  necessarium  est  ad  grave  damnum 
reipublicae  avertendum:  ex  iustitia  legali  etiam  cum  gravi 
incommodo  ad  id  obligamur;  h.  si  necessarium  est  ad 
grave  damnum  proximi  avertendum : ex  caritate  ad  id 
tenemur,  si  absque  gravi  incommodo  fieri  potest. 

ct.  Ubi  tamen  de  sola  punitione  criminis  praeteriti  agitur,  nemo 
sponte  ad  testandum  se  offerre  debet,  quia  ex  omissa  tali  punitione 
respublica  vix  leve  damnum  patitur. 

p.  Si  quis  condemnatus  est  ob  crimen,  quod  scias  patratum  ab 
alio,  non  teneris  prodere  malefactorem  ad  liberandum  innocentem,  modo 
malefactor  non  sit  causa  iniusta,  ob  quam  condemnatus  sit  innocens: 
nemo  enim  tenetur  succurrere  proximo  cum  gravissimo  alterius  damno, 
si  hic  se  prodere  non  tenetur^). 

2.  Qui  a legitima  auctoritate  ad  testandum  citatus  est^ 
ex  iustitia  legali  comparere  tenetur:  superiori  enim  legi- 
time praecipienti  parendunii  est.  Haec  obligatio  per  se 
gravis  est,  nisi  de  re  levis  momenti  agatur  vel  testimo- 
nium non  sit  necessarium. 

741.  De  obligatione  testandi.  1.  Tenetur  testis  ex 
iustitia  legali  iudici  interroganti  simpliciter  iuxta  conscien- 
tiam suam  respondere,  nisi  legitime  excusetur.  Etiam  haec 
obligatio  per  se  gravis  est. 


b Iudex  legitime  interrogat,  si  est  legitimus  iudex  i.  e.  si  non 
solum  in  genere,  sed  in  specie  pro  hac  causa  potestate  iudiciali  in- 
structus est:  iuridice  interrogat,  si  in  processu  iudiciali  ad  normam 
iuris  instituto  interrogat. 

2)  Cf.  Lugo  disp.  39  n.  1 s. 

a.  Testis,  qui  in  iudicio  falsum  testimonium  dicit,  peccat  a.  contra 
veracitatem  mentiendo;  |3.  contra  religionem,  si,  ut  fieri  solet,  iura- 
mento  promisit  se  verum  dicturum  esse;  et  y*  etiam  contra  iustitiam 
commutativam,  si  falso  suo  testimonio  alteri  damnum  infert. 

b.  Aliud  est  veritatem  occultare,  aliud  falsum  testari;  qui  ne- 
gando se  quidquam  scire  veritatem  occultat,  positive  damnum  non 
infert,  sed  solum  illud  non  impedit,  quare  non  peccat  contra  iustitiam 
commutativam  excepto  casu,  quo  ex  oflQcio  vel  ex  contractu  testari 
tenetur. 

c.  Si  testis  ex  prolato  falso  testimonio  causa  est,  ob  quam  reus 
absolvatur  et  hac  ratione  fiscus  mulcta  pecuniaria  privetur,  non  tene- 
tur ad  reparationem  damni  erga  fiscum.  ludex  enim  non  tenetur  re- 
parare damna,  quae  ex  non  imposita  mulcta  pecuniaria  fisco  obvene- 
runt, ergo  neque  testis’). 

2.  A testimonio  dicendo^  etsi  iudex  legitime  et  iuridice 
interroget,  excusantur : 

a.  Confessarius,  qui  rem  novit  ex  confessione  sacra- 
mentali,  idque  in  omni  prorsus  casu. 

h.  Qui  rem  solum  novit  sub  secreto  naturali  vel  com- 
misso, exceptis  illis  casibus,  in  quibus  etiam  secretum 
naturale  vel  commissum  obligare  cessat. 

c.  Qui  ex  testimonio  sibi  vel  suis  rationabiliter  timet 
grave  damnum,  nisi  tamen  damnum  publicum  vel  privatum, 
quod  ex  negato  testimonio  sequitur,  notabiliter  praevaleat. 
Ideo  contra  cognatos  ordinarie  nemo  tenetur  testari,  nisi 
agatur  de  praecavendo  damno  publico,  quia  praeceptum 
iudicis  non  obligat  cum  tanto  incommodo. 

d.  Qui  per  iniuriam  in  cognitionem  rei  pervenit  e.  g. 
aperiendo  literas  alienas  vel  per  vim  aut  fraudem  alium 
inducendo  ad  revelationem. 

e.  Qui  factum,  de  quo  testari  debet,  non  certo  co- 
gnoscit, si  e.  g.  illud  accepit  ab  hominibus  non  satis  fide 
dignis. 

Si  ergo  iubetur  dicere,  quae  scit,  celare  potest  ea,  quae  ab  aliis 
audivit;  et  si  iubetur  dicere,  quae  ab  aliis  audivit,  celare  potest  ea, 
quae  accepit  ab  hominibus  non  omnino  fide  dignis. 

f.  Qui  scit  reum  in  conscientia  non  peccasse,  si  e.  g. 
is  de  furto  accusatur,  qui  rem  sumpsit  ad  occulte  se  com- 


’)  Cf.  Lessius,  De  iustitia  1.  2.  c.  13.  n.  70  ss. 

pensandum : testis  enim  respondere  potest  ad  mentem  inter- 
rogantis; mens  autem  iudicis  est  inquirere  in  delicta.  In 
causa  tamen  civili,  in  qua  de  sola  culpa  iuridica  agitur, 
testari  debet,  etsi  reus  culpam  theologicam  non  commiserit. 

g.  Qui  solus  delictum  vel  delicti  auctorem  cognoscit: 
nisi  enim  aliud  testimonium  vel  saltem  alia  delicti  indicia 
afferri  possint,  reus  condemnari  nequit. 

Nota.  In  omnibus  hisce  casibus  testis,  qui  iustam  celandae  veri- 
tatis causam  habet,  dicere  potest  se  nescire:  haec  enim  verba  ex  ad- 
iunctis  intelligi  possunt  de  scientia,  de  qua  in  praesenti  interrogatur q. 

742.  De  obligatione  falsi  testis.  Qui  falsum  testi- 
monium dixit,  tenetur: 

a.  Ad  revocationem  testimonii;  et  quidem  si  materia- 
liter seu  ex  errore  illud  dixit,  tenetur,  quando  revocatio 
alteri  utilis  est,  sibi  vero  grave  damnum  non  affert;  si  autem 
' formaliter  seu  scienter  illud  dixit,  tenetur,  quando  alteri 
utilis  est,  sibi  vero  non  maius  damnum  affert,  quam  alteri 
ex  falso  testimonio  oriri  potest;  ergo  etiam  cum  periculo 
vitae,  si  in  idem  periculum  alterum  coniecerit,  quia  in 
aequali  damno  potius  ratio  habenda  est  innocentis. 

h.  Ad  restitutionem  sub  hac  triplici  condicione:  a.  si 
alteri  suo  falso  testimonio  vere  damnum  intulit  (causa 
efficax);  p.  si  sciens  id  fecit,  i.  e.  si  scivit  se  falsum  testi- 
monium dare  et  se  de  effectibus  illius  teneri  (culpa  theo- 
logica); y.  si  bona  fide  quidem  falsum  testimonium  dedit, 
sed  postea  illud  non  revocavit,  etsi  commode  potuisset  et 
revocatio  alteri  utilis  fuisset,  quia  damnum  non  impedivit, 
quod  ex  sua  actione  materialiter  iniusta  alteri  secuturum 
praevidit. 


q Genicot  II.  n.  17. 

De  obligatione  habendi  sufficientem  scientiam  et  adhibendi  dili- 
gentiam rei  gravitati  proportionatam  constat  ex  iis,  quae  supra  (n.  722) 
dicta  sunt ; de  obligatione  vero  succurrendi  pauperibus  huc  transferenda 
sunt,  quae  supra  (n.  738)  de  advocatis  dicuntur. 

743.  De  cura  infirmi  suscipienda.  1.  Medicus,  qui 
stipendio  conductus  non  est,  infirmos  iuvare  solum  ex 
caritate  tenetur. 

Hinc  grave  peccatum  committit,  si  gravi  morbo  laborantem  iu- 
vare renuit,  ubi  alius  medicus  non  adsit  neque  ipse  propter  grave  in- 
commodum excusetur. 

2.  Medicus,  qui  infirmi  curam  suscepit,  ex  contractu 
cum  hoc  tacite  inito  ex  iustitia  tenetur:  a.  meliore  et  cer- 
tiore modo,  quo  moraliter  potest,  infirmum  iuvare;  h.  eum 
non  deserere,  etsi  morbus  evadat  contagiosus,  nisi  alius 
inveniatur,  qui  eius  curam  agat. 

3.  Medicus,  qui  stipendio  conductus  est,  ex  iustitia 
tenetur : a.  quavis  hora  etiam  noctis  et  cum  gravi  suo 
incommodo  accurrere,  nisi  certo  sciat  ex  dilatione  nullum 
damnum  infirmo  secuturum  esse;  h.  etiam  tempore  morbi 
contagiosi  infirmos  iuvare. 

744.  De  remediis  adhibendis.  1.  Tenetur  medicus 
adhibere  remedium,  quod  existimat  tutius;  si  ergo  habet 
certum,  illud  adhibere  debet  omisso  dubio;  si  non  habet 
nisi  dubia,  adhibere  debet  probabilius,  quia  aegro  meliore, 
quo  potest,  modo  consulere  debet. 

«.  Si  desperata  est  salus  infirmi  nec  adest  nisi  remedium 
dubium,  quod  scilicet  prodesse  et  nullo  modo  nocere  potest,  illud 
adhibere  potest  et  debet,  quia  hac  ratione  succurrit  infirmo  meliore, 
quo  potest,  modo. 

b.  Si  desperata  est  salus  infirmi  nec  adest  nisi  remedium 
dubium,  quod  scilicet  sanitatem  afferre  sed  etiam  mortem  acce- 

lerare  potest,  illud  adhibere  licet,  modo  aliquam  vel  levem  rati- 
onem habeat  putandi  illud  esse  profuturum,  quia  haec  ratio  efficit, 
ut  nocumentum  ex  remedio  evadat  minus,  et  spes  emolumenti 
maior  ^). 

c.  Si  aegroti  salus  desperata  non  est,  non  licet  adhibere 
remedium  duUum,  quod  scilicet  prodesse  et  nocere  potest,  quia 
fieri  potest,  ut  mors  dubia  reddatur  certa.  In  hoc  casu  naturae 
committendum  ^st,  ut  ipsa  se  sublevet,  praesertim  si  aegrotus 
esset  invitus;  si  ergo  inscio  aegroto  adhibetur  remedium  hoc  sensu 
dubium,  saltem  de  interpretativo  eius  consensu  constare  debet. 

2.  Cam  vitam  alienam  periculo  exponere  sit  in  se 
malum,  nunquam  licet  explorare  remedium  cum  periculo 
sanitatis  aut  vitae,  ne  cum  'consensu  quidem  infirmi,  quippe 
qui  vitae  suae  non  sit  dominus.  Nec  valet  ratio,  quod 
remedium,  semel  cognita  eius  virtute,  aliis  futurum  sit 
salutare,  quia  non  licet  facere  malum,  ut  aliis  eveniant 
bona.  Liceret  tamen  remedium  explorare  cum  consensu 
infirmi,  si  ageretur  de  damno  levi,  quod  facile  reparari 
potest. 

3.  Omnino  abstinere  debet  ab  adhibendis  remediis  et 
operationibus  illicitis^  cuiusmodi  sunt : a.  procuratio  abortus ; 
jl.  remedia  sterilitatis;  y.  craniotomia;  b.  mesmerismus; 
s.  usus  morphii,  opii,  cocaini  etc.  eo  modo  et  gradu,  quo 
haec  menti  et  corpori  nocent,  et  eiusmodi^).  Num  liceat 
adhibere  hypnotismurn,  inferius  dicetur. 

Illicitae  enim  et  iniustae  dicendae  sunt  tum  operationes,  quibus 
infirmus  sine  suo  consensu  exponitur  periculo  vitae,  tum  illae,  quibus 
infirmus  illicite  consentiens  vitae  periculo  se  exponit.  lam  vero  gravi 
periculo  vitae  solum  ad  auferendum  notabile  vel  periculosum  incom- 
modum se  exponere  licet.  In  tanta  proclivitate,  quae  nunc  exsistit, 
temere  peragendi  quascunque  operationes  chirurgicas  adhibendique  re- 
media nociva  vel  dubia,  praesertim  in  nosocomiis  pauperum  atque  in- 
fantium, medici  facile  contra  iustitiam  delinquunt,  ut  etiam  ad  repa- 
randa damna  teneantur. 

4.  Graviter  contra  castitatem  peccat  medicus,  qui  sine 
vera  necessitate  vel  manifesta  utilitate  inspicit  vel  tangit 
organa  genitalia  mulierum;  et  gravius  ille,  qui  consilia  dat 
infirmis,  quae  legi  castitatis  directe  adversantur. 

q Cf.  Burg}taher,  Centuriae  casuum  I.  n.  12. 

Cf.  Capellmmin,  Medicina  pastor,  p.  32  ss. 

745.  Obligatio  quoad  infirmum.  1.  lure  naturali 
medici  tenentur  infirmum,  qui  in  proximo  mortis  periculo 
versatur,  vel  ])er  se  vel  per  alium  monere  de  gravi  periculo, 
ut  sacramenta  suscipiat  et  res  suas  temporales  componat, 
si  monitio  ad  gravia  damna  evitanda  necessaria  est:  ex 
caritate  enim  tenentur  grave  malum  a proximo  removere, 
si  absque  gravi  incommodo  possunt. 

a.  Si  alii  infirmum  monere  aut  non  vellent  aut  non  possent,  item 
si  infirmus  aliis  de  periculo  monentibus  non  crederet,  ipse  medicus 
eum  monere  tenetur.  In  duplici  tamen  casu  ab  hac  monitione  facienda 
accedente  incommodo  excusatur:  a.  si  morali  certitudine  sciret  aegro- 
tum esse  in  statu  gratiae  resque  temporales  iam  composuisse ; |3.  si  ea- 
dem certitudine  sciret  eum  adeo  in  sua  impietate  obfirmatum  esse,  ut 
etiam  monitus  sacramenta  respueret. 

h.  Concilium  lateranense  IV.  sub  Innocentio  III  (1215)  decreverat, 
ne  medicus  infirmi  (periculose  decumbentis)  curam  susciperet,  nisi  con- 
fessus fuerit^).  S.  Pius  V.  constit.  Supra  gregem  (8.  mart.  1566)  hoc 
decretum  confirmavit  et  simul  praecepit,  ut  medici,  antequam  ad 
doctoratum  promoverentur,  iuramento  promitterent  se  infirmum  gravi 
morbo  laborantem,  antequam  eius  curam  susciperent,  de  confessione 
facienda  monituros  et  eum,  qui  intra  tres  dies  confessus  non  fuerit, 
non  amplius  invisuros  esse.  Attamen  leges  istae  in  plerisque  regioni- 
bus nunquam  sunt  receptae,  ubi  vero  receptae  erant,  in  desuetudinem 
abierunt. 

2.  Tenentur  servare  secretum  (officii- commissum),  si 
opus  fuerit,  de  iis,  quae  solum  ex  cura  infirmi  perceperunt. 

Quoad  obligationem  ferendi  testimonium  in  iudicio  de  iis,  quae 
medicus  sub  secreto  commisso  novit,  diversi  codices  diversa  statuunt, 
item  quoad  ius  et  obligationem  revelandi  secretum  ad  damnum  a 
proximo  propulsandum  e.  g.  revelandi  sponsi  occultum  morbum,  ne 
matrimonium  contrahatur  cum  periculo  inficiendi  futuram  uxorem. 

746.  Obligatio  quoad  expensas.  1.  Tenentur  ex 
iustitia  cavere  inutiles  expensas. 

Ideo  peccant,  si  sine  necessitate  alios  medicos  advocant;  si  lucri 
causa  visitationes  sine  utilitate  multiplicant;  si  pro  visitationibus 
nimium  stipendium  exigunt;  si  curationem  diutius  protrahunt;  si  re- 
media inutilia  vel  superflua  praescribunt. 

2.  Iniuste  agunt,  si  pretium  ordinario  maius  exigant: 
qui  enim  medici  operam  in  communi  infirmitate  petit, 

Q C.  Quum  infirmitas  13.  De  poenit.  et  remiss.  (V.  38). 

implicite  cum  eo  de  ordinario  pretio  convenire  censetur. 
Pretium  ordinarium  usu  determinatum  et  pro  diversa  ho- 
minum condicione  diversum  est. 

Si  servitia  extraordinaria  a medico  petuntur  e.  g.  difficilis  ope- 
ratio chirurgica,  quae  singularem  peritiam  supponit,  et  pactum  de 
pretio  solvendo  non  praecessit,  non  licet  ei  quod  vis  pretium  pro  lubitu 
exigere,  sed  illud,  in  quod  infirmus  tacite  consentire  censetur ; tacite 
autem  consentit  in  pretium,  quod  ratione  habita  laboris,  difficultatis  etc. 
proportionem  habet  cum  stipendio,  quod  iidem  peritissimi  pro  ordina- 
riis servitiis  a personis  eiusdem  condicionis  exigere  solent^* 

Num  liceat  infirmo^  cuius  desperata  est  salus,  praebere 
remedia  innoxia  quidem,  sed  etiam  inutilia,  — Licet  cum 
consensu  praesumpto  infirmi  et  monitis  eiusdem  cognatis,  i 
modo  expensae  non  sint  magnae.  Si  enim  infirmus  hinc 
quidem  turbatur,  eo  quod  nihil  ei  praescribitur,  inde  vero 
solatio  afficitur,  eo  quod  aliquid  ei  praebetur,  remedia  non 
sunt  dicenda  prorsus  inutilia,  adeo  ut  consensus  infirmi  in 
hoc  casu  facile  praesumi  possit. 

De  hypnotismo^), 

747.  Eius  natura.  1.  Hypnotismus  active  significat 
artem  producendi  in  alio  somnum  artificialem  et  peculiaria 
phaenomena  cum  hoc  somno  connexa;  passive  significat 
complexum  phaenomenorum,  quae  durante  somno  hypnotico 
producuntur. 

Nomen  hypnotismi  recenter  inventum  est  (a  lac.  Braid  f 1860). 

Res  hoc  nomine  significata  iam  pridem  cognita  erat,  praesertim  vero 
a magnetismo  animali  seu  mesmerismo,  qui  initio  solum  ad  morbos 
curandos  inserviebat,  hypnotismus  quoad  rem  vix  differt,  nisi  in  modo 
inducendi  statum  somni. 

2.  Hypnosis  est  status  somni  plus  minusve  profundi, 
a quo  totus  complexus  phaenomenorum  nomen  hypnotismi 
accepit.  De  natura  hypnoseos  auctores  diversa  quidem 

’)  GSnicot  II.  n.  21. 

2)  Finlaij,  Der  Hypnotismus  (Aachen.  Barth.  1892).  Schiitz,  Der 
Hypnotismus  (Fulda.  Aktiendruckerei  1907).  Haan,  Uber  Hypnotismus 
(Stimmen  aus  M.  Laach.  Freiburg.  Herder.  1890).  W.  Wundt,  Hypno- 
tismus u.  Suggestion  (Leipzig.  1892).  Rissa7%  Der  Hypnotismus  (Pader- 
born.  lunfermann.  1902). 

opinantur,  illis  tamen  assentiendum  videtur,  qui  censent 
hypnosiin  curn  somno  naturali  essentialiter  quidem  con- 
venire, eo  vero  potissimum  differre,  quod  hypnotizatus  sit 
^suggestibilis"  i.  e.  ab  hypnotizante  dependeat  eiusque 
influxui  pateat,  deliberata  vero  intellectus  et  voluntatis 
activitas  cesset. 

3.  Hypnotismi  'phaenomena  haec  duo  potissimum  distin- 
guuntur : 

a.  Hypnosis  seu  status  somni.  Ex  hoc  somno,  in  quem  ab  hypno- 
tizante variis  modis  coniicitur,  hypnotizatus  ordinarie  a solo  hypnoti- 
zante revocatur;  quodsi  non  revocetur,  post  aliquod  tempus  sponte  ad 
se  redit.  Durante  hoc  somno  cum  hypnotizante  conversari  potest,  ac 
si  esset  in  statu  vigiliae,  expergefactus  autem  vix  ullam  eorum  me- 
moriam tenet,  quae  tempore  hypnosis  acciderant. 

h.  Suggestio,  quae  est  influxus,  quem  hypnotizans  in  personam 
hypnotizatam  exercet,  ita  ut  persona  hypnotizata  in  omnibus  subiicia- 
tur  voluntati  et  imperio  hypnotizantis,  et  non  solum  tempore  somni, 
sed  etiam  postea  accurate  exsequatur,  quae  sibi  iniuncta  sunt.  Sensibus 
nihil  aliud  percipit,  videt  tamen  et  audit  hypnotizantem ; intellectus 
praesertim  vero  voluntas  ab  hypnotizante  dependet,  ita  ut  eius  nutui 
fere  in  omnibus  caece  obtemperet ; aliam  autem  activitatem  deliberatam 
hae  potentiae  non  exercent.  Attamen  si  somnus  non  est  profundus, 
persona  hypnotizata  non  recipit  suggestiones,  quae  sunt  contrariae  eius 
conscientiae,  sed  servat  suam  voluntatem. 

4.  Finis,  propter  quem  hypnotismus  exercetur,  multiplex  est: 
a.  a medicis  adhibetur  ad  varios  morbos  praesertim  nervorum  curandos 
et  ad  sensus  ante  operationem  chirurgicam  sopiendos ; h.  ab  artificibus 
(e.  g.  a pictoribus)  ad  comparandum  sibi  exemplar  (Modell),  quod  diu 
eundem  situm  retineat  et  eundem  affectum  internum  compositione  oris 
exprimat;  c.  a iudicibus  in  causis  criminalibus,  ut  a reis  vel  testibus 
confessiones  sibi  utiles  expiscari  possint;  d.  a parentibus  et  magistris 
ad  iuvandam  educationem:  quae  enim  tempore  hypnosis  hypnotizato 
suggeruntur,  ea  ipse  postea  in  statu  vigiliae  vi  cuiusdam  propensionis 
ex  hypnosi  retentae  saltem  per  aliquod  tempus  sedulo  exsequitur,  e.  Tan- 
dem hypnotismus  publice  coram  multis  recreationis  causa  ad  pascen- 
dam curiositatem  exercetur. 

748.  Eius  phaenomena  naturalia  esse  videntur. 
1.  Non  desunt,  qui  opinentur  hypnotismi  phaenomena  viri- 
bus naturalibus  produci  non  posse,  sed  praeternaturalibus 
effici;  et  cum  nefas  sit  influxum  divinum  in  hac  re  prae- 
sumere, totum  hypnotismum  daemoni  tribuunt. 

Nomine  hypnotismi  quandoque  etiam  phaenomena  spiritistica  com- 
prehenduntur: cum  enim  a phaenomenis  hypnoticis  pronus  sit  transitus 
ad  spiritistica,  haec  reipsa  cum  illis  non  raro  connectuntur,  praesertim 
cum  daemon  eiusmodi  rebus  facile  se  immisceat  et  homines  a naturali- 
bus ad  superstitiosa  propellat.  Auctores,  qui  hypnotismum  superstitiosum 
ac  diabolicum  dicunt,  etiam  phaenomena  spiritistica  nomine  hypnotismi 
significare  videntur. 

2.  Etsi  ecclesia  quaestionem  de  origine  horum  phae- 
nomenorum nondum  solvit,  constat  tamen  ecclesiae  indicio 
haec  non  esse  certo  superstitiosa. 

Ex  responsione  enim  s.  Officii  26.  iul.  1899  patet  s.  sedem  quae- 
stionem de  liceitate  hypnotismi  et  suggestionis  hypnoticae  solvere  no- 
luisse ; ideo  solum  condiciones  determinat,  sub  quibus  eiusmodi  experi- 
menta fieri  possunt,  praemissa  scilicet  protestatione,  quod  agentes  in 
factis  praeternaturalibus  nullam  partem  habere  volunt. 

3.  Tum  ipsa  phaenomena  in  se  considerata  tum  me- 
dia, quibus  producuntur,  vires  naturae  transcendere  non 
videntur. 

a.  Ipsa  enim  phaenomena  vel  prorsus  eadem  vel  eis  saltem  ap- 
prime similia  sunt,  quae  etiam  extra  hypnosim  in  infirmis,  dormien- 
tibus, somnambulis,  hallucinantibus  vel  delirantibus  deprehenduntur; 
haec  vero,  etsi  magnam  partem  extraordinaria,  certo  tamen  naturalia 
sunt. 

h.  Media,  quae  adhibentur  ad  producendam  sive  hypnosim  sive 
phaenomena  hypnotica,  sunt  naturalia  eorumque  mediorum  vires  ad  hos 
effectos  producendos  sufficiunt:  horum  enim  effectuum  potissimus  est 
suggestiOy  quae  in  influxu  hypnotizantis  in  phantasiam  personae  hyp- 
notizatae  potissimum  consistit.  Imaginationes  phantasiae  naturali  ne- 
cessitate consequuntur  inclinationes  appetitus  sensitivi  aliarumque  po- 
tentiarum atque  activitates  externae,  quae  illis  consentaneae  sunt, 
lam  vero  in  statu  vigiliae  omnes  istae  activitates  reguntur  intellectu 
et  voluntate,  in  hypnotizato  autem,  in  quo  potentiae  superiores  deli- 
beratam operationem  non  exercent,  sequuntur  spontaneos  impulsus 
atque  influxum  hypnotizantis,  prout  similia  etiam  in  somnambulis  de- 
prehendimus. 

749.  De  eius  liceitate.  1.  Hypnotismus  per  se  illi- 
citus est.  a.  Nocet  sanitati:  ex  testimonio  enim  medicorum 
quovis  exercitio  hypnotismi  periculum  sanitatis  inducitur; 
frequenter  autem  sanitas  sive  mentis  sive  corporis  reipsa 

detrimentum  patitur,  cum  totum  systema  nervorum  hyp- 
nosi  plus  minusve  afficiatur^). 

h.  Adversatur  per  se  naturali  honestati  idque  multi- 
pliciter: a.  non  licet  sine  iusta  causa  modo  violento  se 
privare  usu  rationis;  p.  non  licet  voluntatem  suam  alieno 
arbitrio  plane  subiicere,  adeo  ut  quis  alterius  voluntate  uti 
atque  abuti  pro  lubitu  possit;  y.  non  licet  alteri  praebere 
occasionem  peccandi;  hypnotizans  autem  potest  abuti  per- 
sona hypnotizata  ad  peccandum,  potest  secreta  cordis  eius 
indagare,  persuasionem  criminis  ei  suggerere  etc. ; b.  hyp- 
notizans potest  crimen  postea  committendum  hypnotizato 
suggerere,  quod  ipse  deinde  in  statu  vigiliae,  vix  servata 
libertate,  committet. 

2.  Ad  morbos  tamen  curandos  (et  ad  scientiam  pro- 
movendam) sub  certis  condicionibus  licite  adhiberi  posse 
videtur. 

a.  Condiciones  autem  sunt  sequentes:  a.  Ut  detrimentum  sani- 
tatis, quantum  fieri  potest,  praecaveatur,  ideoque  hypnotismus  solum 
a medico  in  hac  arte  perito  exerceatur. 

P.  Ut  aliud  medium  aptius  recuperandae  sanitatis  non  supersit: 
cum  enim  hypnotismus  ex  se  periculosus  sit,  licite  adhiberi  non  potest, 
nisi  ad  excludendum  maius  malum,  quam  illud  est,  quod  hypnotismus 
iuducere  potest. 

y.  Ut  certo  constet  hypnotizantem  non  esse  abusurum  sua  pote- 
state, quam  in  voluntatem  hypnotizati  exercere  potest:  neque  enim  ad 
breve  tempus  licitum  est  voluntatem  suam  alieno  arbitrio  submittere, 
nisi  constet  exclusum  esse  periculum  cuiusvis  abusus. 

b.  Ut  adsit  consensus  infirmi,  qui  sine  consensu  citra  iniuriam 
nec  usu  rationis  et  liberi  arbitrii  privari  nec  periculo  valetudinis  ex- 
poni potest. 

h.  Ad  morbos  curandos.  Sine  iniusta  causa  non  licet  nec  se  nec 
alios  periculo  damni  corporis  vel  animae  exponere;  sed  praeter  sani- 
tatem (et  scientiam)  nullus  alius  finis  continet  causam  sufficientem, 
propter  quam  periculum  damni  spiritualis  vel  corporalis  induci  possit. 

^^ota.  Salutares  effectus  per  hypnosim  producti  a recentioribus 
medicis  in  dies  magis  in  dubium  vocantur.  Quod  hocce  remedio  non 


q Cf.  Finlay,  p.  52  ss.  Ideo  factum  est,  ut  hypnotismus  publicus 
a plerisque  guberniis  penitus  interdiceretur,  usus  hypnotismi  privati 
restringeretur. 

morbi  organici,  sed  solum  affectae  atque  impeditae  functiones  nervorum 
sanari  possint,  medici  iam  diu  affirmarunt ; nunc  vero  experientia  edocti 
concedunt  etiam  nervorum  malae  affectiones  solum  ex  parte  atque  ad 
tempus  aliquatenus  leniri,  morbum  vero  ipsum  fere  semper  iterum  redire. 

c.  Plerique  auctores  usum  hypnotismi  absolute  interdicunt  ut 
Ballerini-Palmierij  Villada,  Franco,  Bucceroni,  Aertnys,  Mare,  Capell- 
mann  etc.  Berardi  tamen  et  Genicot  non  solum  ut  Lehnikuhl  et 
D*  Annihale  ad  morbos  sanandos,  sed  etiam  „ad  explorandas  vires 
naturae“,  ergo  ad  fines  scientificos  illum  permittunt.  Quod  conce- 
dendum est  supposito  consensu  personae  hypnotizandae,  si  moraliter 
certo  ex  hypnosi  non  imminet  nisi  periculum  damni,  quod  facile  re- 
parari potest. 


Xota.  Haec  omnia  dicta  sint  de  suggestione,  quae  in  statu 
hypnosis  seu  somni  artificialis  fiat:  suggestio  enim,  quae  vel  in  statu 
vigiliae  vel  tempore  somni  naturalis  fit,  a damnis,  de  quibus  supra 
sermo  erat,  immunis  est,  proindeque  licite  adhiberi  potest,  dummodo 
ea,  quae  suggeruntur,  honesta  atque  utilia  sint. 


Liber  secundus. 

750.  Clericus  {x\r\poq  — sors),  in  sortem  seu  partem 
Domini  electus,  est  homo  Christianus,  qui  servitio  et  cultui 
divino  specialiter  deputatus  est.  Nomen  clerici  latius  et 
strictius  accipitur.  Latius  significat  quemvis  hominem 
Christianum,  qui  cultui  et  servitio  divino  specialiter  depu- 
tatus est,  sive  haec  deputatio  fit  per  susceptionem  ordi- 
num sive  per  professionem  religiosam.  Hoc  igitur  sensu 
nomine  clerici  comprehenduntur  etiam  omnes  religiosi,  fra- 
tribus laicis  et  monialibus  non  exceptis.  Strictius  significat 
illos  tantum,  qui  aliquo  ordine  ecclesiastico  vel  saltem 
prima  tonsura  divinis  ministeriis  deputati  sunt. 

In  favorabilibus  nomen  clerici  primo,  in  odiosis  autem  altero 
sensu  accipitur,  quo  eodem  strictiore  sensu  etiam  hic  de  praeceptis  seu 
de  obligationibus  clericorum  sermo  est. 

Nota.  Quum  de  obligationibus  clericorum  ex  instituto  agant 
canonistae,  sufficiat  hoc  loco  dicere:  a.  de  vocatione  ad  statum  cleri- 
calem; b.  de  officio  divino;  c.  de  obligatione  erogandi  bona  superflua 
pauperibus. 


Noldin,  De  praeceptis’. 

Quaestio  prima. 


De  vocatione  ad  statum  clericalem’). 


751.  De  ipsa  vocatione  eiusque  necessitate.  1.  No-  j 

mine  status  clericalis  .hic  intelligitur  condicio  eorum,  qui  | 
ordinem  sacrum  susceperunt:  cum  enim  condicio  eorum,  j 
qui  solum  ordinibus  minoribus  initiati  sunt,  nondum  sit  ^ 
ex  obligatione  constans  atque  immobilis,  clerici  ordinum 
minorum  nondum  habent  statum  proprie  dictum. 

2.  Duplex  distinguitur  vocatio:  externa,  quae  in  eo 
consistit,  quod  ordinandus  probatus  et  electus  ab  episcopo 
ad  statum  clericalem  admittatur;  interna,  quae  consistit 
in  decreto  divinae  providentiae,  quo  ex  communi  laicorum 
statu  nonnulli  eliguntur  ad  statum  clericalem  eisque  con- 
grua auxilia  praeparantur  ad  speciales  huius  status  obli- 
gationes implendas. 

3.  Requiri  vocationem  externam  ex  eo  patet,  quod  epi- 

scopus probare  debeat,  quos  ad  statum  ecclesiasticum  ad- 
mittat, antequam  eis  ordines  conferat.  ! 

Hoc  sensu  intelligenda  sunt  verba : Nec  quisquam  sumit  sibi  ho- 
norem, sed  qui  vocatur  a Deo  tamquam  Aaron^) : et  alibi  ait  apostolus : 
Manus  cito  nemini  imposueris^).  Hi  autem  (diaconi)  probentur  ptdmum 
et  sic  ministrent  nullum  crimen  habentes^). 

4.  Requiri  vocationem  internam  ad  statum  clericalem  ^ 
tum  ex  natura  divinae  providentiae  atque  ex  singulari  \ 
praestantia  ipsius  status  tum  ex  condicione  ecclesiae  chri-  \ 
stianae  colligitur. 


b Ballerini-Palmieri  IV.  n.  224  ss.  Genicot  II.  n,  24  ss.  Aem. 
Berardi,  De  clerico  ad  ordines  sacros  initiando  (Faventiae.  Novelli. 
1888).  Vermeersch,  De  vocatione  religiosa  et  sacerdotali  (Brugis. 
Beyaert.  1903). 

2)  Hebr.  5,  4.  De  vocatione  externa  hoc  loco  sermo  est.  Ideo 
Catechismus  romanus  (pr.  2.  c.  7.  q.  3):  „ Vocari  autem  a Deo  dicuntur, 
qui  a legitimis  ecclesiae  ministris  vocentur." 

3)  1.  Tim.  5,  22. 

Ibid.  3,  10.  Gf.  Concilium  trid.  sess.  23.  c.  5.  De  reform. 

a.  Cum  providentia  divina  cuncta  ad  suos  fines  dirigat,  finis 
specialis  postulat  speciale  decretum,  quod  destinat  ad  finem  et  desti- 
natis praeparat  media  fini  consentanea;  sed  status  clericalis  constituit 
finem  specialem  a communi  aliorum  hominum  fine  distinctum  et  prae- 
stantiorem,  qui  propter  suam  praestantiam  exigit  gratiae  auxilia  ube- 
riora et  perfectiora. 

h.  Cum  ecclesia  Christi  hinc  quidem  perennis  sit,  inde  vero  sine 
ministris  perdurare  non  possit,  providentia  divina  ecclesiae  nullo  non 
tempore  vocatione  ad  statum  clericalem  aptos  ministros  praeparare  debet. 

5.  Qui  vocationem  divinam  ad  statum  clericalem  certo 
cognitam  no7i  sequitur,  graviter  peccare  non  videtur,  leviter 
autem  certo  peccat. 

a.  Cum  haec  vocatio  solum  sit  invitatio  ad  altiorem  statum,  quae 
strictum  praeceptum  non  involvat,  is,  qui  eam  non  sequitur,  propter 
hoc  peccatum  proprie  dictum  non  committit.  Insuper  eatenus  hoc  esset 
peccatum,  quatenus  is,  qui  Deum  vocantem  non  sequitur,  se  privat 
gratiis  ad  salutem  obtinendam  necessariis;  Deus  autem  nemini  negat 
gratias  ad  salutem  sufficientes,  immo  ope  orationis  obtineri  possunt 
etiam  gratiae  efficaces. 

h.  Leviter  autem  peccat,  quia,  supposita  vocatione  divina-  certo 
cognita,  ad  declinandam  Dei  voluntatem  vocatus  ferri  nequit  nisi  mo- 
li \ds  rationi  non  consentaneis  ut  taedio  laboris,  sensualitate,  cupidine 
libertatis  mundanae  etc. 

6.  Qui  absque  vocatione  certo  cognita  statum  clericalem 
ingreditur,  graviter  peccare  non  videtur,  modo  bonam  vo- 
luntatem habeat  implendi  omnes  obligationes  status  cleri- 
calis et  a superioribus  rite  ad  suscipiendos  ordines  ad- 
mittatur. . 

Qui  vocatione  caret,  ab  ordinibus  arcendus  est,  etsi  bonis  mo- 
ribus imbutus  sit.  Quodsi  is,  qui  vocatione  se  destitutum  sentiat,  nihilo- 
minus statum  clericalem  ingrediatur,  temere  agit,  at  graviter  peccare 
non  videtur.  Eatenus  enim  peccaret,  quatenus  officia  status  implere 
aut  nollet,  aut  non  posset;  sed  cum  bona  voluntas  in  eo  supponatur, 
gratiis  necessariis  ideo  tantum  a Deo  non  privabitur,  quia  vocatione 
caret.  Illud  tamen  certum  est  sacerdotem  vocatione  destitutum  in  offi- 
ciis suis  implendis  maiores  difficultates  experiri  et  propterea  in  maiore 
periculo  esse  amittendi  aeternam  salutem. 

752.  De  probandis  clericis  ad  sacros  ordines  pro- 
movendis. 1.  Ex  multis  ecclesiae  legibus  episcopo  gravis 
obligatio  incumbit  sedulo  probandi  clericos  sacris  ordinibus 
/initiandos  atque  arcendi  indignos,  qui  pravis  moribus  im- 

buti  sunt.  Quamvis  habitus  cuiusvis  peccati  gravis  or- 
dinandum reddat  indignum,  id  tamen  maxime  valet  de 
vitio  luxuriae,  quocirca  leges  ecclesiae  explicite  exigunt, 
ut  ordinandi  sint  probatae  castitatis, 

a.  Et  hi  autem  (diaconi)  probentur  primum  et  sic  ministrent^), 

h.  Nemo  ad  sacrum  ordinem  permittatur  accedere,  nisi  aut  virgo 
aut  probatae  castitatis  exsistat^). 

c.  Subdiaconi  et  diaconi  ordinentur  habentes  bonum  testimonium 
et  in  minoribus  ordinibus  probati  . . . qui  sperent  Deo  auctore  se  con- 
tinere posse.®). 

2.  Quod  harum  legum  vim  attinet,  alii  affirmant  eas 
obligare  solum  episcopum,  ut  a sacris  ordinibus  eos  arceat, 
qui  a peccatis  externis  (de  quibus  scilicet  in  foro  externo 
ecclesiae  constare  potest)  non  sint  immunes^);  alii  vero 
contendunt  eas  non  solum  episcopum,  sed  etiam  ordinan- 
dum eiusque  confessarium  afficere,  adeo  ut  ordinandus  vi 
harum  legum  sub  gravi  prohibeatur  ad  ordines  accedere, 
nisi  ab  habitu  peccandi  praesertim  contra  castitatem  iam 
se  emendaverit,  confessarius  vero  sub  gravi  teneatur  ab- 
solutionem negare  clerico  cum  pravo  habitu  ad  sacros 
ordines  accedere  volenti,  etsi  alias  dispositus  sit,  quia  ipsa 
haec  voluntas  graviter  peccaminosa  sit,  nisi  a Deo  tanta 
compunctione  donetur,  quae  de  vitae  mutatione  securi- 
tatem praebeat^). 

3.  De  clerico  hahituato,  A gravi  peccato  non  est  im- 
munis, qui  pravo  habitu  peccandi  laborans  sacrum  or- 
dinem suscipit,  nisi  fundatam  spem  habeat  fore^  ut  ordi- 
natus castitatem  sit  servaturus. 

a.  Demonstratu  difficile  est  praedictas  leges  ecclesiae 
directe  et  immediate  non  ad  solum  episcopum  atque  ad 
probationem  externam  referri,  sed  etiam  ad  ordinandum 


0 1.  Tim.  3,  10. 

2)  G.  Nemo  12.  d.  32. 

Concilium  trid,  sess.  23.  c.  13.  De  reform. 

Ballerini-Falmieri,  Berardi, 

Hanc  sententiam  propugnat  S.  Alphonsus  in  dissertatione:  De 
clerico  hahituato  in  vitio  turpi  cupienti  statim  initiari  in  sacris  1.  6. 
n.  63-77. 

eiusque  statum  internum^);  attamen  ex  illis  elucet  mens 
atque  intentio  ecclesiae,  quae  in  promovendis  ad  sacros 
ordines  immunitatem  a pravo  habitu  etiam  interno  desi- 
derat et  exigit. 

h.  Ex  rei  natura  clericus  ad  sacros  ordines  tuta  con- 
scientia accedere  nequit,  nisi  fundatam  spem  teneat  se 
habitualiter  saltem  caste  victurum  esse  prout  in  ordina- 
tione Deo  promissurus  est;  sed  qui  pravo  habitu  irretitus 
est,  hanc  spem  (excepto  casu  extraordinarii  auxilii)  habere 
nequit.  Potest  quidem  cum  gratiae  auxilio  quaslibet  tenta- 
tiones  superare,  at  considerata  indole  cordis  humani  et 
ordinaria  operatione  gratiae  divinae  eas  non  superabit,  sed 
manifesto  periculo  se  exponit  contra  votum  peccandi  et 
quam  plurima  sacrilegia  cumulandi. 

Quamdiu  a pravo  habitu  liber  esse  debeat  clericus,  ut  tuto  i.  e. 
cum  spe  fundata  servandi  in  posterum  castitatem  ad  sacrum  ordinem 
accedere  possit,  generali  regula  determinari  nequit,  cum  a diversis 
adiunctis  dependeat,  scilicet  ab  intensitate  pravi  habitus,  a maiore 
minoreve  diligentia  adhibendi  media  emendationis,  a periculo  per  pec- 
cata externa  praebendi  scandalum  fidelibus  etc.  Consilium  autem  hoc 
omnino  dari  debet,  ut  saltem  a compluribus  (sex)  mensibus  consue- 
tudinem peccandi  emendaverit,  antequam  ad  sacrum  ordinem  accedat. 


Quaestio  secunda. 

De  obligatione  recitandi  offioium  divinum. 

Articulus  primus. 

De  officio  divino. 

753.  Eius  ratio.  Officium  divinum  est  oratio  pnhlica 
ecclesiae.  Oratio  publica  ecclesiae  duplici  modo  fieri  pot- 
est, aut  eo  quod  ecclesia  per  se  ipsa  orat,  aut  eo  quod 


Cf.  Benedictus  XIV.  De  synodo  1.  11.  c.  2.  n.  18. 

orat  per  determinatas  personas.  Per  se  ipsa  orat,  quando 
membra  ecclesiae  in  tali  numero  et  condicione  convenientes, 
ut  ecclesiam  repraesentent,  orant ; per  determinatas  personas 
orat,  quando  ministri  ab  ecclesia  ad  hoc  deputati  eius 
nomine  orant.  In  hoc  casu  orationis  formula  ab  ipsa 
ecclesia  praescribitur. 

Primis  temporibus  ecclesia  publicam  orationem  per  se  ipsa  fun- 
debat : fideles  enim  ad  orationem  in  communi  peragendam  (ad  psalmos 
et  hymnos  cantandos  et  sacras  scripturas  legendas)  convenire  solebant ; 
postea  vero,  cum  aucto  fidelium  numero  id  impossibile  esset,  ministros 
suos,  personas  nempe  ecclesiasticas,  deputavit,  quae  nomine  totius  cor- 
poris ecclesiae  preces  funderent;  officium  autem  divinum  est  formula 
precandi  ab  ecclesia  ad  hunc  finem  praescripta^. 

754.  Eius  fructus,  1.  Ex  recitatione  officii  divini 
duplex  provenit  fructus,  alter  ex  opere  operantis  ministri 
seu  personae  recitantis,  alter  ex  opere  operantis  ecclesiae^ 
pro  qua  minister  legatione  apud  Deum  fungitur  et  cuius 
nomine  orat. 

2.  Fructus  iste  impetratorius,  propitiatorius  et  satis- 
factorius  est  et  quoad  substantiam  idem  est,  sive  officium 
recitatur  a ministro  sancto  sive  improbo : malitia  enim 
ministri  non  obest  efficaciae  orationis  ipsius  ecclesiae. 

3.  Quatuor  genera  personarum  fructum  ex  opere 
operantis  ecclesiae  provenientem  percipiunt:  a,  ipse  reci- 
tans; h.  illi,  pro  quibus  recitans  specialiter  orare  intendit; 
c.  fideles,  qui  beneficia,  cum  onere  recitandi  officii  fun- 
darunt; d.  omnes  fideles,  pro  quibus  ecclesia  orare  in- 
tendit^). 

755.  Eius  partes.  Officium  divinum  hoc  nomine  vo- 
catur, quia  ad  laudandum  Deum  ab  ecclesia  institutum 
est.  Vocatur  etiam  horae  canonicae,  quia  per  sacros  ca- 

q Gf.  Bouquillon,  Institutiones  theologiae  moralis  specialis  (Brugis. 
Beyaert.  1880)  I.  n.  226  ss.  Suarez,  De  virtute  religionis  tract.  4. 
1.  4.  c.  1.  n.  11.  S.  Baewner,  Geschichte  des  Breviers  (Freiburg. 
Herder.  1895). 

q Gf.  Bonacina,  Operum  tom.  1.  tract.  De  horis  canonicis  disp. 
1.  q.  4.  punct.  2.  n.  1 ss. 

nones  pro  certis  diei  horis  praescriptum  est.  Horae  ca- 
nonicae numerantur  septem : Matutinum  cum  Laudibus^ 
Prima,  Tertia,  Sexta,  No7ia,  Vesperae  et  Completofdum ; 
quarum  quidem  matutinum  cum  laudibus  et  vesperae  di- 
cuntur horae  maiores,  ceterae  autem  horae  parvae.  Insuper 
distinguitur  officium  nocturnum,  quod  constat  ex  matutino 
cum  laudibus,  et  officium  diurnum,  quod  constat  ex  parvis 
horis,  vesperis  et  completorio. 

Articulus  secundus. 

De  obligatione  recitandi  officium  divinum. 

Obligatio  recitandi  officium  divinum  ex  triplici  titulo 
oritur:  a.  ex  ordine  sacro;  h.  ex  professione  religiosa  in 
ordine  ad  chorum  adstricto;  c.  ex  beneficio  ecclesiastico. 
De  primo  tantum  hoc  loco  dicendum  est. 

756.  De  ipsa  obligatione.  Omnes  clerici  in  maioribus 
constituti  ex  praecepto  ecclesiae  tenentur  quotidie  aut 
publice  aut  privatim  officium  divinum  recitare. 

1.  Clerici  in  sacris  constituti  omnes  tenentur,  etiam 
suspensi,  excommunicati,  interdicti  etc. : ratio  enim  obli- 
gationis, scilicet  ordo  sacer,  semper  in  eis  manet.  In 
minoribus  autem  constituti  non  tenentur  ad  officium  divi- 
num, nisi  beneficium  ecclesiasticum  obtinuerint,  quia  nulla 
lege  aut  consuetudine  ad  id  obligantur. 

Clerici  in  maioribus  constituti,  qui  per  dispensationem  summi 
pontificis  ad  statum  laicalem  redeunt,  ab  obligatione  recitandi  officium 
eximuntur.  — Quamvis  excommunicati  etc.  non  possint  nomine  eccle- 
siae orare,  tamen  ad  recitationem  officii  tenentur,  ne  commodum  re- 
ferant ex  sua  malitia  et  quia  statum  clericalem  non  amittunt^). 

2.  Exsistit  quidem  lex  scripta,  quae  sacerdotes  (saltem 
si  sint  parochi)  ad  officium  divinum  recitandum  adstrin- 
gat^),  obligatio  vero,  quae  ad  omnes  clericos  in  sacris 

^ q Tamburini,  Explicatio  decalogi  1.  2.  c.  5.  § 1.  n.  4.  D’  Anni- 
bale,  Summula  th.  mor.“  III.  n.  153. 

2)  G.  Presbyter  1.  et  G.  Dolentes  9.  De  celebr.  miss.  (III.  41). 
Cf.  can.  Presbyter  2.  dist.  91. 

constitutos  se  extendat,  desumitur  ex  consuetudine  antiqua 
et  universali,  quae  vim  legis  obtinuit^). 

3.  Obligatio  incipit  eo  die,  quo  suscipitur  subdiaco- 
natus,  et  quidem  ab  illa  parte  officii,  quae  (moraliter) 
respondet  tempori,  quo  ordo  suscipitur:  etenim  cumprimum 
sacer  ordo  suscipitur,  adest  ratio  obligationis  ideoque  ipsa 
obligatio. 

a.  Qui  ergo  ordinatur  mane  ante  horam  nonam  matutinam,  in- 
cipere debet  a Prima;  qui  ordinatur  post  horam  nonam  vel  circa  me- 
ridiem, tenetur  officium  illius  diei  recitare  inde  a Sexta. 

h.  Qui  horas  ante  ordinationem  recitat,  ad  quas  recitandas  post 
ordinationem  demum  tenetur,  obligationi  suae  satisfacit  nec  tenetur 
eas  iterum  recitare.  Etsi  enim  in  genere  verum  sit  principium:  non 
potest  satisfieri  praecepto  eo  tempore,  quo  nondum  urget,  sunt  tamen 
nonnulla  praecepta,  quae  impleri  possunt  paulo  antequam  urgent, 
illa  nimirum,  quae  eiusmodi  sunt,  ut  opus  praeceptum  poni  possit,  ante- 
quam urget  praeceptum^). 

757.  Quanta  et  qualis  sit.  1.  Obligatio  recitandi 
officium  divinum  ex  genere  suo  gravis  est,  quia  eius  finis, 
cultus  nempe  divinus,  gravis  est  et  res  praecepta  ad  finem 
intentum  magnopere  conducit.  Qui  ergo  integrum  officium 
unius  diei  vel  notabilem  eius  partem  sine  causa  excusante 
omittit,  graviter  peccat. 

2.  Pars  notabilis  censetur  integra  hora  parva  aut 
quantitas  officii  ei  aequivalens;  pars  levis  censetur,  quae 
parva  hora  minor  est.  Nam  recitatio  integrae  horae  ex 
prudentum  iu dicio  ad  finem  ab  ecclesia  intentum  nota- 
biliter conducere  censetur.  Insuper  intendit  ecclesia,  ut 
integrum  tempus  diei  eo  sit  divinae  maiestati  dicatum, 
quod  determinatis  diei  horis  peculiaris  cultus  Deo  exhibea- 
tur; sed  integrae  horae  omissione  finis  iste  ab  ecclesia 
pie  intentus  graviter  laeditur. 

a.  Integra,  id  quod  stricte  accipiendum  est,  ut  ideo  non  peccet 
graviter,  qui  horam  omnino  integre  non  omittat.  Qui  tamen  valde 


*)  Gonst.  Quod  a nobis  Pii  V.  (9.  iul.  1568).  Lessius,  De  iust. 
et  iure  1.  2.  c.  37.  n.  45. 

^)  Gf.  Lugo,  De  eucharistia  disp.  16.  sect.  2.  n.  39  s.  Tamburini 
Explicatio  decal.  1.  2.  c.  5.  § 5.  n.  9. 

modicam  horae  partem  tantum  recitat,  e.  g.  solum  Deus  in  adiu- 
■ torium  elc.  vel  solam  orationem  vel  solum  hymnum,  intregram  omisisse 
censetur:  parum  enim  pro  nihilo  reputatur. 

h.  Ergo  grave  est:  a.  integrum  nocturnum  cum  suis  lectionibus 
omittere;  13.  unius  parvae  horae  ceteris  omissis  valde  modicam  partem 
tantum  recitare ; y.  novem  lectiones  cum  suis  responsoriis  omittere ; non 
autem,  ut  videtur,  tres  lectiones  cum  suis  responsoriis  omittere;  b.  ex 
pluribus  horis  tantum  omittere,  ut  partes  omissae  adaequent  parvam 
horam,  modo  partes  omissae  sint  ex  principalibus  officii,  quia  partes 
omissae  unius  officii  diurni  in  unum  coalescunt.  Hinc  Pater,  Ave  et 
Credo  per  decursum  officii  omittere,  quoties  ea  recitanda  essent,  non 
videtur  esse  grave;  at  in  quavis  hora  tertiam  partem  psalmi  omittere 
grave  est. 

c.  Vesperas  sabbati  sancti  omittere  mortale  non  est,  quia  haec 
materia  levis  est  tum  in  se  tum  respectu  totius  officii. 

3.  Integram  officium  unius  diei  uno  praecepto  ab 
ecclesia  iniungitur;  qui  ergo  integrum  officium  omittere 
decernit,  hoc  actu  voluntatis  et  subsequente  omissione 
unum  peccatum  committit. 

4.  Obligatio  recitandi  officium  est  affixa  diei  et  cum 
die  exspirat,  ita  ut  postea  suppleri  nec  debeat  nec  possit. 

758.  Obligatio  restituendi  fructus  ob  ueglectam  recita- 
tionem. Qiiodsi  beneficiati  elapsis  sex  mensibus  post  obtentum 
beneficium  officium  divinum  recitare  culpabiliter  omiserint,  fruc- 
tus beneficii  pro  rata  partis  omissae  restituere  debent. 

a.  Obligatio  restituendi  non  oritur  ex  iustitia,  sed  ex  prae- 
cepto ecclesiae  poenam  pro  neglecta  recitatione  imponente.  Lex 
hanc  poenam  statuens  a concilio  lateranensi  V.  sub  Leone  X. 
lata’)  accuratius  declaratur  a Pio  V.,  magno  officii  divini  refor- 
matore^). 

b.  Obligat  beneficiatos  post  sex  menses  ab  obtento  beneficio; 
qui  ergo  primis  sex  mensibus  recitationem  officii  omittit,  peccat 
quidem  contra  legem  ecclesiae,  ad  restituendos  fructus  autem 
non  tenetur. 

c.  Obligat  ante  sententiam  iudicis:  sine  recitatione  enim  „non 
facit  fructus  suos^.  Neque  ideo  iure  naturae,  sed  solum  iure 
positivo  restituere  tenetur,  quod  his  verbis  impedit,  quominus 


’)  Constitutio  Supernae  5.  maii.  1514, 

2)  Constitutio  Ex  proximo  20.  sept.  1571. 

beneficiatus  fructus  faciat  suos;  hoc  ergo  tamquam  rem  alienam 
iure  naturae  restituere  debet‘). 

d.  Kestitutio  fieri  debet  ad  causas  pias;  quodsi  ipse  bene- 
ficiatus vere  pauper  sit,  fructus  restituendos  sibi  applicare  potest, 

Num  restitutio  suppleri  possit  per  eleemosynas,  quas  beneficiatus 
de  fructibus  beneficii  facit.  — Suppleri  non  potest  per  eleemosynas, 
quas  antea  fecerat,  suppleri  autem  potest  per  eleemosynas,  quas  post 
omissionem  fecit,  etsi  obligationis  immemor  vel  inscius  fuerit. 

e.  Si  pars  omissa  non  attingit  gravem  materiam,  non  est  ob- 
ligatio restituendi  nisi  sub  levi,  etsi  fructus  parti  omissae  re- 
spondentes materiam  gravem  constituant:  cum  enim  obligatio 
restituendi  rationem  poenae  habeat,  gravis  non  contrahitur  nisi 
ob  culpam  theologicam  eamque  gravem  (n.  434). 

f.  Beneficiatus  simplex,  qui  aliam  obligationem  praeter  reci- 
tationem officii  non  habet,  restituere  debet  omnes  fructus;  bene- 
ficiatus autem  curatus,  vel  qui  aliam  insuper  obligationem  habet 
et  implet  e.  g.  celebrationem  missae  aut  servitium  ecclesiae,  re- 
stituere debet  partem,  quae  respondet  obligationi  officii  divini. 

Quia  in  beneficiis  curatis  maior  pars  redituum  percipitur  in 
compensationem  aliorum  officiorum,  non  pro  recitatione  breviarii,  epi- 
scopus vel  parochus,  qui  officia  sua  pastoralia  adimplet,  vix  decimam 
partem  redituum  ob  neglectam  recitationem  breviarii  restituere  de- 
bebit. 

g.  Obligatio  restituendi  urget  pro  singulis  diebus,  immo  pro 
singulis  horis  omissis.  Qui  ergo  uno  die  totum  officium  omittit, 
tenetur  restituere  fructus  illi  diei  respondentes,  qui  omittit  matu- 
tinum et  laudes  tantum,  mediam  partem  fructuum  unius  diei,  qui 
reliquas  horas  omittit,  aliam  mediam  partem,  qui  vero  harum 
horarum  unam  omittit,  huius  mediae  partis  sextam  seu  fructuum 
unius  diei  duodecimam  partem  restituere  debet^). 

Ergo  admitti  nequit  quorundam  doctorum  sententia,  quae  statuit 
eum,  qui  intra  annum  per  octo  aut  decem  dies  officium  omittat,  non 
teneri  ad  restitutionem,  quia  haec  levia  sint,  quae  Deus,  quippe  do- 
minus liberalissimus,  non  attendat. 


‘)  Propositio  20.  ab  Alexandro  VII.  damnata ; Restitutio  a Pio  V. 
imposita  beneficiatis  non  recitantibus  non  debetur  in  conscientia  ante 
sententiam  d eclaratoriam  iudicis,  eo  quod  sit  poena.  Cf.  Ballerini- 
Palmieri  IV.  n.  344. 

2)  Cf.  constitutio  Ex  proximo  Pii  V.  20.  sept.  1571.  Mazzotta 
I.  tr.  2.  disp.  1.  q.  2.  c.  1. 

Articulus  tertius. 

De  forma  officii  divini. 

759.  Forma  officii.  Officium  divinum  recitari  debet 
iuxta  formam  ab  ecclesia  praescriptam  (n.  753). 

Forma  recitandi  officium  divinum  vel  est  substantialis  vel  acci- 
dentalis. Forma  substantialis  vel  refertur  ad  ipsam  rei  substantiam  vel 
ad  qualitatem  substantialem.  Laesa  forma  substantiali  committitur 
peccatum  grave,  laesa  forma  accidentali  peccatum  leve,  quia  in  hoc 
secundo  casu  praeceptum  ecclesiae  quoad  substantiam  observatur,  in 
primo  vero  praeceptum  ne  quoad  substantiam  quidem  observatur.  Forma 
substantialis  laeditur:  a.  si  officium  recitatur  iuxta  aliud  breviarium 
quam  romanum:  h.  si  recitatur  lingua  vernacula^;  c.  si  officium  re 
citatur  sive  quoad  qualitatem  sive  quoad  quantitatem  notabiliter  di- 
versum. 

760.  De  breviario  adhibendo.  Officium  divinum 
recitari  debet  iuxta  breviarium  romanum,  adeo  ut  non  satis- 
faciat obligationi  suae,  qui  alio  utatur  breviario. 

«.  Per  constitutionem  Pii  V.  Quoad  a nobis  (9.  iul.  1568)  prae- 
scribitur pro  tota  ecclesia  latina,  omnibus  aliis  abolitis,  breviarium 
romanum,  iis  tantum  breviariis  exceptis,  quae  vel  a prima  institutione 
ab  ecclesia  approbata  vel  a consuetudine  inducta  et  iam  a ducentis 
annis  in  usu  erant.  Eiusmodi  breviaria  propria  habent  benedictini, 
praemonstratenses,  dominicani,  ecclesia  mediolanensis,  trevirensis,  leo- 
diensis  etc.  Iam  in  hac  constitutione  declarat  summus  pontifex:  „ne- 
minem  nisi  hac  sola  forma  satisfacere  posse  “ Idem  declarat  in  alia 
constitutione  Ex  proximo  (20.  sept.  1571)  de  beneficiatis  statuens  eos 
non  facere  fructus  suos,  qui  alio  utantur  breviario  quam  romano.  Ergo 
sacerdos  saecularis,  qui  non  habet  breviarium  romanum,  sed  solum 
breviarium  proprium  e.  g.  benedictinum,  non  tenetur  ex  eo  recitare 
officium,  quia  hac  recitatione  obligationi  suae  satisfacere  nequit^). 

h.  Iis  autem,  quibus  licet  uti  proprio  breviario,  summus  pontifex 
dat  optionem  aut  sua  breviaria  retinendi  aut  romanum  acceptandi, 
quo  semel  acceptato  non  possunt  absque  licentia  eiusdem  pontificis  ad 
proprium  breviarium  redire,  quia  ipsa  acceptatione  concessioni  ponti- 

b S.  C.  R.  iun.  1904,  ubi  declaratur  eum  non  satisfacere  obli- 
gationi, qui  officium  vel  litanias  sanctorum  non  recitat  in  lingua 
latina. 

b S.  Alphonsus  1.  4.  n.  158.  sententiam  contrariam  dicit  proba- 
biliorem. 

ficiae  renuntiasse  censentur.  Hanc  acceptationem  breviarii  romani  sibi 
gratam  fore  summi  pontifices  nullo  non  tempore  aperte  demonstrarunt. 

c.  Sacerdotes  et  religiosi,  qui  in  choro  uti  debent  proprio,  non 
romano  breviario,  privatim  officium  recitare  possunt  iuxla  breviarium 
romanum.  Sic  sacerdos  mediolanensis  vel  monachus  benedictinus,  qui 
studiorum  causa  extra  dioecesim  vel  monasterium  moratur,  uti  potest 
breviario  romano.  Attamen  eorum  superiores  usum  breviarii  romani 
etiam  in  privata  recitatione  prohibere  possunt. 

761.  Partes  accessoriae  otficii.  1.  Hodie  nulla 
exsistit  obligatio  sive  publice  sive  privatim  recitandi  offi- 
cium B.  Mariae  virginis,  officium  defunctorum,  psalmos  poeni- 
tentiales  et  psalmos  graduales  iis  diebus,  quibus  in  brevi- 
ario assignantur,  nisi  alicubi  vigeat  consuetudo,  quae  tamen 
ad  privatam  recitationem  extra  chorum  non  obligat. 

Pro  iis  enim,  qui  utuntur  breviario  romano,  citatis  constituti- 
onibus pontificiis  ablata  est  obligatio  recitandi  quovis  mense  designatis 
per  rubricas  diebus  has  partes  accidentales  officii. 

2.  Est  obligatio  pro  omnibus,  qui  ad  officium  tenen- 
tur, recitandi  officium  defunctormn  die  commemorationis 
omnium  fidelium  defunctorum  et  recitandi  litanias  maiores 
die  festo  s.  Marci  et  triduo  rogationum.  Matutinum  cum 
laudibus  officii  defunctorum  anticipari  potest  post  matu- 
tinum cum  laudibus  officii  diei;  litaniae  maiores  autem 
anticipari  non  possunt. 

Officium  defunctorum  sub  gravi  recitandum  esse  non  est  dubium ; 
sed  de  litaniis  maioribus,  etsi  concedenda  sit  obligatio  eas  recitandi, 
complures  tamen  non  improbabiliter  censent  eam  non  esse  gravem, 
non  quod  materia  gravis  non  sit,  sed  quod  ipsa  lex  sub  gravi  non 
obliget^). 


762.  Qiiodnain  officium  recitandum  sit.  Quotidie 
recitari  debet  officium,  quod  in  calendario  seu  directorio 
pro  eo  die  assignatum  est. 

Officia  in  calendario  assignata  vel  sunt  officia  totius 
dioecesis  communia  vel  officia  alicuius  ecclesiae  propria. 
Officia  propria  recitare  tenentur:  a.  canonici  et  beneficiati 


‘)  Gf.  Ballerini-Palmieri  IV.  n.  382. 

choro  illius  ecclesiae  addicti;  h.  clerici,  qui  in  illa  ecclesia 
beneficium  habent;  c.  clerici  illi  ecclesiae  adscripti. 

a.  Officia  propria  illius  ecclesiae  possunt  esse  haec : officium  titu- 
laris ecclesiae,  officium  dedicationis  ecclesiae,  officium  insignis  reliquiae, 
officium  speciali  induito  illi  ecclesiae  concessum. 

fi.  Ecclesiae  adscripti  illi  tantum  dicuntur,  qui  auctoritate  episcopi 
in  ea  ex  officio  curam  animarum  exercent:  parochi  et  eorum  coadiu- 
tores,  minime  vero  sacerdotes,  qui  in  ea  missam  celebrant,  confessiones 
excipiunt  aut  aliud  sacrum  ministerium  exercent* *).  Hi  officia  propria 
recitare  nec  debent  nec  licite  possunt. 

Y.  Magistri  et  alumni  seminarii  in  hoc  degentes  censentur  ad- 
scripti ecclesiae  seminarii,  quamvis  alibi  missam  celebrent;  tenentur 
ergo  recitare  officia  propria  ecclesiae  seminarii^). 

Ergo  duplex  est  praeceptum  ecclesiae  circa  officium  divinum : 
a.  quotidie  recitandi  officium:  h.  illud  recitandi  iuxta  ordinem  direc- 
torii. Prius  est  primarium,  hoc  secundarium:  illud  semper  grave  est, 
hoc  modo  grave  modo  etiam  leve  est,  prout  ex  dicendis  apparebit. 

1.  Qui  caret  officio  illo  die  praescripto  e.  g.  de  sancto, 
debet  aliud  recitare,  quod  habet  e.  g.  de  feria  vel  de 
Beata,  modo  sit  in  breviario  romano:  qui  enim  praeceptum 
recitandi  officium  diei  particulare  servare  nequit,  saltem 
servare  debet  praeceptum  generale  quotidie  recitandi  offi- 
cium. Pari  modo  qui  non  habet  lectiones  proprias  officii 
occurrentis,  legere  debet  lectiones  communes. 

2.  Clerici  non  beneficiati,  qui  in  aliena  dioecesi  mo- 
rantur, possunt  officio  loci,  ubi  morantur,  se  conformare, 
sed  ad  hoc  non  tenentur,  nisi  tamdiu  ibi  commorari  in- 
tendant, ut  quasi-domicilium  acquirant.  Clerici  extranei 
quasi-domicilium  in  dioecesi  habentes  sunt  subditi  dioe- 
cesis, atque  ideo  eius  calendario  se  conformare  tenentur^). 
Beneficiati  autem  semper  tenentur  ad  officium  propriae 
ecclesiae^). 

3.  Regulares  extra  domum  seu  monasterium  degentes 
sequi  tenentur  calendarium  suae  provinciae.  Si  iidem  in 
alia  domo  sui  ordinis  versantur  et  choro  addicti  sunt, 


*)  S.  C.  R.  7.  dec.  1844  n.  2872. 

*')  S.  C.  R.  7.  sept.  1850  n.  2980. 

3)  S.  G.  R.  14.  maii  1672  n.  1445. 

*)  S.  G.  R.  12.  nov.  1831.  ad  46  n.  2682. 

tenentur  officium  cum  reliquis  in  choro  recitare.  Quodsi 
privatim  officium  persolvunt,  sequi  debent  calendarium 
domus  suae,  ubi  solum  per  aliquod  dies  extra  eam  ver- 
santur; at  sequi  debent  calendarium  domus,  in  qua  ver- 
santur, ubi  ad  longum  tempus  (saltem  ad  mensem  e.  g. 
tempore  quadragesimae)  in  ea  morantur;  in  itinere  consti- 
tuti recitare  debent  officium  domus,  a qua  profecti  sunt. 

4.  Qui  ad  officium  iuxta  calendarium  dioecesis  reci- 
tandum obligati  sunt,  tenentur  etiam  propria  dioecesis  et 
o^cia  votiva  recitare,  prout  in  calendario  assignantur:  etsi 
enim  concessio  horum  officiorum  sit  privilegium  communi- 
tati datum,  quae  non  tenetur  uti  privilegio,  singuli  tamen 
eo  uti  tenentur,  ubi  communitas  eo  utitur,  quia  communi- 
tati se  conformare  debent. 

Officium  recitari  debet,  prout  in  calendario  indicatur,  etsi  quis 
probabilius  iudicet  calendarium  errare*);  si  tamen  evidenter  constat 
calendarium  errare,  error  corrigendus  est. 

763.  Qui  de  industria  commutat  officium  unius  cum 
officio  alterius  diei: 

a.  Graviter  peccat,  si  illud  mutat  in  officium  sive 
ratione  qualitatis  sive  ratione  quantitatis  notabiliter  diver- 
sum, quia  non  servat  formam  substantialem  sub  gravi 
obligantem. 

Ab  Alexandro  VII.  damnata  est  haec  propositio  (34) : In  die  pal- 
marum recitans  officium  paschale  satisfacit  praecepto.  Auctore  Viva 
duplex  est  ratio,  ob  quam  graviter  peccet,  qui  loco  officii  de  die  pal- 
marum recitet  officium  paschale:  tum  quia  obiectum  huius  officii  (lae- 
titia resurrectionis)  prorsus  diversum  est  ab  eo,  quod  ecclesia  die  pal- 
marum recolendum  proponit  (memoria  passionis),  tum  quia  unum  al- 
tero notabiliter  brevius  est,  aliis  verbis  quia  notabilis  est  diversitas 
utriusque  officii  tum  ratione  qualitatis  tum  ratione  quantitatis. 

h.  Leviter  peccat,  si  illud  sine  rationabili  causa  mutat 
in  officium  aequale  vel  fere  aequale  ut  officium  confessoris 
in  officium  martyris,  quia  est  accidentalis  tantum  laesio 
formae  praescriptae. 


*)  S.  G.  R.  13.  iun.  1899  n.  4031. 

Utriim  mutatio  officii  ferialis  in  officium  alicuius  sancti  sit  sub- 
stantialis an  accidentalis,  in  utramque  partem,  sed  probabiliter  tantum, 
disputant*). 

c.  Nullatenus  peccat,  si  illud  ex  rationabili  causa  mutat 
in  officium  aequale  vel  fere  aequale  vel  exsistente  gravi 
causa  etiam  in  brevius. 

Non  est  sufficiens  causa  mutandi  officium,  ut  illud  cum  socio  vel 
eum  choro,  qui  aliud  officium  habet,  recitari  possit^) ; licite  autem 
mutari  potest,  si  officium  diei  sine  incommodo  haberi  non  possit,  niodo 
aliud  officium  non  sit  notabiliter  brevius. 

764.  Quid  agere  debeat,  qui  ex  errore  niutavit 
officium. 

a.  Si  errorem  advertit  officio  iam  absoluto,  non  tene- 
tur aliud  recitare,  quia  ecclesia  non  obligat  ad  officium 
eodem  die  bis  recitandum.  Ideo  invaluit  axioma:  officium 
l)}'0  officio. 

Si  officium  recitatum  praescripto  officio  multo  brevius  est  e.  g. 
officium  de  sancto  pro  officio  de  dominica,  potest  fieri  compensatio, 
eo  quod  recitantur  novem  psalmi  ex  primo  nocturno  dominicae;  at 
praeceptum  esse  non  videtur,  quia  obligatio  quoad  substantiam  iam 
videtur  impleta  et  error  fuerat  involuntarius. 

h.  Si  errorem  advertit  officio  nondum  absoluto,  pro 
lubitu  aut  officium  inceptum  absolvere  potest,  ne  partes 
difformes  in  unum  officium  coniungantur,  aut  reliqua  de 
officio  praescripto  recitare  potest,  ut  servet  formam  ab 
ecclesia  eo  die  praescriptam.  Hoc  alterum  s.  Alphonso 
melius  probatur  (n.  161)  iuxta  axioma:  error  corrigitur, 
ubi  deprehenditur. 

c.  Qui  e.  g.  loco  horae  nonae  sextam  bis  recitavit, 
horam  nonam  recitare  tenetur,  nam  adagium:  officium  pro 
officio  valet  quidem,  si  servata  quantitate  et  forma  solum 
mutatur  qualitas  officii,  ut  si  pro  officio  unius  sancti  re- 
citatur officium  alterius ; at  non  valet,  si  non  servatur 
forma  officii,  eo  quod  pro  una  hora  alia  substituitur.  Nec 
potest  una  hora  per  aliam  suppleri:  nam  defectus  quanti- 


*)  Cf.  Castropalao  tr.  7.  disp.  2.  n.  18. 
2)  S.  C.  R.  27.  ian.  1899  n.  4011. 

tatis  solum  suppleri  potest,  si  quoad  formam  integrum  of- 
ficium recitatum  fuit.  Sic  ubi  pro  officio  de  dominica 
recitatum  fuit  officium  de  sancto,  defectus  suppleri  potest 
recitando  duodecim  psalmos  primi  nocturni;  at  defectus 
quoad  formam  suppleri  non  potest,  eo  quod  e.  g.  pro  noc- 
turno omisso  alius  bis  recitatur. 

d.  Qui  ex  errore  recitavit  officium  nondum  occurrens^ 
potest  hoc  ipso  dein  occurrente  pro  arbitrio  aut  recitare 
officium  eo  die  praescriptum,  ut  se  conformet  communi 
ritui  ecclesiae^),  aut  potest  recitare  officium  omissum,  ne 
officium  aliquod  eo  anno  praetermittat.  Hanc  resolutionem 
insuper  alia  ratio  commendat:  etenim  ex  rationabili  causa 
licet  officium  eo  die  praescriptum  mutare;  sed  est  ratio- 
nabilis haec  causa  mutandi  officium,  ne  idem  officium  bis 
recitetur  neve  aliud  penitus  omittatur-). 


Articulus  quartus. 

De  modo  recitandi  officium  divinum. 


Ad  plene  satisfaciendum  praecepto  ecclesiae  officium 
divinum  recitari  debet:  a.  ore;  h.  cum  debita  intentione; 
c.  cum  debita  attentione;  d.  integre;  e.  continue;  f.  ordi- 
nate; g.  debito  loco  et  situ;  h.  tempore  praefixo. 

765.  Ore  seu  vocaliter,  quia  officium  natura  sua  non 
est  oratio  pure  mentalis,  sed  oralis  seu  vocalis.  Verba 
igitur  ore  seu  labiis  et  lingua  formari  debent,  at  non  re- 
quiritur, ut  audiantur  ab  aliis,  nec  requiritur,  ut  recitans 
se  ipse  audiat,  neque  ut  se  audire  posset,  si  nullum  ob- 
staret impedimentum  externum:  ad  essentiam  enim  ora- 
tionis oralis  non  requiritur,  ut  recitans  se  possit  audire, 
quia  verba  ore  proferri  possunt,  quin  sonus  edatur,  quo 


q S.  G.  R.  17.  iun.  1673  n.  1474. 

q s.  Alphonsus  n.  161.  Ballerini-Palmieri  IV.  n.  383.  Lehm- 
kuhl  II.  626. 

recitans  se  possit  audire;  ordinarie  autem  fiet,  ut  aliquis 
sibilus  audiri  possit. 

Ergo  non  sufficit  officium  mente  legere,  vel  solis  oculis  percur- 
rere, sed  formando  vocem  distincte  recitari  debet.  Privilegium,  quod 
regularibus  a Leone  X.  concessum  est,  officium  divinum  in  choro  quoad 
partes,  quae  secreto  dicuntur,  mentaliter  sine  prolatione  verborum 
recitandi,  a Gregorio  XV.  per  bullam  Romanus  pontifex  (2.  iul.  1622) 
iterum  revocatum  esV). 

766.  De  recitatione  cum  socio  yel  in  choro.  1.  Lici- 
tum est  cum  socio  recitare  officium  divinum,  etsi  ille  ad 
officium  non  teneatur. 

Recitatio  cum  socio  imitari  debet  recitationem  in  choro;  ideo 

a.  requiritur  ut  alternis,  non  ternis  vicibus  recitent,  i.  e.  ut  hinc  sint 
unus  vel  plures  et  inde  pariter  unus  vel  plures;  at  non  licet  ita  reci- 
tare, ut  unus  dicat  primum,  alter  secundum,  tertius  tertium  ’ versum ; 

b.  antiphonae  et  versiculi  psalmorum  alternatim  dicendi  sunt,  prout 
ordo  exigit;  c.  lectiones  omnes  ab  uno  legi  possunt  ceteris  audientibus 
vel  etiam  alternatim;  d.  capitula  et  orationes  ab  uno  dicuntur,  qui 
fungitur  veluti  munere  officiatoris. 

2.  Requiritur,  ut  se  mutuo  distincte  audiant:  nam  ut 
quis  obligationi  satisfaciat,  aut  ipse  recitare  aut  recitantem 
audire  debet.  Si  socius  ad  officium  non  tenetur,  requiritur 
quidem,  ut  ille,  qui  non  tenetur,  ab  altero  audiatur,  at 
non  requiritur,  ut  ipse  alterum  recitantem  audiat. 

a.  Ideo  surdus,  qui  nihil  audit,  non  potest  valide  cum  socio  of- 
ficium recitare : et  qui  socium  recitantem,  etsi  posset,  tamen  non  audit, 
obligationi  suae  non  satisfacit,  quaecunque  sit  causa,  ob  quam  socium 
non  audiat,  sive  strepitus  sive  surditas.  Ideo  officium  repetere  aut 
saltem  partem  non  perceptam  supplere  tenetur. 

b.  Qui  solum  aliqua  non  percipit  (unum  vel  alterum  versum  vel 
lectionem),  satisfacit  obligationi  nec  quidquam  supplere  tenetur,  modo 
alterum  audire  conetur,  quia,  ait  s.  Alphonsus  (n.  163),  per  societatem 
et  simul  per  illam  suam  applicationem  censetur  moraliter  communi- 
care in  oratione,  ut  sua  sit  etiam  oratio,  quam  alter  fundit. 

Hinc  recitans  in  choro,  qui  aliis  recitantibus  aliquid  in  choro 
parare  debet,  non  tenetur  repetere,  quae  non  percepit,  etsi  integrum 
psalmum  non  audisset. 

c.  Ut  surdus,  qui  obligatur  ad  chorum,  satisfaciat  obligationi 
recitandi  officium,  partem  omissam,  quam  scilicet  non  percepit,  vel 


^)  Cf.  Fervaris,  Bibliotheca  s.  v.  Officium  divinum  n.  100. 
Noldin,  De  praeceptib*.  . 51 

postea  supplere  vel  melius,  tum  ab  altera  parte  canitur,  submisse  re- 
citare debet. 

d.  Qui  organum  pulsat,  dum  in  choro  cantatur  divinum  oflQcium, 
non  satisfacit  obligationi,  nisi  sali  em  unius  partis  versum  recitet  vel 
cantet.  Et  ubi  officium  ita  cantatur,  ut  ad  versum,  quem  totus  chorus 
cantat,  alternatim  respondeat  solum  organum,  totus  chorus  non  satis- 
facit obligationi,  nisi  aliquis  ex  choro  clara  voce  pronuntiet  vel  cantet 
id,  quod  ab  organo  respondendum  est‘). 

3.  Recitatio  ita  comparata  esse  debet,  ut  unus  suum 
versum  non  incipiat,  nisi  alter  absolverit  suum : oratio 
enim  ab  ecclesia  praescripta  natura  sua  successiva  est. 

a.  Si  ergo  ea,  quae  simul  proferuntur,  notabilem  partem  consti- 
tuunt, grave  peccatum  committitur,  nisi  totum  officium  repetatur  aut 
saltem  pars  aequivalens  suppleatur. 

h.  Officium  recitans  cum  socio,  qui  ultimas  syllabas  obtruncat, 
quin  tamen  sensus  notabiliter  corrumpatur,  satisfacit  obligationi  nec 
tenetur  repetere,  etsi  venialiter  peccet;  quodsi  obtruncatio  magna  est, 
ita  ut  sensus  in  notabili  quantitate  corrumpatur,  grave  peccatum  est 
et  repeti  debet  vel  pars  vitiose  prolata  vel  pars  aequivalens,  si  illa 
per  se  non  fundit  sensum. 

4.  Recitatio  socii  nimis  citata  et  praeceps,  praesertim 
vero  cantus  in  choro  nimis  concitatus,  ita  ut  alii  non  pos- 
sint omnia  distincte  percipere,  ordinarie  veniale  peccatum 
est,  quia  obligationi  quoad  substantiam  satisfacit,  qui  aliqua 
tantum  non  percipit. 

767.  Intentio  debita  est  intentio  recitandi  officium 
praescriptum  seu  Deum  per  recitationem  officii  laudandi 
et  orandi,  quae  quidem  intentio  eo  ipso  habetur,  quod 
quis  deliberate  sumit  breviarium,  ut  recitet  officium. 

Etsi  intentio  orandi  actualis  initio  saltem  implicite  elicita,  quae 
deinde  per  decursum  orationis  virtualiter  perduret,  omnino  necessaria 
sit,  ut  recitatio  officii  sit  oratio,  non  autem  lectio,  de  intentionis  tamen 
debitae  exsistentia  dubitandum  non  est,  modo  recitatio  explicite  non 
ordinetur  in  alium  finem. 

768.  Attentio  requisita  est  attentio  externa:  neque 
enim  ex  natura  rei  neque  ex  praecepto  ecclesiae  perfectior 


‘)  Caerem.  ep.  1.  1.  c.  28.  n.  6. 

attentio  requiritur  quam  externa  seu  excluso  cuiusvis 
actionis  externae  impedientis  attentionem  internam'). 

a.  Sunt  actiones  externae,  quae  attentionem  internam  graviter 
seu  notabiliter  impediunt,  et  aliae,  quae  eam  leviter  tantum  impediunt. 
Illae  sub  gravi,  hae  sub  levi  inter  divini  officii  recitationem  excludi 
debent;  ex  iusta  vero  causa  actiones  leviter  impedientes  licite  admitti 
possunt.  Actiones  prioris  generis  sunt:  pingere,  scribere,  alios  cum 
magna  attentione  audire  loquentes,  attente  legere,  imagines  vel  statuas 
attente  considerare  etc.  Actiones  posterioris  generis  sunt:  vestibus  se 
induere  vel  exuere,  manus  lavare,  regionem,  agros,  prata,  montes,  aedi- 
ficia aspicere,  focum  instruere  etc.  Si  quis  tamen  experientia  sciret  se 
actionibus  prioris  generis  graviter  non  distrahi,  eas  excluso  scandalo 
sub  gravi  vitare  non  teneretur : et  pari  modo  si  quis  experientia  sciret 
se  actionibus  posterioris  generis  notabiliter  distrahi,  eas  sub  gravi  vi- 
tare teneretur. 

h.  Cum  oratio  sine  attentione  interna  quoad  substantiam  exsistere 
possit,  obligatio  attentionis  internae  ex  gravi  praecepto  ecclesiae  oriri 
deberet.  Qui  hanc  obligationem  affirmant,  reapse  provocant  ad  con- 
cilium  lateranense  sub  Innocentia  III.,  quod  clericis  in  virtute  oboe- 
dientiae praecipit,  ut  divinum  officium  „ studiose  celebrent  pariter  et 
devote“2).  Verum  legenti  citatum  caput  statim  patebit  summum  ponti- 
ficem aliud  non  praecipere  nisi  devotionem  seu  attentionem  externam 
contra  eos,  qui  inter  recitandum  in  choro  fabulabantur  cum  saecu- 
laribus®). 

769.  Integre.  Ut  officium  integre  recitetur,  duo  re- 
quiruntur: a.  ut  totum  officium  nulla  eius  parte  omissa 
recitetur;  b.  ut  singula  verba  sine  mutilatione  seu  trunca- 
tione proferantur. 

a.  Ad  integritatem  officii  pertinet  Pater,  Ave  et  Credo  in  prin- 
cipio et  fine  officii,  ad  eam  autem  non  pertinet  oratio  Aperi  nec  Sa- 
crosanctae, quae  orationes  tamen  pie  et  utiliter  adduntur. 

b.  Qui  ergo  partem  notabilem  omittit,  graviter,  qui  partem  non 
notabilem  omittit,  leviter  peccat.  Quaenam  pars  censeatur  notabilis, 
supra  definitum  est  (757). 

c.  Si  truncatio  verborum  tanta  est,  ut  sensus  varietur,  idque  in 
notabili  parte,  culpa  gravis  committitur  et  pars  integre  non  recitata 
repetenda  est;  raro  tamen  truncatio  verborum  culpam  gravem  involvit. 


Q Cf.  n.  139. 

G.  Dolentes  9.  De  celebr.  miss.  (III.  41). 

®)  Gf.  LehmJmhl  II.  n.  633.  Burghaber,  Casuum  conscientiae 
centuriae  tres  cent.  I.  n.  21. 

omni  vero  culpa  caret,  si  ex  vitio  naturali  oris  balbutientis  vel  linguae 
praecipitantis,  aut  si  ex  consuetudine  inveterata  fiat. 

770.  Continue  i.  e.  8ine  interrujptione.  Duplex  distin- 
guenda est  interruptio,  altera  inter  unam  et  alteram  horam, 
altera  inter  partes  eiusdem  horae.  Nulla  interruptio  quan- 
tumvis magna  grave  peccatum  est,  modo  intra  spatium 
eiusdem  diei  totum  officium  recitetur,  quia  interruptio 
etiam  notabilis  non  impedit,  quominus  substantiae  obli- 
gationis satisfiat.  Interruptio  tamen  notabilis,  quae  sine 
causa  inter  certas  officii  partes  fit,  veniale  peccatum  est; 
interruptio  autem,  quae  ex  iusta  causa  fit,  etsi  notabilis 
et  in  eadem  hora,  omni  culpa  vacat,  nec  priora  in  hoc 
casu  repetenda  sunt,  quia  singuli  psalmi  et  versus  com- 
pletam significationem  habent  et  per  intentionem  con- 
tinuandi satis  uniuntur. 

a.  Ergo  nulla  est  obligatio  post  interruptionem  repetendi  psalmum 
vel  lectionem  ab  eius  initio,  etsi  interruptio  sine  causa,  ad  longum 
tempus  vel  cum  intentione  priora  repetendi  facta  fuisset,  sed  ibi  con- 
tinuari potest  recitatio,  ubi  fuerat  intermissa,  modo  versus  vel  integra 
propositio  ante  interruptionem  fuerint  absoluta. 

h.  Quia  recitatio  horarum  debet  esse  continua,  per  se  non  licet 
horam  incipere  cum  praevisione  futurae  interruptionis:  eiusmodi  enim 
interruptio  in  causa  voluntaria  esset.  Cum  tamen  rationabilis  causa  ab 
hoc  praecepto  excuset,  non  peccant  confessarii,  qui  in  confessionali  par- 
tem horae  recitant,  dum  exspectant  poenitentem,  ut  tempori  parcant. 

1,  Laudes  a matutino  etiam  sine  causa  et  longiore 
tempore  separari  possunt. 

a.  Ergo  nihil  impedit,  quominus  matutinum  a laudibus  separetur 
etiam  integra  nocte:  quamvis  enim  matutinum  et  laudes  unam  horam 
constituant,  consuetudo  tamen  licitum  effecit,  ut  inter  laudes  et  ma- 
tutinum (non  autem  inter  singulos  nocturnos)  integrum  noctis  spatium 
etiam  sine  causa  intercedere  possit.  Ratio  esse  videtur,  quia  laudes 
perfectiore  modo  partem  in  se  completam  constituunt  quam  singuli 
nocturni,  ideoque  inter  hos  maior  est  connexio  quam  inter  matutinum 
et  laudes. 

h.  Ex  praescripto  rubricae  addendum  est  Pater,  quoties  absoluta 
hora  a recitatione  cessatur.  Quodsi  matutinum  a laudibus  separetur, 
matutinum  concludendum  est  eo  modo,  quo  illud  ex  praescripto  ru- 
bricae concluditur  nocte  nativitatis  Domini,  in  qua  statim  post  matu- 
tinum celebratur  missa,  scilicet  post  orationem  diei  additur:  Dominus 

vohiscum,  Benedicamus,  Fidelium^).  At  necesse  non  est^  ut  ante  laudes 
a matutino  separatas  dicatur  Pater  et  Ave, 

2.  Nocturni  saltem  spatio  trium  horarum  sine  causa 
ab  invicem  separari  possunt,  quia  antiquitus  ita  separari 
solebant,  nunc  autem  nulla  exstat  lex,  quae  id  prohibeat. 
Et  sane  quilibet  nocturnus  constituit  officii  partem  in  se 
completam  ad  instar  parvae  horae,  quarum  una  ab  altera 
licite  separari  potest.  Ex  rationabili  causa  etiam  longiore 
tempore  e.  g.  integra  nocte  nocturnus  a nocturno  separari 
potest. 

3.  Parvae  horae  etiam  sine  causa  et  longiore  tempore 
ab  invicem  separari  possunt,  quia  singulae  eorum  partem 
in  se  completam  constituunt. 

lustae  causae  interrumpendi  horam  vel  psalmum  ex  s.  Alphonso 
(n.  168)  sunt:  utilitas  propria  vel  aliena,  urbanitas,  devotio,  exsecutio 
mandatorum  superioris,  auditio  confessionis  etc.  Ergo  licite  officium 
interrumpi  potest  ad  aliquid  adnotandum,  ut  causa  distractionum  tol- 
latur, vel  ad  eliciendum  pium  cordis  affectum,  vel  ad  recitandum  par- 
vam (non  autem  longiorem)  precem. 

771.  Ordinate  i.  e.  sine  inversione  ordinis  praescripti. 
Duplex  ordo  in  recitatione  officii  servandus  est:  ordo  offi- 
ciorum supra  iam  expositus,  quem  describit  calendarium, 
et  ordo  horarum.  Ordo  horarum  praescriptus  is  est,  ut 
imprimis  recitentur  matutinum  et  laudes,  deinde  prima, 
tertia,  sexta  et  nona  ac  demum  vesperae  et  completorium. 

1.  Hoc  praeceptum  non  obligat  sub  gravi,  quia  non 
refertur  ad  substantiam  officii,  sed  ad  accidentalem  tantum 
circumstantiam.  Ideo  inversio  ordinis  inter  diversas  horas 
eiusdem  officii,  quin  etiam  inversio  ordinis  inter  partes 
eiusdem  horae  non  est  nisi  veniale,  et  si  ex  rationabili 
causa  fiat,  nullum  est  peccatum. 

Eiusmodi  causa  rationabilis  adesse  censetur : a.  si  quis  non  habens 
ad  manus  breviarium  recitet  horas  ante  matutinum;  h.  si  quis  non 
habens  ad  manum  lectiones,  recitet  interim  psalmos  matutini  et  laudes, 
immo  etiam  horas  parvas,  et  differat  lectiones;  c.  si  quis  ab  alio  in- 
vitetur ad  recitandas  horas,  cum  nondum  recitaverit  matutinum;  d.  si 
quis  sero  veniat  in  chorum  una  hora  iam  integre  finita  vel  iam  in- 


‘j  S.  G.  R.  1.  febr.  1886  n.  3653. 

cepta.  In  hoc  casu  licite,  immo  laudabiliter  pergit  cum  aliis  in  choro 
psallere,  postea  horam  vel  partem  horae  omissam  recitaturus^). 

2.  Recitare  matutinum  diei  sequentis  nondum  per- 
solutis vesperis  diei  praesentis  ex  quorundam  sententia 
veniale,  et  si  fiat  ex  rationabili  causa,  nullum  peccatum 
est;  ex  aliorum  autem  sententia  nunquam  peccatum  est, 
quia  officium  unius  diei  nullum  ordinem  habet  cum  officio 
alterius  diei. 

3.  Commemorationes  non  recitare  ordine  a rubrica 
designato  non  est  peccatum,  quia  haec  rubrica  non  prae- 
ceptiva, sed  directiva  est. 

772.  Loco  et  situ  debito.  1.  Publica  officii  recitatio 
fieri  debet  in  choro ; pro  privata  autem  recitatione  ab 
ecclesia  non  praescribitur  determinatus  locus;  ideo  quilibet 
eligi  potest,  qui  debitae  officii  recitationi  aptus  censeatur, 
etsi  locus  sacer  ceteris  sit  convenienter. 

Ideo  veniali  culpa  non  caret,  qui  sine  iusta  causa  officium  recitat 
in  loco,  qui  ob  populi  frequentiam,  strepitum  vel  alias  circumstantias 
debitam  attentionem  impedit. 

2.  Nullus  pariter  pro  privata  officii  recitatione  ab 
ecclesia  praescribitur  corporis  situs.  Ideo  non  requiritur, 
ut  officium  flexis  genibus  recitetur,  sed  stando  vel  sedendo 
vel  ambulando  vel  etiam,  exsistente  rationabili  causa,  in 
lecto  cubando  recitari  potest.  Ideo  non  solum  infirmus, 
sed  etiam  sanus,  qui  noctem  ducit  insomnem,  decumbendo 
in  lecto  officium  recitare  potest.  Rubricae,  quae  certos 
corporis  situs  praescribunt,  ad  recitationem  officii  in  choro 
referuntur.  Idem  dicendum  est  de  rubi  icis,  quae  alia 
signa  ut  inclinationes,  genuflexiones , signum  crucis  etc. 
praescribunt.  Quamvis  ergo  nulla  sit  obligatio  haec  in 
privata  recitatione  observandi,  laudabiliter  tamen  etiam 
extra  chorum  observantur. 

773.  Tempore  praefixo,  quod  vel  lege  scripta  vel 
consuetudine  determinatum  est. 


De  Herdt,  Prax.  pontif.  t.  1.  n.  242. 

1.  Praecepto  quoad  substantiam  satisfacit,  qui  inte- 
grum officium  recitat  intra  spatium  unius  diei  naturalis 
i.  e.  a media  nocte  unius  diei  usque  ad  mediam  noctem 
diei  sequentis.  Hoc  tempore  elapso  nemo  amplius  obliga- 
tioni suae  satisfacere  potest:  officium  enim  est  onus  diei, 
cuius  obligatio  cum  die  naturali  incipit  et  desinit. 

Ex  mente  ecclesiae  in  recitatione  officii  unusquisque  pro  arbitrio 
sequi  potest  aut  tempus  verum  solare  aut  tempus  sui  loci,  sive  tempus 
medium  est  sive  tempus  legale^).  Cum  igitur  tempus  legale,  quod  fere 
ubique  introductum  est,  in  nonnullis  regionibus  dimidia  hora  et  amplius 
tempus  verum  subsequatur,  licet  ibi  saltem  dimidia  hora  ante  horam 
secundam  legalem  anticipare  matutinum. 

2.  Singulis  officii  partibus  ita  tempus  assignatum  est, 
ut  matutinum  cum  laudibus,  prima  et  tertia  ante  meri- 
diem, vesperae  et  completorium  - post  meridiem  recitari 
debeant,  sexta  vero  et  nona  tum  ante  tum  post  meridiem 
recitari  possint.  Haec  tamen  temporis  designatio,  quippe 
quae  ad  substantiam  officii  non  pertineat,  non  obligat  sub 
gravi;  quare  ex  rationabili  causa  recitatio  licite  etiam  hoc 
tempus  praevertere  vel  in  serius  tempus  differri  potest. 

a.  Tempore  quadragesimae  (excepto  primo  triduo  et  diebus  do- 
minicis) in  choro  vesperae,  non  item  completorium  dicendae  sunt  ante 
meridiem  in  memoriam  antiquae  disciplinae,  iuxta  quam  ante  recita- 
tionem vesperarum  non  frangebatur  ieiunium.  In  privata  autem  reci- 
tatione pro  lubitu  vel  ante  vel  post  meridiem  recitari  possunt.  Quodsi 
ante  meridiem  recitentur,  nulla  est  ratio  affirmandi  eas  non  esse  reci- 
tandas ante  horam  undecimam.  Certe  recitari  possunt  eo  tempore,  quo 
in  choro  recitare  solent  i.  e.  post  missam  conventualem,  quae  tamen 
non  ubique  eodem  tempore  celebratur.  Immo  nihil  impedit,  quominus 
iam  mane  ante  missam  privatim  recitentur. 

h.  Singulae  horae  olim  hoc  tempore  recitabantur : matutinum  post 
mediam  noctem,  laudes  ad  auroram,  prima  post  solis  ortum,  tertia 
mane  ad  horam  nonam,  sexta  ad  meridiem,  nona  post  horam  tertiam 
pomeridianam,  vesperae  ad  solis  occasum,  completorium  ad  noctis  cre- 
pusculum^). 

c.  Qui  ergo  sine  causa  matutinum  aut  primam  vel  tertiam  differt 
ad  tempus  pomeridianum,  vel  vesperas  et  completorium  sine  causa  re- 
citat ante  meridiem,  venialiter  peccat.  Rationabilis  causa  recitationem 
aut  praevertendi  aut  differendi  est  periculum  superventurae  occupa- 


q S.  Poenitent.  29.  nov.  1882.  S.  C.  C.  23.  iul.  1893. 
2)  Cf.  Baeumer  1.  c.  pag.  180. 

tionis,  maior  devotio,  tempus  aptius  pro  studiis,  immo  etiam  maior 
commoditas ; ideo  totum  officium  ad  tempus  pomeridianum  differri 
potest,  si  antemeridianum  est  aptius  ad  studia  continuanda. 

3,  Matutinum  cum  laudibus  privatim  ex  legitima  con- 
suetudine anticifari  i.  e.  die  praecedenti  recitari  potest; 
at  non  licet  anticipari  publice  in  choro.  Quodsi  recitetur 
ante  tempus  pro  anticipatione  assignatum,  repetendum  est, 
quia  praecepto  satisfieri  nequit,  antequam  obligat. 

a.  Facultas  anticipandi  officium  est  privilegium,  et  cum  per  se 
nemo  teneatur  uti  privilegio,  is  non  tenetur  anticipare  matutinum  cum 
laudibus,  qui  praevidet  se  postero  die  impeditum  iri,  quominus  recitet 
officium. 

h.  Ut  matutinum  in  choro  habitualiter  anticipari  possit,  requiritur 
indultum  s.  sedis,  quod  multis  ecclesiis  concessum  est ; episcopus  solum 
permittere  potest,  ut  ex  iusta  causa  ad  tempus  anticipetur. 

4.  Ex  rubrica  missalis  matutinum  cum  laudibus  reci- 
tandum est  ante  missam^). 

Hanc  rubricam  alii  docent  obligare  sub  gravi  (S.  Antoninus),  alii 
sub  levi  (S.  Alphonsus),  alii  censent  eam  non  esse  praeceptivam  sed 
mere  directivam,  quia  mutatinum  non  continet  necessariam  dispositi- 
onem ad  celebrationem  missae,  et  quia  connexio  inter  matutinum  et 
missam  (quam  s.  Alphonsus  putat  esse  nullam)  tanta  non  est,  ut  ma 
tu  tinum  ante  missam  dici  debeat  (Ballerini).  Etsi  rubricae  hanc  rem 
bis  urgeant,  cum  tamen  de  vero  praecepto  non  satis  constet,  practice 
hoc  non  est  statuendum. 

774.  Qua  hora  matutinum  anticipari  possit.  1.  Om- 
nibus consentientibus  matutinum  cum  laudibus  ex  legitima 
consuetudine  anticipari  potest,  quando  sol  medium  cursum 
tenet  inter  meridiem  et  occasum.  Et  quoniam  hoc  tempus 
variat , exarari  solent  tabulae  (directorio  plerumque  in- 
sertae), quibus  indicatur  tempus  pro  anticipando  officio 
diversis  anni  temporibus  idoneum.  Quod  quidem  tempus 
inter  horam  2.  (mense  decembri)  et  4.  (mense  iunio)  po- 
meridianam  interpositum  est. 

2.  Ex  probabili  multorum  doctorum  sententia  valide 
et  saltem  ex  rationabili  causa  etiam  licite  matutinum  cum 
laudibus  quovis  anni  tempore  etiam  sine  privilegio  priva- 

*)  Missale  rom.  Rit.  serv.  I.  n.  1.  De  def.  X.  n.  1. 

tint  recitari  potest  hora  secunda  pomeridiana^).  Haec  sen- 
tentia confirmatur  ex  responsionibus  s.  sedis,  quae  saepius 
de  hac  re  interrogata  quaestionem  hucusque  dirimere  no- 
luit, sed  ad  probatos  auctores  remisit,  quorum  complures 
hanc  sententiam  tenent.  Ideo  quovis  anni  tempore  hora 
secunda  anticipari  potest,  donec  s.  sedes  aliud  statuerit. 

a.  Rationem  internam  huius  sententiae  auctores  in  hunc  modum 
assignant.  Lapsu  temporis  factum  est,  ut  mutatinum  cum  laudibus, 
quod  initio  nocturno  tempore  recitari  solebat,  iam  die  praecedenti  re- 
citaretur, et  quidem  vespere  seu  post  occasum  solis.  Paulatim  vero 
<;onsuetudo  invaluit  anticipandi  officium,  non  quando  desinit  sed  quando 
incipit  tempus  vespertinum  i.  e.  quando  sol  medium  cursum  habens 
inter  meridiem  et  occasum  incipit  vergere  ad  occasum.  Tandem  con- 
suetudo efficit,  ut  matutinum  recitaretur,  quando  incipit  tempus  ve- 
spertinum non  diei  naturalis  sed  ecclesiastici;  tempus  autem  vesper- 
tinum diei  ecclesiastici  incipit  hora,  qua  solent  vesperae  recitari  in 
ehoro ; atqui  nunc  in  choro  vesperae  recitari  solent,  aut  saltem  possunt, 
hora  circiter  secunda  pomeridiana;  ergo  iuxta  computationem  ecclesi- 
asticam tempus,  quod  currit  post  recitatas  vesperas  in  choro  seu  post 
horam  secundam,  iam  pertinet  ad  diem  sequentem,  quo  priva tim  va- 
lide quidem  anticipari  potest  matutinum  cum  laudibus  et  etiam  licite, 
si  adsit  rationabilis  causa.  Huius  consuetudinis  testis  est  s.  Thomas 
Scribens : „ Quantum  ad  ecclesiasticum  officium,  incipit  dies  a vesperis; 
unde  si  ahquis  post  dictas  vesperas  et  completorium  dicat  matutinum, 
iam  hoc  pertinet  ad  diem  sequentem“2). 

b.  Negari  nequit  inter  auctores  veteres  et  recentes  communiorem 
esse  sententiam,  quae  negat  illum  satisfacere  obligationi  suae,  qui 
absque  speciali  privilegio  quovis  anni  tempore  matutinum  cum  lau- 
dibus recitat  hora  secunda.  S.  Alphonsus  in  prima  theologiae  moralis 
editione  sententiam  contrariam  affirmantem  dixerat  probabilissimam; 
postea  vero  hanc  retractavit  et  negantem  veriorem  appellavit.  Verum 
cum  tot  et  tanti  auctores  tum  antiqui  ut  Sanchez,  Viva,  Salmanti- 
censes,  tum  recentes  ut  Ballerini- Palmieri,  D’Annibale,  Frasinetti, 
Sahetti,  Bucceroni,  Genicot  sententiam  teneant  affirmantem,  ei  proba- 
bilitas tum  interna  tum  externa  abiudicari  nequit. 

c.  Accedit  modus  agendi  S.  G.  R.  Nam  ad  quaesitum:  „ Quanam 
hora  liceat  incipere  privatam  recitationem  matutini  cum  laudibus  ve- 


q Non  raro  conceditur  privilegium  anticipandi  matutinum  cum 
laudibus  hora  prima  post  meridiem,  quin  immo  sacerdotibus  ex  ordine 
s.  loannis  de  Deo  12.  iun.  1899  concessum  est  privilegium  anticipandi 
immediate  post  meridiem. 

2)  Quodlib.  V.  a.  28.  ad  1. 

spere  diei  praecedentis'*,  respondit:  „ Privatam  recitationem  matutini 
cum  laudibus  vespere  diei  praecedentis  incipi  posse,  quando  sol  medium 
cursum  tenet  inter  meridiem  et  occasum'**).  Et  ad  quaesitum:  , Utrum 
in  privata  recitatione  matutinum  pro  insequenti  die  incipi  possit  hora 
secunda  pomeridiana,  aut  standum  sit  tabellae  directorii  dioecesani 
omni  tempore**,  respondit:  „Gonsulantur  probati  auctores**^).  Ex  his  duo 
colligi  possunt : primo  quidem,  si  sententia  affirmans  omni  probabili- 
tate careret,  s.  sedes  eam  diu  iam  reiecisset;  deinde  vero  cum  s.  con- 
gregatio remittat  ad  probatos  auctores,  horum  vero  complures  reci- 
tationem hora  secunda  licitam  dicant,  probante  ipsa  s.  sede  anticipare 
licet  hora  secunda  pomeridana. 


Articulus  quintus. 

De  causis  a recitatione  officii  excusantibus. 

775.  De  ipsis  causis  excusantibus.  Causae  a reci- 
tatione officii  excusantes  ad  duas  revocari  possunt:  a.  ad 
infirmitatem  et  h.  ad  occupationem,  quae  cum  recitatione 
officii  sine  gravi  incommodo  coniungi  non  possunt:  ec- 
clesia enim  non  censetur  velle  obligare  cum  gravi  in- 
commodo. 

«.  Necesse  non  est,  ut  impotentiae  physicae  et  dispensationis 
expressa  mentio  fiat.  Per  se  enim  patet  non  teneri  ad  officium 
recitandum,  qui  caret  breviario  nec  breviarium  sibi  comparare 
potest;  pariter  non  teneri  caecum,  qui  legere  non  potest.  Quodsi 
hi  aliquam  horam  (laudes  vel  completorium)  vel  horae  partem 
notabilem  memoriter  recitare  possunt,  eam  recitare  tenentur. 

h.  Item  per  se  patet  summum  pontificem  ab  obligatione  re- 
citandi officium  dispensare  posse,  cum  haec  obligatio  sit  iuris 
ecclesiastici.  Etiam  episcopus  et  superior  regularis  in  hoc  prae- 
cepto dispensare  possunt,  sed  nisi  ampliorem  potestatem  obtinuerint, 
solum  in  casu  particulari  et  ad  tempus.  Itaque  dispensare  possunt: 
a.  si  dubitatur,  num  causa  excusans  sufficiat,  i.  e.  num  incom- 
modum cum  recitatione  coniunctum  satis  grave  sit,  ut  per  se  cesset 
obligatio;  p.  si  difficilis  est  recursus  ad  s.  pontificem;  t-  in  causa, 
quae  frequenter  occurrit,  qualis  est  infirmitas ; b.  in  quavis  causa, 
si  dispensatio  petitur  ad  breve  tempus. 


*)  S.  G.  R.  16.  mart.  1876  n.  3391. 

2)  S.  G.  R.  12.  maii.  1905. 

776.  Praenotiones  generales.  1.  Qui  non  potest 
recitare  totum,  tenetur  ad  partem,  si  in  ea  ratio  finis  sal- 
vatur^). Qui  ergo  recitare  potest  integram  parvam  horam, 
ad  eam  recitandam  sub  gravi  tenetur;  qui  ne  parvam 
quidem  horam  recitare  potest,  ad  nihil  tenetur,  quia  pars, 
quae  parva  hora  minor  est,  non  censetur  notabiliter  con- 
ducere ad  finem  a lege  intentum. 

2.  Qui  a recitatione  officii  legitime  excusatus  est,  non 
tenetur  loco  officii  alias  preces  fundere  nec  per  alium 
supplere,  quia  officium  divinum  est  onus  personale. 

3.  Qui  non  potest  solus  officium  recitare,  potest  autem 
cum  socio,  tenetur  socium  adhibere  (etiam  eum,  qui  ad 
officium  non  tenetur),  si  eum  gratis  et  facile  habere  potest ; 
at  non  tenetur,  si  illum  pretio  conducere  debet  aut  solum 
cum  magna  difficultate  reperire  potest.  Ratio  primi  est, 
quia  recitatio  cum  socio  pertinet  ad  media  ordinaria  reci- 
tandi officii,  quod  proinde  adhiberi  debet,  si  commode 
haberi  potest.  Ratio  secundi  est,  quia  hoc  incommodum 
satis  grave  est,  ut  a recitatione  excuset. 

Quaerunt  auctores,  num  henepciatus  ex  fructibus  beneficii  teneatur 
pretio  conducere  socium,  ut  officium  recitare  possit.  — Statui  potest 
haec  obligatio : beneficiatus,  qui  continuo  impeditus  est,  quominus  solus 
recitet  officium,  et  ratione  beneficii  aliam  obligationem  praeter  offi- 
cium divinum  non  habet,  tenetur  aut  socium  conducere  aut  dispen- 
sationem peteie^). 

777.  Infirmitas,  et  quidem  tum  infirmitas  actu  ex- 
sistens, quae  tanta  est,  ut  officium  sine  notabili  difficul- 
tate recitari  non  possit,  tum  fundatus  timor  ex  recita- 
tione officii  augendi  vel  contrahendi  infirmitatem.  Excu- 
satur ergo: 

1.  Aeprotus,  qui  gravi  morbo  laborat  qualicunque. 

a.  Excusatur  ergo,  qui  notabili  capitis  dolore  laborat,  ita  ut  con- 
suetas suas  occupationes  obire  non  possit;  — qui  ex  morbo  interno 

q Huc  pertinet  propositio  53.  ab  Innocentio  XI.  damnata:  Qui 
non  potest  recitare  matutinum  et  laudes,  potest  autem  reliquas  horas, 
ad  nihil  tenetur,  quia  maior  pars  trahit  ad  se  minorem. 

Cf.  s.  Alphonsus  n.  1.58.  Lehmkuhl  II.  n.  639. 

adeo  debilitatus  est,  ut  in  lecto  decumbere  cogatur;  atque  id  quidem 
valet,  etiamsi  unam  alteramve  horam  in  colloquiis  cum  invisentibus 
transigere  vel  ephemerides  legere  possit:  recitatio  enim  breviarii  ex 
se  potius  defatigat,  non  sublevat;  illae  autem  occupationes  ex  se  po- 
tius sublevant,  non  gravant^. 

h.  Aegrotus,  qui  recitare  non  potest  totum  officium,  dubitat 
autem,  an  possit  partem,  ad  nihil  tenetur,  ne  ansa  detur  dubiis  et 
anxietatibus. 

c.  Qui  dubitat,  num  infirmitas  sufficiat  ad  excusandum,  stare 
potest  iudicio  superioris  vel  prudentis  medici  vel  alterius  viri  prudentis 
vel  etiam  proprio  iudicio. 

2.  Convalescens,  qui  ex  recitatione  officii  merito  timet 
grave  incommodum  ut  notabilem  defatigationem,  virium 
lassitudinem,  capitis  gravedinem,  stomachi  cruditatem, 
magnum  dolorem  etc. 

Convalescens  per  aliquod  tempus  excusatur  a recitatione  officii, 
etsi  per  diem  cum  aliis  colloqui  vel  aliquid  profani  legere  possit:  hoc 
enim,  ut  dictum  est,  recreationis  causa  fit  et  reficit  vires,  recitatio 
autem  officii  maiorem  attentionem  exigit  et  ideo  magis  defatigat  virium- 
que impedit  refectionem.  Ceterum  non  omnes  aequali  modo  sed  pro  ra- 
tione indolis  et  dispositionis  alii  aliis  magis  recitatione  officii  defati- 
gantur. 

778.  Occupatio  ex  officio  vel  caritate  suscepta,  quae 
cum  recitatione  officii  componi  et  in  aliud  tempus  differri 
non  potest  sine  proprio  vel  alieno  notabili  detrimento. 
Ubi  notandum  est  neminem  teneri  refectione  corporis  aut 
necessario  somno  se  privare,  ut  officium  recitare  possit. 
Excusatur  ergo  vel  in  toto  vel  ex  parte: 

1.  Qui  vespere  nondum  persoluto  officio  ex  improviso 
vocatur  ad  aegrotum,  neque  eo  die  ullum  amplius  nanci- 
scitur aptum  tempus  ad  illud  persolvendum.  Nec  tenetur, 
si  parum  ante  mediam  noctem  redeat,  differre  quietem 
nocturnam,  ut  officium  persolvat. 

2.  Qui  toto  die  occupatur  in  audiendis  confessionibus, 
quae  in  alium  diem  commode  differri  non  possunt,  ut 
tempore  exercitiorum  vel  missionum ; idem  valet  de  aliis 
eiusmodi  laboribus  e.  g.  de  visitatione  infirmorum  tempore 
contagionis  etc. 


Cf.  Elhel  II.  pr.  7.  n.  177. 


De  obligatione  erogandi  bona  superflua. 


81S 


Falsum  est  eum  a recitatione  officii  excusari,  qui  interdiu  per 
septem  horas  gravibus  laboribus  occupatur,  immo  ne  ille  quidem  per 
se  a recitatione  excusatur,  qui  interdiu  per  decem  horas  gravibus  et 
urgentibus  laboribus  occupatur,  nisi  forte  adeo  defatigatus  sit,  ut  of- 
ficium sine  notabili  difficultate  recitare  non  possit. 

3.  Qui  toto  tempore  indiget  ad  parandam  concionem, 
quam  sine  scandalo  omittere  non  potest.  Si  tamen  has 
angustias  temporis  praevidens  concionem  opportuno  tempore 
non  paravit,  hac  negligentia  utique  peccatum  commisit. 

\ 


Quaestio  tertia. 

De  obligatione  erogandi  bona  superflua. 

779.  De  ipsa  obligatione.  Clericis  incumbit  gravis 
obligatio  religionis  erogandi  in  causas  pias  bona  beneficialia, 
quae  honestae  sustentationi  supersunt^). 

1.  Clericos  sub  gravi  teneri  ad  eroganda  bona  super- 
flua in  usus  pios  constat  ex  voluntate  ecclesiae  explicite 
prohibentis,  ne  beneficiarii  quicunque  ex  reditibus  eccle- 
siae consanguineos  aut  familiares  suos  augeant,  nisi  pau- 
peres sint,  quibus  idcirco  tamquam  qgauperihus  res  ecclesia- 
sticas, quae  Dei  sunt,  distribuant^). 

Ipsa  ratio  bonorum  exigit,  ut  ecclesia  clericis  beneficiariis  hanc 
obligationem  imponat:  bona  enim  a fidelibus  Deo  offeruntur,  ut  in 
eius  cultum  expendantur;  ab  ecclesia  autem  nomine  Dei  accipiuntur 
atque  ut  bona  Dei  administrari  debent;  ecclesia  ergo  illa  bona  accipit 
cum  obligatione  ea  administrandi  tamquam  bona  Dei  ad  eum  finem, 
propter  quem  a fidelibus  donata  sunt. 

2.  Dari  in  hoc  praecepto  parvitatem  materiae  mani- 
festum est ; quaenam  autem  materia  in  usus  profanos 
erogata  gravis  sit,  prudentum  iudicio,  ratione  habita  redi- 

q Cf.  Benedictus  XIV.  De  synodo  1.  7.  c.  2.  Hollweck,  Das 
Testament  des  Geistlichen  (Mainz.  Kirchheim.  1901)  S.  27  ff. 

‘^)  Concil.  trid.  sess.  25.  c.  1.  De  reform. 

tuum  beneficii  et  personae  beneficiati,  determinari  debet. 
Illud  tamen  certum  est  multo  maiorem  quantitatem  hic 
requiri  ad  grave  peccatum  quam  in  furto,  cum  clerici  non 
aliena  auferant,  sed  propria  male  expendant. 

780.  De  honesta  sustentatione.  1.  Ad  honestam 
sustentationem  determinandam  attendendum  est  ad  quali- 
tatem personae;  quare  honesta  sustentatio  non  in  omnibus 
aequalis  est:  plus  enim  requirit  episcopus  quam  canonicus, 
plus  canonicus  quam  parochus,  {)lus  debilis  et  valetudina- 
rius quam  robustus  et  sanus,  plus  nobilis  quam  inferioris 
condicionis  clericus. 

Ut  clericus  tuta  conscientia  in  hac  re  procedat,  ad  usum  aliorum 
in  eodem  gradu  consistentium,  qui  timoratae  sunt  conscientiae,  at 
tendat. 

2.  Ad  congruam  sustentationem  non  solum  victus, 
vestitus  et  habitatio  referuntur,  sed  ea  omnia,  quae  titulo 
sustentationis  moderatae  expendi  solent.  Potest  ergo  cleri- 
cus ex  bonis  beneficialibus : 

a.  Convenientem  hospitalitatem  exercere,  non  solum  erga  pauperes 
peregrinos,  sed  etiam  erga  amicos  et  advenas. 

h.  Tum  sua  tum  consanguineorum  debita  solvere,  quamvis  con- 
tracta ob  finem  profanum,  si  nec  ipse  nec  consanguinei  ea  aliunde 
solvere  possunt. 

c.  Consanguineis  et  familiaribus  suis  pauperibus  succurrere,  ut 
iuxta  statum  suum  decenter  vivere  possint. 

d.  Consanguineo  subministrare  media  ad  discendas  litteras  vel 
alias  artes. 

e.  Dotare  sorores  pauperes,  ut  honeste  secundum  statum  suum 
nubere  possint. 

f.  Alere  prolem  suam  tum  legitimam,  quam  forte  ante  ingressum 
in  statum  clericalem  susceperat,  tum  spuriam,  quam  postea  suscepit^. 

781.  Ex  virtute  religionis.  1.  Obligatio  haec  oritur 
ex  praecepto  ecclesiae,  et  cum  clericis  hoc  praeceptum  ex 
motivo  religionis  imponatur,  ipsi  peccatum  sacrilegii  contra 
religionem  committunt,  si  superflua  in  usus  profanos  im- 
pendant. 

U Laymann,  1.  4.  tr.  2.  c.  3.  n.  3.  ss.  Balle7'ini-Palmieri  IV. 
n.  432  ss. 

a.  Bona  ipsa  beneficialia  amittunt  quidem  propriam  suam  sanc- 
titatem, ubi  ex  dominio  ecclesiae  in  dominium  clericorum  transeunt, 
et  evadunt  bona  profana:  ecclesia  vero  actionem,  quam  praecipit,  trans- 
fert ad  illam  virtutem,  e cuius  motivo  eam  praecipit;  atqui  ratione 
habita  originis  horum  bonorum  atque  intentionis  piorum  fidelium  op- 
tantium, ut  in  cultum  Dei  et  in  causas  pias  ipsorum  donationes  im- 
pendantur, clericis  ex  motivo  religionis  iniungit  praeceptum,  ne  in 
alios  nisi  in  pios  usus  illa  expendantur. 

h.  Sunt,  qui  dicant,  teneri  clericos  bona  superflua  erogare  ex 
iustitia^).  Verum  haec  obligatio  aut  eo  oriretur,  quod  clerici  non  ac- 
quirant dominium  in  bona  beneficialia,  aut  eo,  quod  ecclesia  clericos 
ex  iustitia  ad  ea  eroganda  obliget;  atqui  ex  neutro  fonte  oritur  obli- 
gatio iustitiae:  clerici  enim  verum  dominium  in  bona  superflua  acqui- 
runt; ecclesiam  autem  addidisse  obligationem  iustitiae  sufficienti  ar- 
gumento demonstrari  nequit^). 

2.  Si  constat  clericum  male  expendisse  bona  super- 
flua, de  obligatione  clerici  et  eorum,  qui  bona  illicite  acce- 
perunt, haec  notanda  sunt: 

a.  Clericus  non  tenetur  ad  restitutionem  eorum,  quae 
male  expendit,  quia  expendens  iustitiam  non  laesit. 

h.  Donatarius  non  tenetur  erogare  in  pauperes,  quae 
a clerico  illicite  accepit,  etsi  ipse  clericum  (quamvis  mala 
fide)  ad  donationem  faciendam  induxisset,  quia  nec  ipse 
nec  clericus  iustitiam  violavit,  nisi  mediis  iniustis  clericum 
ad  donationem  faciendam  induxit. 

c.  Heres  vel  legatarius  bona  ecclesiastica,  quae  a clerico 
accepit,  pariter  non  tenetur  erogare  in  pias  causas,  nisi 
clericum  a condendo  testamento  impedivit  vel  mediis  in- 
iustis ad  testamentum  in  suum  favorem  condendum  induxit, 
quia  obligatio  erogandi  bona  superflua  non  est  realis,  sed 
personalis,  quae  ad  heredes  non  transit^). 

^fota.  Quae  modo  notata  sunt,  valent  de  bonis,  quae  certo  eccle- 
siastica sunt.  Plerumque  autem  ad  demonstrandum  difficile  erit,  num 
bona  clericorum,  praesertim  hereditate  relicta,  vere  ecclesiastica  sint. 
Quid  in  dubio  praesumendum  sit,  supra  (n.  381.  c.)  dictum  est. 

Navarrus^  Roncaglia,  Laymann  etc. 

2)  Gf.  Lehnikuhl  I.  n.  900. 

•’’)  In  Austria  codex  civilis  § 761  statuit,  ut  bona  clerici  sine 
testamento  defuncti  in  tres  partes  aequales  dividantur,  quarum  una 
cedit  ecclesiae,  altera  pauperibus,  tertia  consanguineis. 

782.  Quoad  modum  erogandi,  a.  Non  requiritur^ 
ut  clericus  statim  ea  bona  in  pios  usus  expendat,  quia 
nulla  lege  id  praecipitur;  sed  eo  modo  illa  expendere 
potest,  quem  iudicat  fini  aptiorem  atque  utiliorem.  Quan- 
doque enim  utilius  erit  bona  conservare  ad  aliquod  opus 
insigne  perficiendum,  quod  in  gloriam  Dei  et  in  salutem 
animarum  cedit. 

Attamen  quando  urget  necessitas,  si  nempe  adsint 
pauperes  in  extrema  vel  gravi  necessitate  constituti,  non 
licet  bona  conservare,  sed  indigentibus  subveniendum  est. 
Pari  modo  tempore  vitae  expendenda  sunt,  quando  adest 
periculum,  ne  post  mortem  a fisco  vel  ab  amicis  et  con- 
sanguineis diripiantur. 

h.  Nec  tenetur  clericus  ea  expendere  in  pauperes  vel 
in  utilitatem  illius  loci,  ubi  situm  est  beneficium,  nisi  ibi 
sint  pauperes  in  extrema  vel  gravi  necessitate  constituti, 
quia  nulla  apparet  ratio,  ob  quam  extra  casum  necessitatis 
illius  loci  pauperibus  distribui  debeant. 

783.  De  causis  piis^).  1.  Causae  piae  dicuntur  omnia 
illa  opera,  quae  vel  natura  sua  vel  dispositione  fidelium 
fini  supernaturali  inserviunt. 

Superyiaturalis  dicitur  quilibet  finis,  qui  religionem  seu  cultum 
Dei  et  sanctorum  aut  caritatem  Christianam  seu  utilitatem  spiritualem 
vel  temporalem  proximi,  prout  indoli  religionis  Christianae  convenit, 
intendit. 

2.  Opera  triplicis  generis  spectato  fine  (operis)  distingui 
possunt : 

a.  Alia,  quae  natura  sua  finem  supernaturalem  habent 
ut  missae  sacrificium,  orationes,  ecclesiae,  domus  religiosae, 
confraternitates  etc. 

h.  Alia,  quae  natura  sua  finem  mere  naturalem  et 
profanum  habent  ut  theatrum,  societas  instituta  ad  pera- 
genda exercitia  gymnastica  etc. 

')  Cum  saepius  mentio  occurrat  causarum  piarum,  ut  cum  resti- 
tutio facienda  dicitur  ad  causas  pias,  vel  de  valore  testamenti  et  legati 
ad  causas  pias  vel  de  erogandis  bonis  superfluis  in  causas  pias  agitur, 
iuvat  definire  rationem  causae  piae. 

c.  Alia,  quae  natura  sua  ad  finem  supernaturalem  et 
temporalem  indifferentia  sunt  ut  sustentatio  pauperum  tum 
eorum,  qui  vitae,  tum  eorum,  qui  statui  necessariis  carent, 
scholae,  hospitalia,  orphanotrophia  etc. 

Opera,  quae  natura  sua  indifferentia  sunt,  pia  intentione  dona- 
torum aut  fundatorum  in  causas  pias  convertuntur,  quae  vero  natura 
sua  profana  sunt,  intentione  donatorum  vel  fundatorum  in  causas  pias 
converti  nequeunt. 

3.  Ut  aliqua  dispositio  (donatio,  legatum,  testamentum) 
ad  causas  pias  facta  censeatur,  utrumque  requiritur,  ut 
finis  operantis  (donantis  etc.)  sit  supernaturalis  et  opus 
saltem  ex  fine  operantis  evadat  supernaturale. 

a.  Si  opus,  in  cuius  favorem  fit  dispositio,  natura  sua  pium  est, 
dispositio  ex  motivo  supernaturali  facta  censetur. 

h.  Si  opus  natura  sua  ambiguum  est  et  de  intentione  operantis 
aliunde  non  constat,  ad  haec  attendendum  est : 

a.  Si  totum  opus  administrationi  ecclesiae  commissum  vel  saltem 
eius  gubernationi  subiectum  est,  certo  causis  piis  accensendum  est. 

p.  Ex  eo,  quod  aliquod  opus  e.  g.  hospitale  excluso  omni  inter- 
ventu ecclesiae  a solis  laicis  administratur,  nondum  sequitur  agi  de 
causa  profana,  nisi  constet  ex  motivo  mere  philanthropico  erectum 
esse. 

y.  In  dubio,  utrum  agatur  de  causa  pia  an  profana,  favendum 
est  causae  piae. 

Nota.  De  poenis  ecclesiasticis  agitur  in  fasciculo  seperatim  edito. 

A. 

Abortus:  quid  et  quoluplex  sit  342;  quomodo  differat  ab  acceleratione 
partus  342;  quatenus  illicitus  sit  343. 

Abstinentia:  a carnibus  ad  essentiam  ieiunii  non  pertinet  681;  prae- 
ceptum abstinentiae  quid  prohibeat  673,  quibus  diebus  et  quos 
obliget  674;  quando  graviter  laedatur  674;  quinam  ab  ea  excu- 
sentur 676;  quando  servanda  sit  abstinentia  ab  ovis  et  lacticiniis 
677;  a promiscuitate  ciborum  678;  quis  a praecepto  abstinentiae 
dispensare  possit  688;  num  dispensatione  pluries  eodem  die  uti 
licet  689. 

Accessio:  quid  sit  et  quotuplex  394;  cuius  sit  res,  quae  per  acces- 
sionem alteri  rei  adiungitur  394  ss. 

Accusator:  quis  sit  729;  quando  exsistat  obligatio  accusandi  730. 

Actor:  quis  sit  729;  ei  incumbit  probatio  729. 

Adiuratio : quid  sit  257 ; quotuplex  sit  258 ; num  obligationem  inducat 
259;  quae  condiciones  ad  eam  requirantur  259. 

Adoratio:  quid  sit  135;  quatenus  praecepta  sit  137. 

Adulterium:  quis  damna  ex  eo  orta  reparare  debeat  472;  quae  damna 
reparare  debeat  473;  quomodo  ea  reparare  debeat  474. 

Advocatus:  quatenus  causas  pauperum  gratis  defendere  teneatur  92; 
eius  obligationes  735,  quid  ei  liceat  in  causis  criminalibus  et  ci- 
vilibus 736;  quatenus  possit  ficto  documento  uti  736,  ad  quid 
teneatur  erga  clientem  737 ; quantam  taxam  exigere  possit  738. 

Aggressor  iniustus:  quis  sit  332;  num  infans,  qui  egredi  conatur,  nec 
potest,  iniustus  aggressor  sit  340;  quatenus  occidi  possit  332  ss.; 
V.  Occisio. 

Amor:  quid  significet,  quo  differat  a caritate  53.  54;  benevolentiae, 
concupiscentiae,  amicitiae  54. 

Amphibologia:  quid  sit  639;  ex  iusta  causa  licita  est  640. 

Apostasia:  a fide,  a religione,  ab  ordine,  ab  oboedientia:  quid  sit  28. 

Assecuratio:  quid  sit  627;  quid  ad  eius  iustitiam  requiratur  628;  quae 
damna  assecurans  compensare  debeat  629;  quomodo  restituendum 
sit  societati  assecurationis  512. 

— vitae:  duplici  modo  iniri  solet  630;  quid  ad  eius  iustitiam  requi- 
ratur 630;  quatenus  assecuratus  manifestare  debeat  defectus  suos 
631;  operariorum  631*. 

Assumptio  vana  nominis  Dei:  eius  malitia  201. 

Auctor:  quis  sit  379;  eius  ius  in  publicas  suas  lectiones  et  orationes, 
in  opus  suum  vulgatum,  nondum  vulgatum  379. 

B. 

Bellum;  quid  et  quotuplex  sit  351;  quatenus  licitum  sit  352;  quae 
licita  vel  prohibita  sint  in  iusto  bello  352;  condiciones  requisitae 
ad  iustitiam  belli  353. 

Bibliopolae:  quatenus  cooperentur  ad  peccatum  vendendo  pravos  libros 
126;  quid  eis  quoad  libros  pravos  praecipiatur  707. 

Blasphemia:  quid  sit  202;  quotuplex  sit  203;  eius  malitia  204;  con- 
diciones ad  veram  blasphemiam  requisitae  205;  quae  formulae 
blasphemiam  contineant  206;  quot  modis  committatur  207. 

Bona:  quotuplicis  ordinis  sint  80.  357;  familiae  376;  filiorum  libera, 
non  libera  374;  uxorum  dotalia,  praeterdotalia,  communia  376; 
clericorum  ecclesiastica,  quasi-ecclesiastica,  patrimonialia  380. 

— superflua,  necessaria:  vitae,  statui  90. 

— ecclesiae:  quae  sint  180. 

Bona  fides:  quid  sit  in  praescriptione  403;  quae  ad  praescribendum 
requiratur  403;  v.  Possessor. 

Breviarium:  quo  in  recitatione  officii  divini  utendum  sit  760. 

Bulla  cruciatae:  quid  contineat  691. 

Bursa:  quid  et  quotuplex  sit  632;  speculationes  bursae  ad  terminum 
ad  praemium  632;  num  speculationes  bursae  licitae  sint  633;  pec- 
cata, quae  cum  iis  solent  esse  coniuncta  633. 

C. 

Calumnia  v.  Detractio. 

Cambium:  quid  sit  contractus  cambii  et  quomodo  differat  a mutuo  616 
quotuplex  sit  616;  condiciones  ad  eius  iustitiam  requisitae  617. 

Caritas : quid  sit  54 ; caritatis  signa  specialia  et  communia  81 ; cari- 
tatis ordo  V.  Ordo. 

Caritas  Dei:  ut  virtus,  actus  quid  sit  53;  quotuplex  sit  54;  eius 
gradus  54 ; eius  praxis  56 ; eius  efficacia  57 ; peccata  contra  cari- 
tatem Dei  69  ss. 

— sui:  quid  et  quotuplex  sit  65;  quid  exigat  66  ss. ; peccata  contra 
caritatem  sui  70. 

— proximi:  quid  et  quotuplex  sit  71;  quatenus  praecepta  72;  ex- 
terna 86 ; quatenus  exigat,  ut  ex  ignorantia  peccans  moneatur  98 ; 
peccata  contra  caritatem  proximi  99  ss. 

Caritatis  Dei  ohiectum:  materiale,  formale  55. 

— necessitas:  medii  et  praecepti  58. 

— praeceptum:  quando  obliget  per  se  59;  quando  per  accidens  61. 

Caritatis  proximi  praeceptum:  num  exsistat  72;  quid  exigat  72. 

Caro:  quid  nomine  carnis  veniat  sensu  ecclesiastico  675;  quibus  diebus 
prohibeatur  caro  cum  piscibus  678. 

Castratio:  num  licita  sit  328. 

Caupones:  quatenus  cooperentur  ad  peccatum  praebendo  cibos  vetitos, 
ministrando  vinum,  proponendo  pravas  ephemerides  125;  recep- 
tantes 493. 

Causa  damni:  per  se,  per  accidens  456;  quatenus  differat  a condicione 
et  occasione  456. 

Causae  piae:  quae  dicantur  783;  quomodo  a profanis  discerni  possint  783. 

Censura  librorum;  quotuplex  sit  708;  quae  scripta  praevia  censura  in- 
digeant 709;  qui  eam  ferre  debeant  710;  regulares  quoad  cen- 
suram librorum  711. 

Cessio  bonorum:  quid  et  quotuplex  sit  518;  quid  cessionem  faciens 
sibi  retinere  possit  519;  num  obligationem  debiti  solvendi  penitus 
extinguat  519. 

Choreae:  quatenus  sint  cooperatio  ad  peccata  aliena  128. 

Cives:  eorum  obligationes  erga  principem  et  rempublicam  312;  quatenus 
teneantur  eligere  deputatos  323;  quos  eligere  debeant  324;  num 
indignum  eligere  possint  325. 

Clerici:  qui  sint  750;  eorum  diversa  bona  380;  quodnam  bonorum 
habeant  dominium  381;  ne  libros  inconsultis  ordinariis  publicent 
711;  ne  diaria  aut  folia  absque  ordinarii  licentia  suscipiant  mode- 
randa 711;  quatenus  probandi  sint  ad  ordines  admittendi  752; 
habituati  in  peccato  turpi  num  possint  sacrum  ordinem  suscipere 
752;  quatenus  teneantur  bona  superflua  erogare  in  causas  pias 
770;  ex  qua  virtute  ad  id 'teneantur  781;  quomodo  ea  erogare 
debeant  782;  quid  titulo  congruae  sustentationis  expendere  pos- 
sint 780. 

Codicillus:  quid  sit  .557, 

Collatio  vespertina:  quantitas  et  qualitas  ciborum  in  ea  permissa  683. 

Commodatum:  quid  sit  568;  quomodo  differat  a precario  568;  obliga- 
tiones commodatarii  569;  commodantis  570. 

Communicatio:  civilis,  religiosa;  activa,  passiva;  formalis,  materialis; 
publica,  privata  34;  quatenus  cum  infidelibus  prohibita  35;  cum 
iudaeis  36;  cum  haereticis  37.  38;  in  eodem  templo,  in  baptismo, 
in  nuptiis,  in  ritibus,  in  supultura  39. 

Communio  paschalis:  quos  obliget  praeceptum  communionis  paschalis 
694;  quando  urgeat  et  quomodo  implendum  695;  ubi  implendum 
sit  696;  num  satisfaciat,  qui  tempore  paschali  sumit  viaticum  696. 

— prima:  qua  aetate  ad  eam  admittendi  sint  pueri  697;  quis  de 
eorum  idoneitate  iudicare  debeat  697. 

Compensatio  occulta:  quid  sit  426;  num  licita  sit  426;  condiciones  ad 
eam  requisitae  427 ; famulorum  428. 

Compositio:  quid  sit  520;  ad  extinguenda  debita  incerta  521;  ad  reti- 
nenda bona  ecclesiastica  522. 

Concursus  ad  beneficia:  quotuplex  sit  454;  num  ius  ad  beneficium  con- 
ferat 455. 

Condonatio:  quatenus  a restitutione  facienda  excuset  515;  quando  prae- 
sumi possit  515. 

Conductio:  quid  sit  et  quatenus  differat  a mandato  609;  quatenus 
licita  et  praecepta  sit  609;  ad  quid  teneatur  conductor  operis  613; 

V.  Merces. 

Confessarius : quatenus  ad  restitutionem  teneatur,  qui  poenitentem  de 
ea  facienda  non  monuit  vel  indebite  ad  eam  faciendam  obli- 
gavit 497. 

Confessio  annua:  quos  obliget  praeceptum  annuae  confessionis  692; 
quomodo  implendum  sit  693. 

Coniuges : eorum  mutuae  obligationes  282;  eorum  dominium  376  ss. 

Conscriptio:  universalis  et  particularis  319;  quatenus  iusta  320. 

Consentiens:  quis  sit  489;  ad  quid  teneatur  quoad  iniustum  suffra- 
gium 490;  quoad  damnificatum  491. 

Consilium:  quotuplex  sit  483;  ad  quid  teneatur,  qui  iniquum  dederit 
484;  quatenus  reparari  debeant  damna  ex  consilio  doctrinali 
orta  488. 

Consulens:  quis  sit  483;  quatenus  differat  a mandante  483;  ad  quid 
teneatur,  qui  consilium  nocivum  dederit  484;  ad  quid  teneatur 
erga  damnificatum  485;  erga  exsecutorem  486. 

Contractus:  quid  sit  523;  requisita  essentialia  523;  quotuplex  sit  524: 
quid  quasi-contractus  524;  condiciones  ex  parte  materiae  requi- 
sitae 525 ; de  re  aliunde  iam  debita  527 ; de  re  turpi  538 ; quae 
personae  contractum  inire  possint  528;  quatenus  valeant  contrac- 
tus minorum  529 ; ex  errore  initus  536 ; ex  metu  initus  537 ; con- 
tractus aleatorii  quid  sint  et  quomodo  differant  a condicionatis  61 S. 

— consensus:  quae  et  quotuplex  sit  causa  consensus  538;  qualis  esse 
debeat  530;  quatenus  esse  debeat  simultaneus  532;  num  tacitur- 
nitas sit  signum  consensus  533 ; quo  momento  perficiantur  con- 
tractus inter  absentes  533;  quae  vitia  consensus  534;  v.  Error. 
Metus. 

Contractus:  obligatio:  quotuplex  distinguatur  539;  eius  qualitas  et  gra- 
vitas 539;  quam  producant  contractus,  quos  irritat  lex  civilis  356; 
quid  efficiat  iuramentum  contractui  additum  540;  quatenas  valeat 
contractus  initus  sub  condicione  541 ; sub  modo  542 ; sub  causa 
543;  sub  demonstratione  544;  in  diem  5i5.  v.  Societas. 

Contumelia:  quid  sit  et  quomodo  irrogari  possit  662;  eius  malitia  663; 
quomodo  materiae  gravitas  determinanda  sit  664. 

Cooperatio:  ad  inccatam:  quid  sit  116;  quomodo  differat  a scandalo  et 
inductione  116;  quotuplex  sit  117;  quaenam  licita,  quaenam  illi- 
cita 118;  condiciones  ad  liceitatem  cooperationis  materialis  requi- 
sitae 119  ss.;  cooperatio  ad  falsos  ritus  122;  artificum  et  merca- 
torum 123;  ad  pravas  ephemerides  124;  cauponum  125;  bibliopolae 
126;  typographorum  127;  per  choreas  128;  famulorum  129. 

— ad  inmstitiam:  quotuplex  sit  477;  quatenus  licita  118;  inducit 
obligationem  restituendi  478;  quae  sint  cooperationes  positivae  et 
negativae  479.  495  ss. 

Cor:  quatenus  punctio  cordis  licita  sit  339. 

Correptio  fraterna:  quid  sit  94;  quomodo  differat  a paterna  et  iudi- 
ciali  94;  eius  obligatio  95;  condiciones  requisitae,  ut  obliget  96; 
ordo  in  ea  servandus  97  ; num  monendus,  qui  ex  ignorantia  peccat  98. 

Craniotomia : num  licita  sit  340. 

Crematio  cadaverum:  ab  ecclesia  prohibita  716;  cur  humationem  intro- 
duxerit 716;  quatenus  rationem  praebeat  negandi  sacramenta  et 
sepulturam  ecclesiasticam  717. 

Crimen:  occultum,  publicum  649;  quando  liceat  revelare  occultum  650; 
quae  condiciones  servandae  650;  quatenus  liceat  revelare  crimen 
publicum  651. 

Cristallomantia:  quid  sit  154. 

Culpa:  theologica,  iuridica  458;  iuridica  lata,  levis,  levissima  458;  ad 
obligationem  restitutionis  requiritur  culpa  theologica  459;  quando 
sufficiat  culpa  iuridica  459,  quam  obligationem  inducat  culpa  levis 
434  s. 

Cultus:  quid  sit  135;  quotuplex  sit  136;  falsus  149;  superfluus  150. 

r>. 

Daemon:  quale  peccatum  sit  pactum  cum  ipso  154;  usurpatio  nominis 
eius  201. 

Damnificatio : quid  sit  et  quomodo  compensetur  81. 

— iniusta : quotuplex  sit  429 ; quatenus  peccet,  qui  alium  impedit  a 
consequendo  bono  430;  quid  ob  damnificationem  restituendum  sit 
453;  sub  quibus  condicionibus  obligationem  restitutionis  inducat 
454 ; ob  damnificationem  ex  errore  profectam  462 ; ob  damnifica- 
tionem dubiam  460;  ob  damnificationem  in  bonis  spiritualibus  464; 
propter  homicidium  465;  propter  stuprum  vel  fornicationem  469; 
propter  adulterium  472;  propter  laesam  legem  militarem  475; 
propter  defraudata  tributa  476;  quatenus  ad  restitutionem  tenea- 
tur, qui  eam  non  impedivit  496. 

Debita:  a patre  relicta  num  a filio  solvenda  sint  288. 

Decalogus:  eius  partitio  et  momentum  130. 

Defectus:  substantialis,  accidentalis  590;  qui  in  venditione  manifestandi 
590;  in  assecuratione  vitae  630. 

Defraudator  tributi:  num  ad  restitutionem  teneatur  476. 

Denuntiatio:  evangelica  quid  sit  94;  num  ad  eam  teneantur  alumni  97; 
quando  exsistat  obligatio  denuntiationis  iudicialis  730. 

Depositum:  quid  sit  564;  obligationes  depositarii  565;  deponentis  566. 

Deputati:  eorum  obligationes  311;  quatenus  eligi  debeant  323;  qui  eli- 
gendi sint  324;  num  eligi  possint  indigni  325.  v.  Cives. 

Desiderium:  mortis  num  sit  peccatum  48.  329;  perpetuo  vivendi,  num 
sit  contra  spem  49. 

Desperatio:  quid  sit  49;  simplex,  qualificata  52;  eius  malitia  50;  non 
admittit  parvitatem  materiae  50. 

Detractio,  calumnia:  quid  et  quotuplex  sit  644;  eius  malitia  645;  quo- 
modo determinanda  sit  eius  gravitas  646;  quatenus  specifice  dif- 
ferat a calumnia  648 ; quot  peccata  committat  coram  pluribus  de- 
trahens 648;  quatenus  peccet  audiens  detractionem  654. 

Discipuli:  eorum  obligationes  erga  magistros  308. 

Disputatio:  cum  haereticis:  quatenus  licita  41. 

Divinatio:  quid  et  quotuplex  sit  153;  eius  malitia  155;  quatenus  licita 
sit  virga  divinatoria  158. 

Domini,  heri:  eorum  obligationes  erga  famulos  vel  operarios  303  ss. 

Dominium : quid  sit  357 ; principia  ex  dominio  deducta  358 ; quotuplex 
sit  359 ; quatenus  eius  obiectum  sint  bona  interna  364 ; mixta  365 ; 
in  res  externas  368;  eius  acquisitio  382  ss.  eius  subiectum  367 ; 
quibus  modis  acquiratur  382. 

Donatio:  quid  sit  548;  quotuplex  sit  549;  quatenus  valeat  a debitore 
facta  548;  sub  quibus  condicionibus  valeat  550.  93;  quos  effectus 
producat  551 ; quando  revocari  possit  551 ; donatio  mortis  causa 
quid  sit  et  quatenus  valeat  559. 

Dubium:  in  fide:  cur  possibile,  cur  illicitum  sit  33;  cur  haereticis  lici- 
tum sit  33 ; num  haeresis  sit  33 ; dubitantes  de  fide  quomodo 
tractandi  sint  33  v.  Haeresis. 

Duellum:  quid  sit  347;  quotuplex  sit  348;  num  liceat  privata  vel  pu- 
blica auctoritate  349;  academicum  verum  duellum  350;  poenae  in 
duellantes  latae  350;  obligatio  restituendi  ex  duello  orta  468. 

E. 

Ecclesia:  quibus  peccatis  polluatur  178;  quatenus  ei  conveniat  sanctitas, 
immunitas  178. 

Eleemosyna : quid  sit  89 ; eius  praeceptum  90 ; quomodo  obliget  in  ex- 
trema, gravi,  communi  necessitate  91  ss.;  num  tributa  valeant  pro 
eleemosyna  93. 

Emancipatio:  quando  et  quomodo  fiat  372;  feminarum  285. 

Emtio-venditio : quid  sit  et  quo  tempore  dominium  transferat  587 ; quo- 
tuplex sit  588;  ad  quid  teneatur  venditor  quoad  rem  vendendam 
589 ; quoad  manifestationem  defectuum  590 ; quoad  rei  traditionem 
591 ; quoad  assecurationem  592 ; num  valeat  venditio  rei  alienae, 
adulteratae  589;  ad  quid  teneatur  emptor  593. 

Ephemerides  pravae:  num  eas  legere,  articulis  vel  nuntiis  insertis  iuvare, 
vendere,  hospitibus  proponere  liceat  124.  125;  lege  positiva  pro- 
hibentur 712;  viri  ecclesiastici  indigent  licentia  ad  ephemerides 
moderandas  711 ; quatenus  ephemeridum  scriptoribus  liceat  aliorum 
crimina  revelare  652. 

Error;  quotuplex  sit  535;  quatenus  irritet  contractus  536. 

Exactores  tributi : ad  quid  teneantur  3 18;  quatenus  restituere  debeant  476. 


Fama;  quid  sit  et  quotuplex  66.  642;  ius  in  famam  veram  et  falsam  643; 
quinam  ius  in  famam  habeant  643;  num  liceat  seipsum  infamare 
66;  quomodo  laedatur  644. 

Famae  restitutio:  facienda  a detractore  et  calumniatore  655;  quomodo 
ab  iis  facienda  sit  656;  quae  causae  ab  ea  excusent  657. 

Familia;  quibus  societatibus  constituatur;  obligationes  intra  fami- 
liam 281. 

Famuli:  quatenus  cooperari  possint  peccatis  dominorum  129;  eorum  re- 
latio ad  dominum  300;  eorum  obligationes  erga  dominos  301 ; num 
teneantur  impedire  damna  dominis  inferenda  302;  quando  eorum 
furta  dominis  facta  sint  gravia  417;  num  eis  liceat  occulta  com- 
pensatio erga  dominos  428;  eorum  obligatio  erga  dominum  aere 
alieno  gravatum  508. 

Feminae:  eorum  emancipatio  285  s.;  iusta  merces  612. 

Festa:  quatenus  praeceptum  sanctificandi  festa  naturale,  divinum,  ec- 
clesiasticum sit  260;  ad  quid  obliget  261. 

Fidelitas:  quid  sit,  unde  eius  obligatio  oriatur,  quomodo  obliget  635. 

Fides:  quid  sit,  quo  differat  ab  opinione,  a scientia  3;  ut  virtus,  ut  actus 
quid  sit  3;  debet  esse  universalis  4;  formata,  informis  interna,  externa ; 
divina  catholica;  explicita,  implicita;  formalis,  virtualis  6;  interna 
quando  obliget  14;  peccata  contra  fidem  25  ss. ; dubium  in  fide  33* 

— actualis',  necessitate  medii  et  praecepti  necessaria  7.  s.;  quarum 
veritatum  necessaria  necessitate  medii  10;  necessitate  praecepti  11. 

Fidei  oUectum:  materiale,  formale  4. 

— subiectum:  quod  sit  3. 

— habitus:  quando  amittatur  3. 

— genesis  5. 

— internae  praeceptum,  quando  obliget  per  se  14;  quando  per  ac- 
cidens 15. 

— externae  praeceptum:  quando  obliget  23. 

— erubescentia:  quid  sit  16. 

— negatio:  directa,  indirecta  16;  non  licet  directe  negare  fidem  17; 
licet  quandoque  indirecte  22;  quot  modis  fides  negari  possit  18; 
licet  fidem  occultare  19.  20. 

— persecutio:  num  in  ea  fugere  liceat  21. 

Fiedeicommissum : quid  sit  558;  quomodo  differat  a fideicommisso  fami- 
liae 558. 

Filii:  quotuplicis  generis  sint  287;  eorum  obligationes  287  ss. ; num 
parentibus  in  necessitate  constitutis  possint  religionem  ingredi  288 ; 
num  teneantur  patris  debita  solvere  288 ; quatenus  parentibus  oboe- 
dire teneantur  289 ; in  eligendo  vitae  statu  290. 

Filii  illegitimi:  qui  dicantur  287 : eorum  relatio  ad  parentes  292. 

Filiifamilias ; qui  sint  372;  in  quae  bona  dominium  habeant  373;  num 
domi  laborantes  mercedem  exigere  possint  374;  quatenus  de  bonis 
sibi  concessis  disponere  possint  375 ; quoad  furta  parentibus 
facta  417. 

Foenus;  quid  sit  et  quotuplex  582 ; quae  sit  liciti  foenoris  mensura  583; 
antiquitus  ab  ecclesia  prohibitum  585;  cur  nunc  licitum  586. 

Foetus : quis  dicatur  342 : maturus,  immaturus ; animatus,  inanimatus 
342;  extopicus  341. 

Fornicatio:  quatenus  inducat  obligationem  restitutionis  471. 

Fructus:  quid  sint  et  quotuplices  363;  fructus  industriales  non  resti-' 
tuendi,  naturales  et  civiles  quando  restituendi  411.  447. 

Functiones  sacrae:  num  sit  simonia  pro  eis  pretium  accipere  198. 

Funera  civilia:  num  eis  interesse  liceat  109. 

Furtum:  quid  sit  414;  quatenus  differat  a rapina  413;  eius  malitia  414; 
materia  furti  relative  et  absolute  gravis  415  s.;  furta  domestica  417  ; 
rerum  expositarum  418;  rerum  ad  plures  pertinentium  423;  furta 
minuta  419;  quando  materia  furtis  ablata  coalescat  420  ss. ; quid 
a furto  excuset  424  ss. 

Gr. 

Gestio  negotiorum:  quid  sit  574. 

H. 

Habitatio:  ad  quid  inserviat  66. 

Haeresis : quid  sit  29 ; materialis  formalis  30 ; eius  malitia  31 ; num 
fides  negari  possit  sine  formali  haeresi  33 ; num  negare  propositionem 
ab  ecclesia  damnatam  haeresis  sit  32;  num  revelationem  privatam 
32;  num  dubium  de  fide  33. 

Haeretici:  num  liceat  cum  eis  communicare  37;  eorum  templa  ingredi, 
eorum  functionibus,  nuptiis  interesse  39;  comitari  eorum  funera  39; 
cum  eis  disputare  40;  ad  moribundum  vocare  ministrum  haere- 
ticum 122. 

Hereditas:  quid  sit,  quot  modis  acquiri  possit  552;  duplici  modo  ac- 
ceptari potest  555. 

Heres:  quis  dicatur  552;  universalis,  particularis  403;  ab  intestato, 
ex  testamento;  necessarius;  legitimus  553;  tenetur  acceptare 
hereditatem  555;  eius  obligationes  555;  debet  implere  vota 
defuncti  224;  num  teneatur  restituere  bona  ecclesiastica  a clerico 
accepta  781. 

Historiographi:  quatenus  eis  liceat  defunctorum  crimina  litteris  con- 
signare et  propalare  653. 

Homicidium:  quid  sit  336;  quotuplex  sit  337;  eius  diversae  species  337; 
quatenus  ex  eo  oriatur  obligatio  restituendi  466  ss. ; erga  creditores 
occisi  467  v.  Occisio. 

Honor:  quid  sit,  66.  642;  quomodo  differat  a cultu  131;  ius  inhonorem 
643;  quatenus  et  quomodo  reparandus  sit  honor  laesus  665;  num 
ad  reparandum  honorem  sit  venia  petenda  665. 

Hypnotismus:  quid  sit  747;  eius  phaenomena  747;  num  viribus  natura- 
libus producantur  748;  per  se  illicitus  est  749;  quatenus  licite 
exerceri  possit  749. 

I. 

Idololatria:  quid  et  quotuplex  sit  151;  eius  malitia  152. 

Indifferentismus:  cur  malus  sit  33. 

Inductio:  quid  sit  110;  quomodo  differat  a scandalo  directo  et  indirecto 
110;  eius  malitia  111;  num  liceat  petere,  quod  alter  non  praestat 
sine  peccato  112;  num  liceat  suadere  minus  malum  ei,  qui  ad 
maius  patrandum  determinatus  est  113;  num  liceat  apponere  oc- 
casionem peccandi  114. 

Indumentum:  ad  quid  inserviat  66. 

Infidelitas:  quid  sit;  negativa,  privativa,  positiva  26;  eius  malitia  27. 

Inimicus : quis  dicatur  81 ; praecipitur  diligendus  82 ; quatenus  ipsi  ex- 
hibenda signa  caritatis  communia  et  specialia  82 ; praeceptum  re- 
conciliationis 84;  modus  reconciliationis  85. 

Iniuria:  quid  sit  et  quomodo  compensetur  81.408;  quotuplex  sit  409; 
eius  malitia  410;  quatenus  scienti  et  consentienti  non  fiat  in- 
iuria 411, 

instructio  religiosa:  num  sit  res  sacra  39;  haeretica  frequentari  non 
potest  39;  num  sit  simonia  prq  ea  pretium  accipere  197. 

inventio  v.  Res  amissae.  Thesaurus. 

inventor  novi  operis:  eius  iura  v.  Auctor. 

— rei  amissae:  eius  obligationes  et  iura  393. 

leiunium:  quotuplex  distinguatur  679;  utrum  iuris  divini  an  ecclesia- 
stici sit  680;  ad  quid  et  quos  obliget  680;  quando  committatur 
grave  peccatum  contra  ieiunium  680;  quibus  diebus  obliget  680; 
quae  sit  essentia  ieiunii  681 ; tempus  refectionis  diebus  ieunii 
685;  num  anticipare,  invertere  liceat  685;  quinam  a ieiunio  ex- 
cusentur 687 ; quis  in  eo  dispensare  possit  688. 

lentaculum:  num  diebus  ieiunii  liceat  684;  quantitas  et  qualitas  cibi 
in  eo  permissi  684. 

ludaei:  quatenus  communicatio  cum  eis  prohibita  sit  37. 

Index:  quid  sit  et  quotuplex  719;  quam  scientiam  et  iurisdictionem 
habere  debeat  720;  quatenus  peccet  iudex  saecularis  causas  ecclesia- 
sticas ad  suum  tribunal  trahens  720;  num  liceat  iudici  exigere 

dona  vel  sponte  ablata  acceptare  721 ; diligentia  in  eo  requisita 
722;  sententiam  iuxta  legem  ferre  debet  722;  iuxta  scientiam 
iuridicam;  723:  quid,  si  scientia  iuridica  et  privata  discrepent  723; 
quid  ei  agendum,  si  causa  maneat  dubia  725;  num  sententiam 
secundum  legem  iniustam  ferre  possit  726;  ad  quid  teneatur,  qui 
sententiam  iniustam  tulit  727 ; quam  obligationem  producat  sen- 
tentia iudicialis  724. 

ludex  iuratiis:  quis  dicatur  728;  ad  quid  teneatur  728;  quid  si  scientia 
iuridica  et  privata  discrepent  728. 

ludicium  temerarium:  quid  sit  658;  quomodo  differat  ab  opinione  teme- 
raria, suspicione,  dubitatione  temeraria  658;  eius  malitia  659;  su- 
spicionis temerariae  malitia  660;  quando  grave  peccatum  sit  661  ; 
num  liceat  ita  se  gerere,  ac  si  alter  malus  esset  661. 

luramentum:  quid  sit  243;  eius  liceitas  244;  quotuplex  sit  245;  con- 
diciones validi  iuramenti  246;  quae  sint  formulae  iuramenti  247 ; 
condiciones  liciti  iuramenti  248 ; num  liceat  iurare  cum  restrictione 
mentali  248;  quale  peccatum  sit  iuramentum  falsum  254;  carens 
iustitia  255;  iuramentum  lictum  256;  num  sint  iuramenta  reser- 
vata 239. 

— promissorium : quid  et  quotuplex  sit  249;  eius  obligatio  250; 
num  valeat  de  re  mala,  inutili,  minus  bona  250;  quomodo  inter- 
pretandum sit  251 ; quomodo  cesset  253 ; quatenus  obliget  iura- 
mentum fidelitatis  252;  num  obliget  iuramentum  metu  extortum 
250.  252;  ad  quid  obliget  iuramentum  additum  contractui  540. 

Ius:  ad  laborem  69;  in  quae  bona  homo  ius  habeat  364  s. ; quatenus 
in  famam  ius  habeat  642. 

L. 

Labor : quid  sit  67 ; eius  momentum  67 ; quatenus  exsistat  obligatio 
laborandi  66 ; quodnam  sit  ius  ad  laborem  69 ; quatenus  sit  modus 
acquirendi  dominii  397  s.;  eius  naturalis  destinatio  609. 

Lacticinia:  quid  sint,  quando  prohibeantur  677. 

Legatum:  quid  sit  558;  quando  legatarius  eius  dominium  acquirat  558; 
pium,  quo  iure  regatur  556.  558. 

Lex  civilis:  eius  valor  in  materia  iustitiae  356. 

— militaris:  num  condi  possit  319;  quid  ad  eius  iustitiam  requiratur 
319;  quatenus  in  conscientia  obliget  320;  qui  ab  ea  immunes 
sint  322;  num  ex  eius  laesione  obligatio  restitutionis  oriatur  475. 

Libri  pravi:  lege  naturae  qui  prohibeantur  698;  lege  ecclesiastica  pro- 
hibiti, unde  cognoscantur  699;  lex  eos  prohibens  num  strictae 
interpretationis  699 ; quando  eorum  lectione,  retentione  grave  pec- 
catum committatur  700;  quid  nomine  libri  intelligatur  701;  quis 
eos  prohibere  possit  704;  quis  facultatem  legendi  concedat  705; 
qui  libri  sint  absolute  prohibiti  712;  qui  sub  condicione  713;  qui 
aliquibus  tantum  concessi  714. 

Literae:  alienas  literas  legere  quanlum  peccatum  sit  671;  quando  id 
licitum  fiat  672. 

Locatio : quid  sit,  quotuplex  607 ; quas  obligationes  inducat  608 ; ob- 
ligationes quoad  locationem  agrorum  608.  v.  Conductio. 

Locus  sacer,  religiosus,  pius:  quid  sit  178. 

Loteria:  quid  sit  625;  requisita  ad  eius  iustitiam  626. 

Ludus : quid  sit  sensu  iuridico,  sensu  morali  622 ; requisita  ad  eius  ius- 
titiam 623;  ad  eius  liceitatem  624;  num  lucrum  retinere  possit, 
qui  alium  ad  ludendum  coegit  623 ; qui  rem  alienam  exposuit  623 ; 
V.  Bursa. 


Magia:  quid  et  quotuplex  sit  163;  eius  malitia  164;  magia  recens  166  ss. 
V.  Tabulae  rotantes,  Magnetismus  animalis,  Spiritismus. 

Magistri:  eorum  obligationes  erga  discipulos  308;  num  in  scholis  aca- 
tholicis  docere  possint  299. 

Magnetismus  animalis:  quatenus  eo  uti  liceat  168. 

Maledictio:  quomodo  peccet  maledicens  proximo  101;  creaturis  ratione 
carentibus,  sanctis,  diabolo  208. 

Maleficium:  num  sit  165;  quid  et  quotuplex  sit  163;  quomodo  tolli 
possit  166. 

Mandans:  quis  sit  480;  quatenus  ad  restitutionem  teneatur  480;  eius 
obligationes  erga  damnificatum  481 ; erga  mandatarium  482 ; num 
restituere  debeat,  si  mandatum  revocavit  481. 

Mandatum:  quid  sit  contractus  mandati  571;  obligationes  mandatarii 
572;  mandantis  573. 

Maritus:  eius  obligationes  erga  uxorem  283;  eius  iura  et  obligationes 
quoad  bona  communia  377. 

Mater:  num  prolem  proprio  lacte  nutrire  debeat  296;  num  teneatur 
subire  sectionem  caesaream  ad  servandam  prolem  344. 

Medicina  magica:  quid  sit,  num  superstitiosa  sit  159. 

Medicus:  eius  obligatio  743;  quatenus  peccet  aegrotorum  curam  re- 
spuens 743;  num  possit  praebere  remedium  ad  explorandam  eius 
virtutem  744;  num  licite  adhibeat  hypnotismum  749;  quatenus 
teneatur  monere  aegrotum  de  mortis  periculo  745;  quantum  sti- 
pendium exigere  possit  746 ; quatenus  liceat  praebere  remedia 
inutilia  746. 

Mendacium : quid  sit  636 ; quotuplex  sit  637 ; eius  malitia  638. 

Mercatus;  quatenus  diebus  festis  prohibiti  sint  277. 

Merces  iusta:  individualis,  familialis  610;  operario  debetur  merces 
familialis  611;  minime  vero  pars  lucri  611;  feminarum  612. 

Metus : quotuplex  sit,  quatenus  irritet  contractus  537. 

Milites:  conducti,  conscripti  319;  eorum  obligationes  321;  num  fugere 
possint  322;  num  desertores  redire  teneantur  322;  num  eis  mili- 
tare liceat  in  bello  iniusto  354;  num  bona  hostium  auferre  354. 

Militia  v.  Lex  militaris. 

Misericordia;  quid  sit  86;  eius  obiectum  86;  eius  praeceptum  87;  eius 
opera  88. 

Missa:  quo  iure  audienda  praecipiatur  261;  qua  intentione  audienda 
262;  qua  attentione  263;  quid  sit  missam  integram  audire  264; 
cum  praesentia  corporali  265 ; quo  loco  audire  debeat  266 ; causae 
ab  hoc  praecepto  excusantes  267. 

Moderamen  inculpatae  tutelae:  quid  sit  335;  quatenus  in  defensione  sui 
necessarium  335. 

Monopolium:  quid  et  quotuplex  sit  603;  quodnam  licitum  sit  604; 
num  licitum  sit  monopolium  per  conventionem  venditorum  con- 
stitutum 604. 

Mutiiatio  sui:  quatenus  illicita  328;  num  liceat  se  castrare  328. 

Mutuum:  quid  sit  contractus  mutui  575;  non  licet  ratione  mutui  lucrum 
percipere  576;  licet  ratione  tituli  externi  577;  num  liceat  ratione 
tituli  legis  civilis  578. 

— pecuniarium:  quid  et  quotuplex  sit  579;  num  liceat  ex  eo  foenus 
accipere  581;  quando  gratis  concedi  debeat  581. 


rsr. 

Necessitas:  medii  et  praecepti  quae  sit  7;  corporalis,  spiritualis  81; 
levis,  gravis,  extrema  81;  quae  necessitas  a furto  excuset  424; 
ad  quid  teneatur  extreme  indigens  425;  ad  quid  dominus  quoad 
extreme  indigentem  425. 

Notarii:  qui  diebus  festis  documenta  authentica  conficiunt  272;  qui  in 
documentis  venditionis  etc.  minus  pretium  declarant  317. 

Nundinae:  quae  diebus  festis  prohibitae  272. 


O. 

Oboedientia:  quid  sit  280;  eius  obiectum  materiale  et  formale  280; 
num  oboedientia  praeceptum  supponat  280 ; quando  peccatum  spe- 
cificum inoboedientia  committatur  280. 

Obligatio:  quomodo  differat  obligatio  fidelitatis  et  iustitiae  547. 

Observantia:  quid  et  quotuplex  sit  279;  quatenus  a pietate  differat  279; 
eius  obiectum  materiale  et  formale  279. 

— vana:  quid  sit  159;  quotuplex  sit  159;  sanitatum  159;  eius  ma- 
litia 160;  quomodo  dignosci  possit  161  ss. 

Occisio  sui:  quatenus  illicita  327. 

— malefactoris:  a quo  et  sub  quibus  condicionibus  fieri  possit  330. 

— iniusti  aggressoris:  sub  quibus  condicionibus  licita  sit  332;  num 

^ praecepta  sit  332;  ad  quae  bona  tuenda  liceat  333  s. 

— innocentis:  quatenus  sit  illicita  338;  quando  permitti  possit  338. 

— foetus:  V.  Abortus.  Craniotomia. 

Occupatio:  quid  sit  383;  condiciones  ad  eam  requisitae  383;  quatenus 
occupari  possint  animalia  mansueta  385;  mansuefacta  386;  fera  387. 

Odium:  quid  sit  63;  abominationis,  inimicitiae  63. 

Odium  Dei:  quatenus  adversetur  spei  48;  caritati  63  ss. 

— proximi:  quantum  peccatum  sit  100. 

Otfensa;  quid  sit  et  quomodo  compensetur  81. 

Officium  divinum;  quid  sit  753;  eius  fructus  754;  eius  partes  755; 
unde  oriatur  eius  obligatio  756;  quando  graviter  peccet  illud 
negligens  757 ; quatenus  debeant  restitui  fructus  ob  neglectam  re- 
citationem 758;  eius  forma  759;  num  recitandum  sit  officium 
Mariae  virginis,  defunctorum  etc.  761 ; quodnam  officium  recitan- 
dum sit  762;  quatenus  peccet  commutans  officium  763;  quomodo 
recitandum  sit  765  ss. ; num  recitari  possit  cum  socio  766;  qua- 
tenus liceat  recitationem  interrumpere  770;  quatenus  peccet  or- 
dinem horarum  invertens  771;  quo  tempore  singulae  partes  reci- 
tandae sint  773;  qua  hora  anticipari  possit  matutinum  774;  quae 
causae  a recitatione  excusent  775  ss. 

Opera:  quae  servilia,  liberalia,  communia,  forensia  268.  270;  quae 
diebus  festis  prohibita  269;  quomodo  peccet  opera  prohibita  per- 
agens 269;  quatenus  prohibitae  sint  actiones  iudiciales  271;  acti- 
ones civiles  272;  quae  causae  ab  hac  prohibitione  excusent  273  ss. ; 
num  excuset  ratio  vitandi  otii  274. 

Operarii:  quatenus  differant  a famulis  300;  eorum  obligationes  erga 
heros  305 ; num  possint  cessare  ab  opera  ex  condicto  306  s. ; quae 
sit  iusta  merces  610  s. 

Operatio  chirurgica:  quatenus  eam  subire  teneamur  ad  servandam  vitam 
326 ; num  superior  eam  praecipere  possit  326 ; num  licita  sit  castra- 
tio, Porrensis  328;  craniotomia  340;  sectio  caesarea  344. 

Operistitia:  quando  iusta  306;  quando  licita  307. 

Oratio:  quid  sit  138;  num  attentio  ad  eius  essentiam  requiratur  139; 
quotuplex  sit  140;  ad  quos  dirigi  possit  141;  pro  quibus  fundenda 
sit  142;  quid  petendum  sit  143;  num  infallibiliter  exaudiatur  144; 
eius  condiciones  145;  qua  necessitate  requiratur  146;  quando  eius 
praeceptum  obliget  147. 

Ordo:  servandus  inter  personas  diligendas  73;  inter  bona  diligenda  74; 
inter  necessitates  proximi  75;  inter  nos  et  proximum  76  ss. ; inter 
diversos  proximos  80 ; inter  creditores  quoad  restitutionem  505  ss. 

Ornatus  mulierum:  quatenus  peccaminosus  sit  107. 

Palpo:  quis  sit  et  quatenus  ad  restitutionem  teneatur  492. 

Parentes:  eorum  obligationes  erga  liberos  293  ss.;  num  teneantur  con- 
sensum dare  filiis  religionem  ingredi  vel  matrimonium  inire  vo- 
lentibus 290;  tenentur  filiis  procurare  alimentum  295;  instruc- 
tionem 297.  v.  Scholae. 

Participans:  quis  sit  et  quatenus  ad  restitutionem  teneatur  494;  num 
liceat  in  actione  iniusta  immediate  participare  118. 

Partus  acceleratio:  quo  differat  ab  abortu  334;  sub  certis  condicionibus 
licita  342. 

Pauperes:  quatenus  in  diversis  necessitatibus  iuvandi  sint  91;  cura 
pauperum  a quo  et  quomodo  exercenda  sit  93. 

Pecunia:  utrum  sterilis  an  frugifera  580;  cur  nunc  dicenda  sit  actu 
frugifera  580. 

Periculum  vitae:  remotum,  proximum  327 ; num  liceat  se  periculo  \itae 
exponere  327 ; ad  salvandum  proximum  77. 

Periurium:  quid  sit  et  quotuplex  254;  quale  peccatum  sit  periurium 
stricte  acceptum  254;  late  acceptum  255. 

Pertinacia:  ad  heresim  requisita  31. 

Pietas:  quid  sit  278;  eius  obiectum  materiale  et  formale  278;  peccata 
contra  pietatem  278. 

Piscatio  V.  Venatio. 

Piscis:  quid  nomine  piscis  veniat  sensu  ecclesiastico  675;  quibus  diebus 
prohibeatur  caro  cum  piscibus  678. 

Poena  conventionalis:  mulcta  contractui  addita  539;  titulus  percipiendi 
lucrum  ex  mutuo  577. 

Possessio:  quid  sit  369;  quotuplex  sit  370;  quatenus  ius  conferat  in 
rem  possessam  371;  qualis  ad  praescribendum  requiratur  405. 

Possessor  bonae  fidei:  ad  quid  teneatur  quoad  rem  alienam  437  ss. ; 
quoad  fructus  441;  quoad  expensas  442. 

— malae  fidei:  ad  quid  teneatur  quoad  rem  alienam  443  ss. ; quoad 
fructus  447 ; quoad  damnum  emergens  et  lucrum  cessans  448 ; 
quoad  expensas  449;  si  res  secus  apud  dominum  periisset  445;  si 
res  varium  valorem  habuit  446. 

— dubiae  fidei:  ad  quid  teneatur  in  casu  dubii  supervenientis  451; 
in  casu  dubii  antecedentis  452. 

Potestas  nominativa:  quid  et  quotuplex  sit  228. 

Praeceptum:  conspectus  praeceptorum  in  theologia  morali  tractan- 
dorum 2;  praecepta  particularia  tractanda  718. 

Praescriptio:  quid  sit  399;  quotuplex  sit  400;  quatenus  sit  modus  ac- 
quirendi dominii  401 ; condiciones  ad  eam  requisitae  402 ; quatenus 
valeat  praescriptio  liberativa  407. 

Praesumptio:  quid  et  quotuplex  sit  51;  peccare  propter  spem  veniae, 
num  sit  praesumptio  51 ; praesumptio  simplex,  qualificata  52. 

Pretium:  quid  et  quotuplex  sit  pretium  iustum  594;  quatenus  obliget 
pretium  legale  595;  quotuplex  sit  et  quomodo  determinetur  pre- 
tium vulgare  596;  quando  liceat  vendere  supra  pretium  summum 
et  emere  infra  infimum  598;  quatenus  iustum  sit  pretium  conven- 
tionale 599;  num  iuste  ematur  parvo  pretio  res  pretiosa,  si  unus 
vel  uterque  contrahens  eius  pretium  ignoret  599. 

Principes:  qui  dicantur  309;  eorum  obligationes  erga  rempublicam  310; 
num  imponere  possint  tributa  315;  condere  leges  militares  319. 

Promissio:  quid  sit  et  quatenus  differat  a proposito  546;  sub  quibus 
condicionibus  valeat  546;  quam  obligationem  producat  547;  quando 
cesset  547. 

Proxeneta:  quis  sit  605;  eius  obligationes  606;  num  retinere  possit, 
quod  mercatores  de  iusto  pretio  remittunt  606. 

Proximus:  quis  dicatur  71;  quotuplici  caritate  diligi  possit  71;  quando 
nobis  praeferendus  76. 

Rebellio:  quid  sit;  nunquam  licita  est  307. 

Receptans:  quis  sit  et  quatenus  restituere  debeat  493. 

Recreatio:  quae  licita,  utilis  sit  66. 

Religio:  quid  sit  131 ; eius  obiectum  materiale  et  formale  132;  est  virtus 
moralis  133;  eius  actus  134;  peccata  religioni  contraria  148  ss. 

Res  sacrae,  174.  179;  spirituales  et  spirituali  annexae  184;  fungibilis, 
non  fungibilis;  usu  consumptibilis,  usu  non  consumptibilis  366; 
vacantes,  derelictae,  omissae,  incertae  382;  cuius  sint  res  vacantes 
391;  res  derelictae  392;  res  amissae  393;  res  expositae  quoad 
furta  418. 

Resistentia  passiva:  quid  sit,  quando  licita,  quando  praecepta  307. 

Restitutio:  quid  sit  431;  quomodo  differat  a satisfactione  431;  eius 
necessitas  432;  eius  obligatio  434  s. ; eius  radices  436;  si  quis 
possideat  rem  alienam  bona  fide  437  ss. ; mala  fide  443  ss.;  dubia 
fide  450  ss. ; eius  condiciones  ob  iniustam  damnificationem  454  ss.; 
num  urgeat,  si  quis  inculpabiliter  damni  causam  posuit  454;  si 
dominus  re  sua  abutitur  454;  si  quis  oflBcia  indebite  distribuit 
454;  si  quis  occasio  damni  est  456;  si  quis  pravo  exemplo 
alium  ad  damnificandum  impulit  457  ^ si  alicuius  actio  alteri  im- 
putatur 457;  propter  laesa  bona  spiritualia  464;  propter  homici- 
dium 465;  propter  duellum  468;  propter  stuprum  469;  propter 
fornicationem  47 1 ; propter  adulterium  472 ; propter  laesam  mili- 
tiae legem  475;  propter  fraudata  tributa  476;  in  solidum  498; 
qui  ad  eam  teneantur  499 ; quid  in  dubio  restitutionis  faciendae 
499;  de  ordine  restitutionis  500  s. ; obligatio  restitutionis  ob 
neglectam  recitationem  oflScii  divini  758.  v.  Confessarius.  Fama. 
Simonia. 

Restitutionis  circumstantiae:  cui  facienda  sit  restitutio,  si  dominus 
notus  est  502 ; si  ignotus  est  503 ; si  incertus  est  504 ; quo  ordine 
facienda  sit  a cooperatoribus  500;  quo  ordine  facienda  sit  credi- 
toribus 505  ss. ; quomodo  facienda  sit  509;  cuius  expensis  facienda 
sit  510;  quid  si  res  restituenda  commissa  tertio  periit,  antequam 
ad  dominum  pervenit  511;  quomodo  facienda  sit  fisco  vel  socie- 
tati assecurationis  512;  quando  facienda  sit  513;  quae  causae  ab 
ea  facienda  excusent  514;  num  ingressus  in  religionem  ab  ea  fa- 
cienda excuset  517. 

Restrictio  mentalis:  quid  sit  et  quotuplex  639:  nunquam  licita  pure 
mentalis  640;  ex  iusta  causa  licita  late  mentalis  640;  num  liceat 
eam  iuramento  firmare  640. 

Reus:  num  teneatur  crimen  fateri  731;  num  possit  crimina  occulta 
testium  manifestare  650.  732;  num  possit  a carcere  fugere,  custo- 
des decipere,  carcerem  effringere  733. 

Revelatia  privata:  quatenus  eam  negare  peccatum  sit  32. 


S. 

Sacrilegium:  quid  sit  174;  eius  species  175;  eius  malitia  176;  quo- 
modo committatur  sacrilegium  personale  177;  locale  178:  reale, 
179;  num  violatio  voti  simplicis  sit  sacrilegium  177. 

Sanctificatio:  festorem  v.  Festa. 

Satisfactio:  differt  a restitutione  431.  74. 
i Scandalum : quid  sit  102 ; quotuplex  sit  103 ; eius  malitia  104 ; num 
scandalum  indirectum  soli  caritati  adversetur  104;  num  opera 
bona  omittere  possimus  vel  debeamus  ad  vitandum  scandalum 
105  s.;  num  et  quomodo  reparandum  scandalum  115. 

Schisma:  quid  sit,  quale  peccatum  sit  32. 

Scholae:  quatenus  parentibus  liceat  mittere  filios  ad  scholas  acatholi- 
cas  298  s. 

Secretum:  quid  sit  et  quotuplex  666;  quatenus  laedatur  ius  secreti 
666;  quando  manifestari  possit  secretum  naturale  667;  secretum 
promissum  668;  secretum  commissum  669;  quatenus  uti  liceat 

